
PROPOSITUM ET MENS 


Multa et varia argumenta, quae ad subcommissionis de schematibus emen¬ 
dandis operam pertinent, opportune in duobus disposita sunt tomis, ut inquisi¬ 
tio facilior fiat. 

Tomus prior, qui superiore anno typis editus est, acta et documenta sessio¬ 
num I-VII (22 ianuarii-11 maii 1962) subcommissionis continet. 1 

Alter tomus, qui nunc profertur, ceterarum sessionum (VIII-XIV: 15 iunii- 
20 iulii 1962) materiam exhibet. 

Quaedam deinde adiciuntur documenta, quae ad schemata referuntur de 
quibus subcommissio in suis sessionibus non disseruit. 

Enimvero schemata decretorum De sacramento ordinis et De sacerdotibus 
lapsis , a commissione praeparatoria de disciplina sacramentorum scripta, post 
illorum discussionem a commissione centrali peractam, in Concilii rerum agen¬ 
darum indicem non sunt inserta. 

Praeterea schemata decretorum: Necessitas orationis pro unitate Christiano¬ 
rum maxime temporibus nostris; De Verbo Dei; De Oecumenismo catholico , post 
sodalium commissionis centralis disceptationem, emendata sunt a secretariatu 
ad christianorum unitatem fovendam, qui illa composuerat. 

Tandem schemata constitutionum De ordine sociali , et De communitate gen¬ 
tium , a commissione theologica parata, ad secretariam generalem missa sunt 
postquam commissio centralis suum opus iam expleverat. 

Ideo exc.mus Pericles Felici, commissionis centralis secretarius generalis, 
ab em.mis sodalibus subcommissionum commissionis centralis vota expetivit 
ad illa schemata emendanda. 


1 Acta et Documenta Concilio Oecumenico Vaticano II apparando. Series II (Praepa¬ 
ratoria), vol. IV, pars III-1: Subcommissio de schematibus emendandis. Sessiones I-VII, 
Typis Vaticanis 1994. 



PROPOSITUM ET MENS 


Documenta, attento animo collecta et disposita, brevibus ditantur notis, 
quae investigationi favent. 

Libri forma, litterae et rationes typographicae eaedem sunt ac illae cetero¬ 
rum quinquaginta septem tomorum, qui hactenus editi sunt. 


Vincenttus Carbone 

DE SCHEMATIBUS EMENDANDIS 
SESSIONES VIII-XIV 




SESSIO VIII 

(15 Iunii 1962) 


A) DOCUMENTA 

1 

Em.mus CAROLUS Card. CONFALONIERI 
Praeses sub commissionis de schematibus emendandis 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 145/SE 

E Civitate Vaticana, die 31 marzo 1962 

Eminenza Reverendissima, 

Mi e gradito rimettere, qui unite, ali’Eminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pontificia Com¬ 
missione Centrale nelle sedute dei giorni 23 e 24 febbraio seorso, 1 in vista degli 
emendamenti da apportare agli schemi De aliquibus Institutis status perfectionis 
in particulari', 2 De vocatione religiosa -, 3 De ipsa vita religiosa renovanda in genere 
et in particulari , 4 5 et De constitutionibus, De Institutis, De habitu religioso? 


1 Patrum observationes typis editae sunt in: Acta et Documenta... Series II, vol. II, 
pars II, pp. 663-683; 687-693; 703-719; 725-737; 882 ss. 

2 Quaestiones de Religiosis. Schema de statibus perfectionis adquirendae. Pars II, 
Sectio II, cap. VII: De institutis laicalibus praesertim fratrum docentium ; cap. VIII: De 
institutis saecularibus. Typis Polyglottis Vaticanis 1962, pp. 11: in Acta et Documen¬ 
ta..., Series II, vol. II, pars II, pp. 653-657; vol. III, pars I, pp. 448-452. 

3 Schema de statibus perfectionis adquirendae. Pars I, Sectio III, cap. IX: De vocatio¬ 
ne religiosa, Typis Polyglottis Vaticanis 1962, p. 7: in Acta et Documenta..., Series II, 
vol. II, pars II, pp. 693-695; vol. III, pars I, pp. 453-455. 

4 Schema de statibus perfectionis adquirendae. Pars II, Sectio I, cap. XI: De ipsa vita 
religiosa renovanda in genere ; cap. XII: De ipsa vita religiosa renovanda in particulari, 
Typis Polyglottis Vaticanis 1962, p. 19: in Acta et Documenta..., Series II, vol. II, 
pars II, pp. 693-701; vol. III, pars I, pp. 456-463. 

5 Schema de statibus perfectionis adquirendae. Pars II, Sectio I, capp. XIII, XIV, XV: De 
constitutionibus, de institutis, de habitu religioso , Typis Polyglottis Vaticanis 1962, p. 12: in 
Acta et Documenta..., Series II, vol. II, pars II, pp. 719-724; vol. III, pars I, pp. 463-468. 

Secondo le auguste disposizioni dei Santo Padre, 1’Eminenza Vostra e pre- 
gata di far esaminare le proposte avanzate dal Segretario della Commissione, 
cui Elia presiede, dal Redattore dello schema, cui gli emendamenti si riferisco- 
no, e da un esperto di Sua fiducia, con il compito di riferire quali emendamen¬ 
ti, tra i proposti, siano da accogliere ed indicare i motivi di rigetto per quelli 
che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine, non oltre il mese di aprile p.v. 

Gia ringraziando, bacio umilissimamente le sacre Mani e con senso di di¬ 
stinto ossequio mi confermo 

delhEminenza Vostra Reverendissima 
dev.mo Um.mo obb.mo servitor vero 

Caelo Card. Confalonieri, pres. 

Vincenzo Fagiolo, segr. 

A Sua Eminenza Reverendissima 
il Signor Cardinale Valerio Valeri 
Presidente della Pont. Commiss. dei Religiosi 
Preparatoria dei Concilio Ecumenico Vaticano II 


2 

Em.mus VALERIUS Card. VALERI 

Praeses pontificiae commissionis de Religiosis 
praeparatoriae Concilii Vaticani II 


PONTIFICIA COMMISSIO DE RELIGIOSIS 
PRAEPARATORIA CONCILII VATICANI II 

Prot. N. 043/62 


E Civitate Vaticana, die 19 maii 1962 


Eminentissime Domine, 

Litteras Eminentiae Tuae Reverendissimae diei 31 mensis Martii 1962 
(Num. Prot. 145/SE) grato animo accepi, una cum Observationibus Em.mo- 
rum ac Exc.morum Patrum Commissionis Centralis Praeparatoriae Concilii 
Oecumenici Vaticani II, in sessionibus 23 et 24 Februarii u.e. prolatis, super 
quattuor schemata Commissionis de Religiosis, nempe: De aliquibus Institutis 

in particulari, De vocatione religiosa, De ipsa vita religiosa renovanda in genere 
et De constitutionibus, De Institutis, De habitu religioso. 

His observationibus a Rev.mo P. Secretario aliisque selectis membris Com¬ 
missionis diligenter examinatis, honori mihi duco remittere Eminentiae Tuae 
Responsa quae ipsi pro munere suo facienda aestimaverunt. 

Haec vero in conspicuam molem succreverunt. Attamen, notandum est 
quod, gratia maioris lectorum commoditatis, singulis responsis praemissae sunt 
ex integro ipsae observationes quae sexaginta paginis constant! Insuper, plures 
observationes argumenta valde complexa et omnino fundamentalia de institutis 
religiosis tangunt, quibus ampliora responsa, haud raro ab ipsis discrepantia, 
danda erant. Id adverti potest in quaestionibus: De accessione Fratrum Docen¬ 
tium ad Sacerdotium, De votis sollemnibus et de clausura monialium et speciatim 
De Institutis Saecularibus Sacerdotum dioecesanorum. 

Tandem, cum in Commissione Centrali de opportunitate vel minus alicuius 
schematis vel particularis argumenti Concilio deferendi, pluries disceptatum 
fuerit quin ulla norma precisa hac de re daretur, redactores responsorum utile 
fore putarunt criteria quibus Commissio in schematibus parandis usa est brevi¬ 
ter exponere. 

Quae omnia dum communico, qua per est observantia magnoque cum sen¬ 
su venerationis laetus me obtestor 


Eminentiae Tuae Reverendissimae 
addictissimum in Christo Iesu 

Valerius Card. Valeri, praes. 


Em.mo ac Rev.mo Domino 
Domino Card. Carolo Confalonieri 
Praesidi Pontificiae Subcommissionis Centralis 
de schematibus emendandis 


ADNEXUM 


RESPONSIO 

ad observationes a Patribus factas in sessione commissionis centralis 
diebus 23-24 februarii 1962 circa capp. VII-XV schematis 

DE STATIBUS PERFECTIONIS ADQUIRENDAE 


Responsionis textus typis editus est in fasciculo De emendatione schematis 
decreti de Religiosis, Pars II, Typis Polyglottis Vaticanis 1962: cf. pp. 15-62. 

3 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 231-236/SE 


E Civitate Vaticana, die 9 giugno 1962 

Eminenza Reverendissima, 

Mi onoro rimettere alTEminenza Vostra Reverendissima la relazione 1 pre- 
paratoria per gli emendamenti da apportare a quattro fascicoli dello Schema 
De statibus perfectionis adquirendae. 

I quattro fascicoli, 2 qui allegati, contengono gia gli emendamenti che sono 
stati accettati dalla Commissione dei Religiosi dietro i suggerimenti della Com¬ 
missione Centrale. 

Sono quindi a pregarLa di voler intervenire alia riunione che avra luogo ve- 
nerdi 15 alie ore 17,30 in Vaticano nella sala delle Congregazioni dei Palazzo 
Apostolico. 

Profitto volentieri di questa nuova occasione per baciarLe umilissimamente 
le sacre Mani e confermarmi con sensi di profonda stima 

delT Eminenza Vostra Reverendissima 
dev.mo umil.mo obbl.mo servitor vero 

Carlo Card. Confalonieei, pres. 

Vincenzo Fagiolo, segr. 


Agli Eminentissimi Signori Cardinali 

Cardd. Clemente Micaea, Giacomo L. Copello, 

Giuseppe Siei, Giuseppe Feings, 

Paolo Emilio Leger, Michele Browne 


1 De emendatione schematis decreti de Religiosis. Pars II, Typis Polyglottis Vaticanis 
1962. 

2 Cf. p. 11, note 2-5. 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


DE EMENDATIONE SCHEMATIS DECRETI 

DE RELIGIOSIS 


PARS II 



TYPIS POLYGLOTTIS VATICANIS - MCMLXU 

DE EMENDATIONE SCHEMATIS DECRETI 

DE RELIGIOSIS 

PARS II 

Schema Decreti de Religiosis, a Commissione de Religiosis 
paratum, pluribus constat capitibus, quae singillatim discussa 
fuerunt in sessione generali Commissionis Centralis. Quae nunc 
pro emendatione proponuntur mense februario 1962 subiecta 
fuerunt iudicio Patrum Commissionis Centralis et haec sunt: 
De aliquibus institutis status perfectionis in particulari, De voca¬ 
tione religiosa, De ipsa vita religiosa renovanda, De constitutio¬ 
nibus, De institutis, De habitu religioso. Cetera autem capita pro¬ 
ponentur proximo coetu nostrae Subcommissionis, cum de ipsis 
disceptare adhuc debeat Commissio Centralis. 

Pont. Commissio de Religiosis abundantiores quam aliae Com¬ 
missiones dedit responsiones observationibus a Patribus Commis¬ 
sionis Centralis prolatis, dicens: « Hae — responsiones — in 
conspicuam molem succreverunt. Attamen, notandum est quod, 
... plures observationes argumenta valde complexa et omnino 
fundamentalia de institutis religiosis tangunt, quibus ampliora 
responsa, haud raro ab ipsis discrepantia, danda erant. ... Tandem, 
cum in Commissione Centrali de opportunitate vel minus ali¬ 
cuius schematis vel particularis argumenti Concilio deferendi, 
pluries disceptatum fuerit quin ulla norma praecisa hac de re 
daretur, redactores responsum utile fore putarunt criteria qui¬ 
bus Commissio in schematibus parandis usa est breviter expo¬ 
nere ». 

Heic tamen proponuntur illae tantum observationes, quibus 
Commissio de Religiosis assentire non videtur, cetera autem, quae 
ab eadem acceptatae sunt, in ipso schemate decreti inveniuntur 
tamquam emendationes iam introductae. Ad singula schemata 
plene emendanda solvantur oportet igitur quaestiones quae adhuc 
remanent quaequae infra singillatim proponuntur. 

I 

DE ALIQUIBUS INSTITUTIS 
STATUS PERFECTIONIS IN PARTICULARI 

AD OBSERVATIONES GENERALES 

I. Observatio - Lienart: a) Decretum in quo explicite tri¬ 
buitur Institutis, de quibus agitur, ius ad apostolatum in Ecclesia 
exercendum, deberet simul aperte declarare quod sub ipso respec¬ 
tu, ab Episcopo dioecesis dependant. 

b) Hoc non dicitur nisi de Institutis Saecularibus sacerdo¬ 
tum incardinatorum, et merito! Sed omnes qui operi Ecclesiae 
cooperare intendunt, etsi dioecesi non incardinati, subiici debent 
Episcopo ita ut normas ab eo statutas ad doctrinam christianam 
edocendam, ad Actionem Catholicam fovendam, ad apostolatum 
organizatum promovendum fideliter observent. 

Pro bono pacis, exopto quod in decreto ius illud Episcopi me¬ 
moretur. 

Respondetur: Ad a) De hoc argumento, scilicet: « de religio¬ 
sorum apostolatu sub regimine Episcoporum exercendo », ex pro¬ 
fesso et amplissime omni sub respectu agitur in speciali schemate 
ab utraque Commissione de Episcopis et de Religiosis concor¬ 
dato, cui titulus est: De rationibus inter Episcopos et Religiosos 
praesertim quoad opera apostolatus exercenda. 

Ideoque, ea quae in praesentibus vel ceteris schematibus 
deesse hac in re videntur, sunt quaerenda in praefato schemate 
concordato. 

Propterea, etsi hic de subordinatione horum institutorum in 
apostolatu exercendo expresse non fiat mentio, hoc non nocet, 
cum talis subordinatio in speciali schemate ex professo doceatur. 

De cetero competentia Ordinarii etiam in praesenti capite 
non penitus omittitur: v. g. Art. 5 (pag. 7). 

Ad b) Iam provisum in responso praecedenti: silentium de 
hac subordinatione hic, nullo modo est eius negatio: sed haec 
specialis quaestio reservatur speciali schemati de apostolatu, ut 
dictum est. 

Quare non videtur aliud hic addendum esse. 

N. B.: Iuvat statim, semel pro semper hoc notare quod vox 


— 7 — 

« religiosi », cum loquimur de Apostolatu Religiosorum, sumen¬ 
da est sensu lato, pro omnibus sodalibus statuum perfectionis, 
sive in Institutis saecularibus, nisi aliud dicatur vel ex contextu 
constet. 

II. Observatio - Ruffini: Nescio cur non tractetur quaestio: 
num Instituta laicalia sacerdotes proprios habere possint. Pro 
comperto habeo plures eorum sodales ad sacerdotium adspirare. 
Aliquid de hac re dicendum esse aestimo. 

Respondetur: a) Commissio nostra hanc quaestionem ab 
Em.mo Relatore positam serio et protracto studio subiecit; im- 
mo, occasio specialiter tractandi de Institutis Laicalibus Fratrum 
Docentium, praecise fuit illa: De accessione Fratrum Docentium 
ad Sacerdotium. 

Propterea, ut hac in re securius procederet, Commissio insti¬ 
tuit inquisitionem penes plus quam viginti (20) instituta Fra¬ 
trum Docentium, sequentem quaestionarium mandando singulis 
Curiis Generalitiis: 

« Rogatur ... un rapport ... qui temoigne de 1’opinion de vo- 
tre Conseil (General) sur ce sujet, et aussi, des tendances remar- 
quees parmi les membres de votre institut sur les points suivants: 

I. L’opportunite ou non de promouvoir les Freres ensei- 
gnants au Sacerdoce: 

a) quant a la maniere de le faire; 

b) quant au critere d’appel des Freres au sacerdoce. 

II. Les moyens de revaloriser la vocation du Frere en- 
seignant: 

a) avec et par le sacerdoce; 

b) sans le sacerdoce. 

b) Exitus huius inquisitionis, quoad accessionem Fratrum 
ad Sacerdotium, fuit plane negativus; omnes fere Curiae Gene- 
ralitiae contrariae sunt huius accessioni ad Sacerdotium: et ratio 
communissima allata est quia volunt remanere id quod sunt, 
iuxta intentionem propriorum Fundatorum, considerando quod 
vocatio religiosa laicalis est in se completus status perfectionis 
evangelicae ab Ecclesia iuridice recognitus, et insuper eorum pro¬ 
priae vocationi apostolicae efficaciter inservit. Pauci qui acces¬ 
sioni favent, id faciunt cum non paucis et diversis restrictionibus. 

Quoad tendentias autem inter membra, certo adsunt qui ta¬ 
lem habent adspirationem; sed relativae pauciores sunt, neque 
eorum intentio semper apparet ab omni specie personalis ambi¬ 
tionis immunis, ita ut in pluribus casibus de rectitudine talis 
intentionis serio dubitari possit. 



18 


SUBCOMMISSIO DE SCHEMATIBUS EMENDANDIS 


— 8 — 

c) Quapropter, Commissio aestimavit quaestionem nondum 
maturam ut circa hanc materiam aliquod decretum conciliare 
tuto ferri posset. Hoc enim non deberet esse negativum: quod 
praecluderet portam et viam ad aliquam disciplinam quae non 
destituitur fundamento et quae in certis casibus acceptari posset; 
neque deberet esse positivum: esset, praesentibus in adiunctis, 
provocare nimiam perturbationem in institutis, speciatim dando 
aliquod praemium illis qui accessionem promovent quique non 
semper sunt fautores pacis. 

Neque praetermitti potest quaestio magni momenti theolo¬ 
gici, de distinctione scilicet inter vocationem sacerdotalem in 
statu religioso, et vocationem ad statum religiosum simpliciter, 
uti iam supra in prima paragrapho sub littera b) innuitur. Voca¬ 
tiones enim, quarum unaquaeque est in se completa et ab aliis 
distincta, non possunt indiscriminatim inter se converti, ita ut 
alicuius fratris accessio ad sacerdotium a simplici sui Superioris 
designatione pendeat: fundamentum enim vocationis ad sacer¬ 
dotium collocari nequit in mero actu auctoritatis extrinsecae, 
cum omnis vocatio sit a Deo. 

d) Attamen, Commissio voluit mentem suam hac in re defi¬ 
nire atque, si interrogata, Commissioni Centrali manifestare: id 
quod, hanc occasionem nacta nunc facit: 

Mens Commissionis de Religiosis 

i) Mens generalis Commissionis est ut res, cum nondum suf¬ 
ficienter matura appareat, prudentiae S. Sedi relinquatur, quae si 
occurrerit, accessionem permittere poterit (ut iam aliquoties fecit) 
sub datis conditionibus, sic continuando experimentum vix in¬ 
ceptum et expectando ut quaestio maturescat antequam aliquod 
decretum generale ferat. 

Commissio autem interim censet quaedam particularia esse 
advertenda, nempe: 

ii) Praemittitur. 1" Nihil obstare theologice quominus ali¬ 
quis Frater Instituti docentis aliusve laicalis, etsi post plurimos 
annos in statu religioso laicali transactos, ad Sacerdotium in ipso 
quidem Instituto exercendum promoveri possit, vocantibus Su¬ 
perioribus et ipso consentiente, dummodo vere idoneus sit ser- 
vatisque ceteris de iure servandis. 

2” Etsi omnis accessio ad Sacerdotium a priori non sit exclu¬ 
denda et hanc singulis in casibus perpendendis a S. Sede peten¬ 
tibus concedi possit, quaestio autem, valde delicata, gravis ni¬ 
miaque consectaria secumferens, nondum matura apparet neque 

sufficienti experientia comprobata ut generali quodam decreto de 
opportunitate huiusmodi novae disciplinae prudenter statui possit. 

iii) Permissa autem ex hypothesi accessione Fratrum docen¬ 
tium ad Sacerdotium, conditiones sequentes observandae viden¬ 
tur, ad hanc novam praxim intra debitos limites continere et ad 
abusus avertendos, scilicet: 

1° Inductio Sacerdotii in Instituta quae illam exoptant, 
primum fieri debet per modum Institutionis stabilis in Consti¬ 
tutionibus rite definiendae, cum omnibus conditionibus quibus 
Sodalium accessio ad Sacerdotium congruenter circumscribatur, 
auctoritate Capituli Generalis et S. Sede adprobante. 

2° Unicum esse potest motivum huius accessionis Fratrum 
ad Sacerdotium: spirituale bonum ipsius Instituti eiusque Ope¬ 
rum rite et efficacius consulendum. Minime invocari potest ac¬ 
tualis sacerdotum penuria et eorum insufficientia in fidelibus spi¬ 
rituali ter assistendis: id enim non tantum esset vocationem Fra¬ 
tris docentis perficere, sed evertere, ut scilicet curae animarum 
potius vacet quam iuventuti erudiendae! 

3° Numerus promovendorum in singulis Institutis relative 
satis restrictus maneat, prae totali sodalium numero, ita ut Insti¬ 
tutum non desinat esse vere laicale neque eius aequilibrium mo¬ 
rale perturbetur. 

4° Candidati promovendi omni sub respectu idonei esse 
debent ad normam iuris. 

5° Ad Superiores maiores pertineat, secundum Constitu¬ 
tiones, singulos candidatos idoneos pro opportunitate seligere et 
ad Sacerdotium vocare atque competenti Episcopo ordinanti 
praesentare vel; prout ferat casus, cum eiusdem litteris dimisso¬ 
riis, ad alium ad normam iuris. 

6“ Nullus autem ad Ordines promoveri potest sine eius 
assensu, omnino libere praestito, numquam vero a Superioribus 
praecipientibus. 

T Sic promoti Sacerdotes in Institutis laicalibus, ab om¬ 
nibus regiminis muniis exclusi manere debent. 

Conclusio: Commissio non favet decreto conciliari hac de 
re; si autem aliter a Commissione Centrali decernatur, rogat ut 
ratio habeatur eius mentis prout supra expositae. 

III. Observatio - Jullien: a) Maxima quidem laude digni 
sunt Rev.mi viri qui sodales Commissionis de Religiosis impensa 
opera adlaborarunt in parandis istis schematibus Decretorum, 
triginta tribus (33) capitibus contentorum, quorum quaedam, ex 
iis quae sunt in media re, hodie proponuntur. 

bi Ex iis sane possumus coniicere praeclarum illud opus pro¬ 
cul dubio, haud parum utilitati futurum esse sive ad Concilium, 
sive ad instructiones dein forte super his quaestionibus edendas 
ab Apostolica Sede, sive ad Codicis luris Canonici canones com¬ 
plendos perficiendosque. 

c) Quod autem res spectat Concilio proponendas, hae haud 
poterunt quidem recte dignosci atque eligi, nisi ubi omnia sche¬ 
mata Commissionis studio subiecta fuerint: nam, attento fine 
Concilii, tota illa materia restringatur oportet ad ea quae magis 
propositum pastorale respiciunt. Iam igitur a limine, humiliter 
insto ut Concilium omnino illustret, exponat, doceat atque impe¬ 
ret quae sint rationes, iuxta Ecclesiae doctrinam, inter utrumque 
clerum, regularem scilicet et saecularem qui dicitur. 

d) Valde nimirum optatur ut Concilium opus exstruat veri¬ 
tatis, caritatis, unitatis et pacis. Quod opus urget in Christi Ec¬ 
clesia, nostris praesertim infensis temporibus, in quibus foris 
bella omne genus premunt et intus serpit liberi examinis pe¬ 
riculum. 

e) Prae fidelium oculis vivida sub luce exhibeatur nobilis¬ 
sima ad vitam religiosam divina vocatio, quin tamen contentio 
vel odiosa comparatio, etsi tacite, cum praeclara ad sacerdotium 
divina vocatione innuatur. Sit exempli gratia, unum idemque 
schema quod de utraque vocatione in caritate Domini agat easque 
iterum iterumque illustret: quaecumque alia ratio etenim in 
Mystici Corporis Christi veritatem offendit. 

f) Ne seipsos Religiosi supra ceteros exaltent, clerici vero 
saeculares a religioso statu amplectendo fideles ne detrahant. Ita¬ 
que, in mutua aestimatione, et religiosi fovere poterunt ac de¬ 
bebunt vocationes fovere pro institutis religiosis virorum ac 
mulierum. 

g) Sed, insuper Concilium decreta peculiaria edat oportet 
de operibus apostolatus a viris feminisque Religiosis sub con¬ 
gruenti Episcoporum regimine fovendis: quilibet quidem iuxta 
suiipsius ordinis regulas, ita ut, puta, Cartusiano alicui paroe 
ciale onus non imponatur; omnes vero in aedificationem Corporis 
Christi. Urgeatur utique ut sanctae serventur constitutiones fami¬ 
liarum religiosarum, a singulis sodalibus; Episcopis attamen liceat 
super Religioso ad extra adlaborantes unitatis regimen exercere. 
Ideoque, ex octo sectionibus, maximum momentum habeat ulti¬ 
ma sectio quae agit de apostolatu religiosorum sub moderamine 
Episcoporum. Summi enim momenti sunt ad animarum bonum 
vires unitae religiosorum et cleri saecularis; dum dissensiones 

etiam inter paucos vocationes ex utraque parte minuent, operam 
plurimorum infirmabunt. 

h) Propter debiliorem humanam naturam, conflictus quidem 
adfuerunt atque aderunt: sed solvendi erunt ad normam iuris. 
prudentiae et caritatis. Ceterum Legislator, historia duce, prin¬ 
cipia statuit ad recte definiendos casus qui contingere possunt: 
exempli gratia, pro stipe quaeritanda, pro domibus novis erigen¬ 
dis, pro ministerio pastorali in paroeciis religiosis concreditis, pro 
catechetica populi institutione a religiosis tradenda iudicio Ordi¬ 
narii (cfr. can. 1334), et cetera. Quae omnia sane Concilium 
expolire et pro locorum adiunctis addere poterit ». 

Respondetur. Ad a) et b) Omnia quae hic ab Em.mo Domino 
Cardinali sapienter magnaque cum benevolentia scripta sunt, scili¬ 
cet, vota circa ea quae desiderantur et criteria quibus ea sunt 
peragenda non solum respondent animo Commissionis; sed de 
facto, completa sunt in schemate, variis partibus seu sectionibus 
quibus constat. 

Ad c) Propositum Concilii non tantum debet esse pastorale; 
sed etiam doctrinale: nam in vera doctrina, sana pastoralis fun¬ 
datur ab eaque derivetur oportet. 

De rationibus inter utrumque clerum, in particulari, sermo 
est in Prima Parte, prima sectione doctrinali de Statibus per¬ 
fectionis relate ad statum tum Episcoporum, tum clericorum. 

Ad d) Placet omnino. 

Ad e) De nobilissima vocatione religiosa sermo est in Prima 
Parte doctrinali: tum in sectione prima: Constitutio de Statibus 
perfectionis tum in Sectione tertia: De Vocatione religiosa. 

Ad f) Placet: et de hoc sermo est in Parte Secunda: Sectione 
tertia: de vocationibus religiosis promovendis. 

Ad g) Placet: et de hoc amplissime sermo est in schemate 
ab utraque Commissione de Episcopis et de Religiosis concordato. 

Ad h) Placet: et de hoc, iterum in eodem schemate concor¬ 
dato sermo est. 

IV. Observatio - Bea: a) In his schematibus multa repetun¬ 
tur quae omnibus qui de vita religiosa agunt plane nota sunt. 
Opportunius videtur ea tantum dicere quae hodie sunt peculiaris 
momenti, v. g. de momento vitae contemplativae, de adaptatione 
ad hodiernas necessitates apostolatus, de praestantia status vir¬ 
ginitatis, de accurata praeparatione eorum qui in apostolatu oc¬ 
cupantur, de Institutis saecularibus et similia. 

b) Etiam in his tamen non videtur esse descendendum ad 

particularia, sed danda principia. Exsecutio enim in diversis So¬ 
dalitatibus omnino diversa erit, et ab iis ipsis, sub vigilantia 
Sacrae Congregationis de Religiosis, perficienda erit ». 

Respondetur: Criteria ab Em.mo Domino hic proposita in 
decretis Concilii exarandis adhibenda, Commissio de Religiosis 
proculdubio prae oculis habuit in suis schematibus redigendis, ut 
iam ante pluries in variis responsis datis, dictum est. 

Cum autem hac de re frequenter fiant observationes et reapse 
desint normae precisae, utile erit criteria quibus argumenta quae 
Concilio proponantur seligenda sint hic schematice exponere, sub 
duplici titulo: A) Criteria ipsa; B) Applicatio criteriorum. 

A) Criteria ipsa. 

i) Non pertinet ad Concilium exarare aliquem Tractatum 
Academicum de materia subiecta (in casu: de statibus perfectio¬ 
nis), completum in omnibus suis partibus et perfecte organicum, 
ad modum tractatus scholae. 

ii) Sed ex materia subiecta assumuntur tantum ea sive ad 
doctrinam sive ad disciplinam relata, quae hodie speciale mo¬ 
mentum habent: et hoc quia ista sunt: 

Sive nova: pro temporum progressu inducenda et tunc con¬ 
venienter elucidanda et suis rationibus munienda. 

Sive vetera: quae: 

a) contra negligentes sunt iterum inculcanda et urgenda; 

b) contra impugnantes sunt vindicanda; 

c) contra errantes sunt enucleanda et definienda; 

d) pro exigentiis temporum sunt congruenter aptanda; 

e) pro progressu temporis sunt utiliter complenda et per¬ 
ficienda. 

iii) Sed attendendum est quod aliquando non sufficit ista 
simpliciter exponere; saepe saepius enim, plurima puncta parti¬ 
cularia, super quibus declaratio conciliaris vehementer exopta¬ 
tur, haud facile et adaequate intelligi poterunt, quin conveniens 
praecesserit explicatio magis generalis, quae in se utique ali¬ 
quando superflua videri poterit. 

Inde necessitas ampliandi sermonem ut res perfecte intelli- 
gatur. 

iv) Criterium autem decisivum selectionis materiae in Con¬ 
cilio tractandae, non est stricta necessitas, sed vera convenientia. 

Etenim: Ex una parte: etiam argumenta quae criteriis supra 
datis respondent non sunt, pro natura sua, necessario tractanda 
in aliquo Concilio Oecumenico; plura certo bene tractari possent 

in aliqua Constitutione vel Instructione Apostolica, ut recenter 
factum est pro studio linguae latinae promovendo. Et hoc verum 
est non tantum pro materia Commissionis de Religiosis sed etiam 
pro materia aliarum Commissionum, ut schemata Commissioni 
Centrali hucusque praesentata sufficienter demonstrant. 

Ex altera parte: semel Concilio Oecumenico indicto et con¬ 
siderata universalitate et amplitudine materiae inter Commissio¬ 
nes praeparatorias distributae, convenit ut argumenta cum qua¬ 
dam quoque amplitudine tractentur et ita omnium expectationi, 
quae est magna, Concilium plane respondeat. 

v) Attamen Concilium, etsi cum aliqua amplitudine materiam 
tractare intendat, non debet ad nimia particularia descendere, ista 
relinquendo sive revisioni Codicis, sive futuris Decretis, Instruc¬ 
tionibus, Monitis, etc. quibus S. Sedes, per diversa Dicasteria 
competentia, Decisiones Concilii executioni mandabit. 

B) Applicatio criteriorum. 

Faciliter consensus unanimis obtineri potest circa criteria 
supra exposita; non ita quoad eorum applicationem concretam. 

Ex ipsis Observationibus membrorum Commissionis Centra¬ 
lis evidenter apparet quod non omnes eodem modo iudicant de 
opportunitate vel minus eiusdem determinati argumenti, et unus¬ 
quisque abundat in proprio sensu. 

Ideoque, stante difficultate applicationis criteriorum, videtur 
rationabile quod Commissio quae aliquam materiam determina¬ 
tam ex professo tractavit cum omnibus necessariis informatio¬ 
nibus, aliquando specialiter quaesitis, praesumptionem habeat in 
iudicando de opportunitate alicuius argumenti in textu Conciliari 
inserendi. 

Quare, in aliqua parte schematis delenda, caute est proce¬ 
dendum: ne deleantur quae necessario vel saltem valde utiliter 
dicenda erant; insuper ne agendo solummodo de una quaestione 
inter varias connexas, mens Concilii videatur minus de istis 
curare, et sic fiat argumentum ex silentio. 

V. Observatio - Suhr: « Capita VII et VIII non videntur 
pertinere ad partem de Doctrina. Cap. VIII videtur remittendum 
rerum evolvendarum cursui et jurisprudentiae ». 

Respondetur : Capita VII et VIII pertinent ad doctrinam, 
quia in eis non agitur de disciplina sodalium; sed de ipsa parti¬ 
culari natura, indole et aestimatione horum Institutorum, salvis 

forsitan quibusdam immediatis consectariis practicis, v. g. art. 7: 
de vocatione fratrum docentium fovenda. 

Ad caput VIII quod attinet, proculdubio plura relinquun¬ 
tur de facto iurisprudentiae; hoc patet ex comparatione inter 
pauciora hic dicta de Institutis saecularibus, et permulta quae 
ad iurisprudentiam pertinent, ut videri possunt in libro De Insti¬ 
tutis Saecularibus, a pag. 198 ad pag. 234. 

VI. Observatio - Sepinski: Liceat mihi aliquas animadver¬ 
siones indolis generalis facere: a) Opinor difficile fore ut omnia 
capita Constitutionis a Concilio qua tali definitive approbentur. 
Potest vero Concilium Constitutionem in omnibus partibus di¬ 
scussam tamquam votum Summo Pontifici proponere, qui omnia 
Sacrae Congregationi competenti et Commissioni pro emendando 
Codice instituendae tradere potest. 

b) De Institutis laicalibus praesertim Fratrum docentium ad¬ 
datur in fine cap. VII paragraphus specialis, qua enunciatur prae¬ 
cedentes paragraphos applicandas esse sororibus docentibus, con¬ 
grua congruis conferendo. 

c) Instituta saecularia, secundum meum iudicium et expe¬ 
rientiam, respondent necessitati speciali societatis modernae et 
optimos fructus producunt; ideoque teneri et adiuvari debent, ut 
adhuc maiores fructus ferre possint. 

d) Pro terris missionum in constitutione poterunt inseri spe¬ 
ciales paragraphi. 

Respondetur-. Ad a) De opportunitate materiam schematis 
conservandi vel Codici revidendo remittendi, iam provisum est in 
responso praecedenti pp. 12-13, aliisque locis. 

Ad b) De extensione cap. VII etiam ad sorores docentes, 
haec notantur: 

i) Iam habetur generalis norma in art. 2, ubi sermo est 
de vita religiosa laicali in genere ... hisce ultimis saeculis volventi¬ 
bus nova forma, tam pro viris quam pro mulieribus, variis apo- 
stolatus operibus mirum in modum aptata et nunc ubique vege¬ 
tior efflorescens ... ». 

ii) De Fratribus autem docentibus specialiter sermo fuit, 
quia dum vocatio Sororum ab omnibus fovetur, vocatio Fratrum 
hodie haud sufficienter aestimatur et fovetur, etiam ex parte cleri. 
Propterea, Pius XII Epistulam hac de re scripsit ad Em.mum 
Card. Valeri, d. 21 martii 1954, ad vocationem Fratrum docen¬ 
tium altius extollendam in omnium aestimatione et favore; id 
quod non tam urget pro vocatione sororum docentium. 

iii) Nihil impedit autem, si placuerit, ut propositio Rev.mi 
Relatoris addatur in fine art. 7, scilicet: 

« Ea quae in hoc capite de Fratribus docentibus specialiter 
habentur, aliis etiam Fratribus qui diversa munera explent, nec- 
non Sororibus docentibus aliisque applicanda sunt, congra con¬ 
gruis referendo ». 

Ad c) Placet. 

Ad d) Est caput XXXII et ultimum in schemate nostro de 
Missionibus, Commissioni Centrali mense iunii praesentando. 


AD OBSERVATIONES PARTICULARES 
IN SINGULOS ARTICULOS 

Ad Articulum 3 

I. Observatio - Siri: « Non placet, quia in eo tangitur quae¬ 
stio (pr. lin. 7-8) quae videtur mutabilis ». 

Respondetur : Vocatio fratris docentis non est tam mutabilis: 
suam missionem habet in Ecclesia iam a saeculis, stabiliter con¬ 
servatam et, ut meretur, adhuc conservandam. 

Mutatio huius vocationis in clericalem non est certo matura, 
ut supra dictum est (cf. supra p. 7-9); et etiam si in institutis 
fratrum permittatur accessio ad sacerdotium, non erit quaestio 
de integro instituto mutando in clericale. 

Ideoque, ea quae in hoc articulo habentur, opportuna re¬ 
manent. 

II. Observatio - Leger: a) « Mihi videtur inopportunum 
suggerere ut definitio vocationis fratrum docentium quod illi 
sunt qui sacerdotio renuntiant. 

b) Nonne aliquod adderet ad descriptionem vocationis fra¬ 
trum docentium dicere quod fratres docentes maxime destinan¬ 
tur ad institutionem christianam puerorum paupertate aut alio 
defectu laborantium, et ad educationem religiosam deligendus 
tradendam et profundius pervestigandam. Sic melius distingue¬ 
retur vocatio fratrum ab illa catholicorum magistrorum laicorum ». 

Respondetur-. Ad a) In hoc capite agitur specifice de fratri¬ 
bus docentibus laicalibus, proinde qui sunt sine sacerdotio; et 
agitur de tali vocatione religiosa, quae est tantum religiosa, pro 

suo merito in Ecclesia convenienter extollenda et omnium aesti¬ 
mationi iuste commendanda. 

Ergo oportet ut certo modo hoc dicatur. 

Ad formulam autem, a Pio XII mutuatam, quod attinet, di¬ 
sceptatum est in Commissione: quidem enim haud recte dictum 
censebant quod fratres « renuntiant sacerdotio ». 

Certo nequit esse in casu renuntiatio stricto sensu, alicui 
officio quadam ratione sibi debito: sicut quis Officio suo renun¬ 
tiat vel iuri suo. Sed est renuntiatio sensu latiori, quatenus quis 
non prosequitur id quod posset, sicut multi alii, prosequi. Et hoc 
sensu iustificatur formula Pii XII: quatenus non assumunt sa¬ 
cerdotium, quod tamen multis in casibus, consideraverunt vel 
saltem potuerint considerare tamquam possibile. 

Ad b) Destinatio fratrum docentium « ad institutionem pue¬ 
rorum paupertate aliove defectu laborantium » bene potest assu¬ 
mi a singulis institutis, et de facto fit iuxta intentionem parti¬ 
cularem cuiusque Fundatoris. Haud expedire videtur ut ipsa 
Ecclesia auctoritative eam imponat, eo minus quod non tantum 
pueri pauperes sunt christiane erudiendi, sed etiam ditiores: 
id quod non semper obtinetur cum magistris laicis. 

Ideoque, in toto opere educationis, praesertim cum sacerdo¬ 
tes magis magisque ad apostolatum stricte sacerdotalem vocentur, 
oportet campum sine restrictione, etiam in scholis superioribus, 
fratribus docentibus apertum relinquere; maxime cum in illo 
sine tali restrictione meritissime iam adlaborant. 

Retinendum est autem quod differentia vocationis Fratrum 
docentium ab illa Magistri catholici non tantum, neque praecipue 
in hoc est ponenda; sed in eo quod Fratres, cum approbatione 
Ecclesiae, receperunt quoque munus, ut dicitur in art. 3 tradendi 
« doctrinam catholicam seu christianam, qua, in scholis iuvenis 
animum ad vitam christianam reapse instituunt ». 

Ad Articulum 8 

I. Observatio - Ruffini: « Laudanda quidem sunt Instituta 
saecularia, utpote quae mire hodiernis novis necessitatibus apta 
remedia afferunt; sed nimia facilitate hic illic oriuntur. Non raro 
confessor vel parochus ius sibi tribuit condendi Institutum sae¬ 
culare cum votis, inscio Episcopo, immo secreto et secreto soda¬ 
libus imposito: exinde periculum — praeter alia — est ne plura 
habeantur Instituta inter se simillima. Quocirca aliqua frena affe¬ 
renda esse puto ». 

Respondetur. Art. 37: « De novis institutis numero tempe¬ 
randis » (Schema: de Constitutionibus ...) applicandus est etiam 
novis institutis saecularibus condendis. 

Ad periculum particulare avertendum de quo in Observatio¬ 
ne, forsitan quod in eodem articulo 37, in fine addi posset: 

« Ut haec norma prudentiae efficacius servetur, nemo aliquod 
institutum status perfectionis, etiam saeculare, constituere prae¬ 
sumat, inconsulto Ordinario ». 

II. Observatio - Hurley: « Relate ad instituta saecularia 
valde periculosum mihi videtur permittere ut eorum sodales tam¬ 
quam deputati in coetus legislativos (parlamenta) status ingre¬ 
diantur. Impossibile enim est omnem notorietatem de hac re 
vitare. Consequentia est quod suspiciones et quidem non sine fun¬ 
damento de clericalismo politico oriuntur, quibus spiritus antj- 
clericalis nutritur. Vita politica est pro laicis, non pro fidelium 
categoriis quae quamdam ecclesiasticam qualitatem induere vi¬ 
dentur. Si sodalis Actionis Catholicae qua talis ad vitam politi¬ 
cam ingredi non debet, multo minus sodalis instituti saecularis ». 

Respondetur: Periculum de quo in observatione non videtur 
omnino vanum. Nihilominus, res iam est in actu in nonnullis 
casibus. 

Idem, debita servata proportione dici potest de sodalibus 
institutorum saecularium qui officia publica detinent, speciatim 
in Scholis status vel Universitatibus. 

De cetero schema nihil hac de re commendat vel reprobat. 

Ergo concludendum est quod est quaestio de prudentia, qua 
singuli casus sunt moderandi. Ubi tale serium periculum emer¬ 
gat, huiusmodi activitas tunc prohiberi poterit; sed imprudenter 
ipsum Concilium id universaliter prohiberet, excludens medium 
quod beneficum esse potest. 

III. Observatio - Dell’Acqua; a) Adumbratur in capi¬ 
te VIII praesentis schematis ius de Institutis saecularibus, quae 
« primo elapsi saeculi dimidio condi ceperunt » atque « nostro 
hoc saeculo ... multiplicata silenter sunt, pluresque, satis inter se 
diversas, formas sive autonomas, sive diversimodi Religionibus 
Societatibusve unitas induerunt ». (Const. Ap. Provida Mater 
Ecclesia, d. 2 febr. 1947, AAS, vol. XXXIX, 1947, p. 118 s.). 

b) Ut tantae gravitatis negotium accommodate cumulateque 
hoc iure expediatur, magno erit emolumento quaedam peculiaria 
attento penitus animo considerari. 

c) Omnes quippe norunt quanta sollecitudine Ecclesia postu¬ 
let ut qui evangelica consilia per vota obedientiae, castitatis et 
paupertatis publica profiteri cupiunt, apte per novitiatum infor¬ 
mentur « studio regulae et constitutionum, piis meditationibus 
assiduaque prece, iis perdiscendis quae ad vota et ad virtutes 
pertinent, exercitationibus opportunis ad vitiorum semina radi¬ 
citus extirpanda, ad compescendos animi motus, ad virtutes ac¬ 
quirendas » (can. 565, § 1). Haec namque necessaria prorsus 
sunt, veluti experientia evincitur, ad frugifere consilia servanda 
et exoptatam perfectionem persequendam. 

d) Praeter quae praesidia, ad perfectionem evangelicam in 
religiosis Institutis aspirantes aliis fruuntur praecipuis auxiliis, 
prout habentur vitae communis saeptum atque iugis Modera¬ 
torum vigilantia et praesens quasi tutela. 

e) Haec omnia apud Institutorum saecularium sodales, varia 
quidem ratione et mensura, maiora adhuc desiderari videntur. 

Quod si perpendatur istos sodales, utpote plerumque solos 
et cotidianis occupationibus distentos, esse nonnumquam praeter 
modum pravis saeculi afflatibus et voluptatum blandimentis ob¬ 
noxios, plane constat ipsos potissimum prae iis qui in religioni¬ 
bus degunt — uti oportet — virtutibus christianis assequendis 
operam dandam. 

f) Ideoque peropportunum esset si S. Synodi Patres, inter 
alia de acquirenda in saeculo perfectione normas, hanc praeci¬ 
puam conderent de idonea sodalium institutione deque congruis 
praesidiis quibus ipsi sedulo connixi ad evangelicam perfectio¬ 
nem contendere revera valeant. 

g) Secundum apparata schematis praecepta, Instituta saecu¬ 
laria Ordinariis locorum, quibus subiecta erunt « de iure inno¬ 
tescunt, potest tamen haud raro iuvare, immo aliquando omnino 
necessarium esse ut sodalium nomina vel ipsa centra ceteris 
prorus ignota maneant » (p. 10, n. 13). 

h) Ut vere dicatur, praescriptum hoc de secreto tegendis so¬ 
dalium nominibus ipsisque Institutorum saecularium centris no¬ 
stra quidem aetate haud satis intellegitur. Quin de gravibus in¬ 
commodis loquamur, quae inde exoriri nonnumquam possunt, 
regula ista praecepto Domini adversatur, quod sonat: « Sic 
luceat lux vestra coram hominibus: ut videant opera vestra bona, 
et glorificent patrem vestrum, qui in caelis est » (Mt. V, 16). 

i) Praeter itaque gravia vel extraordinaria rerum adiuncta, 
quae in aliquibus locis habentur, ex. gr. ob catholicorum insecta¬ 
tiones aliasque eiusmodi causas, ipsum christianorum commune 
bonum exigit ut, quem ad modum religiosa Instituta, ita haec 


— 19 — 

saecularia palam elaborent malis seu scandalis, quae tam late 
patent et pervulgantur, depellendis. 

j) Duae insuper recensentur saecularium institutorum cleri¬ 
calium classes, eorum videlicet quorum sodales incardinationem 
propriae dioecesi retinent et eorum quorum sodales eandem non 
retinent (p. 10 s., n. 14 s.). In priorum sodales Ordinarii loci 
auctoritas nullo sub respectu imminuenda, sed potius novo vinculo 
firmanda est; posteriorum vero sodales « ad normam Constitu¬ 
tionum plane pendent a proprio Superiore interno, quin tamen 
ipse in officia ab Ordinario loci commissa directe intervenire 
valeat, salva semper eorumdem adimpletionis vigilantia » (p. 11, 
n. 15). 

k) Differentia hinc evidens fit eaque non parvi ponderis inter 
ascriptionem qua Instituto coniunguntur sacerdotes incardinatio¬ 
nem non retinentes et ascriptionem qua copulantur sacerdotes 
qui incardinationem retinent. Nonne differentia eiusmodi gravi¬ 
ter officit uni eidemque formae seu rationi servandae muneribus¬ 
que in Ecclesia rite explendis, quae saecularium institutorum 
peculiaria sunt seu propria? Quaenam erit vis unius adscriptio- 
nis prae altera? Quaenam erit iuridica condicio priorum sacer¬ 
dotum prae ceteris? 

l) Nullum autem est dubium, quin fidei pietatisque incre¬ 
mentum in dioecesibus fovendum cotidie magis reposcat sacros 
administros, sive hi retineant sive non retineant incardinationem, 
earum Episcopis omnino obnoxios. 

m) Quoniam denique universa cleri saecularis populique chri- 
stiani disciplina ad tramitem can. 250 Codicis iuris canonici a 
Congregatione Concilii est moderanda, aequum esset sacerdotes 
ex saecularibus Institutis, qua eorumdem Institutorum sodales, 
Congregationi de religiosis, qua vero dioecesano ministerio ope¬ 
ram navantes, Congregationi Concilii subiici, pariter ac religio¬ 
num sodales qui, in missionum territoriis commorantes, Con¬ 
gregationi de Propaganda Fide vel Congregationi religiosorum 
negotiis praepositae subduntur (can. 252, § 5). 

Respondetur: Ad a), b), c), d), e), f): In his sex prioribus 
paragraphis observationis, sermo est de Apta Institutione Soda¬ 
lium Institutorum saecularium, pro quibus omnia quae pro reli¬ 
giosis instituendis praecipiuntur, « maiora adhuc desiderari vi¬ 
dentur » (cf. e). Ideoque, peropportunum esset si S. Synodi Pa¬ 
tres normam « conderent de idonea sodalium institutione deque 
congruis praesidiis quibus ipsi sedulo connixi ad evangelicam 
perfectionem contendere valeant ». 

i) Absque dubio, sodales Institutorum saecularium accurata 
et solida indigent Institutione: propter rationes supra allatas. 

Hoc autem iam habetur in Sectione de alumnorum statuum 
perfectionis institutione, saltem sub generali formula, in art. 44. 
Ibi enim explicite dicitur quod normae in hac sectione traditae 
omnibus sodalibus statuum perfectionis viri et mulieribus sunt 
applicandae « pro subiecta materia debitaque cum proportione ». 

ii) Attamen ne supersit dubium de extensione harum norma¬ 
rum ipsis, forte quod specialis eorum mentio opportuna esset in 
eodem art. 44 addendo in fine (pag. 6): 

« ...incrementum et robur. 

Ab his praescriptis minime eximuntur sodales Institutorum 
saecularium qui pro sua conditione auxiliis spiritualibus et disci¬ 
plinaribus vitae communis carent, ideoque solidam et probatam 
institutionem ad evangelicam perfectionem in saeculo prosequen¬ 
dam, ratione proprio statui accommodata et sub ductu peritorum 
Magistrorum sibi comparare debent ». 

Ad g), h), i): Quae de secreto in Institutis saecularibus agunt. 

i) Verba evangelica « Sic luceat lux vestra ... » quae invocan¬ 
tur contra secretum servandum in Institutis saecularibus, non 
habent tantam et rigidam applicationem ut penitus excludant om¬ 
nem possibilitatem bonum legitime in secreto peragendi. Plerum¬ 
que utique opera bona sunt manifeste facienda; aliquando pru¬ 
dentia contrarium consulere potest et haud raro consulit ubi 
deest tolerantia sive ex parte populorum sive gubernii. 

ii) Id specialiter valet pro Institutis saecularibus quorum so¬ 
dales apostolatum exercent, generatim, non per apertam regni 
Dei praedicationem; sed per discretam in massa populorum pene¬ 
trationem qua praecepta vitae christianae diffunditur. Ideoque, 
frequenter talem apostolatum exercere debent quin a personis 
circumstantibus eorum opera advertatur et multo minus eorum 
qualitas membri Instituti religiosi seu saecularis. 

iii) Si autem ad textum schematis (art. 13) attendatur, haec 
retinenda sunt: 

Secretum non imponitur tamquam regula in Institutis; sed 
potius tamquam exceptio necessaria a circumstantiis particula¬ 
ribus inducta: « potest tamen haud raro iuvare, immo aliquando 
omnino necessarium esse. ... 

Ergo, si desint adiuncta ad secretum servandum vere impel¬ 
lentia, non est ratio illud servandi. 

Secretum numquam est observandum erga Ordinarium loci, 
qui de iure potest omnes sodales cognoscere. Dicitur: potest, non 
necessario quod semper debeat eos cognoscere. Sicut etiam re- 

spectu Institutorum religiosorum Ordinarius loci non necessario 
de facto omnes sodales eorum cognoscat, ita non plus est exi¬ 
gendum ab Institutis saecularibus. 

Hisce ultimis diebus (26 aprilis 1962) quidam Episcopus 
scripsit ad S. C. de Religiosis, circa aliquod Institutum saeculare 
Sacerdotum dioecesanorum in sua dioecesi: 

« En consultant les Constitutions de la Societe du Coeur de 
Jesus, je n’ai pas trouve de reference a 1’Ordinaire sur ces diffe- 
rents sujets. Souvent les Eveques, qui ne peuvent pas ignorer 
1’existence d’une Fraternite dans leur diocese, preferent ne pas 
savoir quels sont ceux de leurs pretres qui en font partie, afin 
de rester libres dans tout ce qui regarde le gouvernement de 
leur diocese. 

Cest pourquoi, apres avoir affirme a l’art. 30 de nos Statuts 
que “ aucune Fraternite ne peut se constituer dans un diocese 
sans 1’autorisation de 1’Ordinaire ”, nous avons prefere ne pas 
mentionner au n. 31 que le pretre qui s’engage dans Fune de ces 
Fraternites, doit au prealable y etre autorise par FEveque ». 
(Mgr. Guy Riobe, Coad. d’Orleans). 

Propterea, videtur hic articulus esse legitimus et opportunus. 

Ad j), k), i): Quae tractant de duplici categoria institutorum 
clericalium, nempe sacerdotum, sive incardinatorum, sive non 
incardinatorum. 

Cum de hac quaestione ex professo agendum est in responso 
ad Observationem Em.mi Card. Marella, responsum etiam ad 
praesentem observationem remittitur. 

Ad m) Agitur de competentia inter SS. Congregationes defi¬ 
nienda circa Instituta saecularia: etiam responsum ad hanc ob¬ 
servationem remittatur ad illud infra dandum, ut supra dicitur. 

Ad Articulum 12 

I. Observatio - Gracias: « Si quidem istorum Instituto¬ 
rum sodales qui iuxta suas Constitutiones in saeculo dispersi, 
totis viribus evangelicam perfectionem prosequendam desudare 
tenentur, quin habitu religioso et vita communi sustententur, 
nonnullis periculis et saeculi contagiis exponuntur, ea de causa 
ipsi speciales cautelas et tutelas adhibeantur oportet. 

Si v. g. in casu “ Sacerdotum-operariorum ” qui dicuntur, 
quorum nonnulli stricto sensu religiosi erant, S. Sedes censuit 
strictiorem vigilantiam, opportunas necessariasque cautelas in- 
iungere, nonne etiam relate ad ista Instituta saecularia, maxime 
alumnorum spirituali atque morali institutione providendum esset. 

Ceteroquin in nostris regionibus, Instituta saecularia, mihi 
videtur, non conducunt profectui spirituali Ecclesiae. Et ratio 
est quia secundum nostras traditiones religiosas in India, non 
Christiani magni habent vitam religiosam traditionalem, i. e.: 
a) habitum religiosum; b) vitam communem; c) vota ». 

Respondetur, i) De speciali cura in alumnis Institutorum 
saecularium instituendis supra iam actum est in Responso ad 
Observationem Exc.mi Dell’Aequa (cf. supra pag. 19: ad a), b), 
c), d), e), f). 

ii) De specialibus cautelis adhibendis ad sodalium vitam re¬ 
ligiosam in saeculo tuendam, providetur in singulis Constitutio¬ 
nibus: membra sunt sub vigilantia alicuius Superioris ad instar 
localis, cui rationem reddere debent de propria vita et opera; 
coadunantur certis temporibus ad exercitia spiritualia peragenda, 
non solum semel in anno, sed generatim singulis mensibus. 

Placeret tamen talem necessitatem inculcare, addendo, in 
art. 11, in fine: 

«... aliter provisum fuerit. 

Cum autem sodales horum Institutorum in saeculo degenres 
pretiosis subsidiis spiritualibus et disciplinaribus vitae commu¬ 
nis priventur, Superiores peculiari studio super eorum vitam spi¬ 
ritualem et modum exercendi activitatem externam vigilare de¬ 
bent atque omne opportunum auxilium in perfectione evangelica 
prosequenda iis solerter afferre ». 

iii) Notare tamen iuvat hic quod art. 16: «De Institutis 
saecularibus alicui religioni aggregandis », specialiter ob hanc 
rationem sodales adiuvandi spiritualiter ponitur, praesertim si 
sint laici, viri vel mulieres, praecipue ut spiritualem directionem 
sanam et solidam tuto accipere queant. 

iv) Revera haec forma status perfectionis, non videtur ubi¬ 
que apta esse; ideoque ubi non respondet conditionibus locorum 
non est praemature inducenda: de hoc Ordinarii locorum pro sua 
prudentia iudicare debent. 

Ad Articulum 14 

I. Observatio - Marella: i) Cum observationes Em.mi 
Card. Marella ampliores sint (pp. 16-19 in textu observationum) 
gratia claritatis per partes procedetur, scilicet: 

I. Origo et vicissitudines quaestionis. 

II. Status quaestionis. 

III. De natura et indole Institutis saecularis sacerdotum dioece- 

sanorum seu incardinatorum. 

IV. De competentia Dicasteriorum Romanorum in Instituta sae¬ 
cularia. 

Pars I - Origo et vicissitudines quaestionis 

Em.mus Card. Marella: « Si in articulo n. 14 sermo est de 
Institutis saecularibus clericalibus, quae in praesens exsistunt, 
tunc opportunum quin immo necessarium esse videtur, ut bene 
et apte definiatur materia obedientiae Superiori interno debitae, 
quin ullo modo debilitetur dependentia Sacerdotis saecularis 
a proprio Ordinario loci. 

Attamen si sermo est de novis erigendis Institutis saeculari¬ 
bus clericalibus in dioecesi pro clero dioecesano, tunc quaedam 
animadvertenda sunt. 

Huic amplissimo coetui notum facio Commissionem Centra¬ 
lem mandatum dedisse tribus Commissionibus praeparatoriis. 
Commissioni scilicet de Episcopis et de dioeceseon regimine, de 
disciplina Cleri et populi christiani et de Religiosis, ut in Sub- 
commissione mixta pertractarent quaestionem de Institutis sae¬ 
cularibus clericorum dioecesanorum: an essent constituenda et 
quomodo? 

Tres Commissiones votum commune protulerunt, attentis 
principiis, sive theologicis sive iuridicis, quod his quae sequuntur 
verbis enunciatur: 

Votum-. « Cum peculiaris sit Cleri dioecesani indoles, quip¬ 
pe qui integre apostolatus addictus sit ministerio, quod sub auc¬ 
toritate Episcopi exercet; cumque hac de causa peculiaris quoque 
rationis sit eiusdem spiritualitas, specialis desideratur legislatio, 
qua normae penitus definiantur, naturam, constitutionem activi¬ 
tatemque ordinantes cuiuscumque generis consociationum, etiam 
earum in quibus Sacerdotes dioecesani consilia evangelica profi¬ 
teri valeant, ita quidem ut clare semper et ubique cautum sit et 
de bono spirituali ipsorum Sacerdotum, servata indole propria 
Cleri dioecesani, et integra eorumdem unione cum aliis sacerdo¬ 
tibus dioecesanis, et potissimum cum proprio Episcopo, cui pla¬ 
ne, immo et promptius, subiecti manere debent ». 

Praeter istud votum, quod trium Commissionum commune 
fuit, Commissio de Episcopis, in Sessione Generali a die 5 ad 13 
huius mensis habita, mentem suam clarius aperuit ». 

N. B.: Mens Exc.morum Episcoporum infra exponetur in 
Parte tertia: De natura et indole Instituti ... (cf. inf. p. 27, ss.). 

Respondetur-. Complementum narrationis de origine et vicis¬ 
situdinibus quaestionis. 

Ut tota quaestio (implexa et nova) facilius et securius intelli- 
gatur, narratio Em.mi Cardinalis magis particulariter complen¬ 
da est. 

i) Epistola S. Officii d. 26 aprilis 1961 ad Em.mum Card, 
Ciriaci, Praesidem Commissionis Disciplinae cleri et populi. 

Ne in origine quaestionis indaganda remotius aequo ascen¬ 
damus, initium praesentis quaestionis considerari potest Episto¬ 
la S. Officii d. 26 aprilis 1961 ad Em.mum Card. Ciriaci, cum 
approbatione Sanctissimi, mandata, ad quam Em.mus Card. Mi- 
cara in sua observatione appellavit, dicens: prae oculis habeatur 
mens S. Officii. 

Notandum est Epistolam dirigi ad Em.mum Card. Ciriaci, 
non qua Praefectum S. Congregationis Concilii, sed expresse qua 
Praesidem Commissionis Praeparatoriae Concilii, de Disciplina 
Cleri Populique christiani. Ideoque S. Officium intendebat quae¬ 
stionem subicere non S. Congregationi Concilii, sed ipsi Concilio 
Oecumenico, tramite Commissionis Praeparatoriae de Disciplina 
Cleri et Populi Christiani. 

Quaestio tractanda his verbis succincte indicabatur: 

« ... Ia questione della erezione di Istituti secolari di Sacer¬ 
doti diocesani, per la quale viene chiesto il consenso della Santa 
Sede e circa i quali occorrerebbe chiarire definitivamente la con- 
dizione giuridica ». 

Tunc, quaestione integre exposita, epistola concludebatur: 

« Poiche pero la questione e cosl importante da poter avere 
riflessi non soltanto in una o in uffialtra determinata diocesi, ma 
in ben piii vasta portata, gli Em.mi Padri hanno creduto oppor¬ 
tuno devolvere la cosa al giudizio e alie decisioni dei Vescovi, e 
pertanto, pur esprimendo il su riferito loro parere, hanno dispo¬ 
sto, e 1’Augusto Pontefice ha approvato, che la pratica sia rimessa 
a codesta Commissione Preparatoria dei Concilio Ecumenico ». 
(A. Card. Ottaviani, Segr.). 

Igitur, iuxta hanc Epistolam, Commissio Praeparatoria de Di¬ 
sciplina Cleri et populi christiani parare debebat schema Concilio 
Oecumenico praesentando, circa hanc specialem quaestionem. 

ii) Mandatum Pontificium d. 26 iulii 1961, de quaestione 
tractanda in Commissione Mixta. 

Non bene intelligitur quod de hac quaestione nulla notitia 
data fuerit sive S. Congregationi de Religiosis, quae de iure com¬ 
petens est circa ista Instituta saecularia et de facto hanc compe¬ 
tentiam per annos exercuit, etiam decreta « nihil obstat » vel 

« erectionis » emittendo; sive Commissioni de Religiosis Prae¬ 
paratoriae Concilii, quae in hac materia aequo iure etiam est com¬ 
petens, sicut in omnibus statibus perfectionis. 

Res tamen ad cognitionem S. Congregationis de Religiosis et 
Commissionis de Religiosis post aliquod tempus pervenit, et 
deinde, ad Ipsum Summum Pontificem delata est, qui respondit 
dando mandatum tractandi quaestionem in Commissione mixta, 
scilicet inter Commissionem de Episcopis, de Disciplina Cleri et 
de Religiosis. 

Hoc mandatum a Summo Pontifice personaliter datum, non 
a Commissione Centrali adunata, sequentibus verbis ab Exc.mo 
D.no Felici die 26 iulii 1961 tribus Em.mis Cardinalibus Prae- 
sidibus communicatum est: 

« Ho Tonore di comunicare a Vostra Eminenza Reverendis¬ 
sima che il Santo Padre ... Si e degnato di disporre che la que¬ 
stione delTerezione di Istituti secolari di sacerdoti diocesani 
venga trattata da una Commissione mista, composta dalla Com¬ 
missione dei Vescovi e dei Clero e dei Popolo, e dalla Commis¬ 
sione dei Religiosi ... ». 

iii) Adunatio trium secretariorum: d. 16 octobris 1961. 

Ad mandatum Pontificium in exsecutionem rite deducendum, 
tres Secretarii trium Commissionum supra citatarum, die 16 octo¬ 
bris 1961 convenerunt, atque unanimiter ordinem sequendum 
in quaestione pertractanda statuerunt. 

iv) Subcommissio mixta: mense Decembris 1961. 

Versus medium mensis decembris adunata est Subcommissio 
mixta, composita ex tribus Secretariis et novem membris, scilicet, 
tribus pro unaquaque Commissione. 

a) Secretarii tunc praesentarunt relationes suas circa quae¬ 
stionem: 

Secretarius Commissionis de Religiosis praesentavit rela¬ 
tionem in propria Commissione concordatam, quae fideliter adhae¬ 
rebat Ordini in praeliminari adunatione secretariorum praesti¬ 
tuto. 

Secretarius Commissionis de Disciplina Cleri Populique 
Christiani, id non potuit facere, quia alia membra subcomrriissio- 
nis suae non concordabant; sed sententiam cuiusque eorum illu¬ 
stravit. 

Relator Commissionis de Episcopis et Dioeceseos Regimi¬ 
ne praesentavit Relationem acceptatam ab aliis membris eius sub- 
commissionis, sed praeter Ordinem a Secretariis praestitutum. 

b) Post aliquam disceptationem, clare omnibus apparuit mem¬ 
bra divisa fuisse inter duas oppositas sententias: 

Ex una parte, iuxta mentem Commissionis de Religiosis, 
sustinebatur ius vigens tamquam permansurum, salvis debitis 
emendationibus quibus compleri et perfici poterat, Speciatim re¬ 
tinebatur quod non tantum Instituta saecularia Sacerdotum dioe- 
cesanorum iam exsistentia erant conservanda; sed etiam erectio 
novorum Institutorum eiusdem speciei, emergente necessitate vel 
utilitate, permittenda erat. 

Ex altera parte, iuxta mentem Commissionis de Episcopis, 
concedebatur Instituta iam exsistentia fore conservanda; sed ne¬ 
gabatur erectio novorum huiusmodi Institutorum et proponeba¬ 
tur aliae formae institutorum pro sacerdotibus incardinatis. 

c) Cum vero concordia inter has oppositas sententias impos¬ 
sibilis appareret, tunc relicta solutione quaestionis pro suo me¬ 
rito, propositum est et acceptatum est Votum, ab Em.mo Carcl. 
Marella supra relatum (cf. supra pag. 23). 

Ut omnes videre possunt ex vicissitudinibus quaestionis, hoc 
Votum est tantum aliquod compromissum ad adunationem sub- 
commissionis, cum voto concordi, terminandam, quae non vale¬ 
bat rem ipsam definire. 

Et ex ipso textu, apparet quaestionem non fuisse definitam, 
et remansisse in statu quo iuridico, expectando novam legisla¬ 
tionem. 

v) Cum res ita essent, Commissio de Religiosis tunc non 
dubitavit praesentare Commissioni Centrali integrum suum sche¬ 
ma: de Institutis saecularibus iam a multo tempore paratum, in¬ 
cluso art. 14 qui specialiter agit de Institutis Sacerdotum dioe- 
cesanorum seu incardinatorum. 

vi) Ex altera parte, ut testatur Em.mus Card. Marella, Com¬ 
missio de Episcopis et Dioeceseon Regimine quaestionem iterum 
examinavit atque « mentem suam clarius aperuit »: quam ex 
textu Em.mi Praesidis Commissionis referimus, in Parte Tertia 
sequenti (cf. inf. p. 37). 

Pars II - Statua quaestionis 

Ad omnem aequivocationem vitandam, interest maxime ut 
obiectum quaestionis de qua hic agitur precise et clare deter¬ 
minetur. 

i) Non agitur hic de Institutis saecularibus universim: sed 
tantum de Institutis saecularibus clericalibus. Ergo nullo modo 
tanguntur in praesenti disceptatione Instituta laicalia, virorum vel 
mulierum. 

Igitur, pro Institutis saecularibus laicalibus, virorum et mu- 

lierum, considerandum est tantum schema a Commissione de Re¬ 
ligiosis hic (Caput VIII) praesentatum, quod sub oculos habe¬ 
mus cum Observationibus a Patribus Commissionis Centralis in 
idem factis. 

ii) Neque ad omnia Instituta clericalia quaestio directe refer¬ 
tur: sed tantum ad instituta sacerdotum dioecesanorum vel in¬ 
cardinatorum, illorum scilicet qui semper et de iure incardinatio- 
nem propriae dioecesi conservat, nonobstante eorum adscriptione 
Instituto. 

Quoad cetera Instituta clericalia sacerdotum qui non sunt 
incardinati vel incardinationem suam de iure amittunt, iterum 
ad schema de religiosis est respiciendum, et modo speciali, art. 15 
qui de iisdem agit. 

iii) Quaestio igitur restringitur ad unum obiectum precisum 
et limitatum. Quod evincitur ex documentis supra citatis. 

Sive ex epistola S. Officii ad Em.mum Card. Ciriaci: « la 
questione della erezione di Istituti secolari di sacerdoti dioce- 
sani » (cf. supra pag. 24). 

Sive maxime ex mandato Pontificio: «... la questione della 
erezione di Istituti secolari di sacerdoti diocesani .... (cf. supra 
pag. 25). 

iv) Immo quaestio adhuc strictius circumscribitur ex eo quod 
directe non respicit Instituta, etiam sacerdotum dioecesanorum, 
iam exsistentia seu approbata; quorum perseverantiam admittit 
Commissio Episcoporum (cf. supra pag. 26). Sed tantum fu¬ 
tura Instituta, quorum erectionem intendit negare Commissio de 
Episcopis (cf. supra pag. 26): documenta enim vocem habent 
« erezione ». 

Quid tunc de hac re est sentiendum? Oportet audire men¬ 
tem Commissionis de Episcopis, prout ab Em.mo Card. Marella 
relatam. 

Pars III - De natura et indole Instituti saecularis 
sacerdotum dioecesanorum seu incardinatorum 

Em.mus Card. Marella: a) « Praeter istud votum (cf. su¬ 
pra pag. 23), quod trium Commissionum commune fuit, Com¬ 
missio de Episcopis, in Sessione Generali a die 5 ad 13 huius 
mensis habita, mentem suam clarius aperuit. Exc.mi Praesules 
censuerunt ne Instituta saecularia pro clero dioecesano amplius 
erigerentur, quia huiusmodi Instituta mutare videntur status Cle¬ 
ri Dioecesani, inspecto iure condito in legibus constitutionalibus 

Institutorum saecularium (i. e. in Const. Ap. Provida Mater et 
in Motu Proprio Primo Feliciter). 

b) « Etenim: 

1“ In Institutis saecularibus clericalibus non adimpletur 
ratio saeculari tatis, quae perficere non possunt, cum sint — status 
clericalis natura inspecta — « extra negotia saecularia » positi; 

2° Instituta saecularia constituta sunt, non tantum ad 
christianam perfectionem acquirendam, sed etiam ad apostolatum 
exercendum in saeculo (sicut in art. 1 Legis peculiaris): iamvero 
apostolatus in sacerdote dioecesano omnino pendere debet ab 
Episcopo, secus specialis cleri dioecesani natura mutatur; 

3“ Instituta saecularia vinculum stabile, mutuum ac ple¬ 
num exigunt, ita ut sodales se totos Institutos tradant, et Insti¬ 
tutum de sodalibus curam gerat atque respondeat (art. III); at¬ 
tamen natura Cleri saecularis exigit ut inter Sacerdotem et Epi¬ 
scopum nullum aliud vinculum publicum exsistat praeter incar- 
dinationem; 

4° Instituta saecularia supponunt hierarchicam regiminis 
ordinationem (art. IX); Clerus vero saecularis nullam aliam hie¬ 
rarchicam regiminis ordinationem, praeter ea quae ab Episcopo 
provenit, admittere potest. 

c) « Hisce de causis exoptatur nova legislatio circa ius asso¬ 
ciationis pro Clero dioecesano. 

De huiusmodi nova legislatione consilia quaedam proposue¬ 
runt Patres: 

1° Huiusmodi legislatio plane distincta sit oportet ab ana¬ 
loga legislatione pro Institutis saecularibus perfectionis, quae fi¬ 
delibus laicis patent; 

2" Ut huiusmodi consociationibus pro Clero dioecesano 
propria et peculiaris reservetur denominatio seu titulus, ut distin¬ 
guantur ab aliis Institutis; 

3° Ut omnes et singulae Consociationes pro Clero dioece¬ 
sano sub auctoritate et competentia S. Congregationis Concilii 
ponantur. Cum enim huiusmodi consociationes sint pro Clero 
saeculari, et ad sanctificationem eiusdem Cleri saecularis essen¬ 
tialiter ordinentur, congruum videtur ut earumdem suprema mo¬ 
deratio illi sacro Dicasterio demandetur quod de disciplina ipsius 
Cleri saecularis uni ver sim invigilat; 

4° Ut consociationes pro Clero debeant esse dioecesanae 
et sacerdotes Episcopo tamquam Superiori suo subsint, etsi Epi¬ 
scopus immediatam Consociationis directionem possit committere 
alii sacerdoti, ut moderatori vel praeposito, et tamquam illius 
alter ego. Ita ut unica exsistat pro Clero dioecesano externa di- 

rectio et orientatio, atque idem ductus pro sacerdotum modo sese 
gerendi eorumque activitate apostolica; 

5" Admitti possunt etiam consociationes interdioecesanae 
immo et confoederationes sacerdotum dummodo vinculum depen¬ 
dentiae unice erga proprium Episcopum consistat, et relationes 
cum Consociatione interdioecesana sint tantummodo ordinis spi¬ 
ritualis, scilicet nullam conscientiae obligationem inducentes, nul¬ 
lusque character iurisdictionis aut potestativus admittatur. 

d) Ipsi Exc.mi Patres suggestiones nonnullas edixerunt quoad 
vota privata vel promissiones vel iuramenta obedientiae et pau¬ 
pertatis; praesertim obedientiae erga Episcopum fieri debet: quod 
clarius exprimetur in voto quam primum Commissioni Centrali 
tradendo. 

e) Pariter, in eodem voto, Exc.mi Patres proposuerunt ut 
Institutorum saecularium perfectionis, quae sunt iam canonice 
instituta, propria physionomia, indoles ac iuridica forma, clarius 
et apertius definiatur; ut distinguatur conditio Institutorum sae¬ 
cularium, quae variis classibus coalescunt, scilicet sacerdotibus 
et laicis, itemque si agatur de Instituto cum membris mixtis, cla¬ 
rior distinctio fiat inter utriusque categoriae conditionem iuri- 
dicam ». 

Respondetur-. Praemittitur hic, utilitatis causa, notio iuridica 
Instituti saecularis. Hoc proprio nomine veniunt: « Societates, cle¬ 
ricales vel laicales, quarum membra, cbristianae perfectionis ad- 
quirendae atque apostolatum plene exercendi causa, in saeculo 
consilia evangelica profitentur » (Const. Ap. Provida Mater: 
Lex peculiaris, art. 1). 

Nunc ad observationes factas, respondetur per singulas partes: 

Ad a) Haec pars continet, ut ita dicatur, thesis Commissio¬ 
nis Episcoporum, quae sic propriis verbis effertur: « ne Instituta 
saecularia pro clero dioecesano amplius erigerentur » (cf. supra, 
pag. 27, a). 

i) Haec thesis, ut patet, duo continet: 

explicite dicit: « ne instituta ... amplius erigerentur »; 

implicite supponit instituta iam exsistentia conservanda 
esse. Et hoc concordat plene cum iis quae in subcommissione 
mixta, mense decembris 1961, a membris Commissionis de Epi¬ 
scopis propugnata fuerunt (cf. supra, pag. 26, b). 

ii) Sed huiusmodi discriminatio inter instituta exsistentia et 
nova non videtur rationabilis: 

Aut ista instituta sunt bona et benefica Ecclesiae: tunc cur 
prohiberentur nova, servatis servandis, condenda? 

Aut sunt mala et nociva Ecclesiae; tunc cur exsistentia to¬ 
lerantur? Forte quod quis diceret: tolerantur eorum interitionem 
expectando. Sed id temerarie exspectatur, quando constat ista 
florere numero (sodales nunc sunt circa quattuor millia (4000); 
et vita: ut plus quam 70 Epistolae Episcoporum testantur, 

Ideoque talis discriminatio non est rationabilis: aut omnia 
sunt supprimenda, aut nova servatis servandis, permittenda. 

Insuper pro institutis exsistentibus et permanentibus, haec 
prohibitio de futuro esset ipsis valde iniuriosa: quia aequi valet 
reprobationi ex parte Ecclesiae, et reprobatio iniusta sine causa, 
cum e contra a propriis Ordinariis laudibus extollantur! quo 
iure tunc instituta experientia probata et fructibus commendata 
supprimere vel ipsis iniuriam inferre, quasi tantum ad duritiem 
cordis tolerata! 

iii) Quoad autem valorem institutorum exsistentium, con¬ 
siderandum: 

Quod instituta saecularia, in genere, a Constitutione Pro¬ 
vida Mater Ecclesia fuerunt recognita et adnumerata inter status 
publicos perfectionis christianae; sed non ab ea creata. 

De facto a saeculo exsistebant, et proinde si Ecclesia ea iuri- 
dice recognovit, est quia eadem bona et benefica Ecclesiae aesti¬ 
mavit, non solum ex principiis theologicis, sed ex ipsa experien¬ 
tia, arborem diiudicando ex propriis eius fructibus. 

Instituta clericalia sacerdotum dioecesanorum, sunt de 
facto recentiora. 

Nihilominus in eorum favorem militat experientia iam de¬ 
cennalis, et, ut supra dictum est, a plus quam 70 Episcopis lau¬ 
dantur, non solum ob fructus sanctitatis sodalium, sed specialiter 
ob eorumdem plenam submissionem Episcopis; ipsi communiter 
concordant cum epistola quam Em.mus Card. Valeri legit in ses¬ 
sione Commissionis Centralis, in qua, praeter alia haec habentur: 

« L’objection, faite parfois, que 1’appartenance a un Institut 
seculier distend les liens avec 1’Eveque ou le diocese, est abso- 
lument contredite par les faits. Je n’ai pas de pretres plus dispo- 
ses a accepter toute mission que les pretres appartenant au Prado, 
a la Societe des Pretres du Coeur de Jesus, ou a votre Pieuse 
Union ». 

Haec facta comprobata nequeunt rationabiliter tractu calami 
deleri; et secumferunt testimonium quod ista Instituta saecu¬ 
laria, a S. Sede approbata, reapse sunt bona et benefica Ecclesiae. 

Si ita est, cur nova condenda prohibere, ob timorem quod 
nova possent esse mala et nociva? Et ob timorem qui non ex 

institutorum experientia procedit, quae e contra, ut vidimus, fidu¬ 
ciam gignit; sed ex quadam simplici mentis apprehensione. 

Etsi hic et illic quaedam habentur difficultates, hae non 
destruunt valorem ipsius institutionis: et ubi non desunt diffi¬ 
cultates, etiam in Religionibus, in dioecesibus, etc.? solvantur 
difficultates; sed serventur institutiones. 

Ad b) Scilicet ad rationes quae pro thesi supra relata affe» 
runtur (cf. supra pag. 28-29, b). 

Ad rationem 1): de ratione « saeculari tatis » non adimpleta 
in istis institutis. 

Si recte haec ratio intelligatur, affirmatur quod « non adim¬ 
pletur ratio saecularitatis in istis instituti », quia eorum sodales 
cum sint clerici, « extra negotia saecularia » sunt positi et qui¬ 
dem vi ipsius iuris. 

Respondetur : i) Verum est « saecularitatem » esse elemen¬ 
tum essentiale et specificum omnis Instituti saecularis: ubi igitur 
deest, nequit adesse institutum saeculare. 

ii) Sed esset evidens aequivocatio confundere hanc saecula¬ 
ritatem propriam Institutorum saecularium, cum negotiis sae¬ 
cularibus a iure Clero prohibitis! 

Negotia saecularia Clericis prohibita, sunt negotia profana 
quae statum clericalem dedecent vel ab eodem aliena, in Codice 
speciatim enumerata in can. 139-142. 

Saecularitas autem de qua agitur est simplex permanentia 
in mundo (in saeculo) per oppositionem ad vitam communem 
canonicam propriam Religionum vel Societatum, quarum sodales 
saeculo valedicunt. 

Haec permanentia in saeculo, vel saecularitas, potest esse: 

vel Laici: cui proinde permittuntur exercere omnia nego¬ 
tia honesta, licet omnino profana et ad temporalia tantum di¬ 
recta; 

vel Clerici, qui tamen, propter statum sacro ministerio con¬ 
secratum, prohibentur agere negotia saecularia, i. e. ista profana 
et proprio statui aliena, etiam si honesta sint et aliunde simplici 
laico permissa. 

Ideoque et precise quia hac ratione clericus permanet in sae¬ 
culo, iuridice vocatur, clericus saecularis, nonobstante prohibi¬ 
tione ei facta negotia saecularia exercendi. 

iii) Ergo: si termini recte intelliguntur, nulla est oppositio 
inter saecularitatem et statum clerici saecularis; et consequenter 
« saecularitas » propria Instituti saecularis, est perfecte compa- 
tibilis cum statu clerici saecularis. 

Saecularitas enim necessario implicat tantum permanen- 

tiarxi in saeculo. Quod negotia saecularia, profana, neque ea ex 
eludit, neque ea exigit, ab eis praescindit. Ideoque sine ulla con¬ 
tradictione, Pius XII potuit dicere in lege peculiari Const. Ap. 
Provida Mater-. « Societates clericales vel laicales ...» (art. 1). 

Et explicitius in Allocutione d. 8 dec. 1950: « Nulla profecto 
ratio officit, quominus clerici in Saecularia Instituta coalescant, 
ut, ad evangelicae perfectionis statum, huiusmodi vitae delectu 
et genere, contendant... » (cf. AAS, 1951, p. 29-30). 

Ad Rationem 2): de apostolatu sacerdotum ab Episcopo de¬ 
pendente (cf. p. 28). 

Arguitur ex quadam adserta impossibilitate conciliandi in 
Clero dioecesano, apostolatum ad quem omne Institutum saecu¬ 
lare destinatur cum plena dependentia eiusdem ab Episcopo. 

Respondetur: i) Omnino verum est apostolatum, et quidem 
operibus externis exercendum, esse finem necessarium cuiusque 
Instituti saecularis; adeo ut iure vigenti, Institutum saeculare 
unice contemplativum admitti nequeat (cf. Lex peculiaris, art. IX, 
et supra pag. 28-29). 

ii) Ex altera parte, verum est etiam quod exercitium aposto- 
latus a sacerdote dioecesano plane dependet a suo Episcopo. 

iii) Sed haec integra dependentia ab Episcopo in Apostolatu 
exercenda minime impeditur vel minuitur in sacerdote alicui In¬ 
stituto saeculari adseripto, quin e contra corroboretur, ut expli- 
cite habetur in Schemate art. 14 et certo, non leviter dictum: 
« ... id semper prae oculis habendum est, auctoritatem Ordinarii 
loci in hos clericos ntdlo sub respectu imminuendam sed potius 
novo vinculo firmandam esse ». 

Id etiam, Epistolae Episcoporum de quibus supra sermo fuit 
(cf. supra pag. 30, iii) expresse testantur de facto iam obtentum 
esse. 

iv) Completa dependentia ista ab Episcopo, directe sequitur 
principium « saecularitatis » institutorum saecularium, vi cuius, 
sodales, non tantum remanent in saeculo, sed in eodem conser¬ 
vant suam conditionem socialem et professionalem, cum eiusdem 
exigentiis: 

Ita laicus medicus, advocatus, etc. remanet talis etiam post 
adseriptionem Instituto saeculari, et in ista peculiari saeculari 
conditione vel professione suum apostolatum exercet: inde dici¬ 
tur quod «... hic apostolatus Instituto saecularium non tantum 
in saeculo, sed veluti ex saeculo ac proinde professionibus, exer¬ 
citiis, formis, locis, rerum adiunctis saeculari huic conditioni 


— 33 — 

respondentibus, exercendus est fideliter » (Pius XII, Motu Pro¬ 
prio, Primo feliciter, II). 

Pariter clericus, conservat suam conditionem clerici dioece 
sani: remanet incardinatus, cum omnibus exigentiis erga suum 
Episcopum ab incardinatione derivantibus, et consequenter cum 
plena dependentia ab Episcopo, in suo Apostolatu exercendo, 
sine ulla differentia in hoc cum aliis sacerdotibus dioecesi incar- 
dinatis. 

Est, proportione servata, sicut esset aliquis officialis exercitus 
alicui instituto saeculari adseriptus, qui certo certius completam 
dependentiam a suis ducibus, in re militari, retineret. 

v) Sed tunc, quid de eius proprio superiore Instituti? 

Erga ipsum est etiam dependens, sed secundum indolem pro¬ 
priam Instituti saecularis et secundum proprias Constitutiones. 

Ideoque: 

Quoad observantiam consiliorum evangelicorum: a suo Su¬ 
periore pendet et exclusive, ad normam Constitutionum. Sed sta- 
tim, notandum est, quod obiectum istorum consiliorum coarcta- 
tur secundum precise id quod exigit « saecularitas », ut patet 
ex Lege pec., art. 3. 

Sic v. g. quoad paupertatem: ea quae pertinent ad paroeciae 
administrationem cui sacerdos praeficitur non est materia voti 
paupertatis; quoad obedientiam: ea quae pertinent ad sacrum mi¬ 
nisterium sub auctoritate proprii Episcopi, non pertinent ad vo¬ 
tum nisi quod Superior posset iussiones Episcopi, praecepto suo 
vi voti dato corroborare ut fidelius adimpleantur, minime posset 
iisdem contradicere, ut explicite dicitur in art. 14 Schematis: 
«... qui (Superior) numquam quidquam praecipere vel consulere 
potest quod dependentiae ab Ordinario adversetur ... ». 

Quoad exercitium ministerii dioecesani, sacerdos dependet 
a suo Episcopo et exclusive: sive quoad distributionem officiorum, 
sive quoad modum ea adimplendi. 

Ad Superiorem internum pertinet tantum vigilantia super per¬ 
sonam sacerdotis ut officia ab Episcopo sibi commissa perfecte 
adimpleat. Sed, ut supra additum est, art. 14, Superior non valet 
sacerdotes transferre in aliam dioecesim neque ab uno officio dioe¬ 
cesano ad aliud. 

Quoad vitam spiritualem, distinctio hic est necessaria: 
respectu obligationum communium clericorum a iure 
pro eorum sanctificatione impositarum, a suo Episcopo dependet 
sicut ceteri sacerdotes; 

respectu observantiae consiliorum evangelicorum, alia- 

rumque observationum cum iisdem connexis, a suo Superiore 
dependet unice. 

vi) Hac ratione componitur exercitium utriusque auctoritatis 
Episcopi et superioris in eodem clerico incardinato: quatenus hae 
duae auctoritates circa diversa obiecta directe exercentur et ita 
coordinantur ut in conflictum venire nequeant. 

Liceat hic aliquid addere circa dependentiam Sacerdotum sae¬ 
cularium duplici simul potestati, quin inde inconveniens aliquod 
exoriatur. 

Notae sunt adhortationes Summorum Pontificum, praesertim 
Leonis XIII et S. Pii X ad sacerdotes, in specie ad ipsos curiones 
paroeciarum, ut Tertio Ordini Saeculari S. Francisci se adscri- 
bant, et sic efficacius exemplo suo animarum bonum promoveant. 

Iamvero sodales Tertii Ordinis saecularis, qui « sub modera¬ 
mine alicuius Ordinis, secundum eiusdem spiritum, ad Christia¬ 
nam perfectionem contendere nituntur, modo saeculari eorum 
consentaneo » (can. 702, § 1), iuxta Regulam a S. P. Leone XIII 
approbatam, visitationi et correctioni Superiorum e primo vel 
tertio Ordine regulari franciscali subsunt in iis quae observan¬ 
tiam Regulae tangunt; et haec subiectio, ut patet, nullo modo 
officit iurisdictioni Ordinarii loci, quin immo non parum iuvat 
ad sanctitatem tot sacerdotum sive etiam Episcoporum e clero 
saeculari, quorum non pauci ss. Altarium honoribus decorati sunt. 

Practice difficultates esse poterunt, quae nullibi desunt ut ex 
experientia patet, neque inter Episcopos et suos sacerdotes nulli 
piae associationi adscriptos; sed haec proveniunt ex personis, 
non ex ipsis institutionibus: et proinde resolvi poterunt quin 
pereant institutiones. 

Ad Rationem 3): de vinculo exclusivo inter Episcopum et 
Sacerdotem (p. 28). 

Iterum arguitur ex adserta impossibilitate conciliandi vincu¬ 
lum stabile sacerdotis cum suo Instituto, et vinculum eiusdem 
cum suo Episcopo. 

Respondetur-, i) Verum est quod ex una parte, adesse debet 
vinculum stabile, mutuum ac plenum inter sacerdotem et Insti¬ 
tutum (Lex. pec., art. III). Sed, hoc intelligi debet: non simpli¬ 
citer, sed, ut dicitur in eadem Lege peculiari: « Ad normam 
Constitutionum ». 

Constitutiones autem respondent propriae indoli Instituti, 
ideoque respondere debent et de facto respondent conditioni pe¬ 
culiari sodalium, et in casu, sacerdotum incardinatorum. 

Quatenus generaliter totam vitam complectitur, est quaedam 
plenitudo donationis Instituti, sed non eadem ac in Religionibus, 
precise quia sacerdos incardinatus, etsi ad plenum apostolatum 
teneatur, illum explere debet, tamquam sacerdos incardinatus sub 
dependentia directa sui Episcopi. 

ii) Quod « inter sacerdotem et Episcopum nullum aliud vin¬ 
culum publicum » exsistere possit praeter incardinationem, hoc 
non evincitur, et ex dictis, contrarium probatur. 

Nullum aliud vinculum esse debet quod contradicat incardina- 
tioni eiusque exigentiis: omnino concedendum est; sed non ex¬ 
cluditur aliud vinculum quod sit, non contra incardinationem, sed 
tantum praeter incardinationem: quonam iure enim excludere¬ 
tur, si cum incardinatione conciliari potest? et, ex supra dictis, 
ostenditur quomodo conciliatur, non tantum de iure, sed etiam 
experientia comprobante. 

Ad Rationem 4): de hierarchica ordinatione ecclesiastica ex- 
clusiva (pag. 28). 

Iterum arguitur quod institutum saeculare supponit hierar- 
chiam internam, quae excluditur ab hierarchia quae ab Episcopo 
provenit. 

i) Verum est in quolibet Instituto saeculuari dari hierarchiam 
internam, constitutam Superioribus internis, qui et ipsi sub ali¬ 
quo Superiore supremo constituti sunt. Ex altera parte vero, 
sacerdos incardinatus inseritur in hierarchia ecclesiastica sub suo 
Episcopo. 

ii) Sed quonam iure haec ultima hierarchia priorem exclu¬ 
dere debeat, non videtur. 

Et est fere eadem difficultas ac supra: duplex auctoritas in 
eadem persona; hoc est phenomenon quotidianum: v. g. eadem 
persona est simul cives subditus potestati civili, et catholicus 
subiectus potestati Ecclesiae. 

Solutio est in distinctione inter competentiam utriusque po¬ 
testatis: esset impossibile, si circa idem et secundum idem age¬ 
rent; non autem si in obiecta diversa vel secundum diversas ra¬ 
tiones. 

Porro supra ostensum est utramque potestatem habere re- 
spective propriam competentiam definitam, ita ut conflictus, de 
iure, haberi non possit. 

Idem concludendum de duplici Hierarchia Superiorum. 

Conclusio-. Ex responsis supra datis, patet oppositionem in¬ 
ter statum Clerici incardinati et eiusdem statum qua membri 

Instituti saecularis, de iure non exsistere; de facto difficultates 
oriri possunt ex personis; sed difficultates sunt proprio modo 
solvendae quin pereant institutiones quae iure et facto probatae 
sunt utiles et beneficae in Ecclesia. 

Respondeatur ad c): « Hisce de causis exoptatur nova le¬ 
gislatio ... » (pag. 28). 

Responsum Generale-, i) Consentaneum est ut ius vigens de 
Institutis saecularibus compleatur et perficiatur. Est enim prima 
codificatio huius materiae; nihil mirandum igitur si perfecta omni 
sub respectu non sit. 

ii) Minus placet loqui de nova legislatione, quae sonat ac si 
haec materia esset de integro ordinanda: quod non est casus licet 
in quibusdam partibus compleri indigeat et hic et illic expoliri. 

iii) Melius esset loqui de revisione huius iuris, sicut dicitur 
-de Codice revidendo; eo magis quod legislatio de Institutis sae¬ 
cularibus locum suum proprium habere debebit in futura Codicis 
editione et sic subintrabit generali Codicis revisioni. 

Ad primam propositionem-. « Huiusmodi legislatio plane di¬ 
stincta sit oportet ab analoga legislatione pro Institutis saecula¬ 
ribus perfectionis, quae fidelibus laicis patent » (cf. supra, p. 28). 

Respondetur-. Placet, dummodo clare appareat haec instituta 
pertinere ad statum perfectionis proprie dictum, et non sint tan¬ 
tum piae associationes etiam ad vitam spiritualem clericorum 
fovendam ordinatae. 

De istis poterit certo sermo esse in hac legislatione; sed ita 
ut non confundantur cum aliis de statu perfectionis. 

Ad secundam propositionem-. « Ut huiusmodi consociationi¬ 
bus pro Clero dioecesano propria et peculiaris reservetur deno¬ 
minatio seu titulus ut distinguantur ab aliis Institutis » (cf. supra, 
pag. 28). 

Respondetur: Placet. 

Ad tertiam propositionem: « Ut omnes et singulae Conso¬ 
ciationes pro Clero sub auctoritate et competentia S. Congrega¬ 
tionis Concilii ponantur » (cf. supra, pag. 28). 

Responsum adaequatum ad hanc propositionem dabitur in¬ 
fra, in Pars Quarta: De competentia Dicasteriorum Romanorum 
in Instituta saecularia. 

Ideoque statim fit transitus: 

Ad quartam propositionem: « Ut consociationes pro Clero de¬ 
beant esse dioecesanae et Sacerdotes Episcopo tamquam Supe¬ 
riori suo subsint, etsi Episcopus immediatam Consociationis di¬ 
rectionem possit committere alii sacerdoti, ut moderatori vel 
praeposito, et tamquam illius alter ego. Ita ut unica exsistat pro 
Clero dioecesano externa directio et orientatio, atque idem ductus 
pro sacerdotum modo sese gerendi eorumque activitate aposto- 
lica » (cf. supra, pag. 28). 

Respondetur : In hac propositione, ut patet, sunt duae res: 
ut consociationes sint mere dioecesanae; et earum Superior sit 
Episcopus. 

i) Consociationes mere dioecesanae: 

Si agatur de Consociationibus piis, quin vere statui per¬ 
fectionis, prout supra explicatum est, pertineant, nulla est diffi¬ 
cultas ut sint mere dioecesanae. 

Si de veris Institutis saecularibus statui perfectionis perti¬ 
nentibus, magna est difficultas practica si mere sint dioecesanae: 
quia in plerisque dioecesibus nec numerus sufficiens ad illa com¬ 
ponenda inveniri poterit, ideoque ii sacerdotes qui ad perfectio¬ 
nem in statu saeculari consequendam forte adspirabunt, voca¬ 
tioni suae renuntiare debebunt. 

ii) Episcopus Superior Consociationis: iterum eadem distin¬ 
ctio est facienda: 

Si agatur de Consociationibus ad statum perfectionis non 
pertinentibus: id haberi potest ut Episcopus sit earum Superior, 
ut de facto habetur. Liceat tamen addere quod experientia haec 
non fuit semper felix, propter rationes, quae pro altero casu affe¬ 
runtur, proportionali ter validas etiam in hoc casu. 

Si e contra agatur de Institutis status perfectionis: minime 
convenit ut Episcopus sit eorum Superior. 

Agitur enim de Superioritate exercenda, non externe circa exter¬ 
nam activitatem personarum; sed bene circa earum vitam intimam 
per ordinem ad sanctitatem assequendam observantia consilio¬ 
rum evangelicorum aliarumque observantiarum particularium. 

Difficiliter Episcopus, qui potius de vita externa per iurisdic- 
tionem moderanda principaliter est occupatus, valeat sese immit¬ 
tere in vitam internam suorum sacerdotum. 

Id eo difficilius erit pro eo, quod non necessario ipse erit 
membrum huius consociationis: poteritne tunc eius vitam et spi¬ 
ritum plene assequi ut singulos sodales in istis viis perfectionis 
dirigere valeat? 

Episcopi in dioecesi sese succedunt; frequentissime prove- 

niunt ex aliis dioecesibus, et afferunt novam mentem et novum 
modum gubernandi. Quomodo continuitas vitae et spiritus ha¬ 
beri poterit cum Superioribus, non tantum extraneis consociatio¬ 
ni, sed frequenter alienis ab earum vita et spiritu. 

Remedium quod offertur, committendo regimen habituale 
consociationis alicui moderatori, sub auctoritate Episcopi: ex una 
parte ostendit incommodum quod Episcopus sit verus Superior: 
ad quid si non valet proprium munus exercere, sine incommodis? 

Ex altera parte, praebet remedium inefficax: regimen vica- 
riale ad tempus; sed non modo perpetuo, quia auctoritas Vicarii, 
etsi iuridice completa, morali ter non habet plenam vim. 

Ratio precipua habendi Episcopum Superiorem, est ut vite¬ 
tur dualitas auctoritatum: sed supra ostensum est quanam ra¬ 
tione talis dualitas componitur et quomodo de facto in pluribus 
dioecesibus componitur sine illis incommodis quae ab aliquibus 
timentur. 

Contra rationes hic allatas, aliquis arguere posset quod cum 
Episcopus tamquam perfector erga perficiendos habeatur, con¬ 
venit eum esse Superiorem perficiendorum, qui sunt sodales sta¬ 
tuum perfectionis. 

Respondetur, a) Verum est (iuxta doctrinam Doctoris Ange¬ 
lici) Episcopum, qui in statu perfectionis exercendae est consti¬ 
tutus, haberi tamquam perfectorem erga religiosos qui sunt in 
statu perfectionis adquirendae. 

Sed hanc functionem habet ut totius dioecesis Pastor eamque 
exercet vi potestatis iurisdictionis. Non autem hanc functionem 
habet tamquam Superior singulorum institutorum perfectionis, 
neque eam exercet vi potestatis dominativae quae propria est 
Romano Pontifici et Superioribus internis. 

b) De cetero, etiam quoad eius potestatem iurisdictionis, ab 
ea subducuntur, tum Instituta exempta, salvis casibus expressis 
quibus subduntur, tum alia instituta ad normam luris, quatenus 
ipsa aliqua fruuntur immunitate a potestate Episcoporum, ma¬ 
xime si sint iuris pontificii. 

c) Historia omnino confirmat istam distinctionem inter Epi¬ 
scopum Pastorem dioecesis, cui religiosi subiici possunt, et su¬ 
periores internos Institutorum. 

Conclusio-. Sinatur ut Instituta possint esse etiam interdioe- 
cesana, cum propriis Superioribus internis, quin Episcopus hoc 
munus assumat quod, ut supra ostensum est ei non competit. 

Ad quintam propositionem-. « Admitti possunt etiam conso¬ 
ciationes interdioecesanae et confoederationes, dummodo autem 
semper cautum sit ut vinculum iuridicae sacerdotum dependentiae 
unice erga proprium Episcopum consistat: et relationes cum 
Consociatione interdioecesana sint tantummodo ordinis spiritualis, 
scilicet nullam conscientiae obligationem inducentes, nullusque 
character iurisdictionis aut potestativus admittitur ». 

Respondetur-, i) Si agatur de Consociationibus ad statum per¬ 
fectionis non pertinentibus: totum est concedendum. 

ii) Si agatur de Institutis status perfectionis: 

a) Episcopus nequit haberi ut eorum verus Superior ut 
supra ample ostensum est, maxime vero si sunt interdioecesana; 
salva integra eius auctoritate in sacerdotes incardinatos quae a 
tali incardinatione ipsi derivatur, ut supra iam dictum est. 

b) Nequit admitti inter sodales et Superiores relationes 
ordinis mere spiritualis: debet esse vinculum iuridicum quod ve¬ 
ras obligationes morales inducit: aliter, perit ipsa ratio Instituti 
status perfectionis publici. 

Ideoque consociatio interdioecesana et ipsa confoederatio 
quae excogitatur, absque ulla potestate in socios alienae dioecesis 
vel confoederationis, necessario reducenda erit ad illas fidelium 
associationes de quibus in Codice can. 684 et ss., quae Modera¬ 
tores quidem habent, sed absque ulla potestate dominativa in 
socios adseriptos. 

Respondetur ad d) « Ipsi Exc.mi Patres suggestiones nonnul¬ 
las edixerunt quoad vota privata vel promissione vel iuramenta 
obedientiae et paupertatis; praesertim obedientiae semper erga 
Episcopum fieri debet; quod clarius exprimitur in voto quam 
primum Commissioni Centrali tradendo» (cf. pag. 29). 

Respondetur, non placet: vota sunt emittenda in manus pro¬ 
prii Superioris interni; ideoque non Episcopi. 

Neque hoc Episcopo nocere possit, cum ipse servat integram 
suam auctoritatem in Sacerdotes, ratione incardinationis, cui 
auctoritati Superior internus nequit contradicere. 

Respondetur ad e) « Pariter, in eodem voto, Exc.mi Patres 
proposuerunt ut Institutorum saecularium perfectionis, quae sunt 
iam canonice instituta, propria physionomia, indoles ac iuridica 
forma, clarius et apertius definiatur; ut distinguatur conditio In¬ 
stitutorum saecularium, quae variis classibus coalescunt, scilicet 

sacerdotibus et laicis, itemque si agatur de Instituto cum mem¬ 
bris mixtis, clarior distinctio fiat inter utriusque categoriae condi¬ 
tionem iuridicam » (cf. pag. 29). 

Respondetur: Placet omnino ut ius vigens in iis rebus perfi¬ 
ciatur. Sed liceat notare quod ista in Constitutionibus instituto¬ 
rum approbatis, iam habentur. 

Pars IV - De competentia Dicasteriorum Romanorum 
in Instituta saecularia 

N.B.: Hic, ut supra dictum est, affertur responsum ad ter¬ 
tiam propositionem, quae sic sonat: 

Ad tertiam propositionem-. « Ut omnes et singulae Consocia¬ 
tiones pro Clero sub auctoritate et competentia S. Congregationis 
Concilii ponantur. 

Cum enim huiusmodi consociationes sint pro Clero saeculari, 
et ad sanctificationem eiusdem Cleri saecularis essentialiter ordi¬ 
nentur, congruum videtur ut earumdem suprema moderatio illi 
Sacro Dicasterio demandetur quod de disciplina ipsius Cleri sae¬ 
cularis universim invigilat » (cf. supra, pag. 28). 

Respondetur-. Duplex.responsum hic necessarium est: pri¬ 
mum praeiudiciale, alterum pro merito quaestionis et rei veritate. 

Primum responsum-. Praeiudiciale: Haud convenit, Concilio 
Oecumenico de variis competentiis inter Dicasteria Romana ali¬ 
quid decernere. Haec enim sunt instrumenta quibus Summus Pon¬ 
tifex negotia Ecclesiae universalis, Sibi personaliter de iure di¬ 
vino commissa, pro suo prudenti arbitrio et conscientia expedit. 
Ideoque, sicut haec negotia ad Ipsum spectant, ad Ipsum quoque 
spectat horum instrumentorum seu Dicasteriorum quibus ea ex¬ 
pedit creatio, ordinatio et cuiusque propriae competentiae defi¬ 
nitio, quin Concilium etiam Oecumenicum valeat Summo Ponti¬ 
fici aliquam normam imponere. 

Ut vulgo dicitur, Dicasteria Romana sunt « longa manus » 
Summi Pontificis, quam nemo alius valet aliquomodo ligare. 

Ideoque, Sacra Congregatio Consistorialis, consideratis om¬ 
nibus votis Episcoporum circa eventualem aliquam Curiae Ro¬ 
manae reorganisationem, scite sequens votum ad Commissionem 
Antepraeparatoriam expressit: 

« In fine, la S. Congregazione Concistoriale esprime il som- 

messo parere che 1’eventuale riforma della Curia Romana dei 
Romano Pontefice, se cosx piacera al Santo Padre, non e conve¬ 
niente, per ovvi motivi, che venga trattata in Concilio Ecume- 
nico » (cf. Acta et Documenta, vol. III, pag. 36, V). 

Alterum responsum-. Pro merito quaestionis et rei veritate. 

Notare oportet imprimis quod propositio Em.mi Cardinalis 
Relatoris est generalis, quatenus omnes et singulas Consociatio¬ 
nes pro Ciero saeculari constitutas complectitur. 

Ad omnem aequivocationem vitandam, distinguere oportet 
hic inter consociationes quae tantum sunt Piae Associationes, etsi 
ad Cleri sanctificationem ordinatae, et alias Societates quae ad 
tramitem Constitutionis Apostolicae Provida Mater Ecclesia, na¬ 
turam Instituti saecularis vere induunt. 

De prioribus associationibus piis quae nunc sub auctoritate 
et competentia S. Congregationis Concilii sunt, in praesenti re¬ 
sponso non est sermo. 

Quoad autem posteriores quae vere induunt naturam Instituti 
saecularis, propositio Em.mi Cardinalis Relatoris non videtur ad¬ 
mittenda, propter rationes sequentes quas liceat cum aliqua am¬ 
plitudine, propter gravem momentum rei, exponere. 

Quaestio dupliciter considerari potest et debet: 

i) de iure condito vigenti; 

ii) de iure condendo seu eventualiter perficiendo. 

i) De iure condito-, actualis competentia S. Congregationis 
de Religiosis in Instituta saecularia. 

Iure vigenti est omnino certum et indiscussum quod S. Con¬ 
gregatio de Religiosis sit competens, et exclusive competens, in 
omnia Instituta saecularia, etiam sacerdotum dioecesanorum. 

a) Constitutio Apostolica Provida Mater Ecclesia confert 
S. Congregationi de Religiosis universam competentiam in omnia 
Instituta saecularia ad normam eiusdem Constitutionis Aposto¬ 
licae constituta. 

« Instituta saecularia a Sacra Congregatione de Religiosis de¬ 
pendent, salvis iuribus Sacrae Congregationis de Propaganda 
Fide, ad normam can. 253, § 3, quoad Societates et Seminaria 
Missionibus destinata » (Lex peculiaris, art. IV, § 1). 

b) Instituta saecularia, autem, non sunt tantum laicalia, sed 
etiam Clericalia: « Societates, clericales vel laicales ... » (Lex Pe¬ 
culiaris, art. I). 

Ergo, competentia S. Congregationis de Religiosis est etiam 
in Instituta saecularia clericalia. 

c) Constitutio, vero non distinguit, inter Instituta clericalia 

sacerdotum incardinatorum seu dioecesanorum et Instituta cleri¬ 
calia sacerdotum non incardinatorum. 

Sed neque unam vel alteram categoriam excludit et ambae 
categoriae sub locutione generica: « Clericalia » comprehenduntur. 

d) Omne dubium hac de re tollitur ipsa iurisprudentia 
S. Sedis: 

1° Sacra Congregatio de Religiosis, non tantum obtinuit 
competentiam in Instituta saecularia, sed etiam munus Consti¬ 
tutionem Apostolicam Provida Mater Ecclesia et ea omnia in 
eadem contenta Executioni mandandi (cf. Const. Ap. cit. n. 13) 
et insuper, facultatem recipit ipsa Constitutionem Apostolicam 
opportunis normis interpretandi, perficiendi et applicandi. 

« 2° Normis, quas Sacra Congregatio de Religiosis, prout ne¬ 
cessitas ferat atque experientia suffragetur, sive Constitutionem 
Apostolicam interpretando sive ipsam perficiendo atque appli¬ 
cando pro omnibus vel pro aliquibus ex his Institutis edere cen- 
suerit » (Lex peculiaris, art. II, § 2, 2°). 

2° Ideoque, iuxta mandatum acceptum, Sacra Congrega¬ 
tio de Religiosis pluries suis Litteris declaravit Instituta saecu¬ 
laria Sacerdotum Dioecesanorum seu incardinatorum esse omnino 
conformia Constitutioni Apostolicae Provida Mater Ecclesia, et 
consequenter Decreta pro eorum erectione, edidit atque instituta 
erecta regit. 

Conclusio: de iure condito, nullum est dubium circa compe¬ 
tentiam Sacrae Congregationis de Religiosis in omnia Instituta 
saecularia, etiam clericalia sacerdotum dioecesanorum seu incar¬ 
dinatorum. 

ii) De iure condendo-. Estne valida ratio hanc ordinationem 
iuris iam ipsa experientia probatam immutandi? 

Censemus negative esse respondendum, quia: 

Fundamentum subiectionis Institutorum saecularium Sa¬ 
crae Congregationi de Religiosis, quod est ipse status publicus 
perfectionis adquirendae, remanet immutatum; 

Rationes ad hoc ius mutandum allatae non apparent validae 
ad effectum de quo agitur. 

Eundamentum subiectionis Institutorum saecularium S. Congre¬ 
gationi de Religiosis, quod est status publicus perfectionis 
adquirendae immutatum remanet. 

1° Status perfectionis adquirendae obtinetur, non per meram 
adspirationem ad altissimam sanctitatem neque per mera exer¬ 
citia ascetica etsi numerosa et austera (v. g. parochus d’Ars); 

sed effective et unice per authenticam professionem consiliorum 
evangelicorum gratia seu causa perfectionis christianae prose¬ 
quendae et secundum normas ab Ecclesia hunc in effectum defi¬ 
nitas factam in aliqua societate ab Ecclesia quoque hunc in finem 
erecta. 

Vi huius professionis, persona, laicus vel sacerdos, vere tran¬ 
sit in alium statum vel saltem alium statum assumit publicum, 
quo non est amplius simplex laicus, neque simplex sacerdos: sed 
talis in statu perfectionis. 

Sine hac professione, nulla persona consequitur statum pu¬ 
blicum perfectionis adquirendae in Ecclesia. 

2° Licet in statu clericali ut tali, sanctissimi adesse possint 
et fuerint viri, licet clerici saeculares vivere possint et debeant 
secundum spiritum consiliorum evangelicorum, licet ipse Codex 
ipsis suppeditet efficacia media ad sanctitatem consequendam, 
non propterea autem clerici vel sacerdotes constituuntur in statu 
perfectionis: quia non profitentur Consilia evangelica secundum 
disciplinam ab Ecclesia ordinatam et constitutam tamquam pro¬ 
priam status publici seu ab ipsa iuridice recogniti. 

Haec doctrina est omnino certa, a Pio XII expresse sequen¬ 
tibus verbis inculcata: 

« Veritati absonum est », ait Pius XII, « asseverare clerica¬ 
lem statum, utpote talem et prout ex divino iure procedit, ob 
naturam suam vel saltem ob eiusdem naturae apostolatum quod¬ 
dam exposcere, ut ab eisdem sodalibus evangelica consilia ser¬ 
ventur et hac de causa debere aut posse statum evangelicae per¬ 
fectionis (adquirendae) appellari » (Alloc. d. 8 dec. 1950: II). 

3° Professio autem Consiliorum evangelicorum secundum di¬ 
sciplinam ab Ecclesia ordinatam et constitutam, non est in laico 
vel sacerdote aliquid mere accessorium in vita sua; sed, e contra, 
est acquisitio novi et stabilis modi vivendi qui integram eius vitam 
afficit et complectitur et ad finem specificum ordinat ideoque 
verum statum vitae constituit. 

A fortiori id dicendum est de Instituto quod essentialiter ad 
hanc professionem consiliorum evangelicorum ordinatur a qua 
eius natura recipit determinationem et speciem substantialem et 
non mere accessoriam, uno verbo, veram figuram iuridicam. 

Ideoque, recipi nequit id quod S. Congregatio Concilii, in 
suis votis ad Commissionem Antepraeparatoriam scripsit, scilicet, 
quod Instituta saecularia sint mere « fidelium associationes, licet 
qualificatae » (cf. Acta et Documenta: III, p. 196). 

Professio perfectionis in iis, non est mera alicuius genericae 
associationis fidelium qualificatio accessoria; sed est substantia- 

liter constitutiva ipsius associationis quae ad talem professionem 
essentialiter ordinatur. 

4° Et haec est ratio fundamentalis eorum subiectionis S. Con¬ 
gregationi de Religiosis cui committitur universim status per¬ 
fectionis adquirendae. 

Et bene intelligitur quod ad aliquam associationem in via 
consiliorum evangelicorum tuto dirigendam et tuendam, requi¬ 
ritur competentia specializata: quae in hac S. Congregatione in¬ 
venitur; non autem in aliis Dicasteriis quorum specializatio est 
diversa ut patet. Nemo enim ignorat quod specializatio est ratio 
fundamentalis attributionis diversarum competentiarum inter Di- 
casteria Romana; et ubi haec regula negligitur, est magnum peri¬ 
culum confusionis et damni. 

Rationes contra hanc conclusionem allatae examinantur. Con¬ 
tra praecedentem conclusionem, afferuntur rationes quae vim ha¬ 
bere videntur, saltem quando agitur de Institutis saecularibus 
sacerdotum dioecesanorum, de quibus hic sermo est. 

1° Prima ratio : Licet Sacerdos dioecesanus, emittendo pro¬ 
fessionem Consiliorum evangelicorum transeat vere ad statum 
perfectionis, remanet tamen in statu clericali qui S. Congrega¬ 
tioni Concilii subiicitur: ergo eidem remanere debet subiectus. 

Respondetur : 

— Clericus vel sacerdos Consilia evangelica profitens rema¬ 
net in statu clericali: et consequenter remanet subiectus suo Epi¬ 
scopo in cuius dioecesi est incardinatus, et Sacrae Congregationi 
Concilii, quoad omnia quae ad statum clerici vel sacerdotis incar- 
dinati spectant. 

Hoc omnino conceditur et in schemate nostro perfecte ser¬ 
vatur. 

— Sed Institutum saeculare cui talis clericus vel sacerdos 
adscribitur est status perfectionis, de se completus: et licet sit 
pro clericis et Institutum clericale, non confunditur cum statu 
clericali. 

Sicut sodalitas Tertii Ordinis cui sacerdos saecularis incar¬ 
dinatus libere nomen dare potest, remanet sodalitas a statu cle¬ 
ricali distincta cum consectario quod ipsa subiicitur S. Congre¬ 
gationi de Religiosis, non Concilii (cf. can. 251, § 1). 

— Ideoque talis clericus et sacerdos duplicem obtinet sub- 
iectionem: 

qua pertinens ad statum clericalem dioecesanum; subiici- 

tur Episcopo et S. Congregationi Concilii, in iis quae ab eius incar- 
dinatione derivantur; 

qua pertinens ad statum perfectionis: subiicitur S. Con¬ 
gregationi de Religiosis, in iis quae pertinent ad professionem 
consiliorum evangelicorum aliisque cum ea connexis. 

2" Secunda ratio contra: Institutum saeculare etiam sacer¬ 
dotum dioecesanorum essentialiter ordinatur ad apostolatum exer¬ 
cendum. Sed Apostolatus in Ecclesia exercetur specialiter sub 
competentia S. Congregationis Concilii: ergo eadem de causa, 
ipsum subiici debet eidem Sacrae Congregationi. 

Respondetur: 

— Verum est quod Institutum saeculare essentialiter ad 
apostolatum exercendum ordinatur, et quidem duplici sensu: 

Sensu positivo: quatenus est eius ratio exsistentiae et ve- 
luti specificativa: ideoque in definitione quae invenitur in Lege 
Peculiari, art. 1, expresse hoc inculcatur: « Societates, clericales 
vel laicales, quarum membra, christianae perfectionis adquiren¬ 
dae atque apostolatum plene exercendi causa, in saeculo consilia 
evangelica profitentur. 

Sensu negativo: quatenus iure vigenti, nequit dari Insti¬ 
tutum saeculare unice contemplativum quod non devoveatur ope¬ 
ribus externis apostolatus. 

— Sed haec essentialis ordinatio ad Apostolatum minime 
destruit in Instituto saeculari statum perfectionis, cui adiicitur et 
quidem secundo ordine, ut habetur in praecitata definitione Legis 
Peculiaris: «... christianae perfectionis adquirendae atque apo¬ 
stolatum plene exercendi causa ... ». 

Ideoque, exigentiae status perfectionis etiam remanent qua¬ 
rum una est: subiectio S. Congregationi de Religiosis. 

— De cetero, haec ordinatio ad Apostolatum, minime est 
exclusiva Instituto saeculari: est communissima omnibus Institu¬ 
tis religiosis et Societatibus vitae communis vitae activae seu ope 
ribus externis apostolatus deditis. 

Est verum quod possunt esse Instituta religiosa, mere con¬ 
templativa: et in hoc ius religiosorum differt a iure Institutorum 
saecularium, ut supra notatur. 

Sed Instituta religiosa vitae activae, etiam essentialiter ad 
Apostolatum ordinantur, et haec fuit etiam pro ipsis ratio de¬ 
terminans exsistentiae in Ecclesiae: hi status perfectionis con¬ 
diti sunt precise, praeter perfectionem prosequendam, ad apo¬ 
stolatum exercendum; et licet apostolatus non sit de ratione con- 

stitutiva status perfectionis ut talis, certo fuit motivum deter¬ 
minans exsistentiae Institutorum vitae activae. 

Porro, haec tam necessaria ordinatio Institutorum religioso¬ 
rum ad Apostolatum, minime impedit eorumdem subiectionem 
S. Congregationi de Religiosis et, quoad eorum activitatem, sub¬ 
iectionem diversis Dicasteriis competentibus. 

Sic habetur: 

Institutum religiosum: qua status perfectionis, directe et 
unice subiicitur S. Congregationi de Religiosis, in iis quae ad talem 
statum pertinent; 

Sodales autem eiusdem Instituti, in muniis suis externis 
obeundis, dependent a diversis Dicasteriis: 

i) qua Missionarii: dependent a S. Congregatione de Pro¬ 
paganda Fide; 

ii) qua addicti sacro ministerio paroeciali, praedicatio¬ 
ni, etc.: dependent a S. Congregatione Concilii; 

iii) qua addicti Universitatibus ecclesiasticis: dependent 
a S. Congregatione de Universitatibus. 

— Ergo, ita debet esse de Instituto saeculari sacerdotum 
dioecesanorum: 

i) qua status perfectionis: Institutum a Congregatione de 
Religiosis pendet; et pariter sodales, in iis quae pertinent ad sta¬ 
tum perfectionis; 

ii) qua sacerdotes incardinati: ipsi pendent ab Episcopo et 
a S. Congregatione Concilii, in iis quae ab eorum incardinatione 
derivantur, et consequenter in apostolatu exercendo seu mini¬ 
sterio sacro dioecesano. 

— Insuper: retineatur, ut pluries supra dictum est, Statum 
perfectionis Instituti saecularis sacerdotum dioecesanorum, mi¬ 
nime contra eorum apostolatum positum esse; sed e contra, ita 
ordinarii ut huic apostolatui quam maxime faveat et quidem, 
secundum ordinem proprium apostolatus sacerdotis incardinati, 
qui exercendus est sub dependentia proprii Ordinarii. 

Quod Pius XII profunde docuit in Motu Proprio Primo feli¬ 
citer sequentibus verbis: 

« Hic apostolatus, qui totam vitam complectitur, tam pro¬ 
funde ac sincere in his Institutis persentiri iugiter solet, ut, Di¬ 
vinae Providentiae ope atque consilio, animarum sitis et ardor 
non tantum occasionem vitae consecrationis dedisse feliciter, sed 
magna ex parte suam propriam rationem et formam imposuisse, 
mirumque in modum, finem, quem specificum appellant, generi- 
cum etiam finem exigisse atque creasse videatur » (Motu Proprio, 
Primo feliciter: II). 

Conclusio: Neque apostolatus invocari potest ut valida ratio 
subiiciendi ipsa Instituta saecularia sacerdotum dioecesanorum 
S. Congregationi Concilii. 

Huiusmodi subiectio magnum periculum gigneret reducendi 
haec Instituta simpliciter ad Associationes Apostolatus, cum amis¬ 
sione veri status perfectionis prout ab Ecclesia recogniti. 

3° Tertia ratio contra: Illa est quae in ipsa tertia propositione 
affertur: 

« Cum enim huiusmodi consociationes sint pro clero saecu¬ 
lari, et ad sanctificationem eiusdem cleri saecularis essentialiter 
ordinentur, congruum videtur ut earumdem suprema moderatio 
illi Sacro Dicasterio demandetur quod de disciplina ipsius cleri 
saecularis universim invigilat ». 

Respondetur: 

— Verum est quod ista Instituta sint pro clero saeculari et 
ad sanctificationem eiusdem cleri saecularis essentialiter ordi¬ 
nentur: 

Sed ad sanctificationem adipiscendam, non per sola media 
communia omnibus clericis a iure imposita et quorum observan¬ 
tia remanet etiam sub dependentia proprii Ordinarii, ut supra 
dictum est. 

Sed ad sanctificationem adipiscendam professione et ob¬ 
servantia consiliorum evangelicorum secundum disciplinam pro 
statibus perfectionis constitutam: et quoad hoc dependent a Sa¬ 
cra Congregatione cui universim committuntur status perfectionis. 

Sicut sine incommodo, sacerdos incardinatus Tertiarius non 
pendet a suo Ordinario in iis quae ad Tertium Ordinem spectant; 
ita sine incommodo, sacerdos Instituto saeculari adscriptus, non 
pendet a suo Ordinario in iis quae ad statum perfectionis spectant. 

Conclusio: Neque haec ultima ratio allata est valida ad In¬ 
stituta saecularia sacerdotum dioecesanorum subducenda compe¬ 
tentiae S. Congregationis de Religiosis in favorem S. Qongrega- 
tionis Concilii. 

Conclusio - De competentia Dicasteriorum 

Supra expositis perpensis nulla est valida ratio mutandi ius 
conditum quoad subiectionem institutorum saecularium, etiam 
sacerdotum dioecesanorum, S. Congregationi de Religiosis, cuius 
subiectionis fundamentum, quod immutatum remanet, est ipse 

status publicus perfectionis evangelicae cui ista Instituta perfec¬ 
tionis pertinent. 

Quoad alias associationes quae ad statum perfectionis non 
pertinent de earum subiectione S. Congregationi nihil immutatur. 

Sed, ut imprimis dictum est, neque convenit Concilio hanc 
quaestionem tractare (cf. supra Responsum: praeiudiciale). 

Ad Articulum 14 (iterum) 

I. Observatio - Sepinski: « Pag. 11, lin. 9, melius defi¬ 
niatur hoc modo: « quod dependentiae ab Ordinario loci ad¬ 
versatur ». 

Respondetur-. Non placet. Nullum est periculum aequivoca- 
tionis, cum Instituta saecularia exempta non sint. E contra ad¬ 
dito verbi potest hic generare aequivocationem. 

Ad Articulum 16 

I. Observatio - Yago: « Instituta saecularia non aggreganda 
sunt alicui religioni nisi Ordinarius permittat. Nam Instituta 
saecularia sunt ad apostolatum et dependent ab Ordinario. In¬ 
stituta religiosa autem ad perfectionem membrorum suorum et 
dependent a Superiore religioso. Ideo paragraphus 16 abro¬ 
gatur ». 

Respondetur-, i) Instituta saecularia sunt imprimis ad per¬ 
fectionem christianam, professione consiliorum evangelicorum as¬ 
sequendam, instituta, necnon ad Apostolatus. 

Dependentia ab Episcopo: ut supra amplissime dictum est, 
non debet esse nisi quatenus horum institutorum sodales ratione 
incardinationis et in muneribus exterioribus obeundis ab eo de¬ 
pendent; non quatenus ipse sit Superior Instituti. 

ii) Sed aggregatio quaeritur maxime quoad vitam spiritua¬ 
lem fovendam; ad hoc nempe ut sodales, qui dispersi in saeculo 
vivunt, habeant auxilia et praesidia necessaria vel utilia ad pro¬ 
priam vitam spiritualem. 

Ideoque haec aggregatio prodesse revera potest Institutis 
laicalibus, parum vero clericalibus. ... 

Propterea, articulus non videtur abrogandus. 

II 

DE VOCATIONE RELIGIOSA 

I. Observatio - Leger: « Nonne opportunum esset primo 
loqui de communi vocatione ad perfectionem cuius initium est 
baptismum, et postea de particulari vocatione religiosa, ita ut 
bene illustrarentur differentiae et relatione inter unam et alteram 
exsistentes ». 

Respondetur-, i) Si ageretur de Tractatu completo de Voca¬ 
tione religiosa, oporteret certo aliquid praemittere, ad modum 
introductionis, de vocatione generali omnis baptizati ad perfec¬ 
tionem: « Estote perfecti sicut Pater Vester in caelis perfectus 
est ». 

Sed agitur de vocatione religiosa in particulari ut eius speci¬ 
fica natura et quaedam eiusdem consectaria in memoriam revoca¬ 
rentur, et exinde practicae normae, pro vocationibus promovendis, 
instituendis et candidatis admittendis (de quibus in aliis schema¬ 
tibus) deducerentur. 

Ideoque, adhaerendo criteriis supra in responso ad Primam 
Observationem statutis, Commissio voluit sobrie rem tractare. 

ii) Si autem placuerit aliquid addere, possent hic referri 
verba Pii XII ad Congressum II de Statibus perfectionis, anno 
1957. 

II. Observatio - Jullien: « Placeret si unum et idem schema 
quod de utraque vocatione religiosa scilicet et saeculari; ageret, 
in veritate, in mutua aestimatione. Nam religiosi fovere possunt 
vocationes pro clero saeculari; et sacerdotes saeculares possunt 
et debent vocationes fovere pro Institutis religiosis virorum ac 
mulierum, et in specie pro mirabilibus illis fratribus et sororibus 
docentibus, quos quidam despiciunt sub falso praetextu actionis 
catholicae fovendae aut familiarum christianarum colendarum ». 

Respondetur, i) Unum schema de vocatione, sive sacerdotali, 
sive ad statum perfectionis de se placet. 

Sed tunc deberet esse integrum; et etiam continere ea quae 
spectant vocationem ad perfectionem universalem de qua in ob¬ 
servatione praecedenti. 

ii) Practice autem, forte quod erit difficile: quia plura con¬ 
sectaria quae in praesenti schemate habentur, et sunt necessario 
dicenda, locum invenire non possent in generali et communi 
tractatu de vocatione. 

Quidquid hac de re decernatur, ea quae hic habentur non 
sunt praetermittenda, quia pro nostro tempore, valde opportuna. 
Accidit insuper quod, ob magnum hodiernum impulsum versus 
opera apostolatus, genuina natura vocationis religiosae, qua talis, 
facile negligi aut non faciliter intelligi possit, atque necessitas 
elucet specialis tractatus ad hoc. 


Ad observationes particulares in singulos articulos 
Ad Articulum 20 

I. Observatio - Dopfner: «... animaeque saluti et sanctifi¬ 
cationi consulat ». 

Videtur, quod hic « motivum salutis individualis », quae cer¬ 
te non est negligenda, nimis characteristicum habetur pro discer¬ 
nenda vera vocatione religiosa. Theologice salus individualis sub- 
sumitur gloriae Dei et plenitudini Christi mystici. Studia autem 
empirica demonstrant, quod saltem his nostris temporibus voca¬ 
tiones valde distinctae excellunt per motivum sociale: « servire 
melius saluti animarum », vel: « esse membrum magis vivum et 
activum Corporis Christi mystici ». Utrumque tamen motivum 
exprimi potest bene verbis ipsius S. Pauli Apostoli: « cogitare 
quae Domini sunt » (cf. I Cor. VI, 32). 

Unde propono hanc mutationem faciendam in loco indicato: 
... ut scilicet soli Deo placeat et « cogitet quae Domini sunt » 
(cf. 1 Cor. VII, 32). 

Respondetur : Placet quod hic advertitur: minus autem for¬ 
mula proposita, quae non videtur satis respondere iis quae in 
observatione ipsa ponuntur de servitio proximi quaerendo. Obser¬ 
vatio enim vocationem religiosam videretur magis in suis consec¬ 
tariis vel effectibus considerare practicis, quam in se uti facit 
textu schematis. 

Ideoque sic haec ultima sententia emendari posset (lin. 21, 
pag. 4 ): «... ut scilicet soli Deo placeat et Dei amore propriae 
animae et proximi saluti ac sanctificationi consulat ». 

Ad Articulum 21 

I. Observatio - 0’Connor: « Mea humili opinione nume¬ 
rus 21 cautiorem expositionem requirere mihi videtur ». 

Respondetur : Numerus 21 proxime adhaeret doctrinae Const. 
Ap. Sedes Sapientiae speciatim in parte II, ubi ex professo trac¬ 
tat de vocatione. Ideoque satis caute videtur rem exponere. 

Ad Articulum 23 

Observatio - CENTO: «Redactio melior fiat, ne videatur perfec¬ 
tionem et sanctitatem in saeculo attingi non posse ». 

Respondetur-. Non placet, quia hic agitur de norma practica 
ab ipsa natura vocationis derivata, non de generali notione voca¬ 
tionis de qua sermo fuit in responso ad Observationem generalem 
Em.mi Card. Leger. 

Hic articulus, sicut ceteri, legendus est non tamquam seorsim 
exstans et propterea sufficiens sibi: sed in toto contextu de voca¬ 
tione in hoc schemate exposita. Iam in art. 1 aliquid hac de re, 
saltem indirecte, innuitur; quod adhuc melius patebit, si prae¬ 
mittantur verba supra proposita adiungenda. 

Ad Articulum 25 

Observatio - Ruffini: «... dum adhuc facultas sit disce¬ 
dendi ». Non vocati aut non rite dispositi necesse est habeant 
semper facultatem discedendi ». 

Respondetur-, i) Distinguenda est facultas discedendi: iuri- 
dica, quae cuilibet professo competit, votis vel promissione ex¬ 
pletis; et moralis qua tuta conscientia aliquis uti possit. 

ii) Expleta temporaria professione: omnibus, ut dictum est 
competit facultas iuridica discedendi: non propterea autem com¬ 
petit facultas moralis, quatenus aliquis posset tunc imprudenter 
agere discedendo; prudenter autem, si advertat se non esse vo¬ 
catum. 

iii) Professione definitiva emissa (sive per vota, sive aliter) 
non suppeditat amplius facultas iuridica discedendi, etiam ei qui 
sentit se non esse vocatum: ut rite discedat, dispensationem a 
competente auctoritate obtinere debet, quin ad eam strictum ius 
habeat. 

iv) Si vero advertat se errasse: inquantum possibile est, per¬ 
manere debet in obligationibus Susceptis, memor quod « Beni- 

gnissimus Deus, hunc statum ingressos ita congruis copiosisque 
suae gratiae auxiliis prosequitur ut defectio a vera divina voca¬ 
tione iuste damnetur » (cf. art. 26 ex Instruet. S. C. de Religiosis). 

v) Id valet maxime si agatur de vocatione religiosa cum sa¬ 
cerdotio coniuncta et de ipsa vocatione sacerdotali, adeo ut Ec¬ 
clesia valde sit reluctans sacerdotes ad statum laicalem reducere 
et multo plus, a lege coelibatu dispensare. 

Cum proportione, affirmari potest de vocatione specifice reli¬ 
giosa: religiosus obligationibus post debitam probationem in per¬ 
petuum susceptis, remaneat fidelis, nisi reapse adsint nimiae dif¬ 
ficultates quas ipse superare omnino non valeat! 

Ad Articulum 26 

I. Observatio - Siri: « In lin. 18 textus reformetur hoc sen¬ 
su: caveatur periculo ut inde deducatur facilitas abeundi a statu 
religioso, seu a consecratione sui Deo facta ». 

Respondetur. Placet hoc addere in fine, modo sequenti: 

«... vocatione iuste damnetur. Ideoque caveatur a periculo 
ne in mentem sodalium deducatur aliqua facilitas abeundi a 
statu religioso in perpetuum suscepto seu a consecratione perpe¬ 
tua sui Deo facta ». 

II. Observatio - 0’Connor: « Mea humili opinione nume¬ 
rus 26 “ De obligatione perseverandi ” cautiorem expositionem 
requirere mihi videtur ». 

Respondetur-. Videtur hic articulus pro rei veritate redactus: 
quomodo cautior esse posset? 

Ad Arttculum 27 

I. Observatio - Leger: « In paragrapho 27 (vigesima sep¬ 
tima) rapide recensentur causae deminutionis vocationum reli¬ 
giosarum. Credo quod, ad fructuosius examen situationis, enu¬ 
merandae sunt aliae causae quorum aliquae penes ipsa instituta 
religiosa inveniuntur. Et hoc est cuiusdam momenti; quia Ec¬ 
clesiae nocet non attendere ad omnes causas penuriae vocationum 
et perquirere responsabilitatem deminutionis vocationum tam re¬ 
ligiosarum quam sacerdotalium in solis familiis, societate et ipsis 
individuis vocatis ». 

Respondetur-. Notandum est in hoc articulo agi non de causis 
defectionis a vocatione religiosa iam suscepta: quae utique nume¬ 
rosiores sunt et satis complete enumerantur (9) in Instructione 
S. C. de Religiosis ad Moderatores Supremos Institutorum d. 2 fe¬ 
bruarii 1961 data. 

Sed de causis quae impediunt vocationes vel iisdem obstant, 
quarum saltem praecipuae sunt illae hic recensitae. 

Posset tamen addi alia, ab Exc.mo DD. Cooray indicata, in¬ 
fra, Observ. V (pag. 55): quaedam negligentia parochorum in 
vocationibus promovendis; immo, modus procedendi illorum con¬ 
donatorum et confessariorum, qui non satis exponunt pulchritu¬ 
dinem spiritualem vitae religiosae, eius aptitudinem ad perfectio¬ 
nem acquirendam, eiusque momentum in Corpore Christi my¬ 
stico; et, quod confessarios spectat, quandoque germina vocatio¬ 
nis religiosae enecant, iuvenes dissuadendo a sancto proposito. 

Saepissime etiam deminutio vocationum religiosarum coinci- 
dit cum diminutione vocationum ad sacerdotium dioecesanum. 

II. Observatio - Gracias: « a) Quaestio sub numero 27 sche¬ 
matis agitata (p. 6) est omnino fundamentalis. Em.mus Cardi¬ 
nalis Relator sic loquitur: Inter huiusmodi deminutionis causas 
proculdubio recenseri debemus: a) tum morum relaxatio in indi¬ 
viduis, in familiis et in societate: b) tum hodiernae vitae affluen¬ 
tia, commoda et oblectamenta. 

b) Mihi videtur istas causas, a Relatore expositas, etiamsi 
sint verae, non tamen sufficere ut deminutionem vocationum ad 
vitam religiosam explanent. E. g. in America hae causae praeva¬ 
lent, tamen vocationes tum virorum tum mulierum ad vitam reli¬ 
giosam abundant. In India, quamvis et ipsa subest talibus influen¬ 
tiis, numerus vocationum ad vitam religiosam de die in diem 
crescit. 

c) Liceat mihi aliam causam huius deminutionis adnumerare, 
nempe deficientia ex parte Ordinum religiosorum, praesertim mu¬ 
lierum, sese adaptandi circumstantiis modernis in illorum modo 
vivendi, vestiendi, etc. 

d) Quam ob rem, haec quaestio debet esse intensiori modo 
tractata ». 

Respondetur-, i) Scopus huius articuli, non fuit hoc argu¬ 
mentum, de deminutione vocationum, exhaustive tractare: quia 
sub hoc aspectu, esset potius locus alicuius Instructionis, sicut 
factum est pro causis defectionis, ut supra dictum est. 

Sed tantum praecipuas enumerare, et sic habere fundamentum 
normae quae in fine edicitur: « Quapropter, seria conamina ... ». 

ii) Aliae causae adsunt certo: si placet eas addere, nihil ob¬ 
stat: v. g. ut supra dictum est, negligentia parochorum in voca¬ 
tionibus inquirendis et promovendis; forte etiam tenuis conditio 
oeconomica familiarum quae auxilio filiorum indigent. 

iii) Ad singulas observationes respondendo, liceat tunc ad¬ 
dere: 

Ad a) Iam provisum in dictis supra i) et ii). 

Ad b) Non intenditur dicere quod istae causae semper pro¬ 
ducunt pravum effectum: dari possunt animae nobiliores et for¬ 
tiores quae has difficultates vel obstacula superent; sed indubi¬ 
tanter plures sunt quae iis succumbunt. 

Ad c) Haec causa adesse potest in variis casibus. Sed ex 
altera parte, diminutio vocationum notatur etiam in pluribus 
Institutis modernis quae melius forte etiam aptati sunt condi¬ 
tionibus modernis vitae et operae. De cetero, de institutis aptan¬ 
dis sermo est in Parte II Schematis. 

III. Observatio - Dopfner: « Considerationes videntur ali- 
quomodo nimis generales, praesertim in conclusione (inde a 
pag. 7, lin. 4). Propius ad argumentum forsitan accedere posset 
consideratio de spiritualitate familiae, nam familiae vere Chri¬ 
stianae sunt quodammodo seminarium vocationum, et de vita 
secundum “regula talentorum” (cf. Mat. XXV, 14-23), quia 
homines viventes secundum hanc regulam, i. e. in omnibus quae¬ 
rentes “ Quid retribuam Domino pro omnibus, quae retribuit 
mihi? ”, iam magis sunt paratae ad respondendum vocationi di¬ 
vinae. 

Unde propono addendum in fine huius paragraphi: 

« Imprimis coniuges sancti et familiae sanctae formari de¬ 
bent, familia est quodammodo seminarium vocationum. Omnes 
autem christiani instanter monendi et instruendi sunt, ut vivant 
secundum “ legem talentorum ” (cf. Mat. XXV, 14-25): nam qui 
in omnibus rebus quaerit “ Quid retribuam Domino pro omni¬ 
bus quae retribuit mihi? ” habet cor paratum ad respondendum 
etiam vocationi religiosae, si Domino placuerit eum vocare ». 

Respondetur. Ea quae hic dicta sunt placet. Sed quaeritur, 
an exhortatio ad familias christianas suscitandas et efformandas 
non pertineat potius ad aliquod Schema Commissionis «De di¬ 
sciplina cleri et populi christiani »? 

Praeterea, locutio: « ... ut vivant secundum “ legem talen¬ 
torum ” est satis insolita et parum perspicua, speciatim relate ad 
materiam de qua agitur: de vocationibus suscitandis! 

Quapropter minus placet hoc novum incisum hic addere. 

IV. Observatio - Alfrink: « Si hic sermo est de seriis co¬ 
naminibus ad vocationes augendas hoc paululum iuvabit, si cona¬ 
mina non describuntur ». 

Respondetur-. Hoc debet haberi non ut programma comple¬ 
tum ad vocationes promovendas; sed ut monitum ad conamina 
facienda. 

Qua ratione autem effective vocationes sunt promovendae, 
hoc fusius dicitur in capite speciali: « De vocationibus promo¬ 
vendis ». 

V. Observatio - COORAY: «Hoc volo addere: defectus voca¬ 
tionum saepe saepius est ex incuria parochorum; nam est factum 
experientiae quod quaedam paroeciae dant multas vocationes: 
sed venit novus parochus et cessant vocationes ». 

Respondetur-. Provisum est supra. 

Haec enim est causa deminutionis vocationum, licet potius 
negativa sed non minus perniciosa. Ideoque, addi posset ad 
art. 27 ut ibi indicatur. 

VI. Observatio - Alter: « Numerus absolutus vocationum 
religiosorum et religiosarum tum sacerdotalium apud fideles in 
Statibus Foederatis Septentrionalis Americae crescit propter pe¬ 
culiares conditiones hic vigentes; etiamque propter necessitatem 
novarum paroeciarum fundatarum in locis suburbanis ». 

Respondetur-. In Schemate, non dicitur deminutionem esse 
factum universale: e contra dicitur: «... pluribus in locis ... », et 
pernotum est quod et quanta sint huiusmodi loca! 

III 

DE IPSA VITA RELIGIOSA RENOVANDA 
IN GENERE ET IN PARTICULARI 

Ah observationes generales 

I. Observationes - Wyszynski: § 1. « Minime videtur mihi 
necessaria ad bonum commune Ecclesiae, coartare exemptionem 
Religiosarum Congregationum ne oriatur “ghetto” in Ecclesia dioe- 
cesana: pro nunc temporis saepissime existit “ Ecclesia religiosa¬ 
rum ” in Ecclesia universali, inter quas magnum chaos existit. 

§ 2. Munus Episcoporum erga Religiones et Congregationes 
maxime est dilatandum, praesertim quando dicitur de concordan¬ 
tia collaborationis in servitio pastorali. Visitatio omnium domo- 
rum religiosarum potius Episcopo dioecesano est committenda, 
quam Congregationi de Religiosis, vel membris eiusdem societatis, 
quod semper in vanum cadit. 

§ 3. Praeparatio sodalium religiosorum ad opera pastoralia 
non est sufficiens, cum non cognoscunt theologiam pastoralem et 
leges liturgicas. 

§ 4. Quoad paupertatem fovendam, experientia probatur, 
in nostris regionibus, subiectis guberniis atheistis, clerum saecu¬ 
laris melius se defendit contra tentationes inimicorum Ecclesiae, 
cum sit pauper, quam Congregationes Religiosae, quae falsa spe 
ductae, saepius componunt res cum guberniis, ne pereat substan¬ 
tia materialis Congregationum ». 

Respondetur ad § 1: «De exemptione ». 

1. In schemate « De rationibus inter Episcopos et Religio¬ 
sos praesertim quoad apostolatus opera exercenda » ab utraque 
Commissione de Episcopis et de Religiosis concordato, Commis¬ 
sioni Centrali proximo mense iunii subiiciendo, agitur inter alia 
de «exemptione Religiosorum ». Quapropter, caput speciale 
« De exemptione » quod in schemate generali de statibus per¬ 
fectionis adquirendae suppressum est, ne « bis in idem » ha¬ 
beatur. 

Responsum igitur ad hanc observationem de exemptione re¬ 
mitti deberet ad sessionem mensis iunii quando haec quaestio 
tractabitur. 

Nihilominus ne mens Commissionis Centralis veluti suspen¬ 
sa maneat, aliquid hic dicitur. 

2. Imprimis, iuvabit hic referre textum Art. 3 Schematis 
concordati (inter Episcopos et Religiosos) qui praesenti observa¬ 
tioni Em.mi Principis virtualiter respondet. 

« 3. (Tertium principium: de exemptione Religiosorum) ». 

Romanus Pontifex vi « suae potestatis episcopalis ordinariae 
et immediatae in omnes et singulas Ecclesias et in omnes et sin¬ 
gulos Pastores et fideles » (can. 218, § 2 C. I. C.) ad Seipsum, 
vel in Ecclesia Orientali ad Patriarcham, avocare potest Reli¬ 
giones, easque ab Ordinariorum locorum iurisdictione subducere. 

Haec autem exemptio, nisi aliter expresse a Romano Ponti¬ 
fice statutum fuerit, non est absoluta et illimitata. Ipsa enim or¬ 
dinem internum potissimum respicit quo melius in religionibus 
omnia sint inter se apta et connexa, ac sodales singuli pacato et 
aequabili vitae cursu utantur, ac denique incremento et perfec¬ 
tioni religiosae conversationis consulatur (Leo XIII, Const Ap. 
Romani Pontifices, d. 8 maii 1881, Acta Leonis XIII, vol. II, 
1882, p. 234). 

Quatenus autem de « apostolatu agitur locali, qui adiutricem 
operam Ecclesiasticae Hierarchiae praestare debeat, prorsus ne- 
cesse ut sine Episcopo nihil fiat » (Pius XII, Epist. ad Card. Va¬ 
leri pro Congressu utriusque Cleri in Hispania, d. 20 sept. 1956: 
AAS, vol. XLVIII, 1956, p. 663), a sacris utriusque cleri admi¬ 
nistris, itemque a religiosis utriusque sexus sodalibus. 

Idcirco, in singulis dioecesibus firma manet, ad normam iuris, 
subiectio Religiosorum Episcopi loci potestati « prout episcopale 
munus perfungendum et animarum rite ordinanda curatio requi¬ 
runt » (Pius XII, Alloc. d. 8 dec. 1950: AAS, vol. XLIII, 1951, 
p. 28), ita ut « sarta tecta sit dioecesana disciplina » (Leo XIII, 
Const. Apost. cit. ibid.). 

3. Fundamentum exemptionis in praecitato textu perspicue 
et auctoritative indicatur: ex una parte quod exemptio fundatur 
in suprema potestate Romani Pontificis (can. 218) qua ipse valet 
fideles, proinde religiosos, a iurisdictione Episcoporum subducere 
eosque sibi immediate subiicere; ex altera parte inculcatur neces¬ 
sitas efficaciter consulendi stabilitati structurarum Institutorum, 
eorum vitae religiosae uniformitati iuxta eumdem spiritum a Fun¬ 
datoribus datum et efficacitati eorumdem actionis apostolicae: 
quae omnia in Instituto per diversas dioeceses, regiones et con¬ 
tinentes diffuso obtineri nequeunt nisi opera unius regiminis in¬ 
terni, quod a supremo uno regimine Ecclesiae dependet; et e 

contra omnino periclitarentur si institutum diversis regiminibus 
particularibus Ordinariorum locorum quibus versatur subiiceretur. 

« Pour 1’etat religieux, la juste independance des jurisdiction 
locales que lui assure la loi ecclesiastique, est condition de vie ou 
de tnort. C’est la nature meme de la societe evangelique, demon- 
tree par 1’histoire, souvent douloureuse, de 1’Eglise, qui exige 
qu’elle puisse vivre selon ses propres principes, si elle veut ren- 
dre autour d’elle les Services que 1’Esprit Saint et 1’Eglise lui 
confient » (P. R. Carpentier, S. I., Vocation Sacerdotale, vocation 
religieuse, Etude, au Premier Congr. international des Vocations 
Religieuses, Rome, dec. 1961: cf. Nouvelle Revue Theologique, 
1962, pag. 158). 

Id perspicue et auctoritative docetur a Leone XIII, in citata 
Constitutione Apostolica Romani Pontifices, cuius ampliora ver¬ 
ba hic licet referre. 

« Ad regularium exemptionem quod attinet, certa et cognita 
sunt canonici iuris praescripta. Scilicet, quamvis in ecclesiastica 
hierarchia, quae est divina ordinatione constituta, presbyteri et 
ministri sint inferiores Episcopis, horumque auctoritate regan¬ 
tur; tamen quo melius in Religiosis Ordinibus omnia essent inter 
se apta et connexa, ac sodales singuli pacato et aequabili vitae 
cursu uterentur; denique ut esset incremento et perfectioni reli¬ 
giosae conversationis consultum, haud immerito Romani Pon¬ 
tifices, quorum est dioeceses describere ac suos cuique subditos 
sacra potestate regendos attribuere, Clerum Regularem Episco¬ 
porum iurisdictione exemptum esse statuerunt. Cuius rei non ea 
fuit causa quod placuerit religiosas sodalitates potiore conditione 
frui quam clerum saecularem; sed quod earum domus habitae 
fuerint iuris fictione quasi territoria quaedam ab ipsis dioecesi¬ 
bus avulsa. Ex quo factum est ut religiosae familiae, quas iure 
propter primatum pontificium immediate subesse oporteret, in 
Eius potestate esse perrexerint, ex Episcoporum potestate per 
privilegium exierint. Quum autem re ipsa intra fines dioecesium 
vitam degant, sic huius privilegii temperata vis est, ut sarta 
tecta sit dioecesana disciplina, adeoque ut clerus regularis in 
multis subesse debeat episcopali potestati sive ordinariae sive 
delegatae » (Leo XIII). 

In hoc textu non solum habetur fundamentum theologicum 
et iuridicum exemptionis; sed etiam eius magna utilitas et ne¬ 
cessitas, etsi non absoluta, saltem vere moralis necnon eiusdem 
consentanea coartatio ut « sarta tecta sit dioecesana disciplina ». 

4. Coartatio exemptionis, de qua in Observatione Em.mi 

Principis, a Concilio Tridentino iam stricte definita, strictior eva¬ 
dit ipso Iure Codicis. 

a) Est coartatio quoad Instituta: Iure vigenti exemptio de 
iure competit tantum regularibus (can. 615); ex induito paucio¬ 
ribus Congregationibus (can. 618, § 1). 

Unde haud recte dicitur in observatione: ... coartare exemptio¬ 
nem Religiosarum congregationum ... ». 

Sane, omnes Congregationes iuris pontificii certa immunitate 
a potestate Ordinariorum locorum fruuntur (can. 618, § 2); sed 
licet eius fundamentum et necessitatis ratio cum fundamento et 
necessitate exemptionis coincidant, est radicaliter ab ea diversa 
neque cum exemptione confundenda. Insuper haec immunitas 
pontificia, in Institutis laicalibus, adhuc coartatur iuxta cano¬ 
nes 618, § 2, 2°, 512, § 2, 3°. 

b) Coartatio- etiam habetur quoad obiectum, quatenus, ut 
dicitur in schemate concordato, exemptio «... ordinem internum 
potissimum respicit » ita ut quatenus de « apostolatu agatur lo¬ 
cali » ... prorsus necesse sit ut sine Episcopo nihil fiat » (cf. su¬ 
pra, pag. 2). Hoc evidenter patet considerando quod in Codice, 
adsunt plus quam quinquaginta Canones, quibus exempti expres¬ 
se dicuntur subiecti Ordinario loci: 106, 6°; 337; 480; 497; 
514; 533; 552; 609; 612; 621; 622; 686; 698; 703; 713; 
714; 792; 831; 875; 876; 919; 956; 959; 1155; 1162; 1169; 
1199; 1259; 1261; 1265; 1274; 1279; 1291; 1292; 1334; 
1338; 1339; 1343; 1345; 1356; 1382; 1385; 1386; 1406; 
1505; 1516; 1550; 1555; 1579. 

c) Haec coartatio adhuc strictior fit in Schemate concordato 
ut videri poterit cum Commissioni Centrali praesentabitur. 

5. Responsum directum-, ad observationem: «... necessa¬ 
ria ... coartare exemptionem religiosarum congregationum. ... 

Resp. Ex supra expositis, videtur quod rationabilis coar¬ 
tatio iam habetur, tum iure vigenti, tum Schemate concordato 
proxima sessione mensis iunii examinando. 

6. Responsum ad rationem allatam-, «...ne oriatur ‘ghetto’ 
in Ecclesia dioecesana ». ... 

Hac comparatione, insinuatur aliquod periculum, ut videtur, 
alicuius institutorum exemptorum segregationis qua ipsa fierent 
veluti aliena dioecesi. 

Si talis est conceptus hic expressus, dicendum est fundamen¬ 
tum huiusmodi periculi non apparere. 

Etenim: 

i) Quoad ordinem externum: sodales institutorum etiam 
exemptorum in activitate sua exteriora seu muneribus externis 

obeundis Ordinario loci, fere in omnibus, subduntur; maxime 
quoad opera externa apostolatus. Unde in hoc: nulla segregatio. 

Immo, in schemate concordato, coordinatio eorum activitatis 
cum clero saeculari et aliis institutis, maxime inculcatur (cf. art. 4, 
35, 36, 37, 39, 40, 41, 42). 

ii) Quoad ordinem internum: verum est quod in sua vita 
propria, instituta religiosa, maxima ex parte, ab Ordinarii loci 
potestate subducuntur; sed in hoc merito assimilari possunt fa¬ 
miliis naturalibus quibus certa intimitas cum regimine interno 
debetur, quin propterea tamquam alienae habeantur civitati. 

De cetero, haec immunitas quoad ordinem internum, solide 
fundatur, ut supra vidimus. 

iii) Neque, in domibus religiosis, etiam exemptis, Ordina 
rius loci habetur tamquam alienus, in alieno territorio. 

Ipsi enim competunt plura quae facere valet ut Pastor in 
propria dioecesi: 

a) valet contionari (can. 1343, § 1), pontificalia exercere 
(can. 337, § 1), sacramentum confirmationis ministrare (c. 792); 

b) valet visitare exemptorum ecclesias vel publica orato 
ria (can. 1262, § 2); scholas externas, oratoria, recreatoria, patro 
natus, etc. (can. 1382); 

c) valet peragere consecrationem loci sacri (can. 1155) 
et Campanarum (can. 1169, § 5); altaris immobilis (c. 1199, § 2); 

d) valet agere de causis spectantibus ad S. Officium 
(can. 1555) et de causis inter religiosas personas morales vel 
physicas diversae religionis (can. 1579, § 3); valet dirimere con¬ 
troversias de praecedentia collegiali inter religiosos (c. 106, 6''); 

e) valet peragere examen voluntatis puellarum vel soro¬ 
rum ante noviciatum, primam professionem et perpetuam (c. 552). 

Conclusio: his rationibus, conceptus de « ghetto » est valde 
temperatus et parum accommodatus; ideo expressio est omnino 
vitanda, tamquam inducens conditionem rerum quae reapse non 
existit. 

7. Ad adsertum: « ... pro nunc temporis saepissime existit 
“ Ecclesia religiosorum ” in Ecclesia universali, inter quas ma¬ 
gnum chaos existit ». 

Respondetur: a) Quidquid sit de locutione « Ecclesia reli¬ 
giosorum », quae minus recta nobis videtur, factum cui alludit, 
scilicet circumscriptio determinata de regimine in Ecclesia uni¬ 
versali non est exclusivum Institutis religiosis: ipsae dioeceses 
sunt eclesiae particulares in Ecclesia universali; similiter aliae 
circumscriptiones, ad earum similitudinem «iure ecclesiastico» 

constitutae, ad quas ipse Leo XIII instituta exempta assimilabat 
(cf. supra). 

b) Neque est accipiendum quod inter « ecclesiam religioso¬ 
rum » et ecclesiam universalem existat « magnum chaos» . 

i) Respectu supremae potestatis Ecclesiae: hoc nullum 
habet fundamentum ut patet; immo Religiosi exempti Romano 
Pontifici immediate ideoque peculiari modo de iure et de facto 
subiiciuntur. 

ii) Respectu hierarchiae episcopalis: ea quae supra refe¬ 
runtur circa coartationem exemptionis, excludunt tale chaos inter 
instituta religiosa, et hierarchiam episcopalem. 

Respondetur ad § 2: « Munus Episcoporum... etc. ». 

Quoad primum incisum: « de munere Episcoporum dila¬ 
tando ». 

Respondetur: ea quae supra dicta sunt huic observationi re¬ 
spondere: 

i) quoad ordinem externum institutorum; munus Episco¬ 
porum iam iure vigenti satis amplum, adhuc ampliatum est in 
schemate concordato, praesertim quoad opera apostolatus; 

ii) quoad ordinem internum institutorum: nulla apparet 
valida ratio potestatem Ordinariorum in hoc ordine ampliandi; 
immo ut supra dictum est, nimius singulorum Ordinariorum in¬ 
terventus in uno Instituto per plures dioeceses, regiones et con¬ 
tinentia diffuso, eiusdem structurae, vitae et operae graviter no¬ 
cere potest (cf. supra, p. 59). 

Quoad alterum incisum: «Visitatio omnium domorum... », 
etc. (cf. pag. 1). 

Respondetur: i) Visitationes a Sacra Congregatione de Reli- 
giosis peractae vocantur proprio nomine « Visitationes Apostoli- 
cae »; sunt exceptionales, et tantum propter quamdam gravem 
emergentem causam indicuntur. 

Nulla est ratio istas simpliciter committendi Ordinariis lo¬ 
corum, ut insinuatur in observatione, eo magis quod ipsi Ordina¬ 
rii haud raro sunt veluti partes in causa, sive directe, sive saltem 
indirecte, per quamdam redundantiam. 

ii) Non est possibile ut huiusmodi visitationes apostolicae 
regulariter fiant determinatis temporibus: evaderet onus possibili¬ 
tatem omnino excedens. 

iii) Visitationes vero a propriis Superioribus internis sunt 
regulariter peragendae iuxta Constitutiones. 

Necessariae sunt: non tantum quia debent haberi visitatio¬ 
nes; sed quia tales requiruntur quae a Superioribus internis fiant. 
Ipsi enim non solum institutum et personas melius cognoscunt; 
sed praesertim efficacius fovere possunt spiritum proprium Insti¬ 
tuti cum et ipsi eodem sint imbuti: quod non verificatur in Vi¬ 
sitatore externo. Insuper, informationes in visitationibus collec¬ 
tae maxime inserviunt recto regimini instituti. Quare sunt omnino 
retinendae. 

Asseritur quod « semper in vanum cadit ». Hoc fieri potest 
in certis casibus; sed experientia universalis docet hoc non posse 
afferri tamquam regulam generalem. Etsi effectus visitationum 
non est semper ad abusus corrigendos, qui non ubique habentur, 
efficaces remanent ad disciplinam et regularem observantiam su¬ 
stinendam, et ad multos defectus praecavendos et, ut supra dic¬ 
tum est, ad informationes colligendas Regimini Instituti valde 
utiles et necessarias. 

iv) De visitationibus autem ab Ordinario loci peragendis: 

a) Certo haec visitatio nequit simpliciter sufficere illas sive 
a Sacra Congregatione de Religiosis indictas, sive a Superioribus 
internis peragendas. 

b) Can. 512 imponit Ordinario loci quasdam visitationes 
peragendas. Num semper regulariter ubique fiant? et quando 
Episcopus nequeat illas personaliter peragere, num mittat sem¬ 
per virum vere idoneum? Num istae visitationes semper fructu 
suos afferant? 

Ex experientia, difficile est repondere simpliciter affirmative. 

c) Plane percipiuntur difficultates pro Ordinario loci has 
visitationes peragendi; ideoque non videtur oportere illas ultra 
praescripta Codicis multiplicare. 

Conclusio-. Quin vigens disciplina de visitationibus mutetur, 
forte quod Concilium urgere possit ut regulariter et fructuose 
fiant, addendo aliquam clausulam, v. g.: ad num. 22. 

22/B (Visitationes a Superioribus internis). 

Visitationes domorum, provinciarum aliarumve similium In¬ 
stituti circumscriptionum a Constitutionibus praescriptae a Su¬ 
perioribus regulariter peragendae sunt, sive per se, sive, permit¬ 
tentibus Constitutionibus, per suos delegatos inter personas vere 
idoneas selectos. Ad earumdem efficaciam tuendam et augendam, 
de exsecutione et observantia eorum quae occasione visitationis 
decreta fuerint Superiores competentes sedulo inquirant atque, 
prout opus sit, easdem urgeant. 

(Visitationes Ordinarii loci). 

Ordinariis locorum iniungitur ut visitationes domorum reli¬ 
giosarum a iure ipsis commissas fideliter peragant; atque si per¬ 
sonaliter impediti sint, curent eas personis plane idoneis commit¬ 
tere. 

Responsum ad § 3: « Praeparatio sodalium... etc. ». 

a) Etsi in praeparatione sodalium religiosorum ad opera apo- 
stolatus defectus advertantur, attamen hi non sunt exaggerandi 
qui, de cetero, etiam inter clerum saecularem notantur. 

Permulti enim sunt religiosi apte praeparati qui validissimum 
Ecclesiae afferunt auxilium, speciatim ubi technicae « specializa- 
tiones » requiruntur. Paroecias dirigunt, varia apostolatus opera 
promovent generatim cum competentia. In ipsis institutis pasto¬ 
ralibus magistri numero et aptitudine praestant, sicut etiam in 
diversis Curiae Romanae Consiliis quae ad apostolatum aliqua 
ratione spectant. Insuper inter scriptores de re apostolatus om¬ 
nino praevalent sive libros edendo, sive periodicis collaborando. 

b) Quo nonobstante, libenter recognoscitur necessitas hac in 
re ulterius progrediendi, quamvis hisce ultimis annis multum 
factum sit. Ad hoc providebit sectio secunda subsequens de 
« Alumnorum Institutione » sub triplici aspectu eorum vocatio¬ 
nis religiosae, apostolicae, et, in institutis clericalibus, sacerdo¬ 
talis. 

Ideoque, studium huius schematis est exspectandum. 

Responsum ad § 4: « Quoad paupertatem fovendam... ». 

a) Videtur Em.mus Auctor Observationis insinuare quod 
dum ex una parte clerus saecularis est pauper, ex altera parte, 
Congregationes Religiosae non sint pauperes et ratio esset quia 
istae possessiones habent ad quas salvandas cum Gubernio per¬ 
secutore componere debent. 

Revera talis assertio non convincit, 

i) Ex facto quod Congregationes religiosae possessiones 
habeant minime sequitur eas non esse pauperes; multo minus, 
huiusmodi possessiones non sunt eisdem imputandae in crimen 
vel delictum contra paupertatem. 

Etenim, Instituta religiosa sunt Societates; domus earum exi¬ 
gentiis tum vitae communis sodalium, tum operum earum respon¬ 
dere debent; et hoc non est contra paupertatem, etiam si propte- 
rea hae domus sint amplae et variis subsidiis oeconomicis con¬ 
venienter instructae. 

De cetero, idem obtinet in mensis episcopalibus, in dioece¬ 
sibus et paroeciis, quarum bona, plerumque conspicua, spiritum 

evangelicum non offendunt dummodo necessaria vel utilia sint 
atque superfluam sumptuositatem excludant. 

Id autem non impedit quominus singuli sacerdotes vere pau¬ 
peres esse possint, sicut singuli religiosi de facto sunt; sed, ut 
patet, proposita comparatio inter clerum saecularem et congre¬ 
gationes religiosas retineri nequit. 

ii) Certo quod Congregationes religiosae in suis posses¬ 
sionibus etiam necessariis excedere possunt et tunc paupertatem 
offendere. Quare est articulus 18 quo a Concilio inculcatur reli¬ 
giosa paupertas non in sola sodalium vita individuali servanda, 
verumtamen, etiam in tota collectivitate. 

b) Id quod dicitur: « clerus saecularis melius se defendit 
contra tentationes inimicorum Ecclesiae ... »; non apparet certum 
immo non paucis saltem in casibus historice contrarium constat. 

c) Dari potest quod Congregationes ad suas possessiones 
conservandas componere debeant cum guberniis persecutoribus. 

De se, huiusmodi compositio est legitima cum Congregationes 
habeant ius et officium suas possessiones incolumes servandi, in 
bonum Ecclesiae tandem utendas. 

Sed intra ambitum prudentiae et decentiae id faciendum est: 
hac de re, nulla generalis norma dari potest a Concilio, quod 
debet ad prudentiam et conscientiam Superiorum sese remittere. 

Conclusio-. Ex hac prima observatione generali, plura sunt 
prae oculis habenda in variis schematis articulis perpendendis; 
sed nulla inducitur textus mutatio, nisi placuerit acceptare no¬ 
vum articulum de Visitationibus propositum, qui poni posset 
post art. 22: tamquam medium generale aliquod ad renovatio¬ 
nem efficiendam et firmandam. 

II. Observationes - Leger: « Meum placet dabo cum aliqua 
haesitatione. Credo quod in textu proposito, praesertim agitur 
de revocatione aliquarum notionum et de admonitione contra 
periculosas novitates, potiusquam de vera renovatione. Notabo 
quod raro refertur ad Evangelium ut criterium renovationis, 
quod criteria proposita pro renovatione saepissime sunt nega¬ 
tiva, et quod, timor et timiditas in multis paragraphis manife¬ 
stentur quando Ecclesia potius necessitatem habet sanctae au¬ 
daciae ». 

Ad: « Meum placet dabo ...de vera renovatione ». 

Respondetur : a) Omnes recognoscunt quod in praesens, non 
agitur de reformatione status perfectionis, sicut tempore Concilii 

Tridentini quo de vera reformatione Regulariam et Monialium 
(Sessione XXV) agebatur. Sed de renovatione potius in melius. 

Hic terminus alicui Membro Commissionis Centralis adhuc 
apparet aliquatenus exaggeratus: « Forte loco renovationis » vi¬ 
tae religiosae et aliarum similium vocuum, aliae mitiores expres¬ 
siones adhiberi debent, ne acatholicis ansa praebeatur insimulandi 
instituta perfectionis acquirendae quasi ea a pristino fervore om¬ 
nino deciderint » (Concha). 

b) Commissio autem de Religiosis retinuit terminum « re¬ 
novationem » tamquam aptissimum, de cetero commendatum a 
Primo Congressu de Statibus perfectionis (1950), cuius thema 
generale sic sonabat: « De accommodata renovatione quoad sta¬ 
tuum perfectionis professionem ». 

Sed cum nulla reperiatur huius vocis precisa definitio. Com¬ 
missio curavit edicere quo sensu illa adhibetur in schemate (art. 5). 
Et reapse: in genere, renovatio dicitur de aliqua re in qua indu¬ 
citur aliquid novi: quod dupliciter obtineri potest: 

i) per restaurationem alicuius formae decursu temporis 
amissae, redeundo proinde ad pristina; 

ii) per innovationem formae antea numquam habitae. Haec 
innovatio autem, in casu Institutorum status perfectionis non fit 
propter se; sed ad hoc ut res novis externis exigentiis aptetur. 

Ideoque tunc proprio nomine hic dicitur accommodatio rei 
praesentibus adiunctis temporibus quibus certa ratione est com- 
mensuranda. 

c) Renovatio autem in schemate inducta, non est iudicanda 
tantum ex praesenti schemate de accommodata renovatione vitae 
religiosae; sed ex integra parte secunda totius schematis, ut no¬ 
tavit Em.mus DD. Jullien: « Expectentur cuncta de religiosis 
proponenda, praesertim de relationibus inter Episcopos et reli¬ 
giosos, ita ut videatur utrum et quatenus praesens schema cum 
sapientibus animadversionibus subiiciantur Concilio, an locum 
dent Instructioni Sanctae Sedis ». 

d) Praesens schema cum directe versetur circa ipsam vitam 
religiosam est indole magis asceticum quam iuridicum vel disci¬ 
plinare, et propterea renovationes vel innovationes sunt minus 
apparentes. 

Attamen ea omnia quae spectant ad vitam interiorem et ad 
tria consilia evangelica sunt magni ponderis et tendunt ad veram 
renovationem hac in re efficiendam. 

Ad: «... raro refertur ad Evangelium ut criterium renova¬ 
tionis ». 

Respondetur, i) In Evangelio habentur fundamenta status 
perfectionis; non vero normae particulares de eo, quae potius 
proveniunt a Magisterio Ecclesiastico, a quo status perfectionis 
canonice est ordinatus. Quare, parum refertur ad Evangelium: 
cum hic agatur de normis particularibus, et multum ad magiste¬ 
rium Ecclesiasticum; ut patet ex variis notis in calce paginarum. 

ii) De cetero, omnes sciunt difficultatem practicam aliquem 
textum scripturisticum adducendi, secundum proprium sensum 
litteralem. In aliqua libera oratione, faciliter citantur textus scrip- 
turistici saltem sensu accommodato vel analogico; in textu Con¬ 
ciliari, doctrina et normae vitae fundari debent in sensu litterali 
fontium, etiam si agatur de Sacra Scriptura. 

Certo plures textus scripturistici afferri possent pro diversis 
articulis; sed qui habent potius sensum generaliorem, quin spe¬ 
cifice spectant ad statum perfectionis: ideoque eorum usus esset 
fere abusus. Si autem quidam suggerantur, qui reapse ad rem 
pertinent, libenter accipientur. 

Ad: «... quod criteria proposita pro renovatione saepissime 
sunt negativa ». 

Respondetur-, i) Certo adsunt criteria negativa, et necessario: 
nam omnis renovatio status perfectionis intra debitas limites con¬ 
tineri debet, sive quoad finem et structuram institutorum, sive 
quoad spiritum proprium a proprio Fundatore hereditate legatum. 

ii) Sed adsunt etiam criteria positiva quae impellunt sive ad 
restaurationem praeteriti: ubi opus est, sive ad accommodationem 
temporum nostrorum adiunctis, ut v. g. art. 8, 9, 11, 21. Immo, 
consulitur innovatio finis Instituti quando hic « nullam amplius 
vel parvam habeat utilitatem » (art. 7). 

Haec indoles positiva criteriorum adhuc magis perspicua ap¬ 
parebit in sequentibus schematibus, praesertim in schemate con¬ 
cordato de rationibus inter Episcopos et Religiosos, 

Ad: « ... et quod, timor et timiditas in multis paragraphis ma¬ 
nifestentur quando Ecclesia potius necessitatem habet sanctae 
audaciae ». 

Respondetur-, i) Ecclesia certo hodie impellit sanctam auda¬ 
ciam ut animae periclitantes subveniantur. Sed simul commendat 
cautelam ne audacia evadat temeraria; et non desunt exempla 
quibus ipsa audaces formas apostolatus repressit, quia pruden¬ 
tiam excedentes. 


— El¬ 
ii) Commissio prae oculis habuit innovationes esse continen¬ 
das intra limites a Magisterio Ecclesiastico sapienter definitos: 
forte quod hic modus agendi appareat tamquam timiditas? 

iii) Forte circa quaedam argumenta expectabatur profundior 
innovatio, puta, quoad accessionem Fratrum docentium ad Sa¬ 
cerdotium! Sed ut videbimus, occasione data, huiusmodi argu¬ 
menta nondum ad sufficientem maturitatem devenerunt ut tuto 
in Concilio definiri possent. 

iv) Circa istam quaestionem de audacia utenda et tempe¬ 
randa, Pius XII haec verba habet: 

« Dilectissimi Nobis, volumus etiam breviter attingere de stu¬ 
dio religiosorum Institutorum mutatis temporibus sese accommo¬ 
dandi et pulchro foedere simul nova et vetera iungendi. 

Si iuvenes haec audiunt “ oportet nostrae esse aetatis ”, 
“ oportet ausus nostros aetati nostrae aequare ” insolito animi 
ardore flammescunt et, si religiosae militiae sub signis merent, 
eo summopere cupiunt futuri religiosi laboris molimina conver¬ 
tere. Quod quidem aliqua ex parte aequum est. Plerumque enim 
contigit, ut legiferi patres religiosorum Institutorum novum suum 
excogitarent opus, quo emergentibus neque moram patientibus 
Ecclesiae necessitatibus vel muneribus occurrerent; itaque cum 
suo tempore sua exaequabant incepta. Quodsi vultis patriis insi¬ 
stere exemplis, eo modo quo ipsi se gesserunt, ita et vos agite. 
Aequalium vestrorum inter quos vivitis, scrutamini opiniones, 
iudicia, mores et, si ibi particulae boni et iusti inveniantur, pre¬ 
tiosis hisce elementis potimini; aliter eos collustrare, iuvare, sub¬ 
levare, ducere non valetis. 

At est Ecclesiae patrimonium, quod iam ab eius primordiis 
indemne est, quod labentibus aevis non variatur, humani generis 
necessitatibus et votis congruentissimum, pars eius praecipua ca¬ 
tholica fides est, quam quidem contra nova pericula recens quo¬ 
que per Encyclicas Litteras Humani generis Nos tutati sumus 
Quam, nullo temeratam naevo, diligentissime servantes, hoc per- 
suasissimum habete ei inesse perquam pollentes vires, quibus 
quodlibet valeat informare aevum. ... Id autem nullo modo ea, 
quae mutantur, tempora mutant » (Alloc. ad Congr. Int. de Stat. 
Perf. 1950: V). 

III. Observatio - Cooray: « De obligatione fundamentali, 
nempe semper tendendi ad perfectionem christianam, oportet ut 
aliquid magis expresse dicatur ». 

Respondetur-, a) De hac obligatione tendendi in perfectio¬ 
nem sermo est ex professo in prima parte doctrinali de Statibus 

perfectionis, ubi eiusdem elementa theologica et iuridica expo¬ 
nuntur. 

b) Hic autem Commissio noluit de ea explicite loqui. Quia 
nota est controversia inter theologos et canonistas, an obligatio 
tendendi ad perfectionem sit distincta ab obligatione observandi 
consilia evangelica necne? 

Quaestio nondum est matura ut tuto definiri possit a Con¬ 
cilio; ideoque, de ea implicite sermo est in consiliis evangelicis 
observandis, quae precise, ut dicitur, causa perfectionis christia- 
nae adquirendae suscipiuntur, praeter communia praecepta. 

IV. Observatio - Bazin: « II y a beaucoup de critique con- 
tre les Ordres Religieux, surtout du fait qu’ils ne s’adaptent pas 
aux conditions et besoins presents ». 

Respondetur: Integra Pars Secunda totius schematis, « De 
renovatione vitae et operae in Institutis status perfectionis ad¬ 
quirendae » ad hoc scopum desideratum directe confert. 

Attamen, cavendum est ne omnia quae hodie instituti reli¬ 
giosis hac in re improbantur (« les critiques ») tamquam normae 
renovationis habeantur: plura parum fundantur vel exaggeran¬ 
tur et tendunt ad instituta conformanda saeculo, potius quam 
ad hoc ut in saeculo remaneant testimonia Evangelii Christi. 
Quare regula sequenda illa est a Pio XI supra data: « Aequalium 
vestrorum, inter quos vivitis, scrutamini opiniones, iudicia, mo¬ 
res et, si ibi particulae boni et iusti inveniantur, pretiosis hisce 
elementis potimini; aliter eos collustrare, iuvare, sublevare, du¬ 
cere non valetis » (Alloc. 1950). 

De cetero a Concilio normae expectandae sunt tantum pro 
defectibus corrigendis satis universaliter diffusis, qui non sint 
mere particulares alicui instituto vel loco. 

V. Observatio - Suhr: « Videtur restituendus loquendi mo¬ 
dus de “ statu perfectionis ” singulari, potius quam plurali nu¬ 
mero ». 

Respondetur: a) lure vigente tres sunt status perfectionis ab 
Ecclesia distincte recogniti: Religiones, seu Instituta vitae com¬ 
munis cum votis publicis; societates vitae communis sine votis 
publicis; et Instituta saecularia, in saeculo, sine votis publicis, 
consilia evangelica profitentia. 

b) Usus vocis « status » in singulari vel in plurali dependet 
a contextu: Quando adhibetur generice: singulariter tunc adhi¬ 
betur: sic dicitur generice « status perfectionis », per oppositio- 

nem ad statum clericalem, vel « institutum status perfectionis », 
i. e. huius generis. 

E contra quando adhibetur collective: tunc pluraliter adhi¬ 
betur: ita saepe: sodales statuum perfectionis, ad indicandum 
quod tres species includuntur. 

Talis est regula schematis. 

Ad observationes particidares in singulos articulos 
Ad Articulum 1 

Observatio - Leger: « In par. 1, aliqua enumeratio datur de 
institutorum finibus quamvis non sit scopus ipsius paragraphi. 
Forsan ibi non est locus talis enumerationis. Sed si habetur credo 
quod debet esse completa. Et tunc dicendum est quod sodales 
illorum institutorum prosequuntur gloriam Dei; insuper dicen¬ 
dum est quod non solummodo utilitatem afferunt Ecclesiae et 
societati civili sed etiam in servitium sunt Ecclesiae et hominum ». 

Respondetur: a) In praesenti schemate non agitur de doctrina 
status perfectionis; sed de eius disciplina in renovatione per¬ 
agenda. 

Quare, neque intenditur dari completa definitio status per¬ 
fectionis; id fit in Prima Parte schematis quae est doctrinalis; 
sed hic revocatur succincte id quod ante magis complete traditur, 
prout necessarium ad excellentiam institutorum ostendendam. 
Ideoque, non omnia elementa necessaria hic enumerantur nec 
enumeranda sunt. 

b) Attamen notandum est apostolatum externum non esse, 
de se, finem essentialem et primarium omnis vitae religiosae, 
sicut quidam autumare videntur. In hoc enim differt vocatio 
sacerdotalis a vocatione religiosa quod prima tendit ad alios et 
exsistit « pro hominibus, in iis quae sunt ad Deum », dum altera 
prosequitur consecrationem ipsius personae Deo rebusque divi¬ 
nis. Distinctio haec non raro oblivioni datur, ita ut saepe vita 
religiosa consideretur tamquam simplex medium ad apostolatum 
exercendum. 

Licet autem vi status perfectionis non teneantur ad opera 
externa apostolatus, attamen quamplurima instituta illa susci¬ 
piunt exercenda, et omnes, saltem apostolatu orationis, bonum 
proximi procurant. 

c) Certum est instituta status perfectionis esse « in servi¬ 
tium Ecclesiae et hominum », non solum quia sunt in Corpore 

Mystico Christi partes integrales; sed quia, unumquodque se¬ 
cundum propriam indolem et vocationem, in aedificationem Cor¬ 
poris Christi adlaborant: id specialiter inculcatur in schemate 
concordato utriusque Commissionis de Episcopis et de Religio¬ 
sis, circa apostolatum religiosorum. 

In praesenti articulo simpliciter revocatur factum quod in¬ 
stituta reapse in servitium fuerunt « Ecclesiae civilique societati, 
quibus tantam per saecula attulerunt et adhuc afferunt utilita¬ 
tem ». 

Si autem placuerit aliquid innuere de eorum vocatione ad 
apostolatum, verba sequentia addi possent ad lineam 8: 

« ... et saluti consulunt, sed, unusquisque secundum proprii 
Instituti indolem, universae Ecclesiae civilique societati inser¬ 
viunt quibus tantam per saecula ... ». 

Ad Articulum 2 

I. Observationes - Lienart: « Dubito num sit opportunum 
tractare (numero secundo, pagina octava) de speciali praestantia 
Institutorum vitae contemplativae monasticae. Quaestio enim 
controvertitur et S. Thomas ipse aliter sentit quando scribit in 
II, II.: “ Sic ergo summum gradum in religionibus tenent, quae 
ordinantur ad docendum et praedicandum. Quae et propinquis¬ 
simae sunt perfectioni Episcoporum. ... Secundum gradum tenent 
illae quae ordinantur ad contemplationem ” ». 

Respondetur: a) Ut clare appareat intentio Commissionis 
circa sensum huius articuli, haec notare debemus: 

Commissio non intendit hic aliquam comparationem insti¬ 
tuere inter diversas formas vitae religiosae, contemplativae, acti¬ 
vae et mixtae, et multo minus praemium huius comparationis 
attribuere vitae contemplativae. 

Sed voluit tantum promovere vitam contemplativam, ne ob 
impulsum universalem qui hodie omnes, fere indiscriminatim, 
impellit ad apostolatum activum seu ad opera externa apostola- 
tus, negligatur vita unice contemplativa, quae ut talis habet suam 
partem in Ecclesia proptereaque semper florere debet. 

b) Ideoque, ad omnem ansam aequivocationis tollendam, 
hic articulus parum emendari posset modo sequenti: 

Ad titulum: dicatur : De Institutis vitae contemplativae mona¬ 
sticae fovendis. 

Ad textum, dicatur: « Nonobstante gravi hodierna necessi¬ 
tate intensioris apostolatus, retinendum est instituta vitae unice 
contemplativae specialiter habere rationem exsistendi in Eccle¬ 
sia, cui « perpetuum decus exstant et caelestium scatebra gra¬ 
tiarum ». 

« Etenim, etc. ... ». 

Hoc modo clare dicitur haec instituta vitae contemplativae 
non simpliciter aliis praestare, sed suam specialem habere mis¬ 
sionem, quam proinde oportet tueri. 

Formula simplicior sed minus perspicua proponitur ab Emi- 
nentissimo Browne: « Speciali autem honore et aestimatione ha¬ 
bentur Instituta vitae contemplativae in Ecclesia » (cfr. Obser¬ 
vat ion e i). 

c) Quoad tripartitam divisionem Institutorum in Instituta: 
vitae contemplativae, activae, et mixtae, non est uniformitas doc¬ 
trinae inter Auctores, et plerumque eorum expositiones carent 
claritate et ansam praebent variis contestationibus. Dum enim 
alii insistunt in elementis theologicis prout maxime inveniuntur 
in Summa Theologica S. Thomae, alii censent, et merito, atten¬ 
denda esse elementa iuridica seu canonica, praesertim post Con¬ 
stitutionem Apostolica Sponsa Christi, quae aperte loquitur de 
« vita contemplativa canonica », et doctrina Pii XII, in suis allo¬ 
cutionibus radiophonicis ad Moniales, qui eamdem « vitam con¬ 
templativam canonicam », prout a contemplatione interna et 
theologica distinctam, ex professo explanavit. 

d) Res cum ita sint, Commissio censuit non posse aperte 
loqui de triplici divisione vitae in activam, contemplativam et 
mixtam, quin simul daret amplam explicationem: quae posset 
invenire locum in aliqua Constitutione, non autem in Decreto 
conciliari; quare prudenter ab hac divisione abstinuit, et multo 
magis, ab omni comparatione instituenda inter has tres formas 
vitae perfectionis. 

Tantum, ne omnia porta clauderetur, huic tripartitae divi¬ 
sioni voluit alludere, referendo propria verba Pii XII ex Encv- 
clicis Litteris Mystici Corporis Christi, desumpta, quae sic sonant: 

« Prout illi qui evangelica consilia amplexi sunt, vel opero¬ 
sam inter homines (vitam activam), vel umbratilem in silentio 
(contemplativam) vitam agant, vel utrumque (vitam mixtam) 
pro peculiari instituto suo efficere contendant». 

Haec videri poterunt in Schemate Primae Partis. 

— Il¬ 
li. Observatio - Leger: « Utrum non haberetur locus in 
schemate determinare orientationes diversas quas habere debent 
vocationes contemplativae et vocationes mixtae. Credo quod 
haec determinatio multum adiuvaret ad restaurationem et accom¬ 
modationem, quod est propria materia schematis, specificandam ». 

Respondetur, a) De tripartita divisione vitae contemplativae, 
activae et mixtae iam actum est in Responso praecedenti. 

b) Certo quod accommodatio aliter et aliter est facienda in 
institutis vitae contemplativae et institutis vitae activae vel mix¬ 
tae: et id sufficienter iam inculcatur cum repetitis vicibus dicitur 
eam faciendam esse servato fine et spiritu proprio cuiusque In¬ 
stituti. Insuper, in schemate concordato (ab Episcopis et Reli¬ 
giosis) specialiter sermo est de accommodatione relate ad aposto- 
latum exercendum sub regimine Episcoporum. 

Quare non videtur hic plus esse addendum. 

Ad Articulum 7 

Observatio - LlENART: « Quoad accommodationem hic pro¬ 
ponuntur criteria fundamentalia, et in decreto sequenti judica¬ 
buntur mutationes quae fieri possent ad vitam institutorum neces¬ 
sitatibus huius temporis magis adaptandam, sine detrimento ipsius 
vitae religiosae. Sed cui incumbit opus huius accommodationis? 
Superioribus et Praesulibus respondetur in textu. Et quis illos 
adiuvare possit ad hoc opus periculosum feliciter complendum? 
Sola nominatur Sacra de Religiosis Congregatio. Nihil dicitur de 
Episcopis qui tamen munus habent vigilantiae super Congrega¬ 
tiones illis commissas et qui, omnium debitores sunt, de anima- 
bus a Deo electis et Deo consecratis praesertim solliciti esse de¬ 
beant. Ad Superiores adiuvandos in opera renovationis et accom¬ 
modationis Institutorum suorum, proximi sunt et multum facere 
possunt. 

Quapropter enixe peto ut in praesenti Decreto munus Epi¬ 
scopale erga Congregationes non omittatur et Episcopis commen¬ 
datur ut formationi doctrinali, liturgicae et biblicae in Novicia- 
tibus et Institutis sedulo vigilent, ut de apostolicis operibus in 
dioecesi vigentibus Congregationes instruent et conatus illorum, 
ad accommodationem praescriptam patrandam, inspirent et diri¬ 
gant, ad mentem Sanctae Synodi et Sacrae de Religiosis Congre¬ 
gationis ». 

Respondetur : a) Indubium est accommodationem Instituto¬ 
rum ad proprios Superiores et Capitula generalia (art. 4, 8) perti- 

flere, sub moderamine S. Congregationis de Religiosis cui etiam 
pertinet dare necessarias instructiones. 

b) Quodnam est munus episcoporum hac in re: ut petitur 
in Observatione? 

i) Certum est, ut advertitur, quod Episcopi « munus ha¬ 
bent vigilantiae super Congregationes illis commissas et qui, om¬ 
nium debitores sunt, de animabus a Deo electis et Deo conse¬ 
cratis praesertim solliciti esse debeant. Ad Superiores adiuvandos 
in opera renovationis et accommodationis Institutorum suorum, 
proximi sunt et multum facere possunt ». 

Hoc principium in memoriam revocabitur art. 119: «De ad- 
sistentia spirituali sodalium statuum perfectionis ». 

ii) Ad opus accommodationis autem Institutorum quod 
attinet: 

— Imprimis consiliis Sacri Praesules utiliter adiuvare pos¬ 
sunt. 

— In Institutis iuris dioecesanis, etiam auctoritative inter¬ 
venire valent cum ad eos spectet approbatio Constitutionum qui¬ 
bus variae accommodationes congruenti modo induci debent, ut 
explicite docetur in art. 24. 

— In Institutis iuris pontificii autem interventus auctori- 
tativus dari nequit, propter duplicem principalem rationem: 

Prima ratio-, agitur de institutis interdioecesanis, per unam 
vel plures regiones diffusis, et frequentissime internationalibus. 

Ut supra ample dictum est loquendo de exemptione, haec 
instituta non possent, sine gravi detrimento eorum internae struc¬ 
turae, disciplinae et efficacitati operis ab auctoritate singulorum 
Episcoporum in accommodanda vita religiosa dependere, quia 
ipsa eorum auctoritas diversis modis ut plurimum exercebitur. 
E contra, perfecta unitate in regimine indoli et spiritui Instituti 
plane aptato indigent. Id vero obtinetur ipsa interna Superiorum 
potestate sub moderamine S. Sedis constituta, qua, ut aiebat 
Leo XIII « melius in religiosis Ordinibus omnia essent inter se 
apta et connexa, ac sodales singuli pacato et aequabili vitae cursu 
uterentur ». Hoc non tantum pro habituali Instituti guberna¬ 
tione evidenter valet, sed maxime pro Constitutionibus aliisque 
codicibus accommodandis, e quibus ipsa profluunt Instituti vita 
et opera. 

Altera ratio-. Iam dictum est, et iuxta art. 24 sequentem, ut 
hac exoptata accommodatio « pleniorem obtineat effectum, opor¬ 
tet omnino institutorum Constitutiones, “ Directoria”, “Consue¬ 
tudinaria ”, ut aiunt, aliosque id genus codices quibus hae leges 

(peculiares) continentur, explicantur et applicantur, hominum et 
temporum ingenio et necessitatibus congruenter aptari » (art. 24). 

Porro Constitutiones istae a S. Sede sunt formaliter appro¬ 
batae, propterea auctoritati Ordinariorum locorum subductae 
(can. 618, §2, 1°); proportionaliter dicendum est de aliis codici¬ 
bus qui licet a S. Sede formalem approbationem non receperint, 
attamen iuxta constitutiones ab Eadem approbatas, sunt redi¬ 
gendae eiusque iudicio submittendae. 

Insuper hae rationes maiorem adhuc vim obtinent si consi¬ 
deretur quod non possent faciliter omnes Ordinarii locorum ubi 
Institutum domus habet intervenire, ut supra ostensum est. Sed 
neque Ordinarius loci ubi domus princeps Instituti exstat sibi 
prae aliis attribuere valet aliquam hac in re specialem compe¬ 
tentiam. Etenim, iuridice, nullam potestatem specialem habet; 
et practice, id quo ipsi videretur utile vel necessarium relate ad 
propriam dioecesim, non necessarium vel minus conveniens aliis 
Ordinariis apparebit. 

iii) Ideoque munus episcopale circa Institutorum accom¬ 
modationem est: 

a) pro Institutis iuris dioecesani intra limites propriae 
dioecesis contentis, Ordinarius loci potest pro sua prudentia 
etiam auctoritative intervenire, servatis servandis, nisi agatur de 
rebus S. Sedi reservatis; 

b) pro Institutis iuris pontificii: Consilios Superiores adiu- 
vare possunt Ordinarii locorum, non autem auctoritative inter¬ 
venire; 

c) ad institutionem alumnorum (de qua in altera parte 
observationis) quod attinet: 

i) de hac re, ex professo agitur in schemate subsequenti: 
de institutione alumnorum, et in particulari, art. 45. 

ii) Hic dici potest quod institutio alumnorum maxime 
pertinet ad ordinem internum Institutorum, qua alumni ad pro¬ 
priam vitam Instituti degendam et propria opera exercenda se¬ 
cundum proprias leges iam rite approbatas et secundum spiritum 
Fundatorum efformantur. 

Unde ea quae in genere postulant pro institutis certam sub¬ 
ductionem ab auctoritate locali, a fortiori valent pro alumnorum 
formatione, facta quidem distinctione inter Instituta mere dioe- 
cesana, et alia iuris pontificii, ut supra dictum est. 

iii) De cetero S. Sedes, tramite S. Congregationis de Re¬ 
ligiosis ample providit pro institutione clericorum religiosorum 
ut integra habeatur sub triplici eorum respectu vocationis reli¬ 
giosae, clericalis et apostolicae (Statuta Generalia Const. Apost. 

Sedes Sapientiae, art. 1); et rite impertiatur ab idoneis Modera¬ 
toribus, Praefectis et Magistris. Id praevidetur facturum etiam 
pro Institutis laicalibus tam virorum quam mulierum. 

iv) In schemate sequenti, de alumnorum institutione, 
speciatim dicitur: « Normae vero quae de alumnorum institutio¬ 
ne hic traduntur, non tantum clericos spectant, sed, nisi ex rei 
natura vel sermonis contextu aliter constet, ceteros quoque soda¬ 
les utriusque sexus instituendos, monialibus non exclusis, quibus 
omnibus pro subiecta materia debitaque cum proportione appli¬ 
candae sunt » (art. 44). 

Ea specialia obiecta de quibus in Observatione (formatio doc¬ 
trinalis, liturgica et biblica) practice sub una alterave forma inve¬ 
niuntur in praescriptis Schematis sive de Institutione, sive etiam 
aliis in locis. 

Ad Articulum 8 

I. Observatio - Gracias: «In p. 10 sub numero 8, ubi cri- 
teria circa « Accommodationem » data sunt, omnino perspicue 
notari debet nihil posse fieri usquedum illae congregationes anti¬ 
quiores in istam rem initium faciunt. Sed valde dolendum est 
istas congregationes antiquiores nimis tardes sunt ad hanc initia¬ 
tionem faciendam; semper litteram Regulae pro spiritu confun¬ 
dentes; seipsas numquam interrogantes quomodo fundator vel 
fundatrix congregationis egisset si ille vel illa congregationem 
hodie instituisset». 

Respondetur-, a) Ea quae hic observantur ad ordinem execu- 
tivum potius pertinent quam legislativum. 

Dum legislatio propria est Concilii, executio reservatur S. Se¬ 
di per competentia dicasteria providenda. 

Certo etiam post Concilium, S. Sedes procurare debebit ut 
Decreta Concilii ad effectum deducantur, datis convenientibus 
interpretationibus, instructionibus et ubi opus erit, monitionibus 
et praeceptis. 

b) In Schemate autem renovatio imponitur omnibus indi¬ 
stincte: 

— In praesenti articulo 8: «Ea vero quae ... de essentia 
vitae religiosae (non sunt) ... diligenti prudentique disquisitioni 
a Superioribus et Capitulis subiiciantur et si expediat, accommo¬ 
dentur ». 

— Speciatim renovatio commendatur pro habitu religioso 
etiam in Institutis existentibus, non tantum illis condendis 
(art. 41). 

— Adhuc fortius pro constitutionibus renovandis, etiam il¬ 
lis ab ipso Fundatore exaratis, vel venerabili traditione commen¬ 
datis (cfr. art. 28). 

Igitur: ad S. Sedem pertinebit urgere exsecutionem istorum 
decretorum etiam apud antiquas Congregationes vel Ordines, si 
necessarium fuerit. 

Ad Articulum 9 

Observatio - Godfrey: « In pagina decima numero nono, 
agitur de usu inventorum modernorum technicorum. Res est ma¬ 
gni momenti. Radiophonicae diffusiones sine dubio optima con¬ 
tinent sed mixta malis. 

Si introducuntur Radiophonium et Televisio in domibus reli¬ 
giosis, magna vigilantia a parte Superiorum requiretur. 

Religiosi in opera educationis occupati multa possunt audire 
et videre ad eorum et alumnorum profectum; sed sunt res diffu¬ 
sae per Televisionem et Radiophonium quae certe offendunt et 
scandalum afferunt. 

Superior debet omnia regulare et instrumentum claudere. 
Quod si non facit, non solum corda iuvenum et ipsius Superioris 
sordescent, sed eius praesentia occasio erit scandali iuvenibus 
eius curae a parentibus commissis ». 

Respondetur, a) Omnes recognoscunt momentum practicum' 
horum mediorum communicationis socialis, quae universam so¬ 
cietatem hodiernam pervasit, afferendo cum oblectamentis, etiam 
veras utilitates; sed infeliciter cum bonis, plurima mala. 

Attamen nostra Commissio sollicitata est a Secretariatu de 
mediis communicationis socialis ut aliquid in nostro schemate 
hac de re diceretur: et merito quidem, quia ipsi religiosi harum 
rerum influxum penitus effugere nequeunt; ideoque usus non est 
simpliciter supprimendus, sed sapienter moderandus. 

b) Hic autem, in praesenti articulo 9, agitur non tantum de 
Televisione et de Radiophonio; sed in genere de technicis moder¬ 
nis quae complures habent utilitates: inde datur hic norma ad 
earum usum intra debitas limites temperandum; quae norma, 
sub aspectu paupertatis iteratur in art. 19. 

c) Quoad autem televisionem et radiophonium, specialiter 
agitur in art. 58: « De institutione circa media technica commu¬ 
nicationis socialis ». 

Inter alia, opportune ibi iniungitur ut sodales status perfec- 

tionis « ... de momento et usu horum mediorum rite instruantur 
et opportune praeparentur ad hoc genus apostolatus ». 

Igitur: ad prudentiam superiorum pertinebit normas a Con¬ 
cilia datas ad effectum deducere sub moderamine S. Congrega¬ 
tionis de Religiosis, quae iam instructionem hac de re dedit. 

Insuper, in novis Constitutionibus approbandis, semper, iuxta 
praxim hodiernam, speciale praescriptum habetur de eadem re; 
id quod poterit observari in antiquis Constitutionibus aptandis. 

Ad Articulum 10 

Observatio - Frings: « Ad n. 10: Si congregationes sororum 
vitae activae haec in n. 10 prolata exsequi volunt, necessarium 
erit, ut aliquas domus, ut v. g. hospitalia, relinquant, ne sorores 
nimio labore opprimantur, Episcopi quidem et vita catholica per 
hanc agendi rationem in magnam penuriam redigentur, quia aliae 
sorores regulariter non inveniuntur, et si hae domus per sorores 
saeculares regi debent, multo plus pecuniae necessarium erit. In 
hoc dilemmate standum erit pro vita religiosa sororum servanda ». 

Respondetur-. Hoc problema consideratur in Schemate con¬ 
cordato et principium satis forte inculcatur, scilicet, quod vita 
religiosa incolumis remanere debet, neque ipsa pereat propter 
opera. Sicut persona physica habet vires limitatas, ita etiam per¬ 
sonae morales quae sunt instituta religiosa. 

Ad Articulum 13 

I. Observatio - Micara: « Temperetur oportet, utpote mi¬ 
nus congruens textui conciliari, nota illa aliquantulum polemica, 
in lineis 9-10: « christiana mortificatio quam nonnulli hodie si¬ 
lentio praetermittunt ... ». Sufficeret, v. g. « christiana mortifica¬ 
tio numquam silentio praetermittenda quasi res parvi momenti, 
sed magni aestimanda assidueque exercenda ». 

Respondetur : Non agitur in casu de polemica contra auctores 
qui aliquam sententiam discutibilem patrocinantur; sed de abusu 
in modo agendi pernicioso proptereaque aperte denuntiando et 
reprimendo. Nihil aliud videtur sententia citata significare; et 
de munere Concilii est abusus denuntiare et efficaciter reprimere. 

Igitur, minus placet emendatio proposita. 

Ad Articulum 14 

I. Observatio - Micara: a) In n. 14, pag. 14, lin. 2-3, deleri 
posse censeam, sine sensus detrimento, verba: « hisce tempo¬ 
ribus a quibusdam excogitata ». 

b) Denique, in eodem n. 14, pag. 14, minus necessaria et 
solum ad explicationem redundantius adiecta videntur verba in 
lineis 7-15: « Patet subditum etc. ». 

c) Adhuc ad n. 14, pag. 14: Ad notionem obedientiae ube¬ 
rius declarandam, illud quoque memoretur oportet quod v. g. 
S. Ignatius de Loyola, praeclarus, uti constat, obedientiae praeco 
et sectator, monuit in praestantissima « Epistula de virtute obe¬ 
dientiae », hisce vel similibus verbis post lineam 15, pag. 14 
adiectis: « Neque tamen idcirco vetatur si quid forte occurrat a 
Superioribus sententia diversum idque ei, consulto suppliciter 
Domino, exponendum videatur, quominus id modeste ad Supe¬ 
riorem referre possit, sed illa cautione adhibita ut animo sit, et 
ante et post relationem, aequissimo ad approbandum quidquid 
Superiori placuerit ». 

Respondetur : ad a) Minus placet delere verba: « hisce tem¬ 
poribus ... ». Nam non agitur de polemica sustinenda; sed de 
abusu evidenti denuntiando et necessario reprimendo: quod est 
munus Concilii. 

Ad b) Ista verba: « Patet subditum ... sunt explicatio posi¬ 
tiva cur abusus denuntiandus non debet tolerari; ideoque non 
est simplex verborum redundatio, sed vera conceptuum logica 
expositio, proptereaque, ut videtur, retinenda: aliter, non pate¬ 
ret sufficienter ratio intolerantiae abusus denuntiati. 

Ad c) Placet additio proposita, sed modo sequenti redacta et 
ad lineam 15 (art. 14) inserenda: (In schemate: pag. 14, lin. 15): 
« ... obediens usque ad mortem, mortem autem crucis ». 

« Si quid autem subdito forte occurret a Superioris sententia 
diversum, nihil obstat quominus, consulto suppliciter Domino, id 
modeste Superiori exponatur, ita tamen ut subditus, humili et 
prompto animo paratus sit ad accipiendum et exsequendum quod 
ipse Superior tandem statuerit ». 

« Quoniam vero nemo ad perfectionis ... (ut in textu sche¬ 
matis) ». 

II. Observatio - Leger: « Aliquid dicetur de functione so¬ 
ciali obedientiae, i. e. quod superior est vere caput societatis 
religiosae et habet responsabilitatem boni communis, ita ut si 

agitur de bono communi exteriori, episcopum habet responsa¬ 
bilitatem interventiendi et exemptio non amplius viget ». 

Respondetur-, a) Hic directe sermo est de obedientia religio¬ 
sa, quae pro sua natura debetur propriis superioribus internis sed 
etiam vel maxime Summo Pontifici, qui est religiosorum supre¬ 
mus superior cui ipsi obedire tenentur etiam vi voti obedientiae 
(can. 499, § 1); non directe de exemptione vel minus: de qua 
sermo est in schemate concordato; neque de obedientia Ordinariis 
locorum debita ratione eorum potestatis jurisdictionis. 

Haec sunt rite distinguenda, ne inducatur confusio in hac 
materia magni ponderis. 

b) Superior internus certo habet responsabilitatem boni com¬ 
munis communitatis cui praeest et hac ratione exercet aliquam 
potestatem socialem cui membra communitatis subduntur, sicut 
in qualibet societate. 

Sed insuper, qua Superior Religiosus habet semper in sub¬ 
ditum potestatem dominativam (can. 501, § 1), in ipsam perso¬ 
nam subditi ita ut ipse non habeat amplius « nec velle nec nolle » 
independens a voluntate Superioris. 

Et hac ratione ipse exercet veram obedientiam asceticam ad 
imitationem obedientiae Iesu Christi cuius cibus erat facere vo¬ 
luntatem Patris sui et qui obediens fuit usque ad mortem crucis. 

c) Error hic denuntiatus, vere perniciosus, est tendentia re¬ 
ducendi obedientiam religiosam ad simplicem obedientiam so¬ 
cialem Superiori ratione boni communis debitam: quae sufficere 
potest in aliqua societate simpliciter apostolatui dedita, minime 
in aliqua societate status perfectionis evangelicae. 

Inculcando necessitatem obedientiae vere asceticae in imita- 
tationem obedientiae Christi, non excluditur obedientia socialis 
ratione boni communis, quae e contra in priore includitur et mo- 
tivo vere supernaturali et superiore exercetur. Neque videtur 
necessarium hoc explicitius in schemate declarare, cum sit om¬ 
nino doctrina communissima et certissima. 

d) Haec doctrina neque obstat obedientiae Ordinariis loco¬ 
rum debitae in rebus quae ordinem externum Institutorum tan¬ 
gunt. Hoc in proprio loco statuitur et satis diffuse exponitur in 
schemate concordato de rationibus inter Episcopos et Religiosos; 
idcirco, non est necessarium hic repetere quod deinde est abun¬ 
danter referendum. 

III. Observatio - Browne: «Pag. 14, lin. 17: suggererem ut 
dicatur: “ Quoniam ... fastigium expeditius velocisque religioso 
perfecte oboediente currit ” ». 

Respondetur : Melius retineatur textus schematis qui latius 
patet et propterea omnibus sodalibus statuum perfectionis con¬ 
venit. 

Ad Articulum 18 

Observatio - Dopfner: « Pag. 16, lin. 12: Forsitan verbum 
“ collectivitate ” alio substitui poterit, e. gr. “ Communitate ” 
vel clarius “ in toto instituto et in omnibus communitatibus 
eius ” ». 

Respondetur-. Est vox hoc sensu iuridice recepta: quatenus 
distinguitur paupertas individualis et collectiva: sic uno verbo 
apto dicitur id quod aliter longa circumlocutione esset expri¬ 
mendum. 

Ad Articulum 20-B 

Observatio - Frings: N. B. Inter observationes generales ad 
schema subsequens: « De Constitutionibus ... aptandis » Emi- 
nentissimus Card. Frings habet unam, circa clausuram papalem 
monialium, quae logice in praesenti schemate locum habere de¬ 
beret, post, art. 20, de Segregatione a mundo. Quapropter hic 
refertur eique providetur. 

« Addendum videtur aliquid de difficultatibus, quae oriuntur 
ex praeceptis clausurae pro iis monialibus, quae simul exercent 
opera caritatis vel doctrinae et quae revera vivere non possunt 
nisi ab exceptionibus a regula. 

Quapropter, forsitan ipsae regulae de clausura, etiam quae 
traduntur in Constitutione Apostolica Sponsa Christi, commu¬ 
tandae sunt ». 

Respondetur-. Placet novum articulum hic inserere (art. 20-B) 
secundum votum ab Em.mo Dno expressum, sequentibus verbis: 

20-B ( De clausura papali in domibus Religiosarum). 

In Institutis votorum sollemnium quae vitam contemplati¬ 
vam stricte monasticam ducunt, religiosae ad clausuram papalem 
passivam et activam adstringuntur quae esse debet maior vel 
minor, secundum dispositiones S. Sedis. In aliis autem institutis 
operibus externis deditis, religiosae votorum sollemnium, si ea 
susceperint, tenentur ad clausuram papalem passivam tantum, se¬ 
cundum formam a Constitutionibus, probante S. Sede, definitam. 

Ordinarius loci potest, pro suo prudenti arbitrio et conscien¬ 
tia clausuram papalem religiosarum cum comite ingredi, extra 

visitationem canonicam quoque, et Monialibus vitae contempla¬ 
tivae egressum, ob iustam causam a se aestimandam, permittere ». 

Ratio huius novi articuli fundatur in iis quae infra dicuntur 
circa quaestionem de accessione ad vota sollemnia in Responsis ad 
schema subsequens « De Constitutionibus ... aptandis ». Ibi enim 
exponitur mens Commissionis hac in re; et specialiter dicitur quod 
si vota sollemnia eventualiter concessa fuerint Congregationibus 
quae nunc vota simplicia tantum habent, in iisdem tunc servanda 
erit clausura papalis: sed aliter et aliter prout agatur de Congre¬ 
gatione vitae contemplativae dumtaxat: tunc clausura erit activa 
et passiva; vel de Congregatione operibus externis dedita: tunc 
clausura erit tantum passiva, ut in praesens habetur apud Regu¬ 
lares viros. 

Pro maiore explicatione, remittitur ad schema sequens. 

N. B.: Hic poni posset novus articulus confectus postquam 
praesens schema typis mandatum fuerit: 

22-G (Facultates Moderatorum Supremorum) 

In Institutorum perfectionis utilitatem conferantur Modera¬ 
toribus Supremis facultates quaedam negotia hucusque Sanctae 
Sedi reservata expediendi per seipsos, cum voto deliberativo vel 
consultivo sui Consilii ne frequentiores ad Sanctam Sedem re¬ 
cursus habeantur. 

Ad Articulum 23 

Observatio - Dopfner: « Pag. 19, lin. 5: Quoad expres¬ 
sionem “ regnum Dei roborandum ” forsitan advertere licet, quod 
in ultimis annis plures exegetae catholici in scriptis suis monue¬ 
runt, talem expressionem minus correspondere modo loquendi 
Sacrae Scripturae, ubi “ regnum Dei ” praeprimis significat do¬ 
minationem amoris Dei humiliter ab hominibus accipiendam. 
Ergo loco “ regnum Dei latius propagandum et roborandum ” 
forsan dicatur “ vitam Ecclesiae roborandam et dilatandam ” ». 

Respondetur-, a) Absque dubio, locutio « regnum Dei » est 
litteraliter scripturistica et speciatim passim occurrit in Evange- 
lio secundum S. Lucam. 

Hoc regnum certo certius in amore seu caritate fundatur: sed 
in se et formaliter consideratum, est quaedam societas et con¬ 
stat compagine membrorum quae eidem per Baptismum aggre¬ 
gantur. Sub hoc aspectu, merito, ut videtur dici potest quod, 

roboratur et propagatur: utique ipsa intensificatione et dilata¬ 
tione caritatis. 

b) Locutio proposita loco « regnum Dei » non apparet ap¬ 
tissima; si vita Ecclesiae recte dici possit quod roboratur, non 
ita autem quod dilatatur: Vita dilatatur secundum mensuram 
dilatationis corporis quod ipsa vivificat. 

Igitur, magis placet retinere locutionem textus schematis. 


— 83 — 


IV 

DE CONSTITUTIONIBUS, DE INSTITUTIS 
DE HABITU RELIGIOSO 


Ad observationes generales 

I. Observatio - Richaud: « Generatim optarem, si res non 
pertineat ad aliud schema, quod Constitutiones alicuius Instituti 
supponerent tempus novitiatus melius adaptatum ad tempera¬ 
menta hodierna: scilicet ut professio religiosa perpetua non pos¬ 
sit evenire nisi post decem annos, et etiam ut, ante istam pro¬ 
fessionem definitivam et post temporariam, amotio religiosorum 
ac religiosarum sit facilior pro quibusdam morbis tantummodo 
detectis post novitiatum, nempe tuberculosa, neurasthenia, debi¬ 
litas mentalis, etc. ... quae sunt evolutivae et non possunt inve¬ 
niri ac recognosci in brevi tempore novitiatus ». 

Respondetur-, a) De institutione et probatione alumnorum 
protrahenda, sive in novitiatu sive post, ex professo tractatur in 
schema speciali « de alumnorum institutione », speciatim in 
art. 68 et 71, 72. 

Unde responsum huic observationi ad illud schema remitti 
posset. 

b) Interim autem liceat dicere, quod si alumnorum institu¬ 
tio debeat protrahi, speciatim post Novitiatum, ut in art. 71 in¬ 
dicatur, probationis tempus vero non debet ultra modum extendi: 
ideoque Commissio consulte, post longam discussionem, censuit 
prudens stare normae in art. 72 statutae. 

Potius Commissio voluit insistere in qualitate institutionis 
impertiendae, in competentia educatorum et in mediis suppedi¬ 
tandis ad hanc institutionem rite impertiendam. Et in hoc, con¬ 
cordat cum iis quae S. C. de Seminariis, propria experientia, 
scribebat ad Commissionem Antepraeparatoriam Concilii: 

« His praemissis necesse est quaesitum ponere: Utrum iu- 
venibus viginti quattuor annos natis sit moralis capacitas su¬ 
mendi sibi, una cum Sacerdotio, onera ei inhaerentia et specia¬ 
tim coelibatus legem; haec enim est lex, quae, propter difficulta¬ 
tes quas secumfert, totum problema — uti diximus — determinat. 

« Sacrae Ordinationis dilatio tamquam medium ad experien- 

tiam necnon ad maturiorem deliberationem videtur inutilis et 
fallas. Etenim: (sequuntur variae rationes ad hoc asserendum). 

« Aliter et alibi solutio problematis quaerenda est, scilicet in 
debita et solida formatione candidatorum. ... Proh dolor, Sacra 
Congregatio affirmare potest, uti ex pluribus Visitationibus Apo- 
stolicis eruitur, haud semper Seminarii Rectores ac Professores 
esse accurate selectos et suo muneri pares, spiritus Moderatores 
non raro paulo vel minime paratos, eorumque activitatem fre¬ 
quenter distractam aliis dioecesanis ministeriis: ex quo non est 
mirandum si amari colliguntur fructus » (cf. Acta et Documenta 
[Concilii], vol. III, p. 397-398). 

Congrua congruis referendo, idem dici debet de probatione 
alumnorum religiosorum: probatio non est nimis protrahenda; 
sed maiori cum competentia et efficaciori methodo peragenda. 

c) Ad casus psychopatheticos in Institutis securius detegen¬ 
dos, art. 48 praevidet ut « in singulis institutis ... quidam ha¬ 
beantur sodales in scientia et arte psychologica versati ... ut tem¬ 
pestive eos (casus) detegere queant et si expedierit, peritis com¬ 
mittere ... ». 

d) Quoad ceteros morbos, retinendum est praescriptum iuris 
(cf. can. 637 et 647, § 2, 2°) quod alumni nequeunt a profes¬ 
sione renovanda vel perpetua emittenda excludi aut durantibus 
votis dimitti causa infirmae valetudinis, « nisi certo constet eam 
ante professionem fuisse dolose reticitam aut dissimulatam ». 
Porro etiam morbi de quibus in observatione tempestive detegi 
ordinarie poterint, si omnes candidati serio examini medici 
subiiciuntur ante primam professionem, novitiatu tum ineunte, 
tum exeunte. Pro hoc Constitutio Apostolica Sedes Sapientiae 
iam providit (cf. Statuta generalia, art. 33). 

II. Observatio - Leger: « Loquendo de renovatione, pro¬ 
pono quod aliquid dicetur de nominibus quae dantur membris 
Institutorum religiosorum. Opinor quod servanda sunt nomina 
in familiis recepta et cognomina quae, occasione sanctissimi bap¬ 
tismi, ut filii et filiae Dei acceperunt et quae numquam amise¬ 
runt. Non raro fit quod dantur nomina, e pluribus verbis com¬ 
posita, de quibus pauci possunt recordare. Sunt Instituta ubi tot 
membra sunt quod vix sufficit calendarium sanctorum et dantur 
nomina insolita. Sunt alia in quo, per provinciam, dantur no¬ 
mina incipientia ab eadem littera alphabetica. Hoc mihi videtur 
proprie ridiculum et inutiliter damnosum est Ecclesiae ». 

Respondetur, a) Non placeret prohibere omnibus religiosis 
novum nomen assumere Religionem ingrediendo, quo significa- 

tur maior a mundo segregatio et maior Regno Dei adhaesio in 
iis qui propriae familiae naturali valedicunt quique omnia relin¬ 
quunt propter Regnum Dei. 

Verum est quod magni faciendum est nomen cum Baptismo 
receptum; sed hoc non impedit quominus in Confirmatione re¬ 
cepta, novum addatur nomen; et Professio religiosa non imme¬ 
rito comparatur secundo Baptismo. De cetero, non desunt in Ec¬ 
clesia Praesules qui, Officium assumendo, novum nomen sibi 
imponunt: quod etiam observatur pro Summo Pontifice, quo 
intimior et plenior dedicatio proprio officio significatur. 

b) Placet e contra ut selectio nominum aptiori criterio fiat 
et ut nomina ipsa ad simpliciorem formam reducantur. 

Quare, forte in art. 71, in fine addi posset aliqua norma 
hac de re, modo sequenti: 

« In institutis ubi candidatis novum nomen imponitur, cu¬ 
randum est ut illud sit simplex, decens nihilque insolitum prae- 
seferens ». 

III. Observatio - Frings: « Cum Summi Pontifices inde ab 
anno 1950 multum institerint pro accommodatione vitae reli¬ 
giosae, sed inquantum videri potest, pauca adhuc consecuti sint, 
videntur necessariae quaedam sanctiones, ut formae religiosita¬ 
tis archaisticae reformentur, societates nimis parvae et sine voca¬ 
tionibus uniantur cum aliis magis florentibus et ita numerus quasi 
infinitus societatum religiosarum minuatur, habitus religiosi in¬ 
digentiis hygienes et vitae modernae accommodentur ». 

Respondetur-. De facto plura hac in re de renovatione facta 
sunt, etsi adhuc plura remaneant facienda. 

i) Non videtur opportunum ut Concilium imponat sanctio¬ 
nes ad renovationem urgendam; sed ut S. Sedes, in ordine exe- 
cutivo super hac re vigilet atque provideat prout diversi casus 
id requirunt. 

ii) De forma religiositatis archaisticae reformanda, in sche¬ 
mate ponuntur principia et criteria: iterum pertinebit ad S. Se¬ 
dem in ordine exsecutivo efficaciter providere. 

iii) De parvis institutis uniendis: sermo est expresse in prae¬ 
senti schemate, art. 30. 

IV. Observatio - Cicognani: « Bonum videretur ut qui in 
Missionibus longisque a loco nativo adlaborant, identidem, e. g. 
decimo quoque anno, redeant ad domum generalitiam aut pro¬ 
vincialem aut aliam sui Ordinis in patria ». 

Respondetur: a) Si agatur de reditu temporario ad relaxan¬ 
dum animum vel recuperandam sanitatem iam similis praxis satis 
invaluit ut non sit necessarium decretum Conciliare ad illam 
inducendam vel firmandam! 

b) Si agatur de reditu diuturno vel definitivo: hoc non vide¬ 
tur opportunum; esset damnum pro missionibus, et etiam contra 
animum missionariorum qui generatim Missionibus perpetuo se 
dedicant. 

Et reapse, opera missionarii vere efficax esse potest tantum 
si animo ipsi perpetuo se dederit, ita ut pro missionibus omnes 
vires suas impendat, sine reservatione vel consilio aliquo alieno 
pro futuro. 

Ad observationes particulares in singulos articulos 
Ad Articulum 25 

Observatio - Ruffini: « Pag. 6, lin. 1-3) Dicerem potius: 
“ ... ne Constitutiones quibus nulla Regula adnectitur ” ». 

Respondetur: Praemittitur quod hic non agitur de « Regu¬ 
lis » (in plurali) quae Constitutionibus modernis aliquando adii- 
ciuntur; sed de « Regula » (in singulari) quae sit una ex antiquis 
v. g. S. Benedicti, S. Augustini, S. Francisci. Quapropter formu¬ 
la proposita non videtur acceptanda, quia: a) subordinat Regu¬ 
lam Constitutionibus; dum debet esse contrarium, quatenus Con¬ 
stitutiones iuxta Regulam sint oportet, b) Restringit applicatio¬ 
nem normae huius articuli Constitutionibus quae de facto nulli 
Regulae adnectuntur; dum etiam pro aliis utiliter applicari potest 
in certis casibus: inde in textu consulto dicitur: « Praesertim ». 

Ad Articulum 26 

I. Observatio - Micara: « Divisio religiosorum vel potius 
religiosarum in classes peropportune inter potiora capita recen¬ 
sentur, quae reformatione indigeant. Aliter sentiendum esse vi¬ 
detur de distinctione apud religiones clericales in sacerdotio fun¬ 
data, iis semper reprobatis quae charitatis et sodalium inter se 
unioni officere possunt ». 

Respondetur: Textus schematis (n. 2) nihil praeiudicat circa 
classes in Institutis clericalibus. Consulte Commissio voluit nor¬ 
mam dare tantum generalem, quae potest applicari sive suppres- 

sioni classium, sive tantum temperamento in classibus subsisten¬ 
tibus afferendo. 

Non videretur prudens ut Concilium det normam strictiorem 
hac in re: quia conditiones nimis variantur non tantum secun¬ 
dum diversa instituta, sed etiam regiones; haud raro ratio haben¬ 
da est etiam mentis circumstantis populi, sive pro suppressione 
classium, sive etiam pro illis retinendis. 

Ad Articulum 27 

I. Observatio - Leger: « a) Quoad paragraphum 27 (vige¬ 
simam septimam) ubi agitur de officio adaptandi Constitutiones 
et Directoria, propono quod omnes religiosi alicuius Instituti, et 
etiam iuvenes audiantur, et, talibus in conditionibus, ut libere 
sese exprimant. 

Hoc non esset abdicatio potestatis; e contrario munus habent 
superiores cognoscere mentem suorum subditorum. Aliter peri¬ 
culum est quod quaedam adaptationes a multis annis tardent. 

b) Credo etiam quod ad pleniorem adaptationem faciendam, 
instituta religiosa invitanda sunt ad consulendos, extra proprium 
Institutum, alios, etiam quosdam laicos, qui bonum Instituti 
volunt. Saepe enim, fit ut Instituta non bene cognoscunt dioe- 
cesim, structuras apostolicas et mundum in quo esse debent sicut 
“ sal terrae ”, Et habituali ter fructuosum est audire considera¬ 
tiones diversas a suis propriis ». 

Respondetur: Ad a) Commissio consulte omisit praescribere 
huiusmodi amplissimam inquisitionem apud omnes sodales In¬ 
stituti, in qua etsi quaedam adesse potest utilitas, nimia incom¬ 
moda sunt timenda. Non omnes enim idonei sunt ad rectum 
iudicium ferendum de Constitutionibus aptandis et experientia, 
v. g. Capitulorum generalium satis docet. Insuper, iuvenes hodie 
nimis proclives sunt ad innovationes promovendas plerumque 
nimis inconsiderate, deficiente in eis experientia necessaria ad 
recte iudicandum de his rebus. Propterea, quomodo Superiores 
hac in re sese gerant ipsi debent decernere, habita ratione eorum 
quae hic praescribuntur: 

«... attento examini et serio studio, maxime quidem suorum 
consiliorum et capituli generalis, convenienti et efficaci modo 
subiiciantur ». 

Ad b) Absque dubio consultatio personarum externarum pre¬ 
tiosissima esse potest, et aliquando, necessaria, speciatim si aga¬ 
tur de consilio ab Ordinario loci petendo, ut supra dictum est 

(cf. Responsa ad Schema: De vita religiosa renovanda, p. 22, iii). 

Non autem opportunum videtur particularem normam hac 
de re a Concilio dari; pertinet potius ad ordinem executivum pro 
quo providebit modo congruenti Sancta Sedes. 

II. Observatio - Sepinski: « Pag. 7, in fine n. 27, propo¬ 
nerem hanc adiunctionem: “ evitando accommodationes saecula¬ 
ria sapientes ” ». 

Respondetur. Suggestio Rev.mi Patris in seipsa bona est; 
sed timendum est ne inserviat ad fovendum exaggeratum « con- 
servatismum » in nonnullis Congregationibus, et impediat veram 
accommodationem. Difficile enim est determinare quid sit « sae¬ 
culare » nunc. Ex alia parte, limitatio ad vitandos abusus iam 
habetur, tum in aliis locis ubi quaestio de saecularitate expresse 
tractatur, tum in additione ad art. 25 supra proposita, quae sic 
sonat: « In Constitutionibus aliisque codicibus aptandis, recta 
ratio postulat ut imprimis perfecta inducatur conformitas eorum 
cum decretis aliisque S. Sedis normis ». 

Ad Articulum 31 

Observatio - Siri: «a) Practice videtur difficilis solutionis. 
Nescio quomodo talis unio fiat: vel dicatur melius, vel textus 
omittatur. 

b) Praeterea opera facile respiciunt fideles, qui sunt subiecti 
Episcoporum, et tamen de his nulla fit mentio». 

Respondetur-. Ad a) De facto huiusmodi uniones existunt, 
speciatim in America et cum emolumento. 

Sed non est possibile in Concilio dare normam magis deter¬ 
minatam, cum istae uniones professionalistae pendeant saepe sae¬ 
pius ab ipsis legibus civilibus circa huiusmodi genera operum. 

Ad b) Forte quod, iuxta observationem factam, in linea 24 
sequens incisum inseratur: 

«... aut similibus operibus externis dedita opportune, ser¬ 
vatis servandis et consultis locorum Ordinariis, consociari pos¬ 
sunt ... ». 

Ad Articulum 33 

I. Observatio - Cicognani: « Quoad collationes seu confe¬ 
rendas generales inter Moderatores Institutorum et Ordinum re¬ 
ligiosorum totius regionis, quae a nonnullis annis in usum vene¬ 
runt in quibusdam locis, commendandae videntur si tamen non 

crebro celebrentur et semper audito Ordinarii loci et cum eius 
consensu, caute ut unusquisque spiritum sui Ordinis reverenter 
et firmiter tueatur. Res tractandae antea parentur ». 

Respondetur-. Hae conferendae non tantum in quibusdam 
locis sed fere in omnibus regionibus nunc inveniuntur a S. Sede 
erectae et valde activae. 

Cetera quae in observatione habentur pertinent ad earum 
Constitutiones quae inter alia praevident frequentiam sessionum 
et relationes cum Ordinariis locorum. 

II. Observatio - Quiroga y Palacios: « Pag. 9, lin. 24-27 
verba “ ad efficaciorem ... territorio ” deleantur ». 

Respondetur. Non apparet ratio delendi haec verba, cum aga¬ 
tur de scopis expectandis a conferendis et de facto obtentis, ut 
plura testimonia ab aliis Patribus Commissionis Centralis demon¬ 
strant. 

III. Observatio - Leger; « a) Quoad Conferendas Superio¬ 
rum Maiorum (33 ss.) recordandum est quod Episcopi iure divino 
sunt constituti ut iurisdictionem habentes in Ecclesia et quod 
ipsi soli, sub Romano Pontifice, habent fideles regere ad salutem. 
Recordare debent religiosi quod non tenentur ad solam reveren¬ 
tiam erga Sacros Praesules, sed quod, quoad apostolatum exer¬ 
cendum, subiiciuntur iurisdictioni Episcoporum et instituti sunt 
ad eos iuvandos. 

b) Periculum adesse potest in parallelismo structurarum, spe¬ 
ciatim in regionibus ubi novae Ecclesiae locales fundantur. Ibi 
enim Conferentiae Superiorum Maiorum possent potestate frui 
quae superaret illam Episcoporum ». 

Respondetur-. Ad a) De rationibus inter Episcopos et Reli¬ 
giosos, iam actum est satis ample in Responsis ad schema De 
vita religiosa renovanda cum sermo fuit de exemptione; et ite¬ 
rum, « ex professo » agendum est in schemate concordato, spe¬ 
ciatim quoad apostolatum religiosorum sub moderamine Episco¬ 
porum, et etiam habita ratione Conferentiarum Religiosarum. 

Notandum est scopum essentialem et proprium vitae reli¬ 
giosae, qua talis, non esse exercitium apostolatus, sed prosecutio¬ 
nem perfectionis evangelicae, ex qua inde fluet exercitium aposto¬ 
latus tamquam ex superabundantia caritatis. Quare, quamvis re¬ 
ligiosorum ministerium apostolicum sub moderamine Episcopo¬ 
rum et in eorum auxilium semper sit exercendum, haud recte 
diceretur illos, ut tales, institutos esse ad Episcopos iuvandos. 

Propterea, non videtur hic ulterius esse insistendum in hoc 
argumento, quod fusius tractatur in schemate concordato. 

Ad b) Parallelismus specietenus apparere potest, ex facto 
utriusque organismi distincti ab invicem; sed cum Conferentiae 
nullam exerceant potestatem (cf. art. 35) neque in ipsis institutis 
aggregatis, non videtur esse verum periculum pro recta guberna¬ 
tione dioecesium quasi ex hoc parallelismo derivaturum. In sche¬ 
mate concordato explicite dicitur quod istae conferentiae tractan¬ 
do de operibus apostolatus, rationem habere debent eorum quae 
ab Episcopis decreta sunt, et nihil hac de re valent propria aucto¬ 
ritate inducere. 

IV. Observatio - Richaud: « Gratias multas reverenter ago 
ad Eminentissimum Relatorem pro verbis benigne prolatis 
de Conferentiis Superiorum Mariorum sane feliciter in Gallia 
habitis. Attamen puto quod forsan periculosum est quod istae 
Conferentiae dicantur “ personae morales ” et habeant delegatos 
qui venirent agere in Congregationibus supra auctoritatem Epi¬ 
scoporum. Pro directione hierarchica sufficiunt sacra Congregatio 
de Religiosis et Episcopi ». 

Respondetur, a) Non apparet cur hoc factum quod confe¬ 
rentiae sint « personae morales » esset periculosum! 

Personalitas moralis simpliciter confert eis existentiam iuri- 
dicam seu canonicam in Ecclesia, sicut omnibus institutis religio¬ 
sis, ut reapse stabiliter constituantur. Sed nullam confert eis spe¬ 
cialem potestatem ex qua derivari posset aliquod periculum abu¬ 
sus, ut iam dictum est et declaratur in art. 35. 

b) Neque Conferentiae habent potestatem mandandi de¬ 
legatos in varia instituta: ea quae in Conferentia decreta sunt 
committuntur Superioribus pro suo cuique Instituto exsequenda, 
et quidem non obligatorie, neque in damnum singularum Con¬ 
stitutionum. Neque possunt agere contra auctoritatem Episcopo¬ 
rum a iure definitam. 

c) De sufficientia S. C. de Religiosis et Episcoporum pro di¬ 
rectione hierarchica Congregationum, stricte loquendo, ea dici 
potest sufficere; sed ad melius, conferentiae possunt multa bona 
conferre, ut de cetero iam ampla experientia probat. Conferen¬ 
tiae enim, quin constituant aliquam hierarchiam regiminis, sunt 
instrumenta mutuae cooperationis quae bonum omnium studio 
promovent. 

Ad Articulum 34 

I. Observatio - Dopfner: «Pag. 10, lin. 2 mutetur phra¬ 
sis: “ ... a qua directe dependent”: quia sapit characterem iuri- 
dicum, quem non habent. 

Et in lin. 4 mentio fiat conferentiarum Episcoporum exsi¬ 
stentium ». 

Respondetur-. Ad lin. 2: Agitur de re iuridica, et Conferen¬ 
tiae istae debent esse iuridice constitutae et sunt: ideoque hic 
modus earum dependentiam erga S. Sedem exprimendi est legi¬ 
timus. 

Ad lin. 4: De hoc expresse agitur in schemate concordato, 
ideoque non est necessarium idem hic repetere. 

II. Observatio - Alfrink: « Positio iuridica harum confe¬ 
rentiarum videtur non sufficienter clare descripta: quomodo pos¬ 
sunt esse “ A S. Sede dependentes ” i. e. sine ulla interferentia 
Ordinariorum, si agitur de Congregationibus non exemptis vel 
de Congregationibus dioecesanis, et si agunt de apostolatu exer¬ 
cendo inter fideles Ordinario concreditos? ». 

Respondetur-, a) Ratio formalis earum dependentiae directae 
a S. Sede, non petitur ex qualitate membrorum, exemptorum vel 
minus; sed ex earum Constitutione extensa, quae praetergreditur 
fines singularum dioecesium. 

Conferentiis istis applicari possunt verba Leonis XIII quibus 
inculcavit necessitatem Ordines religiosos ab auctoritate singu¬ 
lorum Ordinariorum locorum subducendi: «... quo melius in 
religionibus (Conferentiis) omnia sint inter se apta et connexa, 
ac deinde incremento et perfectioni religiosae conversationis con¬ 
sulatur. ... (cf-. in Schemate De vita religiosa renovanda, pag. 2). 

Cum vero, ex altera parte, Conferentiae istae nullam habeant 
potestatem in institutis componentibus (art. 35), non possunt 
potestati quam singuli Episcopi in singulis institutis ad normam 
iuris exercent damnum afferre. 

b) Quoad apostolatum, subsunt Ordinariis locorum, ut ex¬ 
plicite statuitur in schemate concordato. 

Ad Articulum 37 

I. Observatio - MiCARA: « Opportunum fortasse erit addere 
in fine, monitis etiam et praeceptis consideratis, quae in n. 31, 
p. 8, statuuntur: “ Bene praesertim attendendum est num in illa 

dioecesi vel natione iam institutum exsistat eiusdem fere generis 
ita ut illius operam requirere potius quam novum idemque simile 
institutum condere expediat ” ». 

Respondetur: Hoc monitum implicite, sed satis evidenter 
continetur in textu schematis, ubi dicitur: ... instituti condendi 
necessitas vel saltem magna utilitas ... serio ponderandae sunt: 
et est criterium in usu pro licentia concedenda novum institutum 
condendi. 

Sed notare oportet quod factum exsistentiae similis instituti 
in alio loco, non aufert necessitatem novum condendi in deter¬ 
minato loco, ubi neque aliud institutum exsistat, neque possibile 
est aliquod ex alio loco huc adducere: et haec est experientia 
habitualis S. C. de Religiosis quae ita cogitur petitionibus Ordi¬ 
nariorum morem gerere, ne isti remaneant destituti auxilio sibi 
necessario. 

Ad Articulum 38 

I. Observatio - Lienart: «Uti notavit Em.mus Richaud 
non placet art. 38 de evectione Institutorum ad gradum iuris 
pontificii. Haec evectio systematizata non debet esse, ne centra- 
lizata, varietati Ecclesiae in omnibus partibus mundi diffusae, 
detrimentum afferat ». 

Respondetur : a) Ut legenti schema patet, agitur de Institutis 
ad gradum iuris pontificii evehendis quae «... sufficientem matu¬ 
ritatem et propagationem semel » adepta sunt. 

Non vero de aliis quae adhuc intra fines unius dioecesis re¬ 
stricta sunt et parum evoluta. 

b) Quoad autem Instituta sic matura: est moralis necessitas 
ut sub ductu S. Sedis ponantur et ab auctoritate singulorum Or¬ 
dinariorum, partim saltem prout habetur in Iure Pontificio, sub¬ 
ducantur: eorum structura, vita et efficacitas operae ab hoc ma¬ 
gna ex parte pendet, ut pluries iam dictum est in variis responsis. 

II. Observatio - Ruffini: « Nulla apparet necessitas solli¬ 
citandi pontificiam approbationem, eo vel magis quod interdum 
utiliorem praestare possunt operam saltem nonnullae Congrega¬ 
tiones si maneant iuris dioecesani ». 

Respondetur: a) Necessitas ut iam dictum est, fundatur in 
eo quod quando aliquod institutum est diffusum in pluribus dioe¬ 
cesibus, nequit plane remanere, sine gravi detrimento, sub aucto¬ 
ritate singulorum Ordinariorum locorum a quibus, variis direc- 

tionibus, trahi posset, sine possibilitate servandi unitatem disci¬ 
plinae, spiritus et operae. 

b) Si instituta manerent iuris dioecesani, tot parva instituta 
constiterent, contra quae hodie plures insurgunt; neque possent 
obtinere illam vim in operibus quam solum confert ampla orga- 
nizatio sub uno regimine. 

III. Observatio - Siri: « a) Sollicitantur instituta ut festi¬ 
nent petere pontificiam adprobationem. Haec festinatio videtur 
inconveniens. Etenim: cum instituta sunt parva, subiectorum 
selectionem pro superioratu sufficientem nondum fecerunt; me¬ 
lius ideo est ut habeant superiorem proximum, qui est Episcopus. 

b) Cum approbatione pontificia nimis festinanter data, parva 
instituta amittunt superiorem qui prope est, qui directe videt, 
sustinet et corrigit et acquirunt Superiorem qui saepe longe abest 
et eadem difficilius facit. 

c) Totum hoc caput XIV non videtur in Concilio praesentandum, 
quia quaedam uniones, certe utiles, tamen inconvenientia secum- 
ferunt praesertim in Institutis foeminarum, uti faciles egressus 
itinera frequentia et quandam ad comitia habitudinem ». 

Respondetur: Ad a) Non agitur, in schemate, de approbatione 
pontificia festinanda: cum expresse dicatur eam tantum petendam 
esse quando institutum ad « sufficientem maturitatem et propa¬ 
gationem » semel pervenerit. 

Ideoque, quoadusque institutum remanet parvum, intra dioe- 
cesim clausum, non est generaliter quaestio de approbatione pon¬ 
tificia. 

Ratio allata: « melius ideo est ut habeant superiorem pro¬ 
ximum » non est convincens: Etenim: 

vel agatur de instituto intra unam dioecesim clauso: tunc 
non est quaestio, ut supra dictum est de approbatione pontificia, 
quia tale institutum generaliter nondum pervenit ad sufficientem 
maturitatem et propagationem requisitam; 

vel agatur de instituto in pluribus dioecesibus diffuso, cum 
magno numero sodalium: sed tunc quis est Episcopus superior? 
Episcopus domus principis: de iure ipse non habet maiorem 
auctoritatem in institutum quam ceteri Episcopi in quorum dioe¬ 
cesibus institutum habet domus; 

vel singuli Episcopi? tunc quaenam unitas directionis? 

De cetero notandum est Episcopum seu Ordinarium Joci non 
esse cuiusvis communitatis religiosae Superiorem internum, ne¬ 
que eodem sensu ac Superiores internos, cum potestate domina- 

tiva in sodales careat. Ex alia parte, instituta iuris pontificii ha¬ 
bent suos internos Superiores tum Maiores qui, licet a communi¬ 
tatibus remoti, unitati gubernationis efficaciter consulunt; tum 
locales qui sub directione Superiorum Maiorum singulis com¬ 
munitatibus, secundum easdem leges et cum eodem spiritu ubique 
immediate praesunt. 

Ad b) Obiectio non est ad rem: quia, ut supra dictum est, 
non agitur de parvis institutis; sed de illis qui ad maturitatem 
et propagationem sufficientem pervenerunt. 

Ad c) Hoc argumentum, quod pertinet potius ad art. 30 « De 
unione Institutorum », unum est ex illis a Summo Pontifice no¬ 
strae Commissioni tractandis commissis. Et de facto momentum 
practicum habet, licet, magna cum cautela, in unionibus perfi¬ 
ciendis, procedendum sit, ut in schemate inculcatur. 

IV. Observatio - Richaud: « a) Quoad n. 38, in pag. 11, bo¬ 
num et utile est, mihi videtur, permanere aliquot Instituta dioc- 
cesana, tam pro dioecesibus quam pro religiosis ipsis. Sunt enim 
parva Instituta quae praebent auxilium maxime adaptatum et 
plene obsequens in manu episcopi pro sua pastorali cura. 

b) Aliunde evenit ut quaedam temperamenta modesta et 
quaedam animae humiles sed satis capaces, non possent sustinere 
regimini et adiunctionem in magnis numerosis Institutis. Nam 
de Institutis est eadem ratio quam pro negotiis de quibus in En- 
cyclica Mater et Magistra Summus Pontifex exoptat ut quoque 
minora negotia operariorum vel familiarum serventur. 

In hoc casu, centralizatio quaedam exaggerata etiam vitan¬ 
da est ». 

Respondetur-, a) Si Instituta quibus hic alluditur adhuc sunt 
parva: tunc signum est quod nondum pervenerunt ad sufficientem 
maturitatem et propagationem. Sed quod ista parva instituta ita 
systematice debeant servari, quia sunt specialiter utiles dioecesi, 
esset contra eorum bonum et bonum Ecclesiae quae maiorem 
operam trahit a magnis Institutis quam a parvis. 

Si ex una parte instituta religiosa adlaborare debent habita 
ratione necessitatum singularum dioecesium ubi inveniuntur, ut 
inculcatur in schemate concordato, ex altera parte, singulae dioe¬ 
ceses non possunt praescindere a bono universae Ecclesiae quod 
speciatim procurant instituta magna et progressiva. 

Ad b) Hodie est generalis impulsus ad maiora et progressi¬ 
vam accomomdationem institutorum: cur tunc retinere ista « tem¬ 
peramenta modesta » in suo complexu inferioritatis? 

De cetero, sunt exempla recentiora parvorum Institutorum 
quae in unionem quaesierunt maiorem vim et invenerunt. 

Insuper, cum Institutorum progressu, crescit etiam possibi¬ 
litas augendi Superiorum potestatem et competentiam, quorum 
qualitates plerumque in actione revelantur, probantur et evol¬ 
vuntur. 

V, Observatio - Alfrink,- « Num. 38 videtur valde aptatus 
ad dandam Congregationibus dioecesanis id quod Em.mus Gra- 
cias vocavit “inferiority complex ” ». 

Respondetur-. Hoc concordat cum responso praecedenti, cir¬ 
ca parva instituta in suo statu dioecesano retinenda (cf. sup. ad b). 

Hoc « inferiority complex » enim, multum facilius habebitur 
et radicabitur in institutis dioecesanis, si debeant sese resignare 
ad permanendum in hoc statu iuridico inferioris gradus. E con¬ 
tra, ipsis erit stimulus ad progrediendum, si ad statum luris 
Pontificii obtinendum contendere possint. 

Ad Articulum 42 

I. Observatio - Cicognani: « Circa habitum religiosum, res 
practica vult esse et favens uniformitati praesertim pro clericis 
extra domum; tamen consulantur Episcopi locorum ». 

Respondetur-. Circa uniformitatem servandam in habitu ec¬ 
clesiastico inter clerum saecularem et regularem, quaedam sunt 
sedulo notanda, ne leviter statuantur normae vitae religiosae dam¬ 
nosae. 

i) Pro religiosis: obligatio deferendi habitum religiosum, sive 
intra sive extra domum, est ipsis propria, independens, de se, ab 
obligatione clericorum saecularium. 

Pro clero saeculari habetur can. 136. 

Pro religiosis habetur can. 596. 

Ideoque, praescripta Ordinarii loci, hac de re, non habent 
vim dispensandi religiosos ab obligatione sibi imposita a cano¬ 
ne 596, neque proinde possunt, de se, religiosos obligare. 

ii) Haec regula observatur sine contestatione, ubi clerus sae¬ 
cularis defert vestem talarem: nullibi tunc imponitur religiosis 
uniformitas habitus; ideo omnes proprium habitum religiosum 
deferunt, nonobstante veste diversa cleri saecularis. 

iii) Si autem vestis talaris a clero saeculari deponatur ad adhi¬ 
bendum habitum vesti laicali magis similem, v. g. « clergyman », 
id fieri potest propter duo motiva diversa: 

a) Vel propter intolerantiam populi aut gubernii civilis: 
et tunc sine difficultate, religiosi deberent uniformitati sese con¬ 
formare, ne gravia incommoda in dioecesi obveniant ex eorum 
praxi diversa. 

b) Si e contra clerus saecularis deponit vestem talarem 
ob diuturnum usum regionis vel ob maiorem commoditatem vel 
simplicem condescendentiam (citra exsistentiam intolerantiae ab 
extra), irrationabile esset reducere religiosos ad hanc praxim, 
illosque impedire dare testimonium illud renuntiationi saeculi 
quam habitus religiosus significat, ut dicitur in art. 39, iuxta 
veram doctrinam. 

iv) In schemate a Commissione de Disciplina Cleri popu¬ 
lique christiani praesentato, inter alia sequens habetur articulus: 

« III. Clerici veste talari utantur, quantum fieri potest, 
etiam in coerimoniis civilibus quos vocant, quando Ecclesiam pu¬ 
blice repraesentant. 

IV. In ordinariis autem vitae civilis adiunctis, omnibus 
ubique clericis, licitus sit habitus v. g. “ clergyman ”, formae 
quidem modestioris, nigri vel cinerei coloris (quantum id ferant 
climatis conditiones) collari ecclesiastico semper ornatus ». 

Ut patet ex textu, usus «clergyman» non imponitur ob 
aliquam intolerantiam; sed mere ob maiorem commoditatem sin¬ 
gulorum vel condescensum: « omnibus clericis licitus ». 

Quonam iure haec disciplina posset imponi religiosis? diffi¬ 
cile est dictu. 

II. Observatio - WYSZYNSKl: « Habitus, praesertim mulie¬ 
rum, ad moderatiorem formam reducere quam primum oportet. 
Hoc suadent humiles conditiones vitae quotidianae, exigentiae 
apostolatus inter laicos et alia ». 

Respondetur. Huic voto respondet art. 40 et etiam 41. 

In ordine exsecutivo, pertinebit ad S. Sedem decretum Con¬ 
cilii ad effectum deducere, datis instructionibus si opus sit et 
monitionibus. Sed hac in re, non pauca iam facta sunt, nonob- 
stantibus difficultatibus quae maiores sunt, in multis casibus, quam 
prima fronte apparent. De cetero, ne severius aequo erga religio¬ 
sos et religiosas agendum sit, considerandum est quod non ipsis 
solis superfluitas et archaismus in habitu hodie improbantur. 

III. Observatio - Leger: « In paragrapho 42 (quadragesima 
secunda) datur Superioribus Religionum potestas decidendi si, 
extra domum, religiosi possunt vestimentum induere ad instar 

vestimenti cleri saecularis regionis. Credo quod hoc est ius 
quod pertinet ad Ordinarium loci. Haec est enim materia in qua 
consulitur ordo publicus in dioecesi. Quando enim episcopus iudi- 
cat quod, propter ordinem publicum, cleri saeculares debent, 
extra domum, vestem particularem induere, difficile accipi po¬ 
test quod, sine miratione populi, religiosi possent aliter vestiri ». 

Respondetur. Provisum est in responso praecedenti I. Si 
reapse depositio vestis talaris imponitur ab Ordinario loci clero 
saeculari ob ordinem publicum: propter intolerantiam populi vel 
gubernii: admittitur quod religiosi huic dispositioni debeant sese 
conformare; si e contra conceditur ob meram complacentiam, 
propter maiorem commoditatem ut speciatim habetur in itineri¬ 
bus, tunc irrationabile esset, ut dictum est, cogere religiosos ad 
proprium habitum deponendum: et forte tunc esset miratio in 
bono populo christiano si id fecissent, nulla vera necessitate 
apparente. 

V. Observatio - Sepinski: « Pag. 12, lin. 21-22 restringe¬ 
rem facultatem permittendi religiosis extra domum vestimentum 
ad instar vestimenti cleri saecularis regionis induere, his verbis: 
“ Si Supremo Moderatori, et in casibus particularibus aliis quo¬ 
que Superioribus, opportunum visum fuerit ” ». 

Respondetur: In Codice, can. 596, res sic habetur: ... habi¬ 
tum deferant... nisi gravis causa excuset, iudicio Superioris ma¬ 
ioris aut, urgente necessitate, etiam localis. 

Commissio noluit quid ulterius determinare in decreto Con¬ 
ciliari, adhibendo vocem generalem « Superioribus »; et relin¬ 
quendo futurae codificationi munus ulterius rem definiendi. 

Si agatur de modo habituali agendi mutando: tunc omnino 
convenit ut talis dispositio vel mutatio reservetur Supremo Mo¬ 
deratori; sed in casibus non tantum particularibus, sed urgen¬ 
tibus, tunc providere debet sive Superior Provincialis, sive etiam 
localis. 

Si placuerit, haec determinatio posset addi; sed forte pru¬ 
dentius esset textum schematis immutatum servare. 

His omnibus perpensis, ne dedignentur Em.mi Patres huius 
Subcommissionis, sua qua pollent sapientia, edicere an textus 
horum Schematum decretorum sint sujficienter emendati, et, 
quatenus negative, quid in eis sit supprimendum, corrigendum 
vel addendum. 



B) PROCESSUS VERBALIS 


II giorno 15 giugno 1962 — ore 17,30 — si radunano nelTappartamento 
dei Card. Micara in piazza della Cancelleria, Palazzo omonimo, tutti i Cardinali 
della Sottocommissione: Micara, Copello, Siri, Leger, Confalonieri, Frings e 
Browne: questi due ultimi sono nuovi Membri. 

La Presidenza e assunta dal Card. Confalonieri, Presidente della Sottocom¬ 
missione. Segretario e Mons. Vincenzo Fagiolo. 

AlFordine dei giorno e Temendamento di alcuni schemi dei decreto De Re¬ 
ligiosis. Alio scopo i Membri dispongono di una posizione stampata: De emen¬ 
datione schematis decreti de Religiosis. Pars II. 1 

Dopo 1’orazione di rito, il Card. Presidente saluta i nuovi Membri, 
Cardd. Frings e Browne. Quindi comunica che cinque degli schemi gia emen¬ 
dati sono in corso di stampa e precisamente: 1) De fontibus Revelationis ; 2) 
De deposito Fidei; 3) De ordine morali; 4) De sacra Liturgia; 5) De instrumen¬ 
tis communicationis socialis , e che saranno inviati, se il Papa ne dara il per- 
messo, ai Vescovi entro il mese di luglio, come prima materia di discussione 
conciliare. 

Tutti i Cardinali esprimono la loro compiacenza per lo stato avanzato dei 
lavori e per la serieta con la quale il lavoro viene svolto. 

Il Card. Presidente passa quindi alTesame dei primo schema: De aliquibus 
institutis status perfectionis in particulari. 

Nota che la Commissione dei Religiosi ha dato risposte assai lunghe alie os- 
servazioni fatte dalla Commissione Centrale alio schema. 

AlTosservazione dei Card. Lienart di affermare che gli istituti dipendono 
dal Vescovo della Diocesi dove esercitano 1’apostolato, la Commissione di ori¬ 
gine ha risposto che delTargomento si trattera nello schema concordato dalla 
Commissione dei Vescovi e dalla Commissione dei Religiosi. 

Tutti sono contenti della risposta. 

Quindi il Card. Presidente dice che il Card. Ruffini ha proposto in sede di 
Commissione Centrale che gli istituti laicali abbiano i propri sacerdoti; e che 
la Commissione ha risposto che la questione e stata trattata specialmente in 
riferimento agli istituti laicali dei fratelli insegnanti, con pronunciamento 
piuttosto negativo e precisamente: « Cum nondum sufficienter res matura ap¬ 
pareat, prudentiae S. Sedis relinquatur... Commissio non favet decreto con¬ 
ciliari hac de re ». 


1 Cf. pp. 15-62. 

II Card. Leger: «mi pare che non sia vero — come sembra affermare la 
Commissione dei Religiosi — che i fratelli insegnanti non vogliono diventare 
sacerdoti: sono i superiori che non vogliono ». 

II Card. Micara : «I superiori sono contrari a che entrino in Seminario anche 
nel caso in cui siano gia usciti dalFIstituto ». 

II Card. Leger: «Alcuni superiori sono tanto severi che non permettono a 
questi fratelli neppure di assistere alie ordinazioni sacerdotali per paura che na- 
sca in loro il desiderio della vocazione sacerdotale ». 

II Card. Copello : «Io sono dei parere che si stia al senso e alio spirito della 
Costituzione». 

II Card. Siri\ « La Commissione dei Religiosi per giustificare la sua posizio- 
ne adduce come motivo che i fratelli insegnanti non vogliono — salva qualche 
eccezione — diventare sacerdoti. Ma e proprio sui dato di fatto che la motiva- 
zione non regge, perche — come ha ricordato il Card. Leger — nei soggetti c’e 
la vocazione sacerdotale. Sono dei parere che la questione non venga in alcun 
modo pregiudicata per il momento: resti aperta e si cerchi di farla maturare». 

Il Card. Frings: « Sono dei parere dei Card. Siri». 

Il Card. Leger. « Mi pare che si debba fare qualche cosa di piii, perche mol- 
ta parte dei fratelli insegnanti spera che il Concilio dica una parola in loro favo¬ 
re: si potrebbe costituire una Commissione che studi e maturi la questione du¬ 
rante il Concilio ». 

Il Card. Browne: « Credo che si debbano considerare molte cose: la volonta 
dei soggetti, ma anche lo spirito della Congregazione; se prevale la prima nel 
senso di far ascendere al Sacerdozio buona parte dei fratelli, si avrebbero nella 
Congregazione 2 gruppi. Inoltre non credo che una Congregazione di sacerdoti 
dia lo stesso rendimento per Tinsegnamento di quella dei fratelli non sacerdoti; 
ci vorrebbe un periodo piii lungo di preparazione e una volta sacerdoti non po- 
trebbero dedicarsi alFinsegnamento come i fratelli non sacerdoti: verrebbe tra- 
scurato il loro ufficio specifico. 

Sono contrario anche alFistituzione di una Commissione: si metterebbe in 
movimento tutto il gruppo dei fratelli insegnanti e ritengo che citi non sarebbe 
un bene per il Concilio ». 

Il Card. Micara: «Io lascierei la porta aperta, anche perche mi pare che nel¬ 
la vocazione religiosa di questi fratelli, c’e in germe quella sacerdotale; si maturi 
quindi la questione, lasciandola per il momento impregiudicata». 

Il Card. Browne: « Anche 1’insegnamento nella Chiesa e un grande mezzo di 
apostolato e quindi e bene che abbia un corpo specializzato e dedito intera- 
mente ad hoc ». 

Il Card. Siri: «Per me non e una questione da trattare in Concilio; va prima 
maturata». 

Il Card. Presidente riassume dicendo: «La maggioranza e quindi per una 
posizione di attesa: la questione va maturata ancora e la S. Sede segua quindi lo 
svolgimento di essa, senza che per il momento si pronunci nelFuno o nelFaltro 
senso o la presenti al Concilio ». 

II Card. V resident e accenna quindi alTosservazione dei Card. Jullien e alia 
risposta data dalla Commissione dei Religiosi. Nessuno ha proposte da fare (cf. 
posizione stampata, pp. 9-11). 2 

Cosi per quanto riguarda 1’osservazione dei Card. Bea (pp. 11-13) 3 e quelle 
di Suhr e Sepinski (pp. 13-15). 4 

II Card. Presidente passa quindi all’esame dei singoli articoli, notando che il 
secondo ha subito un piccolo emendamento. 

II Card. Siri si dice contento della risposta data dalla Commissione alia sua 
osservazione al terzo numero: «de speciali fratrum docentium vocationis 
indole ». 

Cosi il Card. Leger, che riafferma di stare a quanto e stato deciso sopra dal¬ 
la maggioranza di tenere la porta aperta in attesa che la questione maturi. 

I nn. 4 e 5 non presentano emendamenti. 

I nn. 6 e 7 presentano un’aggiunta, suggerita dalla Commissione Centrale 
ed accettata dalla Commissione dei Religiosi. 

AlFart. n. 8 (dietro suggerimento dei Card. Ruffini) non viene introdotto 
alcun emendamento, ma si propone di aggiungere all’art. 37 «Ut haec norma 
prudentiae efficacius servetur, nemo aliquod institutum status perfectionis, 
etiam saeculare, constituere praesumat, inconsulto loci Ordinario ». 

II Card. Siri dice di non preoccuparsi della osservazione di Hurley 
(p. 17), 5 perche nel caso appartiene alie Costituzioni particolari prowedere. 

Cosi alFosservazione delFEc.mo Dell’Aequa (pp. 17-21) 6 non vengono fatti 
rilievi; come pure a quella di Gracias (pp. 21-22): 7 si accettano le risposte della 
Commissione dei Religiosi. 

Si giunge cosi alFart. 14: «De subiectione sacerdotum incardinatorum Or¬ 
dinariis locorum». Il Card. Presidente riassume brevemente lo stato della que¬ 
stione come e stato esposto nella posizione (pp. 22-48) 8 e dice quindi che la 
parte essenziale della questione sta nello stabilire la natura e Findole delFIstitu- 
to secolare dei sacerdoti diocesani. La Commissione dei Religiosi ha mantenuto 
il suo punto di vista, limitandosi ad aggiungere al n. 14: «Ideoque Superior 
non valet sacerdotes incardinati sui Instituti in aliam dioecesim trasferre, neque 
auctoritative intervenire ut illi alicui officio in dioecesi assignentur vel ab eo¬ 
dem amoveantur». 

Per i Cardd. Micara e Copello basta questa aggiunta. 

Il Card. Frings : « La questione e delicata: per un Vescovo e molto difficile 


2 Cf. pp. 18-19. 

3 Cf. pp. 19-20. 

4 Cf. pp. 20-21. 

5 Cf. p. 22. 

6 Cf. pp. 22-24. 

7 Cf. pp. 24-25. 

8 Cf. pp. 25-38. 

moderare un istituto secolare che abbia diramazioni fuori della diocesi; spesso 
questi istituti sono influenti; i loro membri hanno in mano molte leve di potere 
e sono anche forniti di molti mezzi, per cui spesso i Vescovi si trovano in stato 
d’inferiorita nei loro riguardi». 

II Card. Siri: « Sono dei parere dei Card. Frings nel valutare lo stato di fatto 
di questi istituti. I Superiori generali di questi istituti spesso costituiscono 
gruppi di potere in intere regioni e anche nazioni». 

II Card. Browne: «Io comprendo le difficolta. Ma non possiamo ammettere 
che questi istituti restino solo diocesani, perche altrimenti verrebbe mortificata 
la loro evoluzione naturale e il loro sviluppo. Ad evitare i conflitti lamenta¬ 
ti si dovrebbe inculcare da parte della S. Sede lo spirito di dipendenza dal Ve- 
scovo ». 

II Card. Presidente conclude dicendo: «Mi pare che la questione vada anco¬ 
ra maturata e che per il momento — in attesa di un maggiore approfondimento 
— non si deve permettere che sorgano altri istituti dei genere ». 

Viene accettata questa conclusione. 

Sullo stesso numero viene accettato Femendamento dal Rev.mo Padre Se- 
pinski: quod dependentiae ab Ordinario loci adversatur, che non e stato pero 
condiviso dalla Commissione dei Religiosi, perche non c’e pericolo di equivo- 
cazione. 

Il n. 15 non presenta emendamenti, ad eccezione delTaggiunta «loci» dopo 
«Ordinario» alia riga 18. 

Il n. 16 viene lasciato, contro il suggerimento di Yago. 

Viene cosi chiuso 1’esame dello schema e si passa al secondo: De vocatione 
religiosa. 

Il Card. Presidente espone le varie osservazioni fatte alio schema e le rispo- 
ste ad esse date dalla Commissione dei Religiosi, iniziando dalla parte generale 
e quindi passando ai nn. 20,21, 23,25, 26, 27, che erano rimasti controversi. 

Tutti gli Eminentissimi approvano le risposte della Commissione dei Reli¬ 
giosi e gli emendamenti proposti su indicazione della Commissione Centrale. 

Lo schema viene quindi dichiarato sufficientemente emendato. 

De ipsa vita religiosa renovanda in genere et in particulari e il terzo schema 
che viene preso in esame. 

Il Card. Presidente inizia Fesposizione dalla prima osservazione generale, 
fatta dal Card. Wyszynski. Interviene il Card. Siri per osservare che Fargomento 
e di piu vasta portata e non e bene trattare delFesenzione in questa sede; dei re¬ 
sto esso viene affrontato piu direttamente dallo schema De relatione inter Epi¬ 
scopos et Religiosos. 

Vengono quindi accettate per il momento le risposte della Commissione 
dei Religiosi alia prima osservazione. Cosi pure per la seconda, fatta dal Card. 
Leger, il quale si dice soddisfatto, e per le altre tre. 

Suile osservazioni particolari, di cui ai nn. 1, 2, 7, 8, 9 e 10, non viene mos- 
sa alcuna difficolta alie risposte date dalla Commissione e agli emendamenti 
proposti. 

AI n. 13 il Card. Micara ripete 1’osservazione gia fatta in sede di Commissio¬ 
ne, di temperare 1’espressione polemica sulla mortificazione. Tutti i Cardinali 
sono concordi nelTaccettare la proposta. 

Niente viene osservato nei riguardi dei nn. 14 e 18; si accettano gli emenda¬ 
menti proposti. 

AI n. 20 il Card. Frings si dice pienamente soddisfatto delTemendamento 
sulla clausura papale. 

AI n. 22 viene accettata 1’aggiunta dei n. 22/B, mentre per il 22/C «Facul¬ 
tates Moderatorum Supremorum », viene deciso di rimandare la norma alia co- 
dificazione. 

Niente altro viene osservato per questo numero e per tutto lo schema, che 
viene percio dichiarato sufficientemente emendato. 

Si passa cosi al quarto schema in oggetto: De constitutionibus, de institutis, 
de habitu religioso. 

Il Card. Presidente riferisce le varie osservazioni generali fatte dai Padri del- 
la Commissione Centrale e le risposte ad esse date dalla Commissione dei Reli¬ 
giosi. 

Nessuna difficolta viene mossa dai Membri. 

Nei riguardi delle osservazioni particolari il Card. Browne osserva al n. 27: 
«Aptatio obligatoria: munus Superiorum» che non e opportuno, perche pre- 
maturo, sentire anche i giovani sui problema deU’aggiornamento delle Costitu- 
zioni e delle regole: essi possono essere sentiti dopo qualche anno dalla profes¬ 
sione. 

Il Card. Micara osserva che le suore dovrebbero essere piu ascoltate: e bene 
che esse parlino sui problemi della loro Congregazione, suile difficolta della vi¬ 
ta religiosa, e cio anche a sollievo dei loro spirito. 

Su tale proposta dei Card. Micara sono tutti d’accordo e formulano il voto 
di trovare una formula ed il posto dove inserirla, con la quale si dia la possibi- 
lita di far pariare le suore al superiore competente o ad un suo delegato. 

Al n. 34: «De superiorum maiorum conferendis», il Card. Leger propone 
di non pariare di « persone morali», e la proposta viene accettata contro il pa¬ 
rere della Commissione dei Religiosi. 

Alio stesso numero viene deciso di lasciare le parole: «...a qua directe de¬ 
pendent», della pag. 10, lin. 2. 

Al n. 38: «De Institutis iuris dioecesani ad gradum iuris pontificii 
evehendis», il Card. Siri propone di cancellare la disposizione, perche gia di 
per se i vari istituti fanno insistenza in tal senso e non c’e bisogno di spingerli. 
Viene accettata la proposta. 

Al n. 42: «Obligatio deferendi habitum eiusque substitutio», il Card. 
Browne osserva che 1’art. e un po’ largo nella disposizione. 

II Card. Siri chiede se con cid la vita religiosa potra scapitarne, nel qual caso 
la norma andrebbe corretta. Per il Card. Browne questo pericolo non esiste, 
ma pero trova la disposizione troppo vaga, perche non si stabilisce quali supe¬ 
riori dovrebbero permettere un abito diverso dal consueto. 

Il Card. Frings propone di dire « Superiores maiores ». 

II Card. Confalonieri accetta la proposta e dice di usare la formula dei 
can. 596. 

Viene accettata la proposta. 

Nessun’altra osservazione o proposta viene fatta su questo schema, che 
percio viene dichiarato sufficientemente emendato. 

Il Presidente dichiara tolta la seduta. Dopo la preghiera di rito la seduta 
viene tolta. 



SESSIO IX 

(18 Iunii 1962) 


A) DOCUMENTA 

1 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 209/SE 


E Civitate Vaticana, die 17 maggio 1962 

Eminenza Reverendissima, 

Mi e gradito rimettere qui unite alTEminenza Vostra Reverendissima le pro- 
poste avanzate dagli Em.mi, Ecc.mi e Rev.mi Membri della Pontificia Commis¬ 
sione Centrale nella seduta dei 7 maggio corrente 1 in vista degli emendamenti da 
apportare alio schema dei decreto De castitate, virginitate, matrimonio, familia? 

Secondo le auguste disposizioni gia comunicate alTEminenza Vostra in data 
4 dicembre dello seorso anno, 3 questa Sottocommissione desidera sapere quali 
degli emendamenti proposti siano da accogliere ed i motivi di rigetto per quelli 
che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine entro il corrente mese. 


1 Patrum observationes typis editae sunt in Acta et Documenta..., Series II, vol. II, 
pars III, pp. 939-985; 1324 ss. 

2 Quaestiones theologicae. Schema constitutionis de castitate, virginitate, matrimo¬ 
nio, familia, Typis Polyglottis Vaticanis 1962, p. 49: in Acta et Documenta..., Series II, 
vol. II, pars III, pp. 893-937; vol. III, pars I, pp. 90-134. 

3 Cf. Acta et Documenta... Series II, vol. IV, pars III-1, p. 29. 

Gia ringraziando, bacio umilissimamente le sacre Mani e con senso di 
profonda venerazione mi confermo 

delTEminenza Vostra Reverendissima 
dev.mo um.mo obbl.mo 
servitor vero 

Carlo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 
11 Signor Cardinale Alfredo Ottaviani 
Presidente della Pont. Commissione Teologica 
Preparatoria dei Concilio Vaticano II 


2 

Em.mus ALFREDUS Card. OTTAVIANI 
Praeses commissionis theologicae pro Concilio Oecumenico Vaticano II 

PONTIFICIA COMMISSIO THEOLOGICA 
PRO CONCILIO OECUMENICO VATICANO II 


E Civitate Vaticana, die 1 giugno 1962 

Eminenza Reverendissima, 

In relazione alia pregiata lettera delTEminenza Vostra Reverendissima, 
N. 209/SE dei 17 u.s., ho Tonore di inviare le risposte alie osservazioni della 
Commissione Centrale circa lo schema De castitate, virginitate, matrimonio, fa¬ 
milia , qui trasmesse da codesta Sottocommissione per gli emendamenti. 

Confidando che il lavoro di questa commissione sia di qualche utilita a co¬ 
desta Sottocommissione, ben volentieri mi valgo delToccasione per baciarLe 
umilissamente le Mani e con profonda venerazione mi confermo 

delTEminenza Vostra Reverendissima 
dev.mo um.mo obbl.mo 
servitor vero 

Alfredo Card. Ottaviani, pres. 

Seb. Tromp, S.J., segr. 

A Sua Eminenza Reverendissima 
il Signor Cardinale Carlo Confalonieri 
Presidente della Pont. Sottocommissione 
per Temendamento degli schemi 

ADNEXUM 

Constitutio de castitate, virginitate, matrimonio, familia 
RESPONSIO 

ad observationes a Patribus factas in sessione commissionis centralis 

die 7 maii 1962 

Subcommissio de schematibus emendandis textum typis edidit in fasciculo 
De emendatione schematis constitutionis de castitate, virginitate, matrimonio, fa¬ 
milia , Typis Polyglottis Vaticanis 1962: cf. pp. 73-85. 


3 

Em.mus CAROLUS Card. CONFALONIERI 
Praeses sub commissionis de schematibus emendandis 

Prot. N. 225-230/SE 


E Civitate Vaticana, die 7 giugno 1962 

Eminenza Reverendissima, 

Mi onoro rimettere alTEminenza Vostra Reverendissima la relazione prepa- 
rata per gli emendamenti da apportare alio schema della Costituzione De casti¬ 
tate, virginitate, matrimonio, familia} 

Alia relazione sono allegati gli schemi che dovranno essere emendati. 

Sono quindi a pregarLa di voler intervenire alia riunione che avra luogo lu- 
nedi 18, alie ore 17,30. 

Profitto volentieri di questa nuova occasione per baciarLe umilissimamente 
le sacre Mani e confermarmi con sensi di profonda stima 

delTEminenza Vostra Reverendissima 
dev.mo, umil.mo, obbl.mo 
servitor vero 

Carlo Card. Confalonieri, pres. 
Vincenzo Fagiolo, segr. 

Agli Eminentissimi Signori Cardinali 
Cardd. Clemente Micara, Giacomo L. Copello, 

Paolo Emilio Leger, Giuseppe Frings, Michele Browne 


1 De emendatione schematis constitutionis de castitate, virginitate, matrimonio, fami¬ 
lia , Typis Polyglottis Vaticanis 1962. 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


DE EMENDATIONE SCHEMATIS CONSTITUTIONIS 


DE CASTITATE 
VIRGINITATE, MATRIMONIO 
FAMILIA 



TYPIS POLYGLOTTIS VATICANIS - MCMLXI1 



SUBCOMMISSIO DE SCHEMATIBUS EMENDANDIS 

De emendatione schematis constitutionis 

DE CASTITATE, VIRGINITATE, 
MATRIMONIO, FAMILIA 

I 

Ad observationes generales 

1. Observatio plurium E.morum et Exc.morum 
haec est, quod modus loquendi sit nimis technicus, 
non sat intellegibilis pro laicis nostris, non sat attracti- 
vus. Ex sequentibus apparebit huius observationis 
rationem esse habitam, ex parte Commissionis Theo¬ 
logicae revisoriae, maxime ubi res est de finibus ma¬ 
trimonii, de amore, de virginitate. 

2. Variis modis dictum est constitutionem sae¬ 
pius esse nimis biologicam, iuridicam, nec satis esse 
rationem habitam amoris et caritatis. Etiam huius ob¬ 
servationis suis locis ratio est habita: et data opera 
actum est de amore, eo tamen modo ut clare appareat 
S. Synodum non sic intelligere amorem, sicut haud 
raro a fidelibus intelligitur, secundum ea quae in ses¬ 
sione Commissionis Centralis dixit E.mus Cardinalis 
Browne. 

3. Observatum est ab E.mo Cardinali Bea locu¬ 
tionem Constitutionis non esse satis scripturisticam. 
Hac in re prudentia necessaria videtur Commissioni 
Theologicae. Permulta enim ex S. Scriptura afferri 
possent, quae in Vetere Testamento licebant, in Novo 
autem sunt scandalosa, et etiam Novum Testamentum 
creat suas difficultates. Certe Mt. 19, 19: « nisi ob 
fornicationem » manet semper crux interpretum; nec 
opportunum videbatur citare 1 Cor. 7, 1-9, etsi 
ad explicandum remedium concupiscentiae sunt per¬ 
utilia. Nam certe non iuvabunt, ut constitutio fiat 

laicis nostris magis attractiva. Eodem modo Mt. 19, 
12 de eunuchis, qui se castrant propter regnum coe¬ 
lorum, est quidem textus classicus, sed omissus prop¬ 
ter rationes obvias. Si autem ob rationes solidas po¬ 
tius non citantur textus principaliores, melius est 

S. Scripturam non nimium adhibere, ne videatur se¬ 
lectio textuum arbitraria. 

4. Proposuit cum pluribus aliis E.mus Cardina¬ 
lis Alfrink ut in fine separatim de Sacra Virginitate 
diceretur. Huic desiderio omnino satisfactum est. 

5. Plura opportuna notavit Exc.mus Cooray. No¬ 
tandum autem est praeparari Constitutionem socia¬ 
lem in qua agendum erit de rebus ab Exc.mo Do¬ 
mino suggestis. Idem dicatur de optime observatis 
ab Exc.mo Dell’Aequa. 

6. Exc.mus Lefebvre desiderat ut hoc Schema 
cum aliis eiusdem generis componatur. Quod si 
Exc.mus D. desiderat, ut coniungatur cum Consti¬ 
tutionibus disciplinaribus, Commissio Theologica re- 
visoria tale consilium omni ex parte reprobare debet. 
Schemata dogmatica debent esse immutabilia, dum 
disciplinaria mutantur secundum necessitates tempo¬ 
rum. Exemplum optimum dedit S. Synodus Triden- 
tina: absolute separavit constitutiones dogmaticas et 
disciplinares de reformatione. Dum Sacra Congrega¬ 
tio ad interpretandum S. Concilium Tridentinum in¬ 
stituta, fere numquam interpretationem dare debuit 
de Constitutionibus dogmaticis, plura millia interpre¬ 
tationum communicare cogebatur de disciplinaribus. 

7. Commissio Theologica non putat eos E.mos 
vel Exc.mos qui dixerunt se consentire cum tali vel 
tali Cardinali, hoc modo loquendi etiam probare om¬ 
nia et singula quae talis vel talis Cardinalis ad varias 
paragraphos notavit. Quando v. g. E.mus Card. Sue- 
nens dicit ad n. 12, pag. 31, proprietates unitatis 
et indissolubilitatis matrimonii, ut realizari possint, 

supponere sufficientem evolutionem societatis huma¬ 
nae, iure rogatur num reapse omnes 25 Commissarii, 
enumerati sub eius nomine, hac de re consentiant. 

8. Ex corde gratias agendum est Rev.mo Patri 
Sepinski, O. F. M., de erroribus typographicis in 
utroque fasciculo corrigendis, benevole indicatis. 

II 

Ad observationes particulares 
Ad Prooemium. 

In prooemio datur ratio, cur Concilium per mo¬ 
dum unius agat de castitate, matrimonio, familia, vir¬ 
ginitate. Sunt enim in ipsa Ecclesia inseparabiliter 
connexa. 

Ut tollatur difficultas E.mi Card. Ruffini de ima¬ 
ginibus Ecclesiae minus recte adhibitis, Commissio 
Theologica revisoria proponit legendum ad mentem 
plurium SS. Patrum: « Cum populus Christifdelium 
magna sit familia ex virginali simul et sponsali Eccle¬ 
siae cum Iesu Christi unione orta... ». 

Movet E.mus Card. Dopfner difficultatem contra 
vocem « continentia ». In latinitate ecclesiastica vox 
est absolute clara, maxime si additur « casta ». Sem- 
per fuerunt in Ecclesia continentes , et S. Thomas no¬ 
tat continentiam imprimis ad sexualia respicere; se¬ 
cundario ad cibum et potum. Sed loco « castae conti¬ 
nentiae » potest dici « castitatis in solutis ». 

Ad partem primam: De Castitate (demitur: et 
Virginitate). 

Ad num. 2. 

Non factae sunt observationes. 

Ad num. 3. 

Ut satisfiat desiderio E.mi Card. Leger aliorum¬ 
que Commissariorum de adhibendis textibus e Genesi 
desumptis, et de magis in luce ponenda Ecclesiae doc¬ 
trina, legatur lin. 1-6: 

«Ipse Deus “fecit hominem ab initio masculum 
et feminam ” {Mat. 19, 4; cf. Gen. 1, 27), illisque 
benedixit dicens: “ Crescite et multiplicamini ” {Gen. 
1, 28). Data autem benedictione vidit, quod omnia 
quae fecerat “ erant valde bona ” {Gen. 1 , 31). 2 Unde 
etiam ea quae hac ex parte in homine naturaliter 
inveniuntur, per se bona et honesta sunt, 3 ut saepe 
affirmavit Ecclesia ad proclamandam dignitatem et 
sanctitatem nuptiarum. Attamen post Adae... ». 

Ad lin. 18-19 notetur Commissionem Theologi¬ 
cam in quaestione de imagine Dei diligentissime pon¬ 
derasse et limitasse verba: « proprie constituisset », 
« praecipue sexualibus ». Si hac in re nil dicitur, per¬ 
mittimus ut matrimonium extollatur supra virgini¬ 
tatem. Quod insuper spectat ad hominem, ut est 
imago SS. Trinitatis, notandum est, quod Filius a 
Patre sine matre generatur; et quod Spiritus Sanctus 
procedit quidem a duobus, sed non per generationem. 

Dixit E.mus Card. Dopfner naturam sexus valde 
imperfecte definiri, omissis iis quibus sexualitas ho¬ 
minum distinguatur a sexualitate brutorum. Quod 
non est omnino rectum respondet Commissio Theolo¬ 
gica: nam dicitur sexuali tatem primarie ad matrimo¬ 
nium. ordinari. Bruta autem non ineunt matrimonia. 
Sed ut res clarius appareat legatur lin. 22: « etiam 
aliis qualitatibus humanis, primarie tamen ad matri¬ 
monium eiusdemque hona temporalia et spiritualia 
ordinatur... ». 

Ad num. 4. 

Quod attinet ad verba lin. 2-6, pag. 5, quibus 
agitur de liceitate mutilationis, restrictio quaedam 
absolute necessaria erat. Non licet Concilio rem ut 
absolutam proponere, ubi certo certius sunt excep¬ 
tiones saltem serio probabiles. Et primum quidem, ut 
observat quoque E.mus Card. Montini, quaestio est 
de liceitate sterilizationis a Statu inflictae in poenam. 
Et si licitum est, ut quidam non sine gravibus argu¬ 
mentis contendunt, unum ex meis renibus dare re- 

nibus laboranti secus morituro, cur non licet unum 
ex testiculis dare homini secus perpetuo sterili? 

Ut autem evitentur omnes disputatae quaestiones 
Commissio Theologica proponit ut legatur lin. 2-6: 
« nec licet ad sanitatem totius hominis salvandam, 
eius organa genitalia mutilare 10 vel infoecunda red¬ 
dere, si aliter eius saluti provideri potest. Nec ullo 
in casu ius datur... ». 

Pag. 5 lin. 10-11 ad mentem E.morum Gracias 
et Antezana scribi potest: « germina humana utrius- 
que sexus in laboratorio adhibere, ut inter se unian¬ 
tur ». 

Pag. 5 in nota 2 legatur: « Cf. etiam Eccli. 39, 
21: “ Opera Domini universa bona valde ” ». 

Ad num. 5 (in titulo Capitis dematur et virginitate ). 

Lin. 5, ut desiderat E.mus Card. Leger, scriba¬ 
tur: « quo, iuvante Dei gratia, caro... ». 

Lin. 15-16 ad mentem E.mi eiusdem claritatis 
causa facta est transpositio verborum et legitur: 
« omittendi actiones, quae, sive solitarie sive cum 
alio, natura sua... ». 

Observatio E.mi Card. Dopfner non omnino ae¬ 
qua est, censet Commissio Theologica. Plus diximus 
quam illud solum quod castitate caro rationi subicia- 
tur. Sed sequendo utilissimas suggestiones E.mi ea¬ 
dem Commissio revisoria proponit ut post lineam 
sextam addatur: « Sic castitate relatio sexuum eo- 
rumque commercium ita nobilitantur, ut digna sint 
homine ad imaginem Dei creato et christiano ». 

Insuper, ut lin. 9 post « continentiam » fiat ad¬ 
ditio et sic textus compleatur: « continentiam; et 
dum in solutis de more ordinario praeparat ad matri¬ 
monium vel sacram virginitatem, in matrimonio func¬ 
tis est splendor ipsius connubii ». 

Quia E.mus Card. Ruffini optat ut lin. 27 etiam 
exprimatur necessitas orationis, legatur: « humiliter 
implorata et iuvante Dei gratia », 

Ad num. 6. 

Quia plures cum E.mo Card. Alfrink existimant 
de sacra Virginitate agendum esse in proprio Capi¬ 
tulo post Cap. de Matrimonio, ideo num. 6 et 11 lo¬ 
cum suum invenient postea, aucti et emendati se¬ 
cundum placita plurium. 

Ad num. 7 (nunc 6). 

Clarum est in numeris 7 et 8 mutandos esse nu¬ 
meros notarum. 

Lin. 4, ut melius appareat necessitas mediorum 
supernatur alium, legatur ad mentem E.mi Card. Le¬ 
ger: « media naturalia et imprimis supernaturalia ». 

Ad lin. 10 observaverunt E.mi Gracias et Anteza- 
na vocem « impudicam » licet generaliter acceptam, 
tamen non exprimere quod sit exprimendum. Quare 
Commissio Theologica revisoria proponit ut fiat ad¬ 
ditio explicativa et legatur: « qua actus impudici, id 
est natura sua libidini faventes, indifferentes cen¬ 
seantur ». 

Lin. 14 ubi de delectatione, legatur libidinosam, 
non vero « sensualem ». 

E.mi Leger, Valeri, Exc.mi Bernier et Jelmini 
exoptant, ut in pericope lin. 21-29 de initiatione se¬ 
xuali etiam dicatur de obligatione parentum. Iure 
merito. Quare Commissio Theologica lin. 26 post 
« commendat » proponit hanc additionem: « com¬ 
mendat, imo parentes vituperat, qui ob insanam ti¬ 
miditatem falsamque pudicitiam hoc grave officium 
vel negligunt vel leviter adimplent, vel ubi semetipsos 
incapaces sentiunt, id personis aptis non committunt; 
ex altera parte reprobare tamen... ». 

Ad num. 8 (nunc 7). 

Ut iam dictum est, mutandi sunt notarum nu¬ 
meri. 

Lin. 34 legatur, ut exoptat E.mus Card. Leger, 
non « stigmatizat », sed declarat. 

Quia lin. 5-10 error de quo agitur pertinet ad 

virginitatem, res ad novum caput de virginitate remit¬ 
titur, et haec lineae hic demuntur. 

Ad notas-. Quia excidit num. 6 de Virginitate, 
pag. 15-16 expunguntur notae 7 ad 11 (necnon 
pag. 23-24 nota 29) et paginis 16-23 numeratio no¬ 
tarum mutatur. 

Notandum est in redactione ultima omnes notas 
omissum iri, quod etiam de notis 15 et 18 (nunc 
10 et 13), de quibus dixerunt E.mi Gracias et An- 
tezana. 

Ad partem secundam: De Matrimonio et Familia. 
Ad num. 9 (nunc 8). 

Putat E.mus Dopfner, data opera omissam cita¬ 
tionem Gen. 2, 18-24. Minime; quod ut clarius appa¬ 
reat, proponit Commissio Theologica ut lin. 17 le¬ 
gatur: « et feminam, et in dando ei adiutorium simile 
sibi (cf. Gen. 1, 27; 2, 18-24 et 5, 2; Mt. 19, 4) 
reapse voluit... ». 

Ad num. 10 (nunc 9). 

Linea 24 legatur: « cf. Gen. 1, 28:; 2, 18-25; 
Mt. 19, 4 ». Linea 26, ut proponit Exc.mus Jelmini, 
mutata interpunctione scribatur « bonum et sacrum. 
Immo pro... ». 

Etsi modus loquendi « Dei et Christi » habeatur 
in Cone. Tridentini Constitutione de Iustificatione 
(Denz. 799), tamen solemnius ad mentem eiusdem 
Exc.mi lin. 5 (pag. 4) scribi potest: « Dei Patris et 
lesu Christi ». 

Desiderat E.mus Card .lis Dopfner ut linea 16, 
ubi agitur de sponsis ut ministris Sacramenti, post 
« sed iidem », addatur: « tanquam ministri Christi 
et Ecclesiae ». Obstat, quod lin. 19 dicatur « admi¬ 
nistri ». Quare, quod ad idem redit, proponit Com¬ 
missio Theologica: « sed iidem in persona Christi et 
Ecclesiae efficiantur ». 

Ut occurratur desiderio plurium legatur lin. 19: 

«ministri», loco «administri». 

Ad num. 11. 

Numerus hoc loco excidit, sed postea resumetur: 
quia plures desiderant ut de Sacra Virginitate solem- 
nius in fine Constitutionis dicatur. 

Ad num. 12 (nunc 10). 

Quia omittitur hoc loco n. 11, expedit ut n. 12 
incipiat: « Licet matrimonium » (omissa voce « igi¬ 
tur »). 

E.mus Leger desiderat ut lin. 10 de matrimonio 
dicatur: « suo tamen modo vitam evangelicae per¬ 
fectionis exigit et fovet », et etiam E.mus Montini 
rogat ut dicatur etiam coniuges tendere debere in 
perfectionem christianam. Notat Commissio Theolo¬ 
gica quaestionem hanc ad satisfactionem Cardinalium 
Revisorum solutam fuisse in Constitutione de Ordi¬ 
ne Morali , num. 5. Quare proponit ut hoc loco dica¬ 
tur: « tamen suam perfectionem iuxta leges Christi 
exigit ». 

Non solum enim solliciti esse debemus de matri¬ 
monio iunctis, sed etiam de deminutis vocationibus 
ad statum sacerdotalem vel religiosum, etiam ob fal¬ 
sum titulum matrimonium non cedere virginitati 
sacrae. 

Lin. 17 desiderat E.mus Coussa ut in verbis «nul¬ 
la auctoritate mere humana » tollatur illud mere. 
Quod fieri nequit, censet Commissio Theologica, nam 
auctoritas Ecclesiae licet non sit mere humana, tamen 
auctoritas humana est. 

Lin. 19 legatur, ut volunt E.mus Leger atque 
alii: « proprietates intrinsecae ». 

Desiderant E.mi Suenens et Lienart, vel saltem 
utile putant, notare « quod proprietates matrimonii, 
ut realizari possint, supponunt sufficientem evolutio¬ 
nem societatis humanae ». Commissio Theologica re- 
visoria putat talem notam esse sat periculosam, quia 
sic in dubium vocatur unitas et indissolubilitas ma¬ 
trimonii apud populos primitivos subnutritos et etiam 
apud multos qui hodie vivunt in urbibus magnis. 

Accedit quoque quod v. g. in Indonesia, ubi polyga- 
mia est licita secundum leges, ut nimis expensiva est 
privilegium divitum. Multo magis urget problema 
sociale, ubi agitur de procreatione prolis! 

Ad num. 13 (nunc 11). 

Plures moleste ferunt, quod in hoc numero, ubi 
agitur de finibus matrimonii, amor silentio trans¬ 
mittatur. Notandum tamen est — dicit Commissio 
Theologica —: 

a) E.mum Card. Alfrink cum suis concedere 
ad mentem S. Scripturae amorem nec esse finem pri¬ 
marium nec secundarium; 

b) E.mum Dopfner cum suis consentire quan¬ 
do dicunt: « sine amore fines matrimonii difficulter at¬ 
tingi posse »; 

c) verba Catechismi Romani : « ut causam et 
primam rationem », in se non nimis dilucida, spec¬ 
tare potius causam formalem quam finalem. De amore 
autem ut causa formali dicetur postea n. 20; 

d) omnino esse distinguendum inter amorem 
coniugalem et adiutorium mutuum. 

Desideratur etiam ut melius explicentur fines se¬ 
cundarii qui generatim mutuum adiutorium (cf. Gen. 
2, 18) et remedium concupiscentiae vocantur (cf. 
1 Cor. 7, 5-9) et sunt in S. Scriptura fundati. 

Ut desideriis iustis satisfiat et magis appareat 
aspectus anthropologicus, secundum nonnullos nimis 
in umbra latens, Commissio Theologica sequentes 
proponit additiones et emendationes: 

Pag. 6, lin. 3, post notam 22, addatur: 

« Hunc finem persequendo homo cum Deo, crea¬ 
tore et sanctificatore animarum, per paternitatis et 
maternitatis dignitatem, collaborant ad humani ge¬ 
neris propagationem et sanctificationem. Hac de 
causa... ». 

Lin, 15-21, ubi quaestio est de duobus finibus 
secundariis, Commissio Theologica relinquit iudicio 
E.morum, an debeat citari 1 Cor. 7, 5-9, et proponit 
hanc longiorem redactionem: 

« Alii autem matrimonii fines obiectivi, ex in¬ 
dole ipsius matrimonii oriundi, sed secundarii, sunt 
mutuum adiutorium coniugum solatiumque in vitae 
domesticae communione, et remedium, quod dici¬ 
tur, concupiscentiae. In matrimonio enim concupi¬ 
scentia per fidem coniugalem ad unam determina¬ 
tam personam dirigitur, ideoque, rationi subiecta, 
castitati inservit et nobilitatur/ 0 Qui fines, debite 
intenti iura quamvis subordinata in matrimonio con¬ 
stituunt, 26 et ideo isti, etsi secundarii, in se non 
sunt spernendi... ». 

N. B.: Doctrinam de remedio concupiscentiae 
desumptam esse ex Commentario Angelici ad 1 Cor. 
7, 5-9. 

In fine num. 13 (11) addatur: 

« Meminerint autem fideles omnes matrimonii 
fines, cum obiectivos tum subiectivos, etiam prima: 
rium illum, quo homines Deo adsociantur in opera 
eius creatrice et teste Apostolo mulier salvabitur 
(cf. 1 Tim. 2, 15), bene intendi non posse nisi 
connubium informetur recto veroque amore spon¬ 
sali, caritate supernaturali et gratia Christi elevato 
et perfecto ». 

Qua additione satisfit — censet Commissio Theo¬ 
logica — desideriis E.morum Dopfner et Ruffini, 
sat oppositis. 

Ob obiectiones factas ab E.mis Frings et Dopf¬ 
ner necnon Exc.mo Jelmini, Commissio Theologica 
proponit ut deleatur, lin. 6-8: «ut nulla... ita 
etiam essentialis ». 

Ad num. 14 (nunc 12). 

E.mi Gracias et Antezana putant Romae esse 
theologos, qui dicunt Romanum Pontificem solvere 
posse matrimonium ratum simul et consummatum, 
val saltem definitive probari non posse contrarium. 
Quibus ostenditur clare huius numeri necessitas. 

Ad num. 15 (nunc 13). 

Non sunt factae observationes. 

Ad num. 16 (nunc 14). 

Lin. 29 Exc.mo Jelmini non placuit vox « sa¬ 
nitas », quae tamen est recta et patristica, maxime 
augustiniana. Proponit: « incrementum ». Commis¬ 
sio Theologica suggerit cum Catechismo Romano: 
« salus ». 

Lin. 33 post « esset » addatur ad mentem E.mi 
Leger: « absque ullo valore naturali vel superna¬ 
turali ». 

Lin. 36 ob difficultatem motam ab Exc.mo Jel¬ 
mini post voculam « neque » addatur « in nova sa¬ 
lutis oeconomia ». 

E.mus Dopfner suggerit, ut pag. 8, lin, 2-6 
omittantur ea, quae dicuntur de matrimonii usu , ut 
imagine SS. Trinitatis. Commissio Theologica ob 
pudicitiam scripsit « matrimonium », putans intel¬ 
legentibus sufficere nonnumquam verbi dimidium. 
Proponit nunc Commissio Theologica revisoria ma¬ 
gis anthropologice dicatur: « matrimonii usum ». 

Omittenda est pericope lin. 6-13, postea resu¬ 
menda in parte de Sacra Virginitate. Quod idem 
valet de notis 11-13, pag. 11. Omittenda quoque 
nota 23, pag. 15, expuncto textu correspondente. 
Tollenda quoque pag. 18, ob eandem rationem, no¬ 
ta 48, et pag. 19, in fine ultimae notae legatur, ut 
omnis disputatio tollatur: « finem primarium obiec- 
tivum ipsius matrimonii », addito obiectivum. 

Ad num. 17 (nunc 15). 

Ut solvatur difficultas iusta mota ab E.mo Card. 
Dopfner, legatur lin. 4: « obstare, absolute vel re¬ 
lative, perpetuo vel ad tempus, aliquod legitimum 
impedimentum ». 

Ad lin. 13 E.mus Leger et Exc.mus Hurley de¬ 
siderant ut specificentur verba: « indebitis limiti¬ 
bus et conditionibus praematrimonialibus ». Videtur 
difficilis ulterior specificatio. Reapse agitur de in¬ 
spectione medicinali vel de certificato medicinali 
antematrimonialibus, ut conditione sine qua non 
ineundi matrimonium. 

Lin. 24-25, ad mentem E.mi Card. Leger lega¬ 
tur: « educatio et diligens cum aptis instructionibus 
praeparatio ». 

Quod desiderant ad lin. 20-21 E.mi Ruffini, 
Godfrey, Silva Santiago, et Exc.mus Jelmini respec¬ 
tu renovationis consensus, creat difficultates. Potest 
etiam rogari solutio vinculi, ut nonnumquam reapse 
fit. Videtur deinde res disciplinaris. 

Ad num. 18 (nunc 16). 

Commissio Theologica non potest consentire, 
ut lin. 28, ubi agitur de prohibitione impeditionis 
prolis in usu ipso matrimonii, ad mentem E.mi 
Card. Dopfner, omittatur verbum « graviter ». Es¬ 
set contra doctrinam Pii XII. E contra putat lin. 30 
non satis severe prohiberi onanismum. Quare cum 
distinctione E.mi Dopfner de peccato egoistico et 
peccato debilitatis, proponit legendum lin. 30-31: 
« ... cooperatio semper graviter prohibentur, maxi- 
meque vituperanda, si non ex debilitate, sed ex 
sordido egoismo proveniunt ». 

Quod attinet ad amplexum reservatum; ex una 
parte taceri nequit; ex altera manet discordia theo¬ 
logorum, an semper sit peccatum grave. Quare nil 
restat ut lin. 31-33 maneant ut sunt, nisi ipsum 
Concilium velit dirimere quaestionem disputatam. 

Ad interrogationem E.mi Dopfner, quomodo 
differant lin. 33-37 a lin. 37-40, respondetur quod 
foetus nondum natus non est necessario anima in¬ 
formatus, saltem ex probabili sententia, quidquid 
dicat Exc.mus Jelmini ad notam 19. 

Ad num. 19 (nunc 17). 

Quia ut recte observavit E.mus Dopfner, verba 
lin. 15 paululum logicam offendunt, proponit Com¬ 
missio Theologica ut sic legatur: « nec praetextum, 
quod infidelitas solis actibus internis commissa sit». 

Ut aliquomodo occurratur desiderio E.mi Dopf¬ 
ner, eadem Commissio proponit ut lin. 20 ad ver¬ 
bum «debent» addatur: «si numquam desperan- 


— 17 — 

tes, sed firmiter fundati in fide, spe et caritate, bo¬ 
num volunt ». 

Ad num. 20 (nunc 18). 

Ut ratio habeatur eorum quae dicta sunt de amo¬ 
re in Schemate non sufficienter considerato, sic in¬ 
cipiat numerus 20: 

« (De amore coniugali, caritate formato). Amor 
coniugali, quo parentibus relictis, sponsi sibi invi¬ 
cem adhaerent (cf. Gen. 2, 24), non in sola mutua 
benevolentia consistit, sed etiam in mutua compla¬ 
centia et coniunctione affectiva. Sciant autem con- 
nubio iuncti huiusmodi amorem non multum va¬ 
lere, nisi subordinetur caritati, qua Deum amamus 
super omnia. Solummodo caritate formatus, amor 
matrimonio perfectionem dabit a Deo Patre et Iesu 
Christo volitam, virtutemque ad officia gravia status 
religione implenda, fidem matrimonialem semper et 
ubique servandam, prolem generose accipiendam et 
educandam. Non paucae enim miseriae familiares 
inde originem ducunt, quod sive pater, sive mater, 
sive ambo coniuges amore Dei carent. Quare super 
omnia... ». 

Pag. 23 Commissio Theologica libenter ad votum 
Cardinalis Dopfner accedit, ut scribatur lin. 3-4: 
« Ne tamen consensus nuptialis dicatur invalidus, 
si de facto amor coniugalis deficit... ». 

Non autem Commissio Theologica probat ratio¬ 
nes allatas. Etenim, etiam si aliquis sine ullo amore 
vivit in matrimonio, quia Xantippam duxit unice 
ducatorum causa, tamen eius relatio ad uxorem 
potest manere humana et personalis, nec fit res 
bestialis vel mere physiologica. 

Quia vero de natura amoris iam sufficienter dic¬ 
tum est in praecedentibus, sufficit ut lin. 4-5, loco 
« neque idem potius », accuratius legatur: «nec 
amoris perfectio ». 

Ad num. 21 (nunc. 19). 

Nulla facta est observatio. 

Ad num. 22 (nunc 20). 

Pag. 24, lin. 4-5, E.mus Card. D’Alton praefert, 
ut loco verborum « non contradicente auctoritate 
ecclesiastica », dicatur: « cum licentia auctoritatis 
ecclesiasticae ». Difficulter autem probatur licentiam 
semper et ubique requiri, nec dari exceptiones. 

Ad num. 23 (nunc 21). 

Lin. 11 scribatur ad mentem E.mi Card. Dopf- 
ner: « bonum religionis plerumque exigit ». 

E.mus autem Card. Jullien desiderat, iit de ma¬ 
trimoniis mixtis agatur in Constitutione propria. 
Nil obstat. Sed hic consideratur res theologice. Et 
expedit, ut ea a disciplinaribus omnino separetur. 

Ad num. 24 (nunc 22). 

Lin. 30 scribatur: « Errores reprobantur ». 

Gaudet Commissio Theologica E.mos Cardina¬ 
les Godfrey et Antezana, necnon Exc.mum Rako- 
tomalala contentos esse de sententia pag. 25, lin. 4-9 
censurata. Reapse hodie etiam in Statibus Foedera¬ 
tis Americae proponitur doctrina, matrimoniis mixtis 
esse favendum ad promovendum spiritum tolerantiae 
religiosae et motum oecumenicum. 

Nullam videt Commissio Theologica revisoria ra¬ 
tionem, cur pag. 33 supprimatur nota 34 de ma¬ 
trimoniis mixtis. Ex textu pontificio clare apparet 
mens Ecclesiae. Quod si vero E.mus Dopfner pro¬ 
vocat ad can. 10 et 31 Concilii Laodiceni, ad contex¬ 
tum attendat. Concilium enim non solum interdicit 
schismaticis et haereticis introitum ecclesiae, sed 
prohibet, ne catholici cum schismaticis et haereticis 
orent! Etiam in C.I.C., can. 1060, matrimonii mixti 
severissima notatur prohibitio. 

Ad num. 23-26 (nunc 23-24). 

Nulla facta est observatio. 

Ad num. 27 (nunc 25). 

E.mi Frings et Montini desiderant expressiones 
mitiores: etiam, ut dicatur relationes viri et mulie¬ 
ris variare secundum tempora et loca. Gladius vide¬ 
tur valde anceps, dicit Commissio Theologica. Tali 
additione enim etiam vehementer noceri potest sorti 
mulieris. Dici enim potest: « uxor debet oboediri 
viro sicut Christo: haec autem intellegantur oportet 
secundum traditiones nostras », utique mulieribus 
sat duras. Etiam in Italia, est dependentia uxoris, 
quae a feminis septentrionalibus fere non toleratur. 

E.mus Card. Leger cum E.mo Browne et aliis 
recte observat aliud esse primatum viri in uxorem, 
aliud in infantes. Quare Commissio Theologica li¬ 
benter acceptat lectionem a Cardinali Browne propo¬ 
sitam, nisi quod magis biblice loco « sociae » pro¬ 
ponit « adiutricis ». Commissio Theologica secuta 
erat Encycl. Casti Connubii, ubi etiam per modum 
unius legitur « virum primatum habere in uxorem 
et liberos ». 

E.mi Leger, Dopfner, Exc.mus Perrin et alii 
observant addendum esse virum mulieremque co¬ 
ram Deo esse aequales et aequalibus gaudere iuri- 
bus quoad essentialia contractus matrimonialis. 
Cuius observationis debita habebitur ratio. 

Quodsi vero Exc.mus Perrin observat primatum 
viri habere limites, Commissio Theologica putat in 
textu sufficienter provisum esse. 

Quibus omnibus consideratis, Commissio Theo¬ 
logica proponit, ut pag. 35, lin. 2-4, legatur: 

«... erit minister vester ». Etsi vir et mulier tam¬ 
quam personae humanae eiusdem dignitatis sunt co¬ 
ram Deo et plena iurium aequalitate gaudent in iis 
quae constituunt contractus matrimonialis essen¬ 
tiam: tamen vir naturaliter praeest toti familiae, 
uxori nempe ut adiutrici peculiariter honorandae 
et venerandae, liberis autem ut enutriendis et edu¬ 
candis ». 

Ad num. 28 (nunc 26). 

Desiderat Exc.mus Jelmini ut sermo quoque 
fiat de labore. De hac re autem suo loco dicetur in 
Constitutione de Ordine sociali. 

Ad num. 29 (nunc 27). 

Ut proposuit E.mus Leger, legatur lin. 5 « nu¬ 
merum filiorum » loco « numerosam prolem », li¬ 
cet in Encyclica citata legatur « familia numerosa ». 

E.mus Card. Siri desiderat ut lin. 25 ubi de 
methodo Ogino-Knaus non tantum dicatur « ex 
iusta causa », sed severius « ex iusta et gravi causa ». 
Res longe et late disputata fuit in Commissione Theo¬ 
logica, sed videbatur melius et rectius omittere 
gravi. 

Quod si vero E.mi Godfrey et Antezana nec- 
non Exc.mus Rakotomalala notant fideles saepius 
confundere methodum Ogino-Knaus cum usu rerum 
artificialium, hoc dolendum est. Provideant Episcopi 
eorumque adiutores. 

Quod attinet ad lin. 26-31, E.mus Leger propo¬ 
suit transpositionem utilem, nec placuit E.mo Dopf- 
ner lin. 29 vox « continentia ». Quare Commissio 
Theologica sic legendum consulit post notam 4: 

« Ipsa autem usus matrimonii renuntiatio illicita 
coniugibus evadit, si per illam, ut animadvertit ipse 
Apostolus (cf. 1 Cor. 7, 5), coniuges in proximum 
peccandi periculum versentur. Suprema vero regula 
esto Apostoli universale monitum: “ Omnia vestra 
in caritate fiant ” (1 Cor. 16, 14) ». 

Pag. 41, lin. 3-4, legitur: « praeponi vel coae¬ 
quari ». E.mus Leger desiderat ut scribatur seiungi. 
Comm. Theol. consulit: opponi, praeponi, vel coae¬ 
quari. 

Ad num. 30 (nunc 28). 

Ut erat adspectandum, sententiae Commissario- 
rum erant divisae. Alii voluerunt ut quaestio de su- 
perpopulatione absoluta ponderaretur, alii ut fusius 
evolveretur, alii ut omitteretur utpote non neces sa- 

ria, alii ut deleretur. E.mi Godfrey et Antezana 
necnon Exc.mus Rakotomalala dicta de superpopu- 
latione laudaverunt. 

In Commissione Theologica sociologi existima¬ 
bant argumentis sociologicis superpopulationis pos¬ 
sibilitatem nec stricte probari nec stricte refutari 
posse. 

Maximum argumentum est ex Dei providentia, 
qui ex una parte homini indidit tendentiam vehemen¬ 
tem procreandi, et ex altera parte absolutam fidu¬ 
ciam in divinam providentiam altissime extollit: Mt. 
6, 25-34 et Lc. 12, 22-31. 

Argumentum ex Gen. 1, 28: « Crescite et multi¬ 
plicamini » est forte. Finiretur enim per absolutam 
superpopulationem finis primarius matrimonii. Ob¬ 
servatur tamen etiam in stadio superpopulationis 
homines mori et eorum locos occupari posse; et ideo 
remanere locum non quidem multiplicationi, atta¬ 
men augmento generis humani. Quare Commissio 
Theologica proponit ut textus maneat sicuti est; et 
decisio relinquatur Concilio a Spiritu Sancto con¬ 
ducto. 

Ad num. 31 (nunc 29). 

Tres Commissarii, E.mus Godfrey, Exc.mi Ra¬ 
kotomalala, Antezana, rogant, ut dicatur de neces¬ 
sitate instructionis sexualis. lam provisum in Ca¬ 
pite de Castitate. 

Ad num. 32 (nunc 30). 

E.mus Leger proponit ut lin. 29-30 dicatur non 
« sacra vocatione » sed « sua vocatione ». Propo¬ 
nit Commissio Theologica: « sua, maxime ad di¬ 
vinum servitium, vocatione ». 

Ad num. 33 (nunc 31). 

Nulla facta observatio. 

Ad num. 34 (nunc 32). 

Exc.mus Jelmini desiderat ut sententia inter¬ 
media lin. 19-22: « Immo... debet », ponatur in 

fine. Obstat autem quod in sententia sequenti da¬ 
tur ratio praecedentis. 

Ad num. 35 (nunc 33). 

Non exstant observationes. 

Ad num. 36 (nunc 34). 

Ut evitetur oppositio, de qua loquitur E.mus 
Card. Leger, et simul satisfiat observationi factae 
ab E.mo Card. Dopfner, Subcommissio revisoria 
proponit ut pag. 45, lin. 2 legatur. 

« patebit recordanti, quomodo Ecclesia in sua 
de educatione christiana doctrina, semper prae ocu¬ 
lis habuerit exemplum divini Magistri, qui dum ex 
una parte concredidit Ecclesiae novum et magnum 
mandatum caritatis, ex altera tamen ursit Decalogi 
etiam praecepta negativa... ». 

Lin. 4 legatur, novae redactionis causa, non 
« proposuerit », sed « proposuit ». 

Ad num. 37 (nunc 39: post Tertiam Partem de Vir¬ 
ginitate ponendum): 

Non sunt factae observationes, sed quia in nova 
redactione Epilogo praecedit Pars Tertia de Sacra 
Virginitate, lin. 22, post « continuo tendant », ad¬ 
dendum erit: 

« monet eos qui sacra virginitate Deo inserviunt, 
ut amore Iesu Christi abnegantes saecularia deside¬ 
ria, amorem carnalem omnem in spiritualem conver¬ 
tant ». 

Ad numeros novos 35-38 (de Sacra Virginitate). 

In conficiendo capite de Virginitate combinati 
sunt numeri 6 (de virginitate) et 11 (de matrimonio 
et virginitate), cum suis notis respecti vis. Quod au¬ 
tem ad errores attinet, coniuncta sunt ea, quae n. 8 
(pag. 13, lin. 5-10) dicuntur de incapacitate candi¬ 
datorum ad vitam religiosam vel sacerdotalem, as¬ 
sumendi onus virginitatis vel coelibatus, et quae 
n. 16 (pag. 8, lin. 6-13) habentur de matrimonio 

praelato coelibatui, et de coelibatu hodie iam anti¬ 
quato. 

Quod attinet ad partem desumptam ex num. 6, 
quaedam modo solemniori prolata sunt, ut exoptant 
E.mus Card. Dopfner et Exc.mus Jelmini; et quae 
in fine eiusdem numeri dicuntur de coelibatu in Ec¬ 
clesia Latina et in Ecclesiis Orientalibus, ita re¬ 
dacta sunt, ut minus appareat indoles legalis, et 
Orientales honorentur. 

Quia E.mus Coussa putat non satis citatos esse 
Patres Graecos, de matrimonio non praeferendo vir¬ 
ginitati « attulimus textum multo aequilibratum 
S. Ioannis Damasceni », respondet Commissio Theo¬ 
logica. 

Ea quae desumpta sunt ex n. 8, secundum ob¬ 
servationem factam ab E.mo Dopfner ita nunc emen¬ 
data sunt, ut clarius appareat de quibus personis 
agatur: de novitiis videlicet et similibus. 

In iis quae desumpta sunt ex n. 11, placuit ad 
verba quod Ecclesia magis honorat virginitatem 
quam matrimonium, etiamsi virginitas non iungitur 
voto vel aliis consiliis evangelicis, in fine addere, 
sicut proponit E.mus Leger: «dummodo reapse 
sit volita propter Deum ». 

In ultima parte expedire visum est quaedam 
addere de deminutione vocationum in multis regio¬ 
nibus etiam ob errores sparsos. 

Non potuit consentire Commissio Theologica Re¬ 
visoria cum iis quae E.mus Dopfner ad n. 6 propo¬ 
suit, « de amore indiviso » quo virgo se tradat Deo. 
Excluditur enim amor coniugalis, et hoc sensu amor 
virginis est indivisus. Difficulter autem probatur ex¬ 
cludi omnem amorem amicitiae, amorem erga pa¬ 
rentes, etc. 

Ad n. 37 hac de causa admonitio ad virgines et 
coelibes propter regnum Dei « convertendi omnem 
amorem carnalem in spiritualem ». 

Pars Tertia 

DE SACRA VIRGINITATE 

35. [De sacrae virginitatis excellentia ]. Quod- 
si sancta Mater Ecclesia castitatem, ut fructum exi¬ 
mium Spiritus Sancti (cf. Gal. 5, 23) peculiari ho¬ 
nore tenuit, utique inter thesauros suos maxime pre¬ 
tiosos omni tempore reputavit perfectam illam ca¬ 
stitatem, qua quis se sacra virginitate consecrat Dei 
famulatui, et amore singulari erga Deum, propter 
regnum coelorum (cf. Mt. 19, 12), spirituali liberae 
voluntatis proposito, a nuptiis earumque corpora¬ 
libus delectationibus abstinet. Qui honor a Sponsa 
Christi datus adhuc crescit, si illa castitas suscepta 
ex vinculo perpetuo, maiore circumdatur robore ac 
firmitate. 1 Tali enim consecratione homo quodam¬ 
modo puritatem Angelorum aemulatur, 2 statum coe¬ 
lestium aliquatenus iam hisce in terris anticipat, 3 
perfectius Christo Virgini, ex Virgine immaculata 
nato, adsimulatur, atque arctius cum Deo, Spiritu 
purissimo, coniungitur. Eadem quoque consecratio¬ 
ne, iuvante Dei gratia, obtinetur, ut homo sese to¬ 
taliter tradere possit servitio divinae Maiestatis, fa¬ 
cilius vacet rerum divinarum contemplationi, atque 
liber a curis saecularibus et carnalibus promptius 
aggrediatur opera apostolica, ob Regni Dei dilata¬ 
tionem suscepta. 4 * 6 

36. [Virginitas et matrimonium ]. Mirum igi¬ 
tur moveri nequit, Sanctam Ecclesiam ab ipso divi¬ 
no Magistro et gentium Apostolo edoctam (cf. Mt. 
19, 11-12; 1 Cor. 7, 25-27, 32-36, 38-40), virgini¬ 
tatem prae matrimonio extollere numquam desiisse, 


1 Pars I, pag. 15, n. 7. 

2 Pars I, pag. 15, n. 8. 

3 Pars I, pag. 16, n. 9. 

4 Pars I, pag. 16, n. 10 


— 25 — 

etsi semper erant et erunt, qui teste ipso Domino, 
eius verbum non capiant (cf. Mt. 19, 12). Sobrie, 
sed clare, alios ut solet deiloquos Patres ° secutus, 
dicit S. Ioannes Damascenus: « Virginitas angeli¬ 
cum est vitae genus, incorporeae omnis naturae pe¬ 
culiaris nota. Neque id dicimus, ut matrimonium 
detrahamus, absit: scimus enim Dominum prae¬ 
sentia sua nuptiis benedixisse, illumque novimus, 
qui dixit: honorabile connubium... et thorus imma¬ 
culatus ( Hebr. 13, 14); sed quia nuptiis, quamvis 
alioquin bonis, praestare virginitatem agnovimus 
Nec minus sobrie et clare S. Synodus Tridentina do¬ 
cuit, melius esse et beatius manere in virginitate aut 
coelibatu (utique propter Deum susceptis), quam 
iungi matrimonio. 7 Nec per sacram virginitatem, 
quippe quo modo prorsus singulari Christo virgini 
conformamur, propriae personalitatis evolutio im¬ 
peditur vel diminuitur, sed potius augetur et ad per¬ 
fectiorem gradum adduci potest (cf. 1 Cor. 7, 
33-40). 8 

37. [Praxis Ecclesiae ]. Non obstante igitur ma¬ 
trimonii eximia dignitate et familiae christianae non 
satis laudanda excellentia, Ecclesia ordinem obiec- 
tivum a Deo per Iesum Christum institutum con¬ 
siderans, voluit ut castum quoque connubium, quod 
est magnum mysterium in Christo et Ecclesia (cf. 
Eph. 5, 32), honore cederet statui sacrae virginita¬ 
tis, etiam ubi virginitas non iungitur voto vel pro¬ 
fessioni aliorum consiliorum evangelicorum, dum¬ 
modo reapse sit volita non propter rationes huma¬ 
nas, sed ob Dei et Iesu Christi amorem; et a sacro¬ 
rum ministris latini ritus postulat, ut volenter li- 
benterque sacram virginitatem ut sponsam eligant 


3 Cf. imprimis Didym. Alex., Contra Manich. 8: PG 

39, 1096, et S. Ioannes Chrysost., De Virginitate 10: 

PG 48, 540. 

6 Pars II, pag. 11, n. 11. 

8 Pars II, pag. 11, n. 13. 

eidemque ad mortem usque fideles maneant, dum 
eandem castitatem virginalem ministris rituum orien¬ 
talium ut dulce decus sacerdotale commendat/ 

38. [Errores censurantur ]. Pia Mater Ecclesia, 
sicut prae gaudio exsultat ob magnum numerum eo¬ 
rum, qui in variis regionibus, nominatim in eccle¬ 
siis recenter fundatis, Spiritu Sancto inspirante et 
iuvante, sacrum amplectuntur virginitatis statum: 
ita quoque non sine anxia sollicitudine observat in 
haud paucis regionibus, in quibus olim virginitas 
sacra decus erat multarum familiarum, nunc diminui 
et nonnumquam notabiliter reduci numerum eorum, 
qui divina gratia ad statum a Deo tam praedilectum 
aspirent; idque non solum ob spiritum mundanum, 
facilius quam olim in familias quoque catholicas 
penetrantem, sed etiam ob errores de indole matri¬ 
monii et sacrae virginitatis sparsos ac propagatos. 
Quare dura necessitate coacta renovat condemnatio¬ 
nem severam olim a Sacro Concilio Tridentino pro¬ 
latam contra eos, qui asserere audent, statum coniu- 
galem esse anteponendum statui virginitatis vel coe¬ 
libatus, 10 et illorum graviter quoque reprobat sen¬ 
tentiam, qui proferunt hodie vinculum coelibatus 
esse obsoleti valoris, immo hodie impossibile, ex¬ 
cedens Ecclesiae competentiam atque relaxandum 
secundum voluntatem subiecti. 11 Severe quoque 
reicere debet periculosam et vitae Ecclesiae nocivam 
valde sententiam, qua docetur obligationes circa ca¬ 
stitatem virginalem a iuvenibus sese Deo dicare vo¬ 
lentibus assumptas, esse practice non exsistentes, 
cum adolescentes a priori et universali ratione prae¬ 
sumantur carere maturitate psychologica atque prae- 
requisita circa alterius sexus personas experientia. 12 

Hortatur tandem S. Synodus parentes christia- 


— 27 — 

nos ut oratione, vitae puritate et veneratione erga 
statum sacerdotalem et religiosum, sacras vocatio¬ 
nes promoveant, scientes castum connubium tunc 
maxime honorari, quando ex eo procedunt flores 
sacrae virginitatis 

* * * 

Hae sunt responsiones datae a Pont. Commis¬ 
sione Theologica observationibus et suggestis a Pa¬ 
tribus Pont. Commissionis Centralis prolatis in ses¬ 
sione generali diei 7 maii 1962. His omnibus per¬ 
pensis, ne dedignentur E.mi Patres huius Subcom- 
missionis, sua qua pollent sapientia, edicere an textus 
Schematis huius Constitutionis sit sufficienter emen¬ 
datus vel aliae adhuc desiderentur emendationes. 


* Pars I, pag. 16, n. 11. 

10 Cf. Cone. Trid., I. c. 

11 Pars II, pag. 18, n. 48. 

12 Pars I, pag. 23, n. 29. 



B) PROCESSUS VERBALIS 


II giorno 18 giugno alie ore 17,30 nelTappartamento dei Card. Micara al 
Palazzo della Cancelleria si e riunita la Sottocommissione degli Emendamenti 
con la partecipazione di tutti i Membri: Cardinali Micara, Copello, Siri, Frings, 
Leger, Browne, Confalonieri, Presidente, con il segretario, Mons. Vincenzo Fa- 
giolo. 

E alFordine dei giorno 1’emendazione dello schema De castitate, matrimo¬ 
nio, virginitate, familia. 

Dopo la preghiera di rito il Card. Presidente saluta i presenti e comunica 
che per lo schema della Costituzione De castitate, virginitate, matrimonio, fami¬ 
lia la Sottocommissione ha a disposizione la posizione dallo stesso titolo pre- 
parata dalla Segreteria. 1 Quindi riferisce le singole osservazioni generali fatte 
sullo schema dai Padri della Commissione Centrale e le risposte date ad esse 
dalla Commissione Teologica. 

Tutti approvano le risposte e si passa alie osservazioni particolari. 

Al n. 1 in ossequio alie osservazioni dei Cardd. Ruffini e Dopfner sono sta¬ 
te fatte due aggiunte, che vengono approvate. 

Al n. 3 vengono ugualmente accettate le correzioni ed aggiunte, proposte 
dalla Commissione Teologica dietro suggerimento dei Card. Leger e altri. 

Al n. 4 « Homo non dominus absolutus corporis » il Card. Browne osserva 
che 1’espressione «... nec licet ad sanitatem totius hominis salvandam, eius or¬ 
gana genitalia mutilare vel infecunda reddere, si aliter eius saluti provideri po¬ 
test », non e stata sufficientemente ponderata, almeno teologicamente; c’e una 
affermazione che, come suona, non vale per la seconda parte — «vel infecunda 
reddere » — come per la prima. 

Viene invitato il segretario a chiedere spiegazioni alia Commissione Teolo¬ 
gica. Sentito il segretario, il testo viene lasciato, perche gli emendamenti appo- 
sti, lo rendono sufficientemente esatto. 

Non vengono fatte altre osservazioni circa questo primo capitolo, che ter¬ 
mina con il n. 4. 

Il secondo capitolo, nn. 5-8, «De castitate solutorum et virginitate», viene 
mutilato della seconda parte relativa alia verginita, secondo il suggerimento di 
molti della Commissione Centrale, che hanno chiesto di chiudere la Costituzio¬ 
ne con un capitolo sulla verginita. 

Il capitolo 2° quindi contiene i nn. 5, 7 (ora 6), 8 (ora 7). 


1 Cf. pp. 73-85. 

II Card. Presidente presenta le osservazioni e le risposte ad esse date dalla 
Commissione Teologica. AI n. 5 vengono accettati gli emendamenti. 

AI n. 7 (ora 6) il Card. Browne fa osservare che, nelTemendamento intro- 
dotto dalla Commissione Teologica al rigo 26 dei n. 1, la parola «insanam timi¬ 
ditatem » non e esatta: si dice troppo e senza proprieta di termini; per cui sug- 
gerisce di dire: «nimiam verecundiam», oppure, «falsam pudicitiam». Viene 
accettato. 

Nessun cambiamento viene proposto al n. 8 (ora 7) con il quale termina la 
prima parte della Costituzione. 

Si passa alia seconda parte: «De matrimonio et familia» che inizia con il 
n. 9 (ora 8). Il Card. Leger osserva che 1’aggiunta proposta dalla Teologica al ri¬ 
go 17, n. 8, p. 3, « ... et dando ei adiutorium simile sibi», dovrebbe essere piu 
chiara in modo che Vei si riferisca soltanto al maschio. 

Al n. 10 (ora 9) non viene cambiato nulla. 

Il n. 11 viene spostato e messo nel capitolo ultimo «De sacra virginitate». 

Al n. 12 (ora 10) non viene osservato nulla. 

Al n. 13 (ora 11) il Card. Presidente chiede se alie linn. 15-21, dove si paria 
dei fini secondari dei matrimonio, si deve o puo essere citato il passo della 1 Cor. 
7,5-9. Il Card. Frings propone di no, perche non lo ritiene perfettamente adatto. 

Viene accettato il suggerimento. 

Il Card. Browne propone di togliere dalTemendamento formulato dalla 
Commissione Teologica alia lin. 7 le parole «ad unam determinatam perso¬ 
nam», aggiungendo «recte». 

Tutti approvano. 

Alio stesso numero il Card. Browne dice che non sembra appropriato il ver¬ 
bo «intendi» delTemendamento della lin. 34. Anche il Card. Siri ritiene non 
esatto il termine. 

Il Card. Confalonieri propone di leggere « attingi», che viene accettato. 

Il Card. Leger propone di togliere 1’inciso « et teste Apostolo mulier salvabi¬ 
tur» (cf. 1 Tim. 2, 15), perche non direttamente pertinente al discorso. La pro¬ 
posta viene accettata. 

Il Card. Frings propone di dire « amore coniugali» al posto di « sponsali» 
nelTemendamento in discussione: viene accettato. 

Il Card. Browne suggerisce di dire «perfecte attingi non posse» al posto di 
«bene» e di far finire la frase con «... gratia Christi elevato». Viene accettata 
la prima proposta, dei «perfecte»; mentre sulla seconda il Card. Siri fa una ri- 
serva, proponendo che sia tolta tutta la frase « caritate supernaturali et gratia 
Christi elevato et perfecto », in modo che per lo meno non venga interpretato 
che si voglia escludere il matrimonio non sacramento. 

Viene accettata la proposta dei Card. Siri, contro il parere dei Card. 
Browne, sopra espresso. Dietro insistenze di questi viene aggiunto un periodo 
in riferimento al matrimonio dei battezzati: « Qui (amor) in christianis connu- 
biis caritate supernaturali et gratia Christi ditatus magis magisque confert ad fi¬ 
nium assecutionem ». 

Di questa aggiunta il Segretario dovra darne notizia alia Commissione Teo- 
logica e sentire il di lei parere. 

AI n. 14 (ora 12) non viene osservato nulla. 

Il n. 15 (ora 13) non ha avuto osservazioni dalla Commissione Centrale. 

AI n. 16 (ora 14) nessuna osservazione. 

Cosi al n. 17 (ora 15). 

AI n. 18 (ora 16) i Cardinali Siri e Browne propongono di leggere alia 
lin. 30; «Onanismus coniugalis formalisque ad eundem cooperatio semper gra¬ 
viter prohibetur», senza la seconda parte: «maximumque vituperanda si non 
ex debilitate, sed ex sordido egoismo proveniunt», per non ingerire il concetto 
che, nel caso di « debilitate », 1’onanismo sia permesso, tollerato e non peccami- 
noso. Tutti d’accordo. 

Alio stesso numero gli Em.mi, pur non approvando il testo sulFamplesso 
riservato, di cui alie linn. 31-32, non hanno deciso la questione ne proposto un 
altro testo, rimettendo al S. Padre il giudizio di presentarlo o meno al Concilio. 

Al n. 19 (ora 17) il Card. Browne osserva che 1’emendamento proposto dal¬ 
la Commissione Teologica, dietro il suggerimento dei Card. Dopfner, alia 
lin. 20: «si numquam desperantes, sed firmiter fundati in fide, spe et caritate, 
bonum volunt», non e opportuno e suggerisce di far finire il periodo a possunt . 

Viene accettata la proposta, come una soluzione che non implica ostacoli. 

Al n. 20 (ora 18) i Cardinali Siri, Leger, Browne e Frings non sono contenti 
dei testo aggiunto «de amore coniugali... » e preferiscono il numero come era 
prima. 

Il Card. Frings propone che nel caso si volesse mettere senz’altro un pream- 
bolo sulFamore, al posto di quello proposto dalla Commissione Teologica, si 
usi il passo dei Catechismo Romano, II, 8, 24, come riferito da Pio XI nelFEn- 
ciclica Casti Connubii , cosi dicendo: « Faciliorem vero atque iucundiorem hanc 
fidem reddit ille coniugalis amor, qui omnia officia vitae coniugalis pervadit et 
quemdam tenet in christiano coniugio principatum nobilitatis (cf. Pii XI, Litt. 
Encycl. Casti Connubii , Denz. 2232) postulat etc. (Catechism. Rom. II, 8, 24). 

Il Card. Presidente awerte che in questo modo ci sarebbero ripetizioni. 

Si conclude per il testo primitivo dei n. 20 (ora 18) senza la premessa che e 
stata aggiunta dalla Commissione Teologica. 

Al n. 21 (ora 19) nessuna osservazione. 

Ai nn. 22 (20), 23 (21), 24 (22), 25 (23), 26 (24), niente di speciale: il Card. 
Presidente riferisce le varie osservazioni e le risposte ad esse date e nulla viene 
aggiunto. 

Al n. 27 (ora 25) il Card. Browne dice di preferire la parola «sociae» alie 
linn. 2-4 di pag. 35 e non quella di «adiutrice», e con il Card. Siri propone di 
dire «diligendae» al posto di «venerandae». 

Viene accettato il suggerimento. Niente al n. 28 (ora 26). 

Al n. 29 (ora 27) il Card. Siri dice che al rigo 25 si paria solo di giusta causa 
per 1’onanismo, senza la parola gravi , il che potra facilitare anziche frenare il fe- 
nomeno odierno delle famiglie con uno o due figli. 

II Card. Frings : «Sono dei parere di non aggiungere ‘ gravi’, perche mi pa¬ 
re che Pio XII, pariando dei problema, pario solo della giusta causa ». 

Il Card. Confalonieri : «II ‘gravi’ potrebbe mettere in angustia molti co- 
niugi». 

Si conclude per il testo come e, senza alcuna aggiunta. 

Ai nn. 30 (ora 28), 31 (ora 29), 32 (ora 30), 33 (ora 31), 34 (ora 32), 35 (ora 
33), 36 (ora 34), il Card. Confalonieri riferisce le varie osservazioni fatte dai 
Membri della Commissione Centrale e le risposte ad esse date dalla Commis¬ 
sione Teologica. Non viene mossa alcuna difficolta e sono accettati i cambia- 
menti fatti. 

Con il n. 35 inizia la terza parte «De sacra virginitate» fino al n. 38: il Card. 
Presidente chiede il parere degli Em.mi su questa terza parte. 

Il Card. Frings dice che nel testo c’e qualche ripetizione, come p.e. che la 
virginita e superiore al matrimonio: si dice tre volte; se possibile — come si ri- 
tiene — sarebbe bene evitarle. 

Viene accettato il consiglio. 

Nessun’altra osservazione viene fatta. 

Con il n. 39, Epilogus, si chiude la Costituzione. 

Non chiedendo nessuno la parola per fare osservazioni, il Card. Presidente 
dichiara tolta la seduta, che di fatto si scioglie con la preghiera di rito. 



SESSIO X 
(19 Iunii 1962) 


A) DOCUMENTA 
1 

Em.mus CAROLUS Card. CONFALONIERI 
Praeses subcommissionis de schematibus emendandis 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 126/SE 


E Civitate Vaticana, die 27 marzo 1962 


Eminenza Reverendissima, 

Mi e gradito rimettere, qui unite, all’Eminenza Vostra Reverendissima 
le proposte avanzate dagli Em.mi, Ecc.mi e Rev.mi Membri della Pontifi¬ 
cia Commissione Centrale nelle sedute dei giorni 24, 26 e 27 febbraio 
seorso, 1 in vista degli emendamenti da apportare agli schemi De vocationi¬ 
bus ecclesiasticis fovendis, 2 De studiorum ratione in seminariis , 3 4 De universita¬ 
tibus catholicis 4 et De studiorum ecclesiasticorum universitatibus? 


1 Patrum observationes typis editae sunt in Acta et Documenta... Series II, vol. II, 
pars II, pp. 747-756; 768-799; 806-816; 833-862; 883 ss. 

2 Quaestiones de studiis et seminanis. Schema decreti de vocationibus ecclesiasticis 
fovendis, Typis Polyglottis Vaticanis 1962, pp. 15; in Acta et Documenta... Series II, 
vol. II, pars II, pp. 738-745; vol. III, pars II, pp. 71-78 

3 Schema constitutionis de sacrorum alumnis formandis. Cap. IV: De studiorum ra¬ 
tione in seminanis. Typis Polyglottis Vaticanis 1962, pp. 16; in Acta et Documenta... 
Series II, vol. II, pars II, pp. 756-765; vol. III, pars II, pp. 103-112. 

4 Schema decreti de studiis academicis ab universitatibus tum catholicis tum ecclesia¬ 
sticis provehendis. Cap. I: De universitatibus catholicis, Typis Polyglottis Vaticanis 1962, 

Secondo le auguste disposizioni dei Santo Padre, 1’Eminenza Vostra e pre- 
gata di far esaminare le proposte stesse dal Segretario della Commissione, cui 
Elia presiede, dal Redattore dello schema, cui gli emendamenti si riferiscono, e 
da un esperto di Sua fiducia, con il compito di riferire quali emendamenti, tra i 
proposti, siano da accogliere ed indicare i motivi di rigetto per quelli che non 
dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine, non oltre il mese di aprile p.v. 

Gia ringraziando, bacio umilissimamente le sacre Mani e con senso di di¬ 
stinto ossequio mi confermo 

delFEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 

Vincenzo Fagiolo, segr. 

A Sua Eminenza Reverendissima 
Il Signor Cardinale Giuseppe Pizzardo 
Presidente della Commissione degli studi e seminari 


pp. 7; in Acta et Documenta... Series II, vol. II, pars II, pp. 800-803; vol. III, pars II, 
pp. 123-126. 

5 Schema decreti de studiis academicis... Cap. II: De studiorum ecclesiasticorum uni¬ 
versitatibus , Typis Polyglottis Vaticanis 1962, pp. 22; in Acta et Documenta... Series II, 
vol. II, pars II, pp. 816-829; vol. III, pars II, pp. 126-139. 


2 

Em.mus IOSEPH Card. PIZZARDO 

Praeses Commissionis de studiis et seminariis 
praeparatoriae Concilii Vaticani II 


PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 

Prot. N. 308/62 


E Civitate Vaticana, die 7 aprile 1962 

Eminenza Reverendissima, 

Ho ricevuto le proposte avanzate dagli Em.mi, Ecc.mi e Rev.mi Membri 
della Pontificia Commissione Centrale nelle sedute dei giorni 24, 26 e 27 feb- 
braio 1962 nei confronti degli schemi presentati da questa Commissione. 

Mentre vivamente ringrazio 1’Eminenza Vostra Reverendissima, Le assicuro 
che esse verranno considerate secondo le disposizioni indicate nel venerato fo- 
glio (Prot. N. 126/SE) e mi daro premura di rimetterLe le risposte entro i ter¬ 
mini fissati. 

Mi e gradita 1’occasione per porgere a Vostra Eminenza i sensi della mia 
profonda venerazione, e, baciandoLe umilissimamente le Mani, mi confermo 

delPEminenza Vostra Reverendissima 
dev.mo um.mo obbl.mo servitor vero 

Giuseppe Card. Pizzardo, pres. 

Agostino Mayer, segr. 


A Sua Eminenza Reverendissima 

II Signor Cardinale Carlo Confalonieri 

Presidente della Sottocommissione degli emendamenti 


3 

Em.mus IOSEPH Card. PIZZARDO 

Praeses commissionis de studiis et seminariis 
praeparatoriae Concilii Vaticani II 

PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 

Prot. N. 342/62 


E Civitate Vaticana, die 27 aprile 1962 


Eminenza Reverendissima, 

Le trasmetto le risposte alie osservazioni proposte dai Membri della Com¬ 
missione Centrale nei confronti dei decreti «De Universitatibus Catholicis» e 
«De Studiorum ecclesiasticorum Universitatibus», preparati da questa Com¬ 
missione degli Studi e dei Seminari. 1 Le modifiche accettate sono state apporta¬ 
te sugli stessi schemi stampati allegati, e le piu lunghe in fogli separati. 

Sara mia premura di inviare a Vostra Eminenza Reverendissima il piu pre- 


1 Commissionis responsiones typis editae sunt in libello, qui inscribitur: De emen¬ 
datione schematum constitutionum de sacrorum alumnis formandis et de studiis ecclesia¬ 
sticis atque scholis catholicis. Pars I, Typis Polyglottis Vaticanis 1962: cf. pp. 107-124. 

sto possibile le risposte concernenti gli altri due decreti « De Vocationibus fo¬ 
vendis » e « De Ratione Studiorum in Seminariis ». 

BaciandoLe umilissimamente le Mani, mi confermo con sensi di profonda 
stima 

delTEminenza Vostra Rev.ma 
servitor vero 

Giuseppe Card. Pizzardo, pres. 
Agostino Mayer, segr. 

Sua Eminenza Reverendissima 
II Sig. Cardinale Carlo Confalonieri 
Presidente della Sottocommissione 
Centrale degli emendamenti degli schemi 


ADNEXUM 


Schema emendatum decreti 
DE STUDIIS ACADEMICIS 
AB UNIVERSITATIBUS TUM CATHOLICIS 
TUM ECCLESIASTICIS PROVEHENDIS 


Prooemium 

Ecclesia Catholica Magistra Veritatis suum esse munus semper duxit divinarum 
humanarumque rerum disciplinas totis viribus provehere atque iuvare, quippe quae ve¬ 
ritatis sollemne argumentum sint, humanam vitam et operositatem foveant, christianae 
societatis decus exstent. Ideo haec Sancta et Oecumenica Synodus, plane sibi persua¬ 
sum habens altiorum studiorum sedes esse hodie promovendas quam maxime, quae¬ 
dam decernenda esse statuit quibus tum Universitates Catholicae tum Studiorum Ec¬ 
clesiasticorum Athenaea aptius pleniusque nobile suum consequantur propositum. 


Caput 1 

De universitatibus catholicis 

1. Sanctae Ecclesiae quae, a studiorum Universitatum exordio, liberalissima earum 
fuit fautrix atque patrona, summopere cordi sunt Catholicae Universitates quae, ab 
Ipsa erectae vel rite approbatae, velut publicam, stabilem atque universalem praesen¬ 
tiam efficiunt mentis christianae in omnibus scientiae partibus atque tum superiore 
alumnorum institutione spiritu christiano informata tum penitiore doctrinarum perve¬ 
stigatione, scientiarum ac litterarum diffusionem et progressum in fidei catholicae lu¬ 
mine sub omni coelo promovent. 

2. Quare moderatores Catholicorum Universitatum, hac Sancta Synodo enixe 
exhortante, curent ut eaedem imprimis professoribus polleant scientia ac christiano iu- 
dicio eximiis et quam validissime adiuventur necessariis et opportunis subsidiis, unde 
bibliothecis, investigationis institutis ceterisque scientificis instrumentis apte sint in¬ 
structae; ipsae vero, proprii officii memores atque inter se consociata opera, tum singu¬ 
larum disciplinarum studio sedulo incumbant, tum constanti ac generoso nisu conten¬ 
dant ad uberem scientiarum cooperationem atque ad illam rerum universarum rectam 
interpretationem quae Catholicae Universitatis maxime propria est, cum christianae re¬ 
velationis tantum lumine plene haberi possit. 

3. Ideo in omni Catholica Universitate adsit Facultas Theologica, vel saltem Theo¬ 
logicum Institutum, quae ipsius Universitatis veluti anima sint tum ad integram alum¬ 
norum institutionem religiosam, una cum morali, sociali et internationali, seu vere 
catholica, comparandam, tum ad illorum problematum investigationem promovendam 
quibus profanae scientiae cum sacris continenter coniungantur ita ut fidei cum ratione 
admirabilis consensio clarius eluceat et ipsae profanae scientiae veritatis revelatae luce 
perfundantur. 

4. Tantae rei pondus persentiens, Sancta Synodus vehementer exoptat ut in omni¬ 
bus orbis partibus quaedam Catholicae Universitates habeantur, quae grave sibi com¬ 
missum munus exsequantur atque Ecclesiasticae Auctoritati in hodierno apostolatu 
doctrinale auxilium praestent. Ad quem finem facilius obtinendum catholicarum vi¬ 
rium consociatio omni ope foveatur ab Episcoporum coetibus sub illius Sacri Dicasterii 
moderamine cui Catholicarum Universitatum cura commissa est et quod virorum vere 
peritorum consilio adiuvabitur, qui ex variis nationibus diversisque disciplinis eligi 
debent. 

5. Sedulo pariter curandum est ut catholici studentes, eorum etiam parentibus mo¬ 
nitis, officium sentiant, ubi exstant, frequentandi Catholicas Universitates, ideoque ea¬ 
rum aditus alumnis congruis dotibus praeditis facile pateat, iis imprimis qui maioris 
sunt spei etsi tenuioris fortunae. Spiritu vere catholico ac fraterno adiutorio recipiantur 
qui alienis ex nationibus adveniunt, ex iis potissimum quae maiore auxilio indigent, ita 
ut litteris scientiisque alte instituti ac simul religione moribusque integre formati, in pa¬ 
triam reversi propriis rite fungantur muneribus ad maius tum Ecclesiae tum Societatis 
civilis bonum. 

6. Cum vero Catholicae Universitates ob maiores in dies ipsarum necessitates non 
ubique erigi possint, Sancta Synodus animarum Pastores monet ut congruum procu¬ 
rent auxilium iis qui civiles Universitates frequentant, ac valde suadet ut in magnis sal¬ 
tem universitariis urbibus centra universitaria instituantur, quae Catholicarum Univer¬ 
sitatum defectum quodammodo supplentia, non tantum spirituale auxilium praestent 
ac hospitiis pro studentibus institutis morale praesidium offerant, sed etiam disciplina¬ 
rum studium promoveant in harmonica scientiae et fidei conspiratione, theologica quo¬ 
que facultate vel cathedra in ipsa Universitate civili erecta, ubi opportune fieri possit. 

7. Summopere quoque Sancta Synodus commendat ut scientiae viri catholici etiam 
extra Catholicas Universitates veritatem omni sub aspectu perscrutandam in bonum 
commune sedulo promoveant, tum pervestigatione scientifica et docendi munere in ci¬ 
vilibus Universitatibus, tum constanti scientifico commercio cum omnibus scientiae vi¬ 
ris, tum denique iuvenes praeclarioris ingenii sive catholicarum sive civilium Universi- 

tatum, qui ad docendum et investigandum aptiores sunt, peculiari cura excolendo ac 
promovendo, ita ut quam plurimis hominibus veritatis fructus praebere valeant eosque 
ad lucem quoque Evangelii intuendam perducere conentur. 


Notae 

[...] Ad 7. Commendatur propositum auxilium praestandi etiam aliis Universitati¬ 
bus, tum theologicas praelectiones vel cursus in iis instituendo, ubi fieri potest prout in 
n. 6 dictum est, tum aptos Professores comparando qui vere docti et catholici sint; pa¬ 
riter peculiaris cura commendatur iuvenum qui, ingenio et virtute praestantes, certam 
spem dant fore ut optimi Professores evadant Universitatum Catholicarum vel Stata- 
lium. Coetus episcoporum in aliquibus regionibus huiusmodi incepta iam efficaci cura 
promovent; sed apta cum Universitatibus Catholicis et Apostolatu Laicorum inita ope¬ 
rae consortione vel uberiores fructus obtineri poterunt. De diversis modis promovendi 
collaborationem Universitatum utiliter conferantur quae proponuntur a S. Congr. de 
Seminariis et Studiorum Universitatibus in votis Concilio parando exaratis (cf. Acta et 
Documenta. .., III, pp. 369-370). 


Caput II 

De studiorum ecclesiasticorum universitatibus 

1. [Introductio ]. Cum nostris praecipue temporibus altiora studia ad singulorum 
hominum et societatis vitam vera fide imbuendam aut ab ipsa alienandam quam maxi¬ 
me valeant, haec Sancta Oecumenica Synodus sequentia disponit ut in Studiorum Ec¬ 
clesiasticorum Facultatibus disciplinae sacrae vel cum sacris connexae impensius exco¬ 
lantur ac provehantur atque auditores in iis, secundum doctrinam catholicam, altius in¬ 
stituantur atque in fontium cognitionem, in usum investigationis scientificae, in magi¬ 
sterium rite exercendum introducantur; 1 simulque vehementer exoptat, ut ecclesiastici 
Antistites quos ex clericis scientiarum investigationi aptiores cognoverint, Studiorum 
Ecclesiasticorum Facultatibus formandos committant, eo temporis spatio quod hodier¬ 
nis scientificae et apostolicae institutionis necessitatibus exigitur. 2 Curent insuper ec¬ 
clesiastici Antistites, ut etiam laici idonei invitentur, admittantur et adiuventur ad stu¬ 
dia ecclesiastica peragenda, qui altiores professiones, imprimis magisteria quaelibet, 
formatione religiosa superiore imbuti exerceant. 


I - De studiis specialisationis in Facultate Theologica et Philosophica promovendis 

2. [ Distinctio curriculi fundamentalis et studiorum specialisationis ]. Ut hinc mo¬ 
mentum formationis fundamentalis philosophico-theologicae plene servetur, illinc vero 
necessariae in disciplinis sacris « specialisationi» efficacius provideatur, in Facultatibus 
ecclesiasticis cursus fundamentales apte distinguantur a curriculo specialisationis in 
quo, synthesi generali philosophico-theologica praemissa, singulae disciplinarum 
regiones altius cognoscantur atque recta adhibita methodo diligentius pervesti¬ 
gentur, ita ut viri ecclesiastici sive ad docendum in superiorum studiorum domiciliis si- 

ve ad has disciplinas propria opera promovendas sive ad difficiliora apostolatus intel¬ 
lectualis suscipienda munera praeparentur. Ut hi fines vere attingantur, huic specialisa- 
tionis curriculo congruum tribuendum est tempus. 

3. [...In Vacuitate theologica\. Quae curriculorum distinctio in Facultate theologi¬ 
ca requiritur imprimis hunc in finem ut futuris Theologiae dogmaticae, moralis et spiri¬ 
tualis magistris et cultoribus ea praebeatur formatio particularis, qua iam ex decenniis 
instituuntur professores luris Canonici, Sacrae Scripturae, Historiae ecclesiasticae alia- 
rumque disciplinarum. 

Quadriennio igitur Theologiae fundamentalis absoluto, alumni in specialisationis 
curriculo ad Licentiam contendentes ita studio particularis Theologiae sectionis se de¬ 
dant, ut non solum doctrinam traditam animo perspectam habeant et in hac scientiae 
parte vere periti reddantur, verum etiam ope exercitationum ad praecipuos eius fontes 
cognoscendos compositi, scientificam investigandi methodum ipsi propriam plene ad¬ 
discant, atque ad magisteria in Seminariis maioribus et quaedam ministeria praecipua 
rite obeunda solide praeparentur. 3 

Studia vero ad Lauream per congruum tempus protrahenda ita ordinentur ut can¬ 
didati ad propriam disciplinam efficaciter provehendam vere apti fiant et ad docendum 
in Universitatibus rite excolantur. 4 

4. [...in Facultate philosophica ]. Sollertissimam de studiis academicis curam 
quam praeprimis in divinae doctrinae incrementum Ecclesia impendit, Philosophiae 
quoque exhibitam vult; quippe cuius gravissimum munus sit veritates humanae rationi 
pervias per supremas causas patefacere, fundamenta fidei in tuto collocare, altiori 
scientificae fidei penetrationi eiusque defensioni ut instrumentum inservire, nova syste¬ 
mata diiudicare atque, cum opus sit, refellere; ea demum quae in eis sana agnita sunt 
philosophiae christianae compaginare. 

Postquam igitur alumni in curriculo fundamentali per sufficiens temporis spatium 
protrahendum solidam in Philosophia perenni receperunt institutionem, altius in spe¬ 
ciali quodam disciplinarum philosophicarum campo instituantur, ratione praeprimis 
habita philosophiae et scientiae recentioris aetatis. 

5. [Rationes studiorum diversis conditionibus accommodandae ]. Rationes studiorum 
in curriculo specialisationis ad Licentiam et ad Lauream observandae a singulis Univer¬ 
sitatibus et Facultatibus, Sancta Sede ducente et approbante, conficiantur ad peculia¬ 
res locorum conditiones accommodatae, imprimis autem respectu habito ad Missio¬ 
num et Ecclesiarum Orientalium territoria. 


II - De ceteris Specialisationis Studiis 

6. Praeter studia philosophica et studia theologica de re dogmatica, morali, spiri¬ 
tuali, aha habeantur specialisationis studia quae sive in particularibus Facultatis Philo¬ 
sophicae et Theologicae sectionibus sive in propriis Facultatibus vel Institutis promo¬ 
veantur. 5 

In ipsis singularem locum obtinent Divinorum librorum studia quae secundum ite¬ 
rata Sanctae Sedis monita et huius Sanctae Synodi decreta Patres particulari cura pro¬ 
sequenda esse iubent. 6 

Praeterea hae praecipue disciplinae excolantur: patrologia, scientiae historiae re- 



DOCUMENTA ET PROCESSUS VERBALES - SESSIO X 


97 


ligiosae, scientiae de re liturgica, de re pastorali; ius canonicum et civile, scientiae de 
rebus orientalibus christianis, scientiae missiologicae, scientiae confessionum acatho- 
licarum et religionum achristianarum; archaeologia christiana, musica sacra, ars sa¬ 
cra; scientiae sociales, paedagogicae, scientiae ethnologicae et anthropologicae, litte¬ 
rae humaniores christianae, scientiae de mediis communicationis socialis et aliae id 
genus. 7 


III - De Studiorum unitate organica promovenda 

7. Cum ex natura hominum et rerum nulla disciplina aliis neglectis vel posthabitis 
omni ex parte perfecte excoli possit, in quavis Facultate studiorum ecclesiasticorum 
unitas omnium scientiarum sacrarum ita efficiatur oportet, ut singulae disciplinae mini¬ 
me aliae ab aliis disiunctae, sed potius in corpus organice compaginatae alumnorum 
mentibus elucescant. 8 

8. Pariter in unaquaque Universitate ecclesiastica singulae Facultates et Instituta 
interne inter se cohaerere debent, mutua opera sibi vicissim omnia assidue praestantes, 
quae ad organicum divinae et humanae scientiae corpus in dies perfectius exstruendum 
necessaria et utilia esse videntur. 9 

9. Denique ut Universitates et Facultates ecclesiasticae omnes aptiore quo pos¬ 
sint modo mutua inter se conspirent operae coniunctione, Sancta Synodus vehemen¬ 
ter commendat. Viribus enim opportune consociatis ad gravissima quaeque perfi¬ 
cienda scientiae munera reddentur promptiores et veritati Christi ab Ecclesia hodie 
summopere inter omnes gentes dilatandae atque tutandae validissimum praebebunt 
auxilium. 10 


IV - De Methodo 

10. Cum scientiarum progressus necnon unitas in Universitatibus et Facultatibus 
ecclesiasticis efficacius excolenda congruentem potissimum requirant methodum, ea¬ 
dem Sacrosancta Synodus enixe hortatur ut omnes magistri cum in tradendis tum in 
pervestigandis et tractandis disciplinis propriae methodi rationem quam accuratissime 
habeant. 11 Apprime igitur servata, praesertim in disciplinis philosophicis et theologicis, 
methodo scholastica hucusque tam salubriter adhibita, iusta quoque ratio habeatur 
methodorum quas verus scientiae progressus invexit quibusque disciplinae ecclesiasti¬ 
cae iuxta propriam naturam apte et tuto promoveri possunt et debent, qua magni ma¬ 
gistri scholastici saeculorum decursu tam salubriter usi sunt. 12 

11. Auditores in laborem scientificum proprium sub ductu professorum gradatim 
introducantur. 13 In priore curriculo principia methodologica propriae disciplinae addi¬ 
scant, eaque aptis exercitationibus applicare incipiant. 14 

In curriculo specialisationis autem in quo disciplinae magis monographice propo¬ 
nuntur ad aliorum commentationes recte expendendas et praeprimis ad selecta scien¬ 
tiae argumenta indaganda et in arte proprias investigationes ac conclusiones scriptis 
proponendi solide instituantur. 15 Qui singulorum labor scientificus in curriculo ad lau¬ 
ream priorem locum obtinere debet. 

V - De Professoribus 

12. Professorum in Universitatibus et Facultatibus ecclesiasticis varii ha¬ 
beantur ordines. Ut quis in professorum collegium legitime cooptetur, requiritur non 
solum ut vera peritia certis documentis comprobata praefulgeat, verum etiam ut uni¬ 
cuique ordini congruam exhibuerit maturitatem scientificam. 16 Numerus autem pro¬ 
fessorum talis sit oportet ut singularum scientiarum disciplinis atque auditorum nu¬ 
mero sive pro lectionibus sive pro exercitationibus fructuose instituendis plane re¬ 
spondeat. 17 

13. Professores veri alumnorum magistri sint, vitae integritate et Ecclesiae amore 
ipsis praeluceant, competenti auctoritate scientifica ad scientiae amorem eos attrahant, 
assidua ac vigilante cura ipsorum prima in labore scientifico incepta prosequantur; ad 
sacrificia quae verus scientiae cultus expostulat, forti et hilari animo perferenda suo in¬ 
flamment exemplo eosque alta scientia imbutos viros vere doctos et humiles efficere sa¬ 
tagant. 18 


VI - De novis Universitatibus condendis et de Affiliatione 

14. Ut scientia ecclesiastica universim evehatur placuit Patribus decernere, ut sub 
ductu Sanctae Sedis novae Universitates et Facultates ecclesiasticae condantur, ubi lo¬ 
corum, temporum ac rerum rationes hoc expostulant, dummodo professores, bi¬ 
bliothecae, aedificia, subsidia praesto sint ea perfectione et mensura, quae in tam gravi 
negotio nostris potissimum temporibus requiruntur. 19 

15. Seminaria maiora dioecesana et religiosorum particulari institutionis perfectio¬ 
ne praecellentia, Universitatibus et Facultatibus affiliari possunt ita, ut sub earum vigi¬ 
lantia et ductu melioris ingenii iuvenes eam consequantur institutionem scientificam, 
quae priori Facultatis philosophicae et theologicae curriculo respondeat et in fine cur¬ 
riculi, debitis examinibus superatis, Baccalaureatus gradu ornari queant. 20 


VII - De Institutis Investigationis Scientificae 

16. Patres Concilii insuper enixe exoptant, ut in Universitatibus et Facultatibus In¬ 
stituta erigantur quae primarie investigationi scientificae promovendae inserviant. 21 Hi¬ 
sce Institutis praesto sint viri iam vere periti in unum congregati, opportuna subsidia, 
aptae cooperationis rationes ita ut non solum altior veritatis cognitio obtineri, sed 
etiam fructus pretiosissimi in utilitatem ipsius operae scientificae atque apostolatus 
practici percipi possint. 22 Huiusmodi autem Instituta laudabili aliorum coetuum studio 
iam erecta apte Facultatibus consocientur. 23 


Notae 

Em.mus IOSEPH Card. PIZZARDO 

Praeses commissionis de studiis et seminariis 
praeparatoriae Concilii Vaticani II 


PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 


Prot. N. 351/62 


E Civitate Vaticana, die 3 maggio 1962 


Eminenza Reverendissima, 

Facendo seguito alia mia dei giorno 27 aprile (Prot. 342/62), mi do premu- 
ra di trasmetterLe le risposte alie Osservazioni della Commissione Centrale 
concernenti gli schemi di Decreti De vocationibus ecclesiasticis fovendis e De ra¬ 
tione studiorum in seminariis, preparati dalla nostra Commissione. 1 

Mi valgo volentieri delTincontro per baciarLe umilissimamente le Mani e 
confermarmi con sensi di particolare stima ed ossequio 

delTEminenza Vostra Rev.ma 
servitor vero 

Giuseppe Card. Pizzardo, pres. 

Agostino Mayer, segr. 


Sua Eminenza Reverendissima 

II Sig. Cardinale Carlo Confalonieri 

Presidente della Sottocommissione degli emendamenti 


1 Commissionis responsiones typis editae sunt in libello, qui inscribitur: De emen¬ 
datione schematum constitutionum de sacrorum alumnis formandis et de studiis ecclesia¬ 
sticis atque scholis catholicis, Pars I, Typis Polyglottis Vaticanis 1962: cf. pp. 107-124. 

ADNEXA 


I 

Schema emendatum decreti 

DE VOCATIONIBUS ECCLESIASTICIS FOVENDIS 


1. [Urgens vocationum necessitas\} Sancta Mater Ecclesia gravissimum agnoscit si¬ 
bi commissum munus, Christi Regnum in universo terrarum orbe propagandi ac soli¬ 
dandi. Quae Mystici Corporis aedificatio cum ex ipsius Christi voluntate, a sacerdotum 
ministerio praecipue pendeat, 2 eorum autem numerus in plurimis regionibus magis in 
dies tanto muneri impar evadat, omni studio sacerdotales vocationes fovere vehemen¬ 
ter exoptat Ecclesia, illud Domini Nostri Iesu Christi discipulis dictum memorans: 
«Messis quidem multa, operarii autem pauci. Rogate ergo Dominum messis, ut mittat 
operarios in messem suam» (Mt 9,37-38). 

2. [ Invitatio ad ipsos vocatos directa ]. Quare haec Sancta Synodus, sicut gravissime 
monet ne quis sine vocatione ad sacerdotium accedere audeat secundum illud «nec 
quisquam sumit sibi honorem, sed qui vocatur a Deo» ( Hebr . 5,4), ita materna sollici¬ 
tudine quotquot supernum illud donum acceperunt, ardenter hortatur ut vocem Dei li¬ 
bere ac magno animo sequantur, sibi persuasum habentes, se hoc modo, gloriae Dei di¬ 
latandae eminenter inservire et ad totius Ecclesiae bonum magnopere conferre. 3 

3. [ Totius Ecclesiae impensa cooperatio ]. Universi autem Ecclesiae Pastores ac fi¬ 
deles, sicut omne datum optimum desursum esse (cf. lac. 1,17) religiose agnoscunt, 
ita ab ipsorum quoque adiutrice opera pendere plane meminerint ut Pater luminum 
plurimas gregi suo suscitet sacerdotales vocationes easque perseverantiae cumulet co¬ 
rona. 4 

Primum igitur Episcopis 5 summopere cordi sit, sacerdotalis vocationis excellentiam 
fidelibus ante oculos ponere, omnes ut in vocationibus excitandis, tuendis, provehen¬ 
dis sociam navent operam commonere ac quos ipsi ad sortem Domini vocari iudicave- 
rint, Patrum more, nullis parcentes sacrificiis, adiuvare. 

Omnes pariter Sacerdotes , cuicumque ministerio addicti, praesertim vero parochi et 
confessarii, zelum apostolicum in vocationibus fovendis comprobare praediligant, im¬ 
primis dantes operam ut bonae spei pueros peculiaribus curis ad pietatem et castitatem 
informent atque, quos indoles ac voluntas ecclesiasticis ministeriis perpetuo inservitu¬ 
ros praesagiant, a saeculi contagiis arceant et studio serviendi Deo inflamment. 6 Potissi¬ 
mum autem vita humili, modesta, laeto animo peracta, necnon mutua sacerdotali cari¬ 
tate ac fraterna operae consortione adolescentium animos ad pastoris animarum munus 
amplectendum suaviter attrahentes, praecipui sint vocationum fautores. 7 Omnibus de¬ 
nique cuiusvis dignitatis ministris Christi enixe commendatur, ut etiam generoso animo 
pauperiores iuvenes Seminaria ingressuros adiuvando, pro sua ipsorum vocatione sa¬ 
cerdotali grates referant Deo. 

Familiae christianae vero cuiuscumque conditionis intime sentiant quantum in 
ipsas quoque recidat utrum vocationes in Ecclesia suscitentur an impediantur; immo 
vocationem sacerdotalem gratiam eximiam ipsi familiae concessam aestimantes, atque 
hilari animo nobiliorem partem Deo ex Ipsius donis ac datis offerre satagentes, eam as- 

siduis orationibus et virili filiorum educatione fovere studeant, eorum autem libertate 
religiose servata. 8 

Magistri et omnes ad quos spectant quocumque modo institutio et educatio puero¬ 
rum ac iuvenum, eos sic erudiant ut vocationem divinam percipere necnon sequi pos¬ 
sint. Imprimis autem iis qui scholis catholicis praesunt, plane persuasum sit, fructum 
educationis in propria schola impertitae non ultima ratione ex vocationibus sacerdota¬ 
libus quas ipsi maturescere adiuverint, iudicandum esse. 9 

4. [Praecipua huius cooperationis subsidia\. Gravissimum igitur quod omnia Eccle¬ 
siae membra in fovendis vocationibus urget officium, his potissimum rationibus et sub¬ 
sidiis explendum esse Sancta Synodus commendat. 10 

Oratio instans 11 fiat ad vocationes sacerdotales a Deo obtinendas; quare in paroe¬ 
ciis, religiosis domibus aliisque christianorum coetibus precationes ab Episcopo statis 
diebus instituantur, praesertim in Quatuor Temporibus et in Novendiali supplicatione 
ante Festum Pentecostes ut omnes fideles, potissimum vero ipsi pueri necnon infirmi, 
in hoc precandi studio unanimes sint. Item commendetur «Dies pro Vocationibus» in 
omnibus paroeciis, scholis aliisque Eclesiae institutis celebranda, in qua tam orationes 
speciales quam sermones et coetus particulares habeantur. 

In praedicationibus, in catechesi, in periodicis commentariis religiosis aperte decla¬ 
rentur necessitas, natura et criteria authenticae vocationis. Celebretur actio Divinae 
Providentiae quae homines ad Christi sacerdotium participandum eligit, eisque con¬ 
gruas tribuit dotes, simulque Ecclesiae committit ut de vocationis signis iudicet, candi¬ 
datos qui tantum munus recta intentione ac libere petierint, admittat eosque Sancti 
Spiritus sigillo in aeternum consecret. 12 Aperiatur vocationis sacerdotalis singularis 
praestantia, ita ut adolescentes Christo vocanti ardentius respondeant atque errores vi¬ 
tentur eorum qui laicorum apostolatum sacerdotum ministerio aequare contendunt vel 
matrimonii christiani dignitatem supra caelibatum sacerdotalem efferre audent. 13 

Actio Catholica, tertii Ordines saeculares, confraternitates, piae uniones pueros et iu- 
venes ad eucharisticam devotionem et apostolatum incitent, atque, Spiritus Sancti ac¬ 
tioni suam praebentes sociam ac veluti adiutricem operam, adolescentes ita forment ut 
in iis Vocationis germen crescere possit. Potissimum curandum est ut pueri et iuvenes, 
qui sponte libenterque sacerdotibus in sacrificio Missae inserviunt, necnon pueri can¬ 
tores ad proprium munus obeundum accurate seligantur et rite excolantur. Item valde 
commendanda sunt exercitia spiritualia, quibus tum pueri tum adolescentes cum de 
statu vitae eligendo deliberant, Iesu Christi cognitione et amore imbuuntur atque ad 
generosum sui ipsius donum efficaciter moventur. 14 

Ut ex veneranda Ecclesiae traditione pueri positiva vocationis divinae signa prae¬ 
bentes iam ab adolescenti aetate ad sacerdotalis vitae virtutes comparandas institui pos¬ 
sint, Seminaria etiam minora, universis dioecesis paroeciis ac coetibus cooperantibus, 
omni ope iuvanda sunt. 15 Iis autem qui tardiore aetate Boni Pastoris vocem audiunt 
eam que sequi cupiunt, Episcopi peculiari cura provideant. 16 

5. [ Monitum finale ]. Quae vero subsidia aliaque huiusmodi eo pleniorem asse- 
quentur efficaciam, quo perfectior inter parochos, parentes, magistros, Associationes, 
Episcopo patre et duce, instituetur operae consortio , 17 

Quem in finem in singulis dioecesibus ac regionibus instituatur vel augeatur Opus 
Vocationum Sacerdotalium cuius promotores in particulares sacerdotum penuriae cau¬ 
sas accurate inquirere non praetermittant quo aptius inopiae mederi et efficaciora ad 
vocationes fovendas media necnon necessaria subsidia parare queant; quae opera dioe- 

cesana ut opportunum accipiat auxilium et incitamentum, Pontificio Operi Vocatio¬ 
num Sacerdotalium adgregentur. 18 

Denique Sancta Synodus ardenter exoptat ut haec actuosa in fovendis vocationibus 
omnium membrorum conspiratio, propriae dioecesis, patriae, communitatis religiosae 
fines dilatato corde transgrediens, ad universalis Ecclesiae necessitates respiciat, illis re¬ 
gionibus generose subveniens, ubi Domini vinea instantius advocat operarios. 19 


[...] 


Notae 


II 

Schema emendatum constitutionis 
DE SACRORUM ALUMNIS FORMANDIS 


Caput IV 

De studiorum ratione in seminaeuis 


I - Normae generales 1 

1. Cum scientia, (praesertim) sacra, Sacerdotes excellere debeant, prout per Mala- 
chiam Prophetam Spiritus Sanctus praemonet «Labia Sacerdotis custodient scien¬ 
tiam» (Mal. 2,7), sacrorum alumnorum in studiis institutio omni ope curanda est se¬ 
cundum venerabiles Ecclesiae traditiones atque iteratas Romanorum Pontificum 
adhortationes; eaque temporum necessitatibus est accommodanda ut futuri Sacerdotes 
ad divinum sibi commissum munus sancte ac fructuose exercendum rite praeparentur. 

2. Quae in studiis institutio, saltem quoad curriculum philosophicum et theologi¬ 
cum, in scholis fieri debet ab Auctoritate Ecclesiastica erectis vel approbatis; ideoque 
aptae ad id constituantur sedes, bibliothecis ceterisque subsidiis bene instructae quae 
pro studiorum natura et gradu requiruntur. 

3. Magistri adsint, numero sufficientes, optimo vitae exemplo praestantes, paeda- 
gogicis dotibus ornati atque debita scientia praediti, congruentibus titulis academicis 
etiam comprobata; gravissimum docendi munus religiose adimpleant atque aequa 
fruentes remuneratione alienis officiis sint liberi quae magisterio obstant. In disciplinis 
praesertim sacris tradendis meminerint se non tantum proprio, sed praecipue Ecclesiae 
nomine docere, cuius normas tum quoad doctrinam tum quoad methodum fidelissime 
sequi debent. 

4. Adsit quoque congruus alumnorum numerus; quo deficiente, alumni in sedes 
communes cum aliis sacrorum alumnis coniungantur ut solidae alumnorum institutio¬ 
ni, quae in hac re suprema lex est habenda, efficacius consuli possit. 2 

5. Cum in tanta gentium regionum que diversitate nonnisi generales de studiis le¬ 
ges ab hac Sancta Synodo tradi possint, in singulis nationibus Ratio Studiorum habea¬ 
tur, ab Episcoporum coetu redacta et a Sancta Sede approbata, qua hae leges generales 
evolvuntur et particularibus locorum temporumque adiunctis accommodantur. Pariter 
in Religionibus, Societatibus Institutisque Saecularibus Ratio Studiorum pro propriis 
sodalibus habeatur a Superioribus Maioribus redacta et a Sancta Sede approbata. 3 


II - De studiorum humaniorum curriculo 4 

6. Antequam sacrorum alumni studia proprie ecclesiastica aggrediantur, studio¬ 
rum mediorum curriculum rite absolvant, cuius finis est non solum hominem efforma- 
re, completa atque harmonica omnium facultatum educatione, ita ut iudicii maturita¬ 
tem, sanum gustum atque dicendi scribendique artem acquirant, sed ipsum christia- 
num ac sacrorum alumnum excolere quare tota educatio Divinae Revelationis lumine 
penitus perfundatur oportet, cuius etiam studium in religionis schola assidue promo¬ 
veatur. 

7. Simul vero cum educatione, instructio impartienda est eorum quae hominem 
cultum scire decet; quare, cum magis in dies oporteat ut sacrorum alumni iis nihil sal¬ 
tem cedant qui e laicis iuvenibus paris sint disciplinae auditores, studiorum mediorum 
curriculum ita ordinetur ut alumni congruam sermonis patrii, litterarum scientiarum¬ 
que cognitionem sibi comparent, regulariter eo titulo sancitam qui ad Universitatem in 
propria natione ingrediendam requiritur. 5 

8. Peculiari autem diligentia addiscant quae futuris Sacerdotibus necessaria sunt, 
imprimis linguae latinae cognitionem qua traditionis et Magisterii documenta, cete- 
rosque libros quorum cotidianus usus erit in philosophico et theologico curriculo et in 
tota vita sacerdotali, facile intelligere atque usurpare possint. 6 


III - De curriculo philosophico 1 

9. Studiis mediis rite absolutis biennium philosophicum peragendum est, cuius fi¬ 
nis est iuvenum formationem complere, ad veritates de rerum natura hominisque vita 
rationis lumine perscrutandas instituere atque ad superiora studia theologica immedia¬ 
te praeparare. Quae praeparatio religionis studio ac potissimum ea Sacrae Scripturae 
lectione, qua alumni vivam Christi Sacerdotis imaginem sibi infigant totiusque operis 
salvifici historiam intueantur, complenda est. 

10. Philosophia scholastica, quoad omnes suas partes, apto libro textus exposita 
secundum S. Thomae Aquinatis rationem, doctrinam et principia non omissis tamen 
aliis magistris ab Ecclesia probatis, ita tradatur ut eius completam cohaerentem que 
synthesim acquirant, omnium praecipuorum argumentorum solido atque accurato stu¬ 
dio, omissis quaestionibus tum obsoletis, quae vix ullum momentum retinent, tum sub¬ 
tilioribus, quae ad altiora Facultatis Philosophicae studia remittenda sunt. 

11. Introducantur alumni ad cognoscenda et crisi subicienda systemata 
philosophica praesertim moderna, quae in propria natione maiorem influxum 

exercent, ita ut quae ibi bona probantur, teneant, recentioris aetatis autem errores, 
qui homines ab Ecclesia avertunt et a philosophica ratione repetuntur, apte refellere 
valeant. 

12. Solide etiam instituantur in disciplinis cum philosophia connexis quae Sacer¬ 
doti conveniunt, quales sunt scientiae paedagogicae, psychologicae; imprimis vero 
scientiae sociales quarum studium in curriculo philosophico inchoandum et deinceps 
prosequendum est ita ut de iis quaestionibus, quae modernam societatem exagitant, 
doctrinam socialem Ecclesiae bene cognoscant, eam rite proponere valeant, simul vero 
ab iis quae ad Sacerdotem non pertinent, abstinere sciant. 8 


IV - De curriculo theologico 9 

13. Post biennium philosophicum quadriennium theologicum integre peragendum 
est, cuius finis est intima Divinae Revelationis cognitione alumnos ita praeparare ut et 
scientia et vita fidei alte imbuantur et ad munus sacerdotale fidem praedicandi, sacra¬ 
menta administrandi ac fideles regendi sancte obeundum rite disponantur. 

14. Quare theologia sacra apto libro textus adhibito, secundum probatos Eccle¬ 
siae Doctores, atque imprimis iuxta S. Thomae rationem, doctrinam et principia soli¬ 
de tradatur in omnibus suis partibus, apta pro diversa materia methodo adhibita, 
omissis obsoletis ac subtilioribus quaestionibus, ita ut alumni doctrinam catholicam, 
ex divinae revelationis fontibus accurate haustam, profunde penetrent, propriae spiri¬ 
tualis vitae reddant alimentum 10 eamque in catechesibus et sacris concionibus, in con¬ 
fessionibus et in animarum directione, in scriptis, in scholis et in aliis ministeriis, apud 
nostrae aetatis homines, tum rudiores, tum cultiores, apte exponere, demonstrare at¬ 
que tueri valeant. 

15. Sacrae Scripturae studio secundum normas ab hac Sancta Synodo traditas pe¬ 
culiari diligentia instituantur. Proinde momentum Sacri Textus theologicum, spirituale, 
liturgicum ac pastorale futuris Sacerdotibus praeprimis aperiatur. Alumnis insuper op¬ 
portunitas detur sacras linguas hebraicam et graeco-biblicam addiscendi quibus textus 
primigenios biblicos intelligere et explicare possint. 11 

16. Praeterquam in theologia fundamentali, dogmatica et morali, in iure canonico, 
in historia ecclesiastica et in patrologia, sedulo instituantur alumni in theologia spiri¬ 
tuali qua in propria sanctificatione et in animarum directione efficaciter iuventur; atque 
in sacra liturgia sub aspectu theologico, spirituali, iuridico et pastorali investigata, nec 
non in cantu ecclesiastico: ut Opus Dei digne peragere, de sacris cultus mysteriis ipsi 
profunde vivere et actuosam populi participationem promovere valeant. 12 

17. Manuducantur alumni ad plenius cognoscendas eas communitates quae chri- 
stiano nomine decorantur, sed ab Apostolica Sede sunt seiunctae, ita ut fidei firmitate 
et integritate sancte servata, secundum Ecclesiae monita fratres separatos iuvare pos¬ 
sint ad assequendam unitatem a Domino Nostro expostulatam. 13 Introducantur etiam 
ad cognoscendos modernos errores ad religionem spectantes atque alias religiones in 
singulis regionibus divulgatas, ut facilius veritatis lumen errantibus demonstrare 
sciant. 14 

18. Diligentissime praeterea instruantur in theologia pastorali atque affinibus disci¬ 
plinis, ut apostolatus artem, temporibus et locis accommodatam, addiscant, nec tantum 
theoretice, sed etiam practice. Quare, prudenti Episcoporum iudicio, iam durante stu¬ 
diorum curriculo, moderate quidem ne vitae spirituali vel disciplinae vel studiis noceat, 
simul vero methodice, sub magistrorum peritorum ductu, in praxim pastoralem initien¬ 
tur. Cuius institutionis pastoralis singulare momentum persentiens, Sancta Synodus 
particularibus normis ei providit. 15 

19. Ne theologicae disciplinae separatae appareant, sed harmonice in finem con¬ 
spirent, in tradenda imprimis theologia dogmatica et morali, severa proprii obiecti in¬ 
vestigatione speculativa accurate servata, themata theologiae biblicae, necnon momen¬ 
tum spirituale, liturgicum, pastorale proprii argumenti maxima cura in lucem ponantur 
ita ut ex patefacta intima connexione quae viget inter Scripturam, traditionem patristi- 
cam, dogmaticam, moralem, ius, vitam liturgicam, spiritualem ac pastoralem Ecclesiae, 
ipsi alumnorum institutioni optatissimum imprimatur unitatis sigillum. 16 

20. [Monitum finale ]. Alumni durante studiorum ecclesiasticorum curriculo in iis 
quoque solide instituendi sunt quae rebus pervestigandis excolendisque progrediens 
parit aetas; devitanda est autem nimietas disciplinarum et praelectionum ne iuvenum 
mentes quasi obruantur neque eis satis temporis deficiat ad audita proprio nisu pera¬ 
granda et assimilanda. Magistri potius sapienter adaptata docendi methodo, institutis 
quoque colloquiis aptisque exercitationibus ac praecipue proprio ipsorum exemplo 
alumnos ad laboris intellectualis artem atque amorem ita conforment sacerdotio quo¬ 
que initiati sacrarum disciplinarum studium fovere pergant. 

EM.MUS CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 259-263/SE 


E Civitate Vaticana, die 9 giugno 1962 


Eminenza Reverendissima, 

Mi onoro rimettere alPEminenza Vostra Reverendissima la relazione 1 
preparata per gli emendamenti da apportare a quattro schemi delle Costituzio- 
ni De sacrorum alumnis formandis - De studiis ecclesiasticis et de scholis catho¬ 
licis. 

Gli schemi da emendare sono allegati alia relazione. 2 Sono quindi a pregar- 
La di voler intervenire alia riunione che avra luogo martedi 19 alie ore 17,30. 

Profitto volentieri di questa nuova occasione, per baciarLe umilissimamen- 
te le sacre mani e confermarmi con sensi di profonda stima 

delTEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 

Vincenzo Fagiolo, segr. 


Agli Eminentissimi Signori Cardinali 
Cardd. Clemente Micara, Giacomo L. Copello, 
Giuseppe Siri, Giuseppe Frings, 

Paolo Emilio Leger, Michele Browne 


1 De emendatione schematum constitutionum de sacrorum alumnis formandis et stu¬ 
diis ecclesiasticis atque scholis catholicis. Pars I, Typis Polyglottis Vaticanis 1962, p. 39: 
cf. pp. 107-124. 

2 Cf. pp. 90-91, note 2-5. 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


DE EMENDATIONE SCHEMATUM CONSTITUTIONUM 
DE SACRORUM ALUMNIS FORMANDIS 

ET 

DE STUDIIS ECCLESIASTICIS 
ATQUE SCHOLIS CATHOLICIS 


PARS I 



TYPIS POLYGLOTTIS VATICANIS - MCMLXII 

Decretorum schemata parata a Commissione de studiis et 
seminariis in duas dividuntur partes, quarum prima De Sacro¬ 
rum alumnis ejformandis inscribitur, altera De studiis ecclesia¬ 
sticis et de scholis catholicis. Prima in duas subdividitur partes, 
quae sunt: a) De vocationibus ecclesiasticis fovendis; b) De sa¬ 
crorum alumnis ejformandis (capita 6). 

Altera in tres partes subdividitur: a) De studiis academicis 
ab Universitatibus tum catholicis tum ecclesiasticis provehendis; 
b) De Scholis catholicis; c) De obsequio erga Ecclesiae Magiste¬ 
rium in tradendis disciplinis sacris. 

De his septem schematibus quattuor iam discussa sunt a 
Patribus Commissionis Centralis, et cetera tria eorumdem iudi- 
cio proponentur proximo mense iunio. Quattuor iam discussa, 
quae nunc pro emendatione iudicio Em.morum Patrum nostrae 
Subcommissionis submittuntur, haec sunt: 1) De vocationibus 
ecclesiasticis fovendis; 2) De ratione studiorum in seminariis; 
3) De universitatibus catholicis; 4) De studiorum ecclesiastico¬ 
rum universitatibus. 


I 

DE EMENDATIONE SCHEMATIS DECRETI 

DE VOCATIONIBUS ECCLESIASTICIS 
FOVENDIS 

Quoad hoc schema Patres Commissionis Centralis observa¬ 
tiones fecerunt generales et particulares, quibus respondit, prouti 
sequitur, Commissio de studiis et de seminariis. 

AD OBSERVATIONES GENERALES 

1. Em.mus Card. Micara suggerit « necessitatem ecclesia¬ 
sticas vocationes fovendi debemus quidem instantissime urgere, 
semper tamen monentes ne ob sollicitudinem augendi numerum 
minus attendatur qualitas ». 

Suggestio omnino placet Commissioni de studiis et semi¬ 
nariis, quae tamen animadvertit de hac tam momentosa quae¬ 
stione explicite agi in schemate De sacrorum alumnis for¬ 
mandis, cap. I, artt. 8, 9 et sensu quidem Em.mi Card. Micara. 

2, Em.mi Cardinales Ferretto, Dopfner, Jullien, Larraona, 
Bea et alii petunt ut una tantum conficiatur Constitutio de 
vocatione, ubi, congrua congruis ferendo, sapienter componan¬ 
tur quae in hoc schemate dicuntur cum his quae habentur in 
schemate de vocatione religiosa a Commissione de Religiosis 
parato. 

Quae habentur in decreto de vocatione religiosa — respon¬ 
det Commissio de studiis et seminariis — pertinent ad integrum 
aliquod schema « De statibus perfectionis acquirendae ». Prae¬ 
sens autem schema potius videtur coniungendum (tamquam 
prima eius pars) cum schemate Constitutionis « De Sacrorum 
alumnis formandis ». 

Cum autem non videatur proponenda Concilio aliqua pecu¬ 
liaris Constitutio de vocatione, dum e contra — attentis schema¬ 
tibus a Commissionibus paratis — duae habebuntur Constitu¬ 
tiones seiunctae, quarum una de Religiosis altera vero de alum¬ 
nis sacrorum efformandis, ne dedignentur Em.mi Sodales huius 
Subcommissionis significare quid in casu expediat facere. 

3. Em.mus Card. D’Alton petiit ut aliqua descriptio, sal¬ 
tem generalis, vocationis ecclesiasticae daretur, ad instar pul¬ 
cherrimae descriptionis vocationis religiosae quae continetur in 
schemate «De vocatione religiosa ». Respondit autem Com¬ 
missio de studiis et seminariis: « Haec descriptio generalis voca¬ 
tionis sacerdotalis de facto datur in schemate, art. 4, p. 7, 
lin. 16-22 ». 

4. Exc.mi 0’Connor et Hurley petunt ut in schemate non 
tantum de vocationibus ecclesiasticis fovendis agatur sed etiam 
de corroborandis vocationibus, nam nonnumquam optimae voca¬ 
tiones ex negligentia vel debilitantur vel penitus deficiunt. 

Hi adspectus respiciuntur — respondet Commissio de stu¬ 
diis et seminariis — in schemate Constitutionis « De sacrorum 
alumnis formandis », imprimis in capite I, de seminariorum 
ordinatione generali, in capite II, de institutione spirituali in 
seminariis, in capite III, de disciplina in seminario. 

Ad Art. n. 1 

1. Ne videatur — animadvertit Em.mus Card. Konig — 
praevalere nota pessimistica in schemate, verbum addatur quod 
nihilominus sunt etiam regiones in Ecclesia universali ubi non 
paucae sunt vocationes (v. g. Irlandia, Polonia, in certis regio¬ 
nibus Neerlandiae, Americae Septentr. Multae sunt vocationes 
in India et Iaponia). 

Animadversionis ratio habetur in exemplari emendato, p. 5 
lin. 7. 

Ad Art. n. 2 

1. Non intellego — quaerit Em.mus Card. Ruffini — cur 
nihil dicatur de natura et criteriis authenticae vocationis sacer¬ 
dotalis, quae secundum exhortationem in n. 4 pag. 7 lin. 14-16 
expressam, declaranda esset in praedicationibus, in catechesi, in 
periodicis commentariis. 

Quaestio de natura vocationis iam, nisi fallor, dirempta est 
pluribus abhinc annis a S. Sede. Vocatio sacerdotalis radicaliter 
(sit venia verbo!) est a Deo, qui dat qualitates naturales et super- 
naturales necessarias, sed ultimo et definite ab Episcopo. Si hoc 
alterum elementum non requireretur, quicumque qualitates ha¬ 
bet sufficientes ius sibi vindicare posset ascendendi ad sacerdo¬ 
tium, et Episcopus deberet ei manus imponere etiam si inoppor¬ 
tunum id aestimaret. 


— 9 — 

Deinde quaero: cur signa vocationis, saltem praecipua et es¬ 
sentialia, non recensentur? 

Et Em.mus Card. Godfrey circa eandem quaestionem dicit: 
explicatio naturae vocationis data est a Sancto Pio X quando 
egit de libro Canonici Lahitton. Tria requiruntur: 1) intentio 
recta; 2) physicae et morales qualitates; 3) vocatio ab Ecclesia. 
Liber Can. Lahitton est approbatus contra opinionem quae tenuit 
esse necessarius « instinctus » Sp. Sancti. 

Tum primae tum alteri suggestioni haec respondet Commis¬ 
sio de studiis et seminariis: « De criteriis vocationis sacerdotalis 
sermo est in Constitutione « De sacrorum alumnis formandis », 
cap. I « De Seminariorum ordinatione generali », art. 8: alum¬ 
norum selectio et probatio. 

De natura vocationis sacerdotalis non habetur ea plena con¬ 
cordia quae in hac animadversione supponitur. Constitutio Apo- 
stolica « Sedes Sapientiae » quidem, 31 maii 1956, AAS 48 
(1956) p. 357, divinam vocationem duplici veluti essentiali ele¬ 
mento, divino scilicet altero, altero autem ecclesiastico consti¬ 
tui declaravit, sed auctores recentiores minime conveniunt in 
determinanda relatione vigente inter utrumque elementum. In 
Commissionis deliberationibus Episcopi generaliter elementum 
ecclesiasticum fortiter premebant, ceteri autem potius totalem 
primatum actionis divinae efferre satagebant. In his adiunctis 
res, si definitio quaedam quaerebatur, ad Commissionem Theolo¬ 
gicam deferenda erat. Praevaluit autem criterium ipsa elementa 
vocationis enuntiare, in contextu autem paraenetico, sine ulla 
definitionis specie. Quod reapse factum est in schemate praesenti, 
art. 4, pag. 7, lin. 16-22. 

Signa vocationis autem in praesenti schemate de facto bre¬ 
vissime tantum innuuntur in art. 3 et art. 4; explicitius autem de 
eis tractatur in Constitutione « De sacrorum alumnis forman¬ 
dis », cap. I: «De Seminariorum ordinatione generali », art. 8: 
b) « ... Seminarii moderatores... sedula cura ad solidum iudicium 
de positiva alumnorum idoneitate sibi efformandum attendant; 
utrum scilicet vere spiritu Christi agantur, sufficientis ingenii 
dotibus polleant, congrua salute physica et psychica ac praeci¬ 
pue sano iudicio sint praediti atque intentione recta, voluntate 
libera, firma et actuosa ad Domini Sacerdotium participandum 
anhelent ». 

Ad Art. n. 3 

Circa art. 3: Totius Ecclesiae impensa cooperatio. - Commissio 
de studiis et seminariis acceptavit suggestiones Em.morum Car- 

dinalium Leger, Marella, Dopfner et Tullien, uti erui potest 
ex emendationibus in textum introductis. Non assentire tamen 
censet eadem Commissio, suggestioni Exc.mi Silva Santiago pe¬ 
tentis ut in pag. 6 lin. 20 addatur « quod patres familias chri- 
stiani certi esse debent quod ad ulteriorem eorum filiorum prae¬ 
parationem in sacerdotium, deficiens status rei oeconomicae 
familiaris minime est impedimentum, praesertim quia Divina 
Providentia semper adiuvat efficaciter confidentibus in eam et, 
alia ex parte, ipsamet Ecclesia huiusmodi defectum sanandi cu¬ 
rat ». Quod non videtur necessarium Commissioni de studiis et 
seminariis, quia in schemate emendato est sermo de obligatione 
sacerdotum subveniendi alumnis pauperibus; insuper p. 6 li¬ 
nea 5 ss. dicitur Episcopos debere « nullis parcentes sacrificiis » 
adiuvare vocatos ad sacerdotium. 

Ad Art. n. 4. 

1. Em.mus Card. Ruffini proponit: « Pag. 7 lin. 35-38 de 
clero (piccolo clero) pauciora dicuntur quam — ut opinor — 
oporteret, et nihil prorsus de pueris cantoribus, cum prima et 
altera consociationes, experientia teste, consideranda sint vera 
praeseminaria, ex quibus pleraque vocationum sacerdotalium, 
copiosae quidem, hodie effluunt ». 

Huic suggestioni Commissio de studiis et seminariis respon¬ 
det: «De parvo clero sufficienter dictum est; debet enim ser¬ 
vari proportio in redactione schematis, quod quaestiones prin¬ 
cipaliores tangat oportet, non vero ad particularia descendere 
potest ». 

2. Em.mus Card. Konig proponit ut ad pag. 8, lin. 7-10 
addatur: « vocationes tardivae hodiernis temporibus semper 
maiore attentione dignae sunt et non pauci sunt optimi sacer¬ 
dotes qui hac via tardiore aetate perveniant ad munus sacer¬ 
dotale ». 

Videtur sufficere — respondet Commissio de studiis et se¬ 
minariis —, ea quae dicuntur in schemate, necnon in schemate 
Constitutionis « De sacrorum alumnis formandis » cap. I, art. 2. 

3. Exc.mus Silva Santiago suggerit ut in pag. 7 lin. 29 con¬ 
siderari etiam deberent formae practicae collaborationis actio¬ 
nis catholicae in vocationibus ecclesiasticis fovendis, allatae in 
documento Sacrae Congregationis de seminariis et studiorum 
universitatibus diei 1 octobris 1960. 


— 11 — 

Quod tamen non placet Commissioni, quae schema paravit, 
quia « Decretum Conciliare potest enuntiare solummodo prin¬ 
cipia; particularia pertinent ad instructiones Sacrarum Congrega¬ 
tionum et Episcopatus ». 

Aliae non adsunt quaestiones quoad hoc schema. 

Ne dedignentur igitur Em.mi Patres huius Subcommissio- 
nis significare an textus schematis sit sufficienter emendatus vel 
minus; et, quatenus negative, quaenam adhuc desiderentur emen¬ 
dationes. 

II 

DE EMENDATIONE SCHEMATIS DECRETI 

DE STUDIORUM RATIONE IN SEMINARIIS 


Schema Constitutionis De sacrorum alumnis formandis prae¬ 
ter schema decreti De Vocationibus ecclesiasticis fovendis, de quo 
supra dictum est, sex capita continet, quorum quartum inscri¬ 
bitur De ratione studiorum in Seminariis. 

Hoc schema discussum fuit in sessione generali mensis fe¬ 
bruarii 1962 Commissionis Centralis et nunc pro emendatione 
proponitur Em.mis Patribus huius Subcommissionis una cum 
observationibus sodalium Commissionis Centralis et responsis 
eisdem datis a Commissione de studiis et seminariis, quae ipsum 
paravit. 


AD OBSERVATIONES GENERALES 

Observationibus generalibus generalem responsionem dari 
ante omnia posse censet Commissio de studiis et seminariis, di¬ 
cens: « Omnibus huiusmodi observationibus sufficiens respon¬ 
sio dari videtur ex ipso art. 5 schematis, ubi Episcoporum coeti¬ 
bus committitur ratio studiorum pro singulis nationibus redi¬ 
genda; in ea enim normae universales accommodari et explici- 
tari poterunt pro diversis conditionibus regionum occidentalium, 
orientalium, missionum, probante semper S. Sede ». 

Difficile esse insuper dicit eadem Commissio rationem habere 
observationum inter sese oppositarum; etenim alii hoc schema 
brevius, pluribus omissis, exoptant, alii vero non pauca addenda 
proponunt quibus schema longius redderetur. 

His praemissis, haec ad singula habentur: 

1. Em.mus Card. Wyszynski animadvertit: «Omnia quae 
dicta sunt de studiorum fundamento philosophico in seminariis 
magni momenti sunt, ut securius evitetur determinismum quod¬ 
dam doctrinale. Verbum Dei currit et clarificatur — per sae¬ 
cula — ad Patrem futuri saeculi. Dux omnium studiorum est 
magister vitae, Iesus Christus D. N. et Ipsum tenere primum 
locum oportet in seminariis studiorum. 

Tempus studiorum nimis prolongatum est, nempe completis 
studiis mediis, ad 6 annos, cum dies mali sunt. 

Studia exegetica et dogmatica liberentur ab exaggerato pon¬ 
dere s. d. historicismi et immoderati exegetismi, quae studia hi¬ 
storica et exegetica multum prosunt in studiis specialibus sed 
parum in seminariis clericorum. Doctrina de Corpore Christi 
mystico debet esse fundamentum studiorum non solummodo in 
theologia dogmatica, sed etiam morali, in studiis pastoralibus, 
sociologicis et liturgicis, quam viam nobis aperuit Pius XII sec¬ 
tando S. Ioannem Chrisostomum et S. Augustinum. 

Studia theologiae pastoralis, catecheticae, sociologiae christia- 
nae, psychologiae pastoralis, separatim tractanda sunt, cum ma¬ 
gnam evolutionem iam decursu temporum acceperunt, maxime 
hodie commodanda sunt ». 

Quibus haec respondet Commissio de studiis et seminariis: 
« De institutione pastorali in seminariis promovenda expresse 
agitur in capite V huius Constitutionis ». Et Em.mo Card. God- 
frey petenti ut « tota quaestio de vocationibus tardivis accu¬ 
rate examini subiiciatur » eadem Commissio respondet: « De 
vocationibus tardivis agitur in schemate de vocationibus eccle¬ 
siasticis fovendis, art. 4, p. 8, linea 8-10 cum nota 16, ubi dif¬ 
ficultates ab Em.mo Godfrey motae respiciuntur, et in huius 
Constitut. cap. I, art. 2 ». 

Ad Art. n. 4 

1. Rev.mus Tinello proponit ut: « a) in hoc art. 4 non 
praetermittantur sollemnissima documenta Magisterii Ecclesia¬ 
stici; h) ut, iis spectatis, quae hac super re Cone. Trident. sta¬ 
tuit, dilucide mentio fiat in Cone. Vaticano II de seminariis 
interdioecesanis, regionalibus et nationalibus auctoritate aposto- 
lica conditis; ut declaretur quam eadem seminaria, pro aliquibus 
nationibus et regionibus, cum necessitatibus congruant huius 
nostrae aetatis; ut de iisdem ita tradantur certae normae, iure 
communi innixae, ut quam maxime consiliis et propositis respon¬ 
deant quibus exsequendis condita sunt ». 

De seminariis interdioecesanis et regionalibus agitur in cap. I, 
de seminariorum ordinatione generali, art. 3, et Commissio non 
censet aliud esse adiungendum. 

Ad Art. n. 5 

Em.mus Ruffini dixit: « Ad pag. 4, lin. 9 ss. “ ... pariter in 
regionibus, societatibus, Institutisque saecularibus ”: puto di- 

cendum esse: “...pariter in Ordinibus et Congregationibus Re¬ 
ligiosis Institutisque saecularibus... ” cum hic Religiosorum men¬ 
tio fiat, liceat mihi fateri numquam me intellexisse, sicut nec 
nunc perspicio cur institutio doctrinalis Religiosorum, respectu 
Sacerdoti, et quidem saepissime in cura animarum exercenda, re¬ 
genda sit peculiari ratione studiorum a Superioribus maioribus 
redacta. Sicut Sacerdotium unum est, ita una deberet esse ratio 
studiorum a S. C. de seminariis et studiorum Universitatibus de¬ 
finienda, servata — clarum est — institutione integrativa pro 
Religiosis de iis quae ipsorum sunt propria ». 

Quibus haec respondet Commissio de studiis et seminariis: 
« Formula schematis videtur magis iuridica quam formula pro¬ 
posita, in qua v. g. omittuntur societates sine votis. Quaestio 
praeterea de competentia S. C. de seminariis et studiorum Univer¬ 
sitatibus non tangitur in hoc decreto in quo sermo est de S. Sede. 
Ratio autem studiorum pro Religiosis a Superioribus Maioribus 
redigenda praescribitur a Const. Ap. Sedes Sapientiae, d. 31 maii 
1956 ». 

Ad Art. n. 7 

1. Em.mus Card. Siri dixit: « Dispositio quae hic statuitur 
est simpliciter demenda. En rationes: 

a) Hoc non potest ubique fieri et non sunt sapientes di¬ 
spositiones, quae in ipso limine legis iam agnoscuntur pluries 
non applicabiles. De hoc fieri potest exhortatio, non lex. 

b) Quod statuitur potest totam institutionem ecclesia¬ 
sticam servam reddere institutionis laicalis et quandoque atheae. 
Quod est maxime inconveniens. Casus erunt plurimi in quibus 
melius erit libertatem eligere. Sed, si habetur hic lex, in ipso 
limine legis iam scimus perplura facienda esse vel per infinita 
indulta, vel — quod valde accidit — in despectu ipsius legis. 
Commissio de studiis et seminariis tamen censet art. esse reti¬ 
nendum cum emendatione lin. 32 vocis communiter in utiliter. 

Ad Art. n. 8 

1. Em.mus Card. Jullien dixit: « ...optarem ut brevissime 
praemittatur linguam latinam habere vim quam maxime paeda- 
gogicam, uti experientia vetustissima constat atque nuperrime 
Const. Veterum Sapientia egregie notavit. Quare in pag. 5, lin. 3, 
verba ita complenda censerem: imprimis linguae latinae cogni¬ 
tionem tum qua praecipue mentis animique facultates perfi¬ 
ciantur atque summa ratione sive recte cogitandi sive congrue 
loquendi ars addiscatur, tum qua traditionis, etc. ». 

Respondet tamen Commissio de studiis et seminariis: « nul¬ 
lum dubium de vi paedagogica linguae latinae pro occidentali¬ 
bus, at idem non videtur posse dici pro gentibus orientalibus ». 

2. Em.mus Card. Bea animadvertit: « Fortasse notandum 
non adeo linguam latinam classicam addiscendam esse, sed po¬ 
tius linguam latinam ecclesiasticam, lectis etiam auctoribus chri- 
stianis (S. Leo, S. Hieron., S. Augustinus, Minucius Felix et sim.). 
Curandum esset etiam ut grammatica huius ecclesiasticae latini¬ 
tatis componeretur qua scholae uti possent ». 

Hoc videtur Commissioni de studiis et seminariis relinquen¬ 
dum esse particularibus rationibus studiorum. 

3. Exc.mus Jelmini putat « etiam linguam graecam adnu- 
merandam disciplinis necessario addiscendis. Qua si careant cle¬ 
rici, quomodo praecipuam operam in S. Scripturam navabunt, 
iuxta praescripta in n. 9 et 15, cum ne Novum quidem Testa¬ 
mentum secundum graecam veritatem legere atque intelligere 
sciant? ». 

Quod non videtur Commissioni, quae schema paravit, insti¬ 
tui posse pro toto mundo. 

Ad Art. n. 10 

Plures fuerunt observationes quoad hunc articulum; multi 
enim Patres petierunt « ne nimis urgeantur principia, doctrina, 
methodus Angelici Doctoris, quae quater et quidem exclusive in 
his schematibus commendantur. Certe S. Thomas est primus et 
praeclarissimus ac quidem maxime aequilibratus omnium docto¬ 
rum. Sed non est unicus. Methodus eius non omnibus indigentiis 
temporis nostri sufficit. Insuper declarandum videtur, quae sunt 
principia S. Thomae, quia haec locutio in sensu stricto vel etiam 
latiore comprehendi potest. 

Non videtur insuper cur theologi aliorum Ordinum, quamvis 
duce S. Thoma, explicare non possint sacram theologiam secun¬ 
dum magnos doctores suorum Ordinum. 

Inveniatur igitur formula, quae tales possibilitates non ex¬ 
cludat ». 

Quibus suggestionibus Commissio de studiis et seminariis 
assentire videtur, cum proponat novum textum, scilicet: « ... Phi¬ 
losophia scholastica, quoad omnes suas partes, apto libro textus 
exposita, secundum S. Thomae Aquinatis rationem, doctrinam 
et principia, non omissis tamen aliis magistris ab Ecclesia pro¬ 
batis, ita tradatur... ». 

His perpensis, cum quaestio haud parvum habeat momentum, 
ne dedignentur Em.mi Patres huius Subcommissionis significare 
an hic art. sit sufficienter emendatus. 

Ad Art. n. 12 

1. Em.mus Card. Ruffini suggerit ut, cum agatur de studio 
scientiarum socialium inchoando, clarius aptiusque dicatur « esse 
doctrinae socialis, profecto maximi momenti, tradenda elementa 
philosophica, nempe quae ad philosophiam pertinent ». 

Quod acceptare non putat Commissio de studiis et semina¬ 
riis, quia scientiae- sociales non sunt idem ac Ethica. 

Ad Art. n. 13 

1. Exc.mus Silva Santiago magnum timorem habet utrum 
sit possibile integrum curriculum theologicum, uti in schemate 
proponitur, peragi, in quadriennio tantummodo. Hac de causa 
hodie in nonnullis nationibus curriculum theologiae quinquennio 
peragendum est. 

Minime prohibetur, respondet Commissio de studiis et se¬ 
minariis, quominus in quibusdam regionibus instituantur 5 anni 
curriculi theologici. Sed ordinare hoc pertinet ad rationes stu¬ 
diorum particulares. 

Ad Art. n. 14 

1. Circa hunc artic. eadem quaestio habetur quae supra, 
ad art. n. 10, agitata fuit, scii, de methodo atque magistris, in 
tradenda S. Theologia. 

Plures Patres Commissionis Centralis petierunt ut tradere¬ 
tur utique sacra Theologia secundum S. Thomae principia non 
omissis tamen aliis Magistris ab Ecclesia probatis. 

Commissio de studiis et seminariis assentiens huic suggestio¬ 
ni, proponit nunc sequentem textum: « Quam theologia sacra, 
apto libro textus adhibito,, secundum probatos Ecclesiae Docto¬ 
res, atque imprimis iuxta S. Thomae rationem, doctrinam et prin¬ 
cipia solide tradatur ». 

Haec autem formula probetur oportet ab Em.mis sodalibus 
huius Subcommissionis, attenta gravitate ac peculiaritate quae¬ 
stionis, in casu. 

2. Em.mus Card. Bea petit insuper ut in hoc art. ratio ha¬ 
beatur conditionum Orientalium et Missionum, ubi plane alia 
est mentalitas theologica: Orientales non habent traditionem 

scholasticam quae in art. supponitur, et in Missionibus multa 
interim executioni mandari non possunt. Videtur igitur inde ab 
initio addenda esse clausola qua dicitur: « Quomodo ea, quae hic 
praescribuntur aut commendantur, in Ecclesia Orientali et in re¬ 
gionibus Missionum executioni mandari possint, re cum S. Con¬ 
gregatione pro Ecclesia Orientali et S. Congregatione de Propa¬ 
ganda Fide tractata, decidendum erit ». 

Cum autem Exc.mus Lefebvre, Episcopus tunc Missiona- 
rius, dixerit « Experientia constat quod in nostris regionibus Afri¬ 
cae intelligentiis seminaristarum plane concordant doctrina et 
methodus S. Thomae », Commissio di studiis et seminariis censet 
non esse textui schematis adiungenda clausola proposita ab 
Em.mo Card. Bea. 

Quid in casu decidendum? 

Ad Art. n. 16 

1. Em.mus Card. Ferretto putat latius dici posse p. 7 
lin. 1-2, loco verborum « in historia ecclesiastica », « in disci¬ 
plinis historicis ecclesiasticis », ut facilius aditus pateat ad stu¬ 
dium monumentorum antiquorum. 

Et Em.mus Cento opportunum ducit explicite statuere ali¬ 
quem cursum de arte sacra. 

Em.mus Richaud insuper suggerit ut p. 7 lin. 5 et 6 adda¬ 
tur post verba « in theologia spirituali » hoc complementum: 
« sub aspectu practico et etiam historico », ut alumni noscant 
veteres auctores spirituales qui sunt semper actuales et aliquando 
denotant psychologiam validam magisque profundam. 

Cum Commissio de studiis et seminariis nihil dixerit de his 
observationibus, ne dedignentur Em.mi Patres dicere an opor¬ 
teat suggestas emendationes in textum huius articuli introducere. 

Et, cum aliae non habeantur observationes quoad hoc sche¬ 
ma, ad conclusionis instar Em.mi Patres nostrae Subcommissio- 
nis, sua qua pollent sapientia, ne dedignentur edicere quid adhuc 
corrigendum aut addendum vel supprimendum sit hoc in sche¬ 
mate. 

III 

DE EMENDATIONE SCHEMATIS DECRETI 

DE UNIVERSITATIBUS CATHOLICIS 

Hoc schema ad constitutionem pertinet De studiis ecclesiasti¬ 
cis et de scholis catholicis, paratum a Commissione de studiis et 
seminariis. Schema discussum fuit a Patribus Commissionis Cen¬ 
tralis et eorundem observationibus respondit Commissio de stu¬ 
diis et seminariis, prouti ex his quae sequuntur eruitur. 

AD OBSERVATIONES GENERALES 

1. Em.mus Card. Ruffini animadvertit: «Quando ageba¬ 
tur de praeparanda Constitutione Apostolica Deus scientiarum 
Dominus unum, maximi momenti, ob peculiaria adiuncta, decer¬ 
ni non potuit, nimirum: quid veniat nomine Universitatis ca¬ 
tholicae. 

Nunc opportunum est — ut mihi videtur — describere 
conditiones essentiales ut centrum quoddam studiorum acade- 
micorum Universitas Catholica appellari possit. Scio esse Uni¬ 
versitatem, quae etsi plures habeat professores protestantes, 
catholica vocatur. Num talis abusus tolerari potest? Quid igitur 
requiritur ad professores, ad disciplinas, ad regimen quod at¬ 
tinet? ». 

In schemate De scholis catholicis, ad quod pertinent etiam 
Universitates catholicae, respondet Commissio de studiis et se¬ 
minariis, determinatur quid requiratur quoad professores, disci¬ 
plinas, approbationes vel erectionem; regimen, ut aliqua schola 
vocari possit perfecte catholica. 

2. Em.mus Card. Wyszyhski suggerit ut « erigantur facul¬ 
tates philosophicae et theologicae pro laicis cum singulari pro¬ 
grammate, adaptato exigentiis laicorum. 

Admissio laureae in theologia pro laicis, etiam pro mulieri¬ 
bus multum desideratur. 

Membra facultatum theologicarum in Universitatibus Status, 
dependentia a civili potestate, saepissime favent circumstantiis 

et doctrinis politicis, ad usum delphini, et putant potius se esse 
officiales Status quam membra Ecclesiae docentis. Quae praxis 
probatur in regionibus nostris. Inde maxime difficultates oriuntur. 

Ad informationem circa votum Em.mi Card. Ottaviani: In 
Varsavia existit Academia Theologiae Catholicae, et alia inter- 
confessionalis, erecta a gubernio Communista et canonice non ap¬ 
probata per S. Congregationem studiorum. Accepi facultatem a 
SS.mo D.no Pio XII, tolerare istam Academiam. Omnes pro¬ 
fessores missionem canonicam, omni anno renovandam, a me 
recipiunt ». 

Quibus haec respondet Commissio de studiis et seminariis: 
« Non sunt contra schema. Ex altera parte non necessarium vi¬ 
detur ea in decretum conciliare introduci. Studia theologica pro 
laicis de facto iam plura existunt; saltem in Facultatibus theolo¬ 
gicis erectis in Universitatibus civilibus laurea in theologia datur 
etiam laicis, non exclusis mulieribus ». 

3. Concordentur — petit Em.mus Card. Larraona — illa 
quae dixit Em.mus Ottaviani (ad art. 6) circa Universitates ca¬ 
tholicas sed a Statu dependentes, et quae optime exposuit pro 
aliis Exc.mus Archiep. Silva Santiago, et alii Em.mi Patres con¬ 
firmaverunt pro Anglia, Germania, Hollandia. 

Ad hunc finem textus schematis aliquatenus mutatus est, 
cf. art. 6, p. 5, lin. 18, a Commissione de studiis et seminariis. 

4. Exc.mus Jelmini animadvertit: « Quare dum Communi- 
stae tam abunde adiuvant iuvenes diversarum nationum, et prae¬ 
cipue Africae regionum, qui Russiae universitates petunt ad 
adimplendum curriculum studiorum, Catholici tam pauca gene- 
ratim faciunt sacrificia ad adiuvandos pauperes iuvenes nostros 
tum in Seminariis tum in Universitatibus? 

In nostra Helvetica natione quotannis Episcopatus, ex col¬ 
lectis paroeciarum factis I dominica Adventus, donat Universi¬ 
tati Friburgensi in Helvetia plus quam 500.000 francos (id est 
750.000.000 libellarum italicarum). Nonne — veniam peto — 
ipsa S. Sedes ex “ religionis operibus ” (opere di religione) pos¬ 
set aliquid facere et similiter omnes dioeceses ex S. Sedis im¬ 
pulso? Puto etiam in hoc magni momenti negotio dici posse: Fas 
est ab hoste doceri ». 

Huic desiderio — respondet Commissio quae schema para¬ 
vit — iam satisfit in schemate praesenti, n. 5. Non videtur autem 
opportunum in decreto conciliari explicite loqui de «opere di 
religione». Decretum conciliare potius principium generale sta- 

tuat, illos iuvenes ex regionibus minus evolutis esse omni nisu 
adiuvandos. S. Sedes postea ulteriora determinare poterit, quo¬ 
modo a singulis dioecesibus et coetibus hoc principium exsecu¬ 
tioni mandandum sit. 

Ad Art. n. 1 

1. Exc.mus Silva Santiago suggerit ut post ultimam numeri 
partem addatur: — Propterea, ratione habita de aliorum valo- 
rum, in omnibus Universitatibus debita tribuatur aestimatio 
studiis atque investigationibus scientifico-technicis, quae magni 
momenti hodiernis temporibus sunt habendae, quatenus, validum 
praestare possunt auxilium materiali populorum prosperitati, 
praesertim in regionibus parum evolutis atque opem ferunt 
ad maiorem societatis humanae culturam et progressum —. 

Et haec secunda suggestio: 

Quatenus ex hodierni temporis experientia constat, popu¬ 
lorum vitalis explicatio, quidquid sit de eorum culturali et scien- 
tifico-technico acervo, dimensiones ostendit « supernationales et 
mundiales » ( Mater et Magistra)-, quod, procul dubio, vitam 
hodiernam Universitatum afficit. Quapropter apud magistros at¬ 
que alumnos Universitatum studium fovere oportet « internatio- 
nalium » problematum. Atque Universitas ipsamet magno « in- 
ternationali » spiritu informetur atque explicetur, praesertim, 
in iis Facultatibus ad quas praedictus spiritus specialiter spectat. 

Ad quem laudabilem finem obtinendum mutua cooperatio fo¬ 
veatur inter Catholicas Universitates, per Associationes sive 
regionales sive « mundiales », sicut aliquae ad praesens exstantes 
(e, gr. Foederatio Universitatum Catholicarum et ODUCAL in 
America Latina). 

Seminarii quoque atque Studiorum Centra instituantur pro 
« specializatione » et perfectione, « post-graduatis » destinata, 
ubi et magistri atque alumni determinatae regionis aut conti¬ 
nentis congruens curriculum peragere queant. 

At difficile videtur Commissioni de studiis et seminariis ex¬ 
presse loqui de investigationibus technico-scientificis et silere de 
aliis investigationibus, quae non minoris momenti sunt in Uni¬ 
versitatibus Catholicis. Quoad secundam suggestionem provisum 
est per emendationem textus pag. 4, lin. 3 et 14, etsi breviter, 
quia proportio inter partes decreti servanda est et non potest 
aliquod argumentum ample evolvi nisi pari ratione alia argu¬ 
menta eiusdem ponderis evolvatur; quod valet etiam — dicit 
eadem Commissio — pro art. 3. 

Ad Art. n. 2 

Schema emendatum est iuxta suggestionem Rev.mi P. Se- 
pinski. 

Ad Art. n. 3 

1. Em.mus Card. Confalonieri putat: « Provideri debet ut, 
pro nostrae aetatis necessitatibus, magistri in facultate theolo¬ 
gica vel theologico Instituto, quam maxime periti et apti seli¬ 
gantur ». 

Hoc dicitur in schemate de Facultatibus ecclesiasticis, respon¬ 
det Commissio de studiis et seminariis. 

2. Em.mus Card. Bea: « Fortius insistendum videtur in ne¬ 
cessitate facultatis theologicae in Univ. Catholicis ». 

Quod non videtur Commissioni de studiis et seminariis quia 
plures iam habentur Facultates theologicae sat debiles, quae 
potius roborandae sunt et non multiplicandae. 

3. Exc.mus Silva Santiago multa suggerit adiungenda huic 
numero dicens: « Optime mihi videtur et omnino necessarium 
quod stabiliatur hoc in numero, quod Facultas Theologica vel 
saltem Theologicum Institutum ipsius Universitatis velut anima 
sit ad illorum problematum investigationem promovendam qui¬ 
bus profanae scientiae cum sacris continenter coniungantur. 

Sed in hodiernis Universitatibus Catholicis, meo quidem iu- 
dicio, in omnibus vel fere in omnibus non solum exstat problema 
in harmonica alumnorum formatione intellectuali cum christiana 
doctrina, ut optime notatur in pag. 6, nota 3, et in quo Facultas 
Theologica vel Theologicum Institutum obiectivum habet suum 
specificum. Est aliud quidem et gravissimum problema. 

Non pauci enim alumni Universitatem ingrediuntur absque 
ulla religiosa institutione, quia de familiis procedunt quibus spi¬ 
ritus religiosus et pietatis omnino deest, aut de collegiis vel 
licaeis laicis ubi non raro aut non exsistit schola Religionis, aut, 
si exsistit, talis disciplina est omnino deficiens. Ergo Universitas 
Catholica curare debet ut etiam pro his alumnis institutio fiat 
quae scientias naturales, philosophiam et Religionem attingat. 

Non solum Facultas Theologica et Theologicum Institutum, 
sed etiam ipsamet Universitas Catholica adamussim adimplere 
tenentur canonis 1373 dispositionem, scilicet: « Iuventus quae 
medias aut superiores scholas frequentat pleniore religionis doc¬ 
trina excolatur, et locorum Ordinarii curent ut id fiat per sacer¬ 
dotes zelo et doctrina praestantes ». 

His dictis propono: 

Numerus 3 (in pag. 4), remaneat uti est quia revera respon¬ 
det ad implendum officium cuiuslibet Catholicae Universitatis. 

Addatur-. 

— Numerus 3 A: Immo magnopere oportet ut in singulis 
Catholicis Universitatibus erigatur Institutum seu Centrum cui 
speciatim competat et specifice id omne quod ad Culturam Ca¬ 
tholicam et Moralem Professionalem respicit, et cuius sit pro 
futuro definire, in ordinem redigere, vigilare, atque religiosam 
institutionem pro omnibus Facultatibus, Institutis et Scholis 
Universitariis, sacerdotibus auspicibus non solum in Religione 
sed etiam in humanis scientiis idoneis et peritis, et universitario 
spiritu praeditis. Tamquam finem proprium atque specificum 
praedicta Instituta solida vincula coniungere omni ope conabun¬ 
tur cum Facultate Theologica atque Theologico Instituto, ad 
hunc finem ut agendi ratio concorditer moderetur, sicut in n. 3 
huius Schematis statiiitur (Resolutio Organizationis ODUCAL, 
Limae, Actuum Collectio, pag. 63, n. 1 et 4). 

Tandem alios duos numeros proponere opportune duco: 
3 B et 3 C. 

— Numerus 3 B: Attentis praesentium temporum difficul¬ 
tatibus propter relationes quae exstant inter Humanismum et 
Scientiam, et quatenus necessitas urget propugnandi et latius 
proponendi culturae spiritualis fundamenta, erigere oportet in 
Catholicis Universitatibus Modernas Facultates Philosophicas pro 
laicis. Quarum specificus finis erit intellectualibus et laureatis 
debitam institutionem in philosophicis disciplinis operam dare 
(quae raro in educatione media obtinetur), atque etiam beneficum 
et salutarem influxum in ceteras Facultates exercere. Item, at¬ 
tentis hodiernae educationis adiunctis, foveantur Instituta seu 
Scholae Paedagogicae seu Magisterii, ut etiam laici in collegiis, 
licaeis et gymnasiis idoneum et christianum magisterium exercere 
valeant. 

— Numerus 3 C: Quatenus gravia oeconomica-socialia pro¬ 
blemata hodiernam societatem exagitant, praecipue in regionibus 
insufficienter evolutis quoad socialem progressum et bonum com¬ 
mune, et votis annuendo S.S. Ioannis XXIII feliciter regnantis 
in suis Litteris Encyclicis Mater et Magistra expressis, Universi¬ 
tatum alumnis vera et solida institutio socialis christiana trada¬ 
tur, atque alacriter stimulentur ut exinde studio de re oecono- 
mica-sociali intense vocare conentur. 

Quantum fieri potest, ad praedictum finem rite obtinendum, 

in singulis Universitatibus Facultas seu Institutum erigatur “ So- 
ciologiae Applicatae ”, idest, practicae, quae, per specialia cur¬ 
ricula, authenticos et christianos sociologos e flor met, atque in 
omnes Universitatum Facultates, Instituta et Scholas beneficum 
influxum exerceat (Resolutio Organizationis ODUCAL, Limae 
1959, Actuum Collectio, pag. 62, 2) ». 

Desiderio ab Exc.mo Silva Santiago expresso, etsi forma ma¬ 
gis succinta, satisfit emendatio textus p. 4, lin. 14, a Commis¬ 
sione de studiis et seminariis proposita, quae insuper notat Fa¬ 
cultates philosophicas pro laicis iam existere non paucas. 

Ad Art. n. 4 

Nihil immutandum cum obsevationes Em.morum Cardina¬ 
lium Micara et Bea confirment praescriptum articuli. 

Ad Art. n. 5 

Acceptata est emendatio proposita a Rev.mo P. Sepinski. 

Ad Art. n. 6 

Quoad hunc articulum perplures fecerunt observationes Pa¬ 
tres Commissionis Centralis. 

1. Em.mus Card. Frings: « Quamvis Universitates Catholi¬ 
cae secundum doctrinam catholicam sint optima instrumenta ad 
veritatem undequaque investigandam et pro iuventute bene in¬ 
formanda, tamen urgenda videtur phrasis initii puncti 6 posita, 
secundum quam non ubique Universitates Catholicae fundari 
possint. Nam secundum hodiernum statum scientiarum immen¬ 
sas exigunt expensas tum pro erigendis et installandis aedificiis 
tum pro annua sustentatione; et universitas cum professoribus 
mediocribus vel male doctis et sine necessariis mediis videtur 
peius esse quam nulla Universitas Catholica. Ita caute proceden¬ 
dum est in fundandis Universitatibus Catholicis. Et optime po¬ 
nuntur in punctis 6 et 7 consilia pro iis regionibus, ubi Univer¬ 
sitates Catholicae nondum existunt vel nondum erigi possunt ». 

2. Em.mus Card. Godfrey: « Licet aliquid dicere de n. VI 
in pag. 5. 

Auxilium praebendum iis qui civiles Universitates frequen¬ 
tant est res quae saepe venit in discussionem in conferentiis Epi¬ 
scoporum apud nos, et non sine fructu quia pro Universitatibus 
nominantur ab Episcopis cappellani pro variis Universitatibus, 

et Catholici congregantur in ecclesiis et oratoriis specialibus ubi 
studentes communiter divino Sacrificio assistunt, sacramenta re¬ 
cipiunt et conciones audiunt. 

Domum specialem habent studentes immigrantes, v. gr. ab 
Africa et Asia, cum cappellanis specialibus. Hospitia etiam sunt 
ubi vita Catholica fovetur et activitates sociales promoventur. 

Pro Anglis Universitatem Londinensem frequentantibus est 
Ecclesia specialis in dioecesi Westmonasteriensi ubi studentes 
habent omnia pro vita catholica necessaria. 

In aliquibus Universitatibus sacerdotes admittuntur ad cur¬ 
sus ad praelectiones habendas de philosophia et theologia. Hi 
cursus frequentantur, tum a catholicis quam ab acatholicis. 

Nihil fit sine Episcopo. Nulla coactio ex parte Universitatis 
in re doctrinali ». 

3. Em.mus Card. Ruffini: « Adhaereo omnino iis quae 
Em.mus Card. Ottaviani dixit de facultatibus studiorum eccle¬ 
siasticorum in Universitatibus civilibus instituendis. Ad ortho- 
doxiam talium facultatum tuendam, oportet ut eae ab auctoritate 
Ecclesiae directe dependeant ». 

4. Em.mus Card. Dopfner: « Animadversiones Em.mi Car¬ 
dinalis Ottaviani momentum suum habent. Sed experientia ul¬ 
timis temporibus in Germania omnino positiva est. 

Pro aestimatione Ecclesiae in Universitatibus et in campo 
scientiae et culturae magni habendae sunt tales facultates. Illa 
mentione in hac constitutione Conciliari certe impressio oppor¬ 
tuna nascitur. Ceteroquin clausula “ ubi opportune fieri possit ” 
provisum est, ne erectio talium facultatum permittatur in casi¬ 
bus quibus omitti deberet ». 

5. Em.mus Card. Alfrink: « Sermo est in lin. 18-20, nisi 
fallor, de cathedra philosophiae et theologiae catholicae, erecta 
per Episcopos cuius professor est nominatus ab Ecclesia. Sicut 
apud nos, ubi in Universitatibus statalibus Episcopi erexerunt 
cathedras philosophiae et theologiae catholicae, cuius professo¬ 
res plena cum libertate ab Episcopatu nominantur (et utique ho¬ 
norantur) ». 

6. Em.mus Card. Ottaviani: « Pag. 5, n. 6, in fine legitur: 
“ Theologiae quoque facultate vel cathedra in ipsa universitate 
civili erecta, ubi opportune fieri possit ”. 

Haec verba ego puto esse delenda. Ratio haec est: quando 

facultates theologicae eriguntur in sinu universitatum civilium, 
earum professores generatim nominantur a gubernio. Iam vero 
licet aliquae cautiones concorditer ab utraque potestate, civili 
videlicet et ecclesiastica, statuantur (cf. art. 3 Concordati cum 
Bavaria), tamen tale de facto criterium laicorum est ut in selec¬ 
tione professorum eorum tendentia non conveniat cum criteriis 
Ecclesiae. Experientia docet ne Concordata quidem sufficientia 
fuisse ad tuenda hac in re iura Ecclesiae. Difficultas autem crescit 
si agitur de amovendo a munere professore, qui officio par non 
est, praesertim ob inadaequatam vel non genuinam doctrinam: id 
practice quasi impossibile evadit ob reactiones quae praevi¬ 
dentur ». 

7. Em.mus Card. Roberti: « Velim addere votum ut ad eri¬ 
gendas et instituendas catholicas universitates cunctae Ecclesiae 
colligantur vires, quia maiorem influxum exercet universitas op¬ 
tima quam plures mediocres ». 

8. Exc.mus 0’Connor; « Necessarium mihi videtur ut ma¬ 
gis ampliusque exponantur ea quae sub hoc numero perutiliter 
commendatur, eo quod reapse longe maior pars iuventae catho¬ 
licae saeculares universitates frequentet et in dies eget accura¬ 
tiore institutione religiosa et materno Ecclesiae praesidio ». 

9. Exc.mus Hurley: « Quantum ad facultates theologicas in 
universitatibus civilibus condendas ubi libertas academica a gu¬ 
bernio integre servatur, nulla videtur esse difficultas tales facul¬ 
tates condendi per modum cooperationis inter hierarchiam et 
senatum universitatis, iuribus omnibus Ecclesiae in tuto po¬ 
sitis ». 

Quoad primam et alteram observationes Commissio de stu¬ 
diis et seminariis respondit: « confirmant schema Decreti ». 
Quoad ceteras autem ita: « Provisum est in exemplari adnexo 
emendato, pag. 5, linea 18. Etsi pro decreto conciliari eligatur 
forma magis tenuis (“ praelectiones theologicae ”, non “ cathe¬ 
dra ” neque “Facultas”), tamen in hac responsione sileri non 
debent magnae utilitates quae ipsis quoque Facultatibus theo¬ 
logicis in Universitatibus Status existentibus convenire possunt. 
Incommoda a pluribus Membris Commissionis Centralis com¬ 
memorata non negantur. Sed prae oculis habenda sunt etiam 
haec: 

1) Facultas theologica in Universitate Status constituit 
praesentiam organicam, officialem veritatis catholicae in vita 

universitaria, ubi formantur futuri moderatores vitae cultura- 
lis, oeconomicae, socialis et politicae. 

2) Ecclesia sic facilius exit ex ea separationis conditione, 
cuius consequentias funestas Ipsa saepius deplorat. 

3) Possibile fit maius commercium intellectuale inter ma¬ 
gistros Facultatis theologicae aliarumque Facultatum (in pluribus 
Universitatibus v. g. in Germania Docentes Facultatis theologi¬ 
cae inierunt mutuam consiliorum communicationem cum qui¬ 
busdam Professoribus Philosophiae, Medicinae, scientiarum so¬ 
cialium etc.). 

4) Lectiones theologicae possunt frequentari etiam ab au¬ 
ditoribus aliarum Facultatum; id quod in pluribus Facultatibus 
theologicis, erectis in ambitu Universitatis civilis, de facto evenit, 
optimo cum fructu. 

5) Ex contactu et ex aemulatione cum aliis Facultatibus 
Professores Facultatis theologicae moventur ad cognoscenda 
maiora problemata vitae culturalis hodiernae et ad impendendas 
suas vires etiam in scientia theologica promovenda. 

6) Suppressis Facultatibus theologicis catholicis in Uni¬ 
versitatibus Status campus liber relinqueretur solis Facultatibus 
theologicis protestantium ». 

Ad Art. n. 7 

1. Acceptatae sunt emendationes propositae ab Em.mo Card. 
Alfrink et a Rev.mo P. Sepinski, uti apparet ex textu schematis. 

2, Em.mus Card. Ottaviani opportunius addendam esse cen¬ 
set paragraphum qua hortantur Ordinarii ut, praesertim in ma¬ 
gnis civitatibus, cathedra erigatur apud aliquod ens ecclesiasti¬ 
cum pro studiis theologicis in laicorum magis cultorum institu¬ 
tionem. 

Huic suggestioni ita respondet Commissio de studiis et se¬ 
minariis: sufficere videntur quae de centris universitariis in n. 6 
dicuntur. 

His omnibus perpensis, Em.mi Sodales huius Subcommissio- 
nis, ne dedignentur significare an hoc schema sit sufficienter 
emendatum, et, quatenus negative, an et quaenam desiderentur 
adhuc emendationes. 

IV 

DE EMENDATIONE SCHEMATIS DECRETI 

DE STUDIORUM ECCLESIASTICORUM 
UNIVERSITATIBUS 


1. Hoc schema quatuordecim habuit observationes genera¬ 
les in sessione generali Commissionis Centralis quarum prima 
praeliminaris dici potest, cum proponat de non deferendo Con¬ 
cilio schemate, ex eo quod materia eiusdem potius videatur ali¬ 
cuius Constitutionis et Instructionis Apostolicae, quae ad diem 
perficiat et compleat praeclaram illam Constitutionem Pii XI Deus 
scientiarum Dominus, cum Concilium statuere potius debeat tan¬ 
tum principia. Quod admittendum etiam tenet Commissio de stu¬ 
diis et seminariis, dicens: « Sapientiae Em.morum, Exc.morum 
et Rev.morum Membrorum Commissionis Centralis obsecundan¬ 
tes libenti animo excipimus sententias eorum qui censent Con¬ 
cilium Oecumenicum generaliora tantum principia de renovan¬ 
dis et fovendis studiis academicis statuere debere; omnia autem 
quae res particulares atque executionem spectant demandentur 
Dicasterio S. Sedis studiis praeposito, ut maturo consilio, pe¬ 
ritorum exacta sententia, experientia duce disponat quae ad finem 
consequendum opportuna et apta apparent. Hoc respondet desi¬ 
deriis expressis in nn. III, IV, V, VI, VIII, XIV observationum 
Patrum Commissionis Centralis. 

Ne tamen labor et discussiones in cassum cadant, quae a 
Commissione praeparatoria facta sunt, sed eorum fructus ad 
Ss. Congregationes transeant, variae propositiones vel schemata 
ordinationis studiorum apponi possunt. 

Libenter item excipiuntur observationes circa rationem quae 
habenda est applicationis rationis in Missionibus et terris Orien¬ 
talium (n. VII); circa laicorum admissionem ad Universitates 
ecclesiasticas (ad Art. 1, I, pag. 13); circa primatum S. Thomae, 
qui alios Magistros ab Ecclesia probatos non excludat (ad Art. 3, 
VI, p. 15); circa meliorem formam rationis philosophicae (ad 
Art. 4, I, p. 15); circa dotes morales magistrorum (ad Art. 3, 
I, p. 22). 

Principaliore animadversione de principiis generalioribus tan- 

tum in schemate decreti enuntiandis acceptata, non paucae diffi¬ 
cultates cadunt. Insuper observare liceat alias difficultates, quae 
schemati proposito moventur, sustineri non posse et ipsis Patrum 
contradictionibus infirmari ». 

Ad ceteras autem observationes generales quod attinet, quae 
sequuntur responsiones habentur. 

2. Em.mus Card. Lienart animadvertit: « Schema huius De¬ 
creti, cum schemate de studiorum ratione in seminariis, non satis 
concordare, immo in rebus maximi momenti adversari, mihi 
videtur. 

Quoad alumnos: In utrisque agitur de iuvenibus ad sacer¬ 
dotium parandis. In utrisque idem biennium philosophiae et 
quadriennium theologiae iis imponitur ante omnem specializa- 
tionem. 

Sed in praesenti decreto Episcopis commendatur ut seligant, 
immediate post studia classica, iuvenes ad studia superiora ma¬ 
gis aptos et illos Facultatibus philosophiae et theologiae reser¬ 
vent. Grave tamen esset, si haec selectio caput amputaret semi¬ 
nariorum. Notatum est merito in Decreto de seminariis, quod 
numerus alumnorum exiguus esse non deberet et quod in casu 
melius esset seminaria adunari. Sed qualitas non minus importat 
quam numerus ad studia fovenda et ideo cavendum est ne iuvenes 
aptiores omnes segregantur in Universitatibus, et in seminariis 
non remaneant nisi minus apti. 

Quoad formationem sacerdotalem: 

Quidquid propositum est et optimum recognitum est, ad 
educationem ecclesiasticam perficiendam in seminariis, in prae¬ 
senti decreto praeteritur. De studiis superioribus aggrediendis, 
ad manifestandam Ecclesiae praestantiam in scientiarum campo, 
unica tractatur. Nihil dicitur de praeparatione practica ad apo- 
stolatum verbi et Sacramentorum quem tamen sacerdotis est, 
neque de tempore reservato ad harmoniam diversarum discipli¬ 
narum complendam. Vereor ergo ne formatio melioris partis cleri 
in Universitatibus inferior sit formationi sacerdotali in semina¬ 
riis. Quod Deus avertat! Ideo exopto ut etiam in Universitatibus 
omnia disponentur ad mentem decreti de ratione studiorum in 
seminariis. 

Bonum est quod specializatio recte distincta sit a quadrien¬ 
nio. Dualitas tamen subsistit inter seminaria et Facultates cano¬ 
nicas, quae eundem studiorum cursum sequuntur. Ad hanc sol¬ 
vendam oporteret ut Facultates canonicae praeparationem ad 
gradus superiores Licentiatus et Doctoratus sibi reservent, sicut 

fit in Facultatibus non canonicis. Sed scio quod, in diversis na¬ 
tionibus, Facultates locum tenent seminariorum unde haec ac¬ 
commodatio impossibilis redditur, propterea tantum exopto 
quod hoc permittatur ubi possibilitas exsistit ». 

Respondit autem Commissio de seminariis et studiis: 

« 1) Nullum periculum incumbit seminariis, ne scilicet pri¬ 
ventur melioribus ingenio iuvenibus, quia de electione et numero 
ad gradus academicos contendentium nihil innovetur, quinimmo 
numero minores erunt qui seminario subtrahentur propter maio¬ 
res difficultates studiorum academicorum. 

2) Nullum deinde periculum ne pastoralis formationis 
munus negligatur; immo e contrario: si quadriennium theologi¬ 
cum non amplius ad Licentiam conducit, multo plus temporis 
remanet ad disciplinas et rationes pastorales excolendas. De ce¬ 
tero in ipsa paragrapho 6 explicite exigitur ut quadriennium 
theologicum in Facultatibus comprehendat ea quae ad normam 
decreti De ratione studiorum in seminanis (IV, 13-19) ad 
munus sacerdotale praeparant, ergo etiam et maxime formatio¬ 
nem pastoralem. 

3) Dualitas inter seminaria et Facultates quoad quadrien¬ 
nium theologicum hodie quoque consistit et non est cur solvi 
debeat, Obiectio Em.mi D. Lienart insuper movetur ex falsa 
suppositione ac si schema omnibus Facultatibus theologicis im¬ 
ponere vellet quadriennium etiam fundamentale. Ubi illud non 
existit (sicut e. g. in Facultate theologica Lovaniensi), minime 
imponitur. Rationes autem ex quibus etiam curriculum funda¬ 
mentale in Facultatibus proprium suum momentum habeat, 
breviter enuntiantur in notis 9 et 10 ipsi schemati adnexis 
(p. 14 sq.) ». 

3. Exc.mus 0’Connor animadvertit: « Haec quaestio non me¬ 
diocris est momenti, sive in Sacrorum alumnis formandis, sive 
in rebus quae spectant ad vocationes ecclesiasticas fovendas, eo 
quod saepe iuvenes nostri temporis ad sacerdotium adspirantes 
eorumque parentes, expavescunt nimiam et diuturnam studiorum 
ecclesiasticorum moram. 

Eadem quaestio insuper directe tangit rationem studiorum 
in universitatibus ecclesiasticis atque in seminariis, cum ipsa 
ratio quodammodo a spatio temporis pendeat. 

Ideoque liceat mihi reverenter hac de re mentem pandere: 

Omnino consentio cum Commissione de studiis et semina¬ 
riis: 

1) numerum disciplinarum nimis succrevisse et conse- 

quenter difficilius quadrare cum tempore studiorum a Constitu¬ 
tione Deus scientiarum Dominus statuto; 

2) formationem vero magistrorum in Universitate vel 
etiam in seminario accuratiorem et diuturniorem applicationem 
requirere quam quae hodie ad gradus academicos consequendos 
exigitur. 

Sed alia quoque adiuncta considerare liceat; 

Si tempus a Constitutione Apostolica Deus scientiarum Do¬ 
minus statutum pro studiis ecclesiasticis explendis, diutius pro¬ 
traheretur, praesertim ad licentiam in Sacra Theologia, in Iure 
Canonico et in Philosophia consequendam, in praesenti penuria 
cleri, fere ubique gentium deploranda, Episcopi haud facile 
possent congruum numerum levitarum seligere qui ad gradus 
academicos consequendos destinentur, etsi in dies necessitas ur¬ 
geat sacerdotum qui polleant academicis gradibus. 

Praeterea iuxta schema propositum, sacerdotes, post plenum 
studiorum curriculum in universitate peractorum (per duos sal¬ 
tem annos philosophiae scholasticae et quatuor saltem S. Theo¬ 
logiae), gradum academicum consequerentur longe inferiorem 
(sicut et baccalaureatus ) quam viri qui studia in scientiis pro¬ 
fanis explent. Ideo hac studiorum ratione difficilius erit obtinere 
aequipollentiam iuridicam graduum ecclesiasticorum apud singu¬ 
las civilitates vel etiam apud studiorum Instituta (“ accrediting 
agencies ”). 

Ad tam gravem quaestionem solvendam, via practica et ac- 
ceptabilis patere videtur, si haec duo prae oculis habeantur: 

I - Gradus academici pro viris ecclesiasticis non unice flec¬ 
tuntur ad magistros pro Universitatibus parandos sed etiam, 
maiori copia, ad varia munera ecclesias dea et pastoralia ob¬ 
eunda. Crescit enim in dies multitudo laicorum qui lauream con¬ 
secuti sunt in profanis disciplinis; ii omnes ad animarum pasto¬ 
ribus culturam universitariam ecclesiasticam petunt. 

II - Solidior ac profundior formatio non solum obtinetur per 
diuturniorem studiorum seriem, sed potius: 

1) excolendo methodos quae sint aptiores et magis con¬ 
sentaneae ad formam mentis hodiernae iuventutis excolendam; 

2) per accuratiorem candidatorum selectionem; 

3) per perfectiorem disciplinarum compaginationem. 

His praemissis: 

A) Tempus intercedens inter licentiam et lauream protra¬ 
hatur ita ut thesis doctrinalis praeparatio severam disciplinam 
studiorum imponat. 

B) Ii, qui magisterio in Universitatibus destinantur, accu- 


— 33 — 

ratiorem formationem suscipiant post expletum curriculum quod 
hodie ad licentiam vel etiam ad lauream requiritur. Post lauream 
igitur altiores gradus academicos capessant sicuti in multis civi¬ 
libus Universitatibus mos est. 

C) Insuper optandum est ut, mentem Doctoris Angelici fide¬ 
liter sequendo, ratio studiorum magis foveat unitatem sacrae 
theologiae, aptando fundamentales disciplinas sicuti sunt theolo¬ 
gia dogmatica et moralis, ad hodiernarum sacrarum scientiarum 
statum, potius quam his disciplinis iuxtaponat aliquas novas ma¬ 
terias, nomen theologiae usurpantes, sicut theologiam patristi- 
cam, spiritualem, kerigmaticam, etc., quae saepe coram alum¬ 
nis sententias inter se non conformes proponunt et consequenter 
eorum rectam formationem protrahunt ». 

Quibus haec respondit Commissio de studiis et seminariis: 
« Quaestio temporis non debet esse primum criterium ordina¬ 
tionis studiorum: hodie iam in omnibus fere nationibus provec¬ 
tioris culturae pro omnibus civibus tempus institutionis schola¬ 
sticae non paucis annis auctum est et augetur, ita ut omnes cives 
usque ad annum saltem duodevicesimum scholas celebrare te¬ 
neantur. Quoad studia academica hoc idem fit praesertim pro iis 
scientiis, in quibus specialis formatio requiritur, ut sunt artes 
medicae et technicae. Si ecclesiastici viri in iam nimis neglectis 
scientiis ecclesiasticis vere docti effici debent, necessarii tempo¬ 
ris impendium timeri non debet. Minore erunt numero gradi¬ 
bus academicis ornati sed qualitate multo meliores et efficaciores: 
quod hodie multitudo eorum qui laurea doctoris ornati sunt fa¬ 
cere non valent, cras etiam pusillus grex vere doctorum multo 
facilius obtinebit. 

Ceterum etiam in statibus civilibus hodie gradus academici 
revisioni subiiciuntur et “ laurea ” aliquorum Statuum vix “ Li¬ 
centiae ” aliorum aequiparatur. Insuper studium academicum ne 
confundatur cum gradibus academicis: in classicis Facultatibus 
ecclesiasticis medii aevi Baccalaurei plurimi, Licentiati nonnulli, 
Laureati inveniebantur paucissimi. Hodie etiam in non paucis 
nationibus studia universitaria absolvuntur nullo titulo acade- 
mico obtento vel infimo tantum; studium requiritur ad superan¬ 
da examina varia habilitationis quae ad officia et munera publica 
exercenda necessaria est ». 

4. Rev.mus P. Janssens dixit: « Ex una parte, multum pla¬ 
cet exigi conditiones severiores ad consequendam Lauream in 
Theologia. Constitutio Deus scientiarum Dominus rationem ha¬ 
bere debuit extremae facilitatis qua tunc temporis concedebatur 

Laurea; tempora matura sunt ut maiora, pro dignitate Laureae, 
exigi possint. 

Non bene tamen apparet quare, post biennium scholaritatis 
pro Licentia, ulterior exigatur scholaritas ad Lauream, cum aga¬ 
tur de hominibus mente maturis, qui iam 8 annos expenderunt 
in studiis superioribus. Sufficiat directio professoris periti, sine 
obligatione scholaritatis. 

Ex altera tamen parte, minus placet signari regressum, non 
progressum, tum in studiis philosophicis quadriennio praemit¬ 
tendis, tum in valore ipsius quadriennii. 

Studia philosophica enim offerebantur in Facultatibus per 
triennium omnibus peragendum. Quod non caret utilitate, hoc 
praesertim tempore cum, teste constitutione Humani generis, 
radix non paucorum errorum est in deficiente formatione philo¬ 
sophica. 

Nec incommodo caret potius deprimi aliquantulum valorem 
quadriennii academici, quod iam non excedet valorem boni semi¬ 
narii; inde facile concedetur affiliatio seminariorum. Nonne hinc 
fiet ut Episcopi concludant iam non esse cur iuvenes mittant ad 
cursus theologicos academicos, nisi post absolutum quadrien¬ 
nium? Minuetur proinde numerus sacerdotum qui maiore peritia 
theologica emineant. 

Humillime crediderim potius expedire: 1) servare hodier¬ 
num triennium philosophiae ad Licentiam; 2) pariter hodiernum 
quadriennium theologiae item ad Licentiam; 3) exigere ad Lau¬ 
ream sive in Philosophia sive in Theologia ulterius studium sal¬ 
tem trium annorum post adeptam Licentiam. 

Crediderim quoque ad progressum studiorum expedire ut 
saltem Universitatibus pleni exercitii etiam ecclesiasticis, conce¬ 
datur maior autonomia et maior possibilitas “ initiativae ” quam 
quae hodie eis competit. Nonne talis autonomia fuit fons, saecu¬ 
lis elapsis, maioris excellentiae scientificae? Quae autonomia mi¬ 
nime excludit paternam vigilantiam Sanctae Sedis in centra stu¬ 
diorum ecclesiasticorum superiorum ». 

Respondet autem Commissio de studiis et seminariis: « Se¬ 
cundum has aliasque animadversiones in fine quadriennii theolo¬ 
gici retinenda est Licentia et studium specialisationis ad Lauream 
tantum protrahendum est. 

Ad hanc gravem obiectionem recte aestimandam praevia haec 
consideratio facienda est: 

Quisnam debet esse sensus et quaenam significatio titulorum 
academicorum: aut merum ornamentum aut diploma aliquod 

conventionale studiorum superiorum absolutorum aut gradus 
scientiae et capacitatis atque aptitudinis titulo respondens? 

Merum ornamentum sine re in viris ecclesiasticis dedecet. Si 
diploma conventionale studiorum superiorum desideratur, no¬ 
vum aliquod inveniatur. Gradus traditionales academici suo vero 
sensui restituantur: Baccalaureus qui iam primam formationem 
scientificam recepit; Licentiatus, qui reapse ad docendum aptus 
sit; Laureatus qui scientiam promovere de facto valeat. 

His praemissis dicendum est: experientia universali teste, 
Licentia actualis, quae confertur post quadriennium theologi¬ 
cum, in quo prima vice omnes disciplinae formationis intellec¬ 
tualis sacerdotalis et insimul theologia sensu stricto altius discun¬ 
tur, nullam, generaliter, confert sufficientem aptitudinem docen¬ 
di in seminariis maioribus theologiam. 

Qui ergo conservare vult quadriennium cum Licentia theo¬ 
logica, formationem integram sacerdotalem et insimul valorem 
realem gradus academici Licentiae theologicae in discrimen vo¬ 
cat eo magis quod hodie numerus et postulata disciplinarum 
curriculi formationis ordinariae sacerdotalis valde aucta sunt. 
Quod esset omnino contra progressum scientiae ecclesiasticae 
qui verum finem schematis Decreti propositi constituit. 

Quia insuper Licentia in S. Theologia iam altiorem et spe¬ 
cialem, non encyclopaedicam tantum scientiam requirit, ea iam 
studium specialisationis postulat non minus ac scientia biblica, 
ius canonicum, historia sacra, sociologia etc. ». 

5. Rev.mus Tinello dixit: « Persuasum omnino mihi est ma¬ 
xime quidem oportere ut in Ecclesia magni existimentur supe¬ 
rioris ordinis studia quae in ecclesiasticis athenaeis discuntur, 
dummodo id non eveniat, ut parvi scilicet pendantur studiorum 
curricula quae “ institutionalis ” vel “ seminaristica ” vocantur. 
Hoc autem accideret si discrimen quoddam poneretur inter cur¬ 
riculum quadriennale theologicum studiorum, quod praerequi- 
ritur ante studia academica, et idem curriculum in scholis theo¬ 
logicis seminariorum. Hoc quidem discrimen propositum fuit! 
(cf. n. 6 p. 5 huius decreti, et notas 10 et 12, pp. 14 et 16). 
Oportet ideo ut curricula quoque “ seminaristica ”, non autem 
“ elementaria ”, caracterem vere scientificum habeant, atque in¬ 
tegram apud omnes auctoritatem et dignitatem. In illis enim cur¬ 
riculis ii sacerdotes erudiuntur qui, etsi nulla laurea donentur, 
quotidie tamen munus obeunt, sane gravissimum, catholicae doc¬ 
trinae tradendae eiusdemque defendendae ab Ecclesiae hostium 
insidiis atque incursibus. 

Quod discrimen eo minus est ponendum quia a clericis, qui 
theologicas scholas in seminariis adeunt, eadem omnino requi¬ 
runtur studiorum curricula ac si ad civilia adirent athenaea; quin 
immo et maiora requiruntur, cum post curriculum humanisti- 
cum, per biennium adhuc in philosophiae disciplinae incumbere 
debeant. Ita quidem ut concludere liceat, quadriennium theolo¬ 
gicum quod “ seminaristicum ” appellatur eandem dignitatem 
induere atque quadriennium quod ad Baccalaureatum in Facul¬ 
tatibus theologicis consequendum requiritur. 

Aliud habetur discrimen si distinctio fiat inter Facultates 
maioris ordinis, quae lauream conferre possunt, et Facultates 
minoris ordinis, quibus ius et potestas est licentiam tantum 
conferre (cf. n. 7, p. 5). Nescio utrum reapse dari possint Facul¬ 
tates quae pacifice huiusmodi discrimen acciperent. 

Sinatis nunc mihi quaedam adicere de opportunitate ut Con¬ 
cilium Oecumenicum agat circa reformationem rationis studiorum 
academicorum. Agitur non de generali tractatione, sed de vera, 
peculiari reformatione! Reformatio enim huiusmodi ad Conci¬ 
lium Oecumenicum non videtur pertinere, atque his de causis: 

1) Commissio, quae hoc schema proposuit, aestimat Con¬ 
stitutionem Apostolicam Deus scientiarum Dominus esse refor¬ 
mandam, etsi triginta tantum exacti sint anni ab eius promulga¬ 
tione. Etenim quaevis ratio studiorum — ut apud omnes con¬ 
stat — temporum cursus necessario sequitur, ac proinde tem¬ 
porum vicissitudini rerumque variationibus subiacet. Quod ma¬ 
nifeste etiam patet ex cuiuslibet Nationis legibus res scholasti¬ 
cas respicientibus, sive de scholis agatur medii qui dicitur ordi¬ 
nis, sive de Studiorum Universitatibus. Quod quandoque in ipsa 
Ecclesia factum esse historia docet. Neque mirum! 

Nihil ergo prohibet quominus, triginta post annos vel etiam 
antea, novae reformationes in studiis academicis ecclesiasticis 
proponantur, novis temporum necessitatibus aptandae. Estne 
ideo opportunum ratam sollemnissima Concilii Oecumenici auc¬ 
toritate habere reformationem, quae nunc proponitur? Nonne 
offici videtur reverentiae decretis Concilii Oecumenici debitae, 
si post breve tempus — rerum nempe adiunctis instantibus — 
eadem decreta denuo mutari debeant eaque novis temporum con¬ 
dicionibus aptari? 

2) Adicias quod Commissio studiorum in secreto omnino 
egit. In re ideo tanti ponderis tantique momenti, quod sciam, 
hoc super schemate non sunt rogatae sententiae Studiorum 
Universitates et Facultates, quarum causa agebatur. Haud du¬ 
bium est quin hae studiorum Universitates et Facultates maxi- 

mum auxilium de hac re dare potuissent egregiamque operam. 

Quae cum ita sint, videtur — salvo meliori iudicio — totam 
rem tradendam esse competenti Sacrae Congregationi, quae Sum¬ 
mo Pontifici eam deferat, sicut factum est ad Constitutionem 
Deus scientiarum Dominus quod attinet nisi si Summus Ponti¬ 
fex, pro sua sapientia, iudicaverit satisfaciendum esse petitioni 
eorum, qui expostulant condendum Dicasterium “ De educatione 
catholica et studiorum Universitatibus ”, quo in casu, tota res 
huic novo Dicasterio deferenda erit ». 

Respondet Commissio de studiis et seminariis: « Discrimen 
inter quadriennium seminaristicum et academicum certe exagge¬ 
rari non debet; tamen differentia quaedam vigere debet inter 
scholas quae sic dictam formationem ministerialem-pastoralem 
primarie intendunt (quamvis necessario formatio scientifica suffi¬ 
ciens in ea comprehendatur) et scholas quae formationem scien- 
tificam praeprimis prae oculis habent (non neglectis utique ratio¬ 
nibus sacerdotalibus pastoralibus). De cetero remittitur ad ea 
quae habentur in notis 9 et 10 ipsi schematis Decreti adnexis ». 

Ad Artt. n. 2-8 

Post n. 1 continens introductionem schematis, nn. 2-8 novam 
habent redactionem iuxta observationes a Patribus Commissionis 
Centralis prolatas. 

Ne dedignentur Em.mi Patres nostrae subcommissionis si¬ 
gnificare an novus textus schematis sub nn. 2-5 sit acceptandus 
vel aliquid sit in ipso emendandum. 

Ad Art. n. 9 (in nova redact. 6) 

Em.mus Card. Cicognani dixit: « Inquiri potest an expediat 
introducere praeceptum biennii vel triennii sicdictae “ speciali- 
sationis ”, inter quaestiones pertractandas in Concilio Oecume- 
nico; puto non expedire, nam: 

A) Quod proponitur adhuc indiget experimento. 

B) Circa “ rationem studiorum ’ sedulo attendenda est di¬ 
versitas locorum, scholarum, nationum et populorum; periculo 
obnoxium et erroribus expositum videtur hanc “ rationem studio¬ 
rum ” unica forma redigere; praeterea quaenam “ autonomia ” 
agnoscenda est secundum ea quae innuit Praepositus Genera¬ 
lis S. I. 

C) Natura seminariorum, delineata in Concilio Tridentino, 
deformari videtur, uti Card. Lienart bene dixit, et Card. Ruffini 
confirmavit. 

D) Constitutio Deus scientiarum Dominus adhuc bonos 
fructus affert, quippe quae plurimum contulit postremis 30 an¬ 
nis; ipsa, limitibus servatis, enucleanda et aptanda est. Ad 
summum illa “ spedalisatio ” indicative, et ut libere eligenda, 
proponi potest peculiari documento S. Congregationi semina¬ 
riorum. 

Quae dicuntur de hac “ specialisatione ” non eodem modo se 
habent erga differentes disciplinas, cum aliae per breve tempus 
et aliae toto perdurante cursu colantur; ex. gr. Theologia dog¬ 
matica cum Patristica comparari non potest, cum ista per breve 
spatium et illa per integrum studiorum curriculum excolatur. Ita 
sentit maxima pars Episcoporum. 

Insuper nimium expectatur a iuvenibus, cum opera scien- 
tifica a viris peritis prodeant, et nimis multum exquiritur ab Epi¬ 
scopis et Superioribus Religiosis qui meliores huic causae adiu- 
dicare deberent; ergo si huiusmodi “ specialisatio ” aliquomodo 
promoveatur, nimis in ea istandum non est ». 

Cum Commissio, quae schema paravit, nihil respondeat huic 
observationi et textum, n. 9, prouti erat relinquat, ne dedignen- 
tur Em.mi Patres nostrae subcommissionis suam significare men¬ 
tem in casu. 

Cavendum est insuper ut, per aliqua minora Instituta, ulti¬ 
mis temporibus laudabiliter utique inducta, titulis eorum membra 
aliqua ratione decorentur, quibus e contra Sacerdotes et Sacri 
Pastores, profundius et longius in seminariis disciplinis philoso¬ 
phicis et theologicis instructi priventur cum dedecore ipsorum 
sacri muneris ». 

Textus tamen huius numeri habetur prouti erat, cum nulla 
emendatio acceptata sit a Commissione de studiis et seminariis. 

His omnibus perpensis, ad conclusionis instar ne dedignentur 
significare Em.mi Sodales nostrae subcommissionis quid adhuc 
desideretur corrigendum, supprimendum vel adiungendum huic 
schemati, ut rite emendatum habeatur. 


Ad Art. n. 10 (in nova redact. 7) 

Exc.mus Jelmini putat: « Res difficilis facile suadetur — p. 6, 
linn. 32-33 — sed potius in corpus organice compaginatae cum 
nondum talis organica synthesis praesto sit, neque principia eius 
in schemate innuentur ». 

Commissio autem de seminariis et studiis observationem non 
acceptavit. 

Ad Art. n. 16 (in nova redact. 15) 

1. Em.mus Card. Ruffini: «ibi celebratur dignitas bacca- 
laureatus, sed quaero: quid re valeat, ad quid inserviret nisi ad 
ingrediendam aliquam facultatem theologicam? Cur ius hunc 
gradum conferendi non extenditur ad scholam theologicam om¬ 
nium seminariorum, rite probatorum? ». 

2. Em.mus Card. Confalonieri: « Magis studendum videtur 
ut, per Institutum affiliationis et fortasse etiam adgregationis, 
seminaria maiora debito honore prosequantur; quia, etsi directe 
haec ordinata sint ad Ecclesiae Pastores efformandos, tamen in 
sacra scientia alumni, etsi institutionali methodo, revera oppor¬ 
tune efformantur. 



B) PROCESSUS VERBALIS 


II giorno 19 giugno 1962 alie ore 17,30 si e riunita neirabitazione dei Card. 
Micara al Palazzo della Cancelleria, la Sottocommissione degli Emendamenti 
con la partecipazione di tutti gli Em.mi componenti, vale a dire Micara, Copel- 
lo, Frings, Leger, Browne, Confalonieri, Presidente, e con il Segretario Mons. 
Vincenzo Fagiolo. II Card. Siri, impossibilitato ad intervenire, ha mandato il 
voto scritto. 1 

La presidenza viene assunta dal Card. Confalonieri, Presidente della Sotto¬ 
commissione. 

AlFordine dei giorno sono quattro schemi della Commissione dei Seminari 
e Studi, secondo 1’ordine della posizione fatta stampare dalla Segreteria, dal ti- 
tolo « De emendatione schematum constitutionum de sacrorum alumnis forman¬ 
dis et de studiis ecclesiasticis atque scholis catholicis. Pars I ». 2 

Prende per primo la parola il Card. Presidente che, dopo 1’orazione di rito 
e il saluto a tutti, spiega quali schemi devono essere emendati: il primo e De vo¬ 
cationibus ecclesiasticis fovendis, che fa parte dello schema della Costituzione 
De sacrorum alumnis formandis. Lo schema ha avuto osservazioni generali e 
particolari. Tra le prime e stata respinta quella dei Cardd. Ferretto, Dopfner, 
Jullien, Larraona e Bea, che avevano chiesto di fare un unico schema «de voca¬ 
tione» comprendente le disposizioni delFanalogo schema preparato dalla 
Commissione dei Religiosi. 

Il Card. Copello dice che non e opportuno fare uno schema solo, data la pe¬ 
culiare natura della vocazione religiosa per cui condivide il pensiero delle due 
Commissioni che a cio si oppongono. 

Il Card. Frings e dello stesso parere, anche perche i Religiosi devono prov- 
vedere a cio che riguarda la vocazione non sacerdotale e anche alia vocazione 
delle donne. 

Gli altri acconsentono. 

Su le altre osservazioni generali non e stato notato nulla di particolare. 

Il Card. Presidente passa quindi alTesame delle osservazioni particolari, ri- 
cordando quella dei Card. Konig sulTart. n. 1, che e stata accettata dalla Com¬ 
missione, quella dei Cardd. Ruffini e Godfrey nelTart. 2 sui criteri e sulla natu¬ 
ra della vocazione, quella dei Cardd. Leger, Marella, Dopfner e Jullien nelFart. 
n. 3, accettata dalla Commissione, la quale ha respinto pero quella fatta nello 


1 Cf. pp. 128-129. 

2 Cf. pp. 107-124. 

stesso numero dal Card. Silva Santiago, quella dei Card. Ruffini sulTart. n. 4 e 
dei Cardd. Konig e Silva Santiago sullo stesso numero. 

Tutti si dicono contenti delle spiegazioni date dalla Commissione degli Stu- 
di e Seminari e delle correzioni apportate gia nel testo, 3 per cui non aggiungo- 
no altro. 

Si passa cosi al secondo schema, che e De studiorum ratione in seminariis. 

II Card. Presidente riferisce le osservazioni generali fatte alio schema dal 
Card. Vyszynski e dal Card. Godfrey e le risposte ad esse date dalla Commis¬ 
sione dei Seminari e Studi, che vengono ritenute valide da tutti i Membri della 
Sottocommissione. 

II Card. Presidente riferisce quindi la osservazione di Mons. Tinello al n. 4 
circa i seminari interdiocesani e regionali, dei quali, dice la Commissione d’ori- 
gine, gia e stato sufficientemente detto nel cap. I «de Seminarium ordinatione 
generali». 

AlTart. 5 non viene accettata la proposta dei Card. Ruffini. 

AlTart. 7 il Card. Frings propone di dire regulariter al posto di communiter 
dei rigo 32: viene accettato. 

Niente viene notato circa gli artt. 8 e 9. 

Circa 1’art. 10 molte furono le osservazioni fatte dai Padri della Commissio¬ 
ne Centrale, ricorda il Card. Presidente , alio scopo di rendere la norma in essa 
sancita meno esclusivista nei riguardi dei dottori scolastici, diversi da S. Tom- 
maso. 

Il Card. Browne osserva subito che il favore mostrato da molti Pontefici ver¬ 
so San Tommaso e giustificato: la metafisica tomistica e Tunica da seguire e la 
Chiesa Tha riconosciuto in modo solenne e chiaro con Leone XIII; perche ora 
si dovrebbe tornare indietro? Gli altri dottori scolastici, che vengono dichiarati 
pure ammessi e da poter seguire nelle scuole, hanno una metafisica diversa dal¬ 
la tomista, per cui non e bene introdurre un eclettismo nelle scuole ecclesia- 
stiche. Io percio sono per il testo primitivo dello schema e non accetto Temen- 
damento proposto « non omissis tamen aliis magistris ab Ecclesia probatis ». 

Tutti gli altri pero si dichiarano favorevoli alTemendamento. 

Il Card. Presidente riprende Tesposizione ricordando le osservazioni fatte ai 
nn. 12, 13, 14, 16 e le risposte ad esse date dalla Commissione dei Seminari e 
Studi. 

Non vengono fatti rilievi e vengono accettate le correzioni gia introdotte 
nello schema. 

Il Card. Presidente dichiara quindi chiusa la discussione su questo schema. 

Si passa cosi al terzo schema De universitatibus catholicis. 

Il Card. Presidente inizia dalle osservazioni generali fatte dal Card. Ruffini 
sulla definizione di Universita Cattolica, dal Card. Wyszynski sulTerezione del¬ 
le facolta di filosofia e teologia per i laici, dei Card. Larraona suile Universita 


3 Cf. pp. 100-102. 

Cattoliche dipencienti dallo Stato e di Mons. Jelmini sui finanziamento delle 
Universita Cattoliche. Per ognuna di queste osservazioni il Card. Presidente co- 
munica la risposta data dalla Commissione dei Seminari e Studi. 

II Card. Frings osserva a proposito della questione delle facolta teologiche 
nelle Universita Statali che bisogna insinuare il principio che la presenza o 
1’istituzione della facolta teologica in queste Universita e un bene. 

Viene accettato. 

Circa 1’art. n. 1, il Card. Presidente riferisce la osservazione di Silva Santia- 
go suile ricerche tecnico-scientifiche nelle Universita Cattoliche. Cio vien con- 
diviso dallo stesso Presidente e dal Card. Copello, mentre il Card. Browne, pur 
ammettendone 1’importanza, sottolinea che e questione di mezzi. 

Circa 1’art. 3, il Card. Presidente dice delTosservazione dei Card. Bea della 
necessita di una facolta teologica nelle Universita Cattoliche. La Commissione 
dei Seminari e Studi non condivide questo parere, perche gia esistono molte fa¬ 
colta teologiche che dovrebbero essere elevate di tono, prima di pensare a far¬ 
ne altre. 

Il Card. Confalonieri osserva che spesso non si riescono a trovare i profes¬ 
sori per queste Universita, e il Card. Frings dice che spesso e anche questione 
di mezzi. 

Si conclude per il testo emendato dalla Commissione dei Seminari. 

Sullo stesso numero il Card. Presidente ricorda le osservazioni e le proposte 
di Silva Santiago. 

Ai nn. 4, 3, 6 le osservazioni furono molte e il Card. Presidente le enuncia, 
ricordando che per il n. 6 la Commissione d’origine ha modificato Fultimo pe¬ 
riodo, dicendo: «... theologicis quoque praelectionibus in ipsa Universitate ci¬ 
vili habitis, ubi opportune fieri possit». 

Il Card. Frings non accetta la correzione e ritiene il testo primitivo migliore: 
la facolta teologica o la cattedra di teologia in una Universita civile e una cosa 
buona e va sostenuta; i pericoli denunciati dal Card. Ottaviani non si concilia- 
no con il dinamismo cattolico, per quanto si possa temere da un professore non 
cattolico nella facolta teologica, questa opera sempre un gran bene in seno alie 
facolta e Universita civili. 

Viene accettato il suggerimento. 

Non vengono fatte altre osservazioni e il Card. Presidente dichiara chiusa 
la discussione su questo schema. 

Si passa cosi alio schema De studiorum ecclesiasticorum universitatibus. 

Il Card. Presidente enuncia le numerose osservazioni generali che questo 
schema ha avuto dai Padri della Commissione Centrale e delle soluzioni pro- 
spettate dalla Commissione di origine, come sono elencate alie pagg. 29-37. 4 

Il testo dei nn. 2-8 e stato sostituito con un nuovo testo comprendente i 
nn. 2-3. 


4 Cf.pp. 119-123. 

II nuovo testo viene accettato senza riserve. 

I rimanenti nn. 6, 7, 8, 9, 10, 11, 12, 13, 14, 15 e 16 vengono accettati con 
le varianti in essi gia introdotte. 

II Card. Confalonieri sottolinea la necessita di valorizzare gli studi dei Semi¬ 
nari in modo che il sacerdote abbia un titolo a compimento dei suoi studi. In 
proposito il Card. Browne dice che a cio si potrebbe prowedere con 1’istituto 
della affiliazione. 

Il Card. Siri — assente — nel voto scritto ha aderito al suggerimento dei 
Card. Cicognani di non istituire il biennio o triennio di specializzazione o me- 
glio di non pariare di cio in Concilio, dato che si tratta di ordinazione degli stu¬ 
di che esige esperimento. 

Queste osservazioni vanno fatte presenti alia Commissione dei Seminari 
nuovamente perche veda come prowedervi. 

Niente altro viene osservato e il Card. Presidente dichiara tolta la seduta in 
esaurimento dei programma. 

Fatta la preghiera di rito, la seduta e tolta. 


ADNEXUM. 


Em.mus IOSEPH Card. SIRI 
Archiepiscopus lanuensis 


Votum de emendatione schematum 

DE SACRORUM ALUMNIS FORMANDIS 
ET DE STUDIIS ECCLESIASTICIS ALIISQUE SCHOLIS 

(Citatio paginarum fit hic relate ad schema apparatum 
a Subcommissione emendamentorum) 1 


Acceptantur omnes conclusiones propositae a Commissione speciali, exceptis his 
quae sequuntur. 

Pag. 1, n. 2. Explicite petitur votum Subcommissionis circa propositionem factam 
ab Em.mo Ferretto ut ex duobus schematibus de vocatione unum tantum fiat. 

Voturrr. maneant duo schemata, quia utrumque schema est pars diversae Constitu¬ 
tionis et duae Constitutiones uniri nequeunt. 

Pag. 15 ad n. 7. Em.mus Siri quaedam postulavit demenda et rationes adiecit. Com¬ 
missio specialis non acceptavit observationem, sed nec rationes dedit. Infrascriptus 
cum sit in causa propria rem remittit Em.mis Patribus. 


1 Cf. pp. 108 ss. 

Pag. 17 ", initio paginae et ad art. 10. Explicite petitur votum Subcommissionis, 
utrum retineatur sufficienter emendatus textus circa rationem S. Thomae in scholis. 

Votum: textus est sufficienter emendatus a Commissione speciali. 

Pag. 17 ad art. 14. Item petitur explicite votum de S. Thoma. 

Votum : adprobatur propositio facta a Commissione speciali. Cum Em.mus Bea ob- 
servasset aliam esse mentalitatem theologicam in orientalibus ac in occidente circa tra¬ 
ditionem scholasticam et S. Thomam, petit Commissio specialis ut res decidatur ab hac 
Commissione. 

Votum : manere in textu proposito a Commissione speciali. Ratio est haec: orientalis 
archiepiscopus Columbensis (Ceylon) et Vietnam archiepiscopus Thuc, afrus archiepi- 
scopus Tananarive (Madagascar) et D. Lefebvre hucusque archiepiscopus Dakarensis 
in Africa Occidentali, qui omnes rem bene norunt, testantur traditionem scholasticam 
et S. Thomam optime aptari intellectui et culturae illarum gentium. Quod optime ex¬ 
periri potest in scholis romanis ex omnibus gentibus fit concursus levitarum. 

Pag. 18 ad art. 16. Explicite petitur a Subcommissione utrum acceptandae sint sug¬ 
gestiones relatae ab Em.mis Ferretto, Cento et Richaud. 

Votum : Negative. Ratio: agitur de particularibus et haec particularia numquam de¬ 
berent esse materia Concilii. 

Pag. 24-27 ad art. 6. Commissio specialis respondet suggestionibus et observationi¬ 
bus diversorum Patrum. 

Votum : bene respondit Commissio specialis, sed non perfecte, quia magis atten¬ 
dendum esset ad notam Em.mi Ottaviani, eo sensu quo plena securitas ortodoxiae re¬ 
quiritur semper in casu alicuius professoris sacrarum disciplinarum in laicis universita¬ 
tibus. 

Pag. 27 post art. 7. Expresse petitur utrum schema hoc retinendum sit sufficienter 
emendatum. 

Votum : affirmative, exceptis his de quibus supra actum est. 

Pag. 30-37. Ad art. 1 Commissio specialis non videtur sat respondisse argumentis 
prolatis ab Exc.mo 0’Connor et a R.mo Tinello. Revera paucitas vocationum postulat 
ut res, saltem hoc momento, ne complicatiores et difficiliores fiant. Nondum matura. 

Pag. 37 ad art. 9 (in nova redactione 6). Expresse petitur a Subcommissione votum 
circa observationes factas ab Em.mo Cicognani. 

Votum : Accipienda est suggestio Em.mi Cicognani. 

Pag. 38-39 ad art. 16 (in nova redactione 15). Petitur votum circa suggestiones 
Em.mi Ruffini et Em.mi Confalonieri. 

Votum : ambo accipiendae sunt ob rationem iam dictam: res non sunt faciendae, 
saltem hoc momento, ita difficiles. Leges debent esse rationabiles. 



SESSIO XI 
(16 Iulii 1962) 


A) DOCUMENTA 
1 

Exc.mus PETRUS PARENTE 
Adsessor Supremae S. Congregationis S. Officii 


SUPREMA S. CONGREGAZIONE 
DEL SANTO OFFIZIO 


Prot. N. 99/18 


Dal Palazzo dei S. Offizio, 30 gennaio 1962 


Eccellenza Reverendissima, 

Da tempo pervengono a questa Suprema Sacra Congregazione le domande 
dei cattolici e degli acattolici perche sia mitigata la disciplina ecclesiastica sulla 
cremazione dei cadaveri. Recentemente, la Federazione Internazionale per la 
Cremazione ha rivolto una supplica in questo senso al Santo Padre. 

NelTAdunanza Plenaria di Feria IV, il 24 gennaio corr., gli Em.mi e Rev.mi 
Padri di questa Suprema hanno deciso di deferire al prossimo Concilio Ecume- 
nico tale questione. Gli stessi Em.mi Padri sono dei parere che sarebbe oppor¬ 
tuno affidarla alia Commissione Teologica preparatoria. 

Nel caso che 1’incarico sia effettivamente dato alia suddetta Commissione, 
questo Dicastero passera direttamente ad essa i documenti riguardanti la materia. 

Saro, pertanto, grato alTEccellenza Vostra Reverendissima, se vorra comuni- 
care a questa Suprema il parere di codesta Segreteria della Commissione Centrale. 

Mi valgo, intanto, delPoccasione per confermarmi con sensi di sincera e di¬ 
stinta stima j n,-n n tt „ i. . 

deil Uccellenza Vostra Reverendissima 

devotissimo 


© Pietro Parente, ass. 

A Sua Eccellenza Rev.ma 

Monsignor Pericle Felici 

Arcivescovo tit. di Samosata 

Segretario Generale della Commissione Centrale 

Preparatoria dei Concilio Ecumenico Vaticano II 

Exc.mus PERICLES FELICI 

Secretarius generalis commissionis centralis 
praeparatoriae Concilii Vaticani II 

PONTIFICIA COMMISSIO CENTRALIS 
PRAEPARATORIA CONCILII VATICANI II 

Prot. N. 969 CE/62 


E Civitate Vaticana, die 20 febbraio 1962 

Eccellenza Reverendissima, 

Mi reco a premura significare aH’Eccellenza Vostra Reverendissima che, 
nelPUdienza dei 15 febbraio corrente, ho riferito al Santo Padre la mente 
espressa dagli Eminentissimi e Reverendissimi Padri di codesta Suprema in me¬ 
rito al problema della cremazione dei cadaveri, di cui nella lettera di Vostra Ec¬ 
cellenza dei 30 gennaio 1962. 

Sua Santita, udita la relazione, si e compiaciuta manifestare la Sua Mente 
nel senso che non si ritiene opportuno deferire la soluzione dei problema al- 
prossimo Concilio Ecumenico: e invece assai desiderabile che esso venga stu- 
diato con molta attenzione, perche il Dicastero competente dia, secondo l’op- 
portunita, le necessarie istruzioni. 

Nel comunicare all'Eccellenza Vostra 1’Augusta Volonta dei Santo Padre, 
rinnovo a Vostra Eccellenza i sensi dei mio ossequio e mi professo 

delTEccellenza Vostra Rev.ma 
dev.mo 

Pericle Felici, segr. gen. 


A Sua Eccellenza Reverendissima 

Monsignor Pietro Parente 

Arcivescovo tit. di Tolemaide di Tebaide 

Assessore della Suprema S. Congregazione dei S. Offizio 

Rev.mus D. VINCENTIUS FAGIOLO 
Secretarius subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 80/SE 


E Civitate Vaticana, die 21 febbraio 1962 


EcceUenza Reverendissima, 

Mi reco a premura significarLe clie lo schema dei Decreto De distributione 
Cleri, 1 preparato dalla Pont. Commissione della disciplina dei Clero e dei Po- 
polo cristiano, e discusso nella sessione generale di codesta Pont. Commissione 
Centrale dello seorso mese di novembre, 2 non e stato emendato da questa Sot- 
tocommissione perche non di sua competenza. 

Numerosi e autorevoli Membri di codesta Commissione suggerivano di far 
trattare 1’argomento dello schema da piu Commissioni ad esso interessate. 

Sono percio a pregarLa di voler gentilmente accettare la relativa posizione 
e rimetterLa per competenza alia Sottocommissione Mista. 

Con la gradita occasione Le rinnovo i sensi della mia particolare stima e mi 
confermo 


delPEccellenza Vostra Reverendissima 
dev.mo 

Vincenzo Fagiolo, segr. 


A Sua Eccellenza Reverendissima 
Mons. Pericle Felici 

Segretario Generale della Pont. Commissione Centrale 


1 Schema decreti de distributione cleri, Typis Polyglottis Vaticanis 1961, pp. 8: in 
Acta et Documenta... Series II, vol. II, pars I, pp. 563-565; vol. III, pars I, pp. 355-357. 

2 Patres de schemate disceptaverunt in II sessione commissionis centralis, die 10 
mensis novembris 1961: cf. Acta et Documenta... Series II, vol. II, pars I, pp. 568-595. 

Exc.mus PERICLES FELICI 

Secretarius generalis commissionis centralis 
praeparatoriae Concilii Vaticani II 


PONTIFICIA COMMISSIO CENTRALIS 
PRAEPARATORIA CONCILII VATICANI II 

Prot. N. 1650 Centr./62 


E Civitate Vaticana, die 1 marzo 1962 


Eminenza Reverendissima, 

Mi reco a premura trasmettere alTEminenza Vostra Reverendissima una co¬ 
pia fotostatica della lettera da me inviata aH’Ecc.mo Assessore della Suprema 
S. Congregazione dei S. Offizio, in cui si esprime 1’Augusta Volonta dei Santo 
Padre sui problema riguardante la cremazione dei cadaveri. 1 

Vostra Eminenza si compiacera tener presente 1’Augusta decisione nel- 
1’emendamento dello schema De praeceptis ecclesiasticis, presentato dalla Com¬ 
missione della disciplina dei Clero e dei Popolo cristiano, e gia esaminato dalla 
Commissione Centrale. 

Chino al bacio della S. Porpora, rinnovo alPEminenza Vostra i sensi dei 
mio profondo ossequio e mi confermo 


di Vostra Eminenza Rev.ma 
dev.mo 

Pericle Felici, segr. gen. 


(con allegato) 

A Sua Eminenza Reverendissima 
II Signor Cardinale Carlo Confalonieri 
Segretario della S. Congregazione Concistoriale 
Presidente della Sottocommissione degli emendamenti 


1 Cf. p. 131. 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 112/SE 


E Civitate Vaticana, die 12 marzo 1962 


Eminenza Reverendissima, 

Mi e gradito rimettere, qui unite, alTEminenza Vostra Reverendissima le pro- 
poste avanzate dai Membri della Pontificia Commissione Centrale nella seduta 
dei 22 febbraio u.s. 1 in vista degli emendamenti da apportare agli schemi De pa¬ 
rochorum obligationibus quoad curam animarum 2 3 e De praeceptis ecclesiasticis} 

Secondo le disposizioni gia comunicate a codesta Commissione in data 5 
dicembre 1961, n. prot. 10/SE, 4 questa Sottocommissione desidera sapere quali 
degli emendamenti proposti siano da accogliere ed i motivi di rigetto per quelli 
che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine, non oltre il giorno 10 dei mese di 
Aprile p.v. 

Gia ringraziando, bacio umilissimamente le sacre Mani e con senso di di¬ 
stinto ossequio mi confermo 

dell’Eminenza Vostra Reverendissima 
dev.mo obbl.mo umil.mo servitor vero 

Carlo Card. Confalonieri, pres. 

Vincenzo Fagiolo, segr. 

A Sua Eminenza Reverendissima 
II Signor Cardinale Pietro Ciriaci 
Presidente della Pont. Commissione 
della Disciplina dei Clero e Popolo cristiano 
Preparatoria dei Concilio Ecum. Vaticano II 


1 Cf. Acta et Documenta... Series II, vol. II, pars II, pp. 603-617; 625-652; 880 ss. 

2 Quaestiones de disciplina cleri et populi christiani. Schema decreti de parochorum 
obligationibus quoad curam animarum, Typis Polyglottis Vaticanis 1962, pp. 11: in Acta 
et Documenta... Series II, vol. II, pars II, pp. 597-602; vol. III, pars I, pp. 381-385. 

3 Schema decreti de praeceptis ecclesiasticis, Typis Polyglottis Vaticanis 1962, pp. 11: in 
Acta et Documenta... Series II, vol. II, pars II, pp. 617-622; vol. III pars I, pp. 386-391. 

4 Cf. Acta et Documenta... Series II, vol. IV, pars III - 1, p. 30. 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 112/SE 


E Civitate Vaticana, die 12 marzo 1962 

Eminenza Reverendissima, 

Mi e gradito rimettere, qui unite, alPEminenza Vostra Reverendissima le 
proposte avanzate dai Membri della Pontificia Commissione Centrale nella se- 
duta dei 27 febbraio u.s. 1 in vista degli emendamenti da apportare alio schema 
De Ecclesiae praeceptis. 2 

Secondo le disposizioni gia comunicate a codesta Commissione in data 
1 febbraio u.s., n. prot. 54/SE, 3 questa Sottocommissione desidera sapere quali 
degli emendamenti proposti siano da accogliere ed i motivi di rigetto per quelli 
che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine, non oltre il giorno 10 dei mese di 
Aprile p.v. 

Gia ringraziando, bacio umilissimamente le sacre Mani e con senso di di¬ 
stinto ossequio mi confermo 

delPEminenza Vostra Reverendissima 
dev.mo obbl.mo umil.mo servitor vero 

Carlo Card. Confalonieei, pres. 

Vincenzo Fagiolo, segr. 


Sua Eminenza Reverendissima 
Il Signor Cardinale Amleto Giovanni Cicognani 
Presidente della Commissione delle Chiese Orientali 
Preparatoria dei Concilio Ecum. Vaticano II 


1 Cf. Acta et Documenta... Series II, vol. II, pars II, pp. 872-877; 886 ss. 

2 Quaestiones de Ecclesiis Orientalibus. Schema decreti de Ecclesiae praeceptis, Typis 
Polyglottis Vaticanis 1962, p. 16: in Acta et Documenta... Series II, vol. II, pars II, 
pp. 862-871; vol. III, pars II, pp. 207-213. 

3 Cf. Acta et Documenta... Series II, vol. IV, pars III-1, pp. 168-169. 

Em.mus ALFREDUS Card. OTTAVIANI 
Secretarius Supremae S. Congregationis S. Officii 

SUPREMA S. CONGREGAZIONE 
DEL SANTO OFFIZIO 

Prot. N. 99/18 


Dal Palazzo dei S. Offizio, 13 marzo 1962 


Eccellenza Reverendissima, 

Questa Suprema Sacra Congregazione ha ricevuto il pregiato Foglio N. 969 
CE/62, dei 20 Febbraio seorso, 1 con il quale 1’Eccellenza Vostra Reverendissi¬ 
ma si compiaceva d’informare che e volonta dei Santo Padre che la questione 
della cremazione dei cadaveri venga studiata con molta attenzione da questo 
Sacro Dicastero. 

Nel prendere atto di tale comunicazione, mi valgo della circostanza per 
confermarmi con sensi di sincera e distinta stima 

delTEccellenza Vostra Reverendissima 
devotissimo 

Alfredo Card. Ottaviani, segr. 


A Sua Eccellenza Rev.ma 

Mons. Pericle Felici 

Arcivescovo tit. di Samosata 

Segretario Generale della Commissione Centrale 

Preparatoria dei Concilio Ecumenico Vaticano II 


1 Cf. p. 131. 

Rev.mus P. ATHANASIUS WELYKYJ 

Secretarius commissionis de Ecclesiis Orientalibus 
praeparatoriae Concilii Vaticani II 


PONTIFICIA COMMISSIO DE ECCLESSIIS 
ORIENTALIBUS PRAEPARATORIA CONCILII 
VATICANI II 

Prot. N. 661 CC/62 

E Civitate Vaticana, die 9 aprile 1962 


Reverendissimo Monsignore, 

Con inserto che allego, mi reco a doverosa premura di rimetterLe quanto si 
e creduto di dover notare circa le proposte avanzate dai Membri della Pontifi¬ 
cia Commissione Centrale in vista degli emendamenti da apportare agli schemi 
De Ecclesiae praeceptis. 

Rimanendo a disposizione della Signoria Vostra Rev.ma, mi e gradito pro- 
fittare delTincontro per confermarmi, con sensi di profonda stima e distinto os- 
sequio 


della Signoria Vostra Reverendissima 
dev.mo 

P. Atanasio Welykyj, segr. 


Reverendissimo Monsignore 
Mons. Vincenzo Fagiolo 
Segretario della Sottocommissione 
degli emendamenti 

Em.mus PETRUS Card. CIRIACI 

Praeses commissionis de disciplina cleri et populi christiani 
praeparatoriae Concilii Vaticani II 


PONTIFICIA COMMISSIO 
DE DISCIPLINA CLERI ET POPULI CHRISTIANI 
PRAEPARATORIA CONCILII VATICANI II 

Prot. N. 515/62 


E Civitate Vaticana, die 28 aprile 1962 


Eminenza Reverendissima, 

Riferendomi alia venerata lettera delTEminenza Vostra Reverendissima 
N. 112/SE, dei 12 dei mese seorso, 1 ho Tonore di rimetterLe qui uniti i pareri 
di questa Pontificia Commissione della Disciplina dei Clero e dei popolo cri- 
stiano circa gli emendamenti agli schemi De Parochorum obligationibus quoad 
curam animarum (Allegato I) e De praeceptis ecclesiasticis (All. II). 

Nel baciarLe umilissimamente le Mani mi confermo con sensi di profonda 
venerazione 


delTEminenza Vostra Reverendissima 
um.mo e dev.mo servo 

Pietro Card. Ciriaci, pres. 


(con due Allegati) 

A Sua Eminenza Reverendissima 
il Signor Card. Carlo Confalonieri 
Presidente della Sottocommissione 
degli emendamenti per il Concilio 


1 Cf. p. 134. 

EM.MUS CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


Prot. N. 207/SE 


E Civitate Vaticana, die 12 maggio 1962 


Eminenza Reverendissima, 

Mi e gradito rimettere, qui unite, all’Eminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pontificia Com¬ 
missione Centrale nelle sedute dei giorni 28, 29, 30 e 31 marzo seorso, 1 2 in vista 
degli emendamenti da apportare agli schemi dei decreti De Missionibus? 

Secondo le auguste disposizioni dei Santo Padre, 1’Eminenza Vostra e pre- 
gata di far esaminare le proposte avanzate, dal Segretario della Commissione, 
cui Elia presiede, dal Redattore o Redattori dello schema, cui gli emendamenti 
si riferiscono, e da un esperto di Sua fiducia, con il compito di riferire quali 
emendamenti, tra i proposti, siano da accogliere ed indicare i motivi di rigetto 
per quelli che non dovrebbero essere accettati. 


1 Patrum observationes typis editae sunt in Acta et Documenta... Series II, vol. II, 
pars III, pp. 173-210; 220-251; 257-275; 291-316; 403-414; 425-441; 445-460; 591 ss. 

2 Quaestiones de missionibus. Prooemium. Schema decreti de regimine missionum, 
Typis Polyglottis Vaticanis 1962, p. 32: in Acta et Documenta... Series II, vol. II, 
pars III, pp. 144-162; vol. III, pars II, pp. 241-259. 

Schema decreti de disciplina cleri, Typis Polyglottis Vaticanis 1962, p. 12; in Acta et 
Documenta... Series II, vol. II, pars III, pp. 210-217; vol. III, pars II, pp. 260-266. 

Schema decreti de religiosis. Typis Polyglottis Vaticanis 1962: in Acta et Docu¬ 
menta... Series II, vol. II, pars III, pp. 251-256; vol. III, pars II, pp. 267-272. 

Schema decreti de sacramentis et de sacra liturgia. Typis Polyglottis Vaticanis 1962, 
p. 16: in Acta et Documenta... Series II, vol. II, pars III, pp. 275-285; vol. III, pars II, 
pp. 273-281. 

Schema decreti de disciplina populi christiani. Typis Polyglottis Vaticanis 1962, 
p. 15; in Acta et Documenta... Series II, vol. II, pars III, pp. 395-401; vol. III, pars II, 

pp. 282-288. 

Schema decreti de studiis clericorum, Typis Polyglottis Vaticanis 1962, p. 15: in 
Acta et Documenta... Series II, vol. II, pars III, pp. 414-422; vol. III, pars II, pp. 289-296. 

Schema decreti de cooperatione missionali, Typis Polyglottis Vaticanis 1962, p. 7; in 
Acta et Documenta... Series II, vol. II, pars III, pp. 441-443; vol. III, pars II, pp. 297-299. 

Sono infine a pregarLa di voler disporre che i pareri siano rimessi a que¬ 
sta Sottocommissione con cortese sollecitudine, entro il corrente mese di 
maggio. 

Gia ringraziando, bacio umilissimamente le sacre Mani e con senso di 
profonda venerazione mi confermo 


delTEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 
II Signor Card. Gregorio Pietro Agagianian 
Presidente della Pont. Commissione delle Missioni 
Preparatoria dei Concilio Vaticano II 


11 


Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 222/SE 


E Civitate Vaticana, die 5 giugno 1962 


Eminenza Reverendissima, 

Mi e gradito rimettere, qui unite, alTEminenza Vostra Reverendissima le pro- 
poste avanzate dagli Em.mi, Ecc.mi e Rev.mi Membri della Pontificia Commis¬ 
sione Centrale nelle seduta dei giorni 10 e 11 maggio seorso, 1 in vista degli emen- 
damenti da apportare agli schemi dei decreti: De impedimentis ad matrimonium , 2 


1 Cf. Acta et Documenta... Series II, vol. II, pars III, pp. 1191-1221; 1233-1263; 
1268-1280; 1323 ss. 

2 Quaestiones de disciplina sacramentorum. Schema decreti de impedimentis ad ma¬ 
trimonium , Typis Polyglottis Vaticanis 1962, p. 12: in Acta et Documenta... Series II, 
vol. II, pars III, pp. 1181-1185; vol. III, pars I, pp. 519-523. 

De matrimoniis mixtis , 3 De consensu matrimoniali , 4 De forma celebrationis ma¬ 
trimonii, 5 e De processu matrimoniali . 6 

Secondo le auguste disposizioni dei Santo Padre, gia comunicate alPEmi- 
nenza Vostra Reverendissima in data 2 febbraio u.s., 7 questa Sottocommissione 
desidera sapere quali degli emendamenti proposti siano da accogliere ed i mo- 
tivi di rigetto per quelli che non dovrebbero essere accettati. 

Sono infine a pregarLa di voler disporre che i pareri siano rimessi a que¬ 
sta Sottocommissione, con cortese sollecitudine, non oltre il 30 giugno cor- 
rente. 

Gia ringraziando bacio umilissimamente le sacre Mani e con senso di 
profonda venerazione mi confermo 


delTEminenza Vostra Reverendissima 
dev.mo um.mo obbl.mo 
servitor vero 

Caelo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 
Il Signor Card. Benedetto Aloisi Masella 
Presidente della Pont. Commissione Dei Sacramenti 


3 Schema decreti de matrimoniis mixtis, Typis Polyglottis Vaticanis 1962, p. 7: in 
Acta et Documenta... Series II, vol. II, pars III, pp. 1186-1188; vol. III, pars I, 
pp. 524-527. 

4 Schema decreti de consensu matrimoniali. Typis Polyglottis Vaticanis 1962, p. 8: 
in Acta et Documenta... Series II, vol. II, pars III, pp. 1221-1224; vol. III, pars I, 
pp. 528-530. 

5 Schema decreti de forma celebrationis matrimonii. Typis Polyglottis Vaticanis 
1962, p. 15; in Acta et Documenta... Series II, vol. II, pars III, pp. 1224-1231; vol. III, 
pars I, pp. 531-538. 

6 Schema decreti de processu matrimoniali , Typis Polyglottis Vaticanis 1962, p. 7: in 
Acta et Documenta... Series II, vol. II, pars III, pp. 1263-1266; vol. III, pars I, 
pp. 539-541. 

7 Lege: 29 gennaio 1962: cf. pp. 523-524. 

Em.mus GREGORIUS PETRUS Card. AGAGIANIAN 

Praeses commissionis de missionibus 
praeparatoriae Concilii Vaticani II 


PONTIFICIA COMMISSIO DE MISSIONIBUS 
PRAEPARATORIA CONCILII VATICANI II 

Prot. N. 386/62 


E Civitate Vaticana, die 5 giugno 1962 
Em.mo e Rev.mo Signor Mio Oss.mo, 

In riferimento al Foglio dei 12 maggio u.s., N. 207/SE, 1 mi reco a premura 
di trasmettere alFEminenza Vostra Rev.ma le risposte che questa Commissione 
delle Missioni, secondo le Auguste disposizioni dei Santo Padre, ha creduto di 
dare alie osservazioni fatte dagli Em.mi, Ecc.mi e Rev.mi Membri della Pontifi¬ 
cia Commissione Centrale nelle sedute dei giorni 28, 29, 30 e 31 marzo seorso, 
circa gli schemi dei decreti De Missionibus. 

Alcune correzioni sono state notate nei fascicoli stampati dalla medesima 
Commissione e qui allegati. 11 rilievo piu importante e il seguente e cioe che i 
decreti De Missionibus , comuni per la materia con quelli di altre Commissioni, 
siano unificati in modo da salvaguardare le esigenze delle Missioni. 

Pertanto profitto ben volentieri della circostanza per baciarLe umilissima- 
mente le mani e confermarmi con sensi di profonda venerazione 

di Vostra Eminenza Rev.ma 
umilissimo devotissimo servitor vero 

Gregorius P. Card. Agagianian, pres. 


A Sua Eminenza Reveredissima 
il Sig. Card. Carlo Confalonieri 
Presidente della Pontificia 
Sottocommissione degli emendamenti 


1 Cf. pp. 139-140. 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


Prot. N. 270/SE 


E Civitate Vaticana, die 15 giugno 1962 


Eminenza Reverendissima, 

Mi e gradito rimettere, qui unite, alPEminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pontificia Com¬ 
missione Centrale nelle sedute dei giorni 11 e 12 maggio seorso, 1 in vista degli 
emendamenti da apportare agli schemi De facultatibus Episcoporum , 2 De cate- 
chismo et catechetica institutione , 3 4 5 De Kalendario perpetuo et celebratione Pa- 
schatis 4 et De Officio divino Ecclesiarum Orientalium? 

Secondo le auguste disposizioni dei Santo Padre comunicate a codesta 
Commissione in data 1 febbraio seorso, 6 questa Sottocommisione desidera sa- 
pere quali degli emendamenti proposti siano da accogliere ed i motivi di rigetto 
per quelli che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 


1 Cf. Acta et Documenta... Series II, vol. II, pars III, pp. 1283-1291; 1294-1304; 
1313-1322; 1327 ss. 

2 Quaestiones de Ecclesiis Orientalibus. Schema decreti de facultatibus episcoporum, 
Typis Polyglottis Vaticanis 1962, pp. 7; in Acta et Documenta... Series II, vol. II, 
pars III, pp. 1280-1282; vol. III, pars II, pp. 214-215. 

3 Schema decreti de catechismo et catechetica institutione, Typis Polyglottis Vaticanis 
1962, p. 7: in Acta et Documenta... Series II, vol. II, pars III, pp. 1291-1293; vol. III, 
pars II, pp. 216-217. 

4 Schema decreti de Kalendario perpetuo et celebratione Paschatis, Typis Polyglottis 
Vaticanis 1962, p. 8: in Acta et Documenta... Series II, vol. II, pars III, pp. 1304-1309; 
vol. III, pars II, pp. 218-221. 

5 Schema decreti de officio divino Ecclesiarum Orientalium, Typis Polyglottis Vatica¬ 
nis 1962, p. 8: in Acta et Documenta... Series II, pars III, pp. 1307-1309; vol. III, pars II, 
pp. 222-224. 

6 Cf. Acta et Documenta ... Series II, vol. IV, pars III-1, pp. 168-169. 

Gia ringraziando bacio umilissimamente le sacre Mani e con i sensi della 
piu profonda stima mi confermo 

delTEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 
Vincenzo Fagiolo, segr. 

A Sua Eminenza Reverendissima 
II Signor Cardinale Amleto Giovanni Cicognani 
Presidente della Pont. Comm. delle Chiese Orientali 
Preparatoria dei Concilio Vaticano II 


14 


Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 271/SE 


E Civitate Vaticana, die 20 giugno 1962 

Eminenza Reverendissima, 

Mi e gradito rimettere, qui unite, alPEminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pontificia Com¬ 
missione Centrale nelle sedute dei 5 e 7 maggio 1962 1 in vista degli emenda- 
menti da apportare agli schemi De praevia librorum censura eorumque prohibi¬ 
tione , 2 3 De censuris earumque reservatione 3 e De modo procedendi in poenis in 
via administrativa infligendis . 4 

Secondo le auguste disposizioni dei Santo padre gia comunicate a codesta 


1 Patrum observationes typis editae sunt in Acta et Documenta... Series II, vol. II, 
pars III, pp. 845-863; 874-893; 1324 ss. 

2 Typis Polyglottis Vaticanis 1962, p. 6; in Acta et Documenta... Series II, vol. II, 
pars III, pp. 842-844; vol. III, pars I, pp. 407-409. 

3 Typis Polyglottis Vaticanis 1962, p. 12: in Acta et Documenta... Series II, vol. II, 
pars III, pp. 864-869; vol. III, pars I, pp. 410-415. 

4 Typis Polyglottis Vaticanis 1962, p. 7: in Acta et Documenta... Series II, vol. II, 
pars III, pag. 870-872; vol. III, pars I, pp. 416-418. 



DOCUMENTA ET PROCESSUS VERBALES - SESSIO XI 


145 


Commissione in data 5 dicembre 1961, 5 questa Sottocommissione desidera sa- 
pere quali degli emendamenti proposti siano da accogliere ed i motivi di rigetto 
per quelli che non dovrebbero essere accettati. 

Sono infine a pregarLa di voler disporre che i pareri siano rimessi a que¬ 
sta Sottocommissione con cortese sollecitudine. Gia ringraziando bacio umi- 
lissimamente le sacre Mani e con sensi di profonda venerazione mi confermo 

delTEminenza Vostra Reverendissima 
dev.mo um.mo obbl.mo servitor vero 

Caelo Card. Confalonieri, pres. 
Vincenzo Fagiolo, segr. 

A Sua Eminenza Reverendissima 

II Signor Cardinale Pietro Ciriaci 

Presidente della Commissione della disciplina dei Clero 


5 Cf. Acta et Documenta ... Series II, vol. IV, pars III-1, p. 30. 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 275/SE 

E Civitate Vaticana, die 25 giugno 1962 

Eminenza Reverendissima, 

Mi e gradito rimettere, qui unite, alFEminenza Vostra Reverendissima le 
proposte avanzate degli Em.mi, Ecc.mi e Rev.mi Membri della Pontificia Com¬ 
missione Centrale nella seduta dei 18 giugno c., 1 2 in vista degli emendamenti da 
apportare alio schema De Ecclesiae unitate - Ut omnes unum sint? 


1 Cf. Acta et Documenta... Series II, vol. II, pars IV, pp. 453-467; 845 ss. 

2 Quaestiones de Ecclesiis Orientalibus. Schema decreti de Ecclesiae unitate « ut om¬ 
nes unum sint», Typis Polyglottis Vaticanis 1962, pp. 27: in Acta et Documenta... 
Series II, vol. II, pars IV, pp. 436-449; vol. III, pars II, pp. 225-238. 

Secondo le auguste disposizioni dei Santo Padre gia comunicate a codesta 
Commissione in data 1 febbraio c.a., 3 questa Sottocommissione desidera sapere 
quali emendamenti, dei proposti, siano da accogliere ed i motivi di rigetto per 
quelli che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 

Gia ringraziando bacio umilissimamente le sacre Mani e con senso di 
profonda venerazione mi confermo 

delPEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 

II Signor Cardinale Amleto Giovanni Cicognani 

Presidente della Pont. Comm. delle Chiese Orientali 


3 Cf. Acta et Documenta ... Series II, vol. IV, pars III - 1, pp. 168-169. 


16 

Rev. D. CAESAR SPALLANZANI 

Consultor commissionis de missionibus 
praeparatoriae Concilii Vaticanii II 


Genzano di Roma, 29 giugno 1962 

Eminenza Reverendissima, 

A proposito di un punto dello schema dei Decreto su « IdUnita della 
Chiesa » presentato dalla Commissione per le Chiese Orientali, desidererei sot- 
toporre albesame della Sottocommissione degli Emendamenti una osservazione, 
che, quale Consultore di detta Commissione, mi e sfuggita durante la Sessione 
Plenaria e anche dopo e che mi parrebbe, se non erro, di una certa importanza. 

A pag. 5 dei citato schema, linee 24-28, coi titolo: De Ecclesia terrestri et 
caelesti , n. 2 si descrive burdone dei fedeli in Cristo e nella Chiesa definendo la 
Chiesa: «Corpus Christi (Eph . 1,22-23; 5,23.29-30; Coi. 1,18.24; cf. 1 Cor. 
12,27-28), Societas electorum qui Christo uniuntur et ab eo salutem consequun¬ 
tur». Definizione ambivalente, che riguarda i due aspetti della Chiesa, di cui 
nei nn. 3 e 4 dello schema. 

Sembrerebbe piu chiaro trattare solo della Chiesa in quanto militante; por¬ 
re tutti gli elementi costitutivi di essa, a modo di definizione, come vengono 
elencati e sviluppati con argomenti scritturistici nei numeri seguenti. 

Un piu ampio e chiaro sviluppo della ecclesiologia cattolica, desiderato da 
molti Vescovi nelle loro risposte ai questionari, sarebbe pure giovevole nei con- 
fronti delle ecclesiologie dei fratelli separati. 

Prego Vostra Eminenza e gli Eminentissimi Membri della Sottocommissio- 
ne di compatire il mio ardimento e interpretarlo come suggerito dal vivo desi¬ 
derio dei trionfo della grande causa delTUnita della Chiesa. 

Inchinato al bacio della S. Porpora mi onoro professarmi con profonda sti- 
ma e venerazione 

di Vostra Em.za Reverendissima 
devotissimo 

Sac. Cesare Spallanzani 


A Sua Em.za Reverendissima 

II Sig. Card. Carlo Confalonieri 

Presidente della Sottocommissione degli emendamenti 

Rev.mus P. ATHANASIUS WELYKYJ 

Secretarius commissionis de Ecclesiis Orientalibus 
praeparatoriae Concilii Vaticani II 


PONTIFICIA COMMISSIO DE ECCLESIIS ORIENTALIBUS 
PRAEPARATORIA CONCILII VATICANI II 

Prot. N. 689 CC/62 


E Civitate Vaticana, die 4 luglio 1962 


Reverendissimo Monsignore, 

Ho il piacere di rimetterLe qui unite le osservazioni circa le proposte avan- 
zate in sede di Plenaria della Pontificia Commissione Centrale per gli emenda¬ 
menti da apportare agli schemi De Facultatibus Episcoporum ; De Catechismo\ 
De Breviario orientali ; De Kalendario perpetuo e De Ecclesiae unitate} 


1 Cf. Annotatio ex officio, pp. 500-501. 

Profitto volentieri ddTincontro per confermarmi con sensi di profonda sti- 
ma e devoto ossequio 

della Signoria Vostra Reverendissima 
dev.mo 

P. Atanasio Welykyj, segr. 

Reverendissimo Monsignore 
Mons.Vincenzo Fagiolo 

Segretario della Sottocommissione degli emendamenti 

Em.mus PETRUS Card. CIRIACI 

Praeses commissionis de disciplina cleri et populi christiani 
praeparatoriae Concilii Vaticani II 

PONTIFICIA COMMISSIO DE DISCIPLINA CLERI ET POPULI 
CHRISTIANI PRAEPARATORIA CONCILII VATICANI II 

Prot. N. 534/62 


E Civitate Vaticana, die 5 luglio 1962 


Eminenza Reverendissima, 

Riferendomi alia venerata lettera dell’Eminenza Vostra Reverendissima n. 
271/SE dei 20 mese seorso, ho Tonore di rimetterLe qui uniti i pareri di questa 
Pontificia Commissione della Disciplina dei Clero e dei popolo cristiano circa 
gli emendamenti ai seguenti schemi di decreto: 1) De censura librorum eorum- 
que prohibitione ; 2) De censuris earumque reservatione; 3) De modo procedendi 
in poenis in via administrativa infligendis . 1 

Nel baciare umilissimamente le Mani mi confermo con sensi di profonda 
venerazione 

delTEminenza Vostra Reverendissima 
um.mo e dev.mo servo 

Pietro Card. Ciriaci, pres. 
Cristoforo Berutti, segr. 

A Sua Eminenza Reverendissima 

il Signor Card. Carlo Confalonieri 

Presidente della Sottocommissione degli emendamenti 


1 Cf. note nn. 2-4, pp. 144-145. 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 284/SE 


E Civitate Vaticana, die 6 luglio 1962 


Eminenza Reverendissima, 

Ho Tonore di rimettere alTEminenza Vostra Reverendissima le osservazioni 
fatte dagli Em.mi, Ecc.mi e Rev.mi Padri della Pontificia Commissione Centra¬ 
le nella seduta dei 16 giugno s. 1 2 alio schema dei decreto De praeparatione ad 
matrimonium? 

Sono a pregarLa di voler disporre che le risposte alie predette osservazioni 
siano rimesse a questa Sottocommissione con cortese sollecitudine entro la 
prossima settimana. 

Gia ringraziando bacio le sacre Mani e con senso di profonda venerazione 
mi confermo 


delTEminenza Vostra Reverendissima 
dev.mo um.mo obbl.mo 
servitor vero 

Caelo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 
II Signor Cardinale Benedetto Aloisi Masella 
Presidente della Pont. Comm. della disciplina dei Sacramenti 
Preparatoria dei Concilio Vaticano II 


1 Cf. Acta et Documenta... Series II, vol. II, pars IV, pp. 389-403; 843 ss. 

2 Quaestiones de disciplina sacramentorum. Schema decreti de praeparatione ad ma¬ 
trimonium , Typis Polyglottis Vaticanis 1962, pp. 11; in Acta et Documenta... Series II, 
vol. II, pars IV, pp. 383-388; vol. III, pars I, pp. 542-547. 

Em.mus BENEDICTUS Card. ALOISIMASELLA 

Praeses commissionis de sacramentis 
praeparatoriae Concilii Vaticani II 


PONTIFICIA COMMISSIO DE SACRAMENTIS 
PRAEPARATORIA CONCILII VATICANI II 

Prot. N. 912 


E Civitate Vaticana, die 7 luglio 1962 
Em.mo e Rev.mo Signor mio Oss.mo, 

Con riferimento al venerato Foglio delTEminenza Vostra Reverendissima, 
in data 5 giugno c.a., prot. n. 222/SE, 1 mi e gradito rimettere, qui uniti, i pareri 
espressi dal Reverendissimo P. Raimondo Bidagor, S.J., Segretario della Pont. 
Commissione della disciplina dei Sacramenti, dallTll.mo e Rev.mo Mons. Ema- 
nuele Bonet y Muixi, Relatore, e dallTll.mo e Rev.mo Mons. Giovanni Pinna, 
Esperto, circa gli emendamenti proposti a riguardo degli Schemi: De impedi¬ 
mentis ad matrimonium , De matrimoniis mixtis , De consensu matrimoniali , De 
forma celebrationis matrimonii e De processu matrimoniali . 2 

BaciandoLe umilmente le mani con sensi di profondissima venerazione mi 
pregio raffermarmi 

delPEminenza Vostra Reverendissima 
Um.mo, Dev.mo Servitore vero 
Benedetto Card. Aloisi Massella, pres. 


A Sua Eminenza Reverendissima 
II Signor Cardinale Carlo Confalonieri 
Presidente della Sottocommissione per gli emendamenti 
Preparatoria dei Concilio Ecumenico Vaticano II 


1 Cf. pp. 140-141. 

2 Cf. pp. 140-141, note nn. 2-6. 

Em.mus BENEDICTUS Card. ALOISI MASELLA 

Praeses commissionis de sacramentis 
praeparatoriae Concilii Vaticani II 

PONTIFICIA COMMISSIO DE SACRAMENTIS 
PRAEPARATORIA CONCILII VATICANI II 

Prot. N. 917 


E Civitate Vaticana, die 14 luglio 1962 
Em.mo e Rev.mo Signor mio Oss.mo, 

Con riferimento al venerato Foglio delTEminenza Vostra Reverendissima, 
in data 6 luglio c.a., prot. n. 284/SE, 1 2 mi e gradito rimettere, qui uniti, i pareri 
espressi dal Reverendissimo P. Raimondo Bidagor, S.J., Segretario della Pontifi¬ 
cia Commissione della disciplina dei Sacramenti, preparatoria dei Concilio 
Ecumenico Vaticano II, dallTll.mo e Rev.mo Mons. Emanuele Bonet y Muixi, 
Relatore e dallTll.mo e Rev.mo Mons. Giovanni Pinna, Esperto, circa gli emen- 
damenti proposti a riguardo dello Schema De praeparatione ad matrimonium? 

BaciandoLe umilmente le sacre Mani e con sensi di profondissima venera- 
zione mi pregio raffermarmi 

delTEminenza Vostra Reverendissima 
Um.mo, Dev.mo Servitore vero 

Benedetto Card. Aloisi Masella, pres. 


A Sua Eminenza Reverendissima 
11 Signor Cardinale Carlo Confalonieri 
Presidente della Sottocommissione per gli emendamenti 
Preparatoria dei Concilio Ecumenico Vaticano II 


1 Cf. p. 149. 

2 Cf. p. 149, nota n. 2. 



152 


SUBCOMMISSIO DE SCHEMATIBUS EMENDANDIS 


22 


Em.mus CAROLUS Card. CONFALONIERI 


Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


Prot. N. 290-293/SE 


E Civitate Vaticana, die 10 luglio 1962 

Eminenza Reverendissima, 

Mi onoro rimettere alTEminenza Vostra Reverendissima la relazione pre- 
parata per gli emendamenti da apportare alio schema dei Decreto De Mis¬ 
sionibus. 1 

Alia relazione sono allegati gli schemi che dovranno essere emendati. 2 

Sono quindi a pregarLa di voler partecipare alia riunione che avra luogo lu- 
nedi 16 luglio c. alie ore 10. 

Profitto volentieri di questa nuova occasione, per baciarLe umilissimamen- 
te le sacre Mani e confermarmi con sensi di profonda venerazione 

delTEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 

Vincenzo Fagiolo, segr. 


Agli Eminentissimi Signori Cardinali 
Cardd. Clemente Micara, Giacomo L. Copello, 
Giuseppe Siri, Michele Browne 


1 De emendatione schematis decreti de Missionibus cum nota de schematibus paratis 
a Commissione de disciplina cleri et populi christiani, Typis Polyglottis Vaticanis 1962, 
pp. 155-168. 


2 Cf. p. 139, nota 2. 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


Prot. N. 298-299/SE 


E Civitate Vaticana, die 10 luglio 1962 


Eminenza Reverendissima, 

Mi onoro comunicarLe che nei giorni 16, 17 e 18 luglio c. avranno luogo le 
riunioni della Sottocommissione degli Emendamenti per 1’esame degli Schemi 
che sono ancora da emendare. 

Con la gradita occasione bacio umilissimamente le sacre Mani e con sensi 
di profonda venerazione mi confermo 


delFEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 
Vincenzo Fagiolo, segr. 


Agli Eminentissimi Signori Cardinali 
Cardd. Paolo Emilio Leger e Giuseppe Frings 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


DE EMENDATIONE SCHEMATIS DECRETI 

DE MISSIONIBUS 

cum nota de schematibus paratis 
a Commissione de disciplina cleri 
et populi christiani 



TYPIS POLYGLOTTIS VATICANIS - MCMLXII 

De emendatione schematis decreti 
DE MISSIONIBUS 


Pont. Commissio De Missionibus haec paravit 
schemata: De regimine missionum, De disciplina 
cleri, De religiosis, De sacramentis ac de sacra litur- 
gia, De disciplina populi christiani, De studiis cleri¬ 
corum, De cooperatione missionali. 

Haec schemata discussa sunt in sessione generali 
Pont. Commissionis Centralis diebus 28, 29, 30, 31 
mensis martii 1962 habita. 

Eadem sunt nunc emendanda iuxta observationes 
Patrum Commissionis Centralis, prae oculis tamen 
habitis responsionibus eis datis a Commissione de 
Missionibus. 

Animadverti tamen liceat, primum et postre¬ 
mum schema (scilicet: De regimine missionum et 
De cooperatione missionali) pertinere ad Commis¬ 
sionem De Missionibus et quaestiones missionum 
directe respicere. Ceterae autem quaestiones, prouti 
perplures Patres Commissionis Centralis adnotave- 
re, totius sunt Ecclesiae et non expedit ut Concilium 
de eis separatim tractet vel diversas edat normas, 
alias scilicet pro territorio communi et alias pro ter¬ 
ris missionum. Nec obiicere valet quod missiones 
peculiares habent exigentias, quae expostulant pe¬ 
culiares normas, cum huic necessitati providere bene 
possit Codex luris Canonici vel ipsa S. Sedes per 
opportunas instructiones aut facultates. 

Ideo, cum proprium sit Concilii principia sta¬ 
tuere generalia, quae sint tamquam constitutivae 
normae, expedit ut schemata a Commissione De 
Missionibus parata ad illa duo reducantur, ceteris 
remissis ad schemata aliarum Commissionum, uti 
sunt Commissiones De Sacramentis, De Sacra Li- 

turgia, De disciplina cleri et populi christiani, de 
Religiosis, de Studiis et Seminariis. 

At, cum hoc sit tantum votum, a quibusdam 
Patribus Commissione Centrali prolatum, quibus 
assentire non videtur Commissio de Missionibus, 
ne dedignentur edicere Em.mi Sodales nostrae Sub- 
commissionis, sua qua pollent sapientia, an sufficiat 
ut Concilium excutiet tantum de illis duobus sche¬ 
matibus (De regimine missionum et de cooperatione 
missionali), ceteris iudicio S. Sedis remissis. 

Attenta hac praeiudiciali quaestione, nunc tan¬ 
tum illa duo schemata proponuntur pro emenda¬ 
tione. 


— 5 — 

De emendatione schematis decreti 
DE REGIMINE MISSIONUM 

Ad Observationes generales 

I - Em.mus Card. Micara: Notae historicae, expli¬ 

cationes etc. e textu ad notas transferantur. 

R. Passim factum est. 

Idem : Unitas disciplinae si fieri potest servanda 
est. 

R. Hoc neque iure divino neque iure ecclesia¬ 
stico requiritur: formatio novi ritus (Africani, Asia¬ 
tici) non a priori excludenda est. 

Idem: Decreta concilianda sunt cum decretis alia¬ 
rum commissionum. 

R. Hucusque hoc fieri non poterat, quia nondum 
omnia decreta parata et revisa erant: insuper saepe 
idem petitur a Missionibus sed ob alias, fortiores 
saepe, rationes. 

(De Praelatura nullius cf. infra p. 20). 

II - Em.mus Card. Siri : Facilitationes pro missio¬ 
nibus inducunt periculum relaxationis pro cete¬ 
ris regionibus. 

R. Si facultates iuste et rationabiliter pro mis¬ 
sionibus petuntur concedi debent et pro aliis regio¬ 
nibus ubi iustae et rationabiles non sunt alio modo 
providendum est. 

III - Em.mus Card. Quiroga y Palacios : a) Non in 
omnibus regionibus christianis inopia est voca¬ 
tionum ecclesiasticarum; 

b) Communismus non subiungavit universas 
gentes. 

R. ad a) Placet observatio: et legatur in Sche¬ 
mate Decreti: Pag. 5, linea 31: «in multis regio¬ 
nibus christiani »; 

ad b) Universas non est « omnes » sed « inte¬ 
gras ». Claritatis gratia vox « universas » in Sche¬ 
mate decreti Pag. 6, linea 24 mutatur in « integras ». 

IV - Em.mus Card. Gracias-. Ne multiplicentur de¬ 
clarationes solemnes. 

R. Maior pars Commissionis cum hac observa¬ 
tione concordat; quia vero nonnulli maximo cum 
vigore exigerunt « declarationem solemnem », Com¬ 
missio censuit praeponendum esse schematibus de¬ 
cretorum « Prooemium », quod solemnes declara¬ 
tiones continet. 

V - Em.mus Card. Cento : « Materia mixta » cum 

aliis Commissionibus discutienda est. 

R. Vide quae dicuntur ad I. 

VI - Em.mus Card. Cicognani : Quaedam verba, in¬ 
digenae, sectae, etc. sunt odiosa. Verba « propa¬ 
ganda Fide » sapiunt politicam. 

R. Verba adhibita in lingua latina ecclesiastica 
habent significationem omnino claram, omnibus no¬ 
tam. « Nova » verba, minus claram et determinatam 
significationem habent et pariunt confusionem. 

In linguis modernis vocabula non raro odiosa 
facta sunt: v. g. « indigeno » in lingua hispanica, 
« native » in lingua anglica etc. Traductores igitur 
documentorum ecclesiasticorum rationem habeant 
huiusmodi diversitatis. 

Commissio non videt nomen S. C. de promoven¬ 
da Fide esse minus « politicum » quam da propa¬ 
ganda Fide. Si novus terminus adhibendus esset prae¬ 
ferendus videtur: de annuntianda fide! 


— 7 — 

VII - Em.mus Suenens: Omnia quae proponuntur 
in Schematibus pertinent ad Commissionem pro 
reformatione C.I.C. 

R. Certo omnia in concreto a dicta Commissione 
elaborari debent; omnino vero opportunum est ut 
Patres Concilii suam sententiam pandant: quae sen¬ 
tentia in omnibus pro redactoribus futuri Codicis 
erit maximi momenti, praesertim si agitur de rebus 
maxime disputatis (iam in ipsa quoque Commissione 
Centrali). 

Ab eodem Em.mo Cardinali petitur declaratio de 
urgentia et de prioritate officii missionarii. 

R. De urgentia sermo fit in Prooemio, de prio¬ 
ritate sermo fieri nequit, quia non habet fundamen¬ 
tum dogmaticum. Ecclesia non est imprimis societas 
missionaria; quod falso asserunt Protestantes multi 
(cf. Declarationes solemnes datae in New Delhi). 

VIII - Em.mus Card. Jullien : quae sunt necessaria 
pro missionibus ne extendantur ad Ecclesiam 
universam: pro missionibus sufficiunt decreta 

S. C. d. P. F. 

R. Non est necessarium ut leges universales 
respiciant omnes fideles: in Codice invenitur trac¬ 
tatus de religiosis, sic in eodem Codice sermo fieri 
debet quoque de missionibus, quae sunt maximi mo¬ 
menti pro tota Ecclesia. Sunt conditiones speciales, 
quae sunt communes fere omnium missionum, quae¬ 
que sunt satis permanentes: pro his conditionibus 
ferendae sunt leges speciales diversae a legibus pro 
regionibus aliis. Tales leges a Commissione de M. pro¬ 
ponuntur. Variae conditiones vero peculiares in di¬ 
versis missionibus, quaeque saepe mutantur, non re¬ 
quirunt legem, sed iis occurri potest decretis aut 
specialibus facultatibus S. C. d. P. F., sicuti hucus¬ 
que fiebat et in posterum fieri debebit. 

IX - Em.mus Card. Bea : Non tangitur quaestio de 
relationibus cum Missionibus acatholicis. 

R. Normae concretae difficulter dari possunt 
cum conditiones in variis nationibus sunt valde di¬ 
versae et etiam modus agendi diversarum sectarum 
valde differt. 

Opportunum tamen videtur inserere adhortatio¬ 
nem ad Ordinarios missionum et ad missionarios ut 
omnes christianos in sua ditione commorantes fra¬ 
terna caritate amplectantur: sunt enim « fratres » 
nostri. 

X - Exc.mus Maximus IV: 1) Quae dicuntur in 

Prooemio p. 3 de activitate Romanorum Pontifi¬ 
cum pro missionibus non sunt exacta. 

R. Deleantur verba: « et sub eorum potestate ». 

2) Non placet expressio: Episcopus proprius. 
R. Legatur: « Pastor Supremus ». 

3-4) Nimis extollitur in Schemate potestas 
Romani Pontificis. 

R. Nimis i, e. praeter veritatem: nego. 

Nimis i. e. inopportune: transeat. 

XI - Exc.mus Cheikho: Regimen Missionum perti¬ 
net ad S. Sedem ergo non debet fieri sermo de 
ipso in Concilio. 

R. Regimen totius Ecclesiae pertinet ad S. Se¬ 
dem ergo nihil deberet tractari in Concilio! 

Ipse Romanus Pontifex convocat Episcopos ut 
ei assistant in regimine tum Ecclesiae universalis 
tum Ecclesiae missionariae. 

XII - Exc.mus 0’Connor: Capita XIV et XV po¬ 
nantur in Schemate de cooperatione missionali! 

R. Quoad Cap. XIV fiat; Caput vero XV rema¬ 
neat, quia imprimis respicit regimen Missionum. 

XIII - Exc.mus Alter: Leges latae pro missionibus 

non debent afferre praeiudicium aliis regionibus. 

R. Si missiones revera factae sunt Ecclesiae adul¬ 
tae iam non indigent exceptionibus; transire possunt 
sub S. C. Consist.; quamdiu vero « aliquid inchoa¬ 
tum prae se ferunt » leges speciales et exceptiones 
necessariae sunt: etiamsi transirent ad S. C. Con¬ 
sist. De facto S. C. Consist. multis regionibus con¬ 
cedit easdem facultates ac S. C. d. P. F. concedere 
solet missionibus. 

XIV - Exc.mus Bernard: Petitur definitio missionis. 

R. In Commissione de Missionibus multum di¬ 
sputatum est utrum danda esset definitio « mis¬ 
sionis ». 

Canonistae omnes negative respondebant; Mis- 
siologi affirmative, sed de ipsa definitione missiologi 
minime concordant: tot sunt definitiones quod sunt 
missiologi: recte in animadversione dicitur: « prae 
oculis habendae sunt difficultates in definitione Mis¬ 
sionis ». 

Unica definitio recta, sed ab extrinseco, est: 
« Missiones » sunt omnia territoria, sub S. C. de 
P. F. Haec vero definitio, nimis iuridica, missiologis 
non placet. 

XV - Exc.mus Ngo-dinh-Thuc: Adiuvandi sunt chri- 

stiani oppressi a communistis. 

R. Etiam Commissio de Missionibus censuit ad- 
iuvandos esse populos oppressos a communistis: 
quare proposuit Schema XI (De regimine Missio¬ 
num) quod tractat « De provisione Sede vacante in 
missionibus » ne unquam missio careat pastore ca- 
ractere Episcopali insignito. 

Opportunum huic schemati addi potest votum 
ut ordinariis locis in nationibus a communistis oc¬ 
cupatis tribuantur amplissimae facultates «extra 
ordinem ». 

XVI - Rev.mus Janssens : Normae generaliores de¬ 
ferantur ad Concilium ceteris remissis ad San¬ 
ctam Sedem. 

R. Sicuti aliae quaestiones de religiosis, de stu¬ 
diis, de stampa etc. tractantur in Concilio, ita om¬ 
nino decet ut quaestiones de missionibus tractentur 
in Concilio ipso et non tantum ab aliqua Commis¬ 
sione aut ab aliquo organo Sanctae Sedis: quae¬ 
stiones enim de missionibus non sunt quaestiones 
secundariae, quae relinqui possunt officialibus sed 
sunt quaestiones magni momenti pro tota Ecclesia. 
Oportet ut Patres Concilii Vaticani II factis demon¬ 
strent missiones considerari opus maximi momenti 
in Ecclesia. 

Pro clero et populo fideli in missionibus esset 
gravis delusio si de missionibus tantum darentur 
« quaedam normae generaliores » relinquens cetera 
ordinariae administrationi: esset signum parum be¬ 
nevolentiae erga missiones. 

Observationes non tangunt decreta. 

XVII - Exc.mus Dell’Aequa-. Aboleatur discrimen 
inter territoria iuris communis et territoria mis¬ 
sionum. 

R. Quamvis multae Missiones iam felices pro¬ 
gressus fecerunt tamen status Ecclesiae « adhuc ali¬ 
quid inchoatum prae se fert » et igitur omnino decet 
ut pro his saltem regionibus specialis legislatio re¬ 
tineatur. 


Prooemium 

I - Ab Em.mo Card. Puffini petitur definitio vocis 
« missionis ». 

R. Definitio non est opportuna: quia 

a) a missiologis variae definitiones dantur; 

b ) noluit Commissio de Missionibus exclu¬ 
dere « missiones » sensu lato in America Latina et 
in Ecclesia orientali; 


c ) ceteroquin omnes fideles bene sciunt quid 
sint « missiones ». 


II - Em.mus Gracias: Clarius et fusius explicandum 
propositum missionis non fuisse politicum. 

R. Clare in Prooemio hoc dicitur: maior prolixi¬ 
tas Prooemii non videtur admittenda. 


III - Em.mus Konig: In Prooemio adiungatur bre¬ 
vis expositio rationis theologicae mandati mis- 
sionarii. 


R. Omnes rationes theologicae in Prooemio in¬ 
veniuntur. 


N. I 


I - Em.mus Card. Spellman: Facultas conficiendi 
acta, S. Sedi mittenda, lingua vulgari magis 
nota, utilis esset etiam pro regionibus iuris 
communis. 


R. Non negat Commissio de Missionibus utilita¬ 
tem innovationis pro toto orbe terrarum et Com¬ 
missio contenta est si Commissio de dioeceseon re¬ 
gimine hoc schema suum facere vellet. 

Tamen difficultates in missionibus sunt maiores 
quam alibi et ideo merito quaestio a Commissione 
de Missionibus proponitur. 

Idem Em.mus Card.-. Caute procedendum in 
erectione tribunalium 3“ instantiae. Quod ad tribu¬ 
nalia tertiae instantiae Commissio de Missionibus 
sequentia adnotanda esse censet: 

a) a iudice non tantum requiritur peritia in 
iure canonico, quae certo multo maior est in iudici- 
bus Sacrae Rotae Romanae, quam in iudicibus in 
missionibus, sed requiritur quoque 1) cognitio lin¬ 
guae in qua testimonia dantur; quaevis enim trans¬ 
latio necessario defectus habet; 2) cognitio indo¬ 
lis populi et condicionum specialium, consuetudi¬ 
num etc., ita ut possit « ponderare » testimonia. 
Omnibus his elementis bene consideratis C. d. M. 

censet iudices in missionibus non esse inferiores 
iudicibus Romae vel alibi. 

b) Procedura iudicialis salvare debet mediis 
humanis, in quantum fieri potest, unitatem et indis- 
solubilitatem matrimonii: si procedura fit facilior 
errores fortasse fient frequentiores, quod est malum: 
nunc vero cum nostra procedura rigida fortasse pauci 
sunt errores sed permagnus est numerus hominum, 
qui coguntur vivere in matrimonio invalido, quia 
declaratio nullitatis obtinere non possunt: alii per- 
plurimi vivunt in concubinatu, quia declaratio nul¬ 
litatis prioris matrimonii, certo invalidi obtineri non 
potest. Quod est maius malum pro animabus. Ex 
duobus malis minus eligi debet. 

Nulla est absurditas si procedura in missioni¬ 
bus, ubi condiciones sunt diversae esset simplicior 
quam regionibus iuris communis. 

c) Tribunalia ecclesiastica tertiae instantiae 
extra Urbem non sunt aliquid omnino novum in 
Iure canonico: in Hispania, in Germania, in Brasi- 
lia et alibi iam habentur. 

II - Em.mus Card. Ruffini : Linguae modernae sunt 
nimis numerosae; professores seminarii traduc¬ 
tiones Latinas facere possunt. 

R. a) Si praeter linguas gallicam, germanicam 
et anglicam etiam aliae fierent linguae admissae 
in mundo scientifico, iam non difficile esset invenire 
viros, qui illam linguam callent. Ceteroquin C. d. M. 
non desiderat ut in Curia Romana pro linguis prae¬ 
cipuis adsint interpretes sed ut Curia Romana ita 
« internationalizetur » ut inter ipsos officiales ad¬ 
sint qui linguas praecipuas callent: quod in S. C. 
d. P. F., S. C. p. E. O. et S. C. S. Off. iam aliquo- 
modo verificatur. 

Professores Seminarii in missionibus sunt pauci, 
laboribus obruti et non raro habitant in locis distan¬ 
tibus a Sede Episcopali. 

b) Facilius erit Romae seligere officiales, qui 
praecipuas linguas modernas callent, quam ubique 

terrarum invenire interpretes pro conficienda ver- 
sione latina: practice solummodo sacerdotes hoc 
facere possunt, sed perderent tempus! 

III - Em.mus Card. Quiroga y Palacios: Linguae 
italica et hispanica in Ecclesia non sunt mino¬ 
ris momenti quam linguae citatae. 

R. Linguae italica et hispanica non citantur, 
quia iam admittuntur: claritatis gratia in decreto 
inseri possunt verba: « praeter linguam italicam et 
hispanicam » admittuntur quoque... etc. 

IV - Em.mus Card. Browne et Exc.mus Cooray : 
a) Tribunalia in Missionibus non satis bene in¬ 
structa sunt ut possint dare votum Romano Pon¬ 
tifici. 

R. Certo in missionibus tribunalia non sunt 
«perfecte instructa», sed ante omnia requiritur 
tribunal efficax: maius est damnum si in multis 
causis ius non dicitur, quam si in paucis causis 
erratur. 

b) Ob penuriam sacerdotum peritorum tribu¬ 
nal 3 ae Instantiae instituatur apud Legatum San¬ 
ctae Sedis. 

R. Apud Legatum Sanctae Sedis sacerdotes pe¬ 
riti non facilius inveniuntur quam apud Sedem episc. 
principalem regionis. Insuper Episcopus residentialis, 
qui cognoscit locales consuetudines, linguam etc. 
certo melius dirigere potest Tribunal regionale quam 
D. A. qui post paucos annos promovetur. 

Melius est si legatus S. Sedis nullam partem 
habeat in causis contentiosis. 

Episcopus est iudex natus in sua dioecesi. 

N. II 

I - Em.mus Card. Albareda: Pag. 14, lin. 5 determi¬ 
nari debet quaenam sint quaestiones maioris mo¬ 
menti deferendae ad S. Sedem. 

R. Determinatio quaenam quaestiones sint maio¬ 
ris momenti certo auctoritative dari debet: sed non 
videtur pertinere ad Concilium sed potius ad legi¬ 
slationem ordinariam; ad Commissionem pro novo 
Codice; Decreta SS. CC. RR. etc. 

N. III 

I - Em.mus Card. Leger: Legati S. Sedis maioribus 

iuribus gaudeant et eligantur ex Praelatis di¬ 
versarum nationum. 

R. C. d. M. censet iura Legatorum S. Sedis non 
esse extendenda: vel nullus Episcopus hoc petiit. 

II - Exc.mus Cooray: Multiplicandi sunt Legati 
Sanctae Sedis. 

R. Paulatim iam plures nominantur. 

III - Exc.mus Bernard: Munus et iura Legati S. Se¬ 
dis clare definiantur ne oriantur controversiae. 

R. Iam clare definiuntur in can. 267 et sqq. Dif¬ 
ficultates plerumque oriuntur ex non observantia 
Codicis. 

N. IV 

I - Em.mus Card. Valeri: Competentia inter S. C. 
d. P. F. et S. C. de Rei. determinetur a Com¬ 
missione pro reformatione Codicis; ceteroquin 
de facto non adsunt difficultates. 

R. a) Etiamsi quaestio de iurisdictione S. C. de 
Rei. et S. C. de P. F. in religiosos ex voluntate 
R. P. submittenda est Commissioni pro ref. C.I.C. 
hoc non impedit quominus Patres Concilii de hac 
quaestione sententiam dent. 

b) Decretum C. d. M. non intendit occurrere 
difficultatibus existentibus sed conformare ius cum 
praxi existenti et necessaria. 

c ) Omnes domus et provinciae eiusdem In¬ 
stituti in proposito decreto semper subsunt uni S. C. 
sive de Religiosis, sive de P. F. 

II - Em.mus Card. Leger: Societates sine votis pro 

missionibus erectae ne subsint normis iuris com¬ 
munis, sed exclusive propriis Constitutionibus. 

R. Sunt « Instituta perfectionis » iuris publici 
et qua talia necessario subesse debent normis iuris 
communis pro his Institutis datis. 

III - Exc.mus Cooray: Omnia Instituta perfectio¬ 
nis etiam in missionibus subsint normis iuris 
communis quoad vitam religiosam et regimen 
internum. 

R. Est omnino mens Commissionis de M. Om¬ 
nia Instituta perfectionis subsint eidem legislationi 
Codicis Iuris Canonici: vita religiosa qua talis est 
eadem in missionibus et extra. Potestas vero admi¬ 
nistrativa in Instituta exclusive missionaria exer¬ 
ceatur a S. C. d. P. F. 

N. V 

I - Em.mus Card. Spellman: In missionibus ne eri¬ 
gantur « Praelaturae nullius » sed potius « re¬ 
giones missionariae ». 

R. C. d. M. nomen « Praelaturae nullius » non 
vult defendere; tamen semper necessarium erit ha¬ 
bere possibilitatem erigendi territorium ecclesiasti¬ 
cum omnino separatum et autonomum, quod ta¬ 
men non sit dioecesis: v. g. quia Episcopi debent 
esse nativi; quia inter paucos sacerdotes non habetur 
candidatus aptus ad episcopatum etc. 

Parum interest quomodo vocetur: Praelatura 
nullius, Vicariatus aut Praefectura aut Missio sui 
Iuris. Tantum vox « Praelatura nullius » est minus 
odiosa. 

N. B .: Regio missionaria non est autonoma sed 
pars dioecesis. 

II - Em.mus Card. Ruffini: Vicariatus Apostolici 
maneant sub S. C. de P. F. quae regit admini- 
strationem ecclesiasticam extraordinariam. Dioe¬ 
ceses transeant ad S. C. Consist. 

R. Etiam dioeceses, « quae aliquid inchoatum 
prae se ferunt » remanere debent sub S. C. de P. F. 
Cf. Codex I. C. can. 252. 

III - Em. mus Card. Siri : Non placet suppressio 
Vic. Apost. et erectio Praei, nullius. 

R. Est potius quaestio de verbo: C. d. M. exop¬ 
tat vero ut Vicariatus Apostolici in omnibus aequi- 
parentur dioecesibus sive retento nomine, sive non. 
Si nomen V. A. retineatur, mutari debet Codex. 
Si nomen V. A. mutetur in « Praelaturam nul¬ 
lius », Codex immutatus remanere potest. 

IV - Em.mus Card. Leger : Episcopi debent esse na¬ 
tivi; Praelati nullius exteri. 

R. Praxis hodierna retinenda videtur; nomine¬ 
tur candidatus, qui, omnibus perpensis, etiam na- 
tionalitate magis aptus sit, sive ad sedem Episcopa¬ 
lem, sive ad sedem praelaticiam. 

N. VII 

I - Em.mus Spellman: In magnis dioecesibus visi¬ 

tatio per Episcopum personaliter peracta diffici¬ 
lis esse potest. 

R. In casu necessitatis Episcopus semper pe¬ 
tere potest licentiam S. C. de P. F. deputandi dele¬ 
gatum. 

II - Exc.mus Cooray: Tres annos non sufficiunt ad 

tollendos abusus. 

R. Tamen visitatio utilis est ad videndum utrum 
saltem initium correctionis adsit. 

N. VIII 

I - Em.mus Card. Spellman: Frequentior Synodus 

maius onus imponit Episcopo. 

R. Sane, sed plures sunt utilitates, in Schemate 
enumeratae. 

II - Em.mus Card. Ruffini: Dicatur in Schemate 
Statuta subicienda esse approbationi S. Sedis. 

R. De iure vigenti Statuta Synodalia non indi¬ 
gent approbatione S. Sedis, nec adest ratio mutandi 
disciplinam. 

N. IX 

I - Em.mus Card. Spellman: Conferentiae Episco¬ 

pales locum tenere possunt Conciliorum. 

R. Nego: Conferentiae sunt liberae: generatim 
interveniunt tt. Episcopi, acta minus serio praepa¬ 
rantur et non indigent approbatione S. Sedis. Con¬ 
cilia sunt canonica, interveniunt sacerdotes ex utro¬ 
que clero. 

II - Em.mus Card. Ruffini: Acta Conciliorum ap¬ 
probanda sunt a S. Sede. 

R. Clare hoc iam dicit can. 291 §§ 1 et 2 C.I.C. 

III - Em.mus Card. Leger: Concilium prov. sin¬ 
gulis decem annis nimis frequens est. 

R. Vide argumenta in parte prima schematis. 
N. X 

Decretum hoc de Consultoribus dioecesanis non 
invenit gratiam in oculis Patrum Commissionis Cen¬ 
tralis: quare Commissio de Missionibus proponit ut 
in Archivo deponatur pro futuro Concilio Vatica¬ 
no III. 

N. XI 

I - Em.mus Card. Aloisi Masella: Non placet tri¬ 

bunal unipersonale, neque unica instantia pro 
causis matrimonalibus. 

II - Em.mus Card. Ruffini : Nimia datur potestas 
Ordinariis locorum. 

R. ad I et II: Non datur in decreto C. d. M. 
Ordinariis facultas tractandi causas matrimoniales 
« sine ulla restrictione » quia tum iudex, tum de¬ 
fensor vinculi tum partes retinent ius appellandi. 

Si in aliqua missione iudex et defensor vinculi 
sunt parum capaces Ordinarius loci hoc scit et pro 
sua conscientia abstinebit a confirmanda sententia. 

Denique non patitur res omnino nova in iure: 
in casibus exceptis iuxta can. 1990 quoque datur 
sententia ab uno iudice et non necessario requiritur 
appellatio. 

Decretum C. d. M. petit ut procedura casus 
excepti cum nonnullis cautionibus extendatur ad 
alias causas faciles aut evidentes. 

III - Em.mus Card. Gracias : Cone. Plen. Indiae 
iam simile quid petiit. 

R. Est argumentum pro necessitate concessionis. 
Ceteroquin tribunalia unipersonalia et tribunalia 
communia iam pluribus in locis ex induito S. C. 
d. P. F. existunt. 

IV - Em.mus Card. Leger: Magis opportuna sunt 
tribunalia regionalia. 

R. Tribunalia communia, quae in schemate pro¬ 
ponuntur vix differunt a tribunalibus regionalibus: 
est vero solutio magis elastica et magis adaptabilis 
conditionibus specialibus missionum. 

V - Em.mus Card. Cicognani : Tribunal uniperso¬ 

nale absonum est in causis matrimonialibus. 

R. Vide canones 1990 sqq. C.I.C. ubi permit¬ 
tuntur pro multis causis. 

VI - Em.mus Card. Jullien: Quo simplicior est 
procedura eo peritiores debent esse iudices, ne 
errores irrepant. 

R. Cf. Responsum datum ad Observationem I 
in numero I, pag. 11, ubi resp. Em.mo Card. Spell- 
man. 

Insuper: Fraudes expectandae sunt praesertim in 
illis regionibus ubi divortium civile non existit (Hi¬ 
spania et Italia) et ubi « declaratio nullitatis » tribu¬ 
nalis ecclesiastici est unica via ad sese liberandum 
ab uxore minus grata et ad ineundum novum ma¬ 
trimonium: non vero in aliis nationibus (in omni¬ 
bus fere missionibus) ubi mali petent divortium ci¬ 
vile et solummodo boni incipiunt processum ad con¬ 
sulendum conscientiae. 

VII - Em.mus Card. Heard: a) In missionibus iam 
tribunal V e Instantiae sit metropolitanum aut 
regionale. 

R. Proponitur tribunal « commune » pro tota 
provincia aut regione. 

b) Pro appellatione ad S. Rotam omnes iu¬ 
dices in causa, defensor vinculi et advocati de¬ 
berent cognoscere linguam processus. 

R. Concedo et omnino optandum est ut inter 
officiales S. R. R. adsint, qui praecipuas linguas mo¬ 
dernas calleant. 

VIII - Em.mus Card. Browne: Audiantur praeser¬ 
tim periti S. C. d. P. F. 

R. Consentiunt cum schemate proposito. Prae¬ 
terea: De facto S. C. de P. F. iam pluribus missio¬ 
nibus concessit erectionem tribunalium unipersona- 
lium et tribunalium communium. 

X - Exc.mus Cooray: Constitutio tribunalis uniper- 
sonalis valde imprudens videtur. 

R. Non est magis imprudens quam canon 1990 
et praxis S. C. de P. F. iam diu existens. 

N. XII 

I - Em.mus Card. Aloisi Masella : Quaestio de abro¬ 

gatione poenae 1. s. bene examinanda est. 

R. Omnino. 

II - Em.mus Card. Spellman: Quaestio pertinet ad 

Commissionem de reformatione Codicis. 

R. Quamvis certo reformatio iuris poenalis re¬ 
linquenda est Commissioni speciali peritorum, Con¬ 
cilium dare potest normas generales pro reforma¬ 
tione: quaestio maximi momenti certo est utrum et 
in quantum retinendae sint poenas 1. s. 

III - Em.mus Card. Ruffini : a) Prudens non est 
pro sacerdotibus abolere poenas 1. s., praesertim 
quae tuentur Sacramentum poenitentiae. 

R. 1) Pro sacerdotibus retineri possunt irregu¬ 
laritates, quae sunt sanctiones graves, ipso facto 
incurruntur et a sola S. Sede dispensari possunt. 

Irregularitas vero non excludit ab Ecclesia et 
ideo viam reconciliationis non praecludit sicut ex¬ 
communicatio. 

2) Pro sollicitatione in confessione, quod est 
delictum non minus grave quam absolutio compli¬ 
cis nulla poena 1. s. habetur. 

3) Si vero Patres velint insistere ad decre¬ 
tum (pag. 25, linea 99) addi possunt verba « firmis 
tamen censuris 1. a. specialissimo modo reservatis ». 

b) Si Conferendae Episcopales possent sta¬ 
tuere poenas 1. s. Sancta Sedes suam auctorita¬ 
tem iam non posset interponere. 

R. Ferre poenas ferendae sententiae non reser¬ 
vatur Ordinariis: etiam S. Sedes eas ferre potest; 

neque decretum est innovatio: etiam in disciplina 
vigenti Ordinarii poenas statuere possunt. 

N. XIII 

I - Em. mus Card. Konig: Admittatur in missiones 

quoque clerus saecularis alienigena. 

R. In Schemate pag. 27 4. dicitur: « Laudandi 
sunt... ». 

II - Exc.mus Hurley : a) « Ad nutum » excludit « in 

perpetuum » ergo in Schemate habetur contra¬ 
dictio. 

R. « Ad nutum S. Sedis » potest esse « ad tem¬ 
pus » potest quoque esse de facto « in perpetuum ». 
Commissio solummodo vult dicere nullam esse ra¬ 
tionem neque canonicam neque theologicam cur 
Sancta Sedes debeat revocare commissionem missio¬ 
nis alicui instituto perfectionis facta. 

b) Vocationes ad clerum saecularem foven¬ 
dae sunt. 

R. Hoc loco sermo est de « Commissione Mis¬ 
sionum » et ideo exhortatio ad formandum clerum 
saecularem alibi melius inseri potest. Vg. in Sche¬ 
mate de studiis clericorum: p. 5 post lineam 25. 

c) In Schemate bis dicitur: « quia neutra 
peculiaris genuini cleri forma divini iuris prae¬ 
rogativam tenet ». 

R. Deleantur haec verba ubi prima vice inve¬ 
niuntur pag. 28 lin. 23 et 24 et legatur ita: 
23 « militiae: quia ius divinum neque alteri alteram 
proponat »... etc. 

d) Pag. 28, linea 22 structura grammaticalis 
vitiosa est. 

R. Corrigatur: linea 22 legatur: « clerus indige¬ 
na potest esse... etc. ». 

N. XIV 

I - Exc.mus Cooray: Missionarii nominari debent a 

Superiore eccl. 

R. Hucusque pro dioecesibus in missionibus 
clara norma non habetur. Instructio pro dioecesibus 
missionariis et pro omnibus missionalibus non-com- 
missis fieri debet a S. C. d. P. F. 

Proponitur a Commissione de Missionibus ut 
servetur circa nominationes ius commune: i. e. in 
dioecesibus missionariis et in missionibus non com¬ 
missis Superior religiosus praesentat, Ordinarius 
loci nominat. Si haec regula non observetur, peri¬ 
culum adest quod religiosi iam non adeant missio¬ 
nes sed dioeceses iuris communis ubi est penuria 
sacerdotum (vg. in America Latina) ubi superiores 
religiosi subditos transferre possunt, quod est ma¬ 
gni momenti pro conservanda disciplina religiosa. 


— 23 — 

De emendatione schematis decreti 
DE COOPERATIONE MISSIONALI 

Ad observationes generales 

I - Em.mi Card. Pizzardo : Dubito num a Concilio 

tractari debeat in particulari. 

R. Sine dubio Concilium de cooperatione mis- 
sionali agere debet. Quae proponuntur sunt satis 
generalia. 

II - Em.mi Card. Ddpfner: Componantur declara¬ 
tiones vivae et verae actuales. 

R. Declarationes habentur in Prooemio (Schema 
de regimine miss.). 

III - Exc .mi 0’ConnoY'. Sermo fiat de cooperatione 
technica laicorum. 

R. De cooperatione technica sermo fit in n. XIV 
Schematis decreti« De regimine missionum » pag. 27 
lin. 35 ssq. (totus numerus XIV sub « Cooperatione 
missionali » poni potest). 

IV - Exc.mus Bernard: Etiam fideles in missionibus 
adiuvare debent missiones. 

R. Habita ratione observationis C. d. M. pro¬ 
ponit ut in schemate decreti p. 6, lin. 8 corrigatur: 
« divino omnibus fidelibus imposita iure quoque ». 

Ad N. I 

I - Em.mus Card. Usserant-. Verba « Praesertim in 
regionibus sub S. C. d. P. F. » non placent. 

R. Omitti possunt, quia clarum est « missiones » 
de quibus sermo fit inveniri « praesertim in regio¬ 
nibus sub S. C. d. P. F. ». 

II - Em.mus Card. Spellman : Mentis in Codice obli¬ 
gationis adiuvandi missiones sit brevis. 

R. Brevissima. 

Ad N. II 

Numerus II - De nova ordinatione pontificalium 
operum missionalium — deletus est suggerentibus 
quibusdam Patribus Commissionis Centralis et ac¬ 
cedente consensu Commissionis de Missionibus; eius 
loco ponitur N. XIV - De cooperatione Episcopo¬ 
rum et cleri saecularis ex nationibus christianis cum 
missionibus — schematis decreti De regimine mis¬ 
sionum. 

* * * 

His omnibus perpensis, ne dedignentur edicere 
Em.mi Patres nostrae Subcommissionis an hoc Sche¬ 
ma sit sufficienter emendatum vel aliquid aliud desi¬ 
deretur pro eiusdem emendatione. 


— 25 — 


NOTA 

De schematibus decretorum 
a Commissione de disciplina cleri 

ET POPULI CHRISTIANI PARATIS 

Plura schemata, parata a Pont. Commissione de 
disciplina cleri et populi christiani, emendata sunt 
a nostra Subcommissione, et quidem sunt: De cleri¬ 
corum vitae sanctitate; De paroeciarum provisione, 
unione, divisione; De obligationibus parochorum; 
De officiis et beneficiis ecclesiasticis deque bonorum 
ecclesiasticorum administratione; De patrimonio hi¬ 
storico et artistico ecclesiastico. 

At plura adhuc emendanda essent schemata eius¬ 
dem Commissionis, nempe: 

1) De parochorum obligationibus quoad curam 
animarum; 2) De praeceptis ecclesiasticis; 3) De ca- 
techetica populi christiani; 4) De cura animarum 
et communismo; 5) De praevia librorum censura 
eorumque prohibitione; 6) De censuris earumque 
reservatione; 7) De modo procedendi in poenis in 
via administrativa infligendis; 8) De fidelium asso¬ 
ciationibus; 9) De missarum stipendiis, De missarum 
onerum reductione, De piis ultimis voluntatibus; 
10) De promovendis ad ordines sacros iis qui fue¬ 
runt pastores seu ministri acatholici; 11) De distri¬ 
butione cleri. 

Attamen de his schematibus primum, tertium et 
quartum — 1), 3), 4) — transmissa sunt Subcom- 
missioni de materiis mixtis, cui demandatum est 
officium concordandi omnia schemata, quae anima¬ 
rum curam respiciunt, et unum parandi schema de 
cura animarum. 

Cetera schemata — 2, 5, 6, 7, 8, 9 — (exceptis 
duobus postremis — 10, 11 —) iudicata fuerunt a 
Patribus Commissionis Centralis non Concilii pro- 

pria, sed potius Codicis luris Canonici, cuius pro¬ 
ximae reformationi sunt demandanda. 

Decimum insuper, quod est de promovendis ad 
ordines sacros iis qui fuerunt pastores seu ministri 
acatholici, nec materiam constituere Codicis iudica- 
tum fuit ab eisdem Patribus, sed potius iudicio San¬ 
ctae Sedi remittendum, quae in singulis casibus dicet 
an et quomodo huiusmodi ministri admittendi sint 
ad ordines sacros. 

Remanet ultimum schema — 11 —, quod de 
distributione cleri inscribitur quodque pars erit ge¬ 
neralis schematis de clericis. At et istud schema non 
a nostra sed a Subcommissione de materiis mixtis 
est discutiendum, quia, uti perplures Patres Com¬ 
missionis Centralis edixerunt, quaestiones quae in 
ipso habentur respiciunt plures Commissiones, sci¬ 
licet de Episcopis et regimine dioeceseon, de disci¬ 
plina cleri et populi christiani, de Religiosis et etiam 
de Seminariis et studiis. 

His prae oculis habitis, expedit oportet ut Em.mi 
Patres nostrae Subcommissionis suam adaperiant 
mentem, significantes an adprobent dictum proce¬ 
dendi modum vel aliquid aliud desiderent facien¬ 
dum, eo vel magis quod praelaudatum iudicium Pa¬ 
trum Commissionis Centralis non omnino et in 
omnibus clarum et definitum appareat. 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


ANNOTATIO EX OFFICIO 

I 

DE SCHEMATE DECRETI 

DE CURA ANIMARUM 


1. De cura animarum in genere; 

2. De catechetica populi christiani institutione; 

3. De parochorum obligationibus quoad curam animarum; 

4. De animarum cura et communismo; 

3. De cura animarum pro christianis communismo infectis; 

6. De emigrantium, maritimorum, aeronavigantium, nomadum et peregri¬ 
norum cura; 

7. De rationibus inter Episcopos et Religiosos praesertim quoad apostola- 
tus opera exercenda; 

8. De catechismo et catechetica institutione. 


Questi schemi, preparati dalla Commissione dei Vescovi (nn. 1, 5, 6), dalla 
Commissione della disciplina dei clero e dei popolo cristiano (nn. 2, 3, 4), dalla 
Commissione delle Chiese Orientali (n. 8) e dalle Commissioni riunite dei Ve¬ 
scovi e dei Religiosi (n. 7) e presentati alia Commissione Centrale separatamen- 
te, per ordine della stessa Commissione Centrale e della Segreteria Generale, 
devono essere concordati e ridotti ad uno dal titolo generale De cura animarum 
ad opera della Sottocommissione delle Materie Miste. 

II 

De schematibus decretorum 

DE ECCLESIIS ORIENTALIBUS 


1. Plura iam emendata sunt a nostra Subcommissione Schemata Decreto¬ 
rum, quae Orientales Ecclesias respiciunt: nempe: 

a) De usu linguarum vernacularum in liturgiis; 

b) De Ecclesiae Sacramentis; 

c) De Patriarchis; 

d) De ritibus; 

e) De communicatione in sacris cum christianis orientalibus non catho¬ 
licis. 

Emendanda nunc remanent: 

a) De Ecclesiae praeceptis; 

b) De facultatibus Episcoporum; 

c ) De catechismo et catechetica institutione; 

d) De Calendario perpetuo et celebratione Paschatis; 

e) De Officio divino; 

/) De unitate Ecclesiae. 

2. Horum schematum postremum (/), iussu Em.mi Secretarii Status, direc¬ 
te proponitur Concilii Patribus et iam sub prelo est: 1 ipsa Commissio de Eccle¬ 
siis Orientalibus quasdam emendationes introduxit in textu iuxta observatio¬ 
nes Patrum Commissionis Centralis. 

3. Schemata sub nn. a , b , c erunt concordanda cum relativis schematibus, 
quae eandem materiam continent pro Ecclesia Latina ideoque providebit Sub- 
commissio de Materiis Mixtis, si et quatenus opus fuerit de ipsis in Concilio 
tractandis. 

4. Schemata sub nn. d , e, etsi iam confecta et emendata in quibusdam sal¬ 
tem partibus a Commissione de Ecclesiis Orientalibus, non videntur esse pro¬ 
pria Concilii materia. 


1 Cf. Schemata constitutionum et decretorum de quibus disceptabitur in Concilii ses¬ 
sionibus. Series Prima , Typis Polyglottis Vaticanis 1962, pp. 249-268. 

Ceterum omnia ista schemata unum tantum efformabunt schema Decreti, 
quod de Orientalibus inscribitur, ideoque non multum faciendum videtur quid 
in ipsis sit corrigendum vel addendum normis iam propositis et, saltem ex par¬ 
te, emendatis: providebunt Orientales ipsi in Concilio. 

Ideo pro nunc sufficere videntur quae iam confecta, discussa et emendata 
sunt, ceteris remissis ipsi Concilio vel iudicio Sanctae Sedis aut Codici luris Ca¬ 
nonici, iuxta observationes prolatas a Patribus Commissionis Centralis in sin¬ 
gulis capitibus. 


III 

De schematibus decretorum 
DE MATRIMONIO 

Pont. Commissio de disciplina Sacramentorum paravit sex schemata De¬ 
cretorum, quae disciplinae Sacramenti Matrimonii efficacius consulerent: nem¬ 
pe 1) De consensu matrimoniali; 2) De impedimentis ad matrimonium; 3) De 
forma celebrationis Matrimonii; 4) De matrimoniis mixtis; 5) De processu ma¬ 
trimoniali; 6) De praeparatione ad matrimonium. 

Haec schemata discussa fuerunt in sessione generali Commissionis Centra¬ 
lis mensibus maio et iunio habita. 

Inter observationes a Patribus prolatas habetur haec Em.mi Card. Landa- 
zuri: « Censeo hanc materiam matrimonialem, quatenus ad disciplinam canoni¬ 
cam respicit, deferendam esse non Concilio sed Commissioni iuristarum pro 
Codice reformando. Concilium det normas generales tantum, ut aliquando 
claudatur ostium ut non facili modo dissolvantur matrimonia cum gravi scan¬ 
dalo fidelium». Huic suggestioni tredecim Patres Commissionis Centralis 
suum assensum dederunt, dicentes opportunum esse de praedictis argumentis 
potius in proxima Codicis luris Canonici reformatione agere quam in Concilio. 

At Commissioni de disciplina Sacramentorum «materia videtur adeo mo¬ 
mentosa ut Concilium aliquid dicere debeat». 

Quid in casu? Ne dedignentur Em.mi Patres Nostrae Subcommissionis, 
sua qua pollent prudentia et sapientia, edicere an consulendum sit Sanctissimo 
de non deferendis Concilio praedictis Schematibus. 

Si responsio fuerit affirmativa et decisio Summi Pontificis cum ipsa concor¬ 
daverit, tunc tota materia remittetur proximae Codicis luris Canonici reforma¬ 
tioni; secus, una cum emendationibus propositis a Patribus Commissionis Cen¬ 
tralis et a Commissione de disciplina Sacramentorum acceptatis, ipsi Concilio 
proponebitur. 



B) PROCESSUS VERBALIS 


II giorno 16 luglio 1962, alie ore 10, si e riunita neU’appartamento dei 
Card. Micara, al Palazzo della Cancelleria, la Sottocommissione degli Emenda- 
menti con la partecipazione degli Em.mi Cardd. Micara, Copello, Browne e 
Confalonieri, Presidente. 

Assenti i Cardd. Frings, Siri, Leger, ai quali e stato regolarmente mandato 
invito alie loro sedi residenziali. 

Segretario e Mons. Vincenzo Fagiolo, segretario della Sottocommis¬ 
sione. 

Si inizia la seduta con la preghiera di rito. 

Quindi il Card. Presidente porge un saluto di benvenuto ai Membri e co- 
munica loro che alFordine dei giorno e iscritto al primo posto lo schema suile 
Missioni. 

Suile Missioni la Commissione Preparatoria competente lia preparato set- 
te schemi e precisamente: De regimine missionum ; De disciplina cleri-, De reli¬ 
giosis ; De sacramentis ac de sacra liturgia\ De disciplina populi christiani ; De 
studiis clericorum ; De cooperatione missionali. Tutti questi schemi sono stati 
discussi nelle sedute generali dei mese di marzo (28, 29, 30, 31) della Com¬ 
missione Centrale. 

Come appare subito evidente, dei sette schemi elencati, il primo e 1’ultimo 
riguardano il problema missionario, mentre gli altri (De disciplina cleri-, De reli¬ 
giosis-, De sacramentis ac de sacra liturgia ; De disciplina populi christiani’, De stu¬ 
diis clericorum) sono materia generale, gia trattata dalle Commissioni specifi- 
che; e non si puo in Concilio fare un decreto De religiosis per il territorio co- 
mune ed uno per i territori di missione; cosl si dica per le altre materie. 

Il Card. Presidente propone, quindi, di ridurre lo schema De Missionibus in 
due capitoli fondamentali: De regimine missionum e De cooperatione missionali 
rimandando al Codice o alie istruzioni della S. Sede quelle disposizioni partico- 
lari che sono necessarie o utili alie missioni. 

Il Card. Micara acconsente; cosi pure i Cardd. Copello e Browne. 

Il Card. Presidente passa quindi alTesame delle osservazioni generali e delle 
risposte ad esse date, seguendo 1’ordine della posizione stampata, dal titolo 
De emendatione schematis decreti De Missionibus, pp. 5-10. 1 

Il Card. Presidente inizia quindi daH’esame dei Prooemium , esponendo le 
varie osservazioni fatte, le risposte date e le correzioni fattevi. 


Cf. pp. 155-168. 

Non vengono avanzate difficolta. 

II Card. Presidente passa quindi alia Introductio , notando come sia meglio 
togliere le prime 9 righe, che contengono una dichiarazione sulla potesta dei 
Romano Pontefice, che figura in altri schemi piu appropiatamente. Propone 
quindi di far iniziare con il rigo 16: «Regimen internum... concedatur», quindi 
aggiungere le righe 10-15 di p. 10 e concludere con: «Quod relationes cum 
dioecesibus extra territoria missionum Synodus laudat cooperationem, mode¬ 
rante et approbante pro casibus, quos ius determinabit, Sancta Sede». La pro- 
posta viene approvata. 

Quindi il Card. Presidente passa alTesame dei singoli numeri dei decreto 
enunciando le osservazioni fatte e le risposte date ad esse dalla Commissione 
delle Missioni. 

Sull’osservazione quarta, fatta dairEm.mo Card. Browne e dall’Ecc.mo 
Cooray, YEm.mo Browne ribadisce il suo concetto di essere rigidi per cio che ri- 
guarda le cause di « rato e non consumato » il «privilegium fidei», poiche in 
queste cause il Papa procede alia dispensa, usando della potesta vicaria divina, 
secondo le informazioni che riceve: la necessita quindi che sia informato con 
oggettivita e sicurezza. Mentre una larghezza si puo anche ammettere nel con¬ 
cedere altre facolta, per questi processi bisogna essere cauti. 

Tutti sono concordi su questo rilievo. 

Sui n. 3 tutti sono concordi nelTaccettare la proposta dei Card. Leger di da¬ 
re maggiori diritti ai Legati della S. Sede. 

AI n. 8 non viene accolta la proposta dei Card. Ruffini di sottoporre al 
giudizio della S. Sede gli statuti diocesani. Cosl pure non viene accettata Tal- 
tra dello stesso Cardinale di dire che gli atti dei Concili siano sottoposti 
alhapprovazione della S. Sede, perche gia stabilito dal Codice, can. 291 §§ 1 
e 2. 

Non viene accettata la proposta dei Card. Leger di allungare lo spazio dei 
Concilio provinciale, non fissandolo ogni dieci anni. 

SulFart. XI si osserva che la regolamentazione dei tribunali sia lasciata alia 
prossima riforma dei Codice. 

Sui n. XII viene osservato concordemente che in qualsiasi riforma dei siste- 
ma penale bisogna conservare la rigorosita delle norme che tutelano il Sacra¬ 
mento della Confessione. Niente altro viene osservato su questo decreto. 

Il Card. Presidente passa quindi alio schema De cooperatione missionali , fa- 
cendo osservare come sia giusta 1’osservazione dei Card. Pizzardo di non tratta- 
re in Concilio di cose particolari. Tutti gli altri consentono. 

Al n. 2 il Card. Browne fa osservare che dovendo pariare « de cooperatione 
Episcoporum et cleri saecularis ex nationibus christianis cum missionibus», e 
bene includere anche il clero regolare nella trattazione. 

Viene accettata la proposta. 

Quindi il Card. Presidente , a modo di conclusione, riprende la questione di 
come comporre lo schema De Missionibus ; esclude che si debba trattare in esso 
delle singole materie {de disciplina cleri , de religiosis , de sacramentis , ecc.) e so- 

stiene che lo schema dovrebbe fissare — dopo il preambolo dichiarativo — i 
punti fondamentali dei regime missionario e la necessita della cooperazione 
missionaria da parte di tutto il clero e dei laicato, lasciando la determinazione 
delle singole norme, come la concessione di facolta speciali ecc., al Codice e al¬ 
ia S. Sede. 

Viene approvato questo punto di vista da tutti i Cardinali. 

Il Card. P residente propone quin di di discutere sulla Nota 2 3 relativa agli 
schemi della disciplina dei clero e deipopolo cristiano , che restano da emendare. 

La nostra Sottocommissione ha gia emendato: De clericorum vitae sancti¬ 
tate, De paroeciarum provisione, unione, divisione, De obligationibus parocho¬ 
rum, De officiis et beneficiis ecclesiasticis deque bonorum ecclesiasticorum admi- 
nistratione, De patrimonio historico et artistico ecclesiastico? Resterebbero altri 
undici schemi, preparati dalla Commissione della disciplina dei clero e dei po¬ 
polo cristiano, e discussi dalla Commissione Centrale. 

Di questi, va notato, tre {De parochorum obligationibus quoad curam anima¬ 
rum ; De cathechetica populi christiani instructione ; De cura animarum et commu- 
nismo ) sono stati trasmessi alia Sottocommissione delle Materie Miste, alia qua¬ 
le e stato affidato il compito di preparare, concordando tutti gli schemi interes- 
sati, uno schema generale De cura animarum , 4 

Gli schemi: De praeceptis ecclesiasticis-, De praevia librorum censura eorum- 
que prohibitione-, De censuris earumque reservatione-, De modo procedendi in 
poenis in via administrativa infligendis-, De fidelium associationibus , 5 6 De missa¬ 
rum stipendiis, de missarum onere reductione, de piis ultimis voluntatibus, 6 com- 
plessivamente sei, furono giudicati dai Padri della Commissione Centrale mate¬ 
ria di Codice anziche di Concilio. Infatti, se in Concilio si pariasse di tali argo- 
menti, facile sarebbe la osservazione sui perche siano stati omessi altri di pari 


2 Nota de schematibus decretorum a commissione de disciplina cleri et populi christia¬ 
ni paratis-. in De emendatione schematis decreti de missionibus, pp. 25-26. 

3 Cf. Acta et Documenta... Series II, vol. IV, pars III-1, pp. 100-107. 

4 Cf. Acta et Documenta... Series II, vol. IV, pars II: Subcommissio de materiis mix¬ 
tis, pp. 94 ss. 109 ss., 121 ss., 229 ss., 352 ss. 

5 Schema decreti de fidelium associationibus, Typis Polyglottis Vaticanis 1962, p. 8: in 
Acta et Documenta... Series II, vol. II, pars IV, pp. 284-287; vol. III, pars I, pp. 419-422. 

De hoc schemate Patres in VII sessione commissionis centralis, diebus 14-15 iunii 
1962, disputaverunt: cf. Acta et Documenta... Series II, vol. II, pars IV, pp. 298-336; 

839 ss. 

6 Schema decreti de missarum stipendiis, de missarum onerum reductione, de piis ul¬ 
timis voluntatibus, Typis Polyglottis Vaticanis 1962, p. 10: in Acta et Documenta... 
Series II, vol. II, pars IV, pp. 287-292; vol. III, pars I, pp. 423-427. 

De hoc schemate Patres in VII sessione commissionis centralis, diebus 14-15 iunii 
1962, disceptaverunt: cf. Acta et Documenta... Series II, vol. II, pars IV, pp. 298-336; 

840 ss. 

importanza. Inoltre e conveniente che il Concilio si interessi di problemi di 
maggior importanza e di piu rilevante attualita. 

Il decimo schema: De promovendis ad Ordines Sacros iis qui fuerunt pastores 
seu ministri acatholici , 7 e stato giudicato ugualmente non materia di Concilio, 
ma di giudizio della Santa Sede, la quale decidera nei singoli casi. 

L’ultimo, undecimo, De distributione cleri , e stato rimesso alia Sottocom- 
missione Mista, perche ad esso sono interessate piu Commissioni: la Commis¬ 
sione dei Vescovi, quella della disciplina dei Clero e quella dei Religiosi. 

« Sono quindi dei parere, conclude il Card. Presidente, che non sia il caso 
di passare ad emendare i detti schemi, a meno che le Vostre Eminenze non de- 
siderino diversamente ». 

L’Em.mo Card. Micara dice: «mi pare logica e opportuna la proposta dei 
Card. Presidente. Problemi di grande rilievo sono in discussione e questi devo- 
no essere presentati al Concilio, rimandando al Codice le cose piu particolari e 
di pura disciplina ». 

Delio stesso parere si dice il Card. Copello. 

Anche il Card. Browne conviene, sottolineando 1’importanza, che hanno nel 
Concilio prima di ogni altro argomento, i problemi teologici. 

Si conclude percio secondo la proposta dei Card. Presidente. 

Quindi il Card. Presidente passa a pariare degli schemi preparati dalla 
Commissione per le Chiese Orientali e discussi dalla Commissione Centrale, di¬ 
cendo: «Di questi schemi la nostra Sottocommissione ha gia preso in esame ed 
emendato: 1) De usu linguarum vernacularum in liturgiis; 2) De Ecclesiae sacra¬ 
mentis; 3) De Patriarchis ; 4) De Ritibus; 5) De communione in sacris cum chri- 
stianis non catholicis . 8 Resterebbero da emendare: a) De Ecclesiae praeceptis; 
b) De facultatibus Episcoporum; c) De cathechismo et catechetica institutione po¬ 
puli christiani; d) De calendario perpetuo et celebratione paschatis; e) De officio 
divino; f ) De unitate Ecclesiae. 

Di questi pero 1’ultimo, De Unitate Ecclesiae , per ordine dei Card. Segreta- 
rio di Stato, viene proposto direttamente ai Padri dei Concilio ed e gia sotto 
stampa, dopo essere stato alquanto emendato dalla Commissione d’origine in 
base alie osservazioni dei Padri della Commissione Centrale. 

I primi tre: De Ecclesiae praeceptis; De facultatibus Episcoporum; De catechi- 
smo et catechetica institutione , sono da concordare con i relativi schemi, in cui 
si tratta della relativa materia per la Chiesa latina e sono preparati dalla Com- 


7 Schema decreti de promovendis ad Ordines sacros iis qui fuerunt Pastores seu mini¬ 
stri acatholici, Typis Polyglottis Vaticanis 1962, p. 8: in Acta et Documenta... Series II, 
vol. II, pars IV, pp. 292-294; vol. III, pars I, pp. 428-430. 

De hoc schemate Patres in VII sessione commissionis centralis, diebus 14-15 iunii 
1962, disceptaverunt: cf. Acta et Documenta... Series II, vol. II, pars IV, pp. 298-336; 
841 ss. 

8 Cf. Acta et Documenta... Series II, vol. IV, pars III-1, pp. 228-234; 254-259. 



176 


SUBCOMMISSIO DE SCHEMATIBUS EMENDANDIS 


missione per la disciplina dei clero e dei popolo cristiano (De praeceptis eccle¬ 
siasticis', De catechetica populi christiani) e dalla Commissione dei Vescovi (De 
facultatibus Episcoporum) e di essi si occupera percio la Sottocommissione delle 
Materie Miste. 

Per il primo pero e da notare che, come per quello relativo preparato dalla 
Commissione della disciplina dei clero e dei popolo cristiano, non e stato giu- 
dicato materia dei Concilio. 

Gli ultimi due, infine, non sembrano essere materia propria dei Concilio 
(De calendario perpetuo et celebratione paschatis\ De Officio divino), ma piutto- 
sto pertinente ad una regolamentazione da parte della S. Sede nel Codice. 

Sarei percio dei parere di passare oltre, se tale proposta sara approvata ». 

II Card. Micara: «Io non avrei nulla da obiettare per passare oltre, se anche 
gli altri saranno consenzienti. Mi pare infatti che sia logico quanto proposto dal 
Card. Presidente e corrisponde anche al senso generale della votazione fatta in 
sede di Commissione Centrale». 

II Card. Copello\ «Anche io sono d’accordo». 

II Card. Broione : « Anch’io sono per la proposta dei Card. Presidente. Non 
bisogna poi dimenticare che — come e detto nel foglio d’ufficio — di tutta la 
materia preparata dalla Commissione per le Chiese Orientali si fara un unico 
schema di Decreto ‘Pro Orientalibus’, dove si avranno le norme specifiche per 
quelle Chiese. Ed in proposito farei un voto: nel redigere il nuovo ed unico 
schema ‘ Pro Orientalibus ’ si faccia bene attenzione a due cose: a) lo schema 
deve contenere soltanto norme relative alia disciplina delle Chiese Orientali, 
evitando di legiferare anche per la Chiesa Latina; cio che sara comune alie due 
Chiese, dovra figurare negli schemi comuni\ b) nel fissare le norme disciplinari 
si cerchi di non concedere facolta, privilegi ecc. per gli Orientali, che non pos- 
sono essere concessi ai Latini; si eviti cio quanto e possibile e, fin dove e possi¬ 
bile, evitare di creare dualismi. 

Viene accettata da tutti concordemente la proposta delPEm.mo Card. 
Browne, insieme con la prima posta in discussione dal Card. Presidente. 

Quindi il Card. Presidente passa alTultimo argomento delTordine dei gior- 
no: schemi De Matrimonio, dicendo: «La Commissione della disciplina dei Sa¬ 
cramenti ha preparato sui Matrimonio sei schemi disciplinari, cioe 1) De con¬ 
sensu matrimoniali', 2) De impedimentis ad matrimonium', 3) De forma celebra¬ 
tionis matrimonii', 4) De matrimoniis mixtis-, 5) De processu matrimoniali', 
6) De praeparatione ad matrimonium. 

Tali schemi sono stati discussi dalla Commissione Centrale nei mesi di mag- 
gio e giugno 1962. 

Fra le osservazioni fatte dall’assemblea centrale c’e quella dei Card. Landa- 
zuri che dice: ‘ Censeo hanc materiam matrimonialem, quatenus ad disciplinam 
canonicam pertinet, deferendam esse non Concilio sed Commissioni iuristarum 
pro Codice reformando. Concilium det normas generales tantum, ut aliquando 
claudatur ostium, ut non facili modo dissolvantur matrimonia, cum grave scan¬ 
dalo fidelium ’. 

A tale proposta hanno aderito ben tredici Padri della Commissione Centra¬ 
le, mentre ha negato il suo assenso la Commissione della disciplina dei Sacra¬ 
menti, rispondendo ‘ materia videtur adeo momentosa ut Concilium aliquid di¬ 
cere debeat 

10 sarei dei parere dei Card. Landazuri, di rimandare cioe al Codice le nor- 
me specifiche in materia, lasciando al Concilio di fare una dichiarazione con 
qualche indicazione generale, che sia di orientamento per la prossima riforma 
dei Codice. 

Del resto anche la Commissione di origine sembra non insistere nel suo 
progetto, dicendo: 4 materia videtur adeo momentosa ut Concilium aliquid di¬ 
cere debeat 

Sono percio dei parere di consigliare il S. Padre in tal senso. Nel caso che il 
Santo Padre fosse delPawiso di proporre per esteso la materia preparata negli 
schemi, questi saranno allora presentati ed emendati dalla Commissione della 
disciplina dei Sacramenti dietro le osservazioni della commissione Centrale ». 

11 Card. Micara : « Anche io sono dei parere di limitarci ai punti fondamen- 
tali con i quali si ribadisca la necessita di tutelare meglio Tistituto matrimoniale, 
rimandando al Codice la riforma di quelle norme che non sembrano corrispon- 
dere efficacemente a detta esigenza». 

I Cardd. Copello e Browne acconsentono; e si conclude: «Ad mentem non¬ 
nullorum Patrum Commissionis Centralis unum conficiatur schema, in quo sta¬ 
tuantur tantum principia generalia, ceteris C.I.C. remissis». 

Fatta la preghiera di rito viene tolta la seduta. 


ADNEXUM 


Em.mus IOSEPH Card. SIRI 
Animadversiones quoad schema decreti 
DE MISSIONIBUS 

Ad generalem quaestionem propositam a Pontificia Commissione de Mis¬ 
sionibus «an sufficiat ut Concilium (in hoc Decreto) excutiat tantum de duo¬ 
bus schematibus — De regimine missionum et de cooperatione missionali — 
ceteris iudicio S. Sedi remissis», respondetur: affirmative. 

Ratio est: quamvis nullum dubium esse possit missiones speciali iure indi¬ 
gere ob condiciones sibi proprias et evidentes, tamen quoad fieri potest, res 
pertractentur sub unico titulo omnibus fidelibus id est toti Ecclesiae communi. 
Ita melius apparet missiones esse omnino et plene in communitate Ecclesiae et 
ea quae speciali modo pro missionibus decernuntur, decerni tantum ob pecu¬ 
liares rationes, quibus ceteri fideles melius intuentes necessitatem ecclesiarum 
in statu inchoationis, pressius ad missionalem cooperationem impellantur. 

Omnia acceptantur quae Pont. Comm. de Missionibus, ex emendationibus 
a Commissione Centrali propositis, sive correxit, sive corrigere renuit, salvis ta¬ 
men observationibus quae sequuntur. 

Circa observationes generales. Non valde placet responsum datum infra- 
scripto opinanti, quod legitur pag. 5 in « De emendatione schematis decreti de 
Missionibus». 1 Etenim non est quaestio de iustitia et rationabilitate ‘facilitatio- 
num pro missionibus’, quae non negantur. Quaestio est alia, nempe: si quae¬ 
dam facilitationes dicuntur in Conciliari decreto, possunt esse causa ut alii pe¬ 
tant vel ex abusu inducant, pro quibus nulla est ratio iustitiae et convenientiae. 
Quaedam facilitationes prudentius dantur extra Concilium. 

De Regimine Missionum. 

De usu linguarum modernarum etc. 

In responsione data Em.mo Cardinali Ruffini est aliquid quod non valde 
placet. Nempe ibi sermo fit de «internationalizatione Curiae Romanae ». Haec 
«internationalizatio » duplici sensu venire potest. 

Nempe: 

— potest accipi eo sensu, quo Curia Romana roboretur viribus as¬ 
sumptis ex toto mundo, tamen ex iudicio omnino libero Summi Pontificis, 
cuius solius supremae potestatis Curia Romana est instrumentum. Et hoc sensu 
sermo fieri potest de «internationalizatione »; 

— potest accipi quasi Curia Romana sit «institutum» exurgens ex 
quadam universali conspiratione et confluentia et — quod est maximum — ex 
iure, quod sit «aliorum» et non solius Summi Pontificis. Et hoc sensu sermo 
non potest esse de «internationalizatione ». Etenim, uti supra dictum est, Curia 
Romana est instrumentum potestatis solius Summi Pontificis. 

Vox, quae duplicem habet sensum, eo magis si sensus facilior sit sensus de¬ 
terior (uti quandoque apparet), non potest adhiberi nisi prudenter et addita 
apta et omnibus clara explicatione. De hoc argumento alia possent dici, sub 
aspectu conflicti politici, quo persaepe dividuntur gentes variarum nationum, 
equilibrii etc.; tamen hic non est de his locus loquendi. 

De ordinandis Tribunalibus: N. XI. 

Pont. Commissio «de Missionibus» non acceptat votum (pag. 18 in «de 
emendatione schematis etc.») 2 Em.mi Cardinalis Aloisi Masella contra institu¬ 
tionem tribunalis unipersonalis et contra unicam instantiam pro causis matri¬ 
monialibus. 

Rationes adductae contra votum praedicti Eminentissimi Cardinalis non 
valde satisfaciunt. Etenim nullus negare potest institutum tribunalis collegialis 
et institutum secundae instantiae necessariae esse maximam defensionem sacri 
vinculi matrimonialis sub quocumque coelo. 


1 Cf. p. 157. 

2 Cf. p. 164. 



DOCUMENTA ET PROCESSUS VERBALES - SESSIO XI 


179 


Quia adsunt verae causae etiam alicuius iuris specialis pro Missionibus et 
non est spernenda ratio «iuris reddendi illi qui ius habet», nihil est dicendum 
si Suprema Auctoritas in locis, ubi necessitas urget, concedat et tribunal uni- 
personale et unicam instantiam in causis matrimonialibus (de his tantum sermo 
hic fit). Tamen hoc non debet fieri in Concilio — humili sententia infrascripti 
opinantis — ne sit periculum ut in Ecclesia infirmiora fiant aliqua instituta iuri- 
dica maximi momenti. 


Iosephus Card. Siri 



SESSIO XII 
(17 Iulii 1962) 


A) DOCUMENTA 


1 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 219/SE 


E Civitate Vaticana, die 28 maggio 1962 


Eminenza Reverendissima, 

Mi e gradito rimettere qui unite alEEminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pontificia Com¬ 
missione Centrale nelle sedute dei giorni 8 e 9 c.m. 1 in vista degli emendamenti 
da apportare alio schema dei primi sei capitoli dei decreto De Ecclesia. 2 


1 Cf. Acta et Documenta... Series II, vol. II, pars III, 997-1037; 1048-1083; 1096- 
1115; 1359 ss. 

2 Quaestiones Theologicae. Schema constitutionis de Ecclesia. Pars Prima. 

Caput I: De Ecclesiae militantis natura, Typis Polyglottis Vaticanis 1962, pp. 11. 
Gap. II: De membris Ecclesiae militantis eiusdemque necessitate ad salutem, 1962, pp. 8. 
Gap. III: De Episcopatu ut supremo gradu sacramenti ordinis et de sacerdotio, 1962, pp. 4. 
Cap. IV: De Episcopis residentialibus, 1962, pp. 14. 

Cap. V: De statibus euangelicae adquirendae perfectionis, 1962, pp. 7. 

Cap. VI: De laicis , 1962, pp. 15. In Acta et Documenta... Series II, vol. II, pars III, 
pp. 986-993; 1038-1047; 1084-1094; vol. III, pars I, pp. 135-162. 

Secondo le auguste disposizioni gia comunicate all’Eminenza Vostra Reve¬ 
rendissima in data 4 dicembre dello seorso anno, 3 questa Sottocommissione de¬ 
sidera sapere quali degli emendamenti proposti siano da accogliere ed i motivi 
di rigetto per quelli che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 

Gia ringraziando, bacio umilissimamente le sacre Mani e con senso di 
profonda venerazione mi confermo 

delTEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 

Vincenzo Fagiolo, segr. 


A Sua Eminenza Reverendissima 
II Signor Cardinale Alfredo Ottaviani 
Presidente della Pont. Commissione Teologica 
Preparatoria dei Concilio Vaticano II 


3 Cf. Acta et Documenta... Series II, vol. IV, pars III - 1, p. 29. 


2 

Exc.mus PERICLES FELICI 

Secretarius generalis commissionis centralis 
praeparatoriae Concilii Vaticani II 

PONTIFICIA COMMISSIO CENTRALIS 
PRAEPARATORIA CONCILII VATICANI II 

Prot. N. 1746 COM/62 


E Civitate Vaticana, die 23 giugno 1962 

Eminenza Reverendissima, 

Ho Tonore di comunicare alTEminenza Vostra Reverendissima che il Santo 
Padre Si e compiaciuto di nominare una particolare Commissione per un piu 
approfondito studio delle questioni «De tolerantia religiosa» e «De libertate 
religiosa», proposte recentemente alTesame della Commissione Centrale, ri- 
spettivamente dalla Commissione Teologica e dal Segretariato per Tunione dei 
Cristiani. 

La Commissione suddetta e composta dagli Em.mi e Rev.mi Sigg. Cardina- 

li: Pietro Ciriaci, Alfredo Ottaviani, Agostino Bea. Ne sono segretari i Rev.mi 
Mons. Giovanni Willebrands e P. Sebastiano Tromp, S.J. 1 

Nel dare alFEminenza Vostra comunicazione deH’Augusta disposizione, 
bacio la Sacra Porpora e con sensi di devoto ossequio mi confermo 

di Vostra Eminenza Reverendissima 
dev.mo obbl.mo 
Pericle Felice, segr. gen. 

A Sua Eminenza Reverendissima 
II Sig. Card. Carlo Confalonieri 
Presidente della Sottocommissione degli emendamenti 


1 Die 23 iunii 1962 eaedem litterae (Prot. nn. 1743-1743 Com/62) missae sunt ad 
em.mos cardd. Petrum Ciriaci, Alfredum Ottaviani, Augustinum Bea; (Prot. 1747- 
1748) ad rev.mos D. Ioannem Willebrands et ad P. Sebastianum Tromp, S.J. 


3 

Em.mus CAROLUS Card. CONFALONIERI 
Praeses sub commissionis de schematibus emendandis 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 278/SE 


E Civitate Vaticana, die 26 giugno 1962 


Eccellenza Reverendissima, 

Mi e pervenuta la Sua gentile missiva dei 23 c.m., n. 1746 Com/62, con la 
quale mi comunica la costituzione di una particolare Commissione Pontificia 
per lo studio delle questioni De tolerantia religiosa e De libertate religiosa. 

La ringrazio vivamente della cortese attenzione e con la gradita occasione 
rinnovandoLe i sensi della mia stima mi confermo 

delTEccellenza Vostra Reverendissima 
dev.mo 

Carlo Card. Confalonieri 

A Sua Eccellenza Reverendissima 
Mons. Pericle Felici 

Segretario Generale della Pont. Comm. Centrale 
Preparatoria dei Concilio Vaticano II 



DOCUMENTA ET PROCESSUS VERBALES - SESSIO XII 


183 


4 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 279/SE 


E Civitate Vaticana, die 2 luglio 1962 


Eminenza Reverendissima, 

Mi e gradito rimettere qui unite alPEminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pontificia Com¬ 
missione Centrale nelle sedute dei giorni 19 e 20 giugno s., 1 2 in vista degli emen- 
damenti da apportare agli schemi De Oecumenismo, De Ecclesiae Magisterio, 
De auctoritate et oboedientia in Ecclesia, De necessitate Ecclesiae annuntiandi 
evangelium omnibus gentibus et ubique terrarum et De Beata Maria Virgine Ma¬ 
tre Dei et matre hominum? 

Secondo le auguste disposizioni dei Santo Padre gia comunicate a codesta 
Commissione in data 4 dicembre 1961, 3 questa Sottocommissione desidera sa- 
pere quali degli emendamenti proposti siano da accogliere ed i motivi di rigetto 
per quelli che non dovrebbero essere accettati. 


1 Cf. Acta et Documenta... Series II, vol. II, pars IV, pp. 637 ss. 

2 Quaestiones Theologicae. Schema constitutionis de Ecclesia. Pars secunda. 

Caput VII: De Ecclesiae magisterio, Typis Polyglottis Vaticanis 1962, p. 18. 

Cap. VIII: De auctoritate et oboedientia in Ecclesia, 1962, p. 8. 

Cap. IX: De relationibus inter Ecclesiam et Statum necnon de tolerantia religiosa, 
1962, p. 24. 

Cap. X: De necessitate Ecclesiae annuntiandi evangelium omnibus gentibus et ubi¬ 
que terrarum, 1962, p. 10. 

Cap. XI: De Oecumenismo, 1962, p. 15. 

Schema constitutionis de Beata Maria Virgine Matre Dei et Matre hominum , p. 40. In 
Acta et Documenta... Series II, vol. II, pars IV, pp. 621 ss.; vol. III, pars I, pp. 162-231. 

Quaestiones secretariatus ad christianorum unitatem fovendam. Schema constitutio¬ 
nis de libertate religiosa, Typis Polyglottis Vaticanis 1962, p. 19. 

Decretum de oecumenismo catholico (decretum pastorale ), 1962, p. 15. In Acta et 
Documenta... Series II, vol. II, pars IV, pp. 676-684; 785-792; vol. III, pp. 433-441; 
446-453. 

3 Cf. Acta et Documenta... Series II, vol. IV, pars III-1, p. 29. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 

Gia ringra 2 iando bacio umilissimamente le sacre Mani e con senso di pro- 
fonda venerazione mi confermo 

delTEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 
Vincenzo Fagiolo, segr. 

A Sua Eminenza Reverendissima 
II Signor Cardinale Alfredo Ottaviani 
Presidente della Pont. Commissione Teologica 
Preparatoria dei Concilio Vaticano II 


5 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


Prot. N. 286-287/SE 


E Civitate Vaticana, die 7 luglio 1962 


Eminenza Reverendissima, 

Ho il piacere di rimettere alTEminenza Vostra Reverendissima le osserva- 
zioni fatte dagli Em.mi, Ecc.mi e Rev.mi Padri della Pontificia Commissione 
Centrale agli schemi De relationibus inter Ecclesiam et Statum necnon de tole¬ 
rantia religiosa e De libertate religiosa. 1 

Con la gradita occasione bacio le sacre Mani e con senso di profonda vene¬ 
razione mi confermo 

DelFEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 
Vincenzo Fagiolo, segr. 

Agli Eminentissimi Signori Cardinali 
Cardd. Alfredo Ottaviani e Agostino Bea 


1 Cf. Acta et Documenta... Series II, vol. II, pars IV, pp. 657-746. 

6 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 294-297/SE 


E Civitate Vaticana, die 11 luglio 1962 

Eminenza Reverendissima, 

Mi onoro rimettere alPEminenza Vostra Reverendissima la relazione pre- 
parata per gli emendamenti da apportare alio schema della Costituzione De Ec¬ 
clesia. 1 

Alia relazione sono allegati gli schemi che dovranno essere emendati. 2 

Sono quindi a pregarLa di voler partecipare alia riunione che avra luogo 
martedi 17 luglio c. alie ore 10. 

Profitto volentieri di questa nuova occasione per baciarLe umilissimamente 
le sacre Mani e confermarmi con sensi di profonda venerazione 

delTEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 

Vincenzo Fagiolo, segr. 


Agli Eminentissimi Signori Cardinali 
Cardd. Clemente Micara, Giacomo L. Copello, 
Giuseppe Siri, Michele Browne 


1 De emendatione schematis constitutionis de Ecclesia. Pars I-Pars II, Typis Polyglot- 
tis Vaticanis 1962: cf. pp. 187-213; 215-231. 

2 Cf. p. 180, nota 2. 

De emendatione schematis constitutionis 
DE ECCLESIA 


Ad Observationes Generales 
circa Capita I et II 

1. Constitutio de Ecclesia ex mandato Summi 
Pontificis redacta est a Commissione Theologica, 
quae secundum eiusdem Pontificis placita, sola est 
competens in rebus dogmaticis. Quare si aliae Com¬ 
missiones attingere debent quaestiones doctrinales 
theologicas, subsunt revisioni Commissionis Theo¬ 
logicae. Eadem de causa Commissio Theologica non 
constituit cum aliis Commissionibus Commissiones 
mixtas quae dicuntur: Commissio enim mixta sup¬ 
ponit competentiam ex utraque parte in eandem 
materiam, ut facilius accidit in disciplinaribus. Si 
igitur Commissio Theologica non admittere potest 
Commissiones mixtas cum aliis Commissionibus, 
quae studii causa sunt erectae, multo minus cum 
Secretariatibus, quorum finis non est studium. Mi¬ 
nime autem Commissio Theologica aegre fert si ab 
aliis sive Commissionibus vel Secretariatibus sibi 
offeruntur vota vel suggestiones. Sic v. g. caput de 
consiliis evangelicis notabiliter mutatum est etiam 
propter consilia data a Commissione de Religiosis. 
Sed aliud est rationem habere alicuius consilii, aliud 
illud approbare. Commissio Theologica habet suam 
responsabilitatem et debet agere secundum praecep¬ 
tum S. Pauli (I Thess. 5, 21): « Omnia probate: 
quod bonum est tenete ». Quare iure offendi pos¬ 
sunt alii, si eorum vota vel consilia flocci habemus, 
minime si non in omnibus consentimus. 

Accedit quod Commissio Theologica composita 
est ex 60 personis ex diversis regionibus, ritibus, 
scholis theologicis; cum tendentiis diversis non so- 

lum conservativis sed etiam progressivis; et dum 
alii magis considerant partem positivam, alii atten¬ 
dunt ad partem speculativam, moralem, iuridicam, 
mysticam, oecumenicam. Quare difficulter in Com¬ 
missione Centrali aliquid ordinis doctrinalis dicitur, 
quod non multum amplius in Commissione Theolo¬ 
gica disputatum sit. Quod valet imprimis de quat¬ 
tuor primis Capitibus Constitutionis de Ecclesia: 
non nisi post longas et protractas discussiones Sub- 
commissio Theologica de Ecclesia venit ad textum 
de quo erat moralis concordia. 

2. Notavit Exc.mus Secretarius Generalis: gra¬ 
ves dissensiones Patrum Concilii non praebituras 
spectaculum unitatis, et similis observatio facta est 
ab Em.mo Card. Cento. Reapse autem in Commis¬ 
sione Centrali (quod erat exspectandum) graves dis¬ 
sensiones aderant et aderunt etiam in ipso Concilio. 
Non iuvat eas diminuire vel obscurare: expedit ut 
clare videantur. Sunt autem haec: 

a) Est dissensio de identitate inter Ecclesiam 
catholicam Romanam et Corpus Mysticum terrestre. 
Commissio Theologica putat hanc rem decisam esse 
a Pio XII in Encycl. Humani Generis (Denz. 
2319), ubi reprobatur doctrina negans Corpus Chri¬ 
sti Mysticum et Ecclesiam Romanam unum idemque 
esse. Quare minime Commissio Theologica admitte¬ 
re potest sententiam, qua statuitur Ecclesiam chri- 
stianam suam perdidisse unitatem et nunc esse plu- 
res ecclesias christianas: catholicam, orthodoxam, 
protestantem, anglicanam, ideoque nunc corpus vi¬ 
vum Christi, quod est Ecclesia, esse dismembratum. 
Nec etiam Commissio Theologica admittere potest 
sententiam mitiorem hisce in terris incorporationem 
in Corpus Christi Mysticum sese latius extendere 
quam incorporationem in Ecclesiam Catholicam Ro¬ 
manam. 

Minime putandum est Pium XII quid novi et 
inauditi dixisse. Ex permultis documentis tantum 
citentur S. Pius X et Pius XI. Sanctus Pius X scribit 

('Vehementer nos, 11 febr. 1906: AS.S. 39, p. 8): 
« Scriptura enim eloquitur, et tradita a Patribus doc¬ 
trina confirmat, Ecclesiam esse mysticum Christi 
Corpus, pastorum et doctorum auctoritate admini¬ 
stratum, id est societatem hominum, in qua alii 
praesunt ceteris cum plena perfectaque regendi, do¬ 
cendi, iudicandi potestate. Est igitur haec societas, 
via et natura sua inaequalis ». Et ac si respondis¬ 
set ad sententiam supra relatam Pius Papa XI scribit 
{Mortalium animos : A.S.S. 20, pp. 14-15): « Cum 
enim corpus Christi mysticum, scilicet Ecclesia, 
unum sit, compactum et connexum, corporis eius 
physici instar, inepte stulteque dixeris mysticum 
corpus ex membris disiunctis dissipatisque constare 
posse ». 

b) Alia discordia est de membris Ecclesiae. 
Secundum S. Paulum fideles constituunt Corpus Chri¬ 
sti et singuli membrum ex parte, i. e. secundum 
positionem quam in corpore occupant, cf. I Cor. 
12, 27. Ut apte notavit Em.mus Card. Bea, agitur de 
imagine. Licet omnis comparatio claudicet, tamen 
quoad principaliora quadrare debet. Principaliora 
autem sunt: primo quod in corpore vivo organico, 
de quo agitur, nullum est membrum quod non sit 
in corpore; deinde quod membrum esse debet sub 
influxu principii vitalis: membrum enim totaliter 
mortuum est tantum apparenter, aequivoce mem¬ 
brum. Qui autem caret fide, est sine ulla vita super- 
naturali. Et hac de re apostata corde, externe autem 
profitens fidem, est tantum membrum putativum. 

Commissio Theologica, adhaerens placitis Pii XII 
in Encycl. Mystici Corporis, distinguit inter eos, qui 
sunt reapse membra et eos qui sunt solum voto ad 
Ecclesiam ordinati. Multis non placet vox « reap¬ 
se »: dici potuerit « sensu vero et proprio », quod 
ad idem redit, nisi quod dicendo « sensu vero et 
proprio » concedatur eos qui non sunt reapse mem¬ 
bra, sensu aliquo improprio membrum Ecclesiae 
vocari posse. 

Dicere autem haereticos et schismaticos esse 

sensu proprio membra Ecclesiae, licet « imperfecte, 
inadaequate, non plene », perducit ad gravissimas 
consequentias non tolerandas: 

1) Si haeretici et schismatici sunt sensu pro¬ 
prio membra Ecclesiae, licet imperfecte, inadaequa¬ 
te, non plene, rogatur: quis est perfectius membrum 
Ecclesiae, haereticus in statu gratiae, vel catholicus 
peccator? Respondendum erit: haereticus in statu 
gratiae. 

2) Si haeretici et schismatici sunt sensu pro¬ 
prio membra Ecclesiae (constituunt autem 40% Chri¬ 
stianorum), actum est de unitate et indivisibilitate 
Ecclesiae. 

3) Eadem de causa ruit indefectibilitas et 
infallibilitas Ecclesiae: et quia Papa gaudet eadem 
infallibilitate ac Ecclesia universalis (cf. Cone. Va¬ 
tie.: Denz. 1839), ruit infallibilitas Papae et cum 
ea infallibilitas Concilii Oecumenici. 

4) Eadem de causa ruit sanctitas Ecclesiae. 
Nam sanctitas Ecclesiae etiam essentialiter consistit 
in pura custodia depositi fidei. 

5) Iure rogatur, num Concilium in quo non 
repraesentantur 40% membrorum proprie dictorum, 
vocari possit « oecumenicum ». 

Hac de causa Commissio Revisoria Theologica 
doctrinam de membris in schemate propositam mu¬ 
tare nequit, vel etiam doctrinam de membris negli- 
gere tamquam rem secundariam minorisque mo¬ 
menti. 

c) Tertia discrepantiae causa est quaestio, a 
quo incipiendum quando debemus loqui de Corpore 
Christi, quod est Ecclesia: ab aspectu iuridico so¬ 
ciali vel aspectu mystico? Dictum est: aspectus my¬ 
sticus: est enim Ecclesia mysterium gratiae qua uni¬ 
mur cum Christo. Haec responsio, licet primo in¬ 
tuitu sat obvia, tamen non est recta. Christus gra¬ 
tias suas dare potuisset sine Ecclesia, sine sacerdo¬ 
tibus, sine sacramentis; et etiam in hac suppositione 
fuisset inter sanctificatos et Christum unio quaedam 
ontica per Spiritum Sanctum: non tamen corpus 

mysticum. Corpus enim est organismus vitalis hete- 
rogeneus, et reapse voluit Christus ut unio secum 
esset in organismo heterogeneo iuridico sociali. Uni¬ 
mur cum Christo, quia saltem voto unimur cum 
corpore Ecclesiae, non vice versa. Sicut Deus voluit 
ut per Christum hominem perveniremus ad Chri¬ 
stum Deum, haud aliter statuit ut per institutum 
sociale perveniremus ad Christum et in eo cum Chri¬ 
sto uniremur. Et hac de causa Encycl. Mystici Cor¬ 
poris incepit a corpore: i. e. ab organismo sociali. 

d) Quarta ratio discordiae est quaestio, utrum 
quis ponere possit obicem, quo impeditur effectus 
baptismi. Quoad collationem gratiae non potest esse 
dubium; dubitatur autem de incorporatione in Ec¬ 
clesiam. Hic distinguatur necesse est: omne enim 
infans, etiamsi baptizatur in haeresi vel schismate, 
vi baptismi fit membrum Ecclesiae. Idem non valet 
de adultis: nam ad validitatem baptismi non requi¬ 
ritur fides: sed certe infidelis, perdurans in infideli¬ 
tate, baptismo non fit membrum Ecclesiae. Si autem 
aliquis adultus baptizatur in schismate vel haeresi, 
et baptismo vult schismati vel haeresi illis adhaerere, 
ponit obicem. Hoc enim si negatur, concedendum 
quoque est haereticum vel schismaticum esse sensu 
proprio membrum Ecclesiae, quod ut vidimus sub 
b), practice destruit Ecclesiam Catholicam. Si autem 
sunt theologici protestantes qui intellegere non pos¬ 
sint quomodo Sacramentum valide collatum possit 
esse inefficax, hoc mirum non est: errant enim in 
multis. Legatur Summa Theol. III, q. 69, aa. 9 et 10. 
Quod si sub hoc respectu Codex iuris canonici, 
can. 87, non est omnino clarus, tempus est ut revi¬ 
deatur. 

e ) Quinta causa discordiae est distinctio in¬ 
ter haereticos vel schismaticos bonae fidei et malae 
fidei. Iure notatur respectu Ecclesiae magnum inter 
utrosque esse discrimen. Dum enim illi qui malae 
sunt fidei carent voto Ecclesiae, ideoque a salute 
excluduntur, ii qui bona fide gaudent, votum impli¬ 
citum habent Ecclesiae ideoque salvari possunt. Ali- 

ter autem res sese habet quando ponitur quaestio 
de incorporatione in Ecclesiam. Bona enim fides non 
destruit eorum voluntatem qua nolint adhaerere Ec¬ 
clesiae Catholicae. Insuper etiam haec theoria de 
haereticis et schismaticis bonae fidei ut membris 
Ecclesiae proprie dictis, necessario conducit ad con¬ 
sequentias funestas de quibus sub b). Utiliter le¬ 
guntur hac de re quae scripsit Clemens VIII, in 
bulla Magnus Dominus, 23 dec. 1395, qua Rutheni 
redierunt ad Ecclesiam: « Nuper vero venerabilis 
frater Michael, archiepiscopus et metropolita Kio- 
vensis... et cum eo plerique eius comprovinciales 
Episcopi... divina Spiritus Sancti luce eorum corda 
illustrante, coeperunt ipsi secum cogitare, et inter 
se multa consultatione et prudentia adhibita, con¬ 
ferre et serio tractare, se et greges quos pascerent, 
non esse membra Corporis Christi quod est Eccle¬ 
sia, qui visibili ipsius Ecclesiae capiti, Summo Ro¬ 
mano Pontifici, non cohaererent, et propterea spi¬ 
ritualis vitae influxus se non posse capere, neque 
crescere in charitate, cum ab eo essent disiuncti, ex 
quo secundum Deum pendet totum corpus compac¬ 
tum et connexum per omnem iuncturam submini¬ 
strationis in mensuram operationis uniuscuiusque 
membri. Quin etiam se omnibus animae periculis 
et insidiis principis tenebrarum tamquam leonis ru¬ 
gientis propositos esse, qui intra ovile Christi, intra 
arcam salutis, et intra domum illam non essent, quae 
est aedificata super petram... ». 

Secundum placita moderna dici deberet unionem 
Ruthenorum carere omni fundamento. Nam certe 
greges, quos pascebant Episcopi, erant bona fidei 
et consequenter iuxta eadem placita membra Corpo¬ 
ris Christi, quod est Ecclesia. 

Accedit quod hac in re numquam possumus sa¬ 
tisfacere fratribus separatis. Nam si negamus eos 
esse membra Corporis Christi quod est Ecclesia: scan¬ 
dalizantur; et si dicimus eos esse membra Ecclesiae 
Catholicae Romanae, quae est Corpus Christi, scan¬ 
dalizantur adhuc vehementius. Minime autem Com- 

missio revisoria Theologica bona conscientia accen¬ 
dere potest ad ea quae dicit Em.mus Card. Coussa 
de orientalibus separatis. Primatus et infallibile ma¬ 
gisterium sunt dogmata fidei, minime res tantum di¬ 
sciplinares. 

/) Sexta quaestio disputata est sat subtilis, et 
frequentissime redit: « Quid praevalet, auctoritas 
Petri, vel auctoritas Collegii Apostolorum, una cum 
et sub Petro? Videtur respondendum praevalere auc¬ 
toritatem Petri, nam S. Petrus pro gubernio externo 
Ecclesiae post ascensionem Christi, sese habet ad 
Apostolos sicut antea sese habuit ad Apostolos ipse 
Dominus. Petrus ut Apostolus, est in corpore Apo- 
stolico; sed Petrus ut Vicarius Christi, est super 
corpus Apostolicum. Et hodie Papa ut Episcopus 
Romanus, est intra Corpus Episcopale; ut Vicarius 
autem Christi, supra illud. Nec corpus episcopale 
una cum et sub Petro, est pro gubernio ordinario 
Ecclesiae vicarius Christi, sed solus Petrus. Secus 
Ecclesia desineret esse monarchica. 

g) Septima quaestio est terminologia. Ne scan¬ 
dalizemus fratres separatos, verba « schisma » et 
« haeresis » absolute sunt tabu. Secundum Em.mum 
Dopfner dicere «voto» pertinere ad Ecclesiam 
separatis est offensio, et si Em.mo Bea credimus 
eadem de causa non debemus loqui de « acatholi- 
cis ». Etiam obex sacramenti, ut vidimus, est ratio 
scandali. Iam fit sermo de ecclesiis ehristianis, ac si 
essent eiusdem dignitatis ac Ecclesia unica Christi, 
i. e. Ecclesia Catholica Romana. Iure rogari potest 
num haec sit mens S. Pauli et S. loannis, immo Chri¬ 
sti Domini, qui dixit ( Mt . 18, 17): «Si Ecclesiam 
non audierit, sit tibi sicut ethnicus et publicanus ». 
Etiam fideles scandalizari possunt, et hodie reapse 
scandalizantur. Dixit Apostolus (Gal. 6, 10): « Dum 
tempus habemus, operemur bonum ad omnes, ma¬ 
xime autem ad domesticos fidei ». Et inter eos pri¬ 
mum locum occupant qui in America Meridionali, 
in missionibus et alibi, directe vel indirecte subsunt 
influxui protestantium. Sed etiam nocemus fratri- 

bus separatis, qui dicent: « Nulla est ratio redeundi 
ad Ecclesiam Catholicam: ipsi enim Catholici con¬ 
cedunt nos esse catholicos et membra Corporis 
Christi ». 

Plura addi potuerint, imprimis de novis theoriis 
circa tolerantiam religiosam et communicationem in 
sacris, ut postea apparebit ex duobus schematibus 
diversis, altero proposito a Commissione Theolo¬ 
gica, altero a Secretariatu pro unione, non audita 
Commissione Theologica, unice competenti. lure 
merito timet Exc.mus Secretarius Generalis, ne di¬ 
scordia super puncta supra allata appareat ad extra. 
In Commissione Centrali autem dirimi non possunt, 
quia caret tum competentia iuridica, tum practica. 
Nam nulla gaudet auctoritate doctrinali, et in ea 
quidem est maxima libertas criticae, attamen seria 
replicatio ad obiectiones est impossibilis. Quod 
autem spectat ad quaestiones enumeratas in hoc 
numero secundo, sub a-f), Commissio Theologica 
post continuas disputationes venit ad Conclusiones, 
a quibus ipsa nullo modo recedere potest. 

3. Quia in numero praecedenti attigimus quae¬ 
stiones graves doctrinales, notemus insuper duas 
alias. 

a) Em.mus Bea in suis observationibus de 
membris videtur unice considerare necessitatem Ec¬ 
clesiae ad salutem de praecepto, non eam quae di¬ 
citur de medio. Est autem necessitas medii duplex: 
una quae profluit ex essentia rerum, ut v. g. gratia 
necessaria est ad iustificationem; alia quae profluit 
ex positiva voluntate Dei: ut baptismus est medium 
necessarium ad salutem. Et hoc secundo sensu Ec¬ 
clesia quoque est medium ad salutem necessarium. 
Quod constat ex traditione antiquissima, et ex eo 
quod Ecclesia praecise ut salutis medium vocatur 
unica salutis arca (cf. Pium IX, Singulari quadam : 
Denz. 1647, coli. 1677). Notum est rem ex essen¬ 
tia ad salutem necessariam numquam alia re substi¬ 
tui posse; e contra rem, ad salutem necessariam ex 

positiva institutione, effectum suum obtinere posse 
si loco rei adsit eius votum. Et hac de causa distinc¬ 
tio eorum qui re sunt membra Ecclesiae, et qui 
membra sunt voto eius, tanti est ponderis. 

b) Alia quaestio est de distinctione inter fidem 
divinam et fidem divinam-catholicam. Confusio quae¬ 
dam exorta est, quia non satis distincta est fides 
obiective catholica, et fides subiective catholica. Fi¬ 
des obiective catholica est summa earum veritatum, 
quae ab Ecclesia proponuntur. Eam, ut iure notavit 
Em.mus Bea, haeretici bonae fidei non habent com¬ 
plete quidem, habent tamen pro parte, prout ex 
summa veritatum illa, maior vel minor numerus ad¬ 
mittitur. De fide illa obiective catholica agit verbi 
causa Cone. Tridentinum in fine professionis fidei: 
Denz. 1000: « Hanc veram catholicam fidem, extra 
quam nemo salvus esse potest (saltem voto!) ... spon¬ 
te profiteor ». De fide autem subiective catholica 
agit Synodus Vaticana, dicens Denz. 1792: « Porro 
fide divina et catholica omnia ea credenda sunt, quae 
in verbo Dei scripto vel tradito continentur, et ab 
Ecclesia sive solemni suo iudicio sive ordinario et 
universali magisterio tamquam divinitus revelata 
proponuntur ». Illa fides subiective catholica est 
fides divina, quia veritates creduntur ob auctorita¬ 
tem magisterialem supremam ipsius Dei: dicitur au¬ 
tem catholica, quia magisterium Ecclesiae catholi¬ 
cae ad eam habendam prima est norma credendi, 
docendo scilicet quid sit credendum, et secundo mo¬ 
ti vum credendi secundum illud famosum S. Augu¬ 
stini ( Contra epist. fund. 5, 6): « Ego vero Evangelio 
non crederem, nisi me catholicae Ecclesiae moveret 
auctoritas ». Hanc fidem subiective catholicam hae¬ 
retici etiam bonae fidei non habere possunt (nisi in 
voto!), quia, negant auctoritatem Ecclesiae illius, 
quae unice est vera catholica, videlicet Romanae. 
Haec fides subiective catholica requiritur, ut quis 
sit membrum Ecclesiae, ut patet ex antea expositis. 
Haeretici bonae fidei possunt quidem habere fidem 
simpliciter divinam, quidquid dubitanter dicat 

Em. mus Ruffini, non autem catholicam, quia etsi 
bona fide, nolunt agnoscere magisterium Ecclesiae. 

Quaestio disputata est, utrum in fide catholica 
divina magisterium Ecclesiae intret in ipsum mo- 
tivum fidei: seu utrum dici debeat: « Credo illud 
vel illud propter auctoritatem Dei, utpote mihi 
per magisterium Ecclesiae manifestum ». Ad Con¬ 
cilium non spectat illa disputatio. 

4. Quia saltem ter ad hanc rem dedit Em.mus 
Card. Dopfner, et eam quoque attingit Em.mus 
Card. Konig, quaedam breviter dicenda sunt de 
triplici munere messianico Christi et Ecclesiae. 

a) Nullo modo est inventio protestantica. In¬ 
venitur enim apud Eusebium ( Hist. Eccles. I, 3, et 
Dem. Evang. 4, 15; cf. Ioh. Chrys., In 2 Cor., 
Hom. 3, 5; Fastid. Britt., De vita christiana, 1), 

S. Thomam {ad Rom. 1 , lect. 1 et Summa Theol. 
III, q. 31, a. 2) et in Catechismo Tridentino (I, 
cap. 3, n. 7). 

b) Est res de fide divina credenda. Quod 
enim Christus est supremus magister, rex et sancti¬ 
ficator, habetur clare in S. Scriptura, ut clare apparet 
e notis Constitutionis; eodem modo in S. Scriptura 
dilucide continetur quod Ecclesia gaudet iure et of¬ 
ficio docendi, regendi, sanctificandi. 

c) Quare etiam triplex illud munus comme¬ 
moratur in pluribus documentis ecclesiasticis. Cf. 
v. g. Leonem XIII {Satis cognitum, 29 iunii 1896: 
AS.S. 27, p. 723), S. Pium X {Vehementer Nos, 
11 febr. 1906: AS.5. 39, p. 8) et Pium XII {My¬ 
stici Corporis : A.A.S. 35, p. 204). 

d) Quaestio disputata est quomodo potestas 
docendi et regendi inter se cohaereant: utrum sint 
adaequate distinctae et potestas docendi sit species 
potestatis regendi. Ad nos disputatio illa non spec¬ 
tat. Distinguimus, quia sic tripliciter distinguit Sa¬ 
cra Scriptura. 

e) Tandem rogari liceat, an sit prohibitum ali- 

quid asserere, quia aliquid etiam libenter auditur 
a fratribus separatis? 

5. Nonnulli Commissarii rogaverunt, ut in Ca¬ 
pite de indole Ecclesiae etiam diceretur de Ecclesia 
purganti et de Ecclesia coelesti. Non videtur ratio 
specialis adesse. Non enim faciendus est tractatus 
completus de Ecclesia: quaestiones autem hodie- 
dum agitatae imprimis spectant Ecclesiam terrestrem 
visibilem, quam tradidit Christus Dominus Sancto 
Petro et successoribus eius, de corpore illo mystico- 
iiiridico-sociali, quod finem faciet, quando Christus 
tradet, ut S. Paulus dicit (I Cor. 15, 24) Regnum 
Deo et Patri. 

6. Dum alii ex membris Commissionis Centralis 
existimant schemata non esse satis biblica vel spi¬ 
ritualia, alii, ut v. g. Em.mus Card. Montini, notant 
pauca afferri documenta ex Patribus et ex Traditione, 
et Em.mus Coussa dolet absentiam Patrum Graeco¬ 
rum. Ad ea responderi liceat in documentis eccle¬ 
siasticis minus recentibus, imprimis illuminari aspec¬ 
tum Ecclesiae magis iuridicum, de quo utpote sat 
noto, non est fusius disserendum. Quod si vero ci¬ 
taremus documenta patri stica et ecclesiastica de 
membris Ecclesiae eiusque necessitate ad salutem, 
magnus numerus Commissariorum probabiliter ve¬ 
hementer esset scandalizatus. Non placet enim auri¬ 
bus modernis, iam horrentibus, si in Constitutioni¬ 
bus sonat vox « damnare ». Si quis (quod absit) 
malum vult Commissioni praeparatoriae Theologicae 
Vat. II, ex documentis patristicis et ecclesiasticis 
sine labore nimio demonstrabit, doctrinam Schema¬ 
tis esse potius nimis laxam quam nimis severam. 
Difficulter autem intelligitur difficultas ab Em.mo 
Bea prolata, videlicet in capite de indole Ecclesiae 
non satis haberi rationem voluntatis Christi; ubique 
voluntas Christi apparet, etsi vox adhibita non sit. 
Nec Commissioni Theologicae innotuit Protestantes 

in quaestionibus ecclesiologicis tantopere curare vo¬ 
luntatem Christi. 

7. Nonnulli Em.mi Cardinales proposuerunt ut 
loco « Ecclesiae militantis » diceretur « ambulantis », 
vel « in via constitutae », vel etiam « peregrinan- 
tis ». Nemo negare potest locutionem « Ecclesia 
militans » in se esse bonam, ut facile demonstratur 
pulchra catena textuum e S. Scriptura. Sed etsi 
Christus non venit pacem mittere, sed gladium (cf. 
Mt. 10, 34 et Lc. 12, 51), tamen ratio habenda est 
cuiusdam antimilitarismi, post duo bella mundana 
sat intelligibilis, et hac de causa Commissio reviso- 
ria Theologica ut meliorem ex tribus suggestionibus 
commendat legere: « De Ecclesia peregrinante ». 

Ad observationes particulares circa Caput I 
de Ecclesiae militantis natura 

Ad titulum generalem. 

Secundum antea dicta legatur: « de Ecclesiae 
peregrinantis natura ». 

Ad n. 1. 

Em.mus Card. Siri desiderat, ut etiam fiat men¬ 
tio de elevatione ad ordinem supernaturalem; 
Em.mus Leger cum aliis rogat, ut fiat allusio ad 
Vetus Testamentum; Em.mus Lienart et alii exop¬ 
tant, ut Christus appareat iam incarnatione ut cen¬ 
trum unitatis; idem Cardinalis et R.mus P. Sepinski 
notant constructionem minus rectam lin. 8-11; 
Em.mus Bea rogat ut melius appareat tota Ecclesia 
tamquam salutis instrumentum; plures desiderant 
ut appareat statim in initio unio generis humani. 

Ut desideriis, quantum fieri potest, satisfiat, Com¬ 
missio Theologica proponit ut num. 1 sic legatur: 

« Aeternus Unigeniti Pater, cum liberrimo eo- 
que arcano sapientiae suae consilio statuisset, ut 
genus humanum, per peccatum protoparentis Adami 


— Il¬ 
ex statu iustitiae originalis misere delapsum, per In¬ 
carnati Filii sui mortem redimeret et in regnum eius 
transferret, 1 ubi venit plenitudo temporis misit 
eum 2 qui per Spiritum Sanctum sese hostiam Deo 
immaculatam offerens J acceptabilem sibi populum 
mundaret; 4 complacuit enim Patri, ut redempti, 
maxime in novo et aeterno Testamento, non plane 
singuli coram se, quavis habitudine seclusa sanctifi¬ 
candi consisterent, sed ut ex multitudine advocati, 
novum genus electum, regale sacerdotium, gentem 
sanctam, novum scilicet Israel constituerent, 0 sub 
uno Capite Iesu Christo, cuius virtute omnes simul 
essent non solum redempti, sed in opere salutifero 
Christi perpetuando redemptores b ». 

Commissio Theologica non putat esse sufficien¬ 
tem rationem, cur omittatur illud « Israel Dei », et 
ad expositionem Em.mi Dopfner observat Christum 
quidem incarnatione fieri ut novum Adamum caput 
totius humanitatis, influxum autem Capitis esse 
natura posteriorem Sacrificio Crucis. 

Ad n. 2. 

Iam antea fuse explicavimus, cur remanere de¬ 
beat, non obstantibus observationibus Em.morum 
Dopfner et Konig, commemoratio muneris triplicis 
messianici Christi. Item cur praecedere debeat con¬ 
stitutio hierarchica Ecclesiae. Nec placet pag. 6, 
lin. 2 loco « praeconis » dicere « magistri », nec 
lin. 15 loco « agmen » uti voce « populus ». Etenim 
vox « praeco » melius exprimit ad magisterium per¬ 
tinere etiam praedicationem infidelium; et vox « ag¬ 
men » connotat indolem dynamicam Ecclesiae, cuius 
mentio a pluribus desideratur. 

Ut autem satisfiat desideriis, iam ad num. 1 ex¬ 
pressis, Commissio Theologica proponit ut pag. 5, 
lin. 15-16 legatur: « Unigenitus Dei Filius ex mu¬ 
liere factus habitavit in nobis, 7 ut novus Adam 
caput totius generis humani constitutus, voluntati 
Patris obsecutus est... ». 

Deinde ad melius exprimendum etiam in consi- 

deratione de populo Dei indolem spiritualem, ut de¬ 
sideratur ab Em.mo Leger, Commissio Theologica 
proponit ut pag. 6, lin. 15-16 legatur: « ut confer¬ 
tum agmen procedit, quod esca spirituali nutritus et 
de spirituali, consequente eum, petra potatus, portis 
inferi... »; et in lin. 19: « unum singulareque in 
spiritu et caritate iugiter perdurabit ». 

In notis ad num. 2 expedit, ut quaedam pauca 
testimonia addantur de Christi munere triplici mes- 
sianico, de quibus diximus in Responsionis genera¬ 
lis numero 4. 

Ad n. 3. 

Commissio Theologica non videt, quomodo com¬ 
paratio Ecclesiae Moysis cum Ecclesia Christi inepta 
sit, cum ipse Em.mus Ruffini cum suis concedat 
ecclesiam mosaicam fuisse praeparationem, typum et 
figuram Ecclesiae Christi. Licet ista comparatio in 
multis claudicet, nil obstat ut adhibeatur, praeser¬ 
tim si hoc fit ab ipso Apostolo. Accedit quod hac 
comparatione clare apparet, quomodo etiam notio 
« populi Dei » supponat organismum socialem visi¬ 
bilem. 

Quod attinet ad observationem Em.mi Leger: 
pag. 6, lin. 26-30 non correspondere titulo ideoque 
expungi debere, notetur titulos in redactione ultima 
non iam adfuturos. Sed ut tollatur difficultas, Com¬ 
missio Theologica putat melius esse mutare titulum 
et legere: « Israel Dei indoles, voce Ecclesiae variis¬ 
que figuris expressa ». 

Si autem R.mus Pater Sepinski existimat verba 
lin. 27-28 non eminere claritate, legatur: « verum 
etiam quod eam debitis mediis ad finem proxime 
instructam, super Petrum... ». 

Commissio Theologica putat non esse acceden¬ 
dum ad votum Em.morum Dopfner et Alfrink, di¬ 
cendi nempe Christum Ecclesiam non solum aedi¬ 
ficasse super Petrum, sed etiam super collegium apo¬ 
stolorum. Etenim non necessario omnia dicenda 
sunt: prae aliis enim Christus aedificavit Ecclesiam 

super seipsum. Deinde omnino alio modo Christus 
aedificavit Ecclesiam super Petrum quam super Col¬ 
legium apostolicum. Nam, ut antea in responsione 
generali dictum est, Christus eandem super Petrum 
aedificavit, non formaliter ut Apostolum, sed ut 
Vicarium sui. Quando autem Eph. 2, 20 S. Paulus 
dicit fideles aedificatos esse super « fundamentum 
Apostolorum », additio « et prophetarum » indicat 
hic agi de fundamento praedicationis apostolicae. 

Pag. 7, lin. 4, corrigatur mendum et legatur: 
« nominibus ». 

Ad n. 4. 

Ut clarius appareat Em.mo Konig et aliis, cur 
figura Mystici Corporis locum principem obtineat, 
Comm. Theol. proponit ut lin. 10-11 legatur: « Ex 
omnibus tamen figuris, ob elementum sociale una 
cum mystico clarius in eo expressum, principem lo¬ 
cum figura corporis tenet... ». 

Quid S. Paulus cogitaverit adhibens ideam Cor¬ 
poris, quoad singula difficulter scitur. Quod autem 
certo cogitavit de organismo sociali heterogeneo, in 
quo non omnes eisdem officiis et charismatibus gau¬ 
dent, etiam Em.mus Konig concedet. Quod vero 
Patres, secundum quos explicanda est S. Scriptura, 
cogitaverint de clero et laicis, de continentibus et 
matrimonio iunctis, de membris sanis et aegrotis, etc., 
res est indubitata. 

Quia Em.mus Leger putat non sine ratione verba 
tituli (qui non remanebit!) egere explicatione, pla¬ 
cuit lin. 10 legere « Figura Corporis Christi ». 

Lin. 12 Em.mo Ruffini displicet illud « paene ». 
Legatur igitur: « Christi instinctu », sine addito. 

Quia Em.mus Siri ob rationes obvias desiderat, 
ut fiat mentio Communionis Sanctorum (quae tem¬ 
pore apostolico significabat unionem fidelium), le¬ 
gatur lin. 15-17: «etenim, quotquot in Ecclesiam 
baptismate ingressi et in Sanctorum Communione 
Christum induti sunt... ». 

Observationi Exc.mi Yago respondendum est in 

textu non dici unionem per baptismum inchoatam 
per Eucharistiam fieri efficacem, sed consummari. 
Quod non est idem. 

Ad n. 5. 

Commissio Theologica putat in hoc numero 
omnia essentialia haberi et hoc sensu satisfactum 
esse desiderio Em.mi Card. Spellman. Non autem 
scribi potest tractatus terminis scholasticis. Ut au¬ 
tem clarius appareat structura organica socialis, Com¬ 
missio Theologica proponit legendum, lin. 7, pag. 8: 
«connexionem e vinculis socialibus, iuridicis et 
ministerialibus ». Cur autem vincula illa socialia 
anteponenda sint vinculis mysticis, in responsione 
generali satis est expositum. Prius Deus formavit 
Adamum ex limo et deinde insufflavit spiritum. 

Licet membra peccato mortali affecta saepius 
dicantur mortua, quia incapacia meriti, tamen mi¬ 
nime simpliciter sunt mortua. Gaudent virtutibus 
infusis fidei supernaturalis et spei supernaturalis, ut 
docet Tridentinum. Quare locutio « membra infir¬ 
ma » apud SS. Patres est frequens. Adagium S. Au¬ 
gustini est: « Id est in corpore Christi gratia, quod 
in corpore humano est sanitas ». Quare Commis¬ 
sio Theologica non potest consentire Em.mo Ruffini 
et Exc.mo Jelmini. Nec potest consentire Em.mo 
Dopfner: nam membra sine virtute fidei sunt nullo 
modo vivificata, ideoque membra sensu aequivoco 
seu mere putativa. 

Ut satisfiat desideriis quibusdam Em.mi Card. 
Leger, pag. 8, lin. 17 legatur « Anima », omissa 
voce « velut »; lin. 18: «in unitate constituit et 
tenet »; et addatur, pag. 9, in fine numeri: « vitae¬ 
que divinae in dies magis consortia faciat ». 

Ad mentem Em.mi Card. Konig Commissio Theo¬ 
logica proponit pag. 9, lin. 7-9 legendum: « sua 
membra ad sanctitatem gignit, numquam membris 
sanctitate praestantibus caret, et insuper... ». 

Ea quae proponit Exc.mus Alter de subiectione 

sunt optima quidem et utilia, sed providetur in ca¬ 
pite separato de auctoritate et oboedientia. 

Ad n. 6. 

Quod S. Paulus distinguit charismata miraculosa 
et non miraculosa negari nequit. Secundum eum etiam 
matrimonium et continentia sunt charismata, cf. 
I Cor. 1,1. Sed quia verba lin. 17-20 possunt cla¬ 
rius et magis ad rem exprimi, ut desiderat Em.mus 
Card. Frings, Commissio Theologica proponit scri¬ 
bendum: 

« Cum autem S. Spiritus multa charismata Eccle¬ 
siae elargitur, quae correspondent eius indoli sociali 
et missioni eius divinae, in variis officiis et ministe¬ 
riis, eo fine, ut qui iisdem donati sunt... ». 

Cur adhibita sit lin. 11, pag. 10, vox « praeco » 
et non « magister », iam antea dictum est. 

Desiderio Em.mi Dopfner circa vocem « prodi¬ 
gialis » iam satisfactum est, mutatione textus supra 
proposita. 

Quod attinet ad observationem R.mi P. Sepins- 
ki de natura humana ut instrumento divinitatis, ea 
fundamento caret. Est doctrina quae invenitur apud 
S. Ioannem Damascenum aliosque Patres, apud 
S. Thomam et in Encycl. Mystici Corporis. Dispu¬ 
tant et disputent theologi de explicatione adagii Da¬ 
masceni: « Humanitas organon divinitatis ». Ad 
Concilium non spectat. 

Ad n. 7. 

Lin. 27 legatur, ut proponit Em.mus Frings, 
non « redivivus », sed longius: « post resurrectio¬ 
nem suam ». 

Quod attinet ad observationem Em.mi Leger 
de pertinentia acatholicorum ad Ecclesiam, de ea 
in responsione generali sufficienter dictum est. No¬ 
tetur tantum vocem « pertinere ad » iure merito 
evitatam esse in Encycl. Mystici Corporis. Potest 
enim suggerere admembrationem proprie dictam. 

Lin. 20 in titulo legatur, ut rogavit Em.mus Card. 
Bea: « Ecclesia Catholica Romana ». 

Desiderio R.mi P. Sepinski videtur satis provi¬ 
sum lin. 25-26 pag. 10, ubi dicitur: « sibique tam¬ 
quam corpus capiti... coniunxit ». 

Ut autem clarius appareat ratio cur Corpus Chri¬ 
sti Mysticum sit Ecclesia Romana, Commissio Theo¬ 
logica proponit ut in fine legatur: « quamque post 
resurrectionem suam S. Petro et Successoribus, qui 
sunt Romani Pontifices, tradidit gubernandam, ideo- 
que sola iure Catholica Romana nuncupatur Ec¬ 
clesia ». 

Nota 49, pag. 11 non sine momento est; et bene 
intellegit Commissio Theologica imprimis Cardina¬ 
lem Westministeriensem valorem huius notae ap¬ 
pretiasse. 

Ad observationes particulares circa Caput II 
de Membris Ecclesiae militantis eius que 

NECESSITATE AD SALUTEM 

Quod ad observationes generaliores spectat, 
abundanter Commissio Theologica respondit in Re¬ 
sponsione generali. 

Quoad titulum autem Capitis, mutetur et loco 
« militantis » legatur « peregrinantis ». 

Ad n. 1. 

Em.mus Card. Godfrey desiderat ut quaestio 
de membris et necessitate Ecclesiae melius connec- 
tatur cum praecedentibus de Ecclesiae natura. Pro¬ 
videbitur in numero secundo. Videntur autem om¬ 
nia adesse quae dicuntur in epistola S. Officii ad 
Archiepiscopum Bostoniensem; et de necessitate 
fidei ad salutem clare dicitur in fine numeri. 

Em.mus Card. Gracias et alii desiderant, ut, ubi 
quaestio est de necessitate Ecclesiae ad salutem, in 
memoriam revocetur adagium « facientibus in se, 
Deus non denegat gratiam ». Satisfiet desiderio in 
fine num. 3. 

Quod ad disputationem Em.mi Card. Dopfner 
attinet, de canone 87 antea sufficienter est dictum, 
cum theologice absolute certum sit in baptismate non 
solum gratiae sed etiam incorporationi obicem poni 
posse, ubi agitur de adultis. Em.mus etiam non satis 
distinguit inter subiectum et membrum Ecclesiae. 
Apostata a fide certe non est membrum Ecclesiae, 
attamen plenissimo sensu subiectum, immo si sacer¬ 
dos sit, potest valide consecrare et nonnumquam 
absolvere a peccatis. Sunt organa ministerialia con- 
iuncta Ecclesiae et ab ea prorsus separata: ut v. g. 
Iudaeus qui baptizando incorporat Ecclesiae, dat 
gratiam et facit baptizatum consortem divinae natu¬ 
rae. Quare nulla ratio est ut lin. 8 quid mutetur. 

Licet pag. 4, lin. 2 vox « reapse » sit optima et 
etiam adhibeatur in Encycl. Mystici Corporis : 
« reapse ii soli sunt membra », tamen quia hoc loco 
non necessaria, omitti potest. 

Ad n. 2. 

Iam antea diximus cur non possimus dicere 
« imperfecte, inadaequate, non pleno iure, non ple¬ 
ne » membra, quia sic conceditur quod membrum 
« sensu proprio » possit praedicari de apostatis, hae¬ 
reticis, schismaticis. Nec obstat argumentum Em.mi 
Konig ex Encycl. Aeterni Patris: cf. not. 9. Ibi non 
agitur de membris perfectis vel imperfectis, sed 
de unione cum Christo perfecta et imperfecta, qua¬ 
rum prior hic in terra non est nisi in mystico Cor¬ 
pore quod est Ecclesia. Ergo mutetur titulus nu¬ 
meri: « Quinam membra sensu proprio ». 

Desiderio Em.mi Ruffini satisfiet abundanter in 
Constitutione de Beata Maria Virgine. 

Ut autem occurramus desiderio expresso ab 
Em.mo Godfrey, quaestionem scilicet de membris 
arctius connectendi cum indole Ecclesiae, Commis¬ 
sio Theologica revisoria proponit quaedam addere 
ex quibus pateat quomodo unitas, indivisibilitas, in- 
fallibilitas et indefectibilitas Ecclesiae necessario po¬ 
stulent doctrinam catholicam de membris. Item pro- 

ponit loco « reapse » (quae per se est vox optima) 
legere « sensu vero et proprio », quippe quibus ver¬ 
bis conceditur haereticos, schismaticos et apostatas 
sensu quodam improprio dici posse membra. Insu¬ 
per expedire putat facere allusionem ad traditionem. 
In fine autem numeri accedit ad desiderium Em.mi 
Ruffini, vid. expungendi verbum « ex toto ». Nam 
hoc verbo insinuatur esse posse membra inadaequa- 
te. Etiam melius videbatur loqui de regeneratione 
antequam dicatur de professione fidei. Quare nume¬ 
rus reformatus in nova redactione sic sonat: 

« 2. [ Quinam membra sensu proprio ]. Etsi plu- 
res relationes reales exsistunt in ordine iuridico 6 et 
sacramentali, immo exsistere queunt in ordine my¬ 
stico, 7 quibus omnis omnino baptizatus cum Ecclesia 
connectatur, tamen ii soli ex antiquissima tradi¬ 
tione vero et proprio sensu Ecclesiae membra vo¬ 
cantur, ex quibus ipsa Ecclesia, ut est una et indi¬ 
visibilis, indefectibilis et infallibilis, in unitate fidei, 
sacramentorum, regiminis coalescit: iis igtur, qui 
regenerationis lavacro abluti, veram fidem catholicam 
profitentes, et Ecclesiae auctoritatem agnoscentes, 8 
in compagine visibili eiusdem 9 cum Capite eius, 
Christo videlicet eam regente per Vicarium suum 10 
iunguntur, nec ob gravissima delicta a Corporis My¬ 
stici compage seiuncti sunt. 11 (...) ». 

Ut melius appareat tam necessitas gratiae quam 
certitudo eius, ubi adest bona voluntas, Commissio 
Theologica revisoria proponit has tres additiones: 

1) Pag. 6, lin. 2, legatur: « qui, Spiritu Sanc¬ 
to movente , conscio et explicito desiderio... »; 

2) Ibid., lin. 5 legatur: « tamen, gratia Dei, 
implicito et inscio... »; 

3) In fine, pag. 7, lin. 4, addantur verba 
Pii X ex Alloc. Singulari quadam: « Gratiae autem 
coelestis dona nequaquam illis defutura sunt, qui 
luce divina recreari sincero animo velint ac po¬ 
stulent ». 


— 25 — 

Ad n. 3. 

Non vocatur in textu « Communio Sanctorum », 
quia in Ecclesia apostolica vox « sancti » adhibeba¬ 
tur pro fidelibus. Hac de causa communio sanctorum 
forsan loco primario significat «communio fide¬ 
lium », seu « Ecclesia Catholica ». Difficulter autem 
necessitas fidei ad salutem, quae expresse asseritur 
in fine num. 1, magis specificatur. In num. 3 clare 
affirmatur non requiri fidem subiective catholicam: 
quaenam autem articuli fidei ex fide obiective catho¬ 
lica sint de necessitate salutis, disputatur inter doc¬ 
tos. Quare difficulter satisfieri potest desiderio Em.mi 
Spellman. 

Lin. 5 in titulo legi potest: «Unio cum separa¬ 
tis », si quis putet vocem « acatholicus » esse of- 
fensivam. 

Omnino detorquetur sensus num. 3 si ligamina 
quibus separati iunguntur considerantur ut subsum- 
pta sub conceptu voti. Attamen lin. 3-4 non omitti 
potuit, illud votum: quia sine voto saltem implicito 
omnia alia omnino nihil valent. Sed quia vox voti 
videtur acatholicis veluti pannus ruber tauro obiec- 
tus, legi potest lin. 7-8, quod ad idem redit: « ta¬ 
men desiderio, etsi inscio, ea anhelant ». 

Lin. 9-13 ad mentem Em.mi Dopfner sic legi 
potest: « plures ob rationes coniunctam, singulari 
modo si baptizati christiano nomine gloriantur... ta¬ 
men amanter in Christum credunt Deum et Salva¬ 
torem, imprimis autem si fide et devotione... ». 

Lin. 10-11 legitur de separatis baptizatis: 
« quamquam carent fide catholica ». Verba provo¬ 
caverunt difficultatem, quia intellecta sunt de fide 
obiective catholica, dum respiciunt subiective ca¬ 
tholicam. Quare Commissio Theologica, ut clarius 
appareat intendi fidem catholicam subiective intel¬ 
lectam, proponit legendum: « quamquam non cre¬ 
dunt fide catholica ». In nota autem sic legatur (plu¬ 
ra vide in responsione generali): « Distinguendum 
est inter fidem divinam simpliciter, et fidem divi- 

nam catholicam. Potest autem fides catholica con¬ 
siderari obiective (cf. v. g. Denz. 1000), et subiec- 
tive (cf. Denz. 1792). Fides catholica subiectiva 
supponit magisterium Ecclesiae ut normam fidei et 
motivum credibilitatis. Baptismus non facit mem¬ 
brum, nisi accedat fides catholica subiectiva. 
Quando... ». 

Quia nota decima quinta de orthodoxis est male 
intellecta (non cogitavit Commissio Theologica de 
anglicanis, qui proprie dicta Eucharistia carent, sed 
de vetero-catholicis, et millibus ministrorum prote¬ 
standum, qui in America sive ab orthodoxis, sive a 
vetero-catholicis ordinantur), potius expungenda vi¬ 
detur. 

Quod pag. 8, lin. 6-7 spectat, verba: « in quo 
ad salutem obtinendam tot tantisque coelestibus 
muneribus adiumentisque carent », desumpta sunt 
ex Encycl. Mystici Corporis et multis aliis documen¬ 
tis possunt confirmari. Imprimis Patriarcha Maximos 
legat bullam Clementis VIII, Magnus Dominus, et 
videbit rationem principalem cur Rutheni redierint 
ad Ecclesiam Catholicam fuisse conscientiam se non 
esse membra Corporis Christi quod est Ecclesia, et 
se caruisse multis mediis ad salutem. Quare verba 
nullo modo sunt mutanda. 

Quod attinet ad pag. 8, lin. 2, ubi agitur de pre¬ 
cibus Ecclesiae pro fratribus separatis, nil' videtur 
addendum. Postea enim veniet caput separatum de 
Oecumenismo. Libenter autem Commissio Theolo¬ 
gica accipit suggestionem Card. Leger ut pag. 8, 
lin. 4, loco « concedentes » legatur « dociles ». 

Etiam Em.mus Card. Frings attingit problema 
oecumenicum. Desiderat ut quaedam dicantur de 
dignitate eorum coetuum qui licet ab Ecclesia sepa¬ 
rati, habent Sacramenta, etc. De iis quoque sermo 
erit in capite de Oecumenismo. Libenter autem Com¬ 
missio Theologica pag. 8, lin. 5, cum Card. Frings 
loco « se eripere studeant » scribet « exire student ». 
Agitur enim solummodo de citatione implicita En¬ 
cycl. Mystici Corporis. 

Non autem pag. 7, lin. 20, loco illius « extra 
venerandum illud Corpus agit » scribi potest « extra 
venerandam illius Corporis communionem agit ». 
Licet Spiritus Sanctus agat semper in ordine ad Cor¬ 
pus Mysticum, non semper agit in Mystico Corpore. 

Rogat Em.mus Card. Richaud, utrum Spiritus 
Sanctus in fratribus separatis inesse possit solis gra¬ 
tiis actualibus, an etiam, ut putat Em.mus, gratia 
habituali. Responsio est: « utique, etiam habitua¬ 
li ». Quare Commissio Theol. proponit ut lin. 18-19, 
pag. 7, legatur: « qui non solum donis et gratiis, 
non exclusa sanctificante, in ipso mystico Corpore 
operatur. 

Quod ad notas spectat, earum ordo paululum 
mutatur, secundum mutationes in textu introductas. 

Ad observationes generales 
circa Capita III et IV 
de Episcopatu et de Episcopis 

In observationibus Em.morum et Exc.morum 
Commissariorum pauca dicuntur de capite tertio, 
quod maiori parti Commissionis Centralis placuit 
sine addito, sed generatim res est de capite quarto. 
Haec videntur Commissioni Theologicae revisoriae 
breviter respondenda: 

Ad I: 

Commissio Theologica omnia faciet ut schemata 
reformentur secundum placita in Commissione Cen¬ 
trali proposita, dummodo recta sunt. Quaedam et¬ 
enim dicta sunt cum quibus Commissio Theologica 
non potest omni ex parte consentire: et hoc suis 
locis indicabit eadem simplicitate et reverentia, cum 
quibus locutus est Em.mus Card. Richaud. In sche¬ 
mate autem reformando sequetur normas sibi datas 
a Summo Pontifice. 

Ad II: 

Ad observationes prolatas ab Em.mis Lienart, 
Bea, necnon Exc.mo Rakotomalala, haec dicta sint: 



200 


SUBCOMMISSIO DE SCHEMATIBUS EMENDANDIS 


— 28 — 

1) S. Scriptura, ubi res est de Episcopis, est 
sat obscura. Exegetae disputant et disputabunt de 
voce « Episcopi » in N. T. Quod vero ad rem spec¬ 
tat, quid erant secundum nostram terminologiam 
Sancti Titus et Timotheus: episcopi residentiales, 
vel potius vicarii apostolici? Etiam in traditione 
antiqua Patrum plura sunt obscura. Quodsi vero 
Commissioni Theologicae obicitur eam munus et 
potestatem episcopalem considerare sub aspectu iu- 
ridico nunc exsistente: hoc solummodo eo sensu 
verum est, quod Commissio Theologica procedit ex 
constitutione divina Ecclesiae, hodie clarius appa¬ 
rente quam antea. 

2) Omnino negandum est in Constitutione 
non clare et aperte doceri originem divinam potesta¬ 
tis Episcopalis. Hoc iam statim fit in initio capi¬ 
tis IV! 

3) Ad observationem, potestatem nempe Col¬ 
legii episcopalis nimis reduci, postea suo loco latius 
erit respondendum. Pro nunc sufficiat dicere Con¬ 
stitutionem id docere intendisse: 1. Collegium Epi¬ 
scoporum una cum et sub Papa, habere potestatem 
ordinariam, i. e. officio inhaerentem; 2. exercitium 
huius potestatis esse extraordinarium, quatenus a 
Papa dependeat. 

4) Omnino concedi nequit doctrinam exposi¬ 
tam non esse obiectivam. Omnia quoque essentialia 
praebet: at non potest Commissio Theologica intro¬ 
ducere theorias pulchras quidem, sed theologice non 
sufficienter certas. Et quod ad Episcopos Orientales 
spectat, nonne eorum potestas multo magis limita¬ 
tur potestate Patriarcharum, qui non sunt institu¬ 
tionis divinae, quam Episcopis occidentalibus esset 
gratum? 

Ad III: 

Quae desiderantur ab Em.mo Card. D’Alton, 
ea reapse in Constitutione adesse videntur. Succes¬ 
sio enim formalis indicatur eo quod docetur Episco¬ 
pum potestatem suam habere e missione iuridica, 

sibi communicata a suprema potestate Ecclesiae. De 
natura Episcopatus non solum in numero primo, sed 
etiam in sequentibus tractatur. De magisterio autem 
postea habebitur caput separatum. 

Ad IV: 

Ad observationes propositas ab Em.mo Card. 
Richaud et ab iis qui cum eo consentiunt, haec vi¬ 
dentur respondenda: 

1) Quod si rogatur, cur praetermissi sint Epi¬ 
scopi titulares, dicendum est in capite IV agi impri¬ 
mis de potestate iurisdictionis, qua titulares carent. 
Quam difficile sit explicare positionem titularium 
clare videre est in Voto Angelini conscripto pro 
Concilio Vaticano I (cf. Schauf, De Conciliis Oecu- 
menicis, pp. 84 ss.). Attamen in fine capitis IV titu¬ 
lares suum locum habent: et in nova redactione 
quaedam addentur. 

2) Quod spectat ad relationem inter Sacra¬ 
mentum Ordinis et iurisdictionem episcopalem, mul¬ 
ta dici possunt, sed pauca certa. In initio autem nu¬ 
meri 2 capitis IV Commissio Theologica proponet 
additionem, quae est absolute certa et ab omnibus 
accipi potest. 

3) Verba num. 4 « nonnisi modo extraordi¬ 
nario » (pag. 13, lin. 7) a multis Commissariis non 
bene intellecta sunt. Ut iam ante dictum est ad II, 
sub 3°, exercitium extraordinarium non excludit po¬ 
testatem ordinariam, i. e. officio natura sua inhae¬ 
rentem. 

4) Dicere « Episcopos certo certius esse suc¬ 
cessores ipsius Collegii Apostolici », est facile, sed 
eget explicatione, videlicet: Collegium Episcoporum 
succedit Collegio Apostolorum, quatenus illi erant 
pastores et doctores, non quatenus erant fundato¬ 
res primarum Ecclesiarum. Generarim enim admit¬ 
titur singulos Apostolos habuisse iurisdictionem in 
universalem Ecclesiam, subordinatam Petro. 

5) Constitutio incipit non a Collegio Episco¬ 
porum, sed a singulis Episcopis, quia de Collegio 

plura sunt, quae nondum gaudent sufficienti claritate 
theologica. Deinde si de collegio agitur in fine, agitur 
de loco honorifico; finis enim est quasi corona prae¬ 
cedentium. 

6) De magisterio agetur in capite separato, ut 
iam dictum est. Deinde ex magisterio universali 
non potest concludi ad iurisdictionem universalem. 
Quando omnes Episcopi eandem veritatem docent, 
singuli pro suis solis fidelibus sunt magistri authen¬ 
tici, pro tota autem Ecclesia sunt testes fidei. Omnes 
autem simul non possunt falsum testari, quia Spi¬ 
ritus Sanctus assistit toti Ecclesiae; esse autem te¬ 
stis non est actus iurisdictionis. 

Ad V: 

Ad observationes Em.mi Card. Dopfner videtur 
respondendum, in Constitutione tractari problemata 
ab Em.mo indicata. Commissio Theologica omnia 
fecit ut problema relationis Episcoporum et Sum¬ 
mi Pontificis obiective tractaret, et solutionem da¬ 
ret aequam et plenam. Sed omnino etiam necesse est, 
ut haec solutio obiective et aeque consideretur. 

Ad VI: 

Em.mus Card. Suenens duas fecit observationes. 
Prima spectat collegialitatem, de qua iam sufficien¬ 
ter dictum est. Quod ad alteram observationem at¬ 
tinet, diligentissime curandum est ob rationes iam 
saepius expositas, ut doctrinalia et disciplinaria om¬ 
nino distinguantur. 

Ad VII: 

Em.mus Card. Albareda commemorat contra¬ 
dictoria in aliis Constitutionibus. Commissio Theo¬ 
logica ignorat de quibus Constitutionibus sit ser¬ 
mo. Certum est in Constitutionibus aliarum Com¬ 
missionum res dogmaticas tractari non posse, nisi 
revideantur a Commissione Theologica, quae hac in 
re nil revidendum accepit. 

Ad VIII: 

Non possunt omnia fieri quae desiderat Patriar¬ 
cha Cheikho: non enim Concilio scribendus est trac¬ 
tatus , Quaedam ab ipso desiderata habentur in Ca¬ 
pite de Magisterio. 

Ad IX: 

Quod ad observationes spectat Exc.mi Perrin, 
primum dicetur de S. Scriptura et Patribus iam su¬ 
pra esse dictum. De unione autem Collegiali Epi¬ 
scoporum cum Papa in Constitutione reapse agitur 
et quae ibi habentur, si fieri potest, clarius annun¬ 
tiabuntur. Quaestio historica de ordinatione sacerdo¬ 
tali, forsan olim a presbyteris facta, ad Concilium 
non spectat, cum hodie de doctrina hac in re certo 
constet. 

Ad X: 

Etiam Exc.mus Bernard loquitur de S. Scriptura 
et Patribus. Desiderat capita ampliora et solem- 
niora. Capita autem videntur continere omnia ne¬ 
cessaria. Quod vero ad modum loquendi solemnio- 
rem, qui etiam exoptatur ab Em.mo Card. Confalo- 
nieri, dubitari potest. Quando Episcopi loquuntur 
de semetipsis, id modo modesto et simplici faciant, 
maxime nunc quando in multis locis sparguntur vo¬ 
ces Episcopos Romam venturos, ut sua iura contra 
centralismum Romanum vindicent. 

Factis responsis generalibus, accedendum est ad 
observationes particulares, ex quibus multa hucus¬ 
que dicta fusius illustrabuntur. 

Ad observationes particulares 
circa Caput III: 
de Episcopatu ut Sacramento 

Ad observationem factam ab Em.mo Dopfner 
circa definibilitatem doctrinae, solum hoc notetur, 
in Commissione Theologica neminem ex sex Patri- 

bus O. P. vel minimam movisse difficultatem. Non 
opus est ululas Athenas ferre. De triplici autem po¬ 
testate Christi iam antea sufficienter sermo fuit. 

Ad n. 1. 

Ad observationes Em.mi Ruffini dicendum est: 

1) Quod Episcopatus sit Sacerdotii gradus 
simplici presbyteratu superiorem, clare in num. 1 
dicitur. 

2) Linea 4 non potest inter docendi et guber¬ 
nandi poni sanctificandi. Nam dicitur potestatem do¬ 
cendi et gubernandi arcte coniungi cum potestate 
sanctificandi. 

3) Si sacerdos simplex confert Sacramentum 
Confirmationis, collatio non per se est valida. 

Ad lin. 5, pag. 3, Commissio Theologica revi- 
soria proponit ut legatur: « ita instituit ut natura 
sua arcto vinculo », addito natura sua, quae verba 
errore typographico exciderunt. 

Ad lin. 6-7 eadem Commissio Theologica pro¬ 
ponit, ut loco verborum « in Sacramento ordinis 
collatae », accuratius scribatur: « quae in Sacramen¬ 
to ordinis confertur ». Saepius enim fit ut potestas 
docendi et gubernandi praecedat consecrationem. 

Lin. 4-5, pag. 4, ad mentem Em.mi Leger scri¬ 
batur: « Praeterea Episcopus consecratus ita cha¬ 
ractere sacramentali ordinis ornatur... ». 

Ob difficultatem motam ab Em.mo Browne, lin. 
10-11 sic legendum videtur: « etiam sola vi Sacra¬ 
menti suscepti presbyteris, in hier archia nempe Or¬ 
dinis, superiores esse ». 

Commissio Theologica non potest accedere ad vo¬ 
tum R.morum PP. Sepinski et Janssens ut omittan¬ 
tur verba de confirmatione. Si enim Episcopus recte 
applicet materiam et formam, semper valide confir¬ 
mat, quod non valet de sacerdotibus. 

Ad n. 2. 

Observatio Em.mi Browne videtur nimis spe¬ 
ciosa. In textu non dicitur « ex speciali collatione 

R. Pontificis », sed « ex collatione R. Pontificis ». 
Si autem presbyter in Ordine religioso potest habe¬ 
re iurisdictionem ab ipso Praeposito Generali, ille 
Praepositus agit ex potestate sibi collata a S. Sede. 
Casus autem de simplici sacerdote vel etiam laico 
electo in Romanum Pontificem, qui ipsa accepta¬ 
tione (non: electione) a Deo ipso accipit iurisdic¬ 
tionem, potest negligi ut prorsus exceptionalis. Sed 
lin. 20 scribi potest: « nisi, directe vel indirecte, 
ex collatione... ». 

Additione « directe vel indirecte » videtur etiam 
satisfieri desiderio Exc.mi Alter. Cum hac enim ad¬ 
ditione propositio non videtur indigere argumento¬ 
rum ex documentis patristicis vel ecclesiasticis de¬ 
promptorum. 

Ad observationes praevias circa Caput IV 
de Episcopis Residentialibus 

In hisce observationibus nonnulla dicuntur quae 
iam antea in observationibus generalibus ad capita 
III-IV prolata sunt, quaedam autem nova. 

Ad I-III : 

Em.mus Camara plura alia desiderat, quae 
sunt ordinis disciplinaris ideoque non intrare de¬ 
bent hanc Constitutionem. Facile quoque ab Em.mo 
Montini et duobus aliis purpuratis desideratur doc¬ 
trina completa et organica de Episcopatu: sed Com¬ 
missio Theologica, quae non proponere potest nisi 
certa, et abstinere debet a constructionibus pulchris 
quidem, sed tantum probabilibus, tali desiderio 
satisfacere nequit. Quare melius quoque videtur non 
mutare titulum, ut Em.mi Leger et Konig exoptant. 
Nam ubi agimus de Episcopis residentialibus, doctri¬ 
na exacta et bene ordinata, exponi potest et reapse in 
schemate proponitur. Qui autem bene legit textum, 
videbit quam densus sit et plenus veritatum gravium. 

Ad IV: 

Em.mus Card. Confalonieri plura proposuit desi¬ 
deria, ad quae haec videntur observanda: 

a) De Sacra Scriptura et Traditione iam di¬ 
ximus antea: attamen qui bene legit numerum pri¬ 
mum videbit numerum illum esse veluti concatena¬ 
tionem textuum sacrorum, nec deesse solemnitatem. 
Mirum autem esse non debet caput, in quo agitur 
de iure divino constitutivo Ecclesiae, etiam indolem 
iuridicam prae se ferre; et gaudere debemus, quod, 
praecipue in Ecclesia latina, ob disputationes factas 
cum imperialistis protestantibus, episcopalianis et 
aliis huiusmodi, paulatim praeparatae sint formulae, 
quibus veritas apte et accurate exprimi queat. Acce¬ 
dit quod doctrina de Episcopis numquam clare videri 
potest, nisi in luce Synodus Vaticanae, agentis de 
Primatu Romani Pontificis. 

b) Absque dubio initium sumi potest a Col¬ 
legio, cum magno periculo ut ex notione Collegii et 
ex qualitate membri, omnia deducantur, pulchre qui¬ 
dem, sed sine illa certitudine, cum qua debet loqui 
Synodus universalis. In schemate autem proceditur 
ex iis quae hodie certo constant. Etenim: incipitur 
ab Episcopatu monarchico, clare exponitur quid pos¬ 
sint ac debeant Episcopi singuli ut tales, ut culmen 
habeatur in doctrina de Episcoporum collegio eius- 
que potestate in Ecclesiam universam. 

c ) Verum est in Constitutione saepius affir¬ 
mari iura Romani Pontificis, sed semper sub diverso 
respectu. Multi Episcopi sunt, qui rogaverunt clare 
exponeretur relatio Episcopos inter et Summum Pon¬ 
tificem. Non potest sermo fieri de correlativis, si sile¬ 
tur unum ex correlatis. Insuper in hisce temporibus, 
quibus ubique videtur insubordinatio, Episcopis ca¬ 
rum esse debet publice demonstrare suam erga Sanc¬ 
tam Sedem subordinationem. 

d) Verum est nos rationem habere debere 
mentalitatis fratrum nostrorum Orientalium. Et ut 
potea apparebit, hoc fiet suo loco in num. 2. Atta- 

men si rationem eorum fratrum habemus, augemus 
potius dignitatem patriarchalem quam dignitatem 
episcopalem. 

Ad V: 

Agit Em.mus Dopfner de problemate quomodo 
potestas episcopalis ordinaria et propria concilietur 
cum iurisdictione universali ac immediata Summi 
Pontificis in universam Ecclesiam. Est autem pro¬ 
blema iam in Vat. I solutum. Nam potestas duplex 
ordinaria et propria in eosdem subditos nullo modo 
problema est, si una potestas subordinatur alteri; et 
si bene prae oculis habetur distinctio inter validita¬ 
tem et liceitatem actionis. Est etiam virtus pruden¬ 
tiae quam R. Pontifex exercere debet in regenda Ec¬ 
clesia, haud aliter ac Episcopi in regenda dioecesi. 

Haec ad verba introductoria. Ad singula autem 
haec dicenda videntur: 

a) Clarissime dictum est Episcopatum esse 
iuris divini, etiam eius natura cum iuribus et obli¬ 
gationibus. 

b) Ut iam antea dictum est, argumentatio 
quae fit ex magisterio universali Ecclesiae ad iuris- 
dictionem Collegii Episcoporum etiam extra Con¬ 
cilium, est omnino illegitima. 

c) Ut satisfiat desiderio Em.mi, Commissio 
Theologica in fine num. 3 proponet additionem, in 
qua dicetur, quod Episcopi regere debent ut partes 
Ecclesiae universalis, quod eheu saepius desideratur. 

d) De difficultate omnia deducendi ex rela¬ 
tione Collegii episcopalis ad Romanum Pontificem, 
sufficienter dictum est. 

e) Nullo modo in capite dicuntur, quae suspi- 
cationi ansam dant, quod Episcopi sint mere officia¬ 
les vel delegati Pontificis. Exempla allata nil pro¬ 
bant. E contra in Constitutione claris verbis dicitur, 
pag. 4, Episcopos regere « ut vicarios et legatos 
Christi ». 

/) Desiderio Em.mi satisfiet in additione, 
pag. 10, ad num. 2. 

g) Dicit Em.mus hodie generatim libenter 
agnosci Primatum Romani Pontificis. Transeat. Sed 
si rogatur, utrum libenter agnoscatur, Rom. Ponti¬ 
ficem habere in omnes et singulas Ecclesias, in omnes 
et singulos Pastores et fideles proprie dictam episco¬ 
palem et ordinariam potestatem: Commissio Theo¬ 
logica ad illud libenter ponit punctum interrogatio¬ 
nis. Sunt qui desiderant ut in hoc puncto Concilium 
Vaticanum I corrigatur. 

Ad VI: 

# 

Quod si Em.mus Card. Alfrink asserit Consti¬ 
tutionem esse mere opinionem determinatae scholae 
et magis negativam quam positivam, negandum est 
unum et aliud. Ea quae dixerunt Kleutgen et Zinelli 
non ignota sunt Commissioni Theologicae; etenim 
redactor huius Capitis scripsit permagnum votum, 
in quo collegit omnia, etiam hucusque inedita, quae 
in Vaticano I de Episcopis dicta sunt. Non autem 
putandum est Patrem Kleutgen et Episcopum Zi¬ 
nelli repraesentare Vat. I. Accedit quod in verbis 
duorum praedictorum nil inest quod negetur a Com¬ 
missione Theologica. Nam ut fiat decisio totius Col¬ 
legii Episcoporum, uniti cum suo Capite, minime 
necessarium est, ut Papa eos localiter in eadem urbe 
congreget: idem facere potest multis aliis modis, 
etiamsi Episcopi localiter dispersi maneant. Accedit 
quod Em.mus non omnino recte reddit mentem 
Schematis: Si pag. 11 dicitur quod Episcopi non 
habent potestatem in universam Ecclesiam nisi ex 
collatione Romani Pontificis, agitur non de collegio 
Episcopali, sed de singulis vel de Episcopis congrega¬ 
tis in Concilio provinciali et aliis similibus; omnis 
enim potestas supra-episcopalis in Ecclesia est ulti- 
matim a Summo Pontifice. Et quando in Schemate 
pag. 13 statuitur, quod potestas Corporis Episco¬ 
palis non nisi modo extraordinario ex iussu solius 
Capitis exercetur, non agitur de iure in se, sed de iu- 
ris exercitio: quod non est idem. 


— 37 — 

Ad Vlh 

Rogat Em.mus Coussa profundius studium de 
habitudine potestatis propriae et ordinariae collegii 
Episcoporum ad supremam, propriam, ordinariam 
Rom. Pontificis. Iustum desiderium. Sed non omnia 
possunt solvi a Commissione Theologica. Plura hac 
in re nondum sunt matura, v. g. nec Commissio putat 
se dirimere posse quaestionem disputatam de uno 
vel de duplici subiecto inadaequate distincto supre¬ 
mae potestatis. Quare Commissio voluit indicare 
lineas principales atque certas. Cur Patres non abun¬ 
dent iam satis dictum est. Et quod ubi agitur de re¬ 
bus iuridicis clare definiendis etiam stilus fit aridior 
est obvium, licet omnino attendendum sit, ut defec¬ 
tus ille quantum fieri potest emendetur. 

Ad VIII: 

Em.mo Card. Bea notum sit haud pauca studia 
esse facta. Sed ut apparet v. g. ex definitionibus Im¬ 
maculatae Conceptionis et Assumptionis B. M. V., 
veritas nonnumquam melius cognoscitur ex iis quae 
Ecclesia hodie docet quam ex fontibus sacris. Non 
sine ratione dedit Christus Ecclesiae S. Magisterium. 

Ad IX: 

Difficultas Exc.mi Patriarchae Maximos videtur 
provenire ex male intellecto textu non sat claro. 
Quod dicitur in num. 2 breviter ad hoc redit, quod 
successio formalis quae consistit in eo quod potestas 
legitima traditur, debet provenire a potestate supra- 
episcopali, quae in ultima instantia procedit a supre¬ 
ma potestate in Ecclesia: sive a Papa sive ab omni¬ 
bus Episcopis unitis cum Papa. Sed fieri potest alia 
consideratio. Communis sententia est, quod Apo¬ 
stoli singuli ut tales habuerunt potestatem in uni¬ 
versalem Ecclesiam, utique subordinatam Petro. 
Quare fieri potest, ut quidam modus tradendi pote¬ 
statem episcopalem proveniat ab aliquo Apostolo. 

Hac de causa textus num. 2 ita reformabitur, ut tum 
difficultatum Patriarchae, tum alterius habeatur ratio. 

Ad X: 

Ad difficultatem Exc.mi Lefebvre dicendum est 
quod principium solutionis datur in num. 3, pag. 11, 
lin. 8-11: videlicet quod omnis potestas supra-epi- 
scopalis sive personalis sive collegialis infrapapalis 
vel infraconciliaris est ex participatione potestatis 
Romani Pontificis. 

Ad XI: 

Desiderio Exc.mi Alter satisfiet in Capite de 
Magisterio. 

Ad XII: 

Exc.mus Hurley lamentatur de iuridismo et fa¬ 
cit comparationem cum Constitutione de Matrimo¬ 
nio. Comparatio claudicat, maxime hodie, ubi plures 
Episcopi relinquunt primam sponsam et adhaerent 
alii. Sed ubi agitur de iure divino et de divina insti¬ 
tutione Ecclesiae, etiam minima sunt maxima; us¬ 
que ad iotam. 

Ad XIII: 

Quaestiones historicae propositae a R.mo Pa¬ 
tre Sepinski dignae sunt studii serii, sed non pro¬ 
poni debent Concilio Oecumenico. 

Ad XIV: 

Plura proposita ab Exc.mo Dell’Aequa sunt op¬ 
tima sed ordinis disciplinaris. De ratione autem ab 
Episcopis reddenda agitur in num. 1 et de relatione 
singulorum Episcoporum ad totam Ecclesiam in n. 3. 

Ad OBSERVATIONES PARTICULARES 
circa Caput IV: 
de Episcopis Resid. 

Ad n. 1. 

Proponit Em.mus Card. Ruffini ut pag. 4, lin. 4, 
post « legati Christi » addantur verba « in suis dioe¬ 
cesibus ». Videtur satis provisum verbis: « singulas 
sibi commissas Ecclesias ». Notetur insuper quod 
etiam nomades possunt habere Episcopos suo modo 
residentiales. 

Verba pag. 6-7: « Omnis itaque Episcopus, etc. » 
remanere possunt. Nam quod valet de sacerdotio 
Aaronico, a fortiori valet de Sacerdotibus Novi Te¬ 
stamenti. Insuper dicitur « cf. Hebr. ...» addito 
« confer », quod significat verba non omnino ad 
litteram citari. 

Ut satisfiat desiderio Em.mi Card. Konig lega¬ 
tur, pag. 5, lin. 1: «in unitate cum Romano Pon¬ 
tifice et sub eius auctoritate »; et pag. 6, lin. 13-14: 
« punire possunt necnon aliquando debent, etsi cum 
magna prudentia et in caritate ». 

Em.mus Card. Confalonieri pag. 5, lin. 1-2, prae¬ 
fert legere, secundum can. 108: « subordinate Ro¬ 
mano Pontifici ». Notandum quod can. 329, par. 1, 
legitur: « Episcopi... cum potestate ordinaria regunt 
sub auctoritate Romani Pontificis ». 

Em.mus Konig rogat cur in schemate nihil di¬ 
catur de territorio. Ratio est quia grex est magis 
biblice dictum et insuper in eodem territorio pos¬ 
sunt esse duo Episcopi diversi ritus, immo noma¬ 
des possunt habere veros Episcopos. 

Ad n. 2. 

Ut satisfiat desideriis variis expressis a pluri¬ 
bus Cardinalibus: ut mutetur titulus, melius appa¬ 
reat nexus inter potestatem Ordinis et iurisdictionis, 
satisfiat desideriis Orientalium, Commissio Theolo¬ 
gica revisoria proponit sic legendum: 

« 2. \Primatus et Episcopatus ]. Etsi sacra or¬ 
dinatio summi gradus sacerdotii natura sua ad exer¬ 
citium iurisdictionis episcopalis ordinatur, tamen 
Episcopi iurisdictionem suam actualem non ipsa or¬ 
dinatione sacra, sed missione iuridica, et quidem non 
ab Ecclesia, ut est congregatio fidelium, vel a fide¬ 
libus etiam quam plurimis congregatis, neque a po¬ 
testate civili, sed a regimine Ecclesiae supremo acci¬ 
piunt. 7 Quae missio fieri potest per legitimas consue¬ 
tudines, a suprema et universali potestate Ecclesiae 
non revocatas, vel per leges ab eadem auctoritate 
latas vel agnitas, aut directe per ipsum Successo¬ 
rem Petri, quo renuente ergo Episcopi in officium 
assumi nequeunt, et a quo etiam deponi, transferri, 
restitui possunt. 8 ». 

In nota 7 autem, omissis intermediis, legatur: 
« Non agitur expresse de quaestione an potestas sin¬ 
gulorum Episcoporum sit immediate a Deo an a 
suprema potestate Ecclesiae ». 

Praecedentibus videtur etiam satisfactum opta¬ 
tis Em.mi Confalonieri; et ad mentem eiusdem le¬ 
gatur, pag. 9, lin. 1-2: « Romani Pontificis, ut 
ipse exercitium eorum iurisdictionis ordinariae am¬ 
pliare... ». 

Desideriis expressis ab Em.mo Konig de colle- 
gialitate et natura divina Episcopatus providebitur 
in num. 3 et num. 4. 

Exc.mus Patriarcha Maximos accusat Commis¬ 
sionem Theologicam insinuationum tendentiosarum. 
Notandum quod in documentis Ecclesiae nonnulla 
apertis verbis docentur, alia magis implicite. Quod 
autem Episcopi immediate accipiunt potestatem a 
Summo Pontifice, Pius Pp. XII bis explicite docuit: 
tum in Encycl. Mystici Corporis, tum die 18 febr. 
1942 in allocutione ad parochos, et hac in re potest 
provocare ad Tertullianum ( Scorp. 10), Optat. Milev. 
(De Schismate Donat. 8, 3), S. Ambrosium ( Epist. 
11, 4), S. Leonem Magnum (Epist. 42), Innocen¬ 
tium I (Epist. 29, 1), Benedictum XIV (De Synodo, 
I, cap. 4, n. 2), qui suo tempore iam loquebatur 

« de rationi et auctoritati conformiore sententia ». 
Vide etiam Pium VI (Super soliditate, 28 nov. 
1786: Denz. 1500). Accedit Aquinas (Summa 
Theol. II-II, q. 39, art. 3 et in Mat. cap. 16, n. 2, 
in fine) et S. Robertus Bellarminus (De Romano 
Pontifice IV, 24), ut mittam alios. 

Secundae observationi Patriarchae satis provisum 
est novo initio num. 2. In tertia observatione notat 
Patriarcha potestatem Papae non esse arbitrariam. 
Sed haec arbitrarietas non tangit quaestionem vali¬ 
ditatis, sed liceitatis. Si Papa omnino arbitrarie di¬ 
minuit exercitium potestatis Episcopi, valide agit, 
sed rationem reddere debebit Deo. Haec etiam valent 
suo modo pro Episcopis. Sed non videntur tangenda 
in Constitutione. 

Dicit Patriarcha et consentit R.mus P. Sepinski, 
immo consentit Commissio Theologica revisoria, ver¬ 
ba allata pag. 10 S. Gregorii Magni ex epistola ad 
Eulogium post praecedentia esse fere ironiam; hac 
de causa ut illa ironia tollatur et etiam satisfiat desi¬ 
deriis Em.mi Card. Dopfner antea expressis, Com¬ 
missio Theologica proponit ut in fine pag. 9, lin. 
3-6, et in initio pag. 10 legatur: 

«... Habet enim Romanus Pontifex super omnes 
alias ordinarias potestates principatum, et potesta¬ 
tem iurisdictionis immediatam et episcopalem, cum 
in omnes et singulas ecclesias, tum in omnes et sin¬ 
gulos pastores atque fideles. Longe autem a vero 
aberrant, qui asseverant, Episcopos habere tantum 
delegatam potestatem, non vero ordinariam, ipsi of¬ 
ficio episcopali coniunctam; vel per potestatem su¬ 
premam pontificiam aboleri vel absorberi vel auferri 
posse ipsam Episcoporum potestatem; vel eam non 
esse iuris divini atque reapse propriam, ideoque eam 
ad ipsius Ecclesiae constitutionem non pertinere, 
sed in aliud mutari posse. Minime igitur auctoritate 
Vicarii Christi iura Episcoporum minuuntur, cum 
e contra a supremo et universali Pastore asserantur, 
roborentur et vindicentur secundum illud sancti 
Gregorii... ». 

In fine notae 9 legatur: Quod iurisdictionis or¬ 
dinariae exercitium Episcoporum ampliari vel re¬ 
stringi potest, probatur ex legibus communibus qui¬ 
bus limitatur, probatur exemptionibus, etc. 

Pag. 10 ad notam 10 addatur: C.I.C. can. 218, 

§ 2 . 

Ad n. 3. 

Ad observationem primam generalem Em.mi Ruf- 
fini respondeatur, quantum sinit humana fragilitas, 
in numeris 3 et 4 provisum iri desideriis expressis. 
Ad alteram observationem dicendum est collegium 
Episcoporum habere sine interventu speciali S. Pon¬ 
tificis non exercitium quidem iurisdictionis in totam 
Ecclesiam, attamen obligari ad sollicitudinem pro 
Ecclesia vi Episcopatus. Quae sollicitudo maxime 
apparet in eo quod ad puritatem fidei attendunt, et 
regunt suam ecclesiam, ut partem totius Ecclesiae, 
igitur in harmonia cum aliis Ordinariis. 

Ad observationem Em.mi Card. Confalonieri 
qui pag. 12, lin. 2-3 vult legere: « quae quidem po¬ 
testas iurisdictionis non est, sed soliditatis robur » 
dicendum est additionem esse pulchram, sed ambi¬ 
guam, et false intellegi posse, ut patet ex casu ipsius 
Cypriani. Quare proponit Commissio Theologica ut 
legatur, pag. 12, lin. 3: 

«... attamen non sine quadam responsabilitate 
in communione fraterna summopere confert ad Ec¬ 
clesiae universalis emolumentum... et deinde ut in 
fine numeri addatur: 

Maxime autem bene regendo propriam suam ec¬ 
clesiam ut partem Ecclesiae universalis, ad bonum 
totius Mystici Corporis, quod teste S. Basilio etiam 
est Corpus Ecclesiarum, 15 contribuunt ». 

Ideoque in nova nota 15 scribatur: « 10 S. Ba- 
sil., In Isaiam 15, 296: PG 30, 637, collato S. Gre¬ 
gor. Magn., Moral. 4, 7, 12: PL 75, 643. Simi¬ 
lia apud Clementem Alexandrinum, Cyrillum Ale¬ 
xandrinum, Iohannem Damascenum, alios ». 

Observationis Em.mi Card. Coussa ratio iam 

habita est in nova redactione num. 2, et insuper 
pag. 11, lin. 11, loco « ex collatione Romani Pon¬ 
tificis », legatur: « ex participatione potestatis Ro¬ 
mani Pontificis ». Nam quidquid est de collatione, 
omnis potestas supra-episcopalis est participatio quae¬ 
dam Primatus Petri. 

Observationi Em.mi Card. Jullien iam respon¬ 
sum est in responsione ad observationem Em.mi 
Confalonieri. Quod ad observationes Exc.mi Pa¬ 
triarchae Maximos attinet: 

1) De Christo fundamento iam uberrime dic¬ 
tum est in cap. I de natura Ecclesiae, sed utiliter 
legi potest, pag. 11, lin. 5: « Est successor Petri, 
ut ipsius Christi vicarius ». 

2) Alterius observationis iam ratio habita est 
legendo lin. 11, pag. 11: «participatione», non 
vero « collatione ». 

3) Quae dicuntur a Patriarcha in fine, vi¬ 
dentur ignorantia elenchi. Nullo modo dicitur in 
Constitutione, quae afferuntur a Patriarcha. 

Ad n. 4. 

Ad observationes Em.mi Card. Frings respon¬ 
dere liceat: 

1) Ubique in hoc numero, tum in titulo, tum 
in textu, lin. 3, 7, et pag. 14, lin. 2, 3, 5, loco 
« Corporis » dicetur « Collegii ». 

2) In hoc numero loquitur de iurisdictione, 
postea agetur de Magisterio. Non igitur expedit hoc 
loco mutatio ab Em.mo facta. 

3) Verba pag. 13, lin. 8: «ex iussu solius 
Capitis et ad nutum exclusivum eiusdem exercetur », 
sunt absolute vera, et uti iam diximus, bonum est 
nostris temporibus, ut Episcopi, de semetipsis lo- 
quentes, exemplum dent suae subordinationis. Si 
verba videntur nimis cruda, forsan dici potest: « et 
in perfecta subordinatione ad Iesu Christi Vicarium 
in terris, quando, quomodo et quousque eidem id 
in Domino videtur expedire, legitime exercetur ». 

4) Non videtur dici posse quod Collegium 

Episcopale potestatem suam modo ordinario exer¬ 
ceat, ut apparebit ex responsione ad considerationem 
factam ab Em.mo Card. Siri. 

Card. Siri exercitium quoque ordinarium dedu¬ 
cere vult ex duplici fonte. Primo, ex sic dicto ma¬ 
gisterio ordinario Ecclesiae. Ut iam antea dixi, non 
habetur exercitium potestatis magisterialis collegii 
episcopalis ut talis, sed ex eo quod singuli in suis 
ecclesiis magisteriali potestate idem docent, colle¬ 
gium episcopale pro tota Ecclesia fit testis infallibi¬ 
lis veritatis. Quod non est idem. Nec regit argumen¬ 
tum ex Collegio Apostolorum. Apostoli, ut apostoli, 
habuerunt potestatem aliquam universalem in Ec¬ 
clesiam quam Episcopi non possident. 

Desiderio primo Em.mi Confalonieri satisfiet, 
dicendo lin. 7, pag. 13: « etsi ordinaria, utpote offi¬ 
cio inhaerens ». Quod autem verba ultima « as¬ 
sumptus sit » spectat, ea electa sunt ut melius porta 
aperiatur etiam Episcopis non residentialibus. 

Ad observationem Em.mi Konig de incipiendo a 
Collegio episcopali iam saepius dictum est. Etiam 
secundae observationi satisfactum dicendo: « etsi 
ordinaria, utpote officio inhaerens ». In nota verum 
16, nunc 17, non dicitur quod institutum non sit 
permanens, sed quod actio ut actio iuridica non sit 
permanens. Melius autem dicatur: « ex institutione 
divina permanens ». 

Non placet Commissioni Theologicae legere cum 
Em.mo Coussa, pag. 13, lin. 7-8 « ad normam iu- 
ris ». Non agimus de iure positivo, sed de iure di¬ 
vino immutabili. Argumentum quoque ex primis 
Conciliis oecumenicis contra verba « ex iussu et ad 
nutum Capitis », non valet. Maior pars primorum 
Conciliorum non erant proprie oecumenica, nisi con¬ 
siderentur in termino. 

Ut satisfiat desiderio Em.mi Card. Browne et si¬ 
mul Patriarchae Maximos, Commissio Theologica 
proponit ut pag. ultima loco « directe vel indirecte », 
legatur « dedita opera vel consensu tacito ». Verba 
« explicite vel implicite » nimis sapiunt scholam. 

Quia in num. ultimo tot ac tantae correctiones 
factae sunt, ut prae arboribus iam silva non videatur, 
Commissio Theologica addita quoque allusione ad ma¬ 
gisterium universale, sic definitive legendum pro¬ 
ponit: 

« 4. \Collegium Episcoporum ]. Collegium Epi¬ 
scoporum, quod Collegio Apostolorum in magisterio 
et regimine pastorali succedit, immo in quo collegium 
Apostolorum continuo perseverat, et de missione Iesu 
Christi eiusdemque doctrina et legibus continuo te¬ 
statur, una cum capite suo, Romano Pontifice et num- 
quam sine hoc capite, unum subiectum plenae et su¬ 
premae potestatis in universam Ecclesiam creditur. 16 
Potestas tamen huius Collegii, etsi ordinaria utpote 
officio inhaerens, non nisi modo extraordinario 17 et 
devota subiectione ad Iesu Christi vicarium in terris, 
quando, quomodo et quousque eidem id in Domino 
videtur expedire, legitime exercetur. 18 Quod vero ad 
constitutionem augusti huius Collegii attinet, omnes 
Episcopi residentiales in pace cum Sede Apostolica 
viventes suo iure eiusdem membra sunt, 19 et nemo 
Episcoporum, sive residentialium sive aliorum, ad hoc 
Collegium pertinere potest, nisi dedita opera vel ta¬ 
cito consensu a Successore Petri, Christi Vicario et 
Capite Collegii in idem assumptus sit. 21 ' ». 

Ad observationes circa Caput V 

DE STATIBUS EVANGELICAE ACQUIRENDAE 
PERFECTIONIS 

Ad observationem generalem factam ab Em.mo 
Tullien, Exc.mis Perrin et Felici, respondendum est, 
ob rationes saepius allatas, omnino requiri ut consti¬ 
tutiones dogmaticae separatae maneant a disciplinari¬ 
bus et mere pastoralibus. 

Ad n. 1. 

Desideriis Em.mi Montini uberrime satisfactum 
est in Constitutione de Ordine morali, maxime in sua 
redactione emendata. 

Ad n. 2. 

Lin. 12, ad mentem Em.mi Ruffini, legatur « mul¬ 
tos » ubi erat « fideles ». 

Lin. 15-16, secundum placita Exc.mi Jelmini, 
scribatur: « unde ipsorum et apostolatus roboratur 
et meritum geminatur ». 

Lin. 25-27, inverso ordine, ut desiderat Exc.mus 
Jelmini, et scribendo « saepe quoque », ut vult 
Em.mus Leger, ubi erat « etiam », sic scribatur: 
« sive oratione et contemplatione, sive labore apo- 
stolico, sive operibus misericordiae spiritualis et cor¬ 
poralis, saepe quoque in vita ducenda communi... ». 

Non placet primo loco poni contemplationem et 
dein orationem: tolleretur climax. 

Lin 28, legatur, ut desiderat Em.mus Ruffini cum 
aliis: « clarius exprimere cupiunt », addita nempe 
voce « clarius ». 

Pag. 5, lin. 7 ad mentem eorumdem expungatur 
« quodammodo » et substituatur: « in dies melius ». 

Ad n. 3. 

Pag. 6, lin. 1-3, scribatur ut proponunt Em.mus 
Card. Valeri et R.mus P. Sepinski: « Haec obser¬ 
vatio melior est ex voto quam ex promissione, cum 
ligamine perpetuo quam cum vinculo temporaneo 
assumpta... ». 

N. B .: Tollantur pag. 5, lin. 25, et pag. 6, 
lin. 22, illa 1) et 2), utpote nimis scholastica. 

Pag. 6, lin. 16, scribatur, ut desiderat Em.mus 
Leger: « ut falsas declarat ». 

Non potest Commissio Theologica accedere ad 
lectionem novam propositam ab Em.mo Leger de 
« exemptione aeterna », ne videamus tangere pote¬ 
statem Romani Pontificis. 

Ut satisfiat quantum fieri potest variis desideriis, 
diversimode a variis expressis, proponit Commissio 
Theologica ut pag. 7, lin. 1-6, scribatur: 

« Attamen etiam exempti ut tales Ordinarios 
locorum revereri debent in officio ecclesiastico ex 

peculiari suae vitae forma defluente adimplendo. Il¬ 
lud enim in eo est, ut... ». 

Hac redactione: 1) non intramus in disciplinaria; 
2) diximus: « exempti ut tales », quia non raro fit 
ut exempti inserviunt Ordinario ut parochi vel coope¬ 
ratores: ut huiusmodi plane subiecti sunt Ordinario 
loci; 3) omisimus « iuxta mentem ipsius Romani 
Pontificis atque legum proprii instituti mensuram »: 
non enim sunt necessaria. 

Pag. 6, lin. 3, loco « temporali », ut recte ob¬ 
servavit Exc.mus Jelmini, scribendum est « tempo¬ 
raneo ». Idem Exc.mus vult ut eodem loco addatur 
« publice quam privatim ». Res fuit disputata in 
Commissione Theologica, et verba fuerunt omissa 
ob quaedam dicta a Pio Pp. XII. Quia Exc.mus Jel¬ 
mini unicus est, qui additionem desiderat, melius 
videtur ut textus maneat ut iacet. 

Ad observationes factas circa Caput VI 
de Ecclesia, quod est de Laicis 

Ad observationes generales. 

Observationes generales ad sequentia reduci pos¬ 
sunt: 

1) Em.mus Card. Pizzardo dolet cum aliis nil 
dici de actione catholica. Contrarium est verum: de 
ea agitur in num. 6, pag. 8, sub b). Non tamen ad¬ 
hibetur ibidem vox « actio catholica », quia diversis 
temporibus aliter adhibita et etiam nunc sub lite 
iacens. 

2) Rogatur ut decretum uniatur cum decre¬ 
tis factis a Commissione pro Laicis. Quod videtur 
omnino repudiandum. Clare debent separari dogma¬ 
tica a disciplinaribus. Rogatur ut laudentur laici. 
Summa laus est quod suum locum obtinent in Con¬ 
stitutione de Ecclesia. 

3) Ex una parte Exc.mus Seper cum pluribus 
aliis laudat decretum, quia numquam in alio tam 
pulchre et compendiose de laicis dictum est. Ex al- 

tera parte schema dicitur, etsi in eo optima dicantur, 
non satis solemne, nimis breve et incompletum. Com¬ 
missio Theolog. autem putat a multis laicis modernis 
non amari nimiam solemnitatem; nec potest scribere 
tractatum completum, sed debet ponere fundamen¬ 
tum pro iis quae proponuntur a Commissione pro 
Laicis. Certe non potest agi de variis formis quibus 
Actio Catholica exercetur. 

4) Rogatur ut maior laus tribuatur laicis. Com¬ 
missio Theologica huic desiderio satisfaciet, cum 
moderamine tamen. Nam tunc et alii laudari debent; 
maximopere sorores nostrae religiosae, quarum de¬ 
votio et zelus apostolicus non solum exemplum est 
laicis, sed etiam sacerdotibus et Episcopis. 

5) Commissio Theologica non sine mirore quo¬ 
dam audivit de laicis agi in Codice luris Canonici 
tantummodo can. 682. In codice permulta inveniun¬ 
tur in quibus agitur de iuribus et officiis fidelium: 
tam laicis quam religiosis et sacerdotibus. 

Ad n. 1. 

Quia Exc.mus Seper cum aliis putat lin. 6 vo¬ 
cem « igitur offendere logicam, nec statim inchoan¬ 
dum esse ab officiis, Comm. Theol. proponit ut lin. 
6-7 legatur: « In ea omnibus fidelibus onus honori¬ 
ficum incumbit adlaborandi, ut divinum salutis... ». 

Ut satisfiat iustae observationi Exc.mi Jelmini, 
legatur lin. 21: «ut totum onus aedificandi corpo¬ 
ris », addito « aedificandi corporis ». 

Ad n. 2. 

In observationibus generalibus 17 Commissarii 
rogaverunt, ut textus revideatur « attentis votis 
Em.morum et Exc.morum Patrum ». Quam difficile 
hoc sit patet ex observationibus circa duplex sacer¬ 
dotium. Plures putant vel non loquendum esse de 
duplici sacerdotio vel saltem magis urgendam essen¬ 
tialem differentiam. Alii insinuant sacerdotium uni¬ 
versale et hierarchicum non essentialiter, sed gradu 
tantum differre. Card. autem Cento putat non esse 

periculum loquendi de utroque sacerdotio, si bene 
distinguuntur: unum, i. e. ministeriale ut verum et 
proprium; aliud, i. e. universale ut analogicum. Cer¬ 
te ii omnes qui desiderant ut hoc caput habeat for¬ 
mam solemniorem, aegre ferent si non explicite de 
sacerdotio universali agatur, in quo casu optimum 
videtur consilium R.mi Abbatis Gut, ut de duplici 
sacerdotio expressius sermo fiat. 

Proponit ergo Commissio Theologica ut legatur, 
p. 4, lin. 17-20: 

« Hoc in corpore omnia quidem membra bapti¬ 
smate et confirmatione Christo Sacerdoti ita dican¬ 
tur, ut oratione, eleemosyna et abnegatione sui Deo 
spiritualia sacrificia offerant, atque poscentibus ra¬ 
tionem reddant de ea quae in nobis est spes salutis 
aeternae (cf. I Peir. 3, 15), immo in Sacrificio Mis¬ 
sae Corpus Christi, verbis consecrationis in altare 
positum, per manus ministri sacrificantis Deo offe¬ 
rant; attamen in eodem corpore proprii quoque no¬ 
minis sacerdotes sunt, qui sacramento'ordinis conse¬ 
crati, pro hominibus in iis... exercent ». 

In hac nova redactione: 

1) Clarius apparet quod sacerdotium univer¬ 
sale convenit omnibus fidelibus, laicis et hierarchicis. 

2) Exprimitur sacerdotium metaphoricum 
oratione, eleemosyna, ieiunio, sacrificiis nempe spi¬ 
ritualibus, de quibus S. Scriptura abundat. 

3) Exprimitur deinde sacerdotium ratione 
doctrinae (cf. Mal. 2, 7). 

4) Exprimitur tertium sacerdotium analogi¬ 
cum ratione oblationis in Sacrificio Missae. Laicus 
non sacrificat sed offert. Haec oblatio autem com¬ 
parata cum oblatione sacerdotis est analogica, ut- 
pote in suo esse totaliter ab oblatione sacerdotis de¬ 
pendens. 

5) Clare dicitur quod sacerdotes hierarchici 
sunt proprio nomine sacerdotes. Indirecte hoc ne¬ 
gatur de laicis. 

6) Sacerdotium universale et hierarchicum ita 
essentia differunt, ut Sacramentum baptismi et ordi- 

nis. Minime sacerdotium confundendum cum cha¬ 
ractere, quod perdurat in damnatis et ideo est signum 
praeternaturale, non proprie supernaturale in ani¬ 
ma. Sed etiam characteres licet in notione generica 
conveniant, differentia specifica essentialiter dif¬ 
ferunt. 

Ad n. 3. 

Comparatio cum sacerdotibus et laicis non so¬ 
lummodo est utilis, sed etiam necessaria, quia omne 
quod habet laicus etiam habent religiosi et sacerdo¬ 
tes. Nil tamen obstat ut accipiatur formula ab 
Em.mo Leger proposita, dummodo dicatur «in 
saeculo commorante solis communibus normis vitae 
christianae reguntur ». Si non additur « solis », de¬ 
finitio valet etiam de clero saeculari. Legatur igitur 
lin. 4-12: 

« 3. [Quinam nomine laicorum veniant ]. Sacro¬ 
sancta Synodus hic sub nomine laicorum intellegit 
fideles, qui baptismate ad populum Dei appositi, at¬ 
tamen in saeculo commorantes, solis communibus 
normis vitae christianae reguntur. Animum scilicet 
dirigit ad fideles illos, qui neque ad sacerdotium hie- 
rarchicum, neque ad statum religiosum, ab Ecclesia 
sancitum, ex populo Dei vocati sunt, sed peculiari 
modo per opera quoque saecularia... ». 

N. B.: Loco « ab Ecclesia » scripsimus « ex po¬ 
pulo Dei », quia verbis « ex populo Dei » non attin¬ 
gimus quaestiones disputatas, et melius obtinemus, 
quod intendit Em.mus Card. Leger. Omisimus ex 
redactione Em.mi Leger verba « quique communi 
conditione a caeteris hominibus non distinguuntur », 
quia idem iam positive dictum fuit in praecedenti¬ 
bus, et verba provocant confusionem. 

Quod spectat ad lin. 14-17, desiderat Em.mus 
Leger, ut prius dicatur de sanctificatione mundi, de¬ 
inde de malitia mundi oppugnanda. Idem, ni fallitur 
Commissio Theologica obtinetur scribendo lin. 16 
« immo vocatione », loco « et vocatione ». 

Non placet suggestio Em.mi Browne, ut lin. 7 

scribatur « statum clericalem », et non « sacerdotium 
ministeriale ». Agimus enim de laico theologice con¬ 
siderato... Non videtur autem quomodo per meram 
tonsuram aliquis theologice a mere fidelibus distin¬ 
guatur. Idem valet de ordinibus minoribus. Quodsi 
v. g. S. Concilium satisfaceret desiderio plurium, ut 
membra Actionis Catholicae acciperent tonsuram 
vel aliquem ordinem inferiorem, manerent sensu 
theologico laici ut alii. 

Ad n. 4. 

Quia Em.mus Suenens et Exc.mus Seper deside¬ 
rant ut dicatur fusius de iuribus, Commissio Theo¬ 
logica proponit ut post lin. 20 addatur: 

« Ius habent, ut secundum capacitates suas opus 
salutare Ecclesiae etiam operose participent. Ius 
habent ut de fide sua verbo et scriptis testimonium 
reddant >>. 

Nulla videtur ratio, ut lin. 23 illud « reveren¬ 
ter » tollatur. Haud raro hodie deficit reverentia. 

Pag. 6, lin. 14, Em.mus Ruffini obicit contra 
illud « suo modo ». Videtur retinendum: nam ille 
modum in antecedentibus est sufficienter explicatus. 

Ad n. 5. 

Licet hodie vox « apostolatus » sensu quodam 
valde elastico in improprio adhibeatur, tamen quia 
versamur in Constitutione dogmatica, omnino com¬ 
mendatur, ut desiderat Em.mus Card. Leger, adhi¬ 
bere vocem apostolatus non nisi in sensu proprio. 
In hunc sensum mutatur totus num. 5, sic legendo: 
(loco lin. 21-33): 

«5. [De vita salutifera Ecclesiae a laicis active 
participata ]'. Cum teste Apostolo (Eph. 4, 16) Ec¬ 
clesia corpus compactum et connexum sit per om¬ 
nem iuncturam subministrationis, secundum opera¬ 
tionem in mensuram uniuscuiusque membri, etiam 
laicis collaborandum est, ut totum corpus augmen¬ 
tum faciat in aedificationem sui in caritate. Immo 
eorum operositas, licet nec auctoritatem pastorum 

implicet, nec peculiarem vitae statum religiosum fe¬ 
rat, tamen ex eodem fonte fluit ac omnis operositas 
in Ecclesia, sive nobilior sit, sive humilior; ex super¬ 
abundantia nempe gratiarum Christi Capitis. Gratia 
enim Christi, caritas Dei et communicatio Spiritus 
Sancti (cf. II Cor. 13, 13) omnes fideles attingit, 
eosque ad activitatem in totius Corporis Mystici 
bonum et incrementum impellit ». 

Pag. 6, lin. 34, ob rationes modo expositas, le¬ 
gatur non « missio » sed « socius labor ». 

Optime dicit Em.mus Ruffini ea, quae dicuntur 
pag. 6, lin. ultima, et pag. 7, lin. prima, valere de 
omnibus fidelibus, etiam non laicis! Optime: et 
hac de causa valent etiam de laicis, sicut antea nota¬ 
vimus de Sacerdotio universali. 

Pag. 7, claritatis causa legatur lin. 2-4: « Laici 
proinde in Ecclesia non exclusive curis temporalibus 
deputantur, sed pretiosissimam in ea actionem exer¬ 
cent ». 

Ea quae leguntur pag. 7, lin. 11-16 de matrimo¬ 
nio, maneant ut iacent. Aliis etiam quae desiderat 
Exc.mus Jelmini provisum est in Schemate de Casti¬ 
tate, Matrimonio, etc. 

Eadem pag., lin. 30, corrigatur error et legatur 
« exeant », non vero « exeat »: refertur enim ad 
activitas et progressus. 

Lin. 31-32 corrigatur exaggeratio et legatur mo¬ 
deratius: « ob statum suum laicalem principem lo¬ 
cum occupant ». 

Pag. 8, lin. 4, legatur: « ad universalem progres¬ 
sum in christiana libertate conferant ». 

Ad n. 6. 

Ob rationes expositas legatur lin. 13 in titulo: 
« De collaborationis laicorum principalibus formis », 
et numerus incipiatur sic: « Socia laicorum opero¬ 
sitas, spectata... ». 

Eadem de causa scribatur lin. 19: « collabora¬ 
tionis », non vero « apostolatus ». 

Pag. 8, lin. 28 ss., sermo fit de ea re, quae 

hodie vocatur Actio Catholica. Ut clare appareat in 
hac forma collaborationis haberi proprie dictam 
missionem et proprie dictum apostolatum, legatur 
lin. 32: « missione canonica, qua accepta laici partici¬ 
pant apostolatum hierarchicum Ecclesiae. Ideo... ». 

Pag. 9, lin. 1 fiat post « opera missionalia » ad¬ 
ditio et legatur: « sive ad promovenda opera mis¬ 
sionalia, sive ad alia bona, quae altare tangunt, ob¬ 
tinenda vel confirmanda ». Additio requiritur, tum 
quia enumeratio praecedens est incompleta, tum ad 
indicandum actionem catholicam idem obiectum ha¬ 
bere atque actionem Ecclesiae, quae potest ut ob¬ 
iectum habere etiam materiam mixtam, ut sunt v. g. 
scholae, et res temporales quatenus tangunt reli¬ 
gionem. 

Quia ut recte observat Em.mus Suenens, actio 
caritative distinguenda est, lin. 1 incipiatur a capite 
cum verbis: « Cum vero pia Mater Ecclesia non so¬ 
lum verbo, sed etiam exemplo... ». 

Quia Em.mus Ruffini recte notat actionem so¬ 
cialem Ecclesiae procedere etiam ex caritate, legatur 
lin. 11: « digno vivere valeant, Ecclesia, miserens 
super turbas (cf. Mc. 8, 2), ius et officium habet... ». 

N. B.: Quae in num. 6 habentur non pertinent 
ad Commissionem de Laicis, quia ea tantum reca- 
pitulantur, quae fluunt ex ipsa constitutione divina 
Ecclesiae. 

Ad n. 7. 

Ut desiderat Em.mus Leger, legatur in titulo 
numeri: « De sana autonomia civitatis terrenae ». 

Pag. 10 ad mentem Exc.mi Jelmini corrigatur 
textus et legatur, lin. 4-5: « separationi earundem 
vel immo », addito « earundem ». 

Nil obstat ut etiam lin. 8-9 loco verborum « pro¬ 
bari potest sana quaedam laicitas » legatur: « pro¬ 
bari debet indoles laica ». 

Ad n. 8. 

Ut fiat laudes, ut initio promissum est, attamen 
cum debito moderamine, inchoetur numerus ulti¬ 
mus hoc modo: 

« Sancta Synodus, sibi cum magna gratitudine 
conscia de ingentibus bonis, etiam ope laicorum ad 
continuam Corporis Christi aedificationem obtentis, 
omnes utriusque sexus fideles... ». 

Mutationes faciendae in Commentario. 

Ob mutatum textum quaedam mutationes fieri 
debent in addito commentario: 

Pag. 11, n. 2, legatur in fine primae paragraphi: 
« hostiam spiritualem, cum metaphoricam tum eu- 
charisticam offerendi, et testimonium ferendi. Est 
insuper textus sic redactus, ut appareat indoles tum 
metaphorica, tum analogica sacerdotii universalis ». 

In eiusdem n. 2 § 3, tollantur lin. 2-4: « Quae¬ 
stio utrum... non dirimitur ». 

Ibidem, lin. 10, legatur: « aliqua mediatio, in¬ 
structio fidelium (cf. Mal. 2, 7), etc. ». 

Pag. 12, n. 4, lin. 2, legatur: « Ius habent inter 
alia, ad media ». 

Pag. 13, n. 5, in titulo legatur « collaborationis » 
non vero « apostolatus ». 

Pag. 14, n. 6, in titulo fiat eadem mutatio. N. 6, 
§ 3, lin. 3-6 sic legatur: « huiusmodi in quattuor 
categorias generales distribuuntur, ex quibus oriun¬ 
tur formae mixtae ». 

Num. 6, § 4, lin. 5, incipiatur a capite et lega¬ 
tur: « Secunda series spectat ad opera misericordiae, 
quae inalienabiliter conveniunt Ecclesiae, quia prae¬ 
dicationem evangelicam in actu constituunt ». 

Num. 7, pag. 14, mutatio titulo delatur: « De 
sana autonomia Civitatis terrenae ». 

Ibidem lin. 2-3 tollantur verba: « secundum ter- 
minologiam a Pio XII habitam ». 

Pag. 15, ut patet, expungatur N. B. 

* * * 

His omnibus perpensis, ne dedignentur Em.mi 
Patres nostrae Subcommissionis edicere an textus 
schematis huius Constitutionis (capp. I-VI) sit suffi¬ 
cienter emendatus vel minus; et, quatenus negative, 
an et quaenam adhuc desiderentur emendationes. 




DOCUMENTA ET PROCESSUS VERBALES - SESSIO XII 


215 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


DE EMENDATIONE SCHEMATIS CONSTITUTIONIS 

DE ECCLESIA 

Pars II 
ET 

DE EMENDATIONE SCHEMATIS CONSTITUTIONIS 

DE BEATA MARIA VIRGINE 



TYPIS POLYGLOTTIS VATICANIS - MCMLXII 



216 


SUBCOMMISSIO DE SCHEMATIBUS EMENDANDIS 


— 3 — 


De emendatione schematis constitutionis 

DE ECCLESIA 

(j Pars II) 

I 

Responsio ad observationes generales 
CIRCA CAPUT VII, DE MAGISTERIO 

1. Non defuerunt Commissarii, qui caput de 
Magisterio, etsi perfectibile, affeceruht laudibus. 
E.mus autem Card. Frings rogat, num necessarium 
sit omnia haec statuere in Concilio, dum melius 
esset plus sermonem facere de bonitate Dei et per¬ 
sona Iesu Christi. 

Respondendum est, Commissionem Theologicam 
omnes has quaestiones pertractasse, tum quia id de¬ 
sideratur a multis pastoribus, tum quia in hac ma¬ 
teria non desunt errores, tandem quia hodie quod¬ 
vis magisterium ordinarium a multis flocci habetur. 
Duodecim Episcopi, qui sunt membra Commissio¬ 
nis Theologicae, minime putaverunt caput de magi¬ 
sterio esse superfluum vel abbreviandum. 

Immo, si bene legimus, E.mus Cardinalis volue¬ 
rit, ut tota Constitutio de Ecclesia limitaretur ad 
tria: definitionem Ecclesiae, relationem inter Papam 
et Collegium Episcoporum, relationem Ecclesiam 
inter et Statum. Attamen dubitari nequit, quin hoc 
modo contradicatur votis multorum Patrum. 

2. Omnino autem diversae opinionis est E.mus 
Card. Dopfner, cum quibusdam aliis exsistimans 
totam doctrinam Capitis retinendam esse, adhibito 
modo loquendi magis paterno, quod certe suis locis 
fieri potest, maxime in capite de auctoritate. 

Mirum sane est, si credimus actis missis ad 
Commissionem Theologicam, quinque Commissarios 
consentire, tum E.mo Frings, tum E.mo Dopfner. 



DOCUMENTA ET PROCESSUS VERBALES - SESSIO XII 


217 


— 4 — 

3. Etiam E.mus Card. Lienart desiderat, ut 
Caput de Magisterio decurtetur et de novo non sine 
mirore audimus eidem adhaerere E.mum Card. 
Dopfner cum suis. 

E.mus Lienart leviter irritari se fatetur ob itera¬ 
tam instantiam ad auctoritatem Summi Pontificis. 
Iam in responsione ad partem primam Const. de Ec¬ 
clesia de hac re sufficienter dictum est; et deinde 
difficulter sermo fit de rebus correlatis, si unum ex 
correlatis silentio praeteritur. Nec valere videtur ite¬ 
rata allusio ad Episcopos Orientales, quippe qui 
subiecti sunt suis Patriarchis, quorum potestas nil 
aliud est nisi quaedam participatio potestatis pri- 
mitialis Romani Pontificis. 

4. E.mus Card. McIntyre desiderat, ut schema 
condensetur; quod idem saepe voluit Secretarius 
Commissionis Theologicae. Sed si tantopere tum ab 
Episcopis Commissionis Theologicae, tum a membris 
Commissionis Centralis urgetur dictio paterna et pa¬ 
storalis, difficulter fieri potest condensatio, quae 
secum ferret breviorem scholae loquendi rationem: 
ut apparuit clare ex observationibus factis circa ca¬ 
put de Episcopis residentialibus, quod reapse est 
condensatum. 

5. Em.mus CAmara desiderat additionem: vi¬ 
delicet Episcopos, maxime si sunt unius regionis vel 
nationis concordare debere inter se. Licet lamen¬ 
tatio non serio careat fundamento, ad Commissionem 
Theologicam non spectat, quae tamen in capite de 
Episcopis residentialibus statuit principium, dicendo 
scilicet Episcopos regere debere suam dioecesim ut 
partem totius Ecclesiae. 

6. Quia versamur in rebus generalioribus, iuvat 
heic expedire quaestionem, quae saepius redit in 
num. 2, videlicet de Magisterio authentico non in¬ 
fallibili. 

Illud magisterium competit Romano Pontifici, 

munere ordinario loquenti sive per se sive per or¬ 
ganis magisterialibus, sed etiam singulis Episcopis 
distributi ve pro suis subditis. Minime autem ex 
fallibilitate huius magisterii (maxime in singulis Epi¬ 
scopis) concludi potest ad fallibilitatem vel infallibi- 
litatem non absolutam illius ordinarii et universalis 
magisterii Ecclesiae, de quo loquitur Cone. Vati¬ 
canum primum (Denz. 1792), sicut videntur sug¬ 
gerere E.mi Browne et Konig. Magisterium autem 
authenticum, etiam non infallibile, postulat obse¬ 
quium voluntatis et intellectus: voluntatis, quia 
agnoscere debemus illud magisterium, utpote nomi¬ 
ne Christi docens (Episcopi sunt vicarii Christi pro 
suis subditis); intellectus quia debemus dare assen¬ 
sum in veritatem propositam, licet non absolutum: 
ut in humanis quotidie fit et quotidie fieri debet, 
ubi adest quidem possibilitas erroris, nulla autem 
veri nominis probabilitas. 

7. Tandem Commissio Theologica gratias agit 
R.mo Patri Sepinski, de erroribus typographicis 
suis locis diligenter correctis. 

II 

Responsio ad observationes particulares 

circa idem Caput VII, de Magisterio 

Ad n. 1. 

1. Pag. 3, ad lin. 6, E.mus Card. Konig desi¬ 
derat ut specificetur illa « indefectibilitas ». Hoc 
nondum potest fieri hoc loco uno verbo: fit autem 
in sequentibus. 

2. E.mus Card. Leger desiderat, ut lin. 10 in 
fine primae pericopae clare enuntietur finalis ratio 
magisterii Ecclesiae. Quare Commissio Theologica 
Revisoria proponit, ut ad mentem E.mi addatur: 
« Indefectibilitas igitur magisterii authentici idcir¬ 
co Ecclesiae data est, ut indefectibilitas totius Eccle¬ 
siae, a Deo promissa, in tuto collocaretur ». 

3. Ad lin. 13-15, E.mi Leger et Dopfner 
volunt additionem de evangelio praedicando omni 
creaturae. Attamen rei iam provisum est in lin. 2-3, 
et insuper in verbis « fideliter exponat » continetur 
praedicatio Evangelii et amplius. Quare additio vi¬ 
detur non necessaria. 

4. Ad lin. 6-7, pag. 4, E.mus Konig iure ob¬ 
servat, fideles in re fidei non tantum passive sese 
habere, sed etiam active. Quare Commissio Theolo¬ 
gica proponit ut lin. 4, post « apte intellegant », ad¬ 
datur: « in utrosque, ut de fide sua testimonium 
reddant ». 

Idem Cardinalis exoptat ut lin. 16-17 explicen¬ 
tur verba Lirinensis: « eodem sensu eademque sen¬ 
tentia ». Quare Commissio Theologica suggerit, ut 
post ea addatur: « id est, quin umquam a prioribus 
recedatur, vel iisdem contradicatur ». 

Ad n. 3 \_nova red. 2]. 

Proponit Commissio Theologica, ut iam ante de¬ 
siderabatur in eadem Commissione, praemittere nu¬ 
mero de sublecto numerum de oblecto magisterii: 
sic etiam totum Caput fit clarius. 

1. E.mus Card. Ruffini proponit varias di¬ 
stinctiones quae exhibentur in manualibus. In Con¬ 
stitutione autem non convenit adhibere terminolo- 
giam scholae, et Commissio Theologica putat in re- 
dactione Commissionis omnia essentialia invenire, 
nisi quod pag. 7, lin. 2, post « licet non » addi pos¬ 
sit: « expressis verbis vel implicitis ». Omnino au¬ 
tem commemoranda est lex naturalis, ob errores ho¬ 
diernos. 

Lex autem naturalis reapse assumpta est in lege 
evangelica eo ipso quod Dominus docet facere vo¬ 
luntatem Patris qui in caelis est. Voluntas enim illa 
nobis etiam innotescit lege naturali. Tamen Com¬ 
missio Theologica accedit ad votum E.mi Frings 
et R.mi Sepinski, ut nempe omittantur verba 
« quae in revelata assumpta est », tum quia res 

explicata est in Constitutione de Ordine Morali, 
tum quia hoc loco malae interpretationi subesse 
possunt haec verba. 

2. E.mus Card. Leger proponit novam redac- 
tionem lin. 13-16, pag. 7. Commissio Theologica 
autem putat redactionem ut iacet esse praeferen¬ 
dam, quia clarius opponitur falso laicismo. 

Ad n. 2 [in nov. red. 3]. 

Multae sunt factae suggestiones quoad tres pa- 
ragraphos priores pag. 4 et 5. 

1. Libenter accedit Commissio Theologica ad 
suggestionem E.morum Montini et aliorum, inci¬ 
piendi nempe ab unitate Magisterii, etsi in variis 
subiectis residentis. 

2. Libenter quoque satisfacit voto E.mi Konig 
clare indicandi, cur magisterium S. Pontificis ex 
sese infallibilis sit. Ratio est quia R. Pontifex isque 
solus est Vicarius Christi pro tota Ecclesia, et qua 
talis a Christo non tantum doctor constitutus fide¬ 
lium, sed etiam Pastorum. 

3. Eadem de causa nullo modo placere potest 
Commissioni Theologicae suggestio facta ab E.mo 
Dopfner incipiendi a Collegio Apostolico. 

4. Commissioni Theologicae quoque gratum est 
reformare lin. 35-39, pag. 4, secundum placita 
E.morum Dopfner et Montini. Loco autem lo¬ 
quendi de « sententia privata Rom. Pontificis » 
praefert loqui de « sententia Rom. Pontificis ut 
personae privatae ». 

5. E.mus Leger proponit, ut prius agatur de 
magisterio ordinario Romani Pontificis et deinde 
de magisterio infallibili. Intellegit Commissio Theo¬ 
logica rationem ab E.mo allatam, despectum nempe 
hodie non infrequentem ordinarii magisterii. Atta¬ 
men mature omnibus consideratis, Commissio Theo- 

logica putat melius esse incipere a re non tantum al- 
tiori, sed etiam explicatu faciliori. 

6. Rogat E.mus Konig ad pag. 4, lin. 34, num 
definitio sit semper opportuna, et ad Ecclesiae bo¬ 
num. Respondendum est maiorem cognitionem cum 
certitudine, semper esse bonum, licet disputari pos¬ 
sit num in momento determinato etiam maius bo¬ 
num dici debeat. 

Hisce praenotatis, Commissio Theologica pro¬ 
ponit novam redactionem initii capitis tertii (olim 
secundi), inde a lin. 18 pag. 4, usque ad verba tria 
priora lineae primae pag. 5 (N. B .: ob novam dispo¬ 
sitionem mutentur numeri notarum in num. 2 et 3): 

« 3. [De sublecto magisterii authentici ]. Au¬ 
thentici magisterii munus, charismate veritatis mu¬ 
nitum, ex divina institutione in Ecclesia exsistens, 
quamvis a pluribus personis vel organis exerceatur, 
semper unum et indivisibile est. Ab uno enim ep- 
demque supremo Magistro, Christo Domino, con¬ 
stitutum est; Eiusdemque auctoritatem repraesen¬ 
tat, et ab uno Spiritu Veritatis ei assistitur, ut in 
exercendo munere suo Illius veritatem doceat. Im¬ 
primis autem a Romano Pontifice exercetur, cum 
idem pro universa Ecclesia ipsius Divini Magistri 
personam gerat, et ab Eodem non doctor fidelium 
dumtaxat, sed etiam Fratrum suorum in Episco¬ 
patu fidei confirmator constitutus sit dicente Do¬ 
mino: “ Ego autem rogavi pro te ut non deficiat 
fides tua: et tu aliquando conversus confirma fratres 
tuos ” ( Lc . 22, 32). 13 

Est igitur Romanus Pontifex pro universa Ec¬ 
clesia catholica veritatis supremus magister, illique 
praecipue officium et ius competit integre custo¬ 
diendi, defendendi et infallibiliter proponendi doc¬ 
trinam salutis pro christifidelibus universis. Quod 
cum facit, cum nempe pro suprema sua apostolica 
auctoritate nomine Iesu Christi ex cathedra in rebus 
fidei et morum loquitur, ipsius sententia ex sese, 
utpote nomine Christi prolata, non autem ex con- 

sensu fidelium vel aliorum Episcoporum, infallibilis 
ideoque et irreformabilis est, 14 atque divina ope¬ 
rante Providentia fidem Ecclesiae saltem implicitam 
exprimit vel tuetur eiusque bonum promovet. 15 Tunc 
autem Romanus Pontifex, etsi propria auctoritate 
doceat, non tamen ut persona privata suam sen¬ 
tentiam proponit, sed tamquam universale Eccle¬ 
siae Pastor et Doctor et Collegii Episcoporum Caput, 
divinam exponit vel tuetur veritatem, ... ». 

Hisce propositis de paragraphis duabus priori¬ 
bus num. 3 (olim 2), agendum est de tribus ultimis, 
pag. 5 et 6. 

7. Pag. 5, lin. 12-31, res est de assensu debito 
magisterio ordinario S. Pontificis. Dum E.mus Le¬ 
ger proponit: « fidelis assensus praestandus est », 
E.mus. Dopfner desiderat maiorem explicationem 
illius obsequii. Commissio Theologica proponit: 
«religiosum voluntatis et intellectus obsequium 
praestandum est, quo nempe magisterium eius su¬ 
premum reverenter agnoscatur, et sententiae ab eo 
propositae sincere adhaereatur, idque... ». 

Eadem pag., lin. 26-30 dicitur, semel data de¬ 
cisione a Summo Pontifice, quaestionem decisam 
iam non esse liberae disceptationis. 

8. E.mus Frings proponit legendum: « quae¬ 
stionem decisam nonnisi gravi de causa inter theo¬ 
logos in disputationem trahi non posse ». E.mi quo¬ 
que Browne et Konig sentiunt difficultatem, dum 
E.mus Dopfner provocans ad quaestionem de Com¬ 
mate Ioanneo putat dubio exorto maiorem esse li¬ 
bertatem. 

Notandum est quaestionem de Commate Ioan¬ 
neo (cfr. Denz. 2198) nullam praebere difficultatem. 
Etenim decretum illud Commissionis Biblicae non 
est de « vero » sed de « tuto ». Quod hodie est 
verum, cras non potest esse falsum. Quod autem 
hodie non est « tutum », postea potest esse tutissi¬ 
mum. Ut difficultatibus occurratur Commissio Theo¬ 
logica proponit loco « liberae disceptationis » (quae 

verba desumpta sunt ex Encycl. Humani Generis ), 
scribere « publicae disceptationis ». Ulterius autem 
Commissio Theologica credit procedi non posse: ut 
enim recte observavit E.mus Leger, defendendum 
est magisterium ordinarium Summi Pontificis, et 
verbis propositis ab E.mo Frings « nonnisi gravi 
de causa » facile aperiri potuerit porta abusibus. 

9. Pag. 5, lin. 31, E.mus Card. Ruffini putat 
verba « communionem habentes cum R. Pontifice » 
esse aequivoca, haud aliter ac verba pag. 6, lin. 31-32. 
Notandum autem est haec verba adhiberi in Consti¬ 
tutione, in qua antea iam luce clarius dictum est 
unicam Ecclesiam veram Christi esse Catholicam 
Romanam, ideoque eadem male intellegi non posse. 

10. Pag. 5, lin. 35, legatur, ut vult R.mus 
P. Sepinski, « competunt » in plurali, et lin. 36, 
loco « populo », scribatur « gregi ». 

11. Pag. 6, lin. 6, iuxta placita E.mi Card. Le¬ 
ger, pro « subditis », legatur « fidelibus ». 

12. Lin. 9-10 non placuit aliquibus Commis- 
sariis dicendi modus. E.mus Frings proponit « non 
sine eius auctoritate »; Exc.mus Cooray loco « auc¬ 
toritatis » vult « regiminis »; E.mus Leger propo¬ 
nit: « Cum vero corpus episcopale in oecumenico 
Concilio adunatur una cum capite suo, Summo Pon¬ 
tifice, numquam sine hoc capite, Episcopi fiunt... ». 
Re mature considerata, Commissio Theologica pro¬ 
ponit: « Cum vero in Oecumenico Concilio colle¬ 
gium episcopale adunatur una cum Capite suo Ro¬ 
mano Pontifice, numquam autem sine eo eique sub- 
ordinatum, Episcopi synodaliter congregati fiunt... ». 

13. E.mus Frings difficultatem movet contra 
verba lin. 13-15: infallibilitatem enim Conciliorum 
nonnulla saecula ante definitionem infallibilitatis 
Romani Pontificis fuisse de fide credendam. Reapse 
autem infallibilitas Romani Pontificis fuit ante sae¬ 
culum solemniter definita, sed iam diu antea erat 

de fide catholice credenda. Infallibilitas autem Con¬ 
ciliorum hucusque nondum fuit obiectum defini¬ 
tionis. 

14. Lin. 20 desiderat R.mus P. Sepinski, ut 
tollatur « singuli ». Non placet. Episcopi enim sin¬ 
guli pro suis gregibus sunt vicarii Christi et magi¬ 
stri authentici, et hac de causa singuli fiunt testes 
fidei pro tota Ecclesia. 

15. Ad lin. 26-29, ubi agitur de magisterio or¬ 
dinario et universali Ecclesiae, E.mi Browne et 
Konig observant ad hunc locum simile quid valere 
ac ad lin. 26 pag. praecedentis, ubi res erat de ma¬ 
gisterio ordinario Papae. Commissio Theologica au¬ 
tem putat hunc parallelismum, ut iam antea dictum 
est, minime concedi posse. Sic enim magisterium 
ordinarium et universale, de quo Vat. I (Denz. 
1792), reapse fieret fallibile et reformabile. Non 
sine ratione Commissio Theologica tantopere sibi 
insistendum esse putabat in quaestione de infanti¬ 
bus morientibus sine baptismo. 

16. Lin. 31-32 maneat « in communione » ob 
rationes antea dictas. 

17. E.mus Card. Silva Henriquez vult ut 
dicatur de infallibilitate passiva. Sufficienter dictum 
est additione in initio num. 1, et lin. 6, pag. 4. 

Ad n. 4 [num. 3 factus est num. 2, ut dictum est]. 

1. E.mus Silva Henriquez vult ut pag. 7, 
lin. 32, expungantur verba: «non sine Spiritus 
Sancti adiutorio ». Eis enim vel dici quod omnibus 
notum sit, vel nimia asseri. Putat tamen Commissio 
Theologica agi de re gravi et hac de causa legendum 
proponit: « non tamen sine Spiritus Sancti adiuto¬ 
rio, qui charismata sua distribuit variis organis pro 
loco quem in Mystico Corpore occupant ». 

2. De difficultatibus E.mi Dopfner vel potius 
de quaestionibus ab eo positis circa magisterium fal¬ 
libile, de quo lin. 34-38, iam antea diximus. 

Ad n . 5. 

1. Lin. 3 E.mus Ruffini rogat ut de theologis 
dicatur eos habere auctoritatem quatenus sunt in¬ 
strumenta (rationabilia quidem) magisterii authen¬ 
tici. Videtur in textu satis provisum. Gaudet autem 
Commissio Theologica theologos esse rationalia in¬ 
strumenta. 

2. E.mus Card. Richaud monet, ad theologos 
quod spectat, ut agatur cum prudentia: esse enim 
etiam audaces qui sese opponant magisterio Episco¬ 
porum. Immo S. Pontificis: et hac de causa monitum 
initio pag. 9, quod videtur sufficere. 

3. Ad lin. 30-33 movet E.mus Konig dubium 
ob interpretationem Geneseos decursu temporis mu¬ 
tatam. E.mus autem Browne putat ibidem doctri¬ 
nam proponi bonam, sed deesse claritatem dictio¬ 
nis. Commissio Theologica autem non videt pondus 
argumentationis ex mutata interpretatione Geneseos, 
quae si facta est, certe non facta est sine gravibus 
et probatis rationibus. Non autem videt rationem 
corrigendi textum. In lin. 30-33 res est de iis quae 
nunc communi consensu a theologis docentur; in 
sequentibus lin. 33-40 res est de iis in quibus ha¬ 
betur consensus unanimis per plura saecula. Nec 
putat Commissio Theologica accedere posse ad sen¬ 
tentiam E.mi Frings, qui vult ut verba lin. 35-39: 
« docentur... fidei periculo » expungantur. 

4. E.mus Silva Henriquez desiderat ut dica¬ 
tur de Patribus et mysticis. Sed videtur satis provi¬ 
sum in Constitutione de Deposito, ubi agitur de evo¬ 
lutione doctrinae, et in Constitutione de Fontibus. 

5. Pag. 9, expungantur verba lin. 5-6: « et se 
etiam... prohibitione ». Verba enim ut iacent sunt 
mere disciplinaria. Habent tamen adspectum doctri¬ 
nale, et hac de causa ad rem erit redeundum in fine 
capitis, ubi de erroribus censurandis. 

Ad n. 6. 

1. Lin. 31 legatur « culturam religiosam », ad¬ 
dito « religiosam ». Non omnino idem est ac « vita 
christiana virtuosa », quae verba proponuntur ab 
E.mo Frings. 

2. Ut removeatur ambiguitas, quam timet E.mus 
Silva Henriquez, lin. 39 legatur in plurali: « di¬ 
vina adiutoria, quibus... ». 

3. Pag. 10, lin. 1, scribatur «cooperari» ut 
recte notat R.mus Sepinski. 

Ad n. 7. 

Observationes desunt. Iuvat tamen in titulo, 
lin. 7-8, legere: « cum Ecclesiae magisterio ». 

Ad n . 8 [antea 7, alinea 2]. 

1. Ut desiderat E.mus Silva Henriquez, lin. 
27 fiat novus numerus et scribatur: 8. [De errori¬ 
bus praecavendis ]. 

2. Lin. 30 non videtur omitti posse verbum 
« facile », ut vult E.mus Ruffini. Licet theologus, 
carens charactere episcopali, non sit magister authen¬ 
ticus, qui possit imponere fidem, tamen esse potest 
magister simpliciter. Immo plures gaudent titulo 
« magistri ». 

De infallibilitate passiva ut repercussione magi¬ 
sterii iam sufficienter dictum est: non autem con¬ 
stituit magisterium de quo in capite agitur. 

Proponit autem Commissio Theologica revi- 
soria ut in fine pag. 10 addatur, post « decisioni¬ 
bus »: « Tandem noverint omnes permitti non pos¬ 
se opinionem, qua falso contenditur, laicos studiis 
sacris incumbentes, quippe quia non gererent mu¬ 
nus officiale ecclesiasticum, non subesse invigilan¬ 
dae praecautionibusque magisterii sacri ». 

Huic errori innititur affirmatio laicos non sub¬ 
esse praeviae librorum censurae et aliis huiusmodi. 

3. Ut finis responsioni imponatur, desiderat 
E.mus Silva Henriquez, ut aperte declaretur ne¬ 
minem, nisi sacro magisterio ornatum, alium fide¬ 
lem doctrinae causa condemnare posse: Res est veris¬ 
sima. Sed aliud est damnare personam, aliud dam¬ 
nare doctrinam. Et hoc theologo licet: ipsius enim 
est doctrinam theologicam qualificare seu ei dare 
censuram theologicam. 

Res non est sine momento. Hodie sparguntur 
multi errores. Et si theologus sentiens cum Ecclesia 
dicit: « Haec doctrina est falsa, etc., utpote contra 
Concilium tale vel tale », imponitur ei silentium 
dicendo: « Tibi arrogas potestatem, quae solis Epi¬ 
scopis competit ». Et sic habetur libertas spargendi 
falsum, et denegatur libertas verum defendentibus. 

Quod ad notas spectat, mutentur numeri a n. 10 
ad n. 22 inclusive. In n. autem 9 addatur: « coli. 
Vinc. Lirin. Commonitor, 23: PL 50, 668. 

In Commentario, p. 16, transponantur num. 2 
et 3. 

III 

Responsio ad observationes circa Caput VIII, 
de Auctoritate et Oboedientia 

Ad observationes generales iam responsum da¬ 
tum est in tractandis observationibus ad caput prae¬ 
cedens. 

Ad n. 1. 

1. E.mus Card. Silva Henriquez rogat, ut 
lin. 3 post vocem « custodiendae », addatur, « et 
propagandae ». Nil obstat. 

2. E.mus Card. Ruffini scandalizatur verbis 
« male exercita », lin. 7. Vult ut expungantur. Com¬ 
missio Theologica proponit: « minus recte exerci¬ 
ta », quae est dictio mitior. 

3. Nulla ratio est, cur mutetur lin. 15. Quod 
enim omnis potestas legitima est a Deo, negari ne¬ 
quit. Non agitur hic de modo quo a Deo descendat. 

4. In lin. 17-18 nulla fit oppositio inter scien¬ 
tiam superioris et voluntatem Dei. Dicitur tantum, 
rationem cur religiose oboediendum sit unice esse 
in eo quod in voluntate superioris agnoscamus vo¬ 
luntatem Dei. Ut autem melius appareat sensus, 
etiam ad mentem E.mi Silva Henriquez, lin. 18 
post « praepositorum » addi potest: « quae in auc¬ 
toritatis exercitio requiruntur ». 

Ad n. 2. 

1. Iure merito observavit R.mus P. Sepinski 
in transitu a pag. 3 ad pag. 4 legendum esse « fra¬ 
tribus », non vero « fratrum ». 

Pag. 4, lin. 14, ad placita eiusdem legatur: 
« proponitur », ubi est « portenditur ». 

2. E.mus Silva Henriquez desiderat, ut ante 
errores dicatur de conformitate cum Christo ut fine 
oboedientiae. Videtur autem sufficienter provisum 
lin. 1-20. 

3. E.mus Card. Konig non videtur laborare iis¬ 
dem scrupulis ac E.mus Ruffini (cfr. num. 1, 
lin. 7), sed desiderat ut dicetur clare de erroribus 
superiorum, in praxi falso interpretantium suam 
potestatem. Sed, etsi modo mitiori, videtur provisum 
in num. 3, pag. 5, inde a lin. 4. 

Lin. 32 post « nisi » addatur « praepositi ». 

Ad n. 3. 

1. Ut satisfiat desiderio E.mi Card. BrowNE, 
olim praepositi generalis, lin. 17 post « debent » 
addatur: « si in Domino opportunum videbitur ». 

2. Lin. 19 post « audire » addi potest, ad satis¬ 
faciendum desiderio E.mi Frings, ut etiam quaedam 
verba dicantur de « initiativis subditorum »: nec 

prohibere, ut locus sit coeptis, a subditis vel sug¬ 
gestis, vel etiam ab iisdem sponte inchoatis. 

3. Lin. 20 ad mentem E.mi Silva Henriquez 
vox « etiam » transponatur post vocem « sciant ». 

4. Ut etiam dicatur de oratione pro superiori¬ 
bus fundenda, et de libertate filiorum Dei, quae 
ab oboedientia christiana minime excluditur, ut recte 
notavit E.mus Frings, addatur pag. 5, lin. 32, post 
citationem ex epistola ad Ephesios: « Nec omittant 
precibus suis praepositos Deo commendare, ut iidem 
quasi rationem pro animabus subditorum, reddituri, 
munus suum adimplere queant cum gaudio et non 
gementes (cfr. Hebr. 13, 17). Quod si gaudio fit, 
subditi quoque experientur, quomodo oboedientia, 
quae excludant omnem timorem proprie servilem, 
aequo passu procedat cum vera libertate filiorum 
Dei ». 

5. Pag. 6, lin. 10-19, agitur de publica denun¬ 
tiatione. E.mus Frings desiderat, ut etiam dicatur 
de denuntiationibus anonymis. Quaestio est diffi¬ 
cilis. Duplex est denuntiatio anonyma: altera ubi 
denuntians omnino ignoratur; altera, ubi denun¬ 
tians notus quidem est superioribus, sed non cogno¬ 
scitur a denuntiato. Utraque denuntiatio potest esse 
licita: non enim maioris momenti est, quis denun¬ 
tiet, sed utrum denuntiatio sit vera et factis obiecti- 
vis probetur. Res videtur nimis complicata, ut trac¬ 
tetur in Constitutione. 

Pag. 6, lin. 17, post « denuntiatio » addatur 
« talis formae ». 

Ad n. 4. 

1. Lin. 25, post « populi », addatur ad mentem 
E.mi Ruffini: « universi ». 

2. Lin. 28 loco « quam » scribatur cum R.mo 
Sepinski: « nisi ». 

3. E.mus Leger desiderat ut citentur verba 
Pii XII de opinione publica, ad quae refertur in 

nota 10. Commissio Theologica hoc non fecit, quia 
verba ista ansam dederunt malae interpretationi. 

4. Verum est quod dicit Exc.mus 0’Connor, 
videlicet in societate civili et in ecclesiis separatis 
magni haberi opinionem publicam. Revera: non 
autem semper ad aedificationem, sed etiam ad de¬ 
structionem. Quare melius est tractare de opinione 
publica ut de re, quae postulat magnam prudentiam. 

5. Rogat E.mus Leger ut dicantur quaedam de 
caritate fraterna in disputando, et de nemine impe¬ 
diendo, ut suam opinionem libere proferat. Clarum 
est non agi de credendis, sed de agendis. Proponit 
igitur Commissio Theologica Revisoria, ut pag. 7, 
post lin. 13, haec addantur: « Ubi verum de rebus 
in Ecclesia agendis habeantur variae opiniones, quae 
singulae sua gaudeant probabilitate, necdum a com¬ 
petente auctoritate decisio facta est, nemo compe¬ 
tens impediendus est, ne quid sentiat libere expo¬ 
nat; in re autem controversa discutienda regnet ca¬ 
ritas, qua quis unice quid melius sit quaerat, non 
vero ut propria praevaleat sententia ». 

Commissio Theologica nescit utrum accedere 
possit ad sententiam E.mi Card. Ruffini, qui vult 
ut lin. 22 deleatur illud « inconsulte ». Forsan ad¬ 
di potuerit: « et sine causa omnium gravissima ». 

N. B.: Caput IX De relatione inter Ecclesiam 
et Statum necnon de tolerantia religiosa emendabitur 
separatim una cum schemate de libertate religiosa. 

IV 

Ad observationes circa Caput X, de Necessi¬ 
tate Ecclesiae annuntiandi Evangelium. 

Ad Generalia. 

1. Ut desiderant E.mus Card. Frings et R.mus 
P. Sepinski, mutatus est modus loquendi in num. 2, 
inde a pag. 4, lin. 14, usque ad pag. 5, lin. 10. 

2. Ea quae dicuntur ab E.mo Card. Ruffini 
et 7 aliis Commissariis verissima sunt. Reapse: 

a) Apostoli habuerunt potestatem universa¬ 
lem iurisdictionis in totam Ecclesiam, etiam ut sin¬ 
guli. Episcopi vero ut singuli habent solummodo 
potestatem in suum gregem. Quod si Benedictus XV 
dicit opus propagationis fidei continuandum esse per 
Apostolorum successores, intellegit imprimis et pro¬ 
xime Episcopos et Vicarios Apostolicos in missio¬ 
nibus degentes: cfr. Maximum, illud-. A.A.S. 11 
(1919), pp. 440 et 442. 

b) Etiam locutio « in solidum », saltem si 
sumitur sensu proprio, defendi nequit. 

c ) Etiam vox « sponsores » est ambigua, et 
si sensu proprio sumitur, difficultas iustificatur. 

d) Reapse est aliqua contradictio cum iis 
quae mox dicuntur de Romano Pontifice. 

Quare Commissio Theologica proponit: 

a) Ut lin. 21, pag. 4, loco « ius et officium » 
dicatur universalius « cura ». 

b) Ut lin. 25, pag. 4, loco « in solidum » 
dicatur « in commune ». 

c ) Ut lin. 26-27, pag. 4, loco « sponsores » 
scribatur: « sint solliciti ». 

Quae omnia eo facilius acceptari possunt, quia 
iustificantur dictis S. Coelestini in sua Epistola ad 
Cone. Ephesinum. 

3. Licet theorice, et forsan etiam practice, di¬ 
stinctio inter civitatem catholicam et acatholicam 
exsistat, tamen Commissio Theologica accedit ad 
votum E.mi Card. Leger, ut eadem in textu omit¬ 
tatur, et loco « potestatis » civilis, scribatur « socie¬ 
tatis » civilis. Nam ultimatim potestas supponitur 
repraesentare civitatem. 

Ad n. 1. 

Nulla observatio et nulla mutatio. 

Ad n. 2. 

1. Lin. 30, loco «mundi» scribatur «univer¬ 
si », ut desiderat E.mus Leger. 

2. Pag. 4, inde a lin. 10 textus, ob rationes antea 
datas, sic reformetur: « Quare adimpletioni huius 
missionis Ecclesiae pro toto universo divinitus col- 
latae nulla communitas civilis sese legitime oppo¬ 
nere posse exsistimet. 6 Doctrina enim catholica ni¬ 
hil continet quod non sit rationi naturali summe 
congruens, dignitati humanae maxime conveniens, 
et vitam hominum tam individualem quam socialem 
ita perficiens, ut cives, si reapse Spiritu Christi im¬ 
buti bono communi dent operam, id in civitate 
sint quod in corpore est anima, 7 Multo minus socie¬ 
tas civilis exercitium huius missionis a se impediri 
posse arbitretur, ut sibi commoda procuret tempo¬ 
ralia. Sic enim transeundum est per bona temporalia, 
ut non amittantur aeterna. 8 

Nec solum a vero, sed etiam a bono proprii po¬ 
puli sui aberrant, qui putent praedicationi evangeli- 
cae opponi posse iustum legitimumque... ». 

3. Pag. 5, lin. 5-9, ob rationes antea indicatas 
sic scribi potuerit mitius: « Civilibus ergo societa¬ 
tibus, si impedire tentarent, quominus libere exer¬ 
ceret ius suum et officium sanctissimum, Ecclesia 
non cedere posset, sed usque ad sanguinem resistere 
deberet... ». 

Ad n. 3. 

1. Ob rationes datas lin. 21, loco verborum « ius 
et officium » scribatur « Cura ». 

2. Lin. 24, ob easdem rationes scribatur « in 
commune » ubi habetur « in solidum ». 

3. Lin. 26, post « Episcopi », addatur: « et 
non solum Episcopi et Vicarii Apostolici in missio¬ 
nibus degentes ». 

4. Lin. 27-28, semper ob rationes indicatas, 
loco « sunt sponsores » legatur: « sint solliciti ». 

5. Lin. 31, deleatur «solis». Nam certo etiam 
Concilium Oecumenicum aliquid hac in re efficere 
potest. 

Ad notas. 

Ob textum reformatum, pag. 4, lin. 10-28, 
post notam 6 inserantur duae aliae: 

7 Cf. Epist. ad Diognetum cap. 6: PG 2, 1176. 

8 Cf. Orat. Dom. III post Pentecosten. 

Consequenter numeri notarum 7-16 fiunt 9-18. 

Ad notam 12 (antea 10) ante citationem Pii XII 

scribatur: S. Coelestinus, loc. cit. ; Benedic¬ 
tus XV, Encycl. Maximum illud, loc. cit., pp. 440 
et 442. 

In nota 13 (antea 11) referentia nunc sit ad no¬ 
tam 11. Eodem modo in nota 16 (14), ad notam 15, 
et in nota 18 (16), ad notas 15 et 17. 

V 

Ad observationes circa Caput XI, 
de Oecumenismo 

Ad Generalia. 

1. Nonnulli Commissarii libenter hoc caput 
combinatum viderint cum Schemate Pastorali oblato 
a Secretariatu pro Unione. Videntur tamen quae¬ 
dam obstare: 

a) Unum schema dogmaticum est; alterum 
pastorale et disciplinare. Ob rationes autem saepius 
datas separentur doctrinalia ab aliis. Non expedit 
ut irreformabilia misceantur cum mutabilibus se¬ 
cundum tempora et loca. 

b) Schema Secretariatus est Constitutio se¬ 
parata; Schema theologicum pars Constitutionis et 
quidem Constitutionis de Ecclesia. Quare non con¬ 

venit ut in tali Schemate initio loco theologicorum 
fiat expositio historica, ut rogat Exc.mus 0’Connor. 

c) In schemate Commissionis Theologicae, 
ut debet, speciali modo ratio habeatur oportet er¬ 
rorum sparsorum in circulis oecumenicis. 

2. Ubique in schemate tollentur voces « dissi¬ 
dentes », utpote ingratae orthodoxis. Saepius autem, 
ut vult E.mus Card. Silva Henriquez, dicetur 
« Ecclesia Catholica », ubi antea erat « Ecclesia » 
simpliciter. 

Ad n. 1. 

Observationi factae ab Exc.mo 0’Connor iam 
responsum est supra. 

Ad n. 2. 

1. Lin. 22 scribatur: « Ecclesia catholica ». 

2. Lin. 23, ut obsecundetur votis E.mi Ruffini 
et aliorum, vid. ut non in eadem linea ponantur pro- 
testantes et orthodoxi, scribatur: « fratres separati, 
imprimis rituum orientalium ». 

Post autem definitionem Primatus et Infallibi- 
litatis Romani Pontificis non videtur expedire ex¬ 
pressa distinctio inter haereticos et schismaticos, ut 
rogant E.mi Coussa et Browne. 

3. Pag. 4, lin. 8 legatur « ut signum et fontem », 
addito « et fontem ». Licet ea quae habentur de Eu¬ 
charistia in Schemate Secretariatus pro Unione sint 
pulchra: tamen ea quae in num. 2 Commissionis 
Theologicae leguntur de Eucharistia sunt omnino 
retinenda. Agitur implicite contra eos qui dicunt 
omnia iam esse obtenta, si habeatur intercommu- 
nio eucharistica. Refellitur hic error tum ex Actibus 
Apostolorum, tum ex modo agendi primitivae Ec¬ 
clesiae. 

Ad n. 3. 

1. Lin. 20, in titulo legatur: « Ecclesia catho¬ 
lica » et « separatos ». 

2. Lin. 21-22 legatur: « Ecclesia Catholica por¬ 
ro sciens christianos separatos ». 

Ad n. 4. 

1. In titulo legatur iterum: «Ecclesia Catho¬ 
lica », et « separatas ». 

2. Lin. 31-35 legatur secundum suggestionem 
E.mi Silva Hemriquez: « Christiani autem sepa¬ 
rati incitamenta inveniunt, ut ad Ecclesiae unitatem 
accedant, non modo singuli in seipsis, verum etiam 
inter se uniti in propriis suis communitatibus. In 
iis enim... ». 

3. Pag. 5, lin. 5 scribatur: « hereditas », ut 
vult R.mus P. Sepinski. Item lin. 19. 

Ad n. 5. 

1. In titulo legatur: «Ecclesiae Catholicae». 

2, Lin. 30, pag. 5 usque ad lin. 3, pag. 6 le¬ 
gatur modo mitiori, ut desiderat E.mus Card. Brow- 
ne: « Quae autem manifestatio unitatis ut voluntati 
Christi conformis sit, adamussim secundum ipsius 
Christi voluntatem efformanda est in unitate fidei, 
communionis sacramentorum et regiminis. Quare 
qui voluntati Christi ex toto corde oboedire et in 
gradu “ oecumenicitatis ” crescere intendant., Spi¬ 
ritus Christi ductu magis ac magis accedant necesse 
est ad Ecclesiam eam, quae licet domus Dei sit una 
et indivisibilis, tamen diversis mansionibus gaudet 
in universo mundo, in unitate fidei, regiminis et 
communionis sub uno Vicario Christi ». 

3. Pag. 6, lin. 5 legatur cum E.mo Silva 
Henriquez: « varias ob causas difficillimam eva¬ 
sisse », loco verborum « difficillimam esse ». 

Ad n. 6. 

1. In titulo legatur: « Ecclesiam Catholicam ». 

2. Item lin. 10: « Ecclesia Catholica ». 

3. Lin. 12-13, loco « dissidentibus » scribatur 
« seiunctis ». Item lin. 17, loco « dissidentes », po¬ 
natur « separatae ». 

Ad n. 7. 

1. Pag. 7, lin. 9, loco « dissidentium » legatur: 
« fratrum seiunctorum ». Item lin. 16 loco « dis¬ 
sidentes » ponatur: « fratres separatos ». 

Lin. 17 scribatur « ipsa membra » loco « ipsi 
filii ». 

Lin. 20 addatur post « in fide »: « et commu¬ 
nione ». 

2. Ob difficultatem motam ab E.mo Couss a, 
ac si ageretur de re intrinsece mala, ideoque num- 
quam permittenda, scribatur lin. 28, loco verbo¬ 
rum « assensus fidei Ecclesiae», sensu largiori: 
« quodammodo professio fidei ». Sic etiam solvitur 
dubium E.mi Ruffini. 

3. Pag. 8, lin. 2, loco « dissidentium » ponatur 
« separatorum ». Ibidem corrigatur error typogra- 
phicus et scribatur, ut vult R.mus P. Sepinski, 
« quibusnam » loco « quibusdam ». 

4. Ad lin. 3, ubi agitur de conditionibus quas 
Ecclesia ponere possit ad accipiendos separatos ad 
Sacramenta, rogat E.mus Ruffini, num voce « Ec¬ 
clesiae » intelligatur S. Sedes an Episcopi. Quia 
Commissio Theologica non potest solvere huiusmodi 
quaestiones, eleganter scripsit « Ecclesia ». 

Lin. 7, loco «dissidentium» ponatur « seiunc¬ 
torum »; item lin. 10, loco « dissidentis » legatur 
« separatae ». 

Lin. 16, loco verborum « sit contra » elegantius 
scribatur: « offendat ». 

Lin. 28, loco «dissidentis» ponatur « seiun- 
ctae ». 

Pag. 9, lin. 1, loco « dissidentis » scribatur « se¬ 
paratae »; item lin. 14-15, loco «dissidentium » 

ponatur « separatorum »; haud aliter lin. 18, loco 
« dissidentis » ponatur « seiunctae ». 

Lin. 20, cum debitis gratiis dandis Patri Sepin- 
ski, corrigatur error et scribatur « Ecclesia ». 

Lin. 32, pro «dissidentibus» legatur « sepa¬ 
ratis ». 

Ad n. 8. 

In titulo scribatur « separatos » loco « dissi¬ 
dentes ». 

Item pag. 10, lin. 2, loco « dissidentibus » scri¬ 
batur « separatis ». 

Lin. 6, magis latine scribatur « suspiciones » 
loco « suspicationes ». 

Lin. 16-17, ut tollatur difficultas E.mi Silva 
Henriquez, legatur: « unamque Ecclesiam, magis 
in dies locum suum obtineat in cura animarum ne- 
cesse est ». 

Lin. 20, loco « dissidentibus »: « seiunctis ». 
Ad notas. 

Pag. 10, lin. 5, pro dissidentes: « separatos ». 

Ob difficultatem motam ab E.mo Browne con¬ 
tra vocem «factio» scribatur, pag. 11, lin. 6: 
« Propter Protestantes addictos », et lin. 8 delea¬ 
tur: « Omnes fautores harum factionum », et lega¬ 
tur brevius: « Qui omnes ». 

Lin. 9-10 corrigatur « habent » et scribatur « ha¬ 
beant ». 

Pag. 11, post medium, sub n. 4, scribatur ad 
evitandum offensionem: 4. «In “ Consilio Oecu- 
menico Ecclesiarum ” desideratur unitas circa doc¬ 
trinam et modum practicum agendi quoad intercom- 
munionem, quae opinionum discrepantia intime co¬ 
haeret cum problemate de unitate Ecclesiae; quare 
utile erit... ». 

* * * 

His omnibus rite perpensis ne dedignentur E.mi 
Patres, sua qua pollent sapientia, significare an 
textus huius schematis (capp. VII, VIII, X, XI) sit 
sufficienter emendatus vel minus; quatenus negati¬ 
ve, ne dedignentur edicere quaenam adhuc deside¬ 
rentur emendationes. 

De emendatione schematis constitutionis 
DE BEATA V. MARIA 

I 

Ad observationes generales 

1. Ponitur quaestio an non possibile sit ita 
componere schema, ut in tota sua amplitudine tra¬ 
datur doctrina de dispositione Dei circa Deiparam, 
hausta ex S. Scriptura, Patribus, Traditione et Ec¬ 
clesiae Magisterio. Sciendum est Commissionem 
Theologicam initio sese limitare voluisse ad caput 
breve de B. M. Virgine, ponendum sive in Consti¬ 
tutione de Ecclesia, sive in Constitutione de Depo¬ 
sito, imprimis ad demonstrandum B. M. V. non ha¬ 
bere positionem periphericam in oeconomia divina 
salutis, et consequenter nec etiam in cultu. Postea 
pluribus praeplacuit separatim de B. M. V. agere, 
attamen intra debitos limites. 

Quia Commissionis Theologicae non est tracta¬ 
tus conscribere vel etiam encomia componere, sed 
proponere doctrinam Ecclesiae, secundum exigen¬ 
tias et necessitates hodiernas, Constitutio, ut iacet, 
videtur plane satisfacere quaesitis. Patres synodaliter 
coniuncti clare exponere debent quid Ecclesia nunc 
de munere, privilegiis, cultu Mariano teneat. Hoc 
autem in Schemate proposito videtur factum modo 
vero et completo. Immo magis completo quam spec¬ 
tatis circumstantiis hodiernis, requiritur. 

2. Sunt fere 18 Commissarii qui putant non 
esse opportunum loqui de Mediatione B. M. V. 
Quo iure inter eos enumerentur E.mi Cardinales 
Bea et Browne non ita clarum est. Commissio 
autem Theologica revisoria putat minime expedire 
ut sileatur mediatio. Etenim: 

a) Pluribus Episcopis et magno numero fide¬ 
lium tale silentium scandalo esset, utpote prove¬ 
niens ex quodam complexu inferioritatis erga Pro- 
testantes. 

b) Hodie plures Protestantes sunt qui admit¬ 
tunt mediationem B. M. V. ex virtute Christi; aliis 
autem haud inutile est clara quaedam expositio, quo¬ 
modo etiam secundum Scripturas mediatio B. M. V. 
minime obstet Iesu Christo, Deo et hominum Me¬ 
diatori. 

c) Certe non agendum esset de Mediatione 
B. M. V., si ageretur de titulo recenter invento. Sed 
iam in aetate patristica (cfr. notam 16) habetur ti¬ 
tulus « Mediatrix >>, idque explicitis verbis, nec ab 
uno alterove, sed a multis adhibitus. In medio aevo 
mediatio Virginis propugnatur a Ss. Bonaventura, 
Alberto Magno, Thoma, aliisque et nostris tempori¬ 
bus festum Mediatricis introductum est, et non pau¬ 
cae sunt Ecclesiae vel altaria sub titulo B. M. Me¬ 
diatricis. 

d) Hodie reservare titulum Mediatoris soli 
Christo, esset quasi confessio implicita, Ecclesiam 
per plura saecula in rebus fidei errasse. 

3. Facta est observatio praevalere documenta 
pontificia et non satis honorari Patres. Notandum 
est citari Pontifices ubi agitur de progressu doctri¬ 
nae. Deinde saepius citatur S. Augustinus, saltem 
ter Epiphanius, Damascenus, Ambrosius, Leo Ma¬ 
gnus. Accedunt Iustinus, Germanus, Andreas Cre¬ 
tensis, Nicephorus Constant., Concilia Ephesinum et 
Nicaenum multique sancti Ecclesiae Doctores. Quod 
autem ad S. Ephraem attinet, non est culpa Commis¬ 
sionis Theologicae, quod hisce temporibus agitatur 
quaestio de authentia operum, Sancto diacono attri¬ 
butorum. 

4. E.mus Card. Richaud movet leve dubium, 
circa certitudinem doctrinae vid. B. M. Virginem 
tempore Annuntiationis novisse se parituram Filium, 

qui esset Deus. Contra E.mus Card. Suenens cum 
duobus Collegis desiderat ut hac de re fiat clara de¬ 
claratio, contra nonnullos theologos dicentes, Ma¬ 
riam characterem stricte divinum Filii sui ignorasse. 
Quare nulla ratio est, ut pag. 12 in praenotandis 
lin. 6-8 sub b ) fiat mutatio. Veritas deinde videtur 
sat clare expressa pag. 4, num. 2, verbis: « libera 
acceptatio ... ut Filius Dei eius quoque Filius, ac 
Novus Adam Salvatorque fieret ». 

II 

Ad OBSERVATIONES PARTICULARES 

Ad n. 1. 

1. Lin, 13, ante citationem Lucae, addatur: 
« Mt. 1, 18-25 », ut proponit E.mus Card. Silva 
Henriquez. 

2. Ad lin. 16 E.mus Card. Leger movet dubium 
de voce « Sponsa ». Idea iam est paulina et ioannea, 
cfr. Eph. 5, 25 ss. et Apoc. 21, 2-9 et 22, 17. Immo 
tum Ioannes Baptista tum ipse Dominus considerant 
praedicationem Christi ut sponsalia. Accedit tradi¬ 
tio constans. 

3. E.mi Konig, Dopfner, Suenens, Valeri, 
voluerint explicationem quamdam ad lin. 18-19 de 
evolutione doctrinae. Sed videtur sufficienter provi¬ 
sum in Constitutione de Deposito, ubi in cap. 5 
agitur de doctrinae progressu. 

4. Lin. 29, post « Synodus » ponatur virgula, 
ut rogat R.mus Sepinski. 

5. Verum est iam antea actum esse, nempe 
lin. 15-20, de magisterio, et ideo E.mi Leger et 
Dopfner putant verba lin. 30-31 omitti posse. At¬ 
tamen licet etiam lin. 30-31 agatur de magisterio: 
minime sub eodem respectu. 

Cum verba pag. 4, lin. 9 « in utroque sexu » 
sint aequivoca, quia tum de redemptione activa, 

tum de passiva intellegi possint, scribatur ad men¬ 
tem S. Augustini: « ope utriusque sexus ». Eodem 
modo sentiunt Iustinus, Irenaeus, Tertullianus. 

Ut satisfiat variis desideriis scribatur lin. 12-13: 
«...libera acceptatio accessisset (cfr. Lc. 1, 38), 8 
ut Filius Dei incarnatione eius quoque Filius ac No¬ 
vus Adam Salvatorque mundi fieret... ». 

Ut evitetur vox concors, quae variis linguis de 
principe consorte adhibetur, scribatur lin. 16-17: 

« verum etiam, ut consortium cum eo et sub eo in 
humani generis redemptione peragenda haberet ». 

6. E.mus Silva Henriquez desiderat ut omit¬ 
tantur lin. 22-24 verba « eundemque... obtulit », 
quippe quia false intellegi possent. Doctrina autem 
aperte habetur in fine Encycl. Mystici Corporis : 
immo additio « per Ipsum » clare indicatur, B. Vir¬ 
ginem obtulisse Filium in virtute ipsius Christi. 

Lin. 25 habetur « indicatur ». Vox illa electa 
est, ne intretur in quaestionem, num Virgo in Cruce 
mater spirituali hominum constituta sit, vel tantum¬ 
modo proclamata. 

Lin. 30-31 scribatur ad mentem E.mi Silva 
Henriquez, loco « impetravit », modo magis neu¬ 
tro: « imploravit ». 

7. Ob dubia mota ab E.mo Card. Cous s a, le¬ 
gatur lin. 36-37, cum terminologia magis orientali: 
« caelestium gratiarum administra et dispensatrix 
iure meritoque salutatur ». 

Ad n. 3. 

1. Pag. 5, lin. 16, R.mus P. Sepinski proponit 
ut omittantur verba: « immo Sacris Litteris adver¬ 
sari ». Nulla videtur esse ratio. 

2. Pag. 6, lin. 11, idem Pater suggerit ut loco 
« omnium gratiarum » dicatur tantum « gratiarum », 
omisso « omnium ». Non videtur vox « omnium » 
omittenda. Aliter res sese haberet, si additum esset 
« solo titulo intercessionis ». 

3. Ut satisfiat desiderio E.mi Card. Ruffini, 
legatur pag. 6, lin. 14: « Advocata nostra et miseri¬ 
cordiae Mater », omissis verbis « Mediatrix nostra ». 

Ad n. 4. 

1. Rogant E.mus Quiroga y Palacios et 
Exc.mus Cooray, ut tollantur lin. 7-10 verba de 
morte B. M. Virginis. Nulla est ratio ea expungendi, 
quia qualificatio theologica ibi data reapse est mi¬ 
nima. 

Non est ratio lin. 12 quaedam addere de B. M. 
Regina. Provisum est in fine num. 2. 

2. Lin. 28-37, ad mentem E.morum Leger et 
Dopfner, scribatur: « Omnino quoque oportebat... 
in cinerem resolvi non pateretur ». 

Sic positive exprimitur, quod antea dictum erat 
modo magis negativo. 

Ad n. 5. 

3. Ut satisfiat desiderio E.mi Silva Henriquez, 
legatur pag. 8, lin. 28-31: «Admonet Episcopos, 
ut sedulo invigilent theologis divinique verbi prae¬ 
conibus... considerandae abstineant ». 

4. Hisce verbis sufficienter videtur provisum 
desiderio E.mi Card. Cento, provocantis (in obser¬ 
vationibus generalibus) ad monita S. Petri Canisii 
et Pii Pp. XII. 

Lin. 34 legatur paululum fortius, ut speratur 
ad mentem E.mi Cous s A: « consistere, et prorsus 
respuere omnem vanam credulitatem: eam contra ex 
vera fide... ». 

5. Pag. 9, lin. 7, tollatur vox « dissidentes » 
et scribatur: « fratres separatos ». 

Lin. 7-8 ad mentem E.morum Leger et Dopf¬ 
ner loco « arcano impulsu » ponatur: « fervido 
impulsu ». 

Non est cur ad mentem E.mi Silva Henriquez 

tollantur lin. 11-14. Est forma quaedam mitissima 
condemnationis. 

Ad n. 6. 

1. Quod ad ultimas lineas huius numeri pag. 9, 
lin. 37 usque ad pag. 10, lin. 3, proponunt E.mi 
Dopfner et Konig ut potius quam de Vicario Chri¬ 
sti dicatur de ipso Christo Mediatore. Nil autem 
videtur mutandum: nam agitur de reditu separa¬ 
torum ad Ecclesiam, cui non obstat doctrina de Chri¬ 
sto Rege, sed doctrina de Petro Regis Vicario. 

2. R.mus autem P. Sepinski desiderat ut lin. 
38, loco « approbatum », scribatur « definitum ». 
Obstat autem quod in Concilio Ephesino non fuit 
definitio propria maternitatis. Commissio Theologica 
igitur proponit « sancitum », et ut inde a lin. 37 sic 
legatur, cum clausula mitiore: «... qui Christi Vica¬ 
rium in terris, beati Petri Successorem, quem in 
Ephesina Synodo, ubi sollemniter dogma maternita¬ 
tis divinae sancitum fuit, unanimi plausu “ Custodem 
fidei ” merito salutarunt, tamquam communem Pa¬ 
trem amanter agnoscat ». 

Ad Praenotanda. 

Pag. 11, lin. 11 ab infra legatur: « ut ex ipso 
Schemate clare apparet ». 

Ad Notas. 

Pag. 17, lin. 18 ab infra legatur in citatione 
S. Leonis « mente », non « mentem ». 

Pag. 19, lin. 15, scribatur: « amoris sui holo¬ 
causto », addito « sui ». 

In fine notae 11 ante notam 12 addatur: « Affer¬ 
ri quoque potuerint, praeter testimonia Ss. Roberti 
Bellarmini et Petri Canisii, permultae aliorum theo¬ 
logorum auctoritates ». 

Pag. 19, nota 12, lin. 5, legatur « reliquisse ». 
Pag. 23, lin. 11, legatur « additur ». 

Pag. 28, lin. 8, cum accentu acuto scribatur 
« Ecumenico ». 

Pag. 28, lin. 5 ab infra, scribatur: « Cfr. ». 

Pag. 30, not. 27, scribatur lin. 3: « Mariae ». 

Pag. 37, alinea 3, legatur XXIII, non XIII. 

Pag. 40, lin. 7, tollatur « reapse ». 

* * * 

His omnibus rite perpensis ne dedignentur 
E.mi Patres, sua qua pollent sapientia, edicere an 
textus huius schematis sit sufficienter emendatus, et, 
quatenus negative, quaenam desiderentur emenda¬ 
tiones. 

Em.mus IOSEPH Card. FRINGS 
Archiepiescopus Coloniensis 


Koln, den 16. Juli 1962 

Eminenz! 

Fiir Ihre Einladung zu den Sitzungen der Pontificia Sub-Commissio Cen¬ 
tralis de Schematibus emendandis, vom 16.-18. Juli 1962, danke ich Ihnen sehr. 
Wie ich Ihnen schon im Juni sagte, ist es mir infolge meiner vielfaltigen Verpfli- 
chtungen in der Diozese nicht moglich, dazu nach Rom zu kommen. Da das 
mir seinerzeit in Aussicht gestellte Material Ihrer Einlandung nicht Beilag, bin 
ich auch nicht in der Lage, mich schriftlich su aubern. 

Mit dem Ausdruck meiner tiefen Verehrung bin ich Ew. Eminenz in Xsto 
ergebenster 

Ios. Card. Frings 


Sr. Eminenz 

dem Hochwiirdigsten Herrn 
Carlo Card. Confalonieri 


Em.mus ALFREDUS Card. OTTAVIANI 

Praeses commissionis theologicae 
pro Concilio Oecumenico Vaticano II 

PONTIFICIA COMMISSIO THEOLOGICA 
PRO CONCILIO OECUMENICO VATICANO II 

Prot. N. 9/62:32 


E Civitate Vaticana, die 17 luglio 1962 

Eminenza Reverendissima, 

Dopo aver comunicato a Vostra Eminenza Reverendissima, qualche gior- 
no fa, le risposte di questa Pont. Commissione Teologica alie osservazioni 
della Commissione Centrale circa la prima parte della Costituzione De Eccle- 



DOCUMENTA ET PROCESSUS VERBALES - SESSIO XII 


233 


sia, 1 mi pregio ora di comunicarLe le risposte della medesima Commissione 
Teologica circa la seconda parte dello Schema « De Ecclesia » e circa lo Sche¬ 
ma «De Beata Maria Virgine». 

Confidando che questo lavoro sia di qualche utilita a codesta Sottocommis- 
sione degli Emendamenti, ben volentieri mi valgo delToccasione per baciarLe 
umilissimamente le Mani e con profonda venerazione mi confermo 

delTEminenza Vostra Reverendissima 
dev.mo um.mo obbl.mo servitor vero 
Alfredo Card. Ottaviani, pres. 


A Sua Eminenza Reverendissima 

il Signor Cardinale Carlo Confalonieri 

Presidente della Pont. Sottocommissione degli emendamenti 


1 Responsiones commissionis theologicae ad observationes commissionis centralis 
quoad primam partem schematis constitutionis De Ecclesia ab em.mo card. Ottaviani 
missae sunt die 3 iulii 1962. 



B) PROCESSUS VERBALIS 


II giorno 17 luglio 1962 alie ore 10 nelFabitazione deirEm.mo Card. Ge¬ 
mente Micara, al Palazzo della Cancelleria, si e riunita la Sottocommissione de- 
gli Emendamenti con la partecipazione degli Em.mi Cardinali Clemente Mica¬ 
ra, Giacomo Luigi Copello, Carlo Confalonieri e Michele Browne. Presiede il 
Card. Carlo Confalonieri, Presidente della Sottocommissione. Funge da segre- 
tario Mons. Vincenzo Fagiolo, segretario della Sottocommissione. 

E alPordine dei giorno 1’emendamento dello schema della Costituzione 
dogmatica De Ecclesia e per lo scopo e stata stampata la relativa posizione, di- 
stribuita agli Em.mi Cardinali, compresi i tre assenti, che sono stati regolar- 
mente invitati alia seduta, alia quale pero non hanno potuto partecipare a moti- 
vo dei loro impegni in diocesi (Cardd. Frings, Leger e Siri). 

II Card. Presidente , dopo la preghiera di rito, saluta gli Em.mi Porporati e 
quindi inizia 1’esame delTemendamento dello schema dicendo: 

« Leggendo le risposte, date dalla Commissione Teologica alie osservazioni 
dei Padri della Centrale, si nota subito lo spirito polemico, con il quale la detta 
Commissione prende posizione e difende le proprie posizioni, e 1’autosufficien- 
za nel voler trattare la materia, escludendo qualsiasi forma di collaborazione da 
parte di altre Commissioni». 

Il Card. Copello conferma lo stesso giudizio e dice che anche lui ha trovato 
forte il modo e il tono delle risposte. 

Lo stesso giudizio viene confermato dal Card. Browne. 

Riprende la parola il Card. Presidente , dicendo: « Lo schema della Costitu¬ 
zione dogmatica De Ecclesia comprende undici capitoli; il primo di essi e De 
Ecclesiae militantis natura. Prima pero di passare alie osservazioni specifiche 
fatte dai Padri ai singoli capitoli dello schema, va notato che ci sono state nu¬ 
merose osservazioni generali, a tutto lo schema; come pure e da notare che la 
Commissione Teologica, prima di rispondere alie singole osservazioni ha pre- 
messo dei punti di chiarificazione a giustificazione dei suo operato: sono conte- 
nute alia pag. 6 ss. della posizione stampata. 1 Anche — anzi soprattutto — in 
queste precisazioni della Commissione Teologica si nota lo spirito polemico e 
tale fino a far velo alie menti di coloro o di chi le ha scritte: si dice a pag. 6-7 
che la Commissione Teologica — che ha preparato lo schema — e composta 
di 60 persone di diverse regioni, riti, scuole, con tendenze diverse, come se tali 
circostanze non si riscontrassero anche fra i componenti della Commissione 


1 Cf. Pars I, pp. 189 ss. 

Centrale; e, peggio, si giunge a tacciare di incompetenza la Commissione Cen¬ 
trale, dicendo: ‘ In Commissione Centrali autem dirimi non possunt, quia caret 
tum competentia iuridica tum practica. Nam nulla gaudet auctoritate doctrina¬ 
li, et in ea quidem est maxima libertas criticae, attamen seria replicatio ad 
obiectiones est impossibilis ’ (p. 12): 2 e il colmo a cui e giunto senza alcun sen¬ 
so di moderazione il redattore di queste risposte (che da tutto 1’insieme appare 
essere il Segretario della Commissione), permettendosi di tacciare di incompe¬ 
tenza la Commissione Centrale ». 

Il Card. Micam e con lui gli altri lamentano ugualmente 1’ordine della Com¬ 
missione Teologica ristretta. 

Il Card. Presidente riprende 1’esposizione delle note generali secondo 1’ordi- 
ne della posizione stampata, fino alia pag. 16. 3 

Il Card. Presidente passa quindi alFesame dei primo capitolo: De Ecclesiae 
militantis natura , osservando che il titolo e stato cambiato con «peregrinan- 
tis », al posto di« militantis ». 

Il Card. Browne non ritiene felice il cambiamento, perche il termine «Ec¬ 
clesia militans » e tradizionale. 

Anche il Card. Micara sostiene di preferire il termine «militantis », perche 
gia nelTuso e nelTinsegnamento anche dei catechismo, ed anche perche nelle 
traduzioni volgari, per es. in quella italiana, il termine « peregrinantis » non sa- 
rebbe felice. 

Si associa il Card. Copello. 

Il Card. Confalonieri dice di conservare il termine «militantis », ma di ag- 
giungere nel testo di tanto in tanto « seu peregrinantis ». 

Viene approvato. 

Al n. 3 «Israel Dei indoles, voce Ecclesiae variisque figuris expressa», la 
Commissione Teologica ha creduto di non accedere al voto degli em.mi Cardi¬ 
nali Dopfner e Alfrink di poter dire che la Chiesa e stata edificata da Gesii Cri- 
sto «non solum super Petrum, sed etiam super collegium Apostolorum». Il 
Cardinal Presidente osserva che 1’espressione e stata gia usata da Leone XIII. 

Al n. 5 «Enucleatio figurae corporis», p. 9 lin. 15, non piace al Card. Brow¬ 
ne la parola «consortia»: preferirebbe «unita». Viene accettata la proposta. 

Sugli altri numeri non vengono fatte osservazioni, per cui, dopo 1’esposizio- 
ne dei Card. Presidente , il testo viene dichiarato sufficientemente emendato. 

Il Card. Presidente passa quindi alFesame dei secondo capitolo «De Mem¬ 
bris Ecclesiae militantis eiusdemque necessitate ad salutem », enunciando le os¬ 
servazioni fatte dai Padri della Commissione Centrale e le risposte ad esse date 
dalla Commissione Teologica. 

Al n. 2: «Quinam Membra sensu proprio», il Card. Browne osserva che 


2 Cf. p. 192. 

3 Cf. p. 194. 

1’emendamento introdotto nel testo, linn. 12 di pag. 4; e 4 di pag. 5, e troppo 
lungo, troppo complesso e poco chiaro, per cui il testo ha bisogno di una nuo- 
va redazione. Fino a «coalescit», pare che possa andare, vale a dire: «Etsi plu- 
res relationes reales existunt in ordine iuridico et sacramentali, immo existere 
queunt in ordine mystico, quibus omnis omnino baptizatus cum Ecclesia con- 
nectatur, tamen ii soli ex antiquissima traditione vero et proprio sensu Eccle¬ 
siae membra vocantur et quibus ipsa Ecclesia, ut est una et indivisibilis, inde- 
fectibilis et infallibilis, in unitate Fidei, sacramentorum et regiminis, coalescit», 
avvertendo di mettere et dopo «sacramentorum» e una virgola dopo 
«regiminis». Fare quindi un secondo periodo: «Ii igitur membra Ecclesiae di¬ 
cendi sunt qui, regenerationis lavacro abluti, veram fidem catholicam profiten¬ 
do et Ecclesiae auctoritatem agnoscentes, in compagine visibili eiusdem cum 
Capite eius, Christo videlicet eam regente per Vicarium suum, iunguntur, nec 
ob gravissima delicta a Corporis Mystici compage seiuncti sunt». 

Eemendamento viene approvato. 

Non vengono fatte altre osservazioni a questo capitolo, per cui resta appro¬ 
vato il testo emendato. 

II Card. V resident e passa quindi all’esame dei cap. III «De Episcopatu ut 
supremo gradu sacramenti Ordinis et de Sacerdotio », avvertendo che su di es¬ 
so non si sono avute osservazioni di rilievo da parte della Commissione Centra¬ 
le, per cui le correzioni sono state poche. Ma queste sono pero importanti per 
quanto si dira al capitolo seguente. Alia lin. 5 di pag. 3 e stato aggiunto «natura 
sua» dopo: «instituit ut... », e alia lin. 6 «quae» prima di «in Sacramento», e 
alia lin. 7 « confertur » dopo « Ordinis », cosicche la frase ora suona: «... pote¬ 
statem authentice docendi et gubernandi in Ecclesia ita instituit ut natura sua 
arcto vinculo coniungeretur potestati sanctificandi quae in Sacramento Ordinis 
confertur ». 

Ricorda quindi le aggiunte fatte a pag. 4. Non vengono fatte osservazioni al 
testo che resta percio approvato. 

Il Card. Presidente passa alTesame dei cap. IV «De Episcopis residentia- 
libus », ricordando come di consueto le osservazioni fatte dai Padri della Com¬ 
missione Centrale e le risposte ad esse date dalla Commissione Teologica. A 
proposito della risposta data dalla Commissione alia osservazione dei Patriarca 
Cheikho, che desidera una piu ampia trattazione, che suona: «Non possunt 
omnia fieri quae desiderat Patriarcha Cheikho: non enim a Concilio scribendus 
est tractatus », il Card. Presidente osserva che e pero necessario che il Concilio 
tratti con solennita e completezza la Costituzione «De Ecclesia»: la dottrina su 
questo punto va approfondita, chiarita e solennemente presentata. 

Il Card. Browne osserva: «Io credo che i Membri della Commissione Teolo¬ 
gica abbiano voluto presentare soltanto cio che e chiaro. Tra essi c’erano uorni- 
ni di primo piano. Certo che molte cose verranno fuori nelle discussioni conci¬ 
liari ed i teologi dovranno essere pronti per aiutare e chiarire, fornendo testi e 
spiegazioni». 

II Card. Presidente : « E giusto; il Concilio, servendosi delTopera dei teologi, 
dovra cercare di migliorare, arricchire e approfondire la dottrina de Ecclesia ». 

II Card. Broione : Bisogna fare in modo che non si determinino reazioni con- 
tro Roma. Oggi c’e in corso una forte reazione contro la Curia Romana. 

II Card. Copello: «A causa della lentezza con cui si trattano le pratiche». 

II Card. Presidente : «E dal modo con cui vengono ricevuti i Vescovi». 

II Card. Broione : « Ma la reazione e anche dottrinale a causa di alcune deci¬ 
sioni prese dal S. Officio; reazione pero ingiustificata perche il S. Officio pro¬ 
cede con cautela. La causa e piuttosto da attribuire ad una crisi di obbedienza 
verso Roma ». 

Il Card. Presidente: «Credo che a diminuirla gioverebbe una piu equa e 
chiara oggettivita dei nostri atteggiamenti». 

Il Card. Broione: «C’e in atto un movimento di pensiero pericoloso; si paria 
ingiustamente di abusi di autorita da parte di Roma ». 

Il Card. Copello: « Cerchiamo tutti di raccogliere binvito dei Papa, rinno- 
vandoci, e cio contribuira a diminuire i lamentati disordini dottrinali e morali». 

Il Card. Presidente inizia 1’esame dei singoli punti e numeri; il primo nume¬ 
ro passa senza osservazioni. 

AI n. 2: «Primatus et Episcopatus», il Card. Presidente osserva che, come 
gia e stato detto nel capitolo precedente, sia meglio attenersi alia dizione ed 
al concetto espresso al n. 1 dei terzo capitolo, dove si dice: «... potestatem 
authentice docendi et gubernandi in Ecclesia ita instituit ut natura sua arcto 
vinculo coniungeretur potestati sanctificandi quae in sacramento Ordinis 
confertur»; per cui in progresso di dottrina proporrei di dire: n. 2 — «Pri¬ 
matus et Espiscopatus» — Etsi sacra ordinatio summi gradus sacerdotii 
cum munere sanctificationis munera quoque magisterii et regiminis, quibus iu- 
risdictio constat , natura sua confert, tamen Episcopi huius iurisdictionis ac¬ 
tuale exercitium non ipsa ordinatione sacra, sed missione iuridica, et quidem 
non ab Ecclesia, ut est congregatio fidelium, vel a fidelibus, etiam quam plu¬ 
rimis congregatis, neque a potestate civili, sed a regimine Ecclesiae supremo 
accipiunt». 

Uemendamento viene accettato. Il resto dei n. 2 passa senza osservazioni. 

Al n. 3: «Relatio Episcoporum ad totam Ecclesiam», il Card. Presidente 
propone che al rigo 3 si legga: «... attamen, ut in communione fraterna solidi¬ 
tatis robur », al posto di: « non sine quadam responsabilitate », e in fine dei nu¬ 
mero, al posto di «maxime autem», «De cetero sanctum est, quod... » e di ag- 
giungere « efficienter », prima di « contribuunt». 

E San Gregorio Magno, il Concilio Vaticano I e Pio XII a pariare di « soli¬ 
ditatis robur». Acconsentono i Cardd. Micara, Copello e Browne, il quale rac- 
comanda precisione e chiarezza. 

Al n. 4 il Card. Presidente osserva che il testo nella parte finale non e chia- 
ro, anzi sembra contradditorio, perche si dice: «... Episcopi residentiales in 
pace cum Sede Apostolica viventes suo iure... » e poi si sostiene che e necessa¬ 
rio che: «... a successore Petri... assumptus sit». 

II Card. Browne-. « Anche per me non e chiaro; bisogna rendere il testo piu 
chiaro ». 

Non viene pero presentato un testo nuovo. Non ci sono altre osser- 
vazioni. 

II Card. Presidente passa quindi al cap. V: De statibus euangelicae adquiren- 
dae perfectionis , facendo notare le correzioni fatte al testo dietro le osservazioni 
della Commissione Centrale e proponendo che alia pag. 7, lin. 1 si legga: «At¬ 
tamen etiam exempti, ut tales Ordinariis locorum reverentiam et iuxta canonicas 
leges oboedientiam praestare debent in officio ecclesiastico ex peculiari suae vi¬ 
tae forma defluente adimplendo. Illud enim in... ». 

La proposta viene accettata. 

Nessun’altra osservazione viene fatta a questo capitolo, che resta percio ap- 
provato. 

II Card. Presidente passa quindi alTesame dei cap. VI: De laicis, iniziando 
dalle osservazioni generali, che espone singolarmente, comunicando le risposte 
ad esse date dalla Commissione Teologica, secondo quanto risulta dalla posi- 
zione stampata, pp. 47-48. 4 

Circa le osservazioni particolari niente di rilevante al n. 1 e al n. 2. 

Al n. 3: — «Quinam nomine laicorum veniant» — il Card. Browne os- 
serva che la correzione fatta alia linea 10 ss.: «... animum scilicet dirigit ad fi¬ 
deles illos, qui neque ad sacerdotium hierarchicum , neque ad statum religiosum, 
ab Ecclesia...», non e esatta, perche il «sacerdotium hierarchicum» non e 
comprensivo di tutti i casi; meglio si direbbe: « ad statum clericalem » in modo 
da comprendere anche i diaconi ed i suddiaconi. 

Il Card. Presidente accetta 1’osservazione, ma suggerisce di dire: «neque ad 
hierarchiam Ordinis ». 

Il Card. Browne approva e con lui gli altri. 

Al n. 4: De iuribus et officiis laicorum, il Card. Presidente suggerisce di mu¬ 
tare le parole della linea 20: « solo nomine christiano », in « sola vi nomine chri- 
stiani». 

La proposta viene accettata. 

Al n. 5: «De vita salutifera Ecclesiae a laicis active participata», il Card. 
Presidente osserva che si ha 1’impressione che di proposito si sia voluto togliere 
la dizione «actio catholica» e 1’altra «apostolatus laicorum», e propone di ag- 
giungere almeno come specificazione questi termini: nel testo corretto (a meta) 
dire: «Immo eorum operositas, quae apostolatus laicorum nomen habet , 
licet...». 

La proposta viene approvata. 

Al n. 6: « De collaborationis laicorum principalibus formis », il Card. Presi¬ 
dente fa la stessa proposta: Socia laicorum operositas, seu apostolatus ... 


4 Cf. pp. 209-210. 

II Card. Browne accetta anche qui la proposta, ma purche, dice, non 
si intenda con cio escludere le forme di apostolato diverse dalTazione cattolica. 

Alio stesso numero il Card. Presidente propone di aggiungere dopo la paro- 
la: «... qua accepta laici participent apostolatum hierarchicum Ecclesiae — 
della linea 32 — qui nomine actionis catholicae usu venit». 

Viene accettata la proposta. 

Non vengono fatte altre osservazioni ed il testo resta percio approvato con 
gli emendamenti introdottivi. 

Il Card. Presidente passa quindi alTesame dei cap. VII: De Ecclesiae Magi¬ 
sterio, ricordando le osservazioni generali e particolari nonche le singole rispo- 
ste date ad esse dalla Commissione Teologica. 

Non viene proposta alcuna correzione, per cui il testo e approvato con gli 
emendamenti in esso gia introdotti. 

Anche il cap. VIII: De auctoritate et oboedientia in Ecclesia , viene approva¬ 
to con gli emendamenti in esso introdotti, senza che siano state avanzate altre 
proposte o fatte osservazioni. 

Sui cap. IX: De relationibus inter Ecclesiam et Statum, necnon de tolerantia 
religiosa , il Card. Presidente comunica che la nostra Sottocommissione non 
prendera decisione alcuna, perche e stata costituita una Commissione a parte, 
formata dal Card. Ottaviani, dal Card. Bea e dal Card. Ciriaci, che dovranno 
concordare e definire quanto in materia e stato presentato dalla Commissione 
Teologica e dal Segretariato per 1’unione dei cristiani. Di tutto il fascicolo resta 
soltanto la parte generale sui rapporti tra Chiesa e Stato. 

Il cap. X: De necessitate Ecclesiae annuntiandi euangelium omnibus gentibus 
et ubique terrarum , passa senza osservazioni, per cui il relativo testo resta ap¬ 
provato con gli emendamenti in esso introdotti. 

AI cap. XI: De Oecumenismo , viene fatta concordemente la proposta di 
concordare questo schema con quanto si dice in altri schemi sull’ecumenismo: 
meglio fare uno schema unico ben concordato. 

Resta cosi emendato tutto lo schema della Costituzione dogmatica De Ec¬ 
clesia. 

Prima di chiudere la discussione il Card. Presidente desidera pero fare una 
dichiarazione personale: « Chiedo che sia messo a verbale che non si puo ap- 
provare, anzi che va riprovato il tono polemico con cui la Commissione Teolo¬ 
gica ristretta ha risposto alie osservazioni fatte dai Padri della Commissione 
Centrale alio schema, specialmente nei primi capitoli: tono polemico, spesso 
accompagnato da intolleranza e da autosufficienza in materia che va ancora ap- 
profondita e sviluppata e che percio richiede collaborazione e dicussione sere¬ 
na ed oggettiva. 

Tale dichiarazione la faccio a titolo personale e non chiedo che gli Eminen- 
tissimi Membri di questa Sottocommissione si associno ». 

Il Card. Micara approva, mentre i Cardd. Copello e Browne non dicono nulla. 

II Card. Presidente passa quindi alTesame dello schema «De Beata Maria 
Virigine, Matre Dei et Matre hominum », riferendo le proposte fatte sullo sche¬ 
ma dai Padri della Commissione Centrale e gli emendamenti introdotti al testo. 

II Card. Copello osserva che nulla si dice della mediazione della Madonna. 

II Card. Presidente risponde che, dietro suggerimento di alcuni Padri della 
Centrale, sono state attenuate le espressioni, che direttamente affermavano la 
mediazione mariana. Se il Concilio riterra opportuno affermare solennemente 
tale prerogativa della Madonna, si vedra. 

Non vengono fatte altre osservazioni, per cui il testo resta approvato con le 
correzioni in esso gia introdotte. 

Fatta la preghiera di rito, viene tolta la seduta. 


Em.mus IOSEPH Card. SIRI 
Archiepiscopus lanuensis 


Valais (Suisse), 29 luglio 1962 


Em.mo e Rev.mo Signor Mio Oss.mo, 

Mi reco a dovere accludere i due «voti» miei, relativi agli argomenti tratta- 
ti nelle due sedute della Sottocommissione Centrale per gli Emendamenti, nei 
giorni 16 e 17 c.m. e dalle quali io sono stato assente. 

Mi e qui giunta notizia di un terzo plico contenente i fascicoli relativi ad al- 
tri argomenti sottoposti alia stessa nostra Sotto Commissione. Nei prossimi 
giorni, ritornato in Sede, esaminerd subito le questioni e faro pervenire con tut- 
ta sollecitudine il mio umile voto. 

Ringrazio ancora Vostra Eminenza per avermi tanto benevolmente conces¬ 
so di non interrompere le mie necessarie e brevi vacanze di Luglio, restando as¬ 
sente dalle sedute di questo mese. 

Profitto volentieri della occasione per esprimere a Vostra Eminenza il 
mio sincero e profondo ricordo, coi quale, baciando umilmente le mani, mi 
professo 

della Eminenza Vostra Reverendissima 
dev.mo obb.mo servitor vero 

Giuseppe Card. Siri 
Arciv. di Genova 


A Sua Eminenza R.ma 

il Sig. Card. Carlo Confalonieri 

Presidente della Pontificia 

Sottocommissione Centrale per gli emendamenti 

ADNEXUM 


Animadversiones quoad schema constitutionis 

DE ECCLESIA 


17 iulii 1962 

Omnia acceptantur quae Commissio Theologica, post votum Commissionis 
Centralis, sive emendavit, sive emendare renuit. Haec tantum observantur quae 
sequuntur, salvo semper meliore iudicio prolato ab aliis Eminentissimis Mem¬ 
bris Commissionis de schematibus emendandis. 

Capite I, n. 4, pag. 7, lin. 10 et seqq . Dicitur, desiderio adhaerendo Em.mi 
Konig, « Ob elementum sociale una cum mystico clarius in eo expressum, prin¬ 
cipem locum tenet figura corporis , qua Christi instinctu Paulus usus est». 

Timet infrascriptus opinans ne in hac affirmatione ratio sufficienter habea¬ 
tur sive tituli «Regnum Dei» sive figurae «Vineae», (quibus ipse Dominus no¬ 
ster Iesus Christus usus est) {Io. XV, 1 ss.). 

Capite II, n. 3, pag. 7, linn. 14-17. Cum recensentur rationes, quibus — 
non obstantibus haeresi vel schismate — fratres «separati» habent cum «Pia 
Matre Ecclesia coniunctionem, etiam de hac ratione sermo fit: £ orationum, 
espiationum et beneficiorum spiritualium communio ’». 

Haec affirmatio videtur nimia. Etenim: 

a) certe sunt inter fratres separatos, qui — verificatis condicionibus 
— excommunicatione plectuntur. Ideo affirmatio prolata in schemate et nuper 
relata apparet nimis lata ratione subiectorum\ 

b ) cum in «beneficiis spiritualibus» (terminus est comprehensivus), de 
quibus praedicatur «communio» inter Piam Matrem Ecclesiam et «separa¬ 
tos », omnia bona supernaturalia, si quis vult potest complecti, affirmatio appa¬ 
ret nimis lata , ratione obiectorum. 

Proponitur ergo ut prudentius dicatur hoc modo: «... orationum, expiatio¬ 
num et beneficiorum spiritualium aliqua saltem communio ». 


Ioseph Card. Siri 

ANNOTATIO EX OFFICIO 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 314/SE 


E Civitate Vaticana, die 30 luglio 1962 


DE ECCLESIA 

Nella riunione dei 17 luglio 1962 gli Eminentissimi Membri della Sotto- 
commissione Centrale degli Emendamenti hanno preso in esame le proposte 
avanzate dai Membri della Commissione Centrale e le risposte ad esse date dal- 
la Commissione Teologica, in vista degli emendamenti da apportare alio Sche¬ 
ma della Costituzione dogmatica De Ecclesia. 

In proposito gia la Commissione Teologica, accettando alcune osservazioni 
dei Membri della Commissione Centrale, aveva proceduto alia correzione di 
diversi testi dello Schema. 

Alia Sottocommissione incombeva quindi il compito di dirimere le questio¬ 
ni sui passi rimasti controversi. 

AlTuopo la Segreteria della Sottocommissione aveva preparato una posizio- 
ne stampata, che fu inviata agli Eminentissimi Cardinali, con 1’invito a parteci- 
pare alia seduta comune. 

La discussione che si ebbe nella riunione degli Eminentissimi Membri fu 
particolarmente attenta e approfondita sui punti relativi al «De Membris Ec¬ 
clesiae militantis eiusdemque necessitate ad salutem», al «De Episcopatu ut 
supremo gradu sacramenti ordinis et de sacerdotio », al« De Episcopis residen- 
tialibus ». 

Su quest’ultimo capitolo in particolare la Sottocommissione fermo la sua 
attenzione, cercando di trovare una soluzione adeguata alia complessa e diffici¬ 
le questione della natura e delTorigine dei poteri dei Vescovi. 

La norma, concordata dopo approfondito esame ed in base alie varie posi- 
zioni che erano state assunte dai Membri della Commissione Centrale, e stata 
cosi formulata: « etsi sacra ordinatio summi gradus sacerdotii cum munere 
sanctificationis munera quoque magisterii et regiminis, quibus iurisdictio con¬ 
stat, natura sua confert, tamen Episcopi huius iurisdictionis actuale exercitium 
non ipsa ordinatione sacra sed missione iuridica, et quidem non ab Ecclesia, ut 
est congregatio fidelium, vel a fidelibus, etiam quam plurimis congregatis, ne¬ 
que a potestate civili, sed a regimine Ecclesiae supremo accipiunt». 

Nel concretare le sue risoluzioni e nel formulare le sue proposte di emen¬ 
damenti la Sottocommissione ha inteso soltanto di contribuire alia soluzione 

delle gravi questioni che sono alia base dello Schema in oggetto, senza assume¬ 
re posizioni di intransigenza. 

Trattandosi nel caso di materia che e ancora in via di approfondimento da 
parte dei Teologi e non ancora chiaramente delineata da parte della Gerarchia, 
la Sottocommissione non ha potuto condividere 1’atteggiamento polemico ed 
intransigente assunto dalla Commissione Teologica nel rispondere alie osserva- 
zioni dei Padri della Commissione centrale. 

Tra le altre proposte di emendamenti avanzate dalla Sottocommissione ed 
inserite nel testo corretto, e stato messo a verbale che sarebbe quanto mai op¬ 
portuno che 1’ultimo capitolo dello Schema, intitolato «De Oecumenismo», 
sia concordato ed unificato con il relativo Schema presentato dal Segretariato 
delTUnione dei Cristiani e con quello preparato dalla Commissione per le 
Chiese Orientali. 

Dissente pero su cio la Commissione Teologica, la quale desidera che la 
parte dogmatica resti separata da quelle disciplinare. 



SESSIO XIII 
(18 Iulii 1962) 


A) DOCUMENTA 

1 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 237/SE 


E Civitate Vaticana, die 9 giugno 1962 


Eminenza Reverendissima, 

Mi e gradito rimettere qui unite ali'Eminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pontificia Com¬ 
missione Centrale nelle sedute dei giorni 9 e 10 maggio s., 1 in vista degli emen- 
damenti da apportare agli schemi De alumnorum statuum perfectionis institutio¬ 
ne (Cap. XVI-XXV) 2 e De statibus perfectionis adquirendae (Sectio III e IV). 3 


1 Cf. Acta et Documenta... Series II, vol. II, pars III, pp. 1139-1156; 1168-1180; 
1324 ss. 

2 Schema de statibus perfectionis adquirendae. Pars secunda, sectio secunda: De alum¬ 
norum statuum perfectionis institutione, capita XVI-XVIII, Typis Polyglottis Vaticanis 
1962, p. 15; capita XIX-XXII, 1962, p. 12; capita XXIII-XXV, 1962, p. 11: in Acta et 
Documenta... SeriesII, vol. II, pars III, p. 1116-1132; vol. III, pars I, pp. 468-484. 

3 Schema de statibus perfectionis adquirendae. Pars secunda, sectio tertia: De voca¬ 
tionibus religiosis promovendis et de alumnorum admissione ad professionem et ad ordi¬ 
nes, capita XXVI-XXVIII, Typis Polyglottis Vaticanis 1962, p. 17: in Acta et Documen¬ 
ta... Series II, vol. II, pars III, pp. 1156-1162; vol. III, pars I, pp. 484-490. 

Secondo le auguste disposizioni dei Santo Padre gia comunicate a codesta 
Commissione in data 31 marzo 1962, questa Sottocommissione desidera sapere 
quali degli emendamenti proposti siano da accogliere ed i motivi di rigetto per 
quelli che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 

Gia ringraziando, bacio umilissimamente le sacre Mani e con senso di di¬ 
stinto ossequio mi confermo 

delTEminenza Vostra Reverendissima 
dev.mo obbl.mo um.mo servitor vero 

Cajrlo Card. Confalonieri, pres. 
Vincenzo Fagiolo, segr. 

A Sua Eminenza Reverendissima 
II Signor Card. Valerio Valeri 
Presidente della Commissione dei Religiosi 


Sectio quarta, De quibusdam quaestionibus particularibus status perfectionis, capita 
XXIX-XXXI, 1962, pp. 8: in Acta et Documenta... Series II, vol. II, pars III, pp. 1162- 
1165; vol. III, pars I, pp.490-493. 


2 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 274/SE 


E Civitate Vaticana, die 22 giugno 1962 


Eminenza Reverendissima, 

Mi e gradito rimettere qui unite all’Eminenza Vostra Reverendissima le 
proposte avanzate dagli Em.mi, Ecc.mi, e Rev.mi Membri della Pontificia Com¬ 
missione Centrale nelle sedute dei giorno 15 c.m., 1 in vista degli emendamenti 


1 Patrum observationes typis editae sunt in Acta et Documenta... Series II, vol. II, 
pars IV, pp. 359-383; 842 ss. 

da apportare agli schemi De statibus perfectionis adquirendae , sectio I, capp. I, 
II, III, IV, V, 2 e sectio IV, cap. XXXII. 3 

Secondo le auguste disposizioni dei Santo Padre gia comunicate a codesta 
Commissione in data 31 marzo 1962, questa Sottocommissione desidera sapere 
quali degli emendamenti proposti siano da accogliere ed i motivi di rigetto per 
quelli che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 

Gia ringraziando bacio umilissimamente le sacre Mani e con senso di 
profonda venerazione mi confermo 


delTEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 
AI Signor Cardinale Valerio Valeri 
Presidente della Pont. Comm. dei Religiosi 


2 Schema de statibus perfectionis adquirendae. Pars prima, sectio prima: Constitutio 
de statibus perfectionis adquirendae, capita I, II, III, IV, V, Typis Polyglottis Vaticanis 
1962, pp. 30; in Acta et Documenta... Series II, vol. II, pars IV, pp. 337-352; vol. III, 
pars I, pp. 433-448. 

3 Schema de statibus perfectionis adquirendae. Pars secunda, sectio quarta: De quibu¬ 
sdam quaestionibus particularibus status perfectionis, caput XXXII: De Missionibus, 
Typis Polyglottis Vaticanis 1962, pp. 8: in Acta et Documenta... Series II, vol. II, 
pars IV, pp. 352-354; vol. III, pars I, pp. 493-495. 

3 

Em.mus VALERIUS Card. VALERI 

Praeses commissionis de Religiosis 
praeparatoriae Concilii Vaticani II 

PONTIFICIA COMMISSIO DE RELIGIOSIS 
PRAEPARATORIA CONCILII VATICANI II 

Prot. N. 048/62 


E Civitate Vaticana, die 5 iulii 1962 

Eminentissime Domine, 

Litteras Eminentiae Tuae Reverendissimae diei 9 Iunii 1962 (Num. Prot. 
237/SE) 1 grato animo accepi, una cum Observationibus Em.morum, Exc.mo- 
rum ac Rev.morum Patrum Commissionis Centralis Praeparatoriae Concilii 
Oecumenici Vaticani II, in sessionibus 9 et 10 mensis Maii u.e. prolatis, super 
quinque schemata Commissionis de Religiosis, nempe: 

De alumnorum institutione-, capita XVI-XVIII; 

De alumnorum institutione: capita XIX-XXII; 

De alumnorum institutione-, capita XXIII-XXV; 

De vocatione religiosa et de admissione : capita XXVI-XXVIII; 

De quibusdam quaestionibus particularibus : capita XXIX-XXXI. 

His observationibus a Rev.mo P. Secretario aliisque selectis membris Com¬ 
missionis diligenter examinatis, honori mihi duco Eminentiae Tuae responsa 
remittere quae ipsi pro munere suo facienda aestimaverunt. 

Quae dum communico, qua par est observantia magnoque cum sensu ve¬ 
nerationis laetus me obtestor 

Eminentiae Tuae Reverendissimae 
addictissimum in Christo Iesu 
Valerius Card. Valeri, praes. 

Em.mo ac Rev.mo Domino 

Domino Cardinali Carlo Confalonieri 

Praesidi Subcommissionis de schematibus emendandis 


1 Cf. pp. 244-243. 

4 

Rev.mus D. VINCENTIUS FAGIOLO 
Secretarius subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 298-299/SE 


E Civitate Vaticana, die 9 luglio 1962 
Em.mo e Rev.mo Signor Mio Oss.mo, 

Mi pregio comunicare alFEminenza Vostra Reverendissima che il giorno 18 
luglio c. avra luogo 1’Adunanza della Sottocommissione, per gli emendamenti 
da apportare al testo dei Decreto De Religiosis, che non e stato ancora emen¬ 
dato. 

Sara Relatore FEminentissimo Card. Michele Browne. 

Mi e gradito Fincontro, per confermarmi con sensi di distinto ossequio 

delFEminenza Vostra Rev.ma 
dev.mo 

Vincenzo Fagiolo, segr. 


Agli Eminentissimi Signori Cardinali 
Cardd. Clemente Micara, Giuseppe Siri, 
Giaeomo L. Copello, Paolo Emilio Leger, 
Giuseppe Frings e Michele Browne 

5 

Em. mus VALERIUS Card. VALERI 

Praeses commissionis de Religiosis 
praeparatoriae Concilii Vaticani II 


PONTIFICIA COMMISSIO DE RELIGIOSIS 
PRAEPARATORIA CONCILII VATICANI II 

Prot. N. 052/62 


E Civitate Vaticana, die 17 iulii 1962 


Eminentissime Domine, 

Litteras Eminentiae Tuae Reverendissimae diei 22 Iunii 1962 (Num. Prot. 
274/SE) 1 grato animo accepi, una cum Observationibus Em.morum, Exc.mo- 
rum ac Rev.morum Patrum Commissionis Centralis Praeparatoriae Concilii 
Oecumenici Vaticani II, in sessione diei 15 mensis Iunii u.e. prolatis, super 
duobus schematibus Commissionis de Religiosis, nempe: 

Constitutio de statibus perfectionis adquirendae , capita I, II, III, IV, V; 
De Missionibus , caput XXXII. 

His observationibus a Rev.mo P. Secretario aliisque selectis membris Com¬ 
missionis diligenter examinatis, honori mihi duco Eminentiae Tuae responsa 
remittere quae ipsi pro munere suo facienda aestimaverunt. 

Pariter restituuntur exemplaria originalia ipsarum Observationum Com¬ 
missionis Centralis. 

Quae dum communico, qua par est observantia magnoque cum sensu ve¬ 
nerationis laetus me obtestor 


Eminentiae Tuae Reverendissimae 
addictissimum in Christo Iesu 

Valerium Card. Valeri, praes. 


Em.mo ac Rev.mo Domino 

Domino Cardinali Carlo Confalonieri 

Praesidi Subcommissionis de schematibus emendandis 


1 Cf. pp. 245-246. 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


DE EMENDATIONE SCHEMATIS DECRETI 

DE RELIGIOSIS 

PARS I 



TYPIS POLYGLOTTIS VATICANIS - MCMLXII 

DE EMENDATIONE SCHEMATIS 

DE STATIBUS PERFECTIONIS ADQUIRENDAE 
SEU DE RELIGIOSIS 

(Capp. I-V) 


Pont. Commissio de Religiosis fere tractatum de Religiosis 
paravit, cuius sectio prima primae partis inscribitur Constitutio 
de statibus perfectionis adquirendae et quinque capitibus constat. 

Die 15 iunii 1962 Pont. Commissio Centralis Constitutio¬ 
nem examinavit. 

Transmissis observationibus Patrum Commissionis Centralis 
ad Commissionem de Religiosis die 22 iunii eiusdem anni, 
haec Commissio suas dedit amplissimas responsiones die 17 iu- 
lii 1962. 

Nunc textus huius schematis emendandus est a nostra Sub- 
commissione. 

Observationes generales et responsa eis data 

I. Observ.: Pizzardo: « In quaestionibus incidit de rebus 
controversis et nondum solutis ». 

Respondetur: Commissio nostra consulte voluit vitare in 
schemate quaestiones controversas nondum sufficienter maturas 
ad aliquod Decretum Conciliare de iis ferendum, et illas tantum 
retinuit quae, saltem sub forma in schemate ipsis data, omne 
prudens dubium excludebant. 

Ut textus noster, magno labore et proficua collaboratione 
Membrorum Commissionis confectus, convenienter mutari pos¬ 
set, necessarium nobis esset accipere concretas animadversiones 
circa singula puncta quae videntur controversa et nondum soluta. 

II. Observ.: Aloisi Masella: « Praesens schema videtur 
aliquantulum prolixum cum multis distinctionibus et subdistinc- 
tionibus et in quaestiones incidit de rebus controversis quarum 
solutiones non semper pacificae sunt ». 

Respondetur: i) Prolixitas schematis cum multis distinctio¬ 
nibus et subdistinctionibus est de ipsa Ratione materiae hic per- 

tractatae. In sua relatione ad Schema introducendum, Em.mus 
D. Cardinalis Valeri exposuit quomodo Status perfectionis, 
inde a Concilio Tridentino, evolverit in plures formas, tum fun¬ 
damentales ut sunt tres species status perfectionis ab Ecclesia 
agnitae, nempe: Religiones, Societates et Instituta Saecularia: 
tum secundarias speciatim in institutis vitae activae. In hac com¬ 
plexa materia ad perspicuum ordinem inducendum, necessarium 
est non tantum aliquem generalem praebere conspectum status 
perfectionis, sed etiam eiusdem diversa elementa constitutiva 
clare distinguere et organice coordinare. Inde divisiones et sub¬ 
divisiones sine quibus tota res obscura et confusa remaneret. 

De necessitate praesentis Constitutionis haud dubiis verbis 
disseruit Em.mus Cardinalis Valeri, Relator Schematis. 

ii) Quoad res controversas, iam responsum datum est in 
praecedenti (p. 1). 

III. Observ.: Cicognani (concordat Konig): «Placet. Atta¬ 
men, multo brevior sit expositio materiae; clarior principiorum 
enunciatio; magis proprius usus verborum (praesertim vocis 
“ perfectio ” et “ status ”), iuxta Documenta Pontificia quae 
rectam doctrinam tradunt ». 

Respondetur-, i) Perdifficile, etsi omnino non impossibile, 
esset materiam brevius exponere quin omittantur res vel expli¬ 
cationes necessariae ad congruentem materiae intellectum asse¬ 
quendum. Commissio pro viribus textum studuit coarctare sine 
tamen damno integritatis et claritatis argumenti. 

Ceteroquin, de maiori minorive extensione expositionis idem 
fere videtur dicendum ac de materia retinenda vel remittenda, 
ut pluries dictum est in praecedentibus responsis: non est fa¬ 
cile unam obtinere sententiam circa ea quae in concreto sunt 
supprimenda vel addenda. De facto, plerumque proferuntur hac 
de re tantum generales observationes quin singula emendanda 
indicentur et multo minus qua ratione essent emendanda! 

ii) In schemate elaborando, Commissio plene adhaesit variis 
documentis pontificiis, etiam quoad usum verborum « perfectio¬ 
nis » et « status »: hic, non dicitur in quo, relate ad ista verba, 
schema peccat, neque aliunde apparet. 

IV. Observ.: Lienart: «Exopto quod, de statibus perfec¬ 
tionis, Concilio proponantur tantum principia fundamentalia, 
doctrinae et vitae religiosae spectantia, non autem iuridica ». 

Respondetur: Ut Em.mus Cardinalis Valeri in sua relatione 
explicavit, praesens Schema est indole iuridicum, cuius necessi- 

tatem perspicuis verbis vindicavit (cfr. Resp. ad Observ. II), 
nonobstante quod Commissio Theologica de Statu perfectionis 
locuta fuerit in Constitutione de Ecclesia: quia haec ultima est 
indole theologica. 

Concilium evidenter non limitatur ad res mere theologicas. 
In variis schematibus a diversis Commissionibus praeparatoriis 
praesentatis, plurima sunt argumenta indole iuridica et merito 
quidem: cum agatur de ordinatione ecclesiastica, impossibile est 
vitare aspectum iuridicum Ecclesiae. Pariter dicendum, cum 
agatur de Institutis religiosis renovandis: eorum ordinationes 
iuridicae ignorari nequeunt. 

V. Observ.: Spellman: «Hoc in schemate a Commissione 
de Religiosis sapientissime et lucidissime confecto, tota doctrina 
de statibus perfectionis adquirendae secundum fundamentalem 
eorum substantiam quae in verbis Christi posita est et secundum 
rationes iuridicas quae ab Ecclesia dependent ita proponitur ut 
variorum statuum perfectionis christianae necessitatibus prout 
tempora nostra suadent aptiore modo salubriter provideatur. Val¬ 
de optandum est ut futura commissio ad novam editionem Co¬ 
dicis luris Canonici redigendam totam ecclesiasticam ordinatio¬ 
nem statuum perfectionis accurate secundum provisiones huius 
Schematis recognoscat atque apte renovetur ». 

Respondetur: Grati sumus Em.mo Cardinali Relatori pro 
tanta aestimatione schematis, quod utique, cum pluribus aliis 
in archivis Commissionis servatis, futurae Codicis luris Canonici 
revisioni inservire poterit. 

VI. Observ.: Frings: «Non placet quia nimis longum et 
parum dilucidum ». 

Respondetur: Ut patet ex observatione praecedenti aliisque 
subsequentibus, non omnes ita sentiunt. Em.mus Cardinalis Mon- 
tini sic exorditur: « Laudanda est Commissio de Religiosis quae 
nobis de perfectione loquens exemplum voluit perfectionis ex¬ 
hibere! » (cfr. infra pag. 16). Em.mus Cardinalis Richaud scri¬ 
bit: « Hoc primum schema placet iuxta modum, nam luculen¬ 
ter divisiones et applanationes praebet pro practica inspectione 
Statuum perfectionis » (cfr. infra pag. 17). 

Circa adsertam obscuritatem schematis, haec non videtur 
confundenda cum ipsius materiae complexitate. Re vera, plurima 
puncta tractanda fuerunt, et quidem in se ipsis satis implexa. 
Unde nihil mirum si brevi formula problemata solvere non po¬ 
tuimus. Ex alia parte, periculosum valde fuisset brevitatem et 

claritatem cum detrimento veritatis quaerere (cfr. supra in respon¬ 
so ad Observ. III). 

VII. Observ.-. Ruffini (concordant: Lienart, McGuigan, 
Quiroga, Leger, Garibi, Godfrey, Marella, Gori, Antezana, 
McKeefry, Hurley, Graner, Rakotomalala, Bea): « Exopto ut 
aperte affirmetur et illustretur maxima utilitas etiam socialis 
status perfectionis adquirendae ». 

Respondentur-. 1) Schema non caret omni animadversione 
ad utilitatem socialem Institutorum Status Perfectionis. Art. 28 
loquitur de duplici officio status perfectionis erga Ecclesiam cui 
iuvat, sive ad eius notam sanctitatis praedicandam, sive ad eam 
dilatandam « prece actuosaque opera ». 

Insuper, in Schemate de « Ipsa vita religiosa renovanda » 
Cap. XI, haec leguntur: « Neminem latere potest quanta excel¬ 
lentia praestent Instituta status perfectionis quorum sodales... 
non solum propriae animae sanctificationi et saluti consulunt, 
sed universae quoque Ecclesiae civilique societati, quibus tantam 
per saecula attulerunt et adhuc afferunt utilitatem » (cfr. pag. 7, 
art. 1). 

ii) In praesenti schemate elaborando, primus textus Com¬ 
missioni nostrae subiectus fuerat, qui compendiose tantum in 
praesenti schemate refertur, initio art. 29 (pag. 26) his verbis: 
« Compertum est quanta alacritate et heroica fidelitate Status 
perfectionis membra, adlaboraverint in Ecclesia aedificanda ac 
dilatanda, scilicet, perpetua Dei servitio mancipatione, exemplo 
virtutum, eximia sanctitate ardentissimoque zelo ». 

iii) Forte quod in obsequio Observationi Em.mi Cardinalis, 
articulus praevii textus (qui gratia brevitatis suppressus est!) re¬ 
stitui possit, emendato etiam initio articuli 29 ad sensum quoque 
praevii textus ut inter utrumque articulum perfecta habeatur 
connexio. 

IV) Si ita placuerit, sic res habeatur: In pag. 26, sub ca¬ 
pite V: 

29. [De utilitate sociali Institutorum status perfectionis ad¬ 
quirendae]. Quanta claritate et heroica fidelitate Statum perfec¬ 
tionis membra, specialiter utriusque sexus Religiosi, munus aedi¬ 
ficandi ac dilatandi Ecclesiam, perpetua Dei servitio mancipa¬ 
tione, exemplo virtutum, eximia sanctitate, ardentissimo zelo, 
adimpleverint, omnibus compertum est. Etenim historia sancti¬ 
tatis et apostolatus catholici singulis suis paginis luculenter nos 
edocet innumeros esse Sanctos qui in eremis, caenobiis, et septis 

Religionum floruerunt et florent; atque ab iis in omnes terrae 
partes profectos heroicos apostolos, evangelium praedicaturos, 
— crebro etiam martyrii sanguine signaturos — omni creaturae 
iuxta mandatum Domini. 1 Sed neque satis: quisnam enim igno¬ 
rat quantum etiam humanae culturae et civili progressioni contu¬ 
lerint, et nunc conferunt, Religiosi aliive statum perfectionis 
sectatores innumeris institutis scientificis et beneficis, conditis 
in iuvamen eorum, praesertim, qui mediis oeconomicis sunt de¬ 
stituti? 2 

29. B) [Excellentia intrinseca status perfectionis]. Hactenus 
dicta luculenter demonstrant summam excellentiam atque altis- 
simum pretium status perfectionis iuxta verissimum principium 
a Domino prolatum, nempe, ex fructibus, arboris bonitatem di¬ 
gnosci. 1 

Verumtamen, si rem directe velimus inspicere, maxima illo¬ 
rum praestantia et dignitas ex sequentibus considerationibus ab 
illorum natura et fine desumptis, luce meridiana clarescent. Pro¬ 
fecto, Status Perfectionis adquirendae prout in Ecclesia est 
ordinatus, aptissimum medium sese praebet... etc. ( ut in sche¬ 
mate-. p. 26, lin. 10). 

VIII. Observ.-. Ruffini (concordant: Lienart, etc. ut in 
VII praecedenti): « Capta occasione, propono ut schema redi¬ 
gatur de perfectione acquirenda a Sacerdotibus dioecesanis, qui¬ 
bus frequenter praebentur occasiones observandi consilia evange- 
lica. Non pauci ex eis observant, in exemplum, praeter castita¬ 
tem perfectam, etiam summam paupertatem et oboedientiam, in¬ 
terdum heroicam ». 

Respondetur-, i) Nihil obstat quominus huiusmodi schema 
redigatur de perfectione acquirenda a Sacerdotibus dioecesanis, 
quod tamen ad nostram Commissionem non pertinet facere, ut 
advertit Em.mus Card. Cento, Observ. XIV. Liceat tamen mo¬ 
nere quod hac in re valde caute erit procedendum, ne fiat con¬ 
fusio inter perfectionem ad quam acquirendam sacerdotes omnes 
tenentur et statum (iuridicum) perfectionis adquirendae prout 


1 Cfr. Mc. XVI, 15. 

2 Cfr. Pius XI, Ep. Ap. Unigenitus Dei Filius, d. 19 martii 1924: 
A.S.S. Vol. XVI (1924), p. 133 ss.; Pius XII, Const. Apost. Provida 
Mater Ecclesia, A.A.S. Vol. XXXIX (1947), pag. 114 ss.; Ioannes XXIII, 
« Allocutio » in Collegio S. Anselmi d. 25 sept. 1959: A.A.S., Vol. LI 
(1955), pag. 707. 

1 Cfr. Matth. VII, 16. 

ab Ecclesia iuridice (et non tantum theologice) recognitum. 
Haec distinctio accurate et non semel in schemate inculcatur 
et quidem valde opportune; nam nimis frequenter audiuntur ob¬ 
servationes vel sententiae quae ad hanc distinctionem essentialem 
et inderogabilem haud sufficienter attendunt. 

ii) Ad hanc rem aliquatenus elucidandam, sufficiat hic adver¬ 
tere, quod status perfectionis adquirendae, ab Ecclesia iuridice 
recognitus, non specificatur a fne: qui est perfectio christiana, 
omnibus fidelibus, et proinde etiam sacerdotibus proposita; sed 
a mediis quae sunt sibi propria, nempe, consilia euangelica obli¬ 
gatione publica suscepta observanda. 

Ad statum hunc perfectionis constituendum, non sufficit ten¬ 
dentia in perfectionem christianam, neque qualiscumque obser¬ 
vantia Consiliorum evangelicorum; sed observantia: obligatoria, 
et quidem obligatione publica, scilicet, ab Ecclesia ordinata, san¬ 
cita et acceptata. Ideo, non sufficit « spiritus » consiliorum neque 
obligatio eorumdem ex simplici voto privato. Haec si mente te¬ 
neantur, nulla esse potest confusio inter diversos status vitae, 
etsi ad sanctitatem ordinatos, neque ipsi assimilari possunt statui 
iuridico perfectionis adquirendae ab Ecclesia definito et reco¬ 
gnito. 

iii) Tandem, cum dicitur statum perfectionis esse medium 
aptissimum Sanctitatis acquirendae, minime contenditur esse 
medium necessarium et exclusivum: in aliis statibus non tantum 
sanctitas est possibilis et etiam apta media sanctitatis inveniun¬ 
tur, licet non eadem, vel non eadem disciplina ordinata, ac in statu 
perfectionis. Ideo proponitur infra, in Resp. V ad Art. 33 
ut in hoc art. (pag. 30, lin. 27-28) sequentia verba addantur: 
«... licet clerici aliis specialibus mediis sanctificationis haud ta¬ 
men sibi exclusivis fruantur quibus in proprio statu... etc. ». 

IX. Observ.: Siri: « Titulus “ De Statibus perfectionis ” 
videtur mutandus ». 

Respondetur-. Titulus integer est: « De Statibus perfectionis 
adquirendae ». 

In quem alium mutari posset? Est in litteratura Ecclesiastica, 
immo, theologica, inde a saeculo xiii, maxime post S. Thomam, 
et rem adaequate exprimit. In quem titulum aptiorem mutari pos¬ 
set, non apparet. Quidam proposuit: « status Consiliorum Evan¬ 
gelicorum ». Quid lucri in mutatione? Non pauca essent diluci¬ 
danda ne huiusmodi novus titulus confusionem gignat in mente 
plurium i 

X. Observ.-. Siri: « Ne excludantur anachoretae ». 

Respondetur-, i) Commissio minime voluit excludere Ana¬ 
choretas ab Ecclesia; tantum, renuit eorum statum tamquam 
statum perfectionis publicum in Ecclesia recognoscere, dicens 
in art. 11: «At vero status perfectionis evangelicae... praese- 
fert... professionem seu susceptionem consiliorum evangelicorum 
in aliqua societate ab auctoritate ecclesiastica approbata, adeo, 
ut nunc vita anachoretica individualis inter status perfectionis 
minime recenseatur... ». 

ii) Ad rem rite assequendam, considerari debet quod vita 
eremitica seu solitaria extra consortium aliarum personarum, 
triplici sensu sumitur-. 

a) sensu stricto: est vita solitaria in deserto, i. e. ab omni 
consortio humano remota: et haec merito vocatur anachoretica, 
cuius pater est S. Antonius; 

b) sensu lato: est vita solitaria in aliquo tamen coenobio: 
sive sit per modum exceptionis: ut habetur in sic dictis « reclus », 
qui a communitate vivunt omnino separati, soli, licet in eo¬ 
dem monasterio ac ceteri; per modum communem: ut sunt Car- 
thusiani, in singulis cellis degentes, in eodem tamen monasterio; 

c) sensu latiore: est vita semi-solitaria eorum qui licet 
habitualiter seclusi in monasterio vivant, attamen admittunt quan- 
dam participationem communitatis; immo, exercitium externum 
sacri ministerii moderatum. 

iii) De duabus ultimis formis vitae eremiticae, quae vere est 
cenobitica, nihil dicitur in schemate; et isti eremitae ad statum 
perfectionis pertinent, non specialiter ratione vitae solitariae 
quam ducunt; sed eorum participatione societati cui pertinent, 
quaeque ab Ecclesia approbatur ut societas status perfectionis. 

iv) Quoad autem vitam eremiticam anachoreticam: dicen¬ 
dum eam non esse nunc recognitam ut statum publicum perfec¬ 
tionis. Attamen, non prohibetur veram vitam anachoreticam du¬ 
cere, et de facto adsunt anachoretae in Ecclesia Latina, sed om¬ 
nino pauciores, quasi rarissimae exceptiones; ideoque non opor¬ 
tet de his paucis legislationem specialem inducere: pergant suam 
vitam anachoreticam iure privato, sub ductu et vigilantia proprii 
Ordinarii quin ad gradum status publici evehantur. 

v) De cetero, omnes cognoscunt difficultates huius vitae ana- 
choreticae quae requirit, iuxta S. Thomam (II. II q. 188. n. 8) 
virum omni sub respectu omnino sibi sufficientem, quia caret 
omni subsidio sociali; et valde difficile quoque esset tradere nor¬ 
mas huius vitae vere expeditas, quae singulis casibus, multum 

inter se diversis, convenire possent. Propterea, Commissio aesti¬ 
mavit hanc rem non esse maturam ad legem de ea condendam. 

vi) Codex Ecclesiae «Orientalis» recognoscit Eremitas 
(can. 4); sed non dicit eos esse Anachoretas, nullam specialem 
legislationem vel particulares normas pro eis statuit, immo « Ca¬ 
nones de Religiosis etiam eremitas obligant, nisi contrarium con¬ 
stet ex natura rei vel ex approbatis uniuscuiusque Religionis 
statutis » (can. 4). Unde, non sunt anachoretae, sed sodales ali¬ 
cuius Religionis (cfr. infra pp. 38-39, ad art. 11, III). 

XI. Observ.-. Siri: «Brevius sit: plura remittentur ad 
reformationem Codicis ». 

Respondetur : De hac re iam actum est in responsis praece¬ 
dentibus: II et III (cfr. supra pp. 5 et 6) praeter alia pluries 
repetita in schematibus praecedentibus de materia retinenda vel 
remittenda. 

XII. Observ.-. Leger (concordant: Lienart, McGuigan, Qui- 
roga, Montini, Bea, Antezana, Beras, McKeefry, Hurley, Perrin, 
Seper, Bazin): « A) Praesens schema quadam ambiguitate la¬ 
borat: utrum intenditur schema doctrinale aut schema iuridicum. 
Omnimodo valde indiget inspiratione theologica et spirituali. 

B) Observationes generales faciam et maxime de prooemio 
et capite primo, quae, ut mihi videtur, doctrinam de statibus 
perfectionis proponere intendit, quaeque meo iudicio, non 
placent. 

Momentum personae Iesu Christi ut fons et exemplar vitae 
religiosae vix recordatur. Iesus solummodo proponitur ut Magi¬ 
ster et Conditor vitae religiosae. Dicendum est quod Christus 
est centrum vitae religiosae sicut et vitae christianae et actuosa 
eius praesentia semper vivificat et facit vitam religiosam. 

C) Theoria vitae religiosae aedificatur ex notione “ perfec¬ 
tionis acquirendae ”. Vita religiosa potius construenda est super 
ipsam caritatem in qua perfectio consistit. Praeterea vita reli¬ 
giosa fundata in notione “ perfectionis acquirendae ” magis ap¬ 
paret ut opus hominis quam ut opus gratuitae gratiae Dei. Certum 
est quod Sacra Scriptura (Evangelia et Epistolae) vitam Christia¬ 
nam (et consequenter vitam religiosam) non praesentant sub as¬ 
pectu “ perfectionis acquirendae ” sed sub aspectu imitationis 
Christi, quae convenit omnibus conditionibus socialibus hu¬ 
manis. 

D) Consilia evangelica praesentantur sub aspectu negativo 
et ascetico (cfr. numerum decimum). Tamen primo habent valo- 

rem positivum: sunt signa libertatis et vitae angelicae. Praeterea 
nihil dicitur in textu de significatione exschatologica vitae religio¬ 
sae et praesertim coelibatus. 

E) Nihil dicitur de theologica relatione inter Episcopos et 
religiosos. 

F) “ Errores refellendi ” disceptandi sunt forma magis posi¬ 
tiva: v. g. agetur potius de “ primatu vitae interioris ” (n. 24) 
de “ servitio hominum ob Christum eiusque Evangelium ” (n. 25). 

G) In summa, dicam quod conceptio maxime iuridica vitae 
religiosae proponitur, quae conceptio exprimere nequit id quod 
divitius habetur in vita religiosa. Dum nimis negligitur perspectiva 
biblica et conceptio patristica; nullus invenitur textus traditionis 
patristicae quae, maxime illa orientalis, constituit validiorem ela¬ 
borationem theologicam ad naturam status religiosi exprimen¬ 
dam. Hae sunt rationes cur, meo humili iudicio, hoc primum caput 
non servandum est sicut nunc est ». 

Respondetur-, ad A) Schema doctrinale potest esse indole vel 
theologicum vel iuridicum. 

Dicitur « doctrinale », per oppositionem ad « disciplinare ». 
Si haec recte distinguantur, nulla est ambiguitas quod praesens 
schema sit doctrinale, utique, iuridicum; dum in Secunda parte 
integri schematis de « Statibus Perfectionis Adquirendae », agitur 
potius de « disciplina in vita et opera in Institutis renovanda ». 
Indoles doctrinalis ex una parte, et disciplinaris ex altera parte, 
ex ipsa comparatione textus Primae et Secundae Partis absque du¬ 
bio manifesta est. 

Praesens schema consulte restringitur ad aspectum iuridicum, 
ut explicavit Em.mus Cardinalis Valeri in sua Relatione: quia 
expositio theologica Status Perfectionis praesentata est a Com¬ 
missione Theologica. Necessitas autem huiusmodi Constitutionis 
Doctrinalis indole iuridica maxime nititur in evolutione ipsorum 
Institutorum, qui sunt omnino ordinis iuridici, licet radices ha¬ 
beant in Evangelio: hoc succincte quoque inculcatur in art. 3: 
« Profecto, illa mirabilis Institutorum perfectionis inde a Concilio 
Tridentino renovata efflorescentia actuosaque operositas, ingens 
ubique praevalens vitae et laboris conditionum mutatio necnon 
ineluctabiles apostolatus moderni multiplices exigentiae, enixe 
postulant ut ecclesiastica ordinatio statuum perfectionis accurate 
iterum recognoscatur... ». 

Hoc Commissio intendit, et nihil aliud. Non intendit integram 
Constitutionem, theologicam, spiritualem et iuridicam, dare de 
Statibus perfectionis: tum quia partim hoc fiebat a Commissione 



DOCUMENTA ET PROCESSUS VERBALES - SESSIO XIII 


257 


— 14 — 

Theologica, ut iam dictum est, tum etiam quia pleraque iam suf¬ 
ficienter noscuntur et pacifice acceptantur, quin fuerit necessarium 
ut Concilium in iis interveniat. De cetero, haec omnia tractare, 
excederet limites Concilio permissos, quod nonnulli vellent adhuc 
reducere! 

Ad B) « Momentum personae Iesu Christi » succincte, pro 
indole schematis, sed sufficienter revocatur, et quidem non tantum 
ut « Magister et Conditor vitae religiosae » sed etiam exemplar 
omnis sanctitatis. Sic enim legitur art. 1: « Omnis sanctitatis 
Divinus Magister et exemplar Christus Dominus... ». Cum non 
agatur de tractatu theologico exarando, hoc fundamentum suffi¬ 
ciebat ponere. Nemo negat Christum esse centrum vitae religio¬ 
sae sicut et vitae christianae: sed non est hic locus hoc argumen¬ 
tum evolvendi. 

Ad C) Totum schema est de statu perfectionis, cuius finis est 
utique perfectio christiana quae essentialiter in ipsa dilectione 
Dei et proximi consistit; sed simul, hic status est constans ten¬ 
dentia ad hanc perfectionem assequendam, ope professionis con¬ 
siliorum evangelicorum, ut docemur a can. 593 quo, « omnes et 
singuli religiosi... debent, non solum quae nuncupaverunt vota 
fideliter integreque servare sed etiam secundum regulas et consti¬ 
tutiones propriae religionis vitam componere atque ita ad perfec¬ 
tionem sui status contendere ». Ideoque, non est simpliciter sta¬ 
tus perfectionis, sed perfectionis adquirendae; et in hoc specifice 
distinguitur a statu perfectionis exercendae, qui est proprius Epi¬ 
scoporum: est limpida doctrina Aquinatis, quae succincte refertur 
in Articulo 12 praesentis schematis (cfr. infra pp. 29-30). 

Consequenter, nulla est oppositio inter perfectionem, quae 
est finis status perfectionis, et perfectionem adquirendam, quae 
est modalitas sub qua talis finis sese praesentat: etiam pro fideli¬ 
bus, perfectio est semper aliquid « acquirendum »: « si vis per¬ 
fectus esse » unde ad perfectionem contendere... Hoc minime ex¬ 
cludit quod perfectio assequenda sit vera imitatio Christi, ut mi¬ 
nus recte insinuatur in observatione: sunt aspectus diversi, ad 
rei claritatem, necessario et accurate distinguendi, sed non prop- 
terea unum alteri opponendi. 

Ad D) Consilia evangelica, de se et in se spectata, sunt quae¬ 
dam disciplina vitae et quidem negativa, quatenus secumferunt 
renuntiationem bonis externis, illecebris carnis affectusque huma¬ 
ni et propriae libertati: inde eorum effectus directus, quoad per¬ 
fectionem assequendam est etiam negativus, i. e. liberare animum 
a triplici concupiscentia. Haec est pernota doctrina Doctoris An- 

gelici et communis theologorum; unde nihil mirum quod in sche¬ 
mate referatur. 

Praeter autem hanc disciplinam negativam Consiliorum, sunt 
virtutes iisdem correspondentes: haec proculdubio sunt positivae, 
eorumque exercitium, quod precise disciplina negativa Consilio¬ 
rum facilius reddit, ad ipsam imitationem Christi et perfectam Dei 
et proximi dilectionem ducit. 

Forte quod articulus 10 (pag. 13) hoc sensu compleri posset, 
addendo in fine : « ...et holocaustum Eidem gratissimum offert. 
Praeterea, fidelis horum consiliorum observantia efficaciter du¬ 
cit ad oboedientiam, castitatem et paupertatem ipsius Divini 
Exemplaris sanctitatis sedule imitandam atque animum fortiter 
impellit ad Deum et proximum magna cum sui abnegatione quam 
perfectissime diligendum ». 

Haec videntur observationi Em.mi Relatoris respondere. De 
cetero, cum significatio vocis « eschatologica » sit multiplex, non 
apparet quo sensu Em.mus Relator illud adhibuerit. 

Ad E) In Articulo 12, sermo est de « Differentia status per¬ 
fectionis adquirendae a statu Episcoporum ». 

De relatione autem inter Episcopos et religiosos sermo est 
in textu Concordato utriusque Commissionis de Episcopis et de 
Religiosis; haec quaestio de relatione connectitur cum alia de 
exemptione ibidem exposita. 

Ad F) i) In obsequio observationi Em.mi Relatoris, in art. 24, 
pag. 21, ad lineam 27 addi posset: « ... ad finem generalem insti¬ 
tuti status perfectionis assequendum et in aestimatione vitaque 
sodalium primatum omnino tenere debent. Quare refellendus... ». 

ii) Art. 25 e contra videtur sufficienter doctrinam positi¬ 
vam referre de « servitio hominum ob Christum eiusque Evan- 
gelium ». Etenim, in pag. 22, linea 15, legitur: « ... illis statibus 
perfectionis quorum proprium est varia externa opera apostola- 
tus necnon misericordiae corporalis in proximo exercere propter 
amorem Iesu Christi, qui omnes voluit ad se trahere et in paupe¬ 
ribus et infirmis repraesentari praedilexit ». 

Et in fine eiusdem articuli, pag. 23, similia habentur: « So¬ 
dales igitur statuum perfectionis, cum externis incumbunt ope¬ 
ribus; prae oculis semper ferant et assidue colant ea omnia ordi¬ 
nis supernaturalis, cum ceteris ordinis materialis, quae actionis 
beneficae adaugeant efficaciam. Verum, imprimis, Iesu Christi 
amorem in cordibus suis intentissime foveant cuius ductu, pro 
miseris et egenis vel propriam vitam ponere ne formident ». 

Ad G) Sicut haec observatio praecedentes compendiose (« in 

summa ») refert, ita quoque ex praecedentibus responsis respon¬ 
sum obtinere videtur. 

XIII. Observ.: Montini: « A) Laudanda est Commissio de 
Religiosis quae nobis de perfectione loquens exemplum voluit 
perfectionis exhibere! Nimis tamen diffusa, ad Concilii utilita¬ 
tem quod attinet, expositio 32 capitibus confecta, eo vel magis 
quia multa quae ab hac Commissione dicuntur, a Theologica quo¬ 
que proposita sunt. 

B) Adprobo nihilominus duo schemata examini subiecta, ra¬ 
tione habita animadversionum a Card. Leger factarum de con- ■ 
ceptu iuridico perfectionis religiosae, qui totum schema informat 
quique integrandum est cum consideratione theologica divitiis 
Sacrae Scripturae ac Patrum suffulta; nec non a Procuratore Pa¬ 
triarchae Melchitarum de vita eremitica ut religiosa conside¬ 
randa. 

C) Adhaereo insuper his quae Em.mus Card. Ruffini sueta 
subtilitate notavit. Eiusdem Cardinalis voto adhaereo ut confi¬ 
ciatur quoque schema de perfectione acquirenda et exercenda a 
clero dioecesano, praesertim ab illo qui servitio pastorali anima¬ 
rum addicitur; prae oculis utique habeatur quod Card. Browne 
nunc animadvertit ». 

Respondetur-. Ad A) Grati sumus Em.mo Principi pro eo 
quod in laudem Commissionis de Religiosis dixit, «... quae nobis 
de perfectione loquens exemplum voluit perfectionis exhibere! ». 

Ad diffusionem autem Schematis quod attinet, iam sufficien¬ 
ter in variis responsis actum est, cum de materia retinenda vel 
remittenda aut coarctanda sermo fuit. 

Proculdubio, munus erit Subcommissionis Centralis mate¬ 
riae mixtae argumenta communia cum materia aliarum Com¬ 
missionum harmonice componere. 

Ad B) Provisum est in responsis ad Observationes Em.mi 
Card. Leger, ad quas hic refertur. 

Ad C) Pariter provisum est in responso ad Observationem 
Em.mi Card. Ruffini ad quas hic refertur, et in responso ad obser¬ 
vationes Em.mi Card. Siri. 

XIV. Observ.-. Cento: « Placet iuxta modum, dummodo, 
idest, ratio habeatur de observationibus quas protulere Patres 
sodales. Generatim, non rigida statuenda est definitio inter vi¬ 
tam contemplativam et vitam activam, cum loquimur de stati¬ 
bus perfectionis. Nescio utrum unus status huius generis concipi 

possit in quo contemplatio fons non sit vitalis activitatis ex¬ 
ternae. 

Optimam propositionem fecit Em.mus Card. Ruffini circa 
perfectionem a clero saeculari seu dioecesano attingendam. Locus 
autem non est ipse, sed potius ubi Commissio competens loqui¬ 
tur de Disciplina Cleri ». 

Respondetur, i) Nullo modo in schemate habetur vel ex eo 
deduci potest quod possit esse status « ... in quo contemplatio 
fons non sit vitalis activitatis externae ». 

Sed distinguenda est contemplatio interna seu theologica 
ad quam exercendam omnes invitantur, a vita contemplationis 
canonicae quae propria est disciplinae indole monasticae, iuxta 
doctrinam Constitutionis Apostolicae « Sponsa Christi », cuius 
articulus II, § 2 sic sonat: 

«Vitae contemplativae canonicae nomine intelligitur non 
illa interna et theologica ad quam animae omnes in Religionibus 
imo et in saeculo viventes invitantur, quamque apud se singulae 
ducere ubique valent; sed exterior disciplinae religiosae profes¬ 
sio, quae, sive ex clausura, sive ex pietatis, orationis mortifica¬ 
tionisque exercitiis, sive denique ex laboribus quibus Moniales 
incumbere debent, in interiorem contemplationem ita ordinatur, 
ut eiusdem studio, tota vita totaque actio et facile valeat et 
efficaciter debeat imbui ». 

Haec doctrina iterum inculcata est a Pp. Pio XII in tribus 
allocutionibus radiophonicis ad Moniales, anno 1957, ut nota¬ 
vit Em.mus Cardinalis Valeri in sua Relatione ad schema. 

Concludendum est multa esse Instituta vitae activae quae 
vitam contemplativam canonicam excludunt; nullum esse quod 
contemplationem internam seu theologicam excludit: id quod 
consonat omnino doctrinae schematis. Oblivio huius distinctio¬ 
nis ansam confusione faciliter praebere potest. 

ii) De propositione circa perfectionem a clero saeculari attin¬ 
gendam, iam actum est in Responso ad Observationem VIII 
(Ruffini) supra pp. 9-10, et ad Observ. X (Siri), supra pp. 11-12. 

XV. Observ.-. Konig: « Sit schema brevius ad mentem Card. 
Cicognani et patrum qui in disceptatione locuti sunt ». 

Respondetur-. De extensione schematis iam actum est in Ob¬ 
servatione III (Cicognani) (supra pp. 6-7). 

XVI. Observ.: Richaud: « Hoc primum schema placet iuxta 
modum, nam loculenter divisiones et applanationes praebet pro 
practica inspectione Statuum perfectionis ». 

Respondetur: Grati sumus Em.mo Relatori pro tali iudicio 
de organica divisione materiae in schemate. 

XVII. Observ.: Dopfner (concordant: Tisserant, Tappou- 
ni, McGuigan, Leger, Garibi, Marella, Alfrink, Di Jorio, Gori, 
Antezana, Beras, McKeefry, Hurley, Perrin, Seper, Bazin): « Hoc 
schema bene exponit multa quae ad essentiam et naturam sta¬ 
tuum perfectionis pertinent. At expositio nimis longa videtur. 
Plura possent magisterio ordinario et legislationi S. Sedis relin¬ 
qui. Alia autem nec quoad rem sunt natura, ut solemniter docean¬ 
tur a Synodo. Unde ante omnia commendo, ut totum schema de 
statibus perfectionis adquirendae, antequam Concilio propona¬ 
tur, in formam valde breviorem ac magis concinnam redigatur, 
ita ut solummodo principia contineat fundamentalia. Hodie certe 
non solummodo ex funesta rerum novarum cupiditate, sed solido 
labore theologico et sensu ecclesiastico multa de vita christiana 
eiusque statibus tractantur, quae in nostro schemate non satis 
considerantur ». 

Respondetur: De extensione schematis iam datum est in Re¬ 
sponso ad Observ. III (Cicognani) (sup. pp. 6-7). 

Hic autem, ex una parte, « expositio nimis longa » dicitur: 
et in fine improbatur quod «... multa de vita christiana eiusque 
statibus tractantur, quae in nostro schemate non satis consi¬ 
derantur ». 

Sane, Commissio nostra non sibi proposuit, neque sibi pro¬ 
ponere poterat integrum tractatum « de vita christiana eiusque 
statibus »; ut supra dictum, pro munere suo, schema doctrinale 
iuridicum praecipue exaravit, ad ea sola quae temporibus nostris 
premere videbantur coarctandum. Ideo, non apparet, quid esset 
demendum vel addendum sine damno totius schematis. 

XVIII. Observ.: Marella: « Placet cum additamento ab 
Em.mo Ruffini proposito, scilicet de publice asserenda utilitate 
sociali Statuum perfectionis acquirendae ». 

Respondetur: De hoc actum est in Responso ad Observ. VII 
(Ruffini: supr. p. 8). 

XIX. Observ.: Silva (concordat Seper): «Maxime opor¬ 
teret quaedam defectus declarare qui nonnumquam in aliquibus 
religionibus sparguntur ut: spiritus nimis conservativus vel in¬ 
digentia sensus adaptationis ad novorum temporum adiuncta: 
vel extenuata fidelitas ad finem proprii Instituti ». 

Respondetur: Haec directe spectant ad vitam religiosam re¬ 
novandam, de qua in altera parte Schematis, ubi ad defectus 
hic recensitos sufficienter quoque advertitur. 

XX. Observ.: CoussA: «Dimissis enucleationibus scholae 
more, Constitutio referat tres species statuum perfectionis acqui¬ 
rendae et errores de iisdem refellat. Integrum fere prooemii tex¬ 
tum servarem ». 

Respondetur: i) Data indole iuridica schematis (cfr. Resp. 
ad Observ. IV: Lienart, supra pag. 6), enucleationes non viden¬ 
tur forma scholastica exaggerata. 

ii) Species status perfectionis sunt tantum tres: Religiones, 
Societates sine votis et Instituta Saecularia (cfr. infr. p. 49). 

Ratione autem variarum activitatum, plurimae sunt formae 
Institutorum ut patet, quae non referebat hic recensere. 

iii) De erroribus, Commissio illos tantum hic retinuit qui 
magis sunt indole doctrinali et particulariter grassantes nostris 
diebus. 

In aliis partibus schematis, plures alii errores vel opiniones 
vel rationes agendi reprobantur, occasione data, agendo de vita 
religiosa renovanda. 

XXI. Observ.: Bea (concordant: Ujcic, Antezana): « Sche¬ 
ma I, attentis animadversionibus Em.mi Ruffini: de utilitate so¬ 
ciali status perfectionis et de statu perfectionis cleri saecularis, 
et Em.mi Card. Leger: de ambiguitate Schematis: iuridicum an 
doctrinale? Definitio perfectionis non videtur accurata et clara; 
cfr. n. 10, p. 12; I, 15-22. Ergo laici uxorati non possunt obti¬ 
nere caritatem. Neque in Concilio loquendum videtur de “ statu 
perfectionis acquisitae ” et “ acquirendae ”. Schema videtur ni¬ 
mis curare de distinctionibus iuridicis quam de essentia perfec¬ 
tionis. De habenda ratione Orientis christianis consentio cum 
iis quae exponit Exc.mus Deputatus Patr. Melchitarum ». 

Respondetur: i) De utilitate sociali status perfectionis: iam 
actum est in Resp. ad Observ. VII (Ruffini) sup. pag. 8. 

ii) De statu perfectionis cleri saecularis: iam actum est in 
Resp. ad Observ. VIII (Ruffini), sup. pag. 9. 

iii) De ambiguitate Schematis: an sit iuridicum vel doctri¬ 
nale: actum est in Resp. ad Observ. XII (Leger) sup. pag. 12. 
Sed iuvare potest iterum notare quod non est oppositio ponenda 
inter doctrinale et iuridicum: quia Schema doctrinale, tale potest 
esse vel theologice, vel iuridice, ut omnibus in comperto est. 

iv) Non apparet qua ratione ex schemate deducitur quod 

« Laici uxorati non possunt obtinere caritatem », dum aperte 
contrarium docetur in art. 10 (pag. 12) ad lineam 22 ss.: « De 
his concupiscentiis interna victoria, quae ab omnibus qui cari¬ 
tatis perfectionem assequi contendunt exigitur, per se in qua¬ 
cumque vitae conditione valet ideoque in qualibet vitae condi¬ 
tione possibilis est sanctitatis perfectae consecutio ». Circa hoc 
redit sermo in Schemate de « Vita religiosa renovanda », in 
novo art. ante art. I (pag. 7) ponendo: « de Perfectione Christia¬ 
na in genere ». 

v) Schema non loquitur de statu perfectionis acquisitae, ut 
dicitur in observatione; et Commissio hanc vocem consulte vita¬ 
vit, vocans statum Episcoporum, statum perfectionis « ... quae 
exercenda dicitur » (cfr. Art. 12, pag. 14, lin. 8), iuxta perspi¬ 
cuam doctrinam S. Thomae. 

Appellatio autem « status perfectionis acquisitae » tribuitur 
S. Bellarmino a P. Vermeersch (De Religiosis, pag. 15, nota 6) 
qui eam reprobat. 

vi) Distinctiones iuridicae, pro indole iuridica Schematis, 
sunt necessariae; et plures ex observationibus factis demonstrant 
earum necessitatem ad vitandas confusiones in hac materia (cfr. 
supra, ad Observ. IV: Lienart, pag. 6; ad Observ. XII: Leger, 
Resp. A, p. 12). 

vii) De ratione habenda Orientis christiani, iam actum est 
in schematibus praecedentibus, ubi dicitur quod integrum sche¬ 
ma nostrum communicatum fuit Rev.mo P. Secretario Commis¬ 
sionis pro Ecclesia Orientali, ipso rogante. Quid haec commissio 
decreverit, ignoramus. 

XXII. Observ.-. O’ Connor: « Cum de theologicis principiis 
ad statum perfectionis adquirendae spectantibus proprio loco 
tractatum sit, in Constitutione “ De Ecclesia ” (Caput quintum), 
haec quinque capita ad breviorem introductionem reduci pos¬ 
sent ». 

Respondetur-. Ex eo quod in Constitutione « De Ecclesia » 
habeatur caput speciale de statibus perfectionis, sub aspectu theo¬ 
logico (cfr. Resp. ad Observ. IV: Lienart, sup. pag. 6) minime 
sequitur praesens schema indole iuridicum brevius esse debere; 
nam agitur de materia diversa quae secundum congruentem ex¬ 
tensionem tractari debet, in pluries iam dictum est (cfr. Resp. 
ad Observ. III: Cicognani, sup. p. 6). 

XXIII. Observ.-. Lefebvre; «Attentis dictis a Patribus, 
proponatur schema modo magis generali et coadunatur in Con- 

cilio cum Schematibus de sanctitate cleri et de sanctitate lai- 
corum. 

Particularia exponantur seu in Directorio post-Conciliari seu 
in nova redactione iuris canonici ». 

Respondetur-. De materia retinenda vel remittenda necnon 
de extensione schematis iam sufficienter actum est in praeceden¬ 
tibus. 

XXIV. Observ.: Hurley (concordant: Lienart, Leger, 
McKeefry, Graner, Perrin, Seper, Bazin, Bernard): « A) Non 
possumus non laudare schemata “ De statibus perfectionis acqui¬ 
rendae "propter eorum sedulam et diligentem vitae religiosae 
tractationem iuridicam. Haec tractatio iuridica necessaria est, 
indispensabilis est. Sed, cum Em.mo Card. Leger, rogo: estne 
sufficiens? Si Christus Dominus tantum aspectum iuridicum 
religionis christianae praedicaverit et si Sanctus Paulus tantum de 
eo scripserit, nescio qualem Ecclesiam hodie haberemus. 

His post-Pentecostalibus diebus constanter in auribus nostris 
resonant verba “ magnalia Dei ”. Haec magnalia experti sunt 
Apostoli, ea praedicabant. Nunc autem finis Concilii quod para¬ 
mus, secundum voluntatem Summi Pontificis, est novam Pente- 
costem producere, i. e. annuntiationem magnalium Dei renovare 
et indigentiis hodierni temporis adaptare. Sed annuntiatio ma¬ 
gnalium Dei non fit formulis iuridicis. Forsitan haec ratio fuit 
cur Dominus ad apostolatum piscatores vocavit potiusquam le¬ 
gisperitos! Tendit enim piscator natura sua ad magnalia narranda! 

Formulae iuridicae valde necessariae sunt quia homines vi¬ 
vere non possunt in societate sine lege, sed lex, quamvis conditio 
vitae sit, non est ipsa vita, non mentibus praebet visionem, nec 
cordibus impulsum. 

In omni humilitate ergo credo hanc praesentationem iuri¬ 
dicam vitae religiosae complemento aliquo indigere, comple¬ 
mento ut ita dicam evangelico et kerygmatico, ad hoc ut vera 
plenitudine Verbi Dei reluceat, atque totam veritatem, bonita¬ 
tem et pulchritudinem vitae religiosae manifestet. 

B) Audiendo verba Em.mi Cardinalis Dopfner etiam alia 
propositio mihi occurrit facienda sed forsitan valore practico 
caret et ad effectum reduci nequit quia traditioni immemorabili 
adversatur. Propositio est ut supprimatur ratio loquendi de sta¬ 
tibus perfectionis quando de vita religiosa est quaestio. Omnis 
enim status in Ecclesia est status perfectionis acquirendae. Per¬ 
fectio enim pertinet ad finem ab omnibus consequendum non 

media ab aliquibus adhibenda. Ergo loquamur potius de vita 
consiliorum ». 

Respondetur: Ad A) i) Prima pars huius observationis ad 
duo reducitur: primum: tractatio iuridica de Statibus Perfectionis 
Adquirendae, quae affirmatur necessaria-, et in hoc grati sumus 
Exc.mo Relatori pro tali affirmatione; secundum: insufficientia 
huius tractatus iuridici, propter varias considerationes factas. 

ii) Si intentio Concilii est conficere integrum tractatum de 
Statibus Perfectionis, omnino dicendum est schema iuridicum 
esse insufficiens. Sed ut videtur non est talis intentio Concilii, 
neque id est necessarium: quia non omnia de Statibus Perfec¬ 
tionis ignorantur vel impugnantur: ideoque, materia Concilii 
reducitur ad ea quae pro temporibus nostris necessaria sunt di¬ 
cere. Porro dum fundamentum theologicum Status perfectionis 
in ipsa Constitutione de Ecclesia habetur expositum, hic suffi¬ 
cere deberet tractare de aspectu iuridico: ne longius aequo (ut 
plures nimis timent) schema extendatur. 

iii) Considerationes factae ad insufficientiam schematis pro¬ 
bandam minime convincunt. Num quia nunc in tempore Pen¬ 
tecostes sumus sit ratio magnalia Dei tractandi in Concilio? Num 
quia Apostoli non erant legisperiti est ratio abstinendi a quae¬ 
stionibus iuridicis? Num et ipsi erant plus theologi? Num eorum 
successores debeant esse sicut et ipsi, simpliciter placatores igno¬ 
rantes a Deo inspirationem expectantes? 

Ad B) Gravissima est propositio alterius partis observationis, 
« ut supprimatur ratio loquendi de statibus perfectionis quando 
de vita religiosa est quaestio ». Videtur procedere ex solita 
confusione inter statum perfectionis adquirendae theologicum, 
prout scilicet solo Evangelio nisum, secundum quem omnes bap- 
tizati ad perfectionem vocantur saltem observantia praeceptorum 
prosequendam; et statum perfectionis adquirendae canonicum, 
prout ab Ecclesia specialiter ordinatum et recognitum. Minime 
possumus hanc distinctionem ignorare vel reprobare, ita ut sal¬ 
tem aequivoce diceretur omnes fideles vocari ad statum perfec¬ 
tionis adquirendae sub cuius denominatione venit specifici status 
proprius Religiosorum aliorumque hac in re aequiparatorum. 

Proponitur vero alia formula, i. e. « vita consiliorum ». De 
hac re aliquid dicitur in Resp. ad Observ. IX (Siri: sup. p. 10); 
sed non minus videretur aequivoca haec denominatio: nam plures 
observant consilia qui non sunt in statu perfectionis canonico! 
Ideoque melius est retinere denominationem quae, etsi de se 

grammaticaliter sit universalis, de facto obtinuit sensum speci¬ 
ficum traditionalem quae hodie nullam inducit aequivocationem. 

XXV. Observ .: Perrin: «Hoc schema in forma valde bre¬ 
viore redigatur, principia tantum fundamentalia tradantur ra¬ 
tione habita de animadversionibus Em.morum Cardinalium Dopf- 
ner, Leger, Richaud, ... etc. 

De statu perfectionis acquisitae Episcoporum, ad mentem 
Card. Dopfner ». 

Respondetur-, i) De extensione schematis iam ample actum 
est in praecedenti: cfr. pp. 5-6. 

ii) De statu perfectionis Episcoporum, iam dictum est quod 
schema non loquitur de perfectione acquisita, sed exercenda 
(cfr. Resp. ad Observ. XXI: Bea, v, pag. 19). 

XXVI. Observ.-. Thuc: « Concilientur pro Concilio oecu- 
menico, in quantum conciliari possunt opiniones Patrum de 
hac re ». 

Respondetur-. Opus Concilii est opus veritatis et iustitiae : 
unde non est conciliare opiniones quae saepe non tantum sunt 
diversae, sed contrariae et contradictoriae; sed ex variis illustra¬ 
tionibus, veritatem indagare et sine compromisso declarare. 

XXVII. Observ.: Suhr: « Expositio fiat brevior et minus 
iuridica ratione habita observationum Patrum ». 

Respondetur: De utroque amplissime iam actum in praece¬ 
dentibus. 

XXVIII. Observ.: Janssens: « In voto Em.mi Cardinalis 
Decani. Articuli D. Thomae Aquinatis de hac re solvunt obiec- 
tiones contra schema prolatae ». 

Respondetur: De facto Commissio a doctrina Aquinatis in¬ 
spirationem traxit. Grati sumus Rev.mo Praeposito Generali 
pro hac agnitione. 

XXIX. Observ.: Salmon (concordant: Tisserant, Lienart, 
Alfrink, McKeefry, Graner, Perrin, Bernard, Out): « A) Quae 
in schemate de Statibus perfectionis adquirendae expressa sunt 
perpulchra et opportuna esse nemo negare potest. Utrum haec 
omnia Concilio Oecumenico proponere non tam evidens est, ut 
iam a pluribus in hoc Ven. Consessu dictum est. Nulla enim 
quaestio fit hodie neque de vocatione religiosa, neque de neces¬ 
sitate optimae formationis alumnorum, neque de necessitate cer¬ 
tis temporibus vitae religiosae renovandae, neque de ferventi 

spiritu ac de utilissimo labore institutorum laicalium fratrum 
docentium. Aliunde, inde ab aliquibus annis, S. Sedes super has 
quaestiones sapientissimas normas, decisiones et consilia pro¬ 
mulgavit, uti ex textibus citatis et ex notulis ad calcem pagel¬ 
larum positis clare patet, ita ut schema propositum sit veluti 
ecloga seu merum excerptum documentorum pontificium de reli¬ 
giosis. 

B) Interea aliqua nimis succincte forsan tractata sunt. Exem¬ 
pli gratia, quae in capite XIV dicta sunt de Institutis status per¬ 
fectionis uniendis, supprimendis vel de novo condendis. Est res 
magni momenti, cum multiplicitas semper crescens Institutorum 
secum ferat magnam distractionem et iacturam virium in Ec¬ 
clesia. Quae dicuntur in hoc capite, singillatim a n. 29 usque 
ad n. 37, non sunt consideranda ut consectaria remota accom¬ 
modatae renovationis religiosae, sub eodem respectu ac aptatio- 
nes directoriorum vel consuetudinariorum necnon aptationes ha¬ 
bitus religiosi, de quibus in capitibus praecedenti (XIII) et sub- 
sequenti (XV) tractatur: imo vero, meo humili iudicio, consi¬ 
derari possent eiusdem accommodatae renovationis veluti prin¬ 
cipium et cardo. Quantum ad ea quae in numeris 36-37 eiusdem 
capituli efferuntur (De institutis languescentibus et de novis in¬ 
stitutis numero temperandis), opportunum esset ut magis in 
lucem ante oculos Patrum Concilii sub aspectu boni totius Eccle¬ 
siae ponerentur, ita ut mentem suam aperiant super has graves 
quaestiones. 

C) De Religiosarum statu vero nihil in schemate dicitur, 
nisi quae in cap. XXIX referuntur. “ De regimine sacramenti 
poenitentiae et de assistentia spirituali in institutis status per¬ 
fectionis ” singillatim an. 116 ad n. 119, et generaliora quae de 
omnibus religiosis dicuntur. Atque in Ecclesia innumerae reli¬ 
giosae ad Dei gloriam et ad salutem animarum mirifice, cum sui 
abnegatione, adlaborant, multas autem difficultates habent. Se¬ 
quentia tantum notabo: De institutione novitiarum, de forma¬ 
tione sororum etiam post earum professionem religiosam, de re¬ 
gimine superiorissarum, de visitationibus canonicis, de admini- 
stratione bonorum temporalium, quomodo a superioribus eccle¬ 
siasticis, e clero saeculari et regulari adiuvantur, tam in spiritua¬ 
libus quam in temporalibus. Numquid aliquando a sororibus la¬ 
bor vel emolumenta expectentur, quin multum de earum neces¬ 
sitatibus curetur? 

D) Fatendum est moniales ad aliquem Ordinem virorum per¬ 
tinentes vel religiosae in magnis et florentibus congregationibus 
viventes, ubi omnia bene ordinantur, ordinarie eximuntur ab 

istis difficultatibus; sed de multis aliis, speciatim parvis con¬ 
gregationibus idem dici non potest. Si Concilium de fratribus 
docentibus agere debet, multo magis de sororibus et de moniali- 
bus, de quo magna est expectatio non tantum apud religiosas 
ipsas, sed etiam apud fideles plurimos. 

E) Alia plura dici possent, sed haec sufficient, saltem ut vi¬ 
dentur quomodo schema de Religiosis Concilio proponendo re¬ 
tractari possent. Nec submisso sensu, non tam conspectus gene¬ 
ralis, modo speculative expositus, totius vitae religiosae deside¬ 
ratur, quam explanatio aspectuum vitae perfectae qui hodie spe¬ 
cialem difficultatem secum ferunt, vel eorum maioris momenti 
quae incrementum vitae sanctitatis eiusque operositatis pro bo¬ 
no ecclesiae afferre possent ». 

Respondetur-. Observatio Rev.mi Abbatis, ut patet, multum 
excedit ambitum praesentis Schematis: « Constitutio de Stati¬ 
bus Perfectionis », et ad integrum schema sese extendit. Ea 
quae ad huius integri schematis diversas partes referuntur iam 
in propriis locis pleraque soluta sunt: ideoque non videtur ne¬ 
cessarium hic ad ista redire. 

Satis mirum quod ex una parte dubitet de necessitate affe¬ 
rendi Concilio plura quae in schemate habentur; dum ex altera 
parte alia proponit in schemate inducere et quidem tanta copia 
ut schema in duplum fere succrescere deberet! 

Ad A) Factum quod diversa argumenta in schemate tractata 
in variis documentis pontificiis nituntur non infirmat eorum prae¬ 
sentem necessitatem, sed ipsis praestat maiorem firmitatem. Ne¬ 
que schema habendum est tanquam veluti Enchiridion documen¬ 
torum pontificium, ut insinuat Rev.mus Relator: si ita, esset 
valde incompletum. Tantum quaedam argumenta a Summo Pon¬ 
tifice demandata fuerunt vel a Commissione selecta propter eo¬ 
rum praesentem necessitatem vel peculiarem utilitatem, ut in 
suis locis dictum est. 

Unde nihil est demendum ex istis variis capitibus. 

Ad B) Consulte argumenta in hac parte observationis recen¬ 
sita succincte tractata fuerunt, ut decebat Concilium et ne ma¬ 
teria ultra modum extenderetur, iuxta placitum Commissionis 
Centralis saepe expressum. Sed brevitati consulendo, Commissio 
curavit dicere ea quae erant essentialia et necessario dicenda. 
Momentum peculiare horum capitum sufficienter omnibus appa¬ 
ret quin necessarium fuerit protracta dissertatione « magis in 
lucem ante oculos Patrum Concilii sub aspectu boni totius Ec¬ 
clesiae » ponere: quod de se evidens est. 

Ad C) Affirmatio quod « de Religiosarum statu vero nihil in 
schemate dicitur » caret omni fundamento. Nam de se, omnia, 
etsi sub vocabulo masculino dicta, etiam mulieribus religiosis 
applicanda sunt, congrua congruis referendo, nisi aliud constet 
ex natura rei vel contextu. Et in hoc, Commissio retinuit prin¬ 
cipium a can. 491 statutum: « Quae de religiosis statuuntur, etsi 
masculino vocabulo expressa, valent etiam pari iure de mulieri¬ 
bus, nisi ex contextu sermonis vel ex rei natura aliud constet ». 
Immo, art. 14 praesentis schematis (Terminologia: terminus 
« religiosus » stricto et lato sensu) adhuc significationem verbi 
ampliat. 

Specialiter autem de Fratribus docentibus locuta est Com¬ 
missio propter specialem rationem eorum vocationem extol¬ 
lendi contra detrectatores vel indifferentes. De Monialibus autem, 
specialiter agitur in Schemate de Vita religiosa renovanda, art. 2, 
ad earum vitam contemplativam, in praesenti fervore vitae acti¬ 
vae specialiter commendandam. 

Ad D) Iam in praecedenti responso provisum est huic ob¬ 
servationi. Etenim, omnia ibi recensita: de institutione novi- 
tiarum, de formatione sororum... etc., de quibus certo religiosae 
generatim indigent, inveniuntur in schematis variis locis prae¬ 
scripta etiam pro ipsis data, licet sub generali vocabulo masculino. 

Ad E) Habita ratione responsorum praecedentium, non vide¬ 
tur necessitas integrum Schema de Religiosis substantialiter re¬ 
tractandi, licet in pluribus emendari possit et de facto, post ob¬ 
servationes Commissionis Centralis, emendatum fuit, et adhuc 
emendandum est. 

Observationes particulares et responsa eis data 
Ad Num. 1 (pag. 5). 

I. Observ.: Dopfner (concordant: Tisserant, Tappouni, 
McGuigan, Leger, Caribi, Marella, Alfrink, Di Jorio, Gori, An- 
tezana, Beras, McKeefry, Hurley, Perrin, Seper, Bazin): « Hic 
agitur de Constitutione doctrinali, quae non sine solemnitate 
exponere vult fundamenta Statuum perfectionis, et hic quidem 
prout in S. Scriptura inveniuntur. Attamen explicatio exegetica 
quoad Matt. XIX, 21; Mc. X, 17; Lc. XVIII, 18 (cum toto 
contextu) non convincit mentem nec convenit cum commentariis, 
quae hac in re dantur a melioribus quibusque exegetis nostri 
temporis (ex. gr. Schnackenburg, Mennessier, Schmid). Dominus 
enim in suo dialogo cum iuvene divite non loquitur de aliquo 

statu particulari constituendo nec de perfectione aliqua neces¬ 
sario praeter medullam vitae christianae, sed potius de urgenti 
necessitate pro hoc homine esse radicaliter solvendi a cupidine 
possidendi, si particeps esse vult illius perfectionis, quae tempori 
messianico omnino convenit. Si iuvenis hucusque nonnisi prae¬ 
scripta Veteris Testamenti cognovit, nunc tamen decisionem suam 
facere debet in facie Christi et invitationis suae. Christianis om¬ 
nibus non convenit remanere solummodo sub lege Decalogi, sed 
post adventum Domini Novam audire debent solemnem procla- 
mationem Legis: “ Estote ergo perfecti ” (textus p. 5, lin. 4 sq., 
rectissime citatur et explicatur). Verbum Domini apud Matth. 
XIX, 21: “si vis perfectus esse ” agit de ista perfectione, quae 
in solemni proclamatione Novae Legis ab omnibus exquiritur, 
propter divitias gratiae huius temporis finalis (telos; teleios). 
Omnibus dicitur, quod esse totaliter abnegare debent. Et quidem 
unusquisque debet abnegationem suam ibi probare, ubi maxime 
impeditur a sequendo Christum. Cum hic homo dives magis divi¬ 
tias suas quam proximum et Deum diligeret, ei a Domino praecise 
indicatur, ubi et quomodo sese abnegare debet. Pro tali homine 
ergo non agitur de mero consilio, sed de realisatione indispensa- 
bili abnegationis. 

Alio vero modo ex hoc textu pro Statibus perfectionis con¬ 
clusiones statui possunt. Status perfectionis non permittunt fide¬ 
libus, ut isti sint solummodo sub lege, cum pauci perfecti sint 
sub gratia. E contra Status perfectionis omnibus testificantur 
particulari modo legem communem perfectae caritatis et neces¬ 
sitatem abnegationis. Consulantur ergo hac in re exegetae, ut 
S. Synodus securius procedere possit et servitum bonum praestet 
Statibus perfectionis ». 

Respondetur: Praemittenda: 

i) Praemittitur quod « universa quaestio de origine divina 
status religiosi (perfectionis adquirendae) reducitur ad statum 
religiosum in Genere et quoad Substantiam. Cui quaestioni recte 
Suaresius hisce verbis respondit: « Status religiosus secundum se 
et quoad substantiam suam ab ipso Christo Domino immediate 
traditus et institutus fuit atque ita dici potest esse de iure divino, 
non praecipiente, sed consulente. Haec est sententia omnium ca¬ 
tholicorum recte sententium » (Suaresius: 1. 3 cap. 2, n. 2; 
cfr. Wernz-Vidal, Ius Canonicum: III: De Religiosis, pag. 29, 
n. 28). 

Haec doctrina communiter recepta est et auctoritative san¬ 
cita fuit a Pp. Pio XI, in Epist. Apost. Unigenitus Dei Filius 
d. 19 martii 1924: « Unigenitus Dei Filius cum ad redimendum 

humanum genus in mundum venisset, datis spiritualis vitae prae¬ 
ceptis, quibus homines ad finem sibi praestitutum regerentur 
universi, docuit praeterea, qui ipsius vestigiis propius insistere 
vellent, eos evangelica consilia amplecti ac sequi oportere » (Acta 
Ap. Sedis, 1924: pag. 133). 

ii) Sed quaestio praesens non est de origine divina status 
perfectionis in genere; sed an reapse fundetur in textu S. Matth. 
XIX, 21: in Schemate, art. 1, pag. 5 relato: « Si vis perfectus esse 
vade, vende quae habes et da pauperibus, et habebis thesaurum 
in caelo; et veni, sequere me ». 

iii) S. Thomas in Summa Theologica positive asserit in his 
verbis vere doceri a Christo Domino via ad perfectionem-. « Ad 
primum ergo dicendum, quod in illis verbis Domini (Matth. XIX, 
21) aliquid ponitur quasi via ad perfectionem » (id quod deinde 
explicat) (II-II, q. 184, art. 3, ad 1). 

Haec sententia remansit communis inter Scriptores: non 
quod singula consilia evangelica necessario in his verbis eruenda 
sunt; sed saltem unum certum ex iis indicatur ut via ad perfec¬ 
tionem, quae deinde aliis consiliis sparsim in Evangelio traditis 
completur. 

iv) Ideoque talis interpretatio quae pro se habet tantam auc¬ 
toritatem et usum in Ecclesia non est derelinquenda nisi certis 
rationibus contraria evincantur. Quare operae pretium est quae¬ 
stionem accurate investigare et perpendere: quod triplici gradu 
praestari potest: 

I. Notiones de Perfectione et de statu perfectionis. 

II. Interpretatio traditionalis textus S. Matth. XIX, 21. 

III. Nova interpretatio eiusdem textus ab Em.mo Relatore pro¬ 
posita. 

I - Notiones de perfectione christiana et de statu perfectionis 

i) Perfectio christiana : de qua agitur: seu perfectio vitae 
christianae: 

a) Perfectio christiana, ut omnibus pernotum est, con¬ 
sistit-. 

— essentialiter, in divina caritate, quae est tum dilec¬ 
tio Dei super omnia et dilectio proximi propter amorem Dei; 

— integraliter autem, in complexu, cum caritate, cete¬ 
rarum virtutum supernaturalium quibus animam christianam 
gratia sanctificatam decet exornari (cfr. S. Th., Summ. Theol., 
II-II, q. 184, a. 1, ad 2). 

b) Perfectio christiana est quidem specie et natura una; 
sed in anima qua possidetur admittit gradus intensitatis vel maio¬ 
ris perfectionis. Ideoque exstat in anima: 

— vel gradu minimo et actu necessario : sine quo neque 
est in anima vita supernaturalis neque salus aeterna possibilis; 

— vel gradu progressivo, actu non necessario sed ad 
quem anima tendere debet. 

« Sicut diligere Deum ex toto corde (quod de essentia cari¬ 
tatis est) tenentur omnes, est tamen aliqua totalitas perfectionis 
quae sine peccato praetermitti non potest, aliqua autem quae 
sine peccato praetermittitur, dummodo tamen desit contemptus, 
ut supra dictum est » (S. Th., Summ. Theol., II-II, q. 186, 
art. 22, ad 2). 

ii) Status perfectionis: In genere. 

a) Status perfectionis: in genere, dicitur stabilis modus 
vivendi ordinatus ad perfectionem christianam. 

b) Perfectio autem christiana dupliciter considerari potest 
et debet: 

1) active: est perfectio christiana prout in alios exer¬ 
cenda: et sic habetur status perfectionis exercendae (non dicitur 
acquisitae) ratione officii suscepti: status Episcoporum; 

2) terminative: est perfectio christiana quam quis sibi 
proponit adipisci: et sic habetur status perfectionis adquirendae. 

iii) Status perfectionis adquirendae. - Theologice spectatus. 

a) In Statu perfectionis adquirendae, duo sunt conside¬ 
randa: 

1) Pinis: ipsa perfectio christiana, secundum eius tota- 
litatem progressive assequenda; 

2) Media: quibus anima talem perfectionem assequi 

valet. 

b) Ratione finis: nequit esse diversitas status perfectio¬ 
nis: nam eadem perfectio christiana, specie et natura una, omni¬ 
bus proponitur adipiscenda: « Estote perfecti sicut Pater... etc. ». 

c) Ratione mediorum: agnoscendus est duplex status per¬ 
fectionis: 

1) Status communis perfectionis: sub disciplina prae¬ 
ceptorum constitutus, quorum observantia est simul necessaria 
et, de se, sufficiens ad perfectionem saltem minimam habendam. 
De facto autem, pro determinata persona, urgere potest observan¬ 
tia quorumdam consiliorum quibus ipsa praecepta muniuntur, 
sed haec obligatio non imponitur a lege, sicut praecepta. 

2) Status specialis perfectionis: sub disciplina consi¬ 
liorum euangelicorum, praeter praeceptorum, constitutus. 

d) Corollaria-. 

1) Vero sensu, theologice loquendo, omnes fideles dici 
possunt in statu perfectionis adquirendae-. quia ipsa Baptismatis 
susceptione, omnes ad perfectionem christianam ordinantur, sal 
tem professione praeceptorum assequendam. De facto autem, se¬ 
cundum usum communissimum, haec locutio: esse in statu per¬ 
fectionis reservatur statui speciali perfectionis professione con¬ 
siliorum evangelicorum constituto. 

N. B.: Hoc dicitur ad confusionem vitandam: quia inter 
observationes prolatas, una saltem contendit omnes fideles ad 
statum perfectionis pertinere (cfr. supra p. 22 ad B). 

2) Ut quis in statu perfectionis specialis constituatur, 
theologice loquendo, sufficit quaevis vera professio consiliorum 
evangelicorum, dummodo ex illa professione nascatur vera sta¬ 
bilis obligatio consilia, secundum eorum propriam disciplinam, 
observandi. Non sufficeret autem, mera intentio ea observandi, 
vel mera ratio agendi secundum spiritum consiliorum, quin per¬ 
sona disciplinae consiliorum vere adstringatur. 

iv) Status perfectionis adquirendae canonicus : 

a) Status perfectionis adquirendae, simpliciter dictus, in 
usu hodierno, intelligitur non mere theologice ordinatus, sed 
canonicus-, quatenus ab Ecclesia, super fundamentis theologicis, 
est congruis normis ordinatus et recognitus ut pertinens ad eius 
ordinem publicum. 

b) Haec ordinatio spectat principaliter ad tria consilia 
evangelica profitenda in aliqua societate ab Ecclesia etiam hunc 
in finem, scilicet, perfectionis adquirendae, approbata. 

c) Ideoque, tantum illi qui consilia evangelica profitentur 
in huiusmodi societate ad statum perfectionis canonicum perti¬ 
nent: Alii, possunt, in quocumque statu, ad perfectionem ten¬ 
dere illamque summo gradu adipisci: sed, non sunt propterea 
in statu perfectionis canonico vel in statu perfectionis simpli¬ 
citer dicto, sensu canonico et secundum communem usum lo¬ 
quendi (cfr. sup. p. 6 ad Observ. III). 

II - Interpretatio traditionalis textus Matth. XIX, 21 

His notionibus prae oculis, videndum est quomodo in textu 
S. Matth. XIX, 21: «Si vis perfectus esse... » etc., S. Thomas 
vidit viam ad perfectionem a Christo Domino positam (cfr. sup. 
pag. 28, iii). 

i) Non contenditur tria consilia certo erui posse ex textu 
allato licet quidam autumant ita esse. Sed sustinetur quod his 

verbis, innuitur saltem via consiliorum ad perfectionem asse¬ 
quendam, per exemplum particulare consilii paupertatis hic ex- 
plicite enuntiati. Est methodus S. Thomae: dum enim, pro con¬ 
silio paupertatis ad hunc textum S. Matth. XIX, 21 recurrit 
(cfr. Summ. Th., II-II, q. 184, art. 3, ad 1; q. 186, art. 3, c), 
pro castitate (q. 186, art. 4) et pro obedientia (ibid., art. ?) ad 
alios locos scripturisticos se convertit, salvo quod in argumento 
« sed contra » art. 5, negantibus consilium obedientiae, opponit 
eundem textum 5. Matth. XIX, 21. 

Eodem modo schema nostrum procedit. Consulte enim in 
Prooemio dicitur, n. 1, pag. 5, lin. 15: « Hisce verbis {Matth. 
XIX, 21) aliisque plane consonantibus... » (in nota 4 allegatis) 
.bonus Magister... etc. 

ii) Nunc si textum hunc S. Matth. consideramus, haec sunt 
deducenda: 

a) Negari nequit vera haberi oppositio inter « vitam 
aeternam », ad quam possidendam iuvenis Dominum interroga¬ 
vit: « quid boni faciam ut habeam vitam aeternam » (v. 16) et 
«perfectionem » ad quam deinde Dominus iuvenem invitat: 
« Si vis perfectus esse » (v. 21). Non tantum exhibentur ut duo 
termini separabiles et separati unus ab alio; sed indole prorsus 
diversi. Etenim, vita aeterna exhibetur ut quid necessario ha¬ 
benda, ad quam possidendam a Domino indicantur media simul 
necessaria et sufficientia-. « Si autem vis ad vitam ingredi, serva 
mandata » (v. 17). Perfectio e contra, non praesentatur hic ut 
aliquid necessarium ad vitam ingrediendam, sed propter pro¬ 
priam excellentiam assequendam, et quidem, non simplici man¬ 
datorum observantia, sed facta abdicatione propriorum bono¬ 
rum: « Si vis perfectus esse vade, vende quae habes et da pau¬ 
peribus... etc. » (v. 21). 

Ideoque, vera ostenditur iuveni via (consilii paupertatis) ad 
perfectionem consequendam (ultra possessionem vitae aeternae). 

b) In vita aeterna a iuvene exoptata, certo certius habetur 
caritas divina et perfectio christiana; sed sine peculiari fervore 
animi prosequenda, simplici observantia mandatorum. E contra, 
in perfectione a Domino iuveni proposita, certo aliquid diversum 
et plus indicatur: non vero finis essentialiter diversus, nam 
Charitas una est specie et natura, et proponitur ut finis, et proin¬ 
de sine determinata mensura ut a S. Thoma docetur (II-II, 
q. 184, art. 3, c); sed iuvenis invitatur ad maiorem fervorem 
animi, rogando ut abdicet propria bona, veluti ei aperiendo viam 
ad hanc perfectionem assequendam: « ... illis verbis Domini, 

aliquid ponitur quasi via ad perfectionem » (S. Th., II-II, 
q. 184, att. 3, ad 1). 

c) Haec interpretatio S. Thomae et nostra adeo natura¬ 
liter fluit e textu et toto contextu huius pericopes Evangelii, 
ut certa dicenda sit. Num vero rationibus modernorum exegete- 
tarum infirmetur? Est nunc videndum. 

III - Rationes novae interpretationis solvuntur 

i) Traditionali interpretationi thomisticae opponitur ab 
Em.mo Relatore commentarium datum « a melioribus quibusque 
exegetis nostri temporis ». 

Iuvat statim notare quod huiusmodi hodiernum commenta¬ 
rium non nititur critica textuali biblica, in qua, certo certius, 
exegetae nostri temporis superiorem peritiam, prae antiquis, con¬ 
secuti sunt sed procedit ex simplici analysi litteraria textus in 
contextu secundum communem significationem verborum: et in 
hoc recognoscendum est antiquos minime inferiores esse hodier¬ 
nis exegetis. Ideoque, argumentum ex auctoritate parum valet 
in casu. 

ii) Arguitur imprimis quod in hoc textu, non agitur de doc¬ 
trina status perfectionis, sed tantum de aliquo casu particulari 
a Christo Domino tractato: « Dominus enim in suo dialogo cum 
iuvene divite non loquitur de aliquo statu particulari constituen¬ 
do nec de perfectione aliqua accessoria praeter medullam vitae 
christianae, sed potius de urgenti necessitate pro hoc homine 
sese radicaliter solvendi a cupidine possidendi, si particeps esse 
vult illius perfectionis quae tempori messianico omnino conve¬ 
nit » (Em.mus Dopfner). 

iii) Plura sunt in hoc argumento distincte satisfacienda: 

a) Verum est quod in textu agatur de aliquo facto indi- 
vidualv. Dialogo Domini cum hoc homine. Sed nemo ignorat 
quod facta individualia Christi plerumque sunt doctrina pro fide¬ 
libus. Christus non semper theoretice docuit ut in Sermone in 
Monte ( Matth. V-VII); sed frequentissime practice per facta et 
exempla. Ita in hoc casu: si dedit consilium huic iuveni, hoc 
fecit secundum doctrinam consiliorum evangelicorum, quam in 
multiplicibus locis evolvit: est applicatio casui concreto doctrinae 
generalis, de via ad perfectionem. 

b) Conceditur omnino quod perfectio a Domino iuveni 
proposita non est « mera accessoria praeter medullam vitae chri¬ 
stianae ». Etenim supra dictum est perfectionem christianam esse 
unam specie et natura omnibus sine determinata mensura propo- 

sita assequenda. Sed agitur de maiore fervore ad hanc perfec¬ 
tionem securius et celerius prosequendam, adhibito speciali me¬ 
dio abdicationis bonorum quo removetur impedimentum actus 
Charitatis (S. Thomas). Hoc speciali medio ad perfectionem est 
via ad eandem, elementum constitutivum status perfectionis. 

c) Conceditur etiam quod perfectio christiana, etiam om¬ 
nibus proposita, est obiective superior perfectione veteris legis: 
de hoc testatur integer sermo in Monte, quo Iesus « legem per¬ 
fecit » ( Bible de Jerusalem) i. e. ad maiorem perfectionem ad¬ 
duxit. Sed haec perfectio novae legis, omnibus proponitur, aliter 
tamen et aliter assequenda pro singulorum bona voluntate: vel 
simplici mandatorum observantia: quae sufficit ad vitam aeter¬ 
nam ingrediendam et possidendam in quo est perfectio christiana 
essentialis; vel observantia consiliorum quae tutiorem et cele¬ 
riorem viam ad perfectionem assequendam sternit. 

iii) Interpretatio autem positiva ab Em.mo data quod in casu, 
« pro tali homine ergo non agitur de mero consilio, sed de rea- 
lizatione indispensabili abnegationis », est mera hypothesis quae 
non eruitur ex textu, neque ex contextu. Contrarium potius sug¬ 
geritur e contextu. Si enim Dominus advertisset hunc iuvenem 
non posse animam salvare sine abdicatione propriorum bonorum, 
tunc ipsi interroganti de vita aeterna possidenda, respondere 
debuisset statim: serva mandata et insuper vende bona tua: ali¬ 
ter non poteris vitam possidere. Non ita: primo indicavit tantum 
id quod sufficiebat ad vitam possidendam: serva mandata; et 
tantum post responsum iuvenis, addidit: « Si vis (non vitam pos¬ 
sidere) perfectus esse »: unde non erat quaestio pro eo de aliqua 
re necessaria prosequenda sub poena damnationis ut nova inter¬ 
pretatio contendit. 

Non negamus quod forte pro isto iuvene abdicatio bonorum 
sibi erat necessaria: sed id non exprimitur in textu citato qui 
aperit viam specialem ad perfectionem, non imponit obligatio¬ 
nem iuveni. 

Conclusio 

Interpretatio traditionalis praedicti textus est certa, neque 
infirmatur nova interpretatione modernorum: ideoque, schema 
tuto retineri potest ut est. 

II. Observ .: Silva Enriquez (concordat: Seper): « P. 5: 
Prooemium indiget profundiori theologica ac biblica de statibus 
perfectionis doctrina: neque in eo verbum fit de charitate in qua 
perfectio concluditur. Schema totum nimis iuridicum ad errores 

debellandi praeoccupatione imbutum videtur. Status perfectionis 
non concipitur ut intra Regni Dei fines; non apparet ut anticipa¬ 
tio vitae caelestis. Deest relatio ad Ecclesiam modo positivo pro¬ 
posita, ad vitam priscorum Domini discipulorum. B. M. Virginis 
ipsius Iesu nec non Apostolorum. Nullibi loquitur de sensu 
charismatico vitae statuum perfectionis. Insuper vita religiosa 
in Oriente penitus ignoratur ». 

Respondetur, i) De indole praevalenter iuridica schematis, 
iam actum est: cfr. Observ. IV (Lienart) p. 6; XII (Leger) p. 12. 
Ut patet legenti, praeoccupatio commissionis non fuit tantum 
errores debellare; sed notiones ad statum perfectionis pertinentes 
positive enucleare (cfr. Art. 7-23; 26-28, 29-33). Ea quae ab 
Exc.mo Relatore proponuntur addenda, pertinent potius ad ali¬ 
quem tractatum integrum de Statu Perfectionis; non ad aliquam 
Constitutionem Conciliarem. De cetero, ut pluries dictum est, 
aspectus theologicus huius quaestionis habetur in schemate Com¬ 
missionis Theologicae. 

ii) Quoad vitam religiosam in Oriente, iam dictum est in 
schemate praecedente cur Commissio ab ea praescindit: quia ma¬ 
teria erat specialis Commissionis pro Ecclesia Orientali (cfr. su¬ 
pra pag. 20, Observ. XXI, vii). 

Ad Nutn. 2. 

I. Observ/. Silva (concordat: Seper): « P. 6, lin. 12: Sua¬ 
detur inversio ordinis, ita ut “ Patrum, Conciliorum, Pontifi¬ 
cum ” legatur: ordo sic statutus melius congruit argumento hi¬ 
storico hoc loco usitato ». 

Respondetur-. Placet. 

Ad Caput I - Art. 5 

I. Observ.: Silva (concordat: Seper): P. 8: Nimis in defen¬ 
sione immoratur: potius opportunitas actualis religiosorum po¬ 
sitivis argumentis suadenda videtur ». 

Respondetur: Pars positiva schematis sufficienter illustratur 
in Responso ad observationem praecedentem II, pag. 33, iii). 

II. Observ .: Sepinski: « Pag. 8, lin. 12-14: non videtur 
esse correcta constructio locutionis: eam non intelligo ». 

Respondetur: Constructio est recta, et perspicua, dummodo 
« oppositiones et detrectationes » cum « pertinaces » coniun- 
gatur. 


Attamen ad lineam 14 dicendum est: « quar », et non 
« qua m ». 


Art. 10 


I. Observ.: Ruffini (concordant: Lienart, McGuigan, Qui- 
roga, Leger, Garibi, Godfrey, Marella, Gori, Antezana, McKee- 
fry, Hurley, Graner, Rakotomalala): « Elementa theologica sta¬ 
tus perfectionis. Clarius exponenda mihi videntur duo elementa 
essentialia quibus status perfectionis (seu consecrationis Deo) 
theologice constat: 

1) elementum negativum: seiunctio seu separatio a mun¬ 
do (pro quo D. N. Iesus Christus orare noluit); 

2) elementum positivum: addictio Dei servitio ». 

Respondetur: Salva reverentia, elementa essentialia status 
perfectionis haud perfecte videntur indicata ab Em.mo Relatore, 
quae reponenda sunt potius in fine: perfectio christiana asse¬ 
quenda; et in mediis specialibus consilia evangelica, praeter 
praecepta, observanda, ut recte exponuntur in art. 10 (cfr. sup. 
pp. 29-30). 

Segregatio a mundo, est consectarium potius professionis 
perfectionis, quae non eadem ratione in diversis Institutis est 
observanda ut patet, comparando Instituta vitae contemplativae 
cum aliis vitae activae, praesertim cum Institutis saecularibus. 
Ideoque, de hac disciplina segregationis a mundo sermo est in 
Schemate: de Vita Religiosa ipsa renovanda, art. 20: Renova¬ 
tio: congrua a mundo segregatio. 


Art. 7 

I. Observ.: Dopfner (concordant ut in observ. I, pag. 25): 
« Expressiones “ fixa et perfecte definita ” forsitan non valde 
felices sunt; videtur esse aliqua exaggeratio » (cfr. lin. 8). 

Respondetur: Verum est quod inde a medio aevo, nonnulla 
remanserunt disputata inter theologos et canonistas, ut v. g. 
quaestio de « sollemnitate et dispensatione votorum »: sed ea 
quae ad substantiam status perfectionis pertinebant communiter 
et pacifice ab omnibus accepta erant. 

Forte quod in textu schematis ad lineam 8 addi posset: 
« ... fixa ac quoad substantiam perfecte definita referant; vel 
melius: ... ea, quoad substantiam fixa ac perfecte... 

II. Observ.: Dopfner (concordant ut supra): « Quaeren¬ 
dum est, ne fortasse secundum consilium evangelicum melius 



268 


SUBCOMMISSIO DE SCHEMATIBUS EMENDANDIS 


— 36 — 

“ castitas virginalis ” quam castitas perfecta in posterum nomi¬ 
netur. Nam uti in Schemate de Virginitate a Commissione Theo¬ 
logica proposito disceptando, ni fallor, iam adnotatum est, ver¬ 
bum “ perfectus ” generatim adhibetur ad designandum gradum 
supremum alicuius entitatis, non autem ad distinguendam spe¬ 
ciem. Differentia autem inter castitatem coniugatorum et casti¬ 
tatem coelibum non est gradualis, sed specifica, et utraque casti¬ 
tas servari debet secundum legem christianam modo perfecto. 
Si haec terminologiae efformatio uti videtur magis praecisa pla¬ 
cuerit, in revisendo Schemate ubique substituatur expressioni 
“ castitas perfecta ” verbum: “ castitas virginalis ” (cfr. lin. 11). 

Respondetur-. In ipsa sessione Commissionis Centralis, huic 
observationi respondit Em.mus Card. Ruffini, notando quod ca¬ 
stitas, in sodalibus status perfectionis, non est necessario « vir¬ 
ginalis » cum in eum admitti possunt etiam « non virgines ». 
Ideoque, non esset verbum aptum in casu. 

De cetero, hoc vocabulum « perfectio, perfectus » est signi¬ 
ficatione satis flexibilis. Generatim utique indicat gradum excel¬ 
lentiae rei; licet non semper supremum, cum admittatur etiam 
perfectio relativa ad ulteriorem ordinata. Sed usu, accepit etiam 
significationem specificam precise in hac locutione « castitatis 
perfectae » qua non intenditur gradus virtutis huius in deter¬ 
minato subiecto, sed modus specialis hanc virtutem profitendi. 

III. Observ.: Silva (concordat: Seper): « P. 10, lin. 19: 
non fit verbum de Christi Domini imitatione ». 

Respondetur-. Neque apparet ratio de imitatione Christi lo¬ 
quendi in hoc loco! De cetero, Christus proponitur « Divinus 
Magister et exemplar » omnis sanctitatis (cfr. art. 1), quem so¬ 
dales status perfectionis «... per viam consiliorum libere et ardue 
sequuntur... » (art. 2). Et iterum, in Schemate de vita religiosa 
renovanda dicitur in art. 1: «...status perfectionis quorum 
sodales Divinum omnis sanctitatis exemplar, Iesum Christum, 
arctiore imitatione prosequentes... etc. ». 

N. B.: Hoc ostendit plures difficultates Commissionis Cen¬ 
tralis procedere ex eo quod Schemata, per se intime connexa, 
diversis temporibus examinata fuerunt; unde eorum intima con¬ 
nexio perspici non potuit; et res quae in toto contextu clarae 
sunt, obscurae apparent si extra ipsum considerentur. 

IV. Observ.-. Sepinski: «P. 10, lin. 9-15: “Exinde... 
emissa locutio, quae est nimis longa, clarior reddatur ». 

Respondetur : Forte quod verbum « non praeseferat » (lin. 

13) melius poneretur immediate post verbum: ... qui (lin. 10) 
non praeseferat susceptionem... coram Ecclesia factam, per vota 
sollemnia... emissa. 

Art. 8 

I. Observ.-. Sepinski: «P. 11, lin. 5-13: “Novissima... 
latam ”: locutio nimis longa; clarior et simplicior reddatur ». 

Respondetur-. Sententia, nonobstante certa extensione, om¬ 
nino perspicua est et satis bene fluit: e contra eius divisio, quae 
ad lin. 9 fieri posset, minime iuvaret concinnitati sermonis. 

Art. 9 

I. Observ .: Dopfner (concordant ut supra, observ. I, p. 25): 
« Ne idea oriatur, ac si “ perfecta caritas ” sit solummodo finis 
ultimus Statuum perfectionis, addatur post “ perfectam carita¬ 
tem ”: utique finem omnibus baptizatis communem...; et in li¬ 
nea 32, inseratur “ securius ”, ut sonet: ... ad ipsam securius 
assequendam. 

Dominus enim omnes omnino obligat, ut ex toto corde 
ament Deum et proximum sicut ipse nos amat. Et insuper omni¬ 
bus demonstrat “ media ad assequendam perfectam caritatem ” ». 

Respondetur: Ad lin. 31, placet addere, post verbum 
« ... perfectam caritatem, quae utique omnibus baptizatis pro¬ 
ponitur assequenda, atque... ». 

Ad lin. 32, placet addere, post verbum: ... ad ipsam securius 
et expeditius assequendam. 

II. Observ.: Silva (concordat: Seper): « P. 11, lin. 25: 
ad verbum “ Castitatis ” addatur: “ sacrae ” vel consecratae ». 

Respondetur: Haec « trinominia » est et ipsa adeo usu con¬ 
secrata ut nullam patiatur aequivocationem: ideoque proposita 
additio esset superflua et inelegans. 

III. Observ.: Silva (concordat: Seper): « P. 11, lin. 32, 
p. 12, lin. 1: Suadetur inversio verborum ita ut “ socialis et 
iuridica ” legatur: ordo enim sic naturalis exponitur ». 

Respondetur: Placet: sed legatur: « social em et iuridiatw ». 

Art. 10 

I. Observ.: Silva (concordat: Seper): «P. 12, lin. 28: 
Christus Dominus non ut summum exemplum apparet, sed 
potius ut magister tantum, quod sane incompletum videtur ». 

Respondetur: Imitatio Christi exemplaris pertinet formali ter 
ad ipsum finem status perfectionis, i. e. ad perfectam caritatem 
quae hanc imitationem secumfert. Ideoque, de hac imitatione 
implicite Sermo est initio huius numeri, ubi de fine agitur, et 
explicite in variis locis, ut supra dictum est. 

In hac secunda parte numeri 10 autem, sermo est de mediis 
ad finem, et etiam proinde, ad hanc imitationem assequendam: 
ideo, non est locus loquendi de ea. 

II. Observ.: Silva (concordat: Seper); « P. 12, lin. 36: 
Deest relatio Religiosorum in Ecclesia ad Ecclesiam, praecipue 
ope perfectionis testimonium ». 

Respondetur: Neque in hoc loco erat necessarium loqui de 
hac relatione, de qua est speciale Caput, nempe IV (pp. 24-25); 
« Habitudo Statuum perfectionis adquirendae ad Ecclesiam »! 

III. Observ.: Sepinski: «A) p. 12, lin. 29: melius dica¬ 
tur “ alacriore gressu ”; 

B) Lin. 32-34: “quae... constituti”. Haec dialysis (“inci¬ 
so ”) melius hic supprimatur; agitur enim de elementis iuridicis, 
de quibus in sequenti numero 11, p. 23, tractatur ». 

Respondetur: Ad A) Placet. 

Ad B) Licet in numero sequenti 11 de elementis iuridicis 
specifice agatur, non est superfluum hic illa quasi annuntiare, 
ut sic appareat nexus inter elementa theologica et iuridica: quod 
certo aliquod habet momentum. 

Art. 11 

I. Observ.: Silva (concordat: Seper): « P. 13, lin. 8: Post 
verbum “ approbata ” addendum proponitur: “ ab eaeque re¬ 
genda ”, ut melius appareat vinculum actuale religionem inter et 
Ecclesiam ». 

Respondetur: Placet. Dicere: « ab eaque, ad normam iuris, 
regenda ». Ita additur « ad normam luris », propter auctorita¬ 
tem dioecesanam quae non est absoluta. 

II. Observ.: Silva (concordat: Seper): « P. 13, lin. 22: 
Verbum “ hominis ” omitti potest videtur ». 

Respondetur: Verbum hoc non videtur superfluum; melius 
retineatur. 

III. Observ.: Maximos IV (concordant: Tisserant, Lienart, 
Montini, Bea, Antezana, McKeefry, Perrin); « Au n. 11 (p. 15), 

la vie religieuse est definie de telle fa?on “ ut nunc vita anacho- 
retica individualis inter status perfectionis minime recenseatur ”. 
Et pourtant, la vie eremitique individuelle fut 1’origine meme 
de la vie religieuse, le premier modele de ce qu’on est convenu 
d’appeler “ status perfectionis adquirendae ”. L’Occident a cons¬ 
truit ses cadres de la vie religieuse en raison de la vie commune. 
Et comme 1’eremitisme ne cadriat plus avec ces categories, il Pa 
exclu de la notion de vie religieuse. Ne faut-il pas au contraire 
elargir la definition de la vie religieuse de maniere a y com- 
prendre de quelque fagon ce qui fut la premiere forme de la vie 
religieuse, a savoir Peremitisme? D’autant plus que de nos jours, 
il y a des hommes qui, dans le monde catholique, cherchant a 
mener la vie eremitique, sans compter que dans le monde ortho¬ 
doxe cette forme de vie religieuse existe effectivement. En ce 
moment, la cause de beatification est pendante a Rome d’un 
eremite maronite recent, le Pere Charbel Makmouf ». 

Respondetur: De hac quaestione iam ample actus est in Ob¬ 
serv. X (Siri) sup. p. 11, ubi puncta hic observata resolvuntur. 
Addendum est tamen quod solum factum historicum quod vita 
religiosa incepit a vita anachoretica, non sufficit ad hanc vitam 
in definitione vitae religiosae includendam, quae practice evanuit 
in Ecclesia: certo in Occidente, ubi vix duo vel tres veri anacho¬ 
retae inveniuntur; quid in Oriente? Eremita, prout a Canone 4 
Codicis Orientalis descriptus, non est vere anachoreta: pertinet 
enim ad aliquam religionem. 

Cum vero codificatio fiat de institutis viventibus et non a 
priori vel in abstracto, non est locus vel tempus specialem legisla¬ 
tionem condendi pro paucis anachoretis hodiernis, qui iure pri¬ 
vato sub tutela proprii Ordinarii possunt hoc genus vitae du¬ 
cere, quod theologice posset dici « status perfectionis »: non 
vero, iuridice (cfr. sup. p. 30 d, 1). 

IV. Observ.: Sepinski: « P. 13, lin. 19: melius scribatur: 
“ videtur ” ». 

Respondetur: Videtur melius servare formam: « videatur » 
quae insinuat discretionem esse utendam in iis seligendis quae 
ad finem conferunt. 

V. Observ.: Salmon (concordant: Tisserant, Lienart, Al- 
frink, McKeefry, Graner, Perrin): « De anachoretis. In capite 
Sect. I (n. 11), dicitur quod “ vita anachoretica individualis inter 
status perfectionis minime recensetur ”. Sed nulla definitio da¬ 
tur vitae anachoreticae individualis et nihil dicitur de aliis gene- 

ribus vitae anachoreticae. Anachoretis deest quidem communis 
vivendi modus, propterea iuxta ius vigens inter religiosos stricto 
sensu non recensentur; vita autem eorum pertinet ad status 
perfectionis, secundum traditionem Ecclesiae, a iure canonice 
Orientali confirmatam. Et post approbationem Institutorum sae¬ 
cularium, adsunt in Ecclesia latina Instituta “ quorum sodales 
consilia evangelica exercenda suscipiunt plene et perpetuo... quin 
ulla ratione vitae communis canonicae sint obnoxii ” (Cap. II, 
n. 17). Talia instituta in hoc ipso schemate dicuntur tertiam 
speciem status perfectionis constituere. Sat inconveniens ergo 
videretur anachoretas in Ecclesia latina non ad statum perfec¬ 
tionis pertinere, cum de facto non desint vocationes, nec eorum 
relationes cum ordinibus vel congregationibus religiosis bene defi¬ 
niantur et pacifice componantur. Magna tamen cum prudentia, 
immo maxima cum severitate conditiones stabilientur quibus 
Ecclesia anachoretas agnoscat et approbet. Exigere posset, exem¬ 
pli gratia, ut qui vitam anachoreticam ducere cupiunt per aliquot 
annos vitam religiosam in Ordine aliquo vel Congregatione ex¬ 
perti fuissent, ut, qui ad nullam congregationem pertinent, sub¬ 
sint alicui superiori religioso vicino vel Ordinario loci, qui regu¬ 
lam eorum approbat et visitationem canonicam periodis peraget, 
et alia huiusmodi ». 

Respondetur, i) Ea quae supra iam dictae sunt de anacho¬ 
retis (Observ. X: Siri, p. 11, et Observ. II: Maximus IV, 
p. 42) respondent etiam iis quae hic afferuntur. Tantum liceat 
quaedam particularia notare. 

ii) In hoc numero, datur notio negativa anachoretae, quate¬ 
nus non sit aliquis sodalis alicuius societatis (non confundendae 
cum vita communi) ab Ecclesia approbatae; neque necessaria erat 
ulterior positiva notio, cum de se sufficienter notus sit, et de 
facto nulla inducebatur pro eo legislatio. 

iii) Ille qui hic a statu canonico perfectionis excluditur, est 
anachoreta, stricto sensu acceptus, ut supra (p. 11) inculcatur; 
non autem alii eremitae qui vitam utique aliquam solitariam du¬ 
cunt, sed intra aliquam Religionem et aliquod Monasterium. Isti 
pertinent ad statum perfectionis qua sodales huiusmodi Religio¬ 
nis seu Monasterii; quin tamen constituant speciem status per¬ 
fectionis; tantum, aliquam formam particularem secundum pro¬ 
prias Constitutiones. 

iv) Si anachoretae non agnoscuntur hodie inter status perfec¬ 
tionis, non est quia ex natura rei id non posset fieri; sed quia 
de facto non existunt numero sufficienti ut de iis Ecclesia ferat 

legislationem: ut dicitur supra, codificationes fiunt tantum de 
entibus existentibus et quidem cum aliqua consistentia: pro uno 
vel duobus individuis non fit lex. 

VI. Observ.: Sepinski: « Ad notam n. 37, pag. 14, lin. 2: 
melius scribatur: “ S. Alf. ” ». 

Respondetur: Placet. 

Art. 12 

I. Observ.: Dopfner (concordant ut in Observ. I: Dopfner, 
sup. pag. 26): « Differentia inter statum Episcoporum et Statum 
perfectionis adquirendae, prouti his describitur, non ita placet. 
Nam status Episcoporum perfectus dicitur ratione perfectionis 
obiectivae muneris, perfectio vero in Statu perfectionis adqui¬ 
rendae: “ adquirenda ” dicitur ratione acquisitionis subiectivae 
perfectionis moralis tali statui debitae. Hac ratione etiam Epi¬ 
scopus in statu perfectionis (scii, ei competentis) adquirendae 
esse dici potest, cum e contra Status perfectionis adquirendae 
obiective si spectatur, iam inde ab initio habet certam quandam 
perfectionem. (Hoc sensu verbi gratia intelligitur, quod caeliba¬ 
tus est matrimonio perfectior). Insuper non videtur necessarium 
esse Episcopatum et Presbyteratum in eorum distinctione a Statu 
perfectionis seorsim tractare ». 

Respondetur: Schema plane adhaeret doctrinae S. Thomae 
quae communiter in Ecclesia accipitur: ideoque nihil est in eo 
emendandum. Non negatur, ut observatio videtur insinuare, 
Episcopum non debere perfectionem acquirere: sed non prop¬ 
terea in statu perfectionis consiliorum evangelicorum proprio 
religiosis constituitur et nonnisi aequivoce diceretur in statu per¬ 
fectionis adquirendae. Idem dicendum proportionaliter de statu 
sacerdotis saecularis (cfr. sup. pp. 29-31). 

De hoc ultimo in speciali numero (13) disseritur, quia hodie 
est etiam specialis confusio circa hanc quaestionem dissipanda 
quaeque in certis locis pertinaciter persistit, nonobstante per¬ 
spicua doctrina Pp. Pii XII, ut notavit Em.mus Cardinalis Valeri 
in sua relatione ad Schema. 

II. Observ.: Maximus IV (concordant: Tisserant, Lienart, 
Bea, Antezana, McKeefry, Perrin): « Au n. 12 (p. 14), il est 
toujours question de la fausse distinction chere a la scolastique 
occidentale, entre “ status perfectionis adquirendae ” et “ status 
perfectionis adquisitae vel exercendae ”. Dans ce dernier etat 
on fait entres les Eveques. Ne pourrait-on pas eviter cette dis- 

tinction aussi factice qu'humiliante pour les Eveques? Car quel 
est 1’eveque qui se croit etre arrive a 1’etat de perfection acquise? 
Y a-t-il d’ailleurs un etat de perfection acquise, ou bien plutot 
la perfection chretienne est-elle toujours a acquerir? Non seu- 
lement par les eveques, mais meme par les saints? L’Orient ignore 
absolument cette distinction ». 

Respondetur: i) Patet legenti quod schema non loquitur de 
perfectione acquisita; et Commissio, ut supra dictum est (cfr. ad 
Observ. XXI: Bea, p. 20, v) consulte hanc denominationem vita¬ 
vit, non confundendam cum perfectione exercenda. Unde con¬ 
siderationes et conclusiones huius observationis in ista notione 
fundatae carent omnino fundamento. 

ii) Distinctio inter statum perfectionis adquirendae et exer¬ 
cendae, est genuina doctrina S. Thomae et solide fundata: teme¬ 
rarium esset illam dicere falsam. 

Sed infeliciter de observatione, reditur confusio inter statum 
perfectionis adquirendae canonicum-, de quo hic est sermo, et 
obligationem moralem quam quisquis potest habere adquirendi 
perfectionem aliquam, specialiter virtutes proprii status ut in 
eo decenter vivat eiusque officia rite adimpleat. 

Art. 13 

I. Observ.-. Godfrey: « Quoad articulum decimum tertium 
adhaereo opinioni Em. Cardinalis Richaud. Sacerdotium (ad men¬ 
tem S. Thomae) imponit obligationem sacerdotibus ad maiorem 
interiorem sanctitatem quam obligatio ex votis, quia Sacerdos 
tractat de nobilissimis mysteriis ». 

Respondetur-. Conceditur sacerdotem talem habere obligatio¬ 
nem moralem, ut dictum est in Responso praecedenti; non 
autem propterea constituitur in statu canonico perfectionis ad¬ 
quirendae, de quo hic est sermo (cfr. supra, pp. 29-31). 

II. Observ.-. Alfrink: «Non videtur necessarium ut Con¬ 
stitutio in duplici loco (n. 13 et 33) loquatur de praestantia sta¬ 
tus perfectionis adquirendae super statum cleri saecularis. Insu¬ 
per adest de ista materia documentum pontificum Pii XII, littera 
ad Episcopum Namurcensem in Belgio, quod documentum habet 
in ista materia magnum valorem, sed quod in Constitutione non 
videtur adbibitum ». 

Respondetur: i) In schemate sermo est de distinctione inter 
statum perfectionis adquirendae et statum cleri saecularis; mi¬ 
nime de aliqua praestantia unius prae alio; imo, id explicite 

excluditur in Art. 33, pag. 30, lin. 4: « ... quin quaestio de 
praelatione unius prae alio ponatur »: id quod unus ex Patribus 
Commissionis Centralis cum peculiari complacentia advertit (cfr. 
infra, p. 56, VII). 

ii) Epistola Pii XII ad Episcopum Namurcensem non debet 
in oblivionem adducere Allocutionem eiusdem Pontificis, diei 
8 dec. 1950, qua hanc quaestionem de distinctione inter utrum¬ 
que statum perspicuis verbis et ex professo docet, quibus verbis 
schema nostrum arcte adhaeret. Haec allocutio non fuit ex tem¬ 
pore prolata, sed mature exarata, a Pontifice personaliter lecta 
et in Actis Apostolicae Sedis promulgata (cfr. supra, pag. 6, 
ad III). 

iii) Infra pp. 52-53, proponitur ut art. 33 uniatur art. 13 ne 
schema videatur bis in idem agere: et sic solvitur quaestio hic 
posita. 

III. Observ.: Silva (concordat: Seper): « P. 14, lin. 20: 
facillime oratio posset intelligi ita ut sacerdotes saeculares ad 
minorem perfectionem quam religiosi sacerdotes teneantur, quod 
falsum omnino est. Differentia non invenitur in ipsa perfectione, 
quae in charitate consistit, sed in mediis ad ipsam assequendam 
adhibitis. Secus qui ad magnam perfectionem vocaretur, eam 
consequi non posset nisi ad religiosam vitam convolaret, quod 
etiam falsum est. Omnino tenenda est et aperte docenda doctrina 
quae in Litteris Sacrae Congregationis de Negotiis Ecclesiasticis 
Extraordinariis, d. 13 iulii 1952 ad Episcopum de Namur ». 

Respondetur: Non apparet fundamentum ad dicendum, ut 
habetur in observatione, quod in lin. 20, « facillime oratio pos¬ 
set intelligi ita ut sacerdotes saeculares ad minorem perfectionem 
quam religiosi sacerdotes teneantur », cum contrarium habeatur 
in lineis praecedentibus: « Sacerdotes autem, vi ordinationis... 
ad altissima mysteria tractanda destinantur, quae absque dubio 
eximia decet sanctitudo, maior equidem ea simplices religio¬ 
sos... ». 

Tantum, negari nequit sacerdotes religiosos duplici titulo ad 
sanctitatem teneri, dum sacerdotem saecularem, unico titulo: 
non autem iste propterea condemnatur ad minorem sanctitatem 
appetendam et consequendam! 

Iterum, ut supra dictum est (sup. II, ii) Epistola S. Congr. 
de Negotiis Ecclesiasticis Extraordinariis d. 13 iulii 1952, non 
debet silentio premere Sollemnissimam Allocutionem Pii XII, 
d. 8 dec. 1950, quae invictis et perspicuis argumentis distinctio- 

nem claram stabilivit inter utrumque statum Cleri saecularis et 
religiosum, sine ullo praeiudicio alterutrius. 

luvare potest notare praedictam Epistolam ad Episcopum 
Namurcensem non fuisse insertam, ni fallor, in Commentario of¬ 
ficiali Acta Apost. Sedis. 

IV. Observ.: Dopfner (concordant ut supra ad Observ. I: 
Dopfner, pag. 26): « Textus utique desumptus est ex allocutione 
Pii XII; sed ad hunc et aliquos alios textus dicendum est, quod 
ad solemnem proclamationem a Synodo faciendam — praesertim 
Constitutione — maior exigitur certitudo ac pro simplice allo¬ 
cutione Summi Pontificis. 

Quoad rem autem mihi videtur, quod nulla urget necessitas 
doctrinalis excludendi solemniter statum clericalem posse vo¬ 
cari “ status evangelicae perfectionis adquirendae ”. Clericus 
enim, et quidem ex novo titulo suae vocationis tenetur ad eam 
quae in Evangelio docetur perfectionem caritatis, ut non solum 
ore sed vita praedicare possit perfectam legem libertatis et cari¬ 
tatis. 

Isto et aliis locis huius Constitutionis non satis apparet Sta¬ 
tus perfectionis modo maxime efficaci inculcare debere omnibus 
christianis, quam nobilis et quam urgens vocatio omnium Chri¬ 
stianorum ad perfectam caritatem perfectamque sui abnegationem 
sit. Imo aliquomodo, impressio oritur ac si zelus pro Statibus 
perfectionis diminuat vocationem communem christianorum. Ta¬ 
men haec certe non erat intentio Commissionis ». 

Respondetur : i) Imprimis haud recte allocutio Pii XII 
d. 8 dec. 1950 diceretur « simplex allocutio, quasi faciliter negli- 
genda: dum agitur de documento mature exarato, personaliter a 
Summo Pontifice in sollemni adunatione prolato et lecto, atque 
in Commentario Officiali Acta Apostolicae Sedis inserito: quae 
omnia specialem auctoritatem et commendationem huic sollem¬ 
niori Pontificis allocutioni conferunt. 

Sed doctrina in schemate exposita non procedit ex simplici 
allegatione tantae Auctoritatis; sed ex ipsis argumentis quae 
nituntur in doctrina Aquinatis et propriam secumferunt evi¬ 
dentiam. 

ii) Distinctio inter statum canonicum Cleri saecularis et 
statum canonicum religiosum seu perfectionis adquirendae est, 
quoad rem omnino certa et perspicua (cfr. sup., pp. 29-30). 

Ut supra dictum est, non negatur obligatio sacerdotis saecu¬ 
laris adquirendi sanctitatem; sed haec obligatio est indole omnino 
diversa ac illa religiosorum: ideoque, utrique statui eandem at- 

tribuere denominationem esset attributio aequivoca quae neces¬ 
sario confusionem, etiam in rebus, gigneret. 

iii) Tandem inculcare « omnibus christianis, quam nobilis 
et quam urgens vocatio est omnium christianorum ad perfectam 
caritatem perfectamque sui abnegationem », optime fieret in 
aliqua Constitutione generali de perfectione christiana in uni¬ 
versa Ecclesia : non autem in praesenti Constitutione quae ad 
Statum religiosorum coarctatur. De cetero, ut iam dictum est, 
aliquid hac de re habetur in novo articulo, initio schematis de 
Vita Religiosa renovanda, praemisso, cuius titulus est: « de per¬ 
fectione christiana in genere ». 

Ad Caput II - Art 17 

I. Observ.-. Ruffini (concordant ut ad Observ. VII, sup. 
pag. 4): « Lucide explicetur quid intelligendum sit locutione 
“ vita communis canonica ” (art. 17, pag. 17, lin. 20; art. 20, 
pag. 18, lin. 25) ut legitime servetur facultas instituendi vitam 
communem (saltem quando haec possibilis est) pro Institutis 
Saecularibus. 

Etenim “ vita communis ” seu “ convictio ” quae commen¬ 
datur etiam clero saeculari, permitti debet pariter Institutis Sae¬ 
cularibus: vigilantibus verbis utor: permitti debet, non praeci¬ 
pienda est. 

Vita communis, secundum peculiares normas, maxime pro 
puellis actuoso apostolatui in mundo constanter addictis, inter¬ 
dum est necessaria, semper autem utilis tum ad sanctam voca¬ 
tionem in eis tuendam tam ad vitam spiritualem alendam ». 

Respondetur-, i) « Vita communis canonica » intelligitur illa 
quae est propria Religiosis eisque omnibus servanda praescri¬ 
bitur « in iis quae ad victum, ad vestitum et ad supellectilem per¬ 
tinet » (can. 594, § 1). 

Haec vero, praeter cohabitationem sub eodem tectu (a qua 
haud raro partim saltem dispensatur: cfr. can. 606) secumfert 
Superioribus subiectionem in disciplina quotidiana vitae (v. g. 
quoad exercitia, praesertim in communi peragenda, egressum 
non liberum e domo) et acceptionem ab instituto eorum quae ad 
victum, vestitum aliaque necessaria vel utilia (supellectilem) per¬ 
tinent. Haec vera sic accipiuntur, non titulo stipendii, sed paterna 
dispensatione ministerio Superiorum aliorumque ad hoc praepo¬ 
sitorum. 

Haec notio vitae communis canonicae, non est quid novi; 

ideo, non est in textu conciliari inducenda cum canonistis per¬ 
nota sit. 

ii) Vita canonica communis sic faciliter distinguitur ab alia 
vita communi ordinaria sub eodem tectu quae tantum secumfert 
cohabitationem seu convictum et clericis saecularibus quoque a 
iure commendatur (can. 154). Etsi in ea habeatur mensa com¬ 
munis, victum sic accipitur non simplici paterna dispensatione a 
Superiore, sed titulo remunerationis seu pro parte stipendii, 
sicut et ipsa cohabitatio sub tectu communi. 

iii) Haec vita communis ordinaria seu mere contubernalis mi¬ 
nime excluditur in Institutis Saecularibus; et, ut notat Em.mus 
Relator, aliquando necessaria vel saltem valde utilis esse potest. 

Art. 21 

I. Observ.: Sepinski: « P. 19, lin. 6: proponerem “ ope¬ 
rositatem ” loco: “ actionem ” ». 

Respondetur-. Placet. 

Art. 22 

I. Observ.-. Sepinski: « P. 20, lin. 1-2: Interpunctio sic 
fiat: “ est quod, dum ipsi ” ». 

Respondetur-. Placet. 

Ad Caput III - Art. 24 

I. Observ .: Leger (concordant: ut ad Observ. XII: sup. 
pag. 9): « “ Errores refellendi ” disceptandi sunt forma magis 
positiva: v. g. agetur potius de “ primatu vitae interioris ” (n. 24) 
de “ servitio hominum ob Christum eiusque Evangelium ” 
(n. 25)». 

Respondetur-, i) In n. 24, imprimis datur positiva ratio qua 
deinde error refellitur: «... vita interior et orationis stu¬ 
dium... etc. »: et deinde in fine, ad eundem primatum reditur: 
« Ex sancto nempe precationis studio... ». 

ii) Pariter, in n. 25: ratio positiva contra naturalismum da¬ 
tur in lin. 29: « Habet caritas dignitatem, habet afflatum, habet 
vires... etc. ». Et specialiter in fine explicite dicitur, ut in voto 
Em.mi Relatoris est quod: « Iesu Christi amorem in cordibus 
suis intensissime foveant cuius ductu, pro miseris et egenis vel 
propriam vitam ponere ne formident ». 

iii) De cetero, de primatu vitae interioris, speciali articulo 
disseritur in schemate de vita religiosa renovanda, Art. 10 (Re- 

novatio: quoad vitam interiorem sodalium), cum etiam applica¬ 
tione ad apostolatum qui « ex abundantia vitae interioris pro¬ 
fluere debet ». 

II. Observ .: Silva (concordat: Seper): « P. 21 ss.: Opor¬ 
teret partem veritatis aliquo prudenti modo agnoscere ne idea 
exoriatur omnia in statibus perfectionis de facto inveniri ». 

Respondetur-. Non videtur cur hoc dicitur, cum schema de 
facto errores in Institutis serpentes denuntiet et refellat. 

III. Observ.-. Sepinski: « P. 22, lin. 3: proponerem “ in¬ 
valescens ”, loco “ invalens ” ». 

Respondetur: Placet. 

Art. 25 

I. Observ .: Dopfner (concordant ut ad Observ. XVII, sup. 
pag. 16); « “ Naturalia motiva ”. Una ex parte hic naturalia mo- 
tiva iuxtaponuntur supernaturalibus, alia ex parte talia motiva 
naturalia reprobantur. Ergo non clare apparet, quo sensu “ na¬ 
turalia ” proponantur. Loco “ naturalia ” forsitan hic melius dici 
potest: “ ... huius saeculi... ”, vel: “ ... huius mundi ” ». 

Respondetur-. Em.mus Relator videtur alludere ad lin. 22 sq. 
huius art. 25, scilicet: « ... Quod evenit quin in proximis iuvan- 
dis saepe naturalia motiva misceantur adeo ut non raro rationibus 
supernaturalibus praevaleant ». 

In his verbis denuntiatur error practicus seu factum, scilicet, 
quod opera misericordiae vel assistentiae erga proximum sae¬ 
pissime motivis naturalibus, etiam praevalenter explentur. Porro 
hoc est contra apostolatum vere christianum et a fortiori vere reli¬ 
giosum-. nam proximus est diligendus propter Deum, et conse¬ 
quenter opera beneficentiae in proximum propter amorem Dei 
quoque adimpleri debent, ita ut praesentia motivorum natura¬ 
lium obstat perfectioni dilectionis proximi et ipsius apostolatus. 
Haec videntur satis clare expressa in schemate et omnino sunt 
retinenda. 

II. Observ .: Sepinski: «P. 22, lin. 30-31: corrigatur 
“ philant^ropiae ” ». 

Respondetur-. Placet. 

Ad Caput IV - Art. 26 

I. Observ.-. Dopfner (concordant ut ad Observ. XVII, 
pag. 16): « Relatio Status perfectionis adquirendae ad Ecclesiam 

non satis bene et complete proposita esse mihi videtur. Nam 
cum in allocutione Romani Pontificis certe sufficiat unum alium- 
ve punctum ad rem pro, particularibus adiunctis proponere, in 
Decreto vero Conciliari doctrina omni sub aspectu, in quantum 
fieri potest, aequilibrata et completa sit. Quoad divisionem tri¬ 
partitam status clericalis, laicalis et perfectionis adquirendae di¬ 
cendum videtur illam esse inadaequatam, quod iam patet ex dic¬ 
tis in lin. 8, i. e. et clericos et laicos posse esse simul etiam reli¬ 
giosos. Insuper, si dicitur, statum religiosum esse “ ecclesiastica 
origine defluentem ” hoc certo valet de canonica eius institutione, 
non autem (saltem non exclusive) de consiliis evangelicis, quae 
sunt fundamentum. Praeterea ordinatio Status perfectionis ad 
bonum universale totius Corporis Christi Mystici non satis com¬ 
plete describitur. Nam Status perfectionis sicut etiam ipsa Eccle¬ 
sia non est solum et merum medium ad sanctitatem assequendam, 
sed insuper testimonium visibile seu incarnatio quaedam regni 
Dei et novae creaturae in hoc mundo iam inchoative praesentia 
et continuatio quaedam permanens victoriae Christi Resurgentis. 
Status perfectionis adquirendae est signum omnibus percepti¬ 
bile illius vitae essentialis eschatologicae Ecclesiae ». 

Respondetur-. Haec observatio plura continet quibus distinc¬ 
te satisfaciendum est: 

i) Quod hic affirmatur: « In Decreto vero Conciliari doc¬ 
trina omni sub aspecto, in quantum fieri potest, aequilibrata et 
completa sit ». In eo, non omnes conveniunt. Et revera, Concilii 
non est munus edendi tractatus integros doctrinae catholicae; sed 
potius illas partes doctrinae illustrandi et defendendi, quae pro 
temporum necessitate vel opportunitate id requirunt: non est 
enim Concilium Academia vel Universitas cuius munus est doc¬ 
trinam divulgandi et iuvenes alumnos instituendi; sed officium 
habet pastorale super doctrina vigilandi eamque, prout id exi¬ 
gitur, tuendi. Ideoque, non videtur expedire ut « in Decreto Con¬ 
ciliari doctrina omni sub aspectu... completa sit »; et Commissio 
Centralis generaliter inclinavit ad schemata reducenda potius 
quam augenda. 

ii) Divisio status perfectionis in tres species est retinenda ut 
adaequata. Etenim, non agitur de divisione institutorum status 
perfectionis, quae fit primario ratione operum quibus singula 
Instituta dedicantur proptereaque multiplex esse potest; et se¬ 
cundario, ratione exercitiorum, quae etiam praebent magnam 
diversitatem inter Instituta: « ... et ideo religiones distingui pos¬ 
sunt dupliciter-, uno modo secundum diversitatem eorum (ope- 

rum) ad quae ordinantur... alio modo potest esse diversitas reli¬ 
gionum secundum diversitatem exercitiorum: puta quod in una 
religione castigatur corpus per abstinentiam ciborum, in alia per 
exercitium operum manualium... » (S. Thomas, Summ. Theol., 
II-II, q. 188, art. 1 c). 

Species autem status perfectionis desumuntur ex elemento 
fundamentali et formali status perfectionis, nempe, professione 
consiliorum euangelicorum gratia perfectionis christianae adqui¬ 
rendae facta, quae professio tripliciter fit: i) cum votis publicis-. 
et sunt Religiones; ii) sine votis publicis sed cum vita communi 
canonica-, et sunt Societates vitae communis; iii) in saeculo sine 
vita communi canonica: et sunt Instituta Saecularia. 

Ideoque, est retinenda ista tripartita divisio, inculcata etiam 
a Magisterio Ecclesiastico, a Pio XII. 

iii) De ordinatione « Status perfectionis ad bonum universale 
totius Corporis Christi Mystici » iam actum est in Responso 
ad Observ. VII (Ruffini), sup. pag. 4-6, ubi proponitur additio 
novi articuli de « utilitate sociali institutorum status perfectio¬ 
nis adquirendae », quo ostenditur pars horum institutorum in 
ipso Corpore Mystico Christi quod est Ecclesia aedificanda et 
dilatanda. Haec videntur praesenti quaesito satisfacere. 

Art. 27 

I. Observ.: Spellman: « In clausula num. 27 agitur de in¬ 
terna hierarchia a Sacra Hierarchia clericali distincta. Ab usu 
nominis adiectivi “ Interna ” hoc in loco aliqua confusio oriri 
possit, quia in iure Canonico solet adhiberi “ internum ” in con- 
tradistinctionem ad “ externum ”, praesertim quando de foro 
interno et de foro externo agitur ». 

Respondetur: Vocabula « internum » et « externum », ha¬ 
bent significationem necessario relativam, i. e. dicuntur respectu 
alicuius rei determinatae: v. g. internum vel externum corpori, 
civitati, etc.: et tunc a contextu sensum precisum obtinent. 

Pariter in schemate: « interna vel externa hierarchia » dici¬ 
tur respectu instituti status perfectionis: quod habet suam hie- 
rarchiam internam, scilicet intra institutum conclusam et gradibus 
propriis Superioribus internis constantem, sub supremo Capite, 
Romano Pontifice; et hierarchiam externam, quae constat Summo 
Pontifice et Episcopis, quae potius dicitur propter eius excel¬ 
lentiam, Sacra Hierarchia, cui religiosi etiam, titulis et gradi¬ 
bus diversis, subiiciuntur. Haec distinctio omnino pacifica est 
inter auctores. 

In textu, loco vocabuli « externa », ob reverentiam adhibetur 
« Sacra », quin, ut videtur, confusionem facere possit; omnes 
sciunt hanc Sacram Hierarchiam, respectu Institutorum status 
perfectionis, esse Externam. 

II. Observ.: D’ Alton: « Non placet usus verbi “ hierar- 
chiae ” ad indicandos Superiores religiosos in Capite IV, art. 27. 
Quamvis haec non fuit intentio redactorum, tamen paragraphus 
sonat ac si daretur duplex hierarchia, Sacra nempe et religiosas, 
quae inter se comparari possunt — veluti duo lineae auctoritatis 
in Ecclesia quae in summite tantum, nempe in Romano Pontifice, 
tanguntur. Velim ergo ut lineae 22-26 sic sonent: “ eosque in¬ 
structos voluit propriis Superioribus internis quorum Supremum 
Caput est Romanus Pontifex qui est... ” ». 

Respondetur. Locutio « hierarchia interna » est aptissima, 
de se, ad Ordinem Superiorum internorum Institutorum religio¬ 
sorum significandum et simul, ad eiusdem separationem a Sacra 
Hierarchia signandam, ut supra in praecedenti Responso dic¬ 
tum est. 

Si vero timeatur impressio alicuius parallelismi ex aequo, 
inter utramque, forte quod in lin. 23 addi possit: « ...a Sacra 
Hierarchia clericali divinitus instituta (can. 108, § 3) omnino 
distincta, quae ... etc. ». 

Notandum est autem, quod si ex una parte parallelismus ex 
aequo inter utramque Hierarchiam sit vitandus, ex altera parte 
inculcanda est autonomia hierarchiae internae, respectu Sacrae 
Hierarchiae, ab ipso Iure definita et statuta ita ut Praelati externi 
non debeant hierarchiam internam perturbare. 

Ad Caput V - Art. 30 

I. Observ.-. Ruffini (concordant ut ad Observ. VII, pag. 4): 
« Pag. 27, lin. 15-18. Textum ita mutarem: “ virginitatem sec¬ 
tantes, a matrimonii oneribus liberi sunt, non quidem aliquo 
egoistico sensu vel animi pusillanimitate ducti, sed ut ple¬ 
nius ” etc. ». 

Respondetur: Movetur vera difficultas in observatione; sed 
forma proposita videtur etiam minuere vim totius sententiae. 
Quare, forte posset melius res sic exprimi: lin. 13. « Iamvero, 
qui evangelicam perfectionem profitentur, ad virginitatem sec¬ 
tandam ducuntur non quidem aliquo egoistico sensu vel animi 
pusillanimitate ut scilicet a gravibus matrimonii muneribus et 
officiis sese exonerent », sed «ut plenius queant Deum ser¬ 
vire... etc. ». 

II. Observ.: Dopfner: « “ Sub communi praeceptorum iugo 
viventes ”: haec expressio non videtur bona descriptio status 
christianorum. Dicente enim Apostolo omnes christiani non sunt 
sub lege ( Rom. 6, 14), in quantum constituit iugum ab extrinse- 
co impositum, sed in quantum per gratiam moventur, ut liben¬ 
ter impleant omnia tamquam ex Dei caritate provenientia (cfr. 
Commentarium S. Thomae, in Ep. ad Rom. 6) ». 

Respondetur: Haec verba: « qui in saeculo sub communi 
praeceptorum iugo viventes » (lin. 24, pag. 27) addita fuerunt, 
ad hos simplices fideles in saeculo distinguendos a sodalibus, in 
saeculo, institutorum saecularium. Haec appellatio «iugum » 
non dissonat Novae Legi; ipse Christus loquitur de proprio iugo, 
quod vocat suave sed iugum. 

Si autem displiceat locutio schematis, forte aliter res exprimi 
posset, v. g.: ... conditio christianorum qui in saeculo, obser¬ 
vantiae tantum praeceptorum obstricti, apostolatui Ecclesiae ta¬ 
men ex animo... 

III. Observ.: Sepinski: « P. 27, lin. 23-24: sic interpunc¬ 
tio fiat: “ conditio christianorum qui in saeculo, sub communi 
praeceptorum iugo viventes, apostolatus ” ». 

Respondetur: Placet, si correctio supra proposita non ac¬ 
ceptetur. 

IV. Observ.: CAmarA: «Optime. Sed fol. 27 notetur: 
quando fit recrutatio, ut dicunt, necesse est explicare quomodo 
decurrit vita religiosa, ne candidati illudantur, et postea desi¬ 
stant de statu religioso, quod his temporibus frequenter ac¬ 
cidit ». 

Respondetur: Pro hoc specialiter provisum est in Schemate: 
De Vocationibus promovendis, art. 97: « Finis proprius status 
perfectionis adspirantibus proponendus », ne precise, ut ibidem 
dicitur, candidati ineptis rationibus ad statum perfectionis am¬ 
plectendum adducantur, quod in eorum et Instituti perniciem 
faciliter vertere posset (Pag. 6). De cetero idem periculum ha¬ 
betur pro omni vocatione sacerdotali. Non omnes qui desistunt 
ab ea id faciunt ex eo quod illam non satis noverint cum eam 
amplexi sunt. 

Art. 31 

I. Observ.: Seper: « In cap. V, in refellendis falsis opi¬ 
nionibus, forsan modificanda est terminologia: (in art. 31, p. 27, 
lin. 28: “ leviter asserant ” ». 

Respondetur: Verbum «leviter» non excedit veritatem; 
significat hanc opinionem solido fundamento carere. Quare melius 
retineatur. 

Art. 32 

I. Observ.: Seper: « In cap. V, in refellendis falsis opinio¬ 
nibus, forsan modificanda est terminolagia: 

A) in art. 32 pag. 28, lin. 18: “ serpit funestissimus 

error 

B) in art. 32, pag. 28, lin. 28: “ temere proferunt ” ». 

Respondetur: Ad A) Si offendat, deleri possent verbum 
« serpit » et dicatur: Alius est funestissimus error denuntiandus, 
eorum scilicet qui status perfectionis... etc. 

Ad B) Melius retineatur: « temere »: nam ut supra dictum 
est, indicat talem opinionem erroneam carere fundamento. 

II. Observ.: Sepinski: «A) Pag. 82, lin, 22-27: “status 
perfectionis... coarctatio ”. Non est citatio litteralis; ideo non 
possunt adhiberi signa citationis “ ”; remaneat textus, qui sen¬ 
sum conservat et dicatur in nota 86: cfr. Pius XII, etc. p. 31. 

B) P. 29, lin. 13: dicatur clarius: “ incunctanter ” loco: 
“ absque alio ” ». 

Respondetur: Ad A) Placet. 

Ad B) Minus placet: nam locutio « absque alio » est satis 
clara. 

Art. 33 

I. Observ.: Cicognani: «Ne nimis instetur in compara¬ 
tione status perfectionis cum statu clericali (et ita delendas cen¬ 
seo postremas octo lineas fasciculi Sectio prima pag. 30) ». 

Respondetur: Plures vero observationes factae sunt ad istum 
art. 33, e quibus plures procedunt ex oblivione art. 13, aliae, ut 
praesens, improbant comparationem inter utrumque statum et 
ceterae, proponunt particulares emendationes. 

Art. 33 vero, complet art. 13 quin eiusdem sit mera repeti¬ 
tio. Forte quod melius esset utrumque unire, id quod permitteret 
suppressionem primae partis art. 33 quae est mere coniunctiva 
huius articuli cum praecedentibus. 

Ideoque, proponitur sequens Redactio art. 33 ad art. 13 
uniti: {ex art. 13) (Differentia status perfectionis adquirendae a 
statu cleri saeculari). 

Sacerdotes autem, etc. ... (sequitur integer art. 13) ... evan- 

gelicae perfectionis conditionem et statum profitetur (pag. 15). 

Ex art. 33: 

Prima pars (pag. 29) ad lin. 2, pag. 30 « ... mutationi obno¬ 
xium non est ». Omittatur. 

Post ultima verba art. 13: «... et statum profitetur », po¬ 
natur reliquum art. 33, sed paulisper mutato ordine sententia¬ 
rum, et cum certis particularibus emendationibus quae a Patribus 
proponuntur: 

Sic proinde esset art. 13: 

« Sacerdotes autem ... (etc.: textus art. 13) ... perfectionis 
conditionem et statum profitetur ». 

(Ex art. 33: lin. 22, p. 30): Re ita obiective considerata, in¬ 
dubium est, Status perfectionis, uti in Ecclesia constituti, spe¬ 
cialis sibi propria et aptissima media de se praebere ad perfec¬ 
tionem evangelicam sectandam et ad sanctitatem consequendam; 
quae media specialia status clericalis saecularis ratione sui non 
secumfert, licet clerici aliis mediis specialibus sanctificationis 
haud tamen sibi exclusivis non careant quibus in proprio statu 
reapse ad apicem sanctitatis contendere eamque adipisci valeant. 

(Ex lin. 3): His positis, si perfectionis adquirendae status 
ad clericalem referatur, quin quaestio de praelatione unius prae 
alio ponatur, oportet dicere quod omnis vocatio tum clericorum 
saecularium tum sodalium Statuum perfectionis cum a Deo sit, 
bona est, imo in suo genere optima. Ideoque cum Paulo dicere 
licet ut « unusquisque in qua vocatione vocatus est in ea per¬ 
maneat » (92 — 42/b). Et hoc quia sanctitas personalis... etc. ... 
imo in statu communi fidelium (93 = 42/c). Sanctitas tamen ob¬ 
noxia est divinae vocationi in qua, quaecumque est, vult apostolus 
ut « digne ambulemus cum omni humilitate et mansuetudine » 
(94 = 42/d). (Sic articulus terminetur). 

Haec redactio pluribus satisfacit observationibus, neque vi¬ 
detur necessarium delere postremas octo lineas art. 33 quae 
prout emendatae, nullum offendere possunt. 

II. Observ.: Quiroga: « Aliquid clarius ponatur de statu 
perfectionis Episcoporum et Sacerdotum dioecesanorum, iuxta 
indicata a Card. Ruffini, Dopfner et Browne ». 

Respondetur: i) De speciali constitutione circa sanctitatem 
a Clero prosequendam iam actum est in Resp. ad Observ. VIII 
(Ruffini): sup, pp. 9-10. 

ii) De statu Episcoporum: si quid plus est dicendum, in 
eadem constitutione adiungi poterit; sed non pertinet ad no¬ 
strum schema, cui sufficiebat ostendere differentiam status per- 



DOCUMENTA ET PROCESSUS VERBALES - SESSIO XIII 


277 


— 54 — 

fectionis adquirendae a statu Episcoporum (cfr. art. 12), quin 
tractatum de hoc ultimo traderet. 

III. Observ.: Silva (concordat: Seper): « P. 30, lin. 6: 
Pro “ dioecesanorum ” ponatur “ saecularium ” ». 

Respondetur: Placet. Iam aliis locis dictum est cur denomi¬ 
natio « clerus saecularis » retinenda est quae est traditionalis: 
clerus saecularis et regularis; perspicua et non offensiva: sicut 
sine offensione dicuntur: Tertii Ordines saeculares. Instituta 
saecularia. Neque confunditur cum Institutis saecularibus: etenim, 
ex una parte, est « clerus saecularis »; ex alia parte sunt « insti¬ 
tuta saecularia ». 

IV. Observ.-. Silva (concordat: Seper): « P. 30, lin. 29: 
Episcopus etiam religiosas vocationes foveat et in clericis saecu¬ 
laribus curet rite spiritum evangelicorum consiliorum imbuen¬ 
dum. Oportet monere religiosos ut revera suis exemplis evan- 
gelica consilia populo christiano patefaciant ». 

Respondetur-, i) Grati sumus Exc.mo Relatori de invita¬ 
mento ad vocationes religiosas fovendas. 

ii) De exemplo a Religiosis dando, providetur in Schemate 
de vocationibus promovendis, art. 96: «... Quare, ad vocationes 
suscitandas, media supernaturalia ceteris semper anteponantur, 
praecipue oratio, conspicua inter sodales fraterna caritas et ful¬ 
gens sanctitatis apostolatusque exemplum ». 

V. Observ.-. Richaud (concordant: Lienart, Godfrey, Per- 
rin, Seper): « Sed ultima linea istius libelli, in pag. 30, appellat 
complementum maximi momenti. 

Non enim potest dicere absolute quod status clericalis dioe- 
cesanus ratione sui non secumfert media specialia perfectionis. 
Clerici, praesertim in sacris ordinibus constituti, diaconus et sa¬ 
cerdos, recipiunt gratiam particularem sacramentalem, imo cha¬ 
racterem unde gratia permanenter venit, ad functiones ecclesia¬ 
sticas sacrasque bene exercendas. Ergo hoc exercitium est pro¬ 
fecto medium speciale efficax ad apicem sanctitatis adipiscendam. 
Sacerdos sane non est fons sed instrumentum sanctificationis. Sed 
in instrumento semper manet influxus vialis ipsius causae prin¬ 
cipalis et primae, quando non stat obex ex eius parte. 

Gratia sacramentalis Ordinis non est tantum ad validitatem 
et materialem sacrificii Missae ac Sacramentorum, venit in per¬ 
sonam viventem et consciam. Secus conceptus sacerdotii cadit 
in quoddam materialismum. Si aliunde solum sacramentum Or¬ 
dinis sane non potest sanctificationem modo automatico sacerdo- 

tibus tribuere, sed requirit, ut alia sacramenta, quasdam dispo¬ 
sitiones effectivas in subiecto, quemadmodum mera applicatio 
atque observantia materialis cuiuscumque religiosae non ducit 
infallibiliter ad sanctificationem. 

In eo sensu hae sunt semper nimis iuridice a pluribus saeculis 
propositae. Si Concilium posset in facto similitudinem augere in¬ 
ter vitam religiosam et vitam clericalem, partim ad mentem tra¬ 
ditionis orientalis, Vaticanus II pro regno Evangelii et renova¬ 
tione Ecclesiae maximum passum efficeret. 

Humillimo meo sensu, aliquando exaggerata est, modo nimis 
categorico, distinctio inter consilia et praecepta. Nam praecep¬ 
tum fundamentale et universale caritatis et perfectionis de facto 
vocat necessario aliquorum consiliorum praxim, inter quae sunt 
tria consilia voto accepta a religiosis ». 

Respondetur-, i) Verum est quod clerus saecularis (vel dioe- 
cesanus) habet, ut dictum est supra (p. 7, III) media specialia 
sanctificationis, licet non sibi exclusiva, ideoque in redactione 
art. 33 uniendi cum art. 13, additum est: ... licet clerici aliis 
mediis specialibus sanctificationis haud tamen sibi exclusivis 
fruantur quibus in proprio statu reapse ad apicem sanctitatis 
... etc. (cfr. sup. pag. 60). 

ii) Minuere non possumus distinctionem necessariam inter 
statum clericalem et statum religiosum: inter eos, enim existit 
fundamentale discrimen et proinde non posset Concilium « simi¬ 
litudinem augere inter vitam religiosam et vitam clericalem ». 
Sed connexio inter utrumque ostendi potest, et de facto conspi¬ 
cua est ex ipsis Institutis clericalibus status perfectionis: quate¬ 
nus vita religiosa optimum praebet medium sanctitatis sacerdo¬ 
talis, etsi hoc medium non sit necessarium. Historice constat plu- 
res societates sacerdotum saecularium ad apostolatum exercen¬ 
dum conditas, gradatim et quasi naturaliter impulsae sunt ad 
Consilia evangelica more religiosorum amplectenda et sic factae 
sunt verae Religiones. 

iii) Pariter dicendum quod distinctio inter praecepta et con¬ 
silia est theologica et necessaria neque exaggerata; sed consilia 
ipsa ordinantur ad ipsam perfectam caritatem assequendam, sci¬ 
licet, iuxta S. Thomam, « ... ad removendum impedimenta actus 
charitatis... » ( Summa Theol., II-II, q. 184, art. 3 c). 

Unire, certo importat; sed unire ea quae sunt perspicue inter 
se distincta, non vero confusa. 

VI. Observ.: Browne: « In pag. 30, posset forte adhuc 
explicari: 

a) Status Episc. et Sacerd. altior et sanctior; 

b) sacerdos ad maior, sanctit. obligatur; 

c) de se non est proprie loquendo in statu perfect. ac¬ 
quirendae; 

d) hic status constituitur tribus conditionibus, ex parte 
subiecti seu causae materialis, seu causae dispositivae, quae sunt 
ligamina trium votorum; 

e) Sacerd. tamen si vult ad suum gradum sanctitatis per¬ 
venire, non obligatur ad tria vota, obligatur tamen ad spiritum; 

/) ita magni sancti ut Neri, Cafasso, de Sales pauperiores, 
castiores et oboedientiores fuerunt in spiritu seu praeparatione 
animi quam multi religiosi; 

g) imo hoc verum est de Episcopo quoad suum impul¬ 
sum in perfectione acquirenda ». 

Respondetur: Ad a) b) c ) d) e): plane respondet art. 13: 
singula ista puncta ibi inveniuntur inculcata quoad sacerdotes; 
et quoad Episcopos, idem dicendum de art. 12. 

Unde nihil hic addendum, eo magis quod praesens art. 33 
proponitur uniendus cum art. 13 (cfr. sup. pp. 52-53). 

Ad /) et g): Omnino consentiendum est, et haec confirmant 
ea quae in schemate docentur hac de re. 

VII. Qbserv.: UjCic: «Valde placet in pag. 30 non esse 
quaestionem ponendam de praelatione unius cleri prae alio. Valde 
placet, sanctitatem personalem non dependere a statu personae, 
sed a voluntate. 

Displicet particula: “ imo ”, pag. 30, lin. 18: quaeretur 
blandior ». 

Respondetur : i) Complacent varia « placet » Exc.mi Rela¬ 
toris. 

ii) Particula « imo »: nihil durum habet; tantum significat 
aliquem gradum. 

VIII. Observ.: Cooray: «Haec etiam velim addere de 
n. 35: ibi ponitur quaedam comparatio inter perfectionem reli¬ 
giosorum et Sacerdotum; sed non satis in lumen educitur sancti¬ 
tas sacerdotalis, quae per se superare debet perfectionem mere 
religiosam. Hoc est necessarium, credo, ad evitandum errorem qui 
vult ponere sanctitatem sacerdotalem in quadam mediocritate ». 

Respondetur: Iam provisum est in art. 13, ut supra dictum 
est (cfr. p. 43, III) et in Responso ad Observ. VI (Browne), sup. 

IX. Observ.: Alter: « Quantum ad pag. 29, n. 33, mihi 
non videtur esse satis clara et adaequate elaborata comparatio 
inter statum religiosum et clerum (sacerdotalem) saecularem. 
Quaeritur an sit opportunum necne incorporare talem tractatum 
theologicum in Oecumenico Concilio? Multo magis abbrevian¬ 
dum est schema, et pars de Episcopis redactanda iuxta senten¬ 
tiam ab Em.mo Card. Dopfner expositam ». 

Respondetur: i) Comparatio inter utrumque clerum magis et 
sufficienter elaborata habetur in art. 13, cui hic art. 33 est 
uniendus, ut supra dictum est (cfr. pp. 52-53). 

ii) Tractatus integer theologicus de hac re non debet fieri 
in Concilio: sed ea quae in schemate habentur, neque huius- 
modi tractatum integrum constituunt, quae tamen sunt dicenda 
et inculcanda. Nostris temporibus, enim, plura proferuntur vel 
scribuntur quae testantur de non parva confusione circa con¬ 
ceptus status perfectionis, in genere et in particulari; ideoque 
necessarium est ut Concilium doctrinam succinctam sed suffi¬ 
cientem tradat hac de re: huic necessitati schema videtur con¬ 
venienter satisfacere. 

X. Observ.: Sepinski: « A) P. 29, lin. 33: titulus: “ Com¬ 
paratio... clericali ” minus placet; proponerem hunc titulum: 
“Unusquisque in sua vocatione permaneat ” vel: “ Status per¬ 
fectionis sublimis schola sanctitatis ”. 

B) P. 29, lin. 33; p. 30, lin. 1: interpunctio sic fiat: “ E 
contra, fundamentum a Christo positum, quod, uti dictum est, 
substantiam statuum perfectionis constituit, mutationi... ”. 

C) P. 30, lin. 19: melius dicatur: “ quaecumque est ”. 

D) P. 30, lin. 27-28: dicerem: “ licet clerici in proprio 
statu reapse apicem... ” ». 

Respondetur: Ad A) Provisum est: quia uniendo art. 33 
ad 13 (cfr. sup. pp. 52-53), titulus art. 33 supprimitur, cum 
integra prima parte. 

Aliter, placeret titulus primo loco proposito: « Unusquisque 
in sua vocatione permaneat ». 

Ad B) Placet: sed haec sententia supprimitur in nova redac- 
tione: (cfr. sup., pag. 52). 

Ad C) Placet. 

Ad D) Placet: et provisum est in nova redactione articuli 
cum art. 13 uniti (cfr. pag. 53). 

* * * 

His omnibus rite perpensis, ne dedignentur Em.mi Patres 
nostrae Subcommissionis, sua qua pollent sapientia, significare 
an textus huius partis schematis sit sufficienter emendatus; et, 
quatenus negative, quaenam adhuc desiderentur emendationes. 

DE EMENDATIONE SCHEMATIS 

DE STATIBUS PERFECTIONIS ADQUIRENDAE 
SEU DE RELIGIOSIS 

(Capp. XVI-XXV) 


Capita 16-25 huius schematis inscribuntur de alumnorum 
statuum perfectionis institutione et examini Pont. Commissio¬ 
nis Centralis subiecta sunt die 9 maii 1962. 

Nunc sunt emendanda a nostra Subcommissione, prae oculis 
habitis observationibus Patrum Pont. Commissionis Centralis et 
responsis eis datis a Pont. Commissione de Religiosis. 


Observationes generales et responsa eis data 

I. Observ.: Micara: « a) Multa et optima pro uberiore 
statuum perfectionis alumnorum institutione proferuntur. 

Praesertim commendantur quae edicuntur de excolenda 
alumnorum personalitate (n. 47), de recta instructione circa 
castitatem (n. 73), de speciali neo sacerdotibus cura gerenda 
(n. 77), de renovanda et augenda circa trigesimum annum reli¬ 
giosorum sodalium institutione (n. 78). 

b) Videntur tamen religiosi melius posse sacrae vocationi 
suae respondere et munera apostolica, ipsis largius hodie com¬ 
missa, explere, si antequam professionem emittant indeque reli¬ 
giosi fiant pleno iure, per longius tempus suae attendant forma¬ 
tioni sive spirituali sive etiam intellectuali et humanae. Cum ipsi 
sint totam vitam divino servitio et Ecclesiae oblaturi, expedit 
omnino ut aliquot saltem annos — plures sane quam hodierna 
canonica disciplina iubeat — impendant ad meliorem et amplio¬ 
rem sui ipsorum institutionem. 

c) Propaedeuticus cursus (de quo in n. 60), per normas prae¬ 
ceptivas, non mere exhortativas, augendus esse videtur sive quoad 
curationem sive quoad praestantiam et momentum. 

d) Institutio etiam intellectualis religiosorum, sive virorum 
sive mulierum, qui sacerdotio vel muneri docendi non initiantur 
(nn. 55, 72, 92), expedit ut amplius curetur et per definitas nor¬ 
mas iubeatur. 

e) Animadvertitur denique minus congruere ut singula in¬ 
stituta moneantur habere quosdam sodales in scientia et arte psy¬ 
chologica versatos, qui detegant et curent psychopaticos alumnos 
forte emergentes (n. 49, pag. 10), quibus revera aliter etiam con¬ 
suli potest ». 

Respondetur-, Ad a) Grati sumus Eminentissimo propter ea 
quae in laudem schematis hic dicuntur. 

Ad b) Non bene apparet quid in schemate desideratur, ut 
alumni « antequam professionem emittant indeque religiosi fiant 
pleno iure, per longius tempus suae attendant formationi sive 
spirituali sive etiam intellectuali et humanae ». 

Etenim: 

i) Ante primam professionem, habetur proportionata et 
sufficiens praeparatio et probatio sive spiritualis, sive etiam in¬ 
tellectualis et humana, tum necessaria-, tempore novitiatus; tum 
pro opportunitate rei, integro cursu propaedeutico adspirantatus 
et postulatus. Porro, prima professio, novitiatu expleto, differri 
nequit: ne alumnus sive votis in Instituto remaneat. 

ii) Ante professionem perpetuam, habetur ulterior proba¬ 
tio saltem per triennium; sed professione perpetua emissa, non 
propterea cessat institutio seu formatio (bene distinguenda a sim¬ 
plici probatione) alumni, quae iuxta indolem Instituti protrahi 
potest, immo, debet, si agatur de Instituto clericali. 

iii) Triennium in votis temporariis videtur generatim pro¬ 
batio sufficiens ad professionem perpetuam emittendam. Atta¬ 
men non excluditur eiusdem protractio, probante Sancta Sede; 
sed, data magna varietate inter diversa Instituta, haud prudens 
esset hanc protractionem lege generali omnibus imponere; suffi¬ 
ciat Concilio principia fundamentalia hac de re ponere et ad com¬ 
petens Dicasterium remittere curam ea ad plenum effectum 
deducendi, attentis et perpensis particularibus adiunctis singulo¬ 
rum casuum. 

iv) Institutionis efficacitas non solum ab eius duratione 
pendet, sed magis ab eius sapienti ordinatione et a conspicua 
Magistrorum idoneitate. Etenim, his deficientibus, frustra insti¬ 
tutio protraheretur, etiam ad decennium. 

Quare proponitur ut articulo 48 (Caput XVII) sequentia 
verba inserantur: « Omnibus in comperto est alumnorum insti¬ 
tutionis efficacitatem et incrementum non a solo annorum numero 
quo protrahitur pendere, sed maxime ab eius sapienti progressiva 
ordinatione atque ab educatorum idoneitate et diligentia. Qua¬ 
re... etc. ». 

Ad c) i) In Articulo 60 (ad quem refertur observatio) agitur 
mere de divisione technica cursus institutionis; quare notiones 
tantum singularum partium divisionis traduntur, quin aliquid 
addatur (neque addendum sit) de praestantia vel momento 
cursus. 

ii) Praestantia et momentum autem huius cursus propae- 
deutici una cum ceteris cursibus inculcantur, et quidem non 
tantum exhortative, sed etiam praeceptive, in Articulo 45. Supe¬ 
riores enim, ibi dicitur, « ... gravi officio conscientiae tenentur 
curandi ut Adspirantes, Novitii necnon Professi pro instituti indole 
aptam atque undequaque completam per praescriptum tempus 
recipiant institutionem... ». 

iii) Ad durationem autem adspirantatus (qui est prima pars 
cursus propaedeutici) quod attinet, notandum est adspirantatum 
cum curriculo studiorum propaedeutico seu medio coincidere. 
Commissio nostra autem noluit huius curriculi medii studiorum 
numerum annorum definire propter nimiam diversitatem ordina¬ 
tionis horum studiorum in diversis regionibus. 

Commissio de Studiis et Seminariis, in Schemate: « De Sacro¬ 
rum Alumnis formandis: Caput IV: De Studiorum ratione in 
Seminariis », art. 7 (pag. 4) criterium statuit desumptum ex 
aequipollentia inter Seminarium et Universitatem, scilicet: 
« ... studiorum mediorum curriculum ita ordinetur ut alumni 
congruam sermonis patrii, litterarum scientiarumque cognitionem 
sibi comparent, communiter eo titulo sancitam qui ad Universi¬ 
tatem in propria natione ingrediendam requiritur ». 

Hoc criterium Commissio nostra consideravit, sed noluit 
illud acceptare, pariter, propter nimiam diversitatem exigentia¬ 
rum hac in re secundum diversas regiones: in certis locis, cri¬ 
terium prorsus insufficiens esset, dum in aliis, esset exaggeratum. 
Quare, retinuit aliquod criterium magis flexibile, in ordine exe- 
cutivo a competentibus auctoritatibus cum debita proportione 
applicandum, nempe: «Ad Studia ecclesiastica instauranda illi 
tantum admitti possunt qui studia propaedeutica humanistica 
iam compleverint sufficientique humana cultura callere certo 
ostenderint. Praeterea, de rebus eruditi sint quae ad sacras disci¬ 
plinas addiscendas viam sternunt » (cfr. Schema, art. 83). 

Insuper, notandum est haud paucas vocationes religiosas 
ex institutis quae non sunt scholae apostolicae provenire. Ideo- 
que adspirantatus prout hic ordinatur, etsi optimum sit medium 
ad vocationes religiosas colligendas et excolendas, non est tamen 
gressus necessarius ad novitiatum ingrediendum, dummodo can¬ 
didati demonstrantur sufficienter parati. 

iv) Ad postulatum quod attinet, iterum propter magnam 
diversitatem praeparationis in diversis candidatis ad vitam reli¬ 
giosam, Commissio noluit tigide agere, sed contenta est normam 
satis flexibilem statuere in Articulo 64, relinquendo singulis In¬ 
stitutis, probante S. Sede, curam accuratius rem definiendi. 

Ad d) i) Institutioni intellectuali religiosorum qui « sacerdo¬ 
tio vel muneri docendi non initiantur » videntur sufficienter pro¬ 
videre articuli citati 55, 72 et 92. Vi huius ultimi, praesertim, 
normae pro institutione intellectuali clericorum iam satis hic 
enucleatae, ceteris religiosis applicandae sunt, congrua congruis 
referendo. Has normas magis definire esset veluti conficere ali¬ 
quam rationem studiorum-, quae non pertinet certo ad Conci¬ 
lium, sed ad competens Dicasterium cui incumbit executionem 
Decreti promovere. 

ii) Hoc praescriptum cum sit generale, pro Monialibus, 
de quibus in fine articuli 55, etiam valet (cfr. etiam infra pag. 9 
ad D, ii, additio articuli 48). 

Ad e) i) Necessitas vel saltem magna utilitas habendi « soda¬ 
les in scientia et arte psychologica versatos » (Art. 49, p. 10) 
satis communiter sentitur. Haud rari sunt casus defectionis a vo¬ 
catione quos accurata peritia psychologica tempestive detegere 
potuisset et praevenire. 

ii) Notandum tamen munus horum sodalium peritorum in¬ 
tra iustos et prudentes limites circumscribi. Ad eos, enim, non 
pertinet (ut dicitur in observatione) casus emergentes curare: 
«... non quidem ut casus psychopaticos inter alumnos educandos 
forte emergentes ipsi pertractent; sed ut tempestive eos detegere 
queant, et si expedierit, peritis committere, normis a S. Sede 
hac in re sedule servatis » (cfr. Art. 49, p. 10). 

Et hic citatur Monitum S. Officii d. 15 iulii 1961, de usu 
psychanalysi coarctando. 

II. Observ.: Lienart (concordant: Dopfner, Bea, Perrin, 
Bernard, Yago, Suhr, Gut): « Dubito num quaestiones istae 
sint in Concilio tractandae. Non est materia conciliaris ». 

Respondetur: i) Haec quaestio de materia conciliari seligenda 
pluries posita est in Commissione Centrali, et in nostris Respon¬ 
sis praecedentibus de eadem egimus. In Responsis speciatim ad 
Schema « De aliquibus Institutis in particulari », ad Observa¬ 
tionem generalem X (Em.mi Card. Bea), pp. 10-11, haec ha¬ 
bentur: « Cum autem hac de re frequenter fiant observationes 
et reapse desint normae praecisae (a Commissione Centrali datae), 

utile erit criteria quibus argumenta quae Concilio proponantur 
seligenda sint, hic schematice exponere... ». 

Non oportet haec criteria iterum hic repetere; liceat tantum 
conclusionem referre: 

« Faciliter consensus unanimis obtineri potest circa criteria 
supra exposita; non ita quoad eorum applicationem concretam. 

Ex ipsis observationibus membrorum Commissionis Centra¬ 
lis evidenter apparet quod non omnes eodem modo iudicant de 
opportunitate vel minus alicuius determinati argumenti, et unus¬ 
quisque abundat in proprio sensu. 

Ideoque, stante difficultate applicationis criteriorum, videtur 
rationabile quod Commissio quae aliquam materiam determina¬ 
tam ex professo tractavit cum omnibus necessariis informationi¬ 
bus, aliquando specialiter ad hoc quaesitis, praesumptionem ha¬ 
beat in recte iudicando de opportunitate alicuius argumenti in 
textu conciliari inserendi. 

Quare, in aliqua parte schematis delenda, caute est proce¬ 
dendum ne deleantur quae necessario vel saltem valde utiliter 
dicenda erant; insuper ne agendo solummodo de una quaestione 
inter varias connexas, mens Concilii videatur minus de istis cu¬ 
rare, et sic fiat argumentum ex silentio ». 

ii) Votis Exc.morum Episcoporum attentis, Summus Pontifex 
duas quaestiones principales Commissioni nostrae demandavit 
pertractandas quae institutionem sodalium religiosorum respi¬ 
ciunt, nempe: 

« Media suggerantur ad incrementum institutionis religiosae 
Monialium et Sororum », 

« Novitiorum institutio nostris temporibus aptetur novoque 
incremento augeatur » (confr. Quaestiones Commissionibus po¬ 
sitae, p, 13, I, b et c). 

iii) Haec quaestiones proinde Commissioni auctoritative quo¬ 
que pertractandae assignantur, quae iam propria utilitate com¬ 
mendantur; sed apte pertractari nequeunt separatim, quin ad 
principia quibus nituntur referantur et organice cum aliis con¬ 
nexis et similibus enucleantur. En ratio praesentis Schematis 
de Alumnis instituendis, in quo non datur ratio completa insti¬ 
tutionis: quae ad Concilium non pertinet; sed exponuntur prin¬ 
cipia fundamentalia et normae generales traduntur circa ea quae 
pro temporum adiunctis, prae ceteris, urgent. 

iv) Haec est ratio cur quaedam argumenta tractantur in 
schemate, dum plura, quae ad rationem institutionis completam 
pertinent, de facto omissa sunt. 

Huiusmodi ratio institutionis completa iam habetur pro cie- 

ricis in Constitutione Apostolica Sedes Sapientiae ; ad cuius exem¬ 
plar alia confici poterit pro religiosis laicis viris et mulieribus. 

v) Haec complementum accipiunt ab aliis dicendis infra 
(pp. 16-17) in responso IX. 

vi) De cetero, ut legenti patet, plures observationes propo¬ 
nunt alia praesenti textui addenda; unde magna diversitas sen¬ 
tentiarum hac in re. 

III. Observ .: Spellman (concordant: Ferretto, Copello, 
Montini, Silva Santiago). 

N. B.: Cum haec observatio valde extensa sit (pp. 2-6), 
Textus refertur per Partes cum propriis Responsis. 

A) Textus: « In parte secunda sui schematis de Statibus 
Perfectionis adquirendae, Commissio de Religiosis facit propo¬ 
sita disciplinaria ut vita et opera in Institutis Status perfectionis 
Adquirendae renoventur. Eo fine Sectio secunda huius partis 
schematis sapienter et prudenter agit de alumnorum statuum 
perfectionis institutione. In genere, tota haec sectio placet. Ali¬ 
quae animadversiones particulares, tamen, non videantur esse 
inopportunae. 

Hisce in temporibus cultus “ personalitatis ” et autonomia 
individualis ab aliquibus nimis exaggerantur. Ex altera parte, 
carentia maturitatis vel negligentia in aptitudinibus et dispo¬ 
sitionibus individualibus recte promovendis detrimentum facere 
potest tum singularibus religiosis tum operibus totius Ecclesiae. 
Inter haec duo pericula Caput XVI viam tutam et securam 
sternit ». 

Respondetur : Grati sumus propter ea quae dicta sunt in 
meritum Schematis. 

B) Textus: « De alumnorum educatoribus accurate seligen¬ 
dis et praeparandis necnon de domibus institutioni alumnorum 
destinatis congruenter instruendis bene in cap. XVII agitur. 
Proculdubio, norma sancte observanda est in Superiores, Mode¬ 
ratores, Directores spiritus et professores optimi quique sodales 
totius instituti probatae virtutis, solida doctrina congruentique 
experientia ditati, adsciscantur etiam, si opus sit, ex alia provin¬ 
cia, monasterio seu domo ». 

Respondetur : Grati sumus propter ea quae dicta sunt cum 
approbatione Schematis. 

C) Textus: « Addenda est, tamen, admonitio magis explicita 
ut, in aliquibus temporum locorumque adiunctis, solida alum- 

norum institutio efficacius consuli possit si alumni ex pluribus 
provinciis vel monasteriis in sedes communes coniungantur. An¬ 
nis recentioribus, S. Sede adhortante atque approbante, multa 
Seminaria regionalia vel Interdioecesana constructa sunt. His in 
Seminariis alumni melius et aptius institui possunt quam in Se¬ 
minariis individualibus in quibus non adest congruus alumnorum 
numerus. Etiam, his in Seminariis regionalibus facilius haberi 
possunt moderatores, professores et directores spiritus qui suf¬ 
ficienter selecti, praeparati et ab aliis officiis vel oneribus vacui 
sint et munus suum recte et apte exerceant. Praeterea, in aliqui¬ 
bus casibus, rationes oeconomicae postulant Seminaria Regiona¬ 
lia nisi desit domus supellectili caeterisque subsidiis congruenter 
instructa. A pari, vel etiam a fortiori, in aliquibus institutis 
religiosis, tum clericorum tum laicorum, domus formationis in- 
terprovinciales vel regionales necessariae vel utiles sunt ». 

Respondetur: i) Placent omnino rationes tam copiose et di¬ 
stincte allatae ad domos formationis interprovinciales vel regio¬ 
nales promovendas. Iisdem rationibus ducta, Commissio nor¬ 
mam succincte statuit in articulo 51: « Provideant autem com¬ 
petentes Superiores, etiam monasterii sui iuris, ne in formationis 
sedibus, plures aut pauciores sint alumni quam ut apte institui 
queant ». 

ii) Attamen, hic attenditur tantum ad numerum alumnorum; 
sed attendendum est etiam ad numerum professorum et subsidia 
scientifica. Quare, forte hic articulus compleri posset modo se¬ 
quenti: 

... ne in formationis sedibus, plures aut pauciores sint alum¬ 
ni quam ut apte institui queant, neque desint Magistri compe¬ 
tentes et subsidia scientifica necessaria. Quare, si oportuerit vel 
melius expedierit, curent Superiores instituere domus formatio¬ 
nis interprovinciales vel regionales vel etiam internationales. 

D) Textus: « Procul dubio omnes alumni statuum perfec¬ 
tionis, sive viri sive mulieres, apta institutione religiosa et in¬ 
tellectuali necnon esthetica, eorum conditioni accommodata, do¬ 
nandi sunt. Monialibus etiam impertiatur solida et congruens 
institutio. Sicut ait S. Augustinus: “ nullus potest amare aliquid 
incognitum ”. Secundum S. Thomam, competit religiosis stu¬ 
dium litterarum “ dupliciter quantum ad id quod est proprium 
contemplativae vitae: uno modo, directe coadiuvando ad con¬ 
templandum, illuminando scilicet intellectum... aliomodo, stu¬ 
dium Litterarum iuvat ad contemplativam vitam indirecte remo- 

vendo contemplationis pericula, scilicet errores, qui in contem¬ 
platione divinorum frequenter accidunt his qui Scripturas igno¬ 
rant ”, Propter indolem vitae claustralis monialium et etiam 
propter paupertatem multorum monasteriorum monialium, ea¬ 
rum institutio non est sine difficultatibus. Ergo, Patres Concilii 
velint commendare Ordinariis locorum et Superioribus compe¬ 
tentibus ut provideant ne desint educatores et directores spiri¬ 
tuales ex utroque clero et, si opus sit, ex aliis institutis religiosis, 
quibus cura institutionis et formationis monialium concredatur ». 

Respondetur-, i) Normae de « Alumnorum institutione » etiam 
ad Moniales extenduntur, congrua congruis referendo (cfr. Arti¬ 
culum 44); et speciatim ad earum institutionem intellectualem 
quod attinet, praescribitur ut « Monialibus... impertiatur solida 
institutio in sacris disciplinis earum conditioni accommodata » 
(Art. 55). 

i) Ad earum tamen penuriam hac in re sublevandam, iuxta 
praesentem observationem Em.mi Principis addi possent in fine 
Art. 48: 

« Specialiter competentibus Ordinariis locorum et Superio¬ 
ribus commendatur providere ne earum Monasteriis sibi subiec- 
tis desint idonei educatores et directores spirituales quibus cura 
institutionis et formationis monialium concredatur ». 

iii) Insuper, in Art. 92, ad Moniales quoque explicite referri 
posset incipiendo lineam 14 modo sequenti: 

« Monialium quoque et religiosorum conversorum institutio 
intellectualis, ... etc. ». 

E) Textus: « Ut repetitiones in Concilii decretis vitentur, 
melius est omittere numerum 58 de institutione circa media tech- 
nica communicationis. Satis est referre ad sectiones hac de re 
in Schemate a Secretariatu de Scriptis prelo edendis et de Specta¬ 
culis moderandis proposito ». 

Respendtur: i) Hic articulus 58 insertus est in schemate no¬ 
stro ad instantiam Commissionis Preli quae amplissimam eluci- 
dationem hac de re Commissioni nostrae tradidit, hic compen¬ 
diose relatam. 

ii) De momento huiusmodi articuli non est ambigendum; 
sed neque videntur sufficere ea quae in Schemate Commissionis 
Preli continentur: nam haec sunt generalia, neque institutionem 
religiosorum explicite tangunt. 

iii) Ideoque, melius est hunc articulum retinere; pertinebit 
ad Subcommissionem coordinationis diversa schemata inter se 

harmonice componere sine indebita suppressione eorum quae 
sunt dicenda. 

F) Textus: « Non est dubium quin a primis vocationis ger¬ 
minibus alumni religiosi assidua cura congruentique ratione in¬ 
stitui debeant. Disciplina ecclesiastica de seminariis minoribus 
dioecesanis fovendis etiam ad Scholas Apostolicas in institutis 
laicalibus, varia temporum locorumque adiuncta consideranda 
sunt. Certe, omnibus ad vitam religiosam adspirantibus directio 
spiritualis ac praeparatio congruens ab initio praebendae sunt. 
Determinatio formae specificae huius adspirantatus, tamen, Su¬ 
periorum Maiorum Conferentiis sub Sacrae Congregationis de 
Religiosis ductu concredenda sunt ». 

Respondetur: Placet ea quae hic dicuntur de germinibus vo¬ 
cationis religiosae excolendis. Sed determinatio formae specificae 
adspirantatus, quo hae vocationes excoluntur, directe pertinet 
ad singula Instituta, secundum normas a S. Sede datas. Confe¬ 
rendae Superiorum Maiorum certo certius in hoc multo conferre 
possunt et debent; at non convenit eas veluti mandatum recipere 
a Concilio quasi auctoritative formas adspirantatus determinandi. 

G) Textus : « De candidatis in novitiatum prudenter admit¬ 
tendis Schema propositum in Capite Vigesimo bene dixit. Annis 
recentioribus S. Sedes saepe monuit ut Superiores prudenter 
perpenderent idoneitatem candidatorum, audita etiam peritorum 
sententia. Doctrina, iam in Litteris Encyclicis Sacra Virginitas, 
in Statutis Generalibus adnexis Constitutioni Apostolicae Sedes 
Sapientiae, et in aliis documentis Magisterii Ecclesiastici con- 
tentat, hic breviter proponitur. Haud inutile esse videatur, ta¬ 
men, explicite addere iudicium ultimum de candidatis in novi¬ 
tiatum admittendis faciendm esse a superioribus competentibus 
ecclesiasticis. Hi superiores non tantum peritorum scientiae per¬ 
vestigationum conclusiones, sed caetera quoque personarum ad¬ 
iuncta perpendant ». 

Respondetur: i) Admissio candidatorum in Institutum ma¬ 
xime pertinet ad ordinem internum Instituti; ideoque, ultimum 
iudicium de hac admissione ad Superiores internos quoque perti¬ 
nere debet, sicut id communissime observatur in omni particulari 
societate vel associatione: cooptatio enim membrorum semper 
fit a propriis praepositis secundum statuta societatis vel associa¬ 
tionis. 

ii) De cetero, Superiores interni de candidatorum idoneitate 
aptius iudicare possunt quam externi. Etenim, prae manibus ha- 

bent informationes de persona ad normam iuris requisitas; eius¬ 
dem rationem agendi assidua vigilantia omni die prosecuti sunt 
eiusque virtutes et dispositiones aptis exercitiis probaverunt; 
quae Superiorem externum plerumque affugiunt. 

iii) Ideoque can. 552 § 2, examen canonicum ab Ordinario 
loci peragendum tantum pro mulieribus praescribit illudque cir¬ 
cumscribit ad earumdem libertatem indagandam ac tuendam, 
scilicet, « num ea coacta seductave sit, an sciat quid agat, et, si 
de pia eius ac libera voluntate plane constiterit, tunc adspirans 
poterit ad novitiatum vel novitia ad professionem admitti », sci¬ 
licet a propriis Superiorissis internis. 

Unde hoc examen est in defensionem candidatae contra pos¬ 
sibilem coactionem vel seductionem; non autem ad candidatae 
idoneitatem diiudicandam, et multo minus ad eius admissionem 
decidendam; quae omnia proprio Instituto relinquuntur ita ut 
etiam post iudicium favorabile Ordinarii, candidata posset a 
Superiorissis recusari. 

Unde nihil videtur mutandum in schemate hac de re. 

H) Textus : « Praeterea, Patres Concilii velint explicite ad¬ 
monere ne his in pervestigationibus violetur ius naturale personae 
rem aliquam occultam non manifestandi. Canone 530 C.I.C. 
omnes religiosi superiores districte vetantur personas sibi sub¬ 
ditas quoque modo inducere ad conscientiae manifestationem sibi 
peragendam. Etiamsi candidati ad postulatum vel novitiatum 
sub huius canonis tutela non includantur, tamen videtur esse om¬ 
nino contra Ecclesiae praxim requirere aliquam conscientiae ma¬ 
nifestationem in foro externo uti conditionem sine qua non ad¬ 
mittuntur candidati in postulatum vel novitiatum. Huiusmodi 
monitum non excludat peritorum scientiae psychologicae perve¬ 
stigationes, sed excludat abusus et pericula quae ex immoderato 
vel imprudenti usu peritorum sententiarum oriri possint ». 

Respondetur: i) Quae hic dicuntur de secretis non violandis 
et de manifestatione conscientiae in se vera sunt, sed gignere 
possunt confusionem. Sunt enim multa quae candidatus occul¬ 
tare posset « in sensu diviso » sed non « in sensu composito suae 
voluntatis ingrediendi Religionem; sicut quivis adspirans ad 
S. Tonsuram de eius legitimitate interrogatur et consequenter 
de valido genitorum matrimonio. 

Unde nihil obstat quominus aliqua Religio possit ut normam 
statuere se nolle recipere illos qui v. g. post pubertatem peccata 
externa cum aliis commiserunt. Consequenter, non apparet cur 
candidati hac de re interrogari non possent. Tunc utique liberum 

erit candidato aut tacere (et non amplius progredi), aut facta sua 
manifestare ut Superiores iudicent an admitti possit necne. 

Ex alia parte huiusmodi normae de iure naturae comme¬ 
morari non debent nisi appareat abusus revera corrigendus et 
satis diffusus, ita ut a Concilio damnari debeat: quod in casu 
non verificatur. 

ii) Quoad pervestigationes peritis scientiae psychologicae 
committendas, posset, in fine art. 67 (pag. 7, lin. 7), addi verbum: 
« prudentibus » scilicet «... peritorum scientiae prudentibus per¬ 
vestigationibus ». 

I) Textus: « Bene in capitibus sequentibus schema agit de 
religiosa institutione quae post novitiatum et etiam post defini¬ 
tivam cooptationem progrediatur una cum congruenti formatione 
intellectuali et apostolica necnon technica. Annis recentioribus 
in civitatibus Americae Septentrionalis Foederatis, sub S. C. de 
Religiosis ductu, constituta est Conferentia de Sacrorum forma¬ 
tione eo fine ut omnes religiosae suam formationem perficerent, 
expolirent et consolidarent. Sperandum est in omnibus orbis 
catholici regionibus conferendas similes constituturas esse et, 
Deo adiuvante, opus suum ad formationem religiosarum perfec¬ 
tionem adiuvandam bene perfecturas esse ». 

Respondetur: Similes organizationes natae sunt etiam in aliis 
regionibus sub impulsu Conferentiarum Superiorum Maiorum; 
ideoque spes habetur ut hi boni effectus conferentiarum magis 
magisque extendantur. 

J) Textus: « Ad numerum octogesimum secundum fortasse 
addenda est commendatio ut, ubi opportune fieri possit, domus 
residentiae constituantur pro religiosis qui scholas superiores et 
Universitates, praesertim civiles, frequentant ». 

Respondentur: i) Si aliquid hac de re sit addendum, ad 
art. 51 (De domibus institutioni alumnorum destinatis) potius 
ponendum esset. 

ii) Hoc tamen nequit singulis institutis praecipi. Quare forte 
sub aliqua ratione generali norma haberi posset in fine art. 51. 

« Insuper, prout expediat et in quantum possibile sit, domus 
residentiales Instituti, vel saltem pluribus institutis communes, 
constituantur pro religiosis qui scholas superiores et Universi¬ 
tates, praesertim civiles, frequentant ». 

K) Textus: « Ultima animadversio est de capite XXIV. In- 
quantum studiorum curriculum pro alumnis religiosis clericali- 

bus multis in rebus non differt a studiorum curriculo in semi¬ 
nariis dioecesanis, opus non est repetere hoc in capite id quod 
iam in capite quarto Schematis Constitutionis de Sacrorum Alum¬ 
nis formandis a Commissione de Studiis et Seminariis propo¬ 
situm ». 

Respondetur-. Verum est quod curriculum studiorum cleri¬ 
corum sive saecularium sive religiosorum substantialiter idem 
est. Attamen prout inseritur in tota ordinatione vitae religiosae 
non paucos induit speciales aspectus et modos, pro quibus spe¬ 
cialis expositio utilis esse potest. Quomodo utrumque schema 
in unum poterit reduci, hoc pertinet potius ad Subcommissionem 
Coordinationis schematum Concilii. Sed interim notandum est 
quod pauca quae hac de re hic habentur (79-91), proponuntur 
tamquam proportionaliter applicanda studiis alumnorum laico- 
rum utriusque sexus, de quibus in Capite XXV (art. 92), ideoque 
remanere ibi debent. 

Ergo, melius est pro nunc schema integre servare (cfr. etiam 
infra dicenda ad observationem X (Bea), p. 17. 

IV. Observ.: Siri (concordat: Silva Santiago): « Attentis 
observationibus factis plura remittantur ad Codicem ». 

Respondetur-. De quaestione materiae retinendae vel remit¬ 
tendae, actum est in Responso ad Observationem II (Lienart) 
(cfr. supra pag. 6). 

V. Observ.-. Leger (concordant: Aloisi-Masella, Ferretto, 
Lienart, Copello, Montini, Richaud, Dopfner, Rugambwa, Alba- 
reda, Chavez y Gonzales, Antezana, McKeefry, Perrin, Seper, 
Bernard, Rakotomalala, Bengsch): « Tria schemata de institu¬ 
tione alumnorum bene constructa sunt et quasdam materias feli¬ 
citer renovant. Tamen dicendum est, in mea opinione, quod multi 
sunt articuli ubi non habetur renovatio sperata. 

a) Illa schemata sunt quasi exclusive disciplinaria. Carent 
inspiratione doctrinali. Notabo quod in tribus illis schematibus 
quae specifice tractant de institutione ad perfectionem, verbum 
“ caritas ” una sola vice invenitur, verbum “ fides ” duobus 
vicibus, nulla mentio fit de virtute spei; nec ulla mentio habetur 
de Liturgia Sacra nec etiam de relatione vitae religiosae cum 
baptismo iam recepto. 

b) Quoad formam et modum expressionis carent simplici¬ 
tate et spiritu evangelii qui, de statibus perfectionis evangelicae 
tractando, optime convenirent ». 

Respondetur : Ad a) Schema praesens intenditur disciplinare 
sicut cetera schemata huius partis secundae: « Disciplina de re¬ 
novatione vitae et operae in institutis status perfectionis adqui- 
rendae ». Ideoque traduntur normae practicae quarum funda¬ 
mentum doctrinale invenitur potius in parte prima: « Doctrina 
de Statibus perfectionis adquirendae ». 

Plures considerationes spirituales praemitti potuissent; sed 
tunc schema evasisset aliqua Constitutio et quidem forte nimis 
extensa, dum tendentia Commissionis Centralis est ad materiam 
potius coarctandam. 

Neque petendus est a Concilio aliquis Tractatus scholasticus 
de Institutione Alumnorum; ideo, commissio attingere voluit 
tantum praecipua argumenta quae praesentibus in adiunctis mo¬ 
mentum practicum habent. Consequenter plura reliquit argu¬ 
menta, in se forte maioris momenti, quae tamen non afferunt spe¬ 
cialem difficultatem. 

In Schemate praecedenti: De Accommodata renovatione vi¬ 
tae religiosae (Cap. XII), habetur specialis articulus (11) de Re¬ 
novatione: « quoad vitam liturgicam ». Cum institutio hic dica¬ 
tur integra, proculdubio comprehendit etiam institutionem litur¬ 
gicam, quin necessarium sit hoc explicite dicere ut fieri deberet 
in aliqua ratione institutionis conficienda. 

Ad b) Non bene apparet quomodo haec materia simplicius 
exprimi posset. Neque videtur quomodo hae normae disciplina¬ 
res cum Evangelio explicite colligare, sicut neque hoc factum 
sit pro Codice luris Canonici, qui tamen iri Evangelio procul¬ 
dubio fundatur! 

VI. Observ.-. Montini: «De his normis, quae magis disci¬ 
plinam respiciunt quam principia, non poterit fortasse Concilium 
tractare: videntur haec omnia ad Commissionem pro reformando 
Codice remittenda ». 

Respondetur: De materia retinenda vel remittenda actum 
est in Responso ad Observationem II (Lienart) (cfr. supra p. 6). 

VII. Observ.: Coussa (concordat: Cheikho): «A) Haec 
omnia applicari non possunt omnibus Familiis religiosis utpote 
non necessaria singulis: attendendum ad finem specialem singu¬ 
larum Familiarum et quae eidem consentanea sunt, accipientur 
et in praxim deducuntur (cfr. religiones contemplativae vitae uti 
dicitur, activae etc. et sodalium praeparationem et institutionem 
in singulis Familiis). 

B) Fundamentalia praescripta in schematibus proposita Con¬ 
cilio Oecumenico demandanda; cetera Commissioni de recogno¬ 
scendo C.I.C. 

C) Ad Orientales Ecclesias quod attinet noto: schemata haec 
subiecta non fuerunt Commissioni pro Ecclesiis Orientalibus. 
Quae approbata essent ab ipsa, possent nostrae Commissioni 
Centrali supponi, alia enim atque alia est — uti notum est — con¬ 
dicio religiosorum in Occidente et inter Orientales ». 

Respondetur-. Ad A) Placet animadversio; quaevis enim Con¬ 
stitutio generalis etsi ad omnes alicuius coetus spectat, non prop- 
terea singula in ea contenta singulis necessario applicanda sunt: 
sed quatenus id requiritur ex rei natura vel contextu sermonis. 

Quare in art. 44 sic providetur: « ... quibus omnibus pro 
subiecta materia debitaque cum proportione applicandae sunt ». 

Ad B) De materia retinenda vel remittenda iam actum est in 
Responso ad II Observationem (Lienart) (cfr. supra p. 6). 

Ad C) i) Ratio agendi Commissionis nostrae respectu religio¬ 
sorum Ecclesiae Orientalis fuit sequens. Cum vero Commissio 
Ecclesiae Orientalis de suis religiosis agere deberet, sicut de 
pluribus aliis argumentis quae etiam ab aliis Commissionibus 
particularibus praeparatoriis tractabantur, Commissio nostra vo¬ 
luit generatim praescindere a Religiosis Ecclesiae Orientalis, se¬ 
cuta hac in re Legislatorem Supremum qui in Codice luris Cano¬ 
nici de religiosis Ecclesiae Orientalis non egit. 

ii) Attamen, rogante Rev.mo P. Secretario Commissionis Ec¬ 
clesiae Orientalis, Schemata nostra, secundum primam redactio- 
nem, eidem fuerunt communicata. Num fuerint subiecta etiam 
Commissioni? Ignoramus, et nihil auditum est circa decisiones 
Commissionis hac de re. Forte rogari posset quid ipsa intendat 
facere? 

VIII. Ohserv.: Suenens: « A) Non placent schemata ut ma¬ 
teria Conciliaris. 

B) Optarem ut unice de renovatione vitae religiosae sermo 
sit in ordine ad apostolatum hodiernum ». 

Respondetur-. Ad A) De materia retinenda vel remittenda 
actum est in Responso ad II Observationem generalem (Lienart) 
(cfr. supra p. 6). 

Ad B) Proposita restrictio materiae est evidenter nimis radi- 
calis, et non satis attendit ad genuinum conceptum vitae reli¬ 
giosae, quae substantialiter et in omnibus omnino Institutis 
ordinatur ad perfectionem evangelicam adquirendam; non in 

omnibus autem etiam ad opera externa apostolatus, etsi omnis 
anima Deo consecrata dilectionem proximi semper prosequi de¬ 
beat. Ideo haec opera externa pertinere possunt ad substantiam 
determinatae formae vitae religiosae, sed non ad substantiam 
omnis vitae religiosae. De cetero, mandatum acceptum a Summo 
Pontifice erat: « De vita religiosa renovanda » (cfr. « Quaestio¬ 
nes Commissionibus positae », p. 13). 

IX. Observ.-. Jullien (concordant: Cooray, Seper): «A) Om¬ 
nino videtur necesse ut Concilium Oecumenicum agat de reli¬ 
giosis qui tanti momenti sunt in Ecclesia et ministerio orationis 
et actionis apostolicae, quique saepius plus quam aliis pro Ec¬ 
clesia persecutionem patiuntur. 

Sed in Concilio Oecumenico locus non est proponendi trac¬ 
tatum absolutum de regimine interno generali et particulari reli¬ 
giosorum. Si experientia docet quaedam mutanda, S. Congre¬ 
gatio aut Commissiones Superiorum providebunt illis schemati¬ 
bus utentes quin plus quam 2.000 Patrum trahentur ad peculiaria 
discutienda, dum premunt multa alia quae ad totam Ecclesiam 
spectant. 

B) Concilio Oecumenico reserventur quaestiones de religio¬ 
sis paucissimae et momenti universalis pro nostris temporibus: 
uti: 

a) quaestio de vocatione quae quidem tractari deberet in 
una Constitutione pro utroque Clero, notatis quidem iis quae 
spectant ad religiosos; 

b ) quaestio, a pluribus discussa, de necessitate religio¬ 
sorum laicorum, educationi deditorum; 

c ) quaestiones generales de novis institutis saecularibus; 

d) quaestio de unione utriusque cleri ad apostolatum exer¬ 
cendum ». 

Respondetur: Ad A) Schema nostrum, ut patet, non exhibet 
« Tractatum absolutum » de regimine interno generali et parti¬ 
culari religiosorum, quem videtur Em.mus Relator reprobare. 
Consulte, Commissio nostra voluit excludere huiusmodi tractatum 
absolutum; excludere voluit plura etiam in se magni momenti, 
ad selecta argumenta tantum attendens quae pro temporum no¬ 
strorum adiunctis speciale habent momentum practicum. 

Nunc autem quoad iudicium ferendum circa materiam reti¬ 
nendam vel remittendam iam actum est in Responso ad II Ob¬ 
servationem generalem (Lienart) (cfr. supra p. 6). 

Ad B) Singula argumenta hic recensita de facto tractantur in 

diversis schematibus Commissionis, ut omnes videre possunt. 
Speciatim quoad vocationem religiosam, observationi hic factae 
responsum est in proprio loco. Sed schema « De Statibus per¬ 
fectionis adquirendae » reducere ad ea sola quae ab Em.mo Re¬ 
latore recensentur, esset generalem expectationem de Concilio 
partim decipere, non pauca argumenta hodie prementia haud sine 
damno praeterire et partem in Concilio (De Religiosis » (qui 
plusquam 1.000.000 numerantur) non aeque proportionatam 
facere, quasi eos tractans, ut gallice dicitur, « en parents pauvres ». 

X. Observ.: Bea: «Habemus pro studiis academicis Const. 
Apost. Deus scientiarum Dominus sed eodem modo nunc require¬ 
retur Direct. pro studiis non academicis (Collegiis relig. et Semina¬ 
riis). Sedes Sapientiae est quoddam initium sed compleri potest ». 

Respondetur-. Constitutio integra « pro studiis non acade¬ 
micis » de se est optima res. Si specialis habeatur pro Religiosis, 
nihil tunc est excipiendum. Si autem intelligatur communis pro 
seminariis dioecesanis et religiosis, caute tunc est procedendum, 
ut supra notatum est in Responso ad Observationem III (Spell- 
man) (cfr. supra ad K). 

Imprimis, pro religiosis agendum est etiam de studiis non 
clericalibus religiosorum laicorum, virorum et mulierum: quae 
studia vix tractari possunt in uno documento Seminariis dioecesa¬ 
nis destinato. 

Deinde, quoad ipsa studia clericalia quae certo communia sunt 
substantialiter clericis saecularibus et religiosis, attendendum 
est, ut supra notatur (cfr. pag. 11) quod curriculum studiorum 
« prout inseritur in tota ordinatione vitae religiosae non paucos 
induit speciales aspectus et modos, pro quibus specialis exposi¬ 
tio utilis esse potest ». 

Quidquid erit in futuro de huiusmodi studiorum Constitu¬ 
tione, interim praesens schema videtur retinendum, in quo non 
nimia particularia neque ratio studiorum habentur, sed tantum 
principia normaeque valde generales et fundamentales, quibus 
talis Constitutio niti poterit. 

XI. Observ.-. Felici: « Tota fere materia haec vel Codici 
vel ordinationibus a S. Congregatione edendis melius remit¬ 
tetur ». 

Respondetur-. De materia retinenda vel remittenda iam ac¬ 
tum in Responso ad II Observationem generalem (Lienart) (cfr. 
supra p. 6) et ad Observationem IX (Jullien) (p. 17). 

XII. Observ.: 0’Connor: « A) Mea humili opinione, ma¬ 
teria quae respicit curriculum studiorum pro candidatis ad Sa¬ 
cerdotium, communi tractatione proponatur, ne eadem materia 
a pluribus Commissionibus praesentetur ». 

B) Studia autem et institutio pro laicis religiosis, viris atque 
mulieribus de quibus in capite vigesimo quinto, amplius enu¬ 
cleanda ac statuenda mihi videtur, quia urgenti necessitati in 
tota Ecclesia respondent. 

C) Quoad partem asceticam sufficient principia generaliora ». 

Respondetur: Ad A) Provisum est Responso praecedenti III 
(Spellman) K, et XI (Bea). 

Ad B) Caput XXV est brevissimum; sed implicat multa, quia 
ea quae praecedunt sunt applicanda, « congrua congruis referen¬ 
do », ut dicitur, tum in praesenti articulo 92, tum in art. 44. De 
opportunitate autem Constitutionis pro istis studiis, iam provi¬ 
sum est in Responso praecedenti ad Obs. XI (Bea). 

Ad C) Non videtur schema nostrum considerationibus asce- 
ticis nimis abundare; de cetero, ut supra dictum est (cfr. Resp. 
ad Observationem VIII: Suenens), agitur de vita religiosa re¬ 
novanda: non tantum de apostolatu, neque de studiis tantum, 
quae omnia cum ipsa vita religiosa miscentur et unita remanere 
debent. 

XIII. Observ.: Silva Santiago: «A) Nomen “ Seminarii” 
reservetur unice pro Seminariis Dioecesanis ut iam statutum est 
in nonnullis Conciliis Provincialibus et Plenariis. 

B) Plura possent Codici demandare ». 

Respondetur: Ad A) Vox « Seminarii », ad domus studiorum 
Religiosorum designandas iam auctoritative adhibita est a Pio XI, 
in Epist. Apost. Unigenitus Dei Filius (d. 19 martii 1924: 
cfr. A.A.S. Vol. XVI [1924], p. 140). Deinde, orta contro¬ 
versia hac de re inter Sacras Congregationes de Religiosis et de 
Seminariis, quaestio resoluta est a Commissione Cardinalitia Spe¬ 
ciali die 14 nov. 1955 modo sequenti: « Vox “ Seminarii ”, si 
quando ad designandos Religiosorum scholasticos tum maiores 
tum minores adhibeantur, semper adiectivo aliquo qualificativo 
comitari debet, quo perfecte a Seminariis dioecesanis distinguan¬ 
tur » (cfr. infra Observ. II ad art. 61). 

Nulla est solida ratio recedendi ab ista norma quae sine du¬ 
bio propter praevalentes rationes a Commissione Cardinalitia in¬ 
ducta fuit et a Summo Pontifice approbata. 

Ad B) De materia retinenda et remittenda iam actum est 
Responso ad Obs. II (Lienart), p. 6, et ad Obs. IX (Jullien). 

N. B.: Cum textus sit satis extensus, gratia claritatis, per 
partes exponitur cum suis responsis. 

A) Textus: « Quandocumque quaestio est de institutione 
sacerdotali vel religiosa mihi videtur ponenda esse quaestio: qui¬ 
nam est finis huius institutionis? Responsio ad illam quaestionem 
directionem dabit pro tota formatione et, quod maximi mo¬ 
menti est, unitatem ei tribuet. Sumo exemplum formationis ali¬ 
cuius sacerdotis religiosi ad apostolatum activum destinati. Iuve- 
nis ad talem vocationem praeparandus est unica, singularis et 
individua persona. Non debet tribus separatis formationibus sub- 
iici, nempe sacerdotali, religiosae et apostolicae; et intra forma¬ 
tionem sacerdotalem non debet tribus separatis institutionibus 
subiici, philosophicae, scilicet, theologicae et pastorali. Quamvis 
omnia illa elementa in formatione totali religiosi inveniri debent, 
pro amore Dei, ne obliviscamur eum esse unam personam et 
unam esse vitam ducturum simul naturalem et supernaturalem, 
sacerdotalem, religiosam et apostolicam ». 

Respondetur: Distinctio inter diversa elementa Institutionis 
constitutiva, non significat eorumdem ab invicem separationem: 
sed perspicue diversa elementa distinguere est necessarium, non 
tantum ad illa singula recte definienda, sed etiam inter se rite 
coordinanda sine periculo confusionis: hoc et nihil aliud Com¬ 
missio pro sua peritia studuit facere. 

Insuper, retinendum est institutionem esse necessario pro¬ 
gressivam-. non omnia elementa simul eodem tempore alumnis 
tradi debent, sed successive et proinde separatim. Haec necessa¬ 
ria progressio autem et separatio non significat adaequatam di- 
siunctionem elementorum quae, e contra, semper congruenti 
modo connectenda sunt prout suppeditat materia. Sic dicitur 
in Art. 81: « Omnes praeterea, tum magistri cum discipuli, prae 
oculis semper habeant studia, in institutis status perfectionis, 
non ad intellectualem solummodo institutionem, sed ad integram 
et solidam sive religiosam et apostolicam sive in institutis cleri¬ 
calibus, etiam sacerdotalem formationem spectare... ». 

Ad finem quoque institutionis Commissio attendit ut patet 
ex art. 46: « Ut tanto fini alumnorum status perfectionis insti¬ 
tutio plene respondeat, omnino esse debet... etc. ». 

Ergo, desideria Exc.mi Relatoris, iam videntur completa et 
praeventa. 

B) Textus: « Tendentia in Ecclesia accepta mihi videtur ni¬ 
mis divisiva. In novitiatu, iuvenis consideratur tamquam vitae 
coenobiticae destinatus, in philosophia tamquam vitae purae ra¬ 
tionis sese devoturus, in theologia tamquam divisionibus et defi¬ 
nitionibus scholasticis atque ordinationibus canonicis perpetuo 
damnandus; postea in anno pastorali saltum facere debet ad 
considerationem plus minusve practicam vitae apostolicae. Tan¬ 
dem in secundo novitiatu ad vitam coenobiticam revertitur ». 

Respondetur : Salva reverentia, haec tendentia sic dicta « di¬ 
visiva » videtur nimis dramatice descripta et exaggerata, neque 
intentionibus Ecclesiae respondens et realitatem, saltem in maxi¬ 
ma parte institutorum, omnino excedens. Ut supra responsum est, 
progressio in Institutione impertienda est necessaria sed non si¬ 
gnificat disiunctionem elementorum constitutivorum formatio¬ 
nis, quae inter se rite coordinanda sunt et, pro viribus, coordi- 
nantur, ad personalitatem unam omnique sub respectu integram 
progressive conformandam. 

C) Textus : « Mira illa multiplicatio et varietas quodammodo 
simplificari poterit secundum humilem meam opinionem si ab 
initio finis totius institutionis in mente retineatur et omnem for¬ 
mationis passum dirigit et ordinat ». 

Respondetur: Multiplicatio et varietas elementorum consti¬ 
tutivorum institutionis nequeunt vitari; imo in dies programmata 
studiorum augentur! et ipsa formatio religiosa, ascetica fit sem¬ 
per complexior ob crescentem complexitatem animae modernae 
et difficultatum externarum! Tantum si aliqua concreta simpli- 
ficatio proponeretur iudicari posset an fini institutioni plene 
respondeat! 

D) Textus: « Si finis apostolicus institutionis sive sacerdotum 
saecularium sive religiosorum coram oculis tenetur, ordinatio et 
orientatio apostolica per totam formationem curret: philoso¬ 
phicam, scilicet, theologicam, pastoralem atque personalem asce- 
ticam. Postea non orietur ille dualismus inter studia academica 
et vitam apostolicam, inter vitam apostolicam et vitam persona¬ 
lem sacerdotalem vel religiosam ». 

Respondetur: Iterum dicendum huiusmodi divisionem inter 
varia elementa ab Exc.mo Relatore descriptam, non inveniri in 

schemate; elementa accurate distinguuntur, non perniciose ab 
invicem separantur. 

Quoad sic dictam « orientationem studiorum » ad apostola- 
tum, caute est procedendum ne talis practica sollicitudo detri¬ 
mento evadat formationi scientificae. Ideoque, in art. 89, con¬ 
sulte scriptum est: « In sacris disciplinis tradendis, magistri ne 
praepropere solliciti sint de aspectu practico institutionis imper¬ 
tiendae, plane scientes actionem sacerdotalem, ut recte procedat 
uberioresque optimos afferat fructus, imprimis solido funda¬ 
mento sanae profundiorisque doctrinae fulciri oportere. De ce¬ 
tero, omnibus compertum est veritates fidei eo facilius fidelium 
captui accommodari quo penitius et clarius investigatae fuerint ». 

Si recta coordinatio inter studia et alia elementa servetur, 
nullum erit periculum alicuius « dualismi » de quo in observa¬ 
tione. 

E) Textus : « Optandum esse videtur ut post Concilium spe¬ 
cialis Commissio instituatur ad quaestionem institutionis sacer¬ 
dotalis et religiosae et profunde examinandam ». 

Respondetur-. Pernotum est quod ipso tempore belli specia¬ 
lis commissio constituta est in sede Sacrae Congregationis de Re¬ 
ligiosis quae per annos studio huius quaestionis incumbuit usque 
ad promulgationem Constitutionis Apostolicae Sedes Sapientiae 
quae est responsum satis adaequatum variis quaesitis Exc.mi Re¬ 
latoris. 

XV. Observ.: Sepinski (Concordat: Janssens): «Normae 
generales tantum trium schematum submittantur Concilio. Mul¬ 
tae normae melius Commissioni pro novo Codice edendo con¬ 
credendae sunt ». 

Respondetur-. De materia retinenda et remittenda iam actum 
est in Responso ad II Observ. (Lienart: cfr. sup. p. 6) et ad 
Observ. IX (Jullien: p. 17). De cetero, integrum schema non 
praesefert aliud quam principia et normas generales, paucis tan¬ 
tum particularibus exceptis. Certo, nequit haberi tamquam ratio 
completa institutionis alumnorum. 

Observationes particulares et responsa eis data 
Art. 44 

I. Observ.-. Jelmini: «Non probo. Personalitas moralis 
nullo modo est fundamentum in hac re (immo in ulla re morali), 
sed est id, quod evolvendum est iuxta fundamentum. Praeterea 
ipsa formula logice vitiosa est. Cum enim hic agatur de evolvenda 
personalitate, non potest evoluta iam personalitas pro funda¬ 
mento sumi, quae contra evolvenda est. Censeo dicendum: super 
fundamento praeceptorum et consiliorum exstruendam, vel si¬ 
milia. Memento autem I Cor. III, 11, ubi fundamentum dicitur 
nemo ponere posse praeter id quod positum est, id est Iesum 
Christum. Subiectivismus enim adest, si dicas personalitatis effor- 
manda legem et normam esse ipsam personalitatem, quasi auto- 
noma sit ». 

Respondetur: Constat vocem « fundamentum » in universa 
litteratura ecclesiastica varias accipere significationes secundum 
textum et contextum; ibi dicitur Christum esse unicum funda¬ 
mentum, alibi idem Apostolus dicit christianos esse cives Sanc¬ 
torum, domesticos Dei, superaedificatos super fundamentum Apo¬ 
stolorum et Prophetarum, ipso summo angulari lapide Christi 
Iesu ( Eph. II, 19-20). Ideoque sine ratione quis videret in nostro 
schemate exclusionem fundamenti quod est Christus, quia hoc 
verbum in diverso sensu, ex contextu satis recognoscibili, adhi¬ 
betur. 

Difficultas autem alia: « Cum hic agatur de evolvenda per¬ 
sonalitate, non potest evoluta iam personalitas pro fundamento 
sumi », non satis attendit ad verbum « convenienter » in quo 
indicatur status relativus evolutionis. Personalitas iuvenis potest 
esse evoluta convenienter ad suam aetatem, sed tendere debet 
ad plenam evolutionem. 

Propterea, quamvis textus Commissionis in se ipso rectus 
aestimandus sit, ad difficultates autem vitandas posset sic mutari: 
« omnia complectens elementa quae illam formationem faciunt 
integram, praesupposita personalitate morali convenienter evo¬ 
luta » (Art. 44, p. 6, lin. 2). 

Art. 46 

I. Observ .: Jelmini: « Miror perfectionem corporis adnu- 
merari inter fines vitae religiosae, cum vel Gentiles pro com¬ 
perto habuerint turpe esse studio corporis immorari (Seneca). 

Non possunt omnes virtutes naturales exerceri in vita reli¬ 
giosa. Ea enim involvit renuntiationem quarundam rerum circa 
quas sunt virtutes naturales. Dicendum ergo videtur: omnes vir¬ 
tutes naturales proprio statu consentaneas excolendas ». 

Respondetur: i) Non dicitur in schemate quod perfectio cor¬ 
poris sit finis vitae religiosae, ut Exc.mus Relator asserit; sed 
tantum quod est elementum integrum institutionis Alumnorum, 
quae respondere debet fini alumnorum status perfectionis. Hoc 
patet legenti articulum inde ab initio: « Ut tanto fini... institutio 
plene respondeat, omnino esse debet... vere integra... 

Ideoque nihil prorsus neglegatur, quod ad corpus animum¬ 
que perficiendum... etc. ». 

Omnibus compertum est quomodo hodie specialiter atten¬ 
ditur etiam ad valetudinem physicam! In qua procuranda, utique, 
non immorandum est (ut dicit Seneca) sed convenienter atten¬ 
dendum. 

ii) De cetero, textus hic incriminatus ad verbum desumptum 
est e Constitutione Apostolica Sedes Sapientiae. 

iii) Pariter dicendum de altera parte observationis: textus 
Constitutionis Apostolicae est: «... nihil prorsus neglegatur, 
quod ad corpus animumque perficiendum, ad omnes naturales 
virtutes excolendas, et ad integram humanitatem viriliter con¬ 
formandam... etc. ». 

Art. 47 

I. Observ.: Ruffini: (Concordant: Aloisi-Masella, Ferret- 
to, Lienart, Copello, Leger, Montini, Godfrey, Di Jorio, Alba- 
reda, Chavez y Gonzales, Silva Santiago, Antezana, Perrin, Seper, 
Rakotomalala): « Attingitur hic systema, quod dicitur autoedu- 
cationis et ratio efformandi in alumnis sensum responsabilitatis 
personalis. Quae quidem bona sunt, modo non exaggerentur; 
nam simul servandae sunt ab omnibus pie et diligenter constitu¬ 
tiones et Regulae propriae Congregationis vel Ordinis religiosi ». 

Respondetur: Placet, ad sensum observationis, addere in hoc 
articulo (pag. 8, ad lineam 15) sequentia verba: « ... Tunc vero, 
caritate Dei et proximi motus supernaturalibusque auxiliis fre¬ 
tus, Constitutionibus ac Regulis filiali obsequio semper inhae¬ 
rens, ad opera bona illo se generoso animo accingant... ». 

II. Observ.: Leger (Concordant: iidem ac supra ad Observ. 
Generales, n. V): « In art. 47, linea 25, supprimerentur verba: 
“ ut quidam temere contendunt ”, ut inutiliter polemica ». 

Respondetur: Non agitur hic, sicut in ceteris articulis simili¬ 
bus, de mera polemica sustinenda; sed de errore certo deprehenso 
et auctoritative a Concilio refellendo. Ideoque, non est inutile 
aperte dicere quod quidem hunc errorem temere propugnant. 

Eodem modo res fertur in schemate Commissionis de Studiis 
et de Seminariis: cap. III: « De Disciplina in Seminariis, pag. 6, 
n. 4: « Alii educationis necessitatem... modum et mensuram ipsi 
alumno committere volunt, ita ut quisquis sui ipsius solus educa¬ 
tor sit et disciplinae iudex atque moderator ». 

Art. 49 

I. Observ.: Jelmini: « Non placet introduci in scientiam 
asceticam et paedagogicam sanctitatis scientiam (si per cateche- 
sim loquamur), imo artem illam psychologicam, incertissimam 
ac vacellantem, quae in casu, quamvis verbo abstineas, cum arte 
psychanalytica absolute collimat. Ut consequamur id, quod in 
hoc commate intenditur, sufficiunt ordinarii medici in singulis 
institutis operam dantes. At cetera omnia spectant ad confessa- 
rios et ad spirituales directores, qui subsidio gratiosi luminis ac 
debita reverentia, alumnum respicient non tantum mechanismum 
psychologicum, sed tanquam organismum moralem, libere arbi¬ 
trio praeditum, et Spiritu Sancto vivificatum et ductum. Unde 
nihil innovandum censeo. 

Respondetur: De necessitate vel saltem magna utilitate ha¬ 
bendi « sodales in scientia et arte psychologica versatos » iam 
actum est in Responso ad Observationem Generalem I (Micara), 
ad E). Cfr. supra p. 4. 

Etsi in hac arte non omnia eadem gaudent certitudine et 
accipienda sint, non possunt hodie Instituta extranea remanere 
iis quae verum progressum constituunt in animis discernendis, 
prudenter utique sese gerendo et cum perfecto obsequio erga in¬ 
structiones S. Sedis, ut speciatim factum est pro psychanalysi, 
cum qua psychotherapia non est ex toto adaequanda. 

Art. 53 

I. Observ.: Leger (concordant ii ac supra ad art. 47, n. II): 
« In art. 53, particulariter notetur educatio et incrementum vir¬ 
tutum fide, spei et caritatis. Et etiam, magis in lucem ponantur 
fontes primarii ex quibus hauritur institutio religiosa, nempe Sa¬ 
cra Scriptura et Liturgia ». 



294 


SUBCOMMISSIO DE SCHEMATIBUS EMENDANDIS 


— 26 — 

Respondetur: In praesenti articulo, non agitur de perfectione 
christiana elucidanda: id factum est in Prima parte doctrinali, 
et etiam in Parte secunda: schemate de « vita religiosa reno¬ 
vanda », in particulari, in art. 12 qui complementum accepit 
hac de re iuxta observationem factam. Sed agitur directe de 
praestantia inculcanda institutionis religiosae, prae aliis, scilicet, 
intellectuali vel apostolica, quatenus iuxta ea quae in Prima parte 
docentur, vita religiosa est elementum fundamentale et prima¬ 
rium status perfectionis. Patet non omnia dici posse in singulis 
locis: sed singula in propriis locis. Aliter schema evaderet lon¬ 
gius aequo. Neque, ut saepe dictum est, agitur de aliqua integra 
ratione institutionis conficienda: quae non pertinet ad Concilium: 
sed tantum, de elementis exponendis quae peculiare momentum 
practicum habent in praesentibus adiunctis. 

Propterea nihil videtur hic esse addendum. 

II. Observ.: Alter: «Aliquid hoc loco in Schemate dice¬ 
retur oportet de ampliore conspectu Ecclesiae tamquam de Cor¬ 
pore Mystico, nempe de Ecclesia Universali et insuper de Eccle¬ 
sia Dioecesana intra cuius limites munere pastorali saepe saepius 
funguntur. Alumni quidem addiscant instituti finem, indolem, 
spiritum, etiam erga sacerdotes muneribus addictis Ecclesiae Dioe- 
cesanae et eius interesse calleant oportet, ne conspectus Ecclesiae 
nimis angustiantur ». 

Respondetur: i) De insertione Status religiosi seu perfectionis 
adquirendae in Ecclesia seu Corpore Mystico sermo est « ex pro¬ 
fesso » in schemate de « Constitutione Ecclesiae » Commissio¬ 
nis Theologicae: unde non est necessarium id repetere, De in¬ 
sertione religiosorum in dioecesibus ample sermo est etiam in 
Textu concordato cum Commissione de Episcopis: ideoque non 
est haec materia hic repetenda. 

ii) Ut tamen hae veritates fundamentales alumnis melius in¬ 
culcentur, in fine huius articuli 53 haec addi possunt: 

«... suae vocationi melius respondeant. Eodem tempore vero 
spiritu Ecclesiae imbuantur ut intra proprias familias religiosas 
sese sentiant etiam veri filii Ecclesiae quam praediligere et ad 
cuius aedificationem mysticam propria sanctitate, apostolica ac- 
tuositate et oratione adlaborare debent. 

Art. 54 

I. Observ.: Ruffini (concordant ut supra ad art. 47, n. I): 
« De institutione religiosa pauciora dicentur quam oportet: ni¬ 
hil e. g. de spiritu paupertatis et oboedientiae ». 

Respondetur: i) Iam dictum est quod institutio alumnorum 
integra esse debet «... totum scilicet hominem... complectens... 
sub duplici respectu vocationis religiosae et apostolicae... etiam... 
vocationis clericalis » (art. 46). Cum hic, ut saepe dictum est, 
non agatur de aliqua ratione completa institutionis conficienda, 
sufficit adnotare ea quae peculiare momentum practicum habent. 

ii) Quoad paupertatem, oboedientiam, specialiter actum est 
in schemate praecedenti, de vita religiosa renovanda, art. 14, 15, 
17, 18, 19. Cum vero initio praesenti schematis, art. 43, explicite 
dicatur hanc renovationem maxime pendere « ab illa integra 
aptaque alumnorum institutione », sufficienter indicatur hanc 
institutionem respicere debere paupertatem et oboedientiam: ul¬ 
terius procedere, esset rationem institutionis delineare, non tan¬ 
tum principia et normas generales referre, ut saepe saepius Com¬ 
missio Centralis commendavit. 

Art. 55 

I. Observ.: Lefebvre: « Fiat mentio de scientia religionis 
in genere quae debet crescere in profunditate et extensione ad 
instar aliarum scientiarum profanarum ». 

Respondetur: Placet addere (p. 13, ad lineam 7) sequentia 
verba: « ...respicere debet et Religionem et ipsam vitam reli¬ 
giosam... ». 

Art. 57 

I. Observ.: Ruffini (Concordant ut supra ad art. 47, n. I): 
« Inculcantur sensus aestheticus et (in n. 58) institutio circa 
media technica communicationis socialis, et inepte tacetur neces¬ 
sitas addiscendi rationem catecheseos tradendae ». 

Respondetur: Ratio catecheseos tradendae addiscenda est in 
cursu pastorali, de quo in art. 90. Licet explicite ibi non fit 
specialis mentio de traditione catecheseos, haec proculdubio in 
generali norma data continetur: « Cursus pastoralis complecta¬ 
tur omnia quae ad actionem pastoralem completam hodie requi¬ 
runtur ». Ulterius progredi esset, ut iam dictum est, rationem 
institutionis pastoralis delineare, quae non pertinet ad Concilium. 

Ea vero quae in praesenti articulo et sequenti referuntur 
sunt quaedam novitates: propterea necessarium erat de iisdem 
aliquid explicite innuere in textu conciliari. 

II. Observ.: Jelmini: «Non placet. Dedecet enim in do¬ 
cumento Conciliari fieri mentionem de excolendo sensu aesthetico, 
tanquam de re separata, nullo habitu respectu ad cultum divi¬ 
num, et per se ipsam expetenda. Id vero eo magis dedecet cum 
in eodem documento ne fumus quidem habeatur de excolendo 
sensu liturgico aut canto sacro ». 

Respondetur : Patet legenti quod in schemate non agitur de 
sensu aesthetico, propter se quaerendo et sine relatione ad cul¬ 
tum; dicitur enim: « speciatim ad artes sacras recte diiudicandas 
et pro opportunitate, modo singulis accommodato, etiam exco¬ 
lendas, iuxta criteria traditionalia in Ecclesia et normas a S. Sede 
datas ». 

In arte sacra proculdubio est relatio ad cantum sacrum. Unde 
observatio non videtur fundata. Renovatio autem sensus litur- 
gici specialiter commendatur in hac secunda Parte, art. II (Reno¬ 
vatio: quoad vitam liturgicam). 

Art. 58 

I. Observ.: Leger: « In art. 58 tollantur verba “ sicut filii 
tenebrarum illis cum pernicie animarum saepe utuntur, ita ”. 
Haec enim verba ibi sunt inutilia. Non est hic locus damnandi 
malos usus mediorum diffusionis. Habentur particularia sche¬ 
mata pro hac materia ». 

Respondetur: Placet praedicta verba delere ita ut ad lin. 27 
legatur: « ideoque filii lucis ipsa tamquam aptissima apostolatus 
instrumenta adhibere debent ». 

Art. 60 

I. Observ.: Leger (Concordant ut supra ad art. 47, n. II): 
« In art. 60, linea 18, potius dicetur “ Generali humana cultura 
et vita christiana ”. Etenim verba “ christiana ” rem melius ex¬ 
primit quam “ religiosa ” et christianismum non est res cultu- 
ralis sed vita ». 

Respondetur: Placet. 

Art. 61 

I. Observ.: Ruffini (Concordant ut supra ad art. 47, n. I 
et Silva Santiago ut ad observationes generales n. XIII): « Scho¬ 
lae Apostolicae Religiosorum ne vocentur Seminaria, vel Semi¬ 
naria minora. Seminarii nomen reservetur Seminariis dioecesa- 
nis. Secus ansa facilis praeberetur perniciosae confusioni in dam¬ 
num instituti maximi uniuscuiusque dioeceseos, coenaculi nempe 
illius in quo efformantur alumni in spem dioeceseos. Si Religiosi 
habere contendunt Seminaria adiungant titulum quo a Semina¬ 
riis dioecesanis distinguantur, appellando ea, e. g. Seminarium 
Franciscanum, Dominicanum etc. Sed melius est si etiam haec 
vitentur. Standum est de hac re Codici I. C., can. 1354 ». 

Respondetur: i) De legitimitate huius appellationis « Semi¬ 
narii » pro domibus studiorum religiosorum iam actum est supra 
in Responso ad Observationem generalem XIII (cfr. supra, 
p. 19). 

ii) Suggestio Em.mi Relatoris ut adiungant titulum quo a Se¬ 
minariis dioecesanis distinguantur, plene concordat cum decisione 
Specialis Commissionis Cardinalitiae, ut supra notatur (cfr. p. 19) 
et cum mente Commissionis de Religiosis. 

Ideoque, standum est schemati, quo habetur: Seminaria... 
religiosa. 

II. Observatio: Alfrink: «Animadvertere vellem quod 
existit decretum S. C. de Studiis et Seminariis in quo vetatur 
usus vocis Seminarii pro scholis apostolicis religiosorum ». 

Respondetur: Tale decretum de facto editum est; sed postea 
abrogatum est contraria decisione specialis Commissionis Cardi¬ 
nalitiae diei 14 novembris 1955, quae refertur supra, p. 19. 

Art. 62 

I. Observ.: Leger (concordant: ut supra ad art. 47, n. II): 
« In art. 62, prohibeatur absolute usus habitus religiosi vel vestis 
talaris pro candidatis in scholis apostolicis, quia habitus religiosus 
sicut vestis talaris sunt signa consecrationis iam factae. 

Dicatur etiam quod necessarium est pro his iuvenibus con¬ 
tactum regulariter habere cum familiis suis et etiam cum mundo ». 

Respondetur: i) Commissio non favet ut alumni Scholarum 
Apostolicarum vestem talarem induant; attamen, caute et con- 

suite noluit in absolute prohibere, propter specialia adiuncta in 
certis locis de quibus ratio habenda est in lege universali. Prop- 
terea standum est schemati. 

ii) De consuetudine alumnorum cum propria familia agit Con¬ 
stitutio Apostolica Sedes Sapientiae, art. 35 § 3, 1): « Alumni 
igitur ne omnino a saeculo segregentur neve prohibeantur a fe¬ 
riis partim saltem apud familiam transigendis, nisi specialia ad¬ 
iuncta locorum et personarum id iudicio Superiorum dissua¬ 
deant ». 

Non videtur opportunum huiusmodi praeceptum particulare 
in textu Concilii inserere: est enim praescriptum particulare 
rationis institutionis. Praeterea hoc problema etiam agitatur cum 
quaestio est de veste talari in Seminariis, quoad cursum philoso¬ 
phicum. 

Art. 63 

I. Observatio: CAmara: « Sciant alumni iam ab initio, se 
ipsos destinari non ad sacerdotium, quia non raro, postea diffi¬ 
cillime egrediuntur ab institutis non clericalibus. Et tamen ad 
sacerdotium convolare volunt ». 

Respondetur: Huiusmodi error non videtur possibilis, nisi 
forte per exceptionem, cum candidati petant ingressum in Insti¬ 
tutum laicale, ut tale recognitum; ita iam habetur in pluribus 
institutis Fratrum docentium. Desiderium sacerdotii potest dein¬ 
de excitari; sed non procedit ex errore initiali, tempore ingressus 
in Institutum. 

Art. 64 

I. Observ.: Lefebvre: « Pag. 5, lin. 4, et 5 omittatur: 
“ non ultra aliud semestre prorogandum ”, quia hodie saepe sae¬ 
pius, in monialibus praesertim, opportunum videtur prorogare 
postulatum ». 

Respondetur: Commissio consulte hanc clausulam apposuit, 
quia nimium est periculum abusus in candidatis differendis si 
ab arbitrio Superiorum et praesertim Superiorissarum hoc pen- 
deat. 

Potius prolungetur tempus adspirantatus si candidatus non 
est maturus ad postulatum canonicum instaurandum; et in ca¬ 
sibus exceptionalibus, si fuerit necessarium postulatum potra- 
here, petatur Indultum. Quare, standum est schemati. 

Art. 66 

I. Observ.: Ruffini (concordant: ut supra ad art. 47, n. I): 
« A) Velim quaerere: istae normae, tam implicatae et diuturnae 
de cursu propaedeutico (adspirantatu et postulatu), de cursu for¬ 
mali (inchoativo, progressivo, perfectivo duplice) valere debent 
pro Institutis nunc vigentibus aut pro futuris? 

B) Fortasse bonum esset — claritatis causa'— dicere di¬ 
stincte de Institutis virorum et de Institutis mulierum; de iis 
quae clausuram habent et de reliquis; de Institutis in quibus 
habentur sacerdotes et de iis qui solum laicis constant, etc. etc. 
Evidenter, normae eaedem esse non possunt pro Institutis om¬ 
nibus ». 

Respondetur: Ad A) Non est dubium quod Instituta sese 
conformare debebunt hisce decretis sicut ceteris Concilii; ita 
factum est Codice promulgato, et iterum faciendum erit post 
eiusdem revisionem. 

De cetero, nihil substantialiter novi hic inducitur; tantum 
eadem materia systematice dividitur: primo, divisio habetur fun¬ 
damentalis tripartita: cursus institutionis: propaedeuticus, for¬ 
malis, perfectivus. Deinde in istis singulis divisionibus, subdivi¬ 
siones; quae iam de facto existunt, etsi quaedam earum proprio 
nomine careant. 

Unde faciliter sic evanescit timenda complicatio. 

Ad B) Art. 44 (Quam late patent normae de alumnorum in¬ 
stitutione) statuitur schema de Alumnis instituendis ad omnes 
sodales statuum perfectionis spectare, in genere; sed « pro sub- 
iecta materia debitaque cum proportione applicandae sunt ». 

In Concilio, hoc principium sufficiens est; pertinebit ad 
completam rationem institutionis a S. Sede pro institutis laica- 
libus exarandam distinctiones de quibus in observatione in¬ 
ducere. 

Hoc est, inter alia, exemplum difficultatis practicae senten¬ 
tiam communem obtinendi circa limites intra quos materia Con¬ 
cilii contineri debeat! 

Art. 67 

I. Observ.: Montini: « Sembra che si debbano stabilire delle 
eta ben determinate: per la ammissione al noviziato; per i corsi 
filosofici e teologici degli istituti religiosi clericali; e particolar- 
mente che per ragioni di bene superiore, non vengano concesse 
dispense per la anticipazione della ordinazione sacerdotale ». 

Respondetur : Quoad aetatem canonicam pro admissione ad 
novitiatum, ad Professionem et ad Ordines sacros, Commissio 
nihil mutare voluit de iure condito. Speciatim ad Ordines quod 
attinet, religiosi pendent a lege communi. 

Concessio autem dispensationum pendet directe a iurispru- 
dentia S. Sedis, neque convenit ut Concilium eas prohibeat; esset 
ligare manus Summi Pontificis, qui est supra legem a quo omnis 
dispensatio a lege communi procedit. 

De cetero ultima praxis S. Congregationis hac in re est valde 
restrictiva, iuxta praescriptum Constitutionis Sedes Sapientiae, 
art. 34 § 3: « Nonnisi in singulis casibus^ ob causas, proportione 
servata, vere graves, Superiores dispensationes petere audeant... ». 

II. Observatio-. Alter: « Suadetur, antequam candidati et 
candidatae in novitiatum admittantur, ut saltem per quatuor 
hebdomadas licentiam obtinuerint ad domum suam propriam 
visitandam ne nimis abrupte a vita normali separentur et in reli¬ 
gionem sine experientia familiari introducentur ». 

Respondetur. Si praescriptum Constitutionis Apostolicae 
Sedes Sapientiae, art. 35 § 1 servetur, candidati et candidatae 
tunc sufficientem consuetudinem vitae familiae habebunt (cfr. su¬ 
pra, Responsum ad Observationes art. 62: Leger, p. 27). 

Art. 68 

I. Observatio-. Camara: « His temporum adiunctis neces¬ 
sarii sunt saltem duo anni novitiatus ». 

Respondetur: Facultas relinquitur institutis sibi imponendi 
duos annos novitiatus; sed Commissio consulte noluit id lege 
communi imponere, propter protractionem institutionis formalis 
omnibus impositam, post novitiatum, ut habetur in articulo se¬ 
quenti n. 71 et n. 72. 

Art. 69 

I. Observ Leger (concordant ut ad art. 47, n. II): « Arti¬ 
culus 69 est aridus, caret inspiratione vere spirituali et non 
tangit radices institutionis religiosae. Affirmentur expressius, et 
secundum eorum veram hierarchiam, media fundamentalia qui¬ 
bus alumni ad vitam religiosam instituuntur, scilicet studium 
et meditatio Verbi Dei in Sacra Scriptura, Vita liturgica (Missa, 
receptio sacramentorum). Solummodo postea poni debet stu¬ 
dium Regulae et Constitutionum. Perfectio enim quae coli debet 

est evangelica, non iuridica. Credo etiam quod mentio fieri 
debet de gratia baptismi et confirmationis quam alumni iam re¬ 
ceperunt et quae adhuc eis permanet. Principia vitae christianae 
remanent enim principia et vitae perfectionis ». 

Respondetur: i) Ea omnia ab Em.mo Relatore hic recensita 
sunt omnino vera; sed pertinent ad rationem completam Institu¬ 
tionis religiosae quae non pertinet ad Concilium, ut pluries iam 
dictum est; neque Patres Commissionis Centralis volunt tanta 
particularia in textu conciliari, ut frequenter declaratum est. 
Ideoque sufficiunt principium et norma generalis hic posita. 

ii) Dicere quod « perfectio colenda est evangelica, non iuri¬ 
dica » non est novitas; sed omnes recognoscunt quod ad perfec¬ 
tionem evangelicam pervenitur per media canonice organizata 
et ab Ecclesia sancita et imposita. In hoc, sicut in ceteris rebus: 
lex non est finis, sed medium, et quidem necessarium, ad finem. 
Hoc vero observatur in omni gradu hierarchico Ecclesiae: sive 
Codice pro universa Ecclesia, sive legibus synodalibus pro dioe¬ 
cesibus quibus fideles ad perfectionem vitae christianae ducuntur. 

Art. 75 

I. Observ.: Lefebvre: « Cooptatio definitiva numquam de¬ 
beret fieri ante triginta annos completos ». 

Respondetur: Facultas relinquitur singulis Institutis hunc 
limitem sibi imponendi; sed Commissio consulte noluit hunc 
terminum omnibus imponere, qui communiter non est necessa¬ 
rius. Id quod maioris momenti est, est ipsa institutio solide im¬ 
pertienda a vere competentibus Magistris, sine qua, quaevis pro¬ 
tractio terminorum inutilis erit. 

Art. 76 

I. Observ.: Leger (concordant ut ad art. 47, n. II): « Ar¬ 
ticuli 76 sententia secunda tollatur. Quadam enim aggressivitate 
laborat et idem iam positive dicitur in eodem articulo ». 

Respondetur: In hac sententia (lin. 4-8) refertur ad dispo¬ 
sitiones quae de facto satis communiter inter iuvenes inveniuntur 
quasque corrigere oportet. Quare, non videtur superfluum expli- 
cite ad has advertere, ne silentio videantur approbari. 



298 


SUBCOMMISSIO DE SCHEMATIBUS EMENDANDIS 


— 34 — 

Art. 78 

I. Observ.: D’Alton: «Agendo de cursu speciali, circa 
annum trigesimum peragendum, dicitur, par. 78 ad finem: “ Ubi 
hic cursus institui nequeat, suppleatur qua fieri potest meliore 
ratione... ”. Meo iudicio haec verba legem de hoc cursu quae 
mihi omnino placent, omnino nugatoriam facient in multis In¬ 
stitutis. Velim ergo ut potius dicatur: “ Ubi hic cursus ad sex 
menses institui nequeat, suppleatur cursu ad duos saltem men- 

33 

ses ». 

Respondetur : Haec verba sunt Constitutionis Apostolicae 
Sedes Sapientiae, art. 53 § 1. Timendum est ne remedium pro¬ 
positum peiorem habeat effectum attrahendi pigritantes ad duos 
menses tantum adhibendos! Insuper, esset quasi inducere notio¬ 
nem diminutam huius ultimae perfectionis institutionis, quae pro 
sua natura ad sex menses extendi debet; infra hoc spatium tem¬ 
poris, non est amplius hoc Institutum, sed tantum aliquod « sub- 
rogatorium ». 

II. Observ.-. Leger (concordant ut supra ad art. 47, n. II): 
« Optima est propositio articuli 78. Tamen timeo ne aetas tri¬ 
ginta annorum sit praematura ». 

Respondetur-. Commissio consulte dixit: “ circa trigesimum 
aetatis annum ”, Id sinit proinde hanc ultimam institutionem ali¬ 
quot annis post trigesimum differre. 

Omnibus autem perpensis, Commissio censuit prudens hanc 
institutionem circa trigesimum annum statuere: tardiore aetate, 
regressus ad scholam (nam ita est) difficilior et minus fructuosus 
evadit. 

III. Observ.-. Gracias: « In art. 78 et 90 agitur de rebus 
diversis; sed quaeri potest utrum tam distinctae et differentes 
ne intra unum annum vel etiam in decem mensibus possint per¬ 
fici ut nunc fit, v. g. in Societate lesu ». 

Respondetur: i) In art. 90: agitur de curriculo pastorali-. 
quod nihil commune habet cum hac ultima perfectione institu¬ 
tionis de qua in art. 78. Curriculum pastorale, enim est obliga¬ 
torium et pertinet ad ordinarium cursum institutionis clericalis, 
suam propriam habet rationem et per annum (academicum) ab¬ 
solvi debet. 

ii) Haec ultima perfectio institutionis protrahi potest ad 

annum; sed non visum est Commissioni prudens tantum tempus 
omnibus imponere, cum semestre adhuc sit sufficiens. 

Art. 80 

I. Observ.-. Ruffini (concordant ut ad art. 47, n. I): « Op¬ 
time dicitur; scholae quidem habeantur internae, modo tamen 
nullo careant elemento necessario ut florere possint et valeant ». 

Respondetur: De Educatoribus accurate seligendis providebit 
art. 48; de domibus studiorum rite instruendis, art. 51. De istis 
omnibus, ipse art. 80, in pag. 4: « Moderatores nihil omit¬ 
tant... etc. ». 

II. Observ.: Leger (concordant ut ad art. 47, n. II): « Ne 

nimis commendetur creatio scholarum propriarum pro unoquoque 
instituto. Plerumque enim, pro scholis superioribus, potius fo¬ 
venda est unificatio scholarum diversorum institutorum. Nam 
perdifficile est pro unoquoque instituto habere professores qua- 
lificatos. Et hoc potest etiam de institutis in magnis civitatibus 
degentibus. Dici etiam potest quod fovendus est contactus inter 
alumnos diversorum institutorum; et est impossibile v. g. apud 
nos adsunt 10 institutiones, communitates quae habent scholam 
propriam et adsunt plus professores quam discipuli in unaquaque 
schola». ' 

Respondetur: i) De numero scholarum iuxta numerum alum¬ 
norum iam providetur in art. 51, cui adiectum est aliquod utile 
complementum. 

ii) Si difficile esse possit ut unaquaeque provincia propriam 
scholam habeat, generaliter non tam difficile est ut unumquod¬ 
que Institutum habeat saltem unam scholam. Id est omnino desi¬ 
derabile, sive quia magni refert ut alumni in proprio instituto 
instituantur, sive quia sedes studiorum in Instituto ad ipsam 
culturam intellectualem in universo Instituto multum confert. 

Ideoque, normae schematis videntur sufficienter rei provi¬ 
dere, dummodo fideliter observabuntur. 

Art. 82 

I. Observ.: Ruffini (concordant ut ad art. 47, n. I): « No¬ 
minarim normae serventur a S. C. de Seminariis et Studiorum 
Universitatibus praescriptae ». 

Respondetur. Commissio consulte semper abstinuit a deter¬ 
minato Dicasterio nominando: quia determinatio competentiae 
SS. Dicasteriorum pertinet privative ad Summum Pontificem. 
Ideoque, quando necessarium fuit referre ad leges iam latas vel 
ad novas ferendas, adhibuit locutionem: « Sancta Sedes », ut hic 
habetur. Neque ab hac praxi videtur recedendum. 

II. Observ.: Montini: « Occorrerebbe precisare che la fre- 
quenza alTUniversita non puo essere concessa se non dopo termi¬ 
nata la formazione religiosa e teologica ». 

Respondetur: Generarim ita fieri debet et fit. Sed in Institu¬ 
tis v. g. Fratrum docentium, nihil impedit quominus alumni 
superiores scholas frequentare, non quidem tempore novitiatus, 
sed protractae institutionis de qua in art. 71 et 72, dummodo, 
ut hic dicitur, alumni sint iam rite praeparati et in vita spirituali 
solide firmati... cum debitis cautelis. 

Quare, non videtur opportunum omnibus imponere ut has 
scholas frequentent tantum post « la formazione religiosa e teo¬ 
logica ». 

Art. 83 

I. Observ.: Ruffini (concordant ut ad art. 47. n. I): 
« A) Non intelligo et numquam perspexi cur apud S. Sedem duo 
sint Dicasteria quae leges ferunt de studiis mediis classicis, de 
curriculo philosophico et theologico pro alumnis qui praeparen¬ 
tur ad sacerdotium. Nonne sacerdotium unum est, et sacra mini¬ 
steria eadem? Propterea cupio ut tandem aliquando de studiis 
etiam religiosorum, servata eorum disciplina, agat S. C. quae 
studiis Ecclesiasticorum moderandis praeposita est. 

B) Cursus studiorum mediorum classicorum melius et plenius 
describitur secundum normas in singulis nationibus vigentes de 
studiis conficiendis ut quis ad Universitatem accedere possit ». 

Respondetur: Ad A) i) Circa hanc quaestionem de competentia 
singulorum SS. Dicasteriorum Romanorum, ut in praevio schemate 
de Institutis saecularibus notatum est et deinde pluries repeti¬ 
tum, est quaestio quaedam praeiudicialis: quatenus ad Concilium 
non pertinet definire competentiam SS. Dicasteriorum, quae sunt 
instrumenta directe posita in manu Summi Pontificis pro negotiis 
universae Ecclesiae expediendis. Ideoque, Concilium, non debet, 
neque potest ligare manum longam Summi Pontificis quae sunt 
SS. Dicasteria. 

ii) Si autem in se quaestio consideratur, haec sunt adver¬ 
tenda: 

a) competentia S. Congregationis de Religiosis est perso¬ 
nalis (sicut illa S. Congr. Ecclesiae Orientalis): habet sub se 
Religiosos aliosque statuum perfectionis. 

b) Ideoque, de se, sese extendit ad vitam et operam reli¬ 
giosorum, et propterea, « Huic denique Congregationi reservatur 
concessio dispensationum a iure communi pro sodalibus religio¬ 
sis... » (can. 251 § 3). 

c) Quoad res autem: 

1) Ea quae pertinent ad statum perfectionis ut talem, 
directe quoque huic Congregationi pertinent (can. 251 § 1); 

2) Quoad alia: Directe ista pertinent ad proprium Di- 
casterium, v. g. ritus sacramentales conficere, legem ieiunii sta¬ 
tuere, etc.; sed quoad usum a religiosis, pertinet ad S. Congre¬ 
gationem de Religiosis, v. g. dispensare a ieiunio. 

d) Quoad studia, in particulari: 

1) De se, pertinent ad S. Congregationem Studiorum, 
si nullam connexionem habeant cum vita religiosa: ita v. g. stu¬ 
dia universitaria; 

2) Aliter autem dicendum de studiis quae ad ipsam 
formationem religiosorum pertinent ordinariam, quaeque prop¬ 
terea in ipsa generali institutione inseruntur, neque independen- 
ter a formatione religiosa tractari possunt: quod consulte et ex- 
plicite inculcatur in art. 81: «...prae oculis semper habeant 
studia, in institutis status perfectionis, non ad intellectualem 
solummodo institutionem, sed ad integram et solidam sive reli¬ 
giosam et aposolicam, sive, in institutis clericalibus, etiam sacer¬ 
dotalem formationem spectare; ideoque non ad scholarum tan¬ 
tummodo periculum superandum dirigenda esse, sed ad quan- 
dam alumnorum animis imprimendam, quae numquam elabatur, 
et ex qua, cum usus postulabit, lumen atque robur pro sui alio¬ 
rumque necessitatibus semper hauriant ». 

3) Inde necessitas ut haec studia sint sub auctoritate 
S. Dicasterii a quo formatio religiosa ipsa pendet. Quod vero 
minime impedit quominus in ratione studiorum delineanda, con¬ 
corditer cum S. Congregatione de Studiis procedatur, ut de facto 
fit, docente ipso Codice luris Canonici in can. 589 § 1: « Reli¬ 
giosi... doctrinae S. Thomae inhaerentes ad normam can. 1366 
§ 2, diligenter incumbant ». 

Ad B) Si plenius cursus describeretur, ut ab Em.mo Relatore 
peritur, tunc haberetur ratio studiorum: quae ad Concilium, ut 

pluries dictum est, non pertinet. Sufficiant hic principia, quibus 
talis ratio niti poterit, tempore suo conficienda. 

Art. 84 

I. Observ.: Leger (concordant ut ad art. 47, n. II): « Sane 
verum est quod lingua latina valde utilis est Ecclesiae et ego 
humillime adhaereo Constitutioni Veterum Sapientia. Sed rema¬ 
net mere instrumentum. Et periculosum mihi videtur aliquo mo¬ 
do insinuare quod Ecclesia Dei aliqua lingua ligatur. Non enim 
ullo modo ligatur sed quacumque lingua uti et exprimi potest. 
Etsi, de facto, per multum tempus, lingua latina cum parte occi¬ 
dentali Ecclesiae cohaesit, non est affirmandum cum tanto vigore 
quod est « bonum universale », quasi esset de iure divino. Bene 
enim scimus quod, a pluribus saeculis, non est verum linguam 
latinam fecisse unitatem Ecclesiae (etenim Ecclesiae orientales 
considerari debent); et dubitare possumus utrum in futuro pos¬ 
sibile erit linguae latinae, etiam in regionibus non-orientalibus, 
unitatem Ecclesiae facere ». 

Respondetur, i) Schema nostrum hac de re, iam exaratum 
erat, ut nunc iacet, quando Constitutio Apostolica Veterum Sa¬ 
pientia promulgata est, a qua plenam, ut patet, accepit confirma¬ 
tionem: de qua multum gaudemus. Ideoque, censemus standum 
esse schemati. 

ii) Discussio autem circa Constitutionem Apostolicam eaque 
in eadem praescripta, non pertinet ad nos. Ideoque ab ea absti¬ 
nemus, considerata perspicua et decisa voluntate Summi Pontifi¬ 
cis hac in re, nuperrime adhuc confirmata, « Ordinationibus 
S. Congregationis de Studiis: Sacrum latinae linguae deposi¬ 
tum, a Summo Pontifice die 22 aprilis 1962 approbatis » (cfr. 
A.A.S., 1962: pp. 339-368). 

Art. 86 

I. Observ.: Leger (concordant ut ad art. 47, n. II): 

A) Textus: « Quoad paragraphum tertiam huius articuli, 
oblivisci non debemus factum illud quod, si ipsa manualia non 
considerantur, quasi omnia subsidia scientifica docendi et di¬ 
scendi materias theologicas (libri, periodica...) linguis modernis 
redacta sunt. Et si volumus privare alumnos, et consequenter 
Ecclesiam, ab illis pretiosis subsidiis, alumnis commendare etiam 
debemus commercium cum illis libris et periodicis. Timeo enim 

ne, ob illam solam obligationem tam firmiter expositam de usu 
linguae latinae, tentatio habeatur aliquibus in locis vetare usum 
subsidiorum in linguis modernis conscriptorum. Quae linguae 
adeo tamen aptae sunt ad cogitationem viventem et vivam expri¬ 
mendam, ad expressionem alumnorum fovendam, ad profundio¬ 
rem assimilationem adiuvandam in alumnis qui postea, in mini¬ 
sterio pastorali, sese exprimere debeant in lingua moderna, ut 
imprudens esset alumnos privare illis adiumentis ». 

Respondetur: Quando dicitur in textu: « in potioribus disci¬ 
plinis tum docendis tum discendis, a magistris discipulisque usus 
fiat linguae latinae », minime excluditur usus linguae modernae 
in ceteris: sed commendatur latinum quod nimis neglectum fuit, 
ut in suum honorem restauretur , non impellitur ad linguas mo¬ 
dernas excludendas. Erit opus sapientis rationis studii linguae 
latinae omnia componere et coordinare, ut talis effectus obtinea¬ 
tur, sine detrimento aliorum quae servanda sunt et promovenda. 
Ideo, non videtur necessarium hic aliquid addere ad praeservan¬ 
dum id quod non excluditur, immo implicite supponitur: dicen¬ 
do enim « in potioribus disciplinis », implicite supponitur alius 
usus in ceteris. 

Periculum hodiernum non est quod professores et alumni 
relinquant moderna subsidia, ut ad opera latina accurrant, sed 
quod latinum negligant. Insuper in linguis modernis conscripta 
sunt « subsidia »; sed « fontes », Documenta Ecclesiae et fere 
omnes maximi Auctores (in primis S. Thomas) latine scripta 
inveniuntur. 

Ex his Auctoribus alumni discent non solum sanam doctri¬ 
nam, sed etiam illam accuratam rationem cogitandi et loquendi in 
rebus theologicis, quae saepe deest in scriptis recentioribus. 

Propterea insistendum fuit in usu linguae latinae, non ut 
aliae excluderentur, sed attento periculo gravi, ne ea quae latine 
scripta sunt negligantur. 

B) Textus: « In quarta paragrapho addatur quod magistri 
pro suis disciplinis bene distinguere debent inter quod est de 
fide et quod non, inter quod est opinio personalis et quod est 
sententia communis. Item monendi sunt magistri de reverentia 
quam habere debent pro omnibus opinionibus quae non sint 
contra fidem catholicam ». 

Respondetur: Placet, iuxta observationem in fine articuli 86 
addere sequentia: « Pariter Magistri attente distinguant inter ea 
quae de fide sunt credenda et alia, inter sententias quae sunt 

vere communes, et alias mere personales; atque omnes opiniones 
quae non sunt contra fidem sed tamen seriis argumentis fundan¬ 
tur cum debita reverentia tractent etsi illas impugnare censeant ». 

Art. 87 

I. Observ.: Leger (concordant ut ad art. 47, n. II): « In 
art. 87 non tantum prudentia sed etiam pertinax investigatio et 
laboriosa studia commendentur relate ad novas quaestiones. Tanti 
enim sunt sacerdotes qui ob falsam prudentiam vel ob pigritiam, 
nullam habent praeoccupationem de illis quaestionibus nostris 
aetatis. Tollatur verbum “ cautela ” linea 14: sufficit enim pru¬ 
dentia quae est virtus cardinalis ». 

Respondetur-. Placet supprimere verbum « cautela ». 

Art. 88 

I. Observ.-. Browne (concordant: Aloisi-Masella, Ferretto, 
Lienart, Copello, Leger, Montini, Godfrey, Richaud, Dopfner, 
Rugambwa, Albareda, Chavez y Gonzales, Silva Santiago, An- 
tezana, McKeefry, Perrin, Bernard): « Si fieri posset, opportu¬ 
num esset ut curriculum philosophicum duraret per triennium. 
In eo convenienter (praeter disciplinas philosophicas quae alum¬ 
nos praeparant ad studium sacrae Theologiae in suis elementis 
abstractis seu pure speculationis uti dicunt) traderentur elementa 
disciplinarum quae praeparant alumnos ad partes biblicas et pa- 
tristicas sacrae Theologiae, v. g. lingua hebraica et graeco-biblica, 
elementa historiae biblicae, introductio ad singulos libros sacros, 
elementa historiae para-biblicae, historia canonis utriusque testa¬ 
menti, historia maiorum ex Sanctis Ecclesiae Patribus et his simi¬ 
lia. Ita faciendo haberetur variatio quaedam materiarum triennii, 
quae paedagogice utilis esset pro pluribus alumnis, daretur nota 
quaedam sacralis eorum studiis, compleretur eorum cultura ge¬ 
neralis, et magis maturi essent pro studiis theologicis ». 

Respondetur-. Commissio attente consideravit hanc quaestio¬ 
nem de tertio anno philosophico, qui de facto in non paucis insti¬ 
tutis est in actu. Noluit tamen illum lege universali imponere, 
propter nimiam diversitatem ordinationis ipsius curriculi medii 
in diversis regionibus; in certis locis enim, in hoc curriculo, phi¬ 
losophia scholastica per biennium traditur. In concreto ad com¬ 
petentes auctoritates pertinebit iudicare an ratio curriculi philo¬ 
sophici sit sufficiens. 

De tertii anni philosophici utilitate non est ambigendum; sed 
si omnia quae ab Em.mo Relatore recensentur in hoc anno con¬ 
geruntur, vix locus erit ipsi philosophiae! 

Art. 89 

I. Observ.: Ruffini (concordant ut ad art. 47, n. I): « Etiam 
theologica disciplinarum institutio facienda est, sicut philoso¬ 
phica, ad “ Angelici doctoris rationem, doctrinam et principia, 
quae sancte teneantur oportet ”. Cfr. can. 1366, § 2 C.I.C. et 
Const. Apost. Deus scientiarum Dominus. 

S. Thomas est dux scholarum catholicarum cuiusvis gradus, 
et facile princeps omnium doctorum Ecclesiae, quem 80 fere 
Summi Pontifices summis laudibus extulerunt. Quod quidem 
non significat ceteros magistros, ab Ecclesia probatos, esse ne¬ 
glegendos ». 

Respondetur: Placet omnino ea quae hic dicta sunt. Quare 
in initio articuli 89, consulte, iuxta hanc observationem, habetur: 
« Supra dicta de curriculo philosophico, congrua congruis refe¬ 
rendo, curriculo quoque tehologico applicanda sunt... etc. ». Non 
visum est necessarium expressis verbis easdem normas repetere, 
quae integre in hac clausula continentur. 

II. Observ.: Browne: « Noto nil dici de S. Thoma. Nihil 
etiam dicitur de modo seu methodo docendi S. Theologiam. Con¬ 
suli potest quoad hoc Const. Deus scientiarum Dominus cum 
directionibus ipsi a S. C. Studiorum adnexis ». 

Respondetur: i) Nihil de S. Thoma dicitur expressis verbis; 
sed omnia necessaria implicite et realiter dicuntur ut in responso 
praecedenti ostenditur. 

ii) Quoad methodum docendi Theologiam, de hac agitur in 
Const. Apost. Sedes Sapientiae, et pertinet potius ad rationem 
studiorum illam exponere, non ad Concilium. 

Art. 91 

I. Observ.: Browne (concordant ut ad art. 88, n. I): « Ubi 
agitur de specializatione studiorum nihil dicitur de maxima illa 
specializatione quae est formatio completa theologi co mmunis 
Hoc summopere curandum est pro bono Ecclesiae et singular um 
eius partium ». 

Respondetur : Non clare perspicitur quid significat « illa 
specializatio quae est formatio theologi communis »? 

De formatione theologi communis expresse loquitur praesens 
articulus 89 inde a linea 12, ubi magistris commendatur « ne 
praepropere solliciti sint de aspectu practico institutionis imper¬ 
tiendae, plane scientes actionem sacerdotalem, ut recte procedat 
uberioresque optimos afferat fructus, imprimis solido fundamento 
sanae profundiorisque doctrinae fulciri oportere ». 

Haec videntur sufficienter commendare seriam formationem 
« theologi communis »! 


Art. 92 

I. Observ.: Montini: « Sembra opportuno che vengano in¬ 
dicate delle idee direttive per lo studio e la cultura religiosa dei 
religiosi laici e delle religiose ». 

Respondetur-, i) In schemate huiusmodi directivae iam ha¬ 
bentur, quatenus normae pro studiis clericorum, extendendae 
sunt, congrua congruis referendo, ad religiosos laicales, viros et 
mulieres (cfr. art. 44 et art. 92). 

ii) Normae vero particulares pro religiosis laicalibus expec- 
tantur ad instar Const. Apost. Sedes Sapientiae dandae: sed tunc 
habebitur vera ratio studiorum, quae non pertinet ad Concilium. 
Sufficiebat ut Concilium fundamentum praeberet ad has normas 
conficiendas. 

N. B.: Duae sequentes observationes huius fasciculi, nn. 93 
et 94, pertinent ad fasciculum sequentem seu Schema IV (Capi¬ 
ta: XXVI, XXVII, XXVIII). Quare, ad sequentem fasciculum 
remittuntur cum aliis observationibus sub iisdem numeris 93 et 
94 positis. 

* * * 

His omnibus rite perpensis, ne dedignentur Em.mi Patres 
nostrae Subcommissionis, sua qua pollent sapientia, significare 
an textus huius partis schematis sit sufficienter emendatus; et, 
quatenus negative, quaenam adhuc desiderentur emendationes. 

DE EMENDATIONE SCHEMATIS 

DE STATIBUS PERFECTIONIS ADQUIRENDAE 
SEU DE RELIGIOSIS 

(Capp. XXVI-XXXI) 


Capita XXVI, XXVII, XXVIII Schematis inscribuntur de vo¬ 
cationibus religiosis promovendis et de alumnorum admissione 
ad professionem et ad ordines; capita vero XXIX, XXX, XXXI 
de quibusdam quaestionibus particularibus status perfectionis-. 
omnia examini Pont. Comm. Centralis fuerunt subiecta die 
10 maii 1962. 

Nunc sunt emendanda a nostra Subcommissione, bene prius 
perspectis observationibus Patrum Pont. Commissionis Centralis 
et responsis eis datis a Pont. Commissione de Religiosis. 

Observationes generales et responsa eis data 

I. Observ.: Cento: « Quoad moniales, etiam quando sunt 
sub iurisdictione Ordinariorum Dioecesanorum, mihi opportu¬ 
num videtur ut illi libenter sinant ut probati religiosi eiusdem 
familiae aliquando eis sermonem dirigant, ut rite in spiritu pro¬ 
prii Ordinis excolantur ». 

Respondetur-. Placet animadversio quoad rem. Si aliquid hac 
de re in Concilio dicendum sit, in fine art. 22/B (De assistentia 
spirituali in Institutis), in Schemate de Vita religiosa renovanda, 
sequentia verba addi possent: 

« Quoad moniales, etiam Ordinariis dioecesanis subiectas, 
valde opportunum erit ut probati religiosi sacerdotes eiusdem 
Ordinis sermones aliasve instructiones ad eas quandoque habeant 
ut ipsae spiritu proprio Ordinis cui pertinent sedule excolantur ». 

II, Observ.: Coussa: « Disciplina de religiosis recenter a 
Pio XII promulgata pro Ecclesiis Orientalibus vigorem servat, 
nisi expresse cuidam praescripto derogetur vel aliquod praescrip¬ 
tum mutetur, quod ex praesentibus schematibus non constat ». 

Respondetur: De relatione schematis Commissionis nostrae 
cum religiosis Ecclesiae Orientalis, iam actum est in Fasciculo 
praecedenti, Responsum ad Observationem Generalem VII 
(Coussa). 

Qua ratione nostrum schema a religiosis orientalibus accep¬ 
tari possit ad ipsos pertinet dicere et ad Subcommissionem Coor- 
dinativam (materiae mixtae) rem componere. 

III. Observ.: Jullien (concordant: Lienart, Rugambwa, 
Suenens, Larraona, Bea, Browne, Antezana, Cooray, Perrin, Ba- 
zin, Bernard): « Materia ista quatenus peculiaris non spectat 
ad Concilium Oecumenicum, sed in casu proponatur: 

a) spectat ad Concilium quaestio generalis de vocatione 
religiosa, quae tamen includi deberet in uno eodemque schemate 
de vocatione ecclesiastica et religiosa, uti nunc saepe laudabili¬ 
ter fit in congressibus de vocationibus promovendis, in quibus 
disserunt et sacerdotes saeculares et religiosi, in unitate fidei 
et charitatis; 

b ) transmittantur bona illa schemata cum sapientibus 
animadversionibus Commissionis Centralis ad Commissiones com¬ 
petentes sive de aptando codice et regulis Statutorum Genera¬ 
lium, sive de instructionibus peculiaribus a Sancta Sede confi¬ 
ciendis de religiosis ». 

Respondetur : De materia retinenda vel remittenda iam ex 
professo actum in Responso ad Observationem Generalem II 
(Lienart), in fasciculo praecedenti, pag. 5, et ad Observatio¬ 
nem IX (Jullien) ibidem, pp. 16-17. 

Ea quae in praesentibus schematibus continentur sunt vel 
principia fundamentalia, vel normae generales vel quaedam par¬ 
ticularia quae speciale momentum practicum habent in tempo¬ 
ribus nostris: propterea generatim non sunt superflua et utiliter 
retineri possunt in textu Conciliari, si Concilium aliquid dicere 
debeat etiam de Religiosis. Refert enim ut in Concilio sermo 
sit de Religiosis non tantum veluti per transennam et obiter sed 
omnino « ex professo », secundum aliquod schema satis comple¬ 
tum et organice constructum quod vere respondet parti quam 
in Ecclesia detinent. Si tam ample de clericis et etiam de laicis 
Concilium intendat loqui, cur non et etiam de religiosis? 

Ad a) Agendo de vocatione religiosa, notare oportet quod in 
Priore Parte Schematis actum est de vocatione religiosa sub 
aspectu doctrinali: hic, agitur de aspectu disciplinari. 

Sub aspectu doctrinali, non est magna difficultas ut in una 

eademque Constitutione tractetur vocatio religiosa cum voca¬ 
tione sacerdotali dummodo ea quae sunt eidem propria distincte 
proponantur. Sub aspectu disciplinari autem, hoc difficilius erit 
facere. 

Practice, melius videtur schema praesens integre servare 
nunc; ad Subcommissionem Centralem coordinativam pertinebit 
videre quomodo varia schemata diversarum Commissionum com¬ 
poni possunt. 

N. B.: Quod dicitur ab Em.mo Relatore: « uti nunc saepe 
laudabiliter fit in congressibus de vocationibus promovendis », 
non fuit observatum, Romae, in duobus congressibus de voca¬ 
tionibus religiosis et sacerdotalibus, distincte diversisque tem¬ 
poribus celebratis. 

Ad b) Iam provisum est in prima parte praesentis respon¬ 
sionis: « De materia retinenda vel remittenda... ». 

IV. Observ.: Bea, Browne, Felici (concordant: Cooray, 
McKeefry, Perrin, Bazin, Bernier, Yago, Bengsch, Suhr, Gut, 
Sepinski, Janssens): « Ad Commissionem de codice reformando 
res deferatur ». 

Respondetur: De materia retinenda vel remittenda iam ac¬ 
tum est supra in responso immediate praecedenti III (Jullien) 
(cfr. pag. 4), et in fasciculo praecedenti, ad Observ. II (Lienart) 
p. 6 et ad Observ. IX (Jullien) p. 19. 

V. Observ.: O’ Connor: « A) De vocationibus tractetur 
una cum Commissione de Studiis et de Seminariis. 

B) Cetera argumenta in his schematibus tractata reduci pos¬ 
sunt ». 

Respondetur: Ad A) Iam actum est de hac re in responso 
praecedenti III (Jullien) ad a) (cfr. pag. 4). 

Ad B) De materia retinenda et remittenda, iam actum in eo¬ 
dem responso III (Jullien) (cfr. pag. 4) et in fasciculo praece¬ 
denti: pag. 6, 19. 

VI. Observ.: Silva Santiago: « A) Optarem ut in schema¬ 
tibus loquatur semper de “ clero dioecesano ” loco “ cleri saecu¬ 
laris ” ut iam fit in pluribus dioecesibus. 

B) Etiam optarem ut omnia quae referuntur de sacerdotibus 
lapsis tantummodo per transennam in Concilio tractentur, et 
melius et efficius unice S. Sedi reserventur ». 

Respondetur: Ad A) Est haec generalis quaestio quae ad 
Commissionem de disciplina Cleri directe spectat; libenter ob¬ 
temperabimus decisioni Commissionis Centralis. 

Liceat tamen hic modeste notare: 

1) Vox « saecularis » nullam imperfectionem vel mino¬ 
rem aestimationem connotat. Ideo adhibetur a Iure Canonico, et 
in Prima Romana Synodo, atque aptissime, ut videtur, conservari 
potest generalis distinctio inter Clerum Saecularem et Regu¬ 
larem. 

2) Imo, inter Status perfectionis ab Ecclesia recenter agni¬ 
tos habentur « Instituta Saecularia », quae notam quamdam di- 
stintivam habent praecise quod saecularia sunt, sicut Tertii 
Ordines Saeculares prae aliis regularibus. 

3) Etiam sacerdotes religiosi pertinere possunt ad clerum 
dioecesanum, non ratione incardinationis sed quia operibus dioe- 
cesanis vel in bonum dioecesis incumbunt. Ita aiebat SS.mus 
D. N. Ioannes Pp. XXIII in solemni allocutione habita in Pa- 
triarchali Archibasilica Lateranensi die 24 ianuarii 1960, ante 
Primam Romanam Synodum: « Dioecesana Synodus, cuius ce¬ 
lebratio iam instat, coetus est ecclesiasticorum virorum, qui ad 
dioecesanum clerum saecularem et regularem pertinent ». Et: 
« Sed valde optandum est, ut universus sacerdotum ordo amanti 
obsequatur invitationi Episcopi, qui numerum quam maximum 
sodalium utriusque cleri e dioecesi se circum gaudet congre¬ 
gari ». 

4) Imo, cum peculiaria Statuta praeparentur, ut intimior 
fiat collaboratio inter utrumque clerum ad ministeria exercenda 
in dioecesi sub ductu Episcopi, oportet ut nomen « dioecesanus » 
non restringatur ad unam partem cleri; siquidem Religiosi, qui 
exoptant, ad normam Legum Ecclesiasticorum, in dioecesi sub 
Episcopo incumbere ministerio apostolico, revera pars sunt Cleri 
dioecesani, sicut Summus Pontifex f. r. nuper dicebat. 

Ad B) Quae sub titulo Capitis XXXI: « De Sacerdotibus 
aliisque religiosis qui defecerunt » breviter dicuntur, valde utilia 
sunt. Attamen si specialem titulum hac de re habere offendat, 
forte quod hi articuli possent uniri aliis articulis cum quibus 
relationem habent, v. g.: 

aa. 123 et 124, poni possent in Schemate de « ipsa vita 
religiosa renovanda », post ultimum articulum n. 23 (Adhortatio 
ad vitam religiosam renovandam) (esset 23/B-C). 

aa. 125 et 126 poni possent in eodem Schemate, post 
art. 16 (Renovatio: quoad castitatem religiosam) (esset 16/C). 

a. 127 poni posset in Schemate de Constitutionibus aptan¬ 
dis, post art. 26 (Quaedam capita vitae religiosae aptanda) (esset 
26/B). 

VII. Observ.: Hurley: « Placet iis retentis quae iam dicta 
sunt de ordinatione considerationis variarum vocationum sub 
una constitutione generali de vocatione christiana ». 

Respondetur: De hoc argumento iam actum est in observa¬ 
tione praecedenti III (Jullien) (cfr. pag. 4 ad a). 

VIII. Observ.: Seper: «Ad Concilium deferantur eae tan¬ 
tum partes, quae innovationem iuris vel res magni momenti con¬ 
tinent ». 

Respondetur: De materia retinenda et remittenda, iam actum 
est in responso ad Observ. III (Jullien) p. 4 et in fasciculo prae¬ 
cedenti, pag. 6, 19. 

In particulari notandum est munus Concilii non esse tantum 
nova inducere; sed etiam vetera, pro necessitate et opportuni¬ 
tate melius enucleare, vel inculcare, vel contra errantes et impu¬ 
gnantes defendere. 

IX. Observ.: Dell’Acqua. 

N. B.: Cum haec observatio longior sit, per partes cum suis 
responsis exponitur. 

A) Textus: « 1) Agitur in praesenti de quibusdam quaestio¬ 
nibus particularibus status perfectionis, sectione quarta conten¬ 
tis partis secundae, in qua disciplina expenditur de renovatione 
vitae et operae in Institutis status perfectionis adquirendae. 

2) Nonnullae tamen animadversionibus ad eiusmodi quae¬ 
stiones praemittuntur, quae ad institutum Cardinalis protectoris 
proprie attinent. Instaurandae siquidem disciplinae, ad quam 
Oecumenicae Synodi sollicitudines et studia convertentur, con¬ 
ducere videtur huius quoque instituti consideratio. 

3) Uti neminem fugit, ipsum iam a saeculo xiu in Eccle¬ 
sia viget; multumque obtinuit prioribus temporibus. At post 
Const. Apost. Christifidelium Innocentii XII, diei 16 februarii 
1694, Cardinalis Protectoris potestas plurimum imminuta est 
atque honoris privilegiis paene constitit (T. Schaefer, De Reli¬ 
giosis ad normam C.I.C., Romae 1940, p. 190 s., n. 95). Hodie 
vero Cardinalis Protectoris « est tantummodo bonum religionis 
consilio et patrocinio promovere » (can. 499 § 2 C.I.C.). 



DOCUMENTA ET PROCESSUS VERBALES - SESSIO Xm 


307 


— 8 — 

4) Inde facile colligitur superius memoratum institutum 
pristinam suam amisisse vim postquam Congregatio super con¬ 
sultationibus Regularium per Sixtum V (a. 1585-1590) condita 
est, atque per Clementem VIII (ann. 1592-1605) cum Congre¬ 
gatione Episcoporum unita. 

5) Haec cum ita se habeant cumque hodierna Congregatio 
religiosis sodalibus praeposita, horum tractandis negotiis cumu¬ 
late prospicere valeat ac reapse prospiciat, quaeritur utrumne, 
ad religionum disciplinam efficacius promovendam, expediat in¬ 
stitutum de quo sermo est potius supprimi ». 

Respondetur-. Commissio nostra, etsi de Cardinali Protectore 
cogitaverit, non putabit ad se pertinere de Cardinalibus Protecto¬ 
ribus quidquam dicere. 

B) Textus-. « 6) Quod autem ad praesentium praescriptio¬ 
num schema pertinet, edicitur cum primis: “ In omnibus cleri¬ 
calibus Religionibus et Societatibus vitae communis iuris ponti¬ 
ficii, Superiores, iuxta Constitutiones, iurisdictionem habent ad 
confessiones recipiendas suorum subditorum aliorumve in insti¬ 
tuti domibus diu noctuque causa famulatus, educationis, hospi¬ 
tii aut infirmae valetudinis degentium ” (p. 3, n. 114). 

7) Claritatis causa, opportunum esset expresse significari 
eiusmodi iurisdictionem esse ordinariam ». 

Respondetur: Commissio consulte omisit dicere hanc iuris¬ 
dictionem esse ordinariam, ne quaestioni de exemptione praeiu- 
dicaret. Etenim, in institutis exemptis, cum Superiores sint Prae¬ 
lati in ordine iurisdictionis, hanc quoque iurisdictionem habent 
suo officio adnexam et proinde ordinariam (cfr. can. 197 § 1 
C.I.C.). Non ita in institutis non exemptis, ubi Superiores non 
sunt veri praelati: ideoque, hanc iurisdictionem a Sancta Sede 
titulo Delegationis obtinent et pro ipsis non est iurisdictio ordi¬ 
naria. Propterea, in textu praescinditur a tali determinatione inter 
iurisdictionem ordinariam et delegatam, et schemati standum est. 

C) Textus: « 8) Sub numero sequenti (n. 115) vero praesti¬ 
tuitur: “ Omnibus supradictis Superioribus facultas est, ad nor¬ 
mam Constitutionum, iurisdictionem ad confessiones sacramen- 
tales qua pollent, concedere sacerdotibus proprii aliusve instituti 
necnon e clero saeculari. 

Illam autem ne conferant, nisi iis quorum idoneitas, si de 
sodalibus proprii instituti agatur ad normam Constitutionum 
recognita fuerit; si vero de saecularibus vel alius instituti sacer- 

dotibus, nonnisi iis qui ab aliquo Ordinario vel Superiore appro¬ 
bati sunt ” (p. 3 s.). 

9) Ut ex ipso eiusdem numeri titulo liquet, peragitur heic 
de iurisdictione delegata. Quapropter loco verborum “ conce¬ 
dere ” et “ conferant ”, ad falsas opiniones vel ambiguitates 
praecavendas, adhiberi oporteret verbum “ delegare ” ». 

Respondetur: « Commissio iterum consulte verba « conce¬ 
dere » et « conferre » adhibuit loco « delegare », praecise ad 
ambiguitates timendas vitandas! Etenim: ut supra diximus, in 
institutis exemptis, cum Superiores Praelati habeant iurisdic¬ 
tionem ordinariam, eiusdem participatio facta aliis est vera dele¬ 
gatio: et tunc pro ipsis proprium verbum esset « delegare » ut 
sustinet Exc.mus relator. Sed in aliis institutis non exemptis, 
cum Superiorum iurisdictio sit et ipsa delegata a Sancta Sede, 
eiusdem aliis participatio facta non est simplex delegatio sed, 
proprio verbo, « subdelegatio ». Cum vero propter structuram 
grammaticalem articuli tales distinctiones inter iurisdictionem 
« delegatam » et « subdelegatam » induci convenienter nequi¬ 
rent, adhibitum fuit verbum neutrum « concedere », « confer¬ 
re », quod, ut videtur est etiam in textu retinendum. 

D) Textus: «10) Denique recta disciplinae ecclesiasticae 
ordinatio postulat, ut extranei sacerdotis idoneitas ad sacramen- 
tales excipiendas confessiones non “ ab aliquo Ordinario vel Su¬ 
periore ” probetur, verum a proprio Ordinario, cuius profecto 
est de sacerdotis sibi obnoxii doctrina ac virtutibus iudicium 
ferre ». 

Respondetur: Placet, iuxta observationem, dicere in hoc ar¬ 
ticulo 115 p. 4, linea 3: « ...qui a proprio (loco: aliquo) Ordi¬ 
nario... etc. ». Quia hic non agitur de confessario occasionali, ut 
in sequenti numero 116, sed de confessario habituali. Ideoque 
propositio libenter accipitur, sine tamen praeiudicio articuli 116. 

Observationes particulares et responsa eis data 
Art. 93 

I. Observ.: CAmara (in Fasciculo praecedenti: p. 22): «Cla¬ 
re indicentur quaenam instituta ad sacerdotium, quae non ». 

Respondetur: Humiliter fatemur sensum huius observationis 
non perspicere. 

II. Observ.: Spellman: « Caput 26 in schemate de Statibus 
Perfectionis Adquirendae proposito a Commissione de Religiosis 



308 


SUBCOMMISSIO DE SCHEMATIBUS EMENDANDIS 


— 10 — 

agit de vocationibus religiosis promovendis. Sed iam propositum 
est a Commissione de Studiis et Seminariis schema de vocatio¬ 
nibus ecclesiasticis promovendis. In fine huius schematis, Com¬ 
missio de Studiis et Seminariis proposuit hanc declarationem: 
“ Sancta Synodus ardenter exoptat ut haec actuosa in fovendis 
vocationibus omnium membrorum conspiratio, propriae dioece¬ 
sis, patriae, communitatis religiosae fines dilatato corde transgre- 
diens, ad universalis Ecclesiae necessitates respiciat... 

Idem Deus vocat alios ad Eum sequendum in vita sacerdo¬ 
tali, alios in vita religiosa. Sed, opus pro vocationibus requirit 
conspirationem omnium membrorum Mystici Corporis Christi. 
Media, tum naturalia tum supernaturalia, ad utramque vocatio¬ 
nem promovendam non multo inter se differunt. Ergo, quaestio¬ 
nes de vocationibus ad sacerdotium et de vocationibus ad vitam 
religiosam fovendis melius et convenientius simul traGtandae 
sunt. 

Pontificiae Commissionis Centralis munus est, secundum Lit¬ 
teras Apost. Super Dei Nutu motu proprio a Ioanne Pp. XXIII 
datas, “ sequi ac, si necesse sit, in ordinem disponere singula¬ 
rum Commissionum labores ”. Ergo videtur esse munus huius 
Commisisonis Centralis illa duo schemata de Vocationibus fo¬ 
vendis in unum colligere ». 

Respondetur: De una Constitutione pro utraque vocatione 
sacerdotali et religiosa tractanda iam actum est in Responso ad 
Observ. III (Jullien) p. 4, attenta distinctione inter aspectum 
doctrinalem et disciplinarem quaestionis et etiam inter vocationem 
religiosam cum sacerdotio coniunctam et sine sacerdotio, in viris 
et mulieribus. 

III. Observ.: Ruffini (concordant: Lienart, Spellman, Le¬ 
ger, Montini, Godfrey, Meyer, Di Jorio, Heard, Bea, Albareda, 
Cooray, McKeefry, Yago, Rakotomalala, Jelmini): « Pag. 5, Ti¬ 
tulus accuratior posset esse: “ Officium Sacerdotum et laicorum 
religiosas vocationes oratione et actione fovendi ” ». 

Respondetur: Placet. 

Art. 94 

I. Observ.: Montini (ex fasciculo praecedenti: pag. 22): 
« Sembra opportuno suggerire che la cura di favorire il sorgere 
delle vocazioni religiose deve avvenire presentando esattamente la 
dottrina rivelata relativa alia perfezione cristiana e alie sue con- 

dizioni, evitando di presentare la vita religiosa come Punica via 
capace di condurre alia perfezione cristiana ». 

Respondetur: Placent ea quae hic suggerentur et convenien¬ 
ter, de facto, in prima parte doctrinali schematis, Capite IX, ar¬ 
ticulo 17 praemissus fuit novus articulus: De perfectione chri- 
stiana in genere; qui praesenti suggestioni respondere videtur. 
(Cfr. Respons. in Schem. 3). 

ll.Observ.: Godfrey (concordant: Lienart, Spellman, Le¬ 
ger, Richaud, Meyer, Di Jorio, Bea, Albareda, Cooray, McKee¬ 
fry, Bazin, Rakotomalala): « Patres et fratres religiosi saepe pe¬ 
tunt ut Episcopus permittat ingressum in scholis ut quaerant vo¬ 
cationes. Conceditur: sed si nimis fiat et constans successio quae¬ 
rentium certe periculum est habendi aspirantes gregatim acceptos 
qui post experimentum cito relinquunt collegium, domum reli¬ 
giosam vel seminarium ». 

Respondetur: Ordinatio practica concessionis huiusmodi, ex 
parte Ordinariorum et usus eiusdem ex parte religiosorum, est 
quaestio de prudentia et discretione. Quare, initio praesentis 
articuli dicitur: « Prudens ac sapiens ad perfectionis statuum 
candidatorum inquisitio et vocationum suscitatio... »: quod ob¬ 
servandum est tum ab Ordinariis, tum ab ipsis Religiosis, qui ad 
iustam mensuram servandam, si opus fuerit, revocari poterunt, 
attento monito de quo in numero sequenti 95: «... sedule ca¬ 
vendo etiam ne immoderatus conatus augendi sodalium nume¬ 
rum eorumdem qualitati detrimento evadat... etc. ». 

Haec principia normativa videntur sufficere in Concilio; in 
ordine executivo, forte quod normae magis particulares dari 
poterunt. 

Art. 95 

I. Observ.: Montini (concordant: Leger, Godfrey, Di Jo¬ 
rio, Bea, Albareda, Antezana, Bernier, Yago, Rakotomalala, Jel¬ 
mini): « A) Liceat mihi hoc notare punctum pag. 6: “de me¬ 
diis etc. opportune norma statuenda est severior ac magis 
statui religioso consentanea; saepius, enim apud nos, pueri, qui 
ne conceptum quidem habent vitae religiosae ac perfectionis 
evangelicae adquirendae, a paroeciis, inconsulto parocho, arri¬ 
piuntur, favente quandoque familia ab onere filiorum sustentan¬ 
dorum liberari cupiente, et artificiosae educationi, eorum aetati 
et indoli oppugnanti, subiiciuntur. Plurimi ex huiusmodi alumnis 
postea dimittuntur, et gravi et saepe insanabili spirituali crisi 

perculsi ad ipsorum familias et paroecias redeunt, confusione 
et amaritudine pleni ac taedio religioso referti. 

Quodsi usque ad istorum professionem in religione huius- 
modi alumni perveniunt et ad sacerdotalem ordinationem, non 
raro miserrime a sanctis obligationibus decidunt et ordinariis 
locorum non paucas inferunt molestias. 

B) Materia autem non videtur Concilio praesentanda, sed 
potius ad Commissionem de reformando Codice vel ad Sacram 
Congregationem de Religiosis ». 

Respondetur: Ad A) Nonnulla sunt distincte consideranda 
in hac observatione: 

1) In adulescentulis ad vitam religiosam amplectendam 
invitandis non requiritur perfecta conscientia vocationis reli¬ 
giosae; sed sufficiunt genuina germina vocationis caute excolenda 
quae valent in veram vocationem authenticam efflorescere, gratia 
Dei operante. Etenim, finis vitae religiosae idem est ac vitae 
christianae: perfectio dilectionis Dei et proximi: « estote per¬ 
fecti sicut Pater vester coelestis perfectus est ». Media autem, 
consilia evangelica, sunt specialia. Unde requiritur et sufficit in 
adulescenti, quaedam inclinatio ad perfectionem assequendam: 
non necessario explicita, sed saltem ex quadam proclivitate ad 
bonum assequendum et pietatem exercendam; et praeterea, radi- 
cales aptitudines ad consilia amplectenda et ad vitam in Insti¬ 
tuto degendam eiusque opera exercenda, praesupposita conve¬ 
nienti institutione. Ubi haec inveniuntur, dicere licet invenire 
etiam genuina germina vocationis. 

Ideoque in Prima parte schematis, art. 21, de Vocatione haec 
habentur: « In adulescentulis autem, qui primae Divini Magistri 
secretae invitationi annuunt, haec (vocatio) nondum solent esse 
perfecte evoluta nec de futuro omnem excludere incertitudinem. 
Attamen haud desint oportet quaedam saltem genuina indicia 
quae spem afferant eos vitam professione consiliorum evangeli- 
corum Deo consecratam digne et fideliter ducere posse. 

2) Consequenter ad haec principia de germinibus vocatio¬ 
nis, dicitur in art. 22 sequenti (De universali vocatione divina ad 
perfectionem): « Cum benignissimus Dominus, absque persona¬ 
rum acceptione fideles ad perfectionem sequendam et exercen¬ 
dam invitaverit, in religionem aliudve institutum status perfec¬ 
tionis, clericale sive laicale, admitti potest quilibet catholicus 
qui signa certa et sufficientia vocationis praesefert, nullo legi¬ 
timo detineatur impedimento rectaque intentione moveatur, et 
ad onera vitae amplectendae ferenda sit idoneus ». 

Haec omnia perfecte consonant iis quae de vocatione sacerdo¬ 
tali habentur, in can. 1353 et 1363 § 1 C.I.C., necnon de admis¬ 
sione in Religionem (can. 538). 

3) Abusus in vocationibus colligendis, speciatim illi in 
observatione recensiti, omnino vitandi sunt, iuxta principium 
statutum: « Prudens ac sapiens... candidatorum inquisitio et 
vocationum suscitatio... », ad hoc specialibus normis particula¬ 
ribus datis, si opus fuerit. 

Sed hic prae oculis habenda est cautio posita in art. 97 se¬ 
quenti (Finis proprius status perfectionis adspirantibus propo¬ 
nendus). Si id tempestive et convenienter fiat, plures deceptio¬ 
nes in candidatis evitabuntur quae saepe sunt causae infideli¬ 
tatis. 

4) Retinendum est autem quod genuina germina vocatio¬ 
nis, etsi fundatam spem perseverantiae afferant, minime vero gi¬ 
gnunt certitudinem. Ideoque numerus eorum adulescentium qui 
non perseverant erit semper relative magnus, ut verificatur etiam 
in Seminariis dioecesanis Minoribus. Id quod maxime refert est 
illos candidatos tempestive et citius dimittere qui talem spem 
amplius non afferunt. 

Ad B) Placet quod huiusmodi normae executoriales magis 
particulares non dentur in Concilio, sed deinde per modum In¬ 
structionis executoriae. 

Art. 96 

I. Observ.: Godfrey (concordant aliqui ut ad art. 94, 
n. II): « In oratione publica fidelium, meminisse iuvat necessi¬ 
tatem etiam vocationum religiosarum. Utile est in oratione in¬ 
serere phrasim qua petitur benedictio pro familiis ut habeant 
privilegium et honorem dandi filios et filias vitae religiosae. Hoc 
placet multum familiis et parentibus ». 

Respondetur: Est factum quod in Orationibus pro Vocatio¬ 
nibus ab Ordinariis locorum imperatis in Ecclesiis publice reci¬ 
tandis, rarius sermo est de vocatione religiosa: agitur de sacerdo¬ 
tibus, et, ut ex contextu plerumque eruitur, saecularibus. 

Quare, in fine huius articuli addi posset: « Ordinariis locorum 
commendatur ut in ecclesiis orationes publice fiant pro vocatio¬ 
nibus etiam religiosis suscitandis ». 

II. Observ.: Cheikho: « A) Opportunum aestimatur ut reli¬ 
giosi qui ministerium animarum habent, sive sint religiosi ritus 
latini, sive etiam ritus orientalis, utantur in ministerio ritu ipso¬ 
rum fidelium ». 

B) Optatur ut in hac Constitutione aliquid inseratur de 
candidatis rituum orientalium, in Congregationes religiosas aut 
ordines religiosos ingredientibus. Convenit ut illi candidati con¬ 
servent ritum proprium pro bono fidelium orientalium eiusdem 
ritus ». 

Respondetur : Ad A) Quoad ritum observandum a Religiosis 
in sacro ministerio exercendo apud fideles diversi ritus, iam pro¬ 
visum est in textu concordato Commissionis Mixtae Episcopo¬ 
rum et Religiosorum: art. 5, 6, 7. 

Agitur evidenter de sacro ministerio exercendo penes aliquem 
coetum fidelium diversi ritus; non de aliquo fideli diversi ritus 
occasionaliter sacramenta petente. 

Ad B) Canon 542, 2° praescribit veniam S. Congreg. Orien¬ 
talis ut Orientales admittantur in latinas religiones. In hac 
licentia generatim continetur regula sequenda quoad Ritum; 
ideoque, non videtur necessarium ut Concilium aliquid magis 
particulare addat. 

Notarem tantum quod transitus ab uno ritu ad alium subici- 
tur normis quae multis apparent severiores aequo, et videntur 
laedere libertatem ipsam fidelium proprium ritum seligendi in 
materia quae a Iure Ecclesiastico unice pendet: ritus non sunt 
propter se, sed propter fideles. Quod valet praesertim de his 
nationibus ubi unus ritus est omnino praevalens, sed immigrantes 
habentur, qui venerunt ex alia natione ubi diversus ritus fuit. 

Art. 99 

I. Observ.: Leger (concordant: Rugambwa, Rakotomalala): 
« In prima paragrapho art. 99 ubi agitur de idoneitate ad ad¬ 
missionem, ut indicia proponuntur pietas, recta intentio, dotes 
animi et corporis. Credo quod mentio etiam et maxime facienda 
est de virtutibus fidei, spei et caritatis, scii, de vera fonte vitae 
christianae ». 

Respondetur: Proculdubio, virtutes theologales sunt vera fun¬ 
damenta vitae christianae et authenticae vocationis sacerdotalis 
et religiosae. Sed hic, non agitur de elementis constitutivis vitae 
christianae et vocationis enucleandis: quod pertinet potius ad 
aspectum doctrinalem vocationis; sed de signis sufficientibus ad 
vocationes practice diiudicandas vel ad candidatos admittendos, 
iuxta principia iam auctoritative inculcata a Summis Pontificibus, 
speciatim a Pio XI, in Codice quoque relata, concordanter quoque 

ad ea quae habentur in Capite de Vocatione (Primae Partis, 
art. 22). 

Ideoque, non videtur opportunum aliud hic addere circa 
fidem, spem et caritatem, quae certo certius in omni catholico 
admittendo plane praesupponuntur. 

II. Observ.-. Alfrink (concordant: Lienart, Bea, Antezana, 
Bazin, Bernier, Jelmini): « Pluries in schemate dicitur — et recte 
dicitur — ut v. gr. in num. 99 — ut Superiores religiosorum illos 
tantum candidatos admittant, quos ad perfectionem christianam 
in instituto assequendam sufficienter probaverit. 

Saepius autem accidit ut candidatus quis utique sacerdotium 
anhelet, sed non statum religiosum. Dum autem iuvenes sunt, 
hanc distinctionem saepius difficulter vident. Munus erit direc¬ 
torum spiritualium ut bene distinguant inter ambas vocationes. 
Et si habent aliquem candidatum qui sacerdotium quidem appe¬ 
tit, sed non statum religiosum, illum nullo modo cogant ut in 
ordinem ingrediatur vel congregationem intret vel ibi maneat, 
sed illi omnem libertatem dent ut ad seminarium dioecesanum 
transeat. 

Saepius isti candidati postea intelligentes se quidem sacer¬ 
dotium voluisse sed non statum religiosum, difficultates creant 
et dedecus fiunt tum statui religioso, tum sacerdotio ». 

Respondetur: Ad incommoda ista praecavenda datur art. 97 
praecedens (Finis proprius status perfectionis adspirantibus pro¬ 
ponendus): si rite observetur, candidati qui sacerdotium cupiunt 
sed non vitam religiosam vel non admittentur, vel, errore tem¬ 
pestive detecto, dimittentur. 

Forte quod in hoc art. 97 utiliter addi potest (pag. 7, lin. 3-4): 
«... Proponendi sunt, ita ut non solo Sacerdotii vel apostolatus 
exercendi desiderio ad Institutum attrahantur... ». 

III. Observ.: Sepinski: « Ad pag. 9, lin. 14, ponatur inter¬ 
punctio (,) post verbum: agatur ». 

Respondetur: Placet. 

Art. 100 

I. Observ.: Ruffini (concordant aliqui ut ad art. 93, II): 
« Pag. 9, ad 100 lin. 23: “ ... aut non idoneis imponant ” haec 
addi vellem: etiam — si necessarium sit — suspendendo eis 
absolutionem a peccatis donec institutum derelinquere non deli¬ 
beraverint ». 

Respondetur: Placet. 

II. Observ.: Cooray: «Ad pag. 9, lin. 23, verbum certo, 
id est: “ candidatis certo indignis ” est omittendum: est pericu¬ 
lum ne confessarii et directores nimis liberales indignos admit¬ 
tant, ratione huius verbi, cum certitudo non tam facile appareat ». 

Respondetur: Placet. Eo magis quod ad definitivam coopta¬ 
tionem, neque dubiae vocationes accedere possunt. 

III. Observ Ex Officio. 

Altera pars huius articuli, quae ad Directores Spirituales 
spectat, attentionem scriptoris effugit; ideoque est restituenda, 
scilicet: 

« Pariter, directores spirituales officium habent in foro in¬ 
terno non sacramentali iudicandi de divina vocatione alumnorum, 
atque secreto servato, indignos et non idoneos monendi ut vitam 
inchoatam sponte relinquant 16 ». 

N. B.: Haec nota (16) invenitur in pagina 10. 

Art. 105 

I. Observ.: Godfrey (concordant: ut supra ad art. 94, n. I): 
« De neuropsychicis caute procedatur. Mulieres medicae seligen¬ 
dae non sunt pro cura psychopatica alumnorum puerorum. Opus 
est maxima cautela in selectione peritorum. Episcopi generatim 
habent informationes de qualitate et charactere medicorum ca¬ 
tholicorum. Experientia docet infelix consilium dari posse a 
medicis ignorantibus vitae religiosae ». 

Respondetur: Clausula in articulo: « normis Sanctae Sedis 
hac in re servatis », implicite includit omnes necessarias cautiones 
quas pro certo Sancta Sedes non omittet dare praeter illas iam 
datas. 

Art. 107 

I. Observ.: Sepinski: « A) ad pag. 12, lin. 8 fiat interpunc¬ 
tio (,) post verbum “ ut ”, et corrigatur: “ ulteriore 

B) ad pag. 12, lin. 13, fiat interpunctio (,) post verbum: 
“ quidem ” ». 

Respondetur: Placet ad utrumque. 

Art. 109 

I. Observ.: Spellman: « Quamquam aliquae materiae tracta¬ 
tae in Capite 28 de admissione alumnorum ad Sacros Ordines re¬ 
ligiosis propriae sunt, tamen, hae materiae convenienter includi 
possint in Schemate de Ordine a Commissione de Disciplina Sa¬ 
cramentorum proposito, Canones de ordinatione religiosorum et 
de titulis canonicis pro religiosis nunc includuntur in illa parte 
Codicis I. C. quae agit de Sacramentis, et non in illa parte quae 
agit directe de religiosis. Idem ordo in Concilii decretis servari 
deberet ». 

Respondetur: Non videtur incommodum ut fiat iuxta pla¬ 
citum Em.mi Relatoris; sed caute, ut ea quae sunt propria reli¬ 
giosorum distincte enuntientur sine confusione quae hac in re 
non deest in Codice, praesertim quoad assimilationem luris reli¬ 
giosorum non exemptorum iuri saecularium! 

Art. 111 

I. Observ.: Leger (concordant: Rugambwa, Rakotomala- 
la): « In art. 111 ubi tractatur de receptione ordinum minorum, 
aliquid dici debet de ordinibus maioribus. Saepe enim in religio¬ 
nibus, ordinum maiorum receptio regulariter praecipitatur, quod 
non est sine detrimento pro seriosa praeparatione candidatorum ». 

Respondetur: De Ordinibus Maioribus, generatim, magna 
habetur aestimatio eorumque receptio cum debita praeparatione 
habetur. Tantum exceptionaliter interstitia non servatur, pro can¬ 
didatis qui curriculo theologico partim saltem confecto Religio¬ 
nem ingressi sunt: inde necessitas, post probationem votorum 
temporariorum et professionem perpetuam Ordines Maiores ci¬ 
tius conferendi ita ut munera sacerdotalia sine otiosa mora exer¬ 
cere valeant. 

De Ordinibus Minoribus autem specialis erat ratio eorum- 
dem aestimationem extollendi et eorum receptionem melius cu¬ 
randi. Ideoque, non videtur necessarium aliquid addere pro Or¬ 
dinibus Maioribus, cum id quod hic dicitur: « Ordinationes, 
praesertim sacerdotales... » sufficiat. 

Art. 114 

I. Observ.: Spellman: « Caput 29 in regimine sacramen¬ 
tali poenitentiae in institutis status perfectionis aliquas mutatio- 

nes, diu exspectatas, introducit. Uniformitas et continuitas direc¬ 
tionis spiritualis cum debita conscientiae libertate bene compo¬ 
nuntur. Videtur esse non inopportunum anteponere aliquam in¬ 
troductionem in qua ratio totius quaestionis proponi possit. In¬ 
super, hoc Caput cum schemate de Sacramento Poenitentiae a 
Commissione de Disciplina Sacramentorum proposito conferen¬ 
dum est ». 

Respondetur-. 1) Placet praemittere, ad modum Prooemii, 
novum articulum, v. gr. modo sequenti: 

«114. A) [ Momentum administrationis Sacramenti Poeni¬ 
tentiae ]. Omnibus compertum est quanti momenti sit in Insti¬ 
tutis statuum perfectionis prudens ac ordinata administratio Sa¬ 
cramenti Poenitentiae quo asseclae perfectionis christianae con¬ 
scientiam “ ab omni inquinamento carnis et spiritus ” (II Cor. 
VII, 1) in dies purgant et ad perfectam cordis et animi mundi¬ 
tiam pervenire valeant quae unionem cum Deo parat et fovet. 

Ut usus huius Sacramenti plenos obtineat suos effectus, suf¬ 
ficiens copia confessariorum idoneorum sodalibus est praebenda 
et debita libertas conscientiae omnino relinquenda. Cavendum 
est autem ne indiscreti recursus ad confessarios, praeter ordina¬ 
rios et extraordinarios, praesertim in communitatibus religiosa¬ 
rum, detrimentum afferat disciplinae aliosque inducat abusus. 
Quare ut omnia hac in re ordinatim in bonum animarum proce¬ 
dant quaedam statuuntur normae servandae ». 

2) Proculdubio hae normae erant concordandae cum Sche¬ 
mate Commissionis de Sacramentis: sed sine praeiudicio iuris 
religiosorum. In Codice, Caput II speciale: « De Confessariis et 
Cappellanis » inseritur in ipsa parte De Religiosis: quia sunt 
plura particularia quae difficiliter in schemate generali de sacra¬ 
mentis tractari possunt. 

II. Observ.: Ruffini (concordant ut supra ad art. 93, n. II): 

« Superiores Seminarii, collegiive — ut legitur in can. 891 
C.I.C. — Sacramentales Confessiones suorum alumnorum secum 
in eadem domo commorantium ne audeant, nisi alumni ex gravi 
et urgenti causa in casibus particularibus sponte id petant ». Est 
norma sapientissima et prudentissima; cur non extenditur ad Su¬ 
periores religiosorum? ». 

Respondetur: Petita extensio praedictae normae ad Superio¬ 
res iam habetur in can. 518 § 2: « Superiores religiosi, pote¬ 
statem audiendi confessiones habentes, possunt, servatis de iure 
servandis, confessiones audire subditorum, qui ab illis sponte 

sua ac motu proprio id petant, at sine gravi causa id per modum 
habitus ne agant ». 

Concessio facultatis hic Superioribus facta, non derogat prae¬ 
scriptis Codicis quoad usum huius facultatis, speciatim respectu 
subditorum. 

Art. 115 

I. Observ.: Ruffini (concordant ut supra ad art. 93, n. II): 

« A) Pag. 3 lin. 16, cur post iurisdictionem, tacetur adiectivum 
delegatam? 

B) lin. 18 “ ... e clero saeculari ”. Occasione capio id pro¬ 
ponendi: Quotiescumque in Concilio Vaticano II sermo erit de 
clero qui hic dicitur saecularis, appelletur dioecesanus sicut recte 
optabat et contendebat Card. Mercier ». 

Respondetur: Ad A) Iam huic observationi ample respon¬ 
sum est supra. Cfr. Observ. Gen. IX (Dell'Aequa) C, pag. 8. 

Ad B) Pariter huic observationi responsum datur supra. 
Cfr. Observ. Gen. VI (Silva), pag. 5, ad A). 

II. Observ.: Siri: « Ad lin. 18 adiungatur: “ pro iis tan¬ 
tum de quibus superiori articulo ” ». 

Respondetur: Additio proposita iam implicite continetur in 
locutione «... iurisdictionem ad confessiones sacramentales qua 
pollent... »: haec enim directe refertur ad iurisdictionem de 
qua in art. 114 praecedenti. Ideoque haec additio, licet non 
noceat, non est necessaria et gratia maioris concisionis sermonis 
omissa est. 

III. Observ.: Godfrey (concordant ut supra ad art. 94, 
n. I): « Monentur Superiorissae de protegenda libertate con¬ 
scientiae sororum: urget Episcopum ad vigilantiam ». 

Respondetur: De hoc explicite, et, ut videtur, sufficienter, 
agit articulus 118 sequens (Obligatio antistitae servandi liberta¬ 
tem conscientiae subditorum). 

IV. Observ.: Richaud: « Ad pag. 4, lin. 3, addenda est 
verbis: “ nonnisi qui ab aliquo Ordinario ” haec praecisio: 
“ Ordinario loci ” et deleantur verba sequentia: “ vel Supe¬ 
riore ” ». 

Respondetur. Iuxta observationem Generalem IX (Dell’Ac- 
qua) n. 10 (cfr. supra, pag. 9, D) loco: « ... ab aliquo », dicitur-. 
« a proprio Ordinario... ». 

Neque est valida ratio restringendi hanc concessionem facul¬ 
tatum ad solos sacerdotes ab Ordinario loci approbatos, cum 
ceteri sive a proprio Ordinario religioso, sive a proprio Supe¬ 
riore, praebeant idem testimonium idoneitatis, quae est condi¬ 
tio concessionis. 

V. Observ.: LandAzuri: « Non placet ut Superiores religio¬ 
si Institutorum clericalium habeant potestatem delegandi iuris- 
dictionem ad audiendas confessiones sacramentales in favorem 
sacerdotum subditorum et etiam cleri saecularis vel dioecesani ». 

Respondetur: Vi praesentis articuli, datur Superioribus reli¬ 
giosis facultas concedendi Sacerdotibus Saecularibus seu dioece- 
sanis facultatem audiendi confessiones suorum subditorum alia- 
rumque personarum de quibus in art. 114; non vero, ad audien¬ 
das confessiones aliorum sacerdotum saecularium vel dioecesa- 
norum, nisi per accidens, si unus eorum inveniatur in categoria 
personarum de quibus in art. 114. Et hoc non est aliquid novi: 
habetur iam in can. 875 § 1: « ... cui fas est eam concedere etiam 
sacerdotibus e clero saeculari... ». 

Art. 116 

I. Observ.: Ruffini (concordant ut supra ad art. 93, n. 11): 
« Pag. 4, lin. 11 eorum confessariis ” aperte dicatur Confessa- 
rios istos peculiari indigere iurisdictione ab Ordinario loci con¬ 
cedenda; cfr. can. 876 C.I.C. ». 

Respondetur: Consulendo libertati conscientiae religiosarum, 
Commissio consulte voluit religiosas, ut dicitur in hoc articulo, 
aequiparare ceteris mulieribus, quoad conditiones validitatis Con¬ 
fessionis earum. Quare, hic articulus derogat canoni 876, quate¬ 
nus non amplius exigit peculiarem iurisdictionem pro religiosis 
mulieribus audiendis: sufficit illa ad mulieres valide audiendas; 
et conditiones appositae pro confessionibus mulierum sunt tan¬ 
tum ad liceitatem, sicut sunt pro mulieribus in genere. 

Hoc non impedit autem quominus servanda sit vigens ordi¬ 
natio Confessariorum Ordinariorum et Extraordinariorum, qui 
etiam ab Ordinariis locorum sunt designandi: sed illa designa¬ 
tio, supposita iam iurisdictione in sacerdote ad confessiones mu- 

lierum in genere audiendas, non praescribitur ad validitatem con¬ 
fessionum religiosarum. 

Ideoque, standum est praescripto huius articuli ut ipse iacet. 
Art. 117 

I. Observ.: Aloisi Masella: « Libertas quae conceditur 
religiosis mulieribus instituendi valide et licite confessionem apud 
quemlibet sacerdotem pro confessionibus mulierum ab aliquo 
Ordinario loci approbatum videtur excessiva. Neque auctoritas 
Superiorissae ut usus illius facultatis non noceat aut abusibus lo¬ 
cum det satis munita videtur ». 

Respondetur: i) In Commissione multum disceptatum est 
utrum sufficeret approbatio ab « aliquo Ordinario », ut in textu; 
an exigi deberet approbatio ab Ordinario loci ubi confessio insti¬ 
tuitur: et maioritate suffragiorum vinxit prima sententia quae 
habetur in articulo. 

ii) Ratio est ut religiosis mulieribus ampla detur libertas con¬ 
fessionem occasionalem instituendi, ad tranquillitatem suae con¬ 
scientiae. Neque talis facultas excessiva videtur, si omnia bene 
ponderantur. Etenim, 

a) agitur de confessione occasionali: nam regulariter, ser¬ 
vanda est ordinatio Confessariorum Ordinariorum et extraordi¬ 
nariorum ut supra dictum est. 

b) Haec confessio occasionalis valde urgere potest ad tran¬ 
quillitatem animi Religiosae: unde necessitas praebendi facilita¬ 
tem, pro occasione sibi oblata, eam instituendi. 

c) Sub uno respectu, dici potest (et dicitur) quod tunc 
religiosa invenitur in conditione favorabiliore quam mulier in 
saeculo, quae valide confiteri potest tantum ad Confessarium ab 
Ordinario loci ubi confessio instituitur approbatum; sed alio 
aspectu invenitur in peiore conditione: quia religiosa tenetur ad 
disciplinam quoad egressum e domo, secus ac mulier in saeculo. 
Unde non valet semper ad confessarium extra domum recurrere; 
sed debet capere occasionem alicuius sacerdotis in domo trans¬ 
euntis, quin ipsa debeat ab eo inquirere an sit approbatus ab 
Ordinario loci huius vel non: quod esset valde odiosum pro 
utroque. Id vero maiorem vim adhuc habet si agatur de moniali 
quae numquam e monasterio egreditur! 

d) Quare, ne suscitentur inutiles difficultates quae pos¬ 
sent effective coarctare libertatem conscientiae religiosarum, et 
quidem, cum serio detrimento, statuitur in articulo quod sufficit 

approbatio ab aliquo Ordinario loci, quin proinde de origine 
approbationis sacerdotis sibi ignoti religiosa inquirere debeat. 

iii) Neque talis praxis gravia incommoda habet, praecise quia 
agitur non de confessione habituali, sed occasionali et proinde 
exceptionali. Et insuper, si reapse agatur de sacerdote approbato 
ab alio Ordinario loci quam dioecesis ubi fit confessio, id evenire 
potest vix extra ipsam domum religiosam, et rarissimis occasioni¬ 
bus transitus talis sacerdotis in domo: propterea periculum veri 
abusus valde reducitur; imo, minus est quam periculum abusus 
si confessio instituatur apud sacerdotem approbatum in dioecesi, 
sed extra domum, ad quem religiosa posset recurrere frequentius. 

Extra domum religiosam, enim, sacerdos non approbatus in 
dioecesi non sedebit in confessionali; et proinde, nulla soror ad 
eum sese praesentabit. 

Concludendo dicimus: 

a) ex una parte, dispositio articuli melius libertatem con¬ 
scientiae religiosarum tuetur, in certis occasionibus quando vere 
tali libertate indigere possunt; 

b) ex altera parte, dato caractere occasionali et exceptio¬ 
nali huius confessionis, plerumque in sola domo religiosa possi¬ 
bilis, valde reducitur periculum abusus vel incommoda. 

II. Observ.: Ruffini (concordant ut supra ad art. 93, n. II): 
« Pag. 4, lin. 19: “ ... confessionem instituat apud quemlibet 
sacerdotem ”; modo tamen confessio fiat extra domum religio¬ 
sam, in Ecclesia vel oratorio publico ». 

Respondetur: Commissio consulte voluit excludere omnes 
conditiones iure vigente impositas ad validitatem confessionis 
occasionalis religiosarum: quae conditiones ut patet plus nocent 
quam iuvant et perniciose libertatem conscientiae coarctant. Ad 
liceitatem autem, servanda sunt conditiones pro ceteris mulieri¬ 
bus audiendis impositae, ut dictum est. 

Cur revera tantus timor circa confessiones religiosarum, qua¬ 
si ipsae essent periculosiores quam mulieres in saeculo ad quas 
audiendas tam faciliter conceditur facultas, etiam sacerdotibus 
iuvenibus! 

III. Observ .: D’Alton (concordant: Browne, Cooray, 
McKeefry): «Non placet provisio in paragrapho 117 qua reli¬ 
giosa potest confessionem valide instituere apud confessarium 
ab aliquo Ordinario loci approbatum. Etenim ex tali provisione 
sacerdos ex ultimis finibus terrae potest confessiones religiosa- 

rum audire in dioecesi ubi nihil de eo scitur. Talis provisio, in 
re in qua abusus timeri possunt, esset, meo iudicio, valde peri¬ 
culosa et insuper daret talem copiam confessariorum religiosis 
qualem nec laici in Ecclesia habent. Omnino velim, ergo, ut 
verbum aliquo deleatur ita ut confessarius debeat esse approba¬ 
tus ab Ordinario loci in quo confessio fit ». 

Respondetur: Iam huic observationi responsum est in prae¬ 
cedenti. Ut patet, incommoda ab Em.mo Relatore recensita sup¬ 
ponunt confessionem occasionalem esse aliquid omnino habituale; 
et quod transitus alicuius sacerdotis extranei in domo religiosa 
esset factum quasi quotidianum! Dum e contra agitur de casu 
exceptionali, pro quo, propterea, verus abusus non est timendus. 

IV. Observ.: Gracias: « Num 116 et 117 introducunt 
innovationem optatam, sed numerus 117 qui incipit voce “ prae¬ 
terea ” nihil numero praecedenti addit. Omnia patent verbis 
numeri 116: “ religiosae et sodales Societatum vitae communis 
coeteris mulieribus in omnibus aequiparantur ”. 

Forse hic numerus 117 possit supprimi; vel melius potest 
coniungi numero praecedenti, exempli gratia, modo sequenti: 
“ ... sed circa conditiones ad validitatem et liceitatem confessio¬ 
nis requisitas, etiam religiosae et sodales Societatum vitae com¬ 
munis caeteris mulieribus in omnibus aequiparantur (117). Ideo¬ 
que, si aliqua religiosa aliave sodalis societatis vitae communis 
confessionem instituit apud sacerdotem quemlibet pro confessio¬ 
nibus mulierum ab aliquo Ordinario loci approbatum, confessio 
valida et de se licita est, servatis, ad liceitatem dumtaxat, normis 
de loco pro mulierum confessionibus ” ». 

Respondetur: Dato quod in art. 117 ad validitatem confes¬ 
sionis occasionalis sufficiat approbatio confessarii ab aliquo Or¬ 
dinario loci, non est simplex applicatio normae pro mulieribus 
audiendis in genere datae: ideoque, melius de hoc casu separa- 
tim agere ut ea quae noviter hic introducuntur clarius pateant. 

Art. 118 

I. Observ.: Ruffini (concordant ut supra ad art. 93, n. II): 
« Pag. 4, lin. 30 ss.: Haec vigilantia ab Episcopo exerceri ne 
potest etiam si Sorores ad Institutum exemptum pertineant? ». 

Respondetur: Nihil derogatur canoni 2414 praescribenti: 
« Antistita quae contra praescriptum can. 521 § 3, 522, 523 

gesserit, a loci Ordinario moneatur; si iterum deliquerit, ab eo¬ 
dem officii privatione puniatur, illico tamen certiore facta Sacra 
Congregatione de Religiosis ». 

Art. 120 

I. Observ.: Spellman: « Recognitio precationis in modum 
Divini Officii in institutis status perfectionis confectae tamquam 
oratio Ecclesiae publica in bonum totius Mystici Corporis vere 
tendit. Caput 30, tamen, aptius in schemate decreti de Sacra 
Liturgia ponatur ». 

Respondetur. Cum agatur de norma ipsis Religiosis danda, 
videtur melius ut habeatur in Schemate de Religiosis; ut in 
Codice, habetur praescriptum circa obligationem Chori, in parte 
de Religiosis, canon 610: est complementum aliquod totius di¬ 
sciplinae propriae Religiosorum. 

II. Observ.-. Ruffini (concordant ut supra ad art. 93, 
n. II): « Potestne haberi oratio publica Ecclesiae, oratio monia- 
lium? Nonne minister publicus Ecclesiae est Sacerdos tantum ». 

Respondetur-. Quaestio auctoritative resolvitur his verbis 
Constitutionis Apostolicae Sponsa Christi, art. V, § 1: « Eccle¬ 
sia ad orationem publicam quae eius nomine, sive in choro 
(c. 610 § 1) sive privatim (c. 610 § 3) Deo funditur, solas monia- 
les inter mulieres Deo sacras deputat... ». 

His deputatio haec extenditur etiam ad alias religiosas. 

III. Observ.-. Gut: «Mihi persuasum est etiam moniales 
nomine Ecclesiae divinum officium recitare. Solemni ritu occa¬ 
sione professionis illis breviarium traditur. Non auderem ne du¬ 
bium quidem proferre hac de re apud moniales nostras ». 

Respondetur-. Vlacet. 

Art. 122 

I. Observ.-. Leger (concordant: Rugambwa, Bea, Rakoto- 
malala): « Hoc tantum dicam quod articulum 122 non mihi pla¬ 
cet. Propono ut etiam moniales linguam vernaculam adhibeant 
in Officio divino. Etiam enim moniales intelligere debent offi¬ 
cium. Et quia earum cognitio latinae linguae valde insufficiens 
est (non sunt mulieres eruditae) legitimum et necessarium est 
illud ius concedere ». 

Respondetur. Commissio consulte moniales excepit a norma 
de qua in praesenti articulo. Ratio est quia, si una ex parte, et 
ipsae debeant intelligere preces quas recitant, ex altera parte, 
cum in Schemate nostro de Institutione sodalium, etiam Insti¬ 
tutio intellectualis monialium congruenter sit promovenda, nihil 
impedit quominus istae animae contemplativae sufficiens tempus 
devoveant ut sufficientem linguae latinae cognitionem sibi com¬ 
parent ad textum Sancti Officii intelligendum, de cetero ipsis 
convenienter explanandum a personis competentibus. In art. 55 
enim hoc habetur: « Monialibus autem impertiatur solida insti¬ 
tutio in sacris disciplinis earum conditioni accommodata ». Et 
iuxta observationem Em.mi Card. Spellman (Observ. Gen. III, 
in fasciculo praecedenti) ad art. 48 additur: « Specialiter commen¬ 
datur Ordinariis locorum et Superioribus competentibus provi¬ 
dere ne Monasteriis Monialium sibi subiectis desint educatores 
et directores spirituales quibus cura institutionis et formationis 
monialium concredatur » (cfr. Responsa Fasc. praec.). 

Si vero in aliquibus locis, praesertim missionum, nimis diffi¬ 
cile sit pro Monialibus addiscere latinum, dispensationes concedi 
poterunt; sed pro ceteris remaneat Officium Divinum in sua 
forma authentica. 

II. Observ.: Richaud: « Optarem quod officium, sive par¬ 
vum sive magis completum, sit idem pro omnibus sororibus 
cuiuslibet Instituti et in concordantia aliqua per respectum ad 
officium romanum universale. 

Opinor insuper quod multas determinationes in istis sche¬ 
matibus conveniunt quoque pro alumnis cleri saecularis ». 

Respondetur: 1) Si ageretur de institutis vitae contemplati¬ 
vae, tantum, forte quod uniformitas proposita posset induci; 
sed data nimia varietate institutorum vitae activae quae tamen 
huiusmodi preces publicas habent et quidem secundum etiam 
proprias traditiones, non videtur convenire omnes istas preces 
ad aliquem textum uniformem et communem reducere. 

2) Quoad extensionem harum determinationum ad alumno¬ 
rum cleri saecularis, ad nos non pertinet iudicare. 

III. Observ.: Sepinski: «Ad pag. 6, lin. 20-21 ubi agitur 
de lingua vernacula permittenda in Officiis, clarius indicatur 
auctoritas quae debet approbare ». 

Respondetur: Posset enim addi: «... iuxta textum ab aucto¬ 
ritate ecclesiastica rite approbatum; quin hic determinetur a 

Sancta Sede vel ab Ordinario loci: id quod definiri poterit in 
aliqua Instructione executoria. 

IV. Observ.: Janssens: «Etiam monialibus concedatur usus 
linguae vernaculae in Officio persolvendo ». 

Respondetur-. Iam provisum in responso praecedenti I, ad 
art. 122 (Leger) (cfr. supra pag. 25). 

Art. 123 

I. Observ.: Siri: « Materia Cap. XXXI non est in actu Con¬ 
ciliari deducenda ». 

Respondetur: Iam provisum est in Responso ad Obs. Gen. 
VI (Silva Santiago) (cfr. supra, pag. 6 ad B). 

Art. 126 

I. Observatio: Godfrey (concordant ut supra ad art. 94, 
n. I): « Mea humili opinione mentio sacri coelibatus in Concilio 
non debet fieri nisi per transennam, et gaudeo quod in schemate 
fit mentio de documento “ Lex Sacri Coelibatus ” et de exclusiva 
reservatione materiae de coelibatu exclusive Sanctae Sedi. Sed 
dubito de tractatione de lapsis in Concilio. Nec dicatur verbum 
de dispensatione obligationis in Concilio: non est locus pro tali 
materia ». 

Respondetur: 1) De Reservatione adhibenda in loquendo 
de lege coelibatus et de eadem dispensatione, schema videtur 
plene respondere observationi Em.mi Relatoris. 

2) Quoad vero opportunitatem huius capitis, responsum iam 
datum est tum supra immediate in Responso ad Observationem 
praecedentem, tum maxime ad Observ. Gen. VI (Silva Santiago) 
(cfr. supra, pag. 6 ad B). 

Art. 127 

I. Observ.: Cento: «Experientia edoctus, censeo melius 
providendum esse ad aequitatem in dimittendis sororibus ». 

Respondetur: Ad talem aequitatem obtinendam, etiam re¬ 
spectu sororum, tendit totus articulus 127: «ut hi processus 
dimissionis, perfecta aequitate servata... peragantur ». 

* * * 

His omnibus rite perpensis, ne dedignentur Em.mi Patres 
nostrae Subcommissionis, sua qua pollent sapientia, significare 
an textus huius partis schematis sit sufficienter emendatus; et, 
quatenus negative, quaenam adhuc desiderentur emendationes. 

DE EMENDATIONE SCHEMATIS 

DE STATIBUS PERFECTIONIS ADQUIRENDAE 
SEU DE RELIGIOSIS 

(Cap. XXXII) 


Postremum caput schematis, nempe 32, De missionibus in¬ 
scribitur: examinatum fuit a Patribus Pont. Commissionis Cen¬ 
tralis die 15 iunii 1962. 

Pro emendatione textus huius capitis nunc examinandae sunt 
observationes Patrum Pont. Commissionis Centralis et respon¬ 
siones eis datae a Pont. Commissione de Religiosis. 

Observationes generales et responsa eis data 

I. Observ.: Pizzardo (concordant: Masella, Alter): « Sche¬ 
ma concordandum cum Commissione de missionibus ». 

Respondetur : Hoc erit munus Subcommissionis de materia 
mixta. 

II. Observ.: Godfrey: « Schema brevius esse deberet, mea 
humili opinione ». 

Respondetur : Schema iam satis breve est; abbreviari nequit 
nisi demendo ea quae tamquam necessario dicenda ideoque a 
Commissione inserta sunt in eo. 

III. Observ .: 0’Connor: «Non videtur mihi conveniens 
ad bonum Ecclesiae in genere et Missionum in specie dualitatem 
potestatis extollere prout in pag. sexta, linea vigesima et sequen¬ 
tibus, ubi distinctio fit inter potestatem ecclesiasticam, et pote¬ 
statem religiosam. Una enim exstat in Ecclesia Sacra Hierarchia 
et quisquis potestatem seu iurisdictionem legitime exercet pote¬ 
stati ecclesiasticae participat ». 

Respondetur : i) Quoad rem: nullum esse potest dubium 
quod praeter Sacram Hierarchiam, divinitus constitutam, sit Hie- 

rarchia interna institutorum Status Perfectionis sub Romano Pon¬ 
tifice, iure ecclesiastico constituta (cfr. Schema: « Constitutio de 
Statibus Perf. », art. 27). 

ii) Quoad denominationem-. Potestas qua Superioris unius 
vel alterius hierarchiae, vero quodam sensu lato, est Ecclesiastica. 
Sed ad confusionem vitandam in istis Superioribus designandis, 
usu praesertim Instructione S. Congr. de Propaganda Fide d. 8 de¬ 
cembris 1929 invecto, Superior Missionis vel Ecclesiasticus dici¬ 
tur ille Praelatus a S. Sede nominatus ad missionem regendam; 
et Superior Religiosus, praepositus internus Instituti religiosi. 

iii) Sicut Superior Missionis dicitur per antonomasiam « ec¬ 
clesiasticus » ita potestas qua pollet dicitur « ecclesiastica », prae 
alia quae propria est Superioris religiosi quaeque dicitur « reli¬ 
giosa ». 

Unicam denominationem « ecclesiasticam » pro utraque po¬ 
testate adhibere, stricte esset rectum; sed confusionem certo gi¬ 
gneret. 

IV. Observ.: Bazin: « Hoc schema videtur codificare In¬ 
structionem S. C. de Propaganda diei 8-12-1929, quae referebat 
non solum ad Religiosos Missionarios, sed et ad societates sine 
votis (ut MEP, PIME etc.). Sed in hoc schemate, vix nihil dicitur 
de Superioribus societatum sine votis, quamvis hae societates 
multae sint et in multis locis laborent. Nolunt dici “ religiosi ”, 
sed indigent claris regulis ad magna incommoda et graves mole¬ 
stias vitandas ». 

Respondetur. Sine dubio, citata Instructio S. Congr. de Pro¬ 
paganda Fide etiam ad Societates sine votis spectabat: ideoque 
titulus fert: « Ad Vicarios Praefectosque apostolicos et ad Supe¬ 
riores Institutorum, quibus a S. Sede missiones concreditae sunt, 
quo nonobstante, in textu, eadem instructio loquitur tantum de 
Superioribus Religiosis. Cum « a Rubro ad Nigrum » valeat il¬ 
latio, vox « religiosus », lato sensu intelligi debet, etiam sodales 
et superiores Societatum sine votis comprehendens. 

Hoc sensu latiore etiam in praesenti schemate vox « religio¬ 
sus » assumenda est, prout id a contextu requiratur. Eo magis, 
quod de usu huius vocis habetur specialis norma in Schemate 
Primo: « Constitutio de Statibus Perfectionis Adquirendae », 
art. 14: (Terminologia: terminus « religiosus » stricto et latu 
sensu) (cfr. ibid., pag. 15). 

Ideoque, implicite sed sufficienter Societates sine votis inclu¬ 
duntur in schemate. 

V. Observ.-. CAmara: «Concordo. Sed interrogo: quando 
missio concredita est alicui Instituto Religioso, nonne praeviden¬ 
dum est ut candidati ad Sacerdotium non omnes in Instituto reci¬ 
piantur ut unica possibilitas ad sacerdotium, sed qui praeferant 
alium Seminarium eis facultetur? 

Mihi videtur si ullus candidatus pertineat proprie et plene 
ad Missiones, quacumque ex causa, illi Religiosi relinquant ter¬ 
ritorium Missionis, deerit clerus proprius. Et quando Missio 
elevata fuerit in Dioecesim, clerum proprium non habebit. 

Hoc refero, quia in Brasilia nonnulli Praelati Religiosi pu¬ 
tant se ingratum esse erga Institutum vocationes ad sacerdotium 
dirigere ad Seminarium dioecesanum et non ad Institutum. De 
hoc re iam certiorem feci Nuntiaturam Apostolicam ». 

Respondetur: i) Non est dubium quod, iuxta instructiones 
Sanctae Sedis valde perspicuas, Clerus saecularis est promoven¬ 
dus, etiam in Missionibus alicui Instituto concreditis. Hoc munus 
autem, directe pertinet ad Superiorem Missionis seu Ecclesia¬ 
sticum, qui utique ministerio sodalium sui Instituti utitur ad pro¬ 
prium seminarium regendum. 

ii) De facto, Institutio sacerdotum saecularium in Missio¬ 
nibus effective et generaliter promovetur adeo ut hodie plurimi 
indigenae ad ipsum Episcopatum evehantur. Quando hoc opus 
sit incipiendum, est quaestio de prudentia : norma absoluta dari 
nequit. 

De Ratione agendi diversa, in Brasilia, iudicare poterit ipsa 
Sedes Apostolica, cui casus, ut dicitur, relatus est. 

iii) Cum de clero saeculari instituendo non sit hodie gene¬ 
ralis difficultas vel reluctantia ex parte missionariorum, schema 
ab hac quaestione abstinuit. 

VI. Observ.-. Spellman: « Hoc schema videtur bene provi¬ 
dere apostolatum religiosorum in divino mandato, Ecclesiae dato, 
exsequendo praedicandi evangelium omni creaturae in mundum 
universum ita ut in locis missionum superiores ecclesiastici vel 
ordinarii locorum et Superiores religiosi concorditer agant ad 
bonum animarum promovendum, sine aliquo detrimento vitae 
religiosae eorum qui simul sunt et missionarii et religiosi. Om¬ 
nibus ponendis positis, ut hoc schema cum schematibus a Com¬ 
missione de Missionibus iam propositis concordaret, de capite 
XXXII: “ De Missionibus ” in schemate de Statibus perfectionis 
adquirendae suffragium fertur. Placet ». 

Respondetur: De schemate cum illo Commissionis de Mis- 

sionibus concordando, iam actum est in Resp. ad Observ. I (Piz- 
zardo), pag. 3. 

VII. Observ.-. Thuc: « Concilientur pro Concilio Oecume- 
nico in quantum conciliari possunt opiniones Patrum de hac re ». 

Respondetur: Optimum quidem desiderium, sed potius ar¬ 
duum munus! De cetero, ut dictum est in Responsis ad Schema I, 
« Constitutio de Statibus Perfectionis », opus Concilii non est 
varias sententias vel opiniones conciliare; sed in luce harum sen¬ 
tentiarum et opinionum, opus veritatis et iustitiae conficere, prin¬ 
cipiis theologicis et iuridicis solide fundatum. 

VIII. Observ.: Alter: « Schema componendum est cum 
decretis a Commissione de Missionibus iam disceptatis in “ Com¬ 
missione Centrali Praeparatoria ” et in unitis tractatis conside¬ 
randis ». 

Respondetur: De hac concordantia iam actum est in Resp. 
ad Observ. I: pag. 3. Concordantia autem fieri non debet prae- 
iudicio eorum quae in praesenti schemate retineri debent. 

Observationes particulares et responsa eis data 
Art. 129 

I. Observ.: Sepinski: « Ad pag. 5, lin. 17-18: dicerem: 
“ in mundo universo ” ». 

Respondetur: Placet. 

Art. 130 

I. Observ.: Ruffini (concordant: Quiroga, McKeefry, God- 
frey): « Pag. 6, lin. 11: Num necesse est ut Superior Ecclesiasti¬ 
cus seligatur semper inter sodales Instituti religiosi ». 

Respondetur: i) Non est necessarium ut Missio semper sit 
concredita alicui Instituto Religioso. De Facto, plurimae sunt 
hodie non ita concreditae, de quibus habetur specialis articu¬ 
lus 135: De Apostolatu religiosorum in Missionibus non com¬ 
missis proprio Instituto. 

Hoc in casu, Superior Missionis potest esse saecularis vel 
religiosus diversi Instituti. 

ii) In Missione autem concredita alicui Instituto, Superior 
Missionis debet esset unus ex illo instituto: aliter Commissio 

non haberet amplius sensum. Sicut in Paroecia concredita alicui 
Religioni, parochus semper debet esse unus ex hac Religione, 
a proprio Superiore praesentatus Ordinario loci qui missionem 
canonicam ei concedit (cfr. can. 456, C.I.C.). Ita, idem servatur 
in Missione concredita Instituto: Superior Supremus praesentat 
candidatos pro munere Superioris Missionis (Vicarii, Praefecti, 
immo Episcopi dioecesis concreditae) et S. Sedes unum ex istis 
vel, si casus fuerit ex aliis alumnis eiusdem Instituti seligit et 
Superiorem Missionis instituit. Est praxis constans S. Congr. 
de Prop. Fide. 

II. Observ.: Leger (concordant: Quiroga, McKeefry, Gra- 
ner, Bazin): « In hoc schemate. Quando quaestio est de Ordina¬ 
rio loci missionis, melius est eum semper vocare Superiorem Ec¬ 
clesiasticum in oppositione cum Superiore Religioso ». 

Respondetur: Instructio S. Congr. de Prop. Fide (8 dec. 
1929), ut supra dictum est (cfr. Resp. ad Observ. III: 0’Con- 
nor, pag. 3), Ordinarium loci vocat etiam et passim « Superio¬ 
rem Missionis ». Et videtur haec appellatio esse praeferenda; 
quia sic vitatur difficultas quam Exc.mus Relator 0’Connor, in 
Observ. III, pag. 3, signavit ex usu alterius termini: Superior 
ecclesiasticus, potestas ecclesiastica. 

III. Observ.: Cento: «Licet rationibus obviis conveniat 
generatim ut Superior Ecclesiasticus seligatur inter sodales In¬ 
stituti cui Missio credita est, nullo modo tamen decet strictam 
obligationem Sanctae Sedi de hoc imponere ». 

Respondetur: Non imponitur Sanctae Sedi obligatio concre¬ 
dendi Missiones alicui Instituto; sed si id faciat, illud facere 
debet secundum naturam huiusmodi commissionis iuridicae; et 
esset contra naturam huius commissionis Superiorem Missionis 
seligere extra Institutum cui Missio concreditur, ut supra fusius 
explicatum est (cfr. Resp. ad Observ. Art. 130, Obs. I: Ruffini, 
pag. 6). 

II. Observ.: Silva: « Pag. 6, lin. 19: Praxis suadet unitatem 
regiminis in missionibus. Praeferendum videtur systema ut Prae¬ 
latus Missionis simul Superior religiosorum exsistat ». 

Respondetur: Praxis universalis hodierna , salvis paucis ex¬ 
ceptionibus, est ut Superior Missionis sit distinctus a Superiore 
Instituti: quod magis respondet Codici luris Canonici, necnon 
Instructioni S. Congr. de Prop. Fide d. 8 dec. 1929. 

Ut experientia docet, magna essent incommoda si vi legis 
generalis utrumque munus in eadem persona uniri deberet; quare 
in non paucis casibus ad hac unitate retrahendum fuit. Tantum 
per modum exceptionis, peculiaribus in adiunctis, unitas mune¬ 
rum in eodem Superiore servari poterit. 

Art. 131 

I. Observ.: Leger (concordant: Quiroga, McKeefry, Gra- 
ner, Bazin): « In lin. 28 dicatur: “ Quoad particularia definienda, 
specialis conventio iniri semper debet Inter Superiorem Eccle¬ 
siasticum et Superiorem maiorem Instituti probante Sancta Sede ”. 
Experientia enim probavit sufficienter absolutam necessitatem 
talis conventionis, ad vitandas difficultates facile possibiles in 
cooperatione inter Superiorem Ecclesiasticum et Institutum cui 
concredita est Missio ». 

Respondetur, i) Huiusmodi conventio quoad particularia, 
non est semper necessaria neque opportuna: quia, non solum 
generaliter suppletur ab ipsa Instructione S. Congr. de Propa¬ 
ganda Fide d. 8 dec. 1929 quae iam non pauca particularia defi¬ 
nit; sed plerumque singulis Institutis missionalibus datur « Sta¬ 
tutus Missionum », a S. Congregatione de Prop. approbatus, qui 
est applicatio in particulari et pro determinato Instituto ipsius 
Instructionis S. Congregationis. Ita, ulterior Conventio esset 
superflua. 

Sicubi talis Statutus Missionum non habetur, tunc conventio 
utilis erit. Propterea, textus schematis non est immutandus. 

ii) Neque necessarium est dicere: superior maior cum in 
non paucis Institutis non sit unicus; in schemate melius habetur: 
Superior competens-, qui intelligitur competens ad normam Con¬ 
stitutionum. 

II. Observ.-. Marella (concordat: Alter): « Placet et valde 
placet praesertim art. 131. Systema Conventionum cum adprob. 
S. S. inita inde ab anno 1946 post bellum vigere coepit in Iaponia 
ubi adest Hierarchia indigena et candide fateor optimos effectus 
habuisse et habere. Sunt Episcopi qui inierunt sex vel plures 
Conventiones cum diversis Congregationibus in suis Dioecesi¬ 
bus adlaborantibus, et omnia concorditer usque nunc procedunt ». 

Respondetur: De bono effectu huiusmodi Conventionum non 
est dubitandum; sed in casibus ab Em.mo Relatore adductis, 
non agitur de Missione concredita alicui Instituto; sed in qua 

Institutum recipitur, ad normam eorum quae in art. 135 sche¬ 
matis dicuntur. In istis casibus, tunc cum Instructio S. Congr. 
1929, non applicetur (directe saltem) neque Statutus Missionum 
specialis habeatur, urget necessitas Conventionis. Sed, ut dic¬ 
tum est, hic non est casus de quo in art. 131. 

Art. 132 

I. Observ.: Leger (concordant: Quiroga, McKeefry, Gra- 
ner, Bazin): « Linea 4 dicatur: “ Hic diversarum stationum et 
quasi-paroeciarum, rectores, omnibus que aliis officiis ac mune¬ 
ribus aptos viros praesentat; Superior... ”. Ratio est quia, Supe¬ 
rior religiosus debet intervenire in omnibus nominatione suorum 
religiosorum, quia dependent a se ipso. Praeterea, verbum “ pro¬ 
ponat ”, quod invenitur in Instructione 8 dec. 1929, non fuit 
clarum. Qualis sit differentia canonica inter praesentationem et 
propositionem? Inde in praxi melius est dare ius praesentationis 
Superiori religioso ». 

Respondetur: i) Placet addere verba (pag. 7, lin. 4-5) « et 
quasi-paroeciarum... omnibusque aliis... » ut ab Em.mo Relatore 
suggeritur. 

ii) Absque dubio, « in omnibus nominationibus suorum reli¬ 
giosorum, Superior religiosus intervenire debet: sed aliter et 
aliter ». Id fieri potest. 

Inter praesentationem et propositionem candidati, est quae¬ 
dam differentia: in praesentatione: habetur ex parte Superioris 
verum ius candidatum offerendi, ita ut Ordinarius iuridice non 
valeat in officio alium nominare qui non fuerit praesentatus, etsi 
possit praesenta tum reiicere: quo casu, Superior alium prae¬ 
sentare debet. Ita est casus praesentationis Parochi, ad normam 
can. 456. 

Simplex autem propositio non implicat ius strictum ex parte 
Superioris ita ut Ordinarius valeret, summo iure, alium nomi¬ 
nare qui non fuerit propositus: est veluti modus vivendi. 

iii) Ita S. Congr. de Propaganda Fide, praetulit dicere tan¬ 
tum: « Proponere ». ... propositio ista non potest quidem dici 
praesentatio canonica, de qua Benedictus XIV in Const. Fir¬ 
mandis § II, diei 6 novembris 1744 ( Collectanea P. F. n. 348) 
et can. 456 pro parochis religiosis loquuntur. 

« Ordinarius dependens a S. C. de Prop. Fide sub hoc respectu 
maiore facultate gaudet quam Ordinarius in territorio extra eius 
iurisdictionem. Iste nominat eum, qui est praesentatus; ille nomi- 

nat “ prout in Domino iudicaverit Iste recusare potest eum 
qui fuit praesentatus et instare ut alius praesentetur; ille nomi¬ 
nare potest candidatum qui non fuit propositus » (Paventi, Bre¬ 
viarium luris Missionalis, Ann. 1952: pag. 102). 

iv) Quare, dicere « praesentare » loco: « proponere, esset 
conferre Superiori Religioso maius ius quam intendit S. Congreg. 
de Prop. Fide et minuere ius Ordinarii loci: id quod relinquimus 
iudicio Subcommissionis decidendum. 

v) Attamen, bene notandum est quod si agatur de paroecia 
vel quasi-paroecia in perpetuum Instituto, ex speciali Induito 
S. Congr. de Prop. Fide concessa, tunc applicandus esset sim¬ 
pliciter can. 456, cum iure praesentandi ex parte Superioris reli¬ 
giosi: quia tali casui, non valet Instructio 1929, quae pro missio¬ 
nibus concreditis et ut talibus tantum datur. 

vi) Ceterum hae animadversiones satis indicant quo modo 
in ipsa Commissione Centrali agnoscatur absoluta necessitas ut 
Religiosi in ministerio apostolico exercendo, ita sub Ordinariis 
locorum laborent, ut plena et perfecta dependentia servetur a 
propriis Superioribus in his quae ad vitam religiosam pertinent, 
vel cum bac vita connexa sunt. Ideo, licet mutatio proposita non 
videatur accipienda, spiritus qui illam informat, grato animo a 
Commissione accipitur. 

II. Observ.: Leger (concordat ut in observ. I praecedenti 
Di Jorio): « Linea 8 (pag. 7) non mihi placet principium de pro¬ 
hibitione co-habitationis missionariorum saecularium cum mis- 
sionariis religiosis. Distinctio ea inter clerum saecularem et reli¬ 
giosum est inutilis et etiam periculosa. Inde, religiosi debeant 
ius habere cohabitandi cum sacerdotibus saecularibus, praesertim 
in territoriis missionum, quia ordinarie saeculares pauci sunt et 
de facto optimi effectus possunt oriri ex tali co-residentia. 

Missionarii religiosi possunt semper observare Constitutio¬ 
nes proprii Instituti, ad aedificationem cleri saecularis, cum quo 
co-habitant ». 

Respondetur: i) Prohibitio co-habitationis certo non infertur 
in schemate contra Sacerdotes saeculares; sed pro disciplina reli¬ 
giosa servanda. Sicut in aliis locis non admittitur huiusmodi co- 
habitatio, nisi per rarissimam exceptionem, eadem disciplina, 
inquantum fieri potest, observanda est etiam in locis Missionum 
et quidem, sine iniuria pro clero saeculari: sacerdotes saeculares 
et religiosi constituunt duos status, iuridice distinctos, cum pro¬ 
prio modo vivendi. 

ii) Sane, bene intelligitur quod in locis Missionum, coha- 

bitatio ista potest esse haud raro non tantum utilis sed neces¬ 
saria. Propterea in schemate non est prohibitio cuiusvis cohabi- 
tationis, ut observatio Em.mi Relatoris et aliorum deinde videtur 
supponere: sed consulte Commissio dixit: « in eorum (saecula¬ 
rium) domibus cum ipsis cohabitare, ut non excluderetur cohabi- 
tatio sacerdotum saecularium in domibus religiosorum: in suis 
domibus enim, religiosi possunt proprias Constitutiones obser¬ 
vare, nonobstante praesentia sacerdotum saecularium, ut recte 
dicit Em.mus Relatore, sed non ita, saltem cum eadem facilitate, 
in domibus sacerdotum saecularium. 

iii) Hac distinctione retenta, prohibitio haec quae de cetero 
neque est absoluta, non est nimis severa; et, experientia facta, 
etiam valde opportuna. Quare, in hoc, textus non est immutan¬ 
dus. De cetero, Schema Commissionis de Missionibus, Fasciculo 
« De Disciplina Cleri », loquitur tantum « De cleri saecularis 
vita communi », sine relatione ad cohabitationem cum religiosis. 

III. Observ.: Circa idem argumentum De cohabitatione: 

A) « P. 7, iin. 8: Paragraphum potest interpretari ut clericis 
saecularibus iniuriosus. Quia res parvi est momenti, omittatur » 
(Card. Silva). 

B) « Adhaereo iis quae ab Em.mo Card. Leger dicta sunt 
de cohabitatione sacerdotum saecularium cum missionariis reli¬ 
giosis, quae videtur potius fovenda quam prohibenda » (Card. 
Di Jorio). 

C) « De cohabitatione cleri religiosi et cleri saecularis textus 
posset esse minus durior “ nequeunt ” » (£& Lefebvre). 

D) « Prohibitio cohabitationis missionarii religiosi cum sacer¬ 
dotibus saecularibus, de qua in schema “ de missionibus ” pa¬ 
gina septima linea octava, non placet » (£& Bernard). 

Respondetur: Hae omnes observationes procedunt, neglecta 
distinctione facta supra in Resp. ad Observ. II (Leger) ii): qua 
retenta, prohibitio neque est absoluta, neque durior vel iniuriosa: 
sed simpliciter recta est disciplina, ut religiosi remaneant, etiam 
in missionibus, tales. 

IV. Observ.: Sepinski: « A) Ad pag. 7, lin. 18-19: pressius 
dicatur: “ rem Superiori Ecclesiastico missionis exponat ”. 

B) Ad pag. 7, lin. 25: clarius dicatur: “ Superior Ecclesia¬ 
sticus vero ” ». 

Respondetur: De hac denominatione actum est in Resp. ad 
Observ. III (0’Connor), supra pag. 3, ii), iii), et iterum ad 

Observ. II (Leger), sup. pag. 10, qua concluditur denominationem 
« Superior Missionis » esse praeferendam. Sic respondetur ad 

A) et B). 

Art. 133 

I. Observ.-. Sepinski: «A) Linea 30-31 (pag. 7): item 
“ Superioris Ecclesiastici ”. 

B) Ad pag. 7, lin. 36: item “ Superiori Ecclesiastico ” ». 

Respondetur: De hoc iam actum est in Responso praece¬ 
denti. 

Art. 134 

I. Observ.: Ruffini (concordant: Quiroga, McKeefry, God- 
frey): « Pag. 8, lin. 12 s.: “ In locis Missionum Religiosos ope¬ 
ribus artis conficiendis vacare, mihi non placet ” ». 

Respondetur: Certo id evenire non potest nisi per modum 
exceptionis, praesertim in certa arte indigena quam Ecclesia vult 
missionarios promovere; res affertur hic tantum ad exemplum. 

II. Observ.: Silva: « Pag. 8, lin. 1-16: “ Suadetur omis¬ 
sio. Res non sunt dignitati Concilii consentaneae ” ». 

Respondetur: Sunt tamen res necessario inculcandae, ut ex¬ 
perientia docet, et quidem inculcandae auctoritative ut hae nor¬ 
mae effective observentur ab omnibus: ideoque, opportunum est 
ut a Concilio edantur. 

III. Observ.: Cooray: « A) Placet iuxta modum. Modus est 
sequens: debebam aliquid dicere de iis quae tractata sunt in 
n. 134 de stipendiis missarum et de iuribus stolae, ad patefacien¬ 
dam mentem et problemata quaedam Episcoporum nostrae pro¬ 
vinciae. Sed iam hac de re tractatum est quando agebatur de 
Missionibus et quidem “ de Disciplina cleri ”. Unde optandum 
est ut recognoscatur hic numerus et etiam totum decretum colla- 
tis observationibus ibi factis. Claritatis causa quaedam adnota- 
tiones in scriptis trado. 

B) Pag. 8, lin. 5 et sq. Si honoraria Missarum ac iura stolae 
sodalium cedi debent Superiori religioso, plura exinde incom¬ 
moda consequentur: 

1) Disparitas inter sacerdotes saeculares et religiosos: nam 
iuxta ea quae dicta sunt ad QQ de Missionibus in Schemate “ de 

Disciplina Cleri ”, sacerdotes saeculares haec emolumenta cedere 
debent aerario communi dioecesano. 

2) Gravamen nimis onerosum aerarii dioecesani: absque 
stipendiis Missarum et iuribus stolae permultis in Missionum lo¬ 
cis redditus stationum haud sufficiunt ad sustentationem sacer¬ 
dotum, multo minus ad missionis progressum fovendum. Unde 
nihil supererit Episcopis agendum nisi recurrere ad S. Congrega¬ 
tionem de Prop. Fide pro subsidiis amplioribus. 

3) Causa esset admirationi, imo scandali fidelium, si isti 
scirent religiosos praeter plenam sustentationem, etiam stipendia 
Missarum et iura stolae tamquam emolumenta personalia perci¬ 
pere. 

Unde stipendia Missarum et iura stolae cedi debent ut par¬ 
tem redditus ad sustentationem sacerdotum destinati. 

C) Haec declaro non ex incuria de necessitatibus instituto¬ 
rum religiosorum qui tantum fructum in locis missionum affe¬ 
runt propriis laboribus, sed propter veram et sinceram difficulta¬ 
tem Episcoporum missionariorum qui generatim apud gentes 
pauperrimas in vinea Domini laborant. Ita sentiunt omnes Epi¬ 
scopi provinciae nostrae. Si deest sufficientia pecuniaria pro mis¬ 
sione, religiosi missionarii una manu destruunt quae alia manu 
aedificant. 

D) Quantum ad necessitatem Institutorum religiosorum, ali¬ 
ter hic de rebus providendum esset consulto etiam Eminentissimo 
praesule Congregationis de Propaganda Fide ». 

Respondetur: Ad A) De schemate cum illo de Missionibus 
concordando, iam actum est in Resp. ad Observ. I (Pizzardo) 
pag. 3, et VIII (Alter), pag. 6, retinendo quod talis concordantia 
non debet esse simplex compromissum in damnum praesentis 
schematis. 

Ad B) i) Praemittendum est normam in hoc art. 134, lin. 5-6 
statutam, scilicet: « honoraria SS. Missarum et iura stolae non 
missioni sed secundum Constitutiones missionario vel instituto 
cedunt », non esse novitatem in iure Missionali: In « Statuto 
Missionum » enim particulari Congregationum iam habetur: et 
in nostro, sic exprimetur: 

« 37. Honoraria SS. Missarum et iura stolae ad peculium 
Congregationis pertinent ». 

Hoc habetur tum in editione anni 1912, tum in alia revisa 
1934, semper facta cum approbatione Sacrae Congregationis 
de Propaganda Fide. Idem habetur in aliis statutibus pro Mis- 



324 


SUBCOMMISSIO DE SCHEMATIBUS EMENDANDIS 


— 14 — 

sionibus. Unde nihil habetur in Schemate neque contra ius, 
neque praeter ius: sed est omnino secundum ius missionale. 

ii) Ad rem rite assequendam, retinendum est quod iuxta 
ius commune, eleemosynae Missarum sunt fructus omnino per¬ 
sonalis Sacerdotis celebrantis et applicantis missam, et adeo in¬ 
violabilis, ut excludatur ius Ordinarii loci tributum imponendi 
« super eleemosynis Missarum sive manualium sive fundatarum » 
(can. 1506, C.I.C.). Neque intra dotem beneficii computandae 
sunt, eo quod beneficium debet esse sufficiens ad congruam 
sustentationem; et in hoc est differentia cum « iuribus stolae » 
quae ad dotem beneficialem constituendam conferri possunt 
(cfr. can. 1410). 

iii) Ideoque, Eleemosynae Missarum, secundum ius, perti¬ 
nent ad sacerdotem celebrantem, non devolvuntur ad Ordina¬ 
rium loci: salvo caso binationis, cum sacerdos, sine induito, ius 
non habeat ad secundum stipendium missae, excepto die Nativi¬ 
tatis Domini. 

Hoc ius fundamentale de honorariis Missarum non mutatur 
in locis missionum, nisi per peculiares dispositiones. Ideoque 
ibidem sustinetur ita ut eleemosynae missarum a sacerdote cele¬ 
brante percipiendae sunt, et si ille sit religiosus, ab eius Instituto 
secundum Constitutiones, ut habetur in schemate. 

Porro non apparet valida ratio hoc ius commune mutandi, 
licet in certis casibus, quaedam accommodatio intervenire possit, 
et de facto ita factum est, inter Ordinarium et Superiores religio¬ 
sos consentientes, secundum quam pars eleemosynarum Missarum 
cedebantur Ordinario. 

iv) Prima ratio ab Exc.mo Relatore allata contra normam 
Schematis, est « Disparitas inter sacerdotes saeculares et religio¬ 
sos » (cfr. sup. pag. 12, B, 1). 

Respondetur : 

a) Est etiam disparitas inter sacerdotem saecularem extra 
locos Missionum et sacerdotem in locis Missionis, si huic dene¬ 
gatur ius percipiendi eleemosynas Missarum: num poterit sem- 
per observari? 

b) Quaedam disparitas quidem invenitur in eo quod dum 
sacerdos saecularis eleemosynas Missarum Ordinario loci cedit, 
missionarius religiosus proprio Superiori eas tradit. Sed huius- 
modi disparitatis validae sunt rationes. Imprimis, discrepantia 
est etiam inter statum iuridicum utriusque sacerdotis: sacerdos 
saecularis Vicariatui Apostolico vel Dioecesi missionali est incar- 
dinatus; dum missionarius religiosus proprio Instituto remanet 

ad scriptus (cfr. can. 111, § 2), licet operam suam in bonum Mis¬ 
sionis gratuite praestet. Insuper, plerique sacerdotes saeculares 
educati fuerunt sumptibus Missionis: quae ratio affertur in ipso 
Schemate de Missionibus: « De Disciplina Cleri », pag. 9: « ... in 
hoc casu necessarium erit ut sacerdos (saecularis, de quo solo 
loquitur schema) praesertim qui, forsan inde a Seminario Mi¬ 
nore, sumptibus Missionis educatus est... »; e contra, missio¬ 
narius Religiosus proprii Instituti sumptibus plerumque educa¬ 
tus est, sine ullo contributo ex parte Missionis: unde omnino 
aequum est ut et ipse ad novos missionarios praeparandos con¬ 
tribuere valeat, eleemosynas Missarum Instituto conferendo. Ne¬ 
que praetereundum est quod sicut generales sumptus regiminis 
Missionis ab ipsa Missione sustinentur, etiam aequum est ut re¬ 
gimini Instituti, quod missionibus adlaborat, et ipsi missionarii 
religiosi inquantum possunt subveniant. Ideoque, haec dispari¬ 
tas, aliunde non exaggeranda, quae validis iustificatur rationi¬ 
bus, est omnino aequa, minime odiosa proptereaque convenienter 
retinenda. 

De cetero, ut supra dictum est; quandiu sacerdotes saecula¬ 
res privari poterunt propriis eleemosynis Missarum quibus ceteri 
sacerdotes saeculares extra locos missiones fruuntur? 

Quoad autem ceteros Missionis reditus, est perfecta paritas 
inter saeculares et religiosos qui eos debebunt conferre Aerario 
communi, si de facto hoc institutum fuerit. 

v) Secunda ratio est veluti instantia prioris: necessitas Dioe¬ 
cesis. 

a) Conceditur quod in Missionibus (et frequentissime etiam 
extra missiones) aerarium dioecesanum ultra modum gravetur: 
ita ut non valeat omnia opera bona congruenter sustinere et mi¬ 
nus adhuc promovere pro suo zelo apostolico Bonus Pastor. 

b) Sed admitti debet etiam quod aerarium Institutorum 
missionalium non solum valde gravatur; sed saepe fere vacuum 
remanet. Et tamen habet obligationes pecuniarias sustinendas, 
descriptas in ipso statu Missionum; et praeterea habet suas do¬ 
mus formationes sustinendas, e quibus missionarii proficiscuntur! 
Unde possit has expensas necessarias facere, si privetur eleemosy¬ 
nis Missarum, cum a Superiore Missionis missionarii accipiant 
tantum sustentationem, sed nullum stipendium! 

Ergo, retentio eleemosynarum est necessitas pro institutis; 
et ultimatim in ipsum bonum missionis vertit: nam si institutum 
defectu subsidiorum depereat, neque poterit missionarios mit¬ 
tere! 

vi) Tertia ratio desumitur ex possibili scandalo passo ex parte 
fidelium (cfr. pag. 12, B, 3). 

Si fideles ob hoc scandalum patiantur, est quia non recte in¬ 
struuntur: nihil scandalosum esse potest in eo quod Religiosi 
percipiunt id quod suum est, ilioque utuntur non ut melius 
et iucundius vivant, sed proprium Institutum sustineant quod 
in bonum missionis et ipsorum fidelium vires impendit et ipsos 
missionarios praeparet. 

De iis fideles instrumento, eorum conscientia conformabitur 
ad genuinum sensum iustitiae et aequitatis, deposita erronea 
rerum aestimatione. 

Ad C) Exc.mus Relator suam mentem declarat « non ex in¬ 
curia de necessitatibus i nstitutorum religiosorum... sed propter 
veram et sinceram difficultatem Episcoporum missionariorum... » 
(cfr. sup. pag. 12, C). 

Optime: eodem sensu animi etiam Commissio normam 
art. 134 statuit: non ex incuria de necessitatibus Ordinariorum 
locorum... sed propter veram et sinceram difficultatem Institu¬ 
torum. Unde remanet quod bonum pro utroque, Ordinario et In¬ 
stituto, est ex aequo quaerendum, tribuendo cuique suum, prae 
oculis habendo quod religiosi missionarii non quaerunt stipendia: 
sed sustentationem et eleemosynas Missarum cum iuribus stolae, 
quae sibi de iure competunt. 

Ad D) Exc.mus Relator suggerit, « quantum ad necessitatem 
Institutorum religiosorum (ut) aliter his de rebus providendum 
esset... » (cfr. pag. 13, C). 

Sed quomodo? Religiosi alios reditus non habent nisi super¬ 
fluum stipendiorum, quod obtinent parce vivendo, et eleemosynas 
missarum seu iura stolarum. Cum in Missionibus stipendia non 
percipiant, quomodo suis necessitatibus providere poterunt si 
etiam eleemosynas missarum cedere debeant? Norma normalis 
proinde, non est mendicare apud S. Congregationem de Propa¬ 
ganda Fide, ut suggerit Exc.mus Relator: sed retinere id quod 
suum est. 

Concludendo hoc possumus dicere: Ea quae in responsis de¬ 
ducuntur, valent praecipue et absolute pro eleemosynis Missa¬ 
rum quarum perceptio est ius inviolabile sacerdotis celebrantis, 
ut dictum est (pag. 14). 

Quoad iura stolae autem, prae oculis habendum est quod in 
plurimis Missionum Stationibus de facto nec cognoscuntur: quia 
Missionarii suum ministerium gratuito praestant; vel ita minima 
sunt ut reapse futile esset de iis rationem habere ideoque legem 
ferre. Sicubi vero, in quadam Statione aut quasi-paroecia, ob 

praesentiam alicuius familiae aut personae conspicuae, dantur re¬ 
vera eleemosynae seu praestationes quae iuri stolae aequivaleant, 
casus praevideatur in conventione de qua superius sermo fit. 

IV. Observ.: Lefebvre: « De re oeconomica, Instituti reli¬ 
giosi debent invitari relinquere Missionibus pauperibus quod 
stricto iure eis competit ». 

Respondetur: Instituta religiosa possunt cedere quod stricto 
iure sibi competit, dummodo id facere possunt sine gravi damno. 
De facto, scimus quod id fit, saltem secundum mensuram possi¬ 
bilem: si non ex toto, saltem ex parte, ita ut valeant opus suum 
missionale continuare. 

V. Observ .: D’Alton: « Anceps haero de iis quae dicuntur, 
paragrapho 154 de iuribus stolae. Melius esset, ni fallor, ut iura 
stolae cederent ipsi missioni ». 

Respondetur : De hoc provisum est in Resp. ad Observ. III 
(Cooray), in fine, pag. 16, « Concludendo ». 

Art. 135 

I. Observ.: Leger (concordant: Quiroga, McKeefry, Graner, 
Bazin): « A) Quando in territorio missionis sunt alii religiosi, 
clericales vel laici, ac religiosi Instituti cui Missio ipsa concredita 
est, tunc semper est absolute necessaria conventio inter Superio¬ 
rem Ecclesiasticum et Superiorem maiorem istorum religioso¬ 
rum. Hoc principium valet pro Sororibus et Fratribus. Ex absen¬ 
tia talis conventionis difficultates facile possunt oriri, specialiter 
quando Missio ipsa datur clero locali seu nationali. 

B) In fine schematis quaestio est de statu missionariorum 
quando Missio ipsa aufertur ab Instituto cui commissa est. Ordi¬ 
narie magnae difficultates possunt haberi in hoc momento. Inde, 
in ipsa conventione absolute necessaria inter Superiorem eccle¬ 
siasticum et Superiorem maiorem Instituti, semper debet esse 
mentio de statu futuro omnium missionariorum quando Missio 
ipsa nondum erit commissa Instituto extraneo ». 

Respondetur: i) Iuxta votum Em.mi Relatoris providetur 
in schemate concordato inter Commissionem Episcoporum et 
Commissionem Religiosorum, art. 15 (Commissio operis ab 
Ordinario loci conventione facienda): quae norma apostolatus, 
valet etiam in locis missionum quae non sunt concreditae pro- 

prio Instituto. Norma, insuper, est generalis, valet sive pro sa¬ 
cerdotibus, sive pro fratribus et sororibus. 

ii) Hic articulus 135 non applicatur tantum quando Missio 
alicui Instituto concredita ab eodem subtrahitur; sed universa¬ 
liter, quandocumque religiosi adlaborant in Missione aliqua pro¬ 
prio Instituto non concredita vel quando in talem missionem pri¬ 
mo adveniunt. 

iii) Transitus autem ab uno statu iuridico ad alium non est 
in conventione necessario inserendus. Primo, quia, hoc est defi¬ 
nitum ab ipso iure vel iurisprudentia: cessante commissione, in¬ 
stitutum cadit sub regimine commune missionum. Secundo, ut 
supra dictum est, quando aliqua missio alicui Instituto concre¬ 
ditur, specialis conventio non est necessaria: quia omnia provi¬ 
dentur sive in Instructione S. Congr. de Prop. Fide d. 8 dec. 
1929, sive in Statuto Missionum ab eadem S. Congregatione ap¬ 
probato: quo casu deest conventio qua talis provisio inseri 
posset. 

Ex experientia constat quod huiusmodi transitus fit sine seria 
difficultate: quia tandem, fit auctoritate Sanctae Sedis. 

k k ie 

His omnibus rite perpensis, ne dedignentur Em.mi Patres 
nostrae Subcommissionis, sua qua pollent sapientia, significare 
an textus huius partis schematis sit sufficienter emendatus; et, 
quatenus negative, quaenam adhuc desiderentur emendationes. 



B) PROCESSUS VERBALIS 


II giorno 18 luglio 1962 alie ore 10 nelPabitazione delTEm.mo Card. Cle- 
mente Micara al Palazzo della Cancelleria si riunisce la Sottocommissione degli 
Emendamenti con la partecipazione degli Em.mi Cardd. Clemente Micara, 
Giacomo Copello, Carlo Confalonieri e Michele Browne, sotto la presidenza 
dei Card. Carlo Confalonieri. 

Segretario: Mons. Vincenzo Fagiolo. Assenti: Cardd. Frings, Leger, Siri. 
Relatore: Card. Michele Browne. 

Dopo la preghiera di rito il Card. Presidente saluta gli Em.mi Membri e 
prega il Card. Browne di iniziare la sua relazione. 

II Card. Michele Browne : E alPordine dei giorno Pemendamento dello 
schema De Religiosis ; non tutto lo schema, perche in gran parte e stato gia 
emendato; restano infatti da emendare il fascicolo primo, che comprende i ca~ 
pitoli da uno a cinque, il fascicolo sesto (capp. XVI, XVII, XVIII), il settimo 
(capp. XIX, XX, XXI, XXII), Pottavo (capp. XXIII, XXIV, XXV), il nono 
(capp. XXVII, XXVIII), il decimo (capp. XXIX, XXX, XXXI) e Pundicesimo 
(cap. XXXII). 

Il fascicolo primo tratta De statu perfectionis adquirendae in genere; Tres 
species status perfectionis adquirendae; De diversis formis status perfectionis ad¬ 
quirendae et de erroribus repellendis; Habitudo statuum perfectionis adquirendae 
ad Ecclesiam; Excellentia status perfectionis adquirendae et errores repellendi. 

Presso la Commissione Centrale questo fascicolo ha dato luogo a numerose 
osservazioni generali da parte dei Cardinali Pizzardo, Aloisi Masella, Cicogna- 
ni, Lienart, Spellman, Frings, Ruffini, Siri, Leger, Montini, Cento, Konig, Ri- 
chaud, Dopfner, Marella, Silva, Coussa, Bea, e gli Ecc.mi 0’Connor, Lefebvre, 
Hurley, Perrin, Thuc, Suhr, Janssens, Salmon. 

Il Card. Browne espone le dette osservazioni generali, riportando dopo 
ognuna la risposta data ad esse dalla Commissione dei Religiosi. Quindi 
PEm.mo riferisce le osservazioni particolari e le singole risposte ad esse date. 

La Sottocommissione, dopo 1’esposizione dei Card. Relatore, ha preso atto 
delle correzioni e cambiamenti introdotti nel testo dei primo fascicolo, facendo 
pero voti che la materia venga ridotta; ed in particolare ha osservato che al n. 
27: «Hierarchia interna status perfectionis adquirendae», deve esser tolto il 
concetto ed il senso della doppia gerarchia. 

Quindi PEm.mo Browne, Relatore, prende in esame il fascicolo sesto che 
comprende i capitoli XVI-XVIII, iniziando dalle osservazioni generali. SulPos- 
servazione fatta dal Card. Spellman (cf. p. 9 h) di tutelare il segreto suile cose 

di coscienza e di non deflettere dalla norma dei can. 530, il Card. Micara dice di 
non accettare la risposta della Commissione dei Religiosi che vorrebbe deflette¬ 
re da quella norma. Gli altri si associano. 

II Card. Browne riprende 1’esposizione delle osservazioni e delle risposte ad 
esse date dalla Commissione, seguendo 1’ordine della posizione; osserva che le 
risposte della Commissione dei Religiosi sono generalmente pertinenti e ben 
fatte. 

La Sottocommissione accetta la proposta di Silva Santiago di riservare il 
nome « seminario » ai seminari diocesani, escludendolo per gli Istituti di studio 
,e formazione dei religiosi. 

AI n. 49 il Card. Browne vorrebbe aggiungere: «prundenter utique sese ge¬ 
rendo et cum perfecto obsequio erga instructiones S. Sedis»: la proposta non 
viene accettata, perche il numero gia finisce in tal senso. 

AI n. 53: «De institutione religiosa: quae praestare debet», propone di 
mettere: « quam maxime » al posto di« etiam » dell’aggiunta. 

La proposta viene accettata. 

Su questo fascicolo non vengono fatte altre osservazioni, per cui resta ap- 
provato con le emendazioni introdotte. 

Il Card. Relatore passa quindi alflesame dei fascicolo settimo (capp. XIX- 
XXII), seguendo lo stesso ordine di esposizione. Nessuna osservazione viene 
fatta: la Sottocommissione accetta le risposte e le spiegazioni della Com¬ 
missione dei Religiosi con le correzioni fatte al testo, che resta percio emen¬ 
dato. 

Viene approvato anche il testo dei fascicolo ottavo (capp. XXIII-XXV) 
senza modifiche: dopo 1’esposizione dei Card. Relatore, tutti si dicono soddi- 
sfatti delle spiegazioni e non propongono altre modifiche. 

Quindi il Card. Browne passa alPesame dei fascicolo nono (capp. XXVI- 
XVIII), seguendo lo stesso ordine di esposizione: osservazioni e risposte. 

Viene proposto che il termine clero « secolare » venga lasciato e di non usa- 
re quello di clero «diocesano», poiche questo secondo termine puo essere 
comprensivo di tutto il clero, sia regolare che diocesano. 

Il testo dei fascicolo viene percio approvato. 

Quindi il Card. Relatore passa alTesame dei fascicolo decimo (capp. XXIX- 
XXXI) riferendo le singole osservazioni e risposte. 

Sulflart. 117: «De confessario occasionali», si apre una discussione, alia 
quale tutti prendono parte per rilevare chi la chiarezza delle norme, chi il radi- 
cale cambiamento con il passato, chi i benefici spirituali che se ne possono spe¬ 
rare, concludendo per 1’accettazione dei numero nel suo testo originario e inte- 
grale. 

Sulflart. 122 «De lingua vernacula permittenda in Officiis», il Card. Con- 
falonieri propone di togliere «monialibus exceptis »; e la proposta viene ac¬ 
cettata. 

Sui capitolo XXXI: « De sacerdotibus aliisque religiosis qui defecerunt », si e 
tutti d’awiso che non e il caso di pariare facendone un capitolo a parte, ma ba¬ 
sta inserire i nn. 123-127 al posto dove e stato suggerito dalla Commissione dei 
Religiosi. 

Non vengono fatte altre osservazioni ed il testo viene percio approvato con 
gli emendamenti in esso introdotti. 

Il Card. Browne passa quindi all’esame delbultimo fasciolo, Tundicesimo: 
De Missionibus, riferendo le osservazioni generali dei Cardd. Pizzardo, God- 
frey, Spellman, Camara e degli Ecc.mi 0’Connor, Bazin, Thuc, Alter, e quindi 
quelle particolari ai nn. 129, 130, 131, 132, 133, 134, 135. 

Il Card. Confalonieri propone di passare questo fascicolo alio schema De 
Missionibus , o almeno cercare di concordarlo con esso. La proposta piace ai 
Cardd. Micara, Copello e Browne. 

Termina cosi il lavoro di emendamento di questo schema De Religiosis. 

A conclusione pero tutti gli Em.mi Membri ripropongono di suggerire alia 
Commissione dei Religiosi di ridurre lo schema alia parte fondamentale ed es- 
senziale, lasciando il resto alia prossima codificazione o alia S. Sede. 

Fatta la preghiera di rito, la seduta viene tolta. 



SESSIO XIV 

(20 Iulii 1962) 


A) DOCUMENTA 


1 

Rev.mus D. AUGUSTINUS MAYER 

Secretarius commissionis de studiis 
et seminariis praeparatoriae Concilii Vaticani II 


PONTIFICIA COMMISSIO 
DE STUDIIS ET SEMINARIIS 
PRAEPARATORIA CONCILII VATICANI II 


Prot. N. 397/62 


E Civitate Vaticana, die 18 giugno 1962 


Ill.mo e Rev.mo Monsignore, 

Come Elia ben sa tutti gli schemi di decreti preparati da questa Commissio¬ 
ne sono stati gia discussi dalla Commissione Centrale. 

Sarebbe nostro vivo desiderio potere avere al piu presto possibile le osser- 
vazioni fatte dagli Eminentissimi, Eccellentissimi e Reverendissimi Membri del- 
la Centrale, particolarmente quelle proposte nei riguardi della Costituzione De 
sacrorum alumnis formandis. Poiche infatti i relatori dei nostri argomenti sono 
in prevalenza professori di Universita ed Eccellentissimi Vescovi, durante il 
prossimo mese di luglio per essi e piu facile trovare il tempo disponibile per lo 
studio delle osservazioni e proposte. 

Nella sicurezza che Elia vorra benignamente prendere in considerazione la 

presente richiesta, La ringrazio anticipatamente e mi confermo con sensi di 
particolare stima ed ossequio 

della Signoria Vostra Ill.ma e Rev.ma 
devotissimo nel Signore 
Agostino Mayer, segr. 

Ill.mo e Rev.mo 
Mons. Vincenzo Fagiolo 

Segretario della Sottocommissione degli emendamenti 


2 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 272/SE 


E Civitate Vaticana, die 22 giugno 1962 


Eminenza Reverendissima, 

Mi e gradito rimettere, qui unite, alPEminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pontificia Com¬ 
missione Centrale nelle sedute dei giorni 18 e 19 c.m., 1 in vista degli emenda¬ 
menti da apportare agli schemi De Apostolatu laicorum. 2 

Secondo le auguste disposizioni dei Santo Padre, 1’Eminenza Vostra Reve¬ 
rendissima e pregata di far esaminare le proposte stesse dal Segretario della 


1 Cf. Acta et Documenta... Series II, vol. II, pars IV, pp. 326-564; 600-621; 845 ss. 

2 Schema constitutionis de apostolatu laicorum. Prooemium generale et pars I: 
Notiones generales , Typis Polyglottis Vaticanis 1962, pp. 50. 

Pars II: De apostolatu laicorum in actione ad regnum Christi directe provehendum, 
1962, pp. 51. 

Pars III: De apostolatu laicorum in actione caritativa, 1962, pp. 18. 

Pars IV: De apostolatu laicorum in actione sociali, 1962, pp. 48. 

In Acta et Documenta.. .Series II, vol. II, pars IV, pp. 468-520; 565-597; vol. III, 
pars II, pp. 303-388. 

Commissione, cui Elia presiede, dal Redattore dello schema, cui gli emenda- 
menti si riferiscono, e da un esperto di Sua fiducia, con il compito di riferire 
quali degli emendamenti proposti siano da accogliere ed indicare i motivi di ri- 
getto per quelli che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 

Gia ringraziando bacio umilissimamente le sacre Mani e con i sensi della 
piu profonda venerazione mi confermo 


delPEminenza Vostra Reverendissima 
dev.mo um.mo obbl.mo servitor vero 

Carlo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 

II Signor Cardinale Fernando Cento 

Presidente della Pont. Comm. delPApostolato dei laici 


3 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 273/SE 


E Civitate Vaticana, die 22 giugno 1962 


Eminenza Reverendissima, 

Mi e gradito rimettere, qui unite, alPEminenza Vostra Reverendissima 
le proposte avanzate dagli Em.mi, Ecc.mi e Rev.mi Membri della Pontificia 
Commissione Centrale nelle sedute dei giorni 12 e 13 c.m., 1 in vista degli 


1 Cf. Acta et Documenta... Series II, vol. II, pars IV, pp. 63-110; 136-157; 176-219; 
835 ss. 

emendamenti da apportare agli schemi De Sacrorum alumnis formandis, 2 3 De 
Scholis catholicis 3 et De obsequio erga Magisterium Ecclesiae in tradendis disci¬ 
plinis sacris. 4 

Secondo le auguste disposizioni dei Santo Padre gia comunicate a Codesta 
Commissione in data 27 marzo seorso, 5 questa Sottocommissione desidera sa- 
pere quali degli emendamenti proposti siano da accogliere ed i motivi di rigetto 
per quelli che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 

Gia ringraziando bacio umilissimamente le sacre Mani e con senso di 
profonda venerazione mi confermo 


delTEminenza Vostra Reverendissima 
dev.mo um.mo obbl.mo servitor vero 

Caelo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 

II Signor Cardinale Giuseppe Pizzardo 

Presidente della Pont. Comm. degli Studi e Seminari 


2 Quaestiones de studiis et seminanis. Schema constitutionis de sacrorum alumnis 
formandis : 

Prooemium. Caput I: De seminariorum ordinatione generali, Typis Polyglottis Vati¬ 
canis 1962, p. 19. 

Cap. II: De institutione spirituali, 1962, p. 19. 

Cap. III: De disciplina in seminariis , 1962, p. 14. 

Cap. V: De institutione pastorali in seminariis. Cap. VI: De formatione post semina¬ 
rium perficienda, 1962, p. 23. 

In Acta et Documenta... Series II, vol. II, pars IV, pp. 24-58; vol. III, pars II, 
pp. 79-122. 

3 Schema constitutionis de scholis catholicis, Typis Polyglottis Vaticanis 1962, 
pp. 36: in Acta et Documenta... Series II, vol. II, pars IV, pp. 110-133; vol. III, pars II, 
pp. 140-163. 

4 Schema decreti de obsequio erga Ecclesiae magisterium in tradendis disciplinis 
sacris: 

Caput I: Notiones fundamentales, Typis Polyglottis Vaticanis 1962, pp. 11. 

Caput II: De ratione docendi Sacram Scripturam, 1962, pp. 11. 

Cap. III: De doctrina S. Thomae servanda, 1962, pp. 17. 

In Acta et Documenta... Series II, vol. II, pars IV, pp. 157-173; vol. III, pars II, 
pp. 164-180. 

5 Cf.pp. 90-91. 

4 

Em.mus IOSEPH Card. PIZZARDO 
Praeses commissionis de studiis et semimariis 
praeparatoriae Concilii Vaticani II 


PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 

Prot. N. 413/62 


E Civitate Vaticana, die 9 luglio 1962 


Eminenza Reverendissima, 

Ho Tonore di trasmetterLe le risposte alie osservazioni proposte dai Mem¬ 
bri della Pontificia Commissione Centrale riguardo alio schema della Costitu- 
zione De Scholis Catholicis preparato da questa Commissione. 

Dette risposte sono state raggruppate in due fascicoli di cui il primo contie- 
ne Tesame delle obiezioni, mentre il secondo comprende gli emendamenti dei 
testo accettati. 1 Inoltre viene accluso un esemplare dei decreto stampato cui so¬ 
no state inserite le varie modifiche. 

Sara mia premura inviare a Vostra Eminenza Reverendissima al piu presto 
possibile le risposte concernenti gli altri schemi. 

BaciandoLe umilissimamente le Mani, mi confermo con sensi di profonda 
stima 


delTEminenza Vostra Rev.ma servitor vero 
Giuseppe Card. Pizzakdo, pres. 
Agostino Mayer, segr. 


Sua Eminenza Reverendissima 
Il Sig. Cardinale Carlo Confalonieri, 
Presidente della Sottocommissione, 
Centrale degli emendamenti degli schemi 


1 Commissionis responsiones editae sunt in fasciculo De emendatione schematum 
constitutionum De sacrorum alumnis formandis et De studiis ecclesiasticis atque scholis 
catholicis. Pars II, Typis Polyglottis Vaticanis 1962, pp. 38 ss.: cf. pp. 457-483. 

ADNEXUM 


Schema emendatum constitutionis 
DE SCHOLIS CATHOLICIS 1 

1. [Prooemium]. - Divini Magistri praecepto «Euntes... docete» ( Mt. 28,18) fi¬ 
deliter obsecuta, Ecclesia Christi, Matrem, Magistram et Educatricem omnium populo¬ 
rum semetipsam agnoscens, 2 nihil antiquius sibique carius umquam habuit quam per 
rectam integramque educationem ac institutionem filios suos «in mensuram aetatis 
plenitudinis Christi» (Eph. 4,13) adducere. Quod munus Ecclesia inde ab ipsis vitae 
suae exordiis praeprimis divini verbi praedicatione atque assidua doctrinae christianae 
institutione seu catechesi semper adimplere studuit. Quibus decursu temporum, ma¬ 
ternae sollicitudinis amore ac intuitu ducta, alia in christiano populo efformando 
adiunxit subsidia, inter quae potissimas partes agebant et agunt catholicae scholae. 3 

Quandoquidem autem hisce nostris temporibus integralis educationis beneficium 
apud omnes populos et coetus quam maxime appetitur, cum neminem lateat educatio¬ 
nem esse viam ad dignitatem humanam tuendam et ad populorum progressum pro¬ 
vehendum, Ecclesia Catholica, cunctas gentes materna sollicitudine amplexa, omnes 
homines, civium consociationes seu corporationes atque publicas imprimis auctoritates 
enixe hortatur, ut germano fraternae necessitudinis sensu ducti populorum necessitati¬ 
bus, non solum materialibus sed potissimum spiritualibus sublevandis efficaciter con¬ 
sulere satagant. 

Ispa vero Ecclesia, Oecumenico Concilio congregata, educationis et scholae cau¬ 
sam in omnium populorum beneficium promovere cupiens, dolenti animo animadver¬ 
tit in campo educationis tot doctrinas late grassantes non solum divinae revelationis 
principiis, sed rectae etiam rationis postulatis ipsique humanae dignitati adversari, non 
paucos quoque ipsius Ecclesiae filios catholicam in re doctrinam magno cum conscien¬ 
tiarum periculo ignorare. 4 Ideo haec Sancta Oecumenica Synodus, Romanorum Ponti¬ 
ficum ac potissimum Pii Papae XI exempla tenens, statuit firma doctrinae christianae 
de scholis principia denuo declarare, iterum inculcare atque ut in praxim efficacius de¬ 
ducantur providere. 5 


I - Praecipua educationis principia 6 

2. [Subiectum passivum educationis] J - Peropportunum autem Patribus visum est 
in mentem revocare praecipua doctrinae capita circa educationem, quae scholarum 
catholicarum primarium finem constituit. 

In primis, tamquam omnium fundamentum, firmiter tenendum est hominem in 
praesenti ordine salutis non solum finem temporalem, in humano consortio consequen¬ 
dum, sed finem quoque personalem habere, quo scilicet cuiusvis humanae societatis fi¬ 
nes transcendit, solique deo subest; ac praeterea, in praesenti ordine salutis, ad super- 
naturalem finem, personalem ac aeternum, infinita Dei bonitate, esse vocatum. Qua¬ 
propter quaevis recta educandi ratio hoc sibi imprimis proponere debet, ut hominem 
ad illam perfectionem perducat, quae ad rectam vitam in pleno humanorum iurium 
exercitio officiorumque observantia gerendam et ad finem ultimum supernaturalem 
adipiscendum omnino requiritur. 8 

Educatio igitur totum hominem complecti debet: corpus et animam, cum omnibus 
suis facultatibus et virtutibus, prout ipse in praesenti humani generis condicione inve¬ 
nitur. Qmnes pariter homines cuiusvis aetatis, stirpis, culturae ac condicionis, praeser¬ 
tim vero qui in puerili ac iuvenili aetate versantur, ius primarium ac nativum habent ad 
illam integralem educationem recipiendam, phisicam nempe, intellectualem, moralem 
ac religiosam, sine qua fines sibi proprios attingere nequeunt. 9 

3. [Subiectum activum ]. 10 - Munus educationis impertiendae, cui exequendo cunc¬ 
ti, humanae necessitudinis vinculo coniuncti, operam suam praestare debent, prae ceteris 
omnibus ex iure naturali familiae competere, quae verum germanumque educationis 
sacrarium constituit, Sancta Synodus apertis gravibusque verbis confirmat. Parentes 
enim, vi muneris ipsis proprii, 11 prolem educandi et gravissima obligatione tenentur et 
inviolabili iure gaudent, 12 quae eas solas patiuntur limitationes, quas ipsa lex naturalis 
vel divina positiva postulant. Quod si parentes quamvis ob causam, prolem educandam 
scholis, uti plerumque fit, tradere malint, ideo a gravi filios educandi munere sese omnino 
vacare posse minime existiment, nam, obligatione tenentur non solum optimas suis filiis 
scholas quaerere, sed etiam magistrorum operam sedula attentione prosequi, rectum filio¬ 
rum educandorum progressum diligenter probare, omneque ipsius scholae educandi mini¬ 
sterium assiduo iuvare concursu. 

Neque sola Familia, ex lege naturali, educandi officio tenetur, sed ceteris quoque 
humanis corporationibus imprimisque ipsi rei publicae officia et iura, ex natura et am¬ 
plitudine proprii finis temporalis definienda, hac in re competunt: proprium ac nati¬ 
vum circa ea quae hunc finem consequendum specifice respiciunt; subsidiarium vero 
etiam aliquando cumulativum, quod cetera, cum Civitas, cuius est bono communi provi¬ 
dere, civium iura et officia defendere, adiuvare et, si opus fuerit, supplere debeat. 

Singulari deinde ratione et independenter a quavis humana potestate hoc officium 
et ius ad Ecclesiam spectat, et quidem, quod ad religiosam et moralem educationem 
attinet, ex positiva institutione divina, cum ipsi infallibile et universale magisterium at¬ 
que spiritualis maternitatis munus concredita sint a Deo; consequenter vero et ex ipsa 
lege naturae ius quoque habet quoad ceteros humanae vitae adspectus, etiam ad ordi¬ 
nem naturalem pertinentes: gratia enim et ordo supematuralis naturam eiusque ordina¬ 
tionem non destruunt, sed complent et perficiunt, arcteque cum ipsis cohaerent; et Eccle¬ 
sia, societas perfecta ac independens, finem assequendum habet, qui ex ipsa natura re¬ 
rum, ius ad educationem integralem, humanam et supernaturalem, impertiendum omni¬ 
no requirit E 

Cum autem haec tripartiti ordinis munera suapte natura arcte inter se cohaerent, 
Familia, Ecclesia et Civitas, communi consilio summaque concordia, in educatione im¬ 
pertienda cooperentur oportet, particularibus quoque, si casus ferat, initis conven¬ 
tionibus. 14 

4. [ Falsae sententiae ]. 15 - Proinde omnes doctrinae circa educationem, quae ho¬ 
minem a Deo creatum agnoscere nolunt; quae originalem lapsum vel universam huma¬ 
nae redemptionis oeconomiam negant vel ab ea quoquo modo praescindunt; vel quae 
revelationi divinae doctrinaeque christianae vim educandi eatenus tantum tribuunt, 
quatenus eas humanae culturae utiles esse existimant, plenum educationis conceptum 
nequaquam attingunt. 16 Ab eodem educationis conceptu pariter deficiunt ii omnes qui 
in educatione impertienda aut solas physicas educandi vires respiciunt; aut singulis ani¬ 
mae facultatibus exclusivas vel nimias partes assignant; aut qui propriae vel selectae 
stirpi, iuvenili aetati, vel iis qui ingenio aut divitiis praecellunt, educationem reservant; 

aut tandem qui valorum debitam inter se subordinationem seu, quam aiunt, hierar- 
chiam quoquo modo subvertunt. 17 Valde denique errant quicumque, Familiae et Eccle¬ 
siae iura negantes, impedientes, vel quovis modo conculcantes, munus educandi potio- 
re vel exclusivo iure Civitati vindicare audent. 18 


II - Scholae catholicae momentum et dotes 

5. Ut Ecclesia munus educandi populos, divinitus sibi concreditum, rite expleret, 
pro diversorum temporum condicionibus, scholas aperire, Studia Generalia condere, 
Religiones, Societates et Instituta, necnon laicorum consociationes educationis ministe¬ 
rio dedita, approbare atque erigere numquam destitit, ita ut, teste historia, ipsa semper 
liberalissimam scholae matrem atque patronam sese exhibuerit. 19 

Etsi vero Ecclesiae in hodierni apostolatus munere explendo tot mira huius aetatis 
inventa utilissimum praebeant adiutorium, nihilominus instrumentum catholicae edu¬ 
cationis impertiendae apprime necessarium et summopere efficax hodie quoque schola 
catholica demonstratur. 20 Ministerium vero in ea exercitum validam Ecclesiae docendi 
muneri operam conferre verumque apostolatum modernis necessitatibus maxime con¬ 
gruentem constituere apertis verbis Patres profitentur; ideoque sacerdotes, religiosos et 
laicos, qui in scholis catholicis operam navant, vehementer exhortantur ut in vocatione 
qua vocati sunt fideliter perseverent. 21 

6. [Condiciones ad scholam catholicam requisitae]. 22 - Ut autem aliqua schola per¬ 
fecte catholica dici possit minime sufficit ut in ea aliqualis instructio religiosa tradatur. 
Ea dumtaxat schola perfecte catholica est censenda in qua tota instructio ac doctrina, 
eiusque ordinatio tota, nempe magistri, studiorum ratio, libri ad quamvis disciplinam 
quod pertinet, ceteraque omnia quae alumnum circumsaepiunt, christiano spiritu, sub 
ductu maternaque Ecclesiae vigilantia, adeo sint imbuta ut religio ipsa totius instituen¬ 
di rationis cum fundamentum tum fastigium et finem constituat. 23 

Illae vero scholae catholicae quae a publica ecclesiastica auctoritate approbantur vel 
eriguntur eique plene subsunt, 24 sive ab auctoritate pontificia vel dioecesana directe et 
immediate, sive mediante auctoritate religiosis familiis aequiparatisque in iure socie¬ 
tatibus praeposita hoc fiat, 25 scholae publicae sunt, 26 et stricto sensu scholae Ecclesiae 
vocantur. 27 

7. {Scholarum catholicarum perfectio curanda]. - Summopere igitur curandum erit 
ut scholae catholicae illas condiciones adimpleant, quae ad educandi munus rite 
obeundum omnino requiruntur. Ipsae proinde magistrorum peritia ac numero, alum¬ 
norum ordine ac disciplina, instituendi ac docendi methodis, paedagogicisque ac di- 
dacticis subsidiis ita emineant, ut apud publicam ac privatorum opinionem optima ubi¬ 
que fama gaudeant; praesertim vero sensu ac spiritu christiano praecellant. 28 

Quapropter in scholis catholicis instructio religiosa in maxima aestimatione est ha¬ 
benda. Ipsa nempe primum locum teneat, professoresque vere peritos exemplari que vi¬ 
ta christiana commendatos habeat, qui sciant principia religiosa alte mentibus impri¬ 
mere gravioresque quaestiones et problemata moderna, pro alumnorum captu diversa- 
que aetate, sensu et spiritu christiano ac ecclesiali, solide tractare. 29 

Praeterea in omnibus scholis, praesertim vero in mediis et superioribus, pius ac 
prudens Director spiritualis constituatur, quem, in morali alumnorum formatione, ce¬ 
teri adiuvare satagant; qui omnes verbo et exemplo alumnos ad solidiora vitae christia- 

nae principia et virtutum opera, persuasione ductos, attrahere studeant, immoderatum 
independentiae desiderium, recto libertatis usu et amore disciplinae corrigant, amorem 
et fidelitatem erga Ecclesiam eiusque doctrinas excitent, moralemque eorum ac socia¬ 
lem conscientiam efforment. 30 

Quo fiet ut scholae catholicae, verae educationis palaestrae, non solum erudiant, 
sed etiam authenticam iuvenum personalitatem christianam effingant atque evolvant; 
imo, quod eas maxime decet, vocationes sive sacerdotales sive religiosas efficaciter fo¬ 
veant, atque alumnos ita praeparent, ut in rebus tam domesticis quam publicis geren¬ 
dis, apostolica operositate, praeclarum christianae suae condicionis testimonium omni¬ 
bus exhibeant. 


III - Familiae et Ecclesiae iura circa scholas 

8. [Libertas scholae] F - Cum, salvo divino Ecclesiae Magisterio quoad doctrinam 
fidem vel mores respicientem, veritas commune patrimonium constituat et educatio 
moralis etiam ac religiosa sit oporteat, libertatemque conscientiae, dummodo bono 
communi non contradicat, neque in ipso educandi opere violare umquam liceat, docet 
haec Sancta Oecumenica Synodus libertatem scholae, quae omnium scholarum aequa¬ 
lia iura et officia secum fert, non secus ac ceteras civiles libertates, ad inalienabilia ho¬ 
minis iura pertinere; publicaeque auctoritatis officium esse res ita disponere ut, ad 
ipsius boni communis emolumentum, parentes et cives, in eligenda schola, hac vera 
gaudeant libertate. 32 Quare quodvis scholae monopolium, a quavis auctoritate attenta¬ 
tum ex errata opinione circa iurium originem et naturam plerumque procedens, uti 
omnino iniustum reiciendum est, quippe quod verae, etiam conscientiae, libertati ob¬ 
stet sive quia eam radicitus negat, sive quia, libertatis iure speculative agnito, illud 
practice inane reddit, aequalia iura, oeconomica subsidia, aliaque beneficia reliquis 
scholis concedere recusando. 33 

Ast dum Ecclesia hanc humanam libertatem, etiam conscientiae, indefesse ac fideli¬ 
ter tuetur, indifferentismi doctrinae, quae omnes religiones aequales esse propugnat, 
suffragari nullo modo intendit, neque auctoritatum civilium agendi modum probare, 
quae indifferentismi placitis positive favent. 

9. [ Ius scholas condendi]? 4 - Declarat praeterea Sancta Synodus ius ac officium 
condendi ac regendi scholas, quatenus ipsae medium educationis impertiendae consti¬ 
tuunt, imprimis ad familiam, una cum iure subsidiario scholas libere eligendi, pertine¬ 
re; dein vero ad Ecclesiam et Civitatem spectare. 35 

Cum autem schola sit etiam medium communicandae veritatis, hoc idem ius ape¬ 
riendi scholas, salvo semper Magisterio Ecclesiae, et intra limites boni communis, om¬ 
nibus competit ea ratione et mensura qua veritatis patrimonium possident. 36 

Ecclesia vero hoc ius sibi vindicat imprimis ex institutione divina, quatenus ipsa 
mandatum accepit docendi omnes gentes, quod directe ad sacras disciplinas, fidem 
et mores respicientes, pertinet, indirecte vero etiam ad humanas extenditur. Ex lege 
autem naturali, cum nempe fideles, sive qua singuli, sive qua societate coniuncti, ob 
christianam suam condicionem, nullum ius amittant, hoc idem ius competit tum sin¬ 
gulis christifidelibus eorumque adsociationibus et societatibus, tum praesertim ipsi 
Ecclesiae, et quidem quoad omnes scholas cuiusvis generis et gradus; idque vel ideo 
quia universa cultura catholica cognitionem altiorem de Deo, de homine atque de 
mundo, necnon de hominis ad utrumque necessitudine constituit, quam Universita- 

tes catholicae magis in dies elaborant, ceterae vero scholae catholicae alumnis pro¬ 
gressive tradunt. 37 

10. [Ius invigilandi ]. 38 - Praeterea vi Magisterii divini Ecclesiae competit ius di¬ 
rectum et immediatum invigilandi in ea quae ad fidem et mores pertinent. Invigilabunt 
proinde pastores ne quid fidei vel moribus contrarium in scholis alumni doceantur. 

Curabunt quoque iidem animarum pastores ut, ubi pueri catholici, ob penuriam 
scholarum catholicarum, scholas neutras vel mixtae religionis, eas praesertim in quibus 
magistri diversarum confessionum religiosarum docent, 39 frequentare coguntur, oppor¬ 
tuna ad pericula arcenda adhibeantur remedia atque eorum instructioni religiosae dili¬ 
genter provideatur. 

11. [Pueri scholas non catholicas frequentantes]. - Item sollicite providendum erit 
educationi religiosae puerorum catholicorum qui scholas non catholicas frequentant, 
sive per instructionem religiosam ibi tradendam vel a parentibus domi procurandam, 
de qua gravissima obligatione pastores eos frequenter moneant; sive potissimum per as¬ 
siduam et bene ordinatam institutionem catecheticam, tam pro pueris quam pro adul¬ 
tis, sub ductu Ecclesiae, statutis temporibus et locis, habendam. 

12. [ Coeducatio ]. - Monet tandem haec ipsa Sancta Synodus ut prudens in edu¬ 
catione habeatur ratio diversitatis utriusque sexus et finis unicuique in familia et socie¬ 
tate a divina providentia praestituti, ideoque in scholis catholicis in eis praesertim quae 
mediae dicuntur, coeducatio ne permittatur, nisi peculiaribus causis ab Ordinario pro¬ 
bandis et cunctis ad probitatem morum servandam cautionibus adhibitis, iuxta normas 
ac instructiones ab Apostolica Sede pluries traditas. 40 


IV - Magistrorum formatio, officia et iura 

13 . [ Magistrorum formatio] , 41 - Habent deinde Patres sibi maxime persuasum in¬ 
ter praecipua Auctoritatum ecclesiasticarum, quae rei scholasticae praesunt, munera, 
adnumerandum esse officium diligenter providendi accuratae magistrorum formationi 
religiosae, scientificae ac paedagogicae, 42 etiam titulis academicis comprobandae, 43 
quam ipsi magistri toto nisu acquirere et in dies perficere tenentur, ut schola catholica 
finem sibi proprium apte consequi valeat. 

Peculiari vero cura professores religionis, sive sacerdotes sive religiosi vel religiosae, 
sive laici, tam pro scholis quam pro catechetica institutione tradenda, praeparentur; 
qui non secus ac ceterarum disciplinarum professores, titulis academicis praediti sint 
oportet. Ad quam formationem in sacris disciplinis rite obtinendam, Instituta superiora 
et Facultates erigantur, quae iure concedendi titulos academicos seu didacticos ab ipsa 
quoque auctoritate civili agnitos, polleant. 

Insuper haec Sancta Synodus speciali sollicitudine prosequitur magistros catholicos 
qui in scholis non catholicis docendi muneri incumbunt, eosque enixe admonet, ut in 
tanto munere laudabiliter exequendo rectae educationi impertiendae indefessam ope¬ 
ram navent, erga Magisterium ecclesiasticum semper dociles sese ostendant ac christia- 
na circa educationem et scholam principia probae vitae testimonio imprimis promove¬ 
re studeant. Quod ut efficacius obtineatur, curent animarum pastores, ut ii magistri pe¬ 
culiari assistentia spirituali fruantur, et, si casus ferat, in Adsociationes, capacitate iuri- 
dica etiam civili praeditas, apte coalescant. 44 



340 


SUBCOMMISSIO DE SCHEMATIBUS EMENDANDIS 


14. [ Magistri iura et officia] . 45 - Ut autem sacrum institutionis opus diligenti cura 
exerceatur, omnino providendum erit ut magistri proprii status iuribus gaudeant, im¬ 
primis vero quoad aequam eorum retributionem et rectam veritatis profitendi liberta¬ 
tem. Meminerint tamen ipsi magistri se non proprio nomine agere, sed vices Ecclesiae, 
parentum et societatis gerere; quapropter in officio suo exequendo non solum, nihil 
docere vel facere praesumant, quod legitimum delegantium iuri, officio ac voluntati ad¬ 
versetur, verum etiam, maximo erga discipulos amore ac reverentia, assumptum sibi 
opus perfectius in dies exercere totis viribus conentur. 


V - Scholae catholicae fovendae 

15. \Scholae catholicae fovendae ]. - Sancta Oecumenica Synodus summopere 
exoptat et, in quantum rerum ac locorum adiuncta hoc fieri permittunt, praecipit, ut 
scholae catholicae ubique impense foveantur, sive circa iam existentes meliorem in dies 
curam adhibendo iuxta huius decreti tenorem, sive novas quam plurimas condendo 
pro temporum ac locorum necessitatibus. 46 

Quae specialis commendatio valet non solum de infantum asylis, de scholis elemen¬ 
tariis et mediis, in quibus totius vitae christianae fundamenta ponuntur, verum etiam 
de condendis et promovendis Universitatibus, quibus Patres particulari decreto provi¬ 
dent, necnon, consideratis hodiernae societatis condicionibus, de scholis quae profes¬ 
sionales vel technicae vocantur, atque de institutionibus pro erudiendis adultis. Illae 
enim optima praebent auxilia ad opificum condicionem sublevandam et ad fidem vi¬ 
tamque christianam contra materiali smi athei insidias incolumes custodiendas; in his 
autem probi viri et optimi patres et matresfamilias formantur, qui recta fidei christia¬ 
nae ac proprii officii conscientia ducti, tum domesticam vitam tum socialem actionem 
in temporale bonum ac aeternum efficaciter dirigere valeant. 47 Nec parvipendenda est 
utilitas inceptorum quibus praecipue adulti per epistolarum commercium methodice 
ordinatum in variis disciplinis ulterius instruuntur, et praesertim instructio ope ra- 
diophonii et televisorii, quae maiores in dies partes agunt etiam uti scholarum subsidia. 

16. [ Conscientia fidelium et publica opinio efformanda] . 48 Omnia item perficienda 
erunt ut tam clericorum quam laicorum, eorum praesertim qui diligentiorem apostola- 
tui operam navant, conscientia de momento educationis atque scholae catholicae infor¬ 
metur; sacerdotes utriusque cleri omnesque religiosi, etiam ad ministerium scholarum 
non destinati, doctrinam catholicam circa educationem et scholam probe noscant, et 
parentes de hac re deque eorum gravissimo officio necnon de obligatione filios ad 
scholas catholicas mittendi frequenter moneantur atque edoceantur. 

Ad scholae libertatem et educationis iura, in bonum commune, tuenda et pro¬ 
vehenda, prae oculis habitis adiunctis historicis et socialibus uniuscuiusque regionis, 49 
cuncta praeterea adhibeantur media: prelum aliaque moderna subsidia ad ideas opinio¬ 
nesque divulgandas tantopere efficacia, congressus, pacta cum auctoritatibus civilibus; 
omnesque coordinentur vires: christifidelium laicorum videlicet apostolica cooperatio, 
Actio Catholica, Associationes nationales et internationales docentium, parentum, col¬ 
legiorum, alumnorum et exalumnorum, Associationes quoque civiles, imprimis magi¬ 
strorum et docentium, necnon actio deputatorum legumlatorum, dein ipsa quoque iura 
civilia, in comitiis administrativis et politicis exercenda, denique cooperatio cum orga- 
nisationibus nationalibus et internationalibus. 

VI - Scholae catholicae sustentandae 

17. [ Sustentatio scholarum catholicarum ]. 50 - Praeterea munus incumbit Patribus 
enixe ac paterne admonendi omnes ut prompto animo officium impleant suppeditandi 
media, quibus scholae catholicae sustententur, ut ipsae revera liberae sint et omnibus, 
cuiusvis condicionis, imprimis vero pauperibus, pateant. 51 

Sumptus autem ad rem necessarios suppeditare per se quidem parentum est, at de¬ 
bitis per eosdem solutis civitatis taxis, publici aerarii imprimis officium salva semper le¬ 
gitima scholae libertate evadit, habita ratione numeri scholarum, alumnorum ac profes¬ 
sorum, naturae quoque ac gradus scholarum ceterorumque quae ad scholas referuntur; 
ipsa enim iustitia distributiva postulat ut publica pecunia, pro scholarum sustentatione 
collecta, ad cunctorum scholas sustentandas, aequa quadam ac rata portione, erogetur. 52 

Libenter quidem Sancta Synodus merito honestat laude auctoritates civiles, quae iu- 
stitiae distributivae memores, omnibus scholis aequa subsidia tribuunt. Ubi vero res pu¬ 
blica hoc officium erga scholas non statales nullatenus vel insufficienter tantum adim¬ 
pleat, 53 recursus ad quaevis alia legitima media fiat, uti sunt: voluntariae vel fixae fidelium 
oblationes, Institutorum ecclesiasticorum et civilium certae erogationes, piae fundationes, 
adsociationes ad scholas catholicas sustentandas erectae, rata pars redituum vel pecuniae 
ecclesiae, cooperatio gratuita personarum physicarum vel moralium aliaque id genus. 54 

Insuper haec Sancta Synodus, sicut enixe commendat ut ea quae progredientis ae¬ 
tatis inventa utiliter postulant, in scholis catholicis erigendis et gerendis sedulo assu¬ 
mantur, ita omnes quorum interest monet ut oeconomica subsidia pro scholarum su¬ 
stentatione undequaque accepta, rite administrent et sobrie impendant, ut debita de 
bono scholarum catholicarum nomine cura habeatur. 

VII - Organisatio centralis et cooperatio 

18. \Organisatio centralis\. - Ad facilius et efficacius supradicta omnia obtinenda, 
Apostolica Auctoritate instituatur organisatio quaedam centralis seu hierarchica om¬ 
nium scholarum catholicarum in gradu internationali, nationali et regionali seu dioece- 
sano, quae salva semper sana quadam eorum quorum interest autonomia, iuxta regio¬ 
num postulata et Institutorum religiosorum methodos ac spiritum, problematum omni¬ 
bus scholis communium diligentem curam atque directionem gerant. 55 

19. [ Universalis cooperatio ]. - Tandem haec Sancta Oecumenica Synodus vehe¬ 
menter omnes hortatur ut mutuam sibi validamque cooperationem praestent. 56 

Curent proinde Ordinarii locorum ac Superiores religiosi apostolicam subditorum 
operam in bonum animarum arcte inter se coordinare; clerus dioecesanus, familiae reli¬ 
giosae, parentes in educationis opere mutuum sibi adiutorium efficaciter praebeant; om- 
nesque insuper una cum fidelibus, qui operibus apostolatus sese devovent, unanimiter 
procedant. Impense quoque foveatur cooperatio auctoritatibus civilibus praestanda, at¬ 
que cum illis organisationibus nationalibus et internationalibus, quae iura hominis, prae¬ 
cipue vero pueri, defendere sincero animo conantur, amica habeatur necessitudo, ut ita 
non solum iniustae dispositiones vel usurpationes efficacius praecaveantur, sed ipsa quo¬ 
que christianae instructionis ac educationis causa maius in dies emolumentum capiat. 

Notae 

[...] 

EM.MUS IOSEPH Card. PIZZAEDO 

Praeses commissionis de studiis et semimariis 
praeparatoriae Concilii Vaticani II 

PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 

Prot. N. 420/62 


E Civitate Vaticana, die 12 luglio 1962 


Eminenza Reverendissima, 

Facendo seguito alia mia ultima dei 9 m.c. (Prot. 415/62), mi e gradito ri- 
mettere, qui unite, albEminenza Vostra Reverendissima le risposte alie propo- 
ste avanzate dagli Em.mi, Ecc.mi e Rev.mi Membri della Pontificia Commissio¬ 
ne Centrale nei riguardi dei Prooemium e dei Capp. I De Seminariorum ordina¬ 
tione generali , II De institutione spirituali , III De disciplina in Seminariis dello 
schema di Costituzione De sacrorum alumnis formandis. 1 

Accludo anche le risposte riguardanti lo schema De ratione docendi Sacram 
Scripturam. 2 

Sara mia premura di inviarLe, non appena possibile, i pareri di questa 
Commissione suile osservazioni proposte in confronto degli altri schemi. 

Mi e gradita 1’occasione per porgere a Vostra Eminenza i sensi della mia 
profonda venerazione, mentre baciandoLe umilissimamente le Mani, mi con- 
fermo 

dei!’Eminenza Vostra Reverendissima 
dev.mo, um.mo, obb.mo servitor vero 

Giuseppe Card. Pizzardo, pres. 
Agostino Mayer, segr. 

Sua Eminenza Reverendissima 
II Sig. Cardinale Carlo CONFALONIERI, 

Presidente della Pont. Sottocommissione 
Centrale degli emendamenti degli schemi 


1 Commissionis responsiones typis editae sunt in De emendatione schematum con¬ 
stitutionum De sacrorum alumnis formandis et De studiis ecclesiasticis atque scholis 
catholicis. Pars II, Typis Polyglottis Vaticanis 1962, pp. 3-27: cf. pp. 458 ss. 

2 Commissionis responsiones editae sunt in De emendatione..., pp. 63-69: cf. 
pp. 488-491. 

ADNEXA 


I 

Schema emendatum Constitutionis 
DE SACRORUM ALUMNIS FORMANDIS 


Prooemium 

Divinus Redemptor, ut humani generis redemptionis opera, quam ipse e Cruce 
pendens consummavit, ad saeculorum usque occasum perpetuaretur, Ecclesiam unici 
aeternique sacerdotii sui participem esse voluit; 1 Apostolis etenim iisque qui in sacer¬ 
dotio succederent, potestatem tradidit consecrandi, offerendi et ministrandi suum 
ipsius corpus et sanguinem, nec non et peccata dimittendi et retinendi 2 eosque consti¬ 
tuit Evangelii praecones et novi populi electi duces. 3 

Apostolici vero praecepti «Manus cito nemini imposueris» (cfr. 1 Tim. 5,22) me¬ 
mor, Ecclesia non solum ius proprium et exclusivum sibi vindicavit futuros altaris mi¬ 
nistros instituendi, 4 sed etiam actuosa maternaque sollicitudine provexit, idoneam suo¬ 
rum sacerdotum conformationem. 5 Quod quidem gravissimum munus inde a Concilio 
Tridentino prosecuta est in Seminariis quibus erigendis adaptandis promovendis im¬ 
pensam devovit curam. Haec igitur Sacrosancta Vaticana Synodus, cum totius Eccle¬ 
siae bonum a Seminariis quam maxime pendere sibi persuasum habeat, 6 quaedam sta¬ 
tuenda decrevit quibus, secundum venerandas ecclesiasticas traditiones ac nullo semo¬ 
to certo progressu, tota alumnorum institutio Christi Aeterni Sacerdotis missioni in 
progredientis aetatis discriminibus explendae securius conformetur. 7 


Notae ad prooemium 


[...] 


Caput I 

De seminariorum ordinatione generali 

1. [Seminarii finis]. - Seminarii est eos qui in spem divini ministerii educantur, 
sapienter progrediente institutione, sub Episcopi regimine, ita excolere ut Christo Sa¬ 
cerdoti per Ordinis Sacramentum digne configurentur atque ad apostolicum munus 
sancte obeundum rite praeparentur. In Seminario ergo Dominum Iesum omnes, et qui 
praesunt et qui subsunt, ante oculos incessanter habeant: moderatores et magistri ut 
cum Apostolo veraciter dicere possint «Imitatores mei estote, sicut et ego Christi» 
(1 Cor. 11,1); sacrorum alumni ut discipulorum more intimos sensus mentem que Chri¬ 
sti Iesu induant, Eius opera imitari incipiant et veri pastores, ad Divini Pastoris imagi¬ 
nem, conformentur. 1 

Seminariorum vero nomine, nulla addita specificatione, ea tantum significantur in¬ 
stituta, quae clero saeculari seu dioecesano efformando destinantur. 

2. [Seminarii variae species]. - Ad Christi ministros rite efformandos praeter Se¬ 
minaria maiora pro alumnis philosophiae ac theologiae vacantibus praescripta, etiam 
quae vocantur minora necnon ea peculiaria collegia quae pro locorum adiunctis eidem 
fini, eadem ratione inserviunt, aptissima sunt et carissima Ecclesiae; quare haec Sancta 
Synodus, Tridentini Concilii rationes pro pueris et adulescentibus in Seminariis insti¬ 
tuendis adhuc validas censens, Episcopis ea enixe commendat. Ut autem huiusmodi 
adulescentuli a nativo suae domus humo separati in Seminariis apte proficiant, soller¬ 
tissima cura habenda est, «ut singulorum puerorum indoles cuiusque propria recte 
conformetur»; itemque «res ipsa postulat, ut, quam pueri in Seminariis vitam ducant, 
cum communi omnium puerorum vita, quantum potest, congruat»; particulari illorum 
religiosa conformatione sancte servata. 2 

Particularibus recentioris aetatis conditionibus consulens, haec S. Synodus Ordina¬ 
rios hortatur ut tardioribus quoque vocationibus, curriculum studiorum mediorum 
quod attinet, peculiaribus institutis dioecesanis vel regionalibus provideant, aptis ibi¬ 
dem adhibitis methodis, nulla autem circa idoneitatis normas exceptione facta. 3 

3. [Seminaria interdioecesana et regionalia] . - Ubi vires singularum dioeceseon non 
sufficiunt ad sacrorum tirones iuxta Sanctae Sedis praecepta et huius Synodi decreta in 
proprio Seminario rite instituendos, erigenda fovendaque sunt Seminaria interdioece¬ 
sana vel regionalia; ea quidem tamquam propria habenda sunt a singulis Episcopis, qui 
proinde secundum normas a Sancta Sede approbatas in eorum regimine aequa ratione 
partes habeant aptosque Superiores et Magistros ceteraque subsidia communi nisu 
ipsius suppeditent. 4 

4. [ Moderatorum et Magistrorum electio]. - Cum alumnorum institutionis optatus 
exitus multo magis quam a sapientibus legibus ab educatoribus bonis et expertis pen- 
deat, haec Sancta Vaticana Synodus graviter monet Episcopos ut Seminariorum mode¬ 
ratores et magistros inter optimos eligant, viros ad animos Christo lucrandos eximie ap¬ 
tos, neque timeant eos avocare ab aliis ministeriis quae, quamvis gravia, numquam Se¬ 
minario sunt anteponenda. 5 Curent insuper, ne praecipue Seminariorum moderatores 
alienis onerentur officiis 

5. [Moderatorum particularis praeparatio]. - Etsi in Seminariorum institutoribus in¬ 
nata alios moderandi indoles, ingenium ac potissimum dona gratiae plurimum valeant, 
tamen, uti iidem gravissimis obligationibus coram Deo et Ecclesia initis satisfacere pos¬ 
sint, peculiaris quoque institutio accedat oportet. Exinde, quemadmodum Concilium 
Tridentinum specificae ipsorum alumnorum institutioni faustissimo cum exitu provi¬ 
dit, ita haec Sacrosancta Vaticana Synodus vehementer exoptat, ut non solum qui ad 
docendum in Seminariis destinantur, sed potissimum ii qui ad Superiorum et Directo¬ 
rum spiritus officia ibidem deputantur, ad tam arduum munus explendum specifica in¬ 
stitutione diligenter praeparentur. 6 Curent ergo Episcopi ut quos ex proprio clero iuve- 
nibus levitis moderandis aptiores iudicaverint, tempestive ad ea Instituta mittant in 
quibus profunda conformatione spirituali, psychologica atque paedagogica possint di¬ 
tari. Promoveant insuper Rectorum ac moderatorum cuiuscumque nationis vel regionis 
periodicos conventus in quibus sub Episcoporum ductu Seminariorum educatores 
fructus experimento ac usu collectos inter se communicent ac quomodo progredientis 
aetatis necessitatibus aptius consulatur communia conferant consilia. 7 

6. [Moderatorum ac Magistrorum dotes]. - Ut sacrorum alumni Iesu Christi Sacer¬ 
dotis virtutibus plene, firme informentur, Rectores et Moderatores spiritus imprimis 

amore Christi et Ecclesiae ferveant oportet atque scientia sacra, prudentia, psychologi¬ 
ca et paedagogica arte atque pastorali experientia ita praecellant ut totius Seminarii sint 
quasi anima. Sed et ceteri Seminarii moderatores atque magistri profunde sentiant 
quantopere ab ipsorum quoque doctrina, oratione, abnegationis ac oboedientiae exem¬ 
plis, animarum zelo pendeat formationis exitus. Semper sint memores sanctos sacerdo¬ 
tes in Seminario efformari nonnisi ab eis qui ad sanctitatem generose tendunt. 8 

7. [Moderatorum cooperatio ]. - Certissima quoque omnium mentibus inhaereat 
persuasio, alumnos eo securius ad Christi Sacerdotium praeparari quo plenius tota Se¬ 
minarii vita instantissimae respondeat Domini orationi: «Ut omnes unum sint» (Io. 
17,21). Moderatores ergo et magistri a Domini Spiritu ducti et compaginati ita inter se- 
metipsos unum ex multis corpus efforment, ut Ecclesiae mysterium in Seminariis insi¬ 
gni praefulgeat splendore. Rectori igitur, fulcro unitatis, tota Seminarii familia aequo 
animo oboediat sicut patri ac filiali adhaereat concordia. Arctissima vigeat inter Recto¬ 
rem et Moderatores spiritus operae consortio, sed accurata quoque officiorum distinc¬ 
tio, ne Rector secretum conscientiae forum invadat, nec Spiritus moderator externae se 
immisceat disciplinae. Rectore denique praeeunte, omnes Seminarii moderatores ac 
magistri in alumnis instituendis fidelissimos se exhibeant Episcopi cooperatores: 
« Quotquot enim Dei et Iesu Christi sunt, hi sunt cum Episcopo ». 9 Ipse dioeceseos Pa¬ 
stor autem assidua praedilectionis cura adiuvet eos qui in Seminario laborant ac ipsis 
alumnis se demonstret verum in Christo Patrem. 10 

8. [Alumnorum selectio ac probatio ]. - Seminarium cum particulari ex fine a com¬ 
muni collegio vel quavis schola catholica differat, per singulos tirocinii annos palaestra 
sit oportet non solum sedulae alumnorum educationis, sed vigilantissimae eorum selec¬ 
tionis et probationis. 

a) Cuius selectionis ratio pro alumnorum aetate diversa erit, in pueris aliquan¬ 
tulum mitior, severa omnino in iuvenibus. Nullatenus autem in Seminarium minus ad¬ 
mittendi sunt qui vocationis saltem germina non prodant, in Seminarium vero maius 
qui eius signa certa non exhibeant; citiusque dimittendi sunt qui idonei non reperian- 
tur vel Seminarii finem assequi amplius nolunt. 11 

b) Haec Sacrosancta igitur Oecumenica Synodus Seminarii moderatores gravi¬ 
ter monet ut proprii officii memores sedula cura ad solidum iudicium de positiva alum¬ 
norum idoneitate sibi efformandum attendant; utrum scilicet vere spiritu Christi agan¬ 
tur, sufficientis ingenii dotibus polleant, congrua salute physica et psychica ac praeci¬ 
pue sano iudicio sint praediti atque intentione recta, voluntate libera, firma et actuosa 
ad Domini Sacerdotium participandum anhelent. Audiantur etiam magistrorum sen¬ 
tentiae nec, dato peculiari momento quod vacationum tempori pro probanda vocatione 
competit, negligatur quid proprii alumnorum parochi, alii quoque sacerdotes et inter¬ 
dum laici prudentes ad debitam hauriendam certitudinem conferre valeant imprimis in 
scrutiniis ante ordinum susceptionem peragendis; aliquando opportunum erit consi¬ 
lium quoque medici periti ac christiani sensus exquirere. Quibus omnibus auditis, sem¬ 
per solius auctoritatis ecclesiasticae est de vocatione sacerdotali iudicare et de admit¬ 
tendo alumno decernere. 12 

c) Normis ab Ecclesia circa castitatis probationem editis ii qui in Seminariis vel 
iuvenum animos moderantur vel sacras confessiones excipiunt, intra sui cuiusque mu¬ 
neris fines, graviter ipsorum onerata conscientia, fidelissime pareant. Nec quidquam de 
debita severitate remittant, sibi persuasum habentes se ita alumnorum bono caritate ve- 

re paterna consulere ac magna ex parte causas auferre, cur catholica Ecclesia lacrimas 
fundat simulque christianus populus in sacerdotum moribus offendat. 13 Ut autem om¬ 
nes quotquot iuvenum institutioni incumbunt normas ab Apostolica Sede statutas ap¬ 
prime cognoscant et eisdem utantur in probanda vocatione principiis, huiusmodi nor¬ 
mae in unico documento apte colligantur; Episcopi vero curent ut hae normae Semina¬ 
rii moderatoribus, magistris atque confessariis quotannis in memoriam revocentur. 14 

9. [Tutior semper sententia sequenda]. - In casibus autem dubiis de alumnorum 
idoneitate, Praesules et Seminariorum moderatores, nullo habito humano respectu, sed 
rationis supremo animarum Episcopo reddendae unice memores, tutiorem semper sen¬ 
tentiam amplectantur 15 neque sacerdotum inducti penuria hodie fere in tota Ecclesia 
deplorata ullo pacto iustum et severum de alumnorum aptitudine iudicium minuant, 
confidentes quod « Deus numquam ita deserit Ecclesiam suam quin inveniantur idonei 
ministri sufficientes ad necessitatem plebis, si digni promoverentur et indigni repel¬ 
lerentur». 16 

10. [Seminariorum Statuta]. - Praecipit denique Sancta Synodus ut non solum in 
unoquoque Seminario maiore, sed etiam in Seminariis minoribus vel Institutis, quae ei¬ 
sdem pro locorum adiunctis aequiparantur, Statuta habeantur ab Episcopo vel a com¬ 
petente auctoritate approbata eaque scripta omnium sint in manibus ita ut « quid age¬ 
re, quid observare debeant, doceantur tum qui in eodem Seminario in spem Ecclesiae 
instituuntur, tum qui in horum institutionem operam suam impendunt». 17 In redigen¬ 
dis autem Statutis attendatur ad huius Sanctae Synodi decreta, ad Pontificia de re do¬ 
cumenta necnon ad particulares locorum et gentium conditiones; prae oculis habean¬ 
tur institutorum peculiaris natura, alumnorum aetas, regulae in aliis Seminariis fructuo¬ 
se vigentes nec praetermittantur ea quae a probato disciplinae paedagogicae progressu 
commendantur. 

Seminarii Statuta concisa brevitate contineant leges quae modo stabili decerni pos¬ 
sunt; eae vero regulae quae pro adiunctis facilius sunt mutandae, in particulari « Con¬ 
suetudinario » colligantur. 18 

Sancta Sinodus denique valde commendat ut in unaquaque natione aptum directo¬ 
rium exaretur quo Seminariorum superioribus et magistris in propriis muneribus ex¬ 
plendis efficaciora principia et consilia, praecipue de re paedagogica, suppeditentur. 

11. [Visitatio Apostolica periodice instituenda]. - Firmis manentibus iure et obliga¬ 
tione Episcopi in proprio Seminario Visitationem canonicam peragendi, statis periodis 
in singulis Seminariis peragatur Visitatio Apostolica, per expertos et discretos ecclesia¬ 
sticos viros ita instituenda ut paterna et actuosa Ordinariorum circa Seminaria sollicitu¬ 
do exinde opportunum recipiat iuvamen. 19 In Ecclesiis vero Orientalibus haec particu¬ 
laris seminariorum visitatio a Patriarchis exercenda erit. 


Notae 

Caput II 

DE INSTITUTIONE SPIRITUALI 

1. [Prooemium ]. - Quam excelsa sanctitatis forma in sacerdotibus ab ipso sacro 
Ordine postuletur, praesertim recentiores Pontifices praeclaris illustrarunt documen¬ 
tis. 1 Adauctis autem societatis christianae necessitatibus consulentes, huius Sanctae 
Synodi Patres ad ea principia in Seminariis tuenda singulariter hortantur, quibus veluti 
fundamentis alumnorum tota ad sacerdotalem sanctitatem formatio nititur. 2 

2. {Vitae spiritualis primatus ]. - Sicut pro fidelibus, ita maxime pro futuris Domini 
sacerdotibus vitae spiritualis medulla in hoc consistit ut non soli, sed cum Patre et Filio 
Eius Iesu Christo et Spiritu Sancto vivant familiari et assidua societate (cf. 1 Io. 1,3 sq.). 
Quo intimior haec societas eo fortius charitas Dei in futuris dominici gregis pastoribus 
alit zelum animarum. 

Propterea praecipua Rectoris 3 cura sit ut in Seminario vita spiritualis primatum 
clare et firme semper occupet atque cetera omnia, studia, exercitationes pastorales, vi¬ 
ta communis ac disciplina ita ordinentur ut in vitae spiritualis fastigium componantur. 
A ceteris quoque Seminarii moderatoribus et magistris sacrorum alumni iuventur in 
arctissima inter scientiam praecipue sacram et vitam spiritualem percipienda unitate, 
ita ut disciplinae in Seminariis traditae alumnos conducant ad cognoscendum Chri¬ 
stum «et virtutem resurrectionis eius, et societatem passionum illius» (cf. Phil. 3,10); 
vita vero spiritualis veritatibus fidei innixa ad scientiam altius sitiendam compellat et 
ad futurum munus pastorale disponat eos qui «non in persuasibilibus humanae sa¬ 
pientiae verbis, sed in ostensione Spiritus et virtutis » (cf. 1 Cor. 2,4) praedicaturi sunt 
Christum. 4 

3. L Moderator spiritus et unitas directionis spiritualis ]. - Sub Seminarii Rectore, vi¬ 
tae interioris primatum peculiari cura custodiat et promoveat moderator spiritus, 5 qui 
ante alumnorum oculos in primis ponat Christum crucifixum (cf. Gal. 3,1), ad dexte¬ 
ram Patris exaltatum eumque datum « caput supra omnem ecclesiam, quae est corpus 
ipsius» (cf. Eph. 1,22 sq.). Ut Ipsum ardenter quaerant, inveniant ac teneant, in oratio¬ 
nis spiritum et praxim ipsos introducat. Christi sacerdotium participandum ita profun¬ 
de alumnorum animis inscribat, ut mortis Dominicae mysterium celebraturi vere agno¬ 
scant quod agunt, imitentur quod tractant. 6 Attento autem animo semper reputet 
quantopere a Seminariis externa differat vitae ratio, quam alumni sacerdotio initiati 
media agent in plebe, atque futura operositate pastorali semper prae oculis habita, eos 
ita apte conformet ut in saeculo munus sacerdotale obituri, soli Deo adhaerentes veram 
mundo valeant ministrare vitam. 7 In vocationis discriminibus ad Spiritus Sancti vocem 
discernendam et generose sequendam alumnos ducat; omnes paterna cura ita recipiat 
ut mentem et voluntatem docili humilitate ei patefaciant. 

Ut publice omnibus et privatim singulis solidum praebeat alimentum, Scriptura¬ 
rum et Sacrae Liturgiae studium, theologiam dogmaticam spiritualem et pastoralem 
imprimis excolere constanter pergat; animorum indoli tam diversae quo melius consu¬ 
lat, psychologicarum atque paedagogicarum disciplinarum studium ne negligat. Ut au¬ 
tem singulos vere cognoscere et efficaciter curare valeat, director spiritus nonnisi con¬ 
gruo alumnorum numero praeponatur. Quare servata directionis spiritualis unitate, 
nihil obstat quominus plures dentur in Seminario moderatores spiritus, secundum pro¬ 
batas eorum consuetudines. 8 Alumnis autem commendetur, ut stabilem moderatorem 

spiritu eligant cui eorum conscientia prorsus aperta sit et qui utiliter sit simul eorum 
confessarius ordinarius. 

Confessarii vero ordinarii et extraordinarii alumnis libere et commode offerendi 
eligantur idonei ad cognoscendas et colendas vocationes; qui unanimiter cum spiritus 
moderatore agant, iisdem normis eodemque spiritu. Meminerint grave ipsis incumbere 
officium imponendi obligationem discedendi e Seminario iis quos ad Sacerdotium non 
idoneos cognoverint; positivum autem et definitivum de vocatione iudicium ne profe¬ 
rant candidato, nisi iam per congruum temporis spatium particularem directionem eius 
susceperint spiritualem. 9 

4. [ Formationis spiritualis particulares periodi\. - Ad vitam spiritualem profundius 
excolendam et ad vocationem sacerdotalem matura decisione amplectendam in pluri¬ 
bus Seminariis annus vel congrua saltem periodus particularis formationis spiritualis 
institui consuevit. 10 Quo temporis intervallo alumni in intimiore cum Domino unione 
initiati, dilucidam et maturiorem propriae vocationis conscientiam acquirant, et in 
sancto proposito Christum sequendi ita confirmentur ut magno corde et animo volenti 
theologicum tirocinium aggrediantur. Etsi cetera studia tunc non sint omnino seposita, 
in scientia Sanctorum praecipue proficiant, orationem mentalem, practicam asceticam, 
Scripturarum sensum et dulcedinem una cum Liturgiae amore discant, ut Dei homines 
se sentiant et ad Dei hominumque ministerium mancipari assuefiant. Quae incepta 
haec Sancta Oecumenica Synodus enixe laudans, dioecesium Pastoribus quam maxime 
commendat, ut huiusmodi particulare vitae spiritualis tirocinium locorum et conditio¬ 
num adiunctis opportune accommodatum in propriis Seminariis introducant. 

Etiam diaconi, ubi ministeriis et officiis sui ordinis obeundis iam in paroeciis in¬ 
cubuerint, simili impensiore tirocinio spirituali in Seminario ad sacerdotium prae¬ 
parentur. 11 

Peropportune quoque sacerdotes iuniores, postquam per quinque circiter annos in 
Domini vinea operam navaverunt, ad Seminarium vel aliam domum aptam per unum 
aliumve mensem convocantur, ut spiritum orationis et zelum apostolicum instaurent si¬ 
cut in huius Constitutionis conclusione disponitur. 12 

5. [Vita sacramentalis et oratio ]. - Formatio spiritualis ad id tendit ut sacrorum 
alumnus cui suiipsius missionem Salvator noster committet, non solum sacrae ordina¬ 
tionis charactere, sed intima totius vitae consortione alter fiat Christus: «vivo autem, 
iam non ego: vivit vero in me Christus» {Gal. 2,20). Quam vitam sacrorum alumni, 
moderatorum doctrina et exemplo adiuti, hauriant potissimum « ex ipso eoque neces¬ 
sario fonte, hoc est ex actuosa cum sacrosanctis mysteriis publicis solemnibusque Ec¬ 
clesiae communicatione». 13 

a) Sacer cultus universus, praecipue eius centrum et fons, ipsum eucharisticum 
sacrificium, in Seminariis sic explicetur et sic celebretur, ut clerici de sacro altaris my¬ 
sterio, una cum Christo hostias Deo gratas sese offerendo et eucharistico pane refecti, 
profunde vivere discant; sacro Ecclesiae anno durante ad mysteria Christi participanda 
ducantur ut, sacerdotio aucti, populum sibi commissum in intimam cultus imprimis sa¬ 
crificalis participationem initiare valeant. 

b) Ad spiritum orationis alumni ita formentur ut futuri sacerdotes fiant viri 
orationis qui libenter orent, orationi in primis mentali quotidie fideliter vacent eiusque 
necessitatem persentiant, et pro ipsorum vita interiore alenda et pro quocumque apo- 
stolatu cum fructu exercendo. 14 Ut autem orationem, quam ipsa Ecclesia peculiariter 



DOCUMENTA ET PROCESSUS VERJBALES - SESSIO XTV 


349 


eis committet, amare discant, institutione sapienter progrediente initientur in psalmo¬ 
rum et totius Officii Divini intellectum et gustum; in curriculo saltem theologico quae¬ 
dam Officii partes, ut Laudes et Vesperae, quotidie communiter recitentur et diebus 
festivis cantentur. 15 

c) Vita liturgica, ad quam pertinet etiam confessio sacramentalis sacrorum 
alumnis semel saltem in hebdomada frequentanda, 16 minime excludit, sed potius exigit 
cetera quoque pia exercitia in Seminariis lege sancita vel usu probata, maxime oratio¬ 
nem mentalem et lectionem spiritualem, conscientiae examen, periodicas spirituales re- 
collectiones aliasque peculiares devotiones; quae omnia sic ordinanda sunt, ut ad verio¬ 
rem et pleniorem sacrorum mysteriorum participationem disponant eorumque effica¬ 
ciam ad totam vitam extendant. 17 

Inter varias pietatis devotiones, duae haec valde commendandae sunt Seminarii 
alumnis: amantissime colant Iesum Christum praesentem in sanctissimo Eucharistiae 
Sacramento, quo ardenti amore impulsi saepius Tabernaculum adeant, ibique diutius 
morentur. Deiparae autem Virginis Matris divinae gratiae et clericorum dulcissimae 
Patronae cultores sint studiosissimi eiusque sub praesidio Christi Mysteria in rosarii 
precatione contemplari et imitari discant. 18 

d) Quo securius secundum Christi spiritum et Ecclesiae sensum vitam spiritua¬ 
lem alant, sacrorum tirones assidue incumbant legendis ac meditandis Scripturis Sacris 
et Missali atque, ad ordines promovendi, etiam Breviario, Rituali ac Pontificali. Curent 
quoque moderatores ut vitas Sanctorum perlegant et optima doctrinae spiritualis scrip¬ 
ta cognoscant alumni neque ex fortuitis levibusque lectionibus vitae rationem insti¬ 
tuant, qui tot animas in perfectionis christianae itinere moderaturi sunt. 

6. [Virtutes theologicae in alumnis praecipue excolendae ]. - Orationis et sacramen¬ 
talis cum Christo unionis fructus simul et necessaria praeparatio sunt praecipue fides, 
spes, caritas, ad quarum exercitium alumni vigilantissimis comparentur curis. 

a) Sicut Christus Apostolos primum statuit in fide, sacrorum alumnis non tan¬ 
tum « fides quae creditur » in praelectionibus perlucide exponatur oportet, sed ipsi in 
Seminario ea praecipue fide proficere discant qua Christus habitat in cordibus 
eorum (cf. Eph. 3,17). Hac fide a Seminarii annis totam vitae rationem ita imbuere as¬ 
suefiant ut, sacerdotio aucti, mundo magis magisque ad sola terrena propenso exhi¬ 
beant gaudium in credendo vitam futuri saeculi, gloriantes «in spe gloriae filiorum 
Dei» (cf. Rom. 5,2). 

b) Ad hanc christianam spem excolendam futuri gregis dominici pastores par¬ 
ticulari sollicitudine componantur. Praecipue elaborandum est, ne sibi suisque viribus, 
sed divino potius auxilio iuvenes levitae confidant, secundum illud: « Neque qui plan¬ 
tat est aliquid, neque qui rigat, sed qui incrementum dat, Deus» ( 1 Cor. 3,7). Ne autem 
futurae vitae sacerdotalis solitudine, ne huius mundi vel gloria vel inimicitia facile fran¬ 
gantur, discant spem suam commitere Ei qui vicit mundum suisque promisit: « Ego vo- 
biscum sum» (Mt. 28,20). Qua spe animati, in maioris perfectionis desiderio iugiter re¬ 
noventur: «Non quod iam acceperim aut iam perfectus sim: ... quae quidem retro sunt 
obliviscens, ad ea vero, quae sunt priora extendens meipsum, ad destinatum persequor, 
ad bravium supernae vocationis Dei in Christo Iesu» ( Phil. 3,12 ss.). Praeparentur 
quoque alumni ut laboris apostolici repulsas experti, Christi derelictioni consociati, 
glorientur in tribulationibus: «scientes quod tribulatio patientiam operatur, patientia 
autem probationem, probatio vero spem, spes autem non confundit» {Rom. 5,3 s.). 

c) Secundum Domini mandatum et exemplar Apostolorumque doctrinam de 
caritatis primatu praecipue edoceantur qui ad Christi sacerdotium participandum assu¬ 
mentur. Sermones Domini in ultima cena prolati (Io. 13-17) habeantur tamquam Semi¬ 
nariorum codex quem assidue perlegant, pertractent, vivendo exprimant alumni. Cari¬ 
tas Dei quae per Spiritum Sanctum effusa est in cordibus eorum, ipsos urgeat imprimis 
ut «non iam sibi vivant, sed ei, qui pro ipsis mortuus est et resurrexit» (cf. 2 Cor. 
5,15). In hac caritate radicati et fundati (cf. Eph. 3,18), assuefiant iam in Seminario de 
gratia sibi collata a Deo servire Ecclesiae, confratres aedificare in bonum exemplo, ma¬ 
gnanimo auxilio, correctione fraterna; imprimis discant humili caritate et oboedientia 
adhaerere Christi Vicario et proprio Episcopo, dilatato corde participare in totius Ec¬ 
clesiae vita secundum illud S. Augustini: «Quantum quisque amat Ecclesiam Christi, 
tantum habet Spiritum Sanctum »; 19 ita excolantur ut hauriant spiritum missionarium 
et oecumenicum, exerceant amorem erga pauperes et afflictos, absque invidia servent 
unitatem in distinctione gratiarum et munerum. 

d) In hac igitur vita fidei, spei et caritatis sacrorum alumni ita conformentur ut 
et promptiores atque alacriores constituantur «Dei adiutores» (cf. 1 Cor. 3,9) et illaesi 
evadant a minaci falsi naturalismi errore, cuius funesti fructus sunt orationis negligen- 
tia, propriae sufficientiae et autonomiae sensus, actuositatis insolentia, aestimatio im¬ 
moderata bonorum naturae et technicae artis auxiliorum, gratiae bonis et subsidiis 
practice postpositis, hac vita fruendi cupiditas, vitae venturae exspectatione fere oblit¬ 
terata. 

7. [ Exercitium abnegationis ]. - Qui titulo sacerdotali vocantur Domini discipuli, 
ad Christi crucem tollendam praecipue parati sint oportet. Formentur igitur sacrorum 
alumni ad humilitatem et spiritum mortificationis, reprobata propensione in dies cre¬ 
scente sequendi methodos quae sapiunt huius mundi naturalismum et hedonismum. 
Non minus quam tempore S. Pauli Ecclesia hodie indiget sacrorum administris qui sint 
homines mundo crucifixi et quibus mundus ipse sit crucifixus (cf. Gal. 6,14); qui non 
sibi gloriam conquirant, sed Iesu Christo. 20 

8. [ Consiliorum evangelicorum spiritus ]. - Ita praeparentur alumni ut futuram vi¬ 
tam sacerdotalem secundum evangelicorum consiliorum spiritum componere as¬ 
suefiant, 21 leges sancitas diligenter observantes sed magis Christi amore et imitatione at¬ 
tracti. 

a) Iam a primis Seminarii annis modum vere simplicem et modestum susci¬ 
piant; in aedibus ad salubritatem et tranquillitatem idoneis, numquam vero in exquisi¬ 
tis commodis vivant ii, qui pauperibus evangelizare mittendi ab omni specie fastus alie¬ 
ni sint oportet, atque spiritu vere pauperes vitae futuri saeculi validum testimonium 
perhibeant mundo. 22 

b) Vigili diligentique cura promovenda est sacri Ordinis alumnorum educatio 
ad coelibatum ecclesiasticum, quo secundum proprias diversorum rituum leges, sacer¬ 
dotes statum virginitatis christianae assumentes, integra animae et corporis deditione 
Domino inserviunt, vere spirituale cum Ipso connubium ineunt atque aptissimum im¬ 
petrant auxilium ad perfectam caritatem in sacerdotali ministerio continuo exercen¬ 
dam. De periculis quae eorum castitati in hodierna societate occurrunt alumni mo¬ 
neantur, et aptis praesidiis instruantur. Quare quidquid officii sacerdotum coelibatus 
et ab iisdem servanda castitas exigunt, clerici clare cognoscant atque ita conformentur 
ut de bonis quoque matrimonii christiani eiusque in Ecclesia dignitate apte edocti, op- 

tione mature deliberata ac magnanimi, digniorem ac beatiorem Domini praeferant 
amorem eiusque Regno dilatando semetipsos offerant hostiam viventem, sanctam, Deo 
placentem (cf. Rom. 12,1). 23 

c) Meminerint imprimis sacerdotem eo efficacius Redemptionis instrumentum 
evadere quo arctius oboedientia uniatur Ipsi qui factus est pro nobis « oboediens usque 
ad mortem, mortem autem crucis» (cf. Rhii. 2,8). 24 Praeparentur ad promittendam et 
sancte servandam illam oboedientiam, qua Episcopi in cura animarum constituentur 
dociles cooperatores. Discant igitur alumni in Seminario oboedire non tantum externa 
exsecutione, sed et obsequio interiore, ita ut ipsorum oboedientia non quasi ad extra 
sit nedum coacta, sed libenti animo exhibeatur Superiori sicut patri. Superiores autem 
meminerint hac ipsa oboedientia discipulorum vires ac talenta debere non tam inhiberi 
quam excitari, emendari et perfici quo melius Dei consilio respondeant. 25 

9. [Virtutum «humanarum» cultus ]. - Ad ipsam spiritualem, clericorum institutio¬ 
nem aliae quoque virtutes morales summopere curandae sunt, quae ad integram eorum 
formationem non solum christianam et sacerdotalem sed etiam humanam perfecte 
comparandam prorsus sunt necessariae. Diligenti igitur cura instituantur et exercean¬ 
tur alumni in iis virtutibus quae etiam in societate humana magni fiunt. Sunt imprimis 
vitae integritas atque animi sinceritas, a fallacia et a cuiusvis generis simulatione abhor¬ 
rens, assidua iustitiae cura, promissis servata fides, in agendo urbanitas, in conversando 
comitas cum modestia et gravitate coniunctae. 

Pariter sedulo adlaborandum est ut alumni propriam indolem recte componant, ad 
fortitudinem et virile robur etiam exercitiis physicis formentur ut sibimetipsis moderari 
valeant, ac magis magisque in iis se explicet suarum actionum officiorumque conscien¬ 
tia, recta de hominibus et de eventibus iudicandi ratio, opera ultro sponteque incipien¬ 
di congrua facultas, ad aliorum incepta docili fraternoque servitio adiuvanda prompti- 
tudo. Quae omnia sacerdotem omnino decent et ad apostolatum valde iuvant. 26 


Notae 


[...] 


Annotatio 


Ad cap. III, De disciplina in Seminario , nulla emendatio effecta est. 

II 

Schema emendatum decreti 


DE OBSEQUIO ERGA ECCLESIAE MAGISTERIUM 
IN TRADENDIS DISCIPLINIS SACRIS 


Caput II 

De ratione docendi sacram scripturam 

Cum in instituendis Sanctae Matris Ecclesiae ministris Sacra Scriptura locum prin¬ 
cipem obtinere debeat atque eo firmius Christo Sacerdoti conformentur alumni quo 
profundiorem Sacrae Scripturae habeant cognitionem, iuxta illud Sancti Hieronymi: 
«Ignoratio scripturarum ignoratio Christi est»; 1 cum vero in huiusmodi disciplina tra¬ 
denda propter ipsius verbi Dei sublimitatem necnon ob nova a progressu scientiarum 
orta problemata, eximia cura sit adhibenda, haec Sancta Oecumenica Synodus, ut iis 
quae in Constitutione de Fontibus Revelationis statuuntur, ipsa quoque Sacram Scrip¬ 
turam docendi ratio plene respondeat, has normas sequendas decernit. 2 

1. Omnes qui Sacrae Scripturae studio incumbunt Sancti Spiritus auxilio se indi¬ 
gere sciant, cum ea « quae a Deo donata sunt nobis », non spiritu huius mundi, sed Spi¬ 
ritu qui ex Deo est, scrutanda sint. Sacrae Scripturae magistri vero meminerint se mu¬ 
nere fungi nomine Ecclesiae « quae a Christo Domino totius depositi veritatis divinitus 
revelatae custos et interpres constituta est». 3 Vivo Ecclesiae Magisterio igitur fidelissi¬ 
me inhaerentes, doctrinae revelatae, non tantum scientiae humanae, quantumvis insi¬ 
gnis et necessariae, agant magistros. Quare ad docendam Sacram Scripturam vocentur 
nonnisi ii qui debito studiorum curriculo expleto ac congruis gradibus academicis ob¬ 
tentis Sacra Theologia non minus ac linguarum antiquarum cognitione et criticae artis 
subsidiis profunde instructi, sana ac tuta doctrina eniteant, normis ab Apostolica Sede 
de re latis propriam docendi rationem omnino conforment ac sedulo curent ut alumni 
sacrarum litterarum incumbentes studiis Auctores omni exceptione maiores prae mani¬ 
bus habeant. 4 

2. In Sacra Scriptura tradenda initium sumatur ab origine divina sacrarum littera¬ 
rum. Hinc doctrina catholica de inspiratione quam diligentissime exponatur; praeci¬ 
puum eius consectarium, id est inerrantia, statuatur et declaretur atque « cognitis accu- 
rateque aestimatis antiquorum loquendi scribendique modis et artibus»; 5 veritas histo¬ 
rica et obiectiva Sacrae Scripturae sarta tectaque conservetur 6 et Sacri autoris mens 
plenius illustriusque perspiciatur. 7 Interpretationis leges explanentur et diiudicentur. 
Ipsi vero Magistri interpretandi munere ita fungantur ut litteralem textuum et librorum 
sensum reperiant et exponant, ratione habita declarationum Magisterii Ecclesiae, inter¬ 
pretationum Sanctorum Patrum et analogiae fidei. Spiritualem seu typicam quoque 
verborum et gestorum significationem, dummodo eam a Deo intendi rite constet, debi¬ 
to modo explanare curent. 8 

3. Cum ingens rerum biblicarum copia nequeat tota tradi, curet potissimum magi¬ 
ster clare monstrare quae sint doctrinae tum in Vetere tum in Novo Testamento a Spi¬ 
ritu Sancto propositae: quae sit ratio atque coniunctio inter utrumque Testamentum: 
quae revelationis ab exordiis ad Christum et Apostolos detur historica progressio. Du- 

rante toto curriculo theologico habeatur cursim lectio Veteris et Novi Testamenti, ad¬ 
nexa explicatione concisa, sed solido fundamento scientifico innixa. Praeterea Sacrae 
Scripturae magister ne omittat in lucem ponere vitale momentum quod narrationes et 
doctrinae librorum sacrorum habent pro vita intellectuali et spirituali in cuiusvis tem¬ 
poris adiunctis. 

Ad accuratiorem explicationem seligantur ex Vetere Testamento imprimis doctrina 
de generis humani primordiis, historia originis populi electi Israel, Prophetarum textus 
quidam insignes et Psalmi qui sunt ipsius Ecclesiae preces quotidianae; ex Novo Testa¬ 
mento praecipue quae Iesus fecit et docuit (cf. Act. 1,1) tradantur et Sancti Pauli Epi¬ 
stulae diligenter explicentur. 9 

Insuper, in Facultatibus et Studiorum Universitatibus Professores peculiares quae¬ 
stiones deligant penitiori indagationi subiiciendas, ad maiorem doctrinae sacrae profec¬ 
tum. Quaestionum nondum enodatarum solutionem quaerant eam quae cum Ecclesiae 
doctrina concordet et certis scientiae profanae conclusionibus satisfaciat; ac sancte ca¬ 
ventes, ne fidei veritates laedantur neve fideles ipsique sacerdotes circumferantur omni 
vento doctrinae (cf. Eph. 4,14), id mereantur, magistra semper Ecclesia, obtinere ut in¬ 
tegra veritas divina clarius appareat, profundius colatur, latius promulgetur. 

4. Magistri rei biblicae in singulis libris vel textibus imprimis ipsum verbi Dei inae¬ 
stimabilem thesaurum ita patefacere quaerant, ut divinae Scripturae usus in universam 
influat Theologiam eiusque prope sit anima; sacrorum alumnos edoceant quantum 
Scripturae divinitus inspiratae cognitio et amor conferant « ut perfectus sit homo Dei, 
ad omne opus bonum instructus» (cf. 2 Tim. 3,16); futuros sacerdotes Dei sermoni vi¬ 
vo et efficaci (cf. Hebr. 4,12) ita reddant familiares, ut «non in persuasibilibus huma¬ 
nae sapientiae verbis», sed «in doctrina Spiritus» (cf. 2 Cor. 2,4,13) laetum nuntium 
communicare ipsosque fideles ad eam Sacri Textus, lectionem ducere discant, qua 
«per consolationem Scripturarum» (cf. Rom. 15,4) spe roborentur. 10 


Notae 

Rev.mus D. AUGUSTINUS MAYER 

Secretarius commissionis de studiis et seminariis 
praeparatoriae Concilii Vaticani II 


PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 

Prot. N. 420/62 

E Civitate Vaticana, die 12 luglio 1962 


Ill.mo e Rev.mo Monsignore, 

Le mando qui, a parte, le seconde copie delle «Responsiones» e «Emen¬ 
dationes »inviate oggi stesso alPEm.mo Signor Card. Confalonieri. 

Spero di mandarLe domani anche le «Responsiones» al Gap. V e VI della 
Costituzione De Sacrorum alumnis formandis anche senza attendere i pareri dei 
Relatori che sono fuori Roma e non hanno ancora risposto. 

Con i migliori auguri per il Suo grande lavoro, Le porgo il mio deferente 
ossequio, con cui mi professo 


diV.S. Ill.ma 
devotissimo nel Signore 

Agostino Mayer, segr. 


Ill.mo e Rev.mo Monsignore 
Mons. Vincenzo Fagiolo 

Segretario della Sottocommissione per gli emendamenti 

Em.mus IOSEPH Card. PIZZARDO 

Praeses commissionis de studiis et seminanis 
praeparatoriae Concilii Vaticani II 


PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 

Prot. N. 423/62 


E Civitate Vaticana, die 14 luglio 1962 

Eminenza Reverendissima, 

Faccendo seguito alia mia dei 12 c.m. (Prot. 420/62) 1 ho Tonore di tra- 
smetterLe le risposte alie Osservazioni proposte dalla Commissione Centrale ai 
Capi V e VI della Costituzione De sacrorum alumnis formandis . 2 

Con la presente trasmissione, codesta Pontificia Sottocommissione Centra¬ 
le viene ad essere in possesso di tutti i pareri concernenti le proposte avanzate 
nei riguardi della sovra detta Costituzione. 

II vivo e dettagliato interesse con cui la Commissione Centrale ha esamina- 
to gli schemi della Costituzione rileva, mi sembra, Timportanza degli argomenti 
i quali, tenendo conto anche dei voti espressi dai Vescovi di tutto il mondo, 
non dovranno venire rimessi agli Organi ordinari, come qualche Membro della 
Centrale ha voluto insinuare, ma sottoposti alTesame dei Padri dei Concilio. 
Del resto questa Commissione si e tenuta strettamente alia tematica assegnatale 
dal Santo Padre. 

Colgo volentieri Toccasione per baciarLe umilissimamente le Mani e confer- 
marmi con sensi di profonda venerazione 

delTEminenza Vostra Reverendissima 
dev.mo, um.mo, obbl.mo servitor vero 

Giuseppe Card. Pizzardo, pres. 

Agostino Mayer, segr. 

Sua Eminenza Reverendissima 
II Sig. Card. Carlo Confalonieri 
Presidente della Pont. Sottocommissione 
Centrale degli emendamenti degli schemi 


1 Cf. p. 342. 

2 Commissionis responsiones editae sunt in fasciculo De emendatione schematum 
constitutionum De sacrorum alumnis formandis et De studiis ecclesiasticis atque scholis 
catholicis. Pars II, Typis Polyglottis Vaticanis 1962, pp. 28-36: cf. pp. 471-475. 

ADNEXUM 


Schema emendatum constitutionis 
DE SACRORUM ALUMNIS FORMANDIS 


Caput V 

De INSTITUTIONE PASTORALI IN SEMINARIIS 1 

1. [De Pastoris forma]. - Ad pascendum dominicum gregem et ad aedificationem 
mystici Corporis Christi (cf. Eph. 4,11) necnon ad oves reducendas quae perierunt et 
alias adducendas quae adhuc ex ovili Domini non sunt (cf. Io. 10,16), Sancta Mater Ec¬ 
clesia nihil antiquius habet quam sacrorum alumnos conformare veros pastores, opera¬ 
rios inconfusibiles (cfr. 2 Tim. 2,15), ad omne opus bonum instructos (cfr. 2 Tim. 

3,iD- 

Clarissimis autem S. Scripturae testimoniis innixa, Sanctorumque Patrum traditioni 
ac exemplo, atque repetitis Ecclesiae monitis inhaerens, haec Sancta Synodus totius in¬ 
stitutionis sacerdotalis fundamentum et coronam in eo esse declarat ut « pastoralis ani¬ 
mus » ad Divini Pastoris imaginem in futuro Christi ministro effingatur. 

Talibus pastoribus eget Ecclesia qui, virtute corroborati per Spiritum Sanctum in 
interiorem hominem (cf. Eph. 3,16), filiali erga coelestem Patrem amore, ardenti in to¬ 
tam Ecclesiam deditione, hominumque flagranti amore ita sint imbuti ut in apostolica 
forma viventes omnia libentissime impendant et superimpendantur ipsi pro animabus 
sibi creditis (cf. 2 Cor. 12,15), vitam quoque pro fratribus ponere semper parati (cf. 1 
Io. 3,16). 

Inordinatus igitur suipsius amor, cupiditas voluptatum, laboris taedium, terre¬ 
strium bonorum et honorum appetentia necnon animi demissio ac pessimismus pasto¬ 
ris animum omnino dedecent et sublimi eius muneri prorsus opponuntur. 2 

2. [Institutio apostolica a primis Seminarii annis inchoanda ]. - Alumnorum insti¬ 
tutio, sive spiritualis sive intellectualis, sicut et ipsa Seminarii disciplina et vita com¬ 
munis ad propositum finem pastoralis formationis continenter et composite vergere 
debent. 

A primis ergo minoris Seminarii annis adulescentulis per catecheticam instructio¬ 
nem perfecta apostolatus christiani species effulgeat apertisque in campis messis multa 
pateat, atque per eucharisticam pietatem, per officia caritatis in pauperes ac infirmos 
necnon per zelum et orationem pro errantibus et infidelibus apostolicum eorum stu¬ 
dium in dies augeatur. 

In apostolicae caritatis exercitiis alumni a Seminarii Moderatoribus prudenter ma- 
nuducantur; tempore autem vacationum valide ad hoc cooperentur Parochi, quorum 
grave officium erit tum spiritualis alumnorum cura, tum de eorum agendi ratione veri¬ 
dica sententia. 3 

3. [...in curriculo philosophico continuanda]. - Ab incepto philosophico curriculo, 
cuius disciplinis et methodo alumnorum maturitas non parum promovetur, Moderato¬ 
res simul et Magistri uno animo curent ut ab illis, quorum futurum munus erit plebi 
christianae praeesse, idoneae aptitudines virtutesque excolantur, ita ut in ipsis «magis 

magisque se explicet conscientia quid ex actibus suis in se recidat periculi, quid ipsi de 
hominibus ac de eventibus iudicii ferant, quid denique ipsi operis ultro sponteque su¬ 
scipiant ». 4 

Ad christianum sensum socialem, quia «multi unum corpus sumus in Christo» 
(.Rom. 12,5), alumni sedulo informentur, et sociali Ecclesiae doctrina eiusque potiori- 
bus applicationibus, secundum tradita ecclesiastica documenta ac imprimis Summo¬ 
rum Pontificum Encyclicas opportune initientur. 

Opera apostolica in propria dioecesi florentia cognoscere incipiant; insuper per ali¬ 
quem contactum, sed caute et gradatim, iuxta normas ab Apostolica Sede et ab Episco¬ 
pis prolatas, subque Superiorum semper vigilantia et peritorum cura, agnoscant quid 
sentiant et appetant propriae Societatis homines et quaenam sint eorum religiosae, mo¬ 
rales, culturales et materiales conditiones. 5 

4. [...in cursu theologico praeprimis curanda ]. - In cursu autem theologico omnes 
sacrae disciplinae, ratione vere scientifica tradantur ad normam eorum quae in capite 
IV huius Constitutionis praescribuntur, ita tamen ut clarius appareant ea quae pastora¬ 
li praedicationis et actionis ministerio maxime inserviant. 

Cum vero futuri pastoris opera in eo praecipue versetur ut fidelibus et infidelibus 
Iesum Christum praedicet, et hunc crucifixum (cfr. 1 Cor. 2,2), necesse est ut singulae 
disciplinae ad unum convergant centrum; quod est ipse Dominus Iesus Christus, Salva¬ 
tor noster ut centrum historiae salutis, quae in Ecclesia, praeprimis in sacrae liturgiae 
mysteriis semper est in actu; et hoc modo, dum unitas sacrarum disciplinarum per ea¬ 
rum in Christo connexionem tironum mentibus lucide fulgebit, etiam cohaerentia stu¬ 
diorum, vitae spiritualis et apostolatus efficacius comparabitur. Pastoralis ergo aspec¬ 
tus et accentus quasi vitalis halitus a Magistris et Moderatoribus in tota institutione dif¬ 
fundatur. 6 

5. [ Formationis specifice pastoralis fundamentale principium ]. - In disciplinis vero 
specifice pastoralibus tradendis Magistri constanter et valide in lucem ponant, anima¬ 
rum pastores ob hoc potissimum praedicare verbum, in omnibus laborare et ministe¬ 
rium implere (cfr. 2 Tim. 4,2-5) ut oves vitam habeant et abundantius habeant (cf. 
Io. 10,10). 

Ad hunc supernaturalem finem consequendum, necessitatem divinae gratiae eiu¬ 
sque vim et effectum «in corde bono et optimo» (Lc. 8,15) instanter profiteri necesse 
est; mediaque supernaturalia, scilicet orationis exercitium et sacramentorum participa¬ 
tionem, omnibus aliis mediis anteponenda esse diligenter docere. 

Igitur theologiae pastoralis criteria et methodos, prudentia semper adhibita in no¬ 
vis vocibus seligendis, ab evangelicis monitis et exemplis, quorum summa est « quaere¬ 
re primum regnum Dei et iustitiam eius» (cf. Mt. 6,33), Magistri numquam seiungant, 
immo pressius eruant ex fontibus S. Scripturae, Sanctorum Patrum et S. Liturgiae, a 
quibus fideles germanum et integrum vitae christianae sensum haurient. 7 

6. [ Formationis pastoralis praecipuae normae ]. - Sanctae et fructuosae actionis pa¬ 
storalis spiritu et normis alumni fideliter imbuantur, et discant vitae apostolicae funda¬ 
mentum esse caritatem pastoralem assiduo orationis cultu nutritam, eius vero incita¬ 
mentum et praesidium sita esse in silentii amore et in proprii cubiculi operosa custodia, 
necnon in sacrarum disciplinarum diligenti studio et in vitae regula qua inter apostoli- 
cos labores rectus ordo semper servetur. 

De docilitate et oboedientia proprio Pastori exhibendis ita ut nihil umquam fiat 

vel proponatur nisi cum Episcopo, alumni instanter informentur; immo continenter 
instituantur ea mente eoque spiritu quibus efficacius omnes Sacerdotes cum suo Epi¬ 
scopo filiali animo stricte cohaereant, et «caritate fraternitatis invicem diligentes» (cf. 
Rom. 12,10) pastoralem actionem iunctim promoveant. Sedula igitur cura alumni 
adiuventur ut alicui officio vel operositati una cum aliis incumbere discant; percipiant 
quanti momenti sit apta inter singulos laboris distributio; quantum referat attenta et 
sapiens operae coordinatio; quam humilis serviendi dispositio requiratur in omni pa¬ 
storali incepto. 

Laicorum cooperationem magni faciant, quae in dies maioris momenti pro Regno 
Dei ubique extendendo venit, et studiose idoneos se reddant ad eorum associationes 
apostolatus instituendas et colendas, ipsisque laicis consilium et sacerdotale auxilium 
opportune praestandum. Unde eos humiliter et aperta mente audire assuefiant ut sic 
plenius cognoscant rei familiaris, vitae professionalis et socialis necessitates nec non 
difficultates vitae christianae et apostolicae ab ipsis laicis gerendae. 

Cum vero opera apostolica non solum fines paroeciae, sed ipsius Dioeceseos neces¬ 
sario transcendant, ipsi alumni praeparentur, sub ductu Episcoporum, ad suum apo- 
stolatum in ampliore extensione coordinandum. 8 Ut ad eiusmodi specialia munera apo¬ 
stolica obeunda quidam sacerdotes iuniores opportune conformari possint, Seminario¬ 
rum moderatores ne praetermittant Episcopis indicare particulares quas in alumnis co¬ 
gnoverint et excoluerint dotes pastorales. 

7. [Apta ad praecipua munera pastoralia praeparatio ]. - Cum apostolici labores 
uniuscuiusque aetatis necessitatibus inservire debeant, magni interest ut futuri pastores 
ad id efficaciter praeparentur; componantur in primis ad institutionem catecheticam 
tum pueris tum adultis, iuxta locorum exigentias, apta impertiendam methodo, quae 
praecipue in sacra pagina et cultu liturgico nitatur et recentiora etiam subsidia oppor¬ 
tune adhibeat; item ad sanctam et salutarem praedicationem excolendam, qua fideles 
discant quae credere et facere ad salutem oporteat. 9 Praedicatio autem argumenta po- 
tiora et suam quasi medullam ex divinis libris Veteris et Novi Testamenti fideliter de¬ 
ducat; gravitatem, simplicitatem, et concinnitatem semper prae se ferat et probet « con¬ 
donantem pro animi persuasione et ex corde loqui sublimemque expectare finem qui 
ministerio suo est praestitutus ». 10 

Sacram Liturgiam ita celebrare addiscant ut virtutem eius et momentum persen¬ 
tientes, populum sibi committendum ad consciam et actuosam eiusdem participatio¬ 
nem ducere valeant. 

Diligentissime instituantur alumni in iis quae ad sacramenta digne ministranda et 
suscipienda conferunt, praesertim quod spectat Poenitentiae Sacramentum, officio pa¬ 
storis coniunctissimum necnon in spirituali doctrina et ratione quibus animae in via 
perfectionis dirigantur; maxime enim interest ut sacrorum alumni ad artem animos re¬ 
gendi, quae est « ars artium », prudenter et progressive instituantur. 

Adquirere studeant artem tam difficilem quam maxime necessariam occurrendi in¬ 
credulis et errantibus necnon promovendi missionarium spiritum et actionem in omni¬ 
bus fidelibus. 

Subsidia etiam assumant quae disciplinae tum psychologicae tum sociologicae ac¬ 
tioni pastorali valde utiliter afferre valent, iuxta rectas methodos, consilia et monita ec¬ 
clesiasticae Auctoritatis. De hodiernis quoque technicis communicandi artibus (utpote 
prelo,'radiophonia, televisione, cinematographo) necnon de activitatibus recreativis 
alumni, per graduales cognitiones et prudentes moderatosque usus, congrue edocean- 

tur, ut easdem Regno Dei dilatando utiles reddere, pericula autem cum eis saepe con¬ 
nexa praecavere discant. 11 

8. [ Theologiae pastoralis praxis seu exercitationes ]. - Ad praxim pastoralem ineun¬ 
dam valde proderunt consentaneae exercitationes, quae ita secundum particulares lo¬ 
corum et temporum conditiones favendae sunt ut, prudenti Episcoporum iudicio, for¬ 
mationi alumnorum spirituali et intellectuali damnum minime ferant, atque ducentibus 
Superioribus semper fiant. 

Praeter ea quae iam dicta sunt de oratione spiritu apostolico peragenda et de cari¬ 
tate in vitae consuetudine exercenda, valde commendanda sunt omnia incepta quibus 
mentes alumnorum apertius dilatentur ut Ecclesiae, immo totius humanae familiae, ne¬ 
cessitates et labores comprehensos habeant. Veniunt in primis Opera pro missionibus 
et pro Ecclesiae unitate et ea omnia quae vitam catholicam respiciunt in regionibus ubi 
Ecclesia persecutionem patitur. 

Aliae exercitationes videntur maxime commendandae scilicet: Ordinis iam recepti 
exercitium, catechesim pueris tradere sive per annum scholarem sive per ferias, semper 
tamen, sub ductu experti Magistri vel Parochi, tempore et in locis opportunis, prout 
prudentia suaserit; 12 vacationum praesertim tempore proprio Parocho adiutorio esse in 
sodalitatibus puerorum moderandis, quae ad apostolatum vel ad cultum liturgicum 
pertinent; aliquod commercium habere, ubi commode et sine ullo praeiudicio fieri pos¬ 
sit, cum operariis, cum agri cultoribus, cum infirmis et pauperibus, cum iis qui in car- 
cere detinentur et ceteris particularibus coetibus quorum indolem et necessitates pro 
animae salute cognoscere maxime interest. 

Haec et alia similia Moderatores secundum Episcoporum placita promoventes, 
prae oculis semper habeant tum pastoralis institutionis finem et potiores partes quae ad 
vitam spiritualem et intellectualem spectant, tum condiciones et limites quos propter 
alumnorum aetatem et statum prudentia imponit. Ad id praecipue attendant, ut alumni 
ad exercitationes extra Seminarium faciendas bene praeparentur, eorumque experien¬ 
tiae in Seminario coram competente Magistro discutiantur et ab ipso diiudicentur. 13 

9. \Magistrorum theologiae pastoralis specifica conformatio promovenda ]. - Ut disci¬ 
plinarum pastoralium magistri alumnos ad munera apostolica efficaciter conformare va¬ 
leant, ipsi non tantum experientia et zelo pastorali praecellant, sed de singulis actionis 
pastoralis aspectibus, particularibus quoque cursibus accurate instituantur oportet. 


Notae 


[...] 


Caput VI 

De formatione post seminarium perficienda 

1. \F'ornatio sacerdotalis post Seminarium protrahenda ]. - Formatio sacerdotalis, 
quae accuratissime danda est in Seminario, ob modernae vitae adiuncta perfici debet 
post Seminarium, primis annis vitae sacerdotalis, sub aspectu spirituali, intellectuali et 

praesertim pastorali. Neo-sacerdotes enim maxime egent, uti ipsa experientia edocet, 
quibusdam auxiliis, ut a tecta et collecta Seminarii vitae consuetudine ad actuosam et 
non paucis periculis obnoxiam operositatem pastoralem sine incommodo transeant. 1 

2. [ Episcoporum et parochorum circa neo-sacerdotes sollicitudo ]. - Oportet in primis 
ut Episcopi neo-sacerdotes «tamquam filios et fratres natu minores diligant», sollici¬ 
tam paternamque curam eis continenter praestent atque opportunitatem eis praebeant 
aptum spiritus Directorem habendi, recollectiones menstruas et spiritualia exercitia 
ipsis aptata frequentandi ac piis unionibus sacerdotalibus participandi. Si placet, hic 
textus substituatur sequenti-. Praesules insuper parochos instanter hortentur, ut neo-sa¬ 
cerdotes caritate vere fraterna suscipiant, paterne moneant et in ministerii exercitio pa¬ 
tienter adiuvent. 2 Ad hoc maxime iuvabit consuetudo vitae com m unis inter clericos, 
quae summopere laudanda atque suadenda est. 3 

3. [ Formatio imprimis pastoralis post Seminarium continuanda ]. - Praeterea in pa¬ 
storalis actionis primis gressibus, hac praesertim nostra aetate, quae plurimas et citissi¬ 
me evolventes difficultates praebet, in theologiae doctrinis ad singulos casus accommo¬ 
dandis et in practice evolvenda arte artium, iuvenes sacerdotes magnum emolumentum 
percipiunt ex scientia, prudentia et ductu Magistrorum vere peritorum, et praecipue ex 
acquisita experientia aliorum Pastorum. 

Huiusmodi institutio effici potest per annum pastoralem in Convictu ecclesiastico 
sicut, auctoribus Episcopis enixeque Summis Pontificibus hortantibus, in aliquibus 
Dioecesibus vel Regionibus laudabiliter et fructuose iam fit. 4 Ea deinde utiliter pro¬ 
trahitur periodicis conventibus per quattuor vel quinque annos, quia in hac tam diffici¬ 
li discenda arte ipsa prolatio temporis plurimum ad finem confert, et gradatim perfici¬ 
tur per arctam doctrinae et praxis connexionem, per applicationem ecclesiastici pasto¬ 
ralis ministerii ad novas et varias necessitates, per fidelem et efficacem coordinationem 
omnium pastoralium inceptorum in Dioeceseos et totius Ecclesiae unitate. 5 

4. [lota formatio sacerdotalis peculiari tirocinio complenda ]. - Opportune tandem 
promovetur longior quidam conventus quo iuvenes sacerdotes post quinque circiter 
annos vitae sacerdotalis in Seminarium vel aptam domum convocantur per congruum 
tempus, v. gr. per mensem, ut vitam spiritualem instaurent atque in novis quaestioni¬ 
bus quae disciplinas sacras et ministerium sacerdotale tangunt ulterius instruantur. De 
his ac similibus inceptis utiliter agent etiam Episcoporum Coetus ut ex plurium Dioe¬ 
cesium collaboratione melius ad actum deduci possint. 6 

Meminerint vero quotquot maximo sacerdotum formandorum operi se dedicave¬ 
rint quod «cum apparuerit Princeps Pastorum, immarcescibilem gloriae coronam» 
(cfr. 1 Petr. 5,4) percipient, et eo pretiosiorem quo Christo acceptiores ministros 
eosque in ministerio fecundiores reddiderit recta sacerdotalis institutio. 


Notae 


[...] 

8 

Rev.mus D. AUGUSTINUS MAYER 

Secretarius commissionis de studiis et seminariis 
praeparatoriae Concilii Vaticani II 

PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 

Prot. N. 425/62 


E Civitate Vaticana, die 14 luglio 1962 


Ill.mo e Rev.mo Monsignore, 

Come gia nella trasmissione precedente (Prot. 420/62), Le mando di nuovo 
la seconda copia dei Documenti inviati oggi stesso alPEm.mo Signor Cardinale 
Confalonieri. 

Aggiungo anche una pagina con due correzioni concernenti i capitoli I e II 
della Costituzione De sacrorum Alumnis formandis (Prot. N. 420/62). 

Con sensi di deferente ossequio mi confermo 


di V.S. Ul.ma e Rev.ma 
devotissimo nel Signore 
Agostino Mayer, segr. 


Ill.mo e Rev.mo 
Mons. Vincenzo Fagiolo 

Segretario della Pont. Sottocommissione Centrale 
degli emendamenti degli schemi 

9 

Em.mus IOSEPH Card. PIZZARDO 

Praeses commissionis de studiis et semimariis 
praeparatoriae Concilii Vaticani II 

PONTIFICIA COMMISSIO DE STUDIIS ET SEMINARIIS 
PRAEPARATORIA CONCILII VATICANI II 

Prot. N. 427/62 


E Civitate Vaticana, die 17 luglio 1962 


Eminenza Reverendissima, 

Le accludo le risposte alie osservazioni fatte dalla Pontificia Commissione 
Centrale, nella sessione dei 13 giugno 1962, alio schema De obsequio erga Eccle¬ 
siae Magisterium in tradendis disciplinis sacris : 

Caput I: Notiones fundamentales 
Caput III: De doctrina S. Thomae servanda . 1 

Colla presente trasmissione questa Pontificia Commissione ha risposto a 
tutte le osservazioni avanzate dalla Commissione Centrale. 

Colgo volentieri 1’occasione per confermarmi con sensi di profonda stima 


delTEminenza Vostra Reverendissima 
dev.mo, um.mo, obbl.mo servitor vero 

Giuseppe Card. Pizzardo, pres. 
Agostino Mayer, segr. 


Sua Eminenza Reverendissima 
il Sig. Card. Carlo Confalonieri 
Presidente della Pont. Sottocommissione 
Centrale degli emendamenti degli schemi 


1 Commissionis responsiones typis editae sunt in fasciculo De emendatione schema¬ 
tum constitutionum De sacrorum alumnis formandis et De studiis ecclesiasticis atque 
scholis catholicis, Pars II, Typis Polyglottis Vaticanis 1962, pp. 55-62; 70-76: cf. 
pp. 484-488; 492-495. 

ADNEXUM 


Schema decreti 

DE OBSEQUIO ERGA ECCLESIAE MAGISTERIUM 
IN TRADENDIS DISCIPLINIS SACRIS 


Caput I 

Notiones fundamentales 

1. [Magisterium Ecclesiae ]. - Christus Dominus Ecclesiae, dilectissimae suae sponsae 
fidei depositum concredidit, illamque magistram divinae veritatis infallibilem instituit. 1 
Romanus autem Pontifex, Petri successor et Christi Vicarius, atque in Eius communione 
Episcopi qui sunt successores Apostolorum, ita magisterium vivum et perenne Ecclesiae 
exercent, ut praeter ipsos alii magistri iure divino in Ecclesia non habeantur. 2 

2. \Obsequium et coniunctio cum magisterio\. - Ideo qui magistri missionem sacras 
disciplinas in scholis et Universitatibus 3 docendi a legitimo Ecclesiae magisterio rece¬ 
perunt, necesse est ut tamquam proximam in rebus fidei et morum veritatis normam 
divinum Ecclesiae magisterium agnoscant, ab illo dependeant, nihil antiquius habeant 
quam sentire cum Ecclesia et numquam sibi licitum retineant a mente Ecclesiae rece¬ 
dere. 4 Ita ergo quodam vivifico vinculo magistri sive in docendo sive in scribendo cum 
vivo Magisterio Ecclesiae coniunctos sese sentiant, ut discipulos sibi commissos cum 
ipso Christo, qui est veritas, 5 in corpore eius mystico, quod est Ecclesia, 6 strictius et in¬ 
timius coniungere valeant. 

3. [ Expositio et investigatio veritatis ]. - Obsequium vero quod magister disciplinae 
sacrae magisterio Ecclesiae tribuere debet neque mere extrinseca dispositio neque qua¬ 
si mortua relatio censeri debet, cum potius vitalis sit coniunctio cum magisterio vivo. 
Qui ergo in Ecclesia munus docendi sortitur, in documentis et monumentis scriptis 
Magisterii insistere debet ut antiquam atque ad propria usque tempora semper vivam 
fidei traditionem fideliter communicet et vitalem eius vim in societatem et in homines 
cuiuscumque aetatis insinuet et immittat. Sacrae ergo disciplinae magister non tantum 
rectam de fide et de moribus doctrinam alumnos docere, sed etiam eos ad hanc doctri¬ 
nam semper melius et profundius investigandam manuducere debet, ita ut, fide ipso¬ 
rum roborata et illuminata, apti fiant simul ad propriam vitam Deo vivo et vero magis 
ac magis conformandam hominesque quae ipsis committentur in viam salutis promo¬ 
vendas. 

Quapropter, ipsius Doctoris Angelici exemplum sectando, nitantur magistri omni vi 
omnique contentione ut disciplinas, quas tradunt, provehant; in quaestiones novas, quas 
hodierna cultura ac progrediens aetas in medium protulerunt, diligentissimam suam 
conferant pervestigationem, ea quidem qua par est prudentia et cautela, 7 novas doctri¬ 
nas scientiarum progressu comparatas investigent et inquantum possibile est, ab omni 
errorum specie expurgatas, in propriam disciplinam assimilent et componant. 8 Caveant 
tamen ne doctrinam sacram perinde ac scientiam profanam tractare autument; 9 ita ut, si 
sententia aliqua neget vel deformet genuinum sensum veritatis a magisterio propositae, 
iam falsa sit censenda. 10 Nemo autem absque solido fundamento fideles et doctos catho- 

licos magistros redarguat et exprobret, novas investigationes et novas applicationes tra- 
ditionalis doctrinae quaerentes atque profundiores enucleationes producentes. 11 

4. [ Opiniones accurate discernendae ]. - Ideoque bene quisquis in suo campo ma¬ 
gister de diversis opinionibus hinc inde exsurgentibus certior semper extet, ut in novis 
sententiis scrutandis, quod verum est retinens, quod autem falsum reiciens, doctrinam 
Ecclesiae integerrime teneat discipulosque ad plenam et solam Christi veritatem pru¬ 
denter et scienter ducant. Errores autem ita alumnis suis indicare debet, ut proprium 
cuiusque principium summa attentione detegat. Discernat etiam utrum error quisquis 
proveniat ex aliquo principio in se erroneo, vel ex cuiusdam veri principii indebita ap¬ 
plicatione, vel etiam ex quodam methodi defectu, vel ex insufficienti problematis in¬ 
spectione. Tandem in talium errorum expositione distinguat inter auctores, qui Eccle¬ 
siae Auctoritatem impugnant eiusque magisterium negant, et auctores catholicos qui 
Ecclesiae magisterii non satis rationem habent. 

5. [Magisterii ecclesiastici documenta cognoscenda et colenda ]. - Summopere ergo 
curent magistri doctrinarum sacrarum ut alumni cognoscant et magni aestiment docu¬ 
menta sive antiqua sive moderna magisterii Ecclesiae quae « columna et firmamentum 
veritatis» est (cf. 1 Tim. 3,15): eorumdem sensum verum aperiant, indicantes quomodo 
eorum doctrina cum veritatibus aliunde solide acquisitis bene componatur. 

6. [De diversis magisterii documentis ]. - Clare etiam et utiliter alumnos suos do¬ 
ceant differentiam inter magisterium infallibile et irreformabile, sive ordinarium sive 
extraordinarium, quod ab omnibus christifidelibus devotissime recipi debet, secluso 
lapsu in fide; et magisterium non infallibile, quod vero non solum silentium obsequio¬ 
sum, sed etiam interiorem religiosum assensum exigit; 12 ita ut quando Romani Pontifi¬ 
ces in actis suis de re hactenus controversa data opera sententiam ferunt, res illa, secun¬ 
dum mentem et voluntatem eorundem Pontificum, quaestio liberae inter theologos di¬ 
sceptationis iam haberi non possit, donec ulteriores investigationes factae et novae ra¬ 
tiones, Ecclesiae reverenter propositae et ab Ipsa perpendendae, inventae sint. 13 Quare 
magister bene prae oculis habeat differentem valorem doctrinarum, apte distinguens 
quaenam secundum diversas notas theologicas de fide sint credenda, quaenam ut certa 
tenenda, quaenam ulteriori investigationi subicienda. 

Cum vero Episcopi in communione cum Romano Pontifice in propria Ecclesia do¬ 
centes vel in conciliis particularibus congregati, magistri authentici sint et evangelicae 
praedicationis testes, 14 sacrarum disciplinarum magistri supra et extra Episcoporum 
magisterium non sese existiment, quin immo in alumnis venerationem et amorem erga 
illud inducant. 15 

7. [De auctoritate magistrorum ]. - Exinde magister et in docendo et in scribendo 
differentiam bene percipiat inter auctoritatem doctrinalem Summi Pontificis et Episco¬ 
porum in communione cum Ipso docentium, qui unice magistri authentici in Ecclesia a 
Christo statuti sunt, 16 et auctoritatem eorum, qui quidem ab Ecclesia delegationem do¬ 
cendi obtinent, quorum tamen doctrina non habet valorem authenticum nisi prout doc¬ 
trinam ipsam magisterii Ecclesiae exponit vel etiam in quantum Ecclesia approbante et 
invigilante, communi et constanti consensu proponitur. 17 In aliis vero doctrinis vel opi¬ 
nionibus propriis et personalibus sacrae scientiae magistri nullam Ecclesiastici Magiste¬ 
rii habent auctoritatem, sed eam tantum quae eorum argumentis scientificis convenit. 

Caveant ergo magistri ne suis opinionibus etsi bene fundatis valorem ipsius magi¬ 
sterii Ecclesiae tribuant. Quapropter prudentes et humiles sint, nec existiment suam 

opinionem in rebus disputatis esse ipsius Ecclesiae doctrinam neve eos qui illam opi¬ 
nionem reiciunt, de errore in fide vel de deficiente erga Ecclesiae magisterium obse¬ 
quio arguant. 

8. [ Conclusio ]. Quae tandem de obsequio erga Magisterium dicta sunt, valent de 
omnibus disciplinis quae directe vel indirecte relationem habent cum revelatione; qua¬ 
re non tantum de disciplinis sacris, sed, servatis prudenter differentiis, valent etiam de 
aliis scientiis, imprimis de philosophia, quippe quae ad Revelationis veritates penetran¬ 
das, illustrandas et defendendas tantopere conferre possit. 18 

Notae 

[...] 


10 

Em.mus FERNANDUS Cakd. CENTO 

Praeses commissionis de apostolatu laicorum 
praeparatoriae Concilii Vaticani II 

PONTIFICIA COMMISSIO DE APOSTOLATU LAICORUM 
PRAEPARATORIA CONCILII VATICANI II 

Prot. N. 1398/62 

E Civitate Vaticana, die 17 luglio 1962 


Eminenza Reverendissima, 

Come 1’Eminenza Vostra Reverendissima me n’aveva fatto richiesta, con il 
venerato foglio n. 272/SE, in data 22 giugno 1962, 1 ho fatto esaminare attenta- 
mente le proposte di emendamenti avanzati dagli Eminentissimi, Eccellentissi- 
mi e Reverendissimi Membri della Commissione Centrale, riguardanti gli 
schemi della Commissione « De Apostolatu Laicorum », da me presieduta. 

Ho il piacere di rimettere alPEminenza Vostra Reverendissima, insieme con 
il fascicolo di dette proposte, il risultato dei lavoro compiuto, che io ho seguito 
da vicino, e cioe: 1’indicazione degli emendamenti accolti e la giustificazione di 
quelli non accettati. 2 Unisco pure una copia dei quattro schemi emendati se- 
condo le osservazioni fatte ed accolte. 


J Cf. pp. 331-332. 

2 Commissionis responsiones typis editae sunt in fasciculo De emendatione sche¬ 
matis constitutionis de apostolatu laicorum, Typis Polyglottis Vaticanis 1962, pp. 52: cf. 
pp. 429-455. 

Colgo Toccasione per esprimerLe i sensi della piu profonda venerazione e, 
mentre Le bacio umilissimamente le sacre Mani, mi confermo 


delFEminenza Vostra Reverendissima 
dev.mo um.mo obbl.mo servitor vero 

Fernando Cento, pres. 


A Sua Eminenza Reverendissima 
il Sig. Card. Carlo Confalonieri 
Presidente della Sottocommissione degli emendamenti 


ADNEXA 


I 

NOTE ALLE OSSERVAZIONI GENERALI 

Queste Osservazioni Generali sono undici; e sono di due generi: in effetti, 
solo quelle dei numeri 1, 8 e 11 riguardano difficolta sollevate da un numero ri- 
levante di Membri della Commissione Centrale. 

Le altre sono state formulate da un solo Membro; ma, essendo di una cer¬ 
ta importanza, indicate, inoltre, da parecchi altri Membri («ad mentem 
Em.mi... », senza precisare, tuttavia, a quale parte delFintervento dei Sig. Car¬ 
dinale si riferivano), abbiamo creduto bene trattarle piu a fondo e a parte. 


NOTE SULLE QUATTRO PARTI DELLA COSTITUZIONE 


Per quanto riguarda le quattro Parti della Costituzione, sono state corrette 
secondo i criteri seguenti: 

1. Abbiamo fatto le soppressioni segnalate nei quattro fascicoli delle 
Osservazioni; 

2. Abbiamo apportato le correzioni accettate; 

3. Abbiamo fatto, a nostra volta, un certo numero di nuove correzioni 
che ci sono sembrate necessarie. 

La numerazione non e stata cambiata, ne per le soppressioni, ne per le ag- 
giunte: per queste ultime, e stato adoperato il « bis ». 

II 

Schema emendatum constitutionis 
DE APOSTOLATU LAICORUM 


Prooemium generale 

[Christus Apostolus\. - «Sic... Deus dilexit mundum ut Filium suum unigenitum 
daret, ut omnis qui credit in eum non pereat, sed habeat vitam aeternam. Non enim 
misit Deus Filium suum in mundum ut iudicet mundum, sed ut salvetur mundus per 
ipsum». 1 

Constituit ergo Eum Pater «Apostolum et Pontificem confessionis nostrae» 2 et sa¬ 
cramento voluntatis suae proposuit «instaurare omnia in Christo, quae in coelis et 
quae in terra sunt, ... in laudem gloriae ipsius ». 3 

Christus autem, quae placita sunt Patri semper faciens 4 venit in mundum, et, simi¬ 
lis fratribus per omnia/ habitavit in nobis 6 atque nos ad se vocavit ut cum ipso manen¬ 
tes, amici eius, immo unum cum ipso fieremus in Ecclesia Sancta, socii passionum et 
consolationis 7 necnon missionis eius in universo mundo. 

[ Unum cum Christo ]. - Ecclesia autem Christi est Civitas Dei Viventis et Ierusa- 
lem Coelestis, 8 eius membra sunt «cives sanctorum et domestici Dei, superaedificati 
super fundamentum apostolorum et prophetarum, ipso summo angulari lapide, Chri¬ 
sto Iesu »; 9 immo ad Christum pertinent, testante Apostolo: «Vos autem estis corpus 
Christi et membra de membro». 10 «Quicumque enim in Christo baptizati estis Chri¬ 
stum induistis. Non est Iudaeus neque Graecus, non est servus neque liber, non est 
masculus neque femina: omnes enim vos unum estis in Christo Iesu ». n Si ergo christi- 
fideles unum sunt in Christo et «singuli... alter alterius membra», 12 vivant oportet in 
perfecta communione sanctorum, « caritate fraternitatis invicem diligentes, honore in¬ 
vicem praevenientes; ... necessitatibus sanctorum communicantes »: 13 etenim « si quid 
patitur unum membrum, compatiuntur omnia membra; sive gloriatur unum mem¬ 
brum, congaudent omnia membra». 14 

[Missio Ecclesiae pro totius mundi salute - Omnes fideles participes ]. - Item, 
quia Ecclesia unum cum Christo est, cuius regale sacerdotium et opus Redemptionis 
in terris continuat, tota se et indesinenter impendit in missione implenda eiusdem, 
qui ait: «Et alias oves habeo, quae non sunt ex hoc ovili; et illas oportet me addu¬ 
cere: et vocem meam audient, et fiet unum ovile et unus pastor». 15 Nec sinit caritas 
Christi, qua vivunt membra eius, ullum, qui veri nominis christianus esse cupit, ab 
hoc opere salvifico se eximere: «Etenim qui Deum diligit non velle nequit ut omnes 
eum diligant; qui autem proximum suum vere diligit, haud nequit sempiternam eius 
salutem non optare vel nolle. Iamvero in hoc, tamquam fundamento, apostolatus 
consistit; qui nihil aliud est quam usus quidam christianae illius caritatis qui omni¬ 
bus hominibus praescriptus est»; 16 «hoc enim bonum est et acceptum coram Sal¬ 
vatore nostro Deo, qui omnes homines vult salvos fieri, et ad agnitionem veritatis 
venire». 17 

[Missio Ecclesiae extenditur etiam ad ordinem temporalem - Eaicorum pars] . - (De¬ 
nique cum Christus sit «Principium, Primogenitus ex mortuis, ut sit in omnibus ipse 

primatum tenens, quia in ipso complacuit omnem plenitudinem inhabitare, et per eum 
reconciliare omnia in ipsum, pacificans per sanguinem crucis eius, sive quae in terris si¬ 
ve quae in coelis sunt », 18 Ecclesiae missio est omnibus membris suis, potissimum vero 
christifidelibus laicis cooperantibus, mundum quoque temporalem, immo materialem, 
utpote creaturam ingemiscentem et parturientem usque adhuc, ad illum statum addu¬ 
cere, in quo perfecte liberabitur « a servitute corruptionis in libertatem gloriae filiorum 
Dei». 19 

\Laicorum actio semper in apostolatu Ecclesiae locum habuit ]. - Laicorum coopera¬ 
tionem inde ab exordio Ecclesiae locum habuisse luculenter ostendunt Actus Aposto¬ 
lorum 20 eorum que Epistolae. 21 Iam tempore persecutionum partem habuerunt in divul¬ 
gando sermone Domini, in apologiis conficiendis pro religione christiana, in scientiis et 
arte christiana evolvendis. Quantum posterioribus antiqui et medii aevi saeculis ad or¬ 
bem evangelica lege fermentandum contulerint viri et mulieres in alta potestate civili 
positi, quantum coetus operibus misericordiae sese devoventes, quantum multiplicium 
professionum sodalitia nemo est qui ignoret. Errare quidem potuerunt aliquando prin¬ 
cipes laici in recte determinando temporalium rerum ordine ad spiritualia: splendida 
tamen protulerunt in multis populis documenta et monumenta quae Ecclesiae virtutem 
universi mundi sacrandi illustrant. 

[Condiciones hodiernae]. - Recentioribus saeculis, apud plures gentes occidentales 
praesertim, Divina Providentia permittente, multae provinciae ordinis temporalis sese 
alienarunt ab ordine spirituali, declinantes ad atheam usque et naturalisticam autono- 
miam, cum detrimento utriusque ordinis. Recentissimis tamen temporibus signa multi¬ 
plicari videntur felicis cuiusdam rerum conversionis: cum enim profundiores quaestio¬ 
nes progressu scientifico et technico — aucto in dies hominum numero et ampliato re¬ 
rum profanarum dominio — oriantur, non pauci homines adiguntur, saecularismi an¬ 
gustias superare mentemque suam veritatibus ac rebus divinis aperire; messis magnae 
conspicimus spatia dilatata quae laicorum praesertim expectant apostolatum. Accedit 
quod in regionibus nuper Evangelio conciliatis condiciones novarum communitatum 
christianarum saepe Ecclesiae primordia imitantur atque repetunt; quae communitates 
laicos in nationibus iam diu luce evangelica expertis cooperari desiderant cum laicis na¬ 
tivis, ut novus in universali Ecclesia apostolicus impetus praeparetur. 

Eodem tempore, non sine peculiari Spiritus Sancti motione, in christifidelium ani¬ 
mis et in ipsa communitate christiana vividior et profundior sensus Ecclesiae efficieba¬ 
tur ac efficitur et inde magis magisque clarior persuasio etiam laicos arctissimo vinculo 
ad Ecclesiam pertinere et de vita ipsius participare ac respondere, immo et ipsos Eccle¬ 
siam esse ac ut membra Ecclesiae proprium munus adimplere in hac communitate id- 
que necessarium esse ad ipsius vitam aeque evolvendam. 22 

Hierarchia proinde, de animarum et mundi salute sollicita, eoque magis quo urgen- 
tioribus in dies premitur necessitatibus evangelizationis et curae pastoralis, possibilita¬ 
tem cleri longe excedentibus, instantius in dies etiam laicos arcessere non desiit neque 
desinit, ut missioni Ecclesiae Evangelii annuntiandi omni creaturae et omnia in Christo 
instaurandi cooperentur. Laeto conspicit animo laicos qui plures in dies, his omnibus 
moti allecti sunt et aliciuntur, ut seipsos ad opus Ecclesiae impendant. 

[Exhortatio]. - Has igitur Romanorum Pontificum atque universi orbis episcopo¬ 
rum voces excipiens et urgens, haec Sacrosancta Synodus laicos magnopere hortatur ut 
aetatis huius nostrae gravitatem, necnon eius praegravia pericula vehementesque per- 

turbationes atque eximiam intelligant spem; agnoscant quoque se, ut membra viva et 
actuosa Ecclesiae, munus et partes habere, quae ab aliis neque praestantur, neque prae¬ 
stari possunt. 

Immo, ipse Christus, per hanc sanctam Synodum, omnibus christifidelibus arden¬ 
tem invitationem renovat ut omnes cum ipso intimius in dies iungantur et, quae illius 
sunt, ut propria sentientes, 23 in eius salvificam missionem consocientur: denuo eos mit¬ 
tit in omnem civitatem et locum, ut illi viam sternant. 24 

Proinde haec Sacrosancta Synodus christifideles omnes enixe pro Deo et propter 
Deum obtestatur ut Christo eos vocanti pareant et Spiritus Sancti docibiles fiant. 25 Ab 
omnibus, sive sacerdotibus, sive religiosis, sive laicis, instanter expetit ut momentum 
cooperationis laicorum in apostolatu Christi et Ecclesiae agnoscant, utque in au xili um 
fratrum et Ecclesiae Christi omnes unanimiter praesto sint. 

Notae 


[...] 


Pars I 

NOTIONES GENERALES 


Caput I 

Laici in apostolatu ecclesiae 1 

1. [Christifideles membra Corporis Christi Mystici\. - Homo per sacramentum 
Baptismi in Corpus Christi Mysticum tamquam membrum inseritur atque per Confir¬ 
mationem ad plenitudinem vitae christianae corroboratur. Iisdem sacramentis arcano 
ac analogico sed reali quodam modo particeps redditur Regalis Sacerdotii Christi viri¬ 
busque et donis spiritualibus abunde ditatur ut ex omnibus membris Christi «genus 
electum, regale sacerdotium, gens sancta » constituatur. 2 

2. [ Sentire et agere cum Ecclesia ]. - At sicut nullum membrum alicuius viventis 
organismi potest mere passive sese habere, sed simul cum vita debet etiam necessario 
operositatem totius organismi participare, sic in Corpore Mystico Christi, quod est Ec¬ 
clesia, nullum membrum potest mere receptivum manere, sed debet, ut in eo vivat, et 
cum ipso sentire et agere. 

Sentire cum Ecclesia est sese conformare menti eius intimoque corde participare 
sollicitudinem eius pro gloria Dei et salute animarum. Agere cum Ecclesia est efficaci¬ 
ter cooperari, quantum fieri potest, in vitali profectu quo Corpus Mysticum in terris in¬ 
desinenter et necessario crescit « donec occurramus omnes in unitatem fidei, et agnitio¬ 
nis Filii Dei, in virum perfectum, in mensuram aetatis plenitudinis Christi»; 3 crescit ve¬ 
ro Ecclesia « extensive » progrediente hominum aggregatione in sinum suum et «inten- 
sive» per ferventiorem in dies vitam fidelium christianam. 

3. [ Sacerdotium universale fidelium] . 4 - Universale omnium fidelium sacerdotium 
qui Baptismate et Confirmatione Christo configurantur, non confundendum est cum 
ministeriali quod ut eius speciales tamquam Capitis Ecclesiae significarentur et conti- 

nuarentur potestates, Christus Episcopis, presbyteris, diaconis committi voluit; utrum¬ 
que tamen est unius eiusdem Christi sacerdotii realis participatio, quamvis ab invicem 
essentialiter differant. 

Quo sacerdotio christifidelibus datum est: active participare in SS. Eucharistiae Sa¬ 
crificio, quod quidem a solo ministro in persona Christi agenti conficitur, et una cum 
Christo Sacerdote et Victima, tamquam membra Capiti coniuncta, illum, seseque cum 
illo, aeterno Patri offerre ac de ipsius Corpore et Sanguine communicare; cultu liturgi- 
co, oratione, operibus caritatis « offerre spirituales hostias, acceptabiles Deo per Iesum 
Christum»; 5 patientia in adversis et voluntariis poenitentiis cooperari cum Christo in 
opere redemptionis, iuxta illud: «vobis est pro Christo, non solum ut in eum credatis, 
sed ut etiam pro illo patiamini»; 6 docere verbum Dei quos possunt et exemplo vitae 
suae mundo Christum praedicare: «vos autem genus electum, regale sacerdotium... ut 
virtutes annuncietis eius qui de tenebris vos vocavit in admirabile lumen suum ». 7 

4. [ Laici in Ecclesia Dei]. - «Sicut in uno corpore multa membra habemus, om¬ 
nia autem membra non eundem actum habent, ita multi unum Corpus sumus in Chri¬ 
sto, singuli alter alterius membra. Habentes autem donationes secundum gratiam quae 
data est nobis differentes»; 8 proinde in populo sancto Dei, alii vocantur ad statum cle¬ 
ricalem, alii ad « statum perfectionis », quem dicunt, amplectendum, alii vero ad Deo 
serviendum in communi Christifidelium statu et in ordinariis plerumque conditionibus 
vitae familiaris et socialis. 9 

Nomine laicorum hic veniunt Christifideles, quibus communia iura et officia perso¬ 
nae in Ecclesia competunt, quique, ad statum clericalem vel perfectionis non pertinen¬ 
tes, vocantur ad suam christianam perfectionem in mediis mundi negotiis attingen¬ 
dam. 10 

5. [. Apostolatus laicorum]. - Opus apostolicum Christi in terris continuare totius 
Ecclesiae missio est, quam ipsa non solum per Hierarchiam exsequitur, sed etiam per 
caeteros christifideles. Ideo apostolatus, qui strictiore sensu munus Apostolis concredi¬ 
tum dicit eorumque successoribus, latiore tamen sed vero sensu omnem Corporis My¬ 
stici actionem significat, qua, una cum et sub iisdem pastoribus, regnum Christi in ter¬ 
ris progreditur per applicationem fructus Redemptionis; et hoc sensu etiam laici de 
apostolatu Ecclesiae participant et cum Hierarchia, etsi diversimode, unum in Ecclesia 
apostolatum exercent. 

Cum vocatio ad apostolatum sit de essentia ipsius vocationis christianae, Christifi¬ 
deles omnes, ex eorum insertione Corpori Mystico et participatione Sacerdotii Christi, 
recipiunt divinitus datum ius et officium exercendi, suo quisque modo, apostolatum 
Ecclesiae. 11 

6. [. Laicorum munus magis proprium]. - Dantur autem modi laicis magis proprii 
ad Ecclesiae missionem actuandam cooperandi, qui ex ipsorum actuositate et condicio¬ 
nibus exoriuntur: 

a) vita ipsa testimonium Christo praebent, verbum Dei et caritatem Christi 
praesertim erga egentes fratres circumferunt, maxime vero praesentiam Christi, qua 
per gratiam ditantur, afferunt; 

b) familiam christianam exstruunt, in qua peculiari ratione ordo naturalis su- 
pernaturali occurrit, quaeque filios humanae familiae ac Ecclesiae progignit; 

c) munere proprio concurrunt ad consilium Dei, unicum quidem tam naturalia 
quam supernaturalia in se complectens, exsecutioni mandandum, adlaborantes scilicet 

ad restaurandum ac perficiendum ordinem naturalem a peccato perturbato eumque 
spiritu christiano permeandum; 

d) propria experientia ac laicali actuositate collatis, ad opus liturgicum, evange- 
lizationis, caritativum, administrativum et organizativum Ecclesiae operam dant; 12 

e) fidelium cum Hierarchia, mundi et omnium hominum cum Ecclesia occur¬ 
sui favent. 

In varia hac et multiplici operositate, laici, quippe qui rebus temporalibus imme¬ 
diatius et universalius implicentur quique ad hoc munus adimplendum gratiis peculia¬ 
ribus a Deo ornentur, ad gloriam Eius qui in Christo « subiecit sibi omnia ut sit Deus 
omnia in omnibus », 13 ita conferunt ut ab aliis substitui nequeant. 

7. [Dona charismatica ]. - Aliquando ad maiorem efficaciam apostolatus, Spiritus 
Sanctus confert laicis, sicut et clericis, dona charismatica extraordinaria; quae cum sint 
media peculiaribus necessitatibus Ecclesiae accommodata, non sunt tamen temere ex- 
pectanda neque praesumptorie ab eis sperandi operarum fructus apostolicarum sed, 
dum a Deo conceduntur, humilitate et consolatione accipienda sunt et semper Eccle¬ 
siae iudicio et disciplinae subicienda. 

8. [Laicorum dignitas]. - Agnoscant proinde laici dignitatem suam quae commu¬ 
ne privilegium communisque gloria est omnium cuiuscumque conditionis membrorum 
Ecclesiae, ut pulchre demonstrat Augustinus: «Ubi me terret quod vobis sum, ibi me 
consolatur quod vobiscum sum. Vobis enim sum Episcopus, vobiscum sum Christia¬ 
nus. Illud est nomen suscepti officii, hoc gratiae; illud periculi est, hoc salutis ». 14 

Notae 


[...] 


Caput II 

De relatione ad hierarchiam 1 
Praeambulum 

Ecclesia Corpus Mysticum est, in quo «officia membrorum dispertita sunt, sed 
unus spiritus continet omnia. Multa iubentur, multa fiunt: unus iubet, uni servitur». 2 
Nam, ut ait S. Paulus, Christus «dedit quosdam quidem apostolos, quosdam autem 
prophetas, alios vero evangelistas, alios autem pastores et doctores; ad consummatio¬ 
nem sanctorum in opus ministerii, in aedificationem corporis Christi ». 3 

Haec autem diversitas et hierarchicus ordo ministeriorum non inficit fundamenta¬ 
lem aequalitatem et mutuam coniunctionem omnium membrorum Ecclesiae. Unde Au¬ 
gustinus: «Custodimus enim vos ex officio dispensationis, sed custodiri volumus vobi¬ 
scum. Tamquam vobis pastores sumus, sed sub illo pastore vobiscum oves sumus. 
Tamquam vobis ex hoc loco doctores sumus, sed sub illo uno Magistro in hac schola 
vobiscum condiscipuli sumus ». 4 

Cum igitur Ecclesia familia sit, cuius membra «iam non (sunt) hospites et advenae, 
sed (sunt) cives sanctorum et domestici Dei », 5 sua ipsa natura arctam unionem et con¬ 
cordem operam omnium membrorum suorum exigit. 

9. [ Hierarchiae munus\. - Sacrae Hierarchiae est principia directiva, praecepta 
et spiritualia subsidia ad fidelium apostolatum tradere. 

10. [ Diversae ad Hierarchiam relationes ]. - Apostolatus laicorum, sive ipsi singuli, 
sive consociati agunt, relate ad Hierarchiam, varios subordinationis gradus admittit, ra¬ 
tione obiecti vel iuxta diversas eiusdem apostolatus formas. 

11. [Missio canonica\. - Semper Ecclesia consuevit laicis munia quaedam com¬ 
mittere, quae proprie ad ipsam Hierarchiam pertinent, e.g. circa Sacramentorum admi- 
nistrationem ac liturgiae celebrationem, 6 doctrinae catholicae catechesim, animarum 
curam. 

Actus, quo ecclesiastica Hierarchia ad haec similiave munia auxiliaria exercenda 
laicos advocat, convenienter denominatur missio canonica. Vi missionis canonicae laici 
hierarchicum apostolatum quodammodo participant, et, quoad muneris collati exerci¬ 
tium, plene subduntur superioris ecclesiastici moderationi, et eorum apostolatus offi¬ 
cialis in Ecclesia evadit. 

12. [Mandatum]. - Est et alius actus quo ecclesiastica Hierarchia, propter exigen¬ 
tias boni communis Ecclesiae, tamen ad ordinem spiritualem quod attinet, apostolatum 
laicorum sub sua responsabilitate 7 assumit eum que iuxta adiuncta diversimode ordi¬ 
nat, quin laicorum auferatur necessaria initiativa. Iuxta nominis acceptionem a Summis 
Pontificibus ac plurimis Episcopis nostris hisce temporibus adhibitam, ille actus apte 
mandatum denominatur. Quo mandato laici vocantur peculiari modo ad collaboratio- 
nem cum apostolatu hierarchico. 

13. [Probatio vel laus]. - Aliquando a Sacra Hierarchia eriguntur aut simplici 
probatione vel etiam laude donantur quaedam laicorum apostolatus formae, quae valde 
in bonum Ecclesiae publice quidem agnoscuntur vel commendantur. 

Nulla autem associatio vel motus aut inceptum ut catholicum sese exhibeat, nisi 
implicite vel explicite consensus accesserit legitimae auctoritatis ecclesiasticae. 

14. [Aliae formae]. - Plurima autem inveniuntur in Ecclesia incepta apostolica, 
quae laicorum libera electione ac prudenti iudicio exercenda relinquuntur, salvo tamen 
iure Hierarchiae invigilandi ad abusus praecavendos vel forte exortos corrigendos. 8 

15. [Pastores et laici]. - Episcopi, parochi caeterique sacerdotes apostolatum lai¬ 
corum impense promoveant; magnam curam praestent laicis in apostolatu militantibus; 
libenter eorum consilio iuxta rerum competentiam utantur; cum fiducia eis in servtium 
Ecclesiae munera committant; illis in proprio ambitu pro rei natura agendi libertatem 
et spatium agnoscant. 

Laici vero pastores suos reverenti dilectione et docilitate prosequantur, iisque filiali 
fiducia quaestiones suas et optata patefaciant. 

Notae 

[...] 

Caput III 

De munere sacerdotum in apostolatu laicorum 1 

16. \Huius muneris momentum\. - Sacerdotes omnes, etiamsi non peculiariter or- 
ganizationibus 2 apostolicis laicorum addicti sint, semper in mente habeant sibi una 
cum laicis laborandum esse in Ecclesia et pro Ecclesia, et laicis in eorum apostolatu 
suum ministerium praestandum esse sive in vita communitatis christianae, sive in per¬ 
sonali commercio cum laicis ipsis. 

17. Enixe commendatur ut inceptis apostolicis laicorum, sive localibus, praesertim 
dioecesanis, sive nationalibus ac internationalibus numquam desit assiduum et conti¬ 
nuum ministerium sacerdotale. 

18. L Sacerdotes apte seligendi ]. - Episcopi, memores gravissimi huius officii mo¬ 
menti, magna cura seligant sacerdotes-huic apostolatui idoneos, 3 audito, si putaverint, 
consilio etiam prudentium laicorum. 

Eadem obligatione tenentur superiores religiosi erga suos subditos. 

Optandum est ut sacerdotes huic ministerio addicti non impediantur in eo adim¬ 
plendo multiplicitate aliorum munerum; Episcoporum cura erit ut eorum sustentationi 
adaequate provideatur. 

19. [ Praesto sint ad hoc munus adimplendum ]. - Sacerdotes autem omnes semper 
parati sint, pro rerum adiunctis, ad huiusmodi perutile ac Deo gratissimum ministe¬ 
rium praestandum. 

20. [Religiosorum cooperatio ]. - Religiosi, sive fratres sive sorores, qui operibus 
apostolatus laicorum dedicantur, munera sacerdotis substinere, adiuvare, complere cu¬ 
rabunt. 

Praesertim in quibusdam apostolatus provinciis opus religiosorum maximi momen¬ 
ti erit, uti sunt associationes aut instituta in bonum pertinentium sive ad iuvenilem, sive 
ad provectiorem aetatem, vel ubi desit copia sacerdotum. 

Salvo semper munere proprio sacerdotis adsistentis et legitima laicorum libertate, 
religiosi multum afferre valent ad efficientiam apostolatus non solum quoad technicam 
ordinationem sed etiam quoad formationem, ac quoad ipsius actionis apostolicae ani¬ 
mationem. 

21. [Sacerdotes et laici\. - Sacerdotes qui huic ministerio vacant, quisque pro mis¬ 
sione accepta, Hierarchiam repraesentant, eius praecepta et principia directiva commu¬ 
nicant, aptas laicorum relationes cum Hierarchia fovent ipsamque de eorum optatis 
certiorem faciunt. 

In suo sacerdotali labore inter laicos, apud moderatores praesertim, quam maxime 
cordi habeant ut fidelitas doctrinae et spiritui Ecclesiae servetur; seipsos in educanda 
vita spirituali et sensu apostolico Christifidelium sibi commissorum impendant; aposto¬ 
licae laicorum operositati sapienti consilio adsint eorumque incepta foveant; una cum 
laicis ipsis attente inquirant quaenam sint formae ad efficaciorem reddendam apostoli- 
cam actionem; unitatem spiritus in consociationibus ipsis et earum cum aliis promo¬ 
veant; communi associationum orationi praesint. 

22. Attento semper sacerdotali munere, agnoscant et observent propriam laicorum 
dignitatem et responsabilitatem, humano ac fraterno spiritu et plena fiducia erga eos sese 
gerentes. Libenter autem sacerdotes laicis ea omnia relinquant quae ipsi agere possunt. 4 

23. [ Clericorum et sacerdotum praeparatio ]. - In clericorum institutione pastorali 
suum locum habeat studium doctrinale ac practicum de laicorum parte in apostolatu 
Ecclesiae, de diversis formis et operis apostolatus laicorum deque proprio sacerdotum 
in hac re munere. 

Eadem norma servetur in formatione religiosorum, sive fratrum, sive sororum. 

24. Sacerdotes ipsi hanc suam praeparationem indesinenter prosequantur, non so¬ 
lum per orationem et suae vitae spiritualis incrementum, sed etiam per constans stu¬ 
dium doctrinae sacrae et condicionum temporum ac locorum in quibus cum laicis ope¬ 
rari tenentur, sive ut animatores apostolatus, sive ut directores spiritus. 

Ad hunc finem obtinendum commendandi sunt conventus sacerdotum, qui eorum 
aptam formationem quoad laicorum apostolatum promoveant ac mutuam collaboratio- 
nem foveant. 


[...] 


Notae 


Caput IV 

De apostolatu a singulis exercendo 

25. {Diversae formae apostolatus individualis]. - Semper in Ecclesia, inde ab ipsis 
exordiis, 1 christifideles, sub Spiritus Sancti motione, ad salutem non solum propriam 
sed et aliorum multimode sese impenderunt. 

Hoc officium omnium et singulorum est baptizatorum, cuiusvis aetatis, sexus et 
conditionis. 

Ad apostolatum speciatim a mulieribus exercitum quod attinet, S. Concilium com¬ 
memorat momentum eius haud raro tamen neglectum, huic nostrae aetati omnino pe¬ 
culiare: sive quia mulier omnia convictus humani saepta iure meritoque ingreditur, sive 
quia humanum consortium ipsum magis ac magis, in hodiernis praesertim adiunctis, 
animi ac ingenii dotibus indiget quibus mulieres, Creatore donante, speciali modo 
praeditae sunt. 

Omnes quidem laicos vehementer hortatur ut apostolatus sensum sedulo colant ac 
vita exprimant, tamquam primordialem universalemque exigentiam ipsius christianae 
professionis. 

26. [Omnia opera ad gloriam Domini\. - Hic spiritus apostolicus exigit ut suos 
quisque actus omnes et totam vitam suam dirigat ad maiorem Dei gloriam et ad consi¬ 
lium eius exsequendum: «Omne quodcumque facitis in verbo aut in opere, omnia in 
nomine Domini Iesu Christi, gratias agentes Deo et Patri per ipsum ». 2 

27. [Orationis apostolatus]. - Orationis apostolatus, quo laudibus Deo gratis cari¬ 
tas Christi in mundo diffunditur ac Ecclesia aedificatur, et enixis precibus salus impe¬ 
tratur animarum, magni ab omnibus laicis habendus est et continuo exercendus non 
solum secum privatim sed et cum aliis, praesertim in cultu liturgico. 

Suppliciter autem Deum orare ipsi numquam praetermittant pro suae operae, 
etiam familiaris, professionalis, socialis foecunditate, ac pro personis quibuscum vivunt 
et pro quibus spondere tenentur; nam sine gratiae coelestis rore in vanum laborant qui 
aedificant domum. 3 

Christifideles autem quos divina gratia ad intimiorem orationem et contemplatio¬ 
nem in mediis saeculi negotiis colendam invitat, huic gratiae humiliter et generoso ani¬ 
mo cooperentur ad suam sanctificationem Ecclesiaeque aedificationem, minime prae¬ 
termissa officiorum suorum fideli adimpletione. 

28. [ Conformitas Christo patienti\. - Omnium et singulorum officium et privile¬ 
gium est Christo patienti sese conformare, iuxta illud Apostoli: «semper mortificatio¬ 
nem Iesu in corpore nostro circumferentes, ut et vita Iesu manifestetur in corporibus 
nostris », 4 et laborum aerumnarumque vitae humili tolerantia, necnon voluntariis poe¬ 
nitentiis, non modo offensae divinae Maiestatis placationem implorare ac suorum alio¬ 
rumque peccatorum veniam deposcere, sed etiam huius saeculi hedonismo devicto, 
Crucis victoriam Christique regnum promovere. 

Qui vero, gravibus afflicti infirmitatibus, omni frugiferae activitati impares mundi 
oculis videntur, meminerint quanti pretii sit quamque Ecclesiae aedificandae utilis, 
apostolatus ad quem vocati sunt, nempe, sedulo in gratia Dei viventes, passionem Chri¬ 
sti in Corpore Eius Mystico perpetuare, suasque afflictiones in bonum spirituale om¬ 
nium convertere, gaudentes cum Apostolo qui aiebat: «Nunc gaudeo in passionibus 
pro vobis, et adimpleo ea quae desunt passionum Christi in carne mea pro corpore eius 
quod est Ecclesia ». 5 

29. [ Cohaerentis vitae lux\. - Christifideles consonantia vitae et fidei opera tem¬ 
poralia spiritu Evangelii imbuentes, tales seipsos praebeant ut Domini praeceptum im¬ 
pleatur: « Sic luceat lux vestra coram hominibus, ut videant opera vestra bona, et glori¬ 
ficent Patrem vestrum qui in coelis est ». 6 

Praesertim autem fraternitatem sedulo colant ac caritate omnia opera sua vivificent 
ita ut Domini discipuli ex mutuo amore agnoscantur. 7 

Meminerint praesertim Christifideles cum non catholicis, etiamsi occasionaliter, 
conviventes, quam efficax fidei testimonium cotidie catholica sua professione iis prae¬ 
stare valeant, et caveant « ne nomen Domini et doctrina blasphemetur », 8 sua ipsorum 
agendi ratione. 

30. [. Apostolatus verhi\. - Christifideles numquam negligant apostolatum verbi, 
quo in ordinario .commercio inter homines, veritas et amor Dei dilatatur. Per verbum 
enim, cui Christus Incarnatione et vita sua vim sanctificativam contulit, Deus benedici¬ 
tur, homines inter se communicant, fides annunciatur. 9 

31. [Ecclesiam opibus sustentent ]. - Laici christifideles, dum spiritualiter Eccle¬ 
siam aedificare contendunt, ne negligant etiam opibus suis eius Instituta, opera carita¬ 
tis, missiones substentare; nec gravamen sibi, sed privilegium existiment stipibus suis 
Ecclesiae necessitatibus subvenire. Suis enim oblationibus non solum grates Deo pro 
receptis beneficiis agent suaque bona quodammodo consecrabunt, sed et Ecclesiam 
ab alienis subsidiis independentem et in sua missione implenda magis liberam red¬ 
dent. 

32. [Libertas et zelus]. - Recolant christifideles suam ipsorum navitatem apostoli- 
cam intra rigida schemata arctari non posse sed magna ex parte eorum liberae et pru¬ 
denti electioni et industriae committi, quae ex caritate procedit sub Spiritus Sancti mo¬ 
tione, in filiali devotione et collaboratione cum suis pastoribus. 

Omnes proinde occasiones, suo prudenti iudicio suscipiant et excitent ut «omni 
modo... Christus annuncietur». 10 

33. [Apo sto latus singulorum momentum in condicionibus particularis discriminis ]. 
- Apostolatus singulorum particularis momenti exsistit in regionibus ut aiunt « disper¬ 
sionis » (diaspora) catholicorum. 

Maxima vero necessitate hic apostolatus urget grassante persecutione vel graviter 
impedita Ecclesiae libertate. Tunc enim laici vicem pro posse sacerdotum in vinculis 
supplentes, ipsam suam vitam in discrimen ponentes, eos qui circa se sunt christianam 
docent doctrinam, ad vitam religiosam ac mentem catholicam instituunt, ad sacramenta 
frequenter suscipienda pietatemque praesertim eucharisticam colendam inducunt. 11 

Sacrosancti Concilii Patres, dum ex imo corde grates agunt Deo qui, nostris etiam 
temporibus, heroicae fortitudinis laicos in medio persecutionum suscitare non desinit, 
paterno affectu ac gratitudinis sensu complectuntur et ad ulteriores labores eos ani¬ 
mant, qui, regionibus ubi Ecclesia in vinculis patitur, arduum suum explicant apostola- 
tum ac constanter in catholica fidelitate erga Sanctam Sedem perseverant. 

Notae 

[...] 


Caput V 

De laicis qui speciali titulo in servitium ecclesiae addicuntur 

34. [ Factum ipsum]. - Peculiari materna cura Ecclesia complectitur laicos, sive 
caelibes, sive coniugatos, qui seipsos Hierarchiae exhibent suam professionalem com¬ 
petentiam offerendo, sive in perpetuum, sive ad tempus, in servitium institutionum et 
operum Ecclesiae, verbi gratia locorum divini cultus, educationis, curae infirmorum, 
servitii socialis. 

Magni autem gaudii Ecclesiae est quod nostris temporibus, crescente in dies nume¬ 
ro, laici sese praebent in servitium Associationum et operum quae magis directe apo- 
stolatui addicuntur, sive intra fines suae nationis, sive in ambitu internationali, sive 
praesertim in missionibus ad extra. 

35. [ Eorum vita spiritualis et praeparatio]. - Qui hac ratione sese Ecclesiae devo¬ 
vent, virtutibus christianis praesertim in vita sua domestica et professione excellant, 
spiritu caritatis, paupertatis, humilitatis, sui abnegatione ac zelo apostolico eluceant. 

Curam specialem adhibeant in scientia caeterisque qualitatibus acquirendis quae 
suis muneribus rite obeundis respondent. Bonum operis cui addicuntur praeferant pri¬ 
vato commodo vel nationis vel organizationis ad quam forte pertineant. Sensum uni¬ 
versalem Ecclesiae semper devote colant. 

36. [Adsistentia eis debita]. - Locorum Ordinarii, grato animo, hos laicos paterne 
recipiant, curent ne eorum conditio iuridica indefinite relinquatur neve umquam ca- 
reant necessaria institutione, spirituali solamine ac incitamento, et mediis pro honesta 
sui et familiae sustentatione, iuxta requisita iustitiae, aequitatis et caritatis. 1 

Clerus quidem et populus christianus observantia ac favore eos prosequantur. 


Notae 

Caput VI 

De familia ut subiecto apostolatus 

Praeambulum 

Per matrimonium constituitur familia christiana, quae inde subiectum apostolatus 
efficitur, immo et eiusdem apostolatus pro omnibus membris suis schola. 

Apostolica autem haec societatis familiaris actio peculiare hodie momentum obti¬ 
net, cum efficacia familiae in ipsam Ecclesiam aedificandam plenius agnoscatur. 

Concilii Patres tamen minime latet quam difficile familiae saepe sit huic praestan- 
tissimo muneri satisfacere, tum ob christianae institutionis, cognitionis atque debitae 
aestimationis defectum, tum, in pluribus locis, ob infaustas oeconomicarum ac socia¬ 
lium rerum condiciones, in quibus permultae familiae vitam degere debent. 

Ideo Sacrosanctum Concilium omnes ad quos pertinet invitat ad impigram navan¬ 
dam operam ut familiae facultas sit apte congruenterque suis perfungi officiis. 1 

37. [ Familia ut subiectum apostolatus]. - Regni Christi propagatio postulat ut 
ipsae familiae non solum apostolicae actionis Ecclesiae bona recipiant, sed etiam, ratio¬ 
ne sua propria, eiusdem apostolatus adiutrices et redemptionis instrumenta fiant. 

38. [ Matrimonium fons apostolatus familiaris']. - Coniugalis societas, ad propaga¬ 
tionem generis humani instituta, per matrimonii sacramentum qua talis Ecclesiae inse¬ 
ritur et de plenitudine eius vitae vivit, propria ratione ad aedificationem Corporis Chri¬ 
sti ordinatur et gratiis ad hoc congruentibus luculenter ditatur. 

Amoris et unionis Christi cum Ecclesia, iam ab initio per unionem viri et mulieris 
praefiguratae, vivam imaginem in se coram Deo et hominibus matrimonium christia- 
num praebet, quod, testante Apostolo, est « sacramentum magnum» in Christo et in 
Ecclesia. 2 

39. \Mutuus coniugum apostolatus]. - In celebratione matrimonii, ipsi coniuges 
sunt gratiae ministri. 

Vi ipsius sacramenti uterque coniux munus et officium habet ut erga alterum gra¬ 
tiae sit cooperator, necnon caritatis Christi et Ecclesiae testis. Per utriusque sanctifica¬ 
tionem eorumque spiritualem unionem, maior Dei gloria et Ecclesiae aedificatio obti¬ 
nentur. 

Ad mutuam conformationem, ad assiduum se invicem perficiendi studium 3 coniu¬ 
ges sese impendant praesertim propria in sacrario familiae munera adimplendo. 

Quod munus et officium pro alterutro peculiarem gravitatem induit, si quando 
infeliciter alter ex coniugibus alienus sit ab Ecclesia vel a fide vel a christianae vitae 
usu. 4 

40. [ Coniugum munus apostolicum in familia]. - Coniuges ad Corporis Mystici 
aedificationem cooperantur per vitae humanae propagationem secundum Dei prae¬ 
scriptiones sanctissimas, firmissimas, inviolatas, 5 per filiorum sollicitam praesentatio¬ 
nem ad Baptismum, humanam christianamque institutionem, in primis ipsis tradendo 
Verbum Dei et eos ad spiritum et opera apostolatus efformando. 

Parentum est etiam filios educandos adiuvare ut vocem, qua Deus eos appellat, at¬ 
tente inquirant et libenter excipiant, sive Ipse eos ad novam familiam efformandam, si¬ 
ve ad Christi servitium in vita sacerdotali vel in statu evangelicae perfectionis, sive ad 

vitam caelibem in mundo degendam vocet. Ad filiorum formationem apostolicis iuve- 
num consociatonibus eorum adhaesionem foveant. 

41. [ Familiae totius ad apostolatum participatio]. - Non solum coniuges, sed tota 
christiana familia missioni Ecclesiae inservit et eius apostolatus est particeps. 

Familiae christianae communio et proinde eius apostolica efficacia quam plurimum 
fovetur per eius membrorum vitam spiritualem et coniunctam orationem, qua vita fa¬ 
miliaris magis magisque particeps fit in cultu Corporis Mystici orantis et sese Deo offe¬ 
rentis. 

Familiares omnes conari oportet quae Christi et Ecclesiae sunt uno animo inquire¬ 
re, diligere et unumquemque pro posse in communitatis domesticae bonum et in eius 
apostolicam actionem cooperari. 

42. {Apostolatus familiae ambitus]. - Bonum familiae apostolica pietate colendum 
complectatur omnes consanguineos, eos praesertim qui in senectute veneranda vitam 
suam perficiunt, necnon affines atque vicinos. 

Speciali curae et providentiae adiutrices et adiutores domestici commissi sunt. Ipsi 
insuper vitae spiritualis et apostolatus familiae, pro adiunctis, participes fiant. 

Inter diversas apostolatus familiaris formas haec eminet: effusa caritate advenas et 
hospites, praesertim temporalibus et spiritualibus bonis carentes, tecto recipere, sicque 
Christi praesentiam in hac « Ecclesiae cellula » quae est domus christiana apertam red¬ 
dere. 

Urgente amplius caritate, coniugalis et familiaris societatis apostolica operositas e 
domo in omnem ambitum suae vitae ac humanae consortionis diffunditur. Peculiari 
modo apta est societas coniugalis et familiaris ad quasdam apostolicas exercendas ope¬ 
ras, ut in primis: sponsos ad matrimonium praeparare, coniugibus et familiis in angu¬ 
stiis moralibus vel materialibus versantibus, vel iis qui familia eiusque bonis carent, 
auxilium ferre. 

43. {Peculiare servitium Ecclesiae]. - Laude dignae sunt familiae quae propius Ec¬ 
clesiae deserviunt, uti in regionibus in quibus peculiares necessitates Ecclesiam pre¬ 
munt. 6 

44. {Familiarum coetus]. - Ad ampliorem apostolatum exercendum, familiae in 
coetibus opportune coadunantur, qui earum formationem promovent, cum Ecclesiae 
missione cooperantur, influxum christianum etiam in res temporales fovent, haud ne¬ 
glectis in consociationibus familiaribus neutris, et ipsius familiae iura defendunt. Si res 
ferant, ad hos fines attingendos, etiam cum non catholicis inceptis relationes inibunt. 

45. {De quibusdam adiunctis in quibus apostolatus per familiam peculiare momen¬ 
tum attingit]. - In regionibus in quibus prima Evangelii sparguntur semina, vel Eccle¬ 
sia adhuc in suis primordiis exsistit, familiae christianae, tota vita sua Evangelio cohae¬ 
rentes ac matrimonii Novae Legis excellentiam ostendentes, maximi momenti testimo¬ 
nium coram mundo Christo afferunt. 

Idem dicendum de regionibus in quibus Ecclesia in gravi aliquo discrimine versatur. 

Ad regiones quod attinet, in quibus propter persecutionem actio pastoralis impedi¬ 
tur institutionesque ecclesiasticae auferuntur vel deformantur, familiae christianae ma¬ 
nent ultima Corporis Mystici munimenta. Illic enim, quum alia Sacramenta non iam 
possint conferri, parentes, tamquam Traditionis et Ecclesiae tramites, liberis provident 
essentialia salutis media: baptismum et fidei traditionem. Praeterea, per Matrimonii sa- 

cramentum novae familiae constituuntur, quae Ecclesiae communitatem continuent. 
Ita, in illis familiis, quasi in catacumbali perfugio, Ecclesia vitam elegit circumscriptam 
sane, sed pulcherrimorum sanctitatis fructuum capacem, in qua Christus novum gra¬ 
tiae vernale praeparat tempus. 


Notae 


[...] 


Caput VII 

De consociativis apostolatus formis 
Praeambulum 

D Caritate moti christifideles inter se consociantur ]. - Caritas Christi, qua Sponsa ze¬ 
lo Dei zelat, urget Ecclesiam inde ab exordiis ut omnia media adhibeat et ordinet, quae 
apta sint ad Evangelium propagandum. Unde christifideles, eadem caritate moti, inter 
se consociantur ad mutuam aedificationem, ad ostensionem et dilatationem caritatis et 
regni Christi et Dei; 1 ad veritatis et vitae christianae defensionem, vel ad solvendas 
quaestiones quae apostolatu consociativo indigent. 2 

[Formae variae ]. - Magna invenitur varietas inter apostolatus formas iuxta histori¬ 
cam earum originem, nationum indolem, temporum ac locorum adiuncta, et praeser¬ 
tim iuxta diversos fines apostolicos, quos laici ipsi sibi proposuerunt vel eis ecclesiasti¬ 
ca indicaverit Hierarchia. 3 Ad acclarandam terminologiam circa varias organizationes 
in quibus laici ad Regnum Dei provehendum adlaborant, Commissio de Apostolatu 
Laicorum exhibet titulum ipsum, quem Apostolica Sedes huic Commissioni dedit, ut 
«genus proximum» pro omnibus supradictis consociationibus. Sub hoc vero denomi¬ 
natione comprehenduntur, veluti «specificas differentias, eae quae, aut ab ipsa Sede 
Apostolica pro universa Ecclesia, aut ab Ordinariis pro unaquaque Dioecesi, utpote 
characterem apostolatus laicalis habentes, agnoscuntur ». 

46. [Relationes cum Hierarchia]. - Fidelium associationes, sive distincta linea¬ 
menta ipsius Ecclesiae, quae in dioeceses et paroecias dividitur, in sua ordinatione se¬ 
quantur, sive alias structuras iuxta suum finem assumant, debitas cum Ecclesiastica 
Auctoritate foveant relationes. 

47. [Associationes apostolatus aestimentur]. - Associationes apostolatus, sive ab 
ipsis laicis conditae, sive ab Auctoritate Ecclesiastica institutae, magni habendae sunt 
praesertim eae quas Ecclesia speciali modo laudaverit vel commendaverit. 

Associationes vero, quas ecclesiastica auctoritas tamquam obligatorie in dioecesi 
vel paroecia fundandas decreverit, pariter ac a sacerdotibus et a religiosis, a christifide- 
libus valde aestimandae et promovendae sunt. Immo ipsi curent earum finem et spiri¬ 
tum agnoscere atque attente perpendant utrum ad ipsas a Deo vocentur. 

48. [Libertas et unitas]. - Patet autem hic vigere illam libertatis legem quae fun¬ 
datur in varietate donationum Dei. 4 Ipse enim dividit singulis prout vult: 5 non licet er¬ 
go uniformitatem sub specie unitatis statuere et spiritus cohibere. 

Sub alio vero respectu, quantumvis multiplicitas formarum apostolatus consociati 
signum sit foecunditatis Ecclesiae, vitanda tamen est virium dispersio. 6 

49. [Unde oriantur apostolatus consociati anima et vis]. - Noverint insuper christi- 
fideles organizationem, etsi efficaciam adaugeat apostolatus, totam suam vim apostoli- 
cam depromere ex fide quae per caritatem operatur. 7 

50. [ Cohaerentia et fidelitas ]. - Alicui formae apostolatus organizati nomen dan¬ 
tes, eius fines, spiritum, rationem et methodum recte cognoscant, obligationes, quas li¬ 
benter suscipiunt, pro posse fideliter adimpleant, in aedificationem totius Ecclesiae et 
sui ipsius sanctificationem. 

Notae 


1 Cf. Eph. 5,5 

2 [Tempora praeterita ]. - Statim ac aliqua christianorum communitas quemdam gradum vi¬ 
talis vigoris obtinere incipit, laicorum apostolatus sub forma associata mox exsurgit. Praeclara 
huius rei testimonia sunt benemerentia illa opificum et artificum sodalicia Mediae Aetatis, nec- 
non aeque foecundae Confraternitates, Tertii Ordines, Congregationes Mariales et aliae conso¬ 
ciationes quae iuxta temporum exigentias in Ecclesia oriri non desinunt. 

[Tempora nostra]. - Nostris hisce temporibus, civilitas in nonnullis regionibus et in multis 
suis aspectibus christiano afflatu destituta videtur, impulsus ad socialem organizationem in dies 
augentur praesertim scientia et technica instimulantibus (cf. Litt. Encycl. Mater et Magistra, 15 
iunii 1961: AAS 43 [1961] p. 417); alia vero ex parte profundius animadvertunt christifideles ne¬ 
cessitatem sese associandi ad Corporis Christi aedificationem: caritas Christi postulat ergo ut di¬ 
ligentius organizationes curentur quae nova praebeant instrumenta ad Evangelii praeconium an- 
nunciandum, ad christianam vitae formam affirmandam et defendendam, praesertim a pernicio¬ 
sis pressibus collectivis, immo ad ambitum vitae transformandum, ad inventa huius temporis in 
servitium Christi et honorem Dei ordinanda. «Pour primordiale qu’elle soit, la conversion indi- 
viduelle... ne saurait suffire... Nous vous exhortons, chers Fils et Venerables Freres a susciter 
parmi les fideles commis a vos soins un effort collectif de renouveau chretien de la societe...», 
Litt. Encycl. Lepelerinage de Lourdes, 2 iulii 1957: AAS 49 (1957) p. 615. 

[...] 


Caput VIII 

De mutua coordinatione 1 

51. [Relationes sponte exoriuntur]. - Relationes quaedam sponte exoriuntur inter 
diversas apostolatus associationes quae eandem habent originem vel indolem vel affini¬ 
bus utuntur methodis aut in eodem campo suam operam exerceant. 

Inter illas quae aeque tendunt ad salutem animarum strictiores ad invicem relatio¬ 
nes desiderantur, latiores tamen inter istas et illas quae tendunt ad apostolatum socia¬ 
lem. 

52. [Necessitas coordinationis]. - Ad «unitatem spiritus in vinculo pacis» 2 pro¬ 
movendam in multiplici organizationum varietate, ut fines communes maxima efficacia 
obtineantur, perniciosae et inutiles aemulationes vitentur caritasque splendeat fraterni¬ 
tatis, apta exigitur mutua coordinatio. 

Quae autem coordinatio, servatis uniuscuiusque organizationis indole ac cuique 
propria ad Hierarchiam ecclesiasticam relatione, non solum omnibus occasiones prae- 

bet conveniendi et mutuam notitiam ac familiaritatem fovendi, sed etiam promovet 
communium apostolatus ac formationis quaestionum examen, necnon expeditiorem ac 
efficaciorem modum quo auctoritatis ecclesiasticae praescripta vel consilia corde uno 
ad effectum deducantur. 

Quod maxime convenit, cum peculiaris actio pastoralis ab Ordinario promota ad 
aliquem finem maioris momenti organice attingendum requirit coordinationem et har¬ 
moniam apostolicae operositatis cleri, sive saecularis sive regularis, religiosorum om¬ 
nium et fidelium totius dioeceseos. 

53. L Instrumenta mutuae coordinationis ]. - Hierarchiae sollicitudini commenda¬ 
tur opportunorum constitutio centrorum in ambitu paroeciali, dioecesano, nationali ac 
Ecclesiae universalis, ut variae associationes et incepta apostolica convenire et inter se 
communicare possint, et, salva uniuscuiusque indole et autonomia, operas suas mutuo 
coordinare. 

54. In qualibet natione, Episcopi ut omnes apostolatus laicorum operae mutuo coor- 
dinentur ultro studeant, institutis etiam ad rem una vel pluribus commissionibus: ad 
quas, praeter sacerdotes, nisi speciales conditiones aliud suadeant, etiam laici vocentur. 

Sapienti Summi Pontificis iudicio Sacrosancti Concilii Patres submittunt, utrum 
expediat precibus nonnullorum Episcoporum accedere, qui optant ut aliqua Sacra Ro¬ 
mana Congregatio consulat apostolatui laicorum, praesertim quoad foederationes alia¬ 
que instituta catholica internationalia. 


[...] 


Notae 


Caput IX 

De spiritu apostolico 

55. \Sensus Christi; sensus humanae condicionis ]. - Ut laicus evadat homo vere 
apostolicus in Ecclesia Sancta, ipsius animum sensu Dei, qui est Dominus et Pater om¬ 
nium, imbui oportet; pariterque sensu Christi, cuius operi redemptivo omnes cooperari 
tenentur, per Quem omnia et in Quem omnia creata sunt; sensu autem Spiritus qui est 
anima Ecclesiae, ad quam ipse laicus tamquam membrum vivum pertinet et ad quam 
omnes homines vocantur. 

Colat simul sensum rerum creatarum humanaeque historiae, quae omnia ad glo¬ 
riam Dei evehenda sunt; peculiari autem modo ratio habeatur personarum et con¬ 
dicionum familiarium, professionalium, civilium, in quibus, ut laicus, vivit et operari te¬ 
netur. 

56. [Fides, spes, caritas ]. - Christifideles, apostolatui Ecclesiae participantes sata¬ 
gant virtutibus theologicis regi, nempe: 

— in lumine fidei secundum Deum omnia iudicare, et aestimare, peculiari vero 
modo homines ac res et eventus sui temporis et suae vitae quotidianae; 

— spe corroborari , quae eorum laborem continuo sustineat et stimulet certa ex¬ 
spectatione gratiae Dei et fructuum suo tempore colligendorum, «exspectantes beatam 
spem et adventum gloriae magni Dei et Salvatoris nostri Iesu Christi»; 1 

— in cantate Dei vivere, qua, Patrem in' omnibus et super omnia et omnes ho¬ 
mines tamquam fratres in Christo diligentes, laici cupiant impendi et superimpendi pro 
corporum et animarum salute, necnon pro totius mundi sanctificatione. 2 

57. [ Fidelis servus et prudens]. - Virtutibus theologicis ditatus, qui Ecclesiae apo- 
stolatui incumbit, individualismo minime cedens, semper erga alios debitorem sese exi¬ 
stimet; proinde, numquam quae sua sunt quaerens, 3 animi deditione et simul discretio¬ 
ne paratus sit deservire: 

— suam ipsius industriam exerceat simulque noverit cum fratribus collaborare; 

— in veritate et amore Christi fidelis maneat, simulque prudens in actione 
adiunctis aptanda in quibus suam vitam degit. 4 

58. Amor ipse christianus et efficacitas apostolatus postulant ut colantur quam 
maxime animi quoque ornamenta quae a natura requiruntur, et etiam a non-credenti- 
bus maximi momenti habentur, ut sunt probitas, sinceritas, fortitudo, humanitas, peri¬ 
tia rerum ac sensus civicus, sine quibus nec vita christiana, nec efficax testimonium ca¬ 
ritatis consistere potest. 

59. [Actio veluti redundantia interioris communionis cum Deo]. - Actio in servi¬ 
tium Ecclesiae est veluti redundantia interioris communionis cum Deo in caritate. 

Recolant christifideles omnes actionem hanc proinde illuminari, accendi, foveri per 
continuam, crescentem communionem cum Christo Domino; qui ignem venit mittere 
in terram. 5 Attingitur hoc per participationem ad vitam Ecclesiae, praesertim per litur- 
giam, per Verbi Dei auditum, per spiritualem lectionem, in primis Scripturae Sanctae, 
per orationem et meditationem, per exercitium fraternae caritatis et fidelem adimple¬ 
tionem officiorum uniuscuiusque status, per filialem devotionem in Virginem Matrem. 

Rectitudo vitae et operositatis christianae praesertim per frequentem accessum ad 
Sacramentum Poenitentiae servetur et renovetur ac per recursum ad directionem spiri¬ 
tualem. 

Quam maxime cavendum est ne forte inordinata rerum externarum instantia fide¬ 
les a vita interiore sese avertant, gravi cum periculo infecunditatis sui apostolatus nec¬ 
non cum detrimento suae ipsius animae. Quo vita interior profundius renovetur, pecu¬ 
liariter Exercitia Spiritualia commendantur. 

His omnibus mediis apte adhibitis, actio apostolica interiorem eorum progressum 
fovebit ita ut Deum in ipsis operibus attingere discant. 

60. [ Participatio ad Sacram Liturgiam] . - Super omnia autem christifideles mente 
et corde Sacrificium Corporis et Sanguinis Christi teneant veluti praestantissimum vi¬ 
tae christianae et apostolatus fontem, simulque metam ad quam ipsi tendant et alios 
ducere studeant. 

Ex ipsa enim huius divini Mysterii celebratione vis amoris Christi promanat ad lau¬ 
dem Dei et ad totius mundi salutem. 

Proinde haec Sacrosancta Synodus iterum laicos instantissime invitat ut toto corde 
vitae liturgicae, praesertim huic divino convivio frequenter participent. 


Notae 

Caput X 

De laicorum educatione et praeparatione ad apostolatum 

Praeambulum 

Educatio christiana laicorum formationem expostulat ad apostolatum, utpote ad 
essentiam vitae christianae pertinentem. 1 

Huiusmodi educatio hoc intendit: ut unusquisque laicus, vocationis et participatio¬ 
nis ad Ecclesiae apostolatum conscius, hoc officium, pro adiunctis, reapse impleat. 

61. [Qui et quando educandi sint ad apostolatum\. - Educatio haec ad apostola¬ 
tum incipere debet a prima christiana institutione puerorum: ipsi enim inde ab usu ra¬ 
tionis sunt in Ecclesia responsabiles. 

Peculiari autem modo curandum est ut ad apostolatum praeparentur adulescentes 
et iuvenes, ita ut illo spiritu eorum imbuatur ratio cogitandi et vivendi, quae radicitus 
hac vitae aetate efformatur. 

Educatio vero ad apostolatum numquam intermittenda erit, aptata quidem unius¬ 
cuiusque aetati vel condicioni, speciatim autem quando quis novum aliquod momen¬ 
tum vitae ingreditur vel novam responsabilitatem assumit: uti tempore praeparationis 
ad Confirmationis Sacramentum suscipiendum et ad Sacram Synaxim primo adeun¬ 
dam; occasione ascensus ad studia ulteriora aut initio vitae laboris et professionis vel 
praesertim tempore novae familiae instituendae. 

Peculiari nota signanda est necessitas educationis ad sensum et opera apostolatus 
pro laicis qui Ecclesiae inceptis et associationibus nomen dant, praecipue si directionis 
munus in eis susceperint vel suscepturi sint. 

62. [Quibus officium incumbat ]. - Iis ad quos spectat educatio christiana, ex ipsa 
natura rerum officium quoque institutionis ad apostolatum incumbit; inter quos prae¬ 
cipuum locum obtinent parentes vel tutores, sacerdotes, catechistae, magistri. Valde 
laudandae sunt consociationes quae, simul cum operositate apostolica, hunc finem 
educativum intendunt, praedictorum actionem complendo vel supplendo. 

63. [... Varentibus]. - Parentes, in primis, cordi habebunt filios suos adhuc infan¬ 
tes, sed iam in vita spirituali progredientes, disponere ad agnoscendum amorem Dei 
Patris et Christi erga omnes homines; gradatim in eorum animos insinuare sollicitudi¬ 
nem circa necessitates sive materiales sive spirituales proximi et desiderium excitare se- 
se pro aliis impendendi. 

Singula familiae membra eundem sensum christianum et catholicum colant, ita ut 
familia tota et eius communis vita tirocinium evadat apostolatus. 

64. [... Scholis ]. - Item ad scholam catholicam cuiuscumque ordinis pertinet fo¬ 
vere in iuvenibus christianam mundi et vitae rationem speciali modo sensum catholi¬ 
cum et apostolicum. 

Quando autem schola catholica desit, eorum erit magistrorum et discipulorum, qui 
sensu christiano et catholico imbuti sunt, spiritus christiani, debita servata discretione 
erga alios qui aliter sentiant, testimonium reddere. 

65. [... Sacerdotibus ]. - Sacerdotes autem prae oculis habeant, in catechesi et mi¬ 
nisterio verbi, in directione spirituali et administratione sacramenti Poenitentiae, neces- 

sitatem educationis laicorum ad apostolatum, praesertim, ii quibus officium demanda¬ 
tum est curandi associationes laicorum, sive earum peculiaris finis sit apostolatus, sive 
autem cultus, oratio, formatio religiosa vel alius. 

66. [... Paroeciis]. - Paroecia, in quantum fidei, precum et actuosae caritatis com¬ 
munitas, est non solum centrum et sublectum, sed etiam schola, sane non unica, servitii 
divini, in qua cuiuscumque aetatis laici ad apostolatum educantur. Talis autem educa¬ 
tio non ad solam paroeciam intendat sed universam apostolatus extensionem, quae pe¬ 
nitus ipsius limites transcendit, complectatur. 

67. [... Organizationibus]. - Coetus pariter laicorum, sive stricte apostolatum sive 
alios fines supernaturales intendant, quique, pro modulo suo, hanc formationem apo- 
stolicam curent. 

68. [... Subiecto ipso]. - Opus denique educationis potissimum est ipsius educan¬ 
di laici qui, actioni Dei, per educatores agentis, docibilem se praebere debet. Quo ma¬ 
gis autem aetas crescit et animus evolvitur, eo magis uniuscuiusque erit detegere et cu¬ 
rare semina quae Deus in sua anima seminavit, propriam christianam personam matu¬ 
rare, ut praesto sit Christo Domino Eiusque Ecclesiae ultro ministrare. 

69. [ Apta educationis methodus]. - Ut institutio ad apostolatum efficacior redda¬ 
tur, et exigentiis nostrae aetatis perfectius consonet, explicita sit et apta methodo trada¬ 
tur oportet. 

70. [... Institutio doctrinalis]. - Cum missio christiana hoc intendat ut omnes ho¬ 
mines Deum cognoscant et diligant, educatio laicorum ad apostolatum exigit ut pro¬ 
grediantur in scientia Dei, in sapida cognitione Christi eiusque Ecclesiae. 

Ad hoc oportet ut ipsi, praecipue ii qui in associationibus et inceptis apostolatus 
coadunantur, congrua propositione doctrinae christianae, prout diversa aetas vel capa¬ 
citas vel praevia praeparatio postulat, instituantur, utque laici, maiori in dies numero, 
studiis sacraeque theologiae vacent, eisque hunc ad finem apte obtinendum, sub im¬ 
pulsu ac vigilanti cura Magisterii Ecclesiae, congruae opportunitatis praebeantur prae¬ 
lectionum, quae specialis indolis operum a laicis praestandorum rationem habeant. 

In laicorum formatione praesens speciatim habeatur necessitas eos instituendi in 
doctrina sociali Ecclesiae et in cognitione ingruentium quaestionum quae ad eius vitam 
et ad nostram aetatem spectant. 2 

71. [. ..Cognitio et studium de rerum adiunctis]. - Maximi momenti est ut in edu¬ 
catione et praeparatione ad apostolatum laici conscii fiant adiunctorum ambientium in 
quibus vitam degunt et operantur ac discant de eis christiana ratione iudicare, in iisque 
sese digne gerere. 

72. [. ..Educatio per actionem ipsam]. - Gradatim quidem et discrete, sed inde ab 
initio suae formationis, immittantur laici et ipsi libenter ingrediantur in operosum ser¬ 
vitium Ecclesiae, memores etiam per actionem educari ac actionem ad ipsamque vitam 
spiritualem plenius efformari. 

73 [... Sessiones et scholae]. - Ut praeparatio adaequate respondeat varietati con¬ 
dicionum vitae laicorum et determinatis uniuscuiusque operis finibus, provideri etiam 
poterit ordinariis sessionibus associationum necnon specialibus conventibus et scholis. 

74. [Ubi sacerdotes quacumque ex causa desunt]. - Educatio ad apostolatum pecu¬ 
liarem urgentiam induit in regionibus in quibus sacerdotes quacumque ex causa de- 



DOCUMENTA ET PROCESSUS VERBALES - SESSIO XIV 


385 


sunt. Magni momenti est ut multi apti laici ad eos substituendos, prout fas est, exqui¬ 
rantur et opportune praeparentur. 

75. [ Praeparatio proxima]. - Priusquam operas maioris momenti laici adeant, eo¬ 
rum remota praeparatio proxima compleatur oportet, singulorum et coetuum, studio 
et meditatione ac propria personali et communi oratione. 3 

Notae 

1 Ecclesiae officium est, ex missione « docendi omnes gentes » divinitus accepta, hanc educa¬ 
tionem apostolicam impertiendi. Hodierna vero adiuncta undique Ecclesiam premunt ad officii 
huius condiciones ac methodos diligenter denuo perpendendas, ad eiusque iterum perfunctio¬ 
nem pro viribus urgendam. 

Haud pauci inveniuntur quorum christiana educatio, circumvadentis individualismi causa, 
apostolico careat afflatu. Sunt nempe qui putent se sibi soli vivere posse propriamque animam 
salvare, proximorum salute neglecta, Domini praecepto atque exemplo posthabitis, qui ait: «In 
hoc cognovimus caritatem Dei, quoniam ille animam suam pro nobis posuit et nos debemus pro 
fratribus animas ponere ». Simulque mos invaluit christianam vitam ac religiosa officia a privatis 
ac publicis muneribus prorsus seiungendi separandaque censendi. 

Exinde oritur necessitas recte ordinatam ac sedulam educationem Ecclesiae membris imper¬ 
tiendi, eo quoque fine ut laici iis respondere possint gratiis quibus Divina Providentia ad Re¬ 
gnum Dei diffundendum eos ditavit. 

[...] 


Pars II 

DE APOSTOLATU LAICORUM IN ACTIONE 
AD REGNUM CHRISTI DIRECTE PROVEHENDUM 

Prooemium 

[Tres apostolatus laicorum aspectus]. - Generalioribus notis de Apostolatu Laico- 
rum delibatis, Sacrosancta Synodus rationes praecipuas declarat, quibus participatio 
laicorum missioni Ecclesiae ad effectum perducitur: id est collaboratio ad operam Ec¬ 
clesiae magis directe ad opus evangelizationis et sanctificationis pertinentem, actio cari- 
tativa, actio in ordine temporali christiano afflatu perfusa. 

[Progressio in eorum connexione et distinctione]. - Hi tres diversi aspectus ita in 
unitate vitae christianae copulantur, ut non semper facile ab invicem distingui possint. 
Revera, tempore renovationis vitae catholicae saeculo praeterito, una simul devincie¬ 
bantur et quandoque confundebantur in inceptis diversarum organizationum quae ad 
christiana principia affirmanda et defendenda ordinatae erant. 

Auctis tamen in dies, in communitate christiana, et specializationis instantia et con¬ 
scientia de diversitate finium ac rationum agendi, clarius munera distinguebantur inter 
diversa incepta et consociationes, quae distinctio a Summis Pontificibus, praesertim in¬ 
de a Benedicto Papa XV, probata est. 1 

Hierarchia immo, dum laicos hortabatur, ut in rebus mere humanis propria indu¬ 
stria et inceptu, et qua par est autonomia, operarentur, simul sub pleniore sua respon- 
sabilitate quasdam apostolatus formas sibi assumebat, uti Actionem Catholicam et or- 

ganizationes huic similes, quae magis directe ad evangelizationis et sanctificationis opus 
sese impendunt. 

[.Proficuae immutationes ]. - Eodem tempore et huius progressionis causa, aliae in 
operis apostolatus laicorum proficuae fiebant immutationes; praevalens defendendae 
fidei propositum in desiderium efficacis penetrationis convertebatur; necessitas et exer¬ 
citium vitae interioris instabant et progrediebantur ac simul adauctum desiderium sese 
impendendi ad principia christiana in res mere humanas afferenda; laicorum in aposto- 
latu adlaborantium nexus arctior cum propriis pastoribus effiebatur; laici ipsi in Eccle¬ 
sia tamquam in doma propria se felices senserunt, crescente in ipsis conscientia se 
membra viva Ecclesiae esse, una cum desiderio plenioris participationis non ad actio¬ 
nem tantum, sed ad universam vitam Ecclesiae praesertim liturgicam. 

Insuper apostolatus necessitudines ad alias etiam institutiones diffundebantur, 
quae ad hunc proprie finem ortae non erant; simulque in universa communitate chri¬ 
stiana vitae interioris desiderium erumpebat. 

\_Animorum unitas in apostolatu ]. - Sacrosanctum Concilium igitur ad illas impri¬ 
mis apostolatus formas mentem intendit, quae magis directe et penitus in promptu 
sunt, ut ubique effundantur summa bona, quae Christus Ecclesiae suae concredidit. 

At dum distinctionis necessitatem revocat, laetanter percipit christifideles plures 
generose diversis in campis opus conferre; hortatur tamen omnes, in quibusvis adlabo- 
rent saeptis (religioso, caritativo, sociali), ut uno apostolatus animo sese compleant ac 
fraterne ad ultimum apostolatus finem, ad gloriam scilicet Dei et mundi salutem, inde¬ 
sinenter conspirent. 


[...] 


Notae 


Titulus I 

DE FORMIS QUIBUS HIC APOSTOLATUS ORGANIZATUR 
Caput I 

De apostolatu laicorum in variis ecclesiae communitatibus 

Praeambulum 

[.Apostolatus laicorum in intima communione cum Ecclesia exercetur ]. - Quam¬ 
quam plura apostolatus opera a christifidelibus exercentur, efficacitatem tamen mu¬ 
tuantur ab Ecclesiae vigore in cuius communione virescunt, quatenus eidem inseruntur 
pleneque conformantur, « ut non sit schisma in corpore sed idipsum pro invicem sint 
membra». 1 

Unusquisque fidelium ad aliquam Ecclesiam particularem pertinet, in determinato 
loco « peregrinantem» in qua tota missio apostolica originem ducit ex Collegio Apo¬ 
stolorum eorumque successorum, sub Petro Ecclesiam Dei regentium. 

Sacrosanctum proinde Concilium laicos omnes enixe hortatur ut, excedentes indi- 
vidualisticam mentem vel quidquid particularismum — qui dicitur — sapit, conscii 
fiant sui muneris et officii in communitate ecclesiali. 

1. [In paroeciis ]. - Paroecia est communitas ecclesialis in qua laici christifideles 
immediate inseruntur et per quam parocho, ut proximo et ordinario magistro et sacer¬ 
doti, adhaerentes, cum suo Episcopo uniuntur cuius sacerdotes in ministerio verbi et 
sacramentorum cooperatores sunt. 

In paroecia, circa altare Sacrificii, fideles omnes coadunantur, in Christo communi¬ 
cantes citra omnes divisiones et differentias quibus in vita quotidiana distinguuntur; in 
ipsa communitate paroeciali christifideles ad cultum liturgicum participant, suam vi¬ 
tam sacramentalem vivunt, verbum Dei audiunt et caritatem christianam exercent. 

Omnes ergo, etiamsi ad opera pertineant a religiosis communitatibus dependentia, 
maximi faciant huius beneficae institutionis curaeque animarum praestitae, sollicite 
participantes non solum vitae spirituali paroeciae, sed eius multiplicibus operis aposto- 
licis, tam ad intra quam ad extra, ita ut paroecia ipsa ut communitas missionaria revera 
sese gerat. 

2. Grato animo cooperentur cum suis pastoribus, libenter assumentes suam quis¬ 
que partem in inceptis apostolicis, praesertim vero in doctrina christiana tradenda, in 
operibus caritatis vel educationis vel honesti oblectamenti promovendis, in prelo caete- 
risque instrumentis communicationis socialis provehendis et dirigendis. 

3. [Circa eos qui longe a paroeciae vita versantur ]. - Laicorum opera quam maxi¬ 
me necessaria est ad commercium ineundum inter pastorem et eos qui forte negligentia 
sua vel praeiudiciorum vi longe a paroeciae vita versantur. Prudentia et caritate praedi¬ 
ti laici facile possunt ad eos fraterne accedere, eos certiores reddere de iis quae in pa¬ 
roecia aguntur, eis persuadere ut in eis debitam partem suscipiant, sicque paulatim eos 
adducere ad pastorem et ad intensius vitae christianae exercitium. 

4. [Fraterna hospitalitas] . - Paroecialis communitas, sicut familia christiana, sensu 
hospitalis acceptionis praedita sit, ut eo accedentes solatium inveniant et germanum fa¬ 
miliae calorem, secundum mentem Apostoli dicentis: «Caritas fraternitatis maneat in 
vobis; et hospitalitatem nolite oblivisci...». 2 Quod si fiat, vultum vere christianum in¬ 
duet paroecialis familia, dicente Domino: « In hoc cognoscent omnes quia discipuli 
mei estis, si dilectionem habueritis ad invicem». 3 

5. [Sensum colant dioecesanum\. - Cum vero paroecia cellula tantum sit principa¬ 
lioris illius corporis, dioecesis scilicet, laici operam suam producant ultra fines paroe¬ 
ciae et maiori huius Ecclesiae parti deserviant. Filiali obsequio ac confidentia coope¬ 
rentur cum legitimo suo pastore, Episcopo, quem Spiritus Sanctus posuit regere Eccle¬ 
siam Dei, 4 praesertim cum ad bonum totius dioecesis vel normas directivas proponit 
vel incepta promovet. Attendant illud Sancti Cypriani: « Scire debes episcopum in Ec¬ 
clesia esse, et Ecclesiam in Episcopo, et si quis cum Episcopo non sit in Ecclesia non 
esse». 5 6 Sensum colant dioecesanum, honorent huius sui territorii vel coetus templa 
praeclariora, cathedralia potissimum, religiosas traditiones, munera saepe specifica in 
ambitu apostolatus universalis. 

6. [Ultra fines dioeceseos et in Ecclesia universali]. - Sciant apostolicas operas pa¬ 
roeciae aut dioeceseos finibus minime circumscribi, ac praesertim in nostri temporis 
condicionibus, incepta apostolica interparoecialia, interdioecesana, nationalia et inter- 

nationalia, a Hierarchia instituta vel commendata, suscipi, quibus laici omnes, pro mo¬ 
dulo quisque suo, collaborare satagant, quippe qui ad bonum commune Ecclesiae pro¬ 
curandum vocati sint, iuxta verba Apostoli: « Crescamus in illo per omnia qui est Ca¬ 
put Christus; ex quo totum corpus compactum et connexum per omnem iuncturam 
subministrationis, secundum operationem in mensuram uniuscuiusque membri, aug¬ 
mentum corporis facit in aedificationem sui in caritate ». 6 

Res et condiciones Ecclesiae ubique gentium diffusae prae oculis et in corde sem- 
per habeant, intentiones ac principia directiva apostolatus, Supremi praesertim Pasto¬ 
ris, Vicarii Christi, obsequi semper parati sint. 

7. Apostolatus associationes, unaquaeque iuxta propriam indolem, animum ad Ec¬ 
clesiae structuras attentum semper habeant, cum propriis animarum Pastoribus colla¬ 
borent et ut in sodalibus sensus communitatis paroecialis, dioecesanae, Ecclesiae uni¬ 
versalis efformetur operam dent. 


[...] 


Notae 


Caput II 

De actione catholica 1 

Praeambulum 

Abhinc non pauca decennia, pluribus in nationibus, laici, magis in dies ad aposto- 
latum se devoventes, in variis formis actionum et consociationum sese coadunarunt, 
quae, arctiorem cum Hierarchia coniunctionem servantes, fines immediate et proprie 
apostolicos prosecutae sunt. 

Inter has apostolatus consociationes, Episcopus tamquam officiales eas assumere 
potest, quas opportuniores iudicaverit. At ceterum, ex his vel etiam similibus antiquio¬ 
ribus institutionibus, eae praesertim commemorandae sunt quae, etsi diversam ratio¬ 
nem operandi sequantur, sub uno tamen nomine Actionis Catholicae 2 veniunt, quae¬ 
que, per omnes fere orbis catholici regiones latissime propagatae, uberrimos fructus, 
una cum aliis apostolicis inceptis pro Regno Christi, protulerunt. 

8. [Actionis Catholicae notae]. - Ut autem haec apostolatus forma in dies agno¬ 
scatur et invalescat, placet Sacrosanctae Synodo (attentis recentibus Summorum Ponti¬ 
ficum et Episcoporum de hac re documentis) notas indicare, quarum concursu et cu¬ 
mulata acceptione notio Actionis Catholicae constituitur: 

a) finis immediatus organizationum, quae sub nomine Actionis Catholicae ve¬ 
niunt, generalis finis apostolicus ipsius Ecclesiae est, tum quod singulorum hominum 
sanctificationem, tum quod Corporis Christi Mystici aedificationem attinet; 

b) laici, collaborantes iuxta modum proprium cum Hierarchia, suam experien¬ 
tiam afferunt et responsabilitatem assumunt in harum organizationum moderamine, in 
condicionibus perpendendis, in quibus actio pastoralis Ecclesiae exercenda est, in ela¬ 
borandis et exsequendis programmatibus actionis; 

c ) laici agunt non solum singuli, sed uniti quoque instar organici corporis, ita 
ut aptius Ecclesiae communitas exprimatur et efficacior evadat apostolatus; 

d) laici, sive sponte sese offerentes, sive invitati ad actionem et directam colla- 
borationem in apostolatu hierarchico, agunt sub superiore moderamine ipsius Hierar- 
chiae. Hierarchia autem potest hanc collaborationem et propriam cuiusque correspon- 
sabilitatem per explicitum mandatum de apostolica opera sancire. 

9. \Formarum varietas ]. - Organizationis Apostolatus officialis laicorum et Ac¬ 
tionis Catholicae secundum locorum ac populorum exigentias, varias structuras assu¬ 
mere possunt, secundum illud Ioannis XXIII: 3 «Haec apostolatus ratio ad locorum 
condiciones et necessitates congruenter accommodetur. Non enim licet ea, quae in alia 
regione peracta sunt, ad aliam, nullo habito discrimine, transferre ». 

10. Optandum sane est ut huiusmodi organizationes inter se apte cohaereant, in 
ambitu dioecesano, nationali et internationali, in dies melius sese accommodando orga- 
nizationi et necessitatibus Ecclesiae. 

11. [ Commendatio\. - Sacrosanctum Concilium, has institutiones, quae hodier¬ 
nis exigentiis apprime respondent, enixe commendat; sacerdotes et laicos qui in ipsis 
adlaborant invitat ut magis magisque notas proprias Actionis Catholicae ad effectum 
adducant, et cum omnibus aliis apostolatus formis semper fraterne in Ecclesia coope- 
rentur. 

Episcopos autem hortatur ut, Actionem Catholicam vel alias forte Consociationes 
Apostolatus officialis laicorum promoveant, aptis accommodatas locorum adiunctis, 
adiuncta peculiaria regionum suarum respicientes, Actionem Catholicam, promoveant, 
aptiores formas statuendo. 


Notae 

1 Cf. Acta et Documenta Concilio Oec. Vaticano II apparando, Series I, Appendix Vol. II, 
pp. 774-784; 790-792. Hic sermo est de Actione Catholica, intelligendo Apostolatum officiale lai¬ 
corum, praecipue, sed non exclusive in Consociationibus Actionis Catholicae exercitum. 

[...] 


Caput III 

De ales formis apostolatus ad REGNUM CHRISTI deiecte provehendum 

12. Praeter associationes Actionis Catholicae, de qua in praecedenti capite, aliae 
dantur apostolatus formae ad animarum salutem ac Mystici Corporis Christi aedifica¬ 
tionem directe promovendam. 

Quaedam simpliciter hunc finem generalem Ecclesiae sibi proponunt, quaedam fi¬ 
nes particulares, v. g. alicuius doctrinae spiritualis incrementum, catechistarum forma¬ 
tionem, infidelium conversionem, cultus liturgici profectum, devotionis marianae diffu¬ 
sionem, opera christianae educationis, institutionem ad doctrinam socialem catholicam 
enucleandam, diffundendam et applicandam, et similia. 

13. [Variae relationes cum Hierarchia]. - Hae variae formae apostolatus diversis 
possunt relationibus cum Hierarchia coniungi, nempe: aliae magis directe cum paroe- 



390 


SUBCOMMISSIO DE SCHEMATIBUS EMENDANDIS 


cia et dioecesi conectuntur; aliae alicui Ordini vel Congregationi religiosae adstringun- 
tur; aliae demum solummodo sub generali invigilantia Hierarchiae constituuntur. 

14. [In ambitu internationali\. - Peculiare momentum iis organizationibus, quae 
in ambitu internationali actuositatem exercent, tribuendum est, quibuscum nationales 
organizationes conectuntur. 

15. [Multiformis spiritualis vitae expressio]. - Magnus harum organizationum nu¬ 
merus multiformis spiritualis vitae expressio est necnon varietatem apostolici conatus 
laicorum testatur: diversis Ecclesiae necessitatibus respondent, sicut diversis fidelium 
apostolicis vocationibus. 

16. [ Mutua coordinatio et collaboratio]. - Ad bonum animarum melius obtinen¬ 
dum et ad virium dispersionem vitandam, diversa haec opera directivis Hierarchiae ob¬ 
sequendo inter se et cum Associationibus Actionis Catholicae, secundum suam indo¬ 
lem sese coordinare et collaborare satagant. 

17. [Ardenti zelo sese impendant]. - Fideles omnes in una vel altera ex his organi¬ 
zationibus adlaborantes Sacrosanctum Concilium enixe adhortatur ut incenso animo 
sese pro Ecclesia impendant, ut filialem colant cum Hierarchia communionem, ut cum 
locali clero in spiritu activae collaborationis sese devoveant. 


Titulus II 

DE DIVERSIS MODIS ET SAEPTIS 1 


Caput I 

De apostolatu verbi 

18. [Fides ex auditu]. - In aedificatione Mystici Corporis Christi potiorem locum 
obtinet annuntiatio Verbi Dei; «Fides ex auditu»; 2 sed «quomodo credent ei quem 
non audierunt? Quomodo autem audient sine praedicante? ». 3 

19. [Munus laicorum]. - Ecclesiae universae Christus, potestatem repetens a Pa¬ 
tre suo, imperavit ut Novum Nuntium omnibus hominibus communicaret. Hierarchiae 
quidem est ex iure fidei ac morum normas proponere secundum illud: «Euntes in 
mundum universum praedicate Evangelium omni creaturae»; 4 omnium vero christifi- 
delium munus est eiusdem doctrinae confitendae, profitendae atque diffundendae, ver¬ 
bis et scriptis, quasi ad continuandam ac extendendam missionem Ecclesiae et ipsius 
Christi, Verbi Dei. 5 

Hic apostolatus verbi laicorum magis necessarius evadit in iis laboris et vitae ordi¬ 
nariis condicionibus, in quibus laici tantum veritates christianas aliis tradere possunt, 
praesertim in locis, in coetibus, in adiunctis ubi accessus sacerdotis vel difficilis vel ra¬ 
rus vel inconveniens vel impossibilis est, maxime saeviente persecutione. 

Laicis ipsis incumbit illas veritates, iuxta ipsorum ingenium, tradere, explanando, 
e. g. secundum opportunitatem, propriam rationem agendi et principia christiana qui¬ 
bus diriguntur in vita quotidiana: «Parati semper ad satisfactionem omni poscenti vos 
rationem de ea, quae in vobis est, spe ». 6 

20. [ Peculiaria officia\. - Apostolatus verbi incumbit, in primis, parentibus in fa¬ 
milia ut munus conexum cum officio educationis; deinde magistris et docentibus omni¬ 
bus, moderatoribus operum vel associationum iuvenum. 

Laude digni sunt qui scriptis collaborant ad doctrinae christianae evulgationem: 
philosophi, fabularum vel comoediarum vel ephemeridum scriptores; insuper concio- 
natores necnon ii qui technicis instrumentis diffusionis addicti sunt. 

Hoc munus autem peculiari modo inest catechistis puerorum et adulescentium; illis 
qui operam dant in catechumenatu adultorum vel in praeparatione ad sacramentum 
matrimonii; catechistis in missionibus ad gentes, qui hoc munus exercent modo perma¬ 
nenti, etc. Aliquando hic apostolatus verbi laicorum muniri potest missione canonica. 

21. [Verbum Dei in ordinariis vitae adiunctis annuntiandum ]. - Christifideles om¬ 
nes in ordinariis vitae quotidianae occursibus et adiunctis occasionem habent seminan¬ 
di semen verbi Dei, dictis ac moribus, cum simplicitate, discretione et caritate, memo¬ 
res etiam illius divini Magistri effati: «Omnis qui confitebitur me coram hominibus, 
confitebor et Ego eum coram Patre meo, qui in coelis est». 7bis 

22. Meminerint christifideles quantum valeat haec communicatio verbi Dei ad Ec¬ 
clesiae aedificationem: aperit enim viam salutis iis qui Evangelium nesciunt; longe er¬ 
rantes ad Pastores reducit; fideles instruit in doctrina et disciplina Ecclesiae; vitam spi¬ 
ritualem christianorum promovet; debiles roborat; afflictos solatur; societatem fermen¬ 
to vitae christianae immutat. 

Ad altiora etiam contendant laici: ad annuntiandum scilicet Deum, et perfectiones 
eius, praesertim infinitum Amorem, quem nobis manifestavit in Christo Iesu, et per 
Spiritus Sancti donum incessanter communicat. 

23. [ Debita praeparatio ]. - Ad hoc munus recte adimplendum oportet laicos, 
praesertim eos qui peculiaribus obligationibus adstringuntur, firma institutione erudiri. 
In primis autem laicos oportet verbum Dei toto corde amare et exquirere, Ecclesiae 
docenti fidelissimos semper se praebere, magis magisque sapida cognitione ipsius Chri¬ 
sti imbui, memores apostolici dicti: «Verbum Christi habitet in vobis abundanter, in 
o mn i sapientia, docentes et commonentes vosmetipsos psalmis, hymnis et canticis spiri¬ 
tualibus, in gratia cantantes in cordibus vestris Deo». 

Notae 


[ ..J 

7bi S Omnes illi qui ad verbum Dei administrandum vocantur apprime noverint idipsum non 
solum ex gratia Dei efficaciam depromere, sed etiam ex sapienti accommodatione audientium 
condicionibus et adiunctis. 

Quapropter capacitas intellectualis et spiritualis necnon socialis conditio eorumdem prae 
oculis diligenter habeatur. Laicus insuper qui hoc ministerium exercet vitam interiorem sedulo 
colat ut verba quae profert testimonio vitae comprobentur nec tanquam «cymbalum tinniens 
fiat». 

Caput II 

De apostolatu apud familias 1 
Praeambulum 

Inter omnes societates, quas Ecclesia spiritu christiano imbuere satagit, ea eminet 
quae sacramentali sua consecratione speciali modo in ipsam Ecclesiam inseritur, socie¬ 
tas scilicet coniugalis. 

Hac autem nostra aetate, apostolatus ad christianam familiam efformandam maxi¬ 
mi momenti evadit, ut ipsa ab ingentibus periculis undique irruentibus praeservetur, 
quae ex falsis conceptionibus vel ex aberrantibus structuris socialibus promanant et ut 
munus suum plene absolvere possit. 

In hoc apostolatu pars laicorum ex ipsa natura rerum primum locum tenet, immo 
suppleri nequit. 

24. [Ad matrimonium praeparatio remota\. - Soliditas et sanctitas familiae «ma¬ 
gna parte a debita coniugum pendent tam remota quam proxima ad matrimonium 
praeparatione ». 2 

Educatio indolis, animi, iudicii, initiatio ad veram vitam christianam, exemplum 
parentum in matrimonio sancte viventium, praeparationem fundamentalem, quamvis 
indirectam, constituunt. «Illud enim negari non potest felicis coniugii firmum funda¬ 
mentum et infelicis ruinam iam pueritiae et iuventutis tempore in puerorum puella¬ 
rumque animis instrui ac poni». 3 

Praeterea laici sedulam curam praestent ut filii in familia, in schola praesertim 
catholica, in associationibus pro iuventute, rectas notiones acquirant de matrimonio 
christiano in sua realitate humana et supernaturali, necnon de eius excellenti dignitate 
et exigentiis: quae institutio ipsis crescentibus compleri debet. 

25. [Ad matrimonium praeparatio proxima]. - Cum autem remota tantum sponso¬ 
rum praeparatio non sufficiat, proxima necessario instituenda erit, ut ipsi matrimo¬ 
nium cognoscant in eius naturali complexitate et supernaturali ubertate, sicque dispo¬ 
nantur ad sacramentum digne recipiendum et ad vitam familialem feliciter ducendam. 

In iis enim temporis adiunctis, melius vir et mulier ad omnes valores humanos 
praesertim spirituales percipiendos disponantur et propriam cuiusque sentiant dignita¬ 
tem et responsabilitatem ingressus in adultorum vitam etiam coram Ecclesia, gratias 
procul dubio non paucas a Deo recipiant et ideo maturiore indigent instructione reli¬ 
giosa, ad omnia officia christianorum, non solum coniugalia, rite implenda, ita ut ad 
perfectionem christianam in statu consecrationis matrimonialis pleno sensu tendant. 

In hac vero praeparatione ad matrimonium, laicorum coniugatorum, necnon catho¬ 
licorum medicorum, psychologorum aliorumque peritorum consilia maximae utilitatis 
sunt hodieque longe et late urgenda. 

26. [Conventus pro sponsis commendantur]. - Consessiones formationis et spiri¬ 
tuales recessus pro sponsis instituta, sunt praeparationis ad matrimonium media quae 
Concilium laudat atque commendat. 

27. [In pastorali adsistentia coniugatorum laici cooperentur]. - In spirituali adsi- 
stentia quae a pastoribus animarum datur familiis, laici opportune ac directe cooperen¬ 
tur, praesertim cum habeantur conventus aut recessus formationis nuper coniugato- 

rum. Haec enim sunt maximi momenti pro ipsorum spirituali profectu et vita vere apo- 
stolica. 

28. [ Familiarum mutuum auxilium\. - Familiae iisdem in adiunctis viventes, cari¬ 
tate unitae, mutuo sibi praestent auxilium, solatium, societatem, specialem curam ha¬ 
bentes novarum familiarum ut ipsae facilius sua problemata solvere ac difficultates su¬ 
perare valeant. Ad hoc facilius obtinendum convenienter familiae catholicae in associa¬ 
tionibus vel motibus uniuntur, quae tamen praesertim ad earum profectum spiritualem 
et apostolatus efficaciam tendere nitantur. 

29. [ Consilia pro familiis]. - Ad gravia vero discrimina, quae ipsum coniugium in 
periculum adducere possunt, superanda, necesse est ut praesto sint praeter confessa- 
rios animorumque directores — ad quos tamen ultimum verbum pertinet —, etiam 
laici in re matrimoniali experti, sive psychologi, sive medici, sive legis periti. 

Iam in multis regionibus institutiones ad hoc a catholicis erectae sunt easque Con¬ 
cilium plene laudat. Ubi vero ab aliis erectae inveniantur, si Hierarchia opportunum 
hoc ducat, laici catholici, recte instructi, ipsis collaborent. 

30. [ Divinum consilium de familia patefaciendum]. - Ut christianum matrimo¬ 
nium, ea qua par est puritate et sanctitate, a christifidelibus ad vitae usum perducatur, 
et quotquot falsam vel insufficientem de eo notionem habent, melius dignitatem eius 
percipiant, magni interest laicos active ad christianam matrimonii notionem diffunden¬ 
dam cooperari, in primis exemplo, sed etiam verbis, scriptis, mediis audiovisivis: quae 
omnia multum conferre possunt ad hoc ut divinum de matrimonio et de familia consi¬ 
lium coaevis nostris vivido splendore effulgeat. 

Notae 


[...] 


Caput III 

De apostolatu iuvenum in ecclesia 

Praeambulum 

Semper Ecclesiae maximae curae fuerunt adulescentes et iuvenes utriusque sexus, 
sive de eorum institutione religiosa, morali et civili, sive de eorum praeparatione ad 
apostolatum, sive, praesertim, de eorum efficienti exercitio in apostolatu eis proprio. 

Prae oculis habentes ea quae Ipse Divinus Magister erga adulescentes et iuvenes 
gesserat, qui ei in vita occurrerunt, 1 primi Apostolici scriptores peculiaria monita et 
animadversiones eis protulerunt; inter quae memoria digna sunt verba Sancti Ioannis: 
« Scribo vobis, iuvenes, quoniam fortes estis, et verbum Dei manet in vobis, et vicistis 
malignum ». 2 

Vox Summorum Pontificum, semper sed praesertim recentioribus aetatibus, adule¬ 
scentes et iuvenes enixe arcessivit ad missionem quae iuvenilem ardorem exigit ad 
mundum iuxta principia evangelica extruendum, ardentes eorum animos alliciendo ad 
altissimos Ecclesiae fines consequendos. 

Multis in regionibus, sicut temporibus praeteritis, nostra etiam aetate, plures iuve- 
nes et adulescentes persecutionem passi sunt ut fidem Christi profiterentur, et testimo¬ 
nio sanguinis confirmarent, semen fidei ubicumque fundendo. 

Hodie vero, cum peculiaria adiuncta et circumstantiae exstent, quae iuvenum con¬ 
dicionem in apostolatu Ecclesiae non parum immutare videntur, Sacrosancta Synodus, 
momentum et gravitatem huius rei commemorans, omnes, quibus quoquo modo cura 
iuventutis incumbit, vehementer hortatur ad problemata iuvenum attente consideranda 
et praesertim ad eorum in apostolatu possibilitates et munera recte aestimanda. 

Etenim: 

— nova condicio facta est qua adulescentes et iuvenes, citius quam antea, sui 
iuris fiunt, a familia arcentur et ab auctoritate alienantur; 

— iuvenes huius temporis saepe ad novam condicionem oeconomicam et so¬ 
cialem celerius transeunt, exigua habita vel saltem inadaequata praeparatione ad no¬ 
vum vitae regimen aggrediendum; 

— ad munera vitae publicae exercenda saepe maturius quam antea iuvenes ac¬ 
cedunt, ita ut eorum pondus in societate et in re publica administranda magis magis¬ 
que invalescat. 

31. \luvenum apostolatus magnum momentum] ■ - Sacrosancta igitur Synodus, 
hanc dilectissimam Ecclesiae portionem magna spe et plena fiducia amplectens, omnes 
hortatur ad recte aestimandam partem quae iuvenibus in apostolatu Ecclesiae compe¬ 
tit, ac praesertim ad ardorem et divitias vitae quae iuvenes afferre solent, atque proinde 
ad peculiarem efficientiam, quae ab ipsis iure meritoque expectari licet. 

32. Magnum momentum Ecclesia tribuit mutuo iuvenum apostolatui, cum expe¬ 
rientia doceat quantum iuvenes ad invicem animos allicere valeant ad Regnum Christi 
quocumque provehendum. 

33. [Adultorum responsabilitas]. - Adultos omnes, praesertim laicos Sacrosancta 
Synodus monet de eorum responsabilitate erga iuvenes, sive in adiunctis et condicioni¬ 
bus vitae eorum apostolatui faventibus, sive in formatione ad apostolatum, sive demum 
exemplo abnegationis et deditionis in apostolatu. Immo adulti ipsi perspectum habeant 
officium excitandi sensum responsabilitatis in iunioribus. 

34. [Associationes iuveniles\. - Magni momenti sunt ad apostolatum iuvenum fo¬ 
vendum Associationes iuveniles, in quibus iuvenes activam responsabilitatem sumant 
ad seipsos efformandos ad apostolatum per ipsam actionem apostolicam, sibi intime 
persuadendo Ecclesiam indigere eorum opera, iuvenum nempe ut iuvenum, ad suam 
missionem apostolicam explendam. 

35. [Cura sacerdotum]. - Sacerdotes magnam adhibeant curam ad eorum activita¬ 
tem apostolicam excitandam, ad adaequatam formationem eis comparandam, ad debi¬ 
tum commercium et cooperationem assiduam cum adultis eorumque associationibus 
fovendam. 


Notae 

Caput IV 

De apostolatu in proprio cuiusque ambitu sociali et professionali 


Praeambulum 

Sapientissimus Creator, homines condens natura sociabiles ac multiplici vinculo in¬ 
ter se coniunctos, «mandavit illis unicuique de proximo suo», 1 ita ut nemini liceat se 
alienum tenere a societate confratrum vel se eximere a cura eorum, dicens: «num cu¬ 
stos fratris mei sum ego? ». 2 

Unusquisque necessario insertus vivit in aliquo ambitu sociali a quo multiplici 
ratione afficitur, et quem ipse vicissim sua vita et activitate meliorem vel deteriorem 
efficere potest. Noverint igitur christifideles laici, se divinae Providentiae consilio 
positos esse in determinatis adiunctis, tamquam divinum fermentum ad ea refor¬ 
manda et elevanda. « Etenim per ipsos, pleno iure laborantes in utroque regno, coe¬ 
lesti scilicet et terrestri, facilius se reddere valet Ecclesia principium vitae humanae 
societatis ». 3 Laicus igitur, christiane agat oportet non solum in familia ecclesiali pa¬ 
roeciae cui adscriptus est, sed etiam in societate saeculari in qua vitam degit: hi duo 
ambitus non possunt ab invicem seiungi, cum mutuo se compleant et sint singulis 
necessarii. 

Hunc apostolatum «ambientalem» oportet, hodie, varias ob causas, suos olim 
suetos fines geographicos et sociologicos omnino excedere, et intensitate plurimum 
crescere. Etenim materialis progressus et arctiora socialis communicationis instru¬ 
menta iam late induxerunt tales conditiones generales et exigentias quales omnino li¬ 
mites domicilii superent. Frequens mutatio loci, sive laboris sive animi relaxationis 
causa, populorumque migrationes, quae homines a suo solito domicilio Pastorumque 
cura subtrahentes in media pericula plerumque proiciunt. Sed et ipsis propriis in do¬ 
miciliis viventibus, conditiones sive laboris sive recreationis aliarum ve activitatum 
humanarum tales sunt quae facile eos ab omni vita spirituali avocent. Haec autem 
omnia laicorum apostolatui novas possibilitates praebent urgentioraque officia impo¬ 
nunt. 

36. [Irradiatio apostolica\. - Christifideles magis magisque responsabilitatis suae 
in Ecclesia conscii fiant atque conentur ut vere exsistant fons radiationis spiritualis in 
mundo, ita ut per eos spiritus christianus in omnem ambitum vitae et actuositatis suae 
diffundatur. Fide illuminati et caritate informati, tali rectitudine morali se gerant, etiam 
in negotiis mere profanis, et tali professionali idoneitate gaudeant ut quotquot cum illis 
commercium habent, ad veri bonique amorem, sensim sine sensu, alliciantur atque, 
gratia Dei adiuvante, ad Christum et Ecclesiam attrahantur. 

37. [Apostolatus similis per similem]. - Hic apostolatus «ambientis» maxime 
exercendus est inter eos qui in iisdem condicionibus vitae vel occupationis inveniuntur, 
secundum illud sapienter dictum: «primi et proximi opificum apostoli, opifices sint 
oportet; apostoli vero inter artificii commerciique asseclas ex iisdem hominibus esse 
debent », 4 immo maxime laudandi sunt laici qui, legitimo suo commodo postposito, ul¬ 
tro praeferunt eas circumstantias vitae et laboris quae fratribus adiuvandis aptiores ex¬ 
sistant. 

38. [Sui ambitus cognitio et amor]. - Ut huiusmodi apostolatus optatum sortiatur 
fructum, unusquisque bene noscat oportet adiuncta vitae, agendi et cogitandi rationem 
atque optata eorum quibuscum versatur, erga illos omni benevolentia et animi com¬ 
prehensione sese gerendo; in apte solvendis problematibus quae in dies exorientur 
cooperetur, illa principia christiana prudenter explicando quae lumen et normam affer¬ 
re possunt; immo, data occasione, ipsum verbum Dei cum suis similibus, iuxta modum 
proprium laicis, communicare ne negligant. 

39. [Pro societatis consolatione orbatis]. - Eiusdem interest apostolatus subvenire 
iis qui, e suo domicilio eradicati et in novum nondum plene recepti, societatis consola¬ 
tione orbatam ducunt vitam. Satagant laici eos sedulo quaerere, comiter recipere, solari 
ac societati sollicite integrare, et, si catholici fuerint, paroeciali familiae et Pastori addu¬ 
cere. 

40. [ Omnes vult Deus salvos fieri]. - Hoc apostolatus genus ad integrum ambi¬ 
tum extenditur: sive ad domesticos fidei, sive ad fratres separatos, sive demum ad illos 
qui a praxi christiana vel ab ipsa fide longe versantur. Nec ab eo excluditur ullus vitae 
humanae respectus, siquidem christiani promovere debeant «quaecumque sunt vera, 
quaecumque pudica, quaecumque iusta, quaecumque sancta, quaecumque amabilia ». 5 

41. [Actio consociata]. - Apostolatus in proprio ambitu vitae exercitus efficacior 
evadit dum collective, id est, per coetus ordinesque diversis uniuscuiusque ambitus 
adiunctis adaequatos exercetur. Organizatio aptius praeparat, congregat, sustinet, tue¬ 
tur atque moderatur eos qui huic apostolatui se dedunt, et sic ad ampliores fructus ob¬ 
tinendos ducit. 

Huiusmodi apostolatus, hac ratione, supponit et exigit organizationes aptas, prae¬ 
sertim Actionis Catholicae specializatae, a Romanis Pontificibus laudatas. 6 

Ut hic apostolatus plene et perseveranter suum effectum assequatur, compleri pos¬ 
set organizationibus professionalibus vel socialibus, eodem spiritu apostolico informa¬ 
tis, etsi independenter constituantur et proprio marte agant. 6bis 

42. [ Praeparatio necessaria]. - Meminerint Parochi caeterique sacerdotes curae 
animarum dediti, necnon dirigentes associationum apostolatus laicorum, felicem exi¬ 
tum praedictae operositatis magna ex parte dependere ab idonea praeparatione laico¬ 
rum, quae ad ambitum et occupationem singulorum sit accommodata. 7 

Notae 


1...1 

6bis Opportunum est insuper ad quodvis periculum mentalitatis classis socialis evincendum, 
ut frequenter dentur communicationes inter organizationes de apostolatu coetuum (milieux), in 
primis ab ipsis dirigentibus initium faciendo. 

Caput V 

DeAPOSTOLATU LAICORUM IN AMBITU INTERNATIONAL! ET SUPRANATIONALI 1 


Praeambulum 

Cum ad notas essentiales Ecclesiae pertineat ut catholica sit, ei omnino incumbit 
universarum mundi necessitatum materna sollicitudo. 

Unde ipsa signum levatum inter nationes 2 semper exstitit, atque indesinenter unita¬ 
tem generis humani aequalemque hominum dignitatem ac inter nationes et homines 
cuiuscumque stirpis fraternitatem palam docuit ac strenue defendit. 

Historia vero recens crebriores atque arctiores rationes inter homines et nationes 
induxit, ita ut accrescens unitas et universalitas nota praesentis ordinis in mundo iam 
evaserit. 3 

Necesse igitur est ut christifideles certiores fiant de universali opera apostolica Ec¬ 
clesiae, intimeque sibi persuadeant se Ecclesiae sensum plene habere non posse, nisi se 
ad universalem familiam pertinere agnoscant; et memores sint quantum conferre va¬ 
leant ad aedificandam et christiana ratione ciendam illam comunitatem supranationa- 
lem quae quodammodo iam est inchoata et in dies adolescit. Omnes gentes suo aposto- 
lico zelo amplectantur, quavis pusillanimitate vel nimio suae gentis studio seposito. 4 

Laici omnes et singuli, quin negligant quaestiones particulares suae nationis vel 
professionis, semper parati sint animo vere catholico atque studio discreto et fraterno 
sese devovere causis generalioribus universae familiae gentium, his principiis et normis 
attente perspectis. 

43. [ Spiritus vere christianus ]. - Spiritum vere christianum afferant et proinde 
universalem in conventibus internationalibus vel in individuali commercio, sive fortuito 
vel professionali, cum hominibus diversae nationis vel stirpis. 

44. L Adaequatae cognitionis necessitas ]. - Adaequatam pro sua conditione cogni¬ 
tionem sibi acquirant potiorum quaestionum et solutionum, sive doctrinalium sive 
practicarum, quae in vita internationali exsurgunt; praesertim quoad regiones mundi in 
via evolutionis. 

45. [ Peculiaris vocatio ad laborem internationalem\. - Haec animi attentio circa 
quaestiones ac res ordinis internationalis haud raro desiderium sese devovendi activita¬ 
tibus in internationali ambitu in mente gignit, immo quandoque deserendi ipsam pa¬ 
triam et familiam ut aliis gentibus servire facultas sit. Optandum sane est plures esse 
christifideles qui hoc consilium sequantur; vocatio haec ergo laudanda atque fovenda 
est; consulendum est ut iuvenes, hac vocatione donati, debita instruantur praeparatio¬ 
ne et idonea ac necessaria subsidia spiritualia eis praesto sint nullimode tamen neglecta 
necessitudine cum organizationibus localibus. 

Fideles in institutis internationalibus etiam neutris ad vitae internationalis anima¬ 
tionem christianam intime cooperentur. 

46. [ Sollicitudo praestanda ]. - Christifideles libenti ac liberali animo spiritualia, 
subsidia et, si opus fuerit, etiam materialia et corporalia adiumenta praebeant iis qui 
operam suam in activitate internationali praestant. 

47. Peculiarem sollicitudinem habeant erga eos qui studiorum vel laboris causa ex¬ 
tra patriam degunt vel qui e propria natione in aliam migrant. 5 

48. Enixe curent ut omnes homines semper corde et animo recolant necessitates 
atque aerumnas Ecclesiae patientis. 

49. [ Conventus et organizationes catholicae internationales ]. - Ad vitam interna- 
tionalem hodiernam spiritu christiano efficaciter imbuendam perutile est ut promo¬ 
veantur conventus et habeantur atque foveantur organizationes internationales catholi¬ 
cae, quarum actio tamen apte coordinata erit ad pleniorem vim obtinendam. 

50. Elac autem instantia, quae in dies magis magisque animadvertitur et sentitur, 
factum est ut, Sede Apostolica approbante et favente, orirentur quaedam institutiones 
ad mutuam earum organizationum conspirationem assequendam. 6 

51. \Temporalia ac spiritualia subsidia ]. - Harum tamen institutionum actio eo ef- 
ficacior erit quo impensius ipsae omnibus subsidiis et opibus spiritualibus et temporali¬ 
bus fulciantur, quae Ecclesiae praesto sunt: huic fini centra nationalia apostolicorum 
inceptorum impenso animo providere debent, sive directe sive per adsociata membra. 

52. Oportet insuper ut laici, qui in organizationibus internationalibus catholicis 
permanenter adlaborant, pastoralibus subsidiis gaudeant. 


Notae 


[...] 

6 Inter has in primis adnumerantur «Coetus Permanens ad Conventus internationales pro 
Apostolatu laicorum promovendos » (COPECIAL) atque « Consilium Organizationum Interna- 
tionalium Catholicarum» (Conference des O.I.C.); harum institutionum prior finem habet mu¬ 
tuam notitiam et collaborationem in apostolatu laicorum fovere et promovere in universo mun¬ 
do, per conventus internationales vel regionales, diffusionem et profundiorem cognitionem ge¬ 
nuini apostolatus laicorum. Altera vero concordem actionem inter proprie dictas organizationes 
internationales catholicas promovere ita ut maiorem vim exercere possint in institutis officialibus 
internationalibus apud quae partes catholicas agunt. 


Caput VI 

De PARTE LAICORUM IN APOSTOLATU AD UNITATEM CHRISTIANORUM PROMOVENDAM 

Praeambulum 

Apostolatus ad unitatem christianorum promovendam, qui praesertim his ultimis 
temporibus, favente ac moderante ipsa Hier archia, longe lateque inter catholicos inva¬ 
luit, etiam laicorum operam ac laborem necessario requirit; nam totius Ecclesiae cura 
et opus est, non minus quam apostolatus missionum et sollicitudo perpetuae renovatio¬ 
nis communitatis catholicae in spiritu Christi. 

Proinde laici omnes, memores ardentis desiderii Iesu Christi ut «omnes unum 
sint» 1 utque fiat « unum ovile et unus Pastor », 2 rite compertum habeant et seipsos vo- 

cari ad operam suam in hoc apostolatu navandam. Imprimis animum suum ergo dila¬ 
tent, ita ut sollicitudines coadunandi totius gregis Christianorum in Ecclesia Christi se¬ 
cundum Eius voluntatem continue in suis orationibus et in oblatione sui laboris ac sa¬ 
crificiorum ferveant; praecipue ex corde illis intentionibus se coniungant, quae, iuxta 
necessitates generales vel particulares, diversis temporibus a Sacris Pastoribus propo¬ 
nuntur, ac benevolenti animo validoque orationum subsidio eos omnes prosequantur 
ac fulciant, qui ad apostolatum unitatis vocantur. 

Noverint etiam laici peculiares suas responsabilitates in hoc apostolatu unionis: 
cum enim fratres separati plerumque ex modo vivendi catholicorum de ipsa Ecclesia 
iudicium ferant, christifideles, sive ipsi dispersi vivunt inter acatholicos, sive hos cir¬ 
cum se dispersos habent, aeque sibi incumbere agnoscant grave munus germanae vitae 
christianae praebendi exemplum atque spiritus illuminatae caritatis erga fratres separa¬ 
tos. Exemplum istud a laicis catholicis semper exhiberi debet, si vere apostoli unitatis 
esse velint, praesertim quando cum acatholicis ad opera communia, ut puta ad opera 
caritatis vel ad bonum publicum spectantia, promovenda coadunantur. 

53. [Ad hunc apostolatum requisita ]. - Ut laici, pro sua quisque parte, in hoc apo¬ 
stolatu auxilium ferre possint, necesse est: 

a) ut Sacram Scripturam et Ecclesiae doctrinam atque normas a Concilio Oe- 
cumenico ad unitatem christianorum assequendam datas recte noverint, atque ita peri¬ 
culum falsi cuiusdam «irenismi» ac indifferentismi religiosi — qui dicuntur — pru¬ 
denter vitent; 

b ) ut caveant se alienos sentire a fratribus dissidentibus et praeiudicia vitent, 
quae ex educatione parum illuminata et ex defectuosa notitia historiae atque doctrinae 
illorum oriuntur; 

c) ut debitam observantiam habeant et obsequi discant conscientiae aliorum 
christianorum, nec iudicium de ipsorum responsabilitate personali dare praesumant; 

d) ut instent in iis quae ad essentiam catholicae fidei ac vitae pertinent, non¬ 
numquam communia, potiusquam in aliis non essentialibus, et exemplum praebeant 
mutuae rerum animorumque aestimationis et fraternae caritatis. 

e) ut, iuxta adiuncta et exigentias locorum, semper tamen attendendo ad nor¬ 
mas ab Hierarchia forte datas, cum fratribus christianis separatis collaborent ad pro¬ 
movenda et applicanda principia christiana in ordine sociali et in operibus caritatis 
exercendis. 

54. Haec omnia prae oculis habeantur praesertim ab iis qui in institutis internatio- 
nalibus operam dant una cum acatholicis, vel inceptis communibus, si forte exstiterint, 
ad finem socialem, culturalem, caritativum, spiritualem assequendum: ne erubescant fi¬ 
dem suam 3 etiamsi opus sit opinionem aliorum prae oculis habere ac recte aestimare ad 
concordem atque efficacem actionem christianam promovendam. 


Notae 

Caput VII 

De laicorum apostolatu in ambitibus materialismo, 

PRAESERTIM MARXISTICO, IMBUTIS 


Praeambulum 

Inter ipsas nationes praevalenter christianas, practicus materialismus magis ac ma¬ 
gis extenditur, invalescit, clam in conscientias intruditur. 

Huius praeminens forma, quae apertum et militantem atheismum profitetur, 
marxismus, qui dicitur, computari debet, qui etsi non exclusive, praesertim inter opifi¬ 
ces vel etiam excultos homines doctrinam suam systematice propugnare contendit. 1 

Sacrosanctum igitur Concilium pergrave hoc et universale periculum prae oculis ha¬ 
bens simul et dilectionem qua Christus a se redemptos homines maximeque errore de¬ 
vinctos, prosequitur, consilia quaedam directiva tradere contendit, quibus iuvantibus 
christifidelium erga fratres apostolatus efficacior evadat et ad felicem perveniat exitum. 

Ut autem ambiguitas quaevis circa Ecclesiae mentem penitus abigatur, ne insuper 
apostolica laicorum actio his in saeptis efficacitate destituatur, Sacrosanctum Conci¬ 
lium ipsum, maxime opportunum censet quae sequuntur sollemni ratione declarare. 

Marxismus, quem ipsissimis Pii Papae XI verbis reprobat et damnat, 2 cum sit sum¬ 
mae gravitatis materialismi genus ac christianae fidei maxime infensum, non est tamen 
unica hodierni materialismi forma. Hoc tempore, plures homines sunt qui, quamvis se 
christianos esse palam profiteantur, hodiernarum rerum cursui passive consentiunt, fe¬ 
licitatem humanam in technico 3 et oeconomico progressu reponunt, divitias inhiant, 4 
ad talem extruendum mundum operam navant: 5 ipsi sensim sine sensu a Deo disce¬ 
dunt, quem paulatim e propria vita extrudunt. Magis etiam hic practicus materialismus 
eos inficit qui socialem doctrinam Ecclesiae manifeste respuunt, 6 pauperiorum et debi¬ 
liorum iura agnoscere renuunt, socialem iustitiam laedunt, apertas et iniustas inaequali¬ 
tates avertere vel saltem minuere recusant: 7 ii omnes indubitanter cuilibet perversae 
doctrinae viam pandunt. 

Perperam marxisticus materialismus impugnatur nisi huiusmodi diversae formae 
pariter aperte reiciantur; nec ulla exsurgit spes marxisticum atheismum quandoque e 
mundo et ex corde hominum deletum iri, dum alio materialismo indulgetur, illi scilicet 
qui valoribus spiritualibus, sub specie exaltationis libertatis inceptionum, penitus ne¬ 
glectis, aliis regiminibus oeconomicis substernitur et ab illis ita diffunditur ut quotidia¬ 
nam hominum vitam pervadat. 

Christifideles igitur omnes qui ad apostolatum laicorum operam conferunt, dum 
iuxta socialem doctrinam Ecclesiae marxisticum materialismum impugnant et damnant, 8 
nullo prorsus pacto factionem factioni opponere contendunt, aut praedivitum commoda 
tueri, aut quoquo modo cum terrenis potentatibus vel cum iis foedera inire qui, subdole, 
cum religionis principiorum et Ecclesiae iurium vindices sese proclamant, nonnisi rea¬ 
pse propria commoda in tuto ponere inhiant, iustitiae iacturam dissimulantes. Quae om¬ 
nia procul dubio in ipsius Ecclesiae detrimentum vertere non est ambigendum. 

55. [Fundamentalis agendi ratio\. - Laici apostoli comparium suorum condicio¬ 
num vitae vere et sincere participes fiant oportet. Nec corpore solum cum eis vivere et 
adlaborare aut habitare sufficit; necesse est insuper in iis omnibus quae ad bonum com¬ 
mune ducunt active collaborare illudque cum illis pro viribus promovere. 9 Ceterum fir- 

miter omnino quae divinae legi contradicunt recusent, uti sunt odia inter homines, 
mammonae cultus, iniquus divitiarum usus, dominandi cupiditas, mendacia et fraudes, 
perversa adminicula suscipere; spiritu vero paupertatis quem Dominus tantopere in 
Evangelio commendat, liberi inveniantur ad Deo serviendum et fratres iuvandos. 

56. [ Eorum vitam Deus repleat ]. - Ut valide et efficaciter atheismum oppugnent, 
requiritur praeprimis ut Deus laicorum vitam repleat, quae ex illa intima unione simul 
cum omnium operum consecratione suam unitatem obtinet. Nec unquam desinant pro 
fratribus orare et intercedere. 

57. [ Prudentia adhibenda ]. - Necessaria prudentia laicis adhibenda est, ne in quo¬ 
tidianis commerciis humanis per ea quae audiunt, inspiciunt, legunt, pervagantibus er¬ 
roribus lente et furtim imbuantur. 10 

58. [Actio apostolica ]. - Religionem christianam ostendere debent laici non tan¬ 
tum ut abstractam doctrinam, sed ita vivere ut unusquisque, re et veritate, eam in pro¬ 
fessionem christianam personaliter susceptam et ad vitam socialem aptatam evehat. Pro 
iis maxime necessaria evadit cohaerentia vitae christianae sedulo manifestata ac osten¬ 
sa, praesertim autem in socialibus relationibus. 11 

Insuper christifideles toto animo sese ad vitam socialem renovandam impendant. 

Quoad suum apostolatum vero, oportet eos certiores fieri de adiunctis ambitus, ea- 
que iuxta Evangelii normas diiudicare et inde cohaerenter agere. 

59. [Institutio et formatio]. - Peculiaris institutio et formatio huiusmodi laicis de¬ 
betur: moneantur praesertim de diversis christianis doctrinis quae ab hodiernis athei- 
stis et marxistis in dubium revocantur; edoceantur de doctrinis marxisticis necnon de 
mentalitate materialistica, quae etiam extra marxistas diffunditur; de modo ratiocinan¬ 
di et agendi, praesertim marxistarum, certiores fiant, ita ut possint melius ab errore se¬ 
se defendere, immo veritatem efficacius aliis illustrare ac communicare valeant. 

Praesertim in his adiunctis, necesse est ut doctrina socialis Ecclesiae probe noscatur. 12 

Speciatim vero animadvertatur iudicium mere negativum non sufficere. Cum nul¬ 
lus error detur quin alicui veritati commixtus exsistat, necesse est laicos educari ad rec¬ 
te decernendum inter bonum et malum, quae iusta sunt agnoscendo at simul pericula 
sedulo detegendo, praesertim quoad modum sese gerendi. 13 

60. [Unionis necessitas]. - Oportet autem ut praesentia in hac apostolatus provin¬ 
cia, laici saepe simul conveniant et coadunentur, ut eorum actio ex communibus cona¬ 
tibus resultet; quod diversimode ad effectum deduci potest, iuxta varias et semper no¬ 
vas necessitates et adiuncta. 14 

61. [Ecclesiae adiutorium]. - A tota Ecclesia huiusmodi apostoli laici adiuvandi 
sunt: ab Episcopis, sacerdotibus, religiosis, christifidelibus omnibus: oratione assidua, 
praesertim publica, necnon idoneis auxiliis praestitis. 15 

62. [Christus mitis et humilis corde]. Omnes fideles cuiuscumque ordinis collabo¬ 
rent oportet ut ipsorum opera Ecclesia universa speciem praebeat Christi Magistri et 
Redemptoris, ita ut ipsa, firmitate doctrinae, benignitate, humanitate, paupertate, hu¬ 
militate, et maxime caritate fulgeat, sicut divinum Exemplar. 


Notae 

Caput VIII 

De apostolatu laicorum in ecclesiae missione ad gentes 1 

Praeambulum 

Salvatoris Nostri conquaerentis verba «Messis quidem multa, operarii autem 
pauci» 2 nullibi tristius verificari contingit quam in locis qui «missiones» dicuntur, ubi 
innumera hominum millia salutis nuntium expectant, dum missionarii sacerdotes, ad 
ipsa ministeria sacra numero impares, multiplicibus laboribus non stricte sacerdotali¬ 
bus penitus opprimuntur. Sed miserentis Dei Providentia suam Ecclesiam hisce in an¬ 
gustiis opportuno succursu carere non sinit. Etenim supplex Ecclesiae oratio ad «Do¬ 
minum messis ut mittat operarios in messem suam» 3 in hoc praecipue exaudita videtur 
quod vocatio missionaria inter laicos mirandum in modum hodie florescit, qui iam plu¬ 
ribus in missionibus non solum laicorum exercent apostolatum, sed et « feliciter substi¬ 
tuunt et complent» opus ipsius sacerdotis missionarii. 4 

Nemo autem arbitretur illos solum qui longinquas plagas evangelizandas adeunt, 
vel autochthones qui ibidem in Evangelio laborant, Ecclesiae «missionem ad gentes » 
participare posse vel debere. Totius enim Ecclesiae missio est, et nemini licet ab ea, pro 
posse, adimplenda se eximere. Ut autem laicorum tam necessaria participatio, in Eccle¬ 
siae missione ad Gentes, optimas fruges referre valeat, S. Concilium quas sequuntur 
normas opportunas tradere censuit. 

63. [Formae cooperationis quae omnes spectant ]. - Christifideles omnes suam fa¬ 
ciant Divini Redemptoris sollicitudinem circa innumeras animas adhuc Ecclesiae aggre¬ 
gandas, eiusdemque invitationi obtemperantes enixe rogent «Dominum messis ut mit¬ 
tat operarios in messem suam»; sed et orationibus actionem iungentes, subsidiis quo¬ 
que materialibus adiuvent missiones, mediantibus praesertim associationibus a S. Sede 
tamquam «Pontificia Opera Missionalia» speciatim destinatis. 

64. [Spiritus missionalis diffundendus]. - Spiritus «missionis» infundatur in pue¬ 
ris educandis, in scholis a primariis usque ad universitarias; nutriatur conferentiis, con¬ 
sociationibus, circulis studiorum, libris de missionibus; ostendantur pueris modi hunc 
spiritum in actum reducendi; vocatio missionaria in eis forte detecta omni sollicitudine 
foveatur. 

65. [Varii missionalis apostolatus campi\. - Nec desunt christifidelibus occasiones, 
quin patriam suam relinquant, immediate collaborandi in Ecclesiae missione ad infide¬ 
les. Ubique enim in regionibus in quibus Ecclesia iam condita est inveniuntur plurimi, 
sive concives sive advenae, ad Ecclesiam nondum pertinentes, erga quos hanc missio¬ 
nem unusquisque modo suo et mensura adimplere satagat. 

Eiusdem spiritus missionalis est affectu fraterno complecti et omni sollicitudine 
adiuvare omnes qui ex nationibus praevalenter non christianis veniunt ad nationes 
christianam traditionem habentes, educationis vel alterius occupationis causa. Laico¬ 
rum est his verae christianae hospitalitatis, vitae familiaris, et ordinis socialis exemplum 
simul et experientiae occasionem praebere. 

66. [De iis qui ad laborandum in missionibus vocantur ]. - S. Concilium grato ani¬ 
mo recolit ea quae laici missionales iam egregie patrarint patrentque, qui ad tempus aut 

ad vitam patriam suam reliquerunt, ut in regionibus Evangelii lumine collustrandis ad 
bonum sociale et religiosum operam conferrent multiplicem. 5 

67. Nec minore laude digni sunt qui, non quidem tamquam missionarii, sed tam¬ 
quam artium et professionum periti, ad gentes subsidiis hodiernis carentes, in progres¬ 
su materiali, culturali, technico, adiuvandas se dedunt, et caritate vitaeque integritate 
fidei testimonium praebent. Quod si fiat, tamquam novi Praecursores Domini, Christo 
viam parant, quae saepe unica via esse potest. 

68. [ Catechistae]. - Catechistarum autochthonum in missionibus opera, ministe¬ 
rio verbi curaeque animarum intime consociata, quam necessaria quamque frugifera 
semper exstiterit, tota historia missionum demonstrat, eorumque munus tamquam 
«praestantissimum fortasse exemplum apostolatus qui a laicis exercetur » laudaverunt 
SS. Pontifices. 6 

69. [ Laude commendantur laici qui in missionibus operam conferunt\. - S. Concilii 
Patres magnopere laudant laicos viros ac mulieres qui nobili huic operi se vocari nove¬ 
rint, ut eidem divinae invitationi generoso animo respondeant exhortatur; et eos omnes 
non solum in missione laborantes sed praesertim e missionibus revertentes, Pastorum 
communitatisque christianae sollicitae curae enixe commendat, ita ut facile possint 
suam pristinam professionem et positionem in communitate recuperare. 

70. [De formatione laicorum missionalium]. - Scholae ad formationem laicorum 
missionalium qui ad apostolatum directe religiosum exercendum ad missiones profici¬ 
scuntur, sicut et catechistarum autochthonum in ipsis missionibus, tam necessariae ho¬ 
die evaserunt quam Seminaria pro Clero. Hortatur igitur Concilium omnes quos spec¬ 
tat, ut huiusmodi scholas instituere curent tum in terris unde missionarii exeunt, tum 
in missionibus ubi catechistae formantur. Hisce in scholis, simul cum formatione in 
fervida vita christiana, tradatur profundior de doctrina catholica instructio, praesertim 
vero de S. Scriptura, Theologia, Historia Ecclesiastica, Catechetica, Apologetica, nec- 
non de religione, cultura et consuetudinibus gentis apud quam candidatus laboraturus 
est. Curentque scholae Auctoritates a se formatos candidatos ad competentes Praelatos 
Missionum dirigere ut legitime missioni aggregentur ibique paratum sibi munus inve¬ 
niant. 

71. Auctoritatis ecclesiasticae est candidatos in hisce scholis formatos riteque ap¬ 
probatos, insignire missione canonica non solum ad doctrinam catholicam publice tra¬ 
dendam, sed ad assistendum missionario eumque supplendum in omnibus muneribus 
curae animarum connexis quae potestatem ordinis vel iurisdictionis non exigunt. 

72. [De sustentatione laicorum missionalium]. - Superiores missionum sollicite 
curent ut his dignis adiutoribus laicis qui, in quacumque apostolatus forma, totos se 
missioni dicarunt, omnino aequa et digna provideatur sustentatio, praesertim vero iis 
qui familia sunt onerati, ut possint libere ad munus susceptum se applicare: dignus est 
enim operarius mercede sua « et Dominus ordinavit iis qui evangelium annunciant, de 
evangelio vivere ». 7 Sed et expedit invitare etiam eos, quibus opes et tempus suppetunt, 
ad hoc honorificum munus gratuite suscipiendum, ad maiorem aedificationem et lu¬ 
crum animarum, Apostolum imitati qui, dum ius suum in hac re vindicaret, eidem 
sponte renuntiavit « ut plures lucrifaceret ». 8 

73. [ Consolidanda communitas christiana]. - Christifideles omnes, sive extranei 
qui qualibet ex causa terras gentium adeunt, sive autochthones qui ibi inter non chri- 

stianos versantur, alte in mente insculpta gerant haec S. loannis Chrysostomi: «Ideo 
enim ille (Christus) nos hic relinquit, ut sicut luminaria essemus, ut aliorum doctores 
constituamur, ut instar fermenti simus.... Non opus esset sermone, si vita nostra ita ful¬ 
geret; non opus esset verbis, si opera exhiberemus. Nullus esset gentilis, si nos essemus 
vere christiani ». 9 

74. [Institutiones apostolicae laicorum erigendae]. - Cum Ecclesia non possit dici 
plene condita in aliqua gente nisi integra eius structura ibi constituatur, quae non mo¬ 
do variis Hierarchiae gradibus constat, verum etiam laicorum ordine, omnino opus est 
in missionibus erigere ac fovere omnia necessaria instituta educativa et caritativa, im- 
primisque Actionem Catholicam, necnon consociationes operariorum, agricolarum 
aliarumve professionum, prout casus ferat et necessaria accommodatione facta ad con¬ 
diciones loci et populi. 10 

75. Meminerint autochthones christifideles honorificae suae partis in aedificanda 
Ecclesia Christi in gente sua, et assuescant generoso animo sustentare opibus suis ec¬ 
clesiam, pastores, instituta, quantum media sua sinant. 11 

76. [ Autochthones fideles solliciti sint de Republica et cultura sua\. - Ius et offi¬ 
cium civium est in bonum reipublicae adlaborare et in eius gerendis negotiis activam 
partem assumere, unde christianae communitates quam maturissime et impensissime 
curent oportet, ut viros ad publicam rem in sua cuiusque terra pro communi ipsius bo¬ 
no gerendam praeparent, qui non solum credita sibi officia et opera cum laude exse¬ 
quantur, sed etiam vita sua vere christiana, Ecclesiae, cuius beneficio renati sunt, hono¬ 
rem adiungant. 12 

77. Pari modo, christifideles autochthones non solum non negligant, sed impensis¬ 
sime colant culturam, artes et laudabiles consuetudines suae gentis, immo, christianum 
spiritum eis infundendo eas provehant ad talem pulchritudinis apicem ad qualem for¬ 
tasse numquam pervenerant. 13 


[...] 


Notae 

Pars III 

DE APOSTOLATU LAICORUM IN ACTIONE CARITATIVA 

Prooemium 

[.Dilectio proximi signum est discipulorum Christi]. - Sacrosancta Synodus, utpote 
praeclarum unitatis Ecclesiae et caritatis nuncium et testimonium, omnibus hominibus 
actionis caritativae obligationem commemorat. Etenim apostolatus omnis originem du¬ 
cit ex praecepto Christi, qui, postquam commendavit his verbis mandatum dilectionis 
Dei: « Diliges Dominum Deum tuum ex toto corde tuo, et in tota anima tua et in tota 
mente tua. Hoc est maximum et primum mandatum », addidit: « Secundum autem si¬ 
mile est huic: diliges proximum tuum sicut teipsum. In his duobus mandatis universa 
lex pendet et Prophetae ». 1 

Signum, igitur, discipulorum Christi, iuxta Divini Magistri sententiam, proximi di¬ 
lectio est: «in hoc cognoscent omnes quia discipuli mei estis, si dilectionem habueritis 
ad invicem »} 

[Ecclesia altam semper praetulit cantatis facem]. - «Nihil idcirco mirum si catholi¬ 
ca Ecclesia, a Christo capiens documentum, mandatum Christi conficiens, per bis m i ll e 
annos, a priscorum nempe diaconorum ministeriis ad nostros usque dies, continenter 
altam praetulit facem caritatis, non minus praeceptis quam exemplis latissime editis ». 3 

Verba, enim, quibus ab Ignatio Antiocheno Romana Ecclesia celebratur: «Univer¬ 
so caritatis coetui praesidens », 4 universali Ecclesiae iure competunt, utpote quae « ob 
suam... inexhaustam in omnibus bonis fecunditatem,... magnum quoddam et perpe¬ 
tuum est motivum credibilitatis et divinae suae legationis testimonium irrefragabile ». 5 

[Instantia actionis caritativae hoc tempore]. - Hodie, vero, praesertim apud non¬ 
nullas regiones et gentes, miseria et indigentia dilatatae sunt, quin singulorum industria 
et conatu superari possint, unde communi opere collato actio caritativa exercenda est. 
Insuper communicationis instrumentis ac mediis expeditioribus factis, distantiae inter 
homines ita quodammodo evictae sunt, ut mundi universi incolae membra unius fami¬ 
liae se habeant. Actio, igitur, caritativa christifidelium, universos fines attingens, omnes 
homines amplecti debet, ut qui cibo potuque, vestitu, domo, medicinis, labore, instruc¬ 
tione, vitae vere humanae ducendae facultatibus carent, aerumnis vel infirma vale¬ 
tudine cruciantur, exilium vel carcerem patiuntur, reficiantur et, praestitis auxiliis, le¬ 
ventur. 

Itaque, nostra haec aetas actionem caritativam, ad quam exercendam Ecclesia a 
Conditore suo ius inalienabile et munus praeclarum accepit, et quam, decursu tempo¬ 
rum, eadem egregie promovit, urgentiorem facit et in immensum prolatam . 6 

[Ipsa humanitatis lex promovet plurima benefica opera et incepta]. - Ipsa autem 
humanitatis lex movet etiam civitates et nationes in re oeconomica progressas erga eas 
quarum oeconomicae progressiones in effectu sunt, ita quidem ut « quibus nationibus 
saturitas copiaque sit omnium bonorum, ab iis status non est neglegendus aliarum, 
quarum cives in tantis versentur domesticis difficultatibus, ut egestate fameque paene 
conficiantur ». 7 

Cum, vero, adsistentiae socialis formae privatae vel publicae, nationales vel interna- 
tionales, multiplices susceptae sint ac suscipiantur, et universos fines civilis societatis 

ingrediantur, Sacrosancta Synodus laicis commendat ut, praeter opera ab Ecclesia con¬ 
stituta, adsistentiae socialis institutiones ipsas, sua praesentia et peritia ac supernatura- 
lis caritatis afflatu directe et indirecte foveant utque, in utroque operositatis campo, to¬ 
tis viribus sese impendant. 


[...] 


Notae 


Caput I 

De natura et ambitu actionis caritativae 

1. [Caritas supernaturalis actionem caritativam urget]. - Actionis caritativae nomi¬ 
ne hic veniunt omnia incepta et opera tum individua tum collective ordinata, quae sub 
impulsu caritatis supernaturalis fiunt ad adiuvandum proximum in indigentia constitu¬ 
tum vel ad egestatem eius praeveniendam. Sicut virtute supernaturali caritatis diligimus 
«proximum propter Deum», 8 sic et in actione caritativa, secundum illud Sancti Tho- 
mae, « ratio diligendi proximum Deus est; hoc enim debemus in proximo diligere ut in 
Deo sit ». 9 

Actio caritativa, dum sibi proponit hominem in egestate degentem allevare, quid¬ 
quid humana persona indigentis ad suam perfectionem sibi postulat haud negligit; eiu¬ 
sdem igitur culturalem, socialem, spiritualem profectum perficere, eidemque subsidia 
quibus ipse sibi consulere valeat necessitatibus, providere curat. 

2. [ Actionis caritativae opera]. - Fideles omnes caritatem in cordibus suis, per 
Spiritum Sanctum diffusam 10 ad actionem perducere studeant «opere et veritate». 11 

Actio caritativa complectatur praesertim ea quae Dominus, in novissimo iudicio, 
sese requisiturum esse praedixit, nempe: esurientes pascere, sitientes potare, nudos ve¬ 
stire, hospites suscipere, infirmos visitare, captivos redimere. 12 Alia iure addidit traditio 
christiana opera misericordiae his similia quae fraternae caritatis testimonium sunt. 

3. [ Indoles universalis et ordo actionis caritativae exercendae]. - Exemplum et 
mandatum Christi secutus quivis fidelis caritatem cum omnibus hominibus, quacum¬ 
que necessitate laborantibus, communicet, ita quidem ut ordinem servet caritatis, scili¬ 
cet et coniunctionis suae rationem cum eo quem iuvat et bonorum quibus iuvat, et ne¬ 
cessitatis propter quam iuvat. 13 

4. \Actio caritativa excedit ordinem naturalis adsistentiae]. - Supernaturali sua ra¬ 
tione actio caritativa elevatur supra ordinem naturalis adsistentiae quae ex humano vel 
sociali impulsu procedit. Actio caritativa, nedum illo impulsui contradicat, eum assu¬ 
mit, promovet et suscitat. 

5. \Opera adsistentiae socialis naturalis ordinis iuvanda]. - Cum autem gratia na¬ 
turam non destruat, sed elevet atque perficiat, fideles actus et incepta adsistentiae so¬ 
cialis quae ad naturalem ordinem pertinet ne contemnant neve impugnent, sed potius, 
iuxta merita, agnoscant, eisque, collato opere, pro viribus, foveant. 14 

Notae 

Caput II 

De iustitia et actione caritativa 

6. [Dignitas et necessitas cantatis et iustitiae ]. - Cum a christiana doctrina non 
minus alieni sint qui, perfectione ordinis iuris supposita, caritatem superfluam reddere 
autumant, quam alii qui actionem caritativam, neglecta iustitia, extollunt, Sacrosanc¬ 
tum Concilium omnes christifideles admonet ut utriusque virtutis et dignitatem et ne¬ 
cessitatem et earum in rebus humanis ordinandis indissociabilem coniunctionem agno¬ 
scant et foveant. 

7. [lustitiam caritas urget]. - Nedum caritas iustitiam negligat, in ipsa actione ca¬ 
ritativa quidquid iustitiae est, e contrario urget, indesinenter promovens puritatem, in¬ 
tegritatem, perfectionem iustitiae, in altero homine 15 alterum ego secundum praecep¬ 
tum Domini, 16 et etiam ipsum Christum respiciens. Ita ut rectius dici debeat: ubi deest 
observantia erga personam in actione caritativa, ibi ipsa caritas deficit, et, quo magis 
crescit caritas eo magis crescit observantia erga homines, dignitatis et aequalitatis sen¬ 
sus ac praecavetur quidquid in actione caritativa libertatem, personalem autonomiam 
minueret et inde iustitia detrimentum caperet. 

8. [Caritas iustitiae limites excedit]. - Licet cuique fas non sit caritati relinquere 
quod a iustitia debetur, ipsa tamen caritas iustitiam perficit, attingens, immo suo ardo¬ 
re excedens fines iustitiae; nam « non quae sua sunt quaerit », 17 sed omnia sua cum aliis 
animo prompto et amicali coniunctione participare parata est. 

9. [Caritas superat iustitiam]. - Opera iustitiae, quamvis assidue amplificentur, 
spatia caritatis 18 necesse est etiam atque etiam dilatari; caritas enim secretum possidet 
coercendi atque suaviter mulcendi poenas et aerumnas quae vitam hominum continuo, 
sicut pauperes, de quibus dicit Christus: «semper pauperes habetis vobiscum», 19 comi¬ 
tantur, quaeque etsi peccati sunt sequela, fieri possunt redemptionis instrumenta. 

10. [Ecclesiae ius et officium adsistentiae]. - Publicae auctoritatis est adsistentiam 
et securitatem socialem ita instituere ut omnibus civibus ea praesto sint, quorum defec¬ 
tus bonum commune in discrimen vocaret. Postulat vero ordo iuris ut cum singulorum 
hominum et coetuum tum etiam ipsius Ecclesiae agnoscatur et protegatur ius et offi¬ 
cium aliis subveniendi, sive individualiter sive coniunctim exercendae. Quapropter fi¬ 
deles studeant ut ordo iuris ita constituatur ut libertas aliis subveniendi et operositatis 
caritativae Ecclesiae iure civili sanciatur et foveatur. 

Notae 

[...] 


Caput III 

De obligatione actionis caritativae 

11. [Opera caritativa super erogatoria non sunt]. - Altissimum christifidelium of¬ 
ficium est ut maximum mandatum ad actum perducant. Reicienda proinde est falsa 
illa et in praxi perniciosissima opinio quae opera caritatis omnia supererogatoria esse 
autumat. 

12. [ Quilibet proximus in necessitate constitutus adiuvandus ]. - Ad actionem cari- 
tativam omnes, suarum facultatum ratione habita, obligantur ubi quilibet proximus in 
necessitate constitutus occurrat cui subvenire possint. Hodierni temporis condiciones 
et adiuncta hanc obligationem premunt cum hinc humanarum calamitatum notitiae 
raptim circumferantur et inde multiplicia concessa sint subveniendi modi et instituta. 

13. [ Urgentior necessitas erga eos qui sunt in periculo morali vel spirituali ]. - Proxi¬ 
mi necessitatibus adesse impensius urget si periculum moralis et spiritualis ruinae 
proximo instet a materiali vel sociali indigentia. Exemplo sit Bonus Pastor qui, nonagin¬ 
ta novem ovibus in deserto dimissis, ad illam quae perierat vadit donec inveniat eam. 20 

Notae 

[...] 


Caput IV 

De actione caeitativa et apostolatu laicorum 

14. [ Opera apostolatus Christifidelium sunt testimonium caritatis]. - Sicut myste¬ 
ria Incarnationis et Redemptionis divinam erga homines caritatem manifestant, ita om¬ 
nia Christifidelium opera in aedificatione Corporis Christi hanc caritatem cum homini¬ 
bus communicent eiusdemque testimonium praebeant. Quapropter apostolatus christi¬ 
fidelium illa caritate informetur quae « patiens est, benigna est, ... non aemulatur, non 
agit perperam, non inflatur, non est ambitiosa, non quaerit quae sua sunt, non irritatur, 
non cogitat malum, non gaudet super iniquitate, congaudet autem veritati: omnia suf¬ 
fert, omnia credit, omnia sperat, omnia sustinet ». 21 

15. [ Momentum actionis caritativae inter opera laicorum apostolatus ]. - Quamvis 
opera apostolatus omnia a caritate procedant, tamen inter ea praeclarum locum obti¬ 
nent opera caritativa quibus auxilium hominibus in necessitatibus constitutis praesta¬ 
tur. Haec enim opera amorem erga Deum et hominem clarius manifestant, evangelici 
apostolatus propositum fovent, fidei semitam expediunt, miro modo amicitiae necessi¬ 
tudinem et societatem vitae instaurant, caritatis quam Ecclesia in Sacramentis et in Li- 
turgia, praesertim Eucharistica, celebrat, sunt perspicuum documentum. 

16. [ Speciale in operibus caritativis munus laicis fidelibus incumbit]. - Laici his 
operibus caritativis Ecclesiae participant praesertim eo quod possessionum suarum et 
temporalium laborum sociale munus attendentes, utriusque generis bona egenis com¬ 
municent; eo quod varias suas naturales et acquisitas capacitates, scientias et artes eo¬ 
rum iuvamini applicent; eo quod, tandem, in multiplicis adsistentiae socialis institutis 
evolvendis et animandis assidue cooperentur. 

17. [ Dignitas humana in actione caritativa observanda]. - Dignitatem personae, li¬ 
bertatem conscientiae, imaginem Dei in proximo quasi elucentem christifideles dum 
perficiunt ministerium caritatis, observent, in omni humanitate et fraternitate; caveant 
igitur ipsi ne eos quos adiuvant vel opera quibus adiuvant quasi dominandi adminicula 
habeant et mera instrumenta fidei propagandae. 22 

18. [Dignitas humana observanda etiam in operibus socialibus caritatis]. - Opera 
socialia caritatis christifideles exsequentes, testimonium exhibeant honoris qui redditur 

Deo in proximo omni opere caritatis ita ut, subsidium qui praestant simul cum iis qui 
praestitis subsidiis utuntur, speciem afferant singularis vitae trinitariae, in homine ser¬ 
vante unitatem humanae familiae, in individuo dignitatem humanae personae, et prop¬ 
ter Dei Filium aequitatem amoris et redemptionis divinae. 

19. [Communio in activitate caritativa cum non catholicis]. - Cum ad unitatem Ec¬ 
clesiae in fide fovendam et schismata unitatem adversantia cohibenda, mutua, ut expe¬ 
rientia docet, communicatio in caritate et operibus non solum inter domesticos fidei 
sed etiam inter fideles et eos qui fidei dono vel integre nondum gaudent vel carent, 
conferat, christifideles verbum Domini de evangelici Samaritani exemplo sectantes, 
huiusmodi animum, discrete quidem ac prudenter, sed generose patefaciant. 

Notae 


[...] 


Caput V 

De actione caritativa singulorum 

20. [Necessitas actionis caritativae nostris temporis augetur\. - Licet huius tempo¬ 
ris institutiones homines hominibus admoveant, ipsi tamen frequenter extranei manent 
animo ac spiritus solitudine afficiuntur et cruciantur: obligatio actionis caritativae sin¬ 
gulorum, qua homo homini vere proximum et fratrem se praebet, non solum non mi¬ 
nuitur sed verius augetur. 

21. [Efficacia actionis caritativae singulorum]. - Actio caritativa singulorum quae 
secreto et dulci animo egentem adit, miserationis affectu compulsa et plausu aliena, 
pauperi subsidium tempestivum praebet, quem ad certam spem inducit, fiduciam arc¬ 
tam inspirat singularem que prae se fert efficaciam. 

22. [Actio caritativa intimum hominis animum praesertim attingit]. - In caritate 
individuali exercenda, urgentioribus necessitatibus primarie sublevatis, curandum 
praecipue illa praestare quae humanae personae dignitati potius conveniunt, qualia 
sunt: proprias facultates suscitare, opportuna consilia praebere et laborem suppeditare, 
atque in primis quae intimum hominis animum attingunt. 

23. [Spiritus caritatis singulorum est ratio felicis exitus etiam operum communis adsi- 
stentiae]. - Spiritu quo actionem caritativam individualem explicantes informari de¬ 
bent, etiam in adsistentiae communis institutis operam praestantes imbuantur, ita ut 
singuli suae caritatis instinctu incitati conspirent in felicem exitum communis caritatis. 


Caput VI 

De actionis caritativae organizato exercitio 

24. [Caritatis opera collectiva]. - Hodiernae hominum egestates ita singulorum fa¬ 
cultates excedunt ut omnino necessarium sit, ad maiorem efficacitatem actionis carita¬ 
tivae, unitis viribus procedere, prout ceterum ipsa societatis hominum natura exigit. 

25. [Omnes christifidelium communitates cantatis consociationes se considerent]. - 
Cum obligatio actionis caritativae universam Ecclesiam teneat, omnes eius communita¬ 
tes veluti consociationes caritatis spiritu animatas sese considerent: quod pro Ecclesia 
tam universali quam particulari, in primis vero pro paroecia, ad effectum perducen¬ 
dum est. 

26. [Operibus cantatis ab Ecclesia commendatis laici cooperentur]. - Illis proinde 
caritatis operibus, de quibus in canonibus 467, 468, 469 C.I.C., laici libenter cooperen¬ 
tur, ii praesertim qui Associationibus Catholicis nomen dederunt. 

27. [Laicorum munia erga instituta caritativa ]. - Sacrosancta Oecumenica Syno¬ 
dus laicis summopere commendat institutiones caritativas, eisdemque et nomina et 
subsidia dare invitat. Ergo laude digni sunt qui ad opera caritativa sese impendunt et 
qui, prout mores diversarum regionum ferant, otii sui magnam partem, v.g. diem domi¬ 
nicam, tempus vacationum aut ab opere vacuum, pro curandis miseris, senescentibus, 
aegrotis, sua sponte offerunt. 

Haec insuper munia laicorum magnopere laudantur: opus ad constituendam legi¬ 
slationem socialem conferre; indesinenter perquirere quaenam sint necessitates pro 
quibus opera caritativa non exstant ac eadem excitare; item denique fines ac media 
operum catholicorum iam existentium recognoscere. Qui autem responsabilitatem ha¬ 
bent in operibus caritativis moderandis, corde magno ipsis operibus sese devoveant, in 
consilium mandataque Hierarchiae semper animum intendentes, memores exempli 
S. Vincendi a Paulo qui pauperes « dominos suos » vocabat. 

28. [Relationes inter instituta caritativa et Hierarchiam]. - Quae de forma iuridica 
associationum et institutionum earumque ad Hierarchiam relatione dicta sunt, etiam 
ad instituta caritativa applicentur, radone habita eorum peculiaris indolis. 23 

29. [Associationes caritativae in ambitu dioecesano]. - Episcopi est pro sua Dioe¬ 
cesi, intra limites iuris universalis, opera et incepta organizata efficaciter coordinare, 
immo praeordinare, quae opportuna videntur, prouti adiuncta ferant, cooperantibus 
convenienter et clericis et laicis. 

30. [Associationes caritativae in ambitu nationali]. - In qualibet natione curent 
Episcopi ut, in quantum fieri potest, adsit consilium quod in omnibus associationibus 
caritatis promotionem spiritus vere christiani et caritativi foveat, eorumdem coordina¬ 
tioni efficaciter provideat, prouti condiciones religiosae, politicae, oeconomicae, socia¬ 
les cuiusvis nationis postulant. Huius consilii est etiam relationes curare inter ipsas as¬ 
sociationes caritativas Ecclesiae et cetera adsistentiae socialis instituta, sive a publicis 
auctoritatibus sive a coetibus quibuscumque moderata. In hoc consilio clerici et laici 
partes habeant. 

31. [Associationes caritativae in ambitu internationali]. - Consilia coordinativa 
operum caritatis apud singulas nationes in efformando superiore consilio quodam in¬ 
ternationali cooperentur, sicut iam fit in institutione quae dicitur «Caritas Internatio- 
nalis». 

Huius consilii fines praecipui sunt: 

a) in ambitu internationali studiis aptisque mediis, necessitatibus, etiam prae¬ 
veniendo, consulere; 

b) diversarum nationum actiones caritativas exigentiis Ecclesiae universalis ac- 
comodare; 

c) cum aliis adsistentiae socialis consiliis internationalibus cooperari; 

d) urgentem actionem caritativam ditiorum regionum erga pauperiores fovere. 

Si Summo Pontifici placuerit, precibus nonnullorum Episcoporum accedenti, cui¬ 
dam Sacrae Congregationi curam Apostolatus Laicorum committere, iuxta propositum 
supra expositum, 24 optandum est ut in eodem Dicasterio peculiare instituatur officium 
de actione caritativa. 

32. \Laici et institutiones caritativae a religiosis promotae]. - Cum inter opera cari¬ 
tatis quae in Ecclesia perficiuntur conspicua exstent instituta nonnulla ab Ordinibus 
vel Congregationibus religiosis, operibus caritativis praecipue intentis, inita, haec ut 
magni faciant Sacra Synodus laicos hortatur ad auxilium et patrocinium eis praestan¬ 
dum, etiam moderationi participantes, atque ad vocationes pro ipsis Ordinibus et Con¬ 
gregationibus fovendas. 


[...] 


Notae 


Caput VII 

De formatione laicorum ad actionem caritativam exercendam 


33. [ Caritatis exercitium et personalis sanctimonia ]. - Laici in mysterium caritatis 
Christi introducantur et caritatis misericordiaeque opera necessaria esse saluti edocean¬ 
tur, praeterea ipsa ad evangelicam perfectionem et animi sanctimoniam consequendam 
rectam viam praebere et praeclarissimum vitae christianae testimonium offerre. 25 

34. [ Institutio ad actionem caritativam in familia, in paroecia, in dioecesi]. - Cum 
animi cultus sicut cuiusvis disciplinae initium sumat iam inde a puerili aetate, parentes 
necnon puerorum praeceptores curent exemplo esse officii caritatis liberis et discipulis, 
quos etiam ad opera caritatis instituant et ad ea exercenda, ipsis moderantibus, immit¬ 
tant. 

Momentum et dignitatem operum caritatis moderatores institutionum in paroe¬ 
ciis et dioecesibus suis auditoribus illustrent et, si oportuerit, tueantur, ita ut christi- 
fideles omnibus ad egenos sublevandos inceptis, data opera et oblata pecunia, patro- 
cinentur. 

35. {Institutio «methodologica» seu «systematica» laicorum ad actionem caritati¬ 
vam]. - Ii quorum interest animarum salus, promoveant, ad exemplum Hierarchiae, 
cui laicos ad opera caritatis apparare semper curae fuit, institutionem eorum « metho- 
dologicam» seu «systematicam», quam vocant, novis semper adiunctis accommoda¬ 
tam. Quare, regulares cursus ad hanc institutionem comparandam pro laicis, quibus of¬ 
ficium est exercendi adsistentiam et beneficentiam, laudandi et commendandi sunt. 
Ergo, quae iam exstant ad hunc finem scholae catholicae foveantur, aliaeque opportu¬ 
ne erigantur. 

Qui vero apud studiorum universitates in doctrina sociali tradenda incumbunt, 
doctrinam catholicam de adsistentia sociali, ratione habita progressus scientiarum, 
quod attinet ad vitam sive individualem sive socialem, curent elaborare. 

Laici autem illa institutione informati non modo in opera et instituta Ecclesiae sese 

impendant, verum etiam in associationibus omnibus perviis, necnon publicis adsisten- 
tiae socialis inceptis, arrepta occasione vel opportunitate, operam navent, christianae 
caritatis afflatu ea curantes animare. 

36. [ Fideles doceantur per opera caritatis Christum colere in fratribus]. - Fideles 
omnes doceantur debitam moderationem, studiosam observantiam, fraternum animi 
sensum erga proximum suum in exercitio caritatis servare, illud in primis prae oculis 
habentes: quod fit ad fratrem sublevandum a labore vel dolore, sibimetipsi fieri Chri¬ 
stum in Evangelio affirmasse. 26 


[...] 


Notae 


Pars IV 

De apostolatu laicorum in actione sociali 

Prooemium 

[Ordo temporalis in Christo instaurandus ]. - Cum Deus Omnipotens, Factor coeli 
et terrae, universum mundum disposuerit ad gloriam suam in plenitudine Christi, Filii 
Sui, Verbi Incarnati, consummandam, meminerint Christifideles se non tantum ut ter¬ 
ram repleant atque subiiciant 1 esse vocatos, sed insuper ad universum temporalem or¬ 
dinem in Christo instaurandum ac perficiendum, secundum illud Apostoli: « omnia ve¬ 
stra sunt, vos autem Christi, Christus autem Dei ». 2 

Quapropter apostolatus Ecclesiae etiam ipsum ordinem temporalem attingit, per¬ 
vadit atque informat, ita quidem ut, integer manens in sua natura, totus simul ea vita 
vivificetur qua abundamus in Christo Iesu. 

[Libertas filiorum Dei erga hominum opera servanda]. - Hodiernae aetatis pro¬ 
prium est ut homo, scientiae et artium ingenti progressu in temporalibus ditatus, nec¬ 
non bonorum omnis generis copia, aptior in dies appareat ad divinam suam circa mun¬ 
dum vocationem adimplendam. Alia tamen ex parte, his ipsis particularibus bonis se¬ 
ductus, haud parum periclitatur ne, universalis et integrae suae naturae sensum amit¬ 
tens, servus operum quae ipse confecit magis inveniatur, quam regali illa filiorum Dei 
libertate erga res creatas excellens, ad quam mirabiliter conditus est et mirabilius refor¬ 
matus. 3 

[Progressus scientiarum et artium doctrina christiana compleatur]. — Sacrosancta 
Synodus igitur fideles omnes hortatur ut scientiarum et artium progressui libenter pro 
viribus operam dent, iliumque compleant apta cognitione hominis « ad imaginem Dei» 
conditi, 4 ordinis moralis, et Creatoris mundi. Studeant insuper ut divina illa Lux, quae 
est Christus «Imago Dei invisibilis », 5 in quavis humani cultus regione resplendeat, et 
ab Ipsa tota veritas, in ordine sive naturali sive supematurali, magis magisque scateat. 

[Actio vero temporalis legi morali confirmanda ac caritate perficienda] . - Christifi¬ 
deles pariter naturalis ordinis activitates et institutiones, dum eas ad normam principio- 

rum ipsis inditorum regunt, simul semper legi morali subiiciant. Cuius observantiam 
caritate quae finis ac plenitudo legis est 6 informent, ita ut ordo naturalis totus in Chri¬ 
sto instauretur et perficiatur. 

Notae 

[...] 


Titulus I 

DE ACTIONE SOCIALI IN GENERE 


Caput I 

De laicorum actione in instaurando et perficiendo ordine naturali 

1. [Munus proprium laicorum ]. - Christianae ordinis naturalis instaurationi ac 
perfectioni totius Ecclesiae est operam dare. Iamvero, sacra Ei a Suo Institutore indita 
structura requirit, ut fideles qui ad officia clericorum deputantur, etiam in ordine ad 
temporalia imprimis ut Divini Verbi praecones et divinorum mysteriorum dispensato¬ 
res inveniantur; 1 laici vero, licet in iis mysteriis participent, rebus temporalibus tam¬ 
quam proprio ordinario muneri incumbant. 

2. [Ad quod implendum parati sint]. - Laici igitur, in temporali ordine ad Christi 
gloriam aedificando, propriam in diversis rerum temporalium provinciis aptitudinem, 
distinctam intelligentiam, prudens in procedendo iudicium, applicent accurate; ad 
quae omnia praeparantur diuturno studio, cotidiano usu propriae et alienae experien¬ 
tiae, indagatione quaestionum quovis die exsurgentium, diligenti denique laborandi 
methodo. 

3. [In nonnullis aptiores sunt]. - Laicis etiam convenientius solvendae relinquun¬ 
tur quaestiones haud paucae, quae ex rapido scientiarum et artium progressu circa res 
continuo mutantes oriuntur et in quibus persaepe, quamvis de discernendis rebus non 
parvi momenti pro Regno Dei agatur, implicatio tamen vel incertitudo rerum plures li¬ 
citas et magis consentaneas procedendi vias aperit. Efficax praeterea agendi opportuni¬ 
tas in diversis ordinis temporalis campis iis praebetur qui ordinarie ipsis incumbunt. 

Notae 

[...] 


Caput II 

De relatione laicorum ad hierarchiam 1 

4. [Propria industria et responsabilitate agant]. - In universo temporali ordine in¬ 
staurando christifideles, praesertim qui peculiari ornantur aptitudine, propria industria 
et responsabilitate agant, ratione semper habita ordinis moralis evangelica caritate per¬ 
ficiendi. 

5. [Munus Hierarchiae ]. - Huius ordinis principia authentice interpretari et enu¬ 
cleare munus est ecclesiasticae Hierarchiae, cuius etiam fas est iudicare, omnibus rite 
perpensis, de conformitate operum et institutionum ordinis temporalis cum principiis 
moralibus et decernere de eis quae ad ordinis supernaturalis bona custodienda et pro¬ 
movenda requiruntur. 

6. [Laudantur laicorum incepta]. - Hierarchia in actione sociali laicorum generosa 
et efficacia incepta summopere laudat atque commendat, eosque in Domino invitat ea 
quae commendaverint prompto animo ad effectum deducant. 

7. [Consilia de actione sociali instauranda]. - Commendat Sancta Synodus ut pro 
dioecesibus aliquod de actione sociali consilium instauretur, ex peritis sacerdotibus si¬ 
mul et laicis compositum, quod Hierarchiam in suo apostolico munere adiuvet. Pro 
universali autem Ecclesiae apostolatu simile consilium constituatur. 2 

Notae 

[...] 


Caput III 

De actionis socialis formis 

8. [Seligendae formae quae simul christianis principiis et concretis adiunctis respon¬ 
deant]. - Cum diversissimae inveniantur in variis populis et communitatibus conditio¬ 
nes religiosae, culturales, sociales, politicae, fideles, sicut in omnibus operibus ad apo- 
stolatum christianorum pertinentibus, ita etiam in actione sociali exercenda eas seligant 
formas et methodos quae universalia vitae christianae principia, concretis temporum et 
locorum adiunctis spectatis, melius et efficacius applicari sinunt. 

9. [In varios coetus et institutiones christifideles conferant ad bonum commune]. - 
Hac in re permagni est christifideles variis coetibus socialibus, institutionibus, condi¬ 
cionibus rerum conferre ea quae christianorum propria sunt. 

Formae ac methodi eligantur quae cum rerum natura consonent. 

Insuper in formis eligendis semper prae oculis habeatur et singulorum coetuum 
utilitas et bonum commune, sive Reipublicae sive Ecclesiae Universalis. 

10. [De cooperatione catholicorum cum aliis]. - Communis veritatum Christianarum 
vel saltem naturalis legis agnitio permittere potest, locorumque et temporum adiuncta 
requirere queunt catholicorum participationem cum aliis in actionibus, immo in associa¬ 
tionibus ad fines temporales honestos attingendos. Quod si fiat, formationem catholi¬ 
cam ad hanc operositatem congruis subsidiis sibi comparare catholici ne omittant. 


Caput IV 

De laicis ad actionem socialem efformandis 

11. [Praeparatio requisita]. - Ad actionem socialem apte exercendam, laici prae¬ 
parentur sub adspectu technico, doctrinali, morali. 

Curare oportet ut unusquisque suam vocationem sequatur, ad suiipsius perfectio¬ 
nem, necnon ad bonum commune prosequendum. 

12. {Technica praeparatio ab idoneis institutis tradatur ]. - Ad instructionem et 
educationem technicam, cuique campo propriam, collaborare debent institutiones spe- 
ciatim idoneae, ut sunt familiae, scholae, coetus, motus, 1 syndicatus, consociationes 
professionales et politicae. 

13. [ Doctrinalis eruditio, pars integrans educationis ]. - Doctrinalis eruditio in re 
sociali est pars integrans educationis et a pueritia, prout par est, iam inchoetur oportet: 
parentes, magistri, catechistae et alii periti pueros et adultos modo idoneo eam do¬ 
ceant, ratione semper habita adiunctorum in quibus ipsi degunt. 

Enitendum est ut doctrina socialis Ecclesiae modis omnibus in vulgus emanet, quos 
recentior induxerit aetas, tum scriptis periodicis, tum libris, tum denique radiophonicis 
et televisivis transmissionibus adhibitis. 2 

14. [ Doctrina socialis Ecclesiae in institutis tradenda ]. - In institutis temporalibus 
principiis christianis perfusis, eadem doctrina socialis Ecclesiae tradatur a sacerdotibus, 
religiosis et laicis rite eruditis et probatis. 

15. {Erigantur scholae sociales pro laicis ]. - Curandum est ut scholae vel instituta 
socialia erigantur, in quibus idonei laici in doctrina sociali catholica opportune eru¬ 
diantur, ita ut, etiam gradibus academicis ornati, approbentur ad caeteros doctrinam 
socialem docendam. 

Insuper instituta erigantur ad formandos eos qui actioni sociali incumbunt. 

Laici erudiantur de ratione doctrinali contenta in iis quae proprio marte decernunt. 

16. {Educatio concreta, mediante actione adquiritur ]. - Educatio concreta, vitae 
personali et socialibus condicionibus aptata, ipsa mediante actione adquiritur; nam 
« nemo novit iuxta doctrinam catholicam in re oeconomica et sociali agere, nisi reapse 
in eadem provincia et iuxta eandem doctrinam agendo ». 3 

Laici mente et affectu ad illam suiipsius activam efformationem dirigantur oportet, 
qua accurate muniti, adminiculum non neglegendum ad ipsam doctrinam elaborandam 
afferre poterunt. Ad illud iuvabit influxus quem vicissim exercent mediantibus conso¬ 
ciationibus, praesertim christianis. 

17. {Methodus concreta doctrinae applicandae ]. - Doctrinam socialem Ecclesiae ad 
effectum deducere arduum est opus; quapropter, praeter principia etiam methodum 
adquirere oportet, unde ad concretam applicationem deducantur. Qua in re in mentem 
revocantur tres procedendi gradus tribus hisce verbis significati: aspicere, iudicare, 

agere. 4 

18. {Fraterna caritas in actione temporali ]. - In inceptis ordinis temporalis rite 
exercendis, fraterna caritas ad omnes extendatur, qui viis etiam disparibus ad eundem 
finem tendunt; suppositis immo iudiciis nonnumquam discrepantibus, ubi, citra verita¬ 
tis certitudinem, amplissimus liberae opinioni remanet locus. 

Caveant christifideles studiosissime ne vires suas crebris extenuent contentionibus, 
neve, per speciem quaerendi id quod sibi videatur optimum, illud interea praetermit¬ 
tant quod revera efficere possint, atque ideo efficere debeant. 5 

19. {Modus operam praestandi cum acatholicis ]. - Catholici, cum in muneribus ex¬ 
sequendis, ad res oeconomicas socialesve pertinentibus, homines attingunt, qui secus 

atque ipsi de vita sentiunt, sibimetipsis semper constent, neve ad ea media consilia de¬ 
scendant, e quibus aut religionis aut morum integritas aliquid detrimenti capiat. Pariter 
tamen aliorum sententiam aequa perpendant benignitate, et parati sint ad ea cum fide 
coniunctisque viribus efficienda, quae vel suapte natura sint bona, vel ad bonum addu¬ 
cant. 6 


[...] 


Notae 


Caput V 

De glorificatione dei ac de supernaturali christifidelium perfectione 

20. [Dei glorificatio ]. - Sacrosancta Synodus recolit ordinis temporalis aedifica¬ 
tionem, iuxta principia exposita, ad Dei glorificationem pertinere. 

21. [Supematuralis christifidelium perfectio ]. - Christifideles insuper, in ordine 
temporali operantes, propriam perfectionem supernaturalem prosequi possunt ac te¬ 
nentur; proinde, ad actionem socialem rite exercendam, vitam supernaturalem nutriant 
oportet: assidua verbi Divini meditatione, sacramentorum frequentatione, ad sacram li- 
turgiam activa participatione. 

Operas ergo temporales exercentes secundum leges ipsis insitas ad fines earum 
proprios consequendos, fide et caritate agant, iuxta illud Apostoli: «Veritatem facien¬ 
tes in caritate, crescamus in illo, per omnia, qui est caput Christus »2 

22. [De caritatis efficientia in temporali operositate exercenda ]. - Meminerint chri¬ 
stifideles, si cum fide et caritate temporales operas compleant, earum vim non minuere 
sed potius augere, etiam ad ipsum obtinendum ad quod eaedem activitates natura sua 
ordinantur. Nam qui «lux in Domino» 2 facti sunt, atque «ut filii lucis» 3 ambulant, tu¬ 
tiore iudicio percipiunt quid ex iustitiae normis sit agendum in variis humanae nativita¬ 
tis provinciis; et qui christiana caritate ducuntur efficacius agunt, cuiuscumque generis 
eorum operae sint. 4 


[...] 


Notae 


Titulus II 

DE ACTIONE SOCIALI IN SPECIE 

Praeambulum 

[De christiana ordinis temporalis informatione ]. - Crescente in dies activa in Eccle¬ 
sia laicorum generosa voluntate ad assumenda et praestanda propriae responsabilitatis 
munera, magis magisque in ipsa societate civili accrescit propensio, ut omnes, qui apti 

sunt, et personae et coetus, ad culturalis, socialis, politicae vitae participationem admit¬ 
tantur. Quae quidem collaborandi facultas christianis omnibus et ansam praebet et 
obligationem informandae civilis societatis principiis et spiritu christianae doctrinae so¬ 
cialis. 

Quapropter Sacrosancta Synodus omnes laicos hortatur ut tantum sibi munus in 
omnibus ordinis temporalis saeptis commissum agnoscant et exsequantur, speciali ta¬ 
men ratione habita sequentium magni momenti negotiorum. 


Caput I 
De familia 1 

23. [In ordine sociali, familia praestantiorem locum tenet ]. - Cum familia in omni¬ 
bus humani christianique cultus saeptis evolvendis praestantiorem locum obtineat, 
Sancta Synodus ipsam appellat ad ea officia adimplenda quae ipsi incumbunt tamquam 
naturali, iuridicae, sociali, oeconomicae, morali unitati. 2 

24. [ familiae et consociatarum familiarum munera ]. - Laudantur fructuosi cona¬ 
tus familiarum efficiendi, propria navitate, ea quae ad hunc finem ducunt; quod qui¬ 
dem, collatis earum associationum viribus, congruentius obtinetur. 3 

Cum familiae, ratione structurae et amplitudinis, muneris et efficientiae socialis, 
necnon modi auctoritatis exercendae multum inter se differant, familiae ipsae et earum 
consociationes constanter studeant ut, condicionibus temporum et regionum continuo 
mutantibus sese aptantes, essentiales domesticae societatis fines efficacius attingant. 

25. Satagendum est ut iustitia et iuribus socialibus plene fruantur domestici adiu- 
tores eorumque — praesertim adolescentium — personalitatis moralis, professionalis 
et socialis rectae evolutioni foveatur. 

Agnoscatur domesticis ius et possibilitas active participandi associationibus religio¬ 
sis et socialibus, praesertim iis, quae ab ipsis et pro ipsis specialiter instituantur. 

26. [Familia a diversis institutionibus iuvanda]. - Familiare institutum ab omni¬ 
bus societatis institutionibus corroboretur et protegatur, ita ut, propria industria, fines 
suos naturales assequi valeat; quod postulat ut coniuges libere vires suas sibi invicem et 
proli dicare possint; ut parentes propriam responsabilitatem filios educandi et susten¬ 
tandi ad effectum perducere queant; ut familiae decenti habitatione et congrua vitae se¬ 
curitate gaudeant. 

Qua in re conandum est ut familiae, pro diverso prolis numero, congruis vitae con¬ 
dicionibus fruantur. 4 

27. [Respublica tueatur iura parentum et familiae]. - Fideles insuper quod ad pu¬ 
blicas potestates attinet, propriam et primariam parentum responsabilitatem vindicent 
quoad condignam prolis et procreationem et educationem. Curent ut leges et admini¬ 
stratio publica hac in re familias efficaciter adiuvent, praesertim quoad habitationem, 
proprietatem, laborem, securitatem, tributa, earumque publicam aestimationem mediis 
efformandae opinionis promoveant, et vitam contra errores et abusum libertatis defen¬ 
dant. Adversentur insuper dispositionibus iuridicis quibus iura coniugii et familiae lae¬ 
duntur, etiam sub specie et per modum adiutorii. 

In ordinandis emigrationibus, summopere attendatur ad domestici convictus iura 
et officia. 5 

28. [Colendae in vita familiari virtutes sociales ]. - In vita familiari, sedulo servari 
debent ordo interior ac leges coniugii et familiae. Et ideo specialiter colantur sociales 
virtutes quales sunt veracitas, caritas, pietas, oboedientia, iustitia, fidelitas, discretio, 
patientia, hospitalitas. Responsabilitatis sensus, aestimatio mutua, in prosperis et adver¬ 
sis collaboratio et gratitudo nutriantur. 

Parentes filios ad libertatis intra fines ordinis moralis usum educent, suo praesertim 
exemplo, iuxta illud Apostoli: «Et vos, patres, nolite ad iracundiam provocare filios ve¬ 
stros, sed educate illos in disciplina et correptione Domini». 6 

Notae 

[...] 


Caput II 
De educatione 

29. [ Christianae educationis momentum]. - Civilis cultus («civilitas») noster cele¬ 
riter in dies augescit scientificae praesertim ac technicae indolis incrementis. 

Gravior igitur fit quaestio educativa cuius exitus arctis iungitur nexibus cum inte¬ 
gro singulorum hominum auctu, cum debita in vita sociali efficacitate, cum ultimi deni¬ 
que finis hominum adeptione. Ad eiusdem ergo felicem successum non tantum singuli 
homines sed etiam familia, civilis societas et Ecclesia tenentur. 1 

30. [Ius et munus familiae\. - In omnibus scholis pro minoribus a quibusvis rectis 
agnoscatur ius parentum liberos educandi. Habet enim familia proxime a Creatore mu¬ 
nus proptereaque ius prolis educandae: quod quidem nulli in terris potestati infringere 
licet. 

31. [Ius Ecclesiae declaratur]. - Ius Ecclesiae propria instituta scholastica, cuiu¬ 
sque gradus, cuiusque ordinis, erigendi et colendi agnoscatur, immo vindicetur et de¬ 
fendatur. 

32. [Instaurandae sunt et iuvandae scholae christianae]. - Curent parentes ut scho¬ 
lae quas eorum proles frequentat expostulationibus educationis christianae vere re¬ 
spondeant. Ad hoc etiam conferant ut huiusmodi scholae sufficienti copia pro quovis 
educationis gradu et ordine erigantur, qua in re ab omnibus catholicis iuventur opor¬ 
tet. Concordibus viribus enitantur efficere ut huiusmodi ius publice agnoscatur et in 
praxim deducatur. 

33. [Conditionibus hodiernis aptetur educatio]. - Omnes qui in universa educatio¬ 
nis ratione participant, id est, familiae et earum consociationes, Ecclesia, publicae auc¬ 
toritates, instituta ordinis tum oeconomici tum culturalis in eo concordent ut eruditio¬ 
nis et educationis obiectum ac methodus requisitis dierum nostrorum oeconomicis, 
culturalibus, socialibus accommodentur, ita tamen ut dignitas humanae personae et co¬ 
latur et perficiatur. 

34. [Accessus culturae omnibus pateat]. - Christifideles ita progressum socialem 
promoveant, ut cuiusque coetus pueris et puellis, nullo admisso discrimine, fundamen¬ 
talis eruditio et idonea educatio tradi possit; immo ita satagant ut iuniores illi qui sagaci 

ingenio gaudent et firma voluntate donantur mentis eminentiorem cultum animique or¬ 
namentum recipere valeant. Relate ad nationes quarum progressiones in acta sunt 
catholici curam habebunt omnibus collaborare conatibus ut apud ipsos suscitetur et 
profundior fiat instructio et educatio iuvenum cuiusvis studiorum ordinis. Praeterea iu- 
venes e regionibus progredientibus oriundi libenter admittantur in scholis et universi¬ 
tatibus praesertim catholicis, ex animo invitentur coetibus christianae iuventutis, et eis 
familiae quas illustrat christiana traditio, mensam et lares patefaciant. 

35. [ Proprium adulescentium ingenium colendum]. - Studeant insuper ut scholae 
in disciplinis suis ac methodis conferant ad integram educationem. Curent ut adule¬ 
scentes idoneam praeparationem scientificam et technicam acquirant; ut ad illas diri¬ 
gantur activitates quae proprio eorum ingenio respondeant; ut superiorum bonorum 
magis magisque conscii iudicare assuescant, proprio marte et recte agere addiscant, 
sensumque socialem sibi efforment. Ad quae omnia obtinenda magistri eorumque con¬ 
sociationes efficaciter conferre vocantur. 

Magistri catholici et educatores sui muneris praestantiam et Christi docentis exem¬ 
plum 2 prae oculis habeant semper. 

36. [ Educatio in diversis laboris campis]. - Cum nostris diebus magni momenti 
sint, in educandis adulescentulis, incepta et institutiones laboris, curent parentes, pu¬ 
blicae potestates, bonis gignendis consociationum et collegiorum opificum moderato¬ 
res, sodales, praesertim maiores natu, ut etiam laborandi rationes, relationes et condi¬ 
ciones, exigentiis physicae, professionalis, socialis, moralis et religiosae educationis rite 
adaptentur. 

37. [ Pro subnormalibus]. - Apte seligantur rationes et viae ad puerorum et adole¬ 
scentium qui « subnormales » dicuntur, educationem et formationem rite perficiendam. 
Et videant laici, ut christianae educationis principia serventur in illis institutis in qui¬ 
bus, deficiente familia, infantes et iuvenes educantur. 

38. [Adultorum educatio]. - Christifideles adultorum educationem et efformatio- 
nem ne negligant, sive agatur de rudimentis docendis aut complendis, sive de concreta 
praeparatione ad vitam socialem plene evolvendam, praesertim propria industria et re- 
sponsabilitate etiam in minoribus coetibus. Quam adultorum educationem spiritu chri- 
stiano animare contendant. 

39. [Temporis liberi conveniens usus]. - In hodiernae societatis adiunctis, peculia¬ 
riter attendendum est quantum ad vitam religiosam, ad concordiam vitae familiae, ad 
intensiorem participationem vitae sociali et ad progressum culturae vel institutionis 
personalis conferat etiam temporis liberi rectus usus. In qua ita quidem iuvenes edu¬ 
candi sunt ut, propria responsabilitate, tempore honeste ac fructuose utantur: quae hac 
in re laudabiliter peraguntur a catholicis societatibus, praesertim iuvenilibus, Sacro¬ 
sancta Synodus omnibus commendat. 


Notae 

Caput III 

De condicione mulierum in labore et vita sociali 1 

40. [ Dignitas mulieris]. - His nostris temporibus mulieres, quicumque est civilis 
cultus (civilta) ad quem pertinent et in quo vivunt ac operantur, in dies magis ac magis 
propriae dignitatis consciae fiunt. 

Attamen Sancta Synodus, vehementer dolet in nationibus non paucis atque in latis 
etiam terrarum continentibus vitae conditiones ac laboris formas, quibus mulieres per¬ 
multae coguntur, nimis onerosas immo non raro inhumanas esse. 

Invitantur proinde Christifideles omnes ut, dignitatem mulieris agnoscentes, in om¬ 
nibus vitae socialis campis eiusdem dignitatis concretae instaurationi faveant. 

41. {Fundamentalis aequalitas viri et mulieris]. - Viri mulierisque a Creatore indi¬ 
ta distinctio ac eorum ad invicem ordinatio agnoscantur, simul tamen praedicetur illa 
aequalitas qua gaudent ut personae et Dei filii adoptivi. 2 

42. [ Munus proprium mulieris in vita sociali]. - Mulieres bona omnia vitae su- 
pernaturalis et terrenae attingere oportet qua mulieres, propriam operam in omnia 
saepta afferentes, ita ut earum personalitas plene evolvatur et inde societas reapse di¬ 
tetur. 3 

Satagendum ergo est ut in omnibus rerum et locorum adiunctis eae condiciones vi¬ 
tae mulieribus efformentur ut ipsae propria dona plenius attingere ac explicare queant. 

Meminerint mulieres Deum ipsis praesertim vitae humanae thesaurum concredidis¬ 
se, et in munere prolis educandae, nobilissimo quidem et arduo, matrem numquam ex 
toto suffici posse. 

43. [ Laboris mulieris dignitas]. - Perfectiones illae individuales et sociales per¬ 
sonae humanae communes quae ex labore oriuntur, merito praedicantur etiam de la¬ 
bore mulierum; quae tamen in eo suscipiendo et peragendo semper prae oculis ha¬ 
beant quantum earum operositas domestica valeat ad vitam familiarem bene ordinan¬ 
dam. 

44. [. Mulieres extra domum laborantes]. - Cum mulieres laborem extra domum 
exercent, curent et ipsae et omnes qui de iis respondere debent, ne utilitates propriae 
et sociales quae inde, vel immediate vel pro honesta posteriore vita, praesertim si non 
nupserint, gignuntur, in detrimentum vergant superiorum bonorum, moralium et so¬ 
cialium, speciatim vero familiae, sed ea promoveant. 

45. [ Uxoris et matris muneri detrimentum ne afferatur]. - Uxoris et matris labor 
primariis familiae muneribus nullum detrimentum afferat. Satagendum ergo est, prae¬ 
sertim in remuneratione determinanda patris familiae, ne umquam mater ex necessitate 
cogatur operas externas suscipere quae eius obligationes familiares in discrimen addu¬ 
cant. 4 

Si mulier, vel ex necessitate vel ad evolvendas peculiares ingenii vires, extra do¬ 
mum operas exerceat, aptis et multiplicibus dispositionibus ei vera libertas detur illas 
eligendi, quae eius mulieris et matris condicioni conveniunt. 

46. [ Congrua praeparatio requisita]. - Ut mulieres plene et absque ullo detrimento 
dotes propriae personalitatis in vita sociali et in labore evolvere queant, necesse est ut 
congrua religiosa, intellectuali, sociali, technica institutione ornentur, quae mulieris in- 

doli, aetati et condicioni, societatis progressui ac temporum et locorum adiunctis, ac¬ 
commodata sit. 

Valde ergo laudantur mulierum consociationes quae operam navant ad talem edu¬ 
cationem et actionem socialem. 


[...] 


Notae 


Caput IV 

De ORDINE RERUM OECONOMICARUM ET SOCIALIUM 

47. [Divitiae ad iustitiae et aequitatis normas distribuantur\. - Postremis hisce de¬ 
cenniis oeconomicae plurium nationum rationes producendi efficacitatem admodum 
adauxerunt. 

Attamen dum divitiae non raro ingentissimis auctibus in quorumdam praedivitum 
manibus congeruntur, hic atque illic plurimi inveniuntur homines qui asperam cogun¬ 
tur degere vitam, quique miseriae ac famis angustiis oppressi, summis vitae iuribus mi¬ 
nime fruuntur. 

Christifideles proinde omnesque honesti homines pro viribus enitantur ut oecono¬ 
micae res ad iustitiae et aequitatis normas instruantur et mutua gentium collaboratio in 
socialibus et oeconomicis saeptis in dies efficacior reddatur. 

48. [Activitas oeconomica legi morali submittitur] . - Salva indole propria scientiae 
oeconomicae quoad obiectum et methodum, necnon autonomia operositatis oecono¬ 
micae quoad finem proprium et immediatum, activitas oeconomica exerceatur attento 
ordine morali. 1 

Finis vero activitatis oeconomicae dirigitur ad illam bonorum temporalium copiam 
quae efficaciter omnium personarum, familiarum, civitatum, necnon totius humani ge¬ 
neris progressui sociali et morali favet. 2 Sollerter ergo omnes, praesertim qui divitiis 
pollent, ab immoderato bonorum temporalium appetitu caveant, memores omnium of¬ 
ficiorum caritatis et iustitiae in ordine tum individuali tum sociali. 

49. [De remuneratione laboris ]. - Quoad laboris remunerationem, iustitiae et ae¬ 
quitatis normae omnino sunt servandae. Hoc sane postulat ut opifici merces tanta sal¬ 
tem solvatur quantum ad vitam degendam homini dignam et ad familiae onera conve¬ 
nienter ferenda par sit. In aequa autem laboris constituenda remuneratione, haec etiam 
perpendantur: quantum singuli ad bona oeconomica gignenda conferant, quae sit con¬ 
dicio inceptus cui operam locant, quid poscat cuiusque civitatis utilitas, quid postremo 
exigat commune cunctarum gentium bonum. 3 Ratio etiam habeatur boni communis 
propriae civitatis et totius humanae familiae, necnon condicionum societatem bonis gi¬ 
gnendis. 

50. [De libertate in proprio labore eligendo ]. - Libertas eligendi proprii laboris 
modum et locum, ratione habita iurium familiarum et boni communis, agnoscatur, vin¬ 
dicetur et ad effectum deducatur. 

Rectores inceptorum, consociationes opificum, cum civili auctoritate cooperentur 
ut laboris opportunitas omnibus pro posse comparetur et servetur. 4 

51. [De laboris dignitate et opificum promotione]. - Humanae personae dignitas 
exposcit ut societas bonis gignendis veram induat humanae consortionis speciem. Hoc 
flagitat ut opifices numquam tamquam obiecta seu instrumenta, semper vero ut subiec- 
ta seu personae agnoscantur et tractentur; distinctione servata quam requirunt condi¬ 
ciones technicae et iuridicae, omnes plene communicent in mutuo obsequio et benevo¬ 
lentia; in sincera virium concordia conspirent; laborem, non tantum ut inde lucrum ca¬ 
piant, verum etiam ut munus sibi creditum, perficiant; ut opifices ipsi vocentur in par¬ 
tem vitae societatis cui operam navant. 5 

52. [De privati dominii iure et muneribus\. - Duplex dominii datur ratio, indivi- 
dualis nempe et socialis, prout singulos respicit vel ad bonum spectet commune; quod 
implicat a natura ipsa ius dominii privati hominibus esse tributum, cum ut sibi fami¬ 
liaeque singuli providere possint, tum ut bona quae Creator universae hominum fami¬ 
liae destinavit, huic fini vere inserviant. 

Vitae oeconomicae ita temperare conentur omnes, ut facilior fiat et quam latissime 
pateat aditus ad privatim possidenda bona, imprimis haud statim peritura, quae veluti 
spatium vitale familiae constituunt, immo titulos participationis in proprietate medio¬ 
rum productionis. 

Foveatur etiam proprietas communis associationum et institutionum, quatenus ad 
sensum personalis responsabilitatis promovet. 6 

53. - [De parvis et mediis negotiis\. - Parvis et mediis negotiis, ratione habita 
boni communis, favendum est, eo quod eorum inceptores facilius secundum propriae 
conscientiae requisita ea regere possunt. Ad eorum oeconomicam independentiam 
tuendam inceptores ipsi inter se cooperentur: quem conatum, pariter ac diversas so¬ 
cietatum cooperativarum formas, publicae potestates adiuvent, eo magis quod artifi¬ 
ces ad cultioris humanitatis profectum conferunt, quia ipsa sua arte stimulantur ad 
officiorum conscientiam colendam, et ad nova efficienda opera, eleganti forma prae¬ 
stantia. 7 

54. [De maioribus inceptis oeconomicis eorumque consociationibus]. - Rectores in¬ 
ceptorum, eorumque associationes, quo ampliore gaudent potentatu, eo attentius iusti- 
tiae tuendae et boni communis leges servare tenentur; praesertim in distribuendo labo¬ 
re, in genere productionum eligendo, in rythmo productionis determinando, in ampli¬ 
ficandis vel mutandis inceptis. 

Ne tolerentur pactiones quibus pretia arbitrarie imponuntur contra iustitiam et 
commune bonum, lucra pro lubitu praestabiliuntur, legitima competitio iniuste impe¬ 
ditur. 8 

55. [De munere auctoritatis civilis in re oeconomica]. - In ordine oeconomico in¬ 
staurando priores tribuendae sunt partes privatae industriae singulorum hominum, qui 
quidem vel soli agant, vel cum aliis multiplici ratione consocientur, ad communia bona 
sibi comparanda. 

Hac tamen in re praesens accedat civilis potestatis opera necesse est, ut recte bono¬ 
rum externorum incrementum provehatur, idque conducat ad socialis vitae progres¬ 
sum atque ideo ad omnium civium utilitatem. 

At semper illud maneat, publicarum auctoritatum providentiam de re oeconomica, 
eiusmodi esse oportere, ut privatorum, singularium aut consociatorum, libertatem in 
agendo, non solum non coerceat, sed etiam augeat, 9 et fundamentalia convictus princi¬ 
pia, solidarietatis quidem et subsidiarietatis, caute serventur. 10 

56. [De providentia sociali]. - Curent fideles ut providentiae socialis et securitatis 
instituta erigantur quae apta sint ad iura essentialia personae tuenda, ita ut uniuscuius¬ 
que vitalibus necessitatibus fiat satis; et ut unusquisque, quoad rem oeconomicam, va¬ 
letudinem et culturam, illis condicionibus gaudere valeat quas, spectatis adiunctis, re¬ 
quirit ipsius dignitas. 11 

57. [De politica sociali]. - Favendum est politicae activitati quae ad socialem secu¬ 
ritatem firmandam dirigitur, iuxta modum politicae auctoritatis proprium; quae scilicet 
ad hoc tendat ut liberius et facilius cives ipsi sibi providere valeant, ratione habita de 
singulorum, familiarum, intermediorum corporum inceptis. Obsecundent christifideles 
praesertim liberas consociationes et sociales institutiones, quae scholasticam eruditio¬ 
nem, professionalem efformationem, necnon valetudinis curam promoveant. 12 

Notae 

[...] 


Caput V 

De ordine in societate 

58. [De mutua relatione inter instituta oeconomica, socialia et politica]. - His ulti¬ 
mis decenniis, contra placita liberalismi tum oeconomici cum politici, activitates ordinis 
oeconomici ex una parte, ex altera parte sociales et politicae, mutuo intricantur et vicis- 
sim influunt; simul, movente inclinatione qua homines ad societatem inter se ineundam 
feruntur, initi sunt coetus, consociationes et instituta, praesertim ad res oeconomicas et 
sociales spectantia, immo ad animi cultum et relaxationem; inde fit ut consociationes il¬ 
lae, dum fortiores sunt, politicam auctoritatem occulte domare conentur vel e contra illi 
qui rempublicam regunt, quantum possunt satagant ad coetus intermedios distrahen¬ 
dos, corrumpendos aut sibi arripiendos, ut proprium potentatum confirmare valeant. 1 

59. [De opificum collegiis]. - Opificum speciatim collegia late increbuerunt et 
communiter agnoscuntur iuridice; operarios adducere possunt et debent, non iam ad 
dimicandum, sed potius ad sociam conferendam operam. Proprium eorum obiectum 
est iura et utilitates operariorum defendere, in iis quae ad remunerationem et conditio¬ 
nis laboris pertinent; quod praesertim fit pactionibus inter opificum et conductorum 
consociationes initis. 2 Laude digna sunt praeprimis illa collegia quae vel expressis ver¬ 
bis, vel saltem suo agendi modo, ad doctrinam socialem christianam se referunt. Lau¬ 
dantur quoque opifices illi qui, christianis praeceptis imbuti, operam eximiam navant 
in aliis collegiis, quae naturae legibus ducuntur, et Ecclesiae mandatis obtemperandi 
plenam revera libertatem faciunt. 3 

60. [De relationibus collegiorum et consociationum inter se]. - Inter diversa corpo¬ 
ra et collegia mutua promoveatur existimatio. 

Vis organizationis et solidarietatis lex, omni coetui et consociationi necessaria, nul¬ 
lo prorsus modo concipiantur tamquam medium contra alios dimicandi, salvo casu le¬ 
gitimae defensionis; talia vero sint ut propriae eorum operae vim habeant ad plenius et 
dignius cum aliis conspirandum. Nullus autem coetus alios sibi submittere callidis ma¬ 
chinationibus audeat. 5 

Ad universae societatis vitam quod attinet, satagendum est ut ordines, collegia, cor¬ 
pora, coetus et consociationes suis normis et consiliis reipsa regantur, sancte tamen ser¬ 
vato bono communi sive propriae civitatis sive totius humanae familiae. 6 

Publica potestas ius libere sese consociandi agnoscat, eiusque exercitium promo¬ 
veat; corporum collaborationi faveat legibus vel decisionibus quae eorum autonomiam 
vereantur et operam advocent in determinandis et perficiendis publicis inceptis. 

61. [De principio subsidiaritatis\. - In necessitudinibus moderandis inter societa¬ 
tis humanae membra fixum immotumque manere debet gravissimum principium subsi- 
diaritatis: sicut quae a singularibus hominibus proprio marte et propria industria pos¬ 
sunt perfici, nefas est eisdem eripere et communitati demandare, ita quae a minoribus 
et inferioribus communitatibus effici praestarique possunt, ea ad maiorem et altiorem 
societatem evocare iniuria est, simulque grave damnum et recti ordinis perturbatio; 
cum socialis quaevis opera vi naturaque sua subsidium afferre membris corporis socia¬ 
lis debeat, numquam vero eadem destruere et absorbere. Quo verum, perfectius serva¬ 
to hoc «subsidiarii» officii principio, rectus inter diversas consociationes ordo viguerit, 
eo praestantior erit socialis et auctoritas et efficientia eoque felicior ac laetior reipubli- 
cae status. 8 


Notae 

1 Quadr. Anno , A.A.S. 23 (1931), p. 211. Cf. Mater et Magistra, A.A.S. 53 (1961), p. 415- 

416. 

2 Cf. Rerum Novarum, A.A.S. 23 (1890-91), pp. 666-667; Singulari quadam, A.A.S. 4 (1912), 
p. 658-659: Quadragesimo Anno, A.A.S. 23 (1931), p. 205; Pius XII, Allocutio adACLI, 11 mart. 
1945, A.A.S. 37 (1945), p. 69. 

3 Mater et Magistra, A.A.S. 53 (1961), pp. 425-426. 

[...] 


Caput VI 

De scientiis et arte 

62. [Christiani religionis virtute praeluceant ]. - Nostrae aetatis peculiare est in¬ 
gens in scientiis ac technicis inventis profectus. 

Scientificas investigationes colere bonum quidem est humanitatis eximium, cui 
christifideles ut operam navent Sancta Synodus exhortatur. 1 

Iamvero christiani, qui in inquisitione scientifica versantur, religionis virtute prae¬ 
luceant qua, infinitam Maiestatem Omnipotentis Dei in Eius operibus agnoscentes, te¬ 
stimonium verbo et opere praebeant, ad doctorum simul et simplicium eruditionem. 

63. [Amor veritatis et caritas fraterna]. - In ipsa sua actione scientifica testimo¬ 
nium Deo et Ecclesiae reddunt, ea mensura qua amor veritatis et caritas fraterna eos 
impellunt ad socios suos, catholicos vel non, communi labore iuvandos in peragendis 
inquisitionibus. Et hoc quidem modo suspicationes eorum refellent, qui laborem vere 
scientificum cum fidei professione componi non posse autumant. 

64. [ Disciplinas positivas , imprimis sociales, promoveant ]. - Christifideles nostris 
diebus in scientiis colendis eas ne negligant quae de rebus naturalibus et empiricis 
agunt. In primis sociales disciplinas mutabilibus temporum requisitis adaequare ne 

omittant, quippe quae, ut homines ad metas attingendas secundum naturam suam, in¬ 
trinsece socialem, iuvare possint. 

65. [ Inter disciplinas sacras et profanas mutua communicatio ]. - Qui profanis di¬ 
sciplinis incumbunt investigationis fructum cum iis qui sacras colunt scientias studeant 
communicare; illud speciali modo postulant munera nostris diebus ab Ecclesia prae¬ 
standa; quae quidem communicatio utrique parti proderit. 

66. [De Arte]. - Fideles autem, utpote efficax instrumentum ad mentes humanas 
in Deum erigendas, maximi faciant, totisque viribus iis obsistant qui ipsam in intellec¬ 
tualis ac moralis perversionis causam convertere satagunt. 

Qui vero altissimo aestheticae creationis munere a Deo donati sunt, gratos hac de 
re sese Ei exhibentes thesaurum istum in Illius hominumque servitium offerre ne cunc¬ 
tentur, cum vera ars non modo intimi gaudii fons existat, sed etiam schola quae ad ela¬ 
tos sensus animum extruit. 

Omnes denique nobilissimam hanc humanae activitatis speciem apprime existimet, 
artisque magistros plausu ac auxilio prosequantur. 

Hoc maxime praestent eis qui artem sacram colunt, cuius proprium est in templis 
praetiosa subsidia liturgico cultui afferre ac indeficientem quasi sermonem christifideli- 
bus praebere. 

Prae oculis habeantur aetatum omnium omniumque gentium ius esse religiosos 
sensus iuxta proprium insitum afflatum exprimendi. 

Reiciant tamen improbatas illas depravationes, a legitima iam ecclesiastica auctori¬ 
tate damnatas, quae revera potius velut impiae profanationes domus Dei visae sunt ac 
reapse fuere. 

In omnibus institutionibus ad culturam et ad educationem, praesertim vero ad for¬ 
mationem professionalem, pertinentibus, curandum est ut sensus aestheticus rite exco¬ 
latur. 


[...] 


Notae 


Caput VII 

De ordine artium technicarum 

67. [Genuinus progressus technicus ad Deum ducit]. - Genuinus progressus tech¬ 
nicus, una cum humanae immo et culturalis vitae commodis, quae exinde gignuntur, 
ad Deum mentem inclinat, quoniam homo, quo magis arcana creationis penetrat, eo 
melius invisibilem ac omnipotentem Creatorem agnoscit, sapientem Providentiam re¬ 
veretur, harmoniam in Eius opere concelebrat. 1 Idem progressus, dum hominum genus 
a servili labore gradatim eximit, faciliora gentium commercia reddit humanaeque fami¬ 
liae fraternitati favet. 2 

68. [Pericula technicismi]. - Curent fideles ut artium technicarum et morum cul¬ 
tus pari gradu procedat, ita ut in commodum non in detrimentum, sive temporale sive 
spirituale, vertatur. Mens enim mere technica, dum, Deo ignoto vel neglecto, hominem 
sibi plene sufficere contendit, eundem in mundo temporali recludit, paulatim in novam 
servitutem redigit, in materialismum practicum deiicit. 3 



426 


SUBCOMMISSIO DE SCHEMATIBUS EMENDANDIS 


Illi vero qui in humanae familiae bono scientiis et artibus promovendo, laudabiliter 
incumbunt, caveant ne humana persona ut merum instrumentum assumatur. 4 

69. [Ad solvenda problemata etiam moralia vocatur technico]. - Sancta Synodus 
omnes his in rebus peritos necnon idonea instituta invitat ad progressum technicum ita 
promovendum ac temperandum, ut, eo adiuvante, problemata permulta et ardua ho¬ 
diernae societatis, praesertim moralia, rite solvi queant. 

Notae 

[...] 


Caput VIII 

De ordine reipublicae 

70. [Partem activam in rebus publicis sumant laici]. - Ipsi scientifici ac technici 
profectus intra civiles societates mutuas hominum relationes frequentiores efficiunt ac 
progignunt quaestiones quas homines singulatim vel diversimode consociati minime 
solvere possunt. Hoc autem publicas auctoritates ad earum actionem magis ac magis 
augendam inducit unde civium libertas in discrimen adducitur et accretio responsabili- 
tatis sensus in ipsis praepeditur. 1 

Christifideles ergo, unusquisque pro condicione sua, se ad active rebus publicis 
participandum obligatos sentiant 2 et satagant ut intra ordinis moralis fines exerceatur 
auctoritas, ad bonum commune recte intellectum promovendum: ad eas scilicet vitae 
socialis condiciones procurandas, quibus homines omnes, suam ipsorum perfectionem 
plenius ac facilius consequi valeant. 

Hoc in primis flagitat ut omnibus publicis potestatibus sanctum sit naturalia perso¬ 
nae iura agnoscere, promovere, tueri. 

71. [In decernendis negotiis publicis partem habeant]. - lura civium in efformanda 
opinione publica et in negotiis publicis decernendis, praesertim in omnibus electioni¬ 
bus, continuo vindicent ac reapse exerceant, sicut requirit ordo reipublicae; omnibus 
enixe commendantur in his rebus honestas, sensus iustitiae, pietas in patriam et ad 
haec coeperentur cum quibusque civibus bonae voluntatis. 3 

72. [De habitudine civium ad publicam auctoritatem]. - Christiani virtutis obe- 
dientiae et reverentiae erga auctoritatem publicam legitimam exemplum praebeant. 4 

Caveant ne, sive singuli sive consociati, nimia a republica inopportune postulantes, 
exinde civium, familiarum necnon coetuum socialium propriam responsabilitatem mi¬ 
nuant; ultro vero reipublicae materialia et personalia servitia afferant quibus ad fines 
suos perficiendos indiget. 

Ubi autem, excedente auctoritate civili suam peritiam, premuntur cives, quae a bo¬ 
no communi obiective postulantur ne recusent; ius vero eis sit omnia media moraliter 
licita adhibere, ad sua conciviumque suorum iura defendenda, servatis illis limitibus 
quos lex naturalis et evangelica delineant. 5 

73. [ Vigilanti et prudenti cura patriam diligant]. - Laudanda quidem est erga 
suam gentem et patriam pietas. Strenue tamen christifideles obsistant particularismo et 

pernicioso nationalismo quo cives propriae nationis limites et defectus dissimulant, 
dum aliarum bona et virtutes non vident. 6 

lura et ingenuam indolem tum ethnicorum coetuum tum variarum stirpium tuean¬ 
tur, omni discrimine firmiter reiecto. 

74. [ Ecclesiae libertas tuenda ]. - Speciali cura christifideles enitantur ut omnes 
reipublicae ordines et instituta plenam Ecclesiae libertatem agnoscant in eius exercen¬ 
da missione. 7 


[...] 


Notae 


Caput IX 

De universali populorum ordine instituendo 

75. [ Condendae institutiones internationales et supernationales ]. - Ob profundas 
mutationes in populorum convictu, quae ex evolutione historiae et progressu technico 
et scientifico sequuntur, relationes inter humanas communitates in dies frequentiores 
et implicatiores fiunt. Inde sequitur nova oriri problemata, oeconomica, socialia, politi¬ 
ca, culturalia, universale bonum et ipsam mundi pacem spectantia, quae solummodo 
instituta internationalia, immo et supernationalia, auctoritate et congruis subsidiis cu¬ 
mulata, aggredi et solvere possunt. 1 

76. [Catholici cooperentur]. - Sacrosancta Synodus catholicos monet ipsorum of¬ 
ficium esse cum omnibus hominibus bonae voluntatis diligenti studio cooperari ad 
huiusmodi instituta condenda et perficienda, ita quidem ut non ab uno vel alio impo¬ 
nantur, sed ab ipsis gentibus adlaborantibus instituantur. 

Enitendum est ut harum institutionum navitas ita ordinetur ut iura propria singula¬ 
rum personarum, familiarum, necnon socialium et ethnicorum coetuum minime lae¬ 
dantur sed defendantur, et tales statuantur condiciones quibus huiusmodi iurium exer¬ 
citium securius, ac plenius efficiatur. 2 

77. [ Particularismus nationalis superandus ]. - Fideles, illi praesertim qui in maiore 
publica responsabilitate constituti sunt, operam dent ut respublicae diversae earumque 
moderatores, supremae potestatis limitationes agnoscant quae requiruntur ad collabo- 
rationem et associationem inter nationes, quaeque possibilem reddunt coordinatam et 
efficacem omnium vel plurium nationum societatem. 3 

Illi autem qui in opinionem publicam maiorem influxum exercent, studeant ut 
efformetur conscientia communis quae ad hunc finem requiritur. 

78. [Cooperatio inter nationes progressas et progredientes ]. - Iustitia et caritas po¬ 
stulant ut nationes, edulibus bonis ac frugibus magis redundantes, prompto subsidio 
populis inopia et fame laborantibus succurrant. 4 

Iustitia et caritas pariter postulant ut opulentiores illae nationes ita inter se et cum 
egentibus nationibus cooperentur, ut istarum cives scientificam peritiam, professiona¬ 
les aptitudines ac capacitatem acquirere possint; ut nationes egentes debitam adsisten- 
tiam technicam revera obtineant; ut denique congrua instrumenta accipiant quibus et 
ipsae quam primum propriis viribus suam progressionem oeconomicam et socialem 
prosequi valeant. 

79. [In dies augeantur adsistentia et cooperatio]. - Exoptat Sacrosancta Synodus 
ut haec multiformis culturalis, scientifica, technica, oeconomica adsistentia et coopera¬ 
tio, quae iam hodie laudabiliter praebetur, in dies augeatur, posthabito cuiuscumque 
generis dominandi consilio. 5 

80. [Peculiaris catholicorum obligatio]. - Catholici, qui ad Communitates in rebus 
scientificis et oeconomicis progressas pertinent, ad illud altissimi humani ingenii opus 
totis viribus conferant, intra et extra adsistentiam publicam, praesertim propter co- 
niunctionem cum omnibus hominibus ex caritate Christi fluentem. 6 

81. [ Quae sint agenda a christianis in nationibus progredientibus]. - Christianos 
omnes qui membra sunt Communitatum quarum oeconomicus progressus est in cursu, 
Sacrum Concilium invitat ut ipsi cum ceteris hominibus firmo proposito satagant ut di¬ 
vitiae quae paulatim ex propria industria nationis augentur et opes quae collaboranti¬ 
bus caeteris nationibus praesto fiunt, iuxta normas iustitiae et aequitatis inter omnium 
classium et regionum cives distribuantur; ut oeconomica progressio in omnibus provin¬ 
ciis congruenter existat, in industria scilicet, in agricultura et in servitiis communibus; 
ut progressus oeconomicus, socialis et culturalis cum vividiore spiritualium bonorum 
cultu, pari gressu procedat. 7 

Meminerint omnes officium evolvendae uniuscuiusque communitatis in quocum¬ 
que campo, membris ipsius communitatis in primis incumbere. 

82. [De solvenda quaestione demo graphica]. - Omnes christifideles qui in rebus 
politicis, culturalibus, oeconomicis, technicis et socialibus periti sunt Patres Concilii 
appellant ut impigre diligenterque curent eas quaestiones solvi quae ex difficultatibus 
scatent aequandi populationis numero possibilitates communicandi in bonis quae terra 
et ingenium humanum omnibus praestare valent. Huius enim quaestionis solutio vere 
humana secundum principia doctrinae Ecclesiae dari potest et debet, in sua autem 
concretione etiam catholicorum laicorum virtutem inventionis necnon eorum strenuam 
collaborationem postulat. 8 

83. [De pace]. - Ad veram pacem in mundo confirmandam, christifideles ea mu¬ 
tua commercia ineant quae requiruntur ad bellum praeveniendum, ad nostrae aetatis 
tam lethalia instrumenta efficaciter in omnibus nationibus interdicenda, ad sinceram, 
mutuam, progredientem, vigilanti cura custoditam exarmationem obtinendam, 9 ad cri¬ 
mina contra humanitatem et nationum societatem rite reprimenda. 

Resistant catholici illi nationalismo et superbiae collectivae ex quibus praecipue 
tensiones periculosae et perniciosae emanant. Satagant ut quaestiones quae inter gentes 
exsurgunt, iuridicis institutis solvantur. Meminerint, quod pax quae opus est iustitiae 10 
et caritatis, in morali summopere progressu constat. Ad hoc ergo pro viribus omnia 
communicationis, commercii ac mutui adiutorii subsidia adhibeant. 

84. [De pace quae Christus est]. - Ceterum ipsi, ut pacis sequestres, cum omnibus 
«hominibus bonae voluntatis» 11 impense ac incessanter operam dent, ut «in terra 
pax » quae vera pax est, quam Christus, « Princeps pacis », attulit mundo, pax nempe 
non tantum armorum sed et cordium, inter eos qui filii unius Patris sunt, et eodem pre¬ 
tiosissimo Sanguine redemtpi, regnet in aevum. 

Notae 

[...] 

DE EMENDATIONE SCHEMATIS CONSTITUTIONIS 

DE APOSTOLATU LAICORUM 


Schema huius Constitutionis quattuor partibus constat: 
1) Prooemium et notiones generales; 2) De apostolatu laicorum 
in actione ad regnum Christi directe provehendum; 3) De apo¬ 
stolatu laicorum in actione caritativa; 4) De apostolatu laico¬ 
rum in actione sociali. 

Pont. Commissio Centralis schema examinavit diebus 18 et 
19 iunii 1962. 

Nunc schema emendandum est a nostra Subcommissione, 
prae oculis habitis observationibus Patrum Commissionis Cen¬ 
tralis et responsis eis datis a Commissione de Apostolatu lai¬ 
corum. 

Observationes generales et responsa eis data 
Observatio n. 1 

In decursu communicationum quae ante suffragium prolatae 
sunt, plures Eminentissimi Cardinales desiderium manifestarunt 
ut textus Constitutionis « De Apostolatu laicorum » ad brevio¬ 
rem formam redigeretur: sic Em.mi Cardinales: Ruffini, Leger, 
Siri, Richaud, Dopfner. 

Resp .: Ad hanc observationem generalem sic respondendum 
censet Commissio de Apostolatu laicorum: 

1. Commissio nostra nonnisi unicum documentum praesen- 
tavit, dum, e contra, caeterae Commissiones plures Constitu¬ 
tiones seu Decreta exhibuerunt, quorum summa quandoque ma¬ 
gni momenti volumen constituit. Melius nobis visum est unico 
fasciculo simul omnia complecti apostolatum laicorum respi¬ 
cientia: quod necessario longiores quasdam investigationes ex¬ 
postulabat. 

2. Notandum est, caeterum, prima vice in vita Ecclesiae, has 
quaestiones conciliariter tractari: problemata enim quae con¬ 
siderantur nonnisi post Concilium Vaticanum I poni coepta 
sunt, quando iam quaestio socialis plene exorta erat et necessi¬ 
tas apostolatus laicorum urgentior facta est sive ob complexita- 
tem modernae structurae socialis sive ob carentiam cleri. 

Ideo Em.mus Card. Lienart hoc modo sese exprimit: « Exop¬ 
to quod schemata, quamvis sint extensione ampliora, non mi¬ 
nuantur; quia de apostolatu laicorum numquam quaestio fuit in 
Conciliis anteactis tractata et ideo maximi momenti est quod 
materia ista in Concilio Vaticano II in extenso tractetur ». Se¬ 
quenti autem die omnes propositas emendationes prae oculis ha¬ 
bens addidit: « Certo de observationibus a Patribus factis ratio 
accurata habenda est; attamen mihi videtur quod damnosum 
esset si tam laudabiliter a Commissione de Laicis elaboratum et 
tam ab ipsis laicis pro Ecclesia militantibus exoptatum, propter 
eas dirueretur ». 

3. Quidam Em.mi Cardinales et Episcopi qui contractionem 
exoptarunt, etiam addiderunt: «Concilio Oecumenico reser¬ 
vetur breve prooemium, praecipuae normae et exhortatio » 
(Em.mus Coussa). 

Impossibile apparet hoc ad actum perducere. Etenim si 
generalis ratio Constitutionis nostrae schematis diligenter exa¬ 
minetur, eius indoles pastoralis et exhortativa profecto elucet: 
hoc autem genus expositionis difficile ad breviorem formam 
reduci potest. 

Em.mus Card. Ritter proposuit ut magna pars textus nostri 
transferatur in Constitutionem « De Ecclesia » a Commissione 
Theologica apparatam. 

Sed postquam haec Commissio munus proprium, ordinis doc¬ 
trinalis, absolvit, remanebat integer campus pastoralis qui ad 
nos pertinebat et specificam suam rationem essendi habet. 

Exc.mus 0’Connor asserit: « Multa enim omitti possunt 
quae iam in aliis schematibus exstant, sicut de loco laicorum in 
Ecclesia, de officiis sacerdotum, de Missionibus, de commu- 
nismo ». 

Quoad duo ultima puncta consentimus; sed textus noster 
nullum sensum haberet, si locum laicorum in Ecclesia et munus 
sacerdotum qui apostolatui laicorum operam dant non conside¬ 
rentur. 

Em.mus Card. Dopfner tres pagellas nobis transmisit ea 
indicando quae auferri possent (cfr. folia pp. 18 ss.). 

Quaedam puncta quae ipse Em.mus proponit coincidunt 
cum iis quae nos ipsi auferenda iudicavimus. Si tamen sen¬ 
tentia sua, quae, caeterum, non multo breviorem nostrum textum 
efficeret, applicaretur, documenta nostra totaliter immutarentur: 
etenim, loca supprimenda, praesertim in IV Parte, nexum con¬ 
stituunt inter nostrum textum et concretas conditiones in quibus 
laici vivunt. 


— 5 — 

4. Em.mus Card. Cicognani expressit desiderium ut « ali¬ 
quantisper brevior sit rei expositio ». 

Idipsum perfecimus afferentes modificationes quae sequuntur: 

a) Declarationes quae praeponuntur Parti I et IV in no¬ 
tam ad calcem paginae amandentur: necessariae enim solummodo 
sunt ut Patres Conciliares sensum laborum nostrorum intelligere 
valeant; sed partem integrantem textus minime constituunt et 
ideo postquam Patres eas noscere potuerint, expungi debebunt. 

b) In Parte I, in notam amandamus longiorem partem duo¬ 
rum praeambulorum Cap. VII et Cap. X. 

c) Tria capita Partis II utiliter transferri poterunt in 
alia documenta conciliaria: Caput de actione laicorum in ordine 
ad oecumenismum a Secretariatu de Unitate videtur inseren¬ 
dum esse. Scimus praeterea Caput de apostolatu in saeptis mar- 
xismo imbutis uniri debere studiis de eodem subiecto peractis 
in Commissione de Episcopis et in Commissione de Disciplina 
Cleri et populi christiani. Denique caput de Missionibus inseri 
poterit in documenta Commissionis de Missionibus. Certiores 
tamen fieri vellemus de usu horum textuum: etenim peculiariter 
studiis nostris subiecta fuerunt; et praeterea necessarium est 
ut laici quaedam de his quaestionibus a Concilio audiant. 

d) Pluribus Membris expetentibus, censemus in nostrum 
textum ea inserenda esse quae in Appendice Partis II inveniun¬ 
tur, de Cultura, et forsan de publica moralitate. 

Observatio n. 2 

Exc.mus Lefebvre dicit circa I Partem: Expositio principio¬ 
rum et notionum generalium mihi videtur insufficiens et incom¬ 
pleta. Ordo expositionis est aliquo modo empiricus et ideo con¬ 
clusiones non sunt clarae sed sat ambiguae. (Et hanc observa¬ 
tionem amplius evolvit). 

Resp .: Observatio haec sensum, pro schemate nostro, ha¬ 
bere non videtur. Finis Commissionis nostrae non erat tractatio 
doctrinalis; nullo modo debebat diu in principiis immorari quae 
a Commissione theologica pertractata sunt. 

De fundamentis vero doctrinalibus ad rem nostram necessa¬ 
riis, ab ipsa Sacra Scriptura necnon a traditionali Magisterio 
Ecclesiae hauriuntur. 

Observatio n. 3 

Em.mus Card. Silva Henriquez: Conceptus laici christiani 
non videtur adhuc satis positivis elementis fulciri. 

Resp.: Textus hic est quasi summa diligentium ac multipli¬ 
cium investigationum, in sinu Commissionis peractarum, et in¬ 
spirationem sumpserunt a definitionibus laicorum in pluribus 
manualibus, et etiam in Statutis Synodalibus maxime vero Sy¬ 
nodi Romanae. Nullus tamen ex his textibus definitionem magis 
positivam habet. Caeterum nulla concreta propositio ad melio¬ 
rem formam textum redigendi facta est. Unde ipsum non esse 
immutandum censuimus. 

Observatio n. 4 

Em.mus Card. Richaud dolet quod expressionem « consecra¬ 
tio mundi » minime adhibuerimus. 

Resp.: Huiusmodi expressione uti noluimus quia nondum 
in Magisterii ecclesiastici usu venit et quia eiusdem sensum doc¬ 
trinalem nondum satis clarum est. 

Haec verba magnam fortunam habuere, sed tamen notandum 
est Pium XII nonnisi semel iis usum esse, et quidem cum discre¬ 
tionem: « Consecratio mundi », ut ipse declaravit in II Conventu 
Internationali de apostolatu laicorum (die 5 octobris 1957), est, 
quoad essentiam, opus ipsorum laicorum, hominum scilicet qui, 
in media vita oeconomica et sociali viventes, gubernio ac conses¬ 
sibus legislativis participant ». Studia quaedam post annum 1957 
facta ad determinandum contentum et sensum doctrinalem et 
theologicum huius expressionis « Consecratio mundi » minime 
pervenerunt. Timuimus ergo ne huius expressionis usus obscu¬ 
ritatem potius quam claritatem afferre posset (cfr. notam Cardi¬ 
nalis Dopfner, quoad partem IV: « Non est opportunum di¬ 
stinguere inter “ apostolatum evangelizationis ” et “ apostolatum 
testimonii ”, vel inter “ apostolatum evangelizationis atque te¬ 
stimonii ” et “ apostolatum consecrationis mundi ”, hi termini 
in exegesi biblica etiam cum diversis significationibus adhibentur 
neque semper adaequate distinguuntur »). 

Observatio n. 5 

Em.mus Card. Siri: N. 10, p. 20, sermo fit de variis gra¬ 
dibus subordinationis respectu ad Hierarchiam sed postea de hac 
subordinatione iam non fit verbum sed solum de « relationibus ». 
Quod est inconveniens, nam adsunt adsociationes catholicae quae 
quasi mere ad adspectum doctrinalem subordinationem redu¬ 
cunt. Dependentia debet clarius exprimi quia etsi verum sit sim¬ 
plicem fidelem titulum ad apostolatum habere ex ipso Bapti¬ 
smate et Confirmatione, haec insertio in Corpus Christi mysti¬ 
cum nonnisi in Ecclesia et per Ecclesiam fit. Secus periculum 


adest reductionis auctoritatis quae pastoribus Ecclesiae iure 
divino data est. Haec autem dependentia maxime de Actione 
Catholica valet. 

Resp.: Observatio Em.mi Cardinalis maximam attentionem 
meretur. In suis primitivis redactionibus textus desideriis Em.mi 
apprime respondebat, clare enim et explicite, praecise sermo fie¬ 
bat iuxta diversas relationes de « subordinatione » laicorum Hie- 
rarchiae. Plures tamen Episcopi Commissionis membra, maxime 
ex nationibus anglicae loquaelae provenientes, vehementer in¬ 
stiterunt ut haec invitamenta ad subordinationem discretius ex¬ 
primerentur. « Si continuo, cum sermo est de actione apostolica 
laicorum, semper de subordinatione et oboedientia verba fiunt, 
aegre id ferent homines, et, dimissis organizationibus apostola- 
tus ad alias activitates beneficas operam dabunt, ubi maiorem 
optionem habebunt propriae personalitatis perficiendae. De hac 
enim agendi ratione saepe nos testes sumus ». 

Hisce igitur observationibus prae oculis habitis, redactionem 
huius capitis, rebus ipsis substantialiter immutatis manentibus, 
denuo refecimus. De facto bene notandum est expressionem 
« relationes cum Hierarchia » significare relationes subordina¬ 
tionis; verba tamen quibus usi sumus varios relationis gradus 
exprimunt de quibus agitur. Clarum est, v. gr. quod prout 
Episcopus organizationem erigit vel commendat, ipso facto sub- 
ordinatio quaedam statuitur, quae tamen non in omnibus casibus 
eadem est. 

Legatur iterum nunc idem cap. 

N. 11, lin. 17 quoad missionem canonicam: «plene sub¬ 
duntur ». 

N. 12, lin. 24-29, quoad mandatum: « eum iuxta diversa 
adiuncta diversimode ordinat ». 

N. 13, par. 32: erectio et commendatio quaedam vincula 
dependentiae fundant. 

N. 21, lin. 4-7: « Nulla autem adsociatio vel motus aut in¬ 
ceptum ut catholicum sese exhibeat, nisi implicite vel explicite 
consensus accesserit legitimae auctoritatis ecclesiasticae ». 

P. 21, lin. 11-12: « .. .salvo tamen iure Hierarchiae invigi¬ 
landi ad abusus praecavendos vel forte exsortos corrigendos ». 

Tandem lin. 22: « reverenti dilectione et docilitate ». 

Propter has duas rationes, scii.: propter Episcoporum men¬ 
tem et etiam quia textus noster conveniens videtur, essentiales 
emendationes ad hoc caput non afferimus. 

Observatio n. 6 

Dixit Em.mus Card. Richaud: Saepius quam oportet adhi¬ 
betur verbum « Hier archia »; melius esset ut simpliciter « Epi¬ 
scopi » diceretur. 

Resp.: Passim verbum hoc suppleri quidem posset. Si tamen 
textus nostri diversa adhibent verba (Episcopi, Ordinarii, Hie- 
rarchia) hoc ideo factum est quia, ut apparet ex ipso Codice luris 
Canonici, ea verba non eundem sensum habent. In quibusdam 
casibus, verbum « Episcopi » non recte adhiberetur v. g. quando 
agitur de Ordinariis loci i. e. de Episcopis, de Praefectis Aposto- 
licis et Abbatibus Nullius, vel quando agitur de integra quaedam 
regione vel narratione, melius adhibetur verbum « Hier archia ». 

Observatio n. 7 

Quidam dolent quod Tria capita quae familiam respiciunt 
(Pars I, II et IV) non simul ad modum unius collecta sint. 

Resp.: In decursu studiorum Commissionis tentamen haec 
capita uniendi factum quidem est; nova redactio proposita est 
et iudicio Commissionis subiecta. Desistere tamen debuimus et 
unumquodque caput ad suum cuiusque locum amandare, quia 
incommoda inde exorientia plura quam commoda erant. V. g. in 
Parte IV, Tit. II, cap. II de educatione in suspenso remanebat, 
nisi Caput de familia praecessisset. 

Observatio n. 8 

«Dubito de necessitate vel utilitate novae Congregationis 
cui committenda sit cura Apostolatus laicorum, videtur enim 
quaestiones de apostolatu laicorum posse dirigi a conferentiis 
Episcoporum vel in campo dioecesano... ». «Ad N. 31, Partis 
III: si agitur de studiis aptisque mediis necessitatibus praeve¬ 
niendo et consultatione inter organizationes nationales optime 
quidem. Sed si agitur de magno officio, quod magnas exigit ex¬ 
pensas, de centro dico quod dirigeret conatus nationales, ordines 
dando, essem contrarius, et, meo iudicio, excluderem N. 31, quia 
videtur continere semen magnae burocratiae » (Card. Godfrey 
cui adhaerent Card. Mclntyre, Montini, Konig, Giobbe et 
Bea, et Exc.mi Alter, Verwimp et R. P. Janssens). 

Resp.: Notandum in primis est, Commissionem verba ideo 
fecisse de constitutione, si casus ferat, cuiusdam Organi pro 
apostolatu laicorum, quia plures Episcopi id expresse postula¬ 
verunt; in votis S. Sedi missis occasione praeparandi Concilii: 
cfr. Acta et documenta Concilio Oecumenico Vaticano II appa- 

rando, Series I, vol. II, Pars I, p. 281 sq., N. 9 et 22; Com¬ 
missio nostra fideliter voluit hic vocibus aurem praebere, vigi¬ 
lanti tamen discretione duobus in locis (Pars I, N. 54 et Pars III, 
N. 31). 

Cum hi duo numeri difficultates moverint, profundiores ex¬ 
plicationes tradendas esse putamus, ut obiectionibus satis fiat. 

1. In primis igitur signandum est succrescens in dies mo¬ 
mentum quod apostolatus laicorum in ordine internationali ha¬ 
bet. In hoc ordine quaestiones Sanctae Sedi competunt et in 
sinu Curiae tractari debent. Hucusque hoc munus Secretaria Sta¬ 
tus exercuit. 

2. Ad apostolatum in ordine nationali et dioecesano quod 
attinet, omnes concordant coordinationem quamdam necessa¬ 
riam esse. Et possibilis quidem est, quin cuiusque Episcopi 
libertas quomodolibet coarctetur. De modo vero quo ad effectum 
perduci debeat, diversis in nationibus diversae exstant experien¬ 
tiae, generis plane sat dissimiles: quod certe magnam facultatem 
optionis relinquit... 

Quod caeterum coordinatio quaedam, vel saltem indicti con¬ 
tactus, inter activitatem apostolicam diversarum nationum, in 
beneficium redundet universi apostolatus laicorum non est du¬ 
bitandum. Quaeri siquidem potest, utrum defectus contactus, 
communis inquisitionis, ad hoc non adduxerint ut in Actione 
Catholica differentiae et divergentiae normales quidem, adeo auc¬ 
tae sint ut problemata suscitaverint quae omnes norunt? Hoc 
est certissimum « Officium Studiorum » Romae situm, ex mem¬ 
bris multiformi experientia praeditis, haec incommoda absque 
dubio vitasset. 

3. Unus ex Eminentissimis Cardinalibus asseruit: « Adest 
Comitatus Pro Conventibus Internationalibus de Apostolatu Lai¬ 
corum (COPECIAL); et hoc sufficit ». 

Respondendum est: COPECIAL institutum fuisse ad diver¬ 
sos scopos, quin directe competentiam et auctoritatem aliquam 
apud Episcopos habeat. Ad summum dici potest « Commissio¬ 
nem Ecclesiasticam » ipsius COPECIAL cui Em.mus Card. Piz- 
zardo praesidet, et Exc.mus Castelli tamquam vice-praesidem 
habet, posset fortasse germen cuiusdam « Servitii » fieri. 

4. Quidquid sit, vere necessarium esse videtur ut orga¬ 
num quoddam seu Officium (quaestio de nomine minoris momenti 
est) vere competens in posterum exstet. Quo melius autem mu¬ 
nus suum recte implere possit optandum esset, ut iuxta proposi¬ 
tionem Em.mi Dopfner (in emendatione quam exhibuit ad N. 54 

Partis I) ipsi Officio coetus expertorum laicorum ex diversis na¬ 
tionibus participent. 

Observatio n. 9 

Exc.mus 0’Connor circa Partes III et IV: De Apostolatu 
laicorum, Pars III et IV. 

Placet iuxta modum-. In parte tertia magis mihi sermo esse 
videtur de actione caritativa totius Ecclesiae quam de specifico 
munere Laicorum in hac actione prosequendo. 

Idem dicendum quoad partem quartam ubi ampla expositio 
doctrinalis invenitur de universis rebus socialibus. 

Forsitan melius esset utramque partem ad sola praecepta 
reducere quae apostolatus Laicorum propria sunt, praesertim si 
de rebus socialibus doctrina proprium schema in Concilio obti¬ 
nebit. 

Secus necessarium erit ut pars tertia necnon quarta, sub 
alio, ampliore titulo, praesentetur. 

Tandem, in parte tertia, pagina decima secunda, cautius redi¬ 
gendus est numerus decimus nonus de « communione in activi¬ 
tate caritativa cum non catholicis'». 

Resp.: 1 . In Declaratione quae I Schemati praeponitur, si¬ 
gnanter diximus difficile distingui posse inter id quod Hierar- 
chiae et id quod laicorum proprium est. Hoc ex ipsa natura re¬ 
rum dependet. Attamen iuxta munus Commissioni nostrae com¬ 
missum, curam habuimus colligendi studia nostra circa ea quae 
plus minusve directe laicos respiciunt. Iterum schemata nostra 
legentes cura haec clare nobis apparere visa est: 

— Quoad Partem III, praeambulum sat accurate indicat 
in P. 5, lin. 11, generalem rationem schematis nostri. Postea, 
inde a Cap. I ad II quae de facto officium caritatis revocant uni¬ 
versae Ecclesiae proprium (sed hoc a quodam Concilio affirman¬ 
dum erat), a Cap. IV et sequentibus semper de laicis et ad laicos 
sermo fit: N. 16, lin. 26; N. 26 et 27 (non excepta novissima 
ampliore redactione); N. 32; N. 33; N. 35, pag. 18, lin. 11. 

— Quoad Partem IV, tota simul directe ad laicos dirigitur: 
hi enim continuo citantur eisque exhortationes diriguntur. 

2. De propositione vero quod solum « praecepta » quae di¬ 
recte laicos respiciunt, recolantur, notandum est nullam practi- 
cam sequelam habere posse. Nam Constitutionis nostrae non est 
« praecepta » tradere (quaedam utique sed paucissima continet), 
at potius adhortandi laicos ad apostolatum. 

Observatio n. 10 

Em.mus Card. Richaud: In secundo schemate, quia dolorose 
me afficit quod istud schema fere nihil dicit, nisi tantummodo 
per insinuationes, de rebus maximi momenti quarum Summi 
Pontifices instanter doctrinam praebuerunt: scilicet, de associa¬ 
tionibus professionalibus (Syndicats), de organizatione profes¬ 
sionali, de relationibus inter dirigentes ac dominos ex una parte 
et opifices vel omnes ministros subordinatos ex alia parte, de 
contractibus inter eos instituendis, de legitimitate vel de limi¬ 
tibus cessationis ab opere. 

Istud schema videtur, ni fallor, quodammodo regressivum 
relate ad Encyclicam Mater et Magistra. 

Quidam Patres censuerunt IV partem nimis empiricam 
esse. 

Resp.: Secretariatus Commissionis Centralis clare nos mo¬ 
nuit diversa subiecta ab Em.mo Richaud evocata ad competen¬ 
tiam Commissionis theologicae pertinere. Haec est ratio cur tali 
methodo quartam partem redegimus. Conscii quidem sumus de 
limitibus at simul de utilitate eius. 

Ad limites quod attinet hoc addimus: Cardinales quidam ad¬ 
haeserunt propositioni Card. Ruffini qui exoptat ut Documentum 
nostrum post Concilium tamquam Codex Socialis Ecclesiae pu¬ 
blici iuris fiat. Non putamus schema nostrum hanc gloriosam 
sortem mereri: si hoc fieret necessarium erit ut nostra sirnul cum 
iis quae Commissio Theologica paravit uniantur. 

Quoad ultimam observationem Card. Richaud (scilicet ea 
quae in schemate nostro continentur minus completa ac deter¬ 
minata esse quam ea quae in Litt. Encycl. Mater et Magistra 
inveniuntur) hoc valde notandum est: magnum interesse discri¬ 
men sive in rebus tractandis, sive in methodo adhibenda, sive in 
modo loquendi, inter Litt. Encyclicas et Documentum Conciliare. 
Hoc ultimum loquitur diuturna intendens etiam futura tempora 
(excipimus definitiones dogmaticas, quae in alio ordine inve¬ 
niuntur) dum, e contra, Litt. Encyclicae magis tempus praesens 
prae oculis habent, et igitur pressius quasdam quaestiones tangere 
possunt. Vehementer tamen affirmamus (ad hoc affirmandum 
rationes habemus quae « personas » ipsas respiciunt), eundem 
esse animum Schemati nostro et Encycl. Mater et Magistra sub¬ 
sterni. 

Observatio n. 11 Em.mi D.ni Card. Suenens circa Actionem 

Catholicam. 

a) Maxima deceptio ex hoc provenit quod quaestiones 
de terminologia et structura Actionis Catholicae solvi non po¬ 
tuerunt. 

b) Impossibile est ad coordinationem apostolicam ope¬ 
rum procedere, quae nomine « pastorale d’ensemble » insignitur, 
si terminologia non clarificatur, scii, si remanet ambiguitas in 
usu vocabuli « A. C. ». 

c) Essentialis observatio haec est: cum sermo est de Ac¬ 
tione Caritativa, haec omnes formas activitatis caritativae com¬ 
plectitur; e contra quando sermo est de Actione Catholica uni 
tantum ex formis actionis apostolicae reservatur: Summi Ponti¬ 
fices loquebantur de Actione Catholica sensu generico et appli¬ 
catur Actioni Catholicae sensu specifico. Inde incommodum cui 
remedium afferri debet, restituendo expressioni « A. C. » sen¬ 
sum suum genericum. Sic huiusmodi expressio totalitati orga- 
nizationum, quae classicae definitioni Actionis Catholicae re¬ 
spondent, applicatur, cum tamen unaquaeque nomen suum ser¬ 
vare possit. 

d) Oportet ut saltem omnes organizationes internationales 
apostolatus Actionis Catholicae nomine decorarentur, ad diffe¬ 
rentias inter nationem et nationem vitandas. 

Etiam Exc.mus D.nus Hurley eamdem difficultatem movit. 
Et inde concludit quod si observationes Em.mi D.ni Card. Sue¬ 
nens accipi non possunt melius esset Cap. II et III Tit. I e 
nostro schemate expungere. 

Resp .: Responsio nostra ad has observationes longior erit 
tum quia quaestio agitata profundam resonantiam in Commis¬ 
sione Centrali habuit, tum quia de salebroso problemate agitur. 

Statim ad puncta a), b) et d) respondebimus, ut maiorem 
considerationem puncto c) dicare possimus. 

Ad a) Praecise quia Actio Catholica longam iam habet histo¬ 
riam in pluribus nationibus, et insuper, Commissionis nostrae 
studia maximam diversitatem localium condicionum magis in 
lucem posuerunt, admodum difficile erat nimis absolutas decisio¬ 
nes sumere. Em.mus D.nus Card. Marella die 18 iunii nota¬ 
verat: « Adsunt certe difficulates mutandi formas iam ab annis 
inductas Actionis Catholicae, quae de caetero, notandum est, 
valde differunt in diversis Nationibus ». 

Minime tamen verum est Commissionem nostram ad nullam 
pervenisse acclarationem: Cap. de Actione Catholica, determina- 

tiones certe affert. Infra in responsione ad punctum c) melius 
hanc rem explicabimus. 

Ad b) Affirmatio haec miranda est, nam apostolatus coordi¬ 
natio in diversis nationibus indesinenter obtinetur, uti abunde 
probat documentatio quae continuo ad Secretariatum officii 
COPECIAL pervenit. In Italia optime nota est experientia cui 
nomen « Consulta » datum est. Propositio Em.mi Card. Sue¬ 
nens (de qua in puncto « c » loquemur) dum quaestiones de Ac¬ 
tione Catholica tangit, coordinationem in caeteris saeptis, v. g. 
Actionis Socialis, negligere videtur. 

Ad d) Difficile est intelligere observationem quae Organiza¬ 
tiones Internationales Catholicas respicit. Institutio cui « Con¬ 
ferendae O.I.C. » nomen est, magnam complectitur organiza- 
tionum diversitatem, quae diversis omnino nominibus appellan¬ 
tur; nulla tamen ex iis nomen Actionis Catholicae habet. Cae- 
terum quaestio ab Em.mo Card. Suenens posita, in Conferentia 
O.I.C. minime agitata est. Quoad organizationes apostolatus 
internationalis quae de facto late in orbe diffusae sunt, nulla ex 
iis — ni fallimur — Actionis Catholicae nomine praedita est: 
« Foederatio Intern. Iuventutis Catholicae »; « Foederatio In- 
ternat. Puellarum Catholicarum »; « Iuventus Operaria Christia¬ 
na Internationalis »; « Pax Romana », etc. 

Ad c) Quidquid sit hucusque dictis, quaestionem fundamen¬ 
talem quae in puncto « c) » indicatur, speciali cura responden¬ 
dum est, et longius quidem, diligenter examinando suggestionem 
Em.mi Card. Suenens circa incommoda Actionis Catholicae cui 
remedium afferri debet. 

Observatio praeliminaris 

Interventus Em.mi Card. Suenens duo elementa continet: 

— necessitas alicuius clarificationis circa usum termino- 
logiae Actionis Catholicae; et dein 

— propositio huius problematis resolvendi ab ipso allata. 

Cum aliud post aliud ex propositis « Votis » Membrorum 

Commissionis Centralis attente consideratur, facile apparet nu¬ 
merum omnino exiguum ex ipsis (nempe Card. Valeri et Bea, 
Exc.mi Alter, Hurley, Perrin) explicite petere ut adoptetur so¬ 
lutio ab Em.mo Card. Suenens proposita. Longe maior pars 
Membrorum Commissionis sat indefinito modo loquuntur: aut 
declarant, quin melius determinent, « ad mentem Em.mi Card. 
Suenens » (sic v. g. Em.mi Card. Tisserant, Ferretto, Mclntyre, 
Konig, Ritter, Silva Henriquez, Albareda, Patriarcha Gori, 

Exc.mi Beras, Lefebvre, Graner, Seper, Bazin, Ngo-dinh-Thuc, 
Suhr et Rev.mus P. Janssens); aut, dum sese referant ad Em.mum 
Card. Suenens, optant ut « determinetur » conceptus Actionis 
Catholicae, ut « melius praecisetur terrninologia quoad Actio¬ 
nem Catholicam » etc. (sic, v. g. Em.mi Card. Cicognani, Ruf- 
fini, Quiroga, Montini, Giobbe, Marella, Traglia, Browne, Exc.mi 
0’Connor, Bernard, Verwimp et Jelmini). 

Animorum attentio quam verba Em.mi Card. Suenens exci¬ 
taverant procul dubio momentum quaestionis aperte manifestat. 
Explicabimus tamen cur solutio ab Em.mo Card. Suenens pro¬ 
posita non videtur admitti posse propter graves difficultates, quae 
inde orientur. 

Propositio Exc.mi D.ni Hurley resolvetur in abnuenda so¬ 
lutione mediante expunctione cap. II et III Tit. I, si forte solu¬ 
tio Em.mi Card. Suenens accipi nequeat. 

Ad nos quod attinet, leviter emendatum putamus servandum 
esse textum a Commissione propositum, melius insuper explican¬ 
tes et determinantes rationes sententiae nostrae. (Adnotare liceat 
textum nostrum fructum diuturnae discussionis esse et mediam 
quamdam esse viam inter diversas opiniones: quod quidem ali¬ 
cuius momenti est). 

A) Rationes quare propositiones Em.mi Card. Suenens accipere 

non possumus : 

1. Votum in Commissione Centrali datum, prout vidimus, 
non nimis claram est: certum apparet plures ex iis qui Em.mo 
Card. Suenens adhaeserunt, videntur id fecisse quia non probe 
terminos quaestionis noverant (quod evidens fit cum plures se¬ 
quenti die 19 iunii proprium votum emendaverunt). Et prout 
fit evidens ex ipsa suffragiorum ratione, analysi obiter nuper 
subiecta, longe maior pars Membrorum « acclarationem » deside¬ 
rat. Quod putamus mediante solutione nostra fieri posse quin 
incommoda sequantur quae solutio Em.mi Suenens afferre na¬ 
ta est. 

Ea quae obiter inspecta apparet ut mera quaedam termino- 
logiae « acclaratio » (hoc est reapse quod omnium consensum 
movet), ducit de facto ad structuras ipsas apostolatus laicoram 
evertendas, prout in diversis nationibus exsistit. Praecise ad hoc 
vitandum, post allocutionem a Pio XII habitam, die 5 octobris 
1957 ad Congressum Internationalem Laicoram (Summus Pon¬ 
tifex sese referens ad suggestionem in eodem sensu: Exc.mus Sue¬ 
nens numquam negavit hanc a seipso provenisse) sequenti die, 
Secretaria Status notum fecit nihil esse inde immutandum. 

2. Em.mus Card. Suenens asserit Cap. II non tradere defini¬ 
tionem Actionis Catholicae clariorem, fundamentaliorem, quam 
ea quae a SS. PP. Pio XI et Pio XII data est, nempe: « Collabo- 
ratio laicoram ad apostolatum hierarchicum ». Attamen quattuor 
notae n. 8, cumulatim sumptae, clare exprimunt genus organi- 
zationum de quibus et Summi Pontifices et Episcopi loqui inten¬ 
dunt, quando de A. C. loquuntur; quae ex hoc indolem pro¬ 
priam apostolatus officialis laicoram in Ecclesia assumit. Caput 
concludit per adhortamentum ut crescens in dies numerus orga- 
nizationum, magis magisque clarius indolem, ab huiusmodi notis 
expressam, induat. Aliquid vere positivi adesse videtur. 

3. Contra id quod Em.mus Card. Suenens censere videtur, 
nihil mirandum quod Summi Pontifices et-Episcopi illas organiza- 
tiones praeferant quae ratione finis et inceptionis laicoram, ra¬ 
tione structurae et strictioris dependentiae a Hierarchia, melius 
respondere videntur praesentibus apostolatus condicionibus. 

Em.mus Card. Montini optime asserit in suo « Voto »: « Non 
videntur aequali modo considerandae ac promovendae formae 
apostolatus laicoram, quae ab ipsis Episcopis directe dependent, 
ac illae quae minori vinculo ab iisdem dependent et ab alia 
auctoritate, quamvis legitima, diriguntur... ». 

De « monopolio » loqui hic minime fas est: ad Hierarchiam 
enim iudicium spectat. 

Ad illustrandas difficultates exortas inter determinatam or- 
ganizationem (Legionem Mariae, de facto) et caeteras organi- 
zationes, Em.mus Card. Suenens comparationem instituit. Sup¬ 
ponamus in Italia vel alibi ephemeridem condi quae titulum as¬ 
sumat « Stampa Cattolica » et aliae deinde ephemerides oriri 
pariter catholicae; prior ephemerides titulum mutare deberet, 
cum illum tamquam sibi exclusivum tenere nequaquam ei liceat... 

At quantopere exemplum hoc claudicat! In casu ephemeridis 
unus homo vel unus coetus titulum illum elegerant; in casu 
Actionis Catholicae Summi Pontifices suprema sua auctoritate 
adoptaverunt ac sacrarunt! 

4. Hisce omnibus positis, acceptio propositionis Em.mi 
Card. Suenens gravissimum quid induceret pro pluribus natio¬ 
nibus: sive quia organizatio A. C. everteretur ubi exstat, sicut 
in Italia, in Hispania, in Gallia, in Belgio, in pluribus nationibus 
Americae Meridionalis, sive quia imponeret hanc terminologiam 
omnibus nationibus in quibus Episcopi eam adhibendam non 
censuerant, sicut v. g. in Statibus Foederatis Americae. 

Em.mus Card. Suenens locutus est de incommodis quae ex 
praesenti statu rerum in pluribus nationibus inoleverunt. At 

procul dubio solutio a nobis proposita haec incommoda minue¬ 
ret. Si autem Concilium propositioni Em.mi Suenens adhaereret, 
in supradictis nationibus non modo incommoda crescerent sed 
in quibusdam nationibus sequeretur mors organizationum quae 
nunc de facto essentialiter ad vitam religiosam earumdem na¬ 
tionum conferunt; in caeteris vero coacta novae formae adoptio 
dolendas resonantias haberet. Fere ubique perperam cuiusdam 
ex imo coaequationis periculum adesset. Haec ultima sequela 
ipsis intentionibus Em.mi Card. Suenens contradiceret sed ine¬ 
vitabilis esset, dum vero solutio, a Commissione proposita, pro¬ 
blema solveret. 

5. Verum est in suis Litteris Enc. et allocutionibus, novis¬ 
simos Summos Pontifices de Actione Catholica aliquando sensu 
generico locutos esse, frequentius tamen ad bene determinatos 
coetus verba facientes (brevis quaedam inquisitio historica fa¬ 
cile hoc probaret) de Actione Catholica sensu specifico locuti 
sunt: praecise ex iis documentis, sicut etiam ex Episcoporum nor¬ 
mis et monitis, quattuor notas, Cap. II, collegimus. Minime 
denegandum est in « Actione Catholica » aliquid omnino deter¬ 
minatum inveniri et expressionem « Actio Catholica » ultimis 
decenniis sensum apprime determinatum induisse, quo privari, 
sine gravibus incommodis, minime liceret. 

Hisce prae oculis habitis, prima Romana Synodus normas pro 
exercitio apostolatus laicorum in Dioecesi Summi Pontificis edi¬ 
dit (cfr. Syn. Rom., Liber II, paragr. 4, nn. 628-709). 

Clare hoc patet Summum Pontificem Ioannem XXIII, quo¬ 
libet exclusivismo dimisso (« Consulta » quae dicitur magni mo¬ 
menti munus habet), de exsistentibus condicionibus rationem 
habere voluisse. Plura solemnia documenta et allocutiones re¬ 
gnantis Summi Pontificis plane ostendunt ipsum in quaestione 
de Actione Catholica Praedecessores suos sequutum esse. 

Huius activitatis Ioannis XXIII summae quodammodo con¬ 
tradiceretur si Concilium iuxta sensum Em.mi Card. Suenens 
decideret. 

6. Optandum certe esset ut opportuna occasio daretur decla¬ 
randi hanc vel illam allocutionem pontificiam, in qua evidenter 
de Actione Catholica in sensu generico sermo est, de facto ad 
omnes organizationes et motus pro apostolatu laicorum diri¬ 
gitur. 

Posset etiam, humiliter quidem, posci, ut in posterum, al¬ 
locutiones et documenta officialia, pressius inter Apostolatum 
Laicorum et Actionem Catholicam distinguerent. 

B) Exacta Commissionis propositio: 

Ad integratas discussiones in posterum vitandas circa termi- 
nologiam diversarum organizationum, in quibus laici ad Regnum 
Dei provehendum adlaborant, Commissio De Apostolatu Laico¬ 
rum, observationibus et propositionibus prae oculis habitis quae 
in sessione die 18 iunii habita, supra schema nostrum, factae 
sunt, proponit ut ipse titulus quem Sancta Sedes huic Com¬ 
missioni dedit, tamquam « genus proximum » agnoscatur omnium 
praedictarum consociationum, sub ipso autem tamquam « speci¬ 
ficae » differentiae illae reponantur quas S. Sedes pro universa 
Ecclesia vel Ordinarii locorum pro singulis dioecesibus, tamquam 
notas proprias apostolatus laicorum habentes, agnoverint. 

In linea « differentiae specificae » inveniuntur ergo in pri¬ 
mis organizationes quae sub nomine (salva aptiore expressione) 
Apostolatus Officialis Laicorum inveniuntur (Organizationes Ac¬ 
tionis Catholicae et aliae Organizationes quae vel habent vel 
habere possunt characterem officialem: sive a S. Sede pro uni¬ 
versa Ecclesia, sive ab Episcopo pro sua dioecesi). Dein Organiza¬ 
tiones religiosae apostolatus, Organizationes Caritativae et de¬ 
mum Organizationes Sociales. 

Notari potest ingens huius solutionis agilitas ac aptabilitas 
magnam enim voluit libertatem optionis relinquere pro ulterio¬ 
ribus mutationibus quibus, necessario, organizationes apostola¬ 
tus laicorum obnoxiae sunt. 

Conclusio 

Em.mus Card. Suenens expetit ut quaestio in Concilio clare 
ponatur. 

De facto clare ponitur. 

Sed Commissio nostra ob graves rationes supra allatas suam 
substantialiter retinet sententiam. 

Addimus tandem: ratione maximae complexitatis quaestio¬ 
nis, optandum esset ut explicationes quaedam a Patribus Con¬ 
cilii dari possint, antequam quaestio discussioni proponatur: ne 
iterum difficultates oriantur prout in Commissioni Centrali ac¬ 
cidit. 

Motum Em.mi Ddpfner 

« Liceat in fine iterum petere, ut totum schema in forma valde 
breviorem reddatur. 

Ad libitum propono novam materiae dispositionem, conti¬ 
nentem abbreviationes illas, quae ad minimum observari deberent; 

Prooemium: omitti potest incisum illud incipiens « Unum 
cum Christo », in pag. 7. 

Omitti potest altera pars n. 2. Praeterea omittatur n. 6, quia 
postea idem dicetur. 

Caput 11: Praeambulum omitti potest, in textu, servata al- 
lusione ad Eph. 4, 11-12. 

Caput III: Tradatur ad Commissiones de Disciplina Cleri, 
Seminariis, Religiosis. 

Caput IV: Potest abbreviari; retineatur n. 25, omissa lin. 
17-20; omittatur n. 26; retineatur n. 27-29; omittantur nn. 30 
et 32. 

Caput V: Omitti potest n. 35 (alibi repetitum). 

Caput VII: Uti « Praeambulum » sufficit incisum; reliqua, 
a « Tempora praeterita » usque ad « Formae variae » ponantur 
in notis. Insuper n. 50 omitti potest. 

Caput VIII: Omitti potest n. 51. 

Caput X: 1) Praeambulum ponatur in nota, excepto ultimo 
articulo, qui ponatur ut primum incisum n. 61. 

2) In n. 61 incisa 2-4 omitti possunt; nam recurrent in 
capitibus de familia et de educatione. 

3) nn. 65-66 pertinent ad Schema de cura pastorali. 

4) nn. 68-69 et 75 omitti possunt. 

Pars II 

Prooemium: Ponatur in notis; incisa 1 et 3 insuper omitti 
possunt. 

Titulus I 

Caput I: 1) n. 4 omitti potest inde a « Quod si fiat... ». 

2) n. 7 omitti potest (repetitur). 

Caput III: 1) Posset in breviorem formam redigi (continet 
plura dicta in Parte I). 

2) Omitti potest n. 14 (anticipat posteriora). 

Titulus II 

Caput I: 1) Posset abbreviari. 

2) Omitti possunt n. 20 incisum 1 (lin. 14-18); incisum 
2 (lin. 19-23); nam melius providetur in schemate de mediis 
communicationis; incisum 3 (alio loco recurrit). 

3) Omitti possunt n. 22 et 23. 

Caput II: Cfr. dicta ad Partem I, Cap. VI: in casu compo¬ 
sitionis suggestae unum Praeambulum sufficit. 

Caput III: 1) Praeambulum ponatur in notis. 

2) n. 35 omitti potest: cfr. Schemata de cura pastorali. 
Caput IV: Praeambulum ponatur in notis. 

2) n. 42 omitti potest; cfr. Schemata de cura pastorali. 
Caput V: 1) Praeambulum ponatur in notis. 

2) Omitti possunt nn. 44, 47, 48 (alibi occurrunt). 

3) n. 50 omitti potest (res nimis sub lite est nec neces¬ 
sario a Concilio decidenda). 

Caput VI: Praeambulum ponatur in notis, retento inciso 
ultimo ut proprio numero. 

Caput VIII: 1) Abbreviari potest vel transmitti ad Commis¬ 
sionem de Missionibus totum caput. 

2) Praeambulum ponatur in notis. 

3) Omitti possunt n. 65 art. seu incisum 2, praeterea n. 67 
(postea iterum recurrent). 

Pars IV 

Declaratio omitti potest. 

Prooemium: tertius et quartus numerus in unum compo¬ 
nantur. 

Titulus I 

Caput I: 2 a propositio num. 2 et numerus 3 ponantur in 
notis. 

Caput III: n. 9: omitti potest 3 incisum. 

Caput IV: 1) n. 11 et 12 omitti possunt (pertinent ad pa¬ 
storalem actionem). 

2) n. 20 trahatur ad Caput V. 

Titulus II 

Praeambulum potest poni in notis. 

Caput II: n. 32 poterit omitti, si alibi (in Schemate de Scho¬ 
lis) fusius tractatur. 

Caput III: n. 43, incisum 3 omittatur (momentum viri in 
aeducatione negligi videri potest). 

Caput V: n. 59: omitti possunt articuli 1 et 2, manente 
inciso. 3. 

Caput VI: n. 63, articuli 1 et 2 omitti possunt. 

Caput VIII: n. 71: omittatur primus articulus ». 

Ad prooemium generale 

1) Pag. 9, 1. 13-14: Em.mus Ruffini dicit quod textus non 
quadrat ad rem, cum sit eschatologicus; refertur enim ad tem¬ 
pora novissima huius mundi, quando erunt novi coeli et nova 
terra. 

Resp.: Corrigitur textus et sic leguntur lineae: « Ecclesiae 
missio est » omnibus membris suis potissimum vero christifide- 
libus laicis cooperantibus mundum quoque temporalem, immo 
materialem, utpote creaturam ingemiscentem et parturientem 
usque adhuc, ad illum statum adducere, in quo perfecte libera¬ 
bitur « a servitute corruptionis in libertatem gloriae filiorum 
Dei ». 

Ultimae lineae, 16-18, delentur. 

2) Pag. 9, 1. 14: Em.mus Card. Leger postulat ut etiam in¬ 
dicetur actio positiva Ecclesiae in ordine temporali instaurando 
et proponit ut ad 1. 14 addatur: « et ad opus... ». 

Resp.: Expressio tamen « liberare a servitute corruptionis 
in libertatem filiorum Dei » sensum omnino positivum habere 
videtur. Caeterum hic solum in introductione versamur: posi¬ 
tivus aspectus in decursu totius textus evolvetur. 

Pars I 
Caput I 

1) Pag. 13, n. 1: Em.mus Card. Siri notat affirmationem 
hanc non posse sumi nisi sensu analogico et petit ut textus de 
novo redigatur iuxta criteria magis theologica. 

Resp.: Commissio nostra dissertationem doctrinalem non 
confecit. Mere voluimus fundamenta munerum apostolatus lai- 
corum recolere. Supra verba Sacrae Scripturae innititur (I Petr. 
2, 9-10), ( Apoc. 1, 6; 5, 10), quibus hic textus S. Thomae con¬ 
sonat: « Character sacramentalis specialiter est character Chri¬ 
sti, cuius sacerdotio configurantur fideles secundum sacramenta- 
lem characterem, qui nihil aliud sunt quam quaedam participatio 
sacerdotii Christi, ab ipso Christo derivatae ( S. Theol., III, 
Q. 63, a. 3). 

Textus sic legitur: «... arcano ac analogico sed reali quo¬ 
dam modo participes... ». 

Et in pag. 14, 1. 12 legitur: «... utrumque tamen est unius 
eiusdem Christi sacerdotii realis participatio, quamvis ab invi¬ 
cem essentialiter differant... ». 

2) Pag. 14: Em.mus Ruffini petit ut vigiletur ne duae species 
sacerdotii constituantur... 

Resp.: Textus in lineis 5-13, post diversas emendationes 
allatas in numeris 1-3 nunc sat clarus videtur: cfr. lin. 11-13: 
« utrumque tamen est unius eiusdemque Christi sacerdotii rea¬ 
lis participatio, quamvis ab invicem essentialiter differant ». 

3) Em.mus D’Alton, movens et ipse difficultates circa univer¬ 
salem sacerdotium fidelium, scribit inter caetera: « Cum distinc¬ 
tio inter partes sacerdotum et partes laicorum in Ecclesia sit 
fundamentalis et tanti momenti, termini omnino distincti pro 
diversis partibus adhibeantur. Velim ergo ut saltem verba “ sa¬ 
cerdos ” et “ presbyter ” reserventur pro sacerdotio stricto 
sensu... ». 

Resp.: lam consuetudo est reservandi haec verba solis pre¬ 
sbyteris stricto sensu dictis; attamen minime renuntiare pos¬ 
sumus expressioni traditionali« sacerdotium universale fidelium », 
quae facile fidelibus explanari potest. 

Libenter citamus Rev.mus P. Benno Gut: « Ne timeatur 
nec proinde nimis extenuatur verbum S. Petri de “ sacerdotio re¬ 
gali ”, quod in Apoc. S. Ioannis iterum recurrit. Desiderarem in 
Decreto claram et sanam huius termini pulcherrimam definitio¬ 
nem et doctrinam ». 

4) Em.mus D’Alton similiter petit emendationem quae melius 
determinet diversam rationem qua sacerdos et fideles euchari- 
sticum sacrificium offerunt. 

Resp.: In lineis 15-20, legitur novus textus: « ... Euchari¬ 
stiae Sacrificio, quod quidem a solo ministro in persona Christi 
agenti conficitur, et una cum Christo Sacerdote et Victima, tam¬ 
quam membra Capiti coniuncta, illum, seseque cum illo, Aeterno 
Patri offerre ac de ipsius Corpore et Sanguine communicare; 
cultu liturgico... ». 

5) Pag. 15, n. 4, 1. 4: Em.mus Card. Dopfner loco « ad 
statum qui per ordinem sacerdotalem acquiritur » legatur « ad 
statum sacerdotalis ordinis », quia si res accurate inspicitur, sta¬ 
tus clericalis iam prima tonsura acquiritur. 

Resp.: Videtur simplicius dicendum: « ad statum clerica¬ 
lem ». 

6) Pag. 16, n. 5,1. 2: Em.mus Card. Dopfner: Ut accuratius 
perspiciatur habitudo ambarum formarum apostolatus ad invi¬ 
cem, dicatur pressius: «... qua, cum et sub iisdem apostolicis pa¬ 
storibus regnum Christi... ». 

Resp.: Observatio accipitur cum levi quadam modificatione. 
Textus sic legitur: « ... quam, una cum et sub iisdem pastoribus, 
regnum Christi... ». 

7) Pag. 16, n. 6: Em.mus Leger duas observationes movet: 

1) melius redigatur textus d), pag. 17; 

2) modificetur ordo rerum. 

Resp.: Ad 1) Textus ab ipso Em.mo propositus accipitur: 
« ... Fidelium cum Hierarchia, mundi et omnium hominum cum 
Ecclesia occursui favent... ». 

Ad 2) Propositio accipitur. Itaque novus ordo erit: 

a) 

b) = ex e) 

c) = cum nova redactione quam inveniri potest in seq. 

n. 9 

d) = ex b) 

e) = ex d) 

8) Exc.mus Hurley qui consensum suum circa fundamenta¬ 
lia manifestaverat, proponit: «... Bonus est ille elenchus et bene 
enumerat varios aspectus cooperationis laicorum ad Christi Re¬ 
gnum promovendum. Sed credo elenchum posse adhuc maiorem 
lucem dare si de variis competentiis quae actionem humanam 
moderant mentionem facit » et propositionem concretam tradit. 

Resp.: Cum hae distinctiones non facile videantur, ideo so¬ 
lum ordinem logicum ope merae enumerationis praetulimus, iuxta 
observationem Em.mi Card. Leger. 

9) Exc.mus Lefebvre crisi subiecit par. c) pag. 17: « Hae 
lineae sunt difficiles intellectu... », et ad eas acclarandas sese 
refert ad Num. 2 et 3 « Declarationis » IV Schematis. Conclu¬ 
dit sensum generalem horum locorum adducere: 

1) ad « distinctionem realem in actibus humanis ordinis 
naturalis, qui aliquando vocatur temporalis, et ordinis tempo¬ 
ralis »; et ex hac distinctione concluditur non expresse, sed 
de facto: « temporalia laicis, spiritualia clericis »; et 

2) ad principium: « in primis restaurandus est ordo na¬ 
turalis et postea fit supernaturalis ». 

Resp.: Exc.mus Lefebvre unicus est qui hanc observationem 
criticam fecit. Nemo hoc animadvertit. Em.mus Ottaviani lau¬ 
davit integrum schema, cuius generalis intentio est e diametro 
opposita iis quae Exc.mus Lefebvre asserit. Verum est redactio- 
nem paragr. c ) obscuram fuisse; melius, ut sequitur, eam re¬ 
degimus: 

« c) Munere proprio concurrunt ad consilium Dei, unicum 

quidem tam naturalia quam supernaturalia in se complectens, 
exsecutioni mandandum: adlaborantes scilicet ad restaurandum 
ac perficiendum ordinem naturalem a peccato perturbato eum- 
que spiritu christiano permeandum ». 

10) Pag. 17, n. 7: Em.mus Card. Siri: Non placet: non quia 
hic verum non dicatur de charismatibus; sed non est conveniens 
de hoc in Concilio sermonem facere... 

Resp.: Certum est quaestionem delicatam esse. Multum 
de charismatibus sermo est etiam quando de laicis agitur, sive 
apud Theologos sive apud fideles: ideo nobis opportunum, im- 
mo necessarium visum est, ut Concilium quaedam innueret de 
hac re, praecise ut darentur necessariae acclarationes, quae dum 
veritatem proderent, simul limites et submissionem Ecclesiae 
iudicio signarent. 

Caput II 

1) Pag. 19, 1. 4-8: Em.mus Card. Ruffini: « quae a S. Paulo 
(Eph. 4, 11-12) recensentur, non sunt propria officia, sed cha¬ 
rismata (theologice: gratiae gratis datae), de quibus pluries 
Apostolus loquitur in suis epistulis ». 

Resp.: Textus unice citatur ad ostendendum in Ecclesia, di¬ 
versa munera exsistere; minime intendimus illum ad « officia » 
applicare. In praeambulo servari posse videtur. Apprime distin¬ 
guimus, 1.9: « Haec diversitas et hierarchicus ordo ministerio¬ 
rum... ». 

2) Pag. 19,1. 24: Em.mus Card. D’Alton: Velim ut addatur 
verbum « praecepta ». 

Resp.: Novus textus sic legitur: « Sacrae Hierarchiae est 
principia directiva, praecepta et spiritualia subsidia ad fidelium 
apostolatum tradere ». 

3) Pag. 20, n. 11: E m.mus Card. Ruffini: Dari ab ecclesia¬ 
stica Hierarchia missionem canonicam laicis mihi non placet; ea 
enim sacerdotibus reservanda est. Loco missionis canonicae po¬ 
natur « mandatum ». 

Resp.: Distinctio inter missionem canonicam et mandatum 
servanda videtur. Numeri 11 et 12 diversas condiciones revera 
exprimunt... Ideo in Nationibus, prout v. gr. in Germania 
(Card. Dopfner declarat: «Revera placent nn. 11-14 propter 
intentionem servandi terminologiam praecisam: ita confusioni¬ 
bus praecavebitur...), in Austria, in Helvetia, quin sermo fiat 
de regionibus missionum (pro catechistis), Episcopi in casibus 

particularibus, « missionem canonicam » laicis conferunt. Sum¬ 
mus Pontifex Pius XII hoc innuebat in allocutione ad II Con¬ 
gressum Internationalem pro Apostolatu Laicorum, die 5 octo- 
bris 1957: « Le late charge d’enseigner la religion avec “mis¬ 
sio canonica ”, avec le mandat ecclesiastique d’enseigner... ». 

3 bis) nn. 11-12-13: Exc.mus Hurley non videt essentialem 
differentiam inter Missionem canonicam, mandatum et explicitam 
approbationem Episcopi. 

Resp.: Dantur tamen differentiae quae pro laicis distingui 
debent. 

4) Pag. 20, n. 11, 1. 11: Em.mus Card. Ruffini: « Non per¬ 
tinet ad laicos animarum cura pastoralis ». 

Resp.: Sic textus legatur: « ... animarum curam ». 

Caput III 

1) Pag. 22, n. 16, 1. 4: Em.mus Card. Ruffini notat: « Cum 
laicis collaborandum... »; et asserit: laici sunt qui cum sacerdo¬ 
tibus collaborant. 

Resp.: Sententia Commissionis non bene exprimitur: sic 
legatur textus: « ... in mente habeant sibi una cum laicis ope¬ 
randum esse ». 

2) Pag. 23, n. 18, 1. 6: Em.mus Card. Silva Henriquez pro¬ 
ponit ut addatur: « Episcopi curent ut sacerdotes aptos seligant 
ac praeparent ad fructuose inter laicos laborandum ». 

Resp.: Numeri 23 et 24 (pag. 24) eiusdem capitis optatis 
Eminentissimi respondere videntur. 

3) Pag. 23, n. 21, 1. 26-28: Em.mus Card. Leger aliam 
redactionem proponit, quae melius determinat proprium sacerdo¬ 
tis munus et expunctionem ultimi membri lineae « ... de eorum 
optatis... ». 

Resp.: Accipitur nova redactio, cum levibus emendationi¬ 
bus: « Sacerdotes qui ... Hierarchiam repraesentantes, mentem 
eius quoad apostolatum, eiusque praecepta et principia directiva 
communicant, aptasque laicorum relationes... », 

Sed contra, melius videtur servare « de eorum optatis », 
quia, etiamsi laici possint directe cum suis pastoribus conferre, 
Adsistentes Ecclesiastici idem et ipsi proprio nomine et ratione 
facere debent. 

4) Pag. 24, n. 21,1. 1: Em.mus Leger emendationem propo- 
nit: « sese cum laicis apostolos habentes, una cum eis attente... », 

ut ostendatur etiam sacerdotes debere spiritum apostolicum de¬ 
monstrare. 

Resp.: Huiusmodi monitum magis proprium Commissionis 
de Disciplina Cleri et Fidelium esse videtur. Hic potius conside¬ 
ramus sacerdotem ut apostolatus propulsorem. 

5) Pag. 24, n. 21, 1. 5: Em.mus Card. Silva Henriquez: 
« Mentio de praesidentia orationis videtur omittenda; praxis 
enim nonnullis in locis est ut etiam laici orationi liturgicae prae¬ 
sint, adstante sacerdote, quae consuetudo non videtur impro¬ 
banda ». 

Resp.: Haec expressio a nostra Commissione valde discussa 
est. Plures institerunt ut servaretur, quia etiam quando laicus 
orationem dicit, de facto ipse sacerdos « praesidet ». Em.mus 
Card. Leger proponit ut legatur: « ad communem orationem ad- 
sociationem incitat », quod melius convenire videtur; hic novus 
textus accipitur, leviter emendatus, «... incitant ». 

6) Pag. 24, n. 21: Em.mus Card. Leger vellet ut quaedam 
dicerentur de « directione conscientiae ». 

Resp.: Quod ad sacerdotes pertinet, in numero 24, 1. 25, 
addimus: « Sive animatores apostolatus, sive ut director spi¬ 
ritus... ». 

Ad laicos vero quod attinet, magis opportunum videtur 
unum verbum in Cap. IX dicere: « De spiritu apostolico », n. 59, 
pag. 45,1. 3: «... renovetur ac per recursum ad directionem spi¬ 
ritualem ». 

7) Pag. 24, n. 22: Em.mus Card. Leger vellet ut in lucem 
ponatur officium sacerdotum recte efformandi laicos ad has om¬ 
nes responsabilitates quae ad eorum mentem revocantur. 

Resp.: Generalis contextus huius capitis iam satis hac in re 
clarus videtur. 

Caput IV 

1) Pag. 25, n. 25, 11. 8-15: Em.mus Card. Richaud non vult 
ut modo specialissimo sermo fiat de apostolatu a mulieribus 
exercendo; magis opportunum esset insistere in apostolatu vi¬ 
rorum. 

Em.mus Card. Dopfner optaret, e contra, ut haec paragra- 
phus amplius evolvatur. 

Resp.: Commissio non voluit apostolatum virorum cum 
apostolatum mulierum comparare. Iuxta id quod Pius XII do¬ 
cuit (cfr. Alloc. Ad Mulieres Catholicas Italiae, 21 oct. 1945 

et etiam Alloc. Ad U.M.O.F.C., 24 aprilis 1952), solummodo 
voluit in lucem ponere factum (saepe nondum satis cognitum), 
aetate nostra, mulierem habere in apostolatu, sicut et in caeteris 
saeptis, novas responsabilitates. 

Ut sensus huius lineae melius notetur (quam, e contra, la¬ 
tius evolvendam non putamus ne ordo idearum evertatur) emen¬ 
dationem in linea 10 afferimus: «... commemorat momentum 
eius, haud raro tamen neglectum, huic nostrae aetati... ». 

2) Pag. 28, n. 31: Em.mus Card. Ruffini optaret ut in lu¬ 
cem ponatur materialia subsidia maxime pro vocationibus ne¬ 
cessaria esse. 

Resp.: Difficile est hanc observationem accipere, secus elen¬ 
chum rerum urgentiorum addere deberemus. Verbum « institu¬ 
ta » (1. 3 et 4) certe revocat in primis seminaria. 

Caput V 

1) Pag. 30, n. 35: Em.mus Card. Leger putat, ad hanc for¬ 
mationem, loquendum esse etiam de experientia apostolica con¬ 
creta, antequam accipiant munera directiva; secus solum mere 
« negotiorum curatores » haberentur. 

Resp.: Verissimum est. Legatur in linea 20: « ...adhibeant 
in experientia apostolica, scientia caeterisque qualitatibus... ». 

2) Pag. 30, n. 35: Em.mus Card. Leger: id de quo sermo est 
in hoc num. non solum respicit Ordinarios, sed omnes, sacer¬ 
dotes et laicos. 

Resp.: Etenim legatur lin. 27: « ...recipiant, curent ne eo¬ 
rum conditio iuridica indefinite relinquatur neve unquam ca- 
reant... ». 

3) Em.mus Card. Leger: definiendum esset sensus horum 
verborum: « conditionem iuridicam convenienter definire ». 

Resp.: Hoc minime possibile est cum condiciones admodum 
dispares sint iuxta diversa loca. Commissio voluit praesertim 
attentionem revocare circa hanc quaestionem. Textus supra 
(n. 2) emendatus fuit. 

Caput VI 

1) Pag. 33, n. 39,1. 11-12: Em.mo Card. Dopfner non placet 
expressio: «coniuges invicem esse gratiae ministros », quae 
difficultatem facit praesertim cum de matrimoniis mixtis agitur. 

Resp.: Textus corrigitur: « In celebratione matrimonii ipsi 
coniuges sunt gratiae ministri » quae generalior est affirmatio. 

2) Pag. 35, n. 44, 1. 25: Em.mus Card. Leger desiderat ut 
haec linea deleatur, cum videatur favere organizationibus neu¬ 
tris. Proponit particulares emendationes quasdam. 

Resp.: Quam plures organizationes neutrae in «Unione 
Internationali Organizationum Familiarum » coadunantur, re¬ 
late ad quam Apostolica Sedes semper explicite plausum suum 
manifestavit, quia a catholicis animatur. Ideo lineam servandam 
putamus, sed cum emendatione quae eius vim mitigat. Legatur: 
« Haud neglectis consociationibus familiaribus neutris ». 

Expressionem hanc servantes, putamus emendationes parti¬ 
culares accipi non posse, cum rationem essendi amiserint, praeter 
lin. 28, in qua « commercium » suppletur per « relationes ». 

Caput VII 

Vraeambulum 

1) Em.mus Card. Dopfner proponit (in suis observationibus 
ad omnia nostra schemata ad breviorem formam redigenda) ut 
ponantur in nota lineae 10 ad ad n. 24 et in pag. 38, lineae 1-9. 

Resp.: Consentimus: textum hunc posuimus in nota, lin. 9, 
pag. 37. 

2) Pag. 38, 1. 15: Advertimus in nota paragraphi quae ante¬ 
cedit n. 46 praeberi magna lineamenta solutionis propositae a 
nostra Commissione ad solvendas difficultates quas movit Em.mus 
Card. Suenens (cfr. Responsionem ad Observationes Ordinis 
Generalis). 

3) Pag. 38, n. 47: Em.mus Card. Leger proponit ut sic mo¬ 
dificetur prima paragr.: « Episcopi associationes apostolatus quas 
Ecclesia laudaverit vel commendaverit omni nisu promoveant, 
maxime illas quae necessitatibus et conditionibus nostri temporis 
magis congruunt sensumque apostolicum in laicis melius effor- 
mant et fovent ». 

Resp.: In decursu laborum Commissionis nostrae, hanc dif¬ 
ficultatem experti sumus: Associationes apostolatus commen¬ 
dandae sunt et simul tamen legitima fidelium libertas in tuto poni 
debet. Praesertim Episcopi nostrae Commissionis membra ma¬ 
gnopere contulerunt ad textus nostros magna cum discretione 
apparandos (cfr. 48). Malumus ergo eos minime tangere. 

Attamen ad maiorem claritatem, corrigimus lineas 24-26: 
«... sive ab Auctoritate ecclesiastica institutae, magni habendae 
sunt, praesertim eae quas Ecclesia speciali modo laudaverit vel 
commendaverit ». 

4) Pag. 38, n. 47,1. 29: Em.mus Card. Leger petit ut exten¬ 
datur etiam ad sacerdotes et religiosos exhortatio quae ad lai- 
cos fit. 

Resp.: Emendatio accipitur. Ergo: «...decreverit, pariter 
ac a sacerdotibus et a religiosis omnibus, a christifidelibus... ». 

Caput VIII 

1) Pag. 42, n. 54, 1. 13-14: Em.mus Card. Ddpfner: « Cum 
in Commissionibus, de quibus in loco citato, res generatim agen¬ 
da sit de laicis oportet ut laici ipsi in eis partem habeant. Unde 
textus ita mutetur: « ad quas praeter sacerdotes, nisi speciales 
condiciones aliud suadeant, etiam laici vocentur ». 

Resp.: Verum quidem est. Solummodo tantisper expressio¬ 
nem immutabimus: « ad quas, praeter sacerdotes, etiam laici 
vocentur, nisi speciales rationes aliud suadeant ». 

2) Pag. 42, 1. 15 et 16: Exc.mus Cooray invenit textum 
actualem distinguere (sic ei videtur) Papam et Concilium, quod 
minime convenit. 

Resp.: Emendabimus: « Sacrosancti Concilii Patres submit¬ 
tunt ». 

3) Pag. 42, 1. 15-20: Quoad possibilem creationem cuius¬ 
dam Officii Romanae Curiae pro Apostolatu Laicorum, vide in 
alio fasciculo « Observationibus Generalibus » dicato, obiectio- 
nes et responsionem nostram et praesertim Notam respicientem 
«Acta et Documenta » praeparatoria Concilii, in qua plures 
Episcopi indicantur qui hanc propositionem fecerunt. 

Caput IX 

1) Em.mus Card. Dopfner novum omnino schema pro hoc 
capite proponit. 

Unicus est qui criticam generalem de hoc capite moveat. 

Resp.: Haec propositio optima quidem continet. Sed totalis 
refectio capitis maius tempus requirit quam quod nobis su¬ 
persit. 

2) Pag. 44, n. 58, 1. 16-17: Em.mus Card. Leger petit ut 
addatur « competentia, sensus civicus et sensus professionalis ». 

Resp.: Sic ergo textum emendamus: « ... humanitas, peri¬ 
tia rerum ac sensus civicus ». 

3) Pag. 44, n. 59: Em.mus Card. Leger vellet ut melius in¬ 
dicetur exercitium ipsum actionis apostolicae communionem cum 
Deo... ». 

Resp.: Addimus ergo, pag. 45, novam paragraphum quasi 
ad modum conclusionis huius n. 59: « His omnibus mediis 
apte adhibitis, actio apostolica interiorem eorum progressum fo¬ 
vebit ita ut Deum in ipsis operibus attingere discant ». 

4) Pag. 45, n. 59, 1. 3: Exc.mus Cooray optat ut addatur ad 
Sacramentum Poenitentiae, Sancta Eucharistia. 

Resp.: Caput ordinem progressivum habet: in n. 60, de 
Sacra Liturgia, 1. 20, sermo est de « Divino Convivio ». (Ut me¬ 
lius Eucharistia connotetur, verba « in communitate christiana » 
delentur. Legatur, 1. 20-21: «huic divino convivio frequenter 
participatur »). Sic emendatio Exc.mi Cooray non admittitur. 

Caput X 

1) Ad Praeambulum Em.mus Card. Dopfner proponit (in 
suis observationibus generalibus de schematibus ad breviorem 
formam contrahendis) ut Praeambulum hoc in notam amande¬ 
tur, praeter quattuor ultimas lineas. 

Resp.: Propositio accipitur, exceptis lineis 1-3, pag. 46 et 
ultimis quattuor lineis ab Em.mo Dopfner indicatis. Quod breve 
praeambulum constituit (constans ex 6 vel 7 lineis): « Educatio 
christiana laicorum... reapse implet ». 

Caetera in notam amandantur. 

2) Pag. 47, n. 61: Exc.mus Cooray petit ut hic formuletur 
votum inserendi in Catechismis speciale caput de Actione Ca¬ 
tholica. 

Resp.: Nota 11, pag. 16 P. I Notionum Generalium, dicit 
huiusmodi votum ad Concilium a Commissione nostra exhibitum 
esse. 

3) Pag. 49, n. 70: Em.mus Card. Dopfner optaret ut in spe¬ 
ciali paragr. sermo fiat de studiis theologicis profundioribus pro 
quibusdam laicis et textum proponit. 

Resp.: Hunc textum leviter emendatum, sic in n. 70, 1. 24 
inserimus: post «... instituatur », textus prosequitur: « utque 
laici, maiori in dies numero, studiis sacraeque theologiae vacent, 
eisque hunc ad finem apte obtinendum, sub impulsu ac vigilanti 
cura Magisterii Ecclesiae, congruae opportunitatis praebeantur 
praelectionum, quae specialis indolis operum a laicis praestando¬ 
rum rationem habeant ». 

Postea (ab extrema parte versus) textus prosequitur: « In 
laicorum formatione praesens speciatim habeatur necessitas eos 
instituendi in doctrina sociali... » et sequitur 1. 26. 

Pars II 
Tit. I - Caput I 

Praeambulutn 

1) Pag. 6,11. 7-10: Em.rnus Card. Ruffini: hae linae minime 
clarae sunt. 

Resp.: Sic de novo lineae rediguntur. « Unusquisque fide¬ 
lium ad aliquam Ecclesiam particularem pertinet, in determinato 
loco « peregrinantem », in qua tota missio apostolica originem 
ducit ex Collegio Apostolorum eorumque successorum, sub Pe¬ 
tro Ecclesiam Dei regentium ». 

2) Pag. 7, n. 1, 1. 16-20: Em.mus Card. Dopfner putat hanc 
paragraphum posse ita redigi ut melius in lucem ponatur unio 
fidelium cum suo Episcopo. Proponit, pro lineis 17-20: « ... ec- 
clesialis, cui aggregati laici uniuntur cum suo Episcopo, sub suis 
parochis eorumque ordinatis adiutoribus, qui omnes eiusdem 
in ministeriis Verbi et Sacramentorum cooperatores sunt ». 

Resp.: Hic novus textus nimis complicatus nobis videtur. 
Lineae 19-20 leviter emendatae sufficiunt ad unionem cum Epi¬ 
scopo in lucem ponendam. 

Servamus igitur textum nostrum, addendo, lin. 20: « ... cuius 
sacerdotes in ministerio Verbi et Sacramentorum cooperatores 
sunt ». 

3) Pag. 7, n. 3,1. 30: Em.mus Card. Dopfner proponit ut ad¬ 
datur: « qua in re commendantur apostolatus domorum, viarum, 
regionum aliaeque formae similes experientia probatae ». 

Resp.: Sunt observationes nimis particulares, uti videtur, 
pro textu conciliari; putamus ergo accipiendas non esse. 

4) Pag. 8, n. 5, 1. 8: Em.mus Card. Leger proponit ut lega¬ 
tur: « et maiori huius Ecclesiae particularis deserviant, non Ec¬ 
clesiae parti ». 

Resp.: Haec observatio Em.mi Card. Leger movit nos ad 
immutandum textum, supra pag. 6 lin. 7-10, « aliquam Eccle¬ 
siam particularem ». 

Hic e contra agitur de quadam parte Ecclesiae; servandum 
ergo putamus « parti ». 

.5) Pag. 8, n. 5: Exc.mus Cooray vellet ut clare indicentur 
modi coordinationis apostolatus in paroeciis et in dioecesibus. 

Resp.: Absonum videtur repetere hic quod iam dictum est in 
Parte I, Notiones Generales, Cap. VIII, « De mutua coordina¬ 
tione ». Absque dubio hoc caput ordinis generalis est; sed ideo 
quia condiciones particulares maxime dissimiles sunt. 

Caput II 

N. B.: Fatemur nos examini subiecisse emendationes ad tex¬ 
tum huius capitis propositas magna cum diligentia ac prudentia: 
ex una parte quia caput hoc prae caeteris Constitutionis schema¬ 
tibus maxime investigatum et refectum est antequam unanimem 
approbationem nactum sit; ex alia parte quia emendationes 
quasdam nos ipsi attulimus, quas infra mox indicabimus. 

1) Pag. 11, n. 8,1. 7: Em.mus Card. Leger proponit ut adda¬ 
tur: « Et ideo finem universalem et specifice supernaturalem Ec¬ 
clesiae prosequitur: totum realitatis humanae, sub aspectu ta¬ 
men formaliter supernaturali, respicit atque toto (sic) ipsius mis¬ 
sionis Ecclesiae collaborat ». 

Resp.: Hunc textum minime accipimus et quia terminos ni¬ 
mis technicos continet, et quia nimias praecisiones exhibere no¬ 
bis videtur, de quibus disputari sane potest. 

V. gr. Actio Catholica « toto ipsius missionis Ecclesiae col¬ 
laboret ». Sed A. C. missioni gubernii Ecclesiae minime colla¬ 
borat. 

2) Pag. 11, n. 8,1. 18-19: Em.mus Card. Leger vellet ut mo¬ 
dificetur d): « Laici, cum in apostolatu hierarchico directe et 
publice collaborent, agunt sub superiore... ». 

Resp.: Quaestio disputatur utrum in Ecclesia distingui pos¬ 
sit ius privatum et ius publicum: opportunum ergo non esset 
hanc expressionem ibi inserere ubi hae notiones recurrunt. 

3) Pag. 11, n. 8: Em.mus Card. Leger proponit ut introdu¬ 
catur 5“ nota quae respiciat formationem mediante actione apo¬ 
stolica; et textum suum tradit. 

Resp.: Verum est hanc formationem mediante actione, ma¬ 
ximi momenti pro Actione Catholica esse; sed dubitari potest 
utrum sit eiusdem « nota specifica ». Unde observationem acci¬ 
pere non possumus. 

4) Pag. 11, n. 8, 1. 21: Em.mus Card. Dopfner proponit ut 
dicatur: « Hierarchia autem potest... », loco « est ». 

Resp.: Admittitur. 

5) Pag. 11, n. 8, 1. 21; 24: Em.mus Card. Richaud quoad 
n. 20 Partis I (cui adhaerent Em.mi Card. Santos et Marella) 
quaestionem movet de « mandato »: quinam illud conferunt et 
quibusnam illud conferatur? 

Resp.: Si in duobus locis (in Parte I, n. 20 et in hoc ipso loco) 
Commissio prudenter se gessit, hoc fecit propter rationes quas 
Em.mus Cardinalis Relator Membris Commissionis Centralis 

dare patefecit: «... Diligens investigatio documentorum Hie- 
rarchiae de hac quaestione clare ostendit Summos Pontifices 
Pium XI et Pium XII non ita frequenter nec tam certa et definita 
ratione de “ mandato ” locutos esse. Accedit quod non in omni¬ 
bus regionibus “ mandatum ” ut nota distinctiva Actionis Catho¬ 
licae consideratur nec auctores hac in re communem doctrinam 
profitentur ». 

6) Indicamus hic, breviter, emendationes a Commissione al¬ 
latas, prout desumuntur ex diffuso textu in alio fasciculo con¬ 
tento (« Observationes Generales ») ut respondetur observationi 
Em.mi Cardinalis Suenens: 

a) Ad notam 1, in calce pag. 10, cui titulus « De Actione 
Catholica » hoc addimus: « hic sermo est de Actione Catholica, 
intelligendo Apostolatum Officialem Laicorum, praecipue sed non 
exclusive in Adsociationibus Actionis Catholicae exercitum ». 

b) P. 10, lin. 7, addatur: « Inter has autem apostolatus 
consociationes, Episcopus tamquam officiales eas assumere pot¬ 
est, quas opportuniores iudicaverit. 

At caeterum, ex his vel etiam similibus antiquioribus insti¬ 
tutionibus, eae praesertim commemorandae sunt... » (ad lin. 7). 

c) P. 11, lin. 2, legitur « ... et cumulata acceptione notio 
Actionis Catholicae constituitur ». 

d) N. 9, lin. 25-26: « Organizationes Apostolatus offi¬ 
cialis laicorum et Actionis Catholicae... ». 

e) N. 10, lin. 33: « Optandum sane est ut huiusmodi 
organizationes inter se... ». 

/) N. 11, lin. 8-10, legatur: « Episcopos autem hortatur 
ut Actionem Catholicam vel alias forte Consociationes Aposto¬ 
latus Officialis laicorum promoveant, aptis accommodatas loco¬ 
rum adiunctis ». 

Caput III 

1) Pag. 13, n. 12, lin. 5-12: Exc.mus Lefebvre: « Minuitur, 
meo sensu, aestimatio harum formarum quae sunt maximi mo¬ 
menti... Hae formae videntur omnino necessariae pro ipsa Ac¬ 
tione Catholica stricte dicta et Concilium deberet multum in¬ 
sistere in his formis quae dabunt Actioni Catholicae verum in¬ 
fluxum Spiritus Sancti, verum sensum apostolatus qui non potest 
esse nisi supernaturalis et in gratia Christi fundatus ». 

Resp : Hae affirmationes de vero sensu supernaturali et apo- 
stolico inveniuntur frequenter in nostris textibus et applicantur 
omnibus apostolatus laicorum formis de quibus in proposita Con¬ 
stitutione loquimur. Formae citatae in n. 12 respiciunt Organiza- 

tiones Apostolatus proprie dictas, quarum obiectum differt ab 
obiecto Adsociationum Actionis Catholicae stricte dictae. Unde 
dici potest (sed, iterum sit dictum, hoc saepe in nostris schema¬ 
tibus repetitur praesertim in Cap. IX partis I) omnes apostolatus 
laicorum formas inspirationem ex doctrinis spiritualibus et ex 
devotione erga Beatam Virg. accipere debent, ac ex fontibus 
sacrae Liturgiae et doctrina sociali Ecclesiae alimentum haurire. 

Non bene intelligitur affirmatio: « Minuitur aestimatio harum 
formarum... ». Caput VII Partis I loquitur de formis apostolatus 
quin eas ab invicem distinguat vel eas mutuo opponat. 

In hoc ipso loco, n. 17, pag. 13, adest adhortatio Concilia¬ 
ris pro ipsis formis de quibus Exc.mus Lefebvre loquitur. 

Ideo textus cap. III nobis non videtur immutandus. 

2) Pag. 13, n. 12,1. 8: Exc.mus Cooray optaret ut loco « infi¬ 
delium » ponatur « acatholicorum ». 

Resp.: Sensus huius verbi « acatholicus », iuxta communem 
usum, solummodo denotat christianos non-catholicos. Hic agitur 
de conatu ad conversionem infidelium obtinendam. 

Titulus II - Caput I 

1) Pag. 16, n. 20, 1. 30: Em.mus Card. Ruffini: non placent 
verba « Missio canonica ». Idem pro pag. 44, 1. 27. 

Resp.: Iam declaratum est in prima Parte, Cap. II, n. 11, 
expressionem adhiberi posse (cfr. supra, pag. 4). 

2) Pag. 16, n. 21: Em.mus Card. Leger optaret ut clarius 
tradatur « paedagogia » de apostolatu verbi, cuius ipse magna 
lineamenta tradit. 

Resp.: Aliquid valde speciale est. De hac re igitur quaedam 
in nota ad n. 21 in calce paginae adduntur. 

« Omnes illi qui ad verbum Dei administrandum vocantur 
apprime noverint idipsum non solum ex gratia Dei efficaciam 
depromere, sed etiam ex sapienti accommodationi audientium 
condicionibus et adiunctis. 

Quapropter capacitas intellectualis et spiritualis necnon so¬ 
cialis conditio eorumdem prae oculis diligenter habeatur. Laicus 
insuper qui hoc ministerium exercet vitam interiorem sedulo 
colat ut verba quae profert testimonio vitae comprobentur nec 
tamquam “ cymbalum tinniens ” fiat ». 

Caput II 

1) Pag. 19, n. 24,1. 3-8: Em.mus Card. Silva Henriquez pro¬ 
ponit novam redactionem ampliorem 3 paragraplii: 

« Praeterea laici sedulam curam praestent ut filii praesertim 
in familia, ut naturaliter apta, in schola speciatim catholica, in 
associationibus pro iuventute, non tantum rectas notiones de ma¬ 
trimonio acquirant, sed etiam toto animo amorem eius excellentis 
dignitatis exigentiarumque in aedificationem Mystici Corporis; 
ipsis autem crescentibus efformatio successive compleri oportet ». 

Sic familiae partes tutantur et ipsa efformatio non tantum 
ad rectam mentem restringitur sed ad vitam psychicam universam 
extenditur. 

Resp.: Nova haec longior redactio plura continet quae alibi 
dicta sunt. V. gr. quoad Corpus Mysticum cfr. Partem I, Cap. VI, 
n. 38 et 40; de familia ut societate educativa cfr. n. 40, par. 2. 
Inclinamur ergo ad hanc emendationem omittendam. 

2) Pag. 19, n. 24, 1. 6: Em.mus Card. Leger proponit ut 
dicatur: « rectas notiones » acquirant de matrimonio christiano 
in sua realitate humana et supernaturali... » etenim educatio se¬ 
xualis minime negligi debet. 

Resp.: Emendatio haec accipitur. 

3) Pag. 19, n. 25, 1. 16-27: Em.mus Card. Silva Henriquez 
proponit diversas emendationes quarum plures accipiuntur. 

Legitur ergo: 

a) 1. 16-18: « Melius vir et mulier ad omnes... perci¬ 
piendos disponantur et propriam cuiusque sentiant dignitatem 
et responsabilitatem... ». 

b) 1. 21: «a Deo recipiant et ideo maturiore indigent 
instructione... ». 

c) 1. 23: « ... rite implenda, ita ut ad perfectionem Chri¬ 
stianam in statu consecrationis matrimonialis pleno sensu ten¬ 
dant... ». 

d) 1. 27: « ...maxime utilitatis sunt, hodieque longe et 
late urgenda ». 

4) Pag. 19, n. 25, 1. 25: Em.mus Card. Leger optaret ut 
etiam sermo fiat de « iuristis » et de « peritis in re oeconomica ». 

Resp.: Legitur ergo: « ... psychologorum, iuris ac rei oeco¬ 
nomicae peritorum consilia maximae... ». 


Caput III 

1) Em.mus Card. Leger tenet hoc caput vigore carere. 

Resp.: Caput hoc complendum est ex iis quae iam in Parte I, 
Capite X, « De Laicorum educatione et praeparatione ad aposto- 
latum exercendum » dicta sunt, et in Parte II. 

Tit. I, Cap. II « De Actione Catholica » et Tit. II, Cap. IV 
« De Apostolatu in proprio cuiusque ambitu sociali et professio¬ 
nali ». Plura ex his capitibus conferunt ad ea ditanda quae in 
hoc capite III dicuntur, cui aliquam emendationem sane affe¬ 
rimus. 

2) Pag. 23, 1. 1-17: Em.mus Card. Leger non putat iuvenes 
maturius hodie in vitam publicam ingredi. 

Resp.: Affirmatio difficultates in Commissionis sinu minime 
excitavit. 

Attamen procul dubio condiciones pro diversis ragionibus 
differunt. Emendamus lin. 4: «ad munera vitae publicae exer¬ 
cenda saepe maturius quam antea... ». 

3) Pag. 23, n. 33: Em.mus Card. Leger vult ut officia reco¬ 
lantur adultorum, animandi iuvenes laicos ad plenam conscien¬ 
tiam sumendam de propria responsabilitate. 

Resp.: Additur ergo nova paragraphus: « Imo adulti ipsi 
perspectum habeant officium excitandi sensum responsabilitatis 
in iunioribus ». 

4) Pag. 24, n. 34: Em.mus Card. Leger optaret specialem 
numerum circa responsabilitates iuvenum in Adsociationibus et 
circa specialem valorem paedagogicum huius methodi quae ve¬ 
rum fundamentum educationis est; de eiusdem necessitate, de 
emolumentis ac periculis et de ratione efformandi iuvenes ad 
proprias responsabilitates. 

Resp.: De hac methodo loquimur in lin. 3-5, et quia valo¬ 
rem paedagogicum habet eam commendamus in hoc n. 34. 

Sed opportunum non videtur Concilium valorem explanare 
cuiusdam methodi educationis. 

5) Pag. 24, n. 34,1. 4-5: Exc.mus Lefebvre difficultatem mo¬ 
vet circa expressionem: « ad seipsos efformandos ad apostolatum 
per ipsam actionem apostolicam ». Vellet articulum circa hoc 
subiectum. Insuper queritur quod non sufficienter insistatur in 
formatione spirituali et doctrinali militantium et responsabilita¬ 
tem habentium. 

Resp.: Non oportet semper eadem repetere. Quoad hoc ul¬ 
timum cfr. Cap. IX et X Partis I et Gap. IV Tit. I Partis IV. 
Quoad primum vero, aliquid dicitur in n. 72 Partis I et in n. 16 
et 17 Partis IV. 

Caput IV 

1) Pag. 28, n. 41, 1. 6-10: Em.mus Card. Leger optaret ut 
ponatur in nota: « Tamen hic nullo modo infirmatur character 
universalis Actionis Catholicae specializatae ». 

Resp.: Utilitatem huius notae minime videmus, quia Cap. 
« De Actione Catholica », supra, pag. 11, lin. 4-5, explicite dicit 
omnes organizationes Actionis Catholicae pro fine immediato 
habere « finem generalem apostolicum ipsius Ecclesiae ». 

2) Pag. 28, n. 41, 1. 11-15: Em.mus Card. Richaud optaret 
ut commendetur quidquid contactum favet cum organizationibus 
aliorum ambituum. 

Resp.: Nota ad lineam 15 in pagina 28, in calce paginae, 
sufficere videtur ad emendationem Card. Richaud inserendam. 
Sic sonare potest: « Opportunum est insuper ad quodvis peri¬ 
culum mentalitatis classis socialis evincendum, ut frequentes 
dentur communicationes inter organizationes de apostolatu coe¬ 
tuum (milieux) in primis ab ipsis dirigentibus initium faciendo ». 

3) Pag. 28, n. 41, 1. 12: Em.mus Card. Leger optaret ut po¬ 
natur « compleri posse » loco « oportet », cum condiciones non 
ubique eaedem sint. 

Resp.: Emendatio accipitur cum maxime opportuna sit. 

Caput V 

1) Pag. 30, n. 45: Em.mus Card. Leger: Laici qui aposto- 
latum exercent in ambitu internationali communicationem et 
contactum cum organizationibus nationalibus colant ut eorum 
actio maiorem efficacitatem habeat. 

Resp.: Etenim. Sic emendatur lin. 27: « ... praesto sint, nul- 
limode tamen neglecta necessitudine cum organizationibus loca¬ 
libus ». 

2) Pag. 31, n. 49: Em.mus Card. Ruffini optaret ut bene si¬ 
gnetur officium pro Organizationibus Internationalibus catholi¬ 
cis nihil agendi sine vigilantia legitimae auctoritatis Ecclesiae. 

Resp.: De huiusmodi organizationibus idem censendum est 
sicut de caeteris. Caput II Partis I clare tradit principium quod 
sive hoc in loco sive in toto schemate applicationem habet. 


— 37 — 

Episcopi nostrae Commissionis membra concordes fuerunt 
in hoc: ne scilicet explicite principium de subordinatione et vigi¬ 
lantia — quod semel pro semper affirmatum est — continuo 
iteretur, ne odiosum fiat (cfr. fasciculum circa « Observationes 
Generales » Cap. II, Partis I). 

3) Pag. 31, n. 50, Nota 6: Em.mus Card. Leger emendatio¬ 
nes proponit quae melius determinant quid sit « COPECIAL » 
et Conventus O.I.C. 

Resp.: Textum suum assumimus ad complendam notam ad 
lin. 6: « ... fovere et promovere, in universo mundo, per con¬ 
ventus internationales vel regionales, diffusiorem et profundio¬ 
rem cognitionem genuini apostolatus laicorum ». 

Emendatio quae respicit O.I.C. necessaria non videtur. 

4) Pag. 31, n. 51, 1. 22-24: « Em.mus Card. Dopfner pro¬ 
ponit ut dicatur: « huic fini inserviat cooperatio intensior et 
amplior centrorum nationalium cum iisdem institutis ». 

Resp.: Harum linearum sensus sequens est: centra nationa- 
lia Organizationum Internationalium Catholicarum curare de¬ 
bent ut sive per se sive per propria membra subveniatur, etiam 
materialiter, Organizationibus Internationalibus Catholicis, quia 
huiusmodi Organizationes fontibus immediatis lucri minime 
gaudent. 

Textus Em.mi Dopfner non videtur hoc bene exprimere. 
Et sic nihil mutatur. 

Caput VII 

1) Pag. 35, Nota 1 in calce paginae: Em.mus Card. Konig 
plures quoad hanc notam observationes facit. Cum agatur de quae¬ 
stionibus doctrinalibus et Caput hoc minime inter nostra docu¬ 
menta permaneat non putamus respondendum esse. 

Exemplar documenti Em.mi Konig fasciculo nostro adnec- 
titur. 

2) Pag. 37, 1. 9-12 ( Praeambulum ): Em.mus Card. Leger et 
alii plures improbarunt textum in quo sermo est de « materia- 
lismo capitalistico ». 

Resp.: Emendationibus ab Em.mo Card. Leger propositis 
innixi, hunc novum textum praebemus: « ille scilicet qui, valo- 
ribus spiritualibus sub specie exaltationis libertatis inceptionum 
penitus neglectis, aliis regiminibus oeconomicis substernitur et 
ab illis ita diffunditur ut quotidianam hominum vitam pervadat ». 

3) Pag. 39, n. 59: Em.mus Card. Leger optat ut insistatur 
in formatione laicorum in disciplinis humanis positivis. Aliter 

periculum haberetur illos ducendi ad moralismum sine ullo in¬ 
fluxu in societatem. Illis etiam dici debet quod ipsi christiani 
capacitatem habent mundum transformandi. 

Resp.: Ipso Em.mo Card. Leger expostulante, iam addidimus 
ad lin. 16, n. 58, Partis I: « peritia rerum »... Non eadem in 
unoquoque capite repetenda sunt. 

4) Pag. 39, n. 60: Em.mus Card. Leger: Non placet. Op¬ 
taret potius invitamentum ad collaborandum cum iis qui in Orga- 
nizationibus apostolatus generalis operam dant. 

Resp.: Praeter plures locos in schematibus Constitutionis, 
novissima nota ad lin. 15, pag. 28 (cfr. supra Cap. IV, n. 2) his 
optatis respondet — quoad n. 60, magni momenti videtur ut 
ii qui apostolatum operam perficiunt in his saeptis mutuo inni¬ 
tantur propriamque operam communi conatu ordinent. 

5) Pag. 39, n. 61: Em.mus Card. Leger: non placet. Quod hic 
dicitur de omnibus saeptis valet. Optaret, e contra, numerum 
circa actionem quam laici catholici exercere debent erga perso¬ 
nam eorum qui communismo nomen dederunt. 

Resp.: Quoad ultima haec optata n. 56, 57 et 58, principia 
quaedam iam tradunt. Quoad n. 61, rationem essendi habet 
in magno momento quod huic apostolatui inest, cum sit hodie 
primordiale et debeat universum mundum complecti. 

Appendix 

Ut in responsione I ad observationes generales notatur in 
hanc secundam partem Constitutionis (a qua tria capita detrahun¬ 
tur scilicet Tit. II, Cap. 6, 7, 8) inseruntur Caput de cultura 
et Caput de publicis moribus quae huic fasciculo adnectuntur. 

Caput: De cultura. 

Praeambulutn 

Inter humanas res longe mirabilior omnium, hac nostra 
aetate, culturae profectus in omnibus suis coetibus ac saeptis, 
praesertim sub scientifico ac technico respectu, procul dubio cen¬ 
seri debet. Permagni tamen interest ut haec cultura quaquaver¬ 
sus humana atque christianis principiis ac moribus adaperta ac 
praenuncia sit, quin immo evangelicis veritatibus ac legibus con¬ 
sona. 

Ad hanc effingendam culturam, laicorum actio perurgens est. 

1) Exculti laici quadruplici praecipue sensu actionem ope¬ 
ramque suam dare possunt: 

a) ad culturam genuinam et christianam pro omnibus ef- 
figendam adlaborare; 

b) ad culturam in proprium coetum apud collegas, apud 
sibi subditos et clientes afferendam; 

c) ad disciplinarum humanarum diligentem investigatio¬ 
nem quae profectui scientiae theologicae deservire possint (phi¬ 
losophia, historia, archaeologia, etc.); ad regimen Ecclesiae, ad 
ipsius etiam administrationem fovendam (disciplinae iuridicae 
et oeconomicae); ad cultum liturgicum provehendum (artes, prae¬ 
sertim architectura); 

d) ad diversa culturae saepta mutuo componenda et ad 
unitatem redigenda; ad recte aestimandos varios gentium huma¬ 
nos civilesque cultus ac ea quae in eis bona sunt aperto animo 
amplectenda; ad commercia cum culturis nondum christianis 
ineunda. 

2) Peculiaria culturae munera ac saepta. 

Enixe curetur christiana cultura laicorum qui munera direc- 
tiva habent, in primis circa singulorum professionem. Novae 
professiones, quae saepe in campo scientifico et technico evol¬ 
vuntur, cultura vere humana et christiana imbuantur. 

Apostolatum vero exerceant in coetibus altioris culturae; 
praesertim in coetibus universitatis inter professores et alum¬ 
nos, saeptis scientiarum peculiari modo prae oculis habitis. 

3) Ad apte apostolatum culturalem exercendum, in primis 
scientificae methodi exigentiae debite observentur. In singulis 
culturae saeptis augeatur peculiaris peritia et novissimae noti¬ 
tiae sedulo acquirantur. 

Praecipuis doctrinis theologicis laicus excultus carere non 
potest, ut sciant res sensu theologico diiudicare et interpretari 
utque theologia et vita mutuo proprius accedant. 

Commercia inter excultos viros catholicos ineantur et fo¬ 
veantur. Vitam proprii culturalis coetus unusquisque scienter 
et intime vivat, relationibus tamen cum suo ambitu sociali dili¬ 
genter servatis. 

4) Magni momenti est, praesertim pro excultis laicis, vitae 
necessitudines cum clero statuere. 

Ad haec omnia facilius consequenda necesse est ut sacerdo¬ 
tes peculiari cura et ratione praeparentur. 

Caput: De publicis moribus. 

Quamvis quaestio de publicis moribus procul dubio sem- 
per exstiterit, novam tamen induit rationem novamque gravi¬ 
tatem, cum animi undique naturalismo pervasi sint, faventibus 

persaepe hodiernis communicationis socialis instrumentis. Cae- 
terum, cum publici mores sive a legibus, sive a conscientia indi¬ 
viduorum pendeant, singulorum civium responsabilitas duplici 
hoc sensu devincitur. 

Christifidelium hac de re actio iuxta triplicem praecipue di¬ 
rectionem exerceri potest: 

a) ita in primis singula individua efformare ut, si opus 
est, resistendo opinioni forte praevalenti, superiora criteria obiec- 
tiva sequi non dubitent. Satagant insuper ipsas publicas opinio¬ 
nes effingere, ut principia recti ordinis moralis magis magisque 
sancte serventur; 

b) de exsistentia aptarum legum edocere quae saepe igno¬ 
rantur; 

c) actionem communem honestorum hominum excitare 
ac fovere ad legum applicationem a militibus publicae disciplinae 
praepositis; sive a tribunalibus diligentius obtinendam: recola¬ 
tur hac in re momentum consociationum ad publicos tuendos 
mores. 

Ad sanctum hoc opus perficiendum totis viribus incumbant 
christifideles, memores semper, vi ipsius christianae professionis, 
se, ad bonos mores quod attinet, veluti bonum fermentum esse 
debere quo totam massam reformat atque immutat. 

* * * 

Titulus II huius partis II capita quaedam exhibere etiam 
debebat circa apostolatum hodie prorsus necessarium in istis 
quae sequuntur saeptis: 

a) De socialis communicationis instrumentis; 

b) De apostolatu ad unitatem christianorum promoven¬ 
dam; 

c) De apostolatu in saeptis materialismo, praesertim mar- 
xistico, imbutis; 

d) De apostolatu in Ecclesiae missione ad gentes. 

Haec capita ideo e nostris Schematibus detraximus quia certi 
facti sumus huiusmodi subiecta ab aliis Concilii Commissioni¬ 
bus tractari debere. 

Votum Em.mi Card. Konig 

« In pagina 35 schematis II redit quaestio de communismo 
sub nomine marxismi atheistici. Optima est nota in eadem pagina 
apposita, qua ostenditur communismum esse pseudo-religionem 


— 41 — 

et quidem eschatologicam. Optime in paginis sequentibus mate- 
rialismus marxisticus, dialecticus, simul cum materialismo prac- 
tico in nostris regionibus reficitur, etsi hae duae formae materia- 
lismi non eandem radicem habent. 

Sed hac occasione haec liceat notare: 

1) Modus tractandi hanc rem in hoc schemate coordinetui' 
cum alio schemate Commissionis de disciplina cleri et populi 
christiani, ubi iam agebatur de communismo — vel potius in 
uno tantum loco de materialismo dialectico sive de communismo 
agatur. 

2) Non videtur dicendum nos damnare materialismum dia¬ 
lecticum vel communismum, sed potius communismus reicit et 
damnat omnem religionem, ideo praeprimis ecclesiam catholicam. 
Et hoc ita fiet quousque communismus materialismum dialecti¬ 
cum retinebit. Id est si communismus se separaret a materia¬ 
lismo dialectico, res aliter se haberet. Nam in origine commu¬ 
nismus non fuit atheisticus — sicut hodie primi expertes in hac 
materia v. g. P. Bochenski O. P. et P. Wetter S. J. ostendunt — 
sed tamquam utopia socialis quandam inspirationem religiosam 
in initio prae se ferebat. Atheismus, uti morbus societatis chri¬ 
stianae, antecedebat motionem communisticam et fuit praecise 
ille Carolus Marx, qui univit atheismum et communismum. 

3) Enixe rogo, ut occasione Concilii, non in concilio ipso, 
fiat conventus episcoporum, etiam ex terris missionum, quibus 
imprimis interest, ut actio concreta et immediata contra mate¬ 
rialismum dialecticum praeparetur. Ex nuntiis novissimis scio, 
omnino urgere collaborationem internationalem catholicam. Et 
quidem urget, ut laici sacerdotes episcopi habeant notionem 
genuinam communismi eiusque periculi. Adhuc existunt non 
pauci sacerdotes qui de re innocua agi putant. Urget coordinatio 
omnium laborum qui iam fiunt in campo catholico. Urget coope¬ 
ratio omnium christianorum etiam fratrum separatorum, ut de¬ 
fendantur strenue contra atheismum quae communia sunt. 

4) Ideo talis conventus episcoporum cuiusdam numeri limi¬ 
tati occasione concilii, praeparet, utrum concilium, quid et quo 
modo concilium vocem suam manifestam faciat » (F. Card. Konig). 

Pars III 

Prooemium 

1) Pag. 3,1. 1-3: Em.mo Cardinali Leger non placet hoc ini¬ 
tium: Num verum est quod particulariter nostris in temporibus 
« abundat iniquitas »? Bene aliae rationes dantur ut officium 
caritatis revocetur. 

Resp.: Delentur tres priores lineae. Prooemium sic igitur 
incipit: « Sacrosancta Synodus utpote praeclarum... ». Rationes 
vero ab Em.mo indicatae introducuntur ad immutandum, in 
pag. 4, initium 2“ paragraphi. Unde lineas 10 et seqq. sic inci¬ 
piunt: « Hodie vero, praesertim apud nonnullas regiones et gen¬ 
tes, miseria et indigentia eo usque increverunt ut singulorum 
industria et conatu superari nequaquam possint, unde communi 
collato opere actio caritativa exercenda est. Insuper communi¬ 
cationis instrumentis... ». 

2) Pag. 3,1. 6-14: Em.mus Card. Leger: Enunciatur hic prin¬ 
cipium fundamentale generale apostolatus; quod locum oppor¬ 
tuniorem invenit in Prooemio Generali de Apotsolatu Laicorum. 

Resp. : Fundamentum hoc praenunciatur, de facto, in Praeam- 
bulo Generali, fasc. I, pag. 8, 1. 21 sqq. 

Consequens ergo erat ut hoc iterum resumeretur et evolvere¬ 
tur hic ubi haec verba Christi immediatiorem applicationem 
habent. 

3) Pag. 4, 1. 17: Em.mus Card. Leger: dicatur « vere huma¬ 
nae vitae » ad inserendas numerosas necessitates vitae hodier¬ 
nae ut decens sit... ». 

Resp.: Sic emendamus lin. 7: «...instructione, vitae vere 
humanae ducendae... ». 

4) Pag. 5, 1. 13: Em.mus Card. L6ger: dicatur « sua perita 
praesentia » ad significandum quod laicus catholicus habere de¬ 
bet, pro posse, omnes cognitiones scientificas et technicas. 

Resp.: Sic emendatur lin. 13: « ...sua praesentia et peritia 
ac supernaturali... ». 

Caput I 

1) Pag. 6, n. 1: Em.mus Card. Ruffini: verba « indigentia 
et egestas» non satis significant omnes formas necessitatum 
quibus caritas remedium afferre debet. 

Resp.: Verum est; attamen 2 a paragraphus, lin. 12-18, evol¬ 
vit ac explicite determinat id quod haec duo verba implicite con¬ 
tinent. 

2) Pag. 6, n. 1,1. 4: Em.mus Card. Leger: de iustitia sociali 
sermo fieri deberet. 

Resp.: Caput II ea quae oportet hac de re declarat. 

3) Pag. 7, n. 4,1. 15: Em.mus Card. Leger: delendum esset 
verbum « mere », nam conatus humani minime spernendi sunt. 

Insuper Em.mus proponit ut huic numero expressio quaedam 
addatur. 

Resp.: Utraque proposita emendatio admittitur. Textus igi¬ 
tur huius n. 4, inde a linea 4 sic legitur: « ... quae ex humano 
vel sociali impulsu procedit. Actio caritativa, nedum illo impulsu 
contradicat, eum assumit, promovet ac suscitat ». 

Caput II 

1) Pag. 9, n. 10, 1. 13-14: Em.mus Card. Leger duas emen¬ 
dationes proponit: 

a) ut sermo fiat de « securitate sociali », quae ex parte, 
ab adsistentia sociali differt; 

b) ut determinentur limites auctoritatis civilis eiusque 
relationes cum corporibus intermediis, revocando principium sub- 
sidiarietatis. 

Resp.: a) Emendatur linea 13: « ... adsistentiam et securi¬ 
tatem socialem... »; 

b) Textus huius n. 10 in praecedenti relatione, explici- 
tam evocationem principii subsidiarietatis continebat. In ultima 
tamen discussione plenariae sessionis, antequam suffragium da¬ 
retur, haec verba deleta sunt, cum unum ex Membris observa¬ 
verit limites intra quos principium hoc exercetur adhuc obiectum 
discussionis sint: actio igitur Ecclesiae iuri adhuc discusso Status 
minime submitti debet. 

2) Pag. 9, n. 10,1. 22: Em.mus Card. Leger petit ut addatur: 
« et foveatur ». 

Resp.: Emendatio admittitur. Haec linea 22, igitur sic le¬ 
gitur: «... Ecclesiae iure civili sanciatur et foveatur ». 

Caput IV 

1) Pag. 11, n. 15: Em.mus Card. Leger vellet ut in speciali 
n. dicatur momentum actionis caritativae ex hoc, maxime, pen¬ 
dere, quod amorem erga Deum et proximum exprimit. 

Resp.: Ad emendationem accipiendam sufficere putamus 
hanc ideam in linea 19 addere, quae igitur sic legitur: « Haec 
enim opera amorem erga Deum et proximum clarius manifestant, 
evangelici apostolatus... ». 

2) Pag. 11, n. 16: Em.mus Card. Leger: Dicatur etiam quod 
laici operibus caritati vis... participant eo quod cognitionem et 
experientiam habent realitatis temporalis quodque dominium 

temporale est locum proprium responsabilitatis et initiativae 
eorum. 

Resp.: Novum textum ad hoc redigere minime necessarium 
putamus, sive quia n. 16 sufficienter explicitus esse videtur 
(cfr. pag. 12, lineas 2-3); sive quia haec idea pluribus aliis in locis 
Constitutionis De Apostolatu Laicorum iam redit... 

3) Pag. 12, n. 19: Exc.mus 0’Connor vellet ut hic num. 
prudentiore forma redigatur. 

Resp.: Quamvis textus sufficientes cautelas continere vi¬ 
deatur, tamen sic emendantur lineae 32-33: «... discrete quidem 
ac prudenter, sed... ». 

Caput V 

1) Pag. 13, n. 22, 1. 17: Em.mus Card. Leger: Tollantur 
verba « nisi gravis inopia pauperis aliter suadeat » etenim textus, 
sicuti proponitur, supponit quod sunt casus ubi non est atten¬ 
dendum ad dignitatem humanam. 

Resp.: Delemus haec verba eaque supplemus ipsis verbis 
ab Em.mo Card. propositis: « ... exercenda, urgentioribus ne¬ 
cessitatibus primarie sublevatis, curandum... ». 

2) Pag. 13, n. 22, 1. 19: Em.mus Card. Leger: loco « consi¬ 
lia praebere », dicatur « proprias eorum facultates excitare ». 
Etenim propter dignitatem humanam observandam, actio cari- 
tativa debet egentem habilitare ut sibipsi subveniat vel saltem 
participat suae propriae rehabilitationi; expressio « consilia prae¬ 
bere » talem modum agendi non exprimit et praeterea, iure aut 
iniuria, est peiorativa. 

Resp.: Adduntur (sine pronomine « eorum » quod redundat) 
proposita verba, actuali expressioni quae nobis necessaria vi¬ 
detur. Lineae 19 sqq. leguntur igitur: «... qualia sunt: proprias 
facultates suscitare, opportuna consilia praebere... ». 

Caput VI 

1) Em.mus Card. Ruffini optaret ut in Capite recolantur 
« Conferendae S. Vincentii a Paulo » et « Dominarum a Cari¬ 
tate ». 

Resp.: Propositio non admittitur. Notari potest in nostris 
quattuor fasciculis nos a recolendis personis et Consociationibus 
apostolatus abstinuisse. Unica exceptio fit quando recoluntur 
praecise opera S. Vine., sed solum in nota, pag. 17. 

2) Pag. 14, n. 24: Em.mus Card. Leger: dicatur clarius 

quod ratio cur actio caritativa debet esse collectiva est quia ne¬ 
cessitates hodiernae superant capacitatem seiunctae actionis in¬ 
dividuorum. 

Resp.: Immutamus ergo hunc n. 24: « Hodiernae hominum 
necessitates ita singulorum facultates excedunt ut omnino neces¬ 
sarium sit ad maiorem efficacitatem actionis caritativae, unitis 
viribus procedere, prout caeterum ipsa socialis hominum natura 
exigit. ' 

3) Pag. 14, n. 27: Em.mus Card. Leger putat alia esse indi¬ 
canda munera laicorum, quae ab ipso nominantur. 

Resp.: Addimus ergo novam paragraphum, post 1. 25: « Haec 
insuper munia laicorum magnopere laudantur: opus ad consti¬ 
tuendam legislationem socialem conferre; indesinenter perqui¬ 
rere quaenam sint necessitates pro quibus opera caritativa non 
exstant ac eadem excitare; item denique fines ac media operum 
catholicorum iam existentium recognoscere. 

4) Infra Em.mus Card. Leger vult ut addatur numerus de 
laicis qui operam caritatis administrant. 

Resp.: In hoc eodem n. 27, post emendationem quae im¬ 
mediate praecedit, hoc additur, uti in 3 paragrapho: «Qui 
autem resposabilitatem habent in operibus caritativis moderan¬ 
dis, corde magno ipsis operibus sese devoveant, in consilium 
mandataque Hierarchiae semper animum intendentes, memores 
exempli S. Vine, a Paulo qui pauperes “ dominos suos ” vo¬ 
cabat ». 

5) nn. 28-30: Em.mus Richaud optaret ut amplius insistatur 
supra dependentiam laicorum a Hierarchia, quando agitur de 
activitate caritativa. 

Resp.: Caput II Partis I (Notiones Generales) valet etiam 
pro hac Parte III, sicut et pro caeteris; quod amplius hic asse¬ 
ritur sufficere videtur. 

6) nn. 30-31: Em.mus Leger: « Concilium » de quo loquitur 
n. 31 deberet tanquam finem primarium habere conservationem 
et promotionem spiritus vere christiani- et proprie caritativi in 
omnibus operibus caritativis Ecclesiae; semper enim habetur pe¬ 
riculum “ burocratiam ” formare et fovere ». 

Resp.: Haec idea in n. 30 inserenda videtur; naturaliter in¬ 
de n. 31 sequetur. Sic ergo lin. 11 seqq. emendamus: « consilium 
quod in omnibus adsociationibus caritatis promotionem spiritus 
vere christiani et caritativi foveat, eorumdem coordinationi effi¬ 
caciter... ». 

7) n. 31: Em.mus Leger: addatur ut finis « Consilii » specia¬ 
lis attentio ad regiones pauperiores. 

Resp.: Textus Em.mi Leger prae oculis habito, sic fit emen¬ 
datio: post lin. 23, additur: « a) urgentem actionem caritativam 
ditiorum regionum erga pauperiores fovere ». 

8) n. 32: Em.mi Leger et Richaud vellent specialem nume¬ 
rum pro Religiosis qui operibus caritativis operam dant, ut et 
ipsi applicent quod hic suggeritur. 

Resp.: Textus Commissionis nostrae non directe de Religiosis 
agit. Exc.mus 0’Connor (cfr. Observationes Generales et respon¬ 
sionem nostram) dicit, immerito tamen, ut nobis videtur, hanc 
partem III non satis laicos respicere. 

9) Pag. 16, n. 32: Em.mus Card. Leger vellet ut recolatur 
munus laicorum etiam in moderandis operibus religiosorum. Et¬ 
enim laici habent cognitiones vel competentias quas saepe reli¬ 
giosi vel religiosae non habent; et necesse est ut illi laici partem 
habeant in operibus caritativis religiosorum moderandis, aliter 
opera religiosa senescunt. 

Resp.: Emendatur lin. 11: « ... et patrocinium eis praestan¬ 
da etiam moderationi participantes atque vocationes... ». 

Caput VII 

1) Em.mus Card. Godfrey optaret ut insistatur in hoc quod 
magnum subsidium formationis ad actionem caritativam quadru¬ 
plex est, nempe: 1) spirituale: sanctitas personalis; 2) doctri¬ 
nale: scientia doctrinae catholicae; 3) sociale: profundior co¬ 
gnitio condicionum personarum et rerum; 4) formatio profes¬ 
sionalis quia competentia fiduciam alit. 

Resp.: Tribus primis punctis sufficienter nobis respondisse 
videtur in nn. 33, 34, 35. 

Quoad hoc ultimum punctum saepe illud revocavimus in 
quattuor schematibus Constitutionis, nec amplius apparet cur 
iterum speciali ratione sit in hoc insistendum. 

Pars IV 

Declaratio 

In « Notam » amandatur et iam non pertinet ad textum 
huius quartae partis. Communes et plures emendationes fiunt: 
cfr. Schema emendatum. 

Titulus I - Caput I 

1) N. 4,1. 5: Em.mus Leger optat ut addatur: « Maxima or¬ 
dinis iustitiae ». 

Resp.: Rerum expositio transit ab ordine morali naturali 
ad ordinem ab Evangelio instauratum. Sicque proposita emenda¬ 
tio accipi nequit. 

2) Em.mus Card. Leger: quoad observationem supra pro 
n. 4 factam, desiderium exprimit ut Caput aliquod de relationi¬ 
bus inter Veritatem, Justitiam et Caritatem pertractet. 

Resp.: Ad Commissionem Theologicam spectat. 

Caput IV 

1) Pag. 15, n. 20: Em.mus Card. Dopfner putat hunc num. 
aptiorem locum in sequenti capite habere. 

Resp.: Accipitur. In Capite V, n. 22, 1. 27, legatur: « pos¬ 
sunt ac tenentur; proinde, ad actionem socialem... »; et sequi¬ 
tur totus textus n. 20. 

Titulus II - Caput II 

1) Pag. 23, n. 35: Em.mus Card. Leger optaret ut propo¬ 
natur laicis quae pertinent ad nationes edulibus bonis ac frugibus 
redundantes ut accipiant iuvenes qui ad nationes progredientes 
pertinent in eorum scholis et Universitatibus. 

Resp.: Quoad generale propositum subveniendi nationibus 
progredientibus, addatur nota in n. 80. 

Quoad quaestionem hic, ab Em.mo Card. Leger positam, 
addimus: « Relate ad nationes quarum progressiones in actu 
sunt, catholici curam habebunt omnibus collaborare conatibus 
ut apud ipsos suscitetur et profundior fiat instructio et educatio 
iuvenum cuiusvis studiorum ordinis. 

Praeterea iuvenes e regionibus progredientibus oriundi li¬ 
benter admittantur in scholis et Universitatibus praesertim ca¬ 
tholicis, ex animo invitentur coetibus christianae iuventutis, et 
eis familiae quas illustrat christiana traditio mensam et lares 
patefaciant ». 

2) Pag. 24, n. 38: Em.mus Card. Leger proponit ut mutetur 
titulus et contentum huius numeri. Sermo fiat de « exceptiona- 
libus » et ideo de « sub vel super normam ob causas psycholo¬ 
gicas, physicas vel sociologicas ». 

Resp.: Sed ita totaliter res immutarentur. Pueri « super 



DOCUMENTA ET PROCESSUS VERBALES - SESSIO XIV 


453 


— 48 — 

normam » quaestionem minoris gravitatis ponunt quam caeteri; 
hi e nim (« subnormales » est terminus receptus: Congressus In- 
ternationalis de his casibus recenter Romae habitus est) specia¬ 
lem attentionem merentur. 

3) Pag. 24, n. 38: Em.mus Card. Dopfner quoad hunc nu¬ 
merum: « Non sufficienter ratio haberi videtur illius sectoris pu¬ 
blicae educationis, cuius obiectivum est habere cura iuventutis 
extra familiam et scholam positae. Et textum proponit. 

Resp.: Observationem Em.mi Card. Dopfner accipientes in 
n. 38 addimus novam paragraphum: « Et videant laici, ut Chri¬ 
stianae educationis principia serventur in illis institutis in qui¬ 
bus deficiente familia, infantes et iuvenes educantur ». 

4) Pag. 24, n. 39: Em.mus Card. Dopfner: « Assumantur in 
hunc textum quaedam elementa de artibus gymnicis ex Appen¬ 
dice Partis II ». 

Resp.: Textus n. 39 ostendit conceptum educationis adul¬ 
torum in tali ordine constitui ut minime opportunum appareat 
aliquid inserere de artibus gymnicis. 

5) Pag. 24, n. 40: Em.mus Card. Ruffini optaret ut melius 
explicetur quomodo tempore subcessivo continuo accrescente 
recte uti possibile sit. 

Resp.: Opportunum videtur Concilium solummodo de mo¬ 
mento quaestionis verba facere, quin ad nimia particularia de¬ 
scendat; secus quaedam magni momenti evolvenda essent, dum, 
e contra, brevior expositio requiritur. 

Caput III 

1) Pag. 26, n. 46: Em.mus Card. Leger proponit ut tangatur 
problema de influxu mercedis patris familiae in quaestionem de 
permanentia matris domi ad curam filiorum et domesticarum 
rerum habendam. 

Resp.: Textus quem Em.mus Cardinalis proponit accipitur. 
Legatur in 1. 29: «... satagendum ergo est, praesertim in remune- 
ratione determinanda patris familiae, ne unquam... ». 

2) Pag. 26, nn. 25-26: Em.mus Leger optaret ut enume¬ 
rentur alia et magis particularia argumenta contra laborem mulie¬ 
ris extra familiam. 

Resp.: Non videtur opportunum Concilium quaestiones ni¬ 
mis particulares aggredi. 

Caput IV 

1) Quoad hoc cap. Em.mus Card. Ruffini vellet ut sermo sit 
de « Relationibus humanis » et de « Relationibus publicis ». 

Resp.: Quoad « relationes humanas » huiusmodi expressio 
nunc designat universalitatem conatuum qui tendunt ad meliorem 
efficiendas relationes inter diversas personas quae collaborant 
in iisdem inceptis in eadem professionali activitate; in genere 
respiciunt praesertim commoda materialia. In n. 52, idem pro¬ 
blema consideramus, sed iuxta socialem doctrinam Ecclesiae, 
quae supra dignitatem personae humanae fundatur, et hoc pro¬ 
fundius et latius procedit, et ideo sufficere videtur. 

Quoad « relationes publicas », nihil speciatim diximus, quia 
praeter ea quae in Capite V dicuntur, « De ordine in societate », 
problemata concreta quae hac hodierna expressione revocantur 
propria Concilii minime sunt. 

2) Pag. 29, n. 50: Exc.mus Cooray putat, ad laboris renume¬ 
rationem quod attinet, non solum adest officium eorum qui la¬ 
borem dant sed etiam ipsorum operariorum qui laborem remu- 
nerationi proportionatum praestare tenentur. 

Resp.: Sic ergo emendatur textus: « In aequa aurem laboris 
constituenda renumeratione, haec etiam perpendantur: quantum 
singuli ad bona oeconomica gignenda conferant, quae sit condicio 
inceptus cui operam locant, quid poscat cuiusque civitatis utili¬ 
tas, quid postremo exigat commune cunctarum gentium bonum ». 

3) Pag. 29, n. 51: Em.mus Card. Leger optaret ut magis 
explicite exponatur id quod in 1. 18-19 dicitur et textum 
proponit. 

Resp.: Haec observatio nos ducit ad has immutandas lineas: 
« Rectores inceptorum, consociationes opificum, cum civili auc¬ 
toritate cooperentur ut... ». 

4) Pag. 29, n. 51: Em.mus Leger optaret ut aliquid ponatur 
contra excessum automationis quae in discrimen hominis ver¬ 
teret. 

Resp.: Hoc nimis particulare est. Numerus 52 sufficere vi¬ 
detur. 

Caput V 

1) N. 59: Em.mus Richaud: quoddam incitamentum authen¬ 
ticum postulatur erga institutiones professionales quae sub in¬ 
spiratione christiana vivunt. 

Resp.: Novus numerus 59 bis additur, cum speciali referen¬ 
tia ad Mater et Magistra (De opificum Collegiis). 

« Opificum speciatim conlegia late increverunt et communi¬ 
ter agnoscuntur iuridice; operarios adducere possunt et debent, 
non iam ad dimicandum, sed potius ad sociam conferendam ope¬ 
ram. Proprium eorum obiectum est iura et utilitates operariorum 
defendere, in iis quae ad remunerationem et conditiones laboris 
pertinent; quod praesertim fit pactionibus inter opificum et 
conductorum consociationes initis. Laude digna sunt praeprimis 
illa conlegia quae vel expressis verbis, vel saltem suo agendi 
modo, ad doctrinam sodalem christianam se referunt. Laudantur 
quoque opifices illi qui, christianis praeceptis imbuti, operam 
eximiam navant in aliis conlegiis, quae naturae legibus ducuntur, 
et Ecclesiae mandatis obtemperandi plenam revera libertatem 
faciunt ». 

2) Pag. 35, n. 61, 1. 13: Em.mus Card. Dopfner: cum doc¬ 
trina de Ordinibus in societate peculiare obiectum sit doctrinae 
Encyclicarum Romanorum Pontificum, locus forte melius d- 
tatur. 

Resp.: Ad strictiorem adhaerendam textui Rerum Novarum 
servandam, addimus, 1. 13, Ordines: «... satagendum est ut 
Ordines, conlegia, corpora... ». 

Caput VI 

1) Em.mus Card. Dopfner putat in hoc capite sicut in se¬ 
quenti nimium momentum progressui scientifico et technico eius- 
que in culturam influxum tribui. Caeterum pluribus in nationi¬ 
bus non adsunt multi catholici qui possint huiusmodi influxum 
in haec saepta exercere. 

Proponit ergo: 

a) ut in n. 63 abolentur paragraphi 1 et 2 quae sic inci- 
piuiit: « Scientificas investigationes... »; 

b) ut ampliori modo explicentur ea quae de scientiis 
dicuntur quaedam desumenda ex iis quae in Appendice II Par¬ 
tis dictae sunt « De Cultura ». 

Resp.: Delemus par. 2. Textus igitur n. 63 sic incipit: « No¬ 
strae aetatis peculiare est ingens in scientiis ac technicis pro¬ 
fectus. 

Scientificas investigationes colere bonum est... ». 

Quia caput Appendicis cui titulus « De cultura » insertus 
est in Parte II, secunda propositio accipi nequit. 

2) Pag. 38, n. 67: Em.mus Card. Dopfner: hic numerus, uti 

iacet, parum dicere videtur. Unde aut omittatur, aut ad integrum 
caput evolvatur ut essentiales respectus a laicis attendendi ex¬ 
hibeantur. Idem sentit Em.mus Card. Leger. 

Resp.: Distinctum caput conficere possibile non videtur: en 
tamen novum textum ampliatum, cuius redactio est ipsius Em.mi 
Cardinalis Praesidis. 

Hic textus finem accipit lineis 21-14 antiqui n. 67. 

« Fideles artem, utpote efficax instrumentum ad mentes hu¬ 
manas in Deum erigendas, maximi faciant, totisque viribus iis 
obsistant qui ipsam in intellectualis ac moralis perversionis cau¬ 
sam convertere satagunt. 

Qui vero altissimo aestheticae creationis munere a Deo donati 
sunt, gratos hac de re sese Ei exhibentes thesaurum istum in 
Illius hominumque servitium offerre ne cunctentur, cum vera ars 
non modo intimi gaudii fons exsistat, sed etiam schola quae ad 
elatos sensus animum extruit. 

Omnes denique nobilissimam hanc humanae activitatis spe¬ 
ciem apprime existiment, artisque magistros plausu ac auxilio 
prosequantur. 

Hoc maxime praestent eis qui artem sacram colunt, cuius 
proprium est in templis praetiosa subsidia liturgico cultui af¬ 
ferre ac indeficientem quasi sermonem christifidelibus praebere. 

Prae oculis habeatur aetatum omnium omniumque gentium 
ius esse religiosos sensus iuxta proprium insitum afflatum expri¬ 
mendi. 

Reiciant tamen improbatas illas depravationes, a legitima 
iam ecclesiastica auctoritate damnatas, quae revera potius velut 
impiae profanationes domus Dei visae sunt ac reapse fuere ». 

Caput VIII 

1) Pag. 41, n. 71: Em.mus Card. Dopfner proponit ut delea¬ 
tur par. 1, l i nea 1-9. 

Resp.: Putamus hanc paragraphum retinendam esse quia 
concretam condicionem describit. Sic etiam alii loci eiusdem ge¬ 
neris in aliis capitibus redacti sunt expostulantibus pluribus Com¬ 
missionis Membris, ea ratione ne videremur loqui nulla prae¬ 
sentium condicionum ratione habita. 

2) Pag. 41, n. 72: Em.mus Card. Leger proponit ut quaedam 
notae addantur... 

Resp.: Propositis additamentis prae oculis habitis textum 
huius numeri sic immutamus: lin. 24 sq.: « ...ordo reipublicae; 

omnibus enixe commendantur in his rebus honestas, sensus iusti- 
tiae, pietas in patriam, et ad haec... ». 

3) Pag. 42, n. 73: Em.mus Card. Leger optaret ut sermo fieret 
de Corporibus intermediis, commendantes ut publica Auctoritas 
ea propriae actioni consociet. Notetur functio socialis actionis 
non tantum personarum sed et consociationum. 

Resp. ad secundum punctum: lin. 5 emendamus: « Caveant 
ne sive singuli sive consociati, nimia a republica... »; quoad pri¬ 
mum punctum, n. 61 sufficere videtur. 

Caput IX 

1) Pag. 47, n. 84: Em.mus Card. Leger exoptat emenda¬ 
tionem lin. 8, quae interdictionem omnibus nationibus imponat. 

Resp. accipitur. Sic igitur textus lin. 8 legitur: « tam lethalia 
instrumenta efficaciter in omnibus nationibus... ». 

* * * 

His omnibus rite perpensis, ne dedignentur Em.mi Patres, 
sua qua pollent sapientia, significare an textus schematis huius 
Constitutionis sit sufficienter emendatus; et, quatenus negative, 
quaenam adhuc desiderentur emendationes. 

I 

DE EMENDATIONE SCHEMATIS CONSTITUTIONIS 

DE SACRORUM ALUMNIS FORMANDIS 


Schema Constitutionis De sacrorum alumnis formandis duas 
habet partes, quarum prima veluti praeliminaris de vocationibus 
ecclesiasticis fovendis pertractat, altera vero, in sex capita di¬ 
visa, de seminariorum ordinatione generali (prooemium et ca¬ 
put 1), de institutione spirituali in seminariis (caput 2), de disci¬ 
plina in seminariis (caput 3), de ratione studiorum in seminariis 
(caput 4), de institutione pastorali (caput 5), de formatione post 
seminarium perficienda (caput 6). 

Schema decreti de vocationibus ecclesiasticis fovendis et 
schema decreti de ratione studiorum in seminariis (caput 4 sche¬ 
matis dictae Constitutionis) discussa fuerunt in sessione generali 
Pont. Commissionis Centralis mense februario 1962 habita et 
emendata sunt a nostra Subcommissione die 18 iunii eiusdem 
anni. 

Capita 1, 2, 3, 5 et 6 dictae Constitutionis examini Pont. 
Commissionis Centralis subiecta sunt die 12 iunii 1962 et nunc 
a nostra Subcommissione sunt emendanda, prae oculis habitis 
observationibus sodalium Pont. Commissionis Centralis et re¬ 
sponsis eis datis a Pont. Commissione de studiis et seminariis, 
quae infra habentur. 


Prooemium et Caput I 

DE SEMINARIORUM ORDINATIONE GENERALI 

Observ. praevia: In aliquibus observationibus (cfr. Observ. 
Gen. IV, VII, VIII) plus minus explicite insinuatur, multa vel 
plurima ex his schematibus non esse materiam Concilii, sed per 
competentis Dicasterii instructiones esse determinanda. 

Resp Secundum hoc principium quasi tota materia pro 
Concilio praeparata deberet remitti ad S. Sedis Organa ordinaria. 

a) Summus Pontifex autem sat clare suam voluntatem 
manifestavit, proximum Concilium Oecumenicum non tantum de 
aliquibus prorsus extraordinariis argumentis agere debere, sed 
universim de maioribus quaestionibus quae vitam Ecclesiae in 
hodierno mundo tangunt. Hac intentione supposita, Concilium 
omnino agere debet de formandis Ecclesiae sacerdotibus. 

b) Praeterea si vel obiter inspiciuntur vota Episcoporum 
pro Concilio missa, elucet innumeros Praesules quaestiones de 
Seminariis et de formandis sacerdotibus a Concilio funditus exa¬ 
minandas esse censere. Unum exemplum offeratur: « Disciplina 
et institutio tam scientifica quam ascetico-apostolica clericorum 
habenda est inter potiores ne quidem forte potissima quaestio ex 
iis quae in Concilio examinanda venient » (Ep. Huelvensis). 

c) Notetur denique ipsam Commissionem Centralem, cum 
explicita Summi Pontificis approbatione, Commissioni de Studiis 
et Seminariis commisisse munus tractandi de institutione spiri¬ 
tuali, de disciplina, de ratione studiorum, de institutione pasto¬ 
rali in Seminariis, secundum hodiernas necessitates, prae oculis 
habitis hodiernis periculis et erroribus. 

Observationes generales et responsa eis data 

A) Plures Observationes Generales (v. gr. II, III, IV, VI, 
VII, VIII, XI propositae ab Em.mis Micara, Frings, Siri, Garibi, 
Richaud, Coussa et ab Exc.mo Alter) postulant breviorem sche¬ 
matum redactionem. 

Resp.: Quaedam abbreviatio reapse desiderari potest. In 
praesentibus adiunctis autem illa redactio brevior non est ten- 
tanda. 

a) Imprimis tempus sufficiens iam non prostat ad hanc 
novam redactionem faciendam, cum non parvus labor requiratur 
pro opere omnia quae servari debent ex his schematibus edu¬ 
cendi, apte ordinandi, breviter dicendi. 

b) Praeterea dubium est num nova brevior redactio quae 
ab aliquibus desideratur, aliis quoque placeat. Patres insuper 
generale tantum desiderium brevioris redactionis protulerunt; 
si aliquid in concreto tollendum indicassent, iam acta fuisset de 
concordia inter illos quoque qui breviorem formam petiverunt. 

c) Denique Patres Commissionis Centralis non paucas no¬ 
vas additiones petunt in singulis capitibus (v. gr. Prooem. III; 
Cap. I, art. 2, III; art. 3, II-IV; art. 6; art. 8, II &-V; art. 9; 
art. 10, III; - Cap. II: art. 3, III-IV; art. 8, II etc.). In obser¬ 
vatione generali XI e. gr. desideratur schematis abbreviatio et 

simul petitur, ut principia in schemate contenta roborentur « me¬ 
thodis in specie determinatis », quo schema omnino longius red¬ 
deretur. 

Quare melius videtur hanc quaestionem ad Commissionem 
Conciliarem remittere, quae secundum ipsorum Concilii Patrum 
votum conficiet definitivam redactionem, breviorem vel lon¬ 
giorem. 

B) Aliae Observationes Generales (V, IX — Em.mi Leger, 
Bea) petunt, ut in schematibus separatim agatur de Seminariis 
maioribus et de Seminariis minoribus et Institutis plus minusve 
aequipollentibus. 

Resp.: Re a Commissione praeparatoria mature ponderata, 
opportunum visum est principia generalia ad virum ecclesiasti¬ 
cum hodiernis in adiunctis rite formandum statuere. Quae qui¬ 
dem imprimis in Seminariis maioribus vel proprie dictis appli¬ 
canda sunt. Sed congrua congruis referendo etiam pro Semina¬ 
riis minoribus et Institutis similibus valere censenda sunt. 

Ubi autem videbatur necessarium, particularis ratio habita 
est conditionum in Seminariis minoribus vigentium: ex professo 
in Cap. IV (De ratione studiorum) et in Cap. V (De Institutione 
Pastorali) et in Cap. I huius Constitutionis, art. 2 (pag. 9, 
lin. 21-29); art. 8 (pag. 12, lin. 23-25); cfr. insuper emendatio¬ 
nes ab hac Commissione praeparatoria propositas in art. 10 
(pag. 14, linea 4 et linea 14). 

De cetero, distinctis circa Seminaria minora decretis propo¬ 
sitis, schemata certo non fierent breviora, e contra. Denique ob 
easdem rationes, de quibus supra ad A, respondendum videtur 
mutationem structurae schematum committendam esse ipsi Com¬ 
missioni Conciliari, si eam opportunam censuerit. 

C) Alia maior transformatio schematis postulatur ab Ob¬ 
servatione Generali XVI (Exc.mus Hurley): ut indoles pastoralis 
totius formationis seminaristicae magis eluceat, tollatur totum 
Caput V eiusque praescriptiones integrentur in aliis Capitibus. 

Resp.: a) Admittitur finem pastoralem debere penetrare om¬ 
nia in Seminario. Etsi hoc iam in schematibus elucet, in Cap. I, 
art. 1 (pag. 9, lin. 12 sq.), explicitius dici potest: « ... induant, 
Eius opera imitari incipiant et veri pastores, ad Divini Pastoris 
imaginem, conformentur ». 

«. b) Altera ex parte omnino retinetur utilitas agendi de 
formatione pastorali in particulari Capite (cfr. etiam « Statuta 
Generalia » adnexa Constitutioni Apostolicae « Sedes Sapien¬ 
tiae »). 

c) Insuper haec mutatio radicalis reiicitur ex rationibus 
iam expositis ad A et B. 

D) Ex Observationibus Generalibus restant considerandae: 

XII: Instituatur « annus introductionis » ante cursum phi¬ 
losophicum (Bernard). 

Resp.: Provisum est in Cap. II, art. 4 (pag. 7, lin. 27-32). 

XIII: Praeferatur (in praeparandis sacerdotibus) selectio adul¬ 
torum prae selectione puerorum (Ngo-dinh-Thuc). 

Resp.: Ecclesia debet utramque methodum adhibere, prout 
etiam gratia divina diyersos in diversa aetate ad sacerdotium 
Christi participandum invitat. 

Observationes particulares et responsa eis data 

Plura emendamenta modum loquendi et interpunctionem 
respicientia (Sepinski): 

Libenter acceptantur — vide Emendamenta. 

Art. 1 

I et II a): nomen « Seminarii » reservetur institutis cleri 
dioecesani (Ferretto, Ruffini; concordant Copello, Siri, Montini, 
Caribi, Leger, Gori, Antezana, Seper, Bazin). 

Potest acceptari — vide Emendamenta. 

Resp.: Sed duo animadvertuntur: 

a) Nomen Seminarii certe primario ad clerum saecularem 
refertur; at secundum antiquam et constantem traditionem, etiam 
recenter a S. Sede probatam (Responsum Commissionis Cardi- 
nalitiae diei 14 novembris 1955) etiam a religiosis usurpari 
potest, dummodo clarum additamentum addatur (cfr. Observa¬ 
tionem Em.mi Cardinalis Valeri - Obs. III, ad art. 1). 

b) Etsi Constitutio praevalenter ad clerum saecularem 
respiciat, ex intrinseca catholici sacerdotii unitate principia va¬ 
lida pro omnibus utriusque cleri alumnis formandis continet, iis 
quae unicuique sunt propria, opportune aptandis vel addendis. 

Quodsi nunc Schemata expresse ad solum clerum saecularem 
restringuntur, expungenda sunt quae ad clerum regularem perti¬ 
nent (e. gr. in cap. IV « De ratione studiorum », art. 5). 

II b): Inseratur « sub Episcopi regimine » (Ruffini — acce¬ 
dunt iidem ac in II a). 

Resp.: Acceptatur, solummodo insertio expressionis iam 
fiat in linea 3. — Vide Emendamenta. 

IV a): Detur definitio vel descriptio Seminarii (Silva Hen- 
riquez). 

Resp.: Definitio non videtur opportuna. Omnia elementa 
essentialia exhibentur in ipso schemate. 

IV b): Schemata tantum de Seminariis maioribus agant (Silva 
Henriquez). 

Resp.: Sicut iam dictum est ad Observationes Generales 
V et IX. 

Art. 2 

I: Vocationes tardivae post tirocinium speciale pro studiis 
redimendis una cum ceteris in Seminario maiore formantur 
(Mclntyre). 

Resp.: Iam provisum est in schemate ad mentem Em.mi Do¬ 
mini (pag. 10, linea 1-2). 

II a): Habeatur ratio particularium conditionum, ubi loco 
Seminariorum minorum habentur collegia idem munus ac semi¬ 
narium minus explentia (Leger). 

Resp.: Acceptatur — vide Emendamenta, pag. 9, linea 17. 

II b): Dicatur: « conformatio ad perfectionem evangelicam » 
(Leger). 

Resp.: Cum sermo sit de pueris in Seminario minore, ex¬ 
pressio proposita videtur nimium postulare. De cetero verba 
« religiosa conformatio » habentur in Adhortatione Apostolica 
Menti Nostrae, loco citato. 

II c): pag, 10, linea 2: dicatur: «curriculum studiorum 
mediorum tantum » (Leger). 

Resp.: Schema cum mente Em.mi Obiicientis consonant. 
Illud « tantum » autem ne introducatur, quia existunt casus par¬ 
ticulares, e. gr. « Collegium Beda » in Urbe. 

II d): pag. 10, linea 5 dicatur: « nulla autem circa idonei¬ 
tatis normas, tam quod intellectualem quam spiritualem forma¬ 
tionem attinet, exceptione facta » (Leger). 

Resp.: Etsi propositio Em.mi apparenter plus postulare vi¬ 
detur, de facto textus schematis, cum idoneitatem in universo 
spectet, ad alia etiam requisita extenditur, non tantum ad idonei- 

tatem intellectualem et spiritualem. Cfr. nr. 8, pag. 12, li¬ 
nea 33 ss. 

III a): Sermo sit de munere familiae in vocatione fovenda; 
b): Seminarii minoris statuatur finis diversus a Semina¬ 
rio maiore, scilicet ut formetur bonus iuvenis christianus (Dopf- 
ner, concordant ut supra ad Prooemium n. II). 

Resp.: ad a) Iam provisum in schemate « De vocationibus 
ecclesiasticis fovendis » (pag. 6, linea 20 ss.). 

Ad b) Haec sententia da unum extremum inclinatur, dum 
alii in oppositum extremum abierunt, Seminarium minus iam 
Maiori aequiparantes. Textus schematis voluit consulto mediam 
viam eligere. 

IV: Desideratur duplex schema, de seminariis minoribus et 
maioribus distincte agens (0’Connor: concordant Tisserant, 
Copello, Mclntyre, Leger). 

Resp.: Iam provisum est in Resp. ad Observationes Gene¬ 
rales V et IX. 

Nota particularis ad supra recensitam Observationem II a) 
(Leger); 

Ut peculiaribus conditionibus diversarum regionum consu¬ 
latur, insuper sequens fiat additamenutm in art. 2: 

Pag. 9, linea 17 dicatur: « ... etiam quae vocantur minora 
necnon ea particularia collegia quae pro locorum adiunctis eidem 
fini, eadem ratione inserviunt, aptissima sunt... ». 

Quodsi haec formula videtur nimis favorabilis pro illis col¬ 
legiis, quae in diversis nationibus seminariorum minorum locum 
tenent, proponitur alia solutio: inseratur scilicet in pag. 9, li¬ 
nea 21, post verba « Episcopis ea enixe commendat » sequens 
additamentum: « ..., minime neglectis aliis studiorum humanio¬ 
rum institutis, quibus pro locorum adiunctis vocationes sacer¬ 
dotales apte praeparantur ». 

Art. 3 

I: pag. 10, linea 13 dicatur « a S. Sede approbatas » (Ruffi- 
ni; concordant: ut supra ad cap. I art. 1, n. II). 

Resp.: Observatio acceptatur, etsi a pluribus proponitur 
opportunitas revidendi huiusmodi normas; proinde electa erat 
forma « approbandas ». 

II: Proponitur formula quae omnino fortius fovet erectionem 
Seminariorum interdioecesanorum et regionalium (Leger; con¬ 
cordant ut ad Prooemium n. I). 

Resp.: Commissio concordat cum Em.mo Obiiciente quoad 
utilitatem Seminariorum regionalium; conferantur etiam ea quae 
habentur in Cap. IV huius Constitutionis « De Studiorum Ra¬ 
tione in Seminariis », nr. 4: « Adsit quoque congruus alumno¬ 
rum numerus; quo deficiente, alumni in sedes communes cum 
aliis sacrorum alumnis coniungantur, ut solidae alumnorum in¬ 
stitutioni, quae in hac re suprema lex est habenda, efficacius con¬ 
suli possit ». Hae commendationes videntur sufficere, nam prae 
oculis habenda est etiam quod plures existunt nationes, ubi, data 
dioecesium magnitudine, nulla est ratio instituendi seminaria 
interdioecesana etc. 

III: Proponitur nova formula qua Episcopi regionis in unum 
Praesulem delegant potestatem in Seminarium regionale (Silva 
Henriquez). 

Resp.: Decretum consulto modo generali ad normas a 
S. Sede datas (vel dandas) remittit. Pius X e. gr. in Constitu¬ 
tione Apostolica Susceptum inde d. 25 martii 1914 de Semina¬ 
rio maiori in Calabriis statuit, ut coetus episcoporum tres eligat 
Praesules qui adsint Rectori ad consilia ineunda (cfr. UOrdina- 
mento dei Seminari da S. Pio X a Pio XII, Citta dei Vaticano 
1958, pag. 81). Secundum experientiam a S. Dicasterio compe¬ 
tenti factam, evitandum est periculum, ne potestas uni soli dele¬ 
gata evadat « dictatorialis ». 

IV: Quae hic apponuntur (ab Exc.mo Alter), se referunt ad 
aliud omnino schema, nempe « De obsequio erga Magisterium 
Ecclesiae in tradendis disciplinis sacris », Caput I, Notiones fun¬ 
damentales. 

Art. 4 

Nulla observatio. 

Art. 5 

I: Dicatur in pag. 11, linea 12: « sub Episcoporum ductu » 
(Ruffini; concordant ut supra ad Cap. I, art. 1, n. II). 

Resp.: Libenter annuitur — vide Emendamenta. 

II: In pagina 11, linea 8 addatur « psychologica » (Leger; 
concordant ut ad Prooemium n. 1). 

Resp.: Libenter acceptatur — vide Emendamenta. 

Art. 6 

I: a) Pagina 11, linea 22 dicatur: «pastorali experientia 
opportune renovata ». 

b ) Eadem linea addatur « necnon animi ornamentis quae 
a natura requiruntur » (Leger: concordant ut ad Prooemium 
n. 1). 

Resp.: ad a) Res melius indeterminata remaneat, quia secun¬ 
dum experientiam S. Dicasterii timendum est etiam oppositum 
periculum, ne nimia operositate apostolica munus docendi dam¬ 
num patiatur. 

Ad b) Schema quod secundum votum plurium abbreviari 
deberet, non potest omnia explicite ponere. In « prudentia » in¬ 
cluduntur etiam illae dotes quae a virtutibus naturalibus pro¬ 
cedunt. 

Art. 7 

Pagina 12, linea 2 dicatur: «... oboediat, quia in forma¬ 
tione sacerdotali tradenda, ipsum Episcopum repraesentat» 
(Leger; concordant ut ad Prooemium n. 1). 

Resp.: Si Subcommissioni de Emendamentis hic textus vi¬ 
detur melior, transeat. 

Art. 8 

I: Timetur, ne a schemate foveatur immoderatus usus peri¬ 
torum psychiatrarum (Spellman) 

Resp.: Hic timor non habet fundamentum in schemate, quod 
explicite ne de psychiatris quidem agit, sed generaliter de medi¬ 
cis. De cetero in schemate haec commendatio est tam tenuis, ut 
multis vix sufficere videatur. 

II: a) Pag. 13, linea 4 dicatur: « ... in scrutiniis secundum 
normas a S. C. de Sacramentis statutas... ». 

b) Pag. 13, linea 7 et 8 dicatur: « ... solius Episcopi 
est... » (Ruffini: concordant ut ad art. 1, n. II). 

Resp.: ad a) Non expedit illa additio, quia eadem pagina 13, 
linea 24 sq. exoptatur nova compendiosa redactio illarum nor¬ 
marum. 

Ad b) Electus est modus dicendi minus determinatus, quia 
etiam inculcandum est, Rectorem quoque et Directorem spiri¬ 
tus debere iudicare de idoneitate candidati. 


— li¬ 
lii: Pagina 13, linea 19 mutentur verba « catholica Eccle¬ 
sia lacrimas fundit » (Leger: concordant ut ad Prooem. n. 1). 

Resp.: Non videtur, cur debeant evitari haec verba adhibita 
a Papa Pio XI in Litteris Encyclicis Ad Catholici Sacerdotii, 
A.A.S. 28 (1936) 43. 

Art. 8 

IV: Non accessibilia sunt documenta pontificia de probanda 
castitate (0’Connor: concordant ut ad art. 2, n. IV). 

Resp.: Etiam ex hac praecisa ratione in ipso schemate (pag. 13, 
linea 24 sq.) exoptatur, ut normae a S. Sede latae in unico 
documento apte colligantur. 

V: Pagina 12, post lineam 28 addatur: « Fidelissime ab 
omnibus observandae sunt regulae a Sede Apostolica statutae de 
admissione in seminarium alumnorum qui iam in alio seminario 
indigni vel non idonei inventi sunt » (Alter). 

Resp.: Additio potest accipi; sed clausula finalis sic mutan¬ 
da est: «... alumnorum qui ex alio Seminario egressi sunt ». 

Art. 9 

Pagina 13, linea 29: Principium sententiae tutioris in alum¬ 
nis admittendis sequendae non debet conducere ad retinendos 
tardos, phlegmaticos etc. 

Resp.: In schemate urgetur particularis psychologica et pae- 
dagogica conformatio Superiorum Seminarii, praecise etiam, ne 
tali modo decipiantur. 

Art. 10 

I: Statuta Seminariorum sint tantummodo in manibus mo¬ 
deratorum (Ruffini: concordant ut art. 1, n. II). 

Resp.: Principium sic formulatum non est admittendum. 
Tamen in n. 10, pag. 14, post lineam 20 addetur nova sententia 
qua particulare directorium pro superioribus et magistris com¬ 
mendatur. 

II: Nihil dicendum de observatione Em. mi Mclntyre. 

III: Pagina 14, linea 23 dicatur: « per expertos, prudentes, 
et ad hoc praecipue deputatos, ecclesiasticos viros... » (Silva 
Henriquez). 

Resp.: Non videtur opportuna haec coarctatio. 

Attendantur emendationes ab ipsa Commissione Praeparato¬ 
ria ad art. 10 propositae. 

Art. 11 

I: Exprimatur ius et obligatio Episcopi Seminarium visitandi 
(Leger: concordant ut ad Prooem. n. I). 

Resp Annuitur — vide Emendationes. 

II et III: et IV (per modum unius): 

Visitatio Apostolica periodice peragenda non est opportuna 
(Coussa, Maximos IV Saigh, Lefebvre: concordat Rakotomalala). 

Resp.: Utilitas huius Visitationis periodicae abunde constat. 
Sed potest ratio haberi particularium conditionum Ecclesiarum 
orientalium, ubi habentur Patriarchatus. Addatur igitur in pag. 14, 
linea 26: « In Ecclesiis vero Orientalibus haec particularis Se¬ 
minariorum visitatio a Patriarchis exercenda erit ». 

Emendationes 

Ad Prooemium 

Pagina 7, linea 1, post « Redemptor » mittitur virgula « , ». 

Pagina 7, lineis 5-6, sic modificatur textus: «Apostolis 
etenim iisque qui in sacerdotio succederent, potestatem... ». 

Pagina 7, linea 12, tollatur verbum « semper ». 

Pagina 7, linea 15, loco « nihil fortasse magis per saecu¬ 
lorum decursum » dicatur « etiam ». 

Pagina 7. linea 16, tollatur verbum « , quam » cum virgula 
praecedenti. 

Pagina 7, linea 22 loco « Seminaris » debet esse « Semina¬ 
riis ». 

Caput I 

Ad Art. 1 

Pagina 9, linea 3, addatur: « ... institutione, sub Episcopi 
regimine, ita excolere... ». 

Pagina 9, linea 12, loco « Eiusque » dicatur « Eius ». 

Pagina 9, linea 13, post « incipiant » tollatur punctum et 
addatur: « et veri pastores, ad Divini Pastoris imaginem, con¬ 
formentur ». 

Pagina 9, post lineam 13, addatur (post praecedentem textum 
insertum): novum a linea: « Seminariorum vero nomine, nulla 
addita specificatione, ea tantum significantur instituta, quae cle¬ 
ro saeculari seu dioecesano e formando destinantur ». 


Pagina 9, linea 17, addatur: «... minora necnon ea peculia¬ 
ria collegia quae pro locorum adiunctis eidem fini, eadem ratione 
inserviunt, aptissima... ». 

Ad Art. 3 

Pagina 10, linea 13, loco « approbandas » dicatur « appro¬ 
batas ». 

Ad Art. 4 

Nulla emendatio. 

Ad Art. 5 

Pagina 11, linea 8, post verbum «spirituali» inseratur 
« , psychologica ». 

Pagina 11, linea 12, loco « auspiciis » dicatur « ductu ». 

Ad Art. 6 

Nulla emendatio. 

Ad Art. 7 

Pagina 11, linea 36 ita dicatur: « ... compaginati ita inter 
semetipsos unum ex... ». 

Ad Art. 8 

Pagina 12, linea 16 invertitur ordo verborum: « ... ex fine 
a communi collegio... ». 

Ad Art. 9 

Nulla emendatio. 

Ad Art. 10 

Pagina 14, linea 4 sic sonare debet: «... Sancta Synodus ut 
non solum in unoquoque Seminario maiore, sed etiam in Semi¬ 
nariis minoribus vel Institutis, quae eisdem pro locorum adiun¬ 
ctis aequiparantur, Statuta... ». 

Pagina 14, linea 14, loco « etiam » dicatur «... habeantur 
institutorum peculiaris natura, alumnorum aetas, regulae... ». 

Pagina 14, post lineam 20, novum a linea adiungatur: 
« Sancta Synodus denique valde commendat ut in unaquaque 
natione aptum directorium exaretur quo Seminariorum supe¬ 
rioribus et magistris in propriis muneribus explendis eficaciora 

principia et consilia, praecipue de re paedagogica, suppedi¬ 
tentur ». 

Ad Art. 11 

Pagina 14, linea 22, post titulum Articuli, sic incipiat: 
« Firmis manentibus iure et obligatione Episcopi in proprio Se¬ 
minario visitationem canonicam peragendi, statis periodis... ». 

Pagina 14, in fine lineae 26 adiungantur: «In Ecclesiis vero 
Orientalibus haec particularis Seminariorum visitatio a Patriar¬ 
chis exercenda erit ». 

Ad Notas: 

Pagina 17, in prima linea notae 11) mendum typographicum 
invenitur « Motu Propiro », loco « Proprio ». 

* * * 

His omnibus rite perpensis, ne dedignetur Em.mi Patres no¬ 
strae Subcommissionis, sua qua pollent sapientia, significare an 
textus schematis primi capitis Constitutionis de Sacrorum alum¬ 
nis formandis sit sufficienter emendatus; et, quatenus negative, 
quaenam adhuc desiderentur emendationes. 


— 15 — 


Caput II 

DE INSTITUTIONE SPIRITUALI IN SEMINARIIS 

Observationes praeviae et responsa eis data 

I: Imprimis in hoc capite separatim agendum de Semina¬ 
riis minoribus et maioribus (Leger; concordant ut supra ad 
Prooemium, n I). 

Resp .: Iam provisum est in Responsione ad Observationes 
Generales B (V, IX). 

II: Inculcetur intima necessitudo inter institutionem spi¬ 
ritualem et formationem intellectualem. Caput praeterea inscri¬ 
batur: « De Institutione Morali » (0’Connor: concordant ut su¬ 
pra ad Cap. I, art. 2, n. IV). 

Resp.: Huic desiderio abunde provisum est in his schema¬ 
tibus: 

Cfr. Cap. I, art. 6; 

Hoc Cap. II, art. 2 (pag. 5, lin. 23 ss.): « A ceteris quo¬ 
que Seminarii moderatoribus et magistris... alumni iuventur in 
arctissima inter scientiam praecipue sacram et vitam spiritualem 
percipienda unitate, ... etc. »; 

Cap. IV (De ratione studiorum...) art. 14 (pag. 6, lin. 
19 s.); art. 19 (pag. 8, lin. 1-6); 

Cap. V (De Inst. Pastorali) art. 4 (pag. 9, lin. 19-21). 

Quod titulum attinet, Commissio praeparatoria rem iam 
attente consideravit et titulum « Institutio Spiritualis » omnino 
praeferendum esse censuit. 

II: Variae proponuntur emendationes grammaticales (Se- 
pinski). 

Resp.: Acceptantur, excepta ultima. 

Art. 1 

I: Afferantur testimonia etiam ex Patribus orientalibus pro 
inculcanda sacerdotali sanctitate (Maximos IV Saigh: concordat 
Rakotomalala). 

Resp.: Decreta imprimis testimonia ex Verbo Dei desumpta 
afferre voluerunt; sed observatio utiliter prae oculis haberi potest 
a Commissione Conciliari in decreto definitivo redigendo. 

Art. 2 

I: Pagina 5, linea 14 inseratur: « ... et Spiritu Sancto, me¬ 
diante Ecclesia, vivant familiari et assidua societate » (Leger; 
concordant ut ad Prooemium, n. I). 

Resp.: Dimensio ecclesialis abunde exprimitur, in primis 
art. 6 c, pag. 11, lin. 2-13. 

Art. 3 

I: Observationes Em.mi Leger, cum quo concordant ut ad 
Prooem., n. I: 

a) Pagina 6, lin. 8 dicatur: « ... Christum crucifixum, 
resurrectum eumque datum... ». 

Resp.: Mysterium Resurrectionis et exaltationis Christi in¬ 
cluditur in expressione « eumque datum caput supra omnem 
Ecclesiam... », sed observatio acceptari potest; evitata tamen 
formula « resurrectum », dicatur: « ad dexteram Patris exalta¬ 
tum eumque... ». 

b) Pagina 6, linea 14 dicatur: « ... ut dominicae mortis 
et triumphi celebraturi... ». 

Resp.: Additio est reicienda; agitur enim de citatione litte¬ 
rali ex Pontificali Romano, in ordinatione Presbyterorum. 

c) Pagina 6, linea 28-29 exigatur a Moderatore spiritus 
etiam studium sacrae liturgiae et theologiae pastoralis. 

Resp.: Acceptari potest. Schema autem brevius redigendum 
continuo longius fit. 

d) Exoptatur « ut plures dentur in Seminario moderatores 
spiritus ». 

Resp.: Observatio non est acceptanda. Modus dicendi in 
schemate adhibitus, fructus patientis elaborationis, servat aequi¬ 
librium inter diversa systemata in Seminariis hac in re vigentia. 
Ordinatio in seminariis Sulpicianis a schemate agnoscitur, sed 
minime praescribenda est qua unica norma. — Tamen pagina 6, 
linea 38 adiungatur: « Alumnis autem commendetur, ut stabilem 
moderatorem spiritus eligant cui eorum conscientia prorsus aper¬ 
ta sit et qui utiliter sit simul eorum confessarius ordinarius ». 

e) Optatur ut moderator spiritus sit etiam confessor or¬ 
dinarius. 

Resp.: Iam provisum est in praecedente responsione. 

II: Pagina 6, linea 8 exprimatur totum Mysterium paschale 
(Richaud, concordant ut ad Observ. Gen. n. VII). 

Resp.: Provisum est in Responsione ad I a). 

III: Pagina 6, linea 32 explicite dicatur, exhortationes et 
meditationes moderatoris spiritus a S. Scriptura penetratas esse 
debere (Dopfner; concordant ut ad Prooem. n. IV). 

Resp.: Optimum consilium, sed iam continetur in commen¬ 
datione studii S. Scripturae. 

IV: Desideratur praescriptum magis explicitum habendi et 
colendi Moderatorem spiritus. 

Resp.: Iam provisum est in Resp. ad I d); vide Emenda- 
menta ad paginam 6, lin. 38. 

Art. 4 

I: Particulares periodi impensioris formationis spiritualis 
in Decreto generali tantum commendatione proponi debent 
(Spellman). 

Resp.: Reapse, tali modo res in schemate proponitur. 

II: a) Pagina 7, linea 33-36: dubitatur de opportunitate 
loquendi de ministeriis et officiis a diaconis in paroeciis forsan 
obeundis. 

b) Vesperae et Laudes non videntur praeferendae Primae 
et Completorio (Ruffini; concordant ut ad Cap. I, art. 1, n. II). 

Resp.: ad a) Iudicium dependet ab iis quae in decretis ab 
aliis Commissionibus propositis statuuntur. Non obliviscendum 
est, plurimos Episcopos huiusmodi tirocinium in votis pro Con¬ 
cilio missis exigisse. Et cfr. sequentem observationem V, ubi 
Exc.mus Cooray, concordante Lefebvre, conqueritur, in sche¬ 
mate illud diaconorum tirocinium non sufficienter commendari 
vel praescribi. De facto schema hac in re nihil imponit, sed possi¬ 
bilitatem tantum innuit, quae auferenda non est. 

Resp.: ad b) Omnes in re liturgica experti sciunt, Laudes et 
Vesperas et quoad primatum primogeniturae et quoad intimio¬ 
rem connexionem cum mysteriis durante anno liturgico celebran¬ 
dis et quoad nobilitatem et momentum orationum in ipsis conten¬ 
tarum, omnino praeferendas esse. 

III: a) Proponitur nova redactio primae paragraphi ar¬ 
ticuli 4. 

b) Non placet id quod dicitur de diaconis in II paragra- 
pho (Leger; concordant ut ad Prooemium, n. I). 

Resp ,: ad a) Redactio maneat sicut est. Ipsa commendatio 
est aequilibrata; nihil praecipitur; adiuncta locorum et conditio¬ 
num respicienda esse statuitur. 

Ad b) lam provisum est in Resp. ad II a). 

IV: Studia philosophica vel theologica durante particulari 
periodo spirituali non debent suspendi (Godfrey). 

Resp.: Decretum hoc ipsum praevidet. 

V: De diaconorum ministeriis in paroeciis explendis expli- 
citius quid praecipiendum est (Cooray). 

Resp.: Iam provisum est in Resp. ad II a). 

Art. 5 

I: Pagina 9, lin. 26: « vitas sanctorum secundum authenti¬ 
cam historiam... » (Leger; concordant ut ad Prooem., n. I). 

Resp.: Observatio hodie iam per se patet. Ergo nihil adden¬ 
dum ad textum schematis, qui brevior debet fieri. 

II: a) Ne insistatur in confessione hebdomadaria. 

b) Ne vita in Seminariis oneretur nimiis devotionibus 
(Dopfner; concordant ut ad Prooem., n. III). 

Resp.: ad a) Attentis documentis pontificiis Commissio cen¬ 
set, textum esse servandum. Mechanismus evitandus ex apta 
instructione theologica de dimensione imprimis etiam ecclesiali 
huius sacramenti et ex pesonali directione spirituali. 

Ad b) Tenor schematis ponit in centro essentialia (sacri¬ 
ficium eucharisticum) et inculcat cetera sic ordinanda esse, ut 
ad illud centrum vitali modo conferant. 

III: S. Scripturae ne detur ultimus locus sub d) (Alfrink). 

Resp.: Ordinatio in articulo 5 non est secundum dignitatem; 
sub n. 5 enumerantur fontes scripti vitae spiritualis. 

Art. 6 

I: Ad pag. 9, lin. 32-35 proponitur novus textus (Dopfner; 
concordant ut ad Prooem., n. II). 

Resp.: linea 34 sq. potest dici, si placet: « ... fides, spes, ca¬ 
ritas, ad quas alumni vigilantissimis comparentur curis ». 

II: In pagina 11, linea 11, loco « oecumenicum » dicatur: 
« zelo apostolico erga Christianos separatos plenum » (Browne: 
concordant Tisserant, Tappouni, McGuigan, Leger, Heard, An- 
tezana, Campbell, Cooray, Lefebvre, Janssens). 

Resp.: Pro Concilio parata sunt duo schemata de « Oecu- 
menismo ». Ergo non videtur evitandus iste terminus, cuius 
sensus vere catholicus praecise in illis schematibus aperitur et 
circumscribitur. 

Art. 7 

Pagina 11, linea 30, dicatur: «methodos quos tenent natu- 
ralismus et hedonismus » (Leger; concordant ut ad Prooemium, 
n. I). 

Resp.: Remaneat textus. Nullum est Seminarium, ubi ad¬ 
hibentur methodi quas tenent ex professo naturalismus et he¬ 
donismus. 

Art. 8 

I: Pagina 12, in fine paragraphi de castitate addatur aliquid 
de amore, qui per coelibatum non perditur, sed augetur (Leger: 
concordant ut supra ad Prooem., n. I). 

Resp.: Conceptus iam exprimitur in pag. 12, linea 17 sq. 
et lin. 26 ss. Insuper inseratur in linea 16: « ... integra animae 
et corporis deditione Domino inserviunt, vere spirituale cum 
Ipso connubium ineunt atque... ». 

II: Synodus hoc in loco directe alumnos alloquatur (Cento: 
concordant Garibi, Sepinski). 

Resp.: Etsi ideae expressae sint verae, non videtur haec in¬ 
sertio opportuna in Decreto conciliari. 

III: Instructiones catechumenorum mulierum vel puellarum 
a sororibus dentur (Godfrey). 

Resp.: Decretum conciliare ad nimis particularia descendere 
nequit. 

IV: Explicite dicatur oboedientiam non tollere « initiati- 
vam » (Dopfner: concordant ut ad Prooem., n. III). 

Resp.: Res iam affirmatur in hoc schemate (cfr. pag. 13, 
lin. 2-5, et lin. 22-26) et in schemate de Disciplina (art. 8, 

pag. 8, lin. 32 ss. et art. 9, pag. 9, lin. 27-39) et de « Institu¬ 
tione Pastorali » (art. 3, pag. 8, lin. 25-28). 

V: Quae pag. 12, sub littera b) de coelibatu dicuntur, fusius 
et adhuc magis positive proponantur, inserendo plura ex nota 23 
in ipsum textum (Alfrink). 

Resp.: Provisum est ex parte iam in Responsione ad I, 
adiungendo scilicet in linea 16: «... vere spirituale cum Ipso 
connubium ineunt atque... ». Insuper linea 19 post verbum 
•« Exercendam » haec sententia inseri potest: « Plene igitur alum¬ 
ni compertum habeant, coelibatum ecclesiasticum non importare 
aliquid mere negativum id est matrimonii renuntiationem, sed 
aliquid positivum quo totus homo, anima et corpore, Deo conse¬ 
cratur et omnibus hominibus Christi amore diligendis devo¬ 
vetur ». 

VI: Tractatus de « sexto » debet dari sufficienti tempore 
ante subdiaconatum, ut alumni mature deliberare possint (Bea). 

Resp.: Concilium ad huiusmodi particularia descendere ne¬ 
quit. 

VII: Habeatur tirocinium practicum « in contactu ministe- 
riali cum populo fideli » ut clerici ante sacerdotium probentur 
in relationibus cum personis alterius sexus (Browne: concordant 
ut supra ad art. 6, n. II). 

Resp.: Decretum saltem possibilitatem huiusmodi probatio¬ 
nis providet in n. 4, pag. 7, lin. 32-36. Sed praescriptio dependet 
a decretis aliarum Commissionum. Et, proh dolor, neque desunt, 
qui in Commissione Centrali omnino respuunt iam solam huius¬ 
modi probationis possibilitatem. 

VIII: In pagina 12, linea 14 ne dicatur: « Ecclesiae ritus 
latini sacerdotes », quia coelibatus, etsi non omnibus impositus, 
etiam in Ecclesiis Orientalibus summopere honoratur (Maxi¬ 
mos IV Saigh: concordat Rakotomalala). 

Resp.: Textus in linea 14 sic emendetur: « ... coelibatum 
ecclesiasticum quo secundum proprias diversorum rituum Ec¬ 
clesiae leges, sacerdotes... ». 

Art. 9 

I: Pagina 13, linea 10 ne dicatur « virtutes humanae », sine 
explicatione (Siri). 

Resp.: Adhibitur vox sicut adhibita est saepius a Pio Pp. XII. 

II: In Seminariis praeter Rectorem sint alii Moderatores 
qui in ipsorum vitam quotidianam accurate invigilent (Browne; 
concordant ut ad Art. 6, n. II). 

Resp.: Schema loquitur de Rectore et aliis Seminarii Mode¬ 
ratoribus. De cetero Decretum ad nimis particularia descendere 
nequit. 


Emendationes 

Ad Prooemium {Art. 1) 

Nulla emendatio. 

Ad Art. 2 

Nulla emendatio. 

Ad Art. 3 

Pagina 6, linea 8: post citationem Ep. ad Galatas inserantur 
verba: « ad dexteram Patris exaltatum eumque... ». 

Pagina 6, linea 21: tollitur verbum « olim ». 

Pagina 6, lineis 28-29: inseruntur verba: « ... Scripturarum 
et Sacrae Liturgiae studium, theologiam dogmaticam, spiritualem 
et pastoralem imprimis... »; in linea 29 tollitur verbum « et », 
cuius loco ponitur virgula. 

Pagina 6, linea 35: loco « Immo » ponatur « Quare ». 
Pagina 6, linea 38 addatur: « Alumnis autem commendetur, 
ut stabilem moderatorem spiritus eligant cui eorum conscientia 
prorsus aperta sit et qui utiliter sit simul eorum confessarius 
ordinarius ». 

Ad Art. 4 

Nulla emendatio. 

Ad Art. 5 

Pagina 8, linea 23, tollatur verbum « olim ». 

Ad Art. 6 

Pagina 10, lineis 3-4, sic fiat interpunctio: «... assuefiant ut, 
sacerdotio aucti, mundo... ». 

Ad Art. 7 

Nulla emendatio. 

Ad Art. 8 

Pag. 12, linea 7, tollatur verbum « olim ». 

Pag. 12, linea 14, loco « Ecclesiae ritus latini » dicatur: 
« secundum proprias diversorum rituum Ecclesiae leges, ». 

Pag. 12, linea 16, inserantur verba: «... inserviunt, vere 
spirituale cum Ipso connubium ineunt atque... ». 

Pag. 12, linea 23, loco « exigant » dicatur « exigunt ». 

Ad Notas: 

Pagina 15, nota 1), versus finem notae, in citatione Epi¬ 
stulae ad Episcopos Mex., est mendum typographicum: loco 
« Es tarca muy... » debet esse: « Es tarea muy... ». 

Pagina 18, linea 3, loco « novensiles sacerdotes» dicatur: 
« novit er ordinati sacerdotes ». 

* * * 

His omnibus rite perpensis, ne dedignentur Em.mi Patres 
nostrae Subcommissionis, sua qua pollente sapientia, significare 
an textus schematis huius capitis sit sufficienter emendatus; et, 
quatenus negative, quaenam adhuc desiderentur emendationes. 

Corrigenda 

in Documentis transmissis cum epistolis Prot. 420/62 (et 423/62) 

I. Quoad Responsiones ad Observationes circa Schema Con¬ 
stitutionis « De Sacrorum Alumnis formandis », Prooemium et 
Caput I: 

In pagina 4, in fine paginae sub littera C, secunda linea 
debet legi « Observatione Generali XIV » (non XVI). 

II. Quoad Emendationes in Constitutione « De Sacrorum 
Alumnis formandis », Cap. II « De Institutione Spirituali ». 
Addendum in pagina 2: 

Ad Art. 8 

Pagina 12, linea 19 schematis supradicti, post verbum 
« exercendam » haec sententia inseri potest: 

« Plene igitur alumni compertum habeant, coelibatum ec¬ 
clesiasticum non importare aliquid mere negativum id est ma¬ 
trimonii renuntiationem, sed aliquid positivum quo totus homo, 
anima et corpore, Deo consecratur et omnibus hominibus Chri¬ 
sti amore diligendis devovetur ». 


Caput III 

DE DISCIPLINA IN SEMINARIIS 
Art. n. 1 

I. « Credo quod, loquendo de opportunitate declarationis 
de disciplina, aliquid etiam dicendum est de renovatione disci¬ 
plinae relate ad ipsos alumnos temporis nostri. Non tantummodo 
considerentur virtutes quae, ob diversas opiniones, deperdi pos¬ 
sunt, sed attendatur ad ipsos alumnos, subiectos disciplinae et 
formationis. Attendatur ad particularem mentalitatem genera¬ 
tionum novarum. Moderatoribus commendetur ut animum suum 
ita intendant ad mentalitatem illam, ut virtutes quae periclitantur 
serventur utque etiam alentur et crescant vires illae novae quae 
apud iuvenes temporis nostri providentialiter inveniuntur. De 
hoc opportune agitur in ipso textu, sub n. 8; tamen, mea opi¬ 
nione, problema hoc etiam enumerari deberet in num. 1 ut 
motivum positivum praesentis schematis. Etenim hoc inter edu¬ 
catorum problemata enumerandum est quod firma manente ne¬ 
cessitate omnes virtutes collendi, ipsa disciplina semper reno¬ 
vanda est » (Leger: concordant ut ad Prooemium n. I). 

Resp .: In Commissionis de Studiis et Seminariis discussio¬ 
nibus non paucas obiectiones moverunt quaedam Membra circa 
« renovationem » disciplinae; dicebant principia semper eadem 
fuisse et esse, non nimis premendam esse mutatam temporum 
indolem etc. (quod ex variis schematis redactionibus et ex actis 
elucet). 

Dubium ergo remanet utrum Patribus Concilii placeat haec 
inter opportunitatis rationes expressa mentio, eo magis quia de¬ 
inde in variis Decreti locis hoc expresse dicitur, quod Em.mus 
observans iam ipse notavit. 

Si tamen Commissioni emendationis haec additio apparet op¬ 
portuna aut necessaria, his fere verbis fieri posset: 

« ... nequeunt. Novae insuper menti et condicioni adulescen¬ 
tium aetatis nostrae modi disciplinae gerendae accommodandi 
sunt ». 

Art. n. 3 

I. « Notetur praeterea quod disciplina etiam ut finem habet 
efficacius servitium in Ecclesia » (Leger: concordant ut ad Prooe¬ 
mium n. I). 

Resp.: Observatio Em.mi Card. Leger videtur suggerere ad¬ 
ditionem superfluam et ideo non necessariam: 

1) Quia hoc « servitium efficacius in Ecclesia » est potius 
fructus quam finis directus et immediatus disciplinae tempore 
institutionis seminaristicae; 

2) Quia in fine directo, sicut iuxta verba Leonis XIII 
et Pii X in hoc N. 3 indigitatur, iam, quamvis implicite, hoc 
«efficacius servitium in Ecclesia » continetur. Quod ceterum 
postea iteratis vicibus explicatur. 

Art. n. 4 

I. « Non mihi placet numerum illud de erroribus refellen¬ 
dis. Ea omnia quae ibi praesentantur non sub forma systematis 
vel doctrinae apud moderatores seminariorum inveniuntur. Sunt 
potius difficultates vel obstacula quae opportune memorari pos¬ 
sunt educatoribus, sed alia sub forma. Vitare debemus declara¬ 
tiones damnatorias quae ad veritatem inquirendam vel methodos 
rectificandos non alliciunt, sed potius suspiciones favent in se¬ 
minariis. Idem dicatur sequenti vel simili formulatione: 

« Meminerint moderatores alumnos sibi commissos vulnerari 
a sequelis peccati originalis eosque non adhuc plene educatos esse 
sed in via formationis et perfectionis. Rationem habeant educa¬ 
tores de infirmitate humana; tamen ne alumnorum defectibus 
nimis indulgeant neque obliviscantur iuvenilem infirmitatem ro¬ 
borandam esse ita ut viriliter fortiterque alumni ducantur ad 
vocationem quae tantum ab eis exigat. Ipsi alumni sciant, se, 
integra manente libertate conscientiae suae, moderatoribus et 
magistris opus esse qui libertatem suam manuducant; sciant 
quoque se obiectivis a normis, non tantum ab intra sed etiam ab 
extra, regi debere » (Leger: concordant ut ad Prooemium n. I). 

II. « Ad n. 4, pag. 6 lin. 5-31 et correspondentem notam 6: 
Errorum paedagogicorum temporis irradiationes quaedam certe 
semper in vitam seminariorum quoque influent. Dubito tamen, 
utrum revera errores recensiti in seminariis ita ex professo te¬ 
neantur ab alumnis, ut eorum solemnis damnatio conciliaris ne¬ 
cessaria sit. Fortasse hic numerus omitti poterit » (Dopfner: 
concordant ut ad Prooemium n. II). 

III. « Pag. 6, lin. 31: Videntur etiam enumerandi ac reficien¬ 
di errores ex excessu disciplinae, qui spiritum militarem potius 
generant ac nonnumquam deplorandam duplicitatem. Ita etiam 

paternalismus ” qui “ responsabilitatem ” extenuat et dyna- 

mismum personale obnubilat, impedit maturitatem virtutis pru¬ 
dentiae, quae maximi momenti est pro morali perfectione in 
saeculo assequenda » (Silva Henriquez). 

Resp.: In genere: 

Non videtur admittenda opinio eorum qui expressam et 
explicitam errorum mentionem repudiant: 

1) Quia inter argumenta a S. Pontifice ipsi Commissioni 
de Studiis et Seminariis proposita, ut de iis schemata conficeret, 
legitur: « Praecipuis de hac re erroribus reiectis... aptiores ad 
clericos instituendos modi... determinentur » (pag. 18, N. III). 

2) Quia multi episcopi in suis votis circa argumenta in 
Concilio tractanda hoc expresse expostularunt. 

3) Quia de facto multi ex defectibus, qui hodie in habitu, 
mente, opere virorum ecclesiasticorum complurium inveniuntur, 
ex erroribus in hoc numero descriptis radicitus proveniunt. 

Utrum ergo hic numerus de erroribus expresse reiiciendis 
conservandus sit necne, ipsis Concilii Patribus decernendum com¬ 
mittatur. 

In specie: 

Ad I: Textus propositus omnino evacuat errorum reiectio- 
nem qua talem, sensum huius numeri plane mutat et iterum dicit 
quod iam antea et alibi in hoc Decreto expressis verbis dicitur. 

Ad II: Ex citatis documentis SS. Pontificum et S. Sedis Di- 
casteriorum necnon ex votis episcoporum clare patet hos erro¬ 
res de facto et, proh dolor, nimis quam ut negligi possint, hodie 
influere in ipsam sacrorum alumnorum formationem in utroque 
clero qui a mundi mente non amplius segregari potest. 

Ad III: Errores quos Em.mus Card. Silva Henriquez ad¬ 
dendos exoptat, expresse non videntur inter « errores » enume¬ 
randi cum non, vel non amplius, ex doctrina accepta originem 
sumant, sed potius ex practica, quamvis erronea, habitudine quo- 
rundam Superiorum in quibusdam adhuc regionibus vel Semina¬ 
riis. Hoc sub aspectu practico reapse iam reiecti apparent in 
aliis Decreti partibus, praesertim in N. 9 et inter modos, quibus 
Superiores in disciplinari ratione uti debent. 

Art. n. 6 

I. « Pag. 8 lin. 3 ss. Testimonium biblicum non affertur 
accurate. In Epistola Paulina ad Hebraeos deponitur ex Ps. 39 
v. 9 s. et ita est, secundum veram translationem ex textu he- 
braico: “ Ecce venio, in volumine libri scriptum est de me: 

Facere voluntatem tuam, Deus meus, me delectat, et lex tua 
est in praecordiis meis Pulchrius sane quam quod laudatur in 
schemate! » (Ruffini; concordant ut ad cap. I art. 1 n. II). 

II. « Ad pag. 7 lin. 34 sqq.: Citatus locus S. Scripturae 
ineptus esse videtur, cum instructio a S. Paulo hic data origina¬ 
rie intendit agere de modo, quo servus christianus in Antiquitate 
sese gerere debuit erga dominum suum » (Dopfner: concordant 
ut ad Prooemium n. II). 

III. « Pag. 7 lin. 34: Citatio Eph. 6, 6 ss., refertur ad ser¬ 
vos; non oportet eiusdem ad clericos sensum transferre, qui 
utpote filios se habere potius decet » (Silva Henriquez). 

Resp.: Quoad citationes S. Scripturae: 

Ad I: In schemate non citatur Psalmus 39, 9 s., sed Epistola 
Paulina ad Hebraeos. Ergo textus citandus videtur esse iuxta 
formam qua S. Paulus eum de facto composuit non iuxta formam 
qua ex sermone hebraico Psalmorum eum vertere debuisset. Ce¬ 
terum schemata pro Concilio exarata iuxta « Vulgatam » textus 
S. Scripturae afferunt. 

Ad II et III: Verum est quod sensus litteralis de « servis » 
agit; et si hic sensus offendit, absque difficultate omitti potest. 
Videtur tamen textus, hoc in contextu, ad omnes subditos ac¬ 
commodari et ita sine offensione etiam de seminaristis dici posse. 

Art. n. 7 

I. « Quantum ad n. 7 p. 8 post lineam 21. Utiliter recole¬ 
rentur hic elementa principaliora quae ad maturitatem alumno¬ 
rum fovendam conducunt, scilicet: 

a) spiritus recollectionis et oboedientiae ex cultu oratio¬ 
nis assiduo profluens; 

b) commercium cum omnibus aliis in seminario in cari¬ 
tate et prudentia fundatum; 

c) humilis conscientia propriae imperitiae simul et neces¬ 
sitatis superioribus et moderatoribus oboediendi et per eos scien¬ 
tiam et sanctitatem addiscendi; 

d) toleratio patiens et lepida defectuum in seminario con¬ 
viventium; 

e) hilaris acceptatio cum Christo crucifixo disciplinae cle¬ 
ricalis » (Alter). 

Resp.: Quae hic desiderantur ab Exc.mo Alter non rem 
disciplinarem sed potius asceticam tangunt ideoque ad Cap. II 
Schematis (De Institutione spirituali) referuntur. 

Revera, quae magis ad disciplinam accedunt ex his desidera¬ 
tis, iam in Schemate hoc, De Disciplina, habentur, praesertim 
ea quae sub littera c) et e) postulantur. 

* * * 

His omnibus rite perpensis, ne dedignentur Em.mi Patres 
nostrae Subcommissionis, sua qua pollent sapientia, significare 
an textus schematis huius capitis sit sufficienter emendatus; et, 
quatenus negative, quaenam adhuc desiderentur emendationes. 

Caput V 

DE INSTITUTIONE PASTORALI 

Observationes praeviae et responsa eis data 

I: Desideratur legislatio quam maxime singulorum adiuncta 
respiciens (Spellman). 

Resp.: Huiusmodi de facto sunt ea, quae commendantur 
in Decreto. 

II: Instructio et exercitatio apostolico-pastoralis etiam in 
Seminariis per totum studiorum tempus praecipiantur, sicut pro 
Religiosis factum est in Statutis Generalibus adnexis Constitu¬ 
tioni Apost. Sedes Sapientiae art. 14, par. 3 (Suenens: concor¬ 
dant Tisserant, Lienart, Copello, McGuigan, Leger, Montini, 
Giobbe, Godfrey, Richaud, Dopfner, Alfrink, Ritter, Silva Hen- 
riquez, Heard, Bea, Albareda, Gori, Lefebvre, Hurley, Seper, 
Bazin, Bernard, Bernier, Yago, Rakotomalala, Jelmini, Suhr, 
Sepinski, Janssens). 

Resp.: Iam in huius Constitutionis Capite IV (De Stu¬ 
diorum Ratione in Seminariis) art. 18 (pag. 7, lin. 21 ss.) dic¬ 
tum est: «Diligentissime praeterea instruantur in theologia 
pastorali atque affinibus disciplinis, ut apostolatus artem, tem¬ 
poribus et locis accommodatum, addiscant, nec tantum theo- 
retice, sed etiam practice. Quare, prudenti Episcoporum iudi- 
cio, iam durante studiorum curriculo, moderate quidem ne vitae 
spirituali vel disciplinae vel studiis noceat, simul vero metho¬ 
dice, sub magistrorum peritorum ductu, in praxim pastoralem 
initientur. Cuius institutionis pastoralis singulare momentum 
persentiens, Sancta Synodus particularibus normis ei providit ». 

In hoc praesenti decreto autem in omnibus curriculi phasi- 
bus praescribitur « institutio apostolica, qua educatio et prac- 
tica formatio », ergo praecise id quod Em.mus Obiciens desi¬ 
derat. Cfr. art. 2, pag. 7, linea 31 ss.; notetur imprimis, iam 
pro seminario minore agi de « apostolicae caritatis exercitiis » 
(pag. 8, linea 12). Cfr. etiam art. 3, tota, et art. 8, quod cursum 
theologicum attinet. 

III: Proponuntur variae emendationes grammaticales et 
interpunctionis (Sepinski). 

Resp.: Accipiuntur — vide Emendationes. 

Art. 1 

I: Pagina 7, linea 20 dicatur: «hominumque flagranti 
amore... ». 

Resp.: Acceptatur. 

II: Ad pag. 7, linea 28 addatur: « mens demissa et pessi- 
mismus » (Dopfner; concordant ut ad Prooemium n. II). 

Resp.: Annuitur sed dicatur: « ... necnon animi demissio 
ac pessimismus ». 

III: Desideratur definitio theologiae pastoralis, descriptio 
veri nominis pastoris et spiritus quo actio ipsa vere pastoralis 
evadit (Silva Henriquez). 

Resp.: a) De theologia pastorali definienda periti hodie iam 
minime conveniunt. 

b) Descriptio veri pastoris abunde datur. 

c) De spiritu idem dicatur; cfr. art. 1 et art. 5. 

Art. 2 

I: d) Pagina 8, par. 2 commendetur erectio associationum 
actionis apostolicae in Seminariis minoribus. 

b) Pagina 8, lin. 12 ss. ulteriora statuantur de introdu¬ 
cendis alumnis in actionem pastoralem durantibus vacationibus 
(Leger; concordant ut ad Prooemium, n. I). 

Resp.: Essentialia iam dicuntur. Ad nimis particularia se¬ 
cundum votum in Commissione Centrali toties repetitum ne 
descendatur. Schemata ne reddantur continuo longiora. 

Art. 3 

I: Studium de doctrina sociali habeatur in cursu theologico 
(Tisserant). 

II: Idem sentit Em.mus Ruffini (concordant ut ad Cap. I, 
art. 1, n. II). 

Resp.: Novissimae dispositiones S. Sedis inculcant hoc stu¬ 
dium in curriculo philosophico saltem inchoandum esse. Cfr. 
praeterea huius Constitutionis Caput IV (De Studiorum Ratio¬ 
ne in Seminariis), art. 12: « Solide etiam instituantur in disci¬ 
plinis cum philosophia connexis quae Sacerdoti conveniunt, 
quales sunt scientiae paedagogicae, psychologicae; imprimis ve¬ 
ro scientiae sociales quarum studium in curriculo philosophico 



472 


SUBCOMMISSIO DE SCHEMATIBUS EMENDANDIS 


— 30 — 

inchoandum et deinceps prosequendum est ita ut de iis quaestio¬ 
nibus, quae modernam societatem exagitant, doctrinam socialem 
Ecclesiae bene cognoscant, eam rite proponere valeant, simul 
vero ab iis quae ad Sacerdotem non pertinent, abstinere sciant ». 
Insuper observatio IV (Silva Henriquez) proprie contrarium 
postulat ac Obicientes in I et II. 

III: Explicite praescribantur contactus cum operibus apo- 
stolicis dioecesanis et in pagina 9, lin. 1 addatur « culturales ». 

Resp.: Annuitur — vide Emendationes. 

Art. 4 

I: Quae praescribuntur in art. 3, repetantur in art. 4 (Le¬ 
ger; concordant ut in Prooem. ad n. I). 

Resp.: Observatio non considerat de exercitiis etc. in cur¬ 
riculo theologico habendis sermonem esse in sequentibus, ma¬ 
xime in art. 8. 

II: Pagina 9, linea 4 dicatur: « ratione vere scientifica » 
loco « methodo... » (Silva Henriquez). 

Resp. : Potest acceptari. 

Art. 5 

I: Disciplinae pastorales perficiantur nonnullis exercitatio¬ 
nibus practicis (Ruffini; concordant ut ad Cap. I art. 1, n. II). 

Resp.: De exercitiis agitur expresse in art. 8. 

II: Pagina 10. linea 1 dicatur « Prudentia semper adhibita 
in novis vocibus seligendis » loco «supervacuis et profanis 
vocum novitatibus ». 

Resp.: Annuitur; sed textus in schemate resonabat I Tim. 
6, 20. — Vide Emendationes. 

III: a) Sermo fiat de « diaconia » seu ministerio. 

b) Aliquae novitates habent valorem positivum (ad pa¬ 
ginam 10, lineam 1) (Silva Henriquez). 

Resp.: ad a) Idea ministerii pervadit totum Decretum et 
explicite profertur in art. 6, pagina 10, lineis 29-30. 

Ad b) Iam provisum est in Responsione ad II. 

Art. 6 

I: a) Magis foveatur formatio ad incepta pastoralia promo¬ 
venda et suscitanda. 

b) Educantur futuri pastores ad audiendos laicos (Leger; 
concordant ut ad Prooem. n. I). 

Resp.: ad a) Attendatur accurate ad structuram Decreti, 
sicut explicatur in nota 1 d), pagina 14. Quae ab Em.mo Obi- 
ciente desiderantur, expresse habentur in art. 8, par. 2; insuper 
in art. 3, par. 1 et in art. 6, par. 2. 

Ad b) Sufficienter provisum est in ipso par. 3° articuli 6. 

II: a) Pagina 10, linea 12 post verbum « fundamentum » 
addatur « caritatem pastoralem esse... ». 

b) Pagina 10, lin. 18 supprimatur verba « vel propo¬ 
natur », addatur mentio expressionis « providi cooperatores » 
(Silva Henriquez). 

Resp.: ad a) Potest accipi. Dicatur pagina 10, lin. 11: 
« ... et discant vitae apostolicae fundamentum esse caritatem 
pastoralem assiduo orationis cultu nutritam, eius vero incita¬ 
mentum et praesidium sita esse in silentii amore et in proprii 
cubiculi operosa custodia, necnon... ». 

Ad b) verba « vel proponatur » possunt tolli, si placet, 

Art. 7 

I: Pagnia 12, lin. 1 explicitius agatur de praeparatione ad 
directionem spiritualem conferendam (Richaud: concordant ut 
ad Observationem Generalem n. VII). 

Resp.: Annuitur. In pagina 12, lin. 2 post verba «perfec¬ 
tionis dirigantur » ponatur: « ; » et prosequatur textus: « ma¬ 
xime enim interest ut sacrorum alumni ad artem animas regen¬ 
di, quae est “ ars artium ”, prudenter et progressive instituan¬ 
tur ». Vide etiam Emendationes in nota 5, pagina 16. 

II: In pagina 11, lin. 26 addatur aliquid contra vanam et 
scaenicam rhetoricam (Dopfner; concordant ut ad Prooem. 
n. II). 

Resp.: Ne Decretum continuo longius fiat, nihil hoc loco 
addatur, eo vel magis quod res iam sufficienter continetur in 
textu: « gravitatem, simplicitatem et concinnitatem semper prae 
se ferat... » (pag. 11, lin. 26 sq.). 

III: a) Pagina 12, lin. 6 inseratur aliquid de Actione Ca¬ 
tholica. 

b) Pagina 12, lin. 17 addatur aliquid de sensu « com- 
munitario » apostolatus (Silva Henriquez). 

Resp.: ad a) Secundum ea quae proponuntur a Commis¬ 
sione de Apostolatu laicorum, « actio catholica » non est unica 
forma apostolatus. Forma generalior praeferenda est. 

Ad b) Iam abunde exprimitur: cfr. pag. 10, lin. 25-30. 

Art. 8 

I: Pagina 12, lin. 37 dicatur: «... scilicet: actioni litur- 
gicae paroeciali et pontificali, Ordines sacros (minores et maio¬ 
res) iam receptos exercendo, participare » (Leger, concordant 
ut ad Prooem., n. I). 

Resp.: Res per se patet. Si aliquid addi debet, dicatur 
brevius: « Ordinis iam recepti exercitium ». 

II: Concilium affirmet necessitatem exercitationum pasto¬ 
ralium durante Seminario. Schema laborat aliqua incohaeren¬ 
tia: nam in nota 13, pag. 19, exercitationes declarantur neces¬ 
sariae, sed in Conclusione dicitur eas singulis Episcopis com¬ 
mittendas esse (Suenens; concordant ut ad Observat, prae¬ 
viam n. II). 

Resp.: Totum Decretum necessitatem exercitationum iam 
durante Seminario inculcat. Illa incohaerentia non existit, quia 
sententia conclusiva ad immediate praecedentia refertur, quae 
ab Em.mo Obiciente omissa sunt. Sed ut sensus vel clarior ap¬ 
pareat, ultima sententia notae 13 (pag. 19) sic mutetur: « Prop- 
terea exercitationes iam Seminani tempore accurate et constan¬ 
ter peragendae sunt, ad earum opportuna selectio et peculiaris 
eas peragendi ratio singulis Episcopis committendae videntur ». 

Haec determinatio est momenti, contra sententiam eorum, 
qui, sicut Rationem Studiorum, sic etiam rationem exercita¬ 
tionum pastoralium Conferentiis Episcoporum statuendam esse 
propugnaverunt. Ratio autem Studiorum in singulis nationibus 
eadem sit oportet; e contra melius omnino a singulis Episcopis 
statuitur, quaenam exercitationes, qua mensura et progressione 
a futuris sacerdotibus peragendae sint, dummodo salvum sit 
principium de earum necessitate. 

Caput VI 

DE FORMATIONE POST SEMINARIUM PERFICIENDA 
Art. 1 

I: Etiam sacerdotes aetate provecti indigent aliqua reno¬ 
vationis periodo (Richaud; concordant ut ad Obs. Gen. n. VII). 

Resp.: Hoc pertinet clarissime ad Commissionem de disci¬ 
plina Cleri et populi christiani. 

II: Pagina 20, linea 11 forsan addendum est: « Iam in 
Seminario alumnus ad hunc transitum auxiliis praeparantibus 
et praeservantibus praeformari debet » (Dopfner: concordant 
ut ad Prooemium n. II). 

Resp.: Res iam exprimitur in Cap. II « De Institutione 
spirituali », pagina 6, lin. 16-22; pagina 10, lin. 14 ss.; pagi¬ 
na 12, lin. 19-21; cfr. etiam Caput III « De Disciplina », art. 7, 
pagina 8, lin. 16-21. 

Art. 2 

I: Pagina 20, lin. 20 inculcetur obligatio Episcoporum 
assignandi neo-sacerdotes parochis aptis et fortius urgeatur of¬ 
ficium parochorum erga iuvenes confratres (Dopfner: concor¬ 
dant ut ad Prooem. n. II). 

Resp.: Potest, si placet, textus inde a linea 20 sic mutari: 
« Praesules insuper parochos instanter hortentur, ut neo-sacer¬ 
dotes caritate vere fraterna suscipiant, paterne moneant et in 
ministerii exercitio patienter adiuvent ». 

II: Pagina 20, lin. 23 addatur: « Sacerdotes apostolica ex¬ 
perientia praediti novensiles adiuvent in novos valores rite ca¬ 
pessendos iisdem pro Regno Dei sapienter uti. Curent impri¬ 
mis omnes sacerdotes ut iuniores fratres benevolo semper animo 
suscipiant, sacerdotalem caritatem inter se praecipue foveant, 
quae omnia officia Episcopi impensius diligant ac insuper sa¬ 
cerdotum conventus favore prosequantur. Meminerint denique 
omnes sacerdotes sacra ordinatione pastoralem praecipue effor- 
mationem non claudi sed novum spatium perficiendi aperiri » 
(Silva Henriquez). 

Resp.: Haec omnia iam sufficienter dicuntur in hoc prae¬ 
senti decreto, vel iam expresse dicta sunt in Capite V. 

Additamenta (post Caput VI posita) 

I: Primum ab Exc.mo D. Dell’Aequa propositum respicit 
Decretum de Facultatibus Ecclesiasticis. 

II: Alterum ab Em.mo D’Alton propositum circa Semina¬ 
ria minora et Instituta aequiparata, iam consideratum est in 
Capite I « De Seminariorum ordinatione generali ». Vide Emen¬ 
dationes ad Art. 2 (pag. 9, lin. 17 ss.) et art. 10 (pag. 14, 
lin. 2). 

Emendationes 
Quoad caput V 

Art. 1 

Pagina 7, linea 20-21, loco « animarumque flagranti siti » 
dicatur: « hominumque flagranti amore ». 

Pagina 7, linea 28 adiungatur: « ... appetentia necnon ani¬ 
mi demissio ac pessimismus pastoris animum... ». 

Art. 2 

Nulla emendatio. 

Art. 3 

Pagina 8, linea 35, loco « Directe autem » dicatur: « Ope¬ 
ra apostolica in propria dioecesi florentia cognoscere incipiant; 
insuper per aliquem contactum... ». 

Pagina 9, linea 1, post « morales » inseratur: « , cultu- 
rales ». 

Art. 4 

Pagina 9, linea 5, loco « methodo » dicatur « ratione ». 

Art. 5 

Pagina 10, lineis 1-2, loco « supervacuis et profanis vocum 
novitatibus sedulo vitatis », dicatur: « prudentia semper ad¬ 
hibita in novis vocibus seligendis, ». 

Pagina 10, linea 4, loco « nunquam » scribatur « nu m- 
quam ». 

Art. 6 

Pagina 10, lineis 12-14, loco: « et praesidium... cubiculi 
operosa (non “opera”) custodia...» dicatur: «...vitae apo- 
stolicae fundamentum esse caritatem pastoralem assiduo oratio- 

nis cultu nutritam, eius vero incitamentum et praesidium sita 
esse in silentii amore et in proprii cubiculi operosa custodia, 
necnon... ». 

Art. 7 

Pagina 12, linea 2 adiungatur in fine lineae: (loco puncti 
ponatur punctum cum virgula, postea:) « maxime enim interest 
ut sacrorum alumni ad artem animas regendi, quae est “ ars 
artium ”, prudenter et pogressive instituantur ». 

Art. 8 

Pagina 12, linea 31, inter verba « familiae » et « necessi¬ 
tates » ponatur virgula. 

Pagina 12, linea 37, post « scilicet »: primo loco ponatur: 
« Ordinis iam recepti exercitium, ». 

Pagina 13, linea 5, loco « inire » dicatur « habere ». 

Notae ad Caput V: 

Pagina 14, in medietate paginae, in nota 1 c), emendetur 
error typographicus: « laboris socii », non « labores ». 

Pagina 16, in nota 5, lineis 3-5 notae, tollantur verba: 
« maximi interest ... est “ ars artium ”, ... ipsi instituantur. 
Neque ». Postea prosequatur hoc modo: « Apta non esset ea 
institutio... ». 

Pagina 19, in nota 13, ultima sententia sic sonare debet: 
« Propter ea exercitationes iam Seminarii tempore accurate et 
constanter peragendae sunt, at earum opportuna selectio et pe¬ 
culiaris eas peragendi ratio singulis Episcopis committendae 
videntur ». 

Quoad caput VI 

Art. 1 

Pagina 20, linea 6, loco « Novensiles sacerdotes » dicatur 
« Neo-sacerdotes ». 

Art. 2 

Pagina 20, linea 14, loco «novensiles sacerdotes » dica¬ 
tur « neo-sacerdotes ». 

Pagina 20, lineis 20-22, si placet, potest substitui passus: 
« Parochi ... adiuvent », sequenti textu: « Praesules insuper pa¬ 
rochos instanter hortentur, ut neo-sacerdotes caritate vere fra¬ 
terna suscipiant, paterne moneant et in ministerii exercitio 
patienter adiuvent ». 

Art. 3 et 4 

Nulla emendatio. 

Notae ad caput VI: 

Pagina 23, linea 1, inter verba « quibus » et « secundum » 
ponatur virgula. 

Item pagina 23, linea 6, inter verba « Spirituali » et « eius- 
modi » ponatur virgula. 

* * * 

His omnibus rite perpensis, ne dedignentur Em.mi Patres 
nostrae Subcommissionis, sua qua pollent sapientia, significare 
an textus Schematis capitis V et textus capitis VI sint sufficien¬ 
ter emendati; et, quatenus negative, quaenam adhuc deside¬ 
rentur emendationes. 


II 

DE EMENDATIONE SCHEMATIS CONSTITUTIONIS 

DE STUDIIS ECCLESIASTICIS 
ATQUE DE SCHOLIS CATHOLICIS 

Pont. Commissio de studiis et seminariis praeter schema 
constitutionis De sacrorum alumnis formandis, de quo iam 
disceptatum est, paravit quoque schema constitutionis De stu¬ 
diis ecclesiasticis et de scholis catholicis, quod in tres dividitur 
partes, nempe: a) De studiis academicis ab universitatibus 
tum catholicis tum ecclesiasticis provehendis; b) De scholis 
catholicis; c) De obsequio erga Ecclesiae Magisterium in tra¬ 
dendis disciplinis sacris. 

Pars prima huius constitutionis — sub litt. a) —, continens 
duo schemata decretorum (De universitatibus catholicis; De stu¬ 
diorum ecclesiasticorum universitatibus) discussa fuit a Patribus 
Pont. Commissionis Centralis diebus 26 et 27 februarii 1962 
atque emendata fuit a nostra Subcommissione die 18 iunii eius¬ 
dem anni. 

Emendanda nunc remanent pars altera (De scholis catholicis) 
et pars tertia (De obsequio erga Ecclesiae Magisterium in tra¬ 
dendis disciplinis sacris), de quibus Pont. Commissio Centralis 
disceptavit diebus 12 et 13 iunii 1962. 

Infra, prouti de more, habentur animadversiones, observa¬ 
tiones et suggestiones Patrum Pont. Commissionis Centralis at¬ 
que responsiones eis datae a Pont. Commissione de studiis et 
seminariis. 

DE SCHOLIS CATHOLICIS 
A 

Observationes generales et responsa eis data 

I. Declarentur imprimis iura puerorum ad educationem in¬ 
tegram recipiendam, ex quo principio profluunt iura et officia 
unicuique (Familiae, Societatibus minoribus, Consociationibus, 
Civitati et Ecclesiae) propria (Lienart; concordant Tisserant, 
Ferretto, Tappouni, Quiroga y Palacios, Leger, Montini, Richaud, 
Dopfner, Alfrink, Silva Henriquez, Suenens, Bea, Albareda, 
Gori, Antezana, Hurley, Perrin, Seper, Bazin, Bernard, Bernier, 
Yago, Rakotomalala, Suhr, Sepinski). 

Resp.: Potius statuatur imprimis finis personalis hominis 
(finis enim est causa causarum) et obligatio inviolabilis illum 
assequendi, nam in humanis obligatio iuri praecedit; ex qua obli¬ 
gatione oritur ius ad educationem integralem recipiendam non 
solum pro puero sed etiam pro quolibet homine. Ex quo iure 
clare statuto oritur officium familiae, Ecclesiae et Civitatis edu¬ 
cationem tradendi et consequenter ius ut in tali obligatione 
adimplenda positive adiuventur nedum impediantur. 

Hic autem nexus logicus et iuridicus invenitur in par. 2-3, 
ubi in fine par. 2 expressis verbis enuntiatur ius hominis, prae¬ 
sertim puerorum ad educationem. Cfr. pag. 4, lineis 16-21. 
Praeterea cfr. pag. 17 adnotationem 6 et pag. 18 adnotationes 8 
et praesertim 9. 

Vide Emendationes propositas ad par. 2. 

II. In aliquibus regionibus ipsi Status (vel communitates pu¬ 
blicae civiles) condunt scholas elementares catholicas; quae etsi 
non sunt stricto sensu ecclesiasticae, tamen omnia ea praebent 
quae Ecclesia postulare debet. Ubi et quamdiu res publica se¬ 
cundum has normas agit, non est necessarium, ut Ecclesia ipsa 
condat scholas elementares (Frings: concordat Bea). 

Resp.: Ubi Status (vel communitates publicae civiles) pa¬ 
rentibus catholicis eas parant scholas, quae dotes essentiales scho¬ 
lae catholicae habent, Ecclesia de facto non debet condere scho¬ 
las, quae sensu stricto essent Ecclesiae. 

Saepe saepius in Commissione Praeparatoria uti exempla 
laudanda et imitanda libertatis conscientiae et scholae propositae 
sunt nationes Anglosaxonae et Germania, Hollanda, et etiam Bel- 

gium et Canada, quas semper prae oculis habuimus. Et quamvis 
non semper status rerum sit ubique undequaque perfectus, nullo 
modo ab illo statu est recedendum, sed optandum ut in regio¬ 
nibus ubi libertas desit, saltem ad illam libertatem perveniatur 
et ad meliora obtinenda ubique adlaboretur. 

Ceterum cfr. pag. 33-34, adnotationem 53. 

III. Nova « perspectiva » magis integralis et universalis in 
schemate desideratur (Leger; concordant Tisserant, Ferretto, 
Copello, McGuigan, Richaud, Dopfner, Alfrink, Bea, Gori, An¬ 
tezana, Hurley, Seper, Bazin, Yago). 

Resp.: Valde placet propositio, cuius obiectum principale 
iam inde ab initio prae oculis habuimus, licet non adeo explicite 
sicuti in observatione desideratur. Sub hac inspiratione exarati 
sunt numeri 1, 2, 8, 16 et 19, in quibus agitur de libertate 
scholae pro omnibus — non pro solis catholicis —, damnatur 
quodvis monopolium — etiam ecclesiasticum —, desideratur 
cooperatio universalis omnium qui « iura hominis praecipue vero 
pueri defendere sincero animo conantur » (par. 19, pag. 14, 
lin. 29-30). 

Quoad III, 3 cfr. responsum ad V, 2 Observ. Gen. 

IV. (et VII, VIII et IX). Habeatur ratio adiunctorum unius¬ 
cuiusque nationis (Marella: concordant Traglia, Browne). Ne 
ad nimis particularia descendatur (Bea; concordant Perrin, Ba¬ 
zin, Yago, Verwimp, Suhr, Felici). 

Resp.: Uti patet ambae instantiae mutuo excluduntur. Ratio 
rerum peculiarium uniscuiusque nationis — quae ceterum sunt 
condiciones non permanentes sed transeuntes — haberi nequit 
in decreto conciliari. Potius respiciendae sunt a Conferentiis Epi¬ 
scoporum et in concordatis vel conventionibus particularibus 
cum singulis nationibus ineundis. 

V. 1. Definiatur quid intelligendum sit per vocem « Eccle¬ 
siae » (Alfrink: concordant Leger, Albareda, Gori, Antezana, 
Hurley). 

Resp.: Salvo meliore iudicio, vox « Ecclesia » est sat defi¬ 
nita et quaevis alia expressio significationem minus rectam in¬ 
nuere possit. Ecclesia est Societas hierarchica a Christo Domino 
instituta. Et ipsi competit ius, et ipsius sunt scholae etc. etc. 
Cum agit uti societas, habet organa (Rom. Pontifex, Hierar- 
chia, etc.) per quae agit. Ius est Ecclesiae, quae operatur per or¬ 
gana competentia bene nota. Veleat exemplum: infallibilitas per- 

tinet ad Ecclesiam, cuius organa sunt Romanus Pontifex, Epi¬ 
scopi per orbem dispersi in communione cum Romano Pontifice, 
Oecumenicum Concilium. Sub adspectu doctrinali et iuridico, 
quaevis alia expressio esset minus recta et timendum ne, dum 
statalismus politicus reprobatur, quidam quasi statalismus eccle¬ 
siasticus instauretur. Cavendum omnino ab hoc periculo. 

2. Quid de scholis rectis a catholicis cum approbatione 
Hierarchiae (Alfrink, et concordant ut ad V, 1). 

Resp.: Humili commissionis iudicio, sunt scholae catholicae 
non solum de facto, sed etiam de iure, sicuti plures scholae ab 
auctoritate civili, praesertim sub regimine concordatario, erectae; 
Commissio praeparatoria enim censet, ad scholarum catholicarum 
iuridicam condicionem non requiri erectionem sed sufficere ap¬ 
probationem vel etiam specificam commendationem auctoritatis 
ecclesiasticae. Cfr. can. 686, § 1. Cum autem de hac re non sit 
concors omnium sententia, in § 6 statuta sunt quae omnino certa 
habentur. Cfr. omnino pag. 23, adnotationem 22. Paragraphus 6 
exarata est summa — in quantum humana fragilitas sinit — 
ponderatione et habita ratione scholarum catholicarum ubique 
terrarum, praesertim apud regiones non christianas existentium; 
quia adhuc difficiliora problemata exurgunt pro scholis catholicis 
in Iaponia, Aegypto, etc. In hodierno statu rerum hanc quaestio¬ 
nem accuratius definiri non expedit. Per hebdomadas et menses 
immorati sumus in studio huius problematis. 

VI. a) Rarum de paedagogica arte dicitur; 

b ) Accuratiores distinctiones inter scholas dementares, 
medias etc. dandae sunt. 

c) Munus sacerdotis in schola non definitur; 

d) Laicorum partes praetermittuntur (Silva Henriquez: 
concordant Leger, Beras, Hurley, Seper, Rakotomalala). 

Resp.: Ad a) Schema, sicut ab ipsis Em.mis Patribus exop¬ 
tatum est, non debet ad nimis particularia descendere; non potest 
nec debet hic dari tractatus de paedagogia (cfr. tamen ea quae 
insinuantur in par. 7 et par. 13). 

Ad b) Hae distinctiones in schemate omnino non sunt 
explicitius proponendae, cum abunde constet, quantum ratio di¬ 
stinctionis in singulis nationibus differat. 

Ad c ) Munus sacerdotis, et praesertim parochi, sufficien¬ 
ter adumbratur in par. 5 commate 2; par. 6, commate 2, et prae¬ 
sertim par. 10 et 11. Magis particularia ad dispositiones C.I.C. 
et Synodales pertinere videntur. 

Ad d) Paragraphi 5, 13, 14 et 16 agunt de magistris sive 

laicis sive clericis, sive religiosis sive non religiosis, et pluries 
de laicis specialis mentio fit. 

X. Mentio fiat in textu de « scholis radiophonicis » et de te- 
levisorii scholaris usu (O’ Connor). 

Resp.: Libenter annuitur desiderio. Vide additamentum in 
fine par. 15. 

XI. Plura menda corrigantur (Sepinski). 

Resp.: Libenter omnibus annuitur, si unam excipias, nempe 
eam propositam ad pag. 6, linea 24 et sequentibus: « Aperte et 
directe proclametur quod solum indirecte insinuatur ». Cfr. 
pag. 23, adnotationem 22 et, ne bis in idem incidamus, respon¬ 
sionem supra datam ad V, 2. 

B 

Observationes particulares et responsa eis data 
Ad art. 1 et 2 

I. In prooemio valores positivi minime in lucem proferuntur 
(ad art. 1, I); finis temporalis modo nimis negativo proponitur 
(ad art. 2) (Silva Henriquez: concordant Leger, Beras, Hurley, 
Seper, Rakotomalala). 

Resp.: Non omnia erant explicite proponenda inde ab ipso 
prooemio, sed solum quaedam adumbratio totius schematis. Om¬ 
nia quae hic desiderantur, habentur in par. 7 commate 3 et 4. 
Ceterum novum prooemium melius, ni fallimur, considerat, « va¬ 
lores positivos » et « finem temporalem ». 

Vide Emendationem ad par. 1. 

II. Brevis introductio historica desideratur (ad art. 1, II) 
(Ujcic). 

Resp.: Haec brevis introductio historica opportunius tradi¬ 
tur initio par. 5, ubi de scholis sermo incipit. 

Vide emendationem ad par. 2. 

Ad art. 3 

I et II a) « Consequenter vero... ». Consequentia minime 
patet et explicari debet (Ruffini: concordant Copello, Mclntyre, 
Leger, Silva Henriquez, Antezana, Hurley, Bazin, Rakotomalala). 
Expungantur verba « uti societas perfecta atque completa » et 
dicatur « Propter... » (Leger et concordant uti ad Observ. Ge¬ 
nerales III). 

Resp.: Libenter observationi annuitur; retinenda tamen exi¬ 
stimamus verba « societas perfecta atque independens (loco com¬ 
pleta) » eo vel magis quod 

a) vis argumenti non in citatis verbis consistat, sed in 
illis « ad proprium finem attingendum », qui procul dubio valde 
differt a fine Status, et 

b) etiam in commate sequenti (pag. 5 lineis 5-14) iura 
Status ab eius fine assequendo derivantur. 

Vide novam formulam propositam et reordinationem totius 
huius paragraphi. 

II. b) Loco « suppletivo, devolutivo et comulativo » dicatur 
« subsidiario » (Leger: concordant ut ad Observ. Gen. III). 

Resp.-. Libenter annuitur et dicatur: « Subsidiarium vero 
et aliquando comulativum etc. », quia « comulativum » plus 
connotat quam solum subsidiarium. 

Vide Emendationes ad hanc paragraphum. 

II. c) Defendere, adiuvare et supplere non differt a bono 
communi (Leger et concordant ut ad Observ. Gen. III). 

Resp.: Bonum commune cum illis tribus functionibus non 
omnino adaequate convertitur; tamen nova formula proponitur. 

Vide Emendationes, ad hanc paragraphum. 

III. Optarem ut in hac materia melius et fusius explicarentur 
relationes inter parentes et Ecclesiam ( Hierarchiam ) quoad scho¬ 
las (Alfrink: concordant Leger, Gori, Antezana, Hurley). 

Resp.: a) Non est eadem ratio de instructione ac de educa¬ 
tione; 

b) In hac par. 3 nondum agitur de scholis; 

c) Responsum habetur in par. 6 ubi explicite agitur de re¬ 
quisitis ad scholam catholicam. Cfr. praeterea responsum iam 
datum ad Observ. Gen. V, 2. 

IV. Ad pag. 5, linea 28 dicatur « plenum » loco « verum » 
(Silva Henriquez: concordant ut ad art. 1, n. I). 

Resp.: Libenter annuitur desiderio. 

Vide Emendationes, ad hanc paragraphum. 

Ad par. 4 

I. Ut omnia mitius dicantur (Leger, concordant ut ad Ob¬ 
serv. Gen. III). 

Resp.: Libenter annuitur. 

Vide Emendationes, ad hanc paragraphum. 

Ad art. 5 

I. Fiat mentio de « Consociationibus Laicorum » (Leger). 

Resp.: Libenter annuitur. 

Vide Emendationes ad hanc paragraphum. 

II. Mirum est inter condiciones catholicae scholae apostoli- 
cam fnalitatem non venire (Silva Henriquez: concordant ut ad 
art. 1, n. I). 

Resp.: Vel mentem Em.mi Obicientis non bene attingimus 
vel responsum invenitur tum n. 5 secundo commate, ubi exerci¬ 
tium scholasticum verus apostolatus declaratur, tum n. 7 ultimo 
commate, ubi de operositate apostolica expresse agitur. 

Vide Emendationes ad hanc paragraphum. 

Ad art. 6 

I. a) Pag. 6 ad 6 « perfecte catholica » non placet, quia 
schola aut est catholica aut non est catholica. 

b) Pag. 7 primis lineis: Scholae a religiosis familiis fun¬ 
datae cui auctoritati subsunt? (Ruffini: concordant ut ad art. 3, 
n. I). 

Resp.: Ad a) Distinguo: si ageretur de re dogmatica et fide 
catholica, concedo: aut -est catholica aut non est. Si agitur de 
perfectione iuridica vel etiam technica, talis perfectio est per¬ 
fectio divisibilis, quae plus minusve participari potest, sicuti 
cum loquimur de bonis, melioribus et optimis catholicis. Cfr. 
can. 686 § 1 et hic responsum ad Observ. Gen. V, 2. 

Ad b) Hae scholae subsunt, uti patet, immediate ipsi auc¬ 
toritati, quae familiae religiosae praeest, mediate vero, iuxta ca¬ 
sus, vel auctoritati pontificiae vel auctoritati dioecesanae. 

II. Paragraphus 2 huius articuli 6 ( denominatio nempe 
« scholae publicae ») non placet (Leger: concordant uti ad Ob¬ 
serv. Gen. III). 

Resp.: a) Attente legatur pag. 24 adnotatio 26; 

b) Haec denominatio retinenda est, quia identificatur cum 
ipsa natura publica Ecclesiae; 

c) repraesentantes U.S.A. in Commissione praeparatoria 
pro hac declaratione uti maxime utili erant; 

d) Tandem quod asserit Em.mus Obiciens, proh dolor, 
veritati haud congruit. In toto schemate ne semel quidem usur¬ 
patur verbum « publicum » ad exclusive designandam auctorita¬ 
tem civilem. Etenim: 

1) In hac ipsa par. 6 loquimur de « publica auctoritate 
ecclesiastica »; 

2) In loco ab Em.mo Obiciente allato, pag. 8 linea 15, 
agitur quidem de « publica auctoritate civili », cum et ipsa sit 
publica, sed mens illius paragraphi refertur etiam ad publicam 
auctoritatem ecclesiasticam, cuius etiam munus est illam liberta¬ 
tem pro posse defendere et procurare. 

Ad art. 7 

I. Quomodo munus Directoris spiritualis in scholis puella¬ 
rum exerceri potest? (Ruffini: concordant ut ad art. 3, n. I). 

Resp.: a) Imprimis munera in hac par. 7 enumerata non soli 
Directori spirituali, sed universae scholae assignantur; hoc est, 
organum educativum et schola seu collegium; 

h) Director spiritualis praeest educationi morali, sicuti 
Praefectus studiorum institutioni intellectuali; quae educatio 
moralis, in scholis puellarum, praesertim in confessionali tradi 
debet; 

c) De facto adsunt iam isti Directores spirituales; 

d) Optandum est, ut in huiusmodis scholis etiam « Con¬ 
siliatrix spiritualis » adsit, de quo munere Pius XII pluries locu¬ 
tus est. 

II. Dicatur instructionem religiosam pertinere ad Hier ar¬ 
chium (Alfrink: concordant ut ad art. 3, n. III). 

Resp.: Tales dispositiones pertinent ad Ius Canonicum, ubi 
nunc quoque reperiuntur, et habita quoque ratione religiosorum 
qui scholae ministerio devoventur imprimis ut educationem mo¬ 
ralem et religiosam tradere valeant. Episcopi quoque monendi 
essent ne ad instructionem religiosam dandam, imprimis in scho¬ 
lis sororum, nominent eos sacerdotes, quos alibi adhibere ne¬ 
queunt vel qui capacitate paedagogica carent. 

Ad art. 8 

I. Omnia quae de educatione « iuxta rectam conscientiam » 
tradenda in nn. I-XII inveniuntur per « modum unius » trac¬ 
tantur. 

Resp.: Plura quae in praefatis observationibus indicantur 
maxime placent, praesertim quae sub n. XII ab Em.mo Hurley et 
accedentibus proposita continentur circa libertatem conscientiae, 
eo quod cum primis editionibus huius vexatae paragraphi magis 
concordant. Cfr. omnino pag. 25-27 adnotationes ad hanc para- 
graphum. Quam ob rem, ratione habita observationum et sche- 

matis « De libertate religiosa », nova proponitur formula, quae 
sub ampliori ac veriori luce principium libertatis enuntiat. 

Vide emendationes, ad hanc paragraphum. 

Ad art. 9 

I. a) Quaestio scholarum « maternarum » pertinet potius ad 
art. 15. 

h) Negotium scholarum pro « pauperibus » pertinet po¬ 
tius ad art. 17. 

II. Pag. 9 linea 18 loco « Ecclesiae » dicatur « Hierarchia » 
(Leger: concordant ut ad Observ. Gen. n. III). 

Resp.: Cfr. dicta ad Observ. Gen. V, 1. 

Ad art. 10 

I. Dicatur ius invigilandi proprium esse Episcoporum (Ruf¬ 
fini: concordant ut ad art. 3, n. I). 

Resp.: Tales dispositiones potius pertinent ad Codicem 
luris Canonici, ubi etiam nunc habentur. 

II. Etiam Status habet ius invigilandi quoad mores (Otta- 
viani: concordat McGuigan). 

Resp.: Supprimatur verbum « soli ». 

Vide Emendationes ad hanc paragraphum. 

Ad art. 11 

Omnia quae hic dicuntur circa educationem puerorum qui 
scholas non catholicas frequentant assumuntur per « modum 
unius » et iuxta observationes factas nova proponitur formula. 

Vide Emendationes, ad hanc paragraphum. 

Ad art. 12 

I et III. h) Relate ad coeducationem, desideratur educatio 
positiva affectiva (Leger: concordant ut ad Observ. Gen. n. III). 
Adhibeantur subsidia sanae paedagogiae (Silva Henriquez: con¬ 
cordant ut ad art. 1, n. I). 

ReSp.: Libenter annuitur. Vide Emendationes ad hanc pa¬ 
ragraphum. 

II. Non placent quae de coeducatione dicuntur (Spellman). 

Resp.: Probabiliter Em.mus Obiciens non cogitat de coedu¬ 
catione in sensu stricto, quae procul dubio est educationi minus 
consentanea, sed de coinstitutione in U.S.A. tam frequenter adhi¬ 
bita, quaeque expresse permittitur, suadetur atque fovendo pro- 

vehitur a S. C. de Religiosis. Cfr. A.A.S. vol. L (1958), pag, 101, 
n. 8. 

Vide Emendationes ad hanc paragraphum. 

III. Omittatur verbum praesertim (Silva Henriquez: con¬ 
cordant ut ad art. 1, n. I). 

Resp.: Haec propositio non tam facili negotio acceptanda 
videtur. Curandum enim est, ne disciplina severior ubi viget 
infirmetur, cum per se coeducatio sit minus suadenda, et in non¬ 
nullis regionibus educatio elementaris nimis protrahatur. 

Ad art. 13 

I. a) Pagina 11 supprimantur 4 primae lineae; 

b) Pag. 11, linea 6, loco « statalibus » dicatur « non ca¬ 
tholicis »; 

c ) Pag. 11, lineis 11-13 magis prudenter commendetur 
promotio iurium Ecclesiae in scholis non catholicis (Leger, et 
concordant ut ad art. 1, n. III). 

Resp.: Ad a) Illae lineae omnino retinendae sunt, cum for¬ 
matio magistrorum pro instructione religiosa, sive in scholis sive 
in catechesi, nullo modo sit problema particulare, sed universale 
uti experientia demonstrat. 

Ad b) Libenter annuitur. 

Ad c) Proponitur nova formula. 

Vide Emendationes ad hanc paragraphum. 

II. Non fit verbum de munere parentum in educatione quan¬ 
do haec a schola perficitur, neque de iuribus eorum (Silva Hen¬ 
riquez). 

Resp.: Provisum per additamentum ad par. 3 post primum 
comma. 

Vide Emendationes ad par. 3. 

Ad art. 14 

Nihil dicendum. 

Ad art. 13 

I. Scholae technicae et pro adultis non sunt eadem ratione 
fovendae ac reliquae scholae (Leger: concordant ut ad Observ. 
Gen. n. III). 

Resp.: Impraesentiarum hae scholae habent magnum mo¬ 
mentum, uti in textu asseritur, et Ecclesia pluribus in regionibus 
numerosas professionales regit et quidem optimo cum fructu. 

Praeterea Exc.mus D. Michael Keller, Arch. Monasteriensis, 
nonnullis abhinc mensibus proh dolor e vivis ereptus, in Com¬ 
missione Praeparatoria causam scholarum pro institutione adul¬ 
torum acriter propugnavit. 

Ut autem desiderio in observatione expresso aliquo modo 
annuatur, proponitur additamentum. 

Vide Emendationes ad hanc paragraphum. 

Ad art. 16 

a) Textus attenuetur secundum conditiones historicas et 
sociologicas in diversis regionibus (Leger); 

b ) Dubitatur utrum illa « croisade » quae proponitur op¬ 
portuna sit (Leger: concordant ut ad Observ. Gen. n. III). 

c) Determinationes particulares non conveniunt textui con¬ 
ciliari (Leger, et alii ut supra). 

Resp.: Ad a) Libenter acceptatur attenuatio sub I, a propo¬ 
sita; 

Ad b) Illa « croisade » quae proponitur non est contra 
aliquem, sed potius pro aliquo, nempe pro libertate scholae et 
iuribus educationis, quae omnibus et bono communi favent. 

Ad c) Respondetur cum verbis Em.mi Silva Henriquez: 
« Varia media utilissima enumerantur ad defensionem iurium 
Ecclesiae in ambitu educationis, quod bonum est ». 

II. b) Suadenda positiva collaboratio cum organisationibus 
internationalibus (Silva Henriquez: concordant ut ad art. 1, n. I). 

Resp.: Mira haec observatio videtur, nam et in fine huius 
par. 16 (pag. 13 linea 6) et par. 19 (pag. 14, lineis 27-29) illam 
commendatam invenimus. 

Vide Emendationes ad hanc paragraphum. 

Ad art. 17 

I. Haec paragraphus innuit conceptionem statalem scholarum 
(Ldger, et concordant ut ad Observ. Gen. III). 

Resp.: Nihil magis alienum a toto schemate quam conceptio 
statalis scholarum; potius dicerem quod vindicatur iustitia di- 
stributiva, vestigia sectando tam Romanorum Pontificum quam 
plurium Conciliorum provincialium. Ut autem doctrina accu¬ 
ratiorem expressionem habeat, emendatio proponitur in qua 
aliis quoque instantiis satis fit. 

Vide Emendationes ad hanc paragraphum. 

Ad art. 18 

Observationes circa Organisationem Centralem ad sequentes 
categorias reduci possunt: 

a) Negotium relinquatur Commissioni postconciliari 
(Spellman); 

b) Iam existit (Frings, Bea, Siri, Leger et ut ad Observ. 
Gen. III, Alfrink et ut ad Art. 3, III, Bernard). 

c) Non placet ut sit «hierarchia », audiantur et laici 
(Bea: concordant Perrin, Bazin, Yago, Verwimp, Suhr). 

d) Caute procedatur (Montini, Dopfner, Santos, Coussa, 
Alter, Lefebvre, Gut, Janssens). Ne nimius sit interventus S. Se¬ 
dis (Maximos IV, Saigh, Valeri, Perrin). 

Resp.: I. Generatim loquendo, haec paragraphus debet su¬ 
stineri: 

a) Paragraphus, ni fallimur, caute omnino est exarata et 
nemo negat summa prudentia esse procedendum; 

b ) Talis organisatio nullo modo intendit coarctare liber¬ 
tatem, sed solutionem problematum et difficultatum quaerere; 

c) Ipsa existentia cuiusdam Organisationis Internationalis, 
bene notae, quae optimos fructus fert, demonstrat necessitatem 
organisationis in articulo propugnatae; 

d) Si agnoscitur necessitas organisationis nationalis et re¬ 
gionalis, pariter agnoscenda est necessitas organisationis inter¬ 
nationalis: adsunt problemata, quae limites nationales transcen¬ 
dunt et aliquando sola S. Sedes potest illa solvere. Officium Cen¬ 
trale est omnino necessarium; 

e) Attente legatur adnotatio 55, pag. 34-36. 

II. Ad singula. Ad a) Tali commissioni committendum est 
negotium organisationis; 

Ad b) Bene nota est illa laudanda organisatio, quae nullo 
modo detrimentum pati debet, sed potius novum impulsum 
accipiat oportet; 

Ad c) Quid illa vox « hierarchia » significet, dicitur in 
adnotatione 55, pag. 34, nempe « organica, articulata, subordi- 
nata »; et quidem inde ab Officio Centrali Romano. Audiantur 
laici, et audiantur etiam religiosi, qui in hac materia saeculares 
habent experientias; 

Ad d) Omnino sumus eiusdem sententiae, et gratias agi¬ 
mus pro benevola ac opportuna mentis nostrae interpraetatione. 

C 

Emendationes 

Ad par. 1 

Pag. 3 (primum comma, a linea 1 ad 16 remaneat); (secundum 
comma, inde a linea 17 ex integro retractatur, secundum consi¬ 
lium Em.mi Leger). 

Quandoquidem autem hisce nostris temporibus integralis 
educationis beneficium apud omnes populos et coetus quam ma¬ 
xime appetitur, cum neminem lateat educationem esse viam ad 
dignitatem humanam tuendam et ad populorum progressum pro¬ 
vehendum, Ecclesia Catholica, cunctas gentes materna sollicitu¬ 
dine amplexa, omnes homines, civium consociationes seu corpo¬ 
rationes atque publicas imprimis auctoritates enixe hortatur, ut 
germano fraternae necessitudinis sensu ducti, populorum neces¬ 
sitatibus, non solum materialibus sed potissimum spiritualibus 
sublevandis efficaciter consulere satagant. 

Ipsa vero Ecclesia, Oecumenico Concilio congregata, educa¬ 
tionis et scholae causam in omnium populorum beneficium pro¬ 
movere cupiens, dolenti animo animadvertit in campo educatio¬ 
nis tot doctrinas late grassantes non solum divinae revelationis 
principiis, sed rectae etiam rationis postulatis ipsique humanae 
dignitati adversari, non paucos quoque ipsius Ecclesiae filios ca¬ 
tholicam in re doctrinam magno cum conscientiarum periculo 
ignorare. Ideo haec Sancta Oecumenica Synodus, Romanorum 
Pontificum ac potissimum Pii Papae XI exempla tenens, statuit 
firma doctrinae christianae de scholis principia denuo declarare, 
iterum inculcare atque ut in praxim efficacius deducantur pro¬ 
videre. 

Ad par. 2 

(Pag. 4, 1. 5) si placet-. 

«... hominem, ipsa sua natura, non solum finem tempora¬ 
lem, in humano consortio consequendum, sed finem quoque per¬ 
sonalem habere, quo scilicet cuiusvis humanae societatis fines 
transcendit, solique Deo subest; ac praeterea, in praesenti ordine 
salutis, ad supernaturalem finem, personalem et aeternum, infi¬ 
nita Dei bonitate, esse vocatum. Quapropter... ». 

(Pag. 4, 1. 11): 

« ... ad rectam vitam, in pleno humanorum iurium exercitio 
officiorumque observantia gerendam, et... ». 

(Pag. 4, 1. 21): 

« ... ad illam integralem educationem recipiendam, physicam 

nempe, intellectualem, moralem ac religiosam, sine qua fines sibi 
proprios attingere nequeunt ». ■ 

Ad par. 3 

(Emendatio et reordinatio): 

«Munus educationis impertiendae, cui exequendo cuncti, 
humanae necessitudinis vinculo coniuncti, operam suam prae¬ 
stare debent, prae ceteris omnibus ex iure naturali familiae com¬ 
petere, quae verum germanumque educationis sacrarium con¬ 
stituit, Sancta Synodus apertis gravibusque verbis confirmat. Pa¬ 
rentes enim, vi muneris ipsis proprii, prolem educandi et gra¬ 
vissima obligatione tenentur et inviolabili iure gaudent, quae 
eas solas patiuntur limitationes, quas ipsa lex naturalis vel divina 
positiva postulant. Quod si parentes quamvis ob causam, prolem 
educandam scholis, uti plerumque fit, tradere malint, ideo a gravi 
filios educandi munere sese omnino vacare posse minime existi¬ 
ment; nam, obligatione tenentur non solum optimas suis filiis 
scholas quaerere, sed etiam magistrorum operam sedula atten¬ 
tione prosequi, rectum filiorum educandorum progressum dili¬ 
genter probare, omneque ipsius scholae educandi ministerium 
assidue iuvare concursu. 

Neque sola Familia, ex lege naturali, educandi officio tenetur, 
sed ceteris quoque humanis corporationibus imprimisque ipsi 
rei publicae officia et iura, ex natura et amplitudine proprii finis 
temporalis definienda, hac in re competunt: proprium ac nativum 
circa ea quae hunc finem consequendum specifice respiciunt; sub¬ 
sidiarium vero vel etiam aliquando cumulativum, quoad cetera, 
cum Civitas, cuius est bono communi providere, civium iura 
et officia defendere, adiuvare et, si opus fuerit, supplere debeat. 

Singulare deinde ratione et independenter a quavis humana 
potestate hoc officium et ius ad Ecclesiam spectat, et quidem, 
quod ad religiosam et moralem educationem attinet, ex positiva 
institutione divina, cum ipsi infallibile et universale magiste¬ 
rium atque spiritualis maternitatis munus concredita sint a Deo; 
consequenter vero et ex ipsa lege naturae ius quoque habet quoad 
ceteros humanae vitae adspectus, etiam ad ordinem naturalem 
pertinentes: gratia enim et ordo supernaturalis naturam eiusque 
ordinationem non destruunt, sed complent ac perficiunt, arcteque 
cum ipsis cohaerent; et Ecclesia, societas perfecta ac independens, 
finem assequendum habet, qui ex ipsa natura rerum, ius ad edu¬ 
cationem integralem, humanam et supernaturalem, impertiendam 
omnino requirit. 

Cum autem haec tripartiti ordinis munera suapte natura arcte 

inter se cohaereant, Familia, Ecclesia et Civitas, communi con¬ 
silio summaque concordia, in educatione impertienda cooperen- 
tur oportet, particularibus quoque, si casus ferat, initis conven¬ 
tionibus. 

Ad par. 4 

(Pag. 5, 1. 28 ss.): 

« ... utiles existimant, plenum educationis conceptum ne¬ 
quaquam attingunt. Ab eodem educationis conceptu pariter de¬ 
ficiunt ii omnes qui... subvertunt. Valde denique errant qui¬ 
cumque Familiae et Ecclesiae iura negantes, impedientes vel 
quovis modo contemnentes... ». 

Ad par. 5 

(Pag. 6, 1. 6): 

« ... Societates et Instituta, necnon laicorum Consociationes, 
educationis ministerio dedita... ». 

Ad par. 8 

Pag. 8, 1. 7 ( initium par.)-. 

« Cum salvo divino Ecclesiae magisterio quoad doctrinam 
fidem vel mores respicientem, veritas commune patrimonium con¬ 
stituat et educatio moralis etiam ac religiosa sit oporteat, liber¬ 
tatemque conscientiae, dummodo bono communi non contradicat, 
neque in ipso educandi opere violare unquam liceat, docet... ». 
(Pag. 8, 1. 19): 

« Quare quodvis scholae monopolium, a quavis auctoritate 
attentatum... ». 

(Pag. 8, 1. 22); 

« ... quippe quod verae, etiam conscientiae, libertati... ». 

Ad par. 8 

(Pag. 8, 1. 25): 

«... aliaque beneficia reliquis scholis concedere... ». 

Pag. 8, 1. 27 ss.: (substitutio): 

Ast dum Ecclesia hanc humanam libertatem, etiam con¬ 
scientiae, indefesse ac fideliter tuetur, indifferentismi doctrinae, 
quae omnes religiones aequales esse propugnat, suffragari nullo 
modo intendit, neque Auctoritatum Civilium agendi modum 
probare, quae indifferentismi placitis positive favent. 

Ad par. 10 

(Pag. 9, 1. 26): 

« ... divini Ecclesiae competit... ». 

Ad par. 11 

(Pag. 10, 1. 3-4); 

«... puerorum catholicorum qui scholas non catholicas fre- 
quentant... ». 

(Pag. 10, 1. 9 et ss.): 

« ... pro adultis, statutis temporibus et locis habendam. 
Optimum quoque consilium erit, praesertim ubi adiuncta loco¬ 
rum hoc magis suadeant, condere aedes residentiales, convictus 
aliasve sedes formationis vere catholicas, ubi alumni qui scholas 
medias vel superiores non catholicas frequentant, pleniorem edu¬ 
cationem recipiant et in actione apostolica exerceantur. 

Ad par. 12 

(Pag. 10, 1. 18 ss.): 

« ... et ad probitatem morum servandam augendamque non 
solum debitae adhibeantur cautiones, iuxta normas ac instruc¬ 
tiones ab Apostolica Sede pluries traditas, sed sanae etiam pae- 
dagogiae subsidia prudenter usurpentur ad rectos animi affectus 
castosque iuvenum mores in spiritu vere christiano efformandos. 
Id ullatenus autem reprobatur illa scholas gerendi ratio quae coin- 
stitutio vulgo appellatur. 

Ad par. 13 

(Pag. 11, 1. 6-7): 

«... magistros catholicos qui in scholis non catholicis do¬ 
cendi... ». 

(Pag. 11, 1. 12-13): 

«... circa educationem et scholam principia probae vitae 
testimonio imprimis promovere studeant... ». 

Ad par. 13 

(Pag. 12, 1. 2): 

«... de infantium asylis, de scholis elementaribus et mediis, 
in quibus fundamenta totius vitae christianae ponuntur, sed 
etiam... ». 

(Pag. 12, 1. 20): (additamentum in fine paragraphi): 

« ... instruuntur, et praesertim instructio ope radiophonii et 
televisorii, quae maiores in dies partes agunt etiam uti scholarum 
subsidia ». 

Ad par. 16 

(Pag. 12, 1. 33): 

« Ad scholae libertatem et educationis iura, in bonum com¬ 
mune, tuenda et provehenda, prae oculis habitis adiunctis histo- 

ricis et socialibus uniuscuiusque regionis, cuncta praeterea adhi¬ 
beantur media... ». 

Ad par. 17 

(Pag. 13, 1. 15 et ss.): 

« Sumptus autem ad rem necessarios suppeditare per se qui¬ 
dem parentum est, at debitis per eosdem solutis Civitati taxis, 
publici aerarii imprimis officium, salva semper legitima scholae 
libertate, evadit, habita ratione... ». 

(Pag. 13, 1. 24): 

« Libenter quidem Sancta Synodus merita honestat laude 
Auctoritates Civiles, quae iustitiae distributivae memores om¬ 
nibus scholis aequa subsidia tribuunt. Ubi vero res publica hoc 
officium... ». 

* * * 

His omnibus rite perpensis, ne dedignentur Em.mi Patres, 
sua qua pollent sapientia, significare an textus huius schematis 
sit sufficienter emendatus; et, quatenus negative, quaenam adhuc 
desiderentur emendationes. 

DE OBSEQUIO ERGA ECCLESIAE MAGISTERIUM 
IN TRADENDIS DISCIPLINIS SACRIS 

Observationes generales et responsa eis data 

I: Patrum animadversiones perpendantur et in decretum, 
quatenus fieri potest, introducantur (Ferretto: concordant Aloi- 
si Masella, Beras, Cooray, Suhr, Gut). 

Resp.: Optimum sane consilium. 

II: Apte considerentur quae dicta sunt ab Em.mis Frings, 
Bea, Ruffini, Dopfner, Leger; et ab Exc.mis Hurley et Tinello 
(Confalonieri). 

Resp.: De singulis considerandum est in sequentibus punctis. 

III: Prudenter agendum est ne occasiones dentur discepta¬ 
tionum et divisionum (Jelmini). 

Resp.: Etiam hoc optimum est consilium, quod in schemate 
exarando continuo ante oculos Commissionis Praeparatoriae 
fuit. 

IV: Brevius decretum fiat, quod agit de rebus iam in Com¬ 
missione theologica pertractatis (Sepinski: concordant Lienart, 
Dopfner, Suenens, McKeefrey, Graner, Bernard, Verwimp, Jel¬ 
mini, Janssens). 

Resp.: Aliquae abbreviationes quidem fieri possunt, ne re¬ 
petitiones sint in actis concilii. Tamen non est curandum de 
nimia brevitate, quia hoc modo decreta evacuantur. 

Ceterum puncta fundamentalia omnibus nota sunt et pervia; 
at non tantum ad haec puncta potiora et fundamentalia Concilium 
attendere debet, si vult efficaciam habere, sed etiam aliqua magis 
determinata docere et praecipere. Eo vel magis quod ipsi Pa¬ 
tres Commissionis Centralis plura addenda existimant, ad de¬ 
cretum iam a Commissione praeparatoria propositum. 

Caput I 

NOTIONES (vel NORMAE) FUNDAMENTALES 

Observationes praeviae et responsa eis data 

I: In notionibus fundamentalibus decretum declaret depen¬ 
dentiam muneris docendi disciplinas sacras a Magisterio Eccle¬ 
siae (Micara). 

Resp.: Iam hoc est factum et ad hunc finem decretum est 
propositum. 

Art. 1 

I: Pagina 5, linea 2, sic mutetur: «... Fidei depositum dif¬ 
fundendum concredidit » (Leger: concordant Tisserant, Lie¬ 
nart, Giobbe, Bea, Graner, Bazin, Jelmini, Sepinski, Janssens). 

Resp.: Observatio non est recipienda; nam Ecclesia debet 
non tantum diffundere sed etiam custodire, explicare, defen¬ 
dere etc. depositum Fidei; ideo aut omnia munera haec ponenda 
sunt aut nullum in particulari indicandum est. Secus in textu 
concilii insinuaretur momentum minus aliorum, quod concedi 
non potest. 

II: Pagina 5, lin. 5, sic mutetur: « ... Christi Vicarius, atque 
in eius communione Episcopi, qui sunt... » (Silva Henriquez). 

Resp.: Animadversio recipitur. — Vide Emendationes. 

Art. 2 

I: Pagina 5, lin. 11-13, sic mutentur: « Ideo qui magistri 
missionem sacras disciplinas in scholis et universitatibus docendi 
a legitimo Ecclesiae magisterio acceperunt, necesse est... » (Ruffi¬ 
ni: concordant Giobbe, Traglia, Santos, Campbell, Ngo-dinh- 
Thuc). 

Resp.: Animadversio recipitur. — Vide Emendationes. 

Art. 3 

I: a) Pagina 6 lin. 10, loco verbi « animasque » sit « homi¬ 
nesque » (Leger: concordant ut ad art. 1, n. I). 

Resp.: Animadversio recipitur. — Vide Emendationes. 
b) Linea 12, loco « ipsius Doctoris Angelici exemplum 
sectando » ponatur: « ipsorum Doctorum Ecclesiae exemplum 
sectando » (Leger: concordant ut supra). 

Resp.: Animadversio non recipitur; nam ideo S. Thomas 
exemplum proponitur, propter ipsius particularem vim in pro¬ 
gressu scientiae philosophicae et theologicae fovendo, sua au¬ 
daci inquisitione continuo conatus est inserere in doctrinam 
catholicam novas suorum temporum doctrinas ab erroribus ex¬ 
purgatas; quod S. Thomas fecit sapienter et fortiter adhibendo 
philosophiam Aristotelis, tunc temporis in occidentem noviter 
diffusam. Hoc est proprium S. Thomae, et non valet de omnibus 
aliis Ecclesiae Doctoribus. Ex. gr. S. Bonaventura a mente 
S. Thomae omnino alienus. Et ideo in textu decreti aut ponatur 
S. Thomas aut illa sententia omittatur. 

c) Linea 20 dicatur: « ... ab omni errorum specie expur¬ 
gatam, si quae sint... » (Leger: concordant ut supra). 

Resp.: Animadversio non recipitur; nam verba addita « si 
quae sint », iam evidenter subintelliguntur. 

d ) Linea 25, loco verbi « erronea » melius dicatur « fal¬ 
sa » (Leger: concordant ut supra). 

Resp.: Animadversio recipitur. — Vide Emendationes. 

II: Pagina 6, linea 24, loco « obvium sensum », melius dica¬ 
tur « genuinum sensum » (Dopfner; concordant Leger, Giobbe, 
Bea, Hurley, Perrin, Seper, Bazin, Bernard, Bernier, Jelmini). 

Resp.: Animadversio recipitur. — Vide Emendationes. 

III: a) Pagina 6, linea 8-9, interpunctio sic fiat: « ita ut, 
fide roborata et illuminata, apti... » (Sepinski: concordant ut ad 
Observ. Gen., n. IV). 

Resp.: Animadversio recipitur. — Vide Emendationes, 

b) Pag. 6, lin. 12-13, dicatur: « Quapropter, ipsius Doc- 
toris Angelici aliorumque Ecclesiae sanctorum doctorum exem¬ 
plum sectando... » (Sepinski: concordant ut supra). 

Resp.: Non accipitur, 'propter rationes superius allatas 
(Art. 3, n. I b). 

c) Pag. 6, lin. 23-25, interpunctio sic fiat: « ita ut, si 
sententia aliqua neget vel deformet ... a magisterio proposi¬ 
tae, ... » (Sepinski; concordant ut supra). 

Resp.: Animadversio recipitur. — Vide Emendationes. 

d) Pag. 8, lin. 29, interpunctio sic fiat: « sed, servatis 
prudenter differentiis, valent etiam ... » (Sepinski: concordant 
ut supra). 

Resp.: Animadversio accipitur. — Vide Emendationes. 

Art. 4 

I: Nihil dicendum, quia animadversio non excluditur a de¬ 
creto (Ruffini, concordant ut ad art. 2, n. I). 

II: a) Titulus quartae paragraphi mutetur, et sit: « Opinio¬ 
nes discernendae ». Prima vero sententia sic mutetur: « Ideoque 
bene quisquis in suo campo magister de diversis opinionibus 
hinc inde exsurgentibus certior semper exstet, et, in novis sen¬ 
tentiis scrutandis, quod verum est retinens quod autem falsum 
reiciens, doctrinam Ecclesiae fideliter teneat, ita ut discipulos 
suos ad plenam et solam veritatem Christi prudenter et scienter 
ducat » (Leger: concordant ut ad art. 1, n. I). 

Resp.: Mutatio tituli potest fieri sed est minoris momenti, 
quia huiusmodi tituli in textu Concilii omittentur. Mutatio vero 
textus decreti placet et recipitur. — Vide Emendationes. 

b) Secunda sententia incipiat per verba: « Errores ta¬ 
men... » (Leger: concordant ut supra). 

Resp.: Animadversio recipitur. — Vide Emendationes. 

c ) In ultima sententia (pag. 7, lin. 7) sequentia verba 
addantur: « ... et auctores catholici qui, honeste inquisitionem 
veritatis prosequentes, tamen Ecclesiae ... » (Leger: concordant 
ut supra). 

Resp.: Animadversio non recipitur; non refert utrum aucto¬ 
res bona aut mala fide errent; nam semper curandum est ne 
discipuli in eorum errores cadant. 

III: In pag. 6, lin. 37 usque pag. 7, lin. 4, verba: « Quos 
errores ... problematis inspectione », omittantur vel in notis 
ponantur (Dopfner: concordant ut ad art. 3, n. II). 

Resp.: Animadversio non recipitur, nam etiam illa verba 
habent peculiare momentum. 

Art. 5 

I: a) Pagina 7, lin. 13, loco verborum « quasi fundamentum 
et columnas sacrae scientiae » dicatur: « ut regula sacrae scien¬ 
tiae ». Nam tantum Scriptura et Traditio sunt fundamentum et 
columna scientiae sacrae (Leger: concordant ut ad art. 1, n. I). 

Resp.: Mutatio minus placet; in 1 Tim. 3, 15 non de Scrip¬ 
tura vel Traditione, sed explicite de Ecclesia dicitur quod sit 
« columna et fundamentum veritatis »; Textus proinde sic cor¬ 
rigi potest: « Summopere ergo curent magistri doctrinarum sa¬ 
crarum ut alumni cognoscant et magni aestiment documenta sive 
antiqua sive moderna Ecclesiae, quae est « columna et funda- 



486 


SUBCOMMISSIO DE SCHEMATIBUS EMENDANDIS 


— 58 — 

mentum veritatis » (cfr. I Titn. 3, 15); eorumdem sensum ve¬ 
rum aperiant etc. ... ». 

b) in fine art. 5 addantur verba: « Itaque memorentur 
ipsa magisterii documenta methodo vere positiva consideranda, 
ita ut sensus eorum clare appareat et momentum eorum bene 
percipiatur » (Leger: concordant ut supra). 

Resp.: Additio non videtur necessaria. Si Subcommissioni de 
emendandis Schematibus aliter videtur, stylus linguae corri¬ 
gatur, 

Art. 6 

I: Propter difficultates quae oriri possunt in iudicando de 
obsequio debito magisterio non infallibili Ecclesiae, pag. 7 post 
lineam 29 addantur verba: « donec ulteriores investigationes 
factae et novae rationes inventae sint » (Frings: concordant Tis- 
serant, Lienart, Siri, Quiroga y Palacios, Leger, Dopfner, Alfrink, 
Silva Herniquez, Suenens, Ujcic, Graner, Hurley, Perrin, Seper, 
Bazin, Bernard, Jelmini, Sepinski, Janssens). 

Resp.: Difficultas vere adest et additio videtur opportuna. 
Curandum est tamen ne per haec verba conscientia veri obsequii 
interioris erga magisterium non infallibile Ecclesiae minuatur. 
Additio ergo sic sonet (pag. 7, lin. 29): « donec ulteriores inve¬ 
stigationes factae et novae rationes, ab ipsa Ecclesia probandae, 
inventae sint ». — Vide Emendationes. 

II: Ad vitandam expressionem « magisterium non infallibi¬ 
le » quod posset minuere in fidelibus obsequium et oboedien¬ 
tiam erga magisterium, proponitur' mutatio expressionis, quae 
idem dicat at non contineat expressionem illam non gratam, 
« magisterium non infallibile ». Proponitur sequens mutatio tex¬ 
tus: « Clare etiam alumnos suos doceant de authentico valore 
Magisterii Ecclesiae, cui assistentia Spiritus Sancti promissa 
est. Illos doceant magisterium non solum silentium obsequiosum, 
sed semper etiam interiorem religiosum assensum exigere, ita 
ut quando Romani Pontifices in actis suis de re hactenus contro¬ 
versa sententiam ferant, res illa, secundum mentem et volunta¬ 
tem eorundem Pontificum, quaestio liberae inter theologos di¬ 
sceptationis iam haberi non possit. Explicent insuper Summos 
Pontifices aliquando, in docendo de rebus fundamentalibus, adiu- 
tos esse charismate infallibilitatis, ita ut Magisterio infallibili et 
irreformabili proponant, quod ab omnibus Christifidelibus devo¬ 
tissime recipi debet, secluso lapsu in fide. Tandem magistri utili¬ 
ter docent differentem valorem doctrinarum, apte distinguentes 

quaenam certa tenenda, quaenam ulteriori investigationi subicien- 
da » (Leger: concordant ut ad art. 1, n. I). 

Resp.: Scopus ab hac emendatione intentus probari potest. 
Sed ipse textus propositus minus placet. Nimis ambigua est lo¬ 
cutio « Summos Pontifices aliquando, in docendo de rebus fun¬ 
damentalibus, adiutos esse charismate infallibilitatis, ... ». Cete¬ 
rum de solo magisterio extraordinario Romanorum Pontificum 
in emendatione agitur. Insuper inserenda est emendatio supra ad 
I statuta. Proponitur quoque, ut in lin. 20 post verbum irrefor¬ 
mabile addatur: « sive ordinarium sive extraordinarium ». 

III: Quomodo componi debent assensus internus religiosus 
erga magisterium Ecclesiae non infallibile et dubitationes, quae 
prudenter oriri possunt apud doctos? 

a) In pag. 7, linea 24 sic mutetur: « ... sed etiam gene- 
ratim interiorem religiosum assensum... ». 

b) Post lin. 29 addantur verba haec: « Hisce vero nor¬ 
mis minime impeditur quominus theologi catholici eandem rem 
plenius investigent. Difficultates autem, si quae forsitan ex argu¬ 
mentis novis allatis oriantur, iidem conformiter cum doctrina 
a magisterio authentice proposita solvere nitantur. Quod si fieri 
impossibile esse videtur, quin inveniantur solutiones extortae, 
dubia et novas propositiones ad ipsum magisterium, i. e. ad Epi¬ 
scopos vel ad Sanctam Sedem, qua par est reverentia, deferre 
licebit » (Dopfner: concordant ut ad art. 3, n. II). 

Resp.: Ad a) Additio videtur inutilis dato argumento; ex¬ 
ceptiones relate ad interiorem assensum dari possunt, sed regula 
integra manet. 

Ad b) Huic instantiae legitimae essentialiter iam satisfit 
in Resp. ad I (Frings). 

IV: a) Etiam Magisterium « fallibile » in Schemate practice 
fit infallibile, quia excluditur omnis discussio de huiusmodi do¬ 
cumentis pontificiis. 

b) Auctoritas doctrinalis quibusnam competit in Ecclesia? 

c) Illa « infallibilitas practica » respicitne etiam rem di¬ 
sciplinarem? (Maximos IV: concordant Lienart, Dopfner, Sue¬ 
nens, McKeefrey, Bernard, Bernier, Verwimp, Sepinski, Jans¬ 
sens). 

Resp.: Ad a) Negatur obiectio. — Vide Emendationes ac¬ 
ceptatas in Resp. ad I (Frings). 

Ad b ) Auctoritas doctrinalis pertinet Summo Pontifici, 
docenti vel per se immediate vel per Sacras Congregationes Ro- 

manas. Differentiae explicantur in Decreto « De Ecclesiae Magi¬ 
sterio » proposito a Commissione theologica. 

Ad c) Omnes norunt Ecclesiae infallibilitatem tantum in 
rebus de fide et de moribus; ergo non in re pure disciplinari. 
Hoc valet de Summo Pontifice (et Congregationibus Romanis), 
sicut etiam de dispositionibus disciplinaribus Patriarcharum et 
Episcoporum. 

Art. 7 

Opportunum videtur addere clausulam de valore doctrinali 
magisterii singulorum episcoporum; quorum auctoritas non eo 
ipso authentica censenda est (Dopfner: concordant ut ad art. 3, 
n. II). 

Resp.: Animadversio recipitur. Pagina 8, linea 5 sq. dicatur: 
« ... auctoritatem doctrinalem Summi Pontificis et Episcoporum 
in communione cum Summo Pontifice docentium, qui unice ma¬ 
gistri... ». 

Art. 8 

I: Paragraphus non placet, quia est additio, et introducit 
novas quaestiones disputationi obnoxias (Lienart: concordant 
Suenens, Bazin). 

Resp.: Animadversio in parte solummodo recipitur. Nam 
ideo paragraphus ista addita est ut obsequium erga Magisterium 
Ecclesiae in omnibus scientiis proponatur et etiam praesertim 
in philosophia. Tollatur e contra ultima sententia (pagina 8, li¬ 
nea 32-36: « Quod quidem obsequium ... haec S. Synodus cen¬ 
set ») et omittatur nota 19; nondum enim constat, in quonam 
contextu schemata « de ratione docendi S. Scripturam » et « De 
doctrina S. Thomae servanda » ponenda sint. 

II: Pagina 8, lin. 29 fiat interpunctio (,) post « sed » (Se- 
pinski). 

Resp.: Animadversio recipitur. — Vide Emendationes. 

Animadversio ipsius^ Commissionis Praeparatoriae ad pagi¬ 
nam 10, notam 5: 

Tollantur primae 8 linae huius notae, quia textus ibi ad¬ 
ductus mutatus est in definitiva forma schematis « De Ecclesiae 
Magisterio ». 

In notis 12, 14 et 17 corrigatur: 

Cfr. Constitutionem « De Ecclesia », Pars 11, cap. VIII « De 
Ecclesiae Magisterio ». 

Emendationes 

Art. 1 

Pagina 5, lineis 5 et 6, loco « sub eius auctoritate » dicatur: 
« in eius communione ». 

Art. 2 

Pagina 5, linea 11, loco « ad munus » dicatur « missionem ». 
Pagina 5, linea 12-13, loco « ab Ecclesia vocantur » dicatur: 
« a legitimo Ecclesiae magisterio receperint, ». 

Art. 3 

Pagina 6, linea 8, inter verba « ut » et « fide » ponatur 
virgula. 

Pagina 6, linea 10, loco « animasque » dicatur « homi¬ 
nes que ». 

Pagina 6, linea 23, inter verba « ut » et « si » ponatur vir¬ 
gula. 

Pagina 6, linea 24, loco « obvium » dicatur « genuinum ». 
Pagina 6, linea 25, loco « erronea » dicatur « falsa ». 

Art. 4 

Pagina 6, linea 31, loco « Refutatio errorum » dicatur « Opi¬ 
niones accurate discernendae ». 

Pagina 6, linea 34, loco « emendandis et assimilandis » di¬ 
catur: « scrutandis, quod verum est retinens, quod autem fal¬ 
sum reiciens ». 

Pagina 6, linea 35-36, loco « discipulosque a praecipuis gras- 
santibus erroribus immunes servet » dicatur: « discipulosque ad 
plenam et solam Christi veritatem prudenter et scienter ducat ». 

Pagina 6, linea 37, loco « Quos errores » dicatur: « Errores 
tamen ». 

Art. 5 

Pagina 7, linea 10 usque ad 15 proponitur novus textus: 
« Summopere ergo curent magistri doctrinarum sacrarum ut 
alumni cognoscant et magni aestiment documenta sive antiqua 
sive moderna Magisterii Ecclesiae, quae “ columna et firmamen¬ 
tum veritatis ” est (cfr. I Tim. 3, 15), eorundem sensum verum 
aperiant... ». 

Art. 6 

Pagina 7, linea 20 adiungatur post verbum « irreformabile »: 
« sive ordinarium sive extraordinarium ». 

Pagina 7, linea 29, post verba « non possit » adiungatur: 
« donec ulteriores investigationes factae et novae rationes Ec¬ 
clesiae reverenter propositae et ab Ipsa perpendendae, inventae 
sint ». 

Art. 7 

Pagina 8, linea 5 et 6 dicatur: « ... auctoritatem doctrinalem 
Summi Pontificis et Episcoporum in communione cum Ipso do¬ 
centium, qui unice magistri... ». 

Art. 8 

Pagina 8, linea 29, post verbum « sed » ponatur virgula. 
Pagina 8, linea 32, usque 36: « Quod quidem obsequium... 
haec Sancta Synodus censet. » omittantur. 

Ad Notas 

Pagina 10, nota 5, tollantur primae octo lineae huius notae. 
In notis vero 12 et 14 (pagina 10) et in nota 17 (pagina 11) 
corrigatur: cfr. Schema Constitutionis « De Ecclesia », pars. II, 
caput VII, « De Ecclesiae Magisterio ». 

* * * 

His omnibus rite perpensis, ne dedignentur Em.mi Patres 
nostrae Subcommissionis, sua qua pollent sapientia, significare 
an textus huius capitis sit sufficienter emendatus; et, quatenus 
negative, quaenam adhuc desiderentur emendationes. 

Caput II 

DE RATIONE DOCENDI S. SCRIPTURAM 

Observationes praeviae et responsa eis data 

I: «Cognitio » Sacrae Scripturae (de qua in prooemio, 
pag. 7, linea 3-5) nondum reddit firmiorem coniunctionem cum 
Christo (Micara). 

Resp.: Agitur de cognitione non tantum intellectuali, sed 
de illo modo cognoscendi, qui in ipsa Sacra Scriptura saepissime 
affirmatur: « Haec est vita aeterna, ut cognoscant Te, solum 
Deum verum, et quem misisti Iesum Christum » (Io. 17, 3). 

II: Exoptatur mutatio schematis secundum animadversiones 
Patrum (Garibi). 

Resp.: Desiderium hoc est nimis generale. 

III: Schema ampliari deberet ulterioribus determinationibus 
circa functionem S. Scripturae in methodo theologico, circa ge¬ 
nera litteraria, circa relationem inter testimonium Christi et te¬ 
stimonium communitatis christianae primaevae (Dopfner: con¬ 
cordant ut ad cap. I, art. 3, n. II). 

Resp.: Praesens schema est subsidiarium tantum ad Constitu¬ 
tionem « De Fontibus Revelationis » a Commissione Theologica 
exaratam. De cetero Card. Bea (cfr. n. IV) urget non esse ad 
particularia descendendum. 

IV: a) Schema nihil novi continet et quaeri potest num ea 
quae dicuntur ad Concilium pertineant; schema aptius ordinari 
posset. 

b) S. Scripturae deberet maius spatium et tempus assi¬ 
gnari in cursu theologico (Bea: concordant Tisserant, Lienart, 
McGuigan, Leger, Dopfner, Alfrink, Ritter, Silva Henriquez, 
Suenens, Gori, Cheikho, Alter, Graner, Hurley, Perrin, Seper, 
Bazin, Bernard, Yago, Verwimp, Jelmini, Scharmach, Janssens). 

Resp.: Ad a) Non erant nova dicenda, sed a Concilio solem- 
niter inculcanda sunt summa principia quae, nonobstantibus In¬ 
structionibus Commissionis Biblicae iam datis, a non paucis 
non satis respiciuntur. Cfr. rationes allatas in fine Prooemii per- 

strictas et cfr. Monitum S. Officii d. 20 iunii 1961. De cetero 
ipsa Commissio Centralis in thematibus Commissioni De Studiis 
et Seminariis commissis agendum esse statuerat « De ratione 
docendi Sacram Scripturam ». Ipsa indicare poterit utrum et 
qua ratione hoc schema cum Constitutione « De Fontibus Re¬ 
velationis » coniungi debeat. 

Quod schematis ordinem attinet, non habetur illa repetitio 
ab Em.mo Bea affirmata. 

In par. 1, pag. 7 a linea 30 usque ad pag. 8, lin. 4, sermo 
est de conditionibus adimplendis ab eis qui ad docendam S. Scrip¬ 
turam vocantur. 

In par. 2: de principiis fundamentalibus explicationis. 

In par. 3: de programmate in lectionibus absolvendo. 

In par. 4: de « spiritu » quo tota instructio in S. Scriptura 
penetrari debeat. 

Potest vero, si Subcommissioni de emendandis Schematibus 
placet, par. 4 immediate poni post par. 2. 

Em.mus Bea proponit prius agendum esse de valore Sacrae 
Scripturae pro doctrina et vita. Sed de his veritatibus agit ipsa 
Constitutio « De Fontibus Revelationis » a Commissione theo¬ 
logica praeparata. 

Ad b) Non est Concilii Oecumenici praescribere quot lec¬ 
tionibus per hebdomadam S. Scriptura docenda sit. Ipse Em.mus 
Bea in IV a) edixerat: « Ad summum, Concilium inculcare pos¬ 
set principium interpretationis Sacrae Scripturae, quin ad parti¬ 
cularia descendant ». Secundum hoc criterium sufficit omnino id 
quod in Prooemio statuitur, nempe S. Scripturam in instituendis 
sacrorum alumnis principem locum obtinere debere. Cetera perti¬ 
nent ad Rationes Studiorum a Conferentiis Episcoporum exaran¬ 
dis et ad instructiones a competenti S. Dicasterio edendas. 

V: Exoptatur maior omnino integratio theologiae biblicae 
et patristicae in theologiam dogmaticam, evitando exclusivum 
quasi primatum methodi scholasticae (Hurley: concordant Tis- 
serant, Graner, Seper, Yago). 

Resp.: Instantia potest accipi. Sed non in externo in hoc 
schemate tractanda est. In par. 4 enuntiatur fundamenale prin¬ 
cipium: « S. Scripturae usus in universam influat Theologiam 
eiusque prope sit anima ». 

Ulteriora habentur in schemate Constitutionis « De Sacro¬ 
rum alumnis formandis », Cap. IV: « De Studiorum Ratione in 
Seminariis », par. 15: « Proinde momentum Sacri Textus Theo¬ 
logicum, spirituale, liturgicum, et pastorale futuris Sacerdotibus 

praeprimis aperiatur »; et in par. 19, ubi omnia ab Exc.mo 
Obiciente postulata in brevi synthesi habentur. De cetero cfr. 
eiusdem Constitutionis Cap. V: «De Institutione Pastorali », 
par. 5 (pag. 10, linea 4-6); par. 7 (pag. 11, linea 24-26). 

VI: Principia generalia solum a Concilio dentur (Perrin). 

Resp.: Observatio confirmat schema, contra plura desideria 
particularia. 

VII: Schema summatim exhibet Instructionem Pont. Com¬ 
missionis Biblicae (Sepinski: concordant ut ad observat, gen., 
n. IV). 

Resp.: Non est contra schema. 

Art. 1 

I: Gradus academici congrui (pag. 7, linea 27 sq.) pro ma¬ 
gistris S. Scripturae postulentur tantummodo « in quantum fieri 
possit » (Quiroga y Palacios). 

Resp.: Secundum mentem S. Sedis debet omnino sustineri 
severior forma in schemate adhibita. Data gravitate muneris 
docendi Sacram Scripturam, studia particularia congruis titulis 
comprobata omnino necessaria sunt. 

II, III et IV proponunt novum textum pro lineis 23-25, ne 
deprimatur plus aequo momentum, quod scientiae quoque hu¬ 
manae convenit (Leger, cui adsentiunt Tisserant, Lienart, Giob- 
be, Bea, Graner, Bazin, Jelmini, Sepinski; et modo aliquate¬ 
nus alio Alfrink et Silva Henriquez). 

Resp.: Annuitur observationibus. Textus sic emendetur: 
« ... doctrinae revelatae, non tantum scientiae humanae, quan¬ 
tumvis insignis et necessariae agant magistros... ». 

Art. 2 

I: (Lienart, cum Suenens, Bazin, Suhr); II (Ruffini: cum 
Giobbe, Marella, Traglia, Santos, Di Jorio, Campbell, Ngo-dinh- 
ThuC); III (Leger); IV (Silva Henriquez) desiderant ut in pag. 8 
ss. verba citata ex Encyclica Divino afflante Spiritu compleantur 
et ita ponantur ut non tantum vindicationem veritatis historicae 
et obiectivae, sed etiam mentem Sacri auctoris plenius perspi¬ 
ciendam respiciant. 

Resp.: Annuitur libenter his observationibus. Melior videtur 
propositio facta ab Em.mo Leger, addito autem complimento 
citationis ex Encycl. Divino afflante Spiritu, sicut iure desiderant 

Em.mi Lienart et Silva Henriquez; nam sic clarior apparet uti¬ 
litas huiusmodi methodi scientificae, quae semper est adhibenda, 
non tantum quando agitur de obiectionibus solvendis « Contra 
Divinarum Litterarum veritatem fidemque historicam ». Legatur 
igitur in pag. 8, inde a linea 9: ... inerrantia, statuatur et decla¬ 
ratur atque « Cognitio accurateque aestimatis antiquorum lo¬ 
quendi scribendique modis et artibus », 5 veritas historica et obiec- 
tiva Sacrae Scripturae sarta tectaque conservetur 6 et Sacri Auc¬ 
toris mens plenius illustrisque per spiciatur. 6 '* 

Inter notam 6 et 7 inseratur nota 6 a (in pag. 10, post lineam 
7): Cfr. Pius XII, Litt. Encycl. Divino afflante Spiritu, 1. c. 
n. 560. 

V: a) Proponitur additamentum ad pag. 8 lineam 12 de 
indole particulari quae convenit historiographiae sacrorum auc¬ 
torum. 

b) In pag. 8, linea 18, post « analogiae fidei » addatur: 
«... ratione habita etiam eorum quae a Pio XII scripta sunt de 
determinatione huius sensus litteralis » (Alter). 

Resp.: Ad a) Principia fundamentalia in schemate iam suf¬ 
ficienter indicata sunt; dicitur enim (pag. 8, linea 9 ss.): « Co¬ 
gnitis accurateque aestimatis antiquorum loquendi scribendique 
modis et artibus ». 

Ad b) Neque hoc additamentum necessarium est; insuper 
in forma, qua proponitur, decreto conciliari non convenit. 

VI: In pag. 8, linea 11-12 inseratur clausula: veritas histo¬ 
rica et obiectiva Sacrae Scripturae, prout subiecta materia postu¬ 
lat, sarta... conservetur » (Sepinski: concordant ut ad Obs. Gen., 
n. IV). 

Resp.: Conceptus in clausula expressus iam continetur in 
principio fundamentali enuntiato in lin. 9-11; cfr. supra Resp. 
ad Alter V a). 

Art. 3 

I: a) (Leger), II c) (Dopfner), II b) (Alfrink) idem obiciunt: 
in pag. 8, lin. 33-34 ne dicatur « vita Iesu Christi ordinate tra¬ 
datur », quia in S. Scriptura non agitur de vita Iesu Christi in 
sensu alicuius biographiae tradendae. 

Resp.: Libenter annuitur. Emendetur textus hoc modo: « ex 
novo Testamento praecipue quae lesus fecit et docuit (cfr. Act. 
1, 1) tradantur, et ... ». 

I: b) Pag. 9, linea 9 dicatur « fusius proclametur » loco « for¬ 
tius possit vindicari » (Leger). 

VII: Eadem pag. 9, linea 9 dicatur « profundius comprehen¬ 
datur » « profundius adoretur » (Sepinski). 

Resp.: Attentis observationibus textus in linea 8-9 sic emen¬ 
detur: « ... ut integra veritas divina clarius appareat, profundius 
colatur, latius promulgetur ». 

II: a) Notetur etiam valor doctrinae biblicae pro vita intel¬ 
lectuali et spirituali. 

b) Durante tota institutione theologica habeatur lectio et 
explanatio currens S. Scripturae (Dopfner: concordant ut ad 
Cap. I art. 3, n. II). 

Resp.: Ad a) Hic valor S. Scripturae exprimitur in par. 4 
schematis, pag. 9, linea 14 ss. In responsione autem ad b) huic 
observationi etiam explicite satisfit. Insuper si Sub-Commissioni 
de schematibus emendandis opportunum videtur, in fine huius 
par. 4 haec addi possunt (pag. 9, linea 21 sq.): « ...laetum 
nuntium communicare ipsosque fideles ad Sacri Textus lectio¬ 
nem ducere discant qua “ per consolationem Scripturarum ” 
(cfr. Rom. 15, 4) spe confortentur ». 

Ad b) Annuitur observationi. Post lineam 28 pag. 8 ad¬ 
datur: « Durante toto curriculo theologico habeatur cursim lec¬ 
tio Veteris et Novi Testamenti, adnexa explicatione concisa, sed 
solido fundamento scientifico innixa. Praeterea Sacrae Scripturae 
magister ne omittat in lucem ponere vitale momentum quod 
narrationes et doctrinae librorum sacrorum habent pro vita in¬ 
tellectuali et spirituali hominum in cuiusvis temporis adiunctis ». 

III: a) In pag. 8, linea 31 inseratur « historia originis po¬ 
puli electi Israel » (Alfrink). 

Resp.: Annuitur. Cfr. Emendationes. 

b) Iam provisum est. 

IV: Alumni cum tota Sacra Scriptura familiares reddi debent 
(Ritter). 

Resp.: Iam provisum est in Resp. ad II b); vide Emendatio¬ 
nes in par. 3. 

V: a) Exigatur praeparatio omnium S. Theologiae profes¬ 
sorum in re biblica. 

b) In schemate deest sensus investigationis scientificae 
(Silva Henriquez). 



DOCUMENTA ET PROCESSUS VERBALES - SESSIO XIV 


491 


— 68 — 

Resp.: Ad a) Non pertinet ad hoc schema; iam adest propria 
hac de re paragraphus in schemate Constitutionis « De Fontibus 
Revelationis » (par. 29, pp. 18 sq.). 

Ad b ) Negatur. Cfr. par. 1, par. 2, par. 3 (emendatum). 

VI: Exigatur modus proponendi synthesim, ita ut quaedam 
theologia biblica proponatur (Alter). 

Resp.: Observatio IV (Ritter) dixerat, hanc paragraphum 3 
probare praxim secundum quam S. Scriptura docetur synthetice, 
i. e. secundum quasdam veritates doctrinales explicandas. 

Art. 4 

I: Explicite notetur influxus S. Scripturae in curam pasto¬ 
ralem (Dopfner). 

Resp.: In schemate (pag. 9, lin. 13 sq. statuitur S. Scriptu¬ 
ram debere influere in universam Theologiam; ergo et in theolo¬ 
giam pastoralem. Praeterea momentum pro praedicatione expli¬ 
cite in schemate effertur (pag. 9, linea 19 sq.). 

II: a) explicite exprimatur relatio S. Scripturae et « Theo¬ 
logiam in Ecclesiam iam constitutam ». 

b) Inculcetur valor vitalis S. Scripturae etiam pro ho¬ 
minibus hodiernis (Alter). 

Resp.: Ad a) Quae in schemate synthetice modo (pag. 9, 
lin. 13 ss.) dicuntur, deberent sufficere, imprimis quia in sche¬ 
mate Constitutionis « De Fontibus Revelationis » (pag. 29) hac 
de re explicitius tractatur. 

Ad b) Provisum est in Resp. ad art. 3, Observ. II 
a) et b). Vide textum emendatum articuli 3. 

Emendationes 

Ad Art. 1 

Pagina 7, linea 24, loco « autem » dicatur « tantum ». 
Pagina 7, linea 25, post « insignis » adiungatur: « et ne¬ 
cessariae ». 

Ad Art. 2 

Pagina 8, linea 9, post « declaretur » additur: « atque ». 
Pagina 8, linea 12, post « conservetur » adiungatur: « et 
Sacri Auctoris mens plenius illustrius que per spiciatur (6 l ) ». 

Ad Art. 3 

Pagina 8, post lineam 28, adiungatur: « Durante toto cur¬ 
riculo theologico habeatur cur sim lectio Veteris et Novi Testa- 

menti, adnexa explicatione concisa, sed solido fundamento scien- 
tifico innixa. Praeterea Sacrae Scripturae magister ne omittat in 
lucem ponere vitale momentum quod narrationes et doctrinae 
librorum sacrorum habent pro vita intellectuali et spirituali in 
cuiusvis temporis adiunctis ». 

Pagina 8, linea 31, inseratur: « ...primordiis, historia origi¬ 
nis populi electi Israel, Prophetarum... ». 

Pagina 8, linea 33-34, loco « vita Iesu Christi ordinate tra¬ 
datur » dicatur: « quae lesus fecit et docuit (cfr. Act. 1,1) tra¬ 
dantur ». 

Pagina 9, linea 8-9, loco: « fortius possit vindicari, profun¬ 
dius adoretur» dicatur: « profundius colatur, latius promul¬ 
getur ». 

Ad Art. 4 

Pagina 9, linea 22, loco « discant » dicatur: « ipsosque fide¬ 
les ad eam Sacri Textus lectionem ducere discant 4 qua “ per con¬ 
solationem Scripturarum ” (cfr. Rom. 15, 4) spe roborentur ». 

Ad Notas: 

Pagina 10, post notam 6, inseritur: 

6 ' a Cfr. Pius XII, Litt. Encycl. Divino afflante Spiritu, 
1. c., n. 560. 

* * * 

His omnibus rite perpensis, ne dedignentur Em.mi Patres 
nostrae Subcommissionis, sua qua pollent sapientia, significare 
an textus schematis huius capitis sit sufficienter emendatus; et, 
quatenus negative, quaenam adhuc desiderentur emendationes. 

Caput III 

DE DOCTRINA S. THOMAE SERVANDA 

A) Observatio quaedam generalis 

Omnes quidem animadversiones criticae, quae in Commiss. 
Centr. allatae sunt, iam ad trutinam vocatae fuerant et plena 
animi libertate atque fere cum omnium satisfactione — ut ex 
votatione constat — discussae et solutae in Commiss. Praepara¬ 
toria, Decretum enim quinquies discussum et emendatum est 
(Confer Acta eiusd. Commiss.). 

Miramur proinde, salva semper debita reverentia, quam ve¬ 
loci verbo in Commissione Centrali res actae fuerint, tamquam 
si nihil prius tractatum fuisset a peritis et doctis membris Com¬ 
miss. Praepar., immo critica ipsorum adversariorum Ecclesiae 
(v. g. in Observ. II ubi afferuntur « mendacia et contumeliae » 
contra S. Thomam; et etiam Observ. XIII ubi falsa theoria kan- 
tiana de principio causali tatis exaltatur (mirandum valde!) super 
solutionem thomisticam; similiter Observ. IV falso asserit 
« marxismum doctrina S. Thomae oppugnari non posse » (?), 
dum peritis constat S. Thomam iam posuisse fundamenta iuris 
sive privati sive internationalis (Ihering) et infensissimum esse 
capitalismo et egoismo divitum sec. puram Evangelii et Novi 
Testamenti doctrinam!), Orthodoxorum et Protestantium assu¬ 
muntur dicta contra S. Thomam. 

Antiquae animositates veterum Scholasticorum contra S. Tho¬ 
mam ex oblivione excitantur sub pretextu libertatis. 

Oppositio illorum qui in Commiss, Centrali contra S. Tho¬ 
mam locuti sunt, aperte vel velate, ad chaos Nominalismi scho¬ 
larum mediaevalium saec. xiv-xv, quae Humanismum provo¬ 
caverunt sive ad babelem doctrinalem saeculorum eclectismi 
xvii-xix unde orta est philosophia moderna, reditum parare 
videtur. 

Quid de splendido et universali consensu totius Episcopatus, 
Ordinum Religiosorum, Universitatum post « Aeterni Patris » 
(cfr. J. J. Berthier, S. Thomas, Doctor Communis Ecclesiae, 
Romae 1914)? 

Fructus optimi quos ultimo saeculo theologia et philosophia 
catholica post exaltationem thomismi nactae sunt (Lorenzelli, 
Satolli, Janssens, Tabarelli, Liberatore, Cornoldi, Billot, Mat- 

tiussi, Grabmann, Plassmann, Stockl, Gredt, ...), quique theolo¬ 
giam sive speculativam sive positivam (praes, theol. biblicam, hi¬ 
storiam dogmatum) a tabe Modernismi vel criticae liberalis seu 
naturalisticae praeservaverunt, inanes erunt. 

Scopus proinde Decreti specialis pro S. Thoma, quod peritis 
Commiss. Antepraep. de Studiis commissum fuit, est in primis 
actionem continuam Supremi Magisterii a Leone XIII ad Ioan- 
nem XXIII f. r. usque, fructus eximios obtentos sacre custodien¬ 
dos, ipsos errantes ut in viam veritatis et unitatis redeant in¬ 
vitare. 

Ii qui proinde in Commiss. Centrali ex toto volunt decretum 
delere vel aperte contra magisterium Ecclesiae viventis locuti 
sunt, vel rem ipsam in suis fundamentis et consectariis non 
sat accurate considerasse videntur. 

B) Ad observationes criticas praecipuas 

Diff. 1. (Observ. V et VI) « Quae ab ultimis quinque Pon¬ 
tificibus allata sunt valebant pro erroribus tunc grassantibus, 
non vero hodie » (V. Frings, concordant 17 Membra; VI. Va¬ 
leri, concordant 5 Membra). 

Resp.: Apud peritos in philosophia moderna constat errores 
hodiernos vel eosdem esse ac hesternos scii, rationalismum, ma- 
terialismum, laicismum, vel ab illis directe manantes (marxi¬ 
smum, existentialismum, Lebensphilosophie , pragmatismum, 
neopositivismum...). Unde urgentia vel necessitas redeundi ad 
S. Thomam potius aucta quam diminuta est. 

Diff. 2. Proclamatio conciliaris circa auctoritatem S. Thomae 
libertatem scientiae in Ecclesia minueret ( Observ . II, XIV, 
XVIII, XXI, XXIV); (II. Micara, concordant 21 Membra; XIV. 
Dopfner, concordant 12 Membra; XVIII. Ritter; XXI Bea, con¬ 
cordant 23 Membra; XXIV. Perrin). 

Resp.: Haec est praecisa accusatio iniusta quam rationa- 
listae (Eucken, Frohschammer, Paulsen, Rougier, Saitta) et mo- 
dernistae omnes saepe fecerunt contra Encycl. Aeterni Patris 
et alia decreta pontificalia illam declarantia et applicantia. Ec¬ 
clesia dum proponit S. Thomam magistrum officialem, non im¬ 
ponit « philosophiam ex decreto » ( Observ. II), sive quia hoc 
dicere iam iniuriam sonare potest contra ipsos Summos Ponti¬ 
fices qui ad S. Thomam fideles revocarunt, sive quia indicando 
ex S. Thoma lineam plenioris usus rationis ante fidem (philoso¬ 
phia) et in fide (theologia) contra fideismum nominalisticum 

aliarum scholarum exercitium ipsius rationis et verae libertatis 
firmat. 

Diff. 3. Proclamatio conciliaris seu universalis de auctoritate 
S. Thomae, Doctoris Ecclesiae Occidentalis, derogaret dignitati 
Ecclesiae Orientalis (Observ. II, VII, XI aliquomodo, XX, XXI, 
XXIII, XXVI aliquomodo): (II. Micara, concordant 21 Membra; 
VII. Ciriaci; XI. Montini, concordant 2 Membra; XX. Silva 
Henriquez, concordat 1 Membrum; XXI. Bea, concordant 23 
Membra; XXIII. Maximos IV, concordant 8 Membra; XXVI. Se- 
pinski, concordant 10 Membra). 

Resp .: Absonum est haec aflerre quae sunt ex parte adver¬ 
sariorum Ecclesiae Romanae. 

Ipse Micara cogitur admittere quod sunt «... mendacia et 
contumeliae ». Ad quid ergo afferuntur et cui prosunt? Hoc est 
contra historiam: 

a) S. Thomas prae omnibus doctoribus Occidentis altis- 
simas habuit considerationem apud magnos doctores orientales 
(N. Cabasilas, D. Cydonius, Gennadius, Bessario, ...) et opera 
eius praecipua saepe in linguas orientales (graecam, syram, ar- 
menam...) translata sunt: recentissima; hisce ultimis annis, est 
translatio in 1 neo-grecam ab Acad. Theol. Athenarum. 

b) Decisiva fuit praesentia S. Thomae in Conciliis quae 
de unione egerunt ita ut Angelicus declarari possit « Doctor 
unionis seu Oecumenicus » per excellentiam. Iam Gregorius X 
vocando illum ad Lugd. Cone, iussit eum afferre secum opuscul. 
Contra errores Graecorum. 

Professio fidei Mich. Paleologi, in eodem concilio facta, ex¬ 
tracta est ab opusculis S. Thomae Contra errores Graecorum, 
De rationibus Fidei, Contra Graecos, Armenos et Saracenos; De¬ 
claratio quorundam articulorum contra Graecos, etc. Anno 1341 
Benedictus XII edidit elenchum errorum Armenorum, qui nihil 
aliud est quam compilatio ex opusc. S. Thomae ab aliquo cano- 
nista facto. In Cone. Florentino, sub Eugenio IV, Decreta pro 
Graecis (26 iul. 1439), pro Armenis (22 nov. 1439) et pro Jaco- 
bitis (4 febr. 1441) ex opusculis nunc memoratis S. Thomae 
fere usque ad verba revocata sunt. Haec scripta adhuc apparent 
a. 1575 quando Gregorius XIII conatus est unionem facere 
inter Ecclesiam Romanam et Graeco-Russam. 

Haec omnia noverunt posteri ut super sepulcrum Doctoris 
Angelici poneretur inscriptio: 

« Hoc unum optarem, miro inflammatus amore 
unus sit Europae cultus et una fides ». 

Unde recte ergo quidam modernus criticus de hac praesen¬ 
tia decisiva in Conciliis S. Thomae scripsit: « Even more abso- 
lutely here the words of St. Thomas have become the offlcial 
language of the Church, the position of the creed dealing with 
the sacraments being taken verbally from the opusculum of 
St. Thomas, entitled De Articulis fidei... » (B. Jarrett, St. Tho¬ 
mas and the Reunion of Christendom, in « St. Thomas Aquinas », 
Papers from the Summer School of Catholic Studies held, at 
Cambridge, August 4-9, ed. by C. Lattey S. J. — Cambridge, 
W. Heffer and Sons, 1925, pp. 242-244). 

c) Ex experientia directa declaravit plenam conformitatem 
doctrinae S. Thomae cum mente Orientalium Ngo-dinh-Thuc 
{Observ. XXV) quod obvium videtur cum natura et ratio hu¬ 
mana eadem sit apud omnes populos. 

De cetero omnes qui docent Romae in aliqua Univ. Pontifi¬ 
cia experiuntur in suis alumnis undique venientibus hanc ma¬ 
gnificam conformitatem quae catholicismum iam parat et auget. 

Vere mirandum est similes factas esse difficultates contra 
Decretum! 

Diff. 4. Documenta pontificia et C.I.C. Can. 1366, 2 non 
intendunt alligare doctrinae S. Thomae alias scholas (Franci- 
scanos, Suarezianos) sed relinquunt libertatem sequendi pro¬ 
prios doctores... {Observ. II, XIV, XXI pro Suarezianis, XXVI 
pro Franciscanis). 

Resp.: a) Hisce interpretatio si recta esset, evacueret sensum 
principalem documentorum qui consistit in eligendo S. Thoma 
ut Doctor e officiali Ecclesiae, quod non fuit concessum nec ipsi 
Augustino nec cuilibet Patri vel Doctori ab ipsa Ecclesia procla¬ 
matis. 

b) Haec interpretatio destructiva quolibet caret iuridico 
fundamento. Concessiones quae ad praeces datae sunt quibusdam 
familiis religiosis, studendi scii, etiam suos Doctores, ut con¬ 
cessiones considerandae sunt quae legem generalem non tollunt. 
Si in Soc. Iesu data est facultas ad praeces Praep. Gen., propter 
rationes internas, ut Suareziani non teneant distinctionem rea- 
lem in creaturis inter essentiam et esse, hoc videtur ad malum 
vitandum concessum fuisse, minime ex ipsa primitiva mente 
legislatoris. « Ab initio non fuit sic... »: optimi quique Thomi- 
stae ex S. I. considerant thesim praedictam ut verum cardinem 
thomismi (Cornoldi, Billot, Geny, Mattiussi, aliique). 

c) Circa Theses XXIV, quas Observ. XXI omnino elimi¬ 
nare vult, mens Commiss. Praep. est: 

1) inutile omnino videtur commendare doctrinam 
S. Thomae quin aliquid dicatur in concreto et modo praeciso 
quibus principiis et sententiis maioribus constet... Notum est 
enim doctrinam S. Thomae fere ab omnibus scholis oppugnatam 
fuisse, eo quod illae ad nominalismum plus minusve corruissent. 

2) Si plane leguntur verba nostra, non simplicem im¬ 
positionem XXIV thesium commendamus, sed novam redactio- 
nem principiorum totius doctrinae S. Thomae cuius specimen 
rude dedimus per « Additamenta ». Expressio deinde «... nor¬ 
mae tutae et directivae » sensum obvium teneat: securitatem 
enim viae ex monitu Magisterii indicat. 

C) Interpretatio decreti genuina iam data est ab aliquibus Mem¬ 
bris in ipsa Comm. Centrali. 

1. Sensum proprium Decreti, quod non ut stricte doctrinale 
sed formaliter ut disciplinare habendum est, clare indicat Ob- 
serv. XVI (Traglia), agitur unice de acceptanda et solemniter 
renovanda per Concilium commendationem S. Thomae quae 
iam transivit in legem Ecclesiae. 

2. V alor em doctrinalem Decreti ad ipsam defensionem fidei 
atque ad sanam theologiam extruendam, firme proclamat Ob- 
serv. VIII (Siri), contra chaos tum scholasticae decadentis, tum 
theologiae catholicae saec. xix philosophiae modernae addictae, 
praesertim in Gallia et in Germania, quae damnationes ponti¬ 
ficias provocarunt (Greg. XVI et Pius IX) et Concilium Vatica¬ 
num I adunare fecerunt. 

3. Rationes profundas electionis S. Thomae in Doctorem 
Communem Ecclesiae exponit Observ. XXII (Browne) ita quod 
Lefebvre qui prius ad positionem contrariam adhaeserat, deinde 
ad decretum defendendum accesserit. 

4. Momentum positivum seu constructivum Decreti sapien¬ 
tibus verbis aperuit Observ. XIII (Richaud), qui maximam con¬ 
venientiam doctrinae S. Thomae seu actualitatem ad errores 
philosophiae modernae modo vere speculativo profligandos ex¬ 
ponit. 

Haec omnia plene concordant cum mente Commiss. Praepa¬ 
ratoriae. 

Liceat pauca adhuc addere, claritatis causa: 

a) Agitur de doctrina « ipsius » S. Thomae, non de Scho¬ 
lastica in genere sed nec absolute de schola thomistica historice 
considerata. 

b) Agitur de doctrina S. Thomae dynamice intellecta, scii. 

expurgata ut patet a mendis culturae proprii temporis et ulte¬ 
rius evolvenda sec. virtualitatem et « aperturam » suorum prin¬ 
cipiorum. 

c) Agitur de doctrina S. Thomae non praecise ut doc¬ 
trina particularis Doctoris et alicuius epochae, sed in quantum 
ut « sanior et plenior » expressio rationis humanae iudicata est 
universaliter seu valida pro quolibet populo vel tempore. Hoc 
sensu vere S. Thomas non limen, sed lumen omnibus perenne 
habendus est. 

D) Observationes quaedam collaterales (salva omnibus debita 

reverentia). 

1. Plerique, et magis animosi, oppositores Commendationis 
solemnis Conciliaris de S. Thomae doctrina, prout Magisterium 
Ecclesia iam stabilivit, ex motivis particularibus ad propriam 
familiam religiosam attinentes progressi esse videntur ( Observ. 
II et XXVI pro Franciscanis et XXI pro S. I.). 

2. Liceat ad rem notare unicum membrum ex O. P. in Com¬ 
miss. Praep. fuisse P. Lavaud qui numquam discussionibus ad- 
stitit propter surditatem gravem [nec suffragium ullum dare 
potuit]. Liceat etiam recolere quod dum in initio membra Comm. 
Praep. erant in opiniones diversas divisi, deinde per amplissi¬ 
mam et liberam discussionem ad Decretum ipsum adprobandum 
omnes venerunt praeter unum, qui (ut videtur) maiorem adhuc 
claritatem expostulabat. 

3. Constare videtur in votatione Commiss. Centralis de no¬ 
stro Decreto, plures dedisse idem suffragium, scii, iuxta modum, 
qui in discussione oppositas habebant sententias: unde videtur 
sensus et valor votationis ambiguitate gravi scatere. 

E) Solutiones quaedam possibiles proponuntur ex mente Comm. 

Praep. 

I. Ut Decretum nostrum inseratur sec. substantialem inte¬ 
gritatem in aliquo alio decreto magis generali: v. g. De Magiste¬ 
rio, vel de Scholis catholicis et studiis. 

II. Propter ambiguitatem votationis in Comm. Centrali ha¬ 
bitae et quo melius difficultates exortae coram tota Ecclesia 
solvantur, res tota deferatur Sanctissimo qui Concilio mandet ut 
quaestio plene investigetur sub aspectu sive iuridico (seu de men¬ 
te Magisterii sec. ultimos quinque Pontifices) sive formativo pro 
iuventute formanda et tuenda contra errores philosophiae mo¬ 
dernae. 

His omnibus rite perpensis, ne dedignentur Em.mi Patres 
nostrae Subcommissionis, sua qua pollente sapientia, significare 
quid in casu sit statuendum. 



B) PROCESSUS VERBALIS 


11 giorno 20 luglio, alie ore 10, si e riunita nelFabitazione delFEm.mo Card. 
Clemente Micara la Sottocommissione degli Emendamenti con la partecipazio- 
ne degli Em.mi Cardinali Clemente Micara, Giacomo Copello, Carlo Confalo- 
nieri. 

Presidente: Card. Carlo Confalonieri, Presidente della Sottocommissione; 
segretario: Mons. Vincenzo Fagiolo. 

Dopo la preghiera di rito, 1’Em.mo Card. Presidente saluta gli Em.mi Prin¬ 
cipi, comunicando loro che e alPordine dei giorno, come gia annunziato, 
Femendamento degli schemi De laicis e di alcuni della Commissione dei semi¬ 
nari e degli studi. 

Lo schema De laicis comprende quattro fascicoli: 1° Prooemium generale et 
notiones generales ; 2° De apostolatu laicorum in actione ad regnum Christi direc¬ 
te provehendum ; 3° De apostolatu laicorum in actione caritativa\ 4° De apostola¬ 
tu laicorum in actione sociali. 

Lo schema, preparato dalla Commissione delFapostolato dei laici, fu di¬ 
scusso dai Padri della Commissione Centrale nelle sedute dei giorni 18 e 19 
giugno 1962. 

I Padri della Commissione Centrale approvarono lo schema, facendo alcu- 
ne osservazioni ed alcune modifiche, che furono passate alia Commissione di 
origine. Questa ha preso in esame tutte le osservazioni dei Padri della Centrale 
ed ha risposto ad esse con oggettivita e chiarezza, accogliendo spesso anche le 
proposte di emendamento. 

I Padri della Centrale hanno fatto delle osservazioni di carattere generale 
alFintero schema e, quindi, osservazioni di carattere particolare ai singoli numeri. 

Tra le generali, la prima propone di ridurre lo schema « ad breviorem for¬ 
mam » e fu fatta dagli Em.mi Ruffini, Leger, Richaud, Dopfner, ecc. 

La Commissione di origine non si e mostrata dei tutto contraria alia propo- 
sta ed ha indicato gia alcune riduzioni nel testo. 

Si propone di insistere su questa osservazione. Delio stesso awiso sono i 
Cardd. Micara e Copello. 

Alia seconda osservazione generale, fatta da Mons. Lefebvre, pare che la 
Commissione dica il giusto ricordando che fine dello schema « non est tractatio 
doctrinalis », cosi pure alFosservazione terza dei Card. Silva Henriquez. 

«Non mi sembra — conclude il Presidente — che sia il caso di insistere 
molto sulTespressione ‘ consecratio mundi di cui alFosservazione quarta dei 
Card. Richaud ». 

II Card. Presidente continua quindi a passare in esame le altre osservazioni: 
la quinta, dei Card. Siri, la sesta dei Card. Richaud, la settima fatta da molti, 
1’ottava dei Card. Godfrey, la nona di Mons. 0’Connor, la decima dei Card. Ri- 
chaud, e le risposte date ad esse dalla Commissione di origine. 

Vengono accettate le risposte con le spiegazioni della Commissione di ori¬ 
gine ed i suggeriti cambiamenti da essa proposti. 

II Card. Presidente passa quindi all’esame delle osservazioni particolari fatte 
al «prooemium generale» e alia «pars prima: notiones generales». 

II Card. Presidente sottolinea che la Commissione di origine si e mostrata 
sensibile alie proposte dei Padri della Centrale, correggendo spesso dietro i lo¬ 
ro suggerimenti il testo, come e facile rilevare. 

II Cardinale in proposito espone le osservazioni singole e le risposte ad esse 
date, comunicando altresi i cambiamenti proposti al testo. 

Non vengono fatte altre proposte di cambiamento ed il testo viene percio 
dichiarato approvato. 

Il Card. Presidente passa quindi alia seconda parte: De apostolatu laicorum 
in actione ad regnum Christi directe provehendum , esponendo le singole osser¬ 
vazioni fatte dai Padri della Commissione Centrale e le risposte ad esse date 
dalla Commissione di origine. 

Il Card. Micara torna a rilevare che sarebbe bene accorciare un po’ almeno 
il testo: per quanto si dicano cose nuove per un Concilio, una forma piu conci¬ 
sa o meno prolissa non guasterebbe. 

Anche il Card. Presidente approva e con lui il Card. Copello. 

Per il resto il testo viene approvato. 

Il Card. Presidente passa quindi ad esaminare le singole osservazioni fatte 
alia parte terza dello schema: De apostolatu laicorum in actione caritativa, dan¬ 
do le risposte che ha fornito la Commissione di origine. 

Il Card. Copello fa osservare che la struttura dello schema e si bene ideata, 
ma egli avrebbe preferito che nello schema ci fosse stata una parte prevalente 
sulTAzione Cattolica. 

Non si comprende perche da qualche anno a questa parte si cerchi di non 
sottolineare — come ai tempi di Pio XI e Pio XII — 1’importanza delFAzione 
Cattolica, la quale e stata veramente benefica, per esempio in Argentina. 

Non vengono fatte altre osservazioni e proposte, per cui il testo resta ap¬ 
provato. 

Il Card. Presidente passa quindi alTesame della parte IV: De apostolatu lai¬ 
corum in actione sociali. Come al solito espone le singole osservazioni e le rispo¬ 
ste ad esse date; comunica le correzioni fatte al testo; chiede quindi se si desi¬ 
dera qualche altro emendamento. 

Non viene fatta nessun’altra proposta, per cui il testo resta appro¬ 
vato. 

Viene concordemente raccomandato che lo schema sia possibilmente ridot- 
to e che sia concordato anche con le parti affini ad altri schemi. 

Fatta la preghiera di rito, viene tolta per 10 minuti la seduta. 

Riprende la seduta per 1’esame e 1’emendamento degli schemi, non ancora 
presentati a questa Sottocommissione, della Commissione dei Seminari e Studi. 

II Card. Presidente comunica che di detta Commissione sono stati gia emen¬ 
dati quattro schemi e che restano da esaminare quelli relativi al De scholis, De 
obsequio erga Ecclesiae magisterium e De sacrorum alumnis formandis (n. 4; uno 
gia e stato fatto). 

II primo in ordine di tempo presentato a questa Sottocommissione e De 
scholis catholicis, che fu discusso dai Padri della Commissione Centrale nei 
giorni 12 e 13 giugno. 

Le osservazioni fatte dai Padri furono molte (il Card. Presidente le comuni¬ 
ca singolarmente, seguendo Fordine della raccolta, pp. 38 ss.); ad esse la Com¬ 
missione dei Seminari ha risposto singolarmente e con chiarezza (ne viene data 
comunicazione dettagliata). 1 

II Card. Presidente dopo ogni osservazione e risposta, dice quale emenda- 
mento e stato proposto. Chiede quindi se gli Em.mi desiderino altre osserva¬ 
zioni e se hanno altre proposte da fare. 

Non vengono avanzate altre proposte, per cui il testo resta approvato. 

II Card. Presidente passa quindi alFesame dei testo dello schema De obse¬ 
quio erga Ecclesiae magisterium in tradendis disciplinis sacris: caput I: Notiones 
fundamentales, esponendo le singole osservazioni e proposte fatte dai Padri 
della Commissione Centrale e le risposte della Commissione dei Seminari e 
Studi; 2 porta a conoscenza gli emendamenti introdotti nel testo e chiede se si 
desiderano altre aggiunte o correzioni. 

Non viene fatta alcuna proposta ed il testo resta emendato. 

Sui cap. II dello stesso schema: De ratione docendi Sacram Scripturam , il 
Card. Presidente comunica la parte relativa alie osservazioni e quella alie rispo¬ 
ste, e le correzioni fatte al testo. 3 

Il Card. Micara osserva che spesso si hanno ripetizioni: terni trattati gia da 
altre Commissioni; si dovrebbe cercare di condensare tutto in uno schema in 
modo da dare unita alia materia e non ripetere schemi quasi eguali. Anche gli 
altri approvano. 

Non vengono fatte altre osservazioni ed il testo resta approvato, tenuta pre- 
sente la suddetta proposta. 

Sui III cap.: De doctrina S. Thomae servanda, dopo Fesposizione dei Card. 
Presidente di tutte le osservazioni fatte dai Padri della Commissione Centrale e 
delle risposte ad esse date dalla Commissione dei Seminari, 4 si apre una certa 
discussione. 

Il Card. Presidente osserva che della dottrina di S. Tommaso si e gia pariato 


1 Cf. pp. 476 ss. 

2 Cf. pp. 484-488. 

3 Cf. pp. 488-491. 

4 Cf. pp. 492-495. 

nello schema elegii studi nei Seminari ed in quello delle Universita ecclesiasti- 
che, e chiede quindi se sia opportuno presentarne anche uno schema a parte. 

II Card. Browne dice che gli sembra di grande interesse ed importanza per 
la Chiesa aderire alia dottrina tomista; molti mali odierni e molte deviazioni 
dottrinali dipendono dal fatto che ci si e allontanati dalla dottrina e dalla meta- 
fisica tomista. « Sarebbe opportuno che il Concilio dicesse almeno che si stia al¬ 
ie norme e agli orientamenti gia fissati dai Romani Pontefici, in particolare da 
Pio IX e Leone XIII». 

Per quanto riguarda la presentazione di un decreto esplicito alia dottrina 
di S. Tommaso da presentare al Concilio, si rimette alia discrezione dei Santo 
Padre. 

Viene accettata questa proposta. 

II Cardinal Presidente passa quindi alhesame dello schema: De seminario¬ 
rum ordinatione generali , che fa parte della Costituzione Da sacrorum alumnis 
formandis , di cui e il cap. I, mentre il cap. II e formato dallo schema De institu¬ 
tione spirituali , il cap. III dallo schema De disciplina in seminariis (il quarto e 
gia stato emendato), il cap. V De institutione pastorali in seminariis , e ultimo il 
cap. VI De formatione post seminarium perficienda. 

Di questi YEm.mo Card. Presidente espone tutte le osservazioni, che hanno 
avuto dai Padri della Commissione Centrale e le risposte ad esse date dalla 
Commissione dei Seminari e Studi . 5 

Vengono accettate le risposte date e le correzioni fatte al testo. 

In particolare viene concordemente osservato che e necessario unire e con¬ 
cordare le norme simili che sono in altri schemi (cf. schema De Ordine sacro, 
De Missionibus, De Religiosis) in modo da non prospettare norme diverse. 

Non viene osservato altro. La seduta viene dichiarata chiusa, dopo parole 
di ringraziamento da parte dei Presidente a tutti i Membri. 

Fatta la preghiera di rito, la seduta e tolta. 


5 Cf. pp. 458-475. 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


1 

ANNOTATIO EX OFFICIO 
De Schematibus Decretorum 

DE ECCFESIIS ORIENTALIBUS 

1. Plura iam emendata sunt a nostra Subcommissione Schemata Decreto¬ 
rum, quae Orientales Ecclesias respiciunt, nempe: 

a) De usu linguarum vernacularum in liturgiis; 

b) De Ecclesiae Sacramentis; 

c) De Patriarchis; 

d) De ritibus; 

e) De communicatione in sacris cum christianis orientalibus non catho¬ 
licis. 

Emendanda nunc remanent : 

a) De Ecclesiae praeceptis; 

b ) De facultatibus Episcoporum; 

c) De catechismo et catechetica institutione; 

d) De calendario perpetuo et celebratione Paschatis; 

e) De Officio divino; 

/) De unitate Ecclesiae. 

2. Horum schematum postremum (/), iussu Em.mi Secretarii Status, direc¬ 
te proponitur Concilii Patribus et iam sub prelo est: 1 ipsa Commissio de Eccle¬ 
siis Orientalibus quasdam emendationes introduxit in textu iuxta observatio¬ 
nes Patrum Commissionis Centralis. 

3. Schemata sub nn. a, b, c erunt concordanda cum relativis schematibus, 
quae eandem materiam continent pro Ecclesia Latina ideoque providebit Sub- 
commissio de Materiis Mixtis, si et quatenus opus fuerit de ipsis in Concilio 
tractandi. 


1 Cf. Schemata constitutionum et decretorum de quibus disceptabitur in Concilii ses¬ 
sionibus. Series Prima, Typis Polyglottis Vaticanis 1962, pp. 249-268. 

4. Schemata sub nn. d, e , etsi iam confecta et emendata in quibusdam sal¬ 
tem partibus a Commissione de Ecclesiis Orientalibus, non videntur esse pro¬ 
pria Concilii materia. 

Ceterum omnia ista schemata unum tantum efformabunt schema Decreti, 
quod de Orientalibus inscribitur, ideoque non multum faciendum videtur quid 
in ipsis sit corrigendum vel addendum normis iam propositis et, saltem ex par¬ 
te, emendatis: providebunt Orientales ipsi in Concilio. 

Ideo pro nunc sufficere videntur quae iam confecta, discussa et emendata 
sunt, ceteris remissis ipsi Concilio vel iudicio Sanctae Sedis aut Codici luris Ca¬ 
nonici, iuxta observationes prolatas a Patribus Commissionis Centralis in sin¬ 
gulis capitibus. 


2 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 313/SE 


E Civitate Vaticana, die 30 luglio 1962 

Eccellenza Reverendissima, 

Ho il piacere di inviarLe lo Schema emendato della Costituzione dogmati¬ 
ca De Ecclesia. 

Lo Schema comprende 11 capitoli, che non hanno subito nessuna mo¬ 
difica nelPordine con cui sono stati presentati: soltanto dal nono e stata stral- 
ciata la parte « De tolerantia religiosa », che dovra essere emendata e concor¬ 
data con lo Schema « De libertate religiosa » presentato dal Segretariato del- 
1’Unione dei Cristiani, dalla speciale Commissione Cardinalizia istituita alio 
scopo. 

Gli emendamenti approvati da questa Sottocommissione sono stati trascrit- 
ti a margine dei relativo testo dello Schema. 

II testo dovra essere rivisto dal competente latinista 1 prima che sia trasmes- 
so alia tipografia per la stampa. 

Alio Schema emendato unisco una brevissima relazione stralciata dal ver- 


1 Schematis constitutionis textus a rev.mo D. Villelmo Zannoni, latine scribendi 
perito, quoad formam latinam recognitus est. 

bale dell’adunanza 2 e la posizione stampata e distribuita agli Eminentissimi 
Cardinali di questa Sottocommissione in vista degli emendamenti da apportare 
al testo dello Schema in oggetto . 3 

Con la gradita occasione, rinnovandoLe i sensi della mia stima, mi con- 
fermo 

delTEccellenza Vostra Reverendissima 
dev.mo 

Caelo Card. Confalonieki, pres. 

Vincenzo Fagiolo, segr. 


A Sua Eccellenza Reverendissima 
Mons. Pericle Felici 

Segretario Generale della Pont. Commissione Centrale 
Preparatoria dei Concilio Vaticano II 


2 Cf. adnexum. 

3 De emendatione schematis constitutionis de Ecclesia. Pars I; Pars II, Typis Poly- 
glottis Vaticanis 1962: cf. pp. 215 ss. 

Schema emendatum constitutionis dogmaticae de Ecclesia typis editum est in Sche¬ 
mata constitutionum et decretorum de quibus disceptabitur in Concilii sessionibus. Series 
Secunda, Typis Polyglottis Vaticanis, 1962, pp. 7-90. 


ADNEXUM 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 314/SE 


E Civitate Vaticana, die 30 luglio 1962 


DE ECCLESIA 

Nella riunione dei 17 luglio 1962 gli Eminentissimi Membri della Sottocommissio¬ 
ne Centrale degli Emendamenti hanno preso in esame le proposte avanzate dai Mem¬ 
bri della Commissione Centrale e le risposte ad esse date dalla Commissione Teologica, 
in vista degli emendamenti da apportare alio Schema della Costituzione dogmatica De 
Ecclesia. 

In proposito gia la Commissione Teologica, accettando alcune osservazioni dei 
Membri della Commissione Centrale, aveva proceduto alia correzione di diversi testi 
dello Schema. 

Alia Sottocommissione incombeva quindi il compito di dirimere le questioni sui 
passi rimasti controversi. 

AUTiopo la Segreteria della Sottocommissione aveva preparato una posizione stam- 
pata, che fu inviata agli Eminentissimi Cardinali, con 1’invito a partecipare alia seduta 
comune. 

La discussione, che si ebbe nella riunione degli Eminentissimi Membri, fu partico- 
larmente attenta e approfondita sui punti relativi al « De Membris Ecclesiae militantis 
eiusdemque necessitate ad salutem », al « De Episcopatu ut supremo gradu sacramenti 
ordinis et de sacerdotio », al« De Episcopis residentialibus ». 

Su quesdultimo capitolo in particolare la Sottocommissione fermo la sua attenzio- 
ne, cercando di trovare una soluzione adeguata alia complessa e difficile questione del¬ 
la natura e delTorigine dei poteri dei Vescovi. 

La norma, concordata dopo approfondito esame ed in base alie varie posizioni che 
erano state assunte dai Membri della Commissione Centrale, e stata cosi formulata : 
«Etsi sacra ordinatio summi gradus sacerdotii cum munere sanctificationis munera 
quoque magisterii et regiminis, quibus iurisdictio constat, natura sua confert, tamen 
Episcopi huius iur is dictionis actuale exercitium non ipsa ordinatione sacra sed missio¬ 
ne iuridica, et quidem non ab Ecclesia, ut est congregatio fidelium, vel a fidelibus, 
etiam quam plurimis congregatis, neque a potestate civili, sed a regimine Ecclesiae su¬ 
premo accipiunt». 

Nel concretare le sue risoluzioni e nel formulare le sue proposte di emendamenti la 
Sottocommissione ha inteso soltanto di contribuire alia soluzione delle gravi questioni 
che sono alia base dello Schema in oggetto, senza assumere posizioni di intransigenza. 

Trattandosi nel caso di materia che e ancora in via di approfondimento da parte 
dei Teologi e non ancora chiaramente delineata da parte della Gerarchia, la Sottocom¬ 
missione non ha potuto condividere 1’atteggiamento polemico ed in transigente assunto 
dalla Commissione Teologica nel rispondere alie osservazioni dei Padri della Commis¬ 
sione centrale. 

Tra le altre proposte di emendamenti avanzate dalla Sottocommissione ed inserite 
nel testo corretto, e stato messo a verbale che sarebbe quanto mai opportuno che Eulti- 
mo capitolo dello Schema, intitolato « De Oecumenismo », sia concordato ed unificato 
con il relativo Schema presentato dal Segretariato delTUnione dei Cristiani e con quel- 
lo preparato dalla Commissione per le Chiese Orientali. 

Dissente pero su cio la Commissione Teologica, la quale desidera che la parte dog¬ 
matica resti separata da quella disciplinare. 

(Note dal verbale della seduta dei 17 luglio 1962). 

EM.MUS CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 316/SE 


E Civitate Vaticana, die 31 luglio 1962 


Eccellenza Reverendissima, 

Ho il piacere di inviarLe lo Schema emendato della Costituzione dogmati¬ 
ca De castitate, matrimonio, familia, virginitate. 

Questa Sottocommissione ha discusso ed emendato lo Schema nella riunio- 
ne collegiale di tutti gli Eminentissimi Membri dei 17 giugno c.a. 1 

Mons. Guglielmo Zannoni ha quindi rivisto e corretto il testo latino. 

Per motivi di urgenza il testo emendato fu passato direttamente alia Tipo- 
grafia Vaticana per la stampa. 2 Le bozze furono pero riviste e corrette dal 
Rev.mo P. Tromp, Segretario della Commissione Teologica, da Mons. Zannoni 
e dal P. Leclerq, minutante della stessa Commissione. 

Data tale procedura, credo opportuno inviarLe copia delle bozze anziche 
il testo originale dello Schema, che resta nelParchivio di questa Sottocom¬ 
missione. 

Con la gradita occasione, rinnovandoLe i sensi della mia particolare stima, 
mi confermo 

delTEccellenza Vostra Reverendissima 
dev.mo 

Carlo Card. Confalonieri, pres. 

Vincenzo Fagiolo, segr. 


A Sua Eccellenza Reverendissima 
Mons. Pericle Felici 

Segretario Generale della Pont. Commissione Centrale 
Preparatoria dei Concilio Vaticano II 


1 Cf. pp. 86-89. 

2 Schema constitutionis emendatum typis editum est in Schemata constitutionum et 
decretorum de quibus disceptabitur in Concilii sessionibus. Series Prima , Typis Polyglot- 
tis Vaticanis 1962, pp. 97-154. 

4 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 317/SE 


E Civitate Vaticana, die 31 luglio 1962 


Eccellenza Reverendissima, 

Mi reco a premura inviarLe, qui unito, lo schema emendato della Costitu- 
zione dogmatica De Beata Maria Virgine Matre Dei et Matre hominum} 

Gli Eminentissimi Membri di questa Sottocommissione hanno emendato lo 
schema nella seduta dei 17 luglio c.a., in base alie osservazioni dei Padri della 
Pont. Commissione Centrale e delle risposte ad esse date dalla Commissione 
Teologica. 1 2 

L’osservazione piu rilevante, fatta nel corso della discussione, riguarda i 
passi dello Schema relativi alia Mediazione universale della Vergine Maria: gli 
Em.mi Membri non hanno accettato il suggerimento di quei 18 Padri della 
Pont. Commissione Centrale di non proporre al Concilio un tale terna, ed han¬ 
no invece condiviso la proposta favorevole della Pont. Commissione Teologica. 

Con la gradita occasione, rinnovandoLe i sensi della mia stima, mi con- 
fermo 

delTEccellenza Vostra Reverendissima 
dev.mo 

Carlo Card. Confalonieri, pres. 

Vincenzo Fagiolo, segr. 


A Sua Eccellenza Reverendissima 
Mons. Pericle Felici 

Segretario Generale della Pont. Commissione Centrale 
Preparatoria dei Concilio Ecumenico Vaticano II 


1 Schema constitutionis dogmaticae de Beata Maria Virgine Matre Dei et Matre ho¬ 
minum typis editum est in Schemata constitutionum et decretorum de quibus disceptabi¬ 
tur in Concilii sessionibus. Series Secunda, Typis Polyglottis Vaticanis 1962, pp. 91-122. 

2 Cf. p. 240. 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 318/SE 


E Civitate Vaticana, die 1 agosto 1962 

Eccellenza Reverendissima, 

Mi reco a premura inviarLe lo Schema emendato della Costituzione dog¬ 
matica De deposito fidei pure custodiendo. 

Questa Sottocommissione ha discusso ed emendato lo Schema nelle sedute 
collegiali dei 2 aprile e dei 7 maggio c.a. 1 

11 Rev.mo P. Schenone, O.F.M., ha quindi rivisto e corretto il testo latino. 

Lo Schema e stato quindi stampato con la prima serie di schemi di Costitu- 
zioni e Decreti da discutere alTinizio dei prossimi lavori conciliari. 2 

Credo percio opportuno inviarLe copia delle bozze, che sono state corrette 
dal Rev.mo P. Tromp, Segretario della Commissione Teologica, dal Rev.mo 
P. Schenone, O.F.M. e dal Rev. P. Leclercq, minutante della stessa Commissione. 

Con la gradita occasione, rinnovandoLe i sensi della mia particolare stima, 
mi confermo 

delTEccellenza Vostra Reverendissima 
dev.mo 

Carlo Card. Confalonieri, pres. 

Vincenzo Fagiolo, segr. 


A Sua Eccellenza Reverendissima 
Mons. Pericle Felici 

Segretario Generale della Pont. Commissione Centrale 
Preparatoria dei Concilio Vaticano II 


1 Cf. Acta et Documenta... Series II, vol. IV, pars III-1, pp. 387 ss.; 446 ss. 

2 Schema constitutionis dogmaticae de deposito fidei pure custodiendo : in Schemata 
constitutionum et decretorum de quibus disceptabitur in Concilii sessionibus. Series 
Prima, Typis Polyglottis Vaticanis 1962, pp. 23-69. 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 319/SE 


E Civitate Vaticana, die 2 agosto 1962 


Eccellenza Reverendissima, 

Ho il piacere di inviarLe lo Schema emendato della Costituzione De Sacra 
Liturgia. 

Lo Schema fu discusso ed emendato nella riunione degli Eminentissimi 
Membri di questa Sottocommissione, che ebbe luogo il 9 maggio c.a. 1 

Il testo latino e stato rivisto dal Rev.mo P. Genovesi, S.J., secondo 1’infor- 
mazione data dal Rev.mo P. Bugnini, Segretario della Commissione Liturgica, 
alia Segreteria di questa Sottocommissione. 

Lo Schema e stato quindi inviato alia Tipografia Vaticana per la stampa e le 
relative bozze sono state corrette dai Rev.mi PP. Bugnini e Braga della Commis¬ 
sione Liturgica. 2 

Con la felice occasione, rinnovandoLe i sensi della mia profonda stima, mi 
confermo 

delTEccellenza Vostra Reverendissima 
dev.mo 

Carlo Card. Confalonieri, pres. 
Vincenzo Fagiolo, segr. 


A Sua Eccellenza Reverendissima 
Mons. Pericle Felici 

Segretario Generale della Pont. Commissione Centrale 
Preparatoria dei Conciclio Vaticano II 


1 Cf. Acta et Documenta... Series II, vol. IV, pars III-1, pp. 589 ss. 

2 Schema constitutionis de sacra liturgia typis editum est in Schemata constitutionum 
et decretorum de quibus disceptabitur in Concilii sessionibus. Series Prima, Typis Poly- 
glottis Vaticanis 1962, pp. 155-201. 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 320/SE 


E Civitate Vaticana, die 3 agosto 1962 


Eccellenza Reverendissima, 

Le invio, qui unito, lo Schema emendato della Costituzione De instrumen¬ 
tis communicationis socialis. 

Nella seduta degli Eminentissimi Membri di questa Sottocommissione, che 
ebbe luogo il giorno 11 maggio c.a., 1 lo Schema fu discusso ed emendato in ba- 
se alie osservazioni fatte dai Padri della Commissione Centrale ed alie risposte 
ad esse date dal Segretariato della Stampa e dello Spettacolo. 

Il testo latino fu quindi rivisto e corretto dal Rev.mo Mons. Guglielmo Zan- 
noni. 

Lo Schema e stato gia stampato nella prima serie degli schemi di Costitu- 
zioni e Decreti: 2 le relative bozze sono state corrette dal Rev.mo Mons. Deskur, 
dal Rev.mo Mons. Zannoni e dal P. Composta. 

Con la gradita occasione, rinnovandoLe i sensi della mia profonda stima, 
mi professo 

delPEccellenza Vostra Reverendissima 
dev.mo 

Carlo Card. Confalonieri, pres. 
Vincenzo Fagiolo, segr. 


A Sua Eccellenza Reverendissima 
Mons. Pericle Felici 

Segretario Generale della Pont. Commissione Centrale 
Prep aratoria dei Concilio Vaticano II 


1 Cf. Acta et Documenta... Series II, vol. IV, pars III-1, pp. 635 ss. 

2 Schema constitutionis de instrumentis communicationis socialis: in Schemata con¬ 
stitutionum et decretorum de quibus disceptabitur in Concilii sessionibus. Series Prima , 
Typis Polyglottis Vaticanis 1962, pp. 203-268. 

Exc.mus PERICLES FELICI 

Secretarius generalis commissionis centralis 
praeparatoriae Concilii Vaticani II 

PONTIFICIA COMMISSIO CENTRALIS 
PRAEPARATORIA CONCILII VATICANI II 

Prot. N. 2288 Centr./62 


E Civitate Vaticana, die 4 agosto 1962 


Eminenza Reverendissima, 

Mi do premura di accusare alFEminenza Vostra Reverendissima ricevimen- 
to dei pregiati offici 1 con cui Vostra Eminenza mi trasmette le posizioni e il te¬ 
sto definitivo degli schemi delle Costituzioni dommatiche: 

— De deposito fidei pure custodiendo 
— De castitate, matrimonio, familia, virginitate 
— De Ecclesia 

— De Beata Maria Virgine Matre Dei et Matre hominum; 

ed ancora delle Costituzioni: 

— De Sacra Liturgia 

—- De instrumentis communicationis socialis. 

Nel ringraziare vivamente Vostra Eminenza dei cortesissimo invio, intendo 
ancora esprimerLe i sensi della mia profonda gratitudine per 1’assiduita e la 
premura con cui la Sottocommissione da Vostra Eminenza presieduta ha porta¬ 
to a termine il delicato lavoro. 

Mi e poi gradita 1’occasione, per rinnovare a Vostra Eminenza i sensi della 
mia venerazione con cui, chino al bacio della Sacra Porpora, mi professo 

delTEminenza Vostra Rev.ma 
dev.mo 

Pericle Felici, segr. gen. 

A Sua Eminenza Reverendissima 
Il Signor Cardinale Carlo Confalonieri 
Segretario della S. Congregazione Concistoriale 
Presidente della Sottocommissione degli emendamenti 


1 Cf. pp. 501-508. 

Em.mus PAULUS AEMILIUS Card. LEGER 
Archiepiscopus Marianopolitanus 


Montreal, 27 aout 1962 


Eminence Reverendissime, 

La Commission «de emendationibus» s’est reunie vers le milieu de juillet. 
J’ai repondu a Monseigneur Felici que faurais pu difficilement assister a cette 
reunion puisque j’ai re^u sa lettre d’invitation le lendemain du jour ou la Com¬ 
mission avait siege. Meme si cette invitation ne m’avait pas ete envoyee officiel- 
lement, je vous avais fait entendre qu’il m’eut ete difficile de prendre part a vos 
deliberations a cause d’un programme tres charge. 

Cependant, en tant que membre officiel de cette Commission, je crois que 
les schemas qui ont ete imprimes apres votre reunion auraient du metre en- 
voyes. A titre de president de la Commission, auriez-vous la bonte de deman¬ 
der a Monseigneur Felici de bien vouloir me faire parvenir ces documents le 
plus tot possible car je suis a preparer d’une fagon intense les schemas qui se- 
ront presentes au Concile des son ouverture. N’oublions pas que dans six se- 
maines nous serons a Rome et je constate avec une certaine angoisse que la plu- 
part des Eveques n’ont pas encore regu le texte entier des schemas qui seront 
presentes a 1’ouverture du Concile. II nous faudrait encore six mois de prepara- 
tion pour que notre travail au Concile meme soit vraiment efficace. 

Veuillez agreer, Eminence Reverendissime, 1’expression de mes sentiments 
tres respectueux et devoues. 


A Son Eminence Reverendissime 
le Cardinal Carlo Confalonieri 


Paul Emile Cardinal Leger 
Archeveque de Montreal 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 356/SE 


E Civitate Vaticana, die 12 settembre 1962 


Eminenza Reverendissima, 

Mi affretto a rispondere alia pregiata missiva delFEminenza Vostra Reve¬ 
rendissima dei 27 agosto u. s. 

Questa Sottocommissione Centrale si e riunita con la partecipazione degi i 
Eminentissimi Signori Cardinali Clemente Micara, Giacomo Luigi Copello, 
Michele Browne e dei Presidente nei giorni 16, 17, 18 e 20 luglio c.a., come era 
gia stato stabilito nella precedente riunione dei mese di giugno, presente anche 
Vostra Eminenza. 

Sara mia particolare cura inviare alTEminenza Vostra copia delle posizioni 
preparate per le suddette riunioni e degli schemi in esse emendati immediata- 
mente dopo che la Tipografia Poliglotta Vaticana li avra stampati. 

Sono ad informarLa infine che copie dei primo volume contenente gli 
schemi che verranno discussi nella prima sessione dei Concilio 1 sono state spe- 
dite al Delegato Apostolico di codesta Nazione nei primi giorni dei decorso 
mese di agosto, affinche le rimettesse ai singoli Arcivescovi e Vescovi. II secon- 
do volume e in corso di stampa. 

Con la gradita occasione mi e particolarmente gradito baciarLe le sacre 
Mani e confermarmi delTEminenza Vostra Reverendissima 

dev.mo umil.mo obbl.mo servitor vero 
Carlo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 
il Signor Cardinale Paolo Emilio Leger 
Arcivescovo di Montreal 


1 Schemata constitutionum et decretorum de quibus disceptabitur in Concilii sessioni¬ 
bus. Series Prima , Typis Polyglottis Vaticanis 1962. 

Em.mus CAROLUS Card. CONFALONIERI 
Praeses sub commissionis de schematibus emendandis 


DECLARATIONES 

factae in Aula conciliari die 5 novembris 1962 

Venerabiles Patres, in postremis generalibus Congregationibus mensis octobris nu¬ 
per elapsi hic habitis, bona utique fide quaedam dicta sunt, quae possent confusionem 
ingerere circa apparata et emendata schemata Concilio postea subiicienda. 1 Proinde 
Cardinales, qui membra fuerunt pontificiae subcommissionis de schematibus emen¬ 
dandis praeparatoriae, venerabilibus Patribus, iis praesertim qui Commissioni Centrali 
opus dederunt, haec declaranda censent. 

1. Munus Commissionis Centralis praeparatoriae definitum fuit a Summo Pontifi¬ 
ce, n. 14 Motu Proprio Superno Dei nutu diei 5 iunii 1960, scilicet: «... sequi, ac si ne- 
cesse sit, in ordinem disponere singularum commissionum labores, atque illarum con¬ 
clusiones, rite perpensas, ad Nos deferre, ut res in Concilio Oecumenico tractandas 
Nosmetipsi statuamus». Quod munus confirmatum fuit in Normis ab ipso Summo 
Pontifice adprobatis die 16 septembris 1961 et Sodalibus distributis. 

2. Suffragia ergo Patrum Commissionis Centralis, data per verba placet, non placet, 
placet iuxta modum, hoc tantum respiciebant: convenientiam praesentandi schemata 
Summo Pontifici. 

Suggestiones, emendationes, animadversiones a Patribus in disceptatione factae, uti 
singulae et qua tales, suffragationi subiectae non fuerunt nec erant subiiciendae, quia ta¬ 
lis singularum propositionum suffragatio a munere exsulabat. De cetero notum est quod 
multi Patres sententiam suam saepe exprimebant per verba generica: «Adhaereo his 
quae dixit Pater A et Pater B et Pater C, etc.»; sed Patres A, B, C, etc. saepe saepius vota 
inter se difformia et discordantia proposuerant. Quaenam ergo adhaerentium sententia? 

3. Die 7 novembris 1961 vero, subcommissioni de schematibus emendandis, tunc 
institutae per decretum in publica sessione perlectum coram Summo Pontifice, prae¬ 
ceptum fuit: «Ista providebit emendandis schematibus, perpensis scilicet a sodalibus 
huius Commissionis Centralis propositis emendationibus». 

4. Hoc sibi commissum munus subcommissio, iuxta constitutum iter, studuit rite 
adimplere. Omnes observationes commissionis centralis, systematice collectae, tran¬ 
smissae sunt ad Cardinalem praesidem Commissionis originis, ut eas, consultis tribus 
ipsius Commissionis originis selectis membris, perpenderet et inde subcommissioni de 
schematibus emendandis significaret quaenam essent accipiendae aut reiciendae, argu¬ 
mentis adductis. 

5. Tunc Patres Cardinales subcommissionis, qui initio quinque, postea septem fue¬ 
re, examinaverunt sive observationes sodalium Commissionis Centralis sive responsio¬ 
nes datas a commissione originis. Ubi erat concordia, textus emendatus fuit sine amba- 


Cf. Acta Synodalia Sacrosancti Concilii Oecumenici Vaticani II, vol. I, pars. II, pp. 18-21. 

ge; ubi vero discordia, subcommissio, perpensis hinc inde argumentis, pro munere sibi 
a Summo Pontifice commisso, prudenter et scienter illas propositiones selegit, quas ap¬ 
tiores iudicavit. 

6. Ad haec omnia perficienda perplures conventus habuit subcommissio et assi¬ 
duos labores per integrum annum produxit. Schemata autem variis voluminibus conti¬ 
nentur, quorum primum illud est quod, iussu Suummi Pontificis, transmissum fuit ad 
omnes Conciliares Patres et nunc ipsi prae manibus habent. 2 

Discussio igitur Concilii et eius liberum et supremum iudicium non est de praeteri¬ 
tis, sed de schematibus prouti iacent in subiecto volumine, iuxta monitum in primo folio 
ipsius voluminis positum, subsignatum a cardinali Secretario Status diei 13 iulii 1962. 

7. Ad Martyrologium quod attinet, in n. 16, pag. 164 schematis de Liturgia, percla- 
re dicitur: «Libri liturgici recognoscantur». Iamvero Martyrologium est liber liturgicus. 

Haec sereno animo et caritate fraterna dicenda erant. 3 


2 Schemata constitutionum et decretorum de quibus disceptabitur in Concilii sessionibus. Series 
Prima, Typis Polyglottis Vaticanis, 1962. 

3 Acta Synodalia. .., vol. I, pars II, pp. 106-108. 

Re v. mus D. MICHAEL MACCARRONE 
Sodalis secretariatus ad Christianorum unitatem fovendam 

PONTIFICIO COMITATO DI SCIENZE STORICHE 
Prot. N. 354 


Vaticano, 8 novembre 1962 


Caro Monsignore, 

Mi affretto a darti la citazione di S. Leone Magno, cui accennavo nella no¬ 
stra discussione di ieri sera. Mi pare proprio necessario aggiungerla al testo an¬ 
cora in bozze, perche serve a giustificare quanto viene asserito nel testo stesso; 
ne vi saranno difficolta da parte dei Padri ad accettare una testimonianza cosi 
autorevole. 

Io suggerirei di aggiungere il passo subito dopo il brano della ultima reda- 
zione dei par. 2 [ Primatus et Episcopatus ], dove si paria della missione data ai 
vescovi dal papa. 1 Toglierei pero 1’aggettivo (missione iuridica ) e semplificherei 
tutto in questa nuova forma: «... sed missione eis impertita a supremo Eccle- 


1 Rev.mus D. Vincentius Fagiolo annotavit: «9.XI.1962. Il Card. Confalonieri ed il 
P. Tromp sono d’accordo, cosi pure il card. Siri». 

siae regimine. Nam, sicut ait S. Leo Magnus, beatissimus Petrus apostolus ab 
ipso omnium charismatum fonte tam copiosis est irrigationibus inundatus, ut 
cum multa solus acceperit, nihil in quemquam sine ipsius participatione tran¬ 
sierit» (1). A pie di pagina si.ponga il riferimento della nota: Sermo IVde natali 
ipsius, PL 54, 149 B. 2 

Vi sono altri testi di S. Leone che si potrebbero citare sulFargomento. Se 
per caso piacesse di piu, te ne riporto un secondo, che potrebbe cosi inserirsi: 
«Nam, sicut ait S. Leo Magnus ad episcopos provinciae Viennensis, ‘huius 
muneris sacramentum ita Dominus ad omnium apostolorum officium pertinere 
voluit, ut in beatissimo Petro apostolorum omnium summo principaliter collo- 
carit; et ab ipso quasi quodam capite dona sua velit in corpus omne manare, ut 
exsortem se mysterii intelligeret esse divini, qui ausus fuerit a Petri soliditate 
recedere’» (1). Nota: Ep. X, PL 54, 629A. 

Spero di esserti utile. Rimango a tua disposizione sia per questa che per al- 
tre questioni dello schema De Ecclesia, come per il tuo ufficio. 

Con cordialita 

tuo in Domino 
D. Michele Maccarrone 

Ill.mo e Rev.mo 

Mons. Vincenzo Fagiolo 

Segreteria Generale dei Concilio Ecumenico 


2 Cf. Schema constitutionis dogmaticae de Ecclesia, cap. IV, n. 14: in Schemata con¬ 
stitutionum et decretorum de quibus disceptabitur in Concilii sessionibus. Series Prima, 
Typis Polyglottis Vaticanis 1962, p. 23. 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 359/SE 


E Civitate Vaticana, die 10 dicembre 1962 


Eminenza Reverendissima, 

Come e noto alFEminenza Vostra Rev.ma, nelFelenco Schemata constitutio¬ 
num et decretorum, ex quibus argumenta in Concilio disceptanda seligentur, figu- 

ra lo schema De Sacramento matrimonii , 1 2 di cui dovra occuparsi la Commissio¬ 
ne Conciliare presieduta dalla Eminenza Vostra. 

In relazione a tale decisione mi pregio informarLa che i sei schemi con¬ 
cernenti la disciplina matrimoniale furono sottoposti alTesame della Sottocom- 
missione degli Emendamenti preparatoria dei Concilio nelTadunanza dei 16 lu- 
glio c.a. 2 

Gli Eminentissimi Membri della Sottocommissione, prima di passare ad 
emendare le singole parti degli schemi, esaminarono la questione, mossa da di¬ 
versi Membri della Commissione Centrale, sulFopportunita di ridurre la mate¬ 
ria ai soli principi giuridici fondamentali. 

La decisione, presa aU’unanimita, fu la seguente: «Ad mentem nonnullo¬ 
rum Patrum Commissionis Centralis, unum conficiatur schema, in quo statuan¬ 
tur tantum principia generalia, ceteris C.I.C. remissis». 

Attesa tale decisione, gli schemi non furono emendati nelle singole parti, 
come era logico, e ne fu data comunicazione alia Segreteria Generale. 

Con il gradito incontro, bacio umilissimamente le sacre Mani e mi confer- 
mo con i sensi di profonda venerazione 

delFEminenza Vostra Rev.ma 
dev.mo, umil.mo, obbl.mo 
servitor vero 

Caelo Card. Confalonieri, pres. 
Vincenzo Fagiolo, segr. 


A Sua Eminenza Rev.ma 
II Sig. Card. Benedetto Aloisi Masella 
Presidente della Commissione Conciliare 
della disciplina dei Sacramenti 


1 Schema decreti de matrimonii sacramento typis editum est in Schemata constitutio¬ 
num et decretorum ex quibus argumenta in Concilio disceptanda seligentur. Series 
Quarta , Typis Polyglottis Vaticanis 1963, pp. 175-207. 

2 Cf. pp. 176-177. 

Rev.mus D. VINCENTIUS FAGIOLO 
Secretarius sub commissionis de schematibus emendandis 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

E Civitate Vaticana, die 11 dicembre 1962 

De emendatione schematum 
DE MISSIONIBUS 

La conclusione generale, presa aU’unanimita dalla Sottocommissione degli 
Emendamenti nella riunione dei 16 luglio 1962, e stata la seguente: 

Lo schema De missionibus non deve trattare delle singole materie discipli¬ 
nari (per es. de disciplina cleri, de religiosis, etc.), che, se necessario, saranno 
trattate a parte con schemi a carattere generale; in esso, dopo il proemio, siano 
stabiliti i punti fondamentali dei regime missionario e della cooperazione missio- 
naria dei clero, secolare e regolare, e dei laicato, lasciando la determinazione 
delle singole norme, come la concessione di facolta speciali, al Codice e alie 
istruzioni della S. Sede. 1 
(Dal registro dei verbali) 

Al Reverendissimo Monsignore 

Mons. Saverio Paventi 

Minutante della Commissione delle Missioni 


1 Cf. pp. 173-174. 

Rev.mus D. VINCENTIUS FAGIOLO 


Secretarius subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

E Civitate Vaticana, die 12 dicembre 1962 

Sugli schemi preparati dalla Commissione dei Seminari e degli Studi, oltre 
agli emendamenti introdotti nel testo, e stato osservato quanto segue: 

De Universitatibus Catholicis 

1. II Card. Frings ha osservato a proposito della questione delle facolta 
teologiche nelle Universita statali che bisogna insinuare il principio che la pre- 
senza e 1’istituzione della facolta teologica in dette Universita e un bene. 

II suggerimento e stato accettato da tutti i Membri della Sottocommissione. 

De studiorum ecclesiasticorum Universitatibus 

2. II Card. Confalonieri sottolinea la necessita di valorizzare gli studi dei 
seminari in modo che il sacerdote abbia un titolo a compimento dei suoi studi. 
In proposito il Card. Browne dice che a cio si potrebbe prowedere con 1’isti- 
tuto delFaffiliazione. 

Il Card. Siri — assente — nel voto scritto ha aderito al suggerimento dei 
Card. Cicognani di non istituire il biennio o triennio di specializzazione o me- 
glio di non parlarne in Concilio, dato che si tratta di ordinazione degli studi, 
che esige esperimenti e, quindi, che piu opportunamente puo essere trattata 
con istruzioni particolari della S. Sede. 

Gli altri aderiscono a queste proposte e si conclude dicendo di portarie a 
conoscenza della Commissione. 

De ratione docendi Sacram Scripturam 

3. Spesso si fanno ripetizioni; terni gia trattati in altri schemi vengono ripe- 
tuti; e necessario unire la materia in un solo schema. 

De doctrina S. Thomae 

4. E stato osservato che della dottrina di S. Tommaso si e gia pariato nello 
schema degli studi nei seminari ed in quello delle Universita ecclesiastiche. 

Per quanto riguarda la presentazione di uno schema esplicito sulla dottrina 
di S. Tommaso da presentare al Concilio, data la discussione sorta in seno alia 
Sottocommissione, e stato concluso di rimettere la decisione al S. Padre. 

De institutione pastorali 
De formatione post seminarium perficienda 

5. In particolare viene concordemente osservato che e necessario unire e 
concordare le norme che sono in altri schemi (cf. schema « De Ordine sacro », 
«De Missionibus», «De religiosis»), in modo da non prospettare norme diver¬ 
se e in piu schemi. 

Al Rev.mo Padre 
P. Agostino Mayer 
Segretario della Commissione 
degli Studi e dei Seminari 

Re v. mus P. ATHANASIUS WELYKYJ 

Secretarius commissionis de Ecclesiis Orientalibus 
praeparatoriae Concilii Vaticani II 


PONTIFICIA COMMISSIO 
DE ECCLESIIS ORIENTALIBUS 
PRAEPARATORIA CONCILII VATICANI II 


Pro-memoria 

Nel mese delTottobre 1962 codesta Sottocommissione rimise alia Commis¬ 
sione « de Ecclesiis Orientalibus » i fascicoli contenenti il testo degli schemi da 
quest’ultima presentati alia Commissione Centrale, affinche si procedesse alia 
compilazione dei testo conciliare, in base alie osservazioni e decisioni prese dal- 
la medesima Commissione Centrale, previa discussione ed approvazione. 

Tra i detti schemi erano alcuni, che la Commissione Centrale ha creduto 
opportuno rimettere alia Pontificia Commissione per la redazione dei Codice 
di Diritto Canonico Orientale (per es. quello « de praeceptis »), o ad altre Com¬ 
missioni incaricate della preparazione di schemi analoghi (per es. quello «de 
catechismo»), od an che al Sommo Pontefice (una parte dei «de Patriarchis» e 
dei «de communicatione in sacris»). Inoltre, mentre la maggior parte delle os¬ 
servazioni e delle proposte contenute negli altri furono accettate senz’altro per- 
che entrassero nella composizione dei decreto unico disciplinare « de Ecclesiis 
Orientalibus », altrettanto non puo dirsi dello schema « de facultatibus Episco¬ 
porum » e di quello « de ministro Sacramenti Poenitentiae ». 

1. Per quanto riguarda il «de facultatibus Episcoporum», lo schema 
venne rinviato alFanalogo «de Episcopis» preparato dalla Commissione «de 
Episcopis et regimine dioceseon ». Essendo che la disciplina peculiare delle 
comunita cattoliche orientali e ormai di diritto pontificio ed e percio vigente 
anche in forza di recenti conferme, e ben difficile da accettarsi e forse anche 
pregiudizievole la decisione della Sottocommissione, che suona come segue: 
«... nello stabilire le norme disciplinari si cerchi di non concedere privilegi 
o facolta agli Orientali che non possono essere concesse ai Latini, in modo 
da evitare — quanto e piu possibile — dualismi». E una decisione, que¬ 
sta, gravissima per 1’Oriente; una decisione che sorprende veder essere presa 
quasi per transenna da parte della Sottocommissione, cui sono stati affidati 
fini ben precisi; una decisione che pregiudica tutta la disciplina e la nuovissi- 
ma codificazione orientali, che si sostanziano dei diritto particolare delle 
Chiese Orientali, costantemente riconosciuto e mai negato dalla Sede Apo- 
stolica e dai Suoi Organi; una decisione, infine, che creerebbe undnsormon- 

tabile difficolta a tutto il lavoro unionistico a pro’ delPOriente cristiano 
separato. 

Checche ne possa dire il Concilio, per adesso sarebbe opportuno e necessa¬ 
rio conservare come documentazione lo schema in questione nella sua redazio- 
ne emendata, anche per tenerlo presente nella composizione dei decreto unico 
«de Episcopis»; inoltre, la Commissione Conciliare «de Ecclesiis Orienta¬ 
libus » recentemente consultata in merito, e favorevole a tale proposta, giacche 
1’essenziale dei detto schema figurera nel decreto unico teste preparato ed ap- 
provato dairEminentissimo Presidente della medesima Commissione. E una 
proposta cui non e dato disconoscere un carattere veramente orientale e auten- 
ticamente ecumenico. Mi permetto inoltre, consultando gli appunti da me presi 
nel corso delle sedute dedicate dalla Commissione Centrale alia discussione dei 
detto schema, ricordare che esso fu accettato favorevolmente e suffragato da 
un quasi unanime «placet»; anzi la Commissione «de Concilii laboribus coor- 
dinandis », nelTalleg. 4, considera la possibilita di enunciare un principio quasi 
identico a quello proposto dalla Commissione Orientale (cf. de Episcopis, ca¬ 
put I, pars I, a/). Per questo complesso di ragioni non posso non ribadire il mio 
parere che si stampi lo schema orientale, tanto piu che gli Atti di codesta Sotto- 
commissione hanno 1’esclusivo carattere di documentazione a servizio dei lavo- 
ri per la definitiva stesura degli schemi conciliari. 

2. Quanto alio schema «de Ministro Poenitentiae.» la decisione di codesta 
Sottocommissione fu la seguente: «... stabilire soltanto che le facolta per 
1’ascolto delle confessioni vengano allargate»; pertanto si e creduto opportuno 
abbreviare ed emendare in questo senso lo schema orientale, tenendo conto 
della situazione delle chiese orientali, vale a dire delTimpossibilita di prowede- 
re alie determinazioni concrete « con le disposizioni dei Concili regionali e pro¬ 
vinciali». Il problema per gli orientali sta appunto qui: la molteplicita e la so- 
vrapposizione di giurisdizioni nel medesimo territorio, e Timpossibilita di sta¬ 
bilire prowedimenti comuni per una stessa regione o provincia. Il nostro sche¬ 
ma tiene conto di questo stato di cose e della disciplina orientale, secondo la 
quale le disposizioni e determinazioni concrete riguardanti tutte le Chiese 
orientali spettano alia Suprema Autorita della Chiesa (Pontefice o Concilio 
Ecumenico); in questo caso e preferibile che tali disposizioni vengano emanate 
dal Concilio Ecumenico, presenti i Gerarchi di rito orientale, anche per riguar- 
do ai fratelli separati, che non sanno disgiungere tale materia da una mentalita 
e una prassi conciliari. 

Ritengo, percio, necessario conservare questo schema, come il precedente, 
negli Atti della Sottocommissione, considerando che nel decreto unico conci¬ 
liare « de Ecclesiis Orientalibus» le proposte in esso contenute sono state inse¬ 
rite colTapprovazione di Sua Eminenza Rev.ma il signor Cardinale Cicognani, 
Presidente della Commissione Orientale. 

Per quel che concerne, infine, il «de catechismo», poiche la questione 
verra trattata insieme al decreto « de cura animarum », sara bene che il nostro 

testo sia compreso anche esso nella citata documentazione, acciocche se ne ab- 
bia contezza nel corso delle discussioni conciliari. 

Tanto ho ritenunto doveroso esporre, perche la documentazione relativa ai 
testi proposti e al loro iter sia il piu possibile completa. 

De mandato Praesidis Commissionis 
P. Atanasio Gregorio Welykyj, segr. 


Alia Pontificia Sottocommissione 
de schematibus emendandis 



DOCUMENTA 


1 - SCHEMA DECRETI DE SACRAMENTO ORDINIS 

2 - SCHEMA DECRETI DE SACERDOTIBUS LAPSIS 




1 


Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


Prot. N. 45/SE 


E Civitate Vaticana, die 29 gennaio 1962 


Eminenza Reverendissima, 

Mi e gradito rimettere, qui unite, alTEminenza Vostra Reverendissima le 
osservazioni espresse dai Membri della Pont. Commissione Centrale nella se- 
duta dei 17 gennaio u.s. 1 sullo schema De Sacramento Ordinis. 2 

Secondo le auguste disposizioni dei Santo Padre, PEminenza Vostra e pre- 
gata di far esaminare le osservazioni dal Segretario della Commissione, cui Elia 
presiede, dal Redattore dello schema in oggetto e da un Esperto di Sua fiducia, 
con il compito di riferire a questa Sottocommissione Centrale: 

a) se, atteso il risultato della votazione, convenga presentare lo schema 
al Concilio; in caso affermativo: 

b) quali degli emendamenti proposti siano da accogliere; 

c) i motivi di rigetto per quelle proposte che saranno giudicate non ac- 
cettabili. 

Questa Sottocommissione si riserva di tenere riunioni comuni con le sud- 
dette autorevoli Persone, qualora lo riterra opportuno a seguito delle risposte 
avute. 


Observationes a Patribus factae typis editae sunt in Acta et Documenta... 
Series II, vol. II, pars II, pp. 154-179; 424 ss. 

2 Quaestiones de disciplina sacramentorum. Schema decreti de sacramento Ordinis, 
Typis Polyglottis Vaticanis 1961, p. 23; in Acta et Documenta... Series II, vol. II, 
pars II, pp. 138-150; vol. III, pp. 506-518. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine, non oltre il giorno 10 dei prossi- 
mo mese. 

Gia ringraziando, bacio umilissimamente le sacre Mani e con senso di di¬ 
stinto ossequio mi confermo 


delPEminenza Vostra Reverendissima 
dev.mo obbl.mo umil.mo 
servitor vero 

Carlo Card. Confalonieei, pres. 
Vincenzo Fagiolo, segr. 


A Sua Eminenza Rev.ma 
il Signor Card. Benedetto Aloisi Masella 
Presidente della Pont. Comm. dei Sacramenti 
Preparatoria dei Concilio Vaticano II 


2 

Exc.mus PERICLES FELICI 

Secretarius generalis commissionis centralis 
praeparatoriae Concilii Vaticani II 

PONTIFICIA COMMISSIO CENTRALIS 
PRAEPARATORIA CONCILII VATICANI II 

Prot. N. 1520 Centr/62 


E Civitate Vaticana, die 19 febbraio 1962 


Eminenza Reverendissima, 

LEminentissimo Cardinal Francesco Spellman, Arcivescovo di New York, 
mi ha consegnato un certo numero di copie di un Pro-Memoria, firmato da tre 
Em.mi Cardinali Arcivescovi dell’America Settentrionale e da un Ecc.mo Arci¬ 
vescovo, relativo alio schema di decreto De Sacramento Ordinis , trattato dalla 
Commissione Centrale nella Sessione dello seorso mese. 

Mi reco a premura di rimettere a Vostra Eminenza un dato numero 
di copie di tale Pro-Memoria, perche possa essere a disposizione sia della 
Commissione dei Sacramenti, sia di codesta Sottocommissione degli Emen- 
damenti. 

Chino al bacio della Sacra Porpora, con i sensi dei piu profondo ossequio 
mi onoro confermarmi 


di Vostra Eminenza Reverendissima 
dev.mo obbl.mo 

Pericle Felici, segr. gen. 


A Sua Eminenza Rev.ma 

II Sig. Card. Carlo Confalonieri 

Presidente della Sottocommissione degli emendamenti 


ADNEXUM 


DE SCHEMATE DECRETI DE SACRAMENTO ORDINIS 

Quamquam schema decreti a Commissione de Disciplina Sacramentorum proposi¬ 
tum et de diaconatu permanenti et de ordinibus iuxta veterem praxim denuo instau¬ 
randis operi Episcoporum pastorali favere videatur, illis praesertim regionibus in qui¬ 
bus peculiares necessitates ob sacerdotum penuriam instant; praescripta tamen cap. 4, 
nn. 3, 4, 5 et 6 proposita incommoda maxima certe afferent Ordinariis locorum saltem 
in Civitatibus Americae Septemtrionalis Foederatis. 

Nova legislatio operibus apostolatus tum apud fideles tum ad acatholicos conver¬ 
tendos impedimentum inferet quia sine necessitate differet diem tam sollicite quotan¬ 
nis ab Episcopo expectatam quando neomystas adiectos habebit qui ita admirabiliter 
laborare poterunt cum parochis quibus pro cura animarum addicti erunt. 

Hac in natione candidati ad presbyteratum fere semper annum vigesimum sextum 
completum iam attigerunt. Pueri apud nos non incipiunt scholam elementarem ante 
annum sextum completum quam debent frequentare per octo annos. Schola media 
(high school) per quattuor annos durat, posteaque iuvenes in disciplinas universitarias 
(college) per integrum saltem biennium incumbunt antequam in seminarium maius ad¬ 
mittuntur. Hisce diebus numerus eorum crescit qui aetate iam provectiore admissio¬ 
nem in seminarium petunt. De facto, anno 1961 aetas media eorum qui ad sacerdotium 
ordinati sunt pro archidioecesi Neo-Eboracensi erat viginti et septem annorum. 

Experientia testificat quod alumni seminariorum nostrorum post quadriennium 
theologicum iam sat maturi et ad plenam vitam pastoralem in paroecia bene parati 
sunt. Ordinarii locorum Civitatum Americae Septemtrionalis Foederatarum merito ae¬ 
stimant vitam operamque suorum neomystarum laude dignissimas esse, et iam a die eo¬ 
rum ordinationis sacerdotalis eis multum confidunt ut maximo cum fructu animarum 
saluti in paroeciis operam dent. Studiorum cursus et seminariorum nostrorum regimen 
ita instruuntur ut alumnos ad ministerium pastorale praeparent. Lectionibus de elo¬ 
quentia sacra saepe adiunguntur exercitationes practicae. Schola de rebus catecheticis, 
paedagogicis didacticisque semper comprehendunt institutionem de usu materiae et 
mediorum modernorum audiovisualium in collaboratione cum moderatoribus Confra- 

ternitatis Doctrinae Christianae archidioecesanae. Praeterea alumni cursus theologici 
instructiones de doctrina christiana pueris et iuvenibus paroeciarum vicinarum semel 
in hebdomada impertiunt. Tempore vacationis aestivae complures sese dant operi cum 
pueris in coloniis rusticis paroecialibus et dioecesanis etiamque in orphanotrophiis et 
aliis institutis. Cursus de rebus socialibus necnon de ethica sociali in seminario haben¬ 
tur. Studium theologiae moralis et iuris canonici complectitur institutionem pastoralem 
praesertim quoad sacramentorum Poenitentiae et Matrimonii administrationem. In eis¬ 
dem alumnus prae oculis habet et instituitur de formulis investigationis antenuptialis, 
cautionum in matrimoniis mixtis, dispensationes petendi et rescriptorum a Curia adhi¬ 
bitis. Candidati ad ministerium liturgicum diligenter praeparantur a magistro vere peri¬ 
to qui lectionibus addit exercitationes practicas de ritibus et ceremoniis in Missa cele¬ 
branda et sacramentorum administratione servandis. Ii qui ordines minores et maiores 
receperunt per turnum in praedictis ordinibus, tum in Seminario tum in Ecclesia 
Cathedrali, sese exercent. 

Maximi momenti est notare quod in Civitatibus Americae Septemtrionalis Foede¬ 
ratis consuetudo vitae communis inter clericos ubique dioecesium viget. Sacerdotes 
numquam apud familias habitant sed semper in domo paroeciali aut instituto ecclesia¬ 
stico degunt. Sacerdos nominatur parochus tantum post plures annos. Sacerdos iuvenis 
uti eius vicarius cooperator vitam communem agit cum parocho et saepius cum uno vel 
altero vicario cooperatore. Vitam sacerdotalem pastoralemque, ergo, in circumstantiis 
valde salubribus incipit, in quibus revera pericula saecularia, in quantum humanis re¬ 
mediis licet, bene evitantur. Neomystae institutionem pastoralem omnino practicam 
accipiunt in tirociniis nempe de facto pastoralibus a sacerdotibus experientia aetateque 
provectioribus cum quibus sub eodem tecto prope ecclesiam paroecialem et vitam et 
laborem communem faciunt. Secundum decreta Concilii Plenarii Baltimorensis III, sa¬ 
cerdotes, expleto studiorum curriculo, examen de quo agit c. 130 par. 1, C.I.C. per in¬ 
tegrum quinquennium singulis annis subire debent. Tum hoc in examine tum in confe¬ 
rendis ac. 131 par. 1, C.I.C. praescriptis quaestiones pastorales non omittuntur. 

Ordinarii locorum in Civitatibus Americae Septemtrionalis Foederatis agnoscunt 
necesse omnino esse ut iuvenibus dominici gregis pastoribus tradatur ea de rebus psy¬ 
chologicis et paedagogicis, didacticis et catecheticis, socialibus et pastoralibus aliisque 
id genus eruditio, quae harum disciplinarum hodierno progressui respondeat, quae¬ 
que illos multiplicibus nostrorum temporum apostolatus necessitatibus idoneos para- 
tosque efficiat. His in rebus tamen recta institutio ac conformatio poni potest sine tan¬ 
ta privatione eorundem pastoralis adiutorii quotidiani plenique quod ad animarum 
bonum adeo necessarium est, Praescripta proposita in schemate decreti de diacono¬ 
rum institutione pastorali Episcopos illo neomystarum adiutorio privabunt sine neces¬ 
sitate, quia iam in Seminariis nostris sat ampla scientia his de rebus acquisita est et 
supplementum practicum huic scientiae utilius aptiusque dari potest quando neomy¬ 
stae iam in vitam pastoralem plenam sub cura parochorum ingressi sunt. Iuvenes sa¬ 
cerdotes convenire possint forsitan bis in mense per integrum diem in aliquo Instituto 
in quo instructio ac formatio dirigentibus magistris peritis prudentibusque recipiant 
una cum consilio, moderatione gubernationeque de modo recto in casibus practicis 
pastoralis vitae agendi. 

Praescripta proposita in nn. 3, 4, 5 et 6 cap. 4 schematis efficiant, saltem apud nos, 
ut informatio clericalis sine necessitate prorogetur; ut nostrae dioeceses sacerdotibus 
necessariis pro animarum salute priventur; et ut opus pastorale Episcoporum tum apud 
fideles tum apud acatholicos qui ad fidem produci debent detrimentum accipiat; prae- 

terea, illis qui ad sacerdotium aetate aliquantulum provectiore adspirare possunt, haec 
nova legislatio difficultatem novam psychologicam constituere potest. 

Quoad haec, ergo, schema decreti proposita nobis omnino non placet. 

Subscripserunt-. Franciscus card. Spellman, archiep. Neo-Eboracensis; Iacobus 
F. card. Mclntyre, archiep. Angelorum in California; Albertus card. Meyer, archiep. 
Chicagiensis; Carolus I. Alter, archiep. Cincinnatensis. 


3 

Rev.mus D. RAIMUNDUS BIDAGOR, S.J. 

Secretarius commissionis de Sacramentis 
praeparatoriae Concilii Vaticani II 

PONTIFICIA COMMISSIO DE SACRAMENTIS 
PRAEPARATORIA CONCILII VATICANI II 

Prot. N. 867 


E Civitate Vaticana, die 24 febbraio 1962 


Ill.mo e Rev.mo Monsignore, 

Ho ricevuto le 30 copie dei « Pro-Memoria », firmato da alcuni Eccellentis- 
simi Arcivescovi dell’America Settentrionale, relativo alio Schema dei decreto 
De Sacramento Ordinis , inviatemi dalla Signoria Vostra Reverendissima con let- 
tera dei 22 c.m., prot. n. 86/SE. 

La ringrazio vivamente e Le assicuro che quanto inviato sara oggetto di 
particolare studio. 

Con la gradita occasione Le rinnovo i sensi della mia particolare stima e mi 
confermo 


della Signoria Vostra Reverendissima 
dev.mo 

Raimondo Bidagor, segr. 


Ill.mo e Rev.mo Monsignore 
Mons. Vincenzo Fagiolo 

Segretario della Sottocommissione per gli emendamenti 

4 

Em.mus BENEDICTUS Card. ALOISI MASELLA 

Praeses pontificiae commissionis de Sacramentis 
praeparatoriae Concilii Vaticani II 

PONTIFICIA COMMISSIO DE SACRAMENTIS 
PRAEPARATORIA CONCILII VATICANI II 

Prot. N. 870 


E Civitate Vaticana, die 1 marzo 1962 

Em.mo e Rev.mo Signor mio Oss.mo, 

Con riferimento al venerato Foglio delTEminenza Vostra Reverendissima, 
n. 45/SE, 1 mi reco a dovere di comunicare che, in esecuzione degli ordini tra- 
smessimi nelTaugusto nome dei Santo Padre, ho affidato Pincarico di esamina- 
re le osservazioni fatte dalla Pontificia Commissione Centrale sullo schema 
«De Ordine» al Reverendissimo Padre Bidagor, Segretario della Pontificia 
Commissione dei Sacramenti, al Reverendissimo Padre Evers, Relatore dei det- 
to schema ed al Reverendissimo Mons. Bonet da me scelto come « esperto » ed 
essi al riguardo mi hanno esposto quanto segue: 

a) Che dalla Pontificia Commissione dei Sacramenti la questione «De 
Ordine » fu trattata nel modo stabilito dal Sommo Pontefice, il quale prescrisse 
quanto segue: 

«Disceptetur an et quomodo expediat veterem praxim instaurare 
quoad ordines minores et diaconatum. De aetate, qua ordines minores confe¬ 
rendi sint, et de interstitiis producendis ». 

b ) Che circa la questione «De Ordine» nella relazione che in nome 
della Pontificia Commissione dei Sacramenti fu da me letta nella seduta dei 17 
gennaio c.a. venne fatto notare che «Haec argumenta difficilia esse ac salebro¬ 
sa nemo negaverit. Si autem Summus Pontifex ea studio nostro commisit, id 
certo certius fecit quia eorum apta solutio in bonum Ecclesiae conferre potest 
pro discrimine actuali penuriae cleri et solidae ac completae eiusdem formatio¬ 
nis necessitate ». 2 

c) Che a riguardo dei Diaconato permanente nella surriferita relazione 
venne dichiarato che «Commissio nostra proponit praecipue haec quae se¬ 
quuntur: 

1. Quod in Ecclesia Latina diaconatus permanens, iuxta veterem 


1 Cf. pp. 523-524. 

2 Cf. Acta et Documenta... Series II, vol. II, pars II, p. 150. 

praxim, instaurare expediet in illis praesertim dioecesibus ac regionibus in qui¬ 
bus defectus sacerdotum difficiliorem reddit curam animarum. 

2. Quod haec instauratio non fiat nisi de iudicio Sanctae Sedis [...]. 

Decisiones igitur circa instaurationem hanc in concreto peragendam remit¬ 
tuntur ad Sanctam Sedem. Commissionis Centralis est manifestare an possibilis 
sit proposita instauratio ». 3 

Atteso il risultato della votazione e le osservazioni fatte dalla Pontificia Com¬ 
missione Centrale, i summenzionati Padre Bidagor, Padre Evers e Mons. Bonet 
non credono dovere insistere sullo Schema dei Diaconato permanente, poiche le 
difficolta fatte riguardano principalmente questioni di principio, e si rimettono 
alia sapiente decisione che al riguardo si degnera prendere il Santo Padre. 

Concordo con tale parere. 

Il capitolo secondo, ossia la istaurazione degli Ordini minori, non ha trova- 
to nelle osservazioni trasmesse, che qualche difficolta sugli ordinati coniugati. 
Nondimeno la votazione contraria, che ha avuto tale capitolo, ci induce ad indi¬ 
care per il medesimo la stessa soluzione proposta per il capitolo dei diaconato. 

Il capitolo terzo dello Schema riguarda le irregolarita agli Ordini. Le osser¬ 
vazioni fatte non presentano difficolta speciali. 

Sembra nondimeno che si potrebbe lasciare il testo dello Schema, quale fu 
redatto. 

Il capitolo quarto dello Schema « De aetate ordinandorum et de interstitiis 
producendis » risponde alia questione posta dal Santo Padre alia nostra Ponti¬ 
ficia Commissione. 

Le osservazioni fatte dalla Pontificia Commissione Centrale, quasi tutte, de- 
sidererebbero che i termini dei« Codex luris Canonici» non venissero alterati. 

La nostra Pontificia Commissione allargo il minimo possibile detti termini, 
in vista delle proposte fatte dagli Eccellentissimi Vescovi e delle necessita deri¬ 
vate dai capitoli primo e secondo dello Schema. 

La nostra Pontificia Commissione non e aliena ad accettare, come e stato 
proposto dairEm.mo Cardinale Larraona, la Commissione Mista, che esamini 
tutta la questione. 

BaciandoLe umilmente le mani con sensi di profondissima venerazione mi 
pregio raffermarmi 

delTEminenza Vostra Reverendissima 
um.mo e dev.mo servitor vero 
Benedetto Card. Aloisi Masella, pres. 

A Sua Eminenza Reverendissima 

Il Signor Cardinale Carlo Confalonieri 

Presidente della Pont. Sottocommissione per gli emendamenti 

Preparatoria dei Concilio Ecumenico Vaticano II 


3 Cf. ibid. , pp. 151-152. 

ANNOTATIO EX OFFICIO 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


Schema decreti 

DE SACRAMENTO ORDINIS 

S. Ecc. Mons. Felici ha comunicato a voce al sottoscritto che, date le osser- 
vazioni fatte dai Padri della Centrale e le risposte della Commissione dei Sacra¬ 
menti, non e il caso di presentare questo schema al Concilio: cio che dello sche¬ 
ma e stato accettato dai Padri della Commissione Centrale puo essere incluso 
in altri schemi affini (per es. in alcuni dei Seminari) o demandato al Codice. 

Roma, 9 marzo 1962. 

Vincenzo Fagiolo, segr. 


6 

ANNOTATIO EX OFFICIO 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 


Prot. N. 250 


Schema decreti 

DE SACERDOTIBUS LAPSIS 

1) Proposto dalla Commissione preparatoria «De disciplina Sacramen¬ 
torum». 1 


1 Quaestiones de disciplina sacramentorum. Schema decreti de sacerdotibus lapsis , 
Typis Polyglottis Vaticanis 1962, pp. 19; in Acta et Documenta... Series II, vol. II, 
pars IV, pp. 403-412; vol. III, pars I, pp. 548-557. 

2) Discusso nella Commissione Centrale preparatoria il 16 giugno 1962. 2 

3) In data 18 giugno 1962 il Segretario Generale comunica 1’ordine 
deH’Em.mo Card. Segretario di Stato che lo schema non sara proposto al 
Concilio. 

Vincenzo Fagiolo, segr. 


2 Patrum observationes typis editae sunt in Acta et Documenta... Series II, vol. II, 
pars IV, pp. 414-436; 844 ss. 




3 - SCHEMA DECRETI: NECESSITAS ORATIONIS 
PRO UNITATE CHRISTIANORUM 
MAXIME TEMPORIBUS NOSTRIS 

4 - SCHEMA DECRETI PASTORALIS DE VERBO DEI 

5 - DECRETUM DE OECUMENISMO CATHOLICO 
(Decretum pastorale) 




1 


Em.mus CAROLUS Card. CONFALONIERI 
Praeses sub commissionis de schematibus emendandis 

PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 281/SE 


E Civitate Vaticana, die 3 luglio 1962 


Eminenza Reverendissima, 

Mi e gradito rimettere qui unite alPEminenza Vostra Reverendissima le 
proposte avanzate dagli Em.mi, Ecc.mi e Rev.mi Membri della Pont. Commis¬ 
sione Centrale nella seduta dei giorno 20 giugno s., 1 in vista degli emendamenti 
da apportare agli schemi Necessitas orationis pro unitate christianorum maxime 
temporibus nostris , 2 3 4 De verbo DeP e De Oecumenismo catholicof 

Secondo le auguste disposizioni dei Santo Padre, PEminenza Vostra Reve¬ 
rendissima e pregata di far esaminare le proposte stesse dal Segretario dei Se- 
gretariato, cui Elia presiede, dal Redattore dello schema, cui le osservazioni si 
riferiscono, e da un esperto di Sua fiducia, con il compito di riferire quali degli 


1 Patrum observationes typis editae sunt in Acta et Documenta... Series II, vol. II, 
pars IV, pp. 822-834; 806-812; 847 ss. 

2 Quaestiones secretariatus ad christanorum unitatem fovendam. Schema decreti: Ne¬ 
cessitas orationis pro unitate christianorum maxime temporibus nostris , Typis Polyglottis 
Vaticanis 1962, p. 7; in Acta et Documenta... Series II, vol. II, pars IV, pp. 813-816; vol. 
III, pars II, pp. 442-445. 

3 Quaestiones secretariatus ad christianorum unitatem fovendam. Schema decreti pa¬ 
storalis de Verbo Dei, Typis Polyglottis Vaticanis 1962, p. 8: in Acta et Documenta... Se¬ 
ries II, vol. II, pars IV, pp. 816-819; vol. III, pars II, pp. 454-457. 

4 Quaestiones secretariatus ad christianorum unitatem fovendam. Decretum de oecume¬ 
nismo catholico (Decretum pastorale), Typis Polyglottis Vaticanis 1962, p. 15: in 
Acta et Documenta... Series II, vol. II, pars IV, pp. 785-792; vol. III, pars II, pp. 446-453. 

Quaestiones theologicae. Schema constitutionis de Ecclesia. Pars secunda, cap. XI: 
De Oecumenismo , Typis Polyglottis Vaticanis 1962, p. 15: in Acta et Documenta... 
Series II, pp. 792-800; vol. III, pars I, pp. 196-204. 

emendamenti proposti siano da accogliere ed indicare i motivi di rigetto per 
quelli che non dovrebbero essere accettati. 

Sono infine a pregarLa di voler disporre che i pareri siano rimessi a questa 
Sottocommissione con cortese sollecitudine. 

Gia ringranziando, bacio umilissimamente le sacre Mani e con senso di 
profonda venerazione mi confermo 

deirEminenza Vostra Reverendissima 
dev.mo um.mo obb.mo servitor vero 

Carlo Card. Confalonieri, pres. 
Vincenzo Fagiolo, segr. 

A Sua Eminenza Reverendissima 
II Signor Cardinale Agostino Bea 
Presidente dei Segretariato per 1’unione dei Cristiani 


ADNEXA 


I 

OBSERVATIONES 

a Patribus factae in sessione commissionis centralis 
die 20 iunii 1962 quoad schema decreti 

NECESSITAS ORATIONIS PRO UNITATE CHRISTIANORUM 
MAXIME TEMPORIBUS NOSTRIS 


Observationes praeviae 

I - «Nous profitons de cette occasion pour suggerer une remarque: est une priere 
instante a Sa Saintete pour que le Secretariat ne disparaisse pas avec la fin des travaux 
du Concile, mais qu’il se transforme en un Dicastere permanent de la Curie Romaine. 
II serait comme la conscience cecumenique permanente du Siege Romain et de toute 
1’Eglise catholique» (Maximos IV Saigh: concordant Ujcic, Cooray, Perrin, Verwimp). 


Art. n. 1 

I - «Schema Decreti de necessitate orationis loquitur, pag. 3, linn. 24-25 de collo¬ 
quiis peritorum catholicorum cum fratribus separatis. Velim ut normae praecisae de 
hac re sat periculosa ederentur et praesertim ut explicite statueretur talia colloquia 

semper esse sub auctoritate et vigilantia Episcopi dioecesis. Quamvis nemo negat utili¬ 
tatem talium colloquiorum, praesertim nostris diebus, tamen pericula in casibus parti¬ 
cularibus meo iudicio sat gravia sunt» (D’Alton). 

II - a) In pag. 5, lin. 19, inserenda esset vox quoque (in realitate quoque pro¬ 
prie...). 

b ) ibidem, in lin. 34, vox canonica mutanda esset in ecclesiastica vel saltem in 
externa (...culpa ab ecclesiastica — externa — communione...). Melius quoque esset 
ut loco Romanae Ecclesiae dicatur catholicae Ecclesiae» (Browne: concordant Pizzar- 
do, Aloisi Masella, Ferretto, McGuigan, Quiroga y Palacios, Cento, Godfrey, Albare- 
da, Gori, Antezana, Cooray, McKeefry, Graner, Bernier, Verwimp, Janssens). 

III - a) ad pag. 3; lin. 12, corrigatur: consideratione. 

b ) ad pag. 4, linn. 32-33, dicerem: efficaci inspirationi Spiritus Sancti imputan¬ 
dum est» (Sepinski). 


Art. n. 2 

I - a) ad pag; 6, linn. 13-14. Ps. 2,2 inutiliter iteratur, cum iam id biblicum testi¬ 
monium laudatum sit in pag. 3, lin. 10 ss. 

b ) pag. 7, linn. 7-8. Confessio nostrorum peccatorum, quae, ut proponitur, pu¬ 
blica fieret, mihi videtur esse non opportuna» (Ruffini: concordant Pizzardo, Masella, 
Ferretto, McGuigan, Quiroga y Palacios, Cento, Godfrey, Browne, Albareda, Gori, 
Antezana, Cooray, Alter, Graner, Bernier, Verwimp, Sepinski). 

II - «Illud tantum proponam: pag. 7, lin. 14, tollatur verbum ‘illis’. Credo enim 
quod non tantum non-catholicis sed pro nobis etiam gratia divina viam aperiet ad per¬ 
fectam unitatem. Per hoc non contradicitur unitati essentiali iam in Ecclesia catholica 
habita. Etenim, gratia divina adiuvante, catholici renovabuntur, Ecclesia apparebit sine 
macula neque ruga: et renovatio haec est via ad perfectam unitatem » (Leger). 

III — «Ad pag. 7, linn. 7-8, delere verba: ‘saepe scandalo et’; sufficit quod fueri¬ 
mus obstaculum. Id si propositio servanda est. Correctam, uti propono, servarem: hu¬ 
milis agnitio culpae exaltat confitentes et multos placat dissidentes » (Coussa: concor¬ 
dant Cooray, Seper, Janssens). 

IV - «Corrigendam puto phrasim in pag. 7, scii. lin. 5, ponerem: si, loco: eo quod , 
et in linea 7 ponerem: si, loco: immo forte saepius (Browne: concordant ut ad art. 1 
n. II). 

V - «a) pag. 7, lin. 25: corrigatur: sincero anhelitu. 

b) pag. 7, lin. 29-30: dicerem: scit bona humiliter... dare. 

c) pag. 7, lin. 30: dicerem: Dominum nostrum, qui est semper vivens ad...» 
(Sepinski). 

II 

OBSERVATIONES 

a Patribus factae in sessione commissionis centralis 
die 20 iunii 1962 quoad schema decreti 

DE VERBO DEI 


Observationes praeviae 

I - «Schema placet, sed parum, quia caret concinnitate» (Ruffini). 

II - Permulta optima hoc schema habet, sed clarius aliquomodo dici deberet hoc 
«verbum Dei» non esse derelictum arbitrariae interpretationi, quod est maximum» 
(Siri). 

III - «Omnino opportunum mihi videtur schema decreti pastoralis ‘ de Verbo 
Dei’. Etenim mira renovatio catholica in rebus biblicis omnibus Christifidelibus com¬ 
municanda est. Tale decretum inter catholicos intensiorem amorem erga Scripturas Sa¬ 
cras excitat et apud acatholicos voluntatem nostram fidei germanae exprimit. Attamen, 
de quonam verbo hic agitur clare definiendum est. 

Par. 2 dicit Verbum Dei comprehendere ‘ omnia quae Deus nobis revelando locu¬ 
tus est: Verbum scriptum et traditum ’. Si tale est Verbum de quo in schemate, oportet 
plus quam Sacram Scripturam considerare. Notio enim biblica de verbo non ad meram 
loquelam restringitur. Facta historica Veteris Testamenti, ipsa Incarnatio et Ecclesia, 
Traditio et Sacramenta Verbum Dei constituunt in quantum salvificam voluntatem di¬ 
vinam exprimunt. Omne quod Deus ad nostram salutem aut fecit aut dixit Verbum 
Dei est. Sacra Scriptura ut ‘verbum testans de Verbo’ sumenda est; non autem exhau¬ 
ritur in ea conceptus biblicus Verbi Dei. 

Par. 3 de solo verbo scripto loquitur quod «in actum vitae quotidianae fideliter» 
adduci debet. 

Par. 4 de solis sermonibus Iesu loquitur. Non tamen solum «per Verbi incarnati 
verba» sed etiam, exempli gratia, per factum Resurrectionis eius, nobis Dei mysteria 
innotescunt. 

De praedicatione atque de usu pastorali et liturgico Scripturae Sacrae aptissime 
agitur in paragraphis sequentibus. 

Optio ergo facienda est: si de sola Scriptura agendum est, non vox «Verbum» 
sed alia (ut Biblia vel Scriptura) adhibeatur, etiam in titulo et peculiariter in paragra- 
pho 2a). 

Si revera agendum de Verbo Dei in sensu biblico, tunc non restringatur schema ad 
Sacram Scripturam; sed extendatur ad omnes manifestationes voluntatis Dei salvificae 
in oeconomia salutis. 

Meo tamen iudicio, schema loqui debet de Biblia in vita Ecclesiae, quia theologia 
catholica de Verbo Dei nondum satis elaborata est. Et sequentem titulum propono: De 
Verbo Dei in scripturis tradito » (Leger). 

IV - «Inutile esset discutere et argumentare quae ex duabus — i.e. administratio- 
ne sacramentorum et praedicatione Verbi Dei — medium Corpus Christi aedificandi 

efficacius: utraeque necessariae sunt et essentiales. Attamen in his temporibus tam mul¬ 
ta et tanta dicebantur de efficacia ‘ ex opere operato ’ sacramentorum ut tum efficacia 
tum efficientia praedicationis parvipenderentur. 

Constitutio ergo De Verbo Dei de his fortius quam Schema loqui debebit. Oportet 
ut veram praedicandi theologiam proferat. 

Insuper praebeat eadem Constitutio quasi novam orientationem praedicationis fu¬ 
turae. Post Concilium Tridentinum, exempli gratia, praedicatio de gratia Christi nimis 
insistit gratiae creatae, causae iustificationis formalis, et fere tacet de gratia in sensu ma¬ 
gis fundamentali, amore Dei erga hominem gratuito et transformante. Nimis dicitur de 
causalitate 4 ex opere operato ’ sacramentorum; fere nihil dicitur de dispositionibus reci¬ 
pientis, de intimo contactu cum Christo, de confrontatione cum Christo personali, etc. 

Tales veritatum revelatarum aspectus sunt saltem non minoris momenti; insuper il¬ 
lorum praedicatio grata erit fratribus separatis, erroribus vel saltem sensui incompleto 
fidelium correctionem praestabit, et in genere rationes separationis inter Christianos 
minores faciet» (Ritter). 

V - « Etiam Schema Decreti Pastoralis ‘ De Verbo Dei ’ placet quoad substantiam: 
quoad modum autem considerationes quasdam proponere velim: 

Fortasse aliquomodo distinctius exprimi potest, quid sit verbum Dei sive sensu 
strictissimo sive sensibus secundariis intellectum. Sensu strictissimo est verbum ipsum, 
quod Deus ad homines locutus est sive per prophetas sive 'novissime, diebus istis... in 
Filio’, ut homines illud audiant atque reverenter recipiant et quo eos Deus ad salutem 
vocavit. Allocutio et vocatio divina notae essentiales huius verbi sunt. Hoc verbum Dei 
Spiritu Sancto inspirante scriptum est; unde elucet singularis dignitas librorum sacro¬ 
rum, quae etiam in cultu seu sacris ritibus multimode illustratur (v. gr. incensatione li¬ 
bri). Hoc verbum Dei primarie contineri et afferri debet in pronuntiatione, qua Eccle¬ 
sia ministerium verbi exercet sicut Christus suus Institutor. Tamen haec annuntiatio 
non est formalis idem ac verbum Dei illo strictissimo sensu intellectum, sed eius diffu¬ 
sio et traditio ad homines omnium temporum atque regionum; est quidem magis mini¬ 
sterium verbi quam verbum ipsum (hoc innuitur iam pag. 5, lin. 28 sq.). Nec verbum 
Dei hoc strictissimo sensu intellectum confundi debet cum deposito fidei vel cum doc¬ 
trina fidei. Nam doctrina accedit ad verbum illud, ad id declarandum, explicandum, 
tuendum; neque tamen hac de causa haec doctrina minoris valoris aestimari debet, 
quippe cum proponatur et ipsa vi missionis Christi (patet agi de doctrinis fide tenendis, 
v. gr. definitionibus Conciliorum; non de doctrina theologorum minoris gradus certitu¬ 
dinis theologicae). Etiam autem depositum fidei (sicut et doctrina) latius patet quam 
verbum Dei strictissimo illo sensu intellectum, nam et hoc et doctrinas continet. Certe 
hae distinctiones in recentiore theologia nondum satis communes evaserunt (bene ta¬ 
men componi potest haec recentior et magis ad usum pastoralem spectans terminologia 
cum illa consueta theologorum, quae v. gr. magis modum traditionis verbi prae oculis 
habet, cum v. gr. dividat verbum Dei in scriptum et oretenus traditum); unde nullo 
modo determinationem quandam eius auctoritativam optassem; sed tantum id suadere 
intendo, ne per Decretum praeiacens ulterioribus pervestigationibus ullum praeiudi- 
cium imponatur» (Dopfner). 

VI - «Argumentum videtur mihi ad Constitutionem de Fontibus Revelationis 
pertinere; minus enim convenire videtur ut idem argumentum bis in Concilio, etsi sub 
diversa forma, tractetur» (0’Connor). 

Art. n. 1 

I - «Ad pag. 3, lin. 6, scribatur: zizania» (Sepinski). 


Art. n. 2 

I - «N. 2 (p. 3) definire videtur verbum Dei sensu latiore, ut tamen Decretum 
magis efficax evadat et etiam illis acatholicis, qui verbum Dei maximi aestimant, plane 
monstret nobis venerationem verbi Dei sensu stricto intellecti maxime cordi esse, op¬ 
portune distinctio quaedam inseratur (v. gr. in pag. 5, lin. 15 iam innuitur), qua innote¬ 
scit, nos quoque (non propter Protestantes, sed propter ipsam Christi institutionem: cf. 
Mt. 4, 4; Mc. 1,38; Lc. 8, 21) bene agnoscere ipsum verbum, quo Deus hominem direc¬ 
te alloquitur eumque vocat, ut audiat, poenitentiam agat, credat et salvus fiat. (Certe 
maxima pars Decreti primarie iam agit de verbo Dei hoc sensu intellecto, v. gr. in n. 4; 
n. 8, lin. 11; sed explicite hoc dici deberet). — Apto loco etiam inculcari (et in decreto 
de praedicatione et catechesi ulterius evolvi) debet, quod hoc verbum Dei primum lo¬ 
cum habere debet in annuntiatione, ut ipsa sit quam efficacissima (cf. Act. Ap. 16, 18; 1 
Cor. 1, 18; lac. 1, 18)» (Dopfner). 

II - «Ad pag. 3, lin. 19, corrigatur: in cultu et vita» (Sepinski). 


Art. n. 7 

I - «Ad pag. 5 dicatur modo positivo: apostoli autem voluerunt esse... » (Coussa: 
concordant Cooray, Seper, Janssens). 


Art. n. 9 

I - «Ad pag. 6, linn. 17-18, cuius pars essentialis. Accuratius dicatur: cuius pars 
necessaria» (Ruffini: concordant ut ad schema I, art. 2, n. I). 


Art. n. 10 

I - «Pag. 6, linn. 36-37: ‘quamobrem... vel scindendum’. Si verbum, quod hic 
memoratur, est verbum biblicum, quod asseritur non est verum quia plura sacramenta 
administrantur verbis non biblicis» (Ruffini; concordant ut supra). 

II - «Ad pag. 7, lin. 2, omittatur vox simul» (Coussa: concordant Cooray, Seper, 
Janssens). 


Art. n. 13 

I - «Ubi de Scripturae lectione privata (v. gr. pag. 7, lin. 33 sqq.) vel liturgica 
sermo est, consequenter ad supra dicta declarari deberet, utramque lectionem fieri 

primarie, ut homo audiat Deum loquentem ad seipsum. Certe haec omnia implicite 
continentur in Schemate; tamen superfluum esse non videtur, ea magis explicite di¬ 
cere, quia sic magis adhuc apparet, quo ambitu et quanam exspectatione et disposi¬ 
tione homines singuli et tota Ecclesia, imprimis qui ad Evangelium annuntiandum 
missi sunt vel docendi munere funguntur, ad verbum Dei recipiendum accedere de¬ 
bent» (Dopfner). 

II - «Hac de lectione S. Scripturae omnibus fidelibus suadenda ratio habeatur de 
regulis positis a Summis Pontificibus praesertim Pii VII (Denz. 1606) et Gregorii XVI 
(Denz. 1632). 

De facto quomodo omnes nostri temporis fideles sunt capaces recte intelligendi 
prima capita Genesis si non manuducuntur commentariis in sensu veritatis catholicae 
compositis ?» (Jullien). 

III - «p. 7, lin. 34 sqq . frequentem piamque Scripturarum lectionem. Absolute pro¬ 
posita frequens lectio Bibliorum non placet propter multa, quae praetermitto, sed 
praecipue quia praxim Ecclesiae tot saecula perdurantem abrumpere videtur, non satis 
caute (meo iudicio) nec sufficienter habito respectu continuitatis. Quare velim facia¬ 
mus saltem mentionem: 

a) de obscuritate Scripturae, tam intrinsecus quam extrinsecus consideratae 
quam II Petr. 3, 13 fatetur, unde non est lumen nisi lumine intelligatur: lumen autem 
suppetit Christifidelibus verbum praedicationis per ministros prolatum; 

b ) de consequenti necessitate eos tantummodo textus Bibliorum easque versio- 
nes vernaculas pervolvendi, quibus probati ab Ecclesia auctores glossas et commenta¬ 
rios adiecerint, ne temere quis sententiam suam vel corruptam in sacro textu se intro¬ 
spicere iactet. 

Necessarium demum videtur totam hanc materiam multo maiore cautela pertracta¬ 
ri, ne videamur mutare quadrata rotundis. Velim praesertim prae oculis habeamus 
damnatas in Quesnello propositiones, scilicet LXXX. Lectio S. Scripturae est pro omni¬ 
bus-, et LXXIX: Utile et necessarium est omni tempore, omni loco et omni personarum 
generi studere et cognoscere spiritum, pietatem et mysteria S. Scripturae, necnon docu¬ 
menta Pii VII, quorum haec est summa: « si Sacra Biblia vulgari lingua passim sine di¬ 
scrimine permittantur, plus inde detrimenti quam utilitatis oriri»-, cf. Denz. 1429, 1430, 
1602/6. 

Ut omnia breviter perstringam, postulo ut cautius S. Synodus totum negotium agat, 
et dum aliquam variationem in praxim adhuc usurpatam introducere intendit, pericu¬ 
lum, a quo sapientissime Pius VII praecavit, diligentius declinet, et praesentem nova¬ 
tionem subtilioribus verbis S. Ecclesiae antiquis documentis prudenter accommodet, 
ne tam aperte damnemus, quae tam diu placuerant, quaeque fugeramus et fugavera¬ 
mus, nunc ex converso requiramus» (Jelmini). 

IV - «Ad pag. 8, lin. 4, corrigatur: ex adaucto... cultu» (Sepinski). 

III 

OBSERVATIONES 

a Patribus factae in sessione commissionis centralis 
die 20 iunii 1962 quoad schema decreti 

DE OECUMENISMO CATHOLICO 
(Decretum pastorale) 


Observationes praeviae 

I - «Non placet titulus Oecumenismus catholicus, quia hucusque vox Oecumeni- 
smus sat aequivoca fuit» (Siri). 


Art. n. 1 

I - «a) ad pag. 5: incorporationis sacramentale signum dixerim rectius, ut opinor: 
‘ incorporationis causa et signum ’. 

b) ad pag. 5, linn. 20-21: ‘in sanctitate et veritate’ melius: in veritate et 
sanctitate» (Ruffini). 


Art. n. 3 

I - «Ad pag. 8, linn. 20-25. De participatione dissidentium in celebratione Eucha¬ 
ristica, magis mihi placet quod dicitur in hoc schemate quam quod scriptum legitur in 
schemate Commissionis Theologicae pag. 7, linn. 29-35» (Ruffini: concordant Pizzar- 
do, Aloisi Masella, McGuigan, Quiroga y Palacios, Cento, Godfrey, Jullien, Browne, 
Albareda, Gori, Ujcic, Beras, Cooray, Graner, Bernier, Verwimp, Sepinski, Janssens). 


Art. n. 4 

I - a) p. 9, lin. 23: pro locutione «Proclamatio verbi Dei» (cum revera nihil aliud 
denotet quam « motum kerigmaticum », in quo elementis positivis aliqua quoque nega¬ 
tiva sociantur), videretur aptior haec pericope: «motus renovationis praedicationis et 
catecheticae ». 

b) p. 9, linn. 23-24: pro locutione: «Laicorum apostolatus» (cum decursu sae¬ 
culorum huiusmodi apostolatus iam aliquo modo excultus fuerit) videretur recentiores 
Ecclesiae pressius exprimere haec locutio: «homologatio apostolatus laicorum organice 
dispositi una cum Sacra Hierarchia ». 

c) p. 9, lin. 24: ad complendum prospectum signorum quibus panditur renova¬ 
tio interna Ecclesiae, videretur adnumerandas esse etiam «providentias Ecclesiae pro 
aequioribus conditionibus necnon pro agnoscendis iuribus populorum politicam auto- 
nomiam exposcentium» (Silva Henriquez). 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 286/SE 


E Civitate Vaticana, die 7 luglio 1962 


Eminenza Reverendissima, 

Ho il piacere di rimettere alFEminenza Vostra Reverendissima le osserva- 
zioni fatte dagli Em.mi, Ecc.mi e Rev.mi Padri della Pontificia Commissione 
Centrale 1 agli schemi De relationibus inter Ecclesiam et Statum necnon de tole¬ 
rantia religiosa , 2 3 e De libertate religiosa? 

Con la gradita occasione bacio le sacre Mani e con senso di profonda vene- 
razione mi confermo 

dell’Eminenza Vostra Reverendissima 
dev.mo um.mo obbl.mo 
servitor vero 

Caelo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 
II Signor Cardinale Alfredo Ottavlani 
Presidente della Commissione Teologica 
Prep aratoria dei Concilio Vaticano II 


1 Patrum observationes typis editae sunt in Acta et Documenta... Series II, vol. II, 
pars IV, pp. 692-746; 848 ss. 

2 Quaestiones theologicae. Schema constitutionis de Ecclesia. Pars II, caput IX: De 
relationibus inter Ecclesiam et Statum necnon de tolerantia religiosa, Typis Polyglottis 
Vaticanis 1962, pp. 24: in Acta et Documenta... Series II, vol. II, pars IV, pp. 657-672; 
vol. III, pars I, pp. 176-191. 

3 Quaestiones secretariatus ad christianorum unitatem fovendam. Schema constitutio¬ 
nis de libertate religiosa, Typis Polyglottis Vaticanis 1962, pp. 19: in Acta et 
Documenta... Series II, vol. II, pars IV, pp. 676-684; vol. III, pars II, pp. 433-441. 

Summus Pontifex Ioannes XXIII peculiarem instituit commissionem ad quaestio¬ 
nes «De tolerantia religiosa» et «De libertate religiosa» penitus perscrutandas: 
cf. pp. 181-182. 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 287/SE 


E Civitate Vaticana, die 7 luglio 1962 


Eminenza Reverendissima, 

Ho il piacere di rimettere alTEminenza Vostra Reverendissima le osserva- 
zioni fatte dagli Em.mi, Ecc.mi e Rev.mi Padri della Pontificia Commissione 
Centrale agli schemi De relationibus inter Ecclesiam et Statum necnon de tole¬ 
rantia religiosa , e De libertate religiosa} 

Con la gradita occasione bacio le sacre Mani e con senso di profonda vene- 
razione mi confermo 


delTEminenza Vostra Reverendissima 
dev.mo um.mo obbl.mo 
servitor vero 

Caelo Card. Confalonieri, pres. 
Vincenzo Fagiolo, segr. 


A Sua Eminenza Reverendissima 
II Signor Cardinale Agostino Bea 
Presidente dei Segretariato per 1’unione dei Cristiani 


1 Patrum observationes typis editae sunt in Acta et Documenta... Series II, vol. II, 
pars IV, pp. 692 ss. 

Em.mus AUGUSTINUS Card. BEA 
Praeses secretariatus ad christianorum unitatem fovendam 


SECRETARIATUS 

AD CHRISTIANORUM UNITATEM FOVENDAM 
PRAEPARATORIUS CONCILII VATICANI II 

Prot. N. 3/61 


E Civitate Vaticana, die 23 luglio 1962 


Eminentissimo e Reverendissimo Signor Mio Oss.mo, 

Mi pregio rimettere qui unite alPEminenza Vostra Reverendissima, in ri- 
sposta al venerato ufficio delPEminenza Vostra in data 3 luglio 1962 (prot. 
281/SE), 1 le osservazioni fatte da questo Segretariato dopo Pesame delle propo- 
ste avanzate dagli Em.mi, Ecc.mi, e Rev.mi Membri della Pont. Commissione 
Centrale nella seduta dei giorno 20 giugno seorso, in merito alio schema De 
Oecumenismo catholico. 

BaciandoLe umilissimamente le Mani, con senso di profonda venerazione 
mi confermo 


delPEminenza Vostra Reverendissima 
dev.mo, um.mo, obbl.mo servitor vero 

Agostino Card. Bea, pres. 

J. WlLLEBRANDS, Segf. 


A Sua Eminenza Reverendissima 
il Signor Cardinale Carlo Confalonieri 
Presidente della Pontificia 
Sotto-Commissione de schematibus emendandis 


1 Cf. pp. 535-536. 

SUBCOMMISSIO DE SCHEMATIBUS EMENDANDIS 


ADNEXUM 


E Civitate Vaticana, die 23 iulii 1962 


Decretum 

DE OECUMENISMO CATHOLICO 
(Decretum pastorale) 


Ad observationes generales 

A multis em.mis et exc.mis Patribus propositum est ut ex utroque Schemate de 
Oecumenismo, altero a Commissione Theologica, altero a Secretariatu ad Christiano¬ 
rum unitatem fovendam exarato, unicum Schema componeretur. 

De hac re cum Secretario Commissionis theologicae egimus qui tamen negativam 
opinionem dedit, quia Schema Commissionis theologicae pars integralis est constitutio¬ 
nis theologicae de Ecclesia, e contra Schema Secretariatus ad christianorum unitatem 
fovendam decretum pastorale constituit. Haec duo ob characterem et valorem diffe¬ 
rentem separanda esse videntur. 

Ad III. Observationem III accipimus. Textus modificatur in: «Econtra egoismus et 
superbia esse nequeunt nisi discordiarum fons ». 

Ad observationes praevias 

Ad p. 6: ad I. Retineatur titulus: de Oecumenismo catholico. Terminus Oecumeni- 
smus hodie tam frequenter et generatim usu venit, ut iam evitari nequeat. Sed additur 
vox «catholicus» qua pressius determinatur hic agi de oecumenismo iuxta principia 
doctrinae catholicae, quod etiam ex ipso decreto pastorali luculenter patet. 


Art. n. I 

Ad I: a) ad pag. 5, lin. 14-15. Textus modificetur in: «incorporationis sacramenta- 
lem causam et signum». Ratio autem est: ob singularem baptismi dignitatem. Agitur de 
causa in ordine supernaturali, prout sacramenta sunt. 

b) ad pag. 5, lin. 20-21. Accipitur. 


Art. n. 3 

Ad I: Adnotatio haec textum plene approbat, igitur retineatur. 


Art. n. 4 

Ad I: a) pag. 9, lin. 23; b) pag. 9, lin. 23-24; c) pag. 9, lin. 24. 

Incisum istud (pag. 9, lin. 22-25) solummodo exempla quaedam adducit, non au¬ 
tem taxative et per modum definitionis omnia renovationis elementa exponit. Qua- 

propter longiores descriptiones minus aptae videntur. Adnotatio reduci potest ad se¬ 
quentia: loco «proclamatio verbi Dei» ponatur: «praedicatio verbi Dei atque cate¬ 
chesis »; et in fine addatur: « normae et activitates Ecclesiae in re sociali». 

Proinde ita: (p. 9, lin. 22-25): «— motus biblicus necnon liturgicus, praedicatio 
verbi Dei atque catechesis, laicorum apostolatus, vitae religiosae renovatae formae, ma¬ 
trimonio iunctorum spiritualitas, normae et activitates Ecclesiae in re sociali». 

Agostino Card. Bea, pres. 

J. W ILLEBRANDS , segr. 


5 

EM.MUS AUGUSTINUS Card. BEA 
Praeses secretariatus ad christianorum unitatem fovendam 


SECRETARIATUS 

AD CHRISTIANORUM UNITATEM FOVENDAM 
PRAEPARATORIUS CONCILII VATICANI II 

Prot. N. 3/61 


E Civitate Vaticana, die 25 luglio 1962 

Eminentissimo e Reverendissimo Signor Mio Oss.mo, 

Mi pregio rimettere qui unite alPEminenza Vostra Reverendissima, in 
risposta al venerato ufficio delPEminenza Vostra in data 3 luglio 1962 
(prot. 281/SE), 1 le osservazioni fatte da questo Segretariato dopo Pesame delle 
proposte avanzate dagli Em.mi, Ecc.mi, e Rev.mi Membri della Pont. Commis¬ 
sione Centrale nella seduta dei mese di giugno seorso, in merito alio Schema de¬ 
creti pastoralis de Verbo Dei. 

BaciandoLe umilissimamente le Mani, con senso di profonda venerazione 
mi confermo 

delPEminenza Vostra Reverendissima 
dev.mo, um.mo, obbl.mo servitor vero 

Agostino Card. Bea, pres. 

J. W ILLEBRANDS , segr. 

A Sua Eminenza Reverendissima 
il Signor Cardinale Carlo Confalonieri 
Presidente della Pontificia 
Sottocommissione de schematibus emendandis 


1 Cf. pp. 535-536. 

ADNEXUM 


E Civitate Vaticana, die 25 iulii 1962 


Schema decreti pastoralis 
DE VERBO DEI 


Ad observationes praevias 

I-II-III: Clarius definimus de quonam verbo hic agitur. Loco art. 2 (p. 3, linn. 17- 
19) novum textum proponimus. Sonat: 2. «Verbum Dei ea omnia sunt quae Deus lo¬ 
quendo et agendo, maxime per Verbum incarnatum, ad nostram salutem nobis revela¬ 
vit. Hoc verbum in Ecclesia et per Ecclesiam in Spiritu proclamatur et praesens fit et 
tamquam ‘sermo efficax’ ( Hebr . 4, 11) operatur. Quod imprimis fit per Sacram Scrip¬ 
turam Veteris et Novi Testamenti, quae non tantum continet verbum Dei sed ipsa sen¬ 
su eminenti verbum Dei est, et insuper per Ecclesiae testimonium de ‘ magnaliis Dei ’ 
C Act. 2, 11) et universam eius salutarem activitatem». 

Ad II: art. 13 aliquomodo mutatus est. Ibi nunc dicitur: « sub ductu Ecclesiae ma¬ 
gisterii ». 

Ad III: ubi de paragrapho 4 agitur: in art. 4 loco «per Verbi incarnati verba» po¬ 
natur: «per Verbum incarnatum». 

Ad IV: Observationibus Em.mi Card. Ritter plene consentimus. Attamen non est 
obiectum Decreti proferre totam theologiam praedicationis, quia ut etiam dicit 
Em.mus Card. Leger, theologia catholica de verbo Dei nondum satis elaborata est et 
quia Decretum est pastorale. Tenor et finis totius Decreti maxime cum modificationi¬ 
bus allatis, observationibus Em.mi Card. Ritter obviam venit. 

Ad V: Secretariatus observationibus Em.mi Card. Dopfner generatim omnino con¬ 
sentit et nova forma art. 2 distinctiorem descriptionem notionis verbi Dei exprimit. 
Abstinuimus consulto ab illis quae distinctiones et disputationes theologorum sive anti¬ 
quiorum sive recentiorum tangere videntur, v.g. distinctio de verbo Dei sensu strictissi¬ 
mo et sensu secundario, ut ulterioribus investigationibus via aperta maneat, sicut ipse 
Em.mus Cardinalis Dopfner desiderat. 

Ad VI: in praesenti Decreto non sub aspectu dogmatico sed sub aspectu pastorali 
egimus, neque de Fontibus Revelationis sed de actuali momento et efficacitate salutari 
verbi Dei sermo est. 


Art. 1 


Ad I: ad pag. 3, lin. 6, accipitur. 

Art. 2 

Ad I: textus art. 2 iam mutatus est (vide supra), insuper ad mentem huius observa¬ 
tionis in art. 4 lin. 10-11 ponatur: «spiritu nobis appropinquatur, nos ad poenitentiam 
et salutem vocat atque nobis sociatur audientibus... etc.». 

Ad II: ad pag. 3, lin. 19, accipitur. 


Art. 7 

Ad I: ad pag. 5, linn. 28-29, accipitur. Textus sonat: «Apostoli esse voluerunt ‘ mi¬ 
nistri sermonis ’ ( Lc. 1, 2) qui non ... etc.». 


Art. 9 

Ad I: ad p. 6, linn. 17-18, observatio accipitur, ideo loco «pars essentialis» pona¬ 
tur: « pars necessaria ». 


Art. 10 

Ad I: ad p. 6, linn. 36-37, observatio accipitur, textus reformatur et sonat (lin. 34): 
«in constitutionem venit sacramentorum. Quinimmo sacramentales actiones proclama- 
tio et applicatio salutiferi operis Christi sunt. Verbum et sacramentum numquam... 
etc.». 

Ad II: ad p. 7, lin. 2, observatio accipitur, ideo omittatur vox simul. 


Art. 13 

Ad I et II: observationes Em.mi Card. Dopfner et Em.mi Card. Jullien accipiuntur. 
Textus art. 13, p. 7, linn. 33-37, mutatur et sonat: «Pastorum officium est, fideles om¬ 
nes quam primum suaviter in frequentem piamque Scripturarum lectionem in spiritu 
Ecclesiae manuducere, quo consuescant mysteria Dei in eis contemplare atque inde ro¬ 
bur spirituale contra omnes impietatis impetus haurire. Persuasum plane sibi habeant 
omnes, lectionem Scripturarum ideo primarie fieri ut homo audiat Deum ad se loquen- 
tem eiusque verbum in se recipiat mente aperta et docili, sub ductu Ecclesiae magiste¬ 
rii, cui Deus verbum concredidit. In id praedicatio dirigenda est... etc.». 

Ad III: decretum praeprimis exhortationes et indicationes a P. Pio XII in litteris 
encyclicis de re biblica propositis, sequitur. In saeculis praecedentibus nonnulla docu¬ 
menta durius sonant ob particulares rerum conditiones, id est ad praecavenda pericula 
et abusus repellendos, qui maxime in Europae partibus, impellente protestantismo, 
grassabantur. 

Ad IV: ad pag. 8, lin. 4, accipitur. 

Agostino Card, Bea, pres. 

J. WlLLEBRANDS, segr. 

6 

Em.mus CAROLUS Card. CONFALONIERI 
Praeses sub commissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 312/62 


E Civitate Vaticana, die 28 luglio 1962 


Eminentissimo e Reverendissimo Signor Mio Oss.mo, 

Mi affretto significarLe che ho ricevuto le Sue pregiate missive dei 23 e 25 
luglio corr., n. prot. 3/61, con le risposte di codesto Segretariato alie osserva- 
zioni avanzate dagli Em.mi, Ecc.mi e Rev.mi Membri della Pont. Commissione 
Centrale in vista degli emendamenti da introdurre negli schemi De Oecumeni- 
smo catholico , e De Verbo Dei. 

BaciandoLe umilissimamente le Mani, con senso di profonda venerazione 
mi confermo 


delTEminenza Vostra Reverendissima 
dev.mo, um.mo, obbl.mo servitor vero 

Carlo Card. Confalonieri, pres. 
Vincenzo Fagiolo, segr. 


A Sua Eminenza Rev.ma 

II Signor Card. Agostino Bea 

Presidente dei Segretariato per 1’unione dei Cristiani 



DOCUMENTA 


551 


7 

EM.MUS AUGUSTINUS Card. BEA 
Praeses secretariatus ad christianorum unitatem fovendam 


SECRETARIATUS 

AD CHRISTIANORUM UNITATEM FOVENDAM 
PRAEPARATORIUS CONCILII VATICANI II 

Prot. N. 8/61 


E Civitate Vaticana, die 28 iulii 1962 


Eminentissimo e Reverendissimo Signor Mio Oss.mo, 

Mi pregio rimettere qui unite alTEminenza Vostra Reverendissima, in ri- 
sposta al venerato ufficio delFEminenza Vostra in data 3 luglio 1962 (prot. 
281/SE), 1 le osservazioni fatte da questo Segretariato dopo 1’esame delle propo- 
ste avanzate dagli Em.mi, Ecc.mi, e Rev.mi Membri della Pont. Commissione 
Centrale nella seduta dei mese di giugno seorso, in merito alio Schema Necessi¬ 
tas orationis pro unitate christianorum maxime temporibus nostris. 

BaciandoLe umilissimamente le Mani, con senso di profonda venerazione 
mi confermo 


delPEminenza Vostra Reverendissima 
dev.mo, um.mo, obbl.mo servitor vero 

Agostino Card. Bea, pres. 

J. W ILLEBRANDS , segr. 


Sua Eminenza Reverendissima 
II Signor Cardinale Carlo Confalonieri 
Presidente della Sottocommissione 
de schematibus emendandis 


1 Cf. pp. 535-536. 

ADNEXUM 


Schema decreti 

NECESSITAS ORATIONIS PRO UNITATE CHRISTIANORUM MAXIME 
TEMPORIBUS NOSTRIS 


Art. n. 1 

Ad I: Observationi Em.mi Cardinalis d’Alton plane consentimus. Attamen normae 
praecisae de colloquiis peritorum catholicorum cum fratribus separatis suum locum 
obtinent sive in schemate De Oecumenhmo a Commissione theologica exarato, sive in 
schemate Decreti pastoralis De Oecumenismo catholico exarato a Secretariatu nostro. 
In exhortatione ad orationem autem minus apte videntur. 

Ad II: a) in pag. 5, lin. 19, observatio accipitur. Textus tunc sonat: «sed realitate 
quoque proprie spirituali... etc.». 

h) in pag. 5, lin. 34, observatio accipitur. Textus tunc sonat: «sine personali 
culpa ab externa communione Ecclesiae Catholicae seiunctae ». 

Ad IIp a) ad pag. 3, lin. 12, accipitur. 

b) ad pag. 4, linn. 32-33, accipitur. Textus tunc sonat: «efficaci inspirationi 
Spiritus Sancti imputandum est». 


Art. n. 2 

Ad I: a ) ad pag. 6, linn. 13-14. Textus Ps. 2, 2 hoc loco retineatur et expungatur in 
pag. 3, linn. 10-11, ita ut textus p. 3, linn. 8-11, tunc sonat: « ...praedicandae; petulan¬ 
tiam denique iuvat inimicorum Dei». 

b) ad pag. 7, linn. 7-8. Observatio accipitur et textus corrigitur iuxta vota 
Em.mi Card. Coussa et Browne sub III et IV. Textus sic sonat (pag. 7, linn. 5-8): «Ve¬ 
niam a Deo petamus, si in praeterito, pro vitanda divisione vel restauranda unitate non 
satis egerimus, si fragilitatis exemplo fratribus obstaculo fuerimus». 

Ad II: ad pag. 7, lin. 14. Observatio accipitur et tollatur verbum «illis ». 

Ad III et IV. Observationes accipiuntur. Vide supra art. 2 ad I b. 

Ad V: a) pag. 7, lin. 25, accipitur. 

b) pag. 7, linn. 29-30, accipitur. Tollatur verbum «data» et textus sonat: 
« ... et scit bona humiliter et perseveranter petentibus dare;... ». 

c) pag. 7, lin. 31, accipitur. Textus sonat: «Dominum nostrum qui est ‘semper 
vivens ad... ’». 


Agostino Card. Bea, pres . 
J. Willebrands, segr . 

8 

ANNOTATIO 

I 

Schemata emendata decretorum: 

1. Necessitas orationis pro unitate christianorum maxime temporibus nostris 

2. De Verbo Dei 

3. De oecumenismo catholico 

coaluerunt in unum schema decreti, quod inscriptum est De unione foven¬ 
da inter christianos : 

Cap. I: De necessitate orationis pro unitate christianorum maxime tempo¬ 
ribus nostris; 

Cap. II: De Verbo Dei; 

Cap. III: De oecumenismo catholico. 1 


II 

Decretum de ludaeis 2 ascriptum erat in ordine agendorum septimae sessio¬ 
nis commissionis centralis praeparatoriae mense iunio 1962 habendae, 3 sed de 
illo disceptatum non est consilio em.mi card. Hamleti Ioannis Cicognani a se¬ 
cretis Status. 


1 Schema typis editum est in Schemata constitutionis et decretorum ex quibus argu¬ 
menta in Concilio disceptanda seligentur. Series Quarta , Typis Polyglottis Vaticanis 
1963, pp. 371-391. 

2 Typis Polyglottis Vaticanis 1962, pp. 5-6: in Acta et Documenta... Series II, 
vol. IV, pars II, p. 458. 

3 Cf. Acta et Documenta... Series II, vol. II, pars IV, p. 10. 




6 - SCHEMA CONSTITUTIONIS DOCTRINALIS 

DE COMMUNITATE GENTIUM 

7 - SCHEMA CONSTITUTIONIS DOCTRINALIS 

DE ORDINE SOCIALI 




1 


Exc.mus PERICLES FELICI 

Secretarius generalis commissionis centralis 
praeparatoriae Concilii Vaticani II 


PONTIFICIA COMMISSIO CENTRALIS 
PRAEPARATORIA CONCILII VATICANI II 


Prot. N. 2268-2286 Centr./62 


E Civitate Vaticana, die 23 luglio 1962 


Eminenza Reverendissima, 

In ossequio al venerato incarico, ho Tonore di inviare alTEminenza Vo¬ 
stra Rev.ma i due schemi: De communitate gentium ; 1 De ordine sociali , 2 prepa- 
rati, secondo TAugusto desiderio dei Santo Padre, dalla Commissione Teolo- 
gica. 

Essendo ormai ultimate le sedute plenarie della Commissione Centrale, 
si e ritenuto opportuno sottoporre i due schemi alTesame degli Em.mi 
Membri delle Sottocommissioni, ancora in funzione, della Commissione 
Centrale. 

Sarei pertanto grato alTEminenza Vostra se volesse farmi pervenire il suo 
saggio ed illuminato voto sui detti schemi per i primi giorni dei prossimo mese 
di settembre. 


1 Quaestiones Theologicae. Schema constitutionis doctrinalis de communitate gen¬ 
tium , Typis Polyglottis Vaticanis 1962, pp. 27: in Acta et Documenta... Series II, vol. 
III, pars I, pp. 232-246. 

2 Quaestiones Theologicae. Schema constitutionis doctrinalis de ordine sociali , Typis 
Polyglottis Vaticanis 1962, pp. 47: in Acta et Documenta... Series II, vol. III, pp. 247- 
275. 

Chino al bacio della Sacra Porpora, mi confermo con i sensi della piu 
profonda venerazione 

delTEminenza Vostra Rev.ma 
dev.mo obbl.mo 

Pericle Felici, segr. gen. 


Agli Eminentissimi Signori Cardinali 

Membri delle Sottocommissioni della Commissione Centrale 
Cardd. Leone Giuseppe Suenens, Giovanni Battista Montini, 
Giuseppe Frings, Michele Browne, Giacomo de Barros CAmara, 
Arcadio Larraona, Giuseppe Siri, Andrea Jullien, 

Guglielmo Teodoro Heard, Francesco Roberti, Eugenio Tisserant, 
Achille Lienart, Ignazio Gabriele Tappouni, Giuseppe Ferretto, 
Carlo Confalonieri, Clemente Micara, Giacomo Luigi Copello, 
Paolo Emilio Leger 


2 

Em.mus CAROLUS Card. CONFALONIERI 
Praeses subcommissionis de schematibus emendandis 


PONTIFICIA SUBCOMMISSIO CENTRALIS 
DE SCHEMATIBUS EMENDANDIS 
PRAEPARATORIA CONCILII VATICANI II 

Prot. N. 311/62 SE 


E Civitate Vaticana, die 28 luglio 1962 


Eccellenza Reverendissima, 

Mi affretto significarLe che mi sono pervenuti i due schemi De communita¬ 
te gentium e De ordine sociali e che entro il termine indicato faro pervenire 
alTEccellenza Vostra Reverendissima il richiesto voto. 

Con la gradita occasione, rinnovandoLe i sensi della mia stima, mi con- 
fermo 

delTEccellenza Vostra Reverendissima 
dev.mo 

Carlo Card. Confalonieri, pres. 

A Sua Eccellenza Reverendissima 
Mons. Pericle Felici 

Segretario Generale della Pont. Commissione Centrale 
dei Concilio Ecumenico Vaticano II 

3 

Exc.mus PERICLES FELICI 
Secretarius generalis Concilii Oecumenici Vaticani II 


Prot. N. 81 CV/62 


E Civitate Vaticana, die 19 settembre 1962 


Eminenza Reverendissima, 

Con inserto che allego, mi reco a doverosa premura di trasmettere a Vo¬ 
stra Eminenza Reverendissima le osservazioni degli Eminentissimi Signori 
Cardinali, fin’ora pervenute, sugli schemi De ordine sociali e De communitate 
gentium. 

Sono a pregare Vostra Eminenza di voler benevolmente disporre Tintrodu- 
zione di detti emendamenti nel testo degli schemi da parte delTapposita Sotto- 
Commissione, rimettendo poi il testo emendato a questa Segreteria Generale 
possibilmente prima delTinizio delle Assisi Conciliari. 

Profitto delFoccasione per baciarLe la Sacra Porpora e dirmi con sensi di 
profondo ossequio e venerazione 


delTEminenza Vostra Reverendissima 
dev.mo obbl.mo 

Pericle Felici, segr. gen. 


(con Allegati) 

A Sua Eminenza Reverendissima 
II Signor Cardinale Alfredo Ottaviani 
Presidente della Commissione Teologica 



560 

ADNEXA 


I 

OBSERVATIONES 

a Patribus factae quoad schema constitutionis doctrinalis 
DE ORDINE SOCIALI 


1 - Em.mus MICHAEL Card. BROWNE 

Placet iuxta modunr. secundum ea quae exposui in foliis manu scriptis adiunctis. 

De singulis istorum Schematum opinor, non obstante vero valore uniuscuiusque 
eorum, ea non esse sufficienter adhuc praeparata ut Concilio Oecumenico submittan¬ 
tur. Hoc magis firme dicerem de Schemate De ordine sociali. Ut rationes opinionis 
praedictae pateant, humillime submitto observationes quae sequuntur: 

Circa Schema De ordine sociali-. 

1. In p. 4,1. 8 [Cap. 1, art. 3] omitterem voces nec abalienari. Quaedam enim iura 
naturalia possunt abalienari, v.g. ius possidendi, etsi numquam possint violari. 

2. In eadem p. 4, 1. 34-35 [Cap. 1, art. 4] omitterem verba «et eatenus... con¬ 
ferunt ». Istud dictum in sua universalitate non esset simpliciter verum. 

3. In p. 5,1. 9-20 [Cap. 1, art. 6] puto quod opportunum esset reconstruere hunc 
articulum. Mihi saltem clarus non est. Forte melius adhuc posset redigi ad hoc ut cla¬ 
rius pateat: a) bonum commune consistere primarie in vita humana secundum virtutem 
(omnis generis), b) illud secundarie consistere in omnibus quae socialiter requiruntur 
ut conditiones etiam materiales huius vitae. 

4. In p. 5,1. 30-33 [Cap. 1, art. 7], omitterem verba: «Accedit quod... auctoritatis 
participatio». Non videntur necessaria, et insuper exprimunt considerationem quam¬ 
dam abstractam cuius veritas non est immediate obvia. 

5. In p. 6,1. 2-3 [Cap. 1, art. 8], non videtur dicendum modo absoluto exercitium 
libertatis agnosci, servari et promoveri debere. Libertas enim creata in suo exercitio in¬ 
differens est ad bonum et ad malum, in quantum, secundum se imperfecta et defectuo- 
sa est. Defectus tamen huius expressionis corrigitur in lineis subsequentibus. 

6. In eadem p. 6,1. 15-33 [Cap. 1, art. 10], plura vera dicuntur. Dubium mihi ma¬ 
net an sit possibile ea erigere in principium quoddam, maxime in documento conciliari. 

7. Cap. secundum [p. 12-14] non videtur ita redactum ut in sua praesenti forma 
Concilio submitti possit. Demonstratio iuris proprietatis privatae adducta in p. 12-13 
[art. 12] mihi efficax non videtur, etsi contineat plura optima elementa seu considera¬ 
tiones. Nil dicitur de triplici argumento S. Thomae, in II-II, q. 66, a. 2, de sollicitius, or¬ 
dinatius et magis pacifice ut fundamento iuris gentium (seu iuris naturalis secundi gra¬ 
dus) pro proprietate privata. 

Item dubito an ea quae habentur in p. 13, 1. 5-15 [art. 13], etsi vera sint, materia 
sint conciliaris. 

Art. 14 [p. 13,1. 16-37] bonus est et maxime necessarius. Perpoliri forte posset. In 
1. 23, ponerem dominium privatum loco libertas. In 1. 34, dicerem puro arbitrio loco ar¬ 
bitrio. 

Conclusio [art. 16] in p. 14 est optima. 

8. In p. 23,1. 26 [Cap. 3, art. 18], loco verborum universalem obligationem retine¬ 
rem verba ius et officium. 

9. In p. 24, 1. 1-3 [Cap. 3, art. 18], iura quae ibi enuntiantur non sunt absoluta 
sed, quandoque saltem, valde conditionata. 

10. Quoad ea quae habentur in art. 19, 20, 21 huius Cap. [p. 24-25], nil notavi 
quoad doctrinam, sed dubium habeo an materia eorum convenienter praesentaretur 
Concilio. 

11. Quoad Cap. 4 [p. 32-33], analogum dubium habui respectu eorum quae conti¬ 
nentur sub art. 23 et 25 (an scilicet, sint materia Concilii?). Art. 24 est optimus. 

12. Quae dicuntur in Cap. 5 [p. 38], bona sunt, sed partim respiciunt conditiones 
contingentes temporum et locorum. An melius sit eas tangere in Concilio an in Litteris 
Pontificiis? 

13. Quae dicuntur in Cap. 6 [p. 40-41] bona quoque sunt, praesertim in art. 29, 
31, 32, 33. Nescio an prudens sit coloribus ita nigris statum actualem operariorum re¬ 
spectu dominorum describere sicut fit in art. 28, p. 40. Art. 30 valde bonus est. 

14. Cap. 7 [p. 46-47] bonum est. Ob universalem rationem eorum quae in eo con¬ 
tinentur dignum est ut fiat materia conciliaris. Puto quod redactio art. 34 posset melio¬ 
rari, maioris claritatis causa. In fine huius art., 1. 16-17 habetur iterum expressio subsi¬ 
diarii officii principium. An conveniat haec expressio? Art. 35 optimus est et summi 
momenti. 


2 - Em.mus CAROLUS Card. CONFALONIERI 

Placet iuxta modum : scilicet: Cap. II, n. 12... oportet quaedam saltem verba edicere 
« de recto usu ipsius proprietatis ». 

Cap. IV (vel praeced. cap. III)... aliquid breviter dicatur «de labore honeste prae¬ 
stando» ab ipsis operariis, id est, «de diligentia, assiduitate, sollicitudine (ne tempus 
inutiliter teratur)». 

Cap. I, n. 3, lin. 11 (pag. 4) corrigatur «ab alis cum ab aliis». 


3 - Em.mus IACOBUS ALOISIUS Card. COPELLO 

Placet iuxta modum-. Perlegi schema quod mihi perhumaniter misisti. Multa conti¬ 
net omnino probanda: velim tamen breviore oratione comprehendantur. 


4 - Em.mus IACOBUS Card. de BARROS CAMARA 


Placet. 

5 - Em.mus IOSEPH Cakd. FEKRETTO 

Placet iuxta modum : Cap. 2, n. 11 huc transferenda censerem verba quae habentur 
in Schemate De communitate gentium c. 1, linn. 20-21. 

Cap. 2, pag. 14, n. 16, lin. 26 seq. habetur repetitio (cf. Cap. 1,1, lin. 2). 

Cap. 4, pag. 33, n. 25, lin. 10 loco verbi «quaelibet» dicerem «apta idoneaque»; 
lin. 11: loco verborum «ante omnia» dicerem: in primis semperque»; lin. 12 delerem 
verbum « deficientibus ». 

Sed, his sequentibusque verbis, videtur codificari operistitium et cessatio laboris 
ideoque uti iacet non placet totus numerus 25. Forsan indirecte dici poterit vg. « quod si 
recursus fiet ad operistitium et cessationem laboris ratio semper habenda erit utrum iu- 
ra vindicanda tanti sint momenti ut... etc.». 

In fine huius paragraphi loco «instrumentis » dicerem « mediis ». 

Cap. 5, pag. 38, par. 26: citari poterunt verba Ps. 103 «Homo exit ad opus suum 
etc.» 

Cap. 6, pag. 40, par. 28, lin. 7: ante verbum «accusat» adderem «accusavit et». 


6 - Em.mus IOSEPH Card. FRINGS 


Non placet. 

I) In hoc Schemate dicuntur multa bona et valde utilia, sed: 

1. Eorum maior pars iam continetur in Litteris Encyclicis socialibus Summorum 
Pontificum inde a Leone XIII usque ad Ioannem XXIII et in Allocutionibus Pii Papae 
XII. 

2. Hae veritates magis sunt philosophicae vel sociologicae quam theologicae, e. gr. 
quae verissime quidem dicuntur de principio subsidiaritatis (cap. 1, n. 10), de pace so¬ 
ciali tuenda (cap. 6, praesertim nn. 30-33) et de relatione inter rem publicam et oeco¬ 
nomiam (cap. 7). In.rebus socialibus autem sine dubio datur progressus; quare minus 
optandum videtur, ut Concilium in singula procedat, ne in futurum Ecclesia nimis 
coarctata sit iis, quae dixerit Concilium Oecumenicum. 

3. Aliquae theses positae recte in dubium vocari possunt, e. gr. 

a) quae dicuntur (in cap. 3, n. 18) de universali obligatione manibus vel intel¬ 
lectu laborandi; quid de communitatibus religiosis contemplativis, quarum vita est «va¬ 
care Deo»? 

b) In statuendo salario iusto desideratur respectus ad conditiones familiares 
eius qui operatur (cap. 4, n. 22). 

c) Quae dicuntur de dignitate agriculturae (cap. 5, n. 26), mutatis mutandis 
etiam de aliis statibus humanis dici potest, v. gr. de statu scientifici, qui explorat myste¬ 
ria physicalia vel chemicalia naturae, quae sunt cogitationes Dei, vel etiam de operario 
industriali, qui cooperatur in perfectione creaturae a Deo factae. Insuper, quae dicun¬ 
tur de dignitate agriculturae aliqualem romanticismum sapiunt, quia agricultura mo¬ 
derna adeo est rationalizata et mechanizata, ut pauca remaneant eorum, quae hic enu¬ 
merantur. Agricola, qui hunc progressum rationalizationis non comitatur, exsistere non 
poterit. 

4. Demonstratio theologica ex S. Scriptura et ex Patribus in pluribus locis deside¬ 
randa relinquit; v. gr. in cap. 1, n. 7 quoad auctoritatem humanam praeter Rom. 13, 1- 
6, possent et deberent citari I Pt. 2, 13-17; Tit. 3, 1; Io. 19, 11; in cap. 2, n. 12 dubitari 
potest, an praeceptum septimum decalogi agat de furto an tantum de rapina bonorum 
vel magis personarum. Quoad ius primarium naturale in bona temporalia et proprieta¬ 
tem privatam revidenda sunt quae dicuntur de demonstratione patristica, quia non est 
omnino certum apud S. Thomam, an ius hominis in proprietatem privatam sit ius natu¬ 
rale primarium aut secundarium. Apud S. Bonaventuram certe tantum est secunda¬ 
rium. Eamdem sententiam sequi videntur plures Patres, v. gr. apud S. Basilium et S. 
Chrysostomum. 

5. Tota argumentatio, ut locum haberi potest in decretis Concilii, nimis procedit 
ex aliquo principio scholastico, dum procedere deberet ex fontibus theologicis, sc. ex 
S. Scriptura diligenter perspecta et commentata et ex SS. Patribus. 

II) Quapropter commendatur: 

1. Ut retineantur capita 1 et 2, sed correcta secundum principia supra enumerata. 
Insuper retenta omnino dignitate personae humanae etiam sublineetur in cap. 1, nn. 1 
et 4 momentum communitatis humanae, quae etiam in eschatis permanebit in Hiero¬ 
solyma illa caelesti novi foederis. 

2. Reliqua capita vero aut omnino expungantur et relinquantur Encyelicis Litteris 
iam editis vel in futuro edendis, aut funditus retractentur et valde simplificentur, ita ut 
ex veritatibus revelatis desumpta vel immediate derivata appareant. 


7 - Em.mus VILLELMUS THEODORUS Card. HEARD 

Placet. 


8 - Em.mus ANDREAS Card.. JULLIEN 

Placet iuxta modum\ videlicet: Cap. I, n. 9, pag. 6. 

1. Quae ad positivum iuris ordinem requiruntur textus exponit, sed per summa ca¬ 
pita. Qua de causa, quaeritur, una nominatur necessitas iudicum, omissis ceteris ele¬ 
mentis, quae essentialiter requiruntur ad constituendum et tuendum illum ordinem iu- 
ridicum? Et sunt potestas legislativa, potestas iudiciaria, potestas coactiva (cf. ad ex. 
can. 335 § 1). 

Quocirca proponerem ut linea 10 et sequentes ita reducantur: positivus ordo requi¬ 
rit legitimam potestatem legislativam, iudiciariam, coactivam. 

2. Si proposita correctio non accipitur, omnino requiritur ut lin. 13 verbis «sine 
respectu humano» substituatur expressio sine personarum acceptione, quae ratione et 
traditione respondet officio iudicum iuste adimplendo. 

Cap. II, n. 14, pag. 13, lin. 24-30. Quae ita exponuntur utique vera sunt in genere 
quidem, sed restringuntur ad oeconomiam mere ruralem et « artigianam », quae hodie 
non sufficit ad generi humani vitam et prosperitatem. 

9 - EM.MUS PAULUS AEMILIUS Card. LEGER 

Placet iuxta modum pro rationibus in foliis expositis. 

Praesens schema est synthesis superficialis doctrinae Ecclesiae in materia sociali. 
Nil novi dicit; multa iam cognita praeterit. Immo, aliquibus in materiis, textus est in re¬ 
gressu relate ad «Mater et Magistra». Caput Ilum. «De dominio humano», mea opi¬ 
nione, reficiendum est, quia dominium quasi exclusive reducitur ad proprietatem pri¬ 
vatam. Caput «De Agricultura» parum dicit et lyrice utitur Sacra Scriptura. Capita 
VI et VII generalitatibus redundant et paulum in eis invenitur quoad problemata ac¬ 
tualia mundi. Credo valde opportunum esse ut schema illud funditus recognoscatur a 
peritis non tantummodo in theologia generali sed maxime in re oeconomica ,et sociali. 
Post litteras encyclicas «Mater et Magistra», Ecclesia schema sicuti nunc est, i.e. cum 
mente regressiva, praesentare non potest. Salvo meliore iudicio! 

Paragraphus I. Credo quod opportunum est, etiam in illa prima paragrapho, ali¬ 
quid dicere de charactere sociali personae humanae. 

Paragraphus II. Hic formulatur, sub forma sillogismi, theoria quae vera est, quae 
tamen remanet nimis generalis. Motiva magis concreta dici possunt de competentia Ec¬ 
clesiae in hac materia. Paragraphus sicut formulatur apparet ut mere expostulatio auc¬ 
toritatis Ecclesiae; sed opportunum esset exprimere etiam particularem contributio¬ 
nem Ecclesiae in hac materia et motiva sollicitudinis quae Ecclesiam incitant ad suam 
doctrinam exprimere. Praeterea dici debent fines (limites) auctoritatis Ecclesiae in ma¬ 
teria sociali: hoc fieri posset in eadem mente ac formulatur declaratio initialis in sche¬ 
mate « De Apostolatu laicorum in actione sociali». 

Paragraphus III. Linea 30, loco «omnino aequales sunt», propono «fundamentali¬ 
ter aequales sunt». 

Pagina 4, lineae 5-8: dicatur etiam positive quod haeciura et officia favenda sunt 
ab aliis et a societate. 

Paragraphus IV. Incipiatur paragraphus positive potiusquam negative. 

Paragraphus V. Linea 3, loco «communitas politica», dicatur «societas po¬ 
litica ». 

Paragraphus VI. Descriptio hic data de bono communi, mihi videtur nimis summa¬ 
ria. Sic exempla opportune dari possent (1. 15) de «elementis» quae requiruntur: li¬ 
bertatem, pacem, prosperitatem, culturam, bonum physicum, intellectuale, morale. Di¬ 
ci etiam potest quod illa bona, quae «bono communi» pertinent, dari debent secun¬ 
dum hierarchiam valorum et secundum urgentiam necessitatum. 

Praeterea melius esset non incipere paragraphum cum aliqua negatione. 

Paragraphus VII. Nescitur hic de quanam auctoritate agitur: de auctoritate in so¬ 
cietate publica et in omni societate privata (clubs sportifs, societes savantes, etc...)? Et 
affirmatur quod omnis auctoritas a Deo est; quod, sane, verum est, quod attamen diver- 
siter dicitur de variis auctoritatibus. Ideo credo quod opportunum esset restringere 
obiectum paragraphi ad auctoritatem civilem vel ad auctoritatem societatum quae a na¬ 
tura exiguntur (familia, societas politica). Praeterea affirmatio originis auctoritatis a 
Deo non sufficit: indicari deberet magis explicite naturalis necessitas auctoritatis. Dica¬ 
tur quod auctoritas humana est servitium hominis. Denique aliquid dici deberet de de¬ 
signatione illius qui auctoritatem habet: indicando quod modus democraticus est parti¬ 
culariter conformis spiritui christiano. 

Ita modificetur prima sententia ut et ordo socialis et bonum commune dicantur tu¬ 
tanda et promovenda. 

Lineae 30-38: formulentur positive. 

Paragraphus VIII. Non solummodo institutiones sociales, dicatur, sed et leges et 
consuetudo vel mores conformandae sunt. 

Linea 3, dicatur « exercitium libertatis et responsabilitatis et etiam dignitas personae 
humanae agnoscantur ». 

Paragraphus IX. Mihi videtur nimis summaria relate ad suum momentum. Cur agi¬ 
tur tantummodo de iudicibus et non de legislatoribus, de advocatis, de civibus? Mul¬ 
tum dici potest de civismo. De ipso iure positivo dicatur quod inspirari debet a iure na¬ 
turali quodque legislatores scire debent eius characterem historicum (nexus eius cum 
sociologia). Linea 13, loco «sine respectu humano», dicatur «sine acceptione persona¬ 
rum ». 

Paragraphus X. Hic enuntiatur principium maximi momenti cuius tamen formula- 
tio renovari debet ad mentem Mater et Magistra. Habetur enim in ordine sociali aliquis 
evolutio conditionum socialium quae numerosiores interventiones requirit a societate. 
Sunt nunc incepta nova et necessaria pro bono communi quae superant vires indivi¬ 
duorum et parvarum collectivitatum, quaeque indigent actione maiorum collectivita- 
tum. Haec interventio, titulo particulari, necessaria est in regionibus noviter accedenti¬ 
bus ad independentiam et ubi non sunt corpora intermediaria. Dici debet quod, his in 
regionibus, societas civilis fovere debet creationem talium corporum. 

Dici deberet modo magis positivo munus societatum: «subsidium afferre» i.e. pro¬ 
movere, adiuvare, aliquando supplere. Ne confundantur principium subsidiarietatis et 
principium suppletionis. Dici etiam deberet fundamentum huius principii: homo est 
persona responsabilis et libera. 

Linea 18, expressio «fixum immotumque» immobilismum nimis absolutum signi¬ 
ficat. Dicatur potius: «firmiter tenendum est». 


Caput II: De dominio humano et privata proprietate 

Placet prima pars huius tituli: « De dominio humano». Homo enim remanet cen¬ 
trum ordinis socialis et opportune significatur imperium et dominatio eius super res. 
Cur tamen additur in titulo « et privata proprietate »? Proprietas privata iam intellegi¬ 
tur sub dominio humano, quod fundat ipsam proprietatem privatam. Deleantur in titu¬ 
lo «et proprietate privata» quia aliter peccaret contra logicam et, maxime, intelligi pos¬ 
set inutiliter ut defensio regiminis oeconomici quod vocatur capitalismus. 

Paragraphus XI. Omittitur quod principalius est quodque est fundamentum doctri¬ 
nae in illa parte ordinis socialis. Hoc fundamentum est dominium hominis super suam 
activitatem humanam, possessio quam homo habet suarum activitatum cognitionis, 
creationis, operationis; quibus activitatibus homo crescit ut persona et ut membrum so¬ 
cietatis. Aliqua mentio fit de hoc in linea 13 paragraphi 12: sed tantummodo ad propu¬ 
gnandum et fundandum ius proprietatis privatae. 

Maximi interest, meo iudicio, ut fundamentalis illa idea in textu magis appareat et 
explicitetur. Quia quod magis in periculo versatur hodie est illa possessio, illa liber 
usus humaniorum et propriarum activitatum hominis: societas contemporanea propen¬ 
sionem habet ad hominem considerandum velut aliquam rem, aliquem numerum. In 

notula prima citatur S. Thomas: «unaquaeque creatura est propter suum proprium ac¬ 
tum et perfectionem ». Hoc est explicandum, loco celeriter transeundi ad proprietatem 
privatam exponendam. 

Praeterea in eadem paragrapho, antequam concludatur ad proprietatem privatam, 
exponatur destinatio universalis bonorum temporalium. Omnes homines ius habent ad 
ea omnia quae eis afferre possunt vitam convenientem, decentem: ex quo deducitur ne¬ 
cessitas ordinandi productionem et distributionem bonorum. 

Paragraphus XII. Argumentatio hic data de iure proprietatis privatae non aequali¬ 
ter valet de bonis productionis ac de bonis consumptionis. Propono ut separatim trac¬ 
tetur de istis et illis. Proprietas privata bonorum productionis connotationes particula¬ 
res habet; v.g. attendi debet ad naturam illorum bonorum, ad potestatem quam confe¬ 
runt; praeterea, ut dicitur in Mater et Magistra , «nostris diebus, ... homines potius ali¬ 
cuius artis peritiam quam rerum possessionem excupiant... Quod quidem plane con¬ 
gruit cum nativa laboris indole» (A.A.S. 1961, p. 427). 

Linea 25, dicatur etiam quod ius illud adiuvat ad officia adimplenda erga societa¬ 
tem. 

Paragraphus XIII. Detur argumentum magis fundamentale: dignitas personae hu¬ 
manae. 

Paragraphus XIV. Tollatur secunda sententia («Necessitatibus enim...») quae in 
suis ultimis lineis vertit ad proprietatem privatam legitimandam potius quam ad munus 
sociale sublineandum. 

Non placent lineae 31-37. Sunt enim conclusio diminutiva principii superius in tex¬ 
tu allati. Etenim non agitur solummodo de superfluo dando sed de constante usu sociali 
bonorum propriorum; de obligatione fructum faciendi ex bonis suis. Dum hic loquitur 
de solis «divitibus» et de stipite facienda. Dilatandus est scopus: loco (linea 37) «ut 
hominum necessitatibus subveniatur », dicatur « ut ad hominum communem utilitatem 
et urgentes necessitates ordinentur ». Mihi videtur quod in praesente paragrapho deest 
fortitudo (courage) dum tantae necessitates sunt in mundo contemporaneo (des mil- 
lions d’hommes souffrent de la faim!). 

Paragraphus XV. Prima sententia praesentis paragraphi potius ponenda est in fine 
paragraphi praecedentis. Modificetur titulus et loco huius sententiae dentur rationes 
positivae interventuum societatis civilis in distributione et productione bonorum. Sunt 
enim categoriae bonorum quae nequeunt vere servire finalitatem suam nisi publice ap- 
proprientur: bona quorum productio redditus non affert; bona quae nimiam potesta¬ 
tem conferunt; bona quae de facto a privatis personis negliguntur. Particulariter loque- 
tur de proprietate mediarum et maiorum proprietatum. Haec paragraphus fundetur, si¬ 
cut aliae, in protectione et dignitate personae humanae. 

Linea 3, loco «mala», dicatur «iusta». Linea 8, loco «convenienti», dicatur 
« iusta ». 

Paragraphus XVI. Dicatur etiam quod, defendendo principium proprietatis priva¬ 
tae, Ecclesia ordinem existentem « canonizare » non vult. 

Conclusio haec dare conatur veram perspectivam problemati «de dominio 
humano». Sed totum hoc capitulum recognosci deberet circa personam humanam, do¬ 
minium activitatis suae, (postea) dominium bonorum externorum ita ut persona huma¬ 
na crescat secundum suam naturam et vocationem. Sicuti construitur, capitulum vide¬ 
tur anteponere proprietatem privatam pro ipso labore humano de quo agitur postea 
(De indole laboris humani). Praeterea tractanda sunt problemata non solummodo rela- 

te ad praesentem situationem sed etiam relate ad ordinem socialem semper noviter 
condendum. 

Paragraphus XVII. Optimum est loqui de labore sicut completio creationis. Praete¬ 
rea tamen, magis concrete dicatur quod est opus submissionis mundi et servitium com¬ 
mune. Dicatur particulariter quod est servitium familiae quodque incrementum physi¬ 
cum et spirituale fovere debet. 

Non solummodo ad oblationem laboris invitantur christifideles sed summe ad labo¬ 
randum in spiritu et mente christiana. 

Paragraphus XVIII. Pagina 24, linea 3, post verba «quoad modum», dicatur «et, 
in quantum fieri potest, secundum aptitudines suas ». 

Linea 5, post verbum «valeant», dicatur, ad praecavendam interpretationem anti- 
syndicalium: «Ius illud individuale componendum est tamen cum aliorum iure servan¬ 
do et quidem collective defendendo». 

Paragraphus XIX. Quia sententia secunda non rectificat primam, potius sequenti 
modo incipiatur: «Etsi ratio habenda sit... in quotidiano tamen labore ordinando, ne 
umquam plus requiratur quam vires... » 

Praeterea non solummodo agatur de horis sed etiam de problematibus laboris die 
dominica, laboris feminarum nuptarum vel matrum familiae. 

Dicatur etiam, et quidem positive, quod labor fovere debet spiritum creationis et 
incepti, sensum responsabilitatis, spiritum communitarium. 

Praeterea habetur paragraphus, vel melius capitulum, de relationibus inter laborem 
et otium (les loisirs). 

Paragraphus XX. Non mihi videtur verum quod « in se » omnis labor sit valde ho¬ 
norificus. In lineis 23-24 dicatur «ad fovendam apertionem (epanouissement) personae 
humanae et bonum commune assecurandum ». 

Paragraphus XXI. Illa paragraphus non sufficit nec placet. 

Prima sententia est inutiliter negativa. 

Linea 10, loquatur primo de iustitia, non solummodo de obsequio, existimatione et 
benevolentia. 

Loquatur etiam de conscientia professionali omnium. 

Loquatur de actione syndicatorum deque conventione collectiva. 


Capitulum IV 

Haberi videtur aliqua confusio inter verba «remuneratio», «retributio» et 
«salarium». Remuneratio est aliquid plus quam salarium quia etiam significat alloca- 
tiones sociales. 

Paragraphus XXII. Linea 12, post verba «dignam degendam» addatur «et ad fami¬ 
liae onera convenienter ferenda» sicut dicitur in textu citato (notula 2) Mater et Magi¬ 
stra. 

Lineae 14-16; hae indicationes mihi apparent nimis generales ut sint criteria con¬ 
creta salarii determinandi. 

Lineae 17-23. Dicitur, in formulatione nimis intricata, quod possibilitates differunt 
inter varios populos. Quod est nimis dicere vel non satis dicere. Mater et Magistra cla¬ 
rior est et magis explicita in hac materia. 

Paragraphus XXIII. Linea 28, loco «republica», dicatur «societate civili». 

Linea 29, loco «aequa emolumenta», clarius esset dicere «iustam partem» vel 
« partem unicuique congruentem » emolumentorum. 

Paragraphus XXIV. A quibus erigenda sunt instituta praevidentiae et securitatis? a 
corporibus intermediis, a Statu? 

De problemate praevidentiarum et securitatum fundamentali longius agi debet si¬ 
cut fit in Encyelicis. 

Paragraphus XXV. Linea 10, dicatur «media pacifica et efficacia ». 

Lineae 17-18 mihi videntur inacceptabiles in eorum praesenti formulatione. Ete¬ 
nim, de quonam labore agitur? De labore in aliis locis vel in loco ubi operistitium ha¬ 
betur? Utrum illae sunt circumstantiae ubi syndicatus renuntiare debet operistitio? 
Praesens textus videtur fovere « scabs » et indirecte destruere omne ius ad operistitium. 
Credo quod alibi invenienda sunt media ad familias sublevandas. 

Lineae 19-21 videntur dicere quod tribunalia dirimere possunt controversias, im¬ 
ponendo solutionem auctoritatis; quod quidem, saltem in contextu Americae Septem- 
trionalis, mihi apparet inacceptabile. Ex hoc enim destrueretur operistitii fundamen¬ 
tum quod consistit in actione virium oeconomicarum. 

Praeterea mihi apparet inopportunum loqui de operistitio in capitulo de salario, si- 
cuti esset sola ratio, (quod quidem nimis creditur), operistitiorum. 

Denique notabo quod in hoc capitulo aliquid dici deberet de lucris (profits), de ae¬ 
quilibrio inter salaria diversorum camporum oeconomicorum (cf. Mater et Magistra), 
de « fermetures d’usines ». 


Capitulum V 

Capitulum de agricultura non placet. Est permixtio spiritualis et temporalis, Sacrae 
Scripturae et agriculturae. Et vera problemata mundi agricoli non tractantur. Magis 
utetur Mater et Magistra. 

Paragraphus XXVI. Habetur ibi abusus Sacrae Scripturae. Utuntur textus ad pro¬ 
bandum quod significare nolunt. Non doctrina sed lyrismus exprimitur. Ad quid et ubi 
fundatur talis laudatio agriculturae? Forsan aliqua commoda spiritualia inveniuntur in 
agricultura sed et etiam in aliis functionibus humanis. Affirmantur veritates partiales 
quae Concilio non conveniunt. Mea opinione, supprimenda est talis paragraphus. 

Paragraphus XXVII. Nec tantum valet haec paragraphus. Est etiam magis lyricus 
quam doctrinalis. Miror cur agetur, linea 18, de Pastoribus. Distinguendum est spiri¬ 
tuale a temporale. 

Paragraphus XXVIII. Non agitur solummodo de opificibus sicut videtur in subtitu- 
lo sed et de aliis omnibus pauperibus. 

Paragraphus XXIX. Parvum dicitur de associationibus laborantium et patronorum. 
Non convenit incipere illam paragraphum cum allusione ad communismum: iam suffi¬ 
cit inclinatio, quae etiam apud multos fideles invenitur, insinuandi quod associatio la¬ 
borantium sapit de se communismum. E contrario dicatur quod syndicalismus est me¬ 
dium valde efficax pugnandi marxismum. 

Paragraphus XXX. Linea 24, loco « etenim », dicatur « praeterea ». 

Paragraphus XXXI. Mea opinione, non pertinet ad Concilium promovere classem 
particularem vel consecrare appellationem quae ad sociologiam pertinet. Classis media 

non habet solummodo annotationes positivas. Melius esset simpliciter loqui « de pro¬ 
speritate generali». 

Paragraphus XXXII. Minus dicit quam Mater et Magistra de hac materia et habi¬ 
tum solummodo negativum suscitat. 

Paragraphus XXXIII. Idem dicendum de illa paragrapho. Melius de hoc tractaba¬ 
tur in schemate « De Apostolatu laicorum ». 


Capitulum VII 

Nimis breve apparet hoc capitulum cuius obiectum apparet maximi momenti. 


10 - Em.mus ACHILLES Card. LIENART 

Placet iuxta modum-. secundum animadversiones scriptis annexas. 

Ius proprietatis privatae, quod absolute asseritur in textu (Cap. 2, linn. 19-20), tam 
super bona consumptionis, quam super bona productionis, omnino servandum est. 
Sed animadvertere oporteret quod, in praxi, usus iuris illius in utroque casu limitandus 
est. 

Etenim, quoad bona consumptionis, ius proprietatis ex more definitur «ius utendi 
et abutendi», sed abusus ille praevalere nequit, nec super officium sociale quod pro¬ 
prietati privatae incumbit, nec contra ius pauperum in extrema necessitate lapsorum. 

Item, meo sensu, quoad usum bonorum productionis, quosdam limites agnoscere 
oporteret. Vi principii currentis «Res fructificat domino», ille qui bona productionis 
possidet (vulgo «le capital») fructus omnes sibi reservat. Sed nonne considerandum 
esset fructus istos non solum de bonis productionis venire, sed etiam de labore opifi¬ 
cum. Unde sequeretur quod si ius ad proprietatem privatam instrumentorum produc¬ 
tionis capitali servaretur, tamen proprietas privata fructuum, partim capitali et partim 
operariis tribui deberet. 


11 - Em.mus CLEMENS Card. MICARA 

Placet iuxta modum. 

Ad breviorem formam schema videtur redigi posse, iis omissis quae magis lectio¬ 
nem doctoralem quam conciliarem sententiam sapiunt. 

Ordinem socialem necessario niti debere ordine morali vividius fortasse asseratur 
oportet tamquam totius sermonis praecipuum caput. (N. 2, pag. 3). Ad hoc praesto 
sunt etiam disertissima verba Enciclycae «Mater et Magistra» (A.A.S., 1961, pp. 452- 
453), quae aegre patimur ne in nota quidem (n. 2 pagg. 7-8) relata esse. 

Neque praetereundum est, in ordine sociali definiendo, munus praestantissimum 
inesse non solum iustitiae sed etiam caritati (de qua aliquid sed insufficienter dicitur 
ubi de munere sociali proprietatis agitur, in n. 14, pag. 13, lin. 31 ss.). Nam, ut recte 
monuit Pius XI in Enc. « Quadragesimo Anno », « potiores partes semper lex caritatis 
teneat oportet, quod est vinculum perfectionis. Quam ergo falluntur incauti illi refor¬ 
matores, qui solam iustitiam eamque commutativam servandam curantes, caritatis auxi¬ 
lium superbe reiciunt! Profecto iustitiae ex officio debitae et iniquae denegatae caritas 

vicaria succedere nequit. At, etsi omnia sibi debita quisque hominum supponatur tan¬ 
dem adepturus, amplissimus caritati semper patebit campus: sola enim iustitia, vel fide¬ 
lissime exhibita, socialium certaminum causas quidem removere, numquam tamen cor¬ 
da unire animosque copulare poterit». Et cetera (A.A.S., 1931, pag. 223). 

Ad dignitatem laboris quod attinet — de qua in n. 17, pag. 23 — eam profecto Ec¬ 
clesia celebrat simulque tamen non tacens eumdem laborem tandem aliquando esse 
poenam (cf. Enc. Rerum novarum-. «L’uomo nello stato d’innocenza non sarebbe rima- 
sto inoperoso; senonche, quello che allora a ricreazione dell’animo avrebbe liberamen- 
te fatto la volonta, lo impose poi ad espiazione dei peccato, non senza fatica e molestia, 
la necessita, secondo quelboracolo divino: ‘ sia maledetta la terra nel tuo lavoro; tu 
mangerai di essa in fatica tutti i giorni della tua vita’. Similmente il dolore non man- 
chera mai sulla terra ecc.». 

Haec sunt bene animadvertenda ne nos quoque sensim sine sensu dilabamur in im¬ 
modicas exaltationes laboris, quasi sit, ad materialistarum mentem, supremus humanae 
vitae valor. 

In n. 8 — de libertate exercenda — quaedam videntur minus recte sonare, saltem 
si extra contextum citentur, quasi institutiones sociales ad hoc solummodo tendant ut 
exercitium libertatis tueantur, dum alia etiam iura et officia prosequi et inter se conci¬ 
liare debeant. 

De dignitate agriculturae, allatae citationes Sacrae Scripturae minus pertinentes vi¬ 
dentur (n. 26, pag. 38). 


12 - Em.mus LEO IOSEPH Card. SUENENS 

Placet iuxta modum-, quoad cap. 2, sub n. 14, passus 31-37 videtur carere vigore et 
obligationem in communicandis bonis quae in Encyclica « Mater et Magistra » luculen¬ 
ter exponitur, nimis edulcorare. 


13 - Beat.mus IGNATIUS GABRIEL Patr. TAPPOUNI 

Placet. 


II 

OBSERVATIONES 

a Patribus factae quoad schema constitutionis doctrinalis 
DE COMMUNITATE GENTIUM 


1 - Em.mus MICHAEL Card. BROWNE 

Placet iuxta modum : secundum ea quae exposui in foliis manu scriptis adiunctis. 
Istud Schema, in sua substantia, valde bonum invenio, et dignum ut, quibusdam 
reconsideratis, Concilio Oecumenico praesentetur. Materia Schematis, ut patet, summi 
est momenti. Ea quae sequuntur humillime adnoto: 

1. Confiteor me parum clarum invenisse art. 2 [Cap. 1], p. 4. Esset, puto, revi¬ 
dendus. 

2. Suggererem ut in cap. 2, art. 5 [p. 6, lin. 15] omittantur verba inhibere iniu- 
stam aggressionem , et, loco eorum, ut in lin. 14 praecedenti dicatur: «... efficaciter pro¬ 
movere ac tueri pacem... ». 

3. Suggererem ut in eodem cap. 2, art. 6, [lin. 24] mutentur verba cum debita 
coordinatione dirigat in verba debite coordinet. 

4. Suggererem ut in eodem cap. 2, art. 7 [p. 6, linn. 27-29] dicatur: «Singulae 
Civitates aequis iuribus et officiis, omni iusta proportione servata, ex iure naturae fruen- 
tes...». 

5. In p. 7, linn. 4-10 sensus non est perfecte clarus. Videtur aliquod verbum defi¬ 
cere. Item in 1. 8 forte melius esset, loco consortium divitiarum, dicere consortium oeco¬ 
nomiae bonorum. 

6. In eadem p. 6, art. 8 cum omni bona intentione plura dicuntur quam oportet. 
Ita v.g. in lin. 18 modus loquendi daret, hominibus in communi, sensum omnes religio¬ 
nes aequalibus iuribus gaudere, quod non est verum, ne quidem quoad religiones pure 
naturales. Item, in lin. 26, ius libere colendi Deum ponitur ut naturale et inalienabile, 
nulla facta distinctione quoad modum libere exercendi hunc cultum. 

Melius diceretur simpliciter ius colendi Deum. Item, in lin. 26, noto ius mutandi se¬ 
dem non esse ius absolutum sed conditionatum. Item, in lin. 31, noto ius libere educan¬ 
di filios limitationibus et conditionibus subiici. Puto, in fine, hunc art. 8 revidendum 
esse. Secus difficile esset illum Concilio pro sua approbatione subiicere. 

7. In p. 14, lin. 26 [cap. 2, art. 11] post vocem Civitatibus suggererem ut inseratur 
phrasis a iure internationali rite agnitis. 

8. In p. 15, lin. 4 [cap. 2, art. 11] omitti possent, puto, voces nimis habitatis. 

9. In p. 15, lin. 14 [cap. 3, art. 12] suggererem ut loco propriam religionem dica¬ 
tur proprios mores homine dignos , ut evitentur spinosae quaestiones de iuribus religio¬ 
num falsarum. 

10. In p. 21-22, linn. 24-10 [cap. 4, art. 16] voces imperialismi, razismi, totalitari- 
smi, minus bene sonarent in documento conciliari. Possunt aliis vocibus substitui vel, 
forte, omitti. 

11. In p. 25, lin. 9 [cap. 5, art. 18] puto quod omitti possent verba si necesse est, 
etiam vi. 

12. In p. 26, linn. 4-10 [cap. 5, art. 21] tangitur quaestio gravissima de usu armo¬ 
rum novissimorum. Absolute loquendo, existimo ea quae hic dicuntur esse vera. Sed, 
in circumstantiis in quibus sumus, an conveniat ut Concilium ita loquatur? Verba Pii 
XII, ad quae referentia fit, minus explicita sunt ac illa hic proposita. De opportunitate 
nostri articuli voluissem, si possibile fuisset, audire opinionem ipsius Commissionis 
Centralis. Effectus approbationis huius partis articuli quantum ad Sovieticos fere nul¬ 
lus esse posset. Puto quoque Gubernia Occidentalia vix hanc doctrinam acceptura es¬ 
se. Sed ob talem ex parte Ecclesiae declarationem fortiores fierent illi qui in variis re¬ 
gionibus Occidentis se, in hac materia, Guberniis opponunt. Nec excludendum esset 
Sovieticos, hac declaratione fretos, machinaturos esse in regionibus Occidentis ad po- 

pulum dividendum et ad Gubernia molestanda. Res gravis mihi videtur esse, et puto 
quod adhuc considerari deberet. 

13. Art. 23 huius cap. 5 [p. 26] magni quoque momenti est. Suggererem humillime 
ut in linn. 26-27 dicatur: «Quapropter respectu Communitatis Internationalis...» po¬ 
tius quam: « Quapropter in Communitate Internationali...». 


2 - Em.mus CAROLUS Card. CONFALONIERI 

Placet iuxta modum , scilicet: cap. I, n. 1, lin. 25: opportunum videtur memorare 
quod Christus Dominus etiam «iudex omnium est constitutus », cf. Evangelia. 

Cap. II, n. 4, lin.5: adverbia «efficaciter et sufficienter» omittantur, utpote non 
necessaria, et fortasse incommoda si attendatur ad iuvamina propria Ecclesiae circa bo¬ 
num etiam commune humanae familiae. 

Cap. II, n. 5, lin. 17: adiungatur «et, sua ex parte, religiosa», ad praecavenda mala 
indifferentismi et agnosticismi sive theorici sive practici a parte cuiuscumque humanae 
societatis. 

Cap. IV, n. 17: (in Notis hoc respicientibus recolantur Litterae Encyclicae Pii XI 
«Nova impendet», sui disagio economico e il pericolo dei militarismo). 

Cap. V (vel alibi). Quaedam dicantur quoad: «la conquista degli spazi siderali, co¬ 
me omaggio al Creatore, anche come utile presa di posizione per i problemi che ne po- 
tranno scaturire»: bonum enim est ut Ecclesia hic etiam sit praesens. 

Adnotandum generice pro omnibus Schematibus: cursus et rytmus linguae latinae 
revisioni subiciantur, ut sermo faciliter et suavior evadat: saepe enim quandam barbari- 
tatem sapit. 

Idem dicatur de «interpunctionibus ». 


3 - Em.mus IACOBUS ALOISIUS Card. COPELLO 

Placet iuxta modum\ Quae multa in Schemate ad me misso egregia sunt, ea laudan¬ 
da censeo, dummodo materia contrahatur. 


4 - Em.mus IACOBUS Card. de BARROS CAMARA 


Placet. 


5 - Em.mus IOSEPH Card. FERRETTO 

Placet : perpauca adnotare vellem: c. I, 1, lineis 8-9 ex Genesi 1, 26-27: idem refertur 
in Schemate De ordine sociali c. I, 1, lin. 2; et c. II, 16, lin. 27. 

Eodem cap. I, lineis 20 et sequentibus «cuius opibus naturali iure omnes frui pos¬ 
sunt »: nescio utrum melius hoc adserere in forma directa , quo in casu haec verba tran¬ 
sferenda ad schema De ordine sociali, cap. 2, 11, ubi agitur de dominio universali hu¬ 
mano. 

Sed si minime hoc placet, dicerem: « ...nempe orbem, unum ob opes naturales qui¬ 
bus etc...». 

Cap. 3, 13 pag. 15, lineis 35 ss.: nescio utrum haec verba S. Paulus dixerit de «cor¬ 
pore sociali». 


6 - EM.MUS IOSEPH Card. FRINGS 

Non placet. In hoc Schemate evitentur ea, quae nimis se ingerunt in quaestiones 
diei (v. gr. cap. 2, nn. 4-7; cap. 4, n. 17; cap. 5, n. 21), quia non est Concilii Oecumenici 
solvere tales quaestiones. 

Si sermo fit de «iuribus hominum», ne simpliciter iuxtaponantur ea, quae dicit Ec¬ 
clesia, iis, quae inde a revolutione gallica hac de re dixerunt variae institutiones huma¬ 
nae, ne Ecclesia videatur tantum ea repetere, quae alii iam dixerunt. 

Immo res ita describatur, ut appareat «iura» quae dicuntur «hominum » ex ideis 
christianis, et quidem ex revelatione de Deo creante, qui hominem fecit ad imaginem 
suam, et de Deo Salvatore, qui omnes homines vult salvos fieri et confirmari imagini fi¬ 
lii sui unigeniti, effloruisse. Ideo proponitur hoc Schema retractandum esse et ad haec 
duo puncta ordinandum et restringendum: 

1. Ecclesia adiuvat omnes, qui revera iura hominum tutati sunt vel hodie tuentur 
(cf. cap. 2, n. 8 et cap. 3, n. 11), in quantum ea, quae proponuntur, correspondent ima¬ 
gini hominis a Deo creati et salvati (cf. cap. 1, n. 1); praesertim Ecclesia adiuvat omnes, 
qui operam dant communitati iuridicae gentium fundandae et confirmandae sine diffe¬ 
rentia linguarum, nationum, stirpium, religionum. 

2. Ecclesia Christi Iesu regis pacifici, quae ipsa bella non gerit, adiuvat omnes, 
qui bella evitare volunt, et omnino reiicit bellum aggressivum. Pro casu, quod bellum 
evitari non potest, postulat «modum humanum» belli gerendi, id est, ut restringan¬ 
tur quam possibile bellum eiusque crudelitates ad eos, qui actu armis pugnant, ut ex¬ 
cludantur omnia arma, quorum effectus incalculabiles sunt et quae ipsam speciem 
humanam irreparabiliter laedunt, ut iura hominum observentur erga captivos belli et 
victos. 

Ad singula: In cap. 1, n. 1, evitentur locutiones, quibus nimis arcte monogenismus 
statuatur, dicendo, v. gr.: «... Creator omnium, ut inceptum opus consummaret ho¬ 
minem ad imaginem suam formavit [ Gen. 1, 26-27], quae imago Dei a primo homine 
in totum genus humanum transmissa est [Gen. 5, 1-3]. Quapropter humanum 
genus...». 

In Cap. 4, n. 15, expungatur definitio amoris erga propriam gentem, quia expres¬ 
siones hic adhibitae nimis sapiunt modum, qui in scholis adhiberi solet. Talia non tan¬ 
tum hic sed passim in toto Schemate inveniuntur. 

In cap. 5. n. 19, nimis arcte et per modum aequivocationis miscentur pax divina, 
quam attulit Christus Dominus, cum pace terrestri, quam gentes inter se habent vel 
non habent. 

Ad cap. 5, n. 21: Restat summa difficultas, quid sit faciendum, si una gens, v. gr. 
communistice gubernata, habet arma nuclearia terribilia; licetne aliis nationibus ex iure 
defensionis eadem arma praeparare ad absterrendum et in casu ultimae necessitatis iis 
uti? Pius Papa XII fere semper iniunxit loquens de pace et bello «salvo iure 
defensionis». Locus citatus p. 27, inquantum scio, est unicus, in quo hoc omisit. 

7 - Em.mus VILLELMUS T. Card. HEARD 

Placet. Tantummodo noto in pag. 26, lin. 30, verba «tam arduum» n u ll i videntur 
referri subiecto. 


8 - Em.mus ANDEEAS Card. JULLIEN 

Placet iuxta modum , videlicet: cap. I, n. 1, pag. 3, linn. 9-13: «ac praeterea — disse¬ 
minati». Hisce verbis solvitur quaestio de Monogenismo. Quae quaestio, momenti qui¬ 
dem maximi, ne nova suscitetur difficultas galileana, sane in alio schemate discutietur. 

Heic vero optarem ut omitterentur verba illa: ac praeterea — disseminati. Ita vitere- 
tur salebrosa illa quaestio, quin ullum detrimentum capiatur in doctrina exponenda, at¬ 
tentis verbis sequentibus Quapropter etc. 

Cap. II, n. 8, pag. 7, lin. 27-33. Optarem ut sive nova verborum forma, sive solum¬ 
modo per adiuncta duo puncta post legitime (:) aperte videatur, quod adverbium illud 
legitime regat exercitium cunctorum iurium, quae heic enumerantur, et in specie ius 
emigrandi et immigrandi (lin. 30) quemadmodum legitur pag. 15, lin. 15: «ut legitime 
emigrandi». Illud enim adverbium legitime praecavet multis erroribus necnon utopiis. 

Cap. V, n. 21, pag. 26, lin. 4-10: «Usus armorum (atomicorum) ...moraliter coho¬ 
nestari nequit». Absoluta huiusmodi prohibitio in se continet maximum periculum, ne 
penitus exterminentur boni, qui eiusmodi armis non paratis, facillime subicientur iis 
quae subdole parata sint a malis, contra falso iuratam pacem. 

Imprudens, ita dicam, eiusmodi prohibitio non respondet prudentissimis consiliis a 
Pio XII non una vice datis, ut constat inter cetera ex ipsis textibus in hoc schemate re¬ 
scriptis. 

Cf. nota 6, pag. 23 infra usque pag. 24, lin. 2: «Lo squilibrio tra un esagerato arma- 
mento degli Stati potenti ed il deficiente armamento dei deboli crea un pericolo per la 
conserva 2 ione della tranquillita e della pace dei popoli»; pag. 27, nota 3, de conditioni¬ 
bus requisitis ut arma atomica parentur: «.. .necessite absolue de se defendre contre 
une iniustice tres grave atteignant la communaute, lorsqu’on ne peut 1’empecher par 
d’autres moiens et qu’il faut le faire cependant sans peine d’accorder libre champ... a 
la violence brutale... ». 

Ad evitandum periurium ex parte malorum, requiritur ut «libenter sese subiciant 
inspectioni armorum unilaterali» (In hoc schemate cap. IV, n. 17, pag. 21, lin. 27 s.). 

Et plane consonat atque satis est quin addantur lineae istae 4-10, p. 26 n. 20, eiu¬ 
sdem cap. 5, p. 25. 

Si vis pacem para bellum, vim vi repellere necesse est. 


9 - Em.mus PAULUS AEMILIUS Card. LEGER 
Non placet: pro rationibus in foliis expositis. 

Votum meum est ut praesens schema profunde recognoscatur. Rationes voti mei 
sunt ut sequitur: 

1. Maius vitium schematis, mea opinione, est quod schema sese semper ponit in 
« ordine condito »: solummodo considerat res sicuti nunc sunt in relationibus interna- 

tionalibus. His in perspectivis, salvare conatur quod salvari potest in actuali conditione 
rerum sed nimis agnoscit ut quasi fatales necessitates existentiam belli, arma atomica, 
superlationem iurium quarumdam societatum civilium, etc... Timide tantum et sine vi¬ 
gore proponit profundam modificationem ordinis internationalis. 

Mihi, e contrario, videtur quod multum proficeret Concilio si potius consideraret 
ordinem condendum, 1° ex exigentiis naturae humanae, 2° ex realisationibus iam ob¬ 
tentis ab industria humana. Tunc proponeretur ordo idealis attingendus, quo humani¬ 
tati indicaretur modus exsurgendi e sua trita via et solvendi querelas actuales. 

Propono ut Codex Moralis Internationalis (Code de Morale internationale, Mali- 
nes, 1937, 1947) exemplum sit pro redactione schematis praesentis: ibi enim tractatur 
de societate internationali sicuti existit et postea habetur capitulum cuius titulum est 
«La societe internationale organisee selon les requetes du droit naturel et de 1’ordre 
chretien». 

2. Schema est repetitio saepe attenuata et diminuta documentorum pontificalium, 
maxime illorum Pii XII. Ad quid valet talis repetitio quae vigore caret quaeque de pro¬ 
blematibus in eorum ultima situatione non tractat. 

Notabo etiam quod saepe, in toto textu, non utuntur termini proprii vel utuntur 
pluria verba ad eamdem realitatem designandam. Sic videtur quod indifferenter dicitur 
« Communitas Gentium » vel « Communitas internationalis » vel « Communitas Civita¬ 
tum». Habetur eadem confusio in utendis verbis «Civitas», «Respublica» et «Sta¬ 
tus ». Textus caret praecisione scientifica in vocabulario. Sed habetur vocabularium ho¬ 
die acceptatum in hac materia. Distinguendum est inter communitatem et societatem'. 
sese magis constituendo, communitas internationalis fit vera societas. Tria, mea opinio¬ 
ne, sunt distinguenda, quae in schemate confunduntur: 

1) communitas humana , universalis quae omnes homines congregat; 

2) communitas internationalis quae omnes nationes conglobat; 

3) societas intra-statalis vel supra-statalis quae magis magisque constituitur. 
Credo etiam quod derelinquenda est expressio «civitas» (quae ab Aristotele venit) pro 
verbis hodiernis « status », « natio », « societas civilis ». 


Quoad Caput I 

Paragraphus I. In textu, fraternitas universalis relate ad Patrem unicum dicitur fun¬ 
damentum morale communitatis internationalis populorum. Hoc est fundamentum 
theologicum, scriptuarium, quod tamen ratio humana probare nequit: est ideo perspec¬ 
tiva quae assumi potest a Concilio, sed quae remanet incompleta. Bene notandum est, 
quod materia de qua agitur est communitas humana ordinanda et in qua distinctio fieri 
debet inter spirituale et temporale, inter Deum et Caesarem. Communitas humana or¬ 
dinanda fundari debet in iure naturali, in natura humana: hoc est verum etiam pro 
christianis et hoc solum audiri et intelligi et accipi potest a non-christianis. Credo quod 
loqui debet textus de hono communi humano universali. Societas internationalis, cum 
constituitur, induitur aspectum politicum: est societas politica cuius finis est bonum 
commune internationale; attamen fraternitas universalis in Patre finis est qui Ecclesiam 
respicit. Societas universalis homines componit non ut fratres eiusdem Patris sed ut 
participantes ad eiusdem bonum commune universale quod ipsa eorum natura postu¬ 
lat. Ex sola ratione humana, homo loqui potest de fraternitate ex consanguinitate uni- 

versali vel de communi conditione creaturarum relate ad unicum Deum; tamen, solum¬ 
modo ex fide loqui potest de fraternitate relate ad Patrem per Iesum Christum. 

Tollendum est motivum datum, linea 2-3. Semper vera et dicenda est doctrina de 
communitate gentium. 

Credo quod in eadem paragrapho praeliminari loquendum est etiam de diversitate 
populorum quorum desideratur unitas organica. 

Paragraphus II. Ordo politicus non solummodo fovendus est «propter variarum 
conditionum vicissitudines », sed etiam, et quidem positive, ad fovendum progressum 
oeconomicum, sociale, culturale, morale omnium populorum; ad mutationes variorum 
bonorum fovendas; ad collaborationem uniuscuiusque populi ad bonum commune to¬ 
tius humanitatis. 

Paragraphus III. Loquitur de duplici ordine: nempe ordo internus Statuum et ordo 
externus internationalis. Sed, ut legitime desideratur et in facto constituitur, habetur 
etiam ordo internus internationalis : nempe ordo politicus societatis supra-nationalis, 
cuius structura vindicatur in paragrapho 4. 

Linea 23, loco « attributione iurium», dicatur «recognitione iurium et officium». 
Idem, lineis 24-25. 


Quoad Caput II 

Iterum, habetur hic, in titulis et in textu, vocabularium incertum. Quando refertur 
ad ordinem politicum (i.e. organisatum, structuratum, auctoritatem habens), melius est 
loqui de societate quam de communitate. Et haec societas dicatur supranationalis 
potiusquam internationalis. 

Paragraphus V. In titulo non dicatur « de natura structurae » de qua in paragr. non 
agitur, sed « de efficacitate structurae ». 

Paragraphus VI. Linea 20, textus loquitur de humana « societate ». Cur, lineis 21-22 
et in titulo non etiam loquitur de societate internationali? 

Problema ponendum est de illa paragrapho. Utrum haec auctoritas supranationalis 
exerceri debet solummodo erga Status vel etiam erga personas? Nil dicitur in textu. 
Sed haec est actualiter magna quaestio in iure internationali et mihi videtur quod op¬ 
portunum esset pro Ecclesia et pro humanitate si Concilium iter praeriperet, declaran¬ 
do, in favore personae humanae, quod est subiectum societatis internationalis. 

Paragraphus VII. Dicitur in textu: « Singulae Civitates, aequis iuribus et officiis ex 
iure naturae fruentes... ». Utrum talis affirmatio est certa? Utrum certum est quod Sta¬ 
tus cuius populatio est 500.000 hominum eadem officia et iura habet ac Status 
600.000.000 hominum? Hoc mihi videtur pura opinio cuius proclamatio esset impru¬ 
dens. Videtur quod illa opinio iudicare vult situationem privilegiatam « Quinque Maio¬ 
rum », quodque suscitaret multas acerbas discussiones. Opportunius et verius diceretur 
quod omnes Status fruuntur aequis iuribus fundamentalibus (v.g. aliqua autonomia, se¬ 
curitate, iure ad existentiam). 

Textus in suis 5 primis lineis favere videtur thesi quod existentia societatis interna¬ 
tionalis ex contractu provenit: fundatur in effato: « pacta sunt servanda ». Hoc est « vo- 
luntarismus socialis »: societas internationalis fundatur in bona voluntate Statuum. Ve¬ 
ra doctrina potius est quod Status et Nationes ligantur et obligantur a bono communi 
internationali, a bono humanitatis tutando et promovendo. Non est quaestio merae bo- 

nae voluntatis, alicuius contractus accipiendi vel reiiciendi, sed potius est quaestio obli¬ 
gationis socialis erga hominem et bonum eius universale. 

Pagina 7, linea 8, loco «consortii divitiarum», agitur potius de «distributione ad 
aequitatem divitiarum ». 

Paragraphus VIII. Tres primae lineae huius paragraphi in discrimen committunt 
auctoritatem Societatis internationalis. Significatio expressionis «ordo internus 
Civitatum» non est satis clara. Utrum enim structura Societatis internationalis sese 
adaptare debet ad aliquam normam communem inventam intra vel apud Status vel, e 
contra, formulare ex seipsa suas proprias exigentias et requirere a Statibus ut eisdem se¬ 
se conforment? Ibi ponitur quaestio fundamentalis: utrum Societas supranationalis ha¬ 
bet auctoritatem super individuos, super personas aut potius eos attingere debet per 
Status? 

lura personae humanae hic enumerata declaranda sunt etiam in schemate « De Or¬ 
dine Sociali» ubi aliquid dici deberet de obligationibus personae humanae. 

Dubium habetur de iure «libere commeandi mutandique sedem» ut ius «naturale 
et inviolabile». Forsan ius laborandi hic declarari posset. 


Caput III 

Paragraphus IX. Iterum, sicut antea, habetur ambiguitas in utendo verbum « Civi¬ 
tates ». Nunc, in praesente paragrapho, « civitates» considerantur ut institutio quae 
non esset opus hominis sed potius immediate emanaret ex natura, cum iuribus et offi¬ 
ciis, quaeque vocaretur ad semper existendam. Bene distinguendum est inter societa¬ 
tem politicam quae est opus hominis et naturae, quae permanens est, et Statum qui una 
ex formis est quam habet societas politica a tribus vel quatuor saeculis. Nemo dicere 
potest quod Status vel Civitas , in se, semper perdurare debet vel habet iura aeterna. 

Paragraphus X. Idea hic expressa est vera et opportune dicenda. Sed non probatur 
cur «la souverainete » est inadmissibilis: nec in praesente paragrapho nec in praeteritis 
paragraphis quae potius ad aliam conclusionem ducere possent. Facile esset demon¬ 
strare in textu quod totum bonum commune hominis non includitur in nostris statibus 
actualibus quodque necessaria est societas supranationalis ad illud bonum commune 
complendum. 

Paragraphus XI. Textus declarationes facit de quaestionibus valde disputatis quin 
termini sint clare definiti. Quid sit « civitas »? Estne Status actualis? Responsum maxi¬ 
me importat ob iura et officia de quibus agitur. Mea opinione, non Status uti talis sed 
populus vel natio et, in summa, homines habent ius ad vitam et autonomiam. (Verbum 
«autonomia» opportune substitueretur in textu, verbo «independentia»). Et ius «ad 
integritatem» quod affirmatur in textu (linea 28) contradicit saepe «ius ad independen- 
tiam» (linea 25). Etenim sunt confoederationes (v.g. Canada) ubi ius ad independen- 
tiam alicuius Status particularis fieret violatio iuris magni Status in quo confoederatur. 

Pagina 15, linea 1, dicatur: «ius habendi, secundum aequitatem , partem bono¬ 
rum... ». 

Paragraphus XII. Dicatur positive quod negative habetur in linea 13: « non laedan¬ 
tur ». 

Paragraphus XIII. Sicut fit in Mater et Magistra, dicatur mens illius auxilii: non ex 
paternalismo sed gratuite, etc... Item proponantur media concreta. 

Quando particulariter loquitur christifidelibus, tunc est locus ubi opportune 
evocantur motiva proprie supernaturalia v. g. fraternitas omnium relate ad Patrem in 
Filio. 


Caput IV 

Paragraphus XIV. Quod hic dicitur verum est. Tamen nimis dirigitur ad solum or¬ 
dinem actualem; qui ordo reponitur solummodo super contractus libere acceptatos ne¬ 
que satis refert ad obligationem constituendi ordinem internationalem iustum et ad bo¬ 
num hominis directum. 

Linea 7, verba « suprema potestas » sapiunt «sovranita ». 

Paragraphus XV. Non perfecte convenit haec paragraphus. Legitimum enim est, 
pro aliqua collectivitate nationali, novum Statum autonomum efformare. Hoc est posi¬ 
tive dicendum in ipsa illa paragrapho. Principium hic repulsum « de nationalitatibus » 
non satis clarum est et timendum est ne praesens textus non intelligatur a novis Stati¬ 
bus (v. g. in Afris) conditis vel condendis. 

Linea 18, loco verborum «ius plenum», potius dicatur «ius inconditionatum». 

Paragraphus XVI. Linea 28, dicatur: politicam, socialem et oeconomicam... 

Paragraphus XVII. Materia de qua hic agitur est maximi momenti. Timendum est 
tamen ne, sicuti scriptum est, problemata magis suscitat quam solvet. Mihi videtur me¬ 
lius proponere cum vigore et suscitare realem et firmam auctoritatem Societatis supra- 
nationalis in hac materia, quam remedia precaria proponere, sicuti instabilis situatio ac¬ 
tualis esset immutabilis. Non pertinet ad Concilium illam particularem solutionem li¬ 
nearum 27-28 proponere, quando omnes sciunt quod illa solutio proponitur ab uno 
campo. Verbum «fautores», linea 21, non placet et nescitur de quibus agitur. Praete¬ 
rea agi deberet etiam de armis bacteriologicis, de radiis mortiferentibus, armis chimicis 
et non solummodo de armis atomicis. 

Paragraphus XX. Non sufficit talis attitudo quasi fatalis. Incitentur Status ad ali¬ 
quas competentias relinquendas Societati internationali: sunt enim aliquae responsabi- 
litates quae ad bona referunt quorum competentia superat Status particulares. 

Paragraphus XXL Dici potest plus et melius. In textu enim ponuntur conditiones 
pro bello quod consequenter implicite admittitur, cum illa sola restrictione de non 
utendis armis «quorum effectus omnino incalculabiles sunt». Haec est attitudo vere 
angusta pro Concilio. Talis doctrina forsan concipi poterat quando, in praeterito, age¬ 
batur de bellis inter duos Status; sed nunc omnia bella saltem indirecte, ob omnes im¬ 
plicationes politicas, fiunt mundialia. Textus Pii XII, citatus in notula 2 ipsius para- 
graphi, multo magis valet. 

Paragraphus XXIII. linea 27-28 loco «excellentiorem locum», propono «suum 
locum» vel melius «possibilitatem habere debet suum munus morale exercendi». Timeo 
enim ne male interpretatur expressio quae habetur in textu. 


10 - Em.mus ACHILLES Card. LIENART 


Placet. 

11 - Em.mus CLEMENS Card. MICAEA 

Placet iuxta modum. Expedit fortasse ut schema ad principiorum quorumdam affir¬ 
mationem limitetur, ceteris omissis. 

Cum, verbigratia, de armorum deminutione interdictioneque agitur, minus con¬ 
gruere videtur ut Decretum Concilii ad talia descendat ut etiam armorum inspectionem 
internationalem memoret (n. 17, pag. 21, in fine). 


12 - Em.mus LEO IOSEPH Card. SUENENS 

Placet iuxta modum. Quoad caput 1: omittatur sub n. 1 «ob graves scissiones in 
mundo exsistentes» cum principia videntur ex eo fundari in rationem accidentalem. 

Quoad caput 4: mutetur in fine n. 17: «Libenter quoque sese subiiciant inspectioni 
armorum internationali»: « Adlaborent ad statuendum modum magis aptum inspectio¬ 
nis perficiendae et huic inspectioni sese subiiciant». 


13 - Beat.mus IGNATIUS GABRIEL Patr. TAPPOUNI 


Placet. 



4 


RESPONSIO 

subcommissionis theologicae revisoriae 
ad observationes a Patribus factas quoad schema constitutionis doctrinalis 

DE ORDINE SOCIALI* 


Ad observationes generales 

1. Dum Em.mi Cardd. Micara et Copello libenter viderent abbreviationem et con¬ 
tractionem, Em.mus Card. Leger plura habet addenda. Videtur Commissio Socialis 
viam iniisse mediam. Contractio autem secum ferret terminologiam scholae, et omittere 
plura pastoralia, quod certe non placebit. 

2. Em.mus Card. Frings laudat quidem multa bona et utilia quae sunt in Schemate, 
sed dicit maiorem partem iam contineri in Encyclicis recentiorum Pontificum: ideoque 
schema non placere. Respondendum videtur: 

a) Multos Episcopos et etiam S. Pontificem desiderare Constitutionem socia¬ 
lem. Esset iniuria in iis non haurire ex fontibus papalibus supremi ponderis. 

b) Decreto Conciliari ea quae dixerunt Pontifices accipiunt maiorem auctorita¬ 
tem doctrinalem. 

c) Multa quae in Encyclicis sparsim inveniuntur nunc in unum collecta haben¬ 
tur et generatim modo magis nervoso. 

3. Idem Em.mus putat in Schemate unice procedi debere ex S. Scriptura in luce 
patristica. Quod difficulter admittitur. Deus voluntatem suam non tantum directe ma¬ 
nifestat per Sacras Litteras, sed etiam per ipsam rationem humanam, considerantem 
naturam humanam a Deo conditam. Ultimum autem imprimis accidit in re morali et 
sociali. Et non minus explicatio legis naturalis, quae est quaedam philosophia, subest 
magisterio Ecclesiae, quam verbum Dei scriptum. 

4. Quod ad observationes Em.mi Card. Leger attinet, gratias agit Subcommissio 
de multis bonis suggestionibus. Ex altera parte tamen prae oculis habendum est scri¬ 
bendum fuisse decretum doctrinale religiosum, non codicem socialem. Nec iure fit 
comparatio cum Encyclicis. Dum in Encyclicis, ut v.g. Mater et Magistra, considerantur 
situationes actuales et de iis dicitur mens Ecclesiae, Constitutio doctrinalis, licet causa¬ 
ta factis actualibus, debet esse in sua doctrina super tempora et loca, ita ut etiam valeat 


* Cf. pp. 560-570. 

anno 2500. Accedit quod multis desideratis Em.mi providetur in Constitutione de 
laicis. 

5. Nullo modo Subcommissio admittere potest veluti principium intangibile sem- 
per incipiendum esse a positivis. Nam negativa natura sua sunt magis clara quam posi¬ 
tiva et multo facilius circumscribenda, maxime in re morali. Exemplum dedit ipse 
Deus in Decalogo. 

6. Em.mus Card. Browne saepius rogat, num talia vel talia sint materia declaratio¬ 
nis Conciliaris. Respondendum videtur (cf. additionem ad n. 2) ordinem socialem non 
tantum sub respectu morali subiicere auctoritati Ecclesiae, sed etiam quatenus connec- 
titur cum sollicitudine pastorali. Fuga v.g. ex agris ad urbes magnas, per se est res so¬ 
cialis in se indifferens; sed quis negabit tali fuga affici bonum Ecclesiae? 


Ad observationes particulares 
Ad cap. 1: De fundamento et principiis 
Notetur etiam Card. Coloniensem velle ut hoc caput retineatur. 

Ad num. 1 

Non obstante observatione Em.mi Card. Micara, non videtur, quomodo de perso¬ 
na humana ut principio ordinis socialis fortius dici possit. 

Ad observationes autem Card. Leger notetur de charactere sociali personae huma¬ 
nae longius dici in numero 4, lineis 31-38. 

Ad num. 2 

Ut occurratur desiderio Em.mi Card. Micara, Subcommissio proponit ut lin. 19 
post vocem ordinis addatur: « qui est ordo iustitiae et caritatis ». 

Ut satisfiat voto Em.mi Card. Leger de limitatione auctoritatis ecclesiasticae et de 
exprimenda sollicitudine Ecclesiae addatur lin. 26: et quatenus intime conectitur cum 
animorum salute, maternae eius sollicitudini pastorali. 1 

Ad num. 3 

Non expedit, ut ad mentem Em.mi Card. Leger lin. 31 scribatur: fundamentaliter 
aequales. Esset tautologia, quia iam in textu illa aequalitas limitatur lin. 28-30 ob dupli¬ 
cem titulum. 

Pag. 4, lin. 8, ob rationem datam ab Em.mo Card. Browne, tollantur verba nec aba¬ 
lienari nec, et loco violari legatur ad placita Em.mi Card. Leger: etiam a societate civili 
nullo modo violari possunt, imo ab eadem sunt agnoscenda et protegenda. 

Ad num. 4 

Non est, cur non incipiatur a consideratione negativa. 

Non videtur expedire, ut desiderat Em.mus Card. Browne, tollere lin. 34-35 verba: 
«et eatenus... conferunt»: sunt enim ratio profundior, cur persona humana naturaliter 
sit indolis socialis, de qua re Em.mus Card. Leger voluit ut diceretur. 

Ad num. 5 

Lin. 3 legatur, hortante Em.mo Card. Leger, loco communitas politica rectius socie¬ 
tas politica. 

Ad num. 6 

Claritatis causa placuit incipere a consideratione negativa. Quia vero Em.mus 
Card. Browne vituperat obscuritatem, lin. 15 legatur: Nam constat bonum commune , et 
lin. 18: quippe quia per ista elementa ponuntur ordinis externi conditiones. 

Secundum suggestionem Em.mi Card. Leger legatur lin. 16-17: ad integram perso¬ 
nae humanae perfectionem secundum rectam valorum hierarchiam et temporum 
adiuncta, et possibilem reddendam et... 

Enumerare autem varia elementa non videtur expedire: dependent nimis a contin¬ 
gentibus. 

Ad num. 7 

Ut tollatur difficultas (si est difficultas) quam fecit Em.mus Card. Leger de sodali¬ 
tiis sportivis et mere scientificis, legatur in titulo: De auctoritate civili et in textu lin. 23: 
« peculiari modo requiritur auctoritas civilis ». 

Secundum desiderium Em.mi Card. Frings addatur ad Rom. 13 etiam Tit. 3, 1 et I 
Pt. 2, 15-17. 

Non videntur tollenda, ut proponit Em.mus Card. Browne, lin. 30-33 verba: Acce¬ 
dit. .. participatio. Ad ea provocare potest subditus, si superior transcendit suam com¬ 
petentiam, sed non minus superior iubens intra limites suae competentiae: et statuitur 
veritas. 

Ea autem quae dicuntur lin. 30-38 sunt maxime positiva, nec videtur ratio ut mo¬ 
dus loquendi mutetur. 

Ad num. 8 

Ad observationem Em.mi Card. Leger dicendum est quod, ex antiquo usu, voce 
Institutiones intelliguntur etiam «leges, consuetudines, mores». Non igitur est cur fit 
additio. 

Ob difficultatem Em.morum Cardd, Micara et Browne, qui recte iudicant nimis as¬ 
seri, et Em.mi Card. Leger, qui desiderat ut etiam dicatur de responsabilitate, Sub- 
commissio proponit legendum in initio numeri: Institutiones sociales ita conformandae 
sunt, ut in ipsis rectum exercitium libertatis agnoscatur et servetur, sensusque responsa- 
bilitatis promoveatur. 

Ad num. 9 

Non videtur expedire ut lin. 10 addatur ad voces: positivus ordo iuris determinatio: 
« a iure naturali inspiratus ». Implicite sed clare hoc dicitur in textu. 

Ad mentem Em.mi Card. Jullien Subcommissio proponit cum parva modificatione 
legere lin. 10-11: secundum temporum conditiones positivus iuris ordo requiritur, legi- 
slativa, iudiciaria et etiam potestate coercitiva praeditus. 

Ut satisfiat eidem Em.mo et collegae Card. Leger legatur lin. 12-13 cum additione: 
ut omnes, maxime legislatores et iudices, omnino sine personarum acceptione... 

Ad num. 10 

Num. 10 omnino correspondet doctrinae Pii xi in Encycl. Quadragesimo anno , 
quae doctrina commendatur ab hodierno Pontifice in Encycl. Mater et Magistra. Nil vi¬ 
detur mutandum, nisi quod cum Em.mo Card. Leger loco fixum immotumque manere 
legatur: «firmiter teneri». 

Pag. 11, in nota 11, fiat additio et citetur Encycl. Mater et Magistra, quae confirmat 
doctrinam praedecessoris Pii XI. 


Ad cap. 2 

Etiam Em.mus Card. Frings desiderat, ut hoc caput retineatur. Ad votum eiusdem 
proponit Subcommissio radicalem reformationem inde a numero altero. 

Ad num. 11 

Ad tollendam difficultatem Em.mi Card. Leger de carentia logicae, legatur in titu¬ 
lo: de dominio universali humano, et lin. 7-8 loco omnibus hominibus scribatur: «ge¬ 
neri humano ». 

Ad num. 12-14 [nova red. 12-13] 

Ut tota doctrina clarius proponatur, Subcommissio proponit has reformationes: 

a) Initio clare dicatur ex fontibus revelatis aperte constare de bonitate et liceita- 
te possessionis privatae. 

b) Deinde agatur de eius necessitate, prout apparet ex natura individui, fami¬ 
liae, societatis. 

c) Hisce expletis dicatur de diffundenda proprietate privata. 

d) Ea quae habentur pag. 12, lin. 27-29, transferantur ad postea dicenda de indo¬ 
le sociali proprietatis privatae. Ea vero quae ad mentem Angelici II-II, q. 66, a. 2, dicun¬ 
tur pag. 13, lin. 24-30, potius addenda sunt numero, in quo agitur de indole personali. 

e) Ea quae dicuntur pag. 13, lin. 31-37, severius redigantur. 

Quae omnia clarius apparebunt ex ipso textu secundum praedicta reformato: 

12. [De proprietate privata]. Huic dominio universali humanitatis innititur ius pro¬ 
prietatis privatae. Quod ius ab ipso Deo defensum videmus lege quam scripsit cum in 
cordibus hominum, tum in lapideis tabulis, et qua clare separatur alienum a proprio, 
verbis: «Non furtum facies» et: «Non concupisces domum proximi tui; nec desidera¬ 
bis... omnia quae illius sunt» [Ex. 20, 15 et 17]. Quare idem ius continuo agnitum cer¬ 
nimus in Antiquo et Novo Foedere; 4 Ecclesia vero damnavit ac damnat quamlibet doc¬ 
trinam, qua asseritur ius proprietatis privatae non esse bonum et licitum. Insuper au¬ 
tem docet eamdem proprietatem omnino requiri ad bonum individui et familiae, immo 
et ipsius societatis civilis. 

13. [De proprietate privata]. Homo enim cum actionum suarum sit ipse dominus, 
et seipsum gubernet providentia consilii sui, idcirco in sua potestate habet res eligere 
quas ad consulendum sibi, non modo in praesens, sed etiam in reliquum tempus, maxi¬ 
me iudicaverit esse idoneas. 3 Quod demonstrat homini ius competere proprietatis pri¬ 
vatae, dominium scilicet exclusivum et permanens in bona temporalia, non consump- 

tionis tantum, sed et productionis. 6 Necessitatibus quoque hominum, pro eorum statu 
et conditione, facilius, melius et abundantius subvenitur, cum ex divisione bonorum 
unicuique fas est proprium laboris campum modumque determinare, et de fructu ope¬ 
rosae activitatis recte pro suo prudenti iudicio disponere. 7 Ius insuper illud ita cum hu¬ 
manae personae dignitate conectitur, ut eius necessariam libertatem protegat, ad pro¬ 
priam perfectionem attingendam, ad officia erga Creatorem propria responsabilitate 
adimplenda, ad finem religiosum et moralem a Deo sibi impositum prosequendum, ad 
familiam secure condendam eidemque debite providendum. 8 

14. [De munere sociali proprietatis privatae]. Quia vero homo vi naturae suae in so¬ 
cietate vivat oportet, vario quidem ligamine et gradu consociatus, et quia ius primor¬ 
diale et universale rebus utendi cuique necessariis, suam vim exercere non cessat, ideo 
ius proprietatis privatae finalitatem quoque socialem ex ipso ordine naturali continet: 
quo fit ut libertas cum debito ordine recte componatur, et usus bonorum ad commu¬ 
nem utilitatem ordinetur. In usu ergo bonorum temporalium, et maxime bonorum pro¬ 
ductionis, proprietarii ita se habeant ut non solum necessitatum propriarum suaeque 
familiae rationem teneant, sed etiam ut communi omnium utilitati contribuant. 9 

Insuper homo facile de rebus suis aliis communicet oportet in necessitate, ut monet 
Apostolus, 10 et Ecclesia continuo docuit. 11 Neque arbitrio relinquuntur illa bona quibus 
ad vitam convenienter atque decore sustentandam non eget dives, sed ahibenda sunt ut 
hominum necessitatibus subveniatur. 

Exigit autem societatis bonum, ut ius proprietatis non tantum ab individuis exer¬ 
ceatur, sed etiam a communitatibus intermediis. 

15. [ Diffundenda proprietas privata]. Parum est statuere, ius esse homini a natura 
datum, res nempe privatim ut suas possidendi, easque etiam quae ad bona gignenda 
valeant, nisi pariter omni contentione proprietas privata per omnes civium ordines 
propagetur. Quapropter vitam oeconomicam ita temperare conentur omnes, ut faci¬ 
lior fiat et quam latissime pateat aditus ad privatim possidenda bona, imprimis haud 
statim peritura, quippe quae etiam velut spatium vitale familiae constituunt. 12 

Quibus praemissis, iam ad singulos numeros: 

Ad num. 12 [ante ultimam pericopem num. 12] 

Desiderat Em.mus Card. Confalonieri ut dicantur quaedam de recto usu proprieta¬ 
tis. Providebitur num. 14. 

Reapse, ut notat Em.mus Card. Frings, secundum S. Thomam et plures alios, ius 
proprietatis est ius naturae secundarium vel, ut alio modo dicitur, ius gentium. Id au¬ 
tem secundum eosdem immediate deducitur ex principiis rationis practicae, ut v. g. 
unitas matrimonii. Imo, ut patet ex historia V.T., tali modo ius proprietatis privatae fa¬ 
cilius deducitur quam monogamia. Consequentia, ni fallor, apparet. 

Ut tollatur eiusdem Em.mi Card. difficultas de Ex. 20, 15, ac si furtum esset raptus, 
qui est furtum patratum cum violentia, addidimus: « Non concupisces domum proximi 
tui; nec desiderabis... omnia quae illius sunt». Si enim prohibetur mala intentione con¬ 
cupiscere eo magis furari. 

Ad num. 13 [olim 12, lin. 1-30 et 14, lin. 24-30] 

In hoc numero dantur argumenta ex natura personae humanae et eius familiae, et 
ut desiderat Em.mus Card. Browne, ratio habita est Summae Theol., II-II, q. 62, a. 2. 

Ne autem putetur agi de solis rusticis et opificibus, loco laboris campum artemque cole¬ 
re , legatur: «proprium laboris campum modumque determinare», quo tollitur aporia 
Em.mi Card. Jullien. 

Ad. num. 14 [olim 14, except. lin. 24-25] 

Em.mus Card. Lienart putat limitandum esse ius proprietatis, quia definitur: «ius 
utendi et abutendi». Necessaria esset illa limitatio, si ius abutendi haberet significatio¬ 
nem moralem. Quod non est: significat enim: ius utendi usque ad consummationem. 
De malo usu autem agitur in num. [olim 15]. 

Ut tollatur obscuritas in verbis ab Em.mo Card. Browne male intellectis: qua liber¬ 
tas cum debito ordine componitur , Subcommissio legendum proponit: quo fit, ut liber¬ 
tas cum debito ordine recte componatur, et usus bonorum ad communem utilitatem 
ordinetur. 

Ad verba in fine numeri notandum est ad voces: arbitrio relinquuntur non adden¬ 
dum esse puro, ut desiderat Card. Browne: Vox enim arbitrio per se habet sensum 
cuiusdam inordinationis. 

Ad num. 16 [olim 15] 

Non sunt observationes. Unice notandum est mutari numerum notarum: 12-14 
fiant 13-15. 

Ad num. 17 [olim 16] 

Verba ultima de persona humana, non sunt mera repetitio eorum, quae dicuntur in 
num. 1. Sed omnia reducuntur ad suum principium sociologicum ultimum. Sic videtur 
occurri difficultati Em.mi Card. Ferretto. In ultima linea nota 15 fit 16. 

Ad notas 

De novo ordinandae sunt ob transpositiones in textu. Addatur nota nova (7) de Il¬ 
li, q. 66, a. 2. In nota (4) [olim (7)] addatur: Act. 5, 3-4: «Cur tentavit Satanas cor 
tuum, mentiri te Spiritui Sancto...? Nonne manens tibi manebat et venumdatum in tua 
erat potestate? » Ex hoc textu apparet sensus Act. 4, 32. 


Ad cap. 3: De indole laboris humani 

Ad observationem saepius repetitam Em.mi Card. Browne: num materia, licet 
recta et bona, sit res Concilii, responsum datum est in responsione ad Observationes 
generales. 

Ad num. 18 [olim 17] 

Recte desiderat Em.mus Card. Micara ut dicatur de ratione poenae. Quare addatur 
lin. 3 post verba generis : 

habere quidem ob Adae primiparentis peccatum, indolem poenalem; attamen haud 
minus eum dem... 

In textu sat clare enuntiatur quod labore fit completio creationis submissioque 

mundi, sed ut clarius appareat eius indoles serviendi, addatur ad mentem Em.mi Card. 
Leger lin. 7 post vocem fert\ 

Est enim servitium quoddam commune, etiamsi non fit data opera in bonum 
familiae vel societatis... 

Em.mus Card. Leger desiderat ut invitentur fideles ad laborandum in spiritu et 
mente christiana. Provisum est in obliquo lineis 13-24. 

Ad num. 19 [olim 18] 

Ad observationem Em.mi Card. Frings, observetur in S. Scriptura passim vitupera¬ 
ri pigritiam et otiositatem. Contemplativi laborant. Pro multis religiosis exercitia spiri¬ 
tualia octo dierum, si bene fiunt, sunt labor durissimus totius anni. 

Linea 26 iuxta placitum Em.mi Card. Browne legatur «ius et officium», ubi habe¬ 
tur: universalem obligationem. 

Ut reducatur assertum ad debitas proportiones, ut volunt Em.mi Card. Browne et 
Leger, scribatur pag. 24, lin. 1 et 2 moderatius: « singuli homines, quantum fieri potest 
propriam professionem secundum aptitudines suas eligere et exercere... ». 

Non videtur addendum, cum Em.mo Card. Leger, quod illud ius individuale com¬ 
ponendum est cum aliorum iure servando et quidem collective defendendo. Obscura¬ 
tur enim textus: nec sunt necessaria. 

Ad num. 20 [olim 19] 

Nova recensio textus, proposita ab Em.mo Card. Leger: «Etsi... ratio habenda 
sit... tamen in quotidiano » non videtur lucida et non omni ex parte logica. 

De feminis agitur in Constit. de laicis. Expedit tamen, ut dicatur de die dominica et 
quibusdam aliis suggestis ab Em.mis Cardd. Leger et Confalonieri, et legatur lin. 14: 
semper curandum est, ut dies Domini reapse sanctificetur, sensusque responsabilitatis 
foveatur; labor cum diligentia, assiduitate et sollicitudine praestetur. 

De tempore otii non videtur dicendum. Est nimis particulare et providetur in Con- 
st. de laicis. 

Ad num. 21 [olim 20] 

Ut satisfiat desiderio Em.mi Card. Leger, legatur lin. 24-25: in praxim deducen¬ 
dam, nec minus ad bonum personale bonumque commune augendum, valde confert... 

Ad num. 22 [olim 21] 

Redactio negativa sententiae initialis desumpta est ex Encycl. Mater et Magistra. 
Pag. 25, lin. 10, ut iure rogat Em.mus Card. Leger, ante mutuum obsequium scriba¬ 
tur: « ad iustitiae postulata ». 

Non videntur addenda de conscientia professionali, de actione syndicatuum et de 
conventione collectiva. Melius de eis agatur in Const. de laicis. 

Ad notas 

Addatur nova nota (4) de pigritia et otiositate in S. Scriptura. Consequenter notae 
(4)-(8) numerentur nunc (5)-(9). 

Ad cap. 4: De iusta laboris remuneratione 

Iure merito rogat Em.mus Card. Leger, ut in titulo dicatur retributione , non vero 
remuneratione , quippe quae plus includit quam retributio in suo conceptu. 

Ad num. 23 [olim 22] 

Errore typographico excidit respectus ad familiam, quem errorem notaverunt 
Em.mi Cardd. Frings et Leger. Quare addatur lin. 12 post degendam-, «et ad familiae 
onera convenienter ferenda». 

Verba lin. 12-15 videntur Em.mo Card. Leger nimis generalia: non autem expedit 
in Constitutione doctrinali ad particularia ascendere. Quod autem ad lin. 17-22 spec¬ 
tat, quae videntur vel nimia vel non satis, ea sunt desumpta ex Encycl. Mater et Magi¬ 
stra et nullo modo sunt intricata. 

Ad num. 24 [olim 23] 

Linea 28 legatur, ut exoptat Card. Leger, «societate civili» loco republica et linea 
29 «partem unicuique congruam accipiant emolumentorum» loco: «aequa accipiant 
emolumenta ». 

Ad num. 25 [olim 24] 

In hoc numero, laudato ab Em.mo Card. Browne, nihil videtur mutandum vel cor¬ 
rigendum. Nam de praevidentia et securitate longius agitur in Const. de laicis et ad 
Concilium non spectat, utpote extra suam competentiam, dirimere a quanam instantia 
erigenda sint hac in re instituta socialia. 

Ad num. 25 

Em.mo Card. Ferretto non placet quaedam codificatio operistitii. Quod facile in- 
telligitur ex abusibus. Attamen ex altera parte operistitium potest esse, ubi alia media 
sunt exhausta, obligatio gravis moralis opificum, maximopere ob familias sibi a Deo 
concreditas. Expedit igitur ut ius operistitii non in dubium vocetur. Ex altera parte in 
textu clare et aperte agitur contra abusus et ius debite limitatur. 

Ad mentem eiusdem Cardinalis lin. 10, ubi legitur quaelibet , scribatur: «apta ido- 
neaque»; linea 11 post sunt addatur: «semper»; et lin. 12 loco deficientibus legatur: 
«non sufficientibus »: vox enim deficere ambigua est. 

Ut idem Em.mus proponit, scribatur lin. 20-21 mediis loco instrumentis. 

Ad notas 

Ad notam (1) addi possunt Lev. 19, 13; Tob. 4, 15 et Eccli. 34, 27, quo loco frau¬ 
dans mercenarium comparatur homicidae. 


Ad cap. 5: De agricultura et agricolis 

Hoc caput, quod ab Em.mo Card. Browne dicitur bonum, sed potius materia 
En cyclicae, certe desideratur a Summo Pontifice. 

Ad num. 27 [olim 26] 

Quia numerus dicitur nimis lyricus, nec textus videntur ad rem spectantes (ratio 
non videtur): Subcommissio putat incipiendum ab Eccli. 7, 16 et scribendum: 

Quantopere Deus aestimet agriculturam, ipse Spiritus Sanctus testatur per Ecclesia¬ 
sticum dicentem, rusticationem seu agrorum culturam conditam esse ab ipso Altissimo. 1 

Ob observationem factam ab Em.mo Card. Frings, omittantur ea quae dicuntur de 
Deo vicino, et scribatur: 

In nullo enim fere labore homo tam aperte cum Deo collaborat... Linea 11 loco qui 
scribatur: « homo qui plantat atque rigat». 

Ad num. 28 [olim 27] 

Non videtur lyricismus huius numeri. Quaestio enim de fuga ex agris ad urbes est 
gravissima; problema vero de aequilibrio inter agriculturam et industriam fuit tracta¬ 
tum in ultimo congressu internationali agricolarum. Clare videtur distincta obligatio 
utriusque potestatis. Lin. 18 scribatur: Ecclesiae Pastores, utique Episcopi. 

Addatur nota nova huius tenoris: (1) Cf. Eccli. 7, 16: «Non oderis... rusticationem 
creatam ab Altissimo: graece: jxf] (iiarioriq... yecopyiav imo Y\|ncn;cn) eKTiagevriv. Vide Gen. 
2, 15. Rusticatio est vox adhibita ab auctoribus rei rusticae: Catone, Columella, etc. 

Ad cap. 6: De pace sociali tuenda 

Varii numeri huius capitis laudantur ab Em.mo Card. Browne ut boni et valde bo¬ 
ni, sed rogat num expediat descriptio tam nigra, ut fit in initio. Videtur autem hac in re 
clare esse loquendum. Multi sunt qui hac in re praeferunt claudere oculos et crescit 
communismus. 

Ad num. 29 [olim 28] 

Lin. 1, in titulo, ad mentem Em.mi Card. Leger legatur: oeconomice debilium loco: 
opificum. 

Lin. 7, scribatur, ut vult Em.mus Card. Ferretto; «accusavit et accusat». 

Ad num. 30 [olim 29] 

Ad mentem Em.mi Card. Leger incipiatur a sententia secunda scribendo sic: Inire 
consociationes ad iura laborantium defendenda, eorumdem emolumentum procuran¬ 
dum, simul quoque ad pacem socialem tuendam et socium laborem promovendum: ius 
esse hominibus a natura concessum, Ecclesia indesinenter declarat. 4 Pugnam autem... 

Ad num. 31 [olim 30] 

Ad mentem Em.mi Card. Leger scribatur lin. 24: Praeterea et non: Etenim. 

Ad num. 32 [olim 31] 

Em.mo Card. Leger non placet sancire vocem sociologicam « classis mediae». Ac¬ 
cedit quod haud raro illa opponitur opificibus. Hodie autem, Deo gratias, in multis re¬ 
gionibus opifices iam non pertinent ad proletariatum, qui dicitur. Quare lin. 30 in titu¬ 
lo scribatur: «De prosperitate generali tuenda», et pag. 41, lin. 3 loco: classis media le¬ 
gatur: coetus intermedii. 

Ad num. 33 [olim 32] 

Quia numerus hic reapse, ut notat Em.mus Card. Leger, est nimis negativus et 
Encycl. Mater et Magistra suggerit additionem positivam, in hac materia delicatissima 
addatur, lin. 15: Potius enitendum est, ut quatenus temporum et locorum conditiones 
permittant, erigantur consociationes et collegia, quae principiis christianis imbuta, ope¬ 
ram suam navent. 7 

Ad num. 34 [olim 33] 

Certe numerus hic est retinendus in Constitutione doctrinali. Errore typographico 
omissa est nota (8). Addatur igitur in fine notarum: (8) Pius X, Litt. Encycl. Singulari 
quadam, 24 sept. 1912: A.A.S. 4 (1912), p. 660-661; Epist. S. C. Concilii ad Exc. D. 
Achilleum Lienart, Ep. Insulensem, 5 iun. 1929: A.A.S. 21 (1929), p. 500 sqq. 

Ad cap. 7: De relatione inter rem publicam et oeconomiam 

Hoc caput modo peculiari laudatur ab Em.mo Card. Browne; Em.mus autem Le¬ 
ger illud putat summi momenti, sed nimis breve: quod omnino concedendum esset, si 
ageretur de Codice Sociali componendo. 

Ad num. 35 [olim 34] 

Claritatis causa, lin. 5, in initio, scribatur: «sive quod cum aliis». 

Quia Em.mo Card. Browne non placet illud: secundum collaborationis principium, 
scribatur: «cum aliis collaborare». 

Ad num. 36 [olim 35] 

Non sunt observationes, nisi quod ab Em.mo Card. Browne numerus dicatur opti¬ 
mus atque summi momenti. Clare apparet in fine scopus huius numeri: Pax videlicet, 
etiam Ecclesiae pernecessaria. 

Addendum 

Licet Summus Pontifex compositionem huius Schematis commiserit Commissioni 
praeparatoriae theologicae, minime tamen existimandum est in Subcommissione de re 
sociali solos fuisse theologos. Praevalebant omnino sociologi ex sex diversis nationibus: 
quorum plures famae internationalis, omnes autem in doctrina Encycl. Mater et Magi¬ 
stra ob varias rationes optime versati. 

Nec capita conscripta sunt sine discussionibus sat acribus: repraesentabant enim 
membra Subcommissionis tendendas sociales varias; et non nisi paulatim perventum 
est ad concordiam, maxime in primis capitibus. 

Et haec sufficere videntur. Scripsi diebus 29 et 30 septembris, instante S. Concilio.* 

Sebastianus Tromp S.J., secr. 


* Schema emendatum constitutionis doctrinalis de ordine sociali typis editum est in Schema¬ 
ta constitutionum et decretorum ex quibus argumenta in Concilio disceptanda seligentur. Series 
Tertia, Typis Polyglottis Vaticanis 1962, pp. 5-44. 

RESPONSIO 

subcommissionis theologicae revisoriae 
ad observationes a Patribus factas quoad schema constitutionis doctrinalis 

DE COMMUNITATE GENTIUM* 


Ad obiectiones generales 

1. Abbreviatio, ut desiderat Em.mus Card. Copello, et minus instanter Em.mus 
Card. Micara, non est commendanda. Secum ferret modum loquendi magis scholasti¬ 
cum, noceret claritati, et dictioni pastorali. 

2. Non adhibetur modus loquendi scholae, sed rectius modus loquendi RR. Ponti¬ 
ficum. 

3. Dum Em.mus Card. Frings existimat abstinendum a quaestionibus diei, 
Em.mus Card. Leger e contra putat constitutionem saepius esse nimis generalem. Sub- 
commissio autem putat nec unum nec alterum accidisse, sed Constitutionem attingere 
tunc solum actualia, si spectant ad omnia tempora. 

4. Linguam latinam, cursum, interpunctionem, post omnes emendationes factas, 
debite curabit latinista. 

5. Quod ad observationem fundamentalem attinet Em.mi Card. Leger, notandum 
est in Constitutione nec exclusive agi de ordine condito, nec exclusive de ordine con¬ 
dendo, sed in eadem statui, quomodo, missis accidentalibus temporis et loci, relatio 
populorum inter se esse debeat. 

6. Relate ad instabilitatem terminologiae, quam notavit Em.mus Card. Leger, Sub- 
commissio statuit, ut, ubi agitur de re condenda, dicatur: Communitas , ubi vero de re 
iam organice condita: Societas. Evitabitur quantum fieri potest vox Civitas vel Status. 
Sed etiam in terminologia non requiritur talis consequentia, ut excludatur libertas rece¬ 
dendi, ubi in contextu sensus patet. 

Haec videntur sufficere: videri etiam potest responsio ad obiectiones generales 
circa Constitutionem de Ordine Sociali ,** de qua propositae fuerunt animadversiones 
analogae. 


* Cf. pp. 570-579. 

** Cf. pp. 580-581. 

Ad singula capita et paragraphos 


Ad cap. 1: De fundamento morali Communitatis gentium 


Ad num. 1 

Ut desiderant Em.mi Cardd. Leger et Suenens, lin. 2 omittentur verba de gravibus 
scissionibus in mundo exsistentibus et legendum proponitur: ultimum fundamentum 
consortii humani perscrutans. 

Non videntur omittenda verba de monogenismo, ut rogant Em.mi Cardd. Jullien et 
Frings. Maneat res aperta, et attendatur decisio hac in re facienda, quando tractabitur 
Schema de deposito fidei pure custodiendo. 

Em.mus Card. Leger videtur opinari non satis dictum esse de fundamento naturali. 
Ut clarius appareat agi de utroque fundamento, naturali et supernaturali, Subcommis- 
sio revisoria proponit, ut linea 17 loco: Itemque legatur paululum longius: «Eamdem 
unitatem ratio quoque humana docet»; et per consequens legendum est lin. 22: ulti¬ 
mum finem, ubi nunc habetur: supernum finem. 

Ad mentem Em.mi Card. Ferretto scribatur lin. 20-21: «unum ob opes naturales 
quibus» loco: cuius opibus. 

Ut etiam dicatur, secundum optata Em.mi Card. Leger, de diversitate populorum, 
legatur lin. 28: quapropter, non obstante diversitate stirpium et nationum, huic naturali 
unitati generis... et linea 31 in fine haec verba addantur: 

Immo, ne illa diversitate unitas periclitetur, ordo ille vel magis postulatur. 

Ad num. 2 

Em.mus Card. Browne putat desiderari claritatem, et ob illam deficientiam 
Em.mus Card. Leger scripta non intellexit. Non agitur de ratione, cur populi condere 
debeant societatem civilem, sed de ratione cur plures easque diversas condiderint. Hac 
de causa: lin. 3 legatur: «tamen populi» addito tamen. 

Lin. 4-5 tollantur verba «inclinatione... propulsi». Hoc loco enim potius ob¬ 
scurant ideam centralem. 

Lin. 5 loco: in singulis legatur: in diversis. 

Lin. 7 loco: debent scribatur: debuerunt. 

Lin. 9 tollatur et legatur: in varios populorum coetus sese congregare. Commu¬ 
nitatis autem gentium est ... 

Ad num. 3 

Secundum principia supra statuta lin. 19-20 maneat vox: Communitas. 

Lin. 23 scribatur ad mentem Em.mi Card. Leger non: attributione , sed rectius: 
agnitione. 

Ut tollatur difficultas mota ab eodem scribatur lin. 24: «et ordinis internationalis 
singulis societatibus politicis externi, cum iusta ». 

Ad cap. 2: Titulus sic reformetur 

De Communitate internationali sub auctoritate humana construenda 
Ad num. 4 

Nihil videtur mutandum esse. 

Ad num. 5 

Lin. 10 legatur, ut proponit Em.mus Card. Leger: «De efficacitate structurae et de 
fine Communitatis Internationalis». 

Non videtur accedendum ad votum Em.mi Card. Browne expungendi videlicet 
lin. 15 verba: «inhibere iniustam aggressionem» et eius loco lin. 14 scribendi: «pro¬ 
movendi ac tuendi pacem ». Nimis enim debilitatur id quod necessario videtur dicen¬ 
dum. 

Proponit Em.mus Card. Confalonieri, ut lin. 14-15, ubi quaestio est de cooperatio¬ 
ne in re politica, oeconomica, sociali, culturali, etiam cum quadam restrictione addatur 
vox: religiosa. Quia res est nimis delicata Subcommissio Revisoria proponit addendum: 
morali, 1. 17. 

Ad num. 6 

Secundum antea dicta maneat vox Communitas sed lin. 24 pro verbis: « cum debita 
coordinatione dirigat» scribatur brevius: «debite coordinet», ut proponit Em.mus 
Card. Browne. 

Ad num. 7 

Lin. 27 scribatur Societatis loco Communitatis. 

Em.mus Card. Browne proponit ut lin. 28 in fine inseratur: «omni iusta proportio¬ 
ne servata». Hoc esset omnino addendum, si ageretur de iuribus et officiis -positivis. 
Agitur autem de fundamentalibus. Quare Subcommissio proponit claritatis causa scri¬ 
bere lin. 28: «iuribus et officiis fundamentalibus». 

Quia lin. 5-10 carent claritate debita, ut observavit idem Em.mus, lin. 4 loco Insu¬ 
per legatur: «Idem insuper requiritur ». 

Lin. 8-9 loco: in consortium divitiarum, quod non placet Em.mis Card.libus Leger 
et Browne, legatur, ut proposuit ultimus: «in consortium oeconomiae bonorum ». 

Ad num. 8 

Em.mus Card. Browne vult ut numerus revideatur. 

Lin. 13 loco Communitatis scribatur: Societatis. 

De sensu verborum: ordinis interni , supra dictum est ad n. 3. Clarum est illo ordine 
interno minime in discrimem vocari ordinem internationalem, ut timet Em.mus Card. 
Leger. 

Impressio, quam habet Em.mus Card. Browne, ac si omnes religiones dicantur ae¬ 
quales, provenit ex eo quod in fine sententiae lin. 18 interpunctio est defectuosa. Ut 
tollatur omnis ambiguitas, scribatur ibidem: «religionis atque cultus, in eadem servetur 
et promoveatur ». 

Ut satisfiat votis Em.mi Card. Jullien, limitandi vid. debito modo omnia ea quae se- 

quuntur, scribatur lin. 23: «et internationali, servatis utique legitimis exigentiis ventatis 
bonique communis , propriis fruatur ». 

Lin. 26 scribatur, ut vult Em.mus Card. Browne, ius colendi, expuncta voce libere. 
Lin. 28 legatur: bonaque loco: bona. 

Ut satisfiat desiderio Em.mi Card. Leger, legatur cum parvis modificationibus lin. 
30-33: ius contrahendi matrimonium, constituendi vitam familiarem libereque educan¬ 
di filios; ius laborandi seque consociandi ad honestos fines assequendos. 


Ad cap. 3: Legatur in titulo: De Societatum politicarum iuribus e. q. s. 

Ad num. 9 

Lin. 1 loco Civitatum , dicatur Societatum politicarum. 

Ad num. 10 

Lin. 10 in titulo legatur: Societatum politicarum loco: Reipublicae. 

Verum est, ut ait Em.mus Card. Leger, hodie in nullo Statu procurari posse totum 
bonum commune: sed hac de causa diminuitur non sovranita , sed autarkia , quod non 
est idem. 

Ad num. 11 

Lin. 22 titulus legatur: « Praecipua Societatum politicarum iura in Societate Interna¬ 
tionali». 

Lin. 25 loco independentiam non est legendum: autonomiam. Nam dum autonomia 
significat non esse subiectum iuridice et oeconomice relate ad alios status, independen- 
tia dicit respectum ad Societatem gentium, quippe cuius singuli Status non fiunt pars 
integralis. 

Lin. 26 non est addendum, ut vult Em.mus Card. Browne, post Civitatibus-. « a iure 
internationali agnitis ». Valet enim propositio de omni vera societate civili, etiam non 
agnita. 

Lin. 28 integritas spectat praecise incolumitatem territorialem, nec opponi debet 
independentiae. 

Pag. 15, lin. 1 scribatur: «habendi secundum aequitatem partem bonorum», ut vult 
Em.mus Card. Leger. 

Lin. 3-4 non tolli possunt, ut exoptat Em.mus Card. Browne, verba «vel nimis ha¬ 
bitatis»: cogites v. g. de China, et insula Java ubi sunt plus minusve 50.000.000 homi¬ 
num! 

Lin. 5 post inventa addi potuerit: «stratospherica et sideralia quoque». Sic forsan 
satisfit desiderio Em.mi Card. Confalonieri. 

Ad num. 12 

In titulo legatur: Societate loco Communitate. 

Lin. 2 claritatis causa scribatur: «Civitatum ad invicem relationes». 

Lin. 13-18 dictio negativa est tuta omnino; positiva crearet plures difficultates. 

Ut proponit Em.mus Card. Browne, lin. 14 loco: religionem scribatur: «proprios 
mores homine dignos ». 

Ad num. 13 

Lin. 19 in titulo legatur: De auxilio populis oeconomice et socialiter minus progressis 
praestando. 

Mens auxilii de quo in hoc numero exprimitur lin. 23-24, et sic satisfit desiderio 
Em.mi Card. Leger. 

De fraternitate relate ad Patrem in Filio, de qua Em.mus Card. Leger, iam dictum 
est in num. 1. 

Quod ad interrogationem Em.mi Card. Ferretto attinet, verum est S. Paulum non 
adhibuisse vocem corpus sociale ; sed in Encyclica Mystici Corporis docetur secundum 
S. Paulum corpus Christi mysticum esse corpus sociale. Terminologia iam est S. Paulini 
Nolani. 


Ad cap. 4: In titulo legatur in fine: Societatis internationalis. 


Ad num. 14 

Lin. 1 loco Civitates dicatur: Societates politicae. 

Lin. 2 loco Communitatis scribatur: Societatis. 

Lin. 5 loco Civitates legatur: Societates politicae. 

Nullo modo in hoc capite supponitur vel insinuatur ordinem internationalem inniti 
contractibus libere susceptis, ut timet Em.mus Card. Leger. 

Reapse lin, 7 voce suprema potestas significatur «sovranita», attamen debite limita¬ 
ta, ut habetur in ipso textu. 

Ad num. 13 

In hoc numero agitur de nimio studio suae gentis. Omne nimium autem vertitur in 
vitium, etiam si illud nimium invenitur in Africa vel America. 

Em.mus Card. Browne putat lin. 20-24 nimium sapere scholam: sunt autem in litte¬ 
ris pontificiis. Sed minus rigide potest legi lin. 22-23: « sit vera virtus et quaedam carita¬ 
tis pietatisque filialis significatio ». 3 

Ad num. 16 

Lin. 24 in titulo legatur Societatis loco: Communitatis. 

Voces imperialismi, razzismi, totalitarismi difficulter aliis substitui possunt, etsi, ut 
recte observat Card. Browne, non bene sonant. 

Ad num. 17 

Observat Em.mus Card. Leger problema magis accentuari quam solvi. Sed difficile 
solvitur manente semper peccato et quod magis est concupiscentia triplici. 

Ad mentem Em.mi Card. Suenens verba ultimi numeri lin. 27-28 sic de novo redigi 
possunt: Adlaborent praeterea ad statuendum modum magis aptum inspectionis, ab 
organo internationali perficiendae; et huic inspectioni omnes societates politicae haec 
arma tenentes se subiiciant. 

Videtur utile de hac re loqui, licet Em.mi Card. Micara et Browne dubitent. 

Ad notam (6) addi possunt tria testimonia graviora: vid. Leonis XIII, Benedicti XV 
et Pii XI: 

Leo XIII, Encycl. Praeclara gratulationis , 20 iun. 1894: A.A.S. 26 (1894), p. 714. 

Benedictus XV, Adhortatio ad belligerentes, 1 aug. 1917: A.A.S. 9 (1917), p. 418. 
Pius XI, Encycl. Nova impendet, 2 oct. 1931: A.A.S. 23 (1931), p. 295, ubi de 
minuendo apparatu bellico. 

Ad cap. 5 

In hoc quoque capite de defensione ordinis internationalis secundum Em.mum 
Card. Leger problema magis ponitur quam solvitur. Attamen multa positiva dicuntur, et 
manente triplici mala concupiscentia, problema numquam totaliter solvitur. 

Ad num. 18 

Lin. 8 Em.mus Card. Browne vult expungere verba: «si necesse est, etiam». Sub- 
commissio Revisoria accedere nequit. Nec alius Em.mus sese opposuit. 

Ad num. 19 

Putat Em.mus Card. Frings confundi pacem, quam dat Christus et pacem interna- 
tionalem. Minime, sed ex pace Christi a fortiori concluditur ad pacem internationalem. 

Ad num. 20 

Lin. 22 loco Statuum scribatur: Societatum politicarum ; item lin. 26 loco Statibus le¬ 
gatur: Societatibus politicis. 

Ad num. 21 

Em.mi Cardd. Browne, Jullien, Frings, Micara potius eliminarent lin. 4-10 pag. 26. 
Notandum tamen, nullum ex Revisoribus dixisse haec verba non esse vera. Melius est, 
ut maneant. Nam totus mundus hac in re exspectat declarationem. Quoad formulam 
iudicent Patres Concilii. 

Ad num. 22 

Nil observatur. 

Ad num. 23 

Ab Em.mo Card. Browne hic numerus habetur magni momenti. 

Ad mentem eiusdem Cardinalis legatur lin. 26-28: «Quapropter respectu Commu¬ 
nitatis Internationalis Ecclesia ut Mater et Magistra gentium possibilitatem habere de¬ 
bet influxum suum moralem exercendi...». 

Lin. 30 corrigatur error, ab Em.mo Card. Heard notatus. Loco arduum legatur: arduis. 
Non clare videtur quomodo ea quae dicuntur in nota (3) p. 27 ab Em.mo Card. 
Jullien citari queant contra capitis 5 n. 21.* 

Romae, diebus 6-7 m. oct. 1962. 

Sebastianus Tromp, S.J., secr. 


* Schema emendatum constitutionis doctrinalis De Communitate gentium typis editum est in 
Schemata constitutionum et decretorum ex quibus argumenta in Concilio disceptanda seligentur. 
Series Tertia, Typis Polyglottis Vaticanis 1962, pp. 45-66. 

